
Tik žinau, kad kiekvienas palieka 
pėdas žemėj, kai eina laukais. 
Jeigu gilios - ilgam jos išlieka, 
jei teisingos - jos tampa takais. 


J. Marcinkevičius 


Jubiliatas, švęsdamas savo 80-uosius metus, sakė: "Myliu ir 
esu mylimas". Gimęs Žemaitijoje, kalvuotame Šnypšlių kaime prie 
Švėkšnos, Kūčių išvakarėse 1908-aisiais metais, Kūčių dieną tapo 
krikščioniu, nes atrodė per trapus žemės kelionei. Tačiau mylinti šei- 
ma ne tik išaugino trapųjį kūdikį, bet ir padėjo jam tapti mylinčiu 
žmogumi — kunigu, kapelionu — gimnazijos ir karo, klebonu Tė- 
vynėje, Vokietijoje, Jungtinėse Amerikos Valstijose, prelatu, plunks- 
nos žmogumi, visuomenininkų, giesmių kūrėju, švietėju, išeivijos 
šulu ir švyturiu. Jubiliatas žodžiais ir darbais visad ir visur šviečia 
įsitikinimu, kad Dievas jį myli ir daro mylintį. Tąjį Žemaitijos kū- 
dikį Dievas, tarsi erelis ant savo sparnų, nešė per karo audras Tė- 
vynėje, tremties metais Vokietijoje, per Atlantą ir Šiaurinės Ame- 
rikos žemyną į neramiąją Ramiojo vandenyno pakrantę, kad mylėtų 
artimą, kaip patį save, ir būtų mylimas. 

LEIDĖJŲ ŽODIS 


Visą Senojo Testamento Šv. Raštą išvertė į lietuvių kalbą iš 
lotyniškosios Vulgatos šio šimtmečio pradžioje arkivysk. Juozapas 
Skvireckas. Jis pridėjo taiklius ir išsamius paaiškinimus, kurie 
atspindi visa, kas gera buvo pasiekta pažangiose to meto Šv. Rašto 
studijose. Tai viena didžiausių, jeigu ne pati didžiausia, dovana 
lietuvių tautai nuo pat jos įsijungimo į krikščionybę pradžios. Bet 
žymi lietuvių kalbos ir Šv. Rašto vispusiškesnio pažinimo pažanga 
per paskutiniuosius 6-7 dešimtmečius šaukėsi naujo vertimo, naujų 
komentarų. 

Ir štai su jais ateina “Krikščionio Gyvenime" knygų leidėjai, 
pradėdami spausdinti kun. prof. Antano Rubšio vertimą iš originalių 
kalbų gražia, sklandžia, žodinga lietuvių kalba. Trumpi, bet taiklūs 
įvadai į atskirų žanrų ir į pavienes ST Šv. Rašto knygas su palyginti 
nedaugeliu, bet daug pasakančiais kai kurių išsireiškimų paaiškini- 
mais padaro šį vertimą nepralenkiamą. 

Pradžioje šis ST vertimas bus spausdinamas atskiromis knygo- 
mis, vos išvertus jo dalį. Bus kelios tokios knygos, kiekviena apie 
500 puslapių, Lietuvoje išleisto Naujojo Testamento formato. Jas iš- 
leidus ir galutinai paruošus tekstą, bus spausdinamas visas Senasis 
Testamentas vienoje knygoje. 

Pateikdami mūsų skaitytojams taip laukiamo Senojo Testamento 
vertimo trečiąjį vaisių — Istorines knygas, jaučiame, kad šis 
vertimas bus panaši dovana dabarties lietuviškai visuomenei, kokia 
buvo arkivysk. Juozapo Skvirecko dovana savo meto tikintiesiems. 

Šis Istorinių knygų leidinys yra plačios talkos rezultatas. 
“Krikščionio Gyvenime" knygų leidėjai nuoširdžiai dėkoja leidinio 
mecenatui Jubiliatui prel. Jonui A. Kučingiui už $ 5000 paramą; 
Jurgiui Jankui ir Albinai Pribušauskaitei už rūpestingą vertimo 
kalbos ir stiliaus patikslinimą; Salomėjai Narkėliūnaitei už 
kruopščiai atliktą vertimo korektūrą; Jonui Bogutai už patrauklią 
apdailą ir paruošimą spaudai; Marion Skabeikienei už techninę 
pagalbą vertėjui ir rūpinimąsi priemonėmis vertimo tekstui paruošti. 

Evangelija pagal Joną 

1-asis Jono laiškas 

2-asis Jono laiškas 

3-asis Jono laiškas 

Jobo knyga 

Jonos knyga 

Jozuės knyga 

2 Kor —  2-asis laiškas Korintiečiams — NT 
1 Kr —  1-oji Kronikų knyga — ST 
2 Kr —  2-oji Kronikų knyga — ST 
Kun — Kunigų knyga — ST 
Lk — Evangelija pagal Luką — NT 
1 Mak —  1-oji Makabiejų knyga — ST 
2 Mak —  2-oji Makabiejų knyga — ST 
Mal —  Malachijo knyga — ST 
Mch —  Michėjo knyga — ST 
Mk — Evangelija pagal Morkų — NT 
Mt — Evangelija pagal Matą — NT 
Nah —  Nahumo knyga — ST 
Neh —  Nehemijo knyga — ST 
Oz —  Ozėjo knyga — ST 
Pat — Patarlių knyga — ST 
Pr — Pradžios knyga — ST 
Ps —  Psalmynas — ST 
1 Pt —  1-asis Petro laiškas — NT 
2Pt —  2-asis Petro laiškas s — NT 
Rd — Raudų knyga — ST 
Rom —- Laiškas Romiečiams — NT 
Rut —  Rutos knyga — ST 
1 Sam —  1-oji Samuelio knyga — ST 
2 Sam —  2-oji Samuelio knyga — ST 
Sir —  Siracido (Ekleziastiko) knyga — ST 
Sk — Skaičių knyga — ST 
Sof —  Sofonijo knyga — ST 
1 Tės —  1-asis laiškas Tesalonikiečiams — NT 
2 Tes —  2-asis laiškas Iesalonikiečiams — NT 
1 Tim —  l-asis laiškas Timotiejui — NT 
2 Tim —  2-asis laiškas Timotiejui — NT 
Tit — Laiškas Titui — NT 
Tob —  Tobito knyga — ST 
Tš — Teisėjų knyga — ST 
Zch — Zacharijo knyga — ST 
Žyd — Laiškas Žydams — NT 


Skaitmenys po santrumpų žymi knygos ar laiško skyrių ir eilutes. 
Pavyzdžiui, Iz 1,1-5 — Izaijo knyga, 1-asis skyrius, nuo 1 iki S eil.; Jer 
711015-18 — Jeremijo knyga, 7-asis skyrius, 1, 10, 15 iki 18 eil. 

ĮVADAS Į ISTORINES KNYGAS 


Istorinių knygų turinys yra įvykiai. Jos siekia įamžinti žmones, vie- 
tas ir įvykius, pasakodamos, kaip jie iš tikrųjų buvo įvykę ir kaip jie, 
numanomai ar tiksliai, buvo autoriaus suprasti ir jam reikšmingi. 

Šiuolaikiniai Šv. Rašto mokslininkai pasakojime apie Izraelį — San- 
doros bendriją — atskiria Senajame Testamente didesnius knygų 
junginius, kurių kiekvienas apima po keletą knygų. Nors pats Šv. Raš- 
tas šiems knygų junginiams vardų ir neduoda, jie ženklinami arba kny- 
goms būdingu aprašu, arba kurios nors atskiros junginio knygos vardu. 
Pirmosios penkios Šv. Rašto knygos — Pradžios, Išėjimo, Kunigų, 
Skaičių, Pakartoto Įstatymo — yra vadinamos Penkiaknyge. Antrasis 
knygų junginys — Jozuės, Teisėjų, 1-2 Samuelio, 1-2 Karalių knygos 
— vadinamas Deuteronomistine istorija, nes "Deuteros nomos", t. y. 
Pakartoto Įstatymo, knyga yra šio knygų junginio tematinis ir teologinis 
įvadas. (Rutos knyga buvo įterpta į ši junginį vėliau.) Trečiasis knygų 
junginys — 1-2 Kronikų, Ezdro, Nehemijo knygos — vadinamas Kro- 
nikininko knygomis, nes šis junginys prasideda Kronikų knyga. 

Be to, prie istorinių knygų įprasta priskirti Tobito, Juditos ir Esteros 
knygas — istorinius apsakymus, kurios skelbia ateities viltį sunkiose 
gyvenimo sąlygose ir istorinių lūžių bei pervartų žaizdre. O 1-2 Maka- 
bėjų knygos aprašo Sandoros bendriją II prieškristinio šimtmečio istori- 
jos sūkuriuose. To laikotarpio metu žydų tauta — Sandoros bendrija — 
patyrė kruviną savo tikėjimo ir graikų kultūros sankirtį. 

Esteros knyga yra hebraiškojo Šv. Rašto dalis, bet turi priedų žydų 
išeivijos Šventraštyje — graikiškojoje Septuagintoje. Hebraiškasis Este- 
ros knygos tekstas yra pasaulietiškas, o graikiškieji priedai suteikia jai 
religinį foną ir religinę reikšmę. Tobito ir Juditos knygos nėra hebraiš- 
kojo Senojo Testamento dalis, bet priklauso žydų išeivijos Šventraščiui 
— Septuagintai. Ir 1-2 Makabėjų knygos priklauso žydų išeivijos Švent- 
raščiui. Įprasta šias knygas vadinti deuterokanoniškomis, t.y. antrojo 
kanono, knygomis. Mat žydų išeivija ne tik išsivertė hebraiškuosius Raš- 
tus į graikų kalbą, bet ir apvaizdžiu Dievo įkvėpimu padidino Šv. Raš- 
to knygų skaičių naujomis knygomis. Katalikų Bendrija šias knygas laiko 
Dievo įkvėptomis, panašiai kaip ir ortodoksai krikščionys, — išskyrus 
Barucho knygą, — o kitos krikščionių bendrijos jas laiko apokrifais. 

Šv. Rašto mokslininkai nagrinėja Istorinių knygų autorių stilių, jų 
turinį ir junginio bei atskirų knygų teologines įžvalgas. Dievo įkvėptieji 
Istorinių knygų autoriai buvo ir istorikai, ir teologai. Savo knygose jie 
įamžino gyvenamojo laikotarpio Sandoros bendrijos pasakojimus ir 
tikėjimo kraitį. 

Kiekvienas knygų junginys apima keletą šimtmečių, todėl mūsų 
skaitomas pasakojimas apie įvykiūs nėra vieno asmens liudijimas. Bet 
autoriai savo knygoje ir knygų junginyje davė medžiagai galutinę 
išraišką. Kartkartėmis jie perėmė pasakojimus iš tikėjimo kraičio, jų 
nekeisdami arba mažai tekeisdami; kartais jie savo šaltinius iš naujo per- 
rašė naujų tikėjimo įžvalgų šviesoje. Užtat svarbu kreipti dėmesį ir į se- 
nesnius panaudotos medžiagos klodus, ir į jos galutinę formą, nes tai įga- 
lina atpažinti, ką autorius laiko svarbiu dalyku — įžvalga į Dievo už- 
mojį. Šv. Raštas dažnai perteikia tą patį pasakojimą skirtingu požiūriu, 
duodamas mums raktą į besivystančią teologinę įžvalgą. Šv. Rašto au- 
toriams būdinga kalbėti apie dabartį, naudojant praeities žmones, vietas 
ir įvykius. 

Nors į Jozuės, Teisėjų, 1-2 Samuelio, 1-2 Karalių knygas dažnai žiū- 
rima kaip į atskirus ir nepriklausomus veikalus, tačiau jos iš tikrųjų ap- 
ima tik vieną pasakojimą nuo Pradžios knygos iki 2 Karalių knygos ga- 
lo. Šis knygų junginys buvo suredaguotas po Jeruzalės sunaikinimo 587 
m. prieš Kristų. "Deuteros nomos", t.y. Pakartoto Įstatymo, knyga yra ir 
Penkiaknygės santrauka, ir Istorinių knygų įžanga. Šios knygos teologinė 
tema "Klusnumas neša sėkmę, neklusnumas veda į nelaimę" yra pagrin- 
dinė šio knygų šešeto teologinė įžvalga. Užtat šios Istorinės knygos yra 
vadinamos Deuteronomistine istorija, o šio knygų junginio autorius 
Deuteronomistu. 

Istoriją įprasta laikyti pasakojimu apie tai, "kas įvyko". Tačiau nėra 
tokios istorijos, kuri pasakotų vien apie tai, "kas įvyko“, nes istorijos 
rašymas apima įvykių atranką, šaltinius ir įvykių aiškinimą. Įvykiai gali 
būti aiškinami ir tautiniu, ir karinių, ir politiniu, ir ekonominiu požiūriu. 
Deuteronomistinė istorija yra Izraelio — Sandoros bendrijos — tikėji- 
mo istorija. Dievo įkvėptieji autoriai įamžina asmenis, vietas ir įvykius 
— istorinius vingius, juos aiškindami Izraelio, Sandoros bendrijos, tikėji- 
mo Sandoros Viešpačiu šviesoje. 

Panašiai kaip Pradžios knygos 1-asis skyrius, taip ir Kronikininko 
istorija prasideda Adomu, tačiau Pradžios knygos pasakojimų ji nekarto- 
ja. Pirmieji devyni 1-osios Kronikų knygos skyriai yra genealoginiai 
sąrašai. Panašiai kaip Deuteronomistinė istorija, Kronikininko istorija 
pasakoja apie izraeliečių karalystes ir jų žūtį. Deuteronomistinė istorija 


XV 


stengiasi paaiškinti, kodėl šios karalystės žuvo. Kaip Dievas elgsis su sa- 
vo Tauta — Sandoros bendrija — ateityje, Deuteronomistinė istorija 
nepasako. Būdinga, kad Deuteronomistas baigia savo tikėjimo istoriją be- 
laisvio karaliaus Jehojachino paleidimu iš kalėjimo (žr. 2 Kar 25,27- 
30). 

Galėtume sakyti, kad šiuo įvykiu Dievas "praveria duris" į ateitį Iz- 
raeliui — Sandoros bendrijai. Nors Kronikininkas irgi pasakoja apie 
Izraelio praeitį, bet iš jo pasakojimo aišku, kad jo tikslas buvo parodyti 
Sandoros bendrijai ateities viziją. Jo veikalo teologinė įžvalga yra ginti 
Dovydo dinastijos teisėtumą ir Jeruzalės Šventyklą. Pasak jo tikėjimo 
sampratos, Izraelis gali laiduoti sau ateitį, garbindamas Dievą pagal Do- 
vydo duotus įstatus ir įsakus, nes Sandoros bendrijos ateities viltis glū- 
di rūpestingame vykdyme, Dievo per Dovydą apreikštų ir Judo kunigų 
perduotų, Dievo garbinimo įstatų ir įsakų. Todėl Izraelis — Sandoros 
bendrija — turi ateitį, nes yra Dievą garbinanti bendruomenė. 

Įprasta manyti, kad istoriją pradėjo rašyti graikai. Tačiau istorinių 
knygų pavyzdžiai Šv. Rašte verčia pripažinti, kad šiuolaikiniai istorikai 
yra skolingi hebrajų pasaulio — Šv. Rašto — istorikams, nes iš hebra- 
jų jie mokėsi pasakoti apie žmones bei vietas ir aiškinti įvykius. 

ISTORINĖS KNYGOS 


JOZUĖS KNYGA 


Jozuės knyga pasakoja. apie Mozės įpėdinį Jozuę, įvedusį Dievo tautą 
į Pažado Žemę. Knygos tikslas yra parodyti Dievo ištikimybę, duodant 
izraeliėčiams kraštą, pažadėtą jiems kaip paveldą (žr. Pr 15,18-21; Joz 
1,2-6; 21,41-45; 23,14-16). Pakartoto Įstatymo knygos pabaigoje, Izrae- 
lis yra gausi tauta, įėjusi į Sandorą su Viešpačiu, savo Dievu. Taigi pa- 
žadas, duotas Abraomui ir Sarai, buvo iš dalies įvykdytas (žr. Pr 12,1- 
3). Tik pažadas duoti kraštą dar nėra įgyvendintas. Jozuės knygos 
pabaigoje, Izraelis jau yra paveldėjęs Kanaano kraštą, — "Dievas, Ieis- 
damas paveldėti Pažado Žemę, įvykdė visus savo pažadus. 

Šiuolaikinės Jozuės knygos studijos ją laiko pirmąja Deuteronomis- 
tinės istorijos knyga. Deuteronomistinė istorija, be Jozuės knygos, api- 
ma ir Teisėjų knygą, ir 1- 2$ Samuelio bei 1-2 Karalių knygas, jų turinį 
sudaro istorijos laikotarpis nuo. Kanaano užėmimo XIII a. prieš Kristų 
iki tremties Babilonijoje VI a. prieš Kristų. Šios knygos vadinamos Deu- 
teronomistine istorija dėl to, kad jose vyrauja Deuteronomion, t.y. Pakar- 
toto Įstatymo, knygos teologinis požiūris ir stilius. Izraeliečiai šaukiami 
rinktis gyvenimą; 6 ne mirtį ir apsispręsti už gyvenimą 1 (Zr. Įst 30,15- 
20). Klūsnūrias Sandoros įpareigojimams veda į gyvenimą, o neklusnu- 
mas — į mirtį. Šis požiūris duoda Deuteronomistinės istorijos knygoms 
teologinę jungtį. 

Kanaano krašto paveldėjimas prasideda izraeliečių perėjimu per Jor- 
dano upę ir Jericho paėmimu (žr. Joz 1- 6). Jozuės knyga yra sklidina 
optimizmo, — pasakojama apie sėkmingą Izraelio giminių įsikūrimą . 
Kanaano krašte. Ji suprastina ilgą ir sudėtingą izraeliečių įsikūrimo 
vyksmą Kanaane. Pasakojimas neatspindi keblios įvykių eigos. Archeo- 
loginės Palestinos iškasenos ir sociologinė izraeliečių buities analizė 
rodo, kad įkvėptas Jozuės knygos autorius, pasinaudodamas idealizuotu 
istoriniu pasakojimu, stengiasi aprašyti Dievo tautos — Izraelio — pra- 
eities ir ateities santykį su Sandoros Dievu. Jam svarbu pabrėžti, koks 
Izraelis turėtų būti. 

Kanaanas, į kurį atėjo izraeliečiai po Išėjimo iš Egipto, buvo nie- 
kieno žemė, kraštas, pilnas visuomeninio ir politinio sąmyšio. Kraštą 
valdė miestų-valstybių karaliukai ir aristokratija, paprasti krašto gyven- 
tojai žemdirbiai vargo. Izraeliečių atėjimas į Kanaaną buvo svarbus veik- 
snys naujai visuomeninei tikrovei kurti. Naujieji ateiviai — izraeliečių 
giminės, išgyvenusios nuostabų išlaisvinimą iš Egipto vergijos, atėjo į 


Kanaaną, atnešdami naują visuomeninę sandarą. Jozuės knyga pasakoja 
apie klusnų Izraelį, vedamą Dievo išrinkto vado, kuriantį visuomenę, pa- 
grįstą teisingumu ir laisve. 

Kanaano gyventojų sunaikinimas, aprašomas Joz 1-12 skyriuose, 
taip sąlygoja kai kuriuos skaitytojus, kad jie arba šios Šv. Rašto kny- 
gos visiškai neskaito, arba bando ją pernelyg sudvasinti. Kartais net 
įvykių žiaurumą bandoma paneigti, teigiant, kad pasakojimai neatspin- 
di istoriškųjų izraeliečių giminių aplinkybių kovose su kanaaniečiais. 
Bet istorija liudija, kad Izraelis užėmė Kanaaną iš dalies jėga. Sunaiki- 
nimas, lydėjęs užkariavimą, buvo blogis. Jozuės knyga teigia, kad net 
blogis tarnavo Dievo užmojui. Knygos tikslas buvo mokyti skaitytojus 
paklusti Dievui lemtingame istorijos žaizdre. Senajam Izraeliui šis 
klusnumas buvo tikėjimo pareiškimas Dievu, kuris sukuria gera net iš 
to, kas pikta. 


Jozuės knygos metmenys: 


A. Kanaano užkariavimas 1,1-12,24 
B. Krašto padalijimas 1311-2145 
C. Transjordanijos giminių grįžimas 

į savo žemę 22,1-24,33 


JOZUĖS KNYGA 


A. KANAANO UŽKARIAVIMAS 


1 
Dievo žodis Jozuei 


1 VIEŠPATIES tarnui Mozei mirus, VIEŠPATS kalbėjo Mozės 
patarnautojui Nuno sūnui Jozuei,* tardamas: 2 “Mano tarnas Mozė 
mirė. Tuojau pasiruošk pereiti Jordaną — tu ir visi šie žmonės — 
į kraštą, kurį duodu jiems — izraeliečiams! 3 Kiekvieną vietą, į 
kurią tik įkelsite koją, atiduodu jums, lygiai kaip Mozei pažadėjau. 
** Jūsų žemė bus nuo dykumos bei Libano iki didžiosios upės — 
Eufrato upės (rytuose), — visas hetitų kraštas, — ir iki pat Didžio- 
sios jūros, kur leidžiasi saulė. 5 Niekas nepajėgs tau pasipriešinti per 
visą tavo gyvenimą. Kaip buvau su Moze, lygiai taip būsiu su tavi- 
mi. Tavęs neapvilsiu ir nepaliksiu! * Būk stiprus ir ryžtingas, nes tu 
padalysi šiems žmonėms kraštą, kurį jiems duoti esu prisiekęs jų 


+ 


1,1 “...Jozuei...": hebraiškai “Jehošua"", t.y. “Jahu (Jahvė) yra išganymas“. 

1,2 “...pereiti Jordaną...": Jordano upė buvo natūrali Kanaano rytinė riba. 

1,4 Idealios Pažado Žemės ribos tokios: Sinajaus dykuma pietų ir rytų pusėje, 
Libano kalnai į šiaurės vakarus, Eufrato upė rytuose ir Didžioji jūra — 
Viduržemio jūra — vakarų pusėje. 


Joz 1,7-16 


protėviams. 7 Tik būk stiprus ir labai ryžtingas, ištikimai elgdama- 
sis pagal visą Mokymą, kurį mano tarnas Mozė tau davė. Nenutolk 
nuo jo nei į dešinę, nei į kairę, kad tau sektųsi, kur tik beeitumei! 
3* Neleisi šiai Mokymo knygai pasitraukti nuo savo burnos, bet 
kartosi ją dieną ir naktį, kad ištikimai Jaikytumeisi viso, kas joje 
parašyta. Tik tada padarysi savo kelią sėkmingą, tik tada tau seksis. 
? Argi ne aš tau įsakiau: "Būk stiprus ir ryžtingas?" Taigi nesibaimink 
ir nenuogąstauk, nes VIEŠPATS, tavo Dievas, yra su tavimi, kur tik 
beeitumei!"* 

10 Tada Jozuė įsakė žmonių pareigūnams: ! “Pereikite per sto- 
vyklą ir paliepkite žmonėms: 'Apsirūpinkite maisto atsargomis, nes 
po trijų dienų pereisite šį Jordaną, kad įeitumėte paveldėti kraštą, 


199 


kurį VIEŠPATS, jūsų Dievas, duoda jums kaip nuosavybę"". 
Transjordanijos giminių pagalba 


12 0 Reubeno ir Gado giminių žmonėms bei pusės Manaso gi- 
minės žmonėms Jozuė kalbėjo: 13 “Atsiminkite, ką VIEŠPATIES tar- 
nas Mozė jums įsakė, tardamas: “VIEŠPATS, jūsų Dievas, suteikia 
jums poilsio vietą ir duoda jums šią žemę“. 14 Jūsų žmonos bei vai- 
kai ir jūsų galvijai pasiliks krašte, kurį Mozė davė jums anapus 
Jordano.* Bet visi jūsų kariškiai turi pereiti upę ginkluoti prieš sa- 
vo giminaičius ir turi jiems padėti, 5 kol VIEŠPATS, jūsų Dievas, 
nebus suteikęs jūsų giminaičiams poilsio vietos, kaip jūs kad jau 
turite, ir kol jie nebus paveldėję krašto, kurį VIEŠPATS, jūsų Dievas, 
yra jiems paskyręs. Po to galėsite sugrįžti į savo kraštą ir jį pavel- 
dėti, — kraštą, kurį VIEŠPATIES tarnas Mozė paskyrė jums į ry- 
tus nuo Jordano", 

16 “Visa, ką mums įsakai, padarysime, — atsakė jie Jozuei, — 
kur tik mus siųsi, ten eisime. 17 Klausysime tavęs lygiai taip, kaip 


1,8 Klusnumas “šiai Mokymo", t.y. Pakartoto Įstatymo, knygai sąlygoja izrae- 
liečių žygio sėkmę. 

1,14 “...anapus Jordano": Transjordanija, t.y. sritis į rytus nuo Jordano pusės, kur 
jau buvo įsikūrę reubenaičiai, gadaičiai ir pusė Manaso giminės. Žr. Sk 32. 


4 


Joz 1,18-2,9 


klausėme Mozės. Tik VIEŠPATS, tavo. Dievas, tebūna su tavimi, 
kaip jis buvo su Moze! 13 Jei kas maištautų prieš tavo įsakymą ar 
neklausytų tavo žodžių, ką tik jam įsakytum, bus nubaustas mirti- 
mi. Tik būk stiprus ir ryžtingas!" 


2 
Rahaba išgelbsti žvalgus 


1 Tada Nuno sūnus Jozuė išsiuntė iš Šitimų slaptomis du žval- 
gus, tardamas: “Eikite, išžvalgykite kraštą, o ypač Jerichą". Atėję į 
Jerichą, jiedu nuėjo į namus ištvirkėlės,* vardu Rahaba, ir ten apsi- 
nakvojo. 2 Jericho karaliui buvo duotas žodis: “Žiūrėk, šiąnakt į 
čia atėjo keletas izraeliečių krašto išžvalgyti!“ 3 Tada Jericho kara- 
lius paliepė įsakyti Rahabai: “Išvaryk vyrus, atėjusius pas tave ir 
įėjusius į tavo namus, nes jie atėjo tik viso krašto išžvalgyti". * Mo- 
teris buvo tuos du vyrus priėmusi ir paslėpusi. “Taip, — ji tarė, — 
tie vyrai užėjo pas mane, bet iš kur jie, aš nežinojau! 5 Temstant, 
atėjus laikui uždaryti vartus, tie vyrai išėjo. Kur tie vyrai nuėjo, ne- 
žinau. Skubėkite juos vytis, nes dar galite juos pasivyti!“ 6 O juos 
ji buvo užvedusi ant stogo ir paslėpusi po linais,* kuriuos ji buvo 
išklojusi ant stogo. 7 Taigi karaliaus vyrai juos vijosi Jordano keliu 
Jordano brastų link. Vos jiems išėjus vytis, vartai buvo uždaryti. 


Rahabos ir žvalgų sutartis 


3* Žvalgai dar nebuvo užmigę, kai ji užlipo pas juos ant stogo. 
3 Ji vyrams kalbėjo: “Zinau, kad VIEŠPATS šį kraštą yra jums ati- 
davęs, nes dėl jūsų mus yra apėmęs išgąstis. Visi krašto gyventojai 


2,1 “...ištvirkėlės..."': hebraiškasis žodis “zona" ženklina gatvės merginą. Šiame 
tekste turbūt jis turi plaiesnę prasmę ir ženklina Rahabą kaip viešųjų namų 
savininkę. Jozuės žvalgai tikėjosi būti nepastebėti tokiuose namuose. 

2,6 “...po linais..., (išklotais) ant stogo": linai iš linmarkos būdavo išklojami 
saulėje džiūti. Artimuosiuose Rytuose linai būdavo raunami arti Išėjimo 
šventės. Žr. Joz 4,19; 5,10; Iš 9,31. 

2,8-11 Rahabos tikėjimas ir geri darbai yra giriami Naujajame Testamente. Žr. 
Žyd 11,31; Jok 2,25. 


Joz 2,10-21 


prieš jus dreba! 10 Žinoma, mes girdėjome, kaip VIEŠPATS nuse- 
kino Nendrių jūros vandenį jums, kai ėjote iš Egipto, ir ką jūs 
padarėte anapus Jordano tiems dviem amoriečių karaliams — Si- 
honui ir Ogui, kuriuos visiškai sunaikinote. 1! Kai apie tai išgir- 
dome, apmirė mūsų širdis. Dėl jūsų visi netekome žado, nes VIEŠ- 
PATS, jūsų Dievas, iš tikrųjų yra Dievas aukštai danguje ir čia, 
žemėje. 12 Dabar tad prašyčiau prisiekti man VIEŠPAČIU, kad jūs 
maloniai elgsitės su mano tėvo namais, nes aš su jumis maloniai 
pasielgiau. Duokite man tikrą ženklą, 13 kad paliksite gyvus mano 
tėvą ir motiną, mano brolius ir seseris bei visus jų gimines ir išgėl- 
bėsite mūsų gyvastį nuo mirties“. 14 “Mūsų gyvybė už jūsų gyvy- 
bę!, — atsakė jai vyrai. — Jei tu šio mūsų reikalo neišduosi, mes 
su tavimi elgsimės maloniai ir ištikimai, kai mums VIEŠPATS 
atiduos kraštą“. 

15 Tada ji nuleido juos ant žemės virve pro langą, nes jos na- 
mai buvo prie išorinio miesto sienos mūro, — ji gyveno pačiame 
sienos mūre.* 16 Ji jiems tarė: “Eikite aukštumų link, kad kartais 
jūsų neužkluptų tie, kurie jus vejasi. Slapstykitės tenai trejetą die- 
nų, kol sugrįš tie, kurie jus vejasi. Po to galėsite eiti savo keliu“. 
170 vyrai ją įspėjo: “Mes būsime atleisti nuo priesaikos, kuria mus 
prisaikinai, 13 nebent, mums įsiveržus į kraštą, tu pririštum šią 
tamsiai raudonos spalvos virvelę prie lango, pro kurį mus nuleidai 
ant žemės, ir surinktum pas save į namus savo tėvą ir motiną, sa- 
vo brolius ir visą savo tėvo šeimą. !? O kas išeitų pro tavo namų 
duris į gatvę, tas pats bus atsakingas už savo mirtį, — mes būsime 
nekalti. Bet jeigu ranka būtų pakelta prieš ką nors, esantį tavo na- 
muose, mes būtume atsakingi už jo mirtį. 20 O jei išduotum šį mūsų 
reikalą, tada mes būtume laisvi nuo priesaikos, kuria mus prisaiki- 
nai". 2 “Tebūna, kaip sakote!“ — ji atsakė ir su jais atsisveikino. 
Jiems nuėjus, ji pririšo prie lango aną tamsiai raudonos spalvos 
virvelę. 


2,15 “...namai...prie išorinio miesto sienos mūro“: Jerichas, atrodo, turėjo 
dvigubas mūro sienas. Rahabos namų viršutinis aukštas buvo aukštesnis už 
miesto sieną. Pro tokių namų langą ir Apaštalas Paulius pabėgo iš Damasko. 
Žr. Apd 9,25; 2 Kor 11,33. 


Joz 2,22-3,7 


22 Jie nuėjo tiesiai į aukštumas ir tenai prabuvo tris dienas, kol 
sugrįžo tie, kurie juos buvo vijęsi. O juos vijusieji, išieškoję visą ke- 
lią, jų nerado. 23 Tada tie du vyrai vėl nusileido nuo aukštumų. 
Perėję upę, atėjo pas Jozuę ir papasakojo visa, kas buvo jiems nu- 
tikę. 24 Jozuei jie sakė: “Iš tikrųjų, VIEŠPATS yra atidavęs visą 
kraštą į mūsų rankas. Be to, visi krašto gyventojai dreba iš baimės 
prieš mus", 


3 
Pasiruošimas eiti per Jordaną 


I* Anksti kitą rytą Jozuė ir visi izraeliečiai pakilo iš Šitimų ir 
nužygiavo prie Jordano. Tuojau pat jie nepersikėlė, bet čia apsisto- 
jo. 2 Praėjus trims dienoms, pareigūnai perėjo per stovyklą, 3 duoda- 
mi žmonėms įsakymą: “Kai pamatysite VIEŠPATIES, savo Dievo, 
levitų kunigų nešamą Sandoros Skrynią,* tada pakilkite iš savo vie- 
tų. Sekite paskui ją, + kad žinotumėte kelią, kuriuo turite žygiuoti, 
nes šiuo keliu anksčiau jūs nesate ėję. Tačiau tebūna tarpas — maž- 
daug dviejų tūkstančių uolekčių nuotolis — tarp jūsų ir Skrynios. 
Prie jos arčiau neprieikite“, 

5 Jozuė žmonėms sakė: “Pašventinkite save, nes rytoj VIEŠ- 
PATS darys tarp jūsų nuostabius darbus“. 5 O kunigams Jozuė palie- 
pė: “Paimkite Sandoros Skrynią ir pereikite į priekį pirma žmonių“. 
Jie tat paėmė Sandoros Skrynią ir nuėjo į priekį pirma žmonių. 

7 VIEŠPATS Jozuei tarė: “Šią dieną pirmą kartą išaukštinsiu 
tave viso Izraelio akyse, idant jie žinotų, kad aš būsiu su tavimi, 


3,1-17 Pasakojimas apie Jordano perėjimą ir įėjimą į Kanaaną sąmoningai su- 
gretinamas su pasakojimu apie Išėjimą iš Egipto. Įkvėptasis autorius atkrei- 
pia į tai dėmesį. Žr. Joz 3,7; 4,14.23. Viešpats užtvenkia Jordaną, kaip ka- 
daise jis nusausino Nendrių jūrą (žr. Joz 3,7-4,18; Iš 14,5-31); Viešpaties 
Skrynia dabar veda izraeliečius, kaip kadaise jis vedė juos debesies ar ug- 
nies stulpu (žr. Joz 3,6-17; 4,10-11; Iš 13,21-22; 14,19-20); Jozuė užima 
Mozės vietą (žr. Joz 3,7; 4,14); suaugusieji Išėjimo metu buvo apipjaustyti, 
dabar jų dykumoje gimę vaikai yra apipjaustomi (žr. Joz 5,2-9). Kaip Kris- 
taus kančia ir Prisikėlimas sudabartino Išėjimo įvykius, taip Jozuė davė Išėji- 
mo įvykiams jų pilnatvę. Žr. 1 Kor 10,1-4. 

3,3 “...Sandoros Skrynia...": ženklas Dievo artumo tarp giminių. 


7 


Joz 3,8-17 


kaip buvau su Moze. š O tu savo ruožtu kunigams, nešantiems San- 
doros Skrynią, įsakysi: 'Atėję prie Jordano vandenų pakrantės, sto- 
vėsite Jordano upėje“. 

3 "Tada Jozuė tarė izraeliečiams: “Ateikite arčiau ir klausykitės 
VIEŠPATIES, savo Dievo, žodžių. 10 Iš to, — Jozuė tęsė, — pažinsi- 
te, kad gyvasis Dievas yra tarp jūsų ir kad jis tikrai nuvarys jums 
nuo kelio kanaaniečius, hetitus, hivitus, perizitus, girgašitus, amo- 
riečius ir jebusitus! !! Žiūrėkite, visos Žemės Viešpaties Sandoros 
Skrynia pereis pirma jūsų per Jordaną. 12 Nūn išrinkite dvylika 
vyrų iš Izraelio giminių, po vieną vyrą iš kiekvienos giminės. 13 Kai 
kojos kunigų, nešančių VIEŠPATIES, visos žemės Viešpaties, 
Skrynią, sustos Jordano vandenyse, Jordano vandenys nustos tekėję. 
Vandenys, tekantys iš aukštupio, sustos kaip tvirtas pylimas“. 


Perėjimas per Jordano upę 


14 Kai žmonės iš savo stovyklos leidosi į kelionę pereiti Jor- 
daną, kunigai, nešdami Sandoros Skrynią, ėjo pirma žmonių. !5 Pa- 
prastai Jordano upė per visą pjūtį* liejasi per krantus. Vos tik 
Skrynios nešėjai pasiekė Jordaną ir Skrynią nešusiųjų kunigų kojos 
palietė vandenį pakrantėje, 16 vandenys, tekantys nuo aukštupio, su- 
stojo, susitelkdami į tvirtą pylimą* iki pat Adamo* — miesto, 
esančio prie Zaretano — 0 vandenys, tekantys į žemupį link Ara- 
bos jūros — Mirties jūros — visiškai nuseko. Žmonės perėjo Jor- 
daną priešais Jerichą. !7 Izraeliečiams pereinant upę sausa žeme, ku- 
nigai, nešusieji VIEŠPATIES Sandoros skrynią, stovėjo ant sausos 
žemės pačioje Jordano vagoje, kol visa tauta perėjo per Jordaną. 


3,15 “...per visą pjūtį...": kovo pabaigoje ir balandžio pradžioje vykdavo 


žiemkenčių pjūtis. Jordano upės perėjimas įvyko izraeliečių kalendoriaus 


“pirmojo mėnesio dešimtą dieną“. Žr. Joz 4,19. Tuo metų laikotarpiu Jor- 
danas patvindavo, nes stipri pavasario saulė tirpdė Hermono kalno sniegy- 
nus, 

3,16 “vandenys...sustojo, susitelkdami į tvirtą pylimą": staigus upės užtvenki- 
mas galėjo įvykti dėl nuoslankos. Arabų istorikai liudija, kad šis tas 
panašaus įvyko 1267 m. po Kristaus. Nuoslankos užtvenkė Jordaną prie 
Adama-Damiyeh — senovės Adam, maždaug 25 km į šiaurę nuo Jericho 
Stebuklingą įvykio pobūdį liudija Dievo pažadas Jozuei (žr. Joz 3,13) ir jc 
įvykdymas (žr. Joz 3,15). 


Joz 4,1-12 
4 
Dvylikos akmenų paminklas 


I* Visai tautai perėjus per Jordaną, VIEŠPATS Jozuei tarė: 2 “Iš- 
rink iš žmonių dvylika vyrų, po vieną iš kiekvienos giminės, 3 ir 
paliepk jiems: “Paimkite sau iš tos vietos Jordano vagoje, ant ku- 
rios stovėjo kunigų kojos, dvylika akmenų. Neškitės juos su savimi 
ir padėkite toje vietoje, kur šiąnakt nakvosite'". 

4 Jozuė pasišaukė iš izraeliečių dvylika vyrų, kuriuos jis buvo 
paskyręs, po vieną iš kiekvienos giminės. 5 Jiems Jozuė tarė: “Priei- 
kite prie VIEŠPATIES, savo Dievo, Skrynios Jordano vagos vidury- 
je ir užsikelkite sau kiekvienas ant peties po akmenį, pagal izraeliečių 
giminių skaičių. 6 Jie bus jūsų ženklas. Kai jūsų vaikai ateityje 
klaus: "Ką reiškia jums tie akmenys?", 7 tada jūs papasakosite jiems: 
Jordano vandenys sustojo priešais VIEŠPATIES Sandoros Skrynią. 
Jai pereinant Jordaną, sustojo Jordano vandenys. Taigi šie akmenys 
bus amžinas paminklas izraeliečiams“. 

8 Tzraeliečiai padarė taip, kaip Jozuė įsakė. Paėmę dvylika ak- 
menų iš Jordano vagos, pagal izraeliečių giminių skaičių, — kaip 
VIEŠPATS buvo Jozuei paliepęs, — jie nešėsi juos lig nakvynės 
vietos ir ten juos sudėjo. 

9 Jozuė įsakė sudėti ir kitus dvylika akmenų Jordano vagos 
viduryje — toje vietoje, kur buvo stovėjusios Sandoros skrynią 
nešusių kunigų kojos. Tenai jie tebėra iki šios dienos. 

10 Kunigai, nešusieji Skrynią, išstovėjo Jordano vagoje, kol bu- 
vo įvykdyta visa, ką VIEŠPATS buvo įsakęs Jozuei perduoti žmo- 
nėms, lygiai kaip Mozė buvo įsakęs Jozuei. Žmonės skubiai perėjo 
upę. !! Kai visi žmonės buvo perėję, tada VIEŠPATIES Skrynia ir 
kunigai nuėjo į savo vietą žmonių priekyje. 12 Reubeno ir Gado gi- 
minių žmonės ir pusė Manaso giminės žmonių perėjo upę ginkluo- 


4,1-5,1 Paminklas Jordano upės perėjimui paminėti. Šis skyrius sujungia du 
tikėjimo kraičio pasakojimus apie paminklinius akmenis Jordano perėjimui 
paminėti. Vienas pasakoja apie paminklą, pastatytą prie Gilgalo (žr. Joz 
4,1-3.6-7.8b.20), o kitas apie akmenis, padėtus upės vagoje (žr. Joz 4,4- 
5.8a.9.15-19). 


Joz 4,13-—5,1 


ti pirma izraeliečių, kaip Mozė buvo jiems paliepęs. 13 Apie 
keturiasdešimt tūkstančių kovai ginkluotų kariškių perėjo upę 
prieš VIEŠPATĮ į Jericho lygumas. 

14 Tą dieną VIEŠPATS išaukštino Jozuę viso Izraelio akyse. Jie 
gerbė jį per visą jo gyvenimą, kaip buvo gerbę Mozę. 

15 VIEŠPATS Jozuei tarė: 16 “Įsakyk kunigams, nešantiems 
Sandoros Skrynią, išlipti iš Jordano". 17 Jozuė tada įsakė kunigams: 
“Išlipkite iš Jordano“. 1š Kunigams, nešusiems VIEŠPATIES Sando- 
ros Skrynią, vos išlipus iš Jordano vagos ir jų kojoms pasiekus 
sausumą, Jordano vandenys sugrįžo į savo vietą, tekėdami kaip 
anksčiau visa vaga. 

19 Žmonės išlipo iš Jordano pirmojo mėnesio dešimtą dieną* 
ir apsistojo prie Gilgalo, rytiniame Jericho šone. 20 Anuos dvylika 
akmenų, kuriuos jie buvo paėmę iš Jordano, Jozuė sudėjo Gilgale. 
21 Jis kalbėjo izraeliečiams: “Kai jūsų vaikai ateityje savo tėvus 
klaus: “Ką reiškia šie akmenys?", 22 paaiškinsite savo vaikams: 
"Izraeliečiai čia perėjo Jordaną sausuma!" 23 Nes VIEŠPATS, jūsų 
Dievas, nusausino jums Jordano vandenis, kol jūs perėjote per upę, 
lygiai kaip VIEŠPATS, jūsų Dievas, kad padarė su Nendrių jūra, 
kurią jis nusausino mums, kol mes perėjome, 24 idant visos žemės 
tautos žinotų, kad VIEŠPATIES ranka yra galinga, o jūs VIEŠ- 
PATIES, savo Dievo, visuomet bijotumėte“. 


5 
Apeigos prie Gilgalo 
! Kai visi amoriečių karaliai vakarinėje Jordano pusėje ir visi 
kanaaniečių karaliai prie Jūros išgirdo, kaip VIEŠPATS izraelie- 


čiams pereiti buvo nusausinęs Jordano vandenis, apmirė jų širdis, 
ir nustojo drąsos izraeliečiams priešintis. 


4,19 Pirmasis mėnuo buvo Abib(as], t.y. kovas-balandis, vėliau pavadintas 
Nisan (u). “...prie Gilgalo": Gilgal (as), lietuviškai “Ratas", arba “Apskriti- 


mas“, turbūt yra Khirbet Mefjar (as), ty. Mefdžaro griuvėsiai, maždaug pu- : 


santro kilometro į rytus nuo Jericho. Ši vietovė tapo svarbia izraeliečių šven- 
tove. Cia buvo pateptas karaliumi Saulius (žr. 1 Sam 11,15), čia Dovydas 
susitaikė su savo sukilusia tauta (žr. 2 Sam 19,15.40). 


TA 


Joz 5,2-10 
Apipjaustymo atnaujinimas 


2* Tuo metu VIEŠPATS kalbėjo Jozuei: “Pasidaryk peilių iš 
titnago ir apipjaustyk dar kartą izraeliečius“. 3 Jozuė tad pasidarė tit- 
naginių peilių ir apipjaustė izraeliečius prie Gibeat-haAralotų.* 
40 priežastis, dėl kurios Jozuė juos apipjaustė, buvo ši: visi iš Egip- 
to išėjusieji Žmonės, visi karinės tarnybos amžiaus vyriškiai, buvo 
išmirę kelionėje per dykumą po išėjimo iš Egipto. 5 Žinoma, visi 
išėjusieji iš Egipto žmonės buvo apipjaustyti, o visi gimusieji ke- 
lionės per dykumą metu po išėjimo iš Egipto nebuvo apipjaustyti. 
Iš tikrųjų izraeliečiai buvo klajoję keturiasdešimt metų dykumoje, 
kol visa tauta, — karinės tarnybos amžiaus vyrai, išėjusieji iš Egip- 
to, — išmirė už tai, kad neklausė VIEŠPATIES balso. Jiems VIEŠ- 
PATS prisiekė, kad neleis jiems niekad pamatyti krašto, kurį buvo 
jų protėviams prisiekęs duoti mums, — kraštą, tekantį pienu ir me- 
dumi. 7 Taigi jų vaikus, kuriuos vietoje jų jis išaugino, Jozuė api- 
pjaustė, kadangi jie buvo neapipjaustyti. Kelionėje jie nebuvo buvę 
apipjaustyti. 

s* Kai visos tautos apipjaustymas buvo atliktas, jie pasiliko il- 
sėdamiesi stovykloje, kolei išgijo. > VIEŠPATS tarė Jozuei: “Šian- 
dien nuritinau* nuo jūsų Egipto gėdą“. Ta vieta tad yra vadinama 
Gilgalu* iki šios dienos. 


Atnašaujama Perėjimo auka 


10 Būdami stovykloje prie Gilgalo Jericho lygumose, izraelie- 
čiai atnašavo Perėjimo auką keturioliktos mėnesio* dienos vakarą. 


5,2-12 Pirmoji Perėjimo auka Pažado Žemėje. 

5,3 “...Gibeat-haAralot(ai)...*: pažodžiui “(Apipjaustymo) Plėvelių kalva". 

5.8-9 “..„nuritinau nuo jūsų Egipto gėdą": turbūt tai yra užuomina apie izraeliečių 
vergiją Egipte. “...vieta, ...vadinama Gilgalu“: “...nuritinau", hebraiškai 
“galloti", t.y. “aš nuritinau", sudaro garsų sąskambį su vietovardžiu “Gil- 
gal(u)“, Ly. “(Vieta) Rato“, arba “Apskritimo (sustatytų akmenų)". Žr. 
Joz 4,4-8. 

5,10 “...mėnesio...": pirmojo metų mėnesio, vėliau vadinamo Nisan(u). Žr. Joz 
3,15 paaiškinimą. Taigi Jordano perėjimas įvyko maždaug tuo pačiu metų 
laiku kaip ir stebuklingas perėjimas per Nendrių jūrą. Žr. Iš 12-14. 

Joz 5,11-6,7 


11 Rytojaus dieną po Perėjimo aukos, kaip tik tą dieną, jie valgė iš. 
krašto derliaus neraugintus plokštainius ir pagruzdintus grūdus. !12TĄ 
pačią dieną, kai jie valgė iš krašto derliaus, izraeliečiai manos 
daugiau nebegavo. Jie valgė tų metų Kanaano krašto derlių. 


Jericho apgula 


13* Atsitiko, kad Jozuė, būdamas arti Jericho, pakėlė akis ir 
pamatė priešais save stovintį vyrą su ištrauktu iš makšties kalaviju 
rankoje. Jozuė priėjo prie jo ir jam tarė: “Ar tu iš mūsiškių, ar iš prie- 
šų?" 14 Jis atsakė: “Nė vienas, nė kitas, Esu VIEŠPATIES kariuo- 
menės galva. Dabar aš atėjau!" Jozuė parpuolė kniūpščia ir, iš- 
reikšdamas pagarbą, jam tarė: “Ką mano viešpats įsako savo tar- 
nui?" I5VIEŠPATIES kariuomenės galva Jozuei atsakė: “Nusiauk 
sandalus nuo kojų, nes vieta, kurioje stovi, šventa“. Jozuė taip ir 
padarė. 


6 


1 Jericho vartai buvo uždaryti ir saugomi nuo izraeliečių. Nie- 
kas negalėjo išeiti ar įeiti. 2 VIEŠPATS Jozuei tarė: “Žiūrėk, ati- 
duosiu į tavo rankas Jerichą, jo karalių ir užgrūdintus vyrus. 3 Te- 
žygiuoja aplink miestą visi jūsų kariškiai, apeidami aplinkui miestą 
vieną kartą. Taip darykite per šešias dienas. * Septyni kunigai, ei- 
dami pirma Skrynios, teneša septynis avino rago trimitus. O septin- 
tą dieną, kunigams pučiant ragus, apeisite aplink miestą septynis 
kartus. 5 Pasigirdus ilgam rago garsui, — kai tik išgirsite tą rago bal- 
są, — visi žmonės sušuks galingu šauksmu. Tada miesto sienų mū- 
rai staiga sugrius, žmonės veršis pirmyn, kiekvienas iš savo vietos“. 

6 Nuno sūnus Jozuė pasišaukė kunigus ir jiems paliepė: “Im- 
kite Sandoros Skrynią! Septyni kunigai, eidami pirma VIEŠPATIES 
Skrynios, teneša septynis avino rago trimitus“. 7 O žmonėms jis 
tarė: “Pajudėkite! „Žygiuokite aplink miestą! Priekinė sauga težy- 
giuoja pirma VIEŠPATIES Skrynios!" 


5,13-6,26 Pasakojimas apie Jordano apgulą apima: 1) Viešpaties įsakymą Jozuei 
per angelą (Joz 5,13-6,5; 2); Jozuės nurodymus izraeliečiams (Joz 6,6-11), 
3) pirmųjų šešių dienų veiksmų aprašymą (Joz 6,12-14); 4) septintosios | 
dienos įvykius (Joz 6,15-26). 

Joz 6,8-18 


š Jozuei pabaigus duoti žmonėms nurodymus, septyni kunigai, 
septynis avino rago trimitus nešdamiesi, pasijudino pirma VIEŠ- 
PATIES, pūsdami savo avino ragus, o VIEŠPATIES Sandoros Skry- 
nia ėjo jiems iš paskos. ? Priekinė sauga žygiavo pirma ragus 
pučiančių kunigų, o užpakalinė sauga ėjo paskui Skrynią, ragams 
visą laiką gaudžiant. 19 Bet žmonėms Jozuė buvo davęs tokį įsaky- 
mą: “Nešūkaukite! Tenėsigirdi net jūsų balso, nė žodžio netarkite iki 
tos dienos, kol nepasakysiu: '“Sušukite!"" Tada jūs šauksite“. 1! Taip 
jis pasiuntė VIEŠPATIES Skrynią apeiti aplink miestą. Ji apėjo 
vieną kartą. Po to jie sugrįžo į stovyklą ir pernakvojo stovykloje. 

12 Kitą rytą Jozuė atsikėlė anksti. Kunigai paėmė VIEŠPATIES 
Skrynią. 13 Septyni kunigai, septynis avino rago trimitus neš- 
damiesi, pasijudino pirma VIEŠPATIES Skrynios, pūsdami visą 
laiką avino ragus. Priekinė sauga žygiavo pirma jų, o užpakalinė 
sauga ėjo paskui VIEŠPATIES Skrynią, ragams visą laiką gaudžiant. 
14 Antrąją dieną jie apėjo aplink miestą vieną kartą. Po to jie sugrį- 
žo į stovyklą. Taip jie darė per šešias dienas. 

15 Septintą dieną jie atsikėlė auštant ir apėjo aplink miestą to- 
kia pat tvarka septynis kartus. 16 Septintą kartą, kunigams pučiant 
ragus, Jozuė žmonėms įsakė: “Sušukite! VIEŠPATS atidavė jums 
miestą! 17 Miestas ir visa, kas jame, bus paskirta VIEŠPAČIUI, su- 
naikinant. Tik ištvirkėlė Rahaba ir visi, esantieji jos namuose, te- 
lieka gyvi, nes ji paslėpė mūsų siųstus pasiuntinius. 1š Nelieskite 
sunaikinti paskirtų daiktų,* kad patys nebūtumėte paskirti sunaikin- 
ti. Paimdami bet ką iš to, kas paskirta sunaikinti, padarysite Izrae- 


6,18 “.. „sunaikinti skirtų daiktų": paimtas miestas ir visa, kas jame, turėjo būti 
sunaikinta. Ši mintis įkvėptiesiems Deuteronomistinės istorijos autoriams yra 
svarbi, nes jie, rašydami Babilonijos tremtyje, buvo įsitikinę, kad Izraelio 
žlugimą sąlygojo izraeliečių pakantumas kanaaniečių religinei kultūrai. 
Todėl, anot jų, paimtas miestas ir visa, kas jame yra, turėjo būti pašvęsta 
Dievui, sunaikinant. Jeigu Izraelis būtų tai daręs savo istorijos sklaidoje, kaip 
Jozuė liepė jiems daryti, jis būtų pašalinęs pavojus ir net būtų galėjęs 
išvengti Judo ir Izraelio karalysčių sunaikinimo (žr. Įst 20). Visiškas miesto 
sunaikinimas atspindi esminį lūžį tarp senosios kanaaniečių visuomenės, 
paremtos gamtos religija, ir naujosios izraeliečių bendrijos, paremtos is- 
torine Sandora su anapusiniu Dievu — Jahve. Žr. Kun 27,29; Sk 18,14; 
21,3 paaiškinimus. 

Joz 6,19-27 


lio stovyklą sunaikinti skirtu daiktu, užtrauksite ant jos nelaimę, 
19Bet visas sidabras ir auksas, daiktai iš vario ir geležies yra šven- 
ti VIEŠPAČIUI. Jie bus padėti į VIEŠPATIES iždą". 


Izraeliečiai paima Jerichą 


20 Taigi žmonės sušuko, ragams sugaudus. Žmonės, vos išgirdę 
ragų gausmą, sušuko galingu šauksmu ir siena sugriuvo.* Žmonės 
veržėsi į miestą, kiekvienas tiesiai iš savo vietos, ir jį užėmė. 2! Ta- 
da jie skyrė kalaviju sunaikinti visa, kas buvo mieste, vyrus ir mote- 
ris, jaunus ir senus, jaučius ir avis bei asilus. 

22 O dviem vyrams, išžvalgiusiems kraštą, Jozuė paliepė: “Nu- 
eikite į ištvirkėlės namus, išveskite iš jų moterį ir visus jos gimines, 
kaip esate jai prisiekę“. 2 Tad jaunieji žvalgai įėjo ir išvedė Rahabą 
drauge su jos tėvu, motina, broliais ir visais jos giminėmis. Jie iš- 
vedė visą jos giminę ir apgyvendino šalia Izraelio stovyklos. 

24 Miestą ir visa, kas jame buvo, jie sudegino. Tik sidabrą ir 
auksą bei daiktus iš vario ir geležies jie padėjo į VIEŠPATIES Na- 
mų iždą. 25 Tik ištvirkėlę Rahabą* ir jos tėvo šeimą bei visus jos 
gimines Jozuė paliko gyvus. Jos šeima lig šiol tebegyvena Izraely- 
je, nes ji paslėpė Jozuės siųstus pasiuntinius Jericho išžvalgyti. 

26* Tą proga Jozuė ištarė tokią priesaiką: 

“Tebūna prakeiktas VIEŠPATIES akivaizdoje žmogus, 
kuris bandytų atstatyti šį Jericho miestą! 

Savo pirmagimio kaina jis padės jo pamatus 

ir savo jauniausiojo sūnaus kaina jis pastatys vartus“. 

21 VIEŠPATS buvo su Jozue ir jo garsas pasklido po visą 
kraštą. 


6,20 “...siena sugriuvo": stebuklingai Dievui įsijungus. Ragų pūtimas ir žmonių 
šauksmai buvo įprastiniai senovės karų bruožai. Šiame pasakojime Dievas 
bando žmonių klusnumą ir tikėjimą jo pažadu. Žr. Žyd 11,30. 

6,25 Iš Mt 1,30 sužinome, kad Rahaba ištekėjo už Salmono — vyro iš Judo 
giminės ir tokiu būdu tapo Dovydo, Kristaus protėvio prosenelė. Žr. Rut 
4,18-22. 

6,26 Šis prakeikimas tapo tikrove Hiel(iui) atstatant Jerichą Izraelio karaliaus 
Ahabo dienomis. Žr. 1 Kar 16,34. Iki to laiko Jerichas buvo tik paprasta ir 
neįtvirtinta gyvenvietė. Žr. Joz 18,12.21; Ts 3,13; 2 Sam 10,5. 

Joz 7,1-11 
7 
Achano nuodėmė 


1 Bet izraeliečiai sulaužė įsakymą sunaikinti skirtų daiktų at- 
žvilgiu. Zeraho sūnaus Zabdžio sūnaus Karmio sūnus Achanas, iš 
Judo giminės, pasiėmė kai ką iš sunaikinti skirtų daiktų. Užtat 
VIEŠPATS užsidegė pykčiu ant izraeliečių. 

2 Jozuė pasiuntė keletą vyrų iš Jericho į Ai, esantį prie Bet-- 
Aveno, į rytus nuo Bet-Elio. šiems tarė: “Nukilkite į aukštumas ir 
išžvalgykite kraštą“. Vyrai nukilo į aukštumas ir išžvalgė Ai.* 3 Jie 
sugrįžo pas Jozuę ir jam pranešė: “Nėra reikalo visiems Žmonėms 
kilti į aukštumas. Teėnukyla du ar trys tūkstančiai vyrų ir teužpuola 
Ai. Priešų ten nedaug, visų Žmonių nevargink į ten kilti". + Taigi 
nuėjo į ten apie tris tūkstančius žmonių, bet Ai vyrai privertė juos 
bėgti. 5 Ai vyrai iš jų trisdešimt šešis užmušė, vydamiesi juos nuo 
vartų iki pat Šebarimų ir paguldydami šlaite. Širdis žmonėms nukri- 
to lig kulnų. 

S Tada Jozuė perplėšė savo drabužius. Jis ir Izraelio seniūnai 
gulėjo kniūpsti žemėje, apsibarstydami dulkėmis galvas, lig vakaro 
prieš VIEŠPATIES Skrynią. 7 “Ai, Viešpatie DIEVE! — Jozuė 
meldėsi, — kodėl iš viso turėjai pervesti šią tautą per Jordaną? 
Atiduoti mus amoriečiams į rankas? Mus sunaikinti? O, kad mes 
verčiau būtume pasitenkinę, apsigyvendami anapus Jordano! š O, 
Viešpatie, ką aš galiu sakyti po to, kai Izraelis parodė nugarą 
priešų akivaizdoje! ? Išgirs apie tai kanaaniečiai ir kiti krašto gyven- 
tojai, apsups mus ir nušluos mūsų vardą nuo žemės. Ką tu darysi 
tuomet savo didžiam vardui?“ 

10 Jozuei VIEŠPATS atsakė: “Stokis! Ko guli žemėje kniūps- 
čias? !! Izraelis nusidėjo! Sulaužė sandorą, kurią jiems daviau! Jie 
pasiėmė iš daiktų, skirtų sunaikinti, ir apsivogė, ir pamelavo, ir įsi- 


7,2 “...Ai (miestą)...": vardas Ai reiškia "griuvėsius". Nūdien ši vietovė vadi- 
nama Et-Tell, t.y. Piliakalnis. 

Joz 7,12-21 


dėjo juos tarp savo daiktų. 12 Užtat izraeliečiai nepajėgs priešintis, 
bet atsuks nugaras savo priešams, nes jie patys yra tapę daiktu, 
skirtu sunaikinti. Aš nebebūsiu daugiau su jumis, jeigu jūs ne- 
sunaikinsite pas jus sunaikinti skirtų daiktų. 5 Eik apvalyti žmonių! 
Įsakyk jiems: Apsivalykite rytdienai, nes taip kalbėjo VIEŠPATS, 
Izraelio Dievas: “Tu turi, Izraeli, sunaikinti skirtų daiktų! Nepajėgsi 
priešintis priešams, kol nepašalinsi iš savo tarpo sunaikinti skirtų 
daiktų". 14 Taigi rytoj rytą būsite pašaukti giminėmis. Giminė, kurią 
VIEŠPATS nurodys,* išeis į priekį klanais; klanas, kurį VIEŠPATS 
nurodys, išeis į priekį šeimynomis; šeimyna, kurią VIEŠPATS nu- 
rodys, išeis į priekį pavieniui vyras po vyro. 15 Žmogus, nurodytas 
pasiėmęs sunaikinti skirtų daiktų, turi būti sudegintas — jis ir visa, 
kas jam priklauso, nes jis sulaužė VIEŠPATIES sandorą ir padarė 
gėdingą nusikaltimą Izraelyje“. 


Achano bausmė 


16 Anksti kitą rytą Jozuė pašaukė Izraelį giminėmis. Judo gimi- 
nė buvo nurodyta.* !7 Jis paliepė išeiti į priekį Judo giminės kla- 
nams. Zeraho klanas buvo nurodytas. Jis paliepė išeiti į priekį 
Zeraho klano šeimynoms. Zabdžio šeimyna buvo nurodyta. 1š Jozuė 
paliepė išeiti į priekį jo šeimynai vyrui po vyro. Galop Zeraho sū- 
naus Zabdžio sūnaus Karmio sūnus Achanas, iš Judo giminės, bu- 
vo nurodytas. 1? Tada Jozuė Achanui tarė: “Mano sūnau, duok gar- 
bę VIEŠPAČIUI, Izraelio Dievui, ir jam duok šlovę! Pasakyk man, 
ką padarei. Nuo manęs nieko neslėpk“. 20 Achanas Jozuei atsakė: 
“Taip, aš nusidėjau VIEŠPAČIUI, Izraelio Dievui. Štai ką pada- 
riau. 21 Pamatęs tarp grobio gražią skraistę iš Šinaro,* du šimtus 
sidabrinių šekelių ir penkiasdešimt šekelių sveriantį aukso luitą, už- 
sigeidžiau juos turėti ir pasiėmiau. Dabar jie yra užkasti žemėje 
mano palapinėje su sidabru po skraiste“. 


7,14-18 Šiame skaitinyje kartojasi žodžiai “nurodys", “nurodyta", "nurodytas". 
Hebraiškas žodis yra pernelyg vaizdus: “pagautas tinkle“. Nurodymas, 
ieškant sunaikinti skirtų daiktų įsakymo pažeidėjo, turbūt vyko naudojantis 
Urimais ir Tumimais. Žr. Iš 28,30; 1 Sam 14,38-42. 

7,21 “...iš Šinaro...": iš Babilonijos. 

Joz 7,22-8,4 


22 Jozuės siunčiami pasiuntiniai nuskubėjo į Achano palapinę. 
"Tikrai visa buvo užkasta palapinėje su sidabru po skraiste. 23 Pa- 
ėmę iš palapinės, jie atnešė juos pas Jozuę ir visus izraeliečius ir 
padėjo VIEŠPATIES akivaizdoje. 24 Tada Jozuė ir visas Izraelis su 
juo paėmė Zeraho sūnų Achaną, sidabrą, skraistę ir auksą, jo 
sūnus ir dukteris, jo jaučius, asilus ir avis, jo palapinę bei visa, ką 
jis turėjo, ir nuvedė juos į Achoro slėnį.* 2 “Kokią nelaimę mums 
užtraukei! — tarė Jozuė. — Šiandien VIEŠPATS užtraukia nelaimę 
tau!“ 

Ir visas Izraelis jį užmušė akmenimis. Jie sudegino juos, metė 
į juos akmenis. 26 Ant jo sukrovė didelę akmenų krūvą, kuri tebėra 
iki šios dienos. Tada atsileido VIEŠPATIES pyktis. 

Todėl toji vieta ir iki šios dienos vadinama Achoro slėniu. 


6 
Ai paėmimas 


1 Tada VIEŠPATS Jozuei tarė: “Nebijok ir nenuogąstauk! Paimk 
su savimi visus kariškius ir nukilk vėl į Ai*. Žiūrėk, atiduosiu tau 
į rankas Ai karalių, jo žmones ir miestą bei visą jo kraštą. 2 Su Ai 
miestu ir jo karaliumi turi pasielgti taip, kaip pasielgei su Jerichu 
ir jo karaliumi. Tačiau grobį ir galvijus galite pasidalyti kaip karo 
laimikį. Suruošk pasalas miesto užnugaryje“. 

3 Taigi Jozuė ir visi kariškiai pasiruošė žygiuoti prieš Ai. 
Išrinkęs trisdešimt tūkstančių vyrų,* narsių kareivių, išsiuntė juos 
pirma nakčia. + “Dėmesio! Jūs būsite pasalos miesto užnugaryje, 
— davė jiems įsakymą, — nenutolkite per daug nuo miesto ir visi 


7,24 “...Achoro slėnis..."': hebraiškai “Achor[(as)" reiškia “nelaimę, vargą". Var- 
das “Nelaimės slėnis" yra užuomina į Jozuės žodžius. Žr. 25-ąją eilutę. 

8,1 “...Ai (miestą)...'": hebraiškasis miesto vardas reiškia "griuvėsius". 

8,3 “...trisdešimt tūkstančių vyrų...": šis skaičius hebraiškajame tekste, atrodan- 
tis pernelyg didelis, gali būti perrašinėtojo klaida. Graikiškasis Septuagintos 
vertimas ir kai kurie rankraščiai turi “tris tūkstančius“, t.y. visos kariuome- 
nės vyrų skaičių pirmojo, nesėkmingojo Ai miesto užpuolimo metu (žr. Joz 

' 7,4). Skirtingas skaičiūs duodamas 12-oje eilutėje: “penkis tūkstančius“. 

Joz 8,5-20 


būkite pasirengę. > Su manimi esantys žmonės ir aš artinsimės prie 
miesto. Kai jie išeis mums pasipriešinti, kaip jie pirmąkart kad pa- 
darė, mes nuo jų bėgsime. * Mus jie vysis iš paskos, kol mes juos 
nuviliosime nuo miesto, nes jie manys: 'Bėga nuo mūsų kaip aną- 
kart!" Mums nuo jų bėgant, 7jūs pakilsite iš pasalų ir paimsite mies- 
tą. VIEŠPATS, jūsų Dievas, atiduos jums jį į rankas. * Paėmę mies- 
tą, uždekite jį. Darykite, kaip VIEŠPATS yra įsakęs. Dėmesio! Aš 
jums įsakiau!“ ? Tada Jozuė juos išsiuntė. Jie nuėjo į pasalų vietą 
ir išsidėstė tarp Bet-Elio* ir Ai — į vakarus nuo Ai, o Jozuė 
praleido tą naktį su likusiais žmonėmis. 

10 Anksti rytą Jozuė apžiūrėjo žmones. Po to jis išžygiavo žmo- 
nių priekyje Ai link drauge su Izraelio seniūnais. !! Visi su juo bu- 
vę kariškiai nuėjo kartu ir, priėję miestą, įsirengė stovyklą į šiau- 
rę nuo Ai. Tarp jų ir Ai buvo siaura dauba. ! Jis buvo paėmęs 
apie penkis tūkstančius vyrų ir išdėstęs juos kaip pasalas tarp Bet- 
-Elio ir Ai — į vakarus nuo miesto. 13 Taigi pagrindinė stovykla 
išsidėstė į šiaurę nuo miesto, o jos užpakalinė sauga į vakarus nuo 
miesto. Jozuė tą naktį praleido slėnyje. !* Tai pastebėjęs Ai karalius, 
— jis ir visi jo žmonės, miesto gyventojai, — nuskubėjo anksti ry- 
tą prie šlaito priešais Arabą pradėti mūšį su Izraeliu, bet jis nežino- 
jo, kad už miesto jam buvo paruoštos pasalos. 15 O Jozuė ir visas 
Izraelis dėjosi esą jų sumušti ir leidosi bėgti dykumos link. 16 Visi 
mieste buvę žmonės buvo pašaukti jų vytis. Vydamiesi Jozuę, jie 
nutolo nuo miesto. !7 Nei Ai mieste, nei Bet-Elyje neliko žmogaus, 
neišėjusio vytis Izraelio. Jie paliko miestą be jokios gynybos ir vi- 
josi Izraelį. 

18 Tada VIEŠPATS Jozuei tarė: “Ištiesk ietį, kurią laikai ranko- 
je, Ai link, nes aš atiduosiu jį tau į rankas“. Jozuė ištiesė ietį, kurią 
laikė rankoje, miesto link. 19 Vos jam ištiesus ranką, pasalų vyrai 
skubiai pakilo iš savo vietų ir metėsi pirmyn. Jie įėjo į miestą, 
paėmė jį ir nedelsdami padegė. 20 Kai Ai vyrai pažvelgė atgal, 
miesto dūmai jau kilo lig padangių! Jiems stigo jėgų net kur nors 


8,9 “...Bet-El(is)...": nūdienis Beitin(as) yra 17 km į šiaurę nuo Jeruzalės. Vė- 
liau ši vietovė tapo pagrindine Šiaurinės karalystės, arba Izraelio, šventove. 
Žr. 1 Kar 12,28-30. 

Joz 8,21-32 


pabėgti, kai dykumos link bėgę žmonės atsisuko jų pulti. 2! Jozuė 
ir visas Izraelis, matydami miestą esant pasalų vyrų paimtą ir iš 
miesto kylančius dūmus, atsisuko ir užpuolė Ai vyrus. 22 O kiti iz- 
raeliečiai išėjo prieš juos iš miesto. Taigi jie buvo izraeliečių apsupti 


iš abiejų šonų ir išžudyti, — nė vienas jų neišliko, nė vienas 
nepabėgo, — 23 išskyrus Ai karalių, kurį jie paėmė gyvą ir atvedė 
pas Jozuę. 


24 Kai izraeliečiai buvo pabaigę žudyti visus Ai gyventojus, 
nusivijusius juos į laukus ir dykumą, — kai jie visi iki pakutinio vy- 
ro buvo kritę nuo kalavijo, — tada visi izraeliečiai sugrįžo į Ai ir 
išžudė ten likusius gyventojus. 25 Tą dieną kritusių vyrų ir moterų, 
visų Ai miesto gyventojų, skaičius buvo dvylika tūkstančių. 

26 Jozuė tol nenuleido rankos, kurioje jis laikė ietį, kol visi Ai 
gyventojai nebuvo skirti sunaikinti. 27 Tik galvijus ir to miesto 
grobį izraeliečiai pasiėmė kaip karo laimikį, pagal VIEŠPATIES 
žodį, kurį jis buvo davęs Jozuei. 

28 Tada Jozuė Ai miestą sudegino ir pavertė jį amžinu pilia- 
kalniu — nuniokota vieta iki pat šios dienos. 2 O Ai karalių jis 
paliko pakartą ant medžio lig vakaro. Saulei leidžiantis, Jozuė įsakė 
nuleisti jo lavoną nuo medžio ir numesti prie miesto vartų įėjimo. 
Ant jo buvo sudėta didžiulė akmenų krūva, kuri ten tebėra iki šios 
dienos. 


Aukuras ant Ebalo kalno 


30 Tuomet Jozuė pastatė ant Ebalo* kalno VIEŠPAČIUI, Izrae- 
lio Dievui, aukurą, 3! kaip VIEŠPATIES tarnas Mozė buvo įsakęs 
izraeliečiams, — kaip yra parašyta Mozės įstatymo knygoje: 
“Aukurą netašytų akmenų, nepaliestų geležiniu įrankiu; — ir at- 
našavo ant jo deginamąsias aukas bei aukojo bendravimo atnašas. 
32 Ten, izraeliečių akivaizdoje, Jozuė užrašė ant akmenų nuorašą 
įstatymo, kurį Mozė buvo izraeliečiams parašęs. 


8,30 “ant Ebalo kalno...": maždaug 32 km nuo Ai miesto, centrinėje Kanaano 
dalyje. Jis yra priešais Gerizimo kalną. Tarp šių dviejų kalnų — Ebalo 
šiaurėje ir Gerizimo pietuose — yra svarbi perėja iš rytų į vakarus. 

8,30-35 Šios apeigos buvo Mozės įsakytos. Žr. Įst 11,29; Įst 27,2-26 ir jų 
paaiškinimus. 

Joz 8,33-9,5 
Mozės įstatymo skaitymas 


33 Visas Izraelis, — ateiviai ir vietiniai, — drauge su savo 
seniūnais, pareigūnais, teisėjais stovėjo abiejuose Skrynios šonuose 
priešais kunigus iš Levio giminės, nešusius VIEŠPATIES Sandoros 
Skrynią. Pusė jų stovėjo atsigręžę į Gerizimo kalną ir pusė jų 
stovėjo atsigręžę į Ebalo kalną, kaip VIEŠPATIES tarnas Mozė 
buvo kadaise įsakęs, Izraelio tautai palaiminti. 34 Po to Jozuė per- 
skaitė visus įstatymo žodžius — palaiminimus ir prakeikimus — ly- 
giai taip, kaip yra parašyta įstatymo knygoje. 35 Nebuvo nė vieno 
žodžio iš visų, ką Mozė buvo įsakęs, kurio Jozuė nebūtų perskaitęs 
visos Izraelio bendrijos akivaizdoje, įskaitant moteris, vaikus ir 
tarp jų gyvenančius ateivius. 


9 
Sąjunga prieš Izraelį 


1 Kai ši žinia pasiekė karalius į vakarus nuo Jordano, aukštu- 
mų srityje, Šefeloje ir palei visą Didžiosios jūros krantą Libano 
link, — kraštą hetitų, amoriečių, kanaaniečių, perizitų, hivitų ir 
jebusitų, — 2 šie sudarė sąjungą kovoti prieš Jozuę ir Izraelį. 


Gibeonitų suktybė 


3 O Gibeono* gyventojai, išgirdę, kaip Jozuė buvo pasielgęs 
su Jerichu ir Ai miestu, * savo rėžtu ėmėsi suktumo. Jie leidosi į ke- 
lionę persirengę pasiuntiniais: užkrovė savo asilams senus maišus ir 
senus, suplyšusius bei sulopytus vynmaišius, 5 apsiavė kojas senais 
bei sulopytais sandalais ir apsirengė nudėvėtais drabužiais. O visa 


9,3 “...Gibeon[0] gyventojai...": šiuolaikinis arabų Al-Džibo (Al-Jib) miestas 
maždaug 10 km į pietvakarius nuo Ai piliakalnio. 
9,3-27 Pasakojimas liudija, kad izraeliečių įsikūrimas Kanaane vyko ir taikiai. 

Joz 9,6-20 


jų kelionei paimta duona buvo sudžiūvusi ir apipelėjusi. 6 Atėję į 
Gilgalo stovyklą pas Jozuę, jie tarė jam ir izraeliečiams: “Iš tolimo 
krašto atėjome,* siūlome jums sudaryti su mumis sandorą“. 7 Bet 
izraeliečiai hivitams atsakė: “Galbūt jūs tarp mūsų gyvenate, kaip 
mes galime sudaryti su jumis sandorą?" 3 Jozuei jie paaiškino: “Mes 
esame tavo tarnai“. O Jozuė jų klausė: “Kas jūs per vieni? Iš kur 
ateinate?“ ? “Tavo tarnai atėjo iš labai tolimo krašto dėl VIEŠ- 
PATIES, tavo Dievo, garso, — jie atsakė jam, — nes apie jį mes 
daug girdėjome: visa, ką jis padarė Egipte, 10 ir visa, ką jis padarė 
dviem amoriečių karaliams anapus Jordano, Hešbono karaliui Si- 
honui ir Aštarotuose Bašano karaliui Ogui. !! Todėl mūsų seniūnai 
ir visi mūsų krašto gyventojai mums ir paliepė: “Paimkite sau kelio- 
nei maisto, eikite jų pasitikti ir jiems sakykite: “Esame jūsų tarnai. 
Eikite šen, sudarykite su mumis sandorą""'. 12 Ši mūsų duona, kurią 
pasiėmėme iš savo namų kaip maistą kelionei, buvo dar karšta, kai 
leidomės į kelionę eiti pas jus, o dabar ji, žiūrėk, sudžiūvusi ir 
apipelėjusi. 13 Šie mūsų vynmaišiai buvo nauji, kai juos pripylėme, 
o pasižiūrėk, kaip jie yra suplyšę. Ir šie mūsų drabužiai bei sandalai 
nusidėvėjo tokios ilgos kelionės metu“. 14 Vyrai patikėjo jų žodžiais 
dėl jų maisto atsargų, bet VIEŠPATIES žodžio jie neatsiklausė. 
15Jozuė padarė su jais taiką, laiduodamas jiems gyvastį sandora, 
kurią bendrijos vadai patvirtino priesaika. 


Gibeonitų vieta izraeliečių bendruomenėje 


16 Praėjus trims dienoms po sandoros, sudarytos su jais, izrae- 
liečiai sužinojo, kad jie buvo jų kaimynai ir gyveno jų žemėje. !7Tad 
izraeliečiai leidosi į kelionę ir trečią dieną pasiekė jų miestus. 
Gibeonitų miestai buvo Gibeonas, Chefira, Beerotai ir Kirjat— 
Jearimai. 1š Bet izraeliečiai jų neužpuolė, nes bendrijos vadai buvo 
jiems prisiekę VIEŠPAČIU, Izraelio Dievu. Todėl visa bendrija 
pradėjo prieš vadus murmėti, 1? bet vadai visai bendrijai atsakė: 
“Jiems prisiekėme VIEŠPAČIU, Izraelio Dievu, užtat jų užgauti ne- 
galime. 20 Betgi štai ką su jais darysime: paliksime juos gyvus, kad 
nebūtų ant mūsų jokio pykčio dėl priesaikos, kuria jiems prisie- 


9,6 “...iš tolimo krašto atėjome...": gibeonitai dedasi atėję iš toli, norėdami 
pasinaudoti švelnesnėmis sąlygomis, taikomomis tolimoms tautoms. Žr. Įst 
20,15. 

Joz 9,21-10,3 


kėme“. 21 Vadai izraeliečiams pareiškė: “Telieka jie gyvi ir tetampa 
kertančiais malkas ir nešančiais vandenį* visai bendrijai!“ Taigi 
apie juos taip nusprendė vadai. 

22 Jozuė juos pasišaukė ir taip jiems kalbėjo: “Kodėl mus ap- 
gavote, sakydami: "Mes gyvename toli nuo jūsų, kai iš tikrųjų jūs 
gyvenate tarp mūsų? 23 Užtat būkite prakeikti! Tarp jūsų visuomet 
bus vergų, malkų kirtėjų ir vandens nešėjų mano Dievo Namams“. 
24 Jozuei jie atsakė: “Žiūrėk, tavo tarnai buvo girdėję, kad VIEŠ- 
PATS, tavo Dievas, buvo pažadėjęs savo tarnui Mozei duoti jums 
visą kraštą ir dėl jūsų sunaikinti visus krašto gyventojus. Mes dėl 
jūsų ir buvome apimti didelės baimės dėl savo gyvasties. Užtat taip 
ir padarėme. > Kaip matai, dabar esame tavo rankose. Kas gera ir 
teisu tavo akyse daryt su mumis, tai ir daryk!“ 

26* Taip jis su jais pasielgė. Išgelbėjo juos nuo izraeliečių; jų 
neišžudė. 27 Bet tą dieną Jozuė padarė juos malkų kirtėjais ir van- 
dens nešėjais bendrijai ir VIEŠPATIES aukurui toje vietoje, kurią 
VIEŠPATS išsirinktų.* Taip jie liko lig šios dienos. 


10 
Gibeono apgula 


1! Kai Jeruzalės karalius Adoni-Zedekas sužinojo, kad Jozuė 
paėmė Ai bei skyrė jį sunaikinti ir pasielgė su Ai bei jo karaliumi, 
kaip jis buvo pasielgęs su Jenichu bei jo karaliumi, ir, be to, kad Gi- 
beono gyventojai padarė taiką su Izraeliu ir gyvena tarp jų, 2 jis 
baisiai išsigando. Mat Gibeonas, vienas iš karališkųjų miestų, buvo 
didelis miestas, — iš tikrųjų didesnis už Ai, — o visi jo vyrai bu- 
vo galiūnai. 3 Taigi Jeruzalės karalius Adoni-Zedekas pasiuntė He- 
brono karaliui Hohamui, Jarmuto karaliui Piramui, Lachišo kara- 


9,21 “...kertančiais malkas ir nešančiais vandenį...": priežodžiu tapęs posakis 
vargingiausiai izraeliečių visuomenės grupei paženklinti. Įst 20,10-11. 
9,26-27 Karalius Saulius sulaužė Izraelio sandorą su gibeonitais, bet Dovydas vėl 

patvirtino. Žr. 2 Sam 21,1-9. 
9,27 "...toje vietoje, kurią VIEŠPATS išsirinktų...**: taip Pakartoto Įstatymo kny- 
ga nurodo Jeruzalės šventyklą savo ieisėtvarkoje (žr. Įst 12,5.11.14.18). 

Joz 10,4-12 


liui Jafijai ir Eglono karaliui Debirui tokį žodį: * “Atkilkite pas 
mane ir padėkite man nugalėti Gibeoną, nes jis padarė taiką su 
Jozue ir izraeliečiais“. 

5 Penki amoriečių karaliai — Jeruzalės karalius, Hebrono* ka- 
ralius, Jarmuto karalius, Lachišo karalius ir Eglono* karalius — 
sutelkė savo pajėgas ir atvyko kiekvienas su savo kariuomene. Jie 
apgulė Gibeoną ir kariavo su juo. 


Jozuės pergalė 


6 O gibeonitai pasiuntė Jozuei į stovyklą prie Gilgaio žodį: “Ne- 
apleisk savo tarnų! Atskubėk pas mus ir išgelbėk! Padėk mums, 
nes visi aukštumų srities amoriečių karaliai susibūrė prieš mus!“ 
"Taigi Jozuė — jis ir visos jo ginkluotosios pajėgos, visi galiūnai, 
pakilo iš Gilgalo. 

8 VIEŠPATS Jozuei tarė: “Nebijok jų, nes atiduosiu juos tau į 
rankas. Nė vienas jų nepajėgs tau priešintis!" ? Jozuė, žygiavęs visą 
naktį iš Gilgalo, juos užklupo netikėtai. 19) VIEŠPATS apstulbino 
juos išgąsčiu Izraelio akivaizdoje. Izraeliečiai sutriuškino juos prie 
Gibeono ir vijosi Bet-Horono šlaito keliu, niokodami juos iki pat 
Azekos ir Makedos. !! Jiems bėgant nuo Izraelio žemyn Bet-Ho- 
rono šlaitu, VIEŠPATS sviedė ant jų iš dangaus didžiulius akme- 
nis* iki pat Azekos, ir jie žuvo. Daugiau jų žuvo nuo krušos, negu 
kad izraeliečiai užmušė kalaviju. 

12 Tą dieną, kai VIEŠPATS atidavė amoriečius izraeliečiams, 
Jozuė kreipėsi į VIEŠPATĮ. Visų izraeliečių akivaizdoje jis tarė: 


“Sustok, saule, virš Gibeono, 
ir, mėnuli, virš Aijalono slėnio!" 


10,5 “...Hebron(o)...Eglon[0)": šie keturi miestai buvo į pietus ir pietvakarius 
nuo Jeruzalės. 

10,11 “...iš dangaus didžiulius akmenis...": ledų kruša, apie kurią pasakojama 
tolesnėje eilutėje. 

Joz 10,13-23 


B Saulė sustojo 
ir mėnulis stovėjo, 
kol tauta atkeršijo savo priešams. 


Argi tai neužrašyta Jašaro knygoje?* Saulė sustojo* viduryje 
dangaus skliauto ir nesiskubino nusileisti bemaž visą dieną. 14 Nei 
prieš tai, nei po to nebuvo tokios dienos, kaip ši, VIEŠPAČIUI pa- 
klausius žmogaus balso! Tikrai, VIEŠPATS kovojo už Izraelį! 

15 (Tada Jozuė drauge su visu Izraeliu sugrįžo į stovyklą prie 
Gilgalo.) 


Penki amoriečių karaliai 
Makedos oloje 


16 Tuo tarpu anie penki karaliai pabėgo ir pasislėpė oloje prie 
Makedos. !7 Jozuei buvo pranešta: “Pastebėti tie penki karaliai, pa- 
sislėpę oloje prie Makedos“. 18 Jozuė paliepė: “Užriskite olos angą 
keletu didelių akmenų ir pastatykite prie jos vyrus jų saugoti. 
19Patys ten nestovėkite. Lipkite priešams ant kulnų ir pulkite juos 
iš užnugario. Neleiskite jiems pasitraukti į savo miestus, nes VIEŠ- 
PATS, jūsų Dievas, yra juos atidavęs jums į rankas“. 

20 Galop, kai Jozuė ir izraeliečiai buvo sudavę jiems mirtiną 
smūgį ir jie buvo sudoroti, išskyrus į savo miestus pasitraukusius 
bėglius, 2! visą kariuomenė sugrįžo pas Jozuę į stovyklą prie Ma- 
kedos. Niekas nebedrįso niurnėti prieš izraeliečius! 

22 Dabar Jozuė paliepė: “Atidarykite olos angą ir atveskite pas 
mane tuos penkis karalius“. 2 Tai padarę, jie atvedė pas jį iš olos 
penkis karalius — Jeruzalės karalių, Hebrono karalių, Jarmuto ka- 


10,13 “Argi tai neužrašyta Jašaro knygoje?": nuoroda į ankstesnį poezijos pos- 
mą — citatą iš Jašaro knygos, kuri, kaip ir Viešpaties karų knyga (žr. Sk 
21,14), epo stiliumi aprašo Izraelio senovės didvyrių žygius. “Saulė susto- 
jo...": dažnai manoma, kad šis skaitinys liaudies kalba, remiantis gamtos 


reiškiniais, pasakoja apie stebuklingą dienos pailginimą; kitų nuomone, . 


Jozuė kreipėsi į Dievą, prašydamas, kad saulė užtemtų, nes tamsa jo 
priešams kliudė telktis ne tik gynimuisi, bet ir pabėgimui iš mūšio lauko. 
Jozuės malda buvo išklausyta: priešus užklupo ledų kruša (žr. Sir 46,5) ir 
visą dieną trukusi tamsa. 

Joz 10,24-37 


ralių, Lachišo karalių ir Eglono karalių. 24 Atvedus pas Jozuę tuos 
karalius, Jozuė sušaukė visus izraeliečius ir vadams galiūnų, kurie 
buvo ėję su juo, tarė: “Prieikite ir minkite kojomis šiems karaliams 
ant sprandų". Jie priėjo ir užmynė kojomis jiems ant sprandų. 25 O 
Jozuė jiems tarė: “Nebijokite ir nenuogąstaukite! Būkite stiprūs ir 
ryžtingi, nes VIEŠPATS taip padarys visiems jūsų priešams, prieš 
kuriuos jūs kovojate!“ 26 Po to Jozuė įsakė juos užmušti ir paka- 
binti ant penkių medžių. Jie kabojo ant medžių lig vakaro. 27 Saulei 
leidžiantis, Jozuė įsakė nuimti juos nuo medžių ir įmesti į olą, ku- 
rioje jie buvo pasislėpę. Olos angą užvertė didžiuliais akmenimis, 
kurie ten išliko iki šios dienos. 


Pietinio Kanaano miestų paėmimas 


28 Tuo pačiu metu Jozuė paėmė Makedą, ištiko ją ir jos kara- 
lių kalaviju. Miestą ir visus žmones jame jis skyrė sunaikinti, nė 
vieno nepaliko gyvo. Su Makedos karaliumi jis pasielgė taip, kaip 
buvo pasielgęs su Jericho karaliumi. 

2 Iš Makedos Jozuė patraukė su visu Izraeliu į Libną ir kovo- 
jo prieš Libną. 30 Taip pat ir ją bei jos karalių VIEŠPATS atidavė 
Izraeliui į rankas. Miestą ir visus žmones jame Jozuė ištiko kalavi- 
ju, nė vieno nepalikdamas gyvo. Su Libnos karaliumi jis pasielgė 
taip, kaip buvo pasielgęs su Jericho karaliumi. 

31 Iš Libnos Jozuė patraukė su visu Izraeliu į Lachišą, apgulė 
ir puolė. 32 VIEŠPATS atidavė Lachišą Izraeliui į rankas. Miestą jis 
paėmė kitą dieną ir ištiko jį bei visus žmones jame kalaviju, kaip 
buvo padaręs Libnoje. 

33 Tada Gezerio karalius Horamas atkilo į pagalbą Lachišui, bet 
Jozuė nugalėjo jį ir jo pajėgas, nepalikdamas jame nė vieno gyvo. 

34 Iš Lachišo Jozuė patraukė su visu Izraeliu į Egloną. Jie 
surengė miesto apgulą, jį puolė 35 ir, paėmę tą pačią dieną, ištiko jį 
kalaviju. O visus žmones jame tą pačią dieną skyrė sunaikinti, kaip 
buvo padaręs Lachišui. 

36 Iš Eglono Jozuė nukilo su visu Izraeliu į Hebroną ir jį už- 
puolė. 37 Paėmę miestą, ištiko jį kalaviju — karalių, visus jam pa- 
valdžius miestus ir visus žmones juose. Nepaliko nė vieno gyvo. 
Kaip buvo padaręs Eglonui, taip jis skyrė sunaikinti Hebroną ir vi- 
sus žmones jame. 

38 Tada Jozuė ir visas Izraelis pasisuko Debiro link ir jį užpuolė. 
39 Paėmė jį, jo karalių ir visus jam pavaldžius miestus, ištiko kala- 
viju ir skyrė jame sunaikinti visus žmones. Nepaliko nė vieno gy- 
vo. Kaip buvo padarę Hebronui ir kaip buvo padarę Libnai bei jos 
karaliui, taip jie padarė Debirui ir jo karaliui. 

40 Taip Jozuė nugalėjo visą kraštą: aukštumų sritį, Negebą, Še- 
felą ir šlaitus su visais jų karaliais. Jis nepaliko nė vieno gyvo, bet 
skyrė sunaikinti visa, kas alsuoja, kaip VIEŠPATS, Izraelio Dievas, 
buvo įsakęs. *! Jozuė nugalėjo juos nuo Kadeš-Barneos lig Gazos, 
visą Gošeno* kraštą lig pat Gibeono. 42 Visus tuos karalius ir jų 
kraštą Jozuė paėmė vienu kartu, nes VIEŠPATS, Izraelio Dievas, 
kovojo už Izraelį. “ Po to Jozuė sugrįžo su visu Izraeliu į stovyklą 
prie Gilgalo. 


11 
Jozuė nugali Jabiną ir jo sąjungininkus 


1 Apie tai sužinojęs, Hazoro karalius Jabinas davė žinią Mado- 
no karaliui Jobabui, Šimrono karaliui, Achšafo karaliui Zir kitiems 
karaliams šiaurėje, aukštumų srityje, Araboje į pietus nuo Chine- 
roto, lygumos srityje ir Doro srityje vakaruose — 3 kanaaniečiams 
rytuose ir vakaruose, amoriečiams, hetitams, perizitams bei jebusi- 
tams aukštumų srityje ir hivitams Hermono papėdėje, Mizpos 
krašte. * Jie išėjo į mūšį su didele kariuomene, lydimi visų savo pa- 
jėgų, — taip gausūs, kaip smiltys pajūryje, — su daugybe žirgų ir 
kovos vežimų. 5 Šie visi karaliai sujungė savo pajėgas, nužygiavo 
prie Meromo vandenų* ir čia pasistatė stovyklą kovoti su Izraeliu. 


10,41 “...visą Gošen([0) kraštą...": miestas ir jo apylinkės pietinėje Judėjos kalnų 
dalyje (žr. Joz 11,16; 15,21). Įsidėmėtina, kad yra ir kitas “Gošeno kraštas“ 
šiaurės rytų Egipte (žr. Pr 45,10). Abi vietovės turi tokius pat vardus he- 
braiškajame tekste. 

11,5 “...prie Merom[o) vandenų...": upė centrinėje Galilėjoje, tekanti į piet 
ryčius palaistyti derlingąją Arabą, Chineroto lygumą, palei vakarin: 
Genezareto ežero pakrantę. 

Joz 11,6-20 


6 0 VIEŠPATS tarė Jozuei: “Jų nebijok! Rytoj šiuo laiku aš pa- 
guldysiu juos visus užmuštus Izraelio akivaizdoje. Tu turi suluošin- 
ti jų žirgus ir sudeginti jų kovos vežimus“. 7 Jozuė užklupo juos stai- 
ga Su visa savo kariuomene prie Meromo vandenų ir metėsi ant jų. 
š VIEŠPATS juos atidavė Izraeliui į rankas. Izraeliečiai juos nugalėjo 
ir vijosi iki pat Didžiojo Sidono ir Misrefot-Majimų, o rytų link 
iki pat Mizpės slėnio. Jie tol juos puolė, kol nė vieno jų neliko gy- 
vo. ? Jozuė pasielgė su jais, kaip VIEŠPATS buvo jam įsakęs: jų 
žirgus suluošino ir kovos vežimus sudegino. 


Šiaurinio Kanaano užkariavimas 


10 Tada Jozuė pasisuko ir paėmė Hazorą, o jo karalių nužudė 
kalaviju. Hazoras anksčiau buvo visų anų karalysčių galva. !! Jie 
skyrė sunaikinti ir išžudė kalaviju jame visus žmones. Nebuvo pa- 
likta nieko, kas alsuoja, o patį Hazorą sudegino. 12 Jozuė paėmė vi- 
sus anuos karališkus miestus ir jų karalius. Skirdamas sunaikinti jis 
nužudė juos kalaviju, kaip Dievo tarnas Mozė buvo įsakęs. 13 Ta- 
čiau Izraelis nesunaikino nė vieno iš miestų, pastatytų ant supiltų 
kalvų, išskyrus Hazorą, kurį Jozuė sudegino. 14 Visą šių miestų 
grobį, įskaitant galvijus, izraeliečiai pasiėmė kaip karo laimikį. Tik 
visus jų gyventojus jie žudė kalaviju, kol juos visiškai išnaikino, 
nepalikdami nė vieno gyvo. 15 Kaip VIEŠPATS buvo įsakęs savo tar- 
nui Mozei, taip Mozė įsakė Jozuei, taip Jozuė ir pasielgė. Jis nepa- 
liko nieko nepadaryta, ką VIEŠPATS buvo Mozei įsakęs. 


Užkariavimo suvestinė 


16 Jozuė užėmė tą visą kraštą: (Judo) aukštumas, Negebą, vi- 
są Gošeno sritį, Šefelą, Arabą, Izraelio aukštumas ir pajūrio lygumą 
— 17 nuo Halako kalno, kuris dunkso virš Seiro srities, iki pat 
Baal-Gado Libano slėnyje, Hermono kalno papėdėje. Visus jų ka- 
ralius jis pagavo ir nužudė. 1š Ilgą laiką Jozuė kariavo su visais anais 
karaliais. 19 Nebuvo miesto, padariusio taiką su izraeliečiais, išskyrus 
hivitus — Gibeono gyventojus. Jie visi buvo paimti mūšiu, 20 nes 
VIEŠPATS buvo nutaręs taip sukietinti jų širdis, idant jie, išeidami 
kovoti prieš Izraelį, būtų skirti sunaikinti ir, neradę pasigailėjimo, 
būtų išnaikinti, kaip VIEŠPATS buvo Mozei įsakęs. 

21 Tuo pačiu metu Jozuė įsiveržė į aukštumų sritis ir ten iš- 
naikino anakimus* iš Hebrono, Debiro, Anabo — iš visų Judo 
aukštumų ir visų Izraelio aukštumų. Jozuė skyrė sunaikinti juos ir 
jų miestus. 22 Izraeliečių krašte anakimų nebeliko; tik Gazoje, Gate 
ir Ašdode jų teužsiliko. 

23 Taigi Jozuė užėmė visą kraštą, lygiai kaip VIEŠPATS buvo 
kalbėjęs Mozei. Tada Jozuė davė jį Izraeliui kaip paveldą pagal jų 
giminių padalas. Karas krašto nebevargino.* 


12* 
Nugalėtųjų karalių sąrašas 


1 Šie yra krašto karaliai, kuriuos izraeliečiai nugalėjo ir užėmė 
jų žemes. 

Į rytus nuo Jordano, nuo Arnono slėnio iki Hermono kalno, 
įskaitant rytinę Arabos dalį: 2 amoriečių karalių Sihoną, gyvenusį 
Hešbone ir valdžiusį Gileado dalį — nuo Aroerio Arnono slėnio“ 
pakraštyje ir paties slėnio iki Jaboko slėnio bei amoniečių krašto ri- 
bos — 3ir rytinę Arabą iki Chenereto jūros, o pietų link, per Bet- 
-Ješimotus Pisgos šlaitų papėdėje rytiniame šone, žemyn iki Ara- 
bos jūros, tai yra Mirties jūros. * Taip pat ir žemę Bašano karaliaus 
Ogo — vieno iš paskutinių refaimų, — gyvenusio Aštarotuose ir 
Edreije > ir valdžiusio Hermono kalną, Saleką, visą Bašaną iki g€e- 
šuriečių bei maakatiečių ribos, ir pusę Gileado iki Hešbono kara-- 


L] 


11,21 “...išnaikino anakimus...": anakimai buvo Kanaano gyventojai pries“ 
izraeliečių atėjimą, garsūs savo aukštu ūgiu ir jėga. Žr. Įst 9,2. 

11,21-23 Didelė dalis žemės, skirtos Judo giminei, nebuvo Judo giminės užka- 
riauta iki teisėjų laikotarpio pradžios. Žr. Ts 1,1-36 paaiškinimą. t 

11,23 “Karas krašto nebevargino": ribotas ir laikinas taikos laikotarpis. Pavienės ? 
giminės turėjo kariauti su likusiais kanaaniečiais. Žr. Joz 15,13-17; 17,12- 
13. Ši eilutė užbaigia pirmają Jozuės knygos dalį. Žr. Joz 12,1-24 paaiški- 
nimą. 

12,1-24 Šis skyrius, įterptas tarp dviejų Jozuės knygos dalių — 1-11 ir 13-24 | 
skyrių, yra panašus į Egipto ir Asirijos karalių paminklinius įrašus. Turbūt“ 
jis buvo nurašytas iš panašaus izraeliečių oficialaus įrašo. 

liaus Sihono ribos. 5 Juos nugalėjo VIEŠPATIES tarnas Mozė ir iz- 
raeliečiai; VIEŠPATIES tarnas Mozė atidavė jų kraštą kaip paveldą 
Reubeno ir Gado giminių bei pusės Manaso giminės žmonėms. 
7Šie yra krašto karaliai, kuriuos Jozuė ir izraeliečiai nugalėjo 
vakarinėje Jordano pusėje — nuo Baal-Gado Libano slėnyje iki Ha- 
lako kalno, dunksančio virš Seiro srities. Jozuė atidavė jų žemę 
Izraelio giminėms kaip paveldą pagal jų padalas š aukštumų srity- 
je, Šefeloje, Araboje, šlaituose, dykumoje ir Negebe, — (žemes) he- 
titų, amoriečių, kanaaniečių, perizitų, hivitų ir jebusitų. Jų buvo: 


9 Jericho karalius vienas 
Ai, esančio prie Bet-Elio, karalius vienas 
10 Jeruzalės karalius vienas 
Hebrono karalius vienas 
11 Jarmuto karalius vienas 
Lachišo karalius vienas 
12 Eglono karalius vienas 
Gezerio karalius vienas 
13 Debiro karalius vienas 
Gederio karalius vienas 
14 Hormos karalius vienas 
Arado karalius vienas 
15 Libnos karalius vienas 
Adulamo karalius vienas 
16 Makedos karalius vienas 
Bet-Elio karalius vienas 
17 Tapuaho karalius vienas 
Hefero karalius vienas 
18 Afeko karalius vienas 
Lašarono karalius vienas 
19 Madono karalius vienas 
Hazoro karalius vienas 
20 Šimron-Merono karalius vienas 
Achšafo karalius vienas 
21 Tanacho karalius vienas 
Megido karalius vienas 

22 Kedešo karalius vienas 
Joknėamo Karmelyje karalius vienas 
23 Doro Nafat-Dore karalius vienas 
Gojimų Galilėjoje karalius vienas 
24 Tirzos karalius vienas 


Iš viso trisdešimt vienas karalius. 


B. KRAŠTO PADALIJIMAS 


13 
Įsakymas padalyti kraštą giminėms 


I Jozuė paseno ir sulaukė senyvo amžiaus. VIEŠPATS jam ta- 
rė: “Nors pasenai ir sulaukei senyvo amžiaus, bet dar yra likę labai 
daug žemės, kuri turi būti paveldėta. 2 Ši yra žemė, kuri dar 
nepaveldėta: visos filistinų* ir gešuriečių* sritys. 3 Žemė nuo Šiho- 
ro, esančio į rytus nuo Egipto, iki ribos Ekrono šiaurėje, laikoma 
kanaaniečių žeme, nors ji valdoma penkių filistinų valdovų,* bū- 


13,1-7 Šių vietovių izraeliečiai niekad neužėmė, nors jos ir yra minimos Šv. 
Žemės aprašyme (žr. Joz 1,4; Sk 34,1-12): pietuose filistinų ir gešuriečių 
žemės (žr. 1 Sam 27,8) bei avimų (Žr. Įst 2,23); šiaurėje sidoniečių žemė, 
t.y. Finikija. 

13,2 “... filistinų ir gešuriečių sritys...": apie filistinus žr. 3-iosios eilutės 
paaiškinimą. Gešuras, arba gešuriečiai, gyveno į pietus nuo filistinų. Gešu- 
ru vadinama ir plati aramėjų sritis Bašane, į rytus nuo Chinereto jūros. Žr. 
11-ąją ir 13-ąją eilutę. 

13,3 “... penkių filistinų valdovų...": pasak Įst 2,23; Jer 47,1-7; Am 9,7, filisti- 
nai kilo iš Kaftoro, t.y. Kretos salos, tačiau jų kilmė lieka miglota. Filisti- 
nai buvo dalis didelio tautų, vadinamų Jūrų tautomis, kilnojimosi. Egipto 
faraonas Raamses III juos išvarė iš Egipto XII a. prieš Kristų pradžioje. Po 
pralaimėjimo Egipte filistinai kūrėsi Kanaano pajūryje ir įamžino save, 
duodami jam "Palestinos" vardą. Užuomina apie filistinus Pradžios ir Išėji- 
mo knygose yra anachronizmai (žr. Pr 21,32-34; 26,1-8; Iš 13,17). Filisti- 
nai nebuvo semitai ir neturėjo apipjaustymo papročio. Teisėjų laikotarpiu ir 
karaliaus Sauliaus dienomis filistinai buvo nuožmūs izraeliečių priešai. 
Karalius Dovydas juos sutramdė, bet jie liko saugūs savo pajūrio valdose. 
Jų Pentapolis — Penkių miestų lyga yra dažnai minima Šv. Rašte. 

Joz 13,4-18 


tent: Gazos, Ašdodo, Aškelono, Gato ir Ekrono. Taip pat avimų sri- 
tys * pietuose. Be to, visas kanaaniečių kraštas nuo sidoniečių Me- 
aros iki Afeko prie amoriečių ribos; 5 gebaliečių kraštas su visu 
Libano (slėniu) nuo Baal-Gado, esančio Hermono kalno papė- 
dėje, iki Lebo—Hamato rytuose 6 su visais aukštumų gyventojais nuo 
Libano (slėnio) iki Misrefot-Majimų, būtent su visais sidonie- 
čiais. Aš pats tas tautas išvarysiu prieš izraeliečiams ateinant, tau 
reikės tik padalyti jų žemes Izraeliui burtų keliu, kaip aš esu tau 
įsakęs. 7 Dabar padalyk šią žemę paveldui devynioms giminėms ir 
pusei Manaso giminės“, 


Giminės Transjordanijoje 


š Reubeno ir Gado giminės su kita Manaso giminės puse jau bu- 
vo gavę savo paveldą, kurį Mozė davė jiems anapus Jordano, rytų 
pusėje. Dievo tarnas Mozė jiems davė paveldą ? nuo Aroerio, esan- 
čio ant Arnono slėnio kranto, ir miesto, esančio pačiame slėnyje, 
visą Plokštumą nuo Medebos iki pat Dibono; !0 visus miestus amo- 
riečių karaliaus Sihono, viešpatavusio Hešbone, iki pat amoniečių 
ribos; !! be to, Gileadą ir visas gešuriečių bei maakatiečių žemes, 
visą Hermono kalną ir visą Bašaną iki pat Salekos — !2 visą ka- 
ralystę Ogo, valdžiusio Bašaną iš Aštarotų ir Edreijo. — (Jis buvo 
paskutinis išlikusiųjų refaimų.) Mozė juos nugalėjo ir išvarė. 13 Bet 
gešuriečių ir maakatiečių izraeliečiai neišvarė — Gešuras ir Maaka- 
tas išliko Izraelyje iki šios dienos. 

14 Tik vienai Levio giminei Mozė nedavė paveldo. Atnašos ug- 
nimi VIEŠPAČIUI, Izraelio Dievui, yra jų paveldas, kaip (VIEŠ- 
PATS) apie juos kalbėjo. 


Reubeno giminės paveldas 


15 Mozė davė paveldą Reubeno giminei pagal jų klanus. 16 Jų 
žemė buvo nuo Aroerio, esančio ant Arnono slėnio kranto, bei 
miesto, esančio pačiame slėnyje, iki Medebos — visa Plokštuma 
su Hešbonu ir visais jam pavaldžiais Plokštumos miestais: Dibo- 
nu, Bamot-Baalu, Bet-Baal-Meonu, !š Jahazu, Kedemotais, Mefaa- 

tu, !9 Kirjatajimais, Sibma, Zeret-Šaharu ant kalvos slėnyje, 20 Bet- 
-Peoru ant Pisgos šlaitų ir Bet-Ješimotais. 2! Taigi visus miestus, 
esančius Plokštumoje, ir visą karalystę amoriečių karaliaus Sihono, 
viešpatavusio Hešbone. (Mozė nugalėjo jį ir Midjano vadus — Evį, 
Rekemą, Zūrą, Hūrą ir Rebą, Sihono didžiūnus, įsikūrusius krašte. 
22 Beoro sūnų žynį Balaamą izraeliečiai nužudė kalaviju draugė su 
kitais.) 23 Reubeno giminės riba buvo Jordanas ir jo krantai. Tie mies- 
tai ir jiems pavaldžios gyvenvietės buvo Reubeno žmonių paveldas 
pagal jų klanus. 


Gado giminės paveldas 


24 Mozė davė paveldą ir Gado giminei pagal jų klanus. 35 Jų 
žemė buvo Jazeris, visi Gileado miestai, pusė amoniečių krašto iki 
Aroerio, esančio priešais Rabą,* 26 nuo Hešbono iki Ramat-Mizpės 
bei Betonimų ir nuo Mahanajimų iki Debiro žemės; 27 0 Slėnyje: 
Bet-Haramas, Bet-Nimra, Sukotai ir Zafonas — likusioji Hešbono 
karaliaus Sihono karalystės dalis — Jordanas ir jo krantai iki pat 
žemutinio Chinereto jūros galo rytų pusėje anapus Jordano. 2š Tie 
miestai ir jiems pavaldžios gyvenvietės buvo Gado giminės pavel- 
das pagal jų klanus. 


Pusės Manaso giminės paveldas 


29 Mozė davė paveldą ir pusei Manaso giminės. Jis buvo pa- 
skirstytas pagal jų klanus. 30 Jų žemė apėmė Mahanajimus, visą 
Bašaną — visą Bašano karaliaus Ogo karalystę — ir visas Jairo 
gyvenvietes, esančias Bašane. Šešiasdešimt miestų. 3! Pusė Gileado, 
įskaitant Aštarotus ir Edreijį — karališkuosius Ogo miestus 
Bašane, priklauso Manaso sūnaus Machiro palikuonims — pusei 
Machiro palikuonių pagal jų klanus. 

32 Taigi tos yra paveldo dalys, kurias Mozė padalijo, būdamas 
Moabo lygumose, anapus Jordano į rytus nuo Jericho. 33 Tačiau 
Levio giminei Mozė paveldo nedavė, — pats VIEŠPATS, Izraelio 
Dievas, yra jų paveldas, kaip (VIEŠPATS) apie juos kalbėjo. 


13,25 “... nuo Aroerio, esančio priešais Raba": skirtinga vietovė nuo “Aroerio, 
esančio ant Arnono slėnio kranto". Žr. Joz 13,16. 

Joz 14,1-9 
14 
Paveldo dalijimas Kanaane 


1 O šios yra izraeliečių paveldo dalys Kanaano krašte, kurį 
jiems padalijo kunigas Eleazaras, Nuno sūnus Jozuė ir izraeliečių 
giminių protėvių šeimų galvos. 2 Paveldas jiems atiteko burtų keliu, 
kaip VIEŠPATS buvo įsakęs per Mozę duoti devynioms su puse 
likusių giminių. 3 Mat Mozė jau buvo davęs paveldo dalis dviem su 
puse giminių anapus Jordano; tarp jų esantiems levitams paveldo 
dalies jis nedavė. * Iš tikrųjų Juozapo palikuonys sudarė dvi 
gimines — Manasą ir Efraimą,* o levitams nebuvo jokios dalies 
krašte, išskyrus miestus jiems gyventi ir ganyklas jų galvijams ir 
kaimenėms. 3 Lygiai kaip VIEŠPATS buvo Mozei įsakęs, taip 
izraeliečiai darė, kai padalijo kraštą. 


Kalebo paveldo dalis 


6* Kai Judo giminės žmonės atėjo pas Jozuę prie Gilgalo, Je- 
fūnės sūnus kenizaitis Kalebas jam tarė: “Tu žinai, ką VIEŠPATS 
kalbėjo Dievo tarnui Mozei apie tave ir mane prie Kadeš-Barneos. 
7 Aš buvau keturiasdešimties metų, kai VIEŠPATIES tarnas Mozė 
siuntė mane iš Kadeš-Barneos išžvalgyti kraštą, ir daviau jam są- 
žiningą ataskaitą. * Bet mano bendrininkai, ėjusieji su manimi, už- 
gožė žmonių širdis. O aš likau ištikimas VIEŠPAČIUI, savo Die- 
vui. ? Tą dieną Mozė pažadėjo, prisiekdamas: “Ta žemė, kurią tavo 
kojos mindžiojo, bus tikrai tau ir tavo vaikams paveldas amžinai, nes 


14,4 “.,. Juozapo palikuonys sudarė dvi gimines — Manasą ir Efraimą": šiuo 
skaičiavimu, atėmus Levio giminę, vis dar yra dvylika giminių, turėjusių 
žemės paveldą Kanaane. Tačiau iš tikrųjų Simeono giminė ištirpo Judo 
giminėje (žr. Joz 19,9), ir pusė Efraimo ir Manaso giminės buvo laikoma 
viena gimine. 

14,6-15 Ilgainiui Judo giminė užvaldė Kalebo klaną. Ši tikėjimo kraičio dalis pri- 
mena, kad Kalebo klano teisės ištaka į Hebrono sritį buvo Mozė (žr. 2 Sam 

tu buvai ištikimas VIEŠPAČIUI, mano Dievui'. 10 Nūn, kaip matai, 
VIEŠPATS išlaikė mane gyvą, kaip jis pažadėjo. Jau keturiasdešimt 
penkeri metai praėjo nuo to laiko, kai VIEŠPATS, Izraeliui keliau- 
jant per dykumą, davė šį žodį Mozei. Nūn, žiūrėk, šiandien man aš- 
tuoniasdešimt penkeri metai! !! Esu lygiai taip stiprus, kaip buvau 
tą dieną, kai Mozė mane siuntė. Kokios tuomet buvo mano jėgos, 
tokios jos ir dabar yra ir mūšyje, ir išeinant iš namų, ir pareinant 
į namus. 12 Duok tat man tą aukštumų sritį, apie kurią kalbėjo 
VIEŠPATS tą dieną, nes juk pats tą dieną girdėjai, kad ten yra 
anakimai ir galingi, įtvirtinti miestai. Jei tik VIEŠPATS bus su ma- 
nimi, juos išvarysiu, kaip VIEŠPATS kalbėjo“. 

13 Taigi Jozuė jį palaimino ir davė Hebroną* Jefūnės sūnui 
Kalebui kaip paveldą. 14 Taip Hebronas tapo Jefūnės sūnaus keni- 
zaičio Kalebo paveldas iki šios dienos, nes jis buvo ištikimas VIEŠ- 
PAČIUI, Izraelio Dievui. — 15 Hebrono vardas pirmiau buvo Kir- 
jat-Arba. Šis Arba buvo iškiliausias vyras tarp anakimų. 

Po karo kraštas buvo ramus. 


15 
Judo giminės paveldo ribos 


1 Paveldo dalis, atitekusi burtų keliu Judo giminės žmonėms pa- 
gal jų klanus, tęsėsi labai toli į pietus iki pat Edomo ribos — Zi- 
no dykumos. 2 Jų pietinė riba prasideda prie Mirties jūros galo, nuo 
jos liežuvio, iškišto pietų link. 3 Iš ten ji eina į pietus nuo Akrabimų 
šlaito, pereina į Ziną ir, pakilusi į pietus nuo Kadeš-Barneos, perei- 
na į Hezroną, pakyla į Adarą ir sukasi į Karką. * Iš ten riba, apėju- 
si Azmoną ir eidama Egipto upės vaga, pasiekia Jūrą. Ši bus jums 
pietinė riba. 


14,13 “... Hebronas...": maždaug 32 km į pietus nuo Jeruzalės su Machpelos 
ola — tikėjimo protėvių kapais. Nūdien svarbi vieta žydų tikėjimui, nes čia 
yra palaidoti Abraomas ir Sara, Izaokas ir Rebeka, Jokūbas ir Lea. Rachelės 
kapas yra prie Betliejaus, o Juozapo — prie Šechemo. Hebrone Dovydas bu- 
vo pateptas Judo karaliumi (žr. 2 Sam 2,4). 

5 Rytinė siena bus Mirties jūra iki Jordano žiočių. Šiaurės pusė- 
je riba prasideda nuo Jūros įlankos prie Jordano žiočių. * Riba paky- 
la į Bet-Hoglą ir eina į šiaurę nuo Bet-Arabos. Iš ten riba pakyla 
prie Reubeno sūnaus Bohano akmens. 7 O iš Achoro slėnio riba 
pakyla į Debirą ir pasisuka šiaurėn Gilgalo link, priešais Adumimų 
šlaitą, esantį pietinėje slėnio pusėje. Iš ten riba, apėjusi En-Še- 
mešo vandenis, pasiekia En-Rogelį. š Ben-Hinomo slėniu* kyla 
palei pietinį jebusitų, tai yra Jeruzalės, šlaitą. Tada riba palipa į 
viršūnę kalvos, esančios vakariniame Ben-Hinomo slėnio šone, 
prie šiaurinio Refaimų slėnio galo. ? Nuo tos kalvos viršūnės riba 
nuvingiuoja prie Neftoaho vandenų šaltinio, o iš ten eina prie 
Efrono kalno miestų. Po to riba atvingiuoja prie Baalos, tai yra Kir- 
jat-Jearimų. 10 Nuo Baalos riba pasuka į vakarus Seiro kalno link, 
praeina palei Jearimų kalno, tai yra Chesalono šlaito, šiaurinį šoną, 
nusileidžia į Bet-Šemešą ir nueina į Timną. !! Tada riba leidžiasi 
kalvos šlaito link šiaurėje nuo Ekrono, pasisuka į Šikeroną ir, pra- 
ėjusi palei Baalos kalną, leidžiasi į Jabnėelį. Šiaurinė riba baigiasi 
prie Jūros. 12 O vakarinė riba yra Didžiosios jūros pakrantė. Tokia 
yta Judo giminės riba pagal jų klanus visur aplinkui. 


Kalebo paveldo dalis 


13 Pagal VIEŠPATIES įsakymą, Jozuė davė Jefūnės sūnui Kale- 
bui dalį tarp Judo giminės — Kirjat-Arbą, tai yra Hebroną. [Ar- 
ba buvo Anako tėvas.) 14 Kalebas išvarė iš ten tris Anako sūnus: 
Šešajį, Ahimaną ir Talmajį — Anako palikuonis. 15 Iš čia jis išžy- 
giavo prieš Debiro gyventojus. Debiras seniau buvo vadinamas 
Kirjat-Seferiu. 16 Kalebas paskelbė: “Kas puls ir paims Kirjat-Se- 
ferį, tam duosiu savo dukterį Achsą žmona“. !7* Otnielis, Kalebo 
brolio Kenazo sūnus, jį paėmė, ir Kalebas davė jam savo dukterį 


15,8 “... Ben-Hinomo slėniu...“: pietinė Jeruzalės miesto riba. “Ben-Hinnom" 
reiškia “Hinomo sūnus“. Ši vieta buvo vadinama ir Hinomo slėniu, o he- 
braiškai “Ge-Hinnom". Iš čia kilo graikiškasis žodis “gehenna" Naujajame 
Testamente, kurį sulietuvinama “pragaro ugnimi". Mat Hinomo slėnyje 
Jėzaus laikais buvo deginamos miesto šiukšlės. Jame nuolat degė ugnis. 

15,17-19 Pasakojimas apie Otnielį pakartojamas Teisėjų knygoje (žr. Ts 1,13- 
15; 3,9-11). 


35 


Joz 15,18-44 


Achsą žmona. 1 Parėjusi pas savo vyrą, ji skatino jį prašyti jos tė- 
vo ariamos žemės. O jai nulipus nuo asilo, Kalebas paklausė: “Ko 
tu nori?“ 19 Ji atsakė: “Duok man dovaną! Kadangi padėjai mane į 
Negebo kraštą, duok man ir vandens šaltinių!" Tad Kalebas davė 
jai, ko ji prašė: aukštutinius ir žemutinius vandens šaltinius. 


Judo giminės miestai 


20* Šis yra Judo giminės žmonių paveldas pagal jų klanus. 210 
miestai, priklausantys Judo giminės žmonėms prie Edomo ribos 
Negebe, buvo Kabzėelis, Ederis, Jaguras, 22 Kina, Dimona, Adada, 
23 Kedešas, Hazoras, Itnanas, 24 Zifas, Telemas, Bealotai, 25 Hazor- 
-Hadata, Kerjot-Hezronas, tai yra Hazoras, 26 Amamas, Šema, 
Molada, 27 Hazar-Gada, Hešmonas, Bet-Peletas, 23 Hazar-Šualas, 
Beer-Šeba, Biziotija, 2 Baala, Ijimai, Ezemas, 30 Eltoladas, Chesi- 
las, Horma, 3! Ziklagas, Madmana, Sansana, 32 Lebaotai, Šilhimai, 
Ainas ir Rimonas, Iš viso dvidešimt devyni miestai su jiems paval- 
džiomis gyvenvietėmis. 

33 Miestai Šefeloje:* Eštaolas, Zora, Ašna, 34 Zanoahas, En- 
—Ganimai, Tapuahas, Enamas, 35 Jarmutas, Adulamas, Soko'as, Aze- 
ka, 36 Šaarajimai, Aditajimai, Gedera ir Gederotajimai — keturioli- 
ka miestų su jiems pavaldžiomis gyvenvietėmis. 

37 Zenanas, Hadaša, Migdal-Gadas, 3š Dilanas, Mizpė, Jok- 
tė-Elis, 39 Lachišas, Bozkatas, Eglonas, *0 Kabonas, Lahmasas, 
Chitlišas, *1 Gederotai, Bet-Dagonas, Naama ir Makeda — šešioli- 
ka miestų su jiems pavaldžiomis gyvenvietėmis. 

42 Libna, Eteris, Ašanas, 43 Iftahas, Ašna, Nezibas, *4 Keila, 
Achzibas ir Mareša — devyni miestai su jiems pavaldžiomis gyven- 
vietėmis. 


15,20-62 Šis nuodugnus Judo giminės miestų sąrašas turbūt buvo paimtas iš 
dokumento, paruošto administraciniams tikslams. Miestai dalomi į keturias 
sritis, kai kurios jų turi savo padalas. Panašūs Judo giminės miestų sąrašai 
randami Joz 19,2-7; 1 Kr 4,26-32; Neh 11,25-30 skaitiniuose. Atrodo, kad 
šis sąrašas yra nukentėjęs laikui bėgant: sudėtinės, duotos 32-oje ir 36-oje 
eilutėje nėra tikslios, kai kurie miestų vardai netiksliai rašomi, daug vieto- 
vių nūdien dar nėra atpažintos. 

15,33“... Šefeloje...": Priekalnyje, t.y. vietoje tarp Judo aukštumų srities ir pa- 
jūrio lygumų. Žr. Įst 1,7. 

5 Ekronas ir jam pavaldūs miestai bei gyvenvietės. * Nuo 
Ekrono į vakarus visi miestai Ašdodo apylinkėje su jiems paval- 
džiomis gyvenvietėmis — *7 Ašdodas ir jam pavaldūs miestai bei 
gyvenvietės, — Gaza ir jai pavaldūs miestai bei gyvenvietės iki 
pat Egipto slėnio ir Didžiosios jūros pakrantės. 

48 Miestai aukštumų srityje: Šamiras, Jatiras, Soko'as, *? Dana, 
Kirjat-Sana, tai yra Debiras, 5? Anabas, Eštemoa, Animai, 31 Goše- 
nas, Holonas ir Gilo'as — vienuolika miestų su jiems pavaldžiomis 
gyvenvietėmis. 

52 Arabas, Duma, Ešanas, 53 Janimai, Bet-Tapuahas, 5 Humta, 
Kirjat-Arba, tai yra Hebronas, ir Zioras — dešimt miestų su jiems 
pavaldžiomis gyvenvietėmis. 

55 Maonas, Karmelis, Zifas, Juta, 56 Jezrėelis, Jokdėamas, Za- 
noahas, 57 Kainas, Gibea ir Timna — dešimt miestų su jiems pa- 
valdžiomis gyvenvietėmis. 

38 Halhulas, Bet-Zuras, Gedoras, 5? Maaratas, Bet-Anotai ir El- 
tekonas — šeši miestai su jiems pavaldžiomis gyvenvietėmis. 

60 Kirjat-Baajas, tai yra Kirjat-Jearimai, ir Raba — du mies- 
tai su jiems pavaldžiomis gyvenvietėmis. 

61 Miestai dykumoje:* Bet-Araba, Midinas, Sekaka, 62 Nibša- 
nas, Ir-Melahas ir En-Gedis — šeši miestai su jiems pavaldžiomis 
gyvenvietėmis. 

63 Bet Judo žmonės nepajėgė išvaryti jebusitų — Jeruzalės 
gyventojų. Užtat jie tebegyvena su Judo giminės žmonėmis Jeruza- 
lėje iki šios dienos. 


15,61 “... dykumoje...": platus Jordano upės žiočių tarpeklis prie Negyvosios 
jūros, kurią Senasis Testamentas vadina Druskos, arba Mirties, jūra. 

Joz 16,1-10 
16 
Efraimo giminės paveldas 


1* Paveldo dalis, atitekusi burtų keliu Juozapo giminės žmo- 
nėms, tęsėsi nuo Jordano prie Jericho — rytuose nuo Jericho van- 
denų — į dykumą. Nuo Jericho riba kyla per aukštumų sritį 
Bet-Elio link. 2 Eidama nuo Bet-Elio į Luzą, ji pereina architų 
žemę prie Atarotų, ? leidžiasi žemyn vakarų link į jafletitų žemę 
iki pat Žemutinio Bet-Horono ribos, po to į Gezerį ir baigiasi prie 
Jūros. 

+ Juozapo giminės žmonės — Manasas ir Efraimas — gavo 
savo paveldą. 

5 Efraimo Žmonių žemė pagal jų klanus buvo tokia: jų pa- 
veldo riba* ėjo nuo Atarot-Adaro rytuose iki pat Aukštutinio 
Bet-Horono, * o nuo čia riba pasiekia Jūrą. O šiaurėje riba vingiuo- 
ja nuo Michmetato į rytus už Taanat-Šilo'o ir, jį praėjusi, nueina į 
rytus nuo Janoaho. 7 Nuo Janoaho riba nusileidžia į Atarotus bei 
Naaratą ir, paliesdama Jerichą, baigiasi prie Jordano. š Nuo Tapua- 
hos riba eina vakarų link į Kanos slėnį ir baigiasi prie Jūros. Toks 
buvo Efraimo giminės žmonių paveldas pagal jų klanus, ? įskaitant 
miestus, kurie buvo priskirti Efraimo giminės žmonėms Manaso 
giminės žemėje — visus tuos miestus su jiems pavaldžiomis 
gyvenvietėmis. 10 Bet jie kanaaniečių, gyvenusių Gezeryje, nepajėgė 
išvaryti. Taigi kanaaniečiai pasiliko tarp Efraimo giminės žmonių 
lig šios dienos, bet jie turi eiti lažą. 


16,1-17,18 Nustačius Judo, svarbiausios giminės ribas ir miestus, aprašoma ki- 
tos svarbiausios grupės, dviejų Juozapo giminių — Efraimo ir Manaso, 
žemė, nors ji nuo Judo giminės žemės buvo Benjamino (žr. Joz 18,11-20) 
ir Dano žemių atskirta (žr. Joz 19,40-48). 

16,1-3 Ši linija buvo pietinė Efraimo giminės ir šiaurinė Benjamino bei Dano 
giminių riba. 

16,5 “.., paveldo riba...": linija, skirianti Efraimą nuo Manaso. Efraimo šiaurinė 
riba (5-oji eilutė) nurodoma nuo rytų į vakarus, o jo rytinė riba (6-7-oji 
eilutė) nuo šiaurės į pietus. 

Joz 17,1-10 
17 
Manaso giminės paveldas 


1 O ši yra paveldo dalis, atitekusi burtų keliu Manaso giminei, 
kaip Juozapo pirmagimiui. Kadangi Manaso pirmagimis ir Gileado 
tevas Machiras buvo narsus galiūnas, jam buvo paskirta paveldu 
Gileadas ir Bašanas. 2 Ir kitiems Manaso giminės žmonėms* buvo 
paskirtos paveldo dalys pagal jų klanus — Abiezerio, Heleko, As- 
rielio, Šechemo, Hefero ir Šemidos palikuonims. Tie buvo Juozapo 
sūnaus Manaso vyriški palikuonys. 

3 0 Manaso sūnaus Machiro sūnaus Gileado sūnaus Hefero 
sūnus Zelofehadas neturėjo sūnų, bet vien dukteris. Dukterų vardai 
buvo Mahla, Noa, Hogla, Milka ir Tirza. * Jos atėjo pas kunigą Ele- 
azarą, Nuno sūnų Jozuę bei vadus pasakyti: “VIEŠPATS įsakė 
Mozei duoti mums paveldą tarp mūsų vyriškų giminaičių“. Taigi, 
pagal VIEŠPATIES įsakymą, jis davė joms paveldą tarp jų tėvo gi- 
minaičių. 5 Vadinasi, Manasui atiteko dešimt dalių, be Gileado ir 
Bašano krašto, esančio anapus Jordano, * nes Manaso dukterys ga- 
vo paveldą su jo sūnumis. Gileado kraštas buvo duotas paveldu ki- 
tiems Manaso giminės žmonėms. 

7 Manaso riba ėjo nuo Ašero* į Michmetatą, esantį arti Šeche- 
mo. Iš ten riba ėjo dešinėn En-Tapuaho gyventojų link. (š Tapuaho 
sritis priklausė Manasui, bet Tapuahas, esantis ant Manaso ribos, 
priklausė Efraimo žmonėms. ) ? Toliau riba ėjo, nusileisdama į Kanos 
slėnį. Miestai, esantys į pietus nuo slėnio, priklausė Efraimui kaip 
jo valdos tarp Manaso miestų. Manaso riba buvo į šiaurę nuo slėnio 
ir baigėsi prie Jūros. 19 Vadinasi, žemė pietų pusėje priklausė 
Efraimui, o žemė šiaurės pusėje priklausė Manasui, o Jūra buvo jo 


17,2 “Ir kitiems Manaso giminės žmonėms...": tiems, kurie nebuvo dar įsikūrę 
rytuose nuo Jordano. 

17,7 Manasas turėjo ribą su Ašeru tik pačioje savo teritorijos šiaurės vakarų da- 
lyje. Riba, aprašoma 7-10 eilutėse, yra išsamesnis aprašas ribos, skiriančios 
Manasą nuo Efraimo, apie kurią rašoma Joz 16,5-9 skaitinyje. 

riba. Ši žemė šiaurėje ribojasi su Ašeru, o rytuose su Issacharu. 
11 Issacharo ir Ašero žemėje Manasas turėjo Bet-Šeaną ir jam pa- 
valdžias gyvenvietes, Ibleamą ir jam pavaldžias gyvenvietes, Doro 
gyventojus ir jam pavaldžias gyvenvietes, En-Doro gyventojus ir 
jam pavaldžias gyvenvietes, Taanacho gyventojus ir jam pavaldžias 
gyvenvietes bei Megido gyventojus ir jam pavaldžias gyvenvietes, 
[Tretysis Doras yra Nafetas.) 12 Bet Manaso žmonės šių miestų 
paveldėti neįstengė, ir kanaaniečiai liko tame krašte toliau gyventi, 
13 Kai izraeliečiai tapo stiprūs, jie privertė kanaaniečius eiti lažą, bet 
visiškai jų neišvarė. 


Efraimas ir Manasas prašo 
daugiau paveldo 


14* Juozapo giminės žmonės skundėsi Jozuei, sakydami: “Ko- 
dėl tu tedavei mums tik vieną burtų metimą ir vieną dalį kaip 
paveldą, nors ir matai, kad mes esame gausi tauta, kurią VIEŠ- 
PATS visą laiką laimino?“ 15 “Jei esate gausi tauta, — atsakė jiems 
Jozuė, — eikite į miškingąsias aukštumas ir išsikirskite sau sritį 
perizitų ir refaimų žemėje, jeigu matote, kad Efraimo aukštumos yra 
jums per ankštos“. 16 Bet Juozapo giminės žmonės jį tikino: “Mūsų 
aukštumų žemės mums neužtenka! Be to, visi kanaaniečiai, gyvenan- 
tys lygumoje, tiek Bet-Šeane ir jam pavaldžiose gyvenvietėse, tiek 
Jezrėelio slėnyje,* turi geležinius kovos vežimus!“ !7 Todėl Jozuė 
pareiškė Juozapo namams — Efraimui ir Manasui: “Esate iš tikrų- 
jų gausi tauta, turint didelę jėgą. Jums vienos dalies tikrai negana, 
1š Aukštumų sritis bus jūsų. Tiesa, ji dabar yra miškai, bet ją iš- 
sikirsite ir visą paveldėsite. Jūs ir kanaaniečius išvarysite, nors jie 
turi geležinius kovos vežimus ir nors yra stiprūs“. 


17,14-18 Juozapo giminės reikalavo ir gavo dvigubą paveldo dalį 

17,16 Jezrėelio slėnis tęsėsi nuo Karmelio kalnų virtinės į rytus iki Jordano 
upės. Bet-Šean (as) yra Jezrėelio slėnio pietryčių kampe. Izraeliečiai ši 
miestą ir jam pavaldžias gyvenvietes paėmė tik Dovydui ir Saliamonui 
valdant. 


40 


Joz 18,1-10 
18 
Septynių likusių giminių paveldas 


1 Visa izraeliečių bendrija susirinko Šilo'e* ir pastatė ten 
Susitikimo palapinę. Dabar visas kraštas buvo jų rankose. 

2 Bet buvo likusios septynios izraeliečių giminės, kurios dar 
nebuvo paveldėjusios savo dalies. 3 Todėl Jozuė tarė izraeliečiams: 
“Kaip ilgai delsite įeiti ir paveldėti kraštą, kurį VIEŠPATS, jūsų 
protėvių Dievas, yra jums davęs? * Pasitelkite po tris vyrus iš 
kiekvienos giminės. Pasiųsiu juos pereiti visą kraštą ir sužymėti jį 
pagal paveldą. Po to jie sugrįš pas mane. 5 Paveldą padalys į sep- 
tynias dalis. Judo giminė pasiliks savo žemėje pietuose ir Juozapo 
namai liks jų žemėje šiaurėje. 5 Kai būsite užbaigę Žymėti kraštą į 
septynias dalis, sužymėjimą man čia atneškite. Tada mesiu jums 
burtą čia, VIEŠPATIES, mūsų Dievo, akivaizdoje. 7 Levitai neturi 
dalies tarp jūsų, nes VIEŠPATIES kunigystė yra jų dalis. O Gadas 
ir Reubenas ir pusė Manaso giminės yra gavę savo paveldo dalį 
rytuose, anapus Jordano. VIEŠPATIES tarnas Mozė jiems ją 
paskyrė“. 

8 Vyrai leidosi į kelionę. Vyrams, išeinantiems sužymėti kraš- 
to, Jozuė įsakė: “Eikite, pereikite visą kraštą ir jį sužymėkite. Po to 
sugrįžkite pas mane. Aš mesiu jums burtą VIEŠPATIES akivaizdo- 
je, čia, Šilo'e". 9 Taigi vyrai išėjo, perėjo kraštą ir sužymėjo jį kny- 
goje miestą po miesto į septynias dalis. Po to jie sugrįžo pas Jozuę 
į stovyklą prie Šilo'o. 19 O Jozuė metė jiems burtą VIEŠPATIES aki- 
vaizdoje Šilo'e. Čia Jozuė padalijo kraštą izraeliečiams pagal jų 
padalas. 


18,1“... Šilo'e...": svarbi izraeliečių Dvylikos giminių lygos šventovė teisėjų 
laikotarpiu. Izraeliui tapus karalyste X a. prieš Kristų, Jeruzalė tapo pa- 
grindine Sandoros tautos šventove. Šilo'as nūdien yra tik piliakalnis, maž- 
daug 32 km į šiaurę nuo Jeruzalės. 


4] 


Joz 18,11-28 
Benjamino giminės paveldas 


11* Pirmoji dalis burtų keliu atiteko Benjamino giminės žmo- 
nėms pagal jų klanus. Žemė, atitekusi jiems burtų keliu, buvo tarp 
Judo giminės ir Juozapo giminės palikuonių. 12 Šiaurės šone riba 
prasidėjo prie Jordano. Iš čia riba kilstelėja į šiaurinį Jericho šlai- 
tą, pakyla vakarų link į aukštumų kraštą ir išeina į Bet-Aveno 
dykumą. 13 Iš ten riba pasuka į pietus nuo Luzo — į Luzo šlaitą, 
tai yra Bet-Elį, o iš čia ribą nusileidžia žemyn į Atarot-Adarą prie 
kalno, esančio į pietus nuo Žemutinio Bet-Horono. 14 Dabar riba su- 
kasi ir įvingiuoja į vakarinį šoną: riba nuo kalno pietinėje Bet- 
-Horono pusėje eina į pietus, kol ji pasibaigia prie Kirjat-Baalo, 
tai yra Kirjat-Jearimų, Judo giminės žmonių miesto. Tai yra vakari- 
nis šonas. 15 Pietinis šonas prasidėjo prie Kirjat-Jearimų. Iš čia ri- 
ba eina į Efroną, Neftoaho vandenų šaltinį, 16 toliau nusileidžia į 
kalno papėdę priešais Ben-Hinomo slėnį, esantį prie pietinio Re- 
faimų slėnio galo, po to eina žemyn Hinomo slėniu palei pietinį 
jebusitų šlaitą iki En-Rogelio. 17 Tada, pasisukusi šiaurės link, ji 
pasiekia En-Šemešą, o iš čia nueina į Gelilotus priešais Adumimų 
perėją ir nusileidžia prie Reubeno sūnaus Bohano akmens. 1š Paėjusi 
į šiaurę iki Arabos kranto, nusileidžia į Arabą. !? Iš čia riba 
praeina šiaurėje nuo Bet-Hoglos ir baigiasi prie šiaurinės Mirties 
jūros įlankos, prie Jordano žiočių. Tai yra pietinė riba. 20 Galop, Jor- 
danas sudaro ribą jų rytiniame šone. Tai yra Benjamino giminės 
paveldas jo klanams pagal visas jo ribas. 

21 O) miestai, priklausę Benjamino giminei pagal jų klanus, bu- 
vo Jerichas, Bet-Hogla, Emek-Hezizas, 22 Bet-Araba, Zemarajimai, 
Bet-Elis, 2 Avimai, Para, Ofra, 24 Chefar-Amona, Ofnis ir Geba 
— dvylika miestų ir jiems pavaldžios gyvenvietės. 25 Taip pat Gi- 
beonas, Rama, Beerotai, 26 Mizpė, Chefira, Moza, 27 Rekemas, Ir- 
pėelis, Tarala, 28 Zela, Elefas Jebus, tai yra Jeruzalė, Gibea ir Kir-: 
jat-Jearimai — keturiolika miestų ir jiems pavaldžios gyvenvietės. 
Tai yra Benjamino giminės paveldas pagal jų klanus. 


18,11-18 Benjamino giminės žemė šiaurėje ribojasi su Judo giminės žeme. 

Joz 19,1-15 
19 
Simeono giminės paveldas 


1 Antroji dalis burtų keliu atiteko Simeonui. Simeono giminės 
žmonių paveldas pagal jų klanus buvo viduryje Judo giminės pa- 
veldo. 2 Jų paveldas apėmė Beer-Šebą, Šebą, Moladą, 3 Hazar-Šua- 
14, Balą, Ezemą, + Eltoladą, Betulą, Hormą, 5 Ziklagą, Bet-Marka- 
botus, Hazar-Susą, 6 Bet-Lebaotus ir Šaruheną — trylika miestų ir 
jiems pavaldžias gyvenvietes; 7 Ainą, Rimoną, Eterį ir Ašaną — 
keturis miestus ir jiems pavaldžias gyvenvietes 3 drauge su visomis 
gyvenvietėmis šių miestų apylinkėje iki pat Baalat-Beero ir 
Ramat-Negebo. Tai buvo Simeono giminės paveldas pagal jų klanus. 
> Simeono giminės paveldas buvo Judo žemės dalis; kadangi Judo 
giminės dalis buvo jiems per didelė, todėl Simeono giminės 
žmonės gavo dalį jų dalies viduje, 


Zebuluno giminės paveldas 


10* Trečioji dalis burtų keliu atiteko Zebuluno giminės Žmo- 
nėms pagal jų klanus. Jo paveldo riba siekė iki pat Sarido. !! Iš čia 
tiba kyla vakarų link į Maralą, siekdama Dabešetą ir po to, liesdama 
slėnį, esantį šalia Joknėamo. 12 Iš Sarido ji eina į kitą pusę — į ry- 
tus, kur saulė teka, pro Chislot-Taboro žemę, o iš ten ji nueina į 
Daberą ir po to pakyla į Jafiją. 13 Iš čia ji vėl pasuka į rytus — 
saulėtekio link, į Gat-Heferą bei Et-Kaziną ir, eidama Rimono 
kryptimi, daro vingį į Neą. 14 Tada ji daro posūkį — tai yra riba 
šiaurėje — į Hanatoną ir baigiasi prie Ifta-Elio slėnio. 15 Taigi su 
Kata, Nahalalu, Šimronu, Idala ir Bet-Lehemu — dvylika miestų 


19,10-16 Zebuluno teritorija buvo centrinėje Esdraelono lygumos dalyje ir pieti- 
nėje Galilėjoje. Pietuose ji ribojosi sa Manasu, pietryčiuose su Issacharu, 
šiaurės rytuose ir šiaurėje su Naftaliu, o vakaruose su Ašeru. Vėliau įkurtas 
Nazareto miestas yra Zebuluno teritorijoje. Žinoma, Zebuluno Bet-Lehem, 
ty. Betliejus, yra skirtingas nuo to paties vardo miesto Judo giminės teri- 
torijoje. “... dvylika miestų...": atrodo, kad septyni vardai yra dingę iš 15- 
osios eilutės. Galbūt kai kurios vietovės, minimos 12-14 eilutėse, priklauso 
šiam skaičiui. 

Joz 19,16-31 


su jiems pavaldžiomis gyvenvietėmis. 16 Tai yra paveldas Zebuluno 
giminės žmonių pagal jų klanus, tie miestai ir jiems pavaldžios 
gyvenvietės. 


Issacharo giminės paveldas 


17* Ketvirtoji dalis burtų keliu atiteko Issacharui — Issacharo 
giminės žmonėms pagal jų klanus. !1š Jų žemė apėmė Jezrėelį, 
Chesulotus, Šunemą, 19 Hafarajimus, Šioną, Anaharatą, 20 Rabitą, 
Kišoną, Ebezą, 2! Remetą, En-Ganimus, En-Hadadą ir Bet-Pazezą. 
22 Riba prieina ir prie Taboro, Šahazumo ir Bet-Šemešo; jo riba 
baigiasi prie Jordano — šešiolika miestų su jiems pavaldžiomis 
gyvenvietėmis. 23 Tai yra paveldas Issacharo giminės žmonių pagal 
jų klanus, miestai ir jiems pavaldžios gyvenvietės. 


Ašero giminės paveldas 


24* Penktoji dalis burtų keliu atiteko Ašero giminės žmonėms 
pagal jų klanus. 25 Jų žemė apėmė Helkatą, Halį, Beteną, Achšafą, 
26 Alam-Melechą, Amadą ir Mišalą. Vakarų pusėje riba liečia Kar- 
melį ir Šihor-Libnatą. 27 Po to ji pasisuka į rytus, eina į Bet-Da- 
goną, atsimuša į Zebuluną ir eina Ifta-Elio slėniu šiaurės link į 
Bet-Emeką ir Neielį. Nuo čia ji eina toliau šiaurėn į Kabulą, 2 Eb- 
roną, Rehobą, Hamoną, Kaną iki pat Didžiojo Sidono. 29 Tada riba 
suka Ramos link, pasiekdama įtvirtintą Tyro miestą, pasisuka į Hosą 
ir ateina iki pat Jūros prie Mahalabo, Achzibo, 30 Umos, Afeko ir 
Rehobo — dvidešimt du miestai su jiems pavaldžiomis gyvenvie- 
tėmis. 31 Tai yra paveldas Ašero giminės žmonių pagal jų klanus, tie 
miestai ir jiems pavaldžios gyvenvietės. 


19,17-23 Issacharo žemė buvo ant rytinio Esdraelono lygumos takoskyros šlaito 
ir apėmė pietrytinę Galilėjos kalnų sritį. Iš pietų ir rytų ją supo Manasas, iš 
šiaurės Naftalis, o iš vakarų Zebulunas. “Jezrėel(io)"" miestas vyravo lygu- 
moje ir davė jai vardą; vėlesnė to paties vardo forma yra Esdraelon[as]. 

19,24-31 Ašeras paveldėjo vakarinį Galilėjos kalnų šlaitą iki pat Viduržemio 
jūros. Jo teritorija pietuose ribojosi su Manasu, rytuose su Zebulunu ir Naf- 
taliu ir šiaurėje su Finikija. 

Joz 19,32-48 
Naftalio giminės paveldas 


32* Šeštoji dalis burtų keliu atiteko Naftalio giminei, Naftalio 
giminės žmonėms pagal jų klanus. 33 Jų riba ėjo nuo Helefo, nuo 
Bezaananimų ąžuolo, Adami-Nekebo bei Jabnėelio iki pat Lakumo 
ir baigėsi prie Jordano. 34 Vakarų šone riba pasuka į Aznot-Taborą 
ir iš ten eina į Hukoką, liesdama pietuose Zebuluną, vakaruose 
Ašerą ir rytuose Jordaną. 35 O įtvirtinti miestai buvo Zidimai, Zeras, 
Hamatas, Rakatas, Chineretas 3 Adama, Rama, Hazoras, 37 Kedešas, 
Edreijis, En-—Hazoras, 38 Ironas, Migdal-El, Horemas, Bet--Anatas ir 
Bet-Šemešas — devyniolika miestų su jiems pavaldžiomis gyven- 
vietėmis. 39 Tai yra paveldas Naftalio giminės žmonių pagal jų 
klanus, miestai ir jiems pavaldžios gyvenvietės. 


Dano giminės paveldas 


40* Septintoji dalis burtų keliu atiteko Dano giminės žmonėms 
pagal jų klanus. *! Jų paveldo žemė apėmė Zorą, Eštaolą, Ir-Šeme- 
šą, 2 Šaalab-Biną, Aijaloną, Itlą, 3 Eloną, Timną, Ekroną, 4 Elte- 
kę, Gibetoną, Baalatą, 45 Jehudą, Bene-Baraką, Gat-Rimoną, 46 Me- 
-Tarkoną ir Rakoną prie ribos priešais Jopą. *7 Bet Dano giminės 
žmonių žemė išslydo jiems iš rankų. Todėl Dano giminės žmonės 
nukilo ir užpuolė Lešemą.* Užėmę jį ir išnaikinę kalaviju gyven- 
tojus, jį paveldėjo ir, pavadinę Lešemą savo protėvio Dano vardu, 
jame įsikūrė. *3 Tai yra paveldas Dano giminės žmonių pagal jų 
klanus, te miestai ir jiems pavaldžios gyvenvietės. 


19,32-39 Naftalis gavo rytinę Galilėją. Ašeras buvo vakarų pusėje, Zebulunas ir 
Issacharas pietuose, o Jordano aukštupis ir Hermono kalnas sudarė rytinę 
ribą. Dalis Dano giminės žmonių vėliau užėmė pačią šiaurinę Naftalio žemės 
sritį prie Jordano ištakų (žr. 47-ąją eilutę). 

19,40-46 Pradinė Dano giminės teritorija buvo mažas žemės plotas tarp Judo, 
Benjamino bei Efraimo giminių ir filistinų. 

19,47 “Lešem(as)...": Ts 18 skaitinyje jis vadinamas Laiš(u). Čia išsamiau 
pasakojama apie Dano giminės persikėlimą. 

Joz 19,49-20,7 
Jozuės miestas 


49 Pabaigę dalyti tas krašto žemes kaip paveldą, izraeliečiai davė 
nuo savęs Nuno sūnui Jozuei paveldą. 5? VIEŠPATIES įsakymu jie 
davė jam miestą, kurio jis prašė, — Timnat-Serahą Efraimo aukš- 
tumose. Jis miestą atstatė ir jame įsikūrė. 

51 Tai yra paveldo dalys, kurias kunigas Eleazaras, Nuno sūnus 
Jozuė ir izraeliečių giminių protėvių namų galvos VIEŠPATIES aki- 
vaizdoje prie Susitikimo palapinės įėjimo Šilo'e padalijo burtų ke- 
liu. Taip jie užbaigė dalyti kraštą. 


20 
Prieglaudos miestai 


1* Tada VIEŠPATS tarė Jozuei: 2 “Sakyk izraeliečiams: 'Pasirin- 
kite prieglaudos miestus, apie kuriuos esu jums kalbėjęs per Mozę, 
3 kad žudikas, užmušęs žmogų per neapsižiūrėjimą ir netyčiomis, 
galėtų į ten pabėgti. Jie bus jums prieglauda nuo keršytojo už 
kraują.* * Žudikas turės bėgti į vieną šių miestų ir, sustojęs prie įėji- 
mo į miesto vartus,* pareikšti savo bylą to miesto seniūnams. Tada 
jie turės įleisti bėglį į miestą ir duoti jam vietą pas juos gyventi. 
5Nors keršytojas už kraują jį atsivytų, jam užmušėjo jie neišduos, 
nes jis netyčiomis užmušė savo artimą, su kuriuo nėra niekad bu- 
vęs priešas. 5 Užmušėjas turės gyventi tame mieste iki teismo ben- 
drijos akivaizdoje, ir pasilikti ten iki tuo metu esančio vyriausiojo 
kunigo mirties. Po to užmušėjas gali grįžti į savo namus mieste, iš 
kurio jis buvo išbėgęs'“. 

7 Taigi jie parinko Kedešą Galilėjoje, Naftalio aukštumų daly- 
je, Šechemą Efraimo aukštumų dalyje, ir Kirjat-Arbą, tai yra He- 


20,1-9 Prieglaudos miestų nuostatai yra duoti Sk 35,9-28; Įst 19,1-13 skaitiniuo- 
se. Žr. Sk 35,16-25; Įst 19,2 paaiškinimus. 

20,3 “... nuo keršytojo už kraują...": keršytojas už kraują buvo artimiausias už- 
muštojo giminaitis. 

20,4“... prie įėjimo į miesto vartus...": miesto vartai buvo vieta, kur miesto 
seniūnai spręsdavo bylas. Vartai buvo svarbūs statiniai miesto gynybai ir 
turėjo ne sykį daugiau negu vieną aukštą su keletu kambarių. 

Joz 20,8-21,7 


broną, Judo aukštumų dalyje. 3 O anapus Jordano, į rytus nuo Jeri- 
cho, jie parinko dykumoje ant Plokštumos Bezerį iš Reubeno gi- 
minės, Gileade Ramotus iš Gado giminės ir Bašane Golaną iš Ma- 
naso giminės. ? Tie buvo parinkti miestai visiems izraeliečiams ir 
tarp jų gyvenantiems ateiviams, kad bet kas, užmušęs netyčia 
žmogų, galėtų į ten pabėgti, idant nemirtų nuo keršytojo už krau- 
ją rankos, kol nebus teistas bendrijos akivaizdoje. 


21 
Levitų miestai 


1* Levitų protėvių šeimų galvos atėjo pas kunigą Eleazarą, 
Nuno sūnų Jozuę ir kitų izraeliečių giminių protėvių šeimų galvas 
2į Šilo'ą, Kanaano krašte, ir taip jiems kalbėjo: “VIEŠPATS įsakė 
per Mozę, kad būtų mums duoti miestai gyventi su ganyklomis 
mūsų galvijams“. 3 Taigi izraeliečiai, paklusdami VIEŠPATIES įsa- 
kymui, davė levitams iš savo paveldo šiuos miestus ir jų ganyklas. 

4 Pirmasis burtų metimas teko Kohato žmonių klanams. Kuni- 
go Aarono palikuonims atiteko burtų keliu trylika miestų iš Judo, 
Simeono ir Benjamino giminių. 5 O likusiems Kohato žmonių kla- 
nams atiteko burtų keliu dešimt miestų iš Efraimo giminės klanų, 
Dano giminės ir pusės Manaso giminės. 

6 Geršono žmonėms atiteko burtų keliu trylika miestų iš Issa- 
charo giminės klanų, Ašero ir Naftalio giminių bei pusės Manaso 
giminės Bašane. 

7 Merario žmonėms pagal jų klanus atiteko dvylika miestų iš 
Reubeno, Gado ir Zebuluno giminių. 


21,1-42 Skirtingai nuo ankstesnių pareiškimų (žr. Joz 13,14.33), teigiančių, kad 
levitai negavo žemės paveldo, šiame skyriuje pasakojama apie keturiasde- 
šimt aštuonis levitų miestus su gretimomis ganyklomis. Daugumas minimų 
miestų nebuvo izraeliečių apgyvendinti lig VIII a. prieš Kristų. Įsakymas 
paskirti levitams nuosavus miestus yra duotas Skaičių knygoje (žr. Sk 35,1- 
8). Vargu ar tie keturiasdešimt aštuoni miestai buvo atskira levitų nuosavy- 
bė. Svarbesnieji iš jų, kaip antai Hebronas, Šechemas ir Ramotai Gileade, 
tikriausiai turėjo, be levitų, ir daugiau gyventojų iš tos izraeliečių giminės, 
kurios teritorijoje buvo levitų miestas. Betgi visuose šiuose miestuose levi- 
tai turėjo ypatingas teises į nuosavybę. Žr. Kun 25,32-34. 

Joz 21,8-26 
Kunigų miestai 


š Šiuos miestus ir jų ganyklas izraeliečiai davė levitams burtų 
keliu, kaip VIEŠPATS buvo įsakęs per Mozę. 

9 Iš Judo ir Simeono giminių buvo duoti toliau išvardyti mies- 
tai. 10 Jie atiteko Aarono palikuonims — vienam levitams priklau- 
sančiam Kohato žmonių klanui, nes jiems buvo tekęs pirmasis burtų 
metimas. !! Jiems buvo duota Judo aukštumų srityje Kirjat-Arba, 
tai yra Hebronas, drauge su gretimomis ganyklomis, 12 nors miesto 
laukai ir jam pavaldžios gyvenvietės jau buvo atiduoti Jefūnės 
sūnui Kalebui kaip jo nuosavybė. 

13 Kunigo Aarono palikuonims jie davė Hebroną — prieglau- 
dos miestą užmušėjams — su jo ganyklomis, Libną su ganyklomis, 
14 Jatirą su ganyklomis, Eštemoą su ganyklomis, 15 Holoną su ganyk- 
lomis, Debirą su ganyklomis, 16 Ainą su ganyklomis, Jutą su 
ganyklomis ir Bet-Šemešą su ganyklomis — devynis miestus iš 
šių dviejų giminių. 17 O iš Benjamino giminės: Gibeoną su jo 
ganyklomis, Gebą su jo ganyklomis, 18 Anatotą su jo ganyklomis ir 
Almoną su jo ganyklomis — keturis miestus. 19 Kunigo Aarono 
palikuonių miestų su ganyklomis buvo iš viso trylika. 


Kitų Kohato žmonių miestai 


20 O) kitiems Kohato žmonių klanams, — likusiems levitams, 
kilusiems iš Kohato, — burtų keliu duoti miestai buvo iš Efraimo 
giminės. 2! Jiems buvo duoti Šechemas — prieglaudos miestas už- 
mušėjams — su ganyklomis Efraimo aukštumų srityje, Gezeris su 
ganyklomis, 22 Kibzajimai su ganyklomis ir Bet-Horonas su ganyk- 
lomis — keturi miestai. 3 Iš Dano giminės — Eltekė su ganyklomis, 
Gibetonas su ganyklomis, 24 Aijalonas su ganyklomis ir Gat-Ri- 
monas su ganyklomis — keturi miestai. 25 Iš pusės Manaso giminės: 
Taanachas su ganyklomis ir Gat-Rimonas — du miestai. 26 Kitiems 
Kohato žmonių klanams duotų miestų su ganyklomis buvo iš viso 
dešimt. 

Joz 21,27-45 
Geršono žmonių miestai 


27 Geršono žmonėms, — iš levitų klanų, — buvo duoti iš pusės 
Manaso giminės Golanas — prieglaudos miestas užmušėjams — 
su ganyklomis, ir Beeštera su ganyklomis — du miestai. 23 Iš Issa- 
charo giminės — Kišonas su ganyklomis, Daberatas su ganyk- 
loris, 2? Jarmutas su ganyklomis ir En-Ganimai su ganyklomis — 
keturi miestai. 30 Iš Ašero giminės — Mišalas su ganyklomis, Ab- 
donas su ganyklomis, 3! Helkatas su ganyklomis ir Rehobas su 
ganyklomis — keturi miestai. 32 Iš Naftalio giminės — Kedešas 
Galilėjoje — prieglaudos miestas užmušėjams — su ganyklomis, 
Hamot-Doras su ganyklomis ir Kartanas — trys miestai. 33 Miestų 
su ganyklomis Geršono žmonėms pagal jų klanus — iš viso buvo 
trylika. 


Merario žmonių miestai 


34 Likusiems levitams — Merario klanams — buvo duoti iš Ze- 
buluno giminės Joknėamas su ganyklomis, Karta su ganyklomis, 
35 Dimna su ganyklomis ir Nahalalas su ganyklomis — keturi mies- 
tai. 36 Iš Reubeno giminės — Bezeris su ganyklomis, Jahza su 
ganyklomis, 37 Kedemotai su ganyklomis ir Mefaatas su ganyklomis 
— keturi miestai. 33 Iš Gado giminės Ramotai — prieglaudos 
miestas užmušėjams — su ganyklomis, Mahanajimai su ganyklomis, 
39 Hešbonas su ganyklomis ir Jazeris su ganyklomis — iš viso ke- 
turi miestai. * Miestų su ganyklomis, atitekusių burtų keliu Mera- 
rio žmonėms pagal jų klanus, tai yra likusiems levitams, iš viso 
buvo dvylika. 

41 Levitų miestų izraeliečių žemėje iš viso buvo keturiasdešimt 
aštuoni miestai su ganyklomis. +2 Kiekvienas šių miestų apėmė patį 
miestą ir gretimas ganyklas. Tokie pat buvo visi šie miestai. 

43 Taip VIEŠPATS davė Izraeliui visą kraštą, kurį jiems duoti 
jis buvo prisiekęs jų protėviams. Paveldėję kraštą, jie įsikūrė jame. 
4 0 VIEŠPATS davė jiems visur aplinkui ramybę, kaip jis buvo 
prisiekęs jų protėviams. Nė vienas jų priešų nepajėgė jiems pasi- 
priešinti, nes VIEŠPATS buvo atidavęs visus jų priešus jiems į 
rankas. 4 Nė vienas iš gerųjų pažadų, kuriuos VIEŠPATS buvo 
padaręs Izraelio namams, nebuvo likęs tuščias. Visa buvo įvykdyta. 

C. TRANSJORDANIJOS GIMINIŲ 
GRĮŽIMAS Į SAVO ŽEMĘ 


22 


Transjordanijos giminės 
siunčiamos namo 


1 Tada Jozuė pasišaukė Reubeno ir Gado giminių ir pusės Ma- 
naso giminės žmones Žir jiems tarė: “Jūs laikėtės visko, ką VIEŠ- 
PATIES tarnas Mozė jums įsakė, ir paklusote man visame, ką aš 
jums įsakiau. 3 Jūs nepalikote savo giminių per tą ilgą laiką, bet lig 
šios dienos ištikimai laikėtės VIEŠPATIES, savo Dievo, įsakymo. - 
4Dabar, kai VIEŠPATS, jūsų Dievas, yra suteikęs, kaip buvo paža- 
dėjęs, ramybę jūsų giminėms, gręžkitės ir eikite į savo palapines, į 
savo nuosavybės kraštą, kurį VIEŠPATIES tarnas Mozė davė jums 
anapus Jordano. 5 Tik labai rūpinkitės laikytis įsakymo ir Mokymo, 
kurį VIEŠPATIES tarnas Mozė davė jums anapus Jordano, mylėti 
VIEŠPATĮ, savo Dievą, eiti visais jo keliais, laikytis jo įsakymų, ne- 
sitraukti nuo jo ir tarnauti jam visa savo širdimi ir visa savo siela“. 
6 Tada Jozuė juos palaimino, su jais atsisveikino, ir jie leidosi ke- 
lionėn į savo palapines. 

7 (Mozė buvo davęs pusei Manaso giminės žemę Bašane, o ki- 
tai pusei Jozuė buvo davęs tarp kitų giminių žemę į vakarus nuo 
Jordano.) 

Be to, Jozuė, siųsdamas juos į savo palapines ir laimindamas, 
š jiems sakė: “Grįžtate į palapines labai turtingi — su labai daug 
galvijų, sidabro, aukso, vario bei geležies ir dideliu kiekiu drabužių. 
Dalykitės priešų grobiu su savo giminaičiais“. > Taigi Reubeno ir Ga- 
do giminių žmonės bei pusės Manaso giminės žmonės paliko 
izraeliečius prie Šiloo Kanaano krašte ir keliavo į Gileado kraštą 
— savo pačių nuosavybę, kurią jie buvo įsigiję VIEŠPATIES 
įsakymu, duotu per Mozę. 


Aukuras prie Jordano 
10 Reubeno ir Gado giminių žmonės bei pusės Manaso giminės 


žmonės, atėję į Jordano sritį Kanaano krašte, pastatė ten prie Jor- 

dano aukurą — į akis krintantį aukurą! !! Žinia pasiekė izraeliečius: 
“Žiūrėkite! Reubeno ir Gado giminių žmonės bei pusės Manaso 
giminės žmonės pastatė aukurą priešais Kanaano kraštą, Jordano 
srityje, anapus nuo izraeliečių".* 12 Kai Izraelio žmonės apie tai iš- 
girdo, visa izraeliečių bendrija susirinko į Šilo'ą eiti į karą prieš 
juos.* 15 Bet izraeliečiai pirma pasiuntė Eleazaro sūnų Finehasą pas 
Reubeno ir Gado giminių žmones bei pas pusės Manaso giminės 
žmones Gileado krašte, 14 lydimą dešimties vadų, po vieną vadą iš 
kiekvienų Izraelio giminių protėvių namų. Kiekvienas jų buvo sa- 
vo protėvių namų galva ir Izraelio karinių gretų vadas. !5 Atėję pas 
Reubeno ir Gado giminių žmones bei pusės Manaso giminės 
žmones, jie tarė jiems: 16 “Taip kalba visa VIEŠPATIES bendrija: 
“Ką reiškia ši išdavystė, kurią padarėte Izraelio Dievui? Šiandien 
atsimetėte nuo VIEŠPATIES ir pakėlėte prieš jį maištą, statydami 
sau aukurą! !7 Nejau Peoro nuodėmė, atnešusi marą VIEŠPATIES 
bendrijai, yra mums toks mažas dalykas? Juk nuo jos mes lig šios 
dienos dar nesame apsivalę, 13 o jūs norite atsimesti nuo VIEŠ- 
PATIES! Jūs maištaujate prieš VIEŠPATĮ šiandien, o jis rytoj 
supyks ant visos Izraelio bendrijos. 1? Tačiau jei kraštas, kuriame 
įsikūrėte, yra nešvarus,* pereikite į kraštą, kuriame yra įsikūręs 
VIEŠPATS — į ten, kur dabar stovi VIEŠPATIES Padangtė, ir 
kurkitės tarp mūsų. Bet prieš VIEŠPATĮ ar prieš mus nėmaiš- 
taukite, statydami sau kitą aukurą vietoje VIEŠPATIES, mūsų Die- 
vo, aukuro. 20 Zeraho sūnui Achanui nusikaltus sunaikinti skirtų 
daiktų įstatymui, argi neištiko pyktis visos Izraelio bendrijos? Juk 
ne vien Achanas žuvo už savo kaltę!'"* 


22,11 “... priešais Kanaano kraštą..., anapus nuo izraeliečių": Jordano upė buvo 
riba tarp rytinių giminių ir giminių, įsikūrusių Kanaane, nors Kanaano var- 
das retkarčiais apėmė visą Pažado Žemę (žr. 10-ąją eilutę). Transjordanijos 
giminės pasistatė aukurą savo žemėje. 

22,12 “... eiti į karą prieš juos“: vakarinių giminių izraeliečiai laikė šį aukurą 
išdavystės ženklu — atsimetimą nuo vienos šventovės Šilo'e laikė pavoju- 
mi Sandoros tautos vienybei (žr. Kun 17,1-9; Įst 12,4-14). 

22,19 “... nešvarus": rytinių giminių žemė neturėjo Sandoros Dievo šventovės — 
Susitikimo palapinės, apčiuopiamos Viešpaties Artumo išraiškos. 

22,20“... ne vien Achanas žuvo už savo kaltę": Achano kaltė buvo pirmojo žy- 
gio prieš Ai nesėkmės priežastis (žr. Joz 7,4-23). Achano atvejis pateikia- 
mas visų izraeliečių solidarumui ir tarpusavio atsakomybei pabrėžti. 

21 Tada Reubeno ir Gado giminių žmonės bei pusės Manaso 
giminės žmonės atsakė Izraelio karinių gretų galvoms: 22 “Dievas, 
VIEŠPATS Dievas! Dievas, VIEŠPATS Dievas!* Jis žino, težino ir 
Izraelis! Jei tai būtų maištas, ar išdavystė VIEŠPAČIUI, šią dieną 
nerodykite mums gailesčio! 23 Jei mes būtume statę aukurą atsimesti 
nuo VIEŠPATIES, jei būtume tai darę atnašauti ant jo deginamo- 
sioms aukoms, ar grūdų atnašoms, ar bendravimo aukoms, tereika- 
lauja pats VIEŠPATS ataskaitos. 24 Ne! Mes tai darėme tik apimti 
rūpesčio, kad ateityje jūsų vaikai nesakytų mūsų vaikams: “Ką jūs 
turite bendra su VIEŠPAČIU, Izraelio Dievu? 25 Juk VIEŠPATS 
tikrai padarė Jordaną riba tarp mūsų ir jūsų, o Reubeno ir Gado 
giminių žmonės! Dalies VIEŠPATYJE jūs neturite!" Vadinasi, jūsų 
vaikai užkirstų kelią mūsų vaikams garbinti VIEŠPATĮ. 26 Todėl mes 
nutarėme parūpinti sau liudijimą, statydami aukurą, — ne degi- 
namosioms atnašoms, ar aukoms, 27 bet kaip liudijimą mums ir jums 
ir būsimoms kartoms, — kad turime teisę tarnauti VIEŠPAČIUI jo 
Artume savo deginamosiomis atnašomis, aukomis bei bendravimo 
atnašomis, idant jūsų vaikai niekad nesakytų mūsų vaikams: 
“Dalies VIEŠPATYJE jūs neturite!" 28 Manėme, jei kas nors ateity- 
je taip kalbėtų mums, ar mūsų palikuonims, mes galėtume at- 
sakyti: “Pasižiūrėkite į šį VIEŠPATIES aukuro pavyzdį, mūsų pro- 
tėvių padarytą, ne deginamosioms atnašoms ir ne aukoms, bet liu- 
dijimui* mums ir jums". 2 Tebūna toli nuo mūsų mintis kelti 
maištą prieš VIEŠPATĮ, ar šią dieną atsimesti nuo VIEŠPATIES ir 
statyti kitą aukurą deginamosioms atnašoms, grūdų atnašoms ir 
aukoms atskirai nuo VIEŠPATIES, mūsų Dievo aukuro, stovinčio 
priešais jo Padangtę!“ 


22,22 “Dievas, VIEŠPATS Dievas! Dievas, VIEŠPATS Dievas!“: hebraiškai: 
“El Elohim, Jahveh!"“ El Elohim, Jahveh!“ Pažodžiui lietuviškai būtų: 
“Dievų Dievas, VIEŠPATS! Dievų Dievas, VIEŠPATS! Hebraiškajame 
tekste pridedami du sinonimai — “*El" (vienaskaita) ir *“*Elohim" (daugis- 
kaita) — prie dieviškojo vardo Jahveh. Šių trijų šventų žodžių pakartojimas 
pabrėžia rytinių giminių ištikimybę ir nekaltumą. 

22,28 “... liudijimui mums..." rytinės giminės statė aukurą ne kaip bendros šven- 
tovės varžovą, bet tik kaip priemonę mokyti savo vaikams, kad jie būtų | 
ištikimi vienai tikrai šventovei anapus Jordano. 

30 Kunigas Finehas ir bendrijos vadai — Izraelio karinių gretų 
galvos, buvę su juo, išklausę Reubeno, Gado ir Manaso giminių 
paaiškinimo, buvo patenkinti. 31 Eleazaro sūnus Finehas tarė Reu- 
beno, Gado ir Manaso žmonėms: “Šiandien mes pažinome, kad 
VIEŠPATS yra tarp mūsų, nes jūs nesate nusikaltę neištikimybė 
VIEŠPAČIUI. Iš tiesų jūs išgelbėjote izraeliečius nuo VIEŠPATIES 
bausmės". 

32 Tada Eleazaro sūnus kunigas Finehas ir vadai sugrįžo nuo 
Reubeno ir Gado žmonių, gyvenančių Gileado krašte, pas izrae- 
liečius į Kanaano kraštą ir parnešė jiems žodį apie reikalą. 33 Izrae- 
liečiai buvo patenkinti, jie šlovino Dievą ir daugiau nebesirengė 
eiti prieš juos į karą sunaikinti krašto, kuriame buvo įsikūrę 
Reubeno ir Gado žmonės. 34 Reubeno ir Gado žmonės pavadino 
aukurą Liudijimu.* Jie sakė: “Juk jis yra mums liudijimas, kad 
VIEŠPATS yra Dievas“. 


23 
Paskutinė Jozuės kalba 


1* Praėjus daugeliui metų, kai VIEŠPATS buvo suteikęs 
Izraeliui ramybę visur nuo jų priešų, ir Jozuė buvo pasenęs ir su- 
laukęs žilos senatvės, 2 jis sušaukė visą Izraelį — jų seniūnus ir gal- 
vas, jų teisėjus ir pareigūnus — ir jiems tarė: “Pasenau ir esu per 
metus perėjęs. 3 Matėte visa, ką VIEŠPATS, jūsų Dievas, padarė 
visoms anoms tautoms jūsų labui, nes pats VIEŠPATS, jūsų Dievas, 
dėlei jūsų kovojo. + Žiūrėkite, paskyriau jums kaip paveldą pagal 
gimines žemę dar likusių tautų ir žemę tautų, kurias sunaikinau — 
nuo Jordano iki Didžiosios jūros vakaruose, kur leidžiasi saulė. 


22,34 “... Liudijimu": hebraiškai “'Ed(u)". 

23,1-16 Kaip ir kiti žymūs Izraelio vadai — Jokūbas (žr. Pr 49), Mozė (žr. Įst 
29-31), Samuelis (žr. 1 Sam 12), Dovydas (žr. 1 Kar 2,1-9) — Jozuė savo 
gyvenimo užsklandoje pasako kalbą. Jos tonas yra deuteronomistinis, — 
pabrėžiama Dievo pažadų išsipildymas ir reikalas būti ištikimiems sandoros 
Dievui. 

Pats VIEŠPATS, jūsų Dievas, iškeldins juos jūsų labui ir pašalins 
juos jums iš kelio, o jūs paveldėsite jų kraštą, kaip VIEŠPATS, jūsų 
Dievas, jums pažadėjo. * Bet būkite labai ryžtingi ištikimai laikytis 
viso, kas parašyta Mozės Mokymo knygoje, niekad nenutoldami nuo 
jo nei į dešinę, nei į kairę 7 ir nebendraudami su anomis, tarp jūsų 
likusiomis, tautomis. Jų dievų vardo neminėkite ir jais neprisiekite; 
jiems netarnaukite ir jų negarbinkite. * Bet būkite atsidavę VIEŠ- 
PAČIUI, savo Dievui, kaip esate buvę lig šios dienos. 

9 Jūsų labui VIEŠPATS išvarė dideles ir galingas tautas, ir lig 
šios dienos niekas nepajėgė jums pasipriešinti. 19 Vienas jūsiškis 
priverčia visą tūkstantį bėgti, nes pats VIEŠPATS, jūsų Dievas, 
kovoja už jus, kaip jums pažadėjo. !! Užtat dėl savo gyvasties sten- 
kitės visomis jėgomis mylėti VIEŠPATĮ, savo Dievą. 12 Bet jei pa- 
liktumėte jį, prisirišdami prie esančio čia, tarp jūsų, anų tautų 
likučio, ir susimaišytumėte su jais vedybomis, jūs su jais ir jie su 
jumis, 13 žinokite jau dabar, kad VIEŠPATS, jūsų Dievas, daugiau 
nebevarys anų tautų jums iš kelio. Jos bus jums kilpa ir žabangos, 
spygliai jūsų akyse ir dygliai jūsų šonuose, kol dingsite iš šio 
puikaus krašto, kurį VIEŠPATS, jūsų Dievas, yra jums davęs. 

14 Šiandien, kaip matote, einu visos žemės keliu.* Taigi nūn 
jūs visi žinokite visa savo širdimi ir visa savo siela, kad visi gerieji 
dalykai, VIEŠPATIES jums pažadėti, įvyko, nė vienas jų nėra likęs 
neįvykdytas. 15 Bet kaip visa gera, ką VIEŠPATS, jūsų Dievas, jums 
pažadėjo, yra jums įvykdyta, lygiai taip jis gali įvykdyti visa pikta,* 
kol nebus jūsų išnaikinęs iš šio puikaus krašto, kurį VIEŠPATS, 
jūsų Dievas, yra jums davęs. 16 Jei nusižengsite VIEŠPATIES, savo 
Dievo, sandorai, kurią jis davė jums, eidami tarnauti kitiems dievams 
ir juos garbindami, tada pakils ant jūsų VIEŠPATIES pyktis, ir grei- 
tai išnyksite iš šio puikaus krašto, kurį jis yra jums patikėjęs“. 


23,14 “... einu visos žemės keliu": artinuosi prie mirties — neišvengiamos žmo- 
gaus gyvenimo užsklandos. Žr. 1 Kar 2,1-2. 
23,15 “... visa pikta": žr. Įst 28,15-68. 

24 
Sueiga prie Sechemo 


1* Jozuė surinko visas Izraelio gimines į Šechemą. Jis pasišau- 
kė visus Izraelio seniūnus, galvas, teisėjus bei pareigūnus. Jiems su- 
stojus VIEŠPATIES akivaizdoje, 2 Jozuė kreipėsi į visus žmones: 
“Taip kalbėjo VIEŠPATS, Izraelio Dievas: “Nuo neatmenamų laikų 
jūsų protėviai — Terahas bei jo sūnūs Abraomas ir Nahoras — gy- 
veno anapus (Eufrato)* upės ir tarnavo kitiems dievams. 3 Tada aš 
paėmiau jūsų tėvą Abraomą iš anapus (Eufrato) upės ir vedžiau per 
visą Kanaano kraštą, ir padariau gausius jo palikuonis. Daviau jam 
Izaoką, *0 Izaokui daviau Jokūbą ir Esavą. Esavui daviau paveldėti 
Seiro aukštumų kraštą, bet Jobūbas ir jo vaikai nuėjo į Egiptą. 
>Tada siunčiau Mozę ir Aaroną, varginau Egiptą nuostabiais ženk- 
lais, kuriuos jiems padariau; ir po to jus išvedžiau. * Išvedžiau jūsų 
protėvius iš Egipto; jūs atėjote prie jūros. Bet egiptiečiai vijosi jū- 
sų protėvius su kovos vežimais ir raiteliais iki Nendrių jūros. 7 Kai 
jie šaukėsi į VIEŠPATIĮ, jis užleido tamsą tarp jūsų ir egiptiečių, 
atvedė ant jų jūrą, ir jūra juos uždengė. Jūsų akys matė, ką dariau 
egiptiečiams. Po to jūs gyvenote ilgą laiką dykumoje. š Tada atve- 
džiau jus į kraštą amoriečių, gyvenusių anapus Jordano. Jie kovojo 
prieš jus, bet aš juos atidaviau jums į rankas; jūs paveldėjote jų 
žemę, aš juos sunaikinau jūsų labui. ? Paskui Moabo karalius Ziporo 
sūnus Balakas ruošėsi kovoti prieš Izraelį. Jis siuntė pašaukti Beo- 
ro sūnų Balaamą jums prakeikti, 10 bet aš Balaamą išgirsti atsisa- 
kiau; jis turėjo jus palaiminti. Taip nuo jo aš jus išgelbėjau. 


24,1-28 Atnaujindamas Sandorą Šecheme, Jozuė įvykdo Mozės nurodymus. Visas 
Izraelis, Jozuei vadovaujant, ištikimai tarnauja Viešpačiui. 

24,1“... į Šechem(ą]"': šiuolaikinis Tell Balata. Šechemas buvo svarbus Izrae- 
lio religinis ir politinis centras. Būdinga, kad šis miestas buvo vienas iš kele- 
to didesnių Kanaano miestų, kurių izraeliečiai nesunaikino. Atrodo, kad jis 
buvo prijungtas prie Izraelio taikiu būdu. Ankstyvasis Izraelis buvo iš 
pradžių skirtingų giminių ir žmonių grupių lyga. 

24,2“... (Eufrato) upės“: hebraiškajame tekste nerašoma “anapus Eufrato upės“, 
rašoma tik “anapus Upės“. 

11 Tada jūs perėjote Jordaną ir atėjote prie Jericho. Prieš jus 
kovojo Jericho gyventojai ir amoriečiai, perizitai, kanaaniečiai, heti- 
tai, girgašitai, hivitai bei jebusitai, bet aš juos atidaviau jums į 
rankas. 12 Pasiunčiau pirma jūsų širšes,* jos nuvarė juos jums nuo 
kelio, — (lygiai kaip) anuos du amoriečių karalius, — o ne tavo 
kalavijas, ar tavo lankas. 13 Daviau jums žemę, kurios jūs neįdirbote, 
ir miestus, kurių nestatėte, juose esate įsikūrę. Valgote vaisius vy- 
nuogynų ir alyvmedžių sodų, kurių patys nesodinote. 

14 Nūn tad bijokite VIEŠPATIES, tarnaukite jam nuoširdžiai ir 
ištikimai. Atsikratykite dievų, kuriems jūsų protėviai tarnavo* ana- 
pus (Eufrato) upės bei Egipte, ir tarnaukite VIEŠPAČIUI. 15 Arba, 
jei jums nepatinka tarnauti VIEŠPAČIUI, rinkitės šiandien kam 
tarnausite, — dievams, kuriems jūsų protėviai tarnavo, būdami ana- 
pus (Eufrato) upės, ar dievams amoriečių, kurių krašte gyvenate, 
— bet aš ir mano šeimyna — mes tarnausime VIEŠPAČIUT“". 


Sandoros atnaujinimas 


16 Atsakydami, žmonės pareiškė: “Tebūna svetima mums mintis 
palikti VIEŠPATĮ ir tarnauti kitiems dievams! !7 Juk pats VIEŠ- 
PATS, mūsų Dievas, išvedė mus ir mūsų protėvius iš Egipto Žemės, 
iš vergijos namų, padarė mums matant anuos nuostabius ženklus! 
Mus jis saugojo visą laiką ir kelionėje, ir nuo visų tautų, per kurias 
perėjome. 1š Mūsų labui VIEŠPATS išvarė visas tautas amorie- 
čius, gyvenusius krašte. Todėl ir mes tarnausime VIEŠPAČIUI, nes 
jis yra mūsų Dievas“. 

19 Bet Jozuė žmonėms atsakė: “Jūs gal nepajėgsite* tarnauti 
VIEŠPAČIUI, nes jis yra šventas Dievas. Juk jis yra pavydus Die- 
vas, nepakęs jūsų nusikaltimų ir nuodėmių. 20 Jei paliksite VIEŠ- 
PATĮ ir tarnausite kitiems dievams, jis nusigręš ir su jumis griežtai 


24,12 “... širšes": žr. Iš 23,28 paaiškinimą. 

24,14 “Atsikratykite dievų, kuriems jūsų protėviai tarnavo...": Abraomo ir Saros 
protėviai buvo politeistai. 

24,19 “Jūs gal nepajėgsite...": Ištikimybė Dievo tarnybai nėra lengvas dalykas, 
todėl ryžtantis tokiai šventai pareigai reikia turėti galvoje žmogaus tra- 
pumą. 

Joz 24,21-33 


elgsis. Jums padarys galą, nepaisydamas viso jums padaryto gero“. 
21 O žmonės Jozuei atsakė: “Ne! Mes norime tarnauti VIEŠ- 
PAČIUI!" 22 Tada Jozuė tarė žmonėms: “Esate liudytojai patys 
prieš save, kad pasirinkote tarnauti VIEŠPAČIUTI". O jie tarė: 
“Taip, esame liudytojai!" 23 “Atsikratykite tad svetimų dievų, esančių 
tarp jūsų, — Jozuė tarė, — ir palenkite savo širdis į VIEŠPATĮ, 
Izraelio Dievą". 24 Žmonės Jozuei pareiškė: “VIEŠPAČIUI, savo 
Dievui, tarnausime, ir jo balso klausysime“, 

25 Taigi tą dieną Šecheme Jozuė sudarė sandorą su žmonėmis 
ir davė jiems įstatus ir įsakus. 26 Visus tuos žodžius Jozuė užrašė 
Dievo Mokymo knygoje. Paėmęs didelį akmenį, pastatė jį po 
ąžuolu, esančiu šventoje VIEŠPATIES vietoje. 27 O visiems žmo- 
nėms Jozuė paaiškino: “Žiūrėkite, šis akmuo bus liudytojas prieš 
mus, nes jis girdėjo visus žodžius, kuriuos VIEŠPATS mums 
pasakė, jis bus liudytojas prieš jus, jei nesielgsite ištikimai su savo 
Dievu“. 28 Tada Jozuė paleido žmones eiti į savo paveldus. 


Jozuės mirtis 


29 Po šių įvykių VIEŠPATIES tarnas Nuno sūnus Jozuė mirė, 
turėdamas šimtą dešimt metų. 30 Jis buvo palaidotas savo paveldo 
žemėje prie Timnat-Seraho, esančio Efraimo aukštumose į šiaurę 
nuo Gaašo kalno. 

31 Izraelis tarnavo VIEŠPAČIUI per visą Jozuės gyvenimą ir 
gyvenimą seniūnų, gyvenusių ilgiau už Jozuę bei patyrusių visa, ką 
VIEŠPATS buvo padaręs Izraeliui. 

32 Juozapo kaulai,* izraeliečių parnešti iš Egipto, buvo palaidoti 
Šecheme, dalyje lauko, kurį Jokūbas buvo nupirkęs iš Šechemo tė- 
vo Hamoro vaikų už šimtą gabalų aukso. Jis buvo tapęs Juozapo pa- 
likuonių paveldu. 

33 Aarono sūnus Eleazaras mirė. Jis buvo palaidotas jo sūnaus 
Finehaso mieste — Gibeoje, kuris buvo jam duotas Efraimo aukš- 
tumose. 


24,32 “Juozapo kaulai...": Juozapo mumija (žr. Pr 50,25-26), izraeliečių parneš- 
ta iš Egipto (žr. Iš 13,19), buvo palaidota senajame Secheme, arti ribos tarp 
Efraimo ir Manaso - dviejų Juozapo sūnų giminių paveldo. 


2Z 


TEISĖJŲ KNYGA 


Teisėjų knyga pasakoja apie Izraelio giminių pereinamąjį laikotarpį 
— XII-XI a. prieš Kristų. Didžiųjų vadų — Mozės ir Jozuės amžius bu- 
„vo pasibaigęs, didžiųjų karalių — Dovydo ir Saliamono amžius, X a. 
prieš Kristų, dar tebeslypėjo už ateities akiračių. Pereinamuoju laiko- 
tarpiu Izraelis turėjo vadų, bet jie nebuvo kaip Mozė, Jozuė ir Dovydas. 
Šio laikotarpio vadai yra vadinami teisėjais. Jie buvo Dievo įkvėpti 
Izraelio didvyriai, pašaukti ne tiek spręsti izraeliečių bylas — "teisti", 
kiek vesti — “ginti" Izraelį nuo išorinių priešų. 

Pats Teisėjų knygos vardas turi ryšį su dvylika Izraelio teisėjų, nes 
joje aprašomi jų žygiai. Šeši iš jų — Otnielis,-Ehudas, Debora-Barakas, 
Gideonas; Jefta ir Samsonas — aprašomi išsamiai ir yra vadinami 
Didžiaisiais teisėjais, o kiti šeši, kurių Žygiai minimi tik suvestinėje, yra 
vadinami Mažaisiais teisėjais. Be to, 1 Samuelio knyga pasakoja apie dar 
du teisėjus — Elį ir Samuelį, kurių teisėjavimas apėmė visas izraeliečių 
gimines. Dvylika Teisėjų knygos teisėjų, atrodo, teisėjavo kartais tuo 
pačiu metu vienai ar kelioms izraeliečių giminėms. Teisėjai buvo garsūs 
ir drąsiais žygiais, ir savo žmogišku trapumu. 

Teisėjų knyga pasakoja ir apie žmonių bendruomenę, sudarytą iš 
skirtingų giminių ir klanų, besistengiančią augti ir bręsti vispusiškai nau- 
ju gyvenimo būdu tikėjimo bendrijoje, kuriant ateitį su Sandoros Dievu 
Kanaane — Pažado Žemėje. Ši naujoji bendrija atmetė kanaaniečių mies- 
tų-valstybių visuomeninę ir politinę sąrangą, bet turėjo mokytis iš kai- 
mynų, kaip dirbti žemę ir tapti sėslia visuomene. Teisėjų knyga parodo, 
kad naujosios visuomenės kūrimą sąlygojo didelės grumtynės, nes ta- 
pimas žemdirbiais ir sėslia visuomenė gundė izraeliečius garbinti gamtą 
— gamtos dievus ir atsimesti nuo Viešpaties, Sandoros Dievo. 

Teisėjų knyga yra sudėtinė, apimanti skirtingas izraeliečių gimines | 
bei klanus ir jų didvyrius. Knygos pasakojimas juos padaro visos Izrae- 
lio tautos didvyriais. Pasakojimo tikslas yra parodyti, kad Izraelio likimą 
sąlygojo žmonių klusnumas i ir neklusnumas.Sandoros Dievui. Kada tik jie 
keldavo prieš j jį maištą, būdavo pagonių tautų pavergiami; kada tik jie pas 
jį grįždavo, jis siųsdavo teisėjus jų išgelbėti (žr. Ts 2,10-23). Atskiri 

pasakojimai apie įvykius, perduoti raštu ar žodžiu, buvo įkvėpto redak- 
toriaus suredaguoti į vieną pasakojimą vėlesniais amžiais. Teisėjų kny- 
goje ryški Deuteronomistinės istorijos autoriaus ranka: Izraelio — Die- 
vo tautos ateitį sąlygoja ištikimas atsidavimas Sandoros Dievui. 


Teisėjų knygos metmenys: 


A. Kanaanas po Jozuės mirties 11-36 
B.“ Pasakojimai apie teisėjus | 3746,31 
C. Dano ir Benjamino giminės 

teisėjų dienomis | 171-21,25 

TEISĖJŲ KNYGA 


A. KANAANAS PO JOZUES MIRTIES 
1 
Pagonių likučiai Kanaane 


1* Vienu metu, mirus Jozuei, izraeliečiai teiravosi VIEŠPA- 
TIES, klausdami: “Kas turi pirmasis iš mūsų Žygiuoti prieš kanaa- 
niečius ir su jais kovoti?" 2 VIEŠPATS atsakė: “Težygiuoja Judo 
(giminė). Nūn atiduodu kraštą į jo rankas". 3* Judas kreipėsi į sa- 
vo brolišką giminę Simeoną: “Eikš su manimi į man burtų keliu 
tekusią žemę ir kovokime prieš kanaaniečius. Po to aš žygiuosiu su 
tavimi į tau burtų keliu tekusią žemę“, Simeonas Žygiavo su juo, 


1,1-21 Pietinis Kanaanas nebuvo visiškai užkariautas (žr. Joz 15), nes kanaaniečių 
ginklai buvo pranašesni. 

1,1-2,5 Izraelis neužėmė viso Kanaano, nes nepakluso Jahvės — Viešpaties — 
įsakymams. Pasakojimas apie teisėjus duoda išsamesnį vaizdą apie Izraelio 
neklusnumo padarinius. Be to, pasakojama apie santūrų Jahvės — Viešpaties 
— elgesį su savo tauta Pažado Žemėje. Pirmasis Jozuės knygos skyrius yra 
įvykių suvestinė prieš pat Jozuės mirtį. Tie patys įvykiai yra priskiriami 
Jozuei Joz 14-22 skyriuose, nes jis buvo juos suplanavęs ir pradėjęs vykdyti. 

1,3 Judo giminė ilgainiui užvaldė Simeono giminę. Simeono giminė neturėjo 
ypatingo vaidmens vėlesnėje Izraelio istorijoje (žr. Joz 19,9). 

Ts 1,4-16 


4 Judo giminės žmonėms pradėjus žygį, VIEŠPATS atidavė ka- 
naaniečius ir perizitus į jų rankas, ir jie nugalėjo juos prie Bezeko* 
— dešimtį tūkstančių vyrų! 5 Prie Bezeko jie susidūrė su Adoni-- 
Bezeku, kovojo su juo, ir nugalėjo kanaaniečius ir perizitus. 5 Ado- 
ni-Bezekas pabėgo iš mūšio, bet jie vijosi jį ir, paėmę į nelaisvę, 
nukirto jam rankų nykščius ir didžiuosius kojų pirštus. 7 Ado- 
ni-Bezekas kalbėjo: “Septyniasdešimt karalių, nukirstais rankų 
nykščiais ir didžiaisiais kojų pirštais, rankiodavo liekanas po mano 
stalu. Kaip aš padariau, lygiai taip man Dievas atmokėjo!" Jis bu- 
vo nuvestas į Jeruzalę, ir ten mirė. 

š Judo giminės žmonės kovojo prieš Jeruzalę* ir ją paėmė. 
Išžudė ją kalaviju ir atidavė miestą liepsnoms. > Po to Judo žmonės 
leidosi kovoti prieš kanaaniečius, gyvenusius aukštumų srityje, Ne- 
gebe ir Šefeloje. 10 Judas išėjo į žygi prieš kanaaniečius, gyvenu- 
sius Hebrone, — Hebrono vardas anksčiau buvo Kirjat--Arba, — ir 
nugalėjo Šešajį, Ahimaną ir Talmajį. 

1! Iš ten jie žygiavo prieš Debiro gyventojus, — Debiro vardas 
anksčiau buvo Kirjat-Seferis. 12 Tuomet Kalebas paskelbė: “Duosiu 
savo dukterį Achsą žmona tam, kuris užpuls ir paims Kirjat-Seferį", 
13 Otnielis, jaunesniojo Kalebo brolio Kenazo sūnus, jį paėmė. Kale- 
bas davė jam Žmona savo dukterį Achsą. 14 Parėjusi pas vyrą, ji 
skatino, kad prašytų jos tėvą ariamos žemės. Jai nulipus nuo asilo, 
Kalebas paklausė: “Kas tau?" 15 Ji atsakė: “Duok man dovaną! 
Kadangi pasodinai mane į Negebo žemę, duok man ir vandens šal- 
tinių". Kalebas tad davė jai aukštutinius ir žemutinius vandens 
telkinius. 

16 Kenito Hobabo,* Mozės uošvio,* palikuonys, nuėjo su Judo 
žmonėmis iš Palmių miesto* į Judo dykumą prie Arado, esančio 


14“... prie Bezeko...": Bezekas turbūt buvo nūdienis Khirbet Ibzik(as) — 
Ibziko griuvėsiai, maždaug 28 km į šiaurę nuo Šechemo. 

1,8“... kovojo prieš Jeruzalę...": Jeruzalė tuomet netapo izraeliečių miestu. Apie 
Jeruzalę kalba Teisėjų knyga (žr. 19,10) ir Jozuės knyga (žr. 15,63). 
Jeruzalę paėmė Dovydas (žr. 2 Sam 5,6-9). 

1,16 “Kenito Hobabo...": kenitai buvo keliaujantys kalviai; “Mozės uošvio ...": 
Reuelio (žr. Sk 10,29-32 ir paaiškinimą); “Palmių miestas": arba Jerichas 
(žr. Įst 34,3), arba miestas Negebe. 

Ts 1,17-32 


Negebe. Bet vėliau jie nuėjo ir įsikūrė tarp amalekitų. 17 O Judas 
ėjo toliau su broliška Simeono gimine ir nugalėjo Zefate gyvenu- 
sius kanaaniečius. Paskyrę miestą sunaikinti, jį pavadino Horma,* 
18 Judas paėmė Gazą ir jo žemę, Aškeloną ir jo žemę bei Ekroną 
ir jo žemę. 19 VIEŠPATS buvo su Judu, kuris paveldėjo aukštumas, 
bet negalėjo išvaryti lygumos gyventojų, nes jie turėjo geležinių 
vežimų. 20 Hebronas buvo atiduotas Kalebui, kaip Mozė buvo 
liepęs. Kalebas iš ten išvarė tris Anako sūnus. 

21* Bet Benjamino giminės žmonės neišvarė jebusitų — Jeru- 
zalės gyventojų. Tad jebusitai tebegyvena Jeruzalėje su Benjamino 
žmonėmis lig šios dienos. 

22* Ir Juozapo namai, savo ruožtu, pakilo į žygį prieš Bet-Elį. 
VIEŠPATS buvo su jais. 23 Juozapo namai išsiuntė žvalgus į Bet-Elį, 
— miesto vardas anksčiau buvo Luzas, 24 Žvalgai, sutikę išeinantį 
iš miesto vyrą, jam tarė: “Parodyk mums įėjimą į miestą, ir mes 
būsime tau malonūs“. 25 Jam parodžius įėjimą į miestą, jie ištiko 
miestą kalaviju, o tą vyrą ir visą jo šeimą paleido. 26 Jis iškeliavo į 
hetitų kraštą, įkūrė miestą ir pavadino jį Luzu. Taip jis vadinamas 
lig šios dienos. 

27 Manasas neišvarė gyventojų nei iš Bet-Šano ir jam pavaldžių 
gyvenviečių, nei iš Taanacho ir jam pavaldžių gyvenviečių, nei iš 
Doro ir jam pavaldžių gyvenviečių, nei iš Ibleamo ir jam pavaldžių 
gyvenviečių, nei iš Megido ir jam pavaldžių gyvenviečių. Kanaa- 
niečiai ir toliau gyveno toje srityje. 2š Izraeliui paėmus viršų, jie 
kanaaniečius privertė eiti lažą, bet išvaryti jų neišvarė. 

2 Nei Efraimas neišvarė Gezeryje gyvenusių kanaaniečių. 
Kanaaniečiai gyveno tarp jų Gezeryje. 

30* Zebulunas neišvarė nei Kitrono gyventojų, nei Nahalolo 
gyventojų. Kanaaniečiai gyveno tarp jų, bet buvo priversti eiti lažą. 

31 Ašeras neišvarė gyventojų iš Ako, nei gyventojų iš Sidono, 
nei iš Achzibo, nei iš Helbos, nei iš Afiko, nei iš Rehobo. 32 Ašero 


1,17 “Paskyrę miestą sunaikinti, jį pavadino Horma“: vardas “Horma" kyla iš 
žodžio “herem" — “pašvęstas sunaikinti (miestas ir jo gyventojai)". 

1,21 Pagal Joz 18,16, Jeruzalė buvo duota Benjamino giminei; Jeruzalė buvo 
paimta tik X a. ir tapo Dovydo karalystės sostine. 

1,22-29 Juozapo giminių — Manaso ir Efraimo laimėjimai aukštumų srityje į 
šiaurę nuo Jeruzalės (žr. Joz 16-17). 

1,30-36 Galilėjos giminių laimėjimai (žr. Joz 18-19). 

Ts 1,33-2,7 


žmonės gyveno tarp krašto gyventojų — kanaaniečių, nes jų jie 
neišvarė. 

33 Naftalis neišvarė nei Bet-Šemešo gyventojų, nei Bet-Anato 
gyventojų, bet įsikūrė tarp krašto gyventojų — kanaaniečių. Tačiau 
Bet-Šemešo ir Bet-Anato gyventojai turėjo eiti jiems lažą. 

34 Amoriečiai nustūmė Dano giminės žmones į aukštumų sritį 
ir neleido jiems nusileisti į lygumą. 35 Amoriečiai ir toliau gyveno 
Har-Herese, Aijalone ir Šaalbimuose. Bet Juozapo namų ranka 
juos apvaldė, ir jie buvo priversti eiti lažą. 

36 Amoriečių riba prasideda prie Akrabimų perėjos — nuo Se- 
los tolyn... 


Ž 
Viešpaties angelas įspėja izraeliečius 


I* VIEŠPATIES angelas* atėjo iš Gilgalo į Bochimus* ir tarė: 
“Aš išvedžiau jus iš Egipto ir įvedžiau į kraštą, kurį buvau prisie- 
kęs duoti jūsų protėviams. Sakiau: "Aš niekad nepanaikinsiu savo 
sandoros su jumis. 2 O jūs, savo ruožtu, nedarysite sandoros su šio 
krašto gyventojais, jų aukurus nugriausite'. Bet jūs nepaklausėte 
mano balso. Pasižiūrėkite, ką padarėte! 3 Todėl dabar ir sakau: aš 
jums iš kelio jų neišvarysiu, jie taps jums priešai, o jų dievai bus 
jums žabangos". * VIEŠPATIES angelui ištarus šiuos žodžius 
visiems izraeliečiams, žmonės ėmė raudoti ir verkti. 5 Užtat tą vie- 
tą jie pavadino Bochimais ir atnašavo ten VIEŠPAČIUI aukas. 


Spraga tarp kartų 


6* Jozuei paleidus žmones, visi izraeliečiai ėjo į savo paveldą 
užimti krašto. 7 Žmonės garbino VIESPATĮ per visą Jozuės gyveni- 
mą, ir per visą gyvenimą seniūnų, pergyvenusių Jozuę ir mačiusių 


2,1 “VIEŠPATIES angelas...": pats Dievas. “VIEŠPATIES angelas" yra būdas 
kalbėti apie Dievo apsireiškimą pagal laiko ir vietos paprotį. “... į 
Bochimus": ši vieta minima tik šiame tekste. Vardas “Bochimai" reiškia 
“Verkiantieji", t.y. “Verkiančiųjų (vieta)“. 

2,1-5 Izraelis nesielgė pagal Dievo įsakymą ir todėl turės kentėti. 

2,6-3,6 Mirus geriems vadovams, atkritimas nuo Sandoros su Dievu vėl tarpsta. 

Ts 2,8-21 


visus nuostabius VIEŠPATIES darbus, kuriuos jis darė Izraelio 
labui. * VIEŠPATIES tarnas Nuno sūnus Jozuė mirė, turėdamas 
šimtą dešimtį metų, ? ir buvo palaidotas savo paveldo žemėje prie 
Timnat-Hereso, Efraimo aukštumose, į šiaurę nuo Gaašo kalno. 
10Be to, visa toji karta buvo surinkta pas jų protėvius, o po jos jau 
buvo išaugusi visai kita, nepatyrusi nei VIEŠPATIES, nei jo dar- 
bų, kuriuos jis buvo padaręs Izraeliui. 

11 Tada izraeliečiai darė, kas buvo nedora VIEŠPATIES akyse 
ir garbino Baalus.* 12 Jie paliko VIEŠPATĮ, savo protėvių Dievą, 
išvedusį juos iš Egipto žemės, sekė kitus dievus, iš aplinkinių 
tautų dievų, ir, jiems lenkdamiesi, supykino VIEŠPATIĮ. 13 Jie paliko 
VIEŠPATĮ ir garbino Baalą bei Aštarotes!* 14 VIEŠPATS užsidegė 
pykčiu ant Izraelio ir atidavė juos plėšikams. Jis atidavė juos visur 
į priešų rankas, ir jie nebegalėjo daugiau savo priešams pasipriešinti. 
15 VIEŠPATIES ranka buvo prieš juos, jų nelaimei, visuose jų žy- 
giuose, lygiai kaip VIEŠPATS buvo juos įspėjęs, lygiai kaip VIEŠ- 
PATS buvo jiems pasakęs. Jie buvo baisiai engiami! 

16 Tada VIEŠPATS pažadino jiems teisėjus. Jie išgelbėjo juos 
iš plėšikų rankų. !7 Bet jie net savo teisėjų neklausė, nes kekšavo 
su kitais dievais, juos garbindami. Nedelsdami jie nusisuko nuo ke- 
lio, kuriuo jų protėviai, klausydami VIEŠPATIES įsakymų, buvo 
ėję. Jie nesekė jų pavyzdžiu! !š Kada tik VIEŠPATS pažadino 
jiems teisėjus, jis būdavo su teisėju ir išgelbėdavo juos iš priešų 
rankos per visą teisėjo gyvenimą, nes VIEŠPATS jų pasigailėdavo 
dėl aimanų nuo engėjų ir niokotojų. !? Bet, teisėjui mirus, jie atkris- 
davo ir elgdavosi blogiau už savo protėvius, eidami paskui kitus die- 
vus, garbindami juos ir lenkdamiesi jiems. Nedorų darbų jie neat- 
sisakė, iš savo protėvių atkaklaus kelio nesisuko! 20 Tad VIEŠPATS 
užsidegė pykčiu ant Izraelio ir tarė: “Kadangi ši tauta sulaužė mano 
sandorą, kurią įsakiau jų protėviams, ir neklausė mano balso, 21 aš 
nebevarysiu jiems iš kelio nė vienos iš tautų, kurias Jozuė mir- 


2,11-13 “... garbino Baalus...; garbino Baalą ir Aštarotes": gamtos dievai, | 
vyriško ir moteriško pradas įkūnijamas gamtoje. “Baal(as) reiškia "Šei-. 
mininkas"; daugiskaita “Baalim", lietuviškai būtų “Baalai"; “Aštarot(ės) 
reiškia Baalo “Šeimininkes", t.y. “Žmoną". Kanaaniečiai gamtos dievus 
garbino lytinėmis apeigomis. Užtat ir garbinimą izraeliečiai laikė “kekšavi- 
mu“ (žr. 17-ąją eilutę). Aštarotė buvo Kanaano ir Finikijos meilės ir 
vaisingumo deivė. Aštarotės — daugiskaita — žymi jos titulų ir statulų 
įvairovę ir reiškia "deives". 

Ts 2,22-3,8 


damas paliko“. 22 Norėdamas išbandyti jomis Izraelį, pamatyti, ar 
jie eis ištikimai VIEŠPATIES keliais, ar neis, kaip kartais buvo darę 
jų protėviai, 23 VIEŠPATS paliko tas tautas, užuot jas iš karto išvaręs, 
ir Jozuei į rankas jų neatidavė. 


B. PASAKOJIMAI APIE TEISĖJUS 


3 


I* Šios yra tautos, kurias VIEŠPATS paliko, kad išbandytų 
jomis Izraelį — visus tuos, kurie nebuvo išgyvenę jokio karo Ka- 
naane 2 (idant patirtų karą būsimos izraeliečių kartos — vien tos, 
kurios ankstesnių karų nebuvo patyrusios): 3 penki filistinų valdo- 
vai,* visi kanaaniečiai, sidoniečiai ir hivitai, gyvenę Libano kal- 
nuose, nuo Baa-Hermono iki pat Lebo-Hamato. * Jos buvo prie- 
monė išbandyti Izraeliui, sužinoti, ar jie paklus VIEŠPATIES 
įsakymams, kuriuos jis davė jų protėviams per Mozę. 5 Taigi 
izraeliečiai įsikūrė tarp kanaaniečių, hetitų, amoriečių, perizitų, hi- 
vitų ir jebusitų. * Jie vedė jų dukteris ir leido savo dukteris už jų 
sūnų. Ir jų dievus jie garbino! 


Otnielis 


7Izraeliečiai darė, kas buvo nedora VIEŠPATIES akyse, užmirš- 
dami VIEŠPATĮ, savo Dievą, ir garbindami Baalus ir Ašerotes.* 
sTodėl VIEŠPATS užsidegė pykčiu ant Izraelio ir atidavė juos į 
Aram-Naharajimų karaliaus Kušan-Rišatajimo* rankas. Izraeliečiai 


3,1-6 Mišrios vedybos silpnina Izraelio santykį su Sandoros Viešpačiu. 

3,3“... filistinų valdovai...*: filistinai nebuvo semitai. Jie davė Kanaanui Palesti- 
nos vardą, nors tebuvo užėmę tik pietvakarių lygumas. Filistinų lyga apėmė 
penkis svarbius miestus: Gazą, Aškeloną, Ašdodą, Gatą ir Ekroną. 

3,7“... Ašerotes..."': kanaaniečių deivės. Žr. Iš 34,12; Įst 7,5 paaiškinimus. Ašera 
buvo kita deivė, susijusi su Baalu. Aštarotės ir Ašerotės ženklina tas pačias 
deives, tik skirtinguose šaltiniuose skirtingai rašomos. 

3,8 “Aram--Naharajimų karaliaus Kušan-Rišatajimo...": Kušanas “Dviguba bė- 
da", “Dviejų upių Aramo (rytinės Sirijos)", karalius. 

Ts 3,9-25 


buvo pavaldūs Kušan-Rišatajimui aštuonerius metus. ? Bet izrae- 
liečiai šaukėsi į VIEŠPATĮ, ir VIEŠPATS pažadino izraeliečiams iš- 
vaduoti gelbėtoją — Otnielį, Kalebo jaunesniojo brolio Kenazo 
sūnų. 10 Ant jo nužengė VIEŠPATIES dvasia. Jis tapo Izraelio tei- 
sėju ir išėjo į karo žygį. VIEŠPATS atidavė Aramo karalių 
Kušan-Rišatajimą jam į rankas. Jam nugalėjus Kušan-Rišatajimą, 
1! kraštas keturiasdešimt metų turėjo ramybę. 


Ehudas 


Kenazo sūnui Otnieliui mirus, 12 izraeliečiai vėl darė, kas ne- 
dora VIEŠPATIES akyse. Kadangi jie darė, kas nedora VIEŠ- 
PATIES akyse, VIEŠPATS sustiprino Izraelio priešą Moabo karalių* 
Egloną. 13 Kartu su amoniečiais ir amalekitais jis išėjo į žygį ir, 
nugalėjęs Izraelį, užėmė Palmių miestą. /+ Moabo karalius Eglonas 
izraeliečius valdė aštuoniolika metų. 

15 Bet izraeliečiai šaukėsi į VIEŠPATĮ, ir VIEŠPATS pažadino 
jiems gelbėtoją — Ehudą, Geros sūnų, benjaminaitį, kairiarankį 
vyrą, Atsitiko, kad izraeliečiai siuntė per jį duoklę Moabo karaliui 
Eglonui. 16 Ehudas pasidirbo dviašmenį uolekties ilgio durklą ir 
prisirišo jį po drabužiais prie dešinės šlaunies. !7 Jis atnešė duoklę 
Moabo karaliui Eglonui. O Eglonas buvo labai apkūnus vyras. 
1š Užbaigęs atiduoti duoklę, Eglonas paleido duoklę nešusius 
žmones eiti savo keliu, !? o jis pats sugrįžo nuo Pesilimų* prie Gil- 
galo ir tarė: “Turiu tau šį tą slapta pasakyti, karaliau“, Pastarasis 
paliepė: “Išeikite!', ir visi jam tarnavusieji išėjo. 20 Ehudas priėjo 
prie jo, jam sėdint atskirai savo vėsiame kambaryje ant stogo, ir ta- 
rė: “Turiu tau žodį iš Dievo“. Jis pakilo nuo savo sosto. 2i Tada 
Ehudas ištiesė kairę ranką ir, paėmęs durklą nuo savo dešinės 
šlaunies, suvarė jį Eglonui į pilvą. 22 Durklas įsmego į taukus, net 
ir rankena įėjo paskui ašmenis, nes jis durklo iš pilvo netraukė; 
išėjo nešvarumai. 23 Ehudas išėjo per prieangį, pirma uždaręs kam- 
bario ant stogo duris ir jas užrakinęs. 24 Jam išėjus, sugrįžo dvariš- 
kiai. Pamatę kambario ant stogo duris užrakintas, jie pamanė: 
“Turbūt jis nusilengvina vėsiajame kambaryje“. 25 Taigi jie laukė, kol 


3,12“... Moab[o) karalių...": Moabas — karalystė į rytus nuo Negyvosios jūros. 
3,18 “... nuo Pesilimų...": "Įraižytų akmenų" vietovė prie Gilgalo. Žr. Joz 4,20. 

Ts 3,26-4,2 


nebežinojo, ką daryti. Jam kambario ant stogo durų vis neati- 
darant, jie paėmė raktą ir jas atidarė. Žiūri, jų valdovas guli asloje 
negyvas! 

26 Tuo tarpu, jiems begaištant, Ehudas pabėgo, pasiekė Pesili- 
mus ir nubėgo į Seirą. 27 Čia atsiradęs, jis paliepė pūsti ragą Efrai- 
mo aukštumose. Izraeliečiai, jo vedami, pakilo į žygį su juo iš aukš- 
tumų! 28 “Sekite paskui mane, — jis sakė jiems, — nes VIEŠPATS 
atidavė jūsų priešus moabiečius jums į rankas“. Taigi jie leidosi že- 
myn paskui jį, paėmė Jordano brastas į Moabą ir neleido niekam 
pereiti. 2 Tuo metu jie užmušė apie dešimtį tūkstančių moabiečių; 
visi jie buvo tvirti ir drąsūs vyrai, tačiau nė vienas jų neištrūko! 
30Tą dieną Moabas suklupo po Izraelio ranka, ir kraštas turėjo ra- 
mybę aštuoniasdešimt metų. 


Samgaras 


31 Po Ehudo atėjo Anato sūnus Šamgaras.* Lazda jaučiams 
varyti jis užmušė šešis šimtus filistinų. Ir jis išgelbėjo Izraelį. 


4 
Debora ir Barakas 


1* Ehudui mirus, Izraeliečiai vėl darė, kas buvo nedora VIEŠ- 
PATIES akyse. 2 Užtat VIEŠPATS atidavė juos į rankas Kanaano 
karaliaus Jabino,* karaliavusio Hazore. Sisera,* gyvenęs Horošet-- 


3,31 “... Šamgaras": trumpa užuomina apie Šamgarą. Atrodo, kad jis minimas 
dėl to, kad jį užsimena pasakojimas apie Deborą. Žr. Ts 5. 

4,1-5,31 Pasakojimas proza 4-ajame skyriuje papildo ankstyvesnį pasakojimą 
poezija 5-ajame skyriuje. 

4,2“... Kanaano karaliaus Jabino...“: Jabinas neturi jokio vaidmens pasakojime. 
Jo titulas “Kanaano karalius" nėra tikslus. Joz 11 jį vadina “Hazoro kara- 
liumi". Hazoras buvo svarbus miestas Galilėjoje, nes buvo prie didžiųjų 
prekybos kelių, maždaug 15 km į šiaurę nuo Galilėjos ežero. Nūdien jis 
tėra tik žymus piliakalnis Izraelio šiaurėje. “Sisera", atrodo, buvo filistinas 
Jabino tarnyboje, nes jo vardas nėra semitiškas. 

Ts 43-15 


haGojimuose, buvo jo kariuomenės vadas. 3 Izraeliečiai šaukėsi 
VIEŠPATIES, kad išgelbėtų. Mat Sisera turėjo devynis šimtus ge- 
ležinių kovos vežimų* ir dvidešimt metų buvo nuožmiai engęs 
izraeliečius. 

* Debora, Lapidoto žmona, buvo pranašė. Tuo metu ji buvo Iz- 
raelio teisėja. 5 Ji sėdėdavo po Deboros palme tarp Ramos ir Bet-- 
Elio Efraimo aukštumose. Izraeliečiai eidavo pas ją į teismą. 6 Ji pa- 
sišaukė Abinoamo sūnų Baraką iš Kedešo Naftalyje ir jam tarė: 
“VIEŠPATS, Izraelio Dievas, tau įsako: "Eik, pasiimk iš Naftalio ir 
Zebuluno dešimt tūkstančių vyrų ir žygiuok į Taboro kalną.* 7 Aš 
išvesiu Jabino kariuomenės vadą Siserą su jo kovos vežimais bei ka- 
riauna tavęs sutikti prie Kišono upės ir atiduosiu jį tau į rankas“. 
SBet Barakas jai sakė: “Jeigu tu eisi su manimi, eisiu, bet jeigu tu 
neisi, neisiu“. * “Gerai! Eisiu su tavimi, — ji atsakė, — tačiau Ži- 
nok, kad kelias, kuriuo eini, nenuves tavęs į garbę, nes VIEŠPATS 
atiduos Siserą į moters rankas“. 190 Taigi Debora pakilo ir nuėjo su 
Baraku į Kedešą. 10 Barakas sutelkė į Kedešą Zebuluną ir Naftalį. 
Paskui jį žygiavo dešimt tūkstančių vyrų ir Debora ėjo su juo. 

11* Kenitas Heberis buvo atsiskyręs nuo kitų kenitų, — nuo 
Mozės uošvio Hobabo palikuonių, — ir buvo pasistatęs palapinę 
prie Bezaananimų ąžuolo, esančio arti Kedešo. 

12 Siserai buvo pranešta, kad Abinoamo sūnus Barakas yra 
nužygiavęs į Taboro kalną. 13 Sisera sutelkė visus savo vežimus — 
devynis šimtus geležinių kovos vežimų — ir visas turimas pajėgas 
iš Harošet-haGojimų „prie Kišono upės. !4 Tada Debora Barakui 
tarė: “Pirmyn į žygį! Ši yra diena, kada VIEŠPATS atiduos Siserą 
tau į rankas! Iš tikrųjų VIEŠPATS žygiuoja pirma tavęs!“ Barakas 
su dešimčia tūkstančių vyrų metėsi pulti nuo Taboro kalno, 15 0 
VIEŠPATS Barako klaiku apstulbino Siserą, visus jo kovos vežimus 


4,3 “... devynis šimtus geležinių kovos vežimų“: kovos vežimų skaičius nepa- 
prastai didelis ir liudija beviltišką izraeliečių padėtį. Kanaaniečiai buvo kur 
kas pranašesni už izraeliečius lygumų mūšiuose, nes izraeliečiai kovos 
vežimų neturėjo. 

4,6“... į Tabor(o) kalną": vienišas kalnas pietrytinėje Jezrėelio lygumos dalyje. 

4,11 Daugumas kenitų gyveno pietinėje Judo giminės dalyje (žr. Joz 1,16). Viena 
jų atsiskyrė ir apsigyveno žemutinėje Galilėjoje. 

Ts 4,16-5,2 


ir visą jo kariuomenę. Sisera iššokęs iš savo kovos vežimo, pabėgo 
pėsčiomis. 16 Tuo tarpu Barakas vijosi jo kovos vežimus ir kariuo- 
menę iki pat Harošet-haGojimų. Visa Siseros kariuomenė krito 
nuo kalavijo. Nė vienas neišliko. 

17* () Sisera buvo pabėgęs pėsčiomis į kenito Heberio žmonos 
Jaelės palapinę, nes tarp Hazoro karaliaus Jabino ir kenito Heberio 
klano buvo taika. !š Jaelė, išėjusi Siseros pasitikti, jam tarė: 
“Užeik, viešpatie, užeik pas mane! Nebijok!“ Taigi jis įėjo pas ją į 
palapinę, ir ji užklojo jį kilimu. 19 “Prašyčiau duoti man vandens at- 
sigerti, nes esu ištroškęs, — tarė jai. Atidariusi pienmaišį, ji davė 
jam atsigerti ir vėl jį užklojo. 20 Jis jai tarė: “Stovėk prie palapinės 
įėjimo. Jei kas ateitų ir tave klaustų: “Ar čia yra kas nors?', sakyk: 
*Nieko nėra!'" 2! Bet Heberio žmona Jaelė pasiėmė palapinės kuo- 
lelį ir, pagriebusi į ranką plaktuką, tyliai prislinko prie jo ir perkalė 
kuoleėlį jam per smilkinį lig pat aslos. O jis gulėjo įmigęs iš nuo- 
vargio. Taip jis numirė. 

22 Kaip tik tuo metu pasirodė, vydamasis Siserą, Barakas. Jae- 
lė, išėjusi jo pasitikti, jam tarė: “Eik šen, parodysiu tau vyrą, kurio 
ieškai". Jis įėjo su ja į vidų. Žiūri, Sisera guli negyvas su palapinės 
kuoleliu smilkinyje. 

23 Taigi tą dieną Dievas paklupdė Hazoro karalių Jabiną izrae- 
liečių akivaizdoje. 24 Po to izraeliečių ranka vis labiau ir labiau 
slėgė Kanaano karalių Jabiną, kol jie Jabiną, Kanaano karalių, su- 
naikino. 


5 
Deboros ir Barako giesmė 


1 Tą dieną Debora ir Abinoamo sūnus Barakas giedojo: 
2* “Kai Izraelyje lieka nekirpti plaukai, 

kai žmonės noriai pasišvenčia — 

šlovinkite VIEŠPATĮ! 


4,17-21 Įkvėptasis autorius tik užrašo faktą, kad Sisera buvo Jaelės nužudytas. 
Neturėtume daryti išvados, kad jis pritaria Jaelės veiksmui. 

5,2-31 Deboros giesmė turbūt yra seniausia Senojo Testamento dalis. Ji švenčia 
Viešpaties pergalę prieš Siserą, laimėtą staigiai liūčiai įklampinus kovos 
vežimus Kišono slėnio purve. Poema yra puikus ankstyvosios hebrajų rašti- 
jos pavyzdys, nors kai kurių jos eilučių turinys ir lieka miglotas. 

Ts 53-10 


3 Klausykitės, karaliai, 
išgirskite, galiūnai! 
Aš giedosiu — 
giedosiu VIEŠPAČIUI, 
aš giedosiu giesmę VIEŠPAČIUI, 
Izraelio Dievui. 


4 VIEŠPATIE, kai ėjai iš Seiro, 
žygiavai iš Edomo krašto, 
žemė drebėjo, dangūs pylė, 
debesys pylė kaip iš kibiro! 
5 Kalnai drebėjo prieš Sinajaus VIEŠPATĮ, 
prieš VIEŠPATĮ, Izraelio Dievą. 


6 Anato sūnaus Šamgaro dienomis, 
Jaelės dienomis išnyko karavanai, 
o keleiviai 
laikėsi aplinkinių takų. 

7 Išgelbėjimas išnyko, 
nebuvo jo Izraelyje, 
kol nepakilai tu, o Debora, 
kol nepakilai Izraelyje, o motina! 

3 Kai jie rinkosi naujus dievus,* 
tada buvo karas jų vartuose. 

Nei skydo, nei ieties nesimatė 
tarp keturiasdešimties tūkstančių Izraelyje! 


9 Mano širdis su Izraelio vadais, 
noriai pasišvenčiančiais tautai. 
Šlovinkite VIEŠPATĮ! 

10 Pasakokite apie tai 
jūs, jojantys ant rusvų asilių, 
jūs, sėdintys ant balno gūnios, 
ir jūs, keliu einantys pėsčiomis. 


5,8 “... rinkosi naujus dievus“: pagonių dievus. Žr. Įst 32,16-18. Dievas baudė 
izraeliečius už stabų garbinimą, palikdamas juos pernelyg beginklius. Tuo 
tarpu priešai turėjo geresnius ginklus, padarytus iš geležies. Žr. 1 Sam 13,19- 
22. 

Ts 5,11-17 


11 Giedokite apie juos kanklininkų dainomis 
prie girdyklų, 
kur pasakojama apie teisius VIEŠPATIES darbus, 
jo teisius darbus, išgelbėjusius Izraelį. 


Tada žemyn prie vartų atžygiavo 
VIESPATIES tauta! 


12 Pabusk, pabusk, Debora! 
Pabusk, pabusk, pradėk giesmę! 
Drąsos! Pakilk, Barakai, 
veskis savo belaisvius, Abinoamo sūnau! 

13 Tada atžygiavo kilmingųjų likus; 
VIEŠPATIES tauta 
atžygiavo už jį prieš galiūnus. 

14* Jie leidosi į slėnį iš Efraimo, 
sekdami tave, Benjaminai, ir tavuosius; 
iš Machiro atžygiavo vadai, 
iš Zebuluno vado lazdos nešėjai. 

15 Issacharo didžiūnai atėjo su Debora; 
Issacharo vyrai buvo ištikimi Barakui, 
verždamiesi į slėnį įkandin paskui jį. 
Tarp Reubeno klanų vyko 
ilgi širdies svarstymai. 

16 Kodėl tad delsei tarp avidžių, 
klausydamasis dūdavimo kaimenėms? 
Tarp Reubeno klanų vyko 
ilgi širdies svarstymai. 

17 Gileadas delsė anapus Jordano; 

o Danas — kodėl jis likosi prie laivų? 
Ašeras sėdėjo pajūry, 
kurdamasis prie savo įlankų. 


5,14-22 Pagyrimas giminėms, sudariusioms izraeliečių lygą prieš Siserą: 
Efraimui, Benjaminui, Manasui, — Machiro klano atstovaujamam, — Ze- 
bulunui, Issacharui ir Naftaliui, — vedamam Barako. Reubeno, Gado (Gilea- 
do) ir Ašero giminės baramos už jų nerangumą ateiti į pagalbą. Judo ir 
Simeono giminės nėra minimos, nes jų žemė buvo toli krašto pietuose. 

Ts 5,18-26 


18 O Zebulunas yra tauta, metusi iššūkį mirčiai; 
taip pat ir Naftalis, ant lygumos aukštumų. 


19 Atėjo karaliai ir kovojo; 
tada Kanaano karaliai kovojo 
prie Taanacho, palei Megido vandenis — 
jokio sidabro grobio jie nepaėmė. 
20* Žvaigždės iš dangaus kovojo, 
iš savo takų jos kovojo prieš Siserą! 
21 Kišono srautas juos nunešė, 
įniršęs srautas — Kišono srautas. 


Ženk, mano siela, drąsiai! 


22 Tada sutrenkė arklių kanopos, 
šuoliuojant žaibu jo žirgams. 


23 — “Prakeikite Merozą!,* — tarė VIEŠPATIES angelas, 
— visu kartumu prakeikite jo gyventojus, 
nes jie neatėjo VIEŠPAČIUI į pagalbą, 
VIEŠPAČIUI padėti prieš galiūnus“. 
24* Tebūna pagirta tarp moterų Jaelė, 
kenito Heberio žmona, 
tebūna ji pagirta tarp moterų palapinėse! 
25 Jis vandens jos prašė, 
0 ji davė jam pieno, 
prabangioje taurėje padavė jam rauginto pieno. 
26 Kairiąja ranka pagriebusi palapinės kuolelį, 
o dešiniąja darbininkų plaktuką, 
ji kirto Siserai smūgį, 
sutraiškė jam galvą, 
sutriuškino ir persmeigė jam smilkinį. 


5,20-21 Atrodo, kad gamta padėjo izraeliečiams kovoti prieš kovos vežimus. 
Liūtis užtvindė Kišoną ir pavertė upės slėnį purvynu. 

5,23 “Prakeikite Merozą!“: mums nepažįstama izraeliečių gyvenvietė, kurios 
žmonės prakeikiami už tai, kad neatėjo į pagalbą. 

5,24-27 Ne izraelietė moteris sudavė mirtiną smūgį Siserai. 

27 Jis sukniubo, krito, 
sukniubo prie jos kojų. 
Kur sukniubo, ten ir krito negyvas. 


28* Siseros motina žvalgėsi pro langą, 
verkšlendama už pinučių: 
“Kodėl jo vežimas taip ilgai neatvažiuoja? 
Kodėl taip vėluojasi jo ratų bildesys?' 

2 Išmintingiausios didžiūnės jai atsako; 
ir ji pati sau atsako: 

30 “Tikriausiai jie plėšia ir dalijasi grobį: 
po merginą ar dvi kiekvienam vyrui, 
dažytų medžiagų grobį Siserai, 
išsiuvinėtų medžiagų grobį, 
pora išsiuvinėtų skarų, 
kaip grobį kiekvienam kaklui“. 

31 Taip tepražūva visi tavo priešai, VIEŠPATIE! 
Bet tespindi tavo bičiuliai 
tarsi savo galybėje tekanti saulė!“ 


Keturiasdešimt metų kraštas turėjo ramybę. 
6 


Gideono pašaukimas būti teisėju 


Ts 5,27-6,2 


1* Izraeliečiai darė, kas buvo nedora VIEŠPATIES akyse, ir 


VIEŠPATS atidavė juos septyneriems metams į Midjano rankas. 
** Izraeliui Midjano ranka buvo sunki. Izraeliečiai kalnų olose pa- 


5,28-31 Baigminė scena atspindi aitrius kanaaniečių moterų jausmus, laukiant 
grįžtančios Siseros kariuomenės iš pergalės prieš izraeliečius. 
6,1-8,35 Gideonas buvo Manaso giminės didvyris. Jis išvadavo savo giminę iš 


midjaniečių, kurie engė jo giminę, atimdami iš žmonių jų išlikimui 
reikalingą maistą. Pasakojimas atspindi įsitikinimą, kad nuo Dievo priklau- 
so tautų likimas. Istorijos Viešpaties valia — svajonė tautų ir pasaulio labui 
— veda tautas ir žmones į ateitį, nepaisydama žmonių valios ir trapių sva- 


jonių. 


Abraomo palikuonių. Žr. Pr 25,2-4; 1 Kr 1,32-33. 


73 


6,2-6 Izraeliečių žemdirbių vargai. “Midjan(as): midjaniečiai buvo vieni iš 


Ts 6,3-15 


sidarė tvirtovių ir slėptuvių nuo Midjano. 3 Mat, izraeliečiams 
pasėjus sėklą, midjaniečiai, amalekitai bei kiti Rytų gyventojai* 
atkildavo prieš juos. + Jie pasistatydavo stovyklas prieš izraeliečius 
ir nuniokodavo krašto derlių iki pat Gazos apylinkių, nepalikdami 
Izraelyje jokio maisto, nei avies, nei jaučio, nei asilo. 5 Mat jie atkil- 
davo su savo bandomis ir net palapinėmis, tarsi gausūs skėrių spie- 
čiai, — suskaityti juos ar jų kupranugarius* nebuvo įmanoma, Tad 
jie įėję nuniokodavo kraštą. 5 Taigi per Midjaną Izraelis buvo labai 
dideliame skurde ir izraeliečiai šaukėsi į VIEŠPATĮ. 

7 Izraeliečiams šaukiantis į VIEŠPATĮ dėl midjaniečių, * VIEŠ- 
PATS atsiuntė izraeliečiams pranašą. Jis tarė jiems: “Taip kalbėjo 
VIEŠPATS, Izraelio Dievas: “Aš išvedžiau jus iš Egipto ir išlaisvi- 
nau iš vergijos namų.? Aš išgelbėjau jus iš egiptiečių rankų ir iš vi- 
sų jūsų engėjų rankų; aš juos išvariau jūsų labui ir daviau jums jų 
kraštą. 10 Aš sakiau jums: “Aš esu VIEŠPATS, jūsų Dievas. Negar- 
binsite dievų amoriečių, kurių krašte jūs gyvenate“. Bet jūs mano 
balso nepaklausėte!'" 

11 VIEŠPATIES angelas* atėjo ir atsisėdo po ąžuolu prie Ofros, 
priklausančios Joašui Abiezriečiui. Tuo metu jo sūnus Gideonas 
bloškė kviečius vyno spaudykloje, slėpdamasis nuo midjaniečių. 
12 VIEŠPATIES angelas pasirodė jam ir tarė; “VIEŠPATS su tavi- 
mi, narsusis galiūne!“* 13 Jam Gideonas atsakė: “Prašyčiau man at- 
leisti, mano viešpatie, bet jei VIEŠPATS yra su mumis, kodėl mus 
visa tai ištiko? Kurgi visi jo nuostabūs darbai, apie kuriuos mums 
pasakojo mūsų protėviai, sakydami: Iš tikrųjų VIEŠPATS išvedė 
mus iš Egipto'? Betgi nūn VIEŠPATS mus atmetė ir atidavė į Mid- 
jano rankas!" 4 VIEŠPATS atsigręžė į jį ir jam tarė: “Eik su šia sa- 
vo jėga ir išgelbėk Izraelį iš Midjano rankos! Žinok, aš tave siun- 
čiu!“ 15 Gideonas atsakė: “Prašyčiau man atleisti, mano viešpatie, 
kaip aš galiu Izraelį išgelbėti? Žiūrėk, mano klanas yra menkiau- 


6,3 “... amalekitai bei kiti Rytų gyventojai...": amalekitai kilo iš Esavo giminių 
šeimos. Žr. Pr 36,12; “Rytų gyventojai" turėjo vaidmenį pranašų veikloje. 
Žr. Iz 11,14; Jer 49,28; Ez 25,1-10. 

6,5 Pirmą sykį Šv. Rašte minimas prijaukintas kupranugaris. 

6,11 “VIEŠPATIES angelas“: žr. Ts 2,1 paaiškinimą. 

Ts 6,16-27 
sias Manase, 0 aš esu jauniausias savo tėvo namuose". 16 VIEŠPATS 
jam tarė: “Bet aš būsiu su tavimi! Tu nugalėsi Midjaną, tarsi jis būtų 
tik vienas vyras“. 17 Tada jis tarė jam: “Tad jei radau malonę tavo 
akyse, duok man ženklą, kad Tu kalbi su manimi. 18 Prašyčiau iš 
čia nenueiti, kol aš nesugrįšiu pas Tave ir, atnešęs savo atnašą, 
nepadėsiu jos prieš Tave“. O jis atsakė: “Palauksiu, kol sugrįši“. 

19 Tad Gideonas įėjo į vidų, pataisė ožiuką ir padarė iš efos 
miltų neraugintų plokštainių. Įdėjęs mėsą į pintinę ir supylęs sriu- 
bą į puodą, atnešė visa jam po ąžuolu. Juos pateikiant, 20 Dievo 
angelas jam tarė: “Paimk mėsą ir neraugintus plokštainius, padėk 
juos ant anos uolos ir išpilk sriubą". Gideonas taip ir padarė. 21 Ta- 
da VIEŠPATIES angelas ištiesė lazdą, kurią laikė rankoje, ir jos galu 
palietė mėsą bei neraugintus plokštainius. Ugnis staiga iššoko iš 
tos uolos ir sudegino mėsą bei neraugintus plokštainius. Tuo tarpu 
VIEŠPATIES angelas pradingo. 22 Dabar Gideonas aiškiai suprato, 
kad tai buvo VIEŠPATIES angelas. Gideonas tarė: “Aiman, Vieš- 
patie DIEVE! Juk aš mačiau VIEŠPATIES angelą veidas į veidą!“. 
3 Bet VIEŠPATS jam tarė: “Ramybė tau! Nebijok, tu nemirsi". 24TA- 
da Gideonas pastatė ten aukurą VIEŠPAČIUI ir jį pavadino 
“VIEŠPATS yra ramybė".* Jis tebestovi iki šios dienos abiezritų 
Ofroje. 


Gideonas prieš Baalą 


25 Tą naktį VIEŠPATS jam paliepė: “Paimk savo tėvo jautį — 
tą antrąjį septynmetį jautį, nugriauk tavo tėvui priklausantį Baalo 
aukurą, ir nukirsk šalia aukuro stovintį šventąjį stulpą.* 26 Tada pa- 
statyk prideramą aukurą VIEŠPAČIUI, savo Dievui, ant šios prieg- 
lobsčio olos viršaus, paimk tą antrąjį jautį ir atnašauk jį kaip degi- 
namąją auką, panaudodamas malkas iš šventojo stulpo, kurį būsi 
nukirtęs“. 27" Tad Gideonas pasiėmė iš savo tarnų dešimt vyrų ir 
padarė kaip VIEŠPATS jam buvo įsakęs. Bijodamas tai daryti 
dienos metu dėl savo tėvo šeimynos ir miesto žmonių, jis tai padarė 
nakčia. 


6,24 “VIEŠPATS yra ramybė!": hebraiškai “Jahveh šalom!“ Žr. 12-ąją eilutę ir 
23-ąją eilutę: “VIEŠPATS su tavimi!" ir “Ramybė tau!“ 
6,25 “... šventąjį stulpą“: žr. Iš 34,12 paaiškinimą. 

Ts 6,28-40 


28 Miesto žmonės, pakilę anksti rytą, žiūri, Baalo aukuras nų- 
griautas, šventasis stulpas šalia jo nukirstas ir antrasis jautis paauko- 
tas ant naujai pastatyto aukuro. 29 “Kas tai padarė?" — jie klausė 
vienas kito. Pasiteiravę ir ištyrę, sužinojo, kad tai padarė Joašo 
sūnus Gideonas. 3? Miesto žmonės tarė Joašui: “Išvesk savo sūnų, 
nes jis turi mirti! Juk jis nugriovė Baalo aukurą ir nukirto šalia jo 
šventąjį stulpą!“ 3! Bet Joašas visiems, ratu jį apstojusiems, atsakė: 
“Argi jūs turite kelti bylą už Baalą? Nejau turite jūs apginti jo 
bylą? Kas už jį kelia bylą, bus nubaustas mirtimi dar prieš rytą! 
Jeigu jis yra dievas, tegu jis pats kelia bylą, nes buvo nugriautas jo 
aukuras!“ *2 Todėl tą dieną Gideonas buvo pavadintas Jerub-Baalu 
dėl žodžių: “Tegu Baalas kelia bylą prieš jį!, nes jo aukurą jis nu- 
griovė. 


Šaukimas prie ginklų 


33 Visas Midjanas, Amalekas ir Rytų gyventojai susibūrė ir, 
perėję Jordaną, pasistatė stovyklą Jezrėelio lygumoje. *4 Bet VIEŠ- 
PATIES dvasia apėmė Gideoną, jis pūtė ragą ir abiezritai susitelkė 
ji sekti. 35 Jis išsiuntė pasiuntinius į visą Manasą, ir jie susitelkė jį 
sekti. Tada jis siuntė pasiuntinius ir į Ašerą, Zebuluną bei Naftalį, 
ir jie atkilo jų pasitikti. 

36 Gideonas kreipėsi į Dievą: “Jei tu iš tikrųjų ketini išgelbėti 
Izraelį mano ranka, kaip esi pasakęs, — 7 žiūrėk, aš padedu nukirp- 
tą vilną klojime ant aslos. Jei rasa bus tik ant vilnų, 0 visa Žemė 
aplinkui liks sausa, tada žinosiu, kad tu išgelbėsi Izraelį mano ran- 
ka, kaip esi pasakęs“. 33 Taip ir įvyko. Pakilęs anksti kitą rytą, jis 
išgręžė vilnas ir išspaudė iš vilnų tiek rasos, kad galėjo pripilti puo- 
duką vandens. 39 Tada Gideonas tarė Dievui: “Teneužsidega tavo pyk- 
tis prieš mane, jei dar sykį kalbėsiu. Prašyčiau leisti man dar vieną 
sykį bandyti su vilnomis: tebūna sausos tik vilnos, o visur ant žemės 
tebūna rasa". *9Tą naktį Dievas taip padarė. Vien vilnos buvo sausos, 
bet visur ant žemės buvo rasa. 

Ts 7,1-8 
7 
Pergalė prieš Midjaną 


1 Anksti kitą dieną, Jerub-Baalas, tai yra Gideonas, ir visi su 
juo buvusieji kareiviai pakilo ir pasistatė stovyklą prie En-Haro- 
do.* O Midjano stovykla buvo lygumoje į šiaurę nuo jo, prie Gibeat- 
-Morės.* 

2* VIEŠPATS tarė Gideonui: “Tu turi per daug kareivių pas 
save, kad atiduočiau jiems į rankas Midjaną. Juk Izraelis tik girtųsi 
prieš mane, manydamas: “Mano paties ranka mane išgelbėjo“. 3 Tad 
dabar prašyčiau paskelbti vyrams: “Kas dreba iš baimės, tegrįžta 
namo“. Gideonas taip juos ir išsijojo. Dvidešimt du tūkstančiai iš 
kareivių sugrįžo, o dešimt tūkstančių pasiliko. 

4“Vis dar per daug kareivių, — VIEŠPATS tarė Gideonui, — 
nuvesk juos žemyn prie vandens, ten aš juos tau išsijosiu. Kai sąa- 
kysiu: 'Šis eis su tavimi", jis eis su tavimi, o kai sakysiu: “Šis neis 
su tavimi“, jis neis su tavimi“. 5* Jam atvedus kareivius žemyn prie 
vandens, VIEŠPATS Gideonui tarė: “Visus, lakančius vandenį liežu- 
viu, kaip šuo laka, pastatyk skyrium, ir visus, kurie atsiklaupia ger- 
ti, pastatyk skyrium“. 6 Skaičius tų, kurie “lakė" vandenį iš rankos, 
buvo trys šimtai; visi kiti kareiviai atsiklaupė vandens atsigerti. 7 Ta- 
da VIEŠPATS tarė Gideonui: “Su trimis šimtais vyrų, kurie “lakė" 
išgelbėsiu jus ir atiduosiu Midjaną tau į rankas. Teeina namo visi 
kiti kareiviai". 8 Taigi lakusieji paėmė maisto atsargas bei ragus, ku- 
riuos kiti kareiviai turėjo su savimi; ir jis pasiuntė likusius Izraelio 
vyrus į jų palapines, pasilikdamas tik tuos tris šimtus vyrų. Mid- 
jano stovykla buvo žemiau lygumoje. 


7,1“... prie En-Harodo...": prie Harodo šaltinio, Gilboos kalno papėdėje, Jezrėe- 
lio lygumos pietryčių kampe. “... prie Gibeat-Morės": prie Morės kalvos, 
Jezrėelio lygumoje. Gibeat-Morė nūdien tapatinama su Jebel ed-Dehi 
(Džebel ed-Dehi). 

7,2-8 Gideono pajėgų sumažinimas padeda suprasti, kad pergalė prieš Midjaną 
viršijo žmogiškas jėgas. 

7,5 Viešpats norėjo ne didelio kareivių skaičiaus, bet budrių kareivių. Geriantieji 
iš rankų buvo budrūs, pasiruošę gintis, tuo tarpu kiti buvo nerūpestingi, nes 
statė save į pavojų. Bailūs kareiviai jau buvo paleisti (žr. 3-ąją eilutę; taip 
pat Įst 20,8). 

Ts 7,9-22 


3 Tą pačią naktį VIEŠPATS jam tarė: “Kelkis, užpulk stovyklą, 
nes atidaviau ją tau į rankas. 10 Betgi jei bijai ją užpulti, nusileisk į 
stovyklą su savo ginklanešiu Pura !! ir pasiklausyk, ką jie kalba. Po 
to tu turėsi drąsos užpulti stovyklą“. Tad jis nusileido su savo gink- 
lanešiu Pura arti prie stovyklos ginkluotų saugų. 12 Midjaniečiai, 
amalekitai ir Rytų žmonės buvo pasklidę lygumoje, tarsi skėrių 
spiečiai, nesuskaitomi jų kupranugariai, gausingi kaip smiltys pa- 
jūryje. 13 Gideonas ten atėjo kaip tik tuo metu, kai vienas vyras 
pasakojo sapną savo bičiuliui. “Klausyk, — jis sakė, — aš sap- 
navau tokį sapną. Žiūriu, miežinės duonos kepalas* rieda į Mid- 
jano stovyklą. Atriedėjęs prie mūsų palapinės, taip į ją smogė, kad 
ši pargriuvo. Palapinė apsivertė aukštyn kojomis ir sugriuvo!“ 14 Bi- 
čiulis jam atsakė: “Tai ne kas kita kaip Joašo sūnaus, Izraelio vy- 
ro, Gideono kalavijas! Į jo rankas Dievas yra atidavęs Midjaną ir 
visą jo kariuomenę“, 

15 Gideonas, išgirdęs sapno pasakojimą ir aiškinimą, parpuolė 
kniūpsčia. Sugrįžęs į Izraelio stovyklą, jis šaukė: “Eime! VIEŠPATS 
yra atidavęs Midjano kariuomenę jums į rankas!" 16 Jis padalijo tuos 
tris šimtus vyrų į tris būrius, padavė kiekvienam į rankas po ragą 
ir po tuščią puodą su deglu kiekviename puode. 17 “Stebėkite 
mane, — jis sakė, — ir darykite tą patį. Man priėjus prie stovyk- 
los saugų, darykite, ką aš darysiu. 18 Man ir visiems esantiems su 
manimi papūtus ragą, jūs taip pat pūskite ragą visoje stovykloje ir 
šaukite: "Už VIEŠPATĮ ir Gideoną!'". 

19 Gideonas ir su juo buvusioji šimtinė atėjo prie stovyklos 
saugų vidurinės sargybos pradžioje,* kaip tik po to, kai sargybiniai 
buvo pastatyti. Jie pradėjo pūsti ragus ir daužyti puodus rankose. 
20 Visi trys būriai pūtė ragus ir daužė puodus. Laikydami kairėje 
rankoje deglus, o pūčiamus ragus dešinėje rankoje, jie šaukė: 
“Kalavijas už VIEŠPATĮ ir Gideoną!“ 2! Jie liko stovėti savo vieto- 
je aplink stovyklą, 0 .-tuo tarpu visoje stovykloje kilo sąmyšis. Jie 
šaukė ir bėgo. 22 Jiems-pradėjus; pūsti.tris šimtus ragų, VIEŠPATS 


7,13 “... miežinės duonos kepalas...prie mūsų palapinės": duonos kepalas vaiz- 
duoja žemdirbius izraeliečiusį o palapinė — klajoklius midjaniečius. Palapi- 
nės sugriovimas vaizduoja izraeliečių pergalę prieš midjaniečius. 

7,19 “... vidurinės sargybos pradžioje": maždaug dvi-valaūdas prieš vidurnaktį. 
S cuūvės hebrajai dalijo naktį į tris keturių“ valandų sargybas. Sargybos 
pradžioje keitėsi sargybiniai. 

Ts 7,23-8,6 


atsuko kiekvieno vyro kalaviją prieš jo bičiulį visoje stovykloje. Visa 
kariuomenė nubėgo iki pat Bet-Šitos ir Zereros link, iki pat 
Abel-Meholos prie Tabato. 23 Dabar buvo pašaukti prie ginklų Izrae- 
lio vyrai iš Naftalio, Ašero bei viso Manaso, ir jie vijosi mid- 
janiečius. 

24 Tada Gideonas siuntė pasiuntinius ir į Efraimo aukštumas su 
įsakymu: “Nusileiskite pirma midjaniečių ir užimkite priėjimą prie 
vandens palei visą Jordaną iki pat Bet-Baros". Taigi visi Efraimo 
vyrai buvo pašaukti prie ginklų ir užėmė priėjimą prie vandens 
palei visą Jordaną iki pat Bet-Baros. 25 Jie paėmė į nelaisvę du Mid- 
jano didžiūnus — Orebą ir Zėebą. Orebą jie užmušė prie Orebo uo- 
los, o Zėebą užmušė prie Zėebo vyno spaudyklos, vydamiesi mid- 
janiečius. Orebo ir Zėebo galvas jie parnešė anapus Jordano Gi- 
deonui. 


8 
Efraimo žmonės įsižeidžia 


1 Efraimo vyrai jam tarė: “Kodėl tai mums padarei, nepašauk- 
damas mūsų, kai ėjai į žygį prieš midjaniečius?“ — jie karčiai jam 
priekaištavo. 2 O jis atsakė jiems: “Galų gale, ką aš pasiekiau, pa- 
lyginus su jumis? Argi ne geresnės Efraimo vynuogių parinkos už 
Abiezerio vynuogių derlių? 3 Į jūsų rankas Dievas atidavė Midjano 
didžiūnus — Orebą ir Zėebą. O ką aš galėjau padaryti, palyginus 
su jumis?" — Jam taip kalbant, jų pyktis ant jo atslūgo. 


Gideonas vejasi priešus 


4 Gideonas pasiekė Jordaną ir perėjo jį. Jis ir trys šimtai vyrų 
su juo buvo išvargę ir alkani, bet vis dar vijosi. 5 Taigi jis kreipėsi 
į Sukotų žmones: “Prašyčiau duoti keletą kepalų duonos vyrams, 
einantiems su manimi, nes jie yra labai alkani; aš vejuosi Midjano 
karalius — Zebahą ir Zalmuną“. 6 Bet Sukotų didžiūnai tarė: “Ar 
Zebahas ir Zalmuna jau tavo rankose,* kad mes turėtume duoti 


8,6 “... ar Zehabas ir Zalmuna jau tavo rankose?": ar jau gali didžiuotis per- 
gale? Užmuštų priešų rankos ir galvos buvo nukertamos kaip trofėjai — kaip 
pergalės atminimai. Žr. 2 Sam 4,8; 2 Kar 10,7-8. 

Ts 8,7-21 


duonos tavo kariuomenei?" 7 “Bet atsiminkite, — atkirto Gideonas, 
— kai VIEŠPATS atiduos man į rankas Zebahą ir Zalmuną, aš 
kulsiu jūsų kūnus dykumos erškėčiais ir usnimis". š Iš ten jis nuėjo 
į Penuelį ir paprašė jų to paties; ir Penuelio žmonės jam atsakė, 
kaip buvo atsakę Sukotų žmonės. * Taigi jis ir Penuelio žmonėms 
pagrasino: “Kai sugrįšiu su pergale, nuversiu šį bokštą". 


Zebaho ir Zalmunos pralaimėjimas 


10 Tuo laiku Zebahas ir Zalmuna buvo Karkore su savo kariuo- 
mene, apie penkiolika tūkstančių vyrų. Tai buvo visi, išlikusieji iš 
visos Rytų žmonių kariuomenės, nes buvo žuvę šimtas dvidešimt 
tūkstančių kalaviją nešiojusių vyrų. !! Tad Gideonas nužygiavo 
karavanų keliu į rytus nuo Nobaho bei Jogbėhos ir užklupo tą 
kariuomenę, nes ji nebuvo budri. !2 Zebahas ir Zalmuna pabėgo. Gi- 
deonas juos vijosi ir paėmė į nelaisvę du Midjano karalius — Ze- 
bahą ir Zalmuną, o visa kariuomenė buvo paklaikusi. 

13 Grįždamas iš mūšio prie Hareso perėjos, Joašo sūnus Gi- 
deonas 14 pasigavo vaikiną, vieną iš Sukotų gyventojų, ir jį iškvotė. 
Pastarasis padarė jam Sukotų didžiūnų ir seniūnų — septynias- 
dešimt septynių žmonių sąrašą. 5 Tada jis atėjo pas Sukotų gyven- 
tojus ir jiems tarė: “Štai Zebahas ir Zalmuna, dėl kurių jūs iš manęs 
tyčiojotės, sakydami: "Ar Zebahas ir Zalmuna jau tavo rankose, kad 
mes turėtume duoti duonos tavo bejėgiams kareiviams?*" 16 Taigi jis 
paėmė miesto seniūnus ir, atsinešęs dykumos erškėčių ir usnių, jais 
nubaudė Sukotų gyventojus. 17 Jis nuvertė ir Penuelio bokštą, 
išžudė miesto gyventojus. 

18 Tada jis kreipėsi į Zebahą ir Zalmuną: “Kaip atrodė tie vyrai, 
kuriuos jūs nužudėte prie Taboro?“ “Visi jie atrodė lygiai kaip tu, 
— jie atsakė, — panašūs į sūnus karaliaus“. 1? “Tai buvo mano 
broliai, — jis pareiškė, — sūnūs mano motinos. Kaip gyvas VIEŠ- 
PATS, jeigu būtumėte juos gyvus palikę, jūsų neužmuščiau“. 20 Tad 
jis paliepė savo pirmagimiam sūnui Jeteriui: “Eik, užmušk juos!“ 
Bet vaikinas kardo iš makšties netraukė, nes buvo bailus. Mat jis 
buvo tik vaikas. 2! Tada Zebahas ir Zalmuna tarė: “Ateik ir tu pats 
užmušk mus, nes koks vyras, tokia ir jo jėga". Gideonas pakilo ir 
užmušė Zebahą bei Zalmuną ir pasiėmė pusmėnulius, puošusius jų 
kupranugarių kaklus. 

Ts 8,22-32 


22 Tada Izraelio vyrai kreipėsi į Gideoną: “Valdyk mus — tu, 
taip pat tavo sūnus, ir tavo vaikaitis, — nes išgelbėjai mus iš Mid- 
jano rankos“. 23 Gideonas jiems atsakė: “Nei aš jus valdysiu, nei 
mano sūnus jus valdys! VIEŠPATS jus valdys!“ 24 Gideonas jiems 
tarė: “Leiskite man kreiptis į jus su vienu prašymu: duokite man 
kiekvienas iš savo grobio po auskarą“. Mat priešai nešiojo auksinius 
auskarus, nes jie buvo išmaelitai.* 25 “Mielu noru! — jie atsakė. 
Taigi jie išskleidė drabužį ir kiekvienas metė ant jo po auskarą, 
gautą kaip grobį. 26 Svoris auksinių auskarų, kurių jis buvo paprašęs, 
buvo tūkstantis septyni šimtai auksinių šekelių, neskaitant pusmė- 
nulių, karulių ir purpurinių apdarų, kuriais vilkėjo Midjano kara- 
liai, neskaitant nei puošnių apykaklių, buvusių ant jų kupranugarių 
kaklų. 27 Gideonas padarė iš jų efodą ir padėjo jį savo mieste — 
Ofroje. Visas Izraelis kekšavo ten su juo* ir jis tapo žabangomis 
Gideonui ir jo namams. 

28 Taip Midjanas tapo pavaldus izraeliečiams ir savo galvų jie 
daugiau nebekėlė. Taigi Gideono dienomis kraštas turėjo keturias- 
dešimt metų ramybę. 


Gideono sūnus Abimelechas 


29 Joašo sūnus Jerub-Baalas parėjo gyventi į savo namus. 30 Jis 
turėjo septyniasdešimt sūnų — savo paties palikuonių, nes jis turėjo 
daug žmonų. 3! Jo sugulovė* Šecheme taip pat pagimdė jam sūnų, 
o jis pavadino jį Abimelechu.* 32 Joašo sūnus Gideonas mirė žilo- 
je senatvėje ir buvo palaidotas savo tėvo Joašo kape, abiezritų Of- 
roje. 


8,24“... išmaelitai...": šiame tekste, kaip ir Pr 37,25-28, žodis pažymi ne tau- 
tybę, bet klajoklių būklę. 

8,24-28 Efodo prigimtis nėra aiški. Iš 28,6-14 ir 39,2-7 tekste efodas yra vyriau- 
siojo kunigo drabužis. Atrodo, kad Gideono efodas buvo atvaizdas. 

8,27“... kekšavo ten su juo": efodas tapo izraeliečių stabu. Kadangi stab- 
meldiškos pamaldos turėjo lytinį pobūdį, todėl stabų garbinimas buvo 
laikomas tolygus kekšavimui. 

8,31“... sugulovė Šecheme...."': antrinio rango žmona. “... jis pavadino jį Abime- 
lechu": vardas “Ab-i-melech(as)"* reiškia “Tėvas — mano — karalius“. 

Ts 8,33-9,6 


33 Vos Gideonui mirus, izraeliečiai atkrito ir kekšavo su Baalais, 
padarydami Baal-Beritą savo dievu.* 34 Izraeliečiai nebeatsiminė 
VIEŠPATIES, savo Dievo, kuris buvo juos išgelbėjęs iš rankos visų 
aplinkinių priešų, 35 ir nerodė ištikimybės Jerub-Baalo, tai yra Gi- 
deono, namams už visa gera, ką jis buvo padaręs Izraeliui. 


9 


1* Jerub-Baalo sūnus Abimelechas nuėjo pas savo motinos 
brolius į Šechemą ir kalbino juos bei visą savo motinos šeimos 
klaną: 2“Kelkite šį klausimą, girdint visiems Šechemo didžiūnams: 
Kas jums geriau: būti septyniasdešimties vyrų valdomiems — visų 
Jerub-Baalo sūnų — ar būti valdomiems vieno vyro? Taip pat tu- 
rite atsiminti, kad aš esu jūsų kūnas ir kraujas". 3 Jo motinos bro- 
liai kartojo visa tai jo labui visiems Šechemo didžiūnams ir palenkė 
jų širdis į Abimelecho pusę. Jie įtikėjo: “Jis yra mūsų brolis“. * Tai- 
gi jie davė jam septyniasdešimt sidabrinių šekelių iš Baal-Berito* 
šventovės, o Abimelechas už juos pasisamdė pasileidusių ir nieko 
nebijančių valkatų savo palydovais. 5 Nuėjęs į savo tėvo namus Ofro- 
je, jis nužudė Jerub-Baalo sūnus, savo brolius, — septyniasdešimt 
vyrų, — ant vieno akmens. Bet jauniausias Jerub-Baalo sūnus Jo- 
tamas išliko gyvas, nes spėjo pasislėpti. * Tada visi Šechemo 
didžiūnai ir visas Bet-Milo'as susirinko prie Stulpo po ąžuolu* 
Šecheme ir paskelbė Abimelechą karaliumi. 


8,33 “... padarydami Baal-Beritą savo dievu": Baal-Beritu buvo vadinamas 
Šechemo kanaaniečių Baalas. Šis vardas reiškia: “Sandoros šeimininką“. 

9,1-57 Abimelechas, neturintis paveldėjimo teisės Gideono sūnus, pasigrobia ka- 
raliaus sostą, kurį Gideonas buvo atmetęs. Abimelecho karaliavimas buvo 
pemnelyg dužlus ir baigėsi žmonių sukilimu. Šiame skyriuje nėra užuominos 
apie Jahvę — Viešpatį, Izraelio Dievą. 

9,1-6 Abimelechas pašalino visus galimus varžovus žudynėmis ir pasistatė sau 
sostą Šecheme. 

9,4 “... Baal-Berit(as]": “Sandoros šeimininkas" — kanaaniečių dievas. Kadan- 
gi Šechemas buvo izraeliečių Sandoros su Jahve — Viešpačiu vieta (žr. Joz 
24,1-27), turbūt mieste vyravo sinkretistinė izraeliečių religija. 

9,6 “... prie Stulpo po ąžuolu...": žr. Joz 24,26. 

Ts 97-15 


7* O Jotamas, kai jam apie tai buvo pranešta, nuėjo ir, atsisto- 
jęs ant Gerizimo kalno viršūnės, šaukė jiems skardžiu balsu: 
“Klausykitės manęs jūs, Sechemo didžiūnai! Tesiklauso jūsų Dievas! 


š Kartą medžiai suėjo 
patepti sau karalių. 
Alyvmedžiui jie tarė: 
“Būk mūsų karalius! 

9 Alyvmedis jiems atsakė: 
"Argi aš turiu liautis davęs 
savo riebų aliejų, 
kuriuo dievai ir žmonės pagerbiami,* 
ir eiti virš medžių linguoti?" 

10 Tada medžiai figmedžiui tarė: 

“Tu ateik ir būk mūsų karalius! 

Bet figmedis jiems atsakė: 

"Argi aš turiu liautis davęs 

savo saldumą 

bei skanius vaisius, 

ir eiti virš medžių linguoti? 

12 Tada medžiai vynmedžiui tarė: 
“Tu ateik ir būk mūsų karalius! 

5 Bet vynmedis jiems atsakė: 
Argi aš turiu liautis davęs vyną, 
kuris pradžiugina dievus* ir mirtinguosius, 
ir eiti virš medžių linguoti?' 

14 Tadą visi medžiai erškėčiui tarė: 
“Tu ateik ir būk mūsų karalius! 
15 O erškėtis medžiams atsakė: 
"Jei garbingai elgiatės, 


1 


m 


9,7-15 Jotamas peikia brolį, satyra išjuokdamas monarchiją. Alyvmedis yra 
vienas iš kilniausių medžių, o erškėtis — nenaudingas krūmas. 

9,9 “... aliejų, kuriuo dievai ir žmonės pagerbiami": aliejus buvo naudojamas 
garbinant tikrąjį Dievą ir stabus (žr. Kun 2,1.6.15; 24,2). Aliejus buvo nau- 
dojamas pašventinant pranašus, kunigus ir karalius (žr. Iš 30,25.30; 1 Sam 
10,1; 16,13). 

9,13 “... vyną, kuris pradžiugina dievus...": vynas buvo naudojamas liejamo- 
sioms aukoms ir Jeruzalės Šventykloje, ir pagonių šventovėse. 

Ts 9,16-25 


patepdami mane savo karaliumi, 

tad ateikite, raskite prieglobstį mano ūksmėje! 
Bet jei ne, teišeina ugnis iš erškėčio 

ir tesuryją Libano kedrus!' 


16* Dabar va, argi jūs garbingai ir ištikimai elgėtės, padaryda- 
mi Abimelechą karaliumi? Argi jūs deramai pasielgėte su Jerub-- 
Baalu ir jo namais? Argi jūs atsilyginote jam pagal jo nuopelnus? 
17 Juk mano tėvas kovojo už jus, statydamas į pavojų savo gyvybę, 
ir išgelbėjo jus iš Midjano rankos! !š O jūs šiandien sukilote prieš 
mano tėvo namus, nužudėte jo sūnus — septyniasdešimt vyrų — 
ant vieno akmens, padarėte jo tarnaitės sūnų Abimelechą Šechemo 
gyventojų karaliumi vien dėl to, kad jis yra jūsų giminaitis. 19 Jei 
šią dieną jūs garbingai ir ištikimai pasielgėte su Jerub-Baalu ir jo 
namais, džiaukitės su Abimelechu, ir jis tesidžiaugia su jumis. 20 Bet 
jei ne, teišeina ugnis iš Abimelecho ir tesuryja Šechemo didžiūnus 
ir Bet-Milo'ą; teišeina ugnis iš Šechemo didžiūnų ir Bet-Milo'o ir 
tesuryja Abimelechą“.. 

21 Tai pasakęs, Jotamas davė į kulnis. Jis nubėgo į Beerą ir ten 
gyveno, nes bijojo savo brolio Abimelecho 


Šechemas sukyla prieš Abimelechą 


22 Abimelechas karaliavo Izraelyje trejus metus. 3 Tada Dievas 
pasiuntė nesantaikos dvasią tarp Abimelecho ir Šechemo didžiūnų. 
Šechemo didžiūnai elgėsi klastingai su Abimelechu. 24 Tai įvyko, kad 
būtų atkeršyta už smurtą, padarytą septyniasdešimčiai Jerub-Baalo 
sūnų, ir kad jų kraujas kristų ant jų brolio Abimelecho, kuris bu- 
vo juos nužudęs, ir ant Šechemo didžiūnų, padėjusių jam brolius 
užmušti, 

25 Šechemo didžiūnai kalnų viršūnėse ruošė jam pasalas. Jų 
vyrai apiplėšinėjo visus, einančius tuo keliu. Žinia apie tai pasiekė 
Abimelechą. 


9,16 Kaip kilnūs medžiai atsisakė karališkos valdžios ir tapo pavaldūs prastam 
krūmui, taip ne toks kilnus Abimelechas, nužudęs septyniasdešimt Gideono 
sūnų, engia Šechemo žmones. 

Ts 9,26-41 


26 Praeidamas, į Šechemą užsuko Ebedo sūnus Gaalas su savo 
bičiuliais. Jais Šechemo didžiūnai pasitikėjo. 27 Jie ėjo į laukus, rinko 
vynuoges jų vynuogynuose, jas traiškė ir linksminosi. Po to jie, 
nuėję į savo dievo šventovę, valgė bei gėrė ir keikė Abimelechą. 
28“Kas tas Abimelechas, — kalbėjo Ebedo sūnus Gaalas, — ir kas 
esame mes — Šechemo žmonės, kad turėtume jam tarnauti? Argi 
Jerub-Baalo sūnus ir jo pareigūnas Zebulas kadaise netarnavo 
Šechemo tėvo Hamoro vyrams? Kodėl tad turėtume mes jam tar- 
nauti? 29 O, kad tie žmonės būtų man pavaldūs! Aš tuojau pat išjo- 
čiau Abimelechą! Abimelechui aš sakyčiau: 'Sutelk savo kariuo- 
menę ir ateik!" 

30* Miesto valdovas Zebulas, išgirdęs Ebedo sūnaus Gaalo 
žodžius, įniršo. 3! Jis išsiuntė pasiuntinius į Arumą pas Abimelechą 
pasakyti: “Žiūrėk, Ebedo sūnus Gaalas ir jo bičiuliai atėjo į 
Šechemą ir mieste kelia prieš tave sąmyšį. 32 Todėl ateik nakčia, tu 
ir kariuomenė, esanti su tavimi, ir pasislėpk laukuose. 33 Anksti kitą 
rytą, saulei tekant, pakilk ir pulk miestą. O kai jis ir jo vyrai prieš 
tave išeis, daryk su jais, ką gali tavo ranka“. 

34 Taigi Abimelechas ir jo kariuomenė atvyko nakčia ir su ketu- 
riais būriais suruošė Šechemui pasalą. 35 Ebedo sūnui Gaalui išėjus 
ir atsistojus prie įėjimo į miesto vartus, Abimelechas ir jo pajėgos 
pakilo iš pasalų. 36 Gaalas, juos pamatęs, tarė Zebului: “Žiūrėk, 
žmonės leidžiasi nuo kalnų viršūnių!'" O Zebulas jam atsakė: 
“Šešėliai kalnuose tau atrodo kaip vyrai“. 37 Gaalas vėl prabilo ir 
tarė: “Žiūrėk, žmonės leidžiasi nuo Tabur-Erezo, o kitas būrys 
ateina nuo Elon-Meonenimų“. 33 Tada Zebulas jam tarė: “Na, kur- 
gi dabar tavo snukis, kuriuo kalbėjai: “Kas tas Abimelechas, kad 
turėtume jam tarnauti?" Argi tai ne kariuomenė, iš kurios šaipeisi? 
Dabar tad išeik ir kovok su ja!" 39 Taigi Gaalas išėjo Šechemo 
didžiūnų priekyje ir kovojo prieš Abimelechą. *9 Bet jis buvo pri- 
verstas nuo jo bėgti, Abimelechas jį vijosi iki pat įėjimo į vartus. 
Daugelis krito užmušti. *1 Abimelechas sugrįžo į Arumą, o Zebulas 
išvijo Gaalą ir jo bičiulius, Nebeleido jiems gyventi Šecheme. 


3,30-49 Abimelechas sulygina Šechemą su žeme. Archeologija liudija nuožmų 
Sechemo sunaikinimą XII a. prieš Kristų. 

Ts 9,42-55 
Šechemo sunaikinimas 


42 Kitą dieną žmonės išėjo į laukus. Apie tai buvo pranešta 
Abimelechui. + Paėmęs savo kariuomenę ir padalijęs ją į tris būrius, 
jis suruošė laukuose pasalas. Kai pamatė iš miesto išeinančius 
žmones, jis staiga juos užpuolė ir išžudė. + Abimelechas ir su juo 
buvęs būrys metėsi pirmyn ir atsistojo prie miesto vartų įėjimo, o 
kiti du būriai metėsi ant žmonių, buvusių laukuose, ir juos išžudė. 
45 Abimelechas kovojo prieš miestą tą visą dieną. Miestą paėmė ir 
jame buvusius žmones išžudė. Po to sugriovė miestą iš pamatų ir 
apsėjo jį druska*. 

46 Sužinoję apie tai Šechemo bokšto didžiūnai, suėjo į El-Beri- 
to šventovės tvirtovę. *7 Abimelechui buvo pranešta, kad ten yra su- 
sirinkę visi Šechemo bokšto didžiūnai. + Abimelechas su savo ka- 
reiviais nukilo į Zalmono kalną. Paėmęs kirvį į rankas, Abimelechas 
nukirto medžio šaką ir užsikėlė ją ant peties. Tada jis tarė savo ka- 
reiviams: “Ką mane matėte darant, skubiai ir jūs tai padarykite!" 
4*Taigi visi kareiviai nusikirto po šaką ir, nužygiavę paskui Abime- 
lechą, sudėjo jas ant tvirtovės. Tada jie padegė tvirtovę virš bu- 
vusiųjų viduje. Taip žuvo ir visi Šechemo bokšto žmonės — apie 
tūkstantį vyrų ir moterų. 

30* Abimelechas nužygiavo į Tebezą, pasistatė stovyklą prie Te- 
bezo ir jį paėmė. 51 Miesto viduje buvo įtvirtintas bokštas. Į jį 
subėgo visi miesto vyrai ir moterys bei didžiūnai ir užsidarė. Jie 
palipo ant bokšto stogo. 52 Abimelechas priėjęs prie bokšto, jį 
užpuolė. Norėdamas jį padegti, jis prisiartino prie durų. 53 Bet viena 
moteris metė viršutinį girnų akmenį ant Abimelecho ir perskėlė 
jam kaukolę. 54 Jis tučtuojau pasišaukė savo ginklanešį ir jam tarė: 
“Išsitrauk iš makšties savo kalaviją ir užmušk mane, kad žmonės 
apie mane nesakytų: "Moteris jį užmušė!'* Vaikinas tad jį perdūrė 
kalaviju, ir jis numirė. 55 Izraeliečiai, pamatę, kad Abimelechas 
yra miręs, visi nuėjo į savo namus. 


9,45 “... apsėjo jį druska“: apsėjimas druska buvo vispusiško sunaikinimo 
įvaizdis. Be to, darė žemę nenaudingu dirvonu. 

9,50-57 Abimelecho galas rodo, kad izraeliečiai buvo pasmerkę ir kratėsi seno- 
sios kanaaniečių visuomeninės politinės santvarkos. 

Ts 9,56-10,11 


56 Taip Dievas atlygino Abimelechui už jo nusikaltimą, kurį jis 
buvo padaręs tėvui, nužudydamas savo septyniasdešimt brolių. 57 
Dievas panašiai atlygino ir Šechemo žmonėms už visus jų nedorus 
darbus. Taigi ant jų krito Jerub-Baalo Jotamo prakeikimas. 


10 
Mažieji teisėjai 


1 Po Abimelecho Dodo sūnaus Puos sūnus Tola, Issacharo 
vyras, pakilo Izraelio gelbėti. Jis gyveno prie Šamiro Efraimo 
aukštumose. 2Jis, išbuvęs dvidešimt trejus metus Izraelyje teisėju, 
mirė ir buvo palaidotas Šamire. 

3 Po jo atėjo Jairas Gileadietis, kuris dvidešimt dvejus metus 
buvo teisėju Izraelyje. + (Jis turėjo trisdešimt sūnų, kurie jodinėjo 
ant trisdešimties asilų* ir turėjo trisdešimt miestų,* esančių Gilea- 
do krašte, iki šios dienos vadinamų Havot-Jairu.*) 5 Jairas mirė ir 
buvo palaidotas Kamone. 


Amoniečių priespauda 


6 Izraeliečiai, tarnaudami Baalams ir Aštartėms — Aramo die- 
vams, Sidono dievams, Moabo dievams, amoniečių dievams ir filis- 
tinų dievams, vėl darė, kas buvo nedora VIEŠPATIES akyse, o 
VIEŠPATĮ paliko, jam daugiau nebetarnavo. 7 VIEŠPATS ant Izrae- 
lio supyko ir jis padavė juos į rankas filistinų ir į rankas amoniečių. 
š Nuo to laiko šie aštuoniolika metų naikino ir engė visus izrae- 
liečius, gyvenusius amoniečių Gileado krašte. ? Amoniečiai perėjo 
ir Jordaną kovoti prieš Judą, prieš Benjaminą ir prieš Efraimo na- 
mus. Taigi Izraelis labai kentėjo. 

10 Izraeliečiai šaukėsi į VIEŠPATĮ, sakydami: “Tau mes esame 
nusikaltę, nes palikome savo Dievą ir garbinome Baalus!“ !! VIEŠ- 
PATS izraeliečiams tarė: “Argi neišgelbėjau jūsų nuo egiptiečių, 


10,4 “... jodinėjo ant trisdešimties asilų (su balnais] ir turėjo trisdešimt mies- 
tų..."': asilas [su balnu) rodė, kad žmogus turi aukštą rangą visuomenėje ir 
yra turtingas. Be to, hebrajų kalboje žaidžiama žodžiais homonimais: "asilų 
— *ajarim" ir “miestų — 'ajarim". Lietuviškai šio žodžių žaismo neįmanoma 
atkurti. Tai galima bent padaryti anglų kalba: “burros — asilų" ir “boroughs" 
— miestų". “... Havot-Jairu...": Jairo gyvenvietėmis. Žr. 1 Kar 4,13; Joz 
13,30. 


87 


Ts 10,12-11,8 


amoriečių, amoniečių ir filistinų? 12 Ir sidoniečiai, ir amalekitai, ir 
maonitai jus engė, jūs šaukėtės į mane, ir aš išgelbėjau jus iš jų ran- 
kos. 13 Tačiau mane jūs palikote ir kitus dievus garbinote. Ne! Dau- 
giau jūsų negelbėsiu! 14 Eikite ir šaukitės dievų, kuriuos pasirinkote! 
Teišgelbsti jie jus iš priespaudos!" 15 O izraeliečiai maldavo VIEŠ- 
PATĮ: “Nusidėjome! Daryk su mumis, kaip tau patinka. Tik prašy- 
tume, išgelbėk mus šią dieną!“ 16 Jie tad pašalino iš savo tarpo 
svetimus dievus ir tarnavo VIEŠPAČIUI. O jam buvo gaila žiūrėti 
į Izraelio vargus. 


Teisėjas Jefta 


17* Amoniečiai buvo pašaukti prie ginklų ir pasistatė stovyklą 
Gileade. Izraeliečiai taip pat susibūrė ir pasistatė stovyklą prie Miz- 
pos. Iš Gileado kariuomenės didžiūnai sakė vieni kitiems: “Kas pra- 
dės kovą prieš amoniečius? Jis bus visų Gileado gyventojų galva!" 


11 


1 Jefta Gileadietis, sūnus vienos gatvės merginos, buvo narsus 
galiūnas. Gileadas buvo Jeftos tėvas. 2 Ir Gileado žmona pagimdė 
jam sūnų. Užaugę Gileado žmonos sūnūs, Jeftą išvarė. Jam jie sakė: 
“Mūsų tėvo namuose tu nieko nepaveldėsi, nes esi pašalietės mo- 
ters sūnus". 3 Jefta tad pabėgo nuo savo brolių ir apsigyveno Tobo 
krašte. Prie Jeftos susitelkė patamsių gaivalai ir eidavo su juo 
užpuldinėti. 

4 Praėjus šiek tiek laiko, amoniečiai išėjo į karą prieš Izraelį. 
5Amoniečiams užpuolus Izraelį, Gileado seniūnai nuvyko į Tobo 
kraštą Jeftos parsivesti. 5 “Eime, — jie sakė Jeftai, — būk mūsų 
vadas, idant galėtume kovoti su amoniečiais“. 7 Bet Jefta Gileado se- 
niūnams atsakė: “Argi ne jūs patys mane atmetėte ir išvarėte iš 
mano tėvo namų? Tad kaip galite dabar pas manę ateiti, kai esate 
bėdoje?" *Gileado seniūnai Jeftai tarė: “Dėl to mes dabar ir krei- 
piamnės į tave, idant eitum su mumis, kovotum su amoniečiais, ir bū- 


10,17-12,7 Pasakojimas apie teisėją Jeftą yra pernelyg savitas. Įvykių vieta yra 
Transjordanija. Pasakojime gausu kritiškų momentų. Nors Jefta išgelbsti 
Izraelį, bet dėl savo pergalės išgyvena asmenišką tragediją. 

Ts 11,9-23 


tum mums — visiems Gileado gyventojams — galva“. ? “Puiku! 
Jei parvedate mane kovoti su amoniečiais ir VIEŠPATS man juos 
paduos, — tarė Gileado seniūnams Jefta, — aš būsiu jūsų galva“. 
10 O Gileado seniūnai Jeftai atsakė: “Pats VIEŠPATS tebūna mūsų 
liudytojas: mes tikrai darysime, kaip tu pasakei!“ 

1! Jefta tad ėjo su Gileado seniūnais, ir žmonės padarė jį savo 
galva ir vadu. Mizpoje Jefta pakartojo visus šiuos žodžius VIEŠ- 
PATIES akivaizdoje. 

12* Tada Jefta išsiuntė pasiuntinius pas amoniečių karalių, tar- 
damas: “Ką aš tau padariau, kad išėjai į karą prieš mano kraštą?“ 
13 Jeftos pasiuntiniams amoniečių karalius atsakė: “Dėl to, kad Izrae- 
lis, eidamas iš Egipto, atėmė mano kraštą nuo Arnono iki Jaboko 
ir iki pat Jordano. Nūn sugrąžink jį geruoju". 14 Dar kartą Jefta iš- 
siuntė pasiuntinius pas amoniečių karalių 15 ir jam tarė: “Taip kal- 
ba Jefta: Izraelis neatėmė nei Moabo krašto, nei amoniečių krašto. 
16 Išėjęs iš Egipto, Izraelis keliavo per dykumą iki Nendrių jūros ir 
atėjo į Kadešą. !7 Tada Izraelis siuntė pas Edomo karalių, tarda- 
mas: “Prašyčiau leisti man pereiti per tavo kraštą“, bet Edomo ka- 
ralius nenorėjo klausyti. Jie siuntė ir pas Moabo karalių, bet ir jis 
atsisakė. Taip Izraelis pasiliko Kadeše. 18 Tada jie keliavo per 
dykumą, aplenkdami Edomo kraštą bei Moabo kraštą, ėjo palei 
rytinę Moabo krašto ribą, kol pasistatė stovyklą kitoje Arnono pusė- 
je. Į Moabo žemę jie niekad neįėjo, nes Arnonas buvo Moabo ri- 
ba. 19 Tada Izraelis siuntė pasiuntinius pas amoriečių karalių Siho- 
ną — Hešbono karalių. Izraelis jam tarė: “Prašyčiau leisti pereiti 
per tavo kraštą iki mano žemės'. 20 Bet Sihonas Izraeliu ne- 
pasitikėjo ir neleido pereiti per savo žemę. Sutelkęs visą savo ka- 
riuomenę, jis pasistatė stovyklą prie Jahazo ir kovojo su Izraeliu. 
210 VIEŠPATS, Izraelio Dievas, atidavė Sihoną bei visą jo kariuo- 
menę į rankas Izraeliui ir jie nugalėjo juos. Taip Izraelis paveldėjo 
visą kraštą amoriečių, gyvenusių tenai. 22 Jie paveldėjo visą amo- 
riečių žemę nuo Arnono lig Jaboko ir nuo dykumos lig Jordano. 
23 Taigi VIEŠPATS, Izraelio Dievas, išvarė amoriečius prieš savo 


11,12-28 Šis yra vienintelis diplomatijos pavyzdys Jozuės knygoje. Religiniai įsi- 
tikinimai ir ankstesni istoriniai faktai buvo Izraelio ir Amono ieškinių pa- 
grindas. 


89 


Ts 11,24-34 


tautą — Izraelį. Nejau tu nori mus išvaryti? 2* Argi ne tau priklau- 
so, ką tavo dievas Chemošas* duoda tau paveldėti? Argi ne mums 
priklauso visa, ką VIEŠPATS, mūsų Dievas, yra davęs mums pavel- 
dėti? 25 Be to, ar esi tu kuo nors geresnis už Moabo karalių Ziporo 
sūnų Balaką? Ar jis kada nors vaidijosi su Izraeliu? Ar jis kada nors 
ėjo į karą su jais? 26 Izraeliui gyvenant Hešbone bei jam pavaldžiose 
gyvenvietėse, Aroeryje bei jam pavaldžiose gyvenvietėse ir visuose 
miestuose tris šimtus metų, kodėl tu neišlaisvinai jų per tą laiką? 
27 Aš tau nenusidėjau, bet tu, kariaudamas prieš mane, darai man di- 
delę skriaudą. VIEŠPATS, kuris teisia, tesprendžia tarp izraeliečių 
ir amoniečių!"* 23 Bet amoniečių karalius į Jeftos siųstus žodžius 
nekreipė dėmesio. 


Jeftos įžadas 


29 VIEŠPATIES dvasia apėmė Jeftą. Jis žygiavo per Gileadą ir 
Manasą ir pasiekė Gileado Mizpą. Nuo Gileado Mizpos jis sėlino 
prieš amoniečius. 30* Jefta padarė įžadą VIEŠPAČIUI: “Jei paduosi 
man į rankas amoniečius, — jis tarė, — 3! kas išeis pro mano na- 
mų duris manęs pasitikti, man grįžtant su pergale prieš amoniečius, 
priklausys VIEŠPAČIUI. Aš atnašausiu tai kaip deginamąją auką“. 

32 Tada Jefta įžygiavo į amoniečių žemę prieš juos kovoti. 
VIEŠPATS juos padavė jam į rankas. 33 Juos visiškai sutriuškino, 
— nuo Aroerio iki Minito apylinkių — dvidešimt miestų, iki pat 
Abel-Keramimų. Taip amoniečiai tapo pavaldūs izraeliečiams. 

34 Sugrįžęs į savo namus Mizpoje, Jefta žiūri, jo pasitikti 
išeina duktė, šokdama ir mušdama būgnelį su žvangučiais! Ji bu- 
vo jo vienintelis vaikas, — išskyrus ją, jis neturėjo kito — nei sū- 


11,24“... Chemoš(as)...": vyriausias moabiečių dievas, o ne amoniečių. Vyriau- 
sias amoniečių dievas buvo Molech[as) ar Milchom (as). Žr. Sk 21,29; 1 
Kar 11,7; 2 Kar 23,13. Klaidą turbūt įvėlė senovėje knygos perrašinėtojas. 
Jefta argumentuoja, pasinaudodamas savo priešų — amoniečių požiūriu, 
būtent, kad jie turi teisę į visą kraštą, kurį jie, savo dievo padedami, užkaria- 
vo. Iš to neišplaukia, kad pats Jefta tikėjo pagonių dievo buvimą. 

11,30-40 Jefta pažada deginamąją auką už pergalę. Hebraiškasis tekstas neteigia, 
kad auka turės būti žmogus. Turint mintyje namus su kiemais, kuriuose bu- 
vo laikomi naminiai gyvuliai, Jefta tikėjosi, kad vienas iš šių gyvulių pir- 
masis jį pasitiks grįžtantį namo. 

Ts 11,35-12,4 


naus, nei dukters. 35* Pamatęs ją, perplėšė drabužius ir tarė: “Oi, 
mano dukra! Pribloškei mane! Kokią baisią užtraukei man nelaimę! 
Juk atvėriau burną VIEŠPAČIUI ir negaliu savo įžado atšaukti". 
36““Mano tėve, — ji tarė jam, — jei atvėrei burną VIEŠPAČIUI, 
daryk su manimi, kaip esi pažadėjęs, nes VIEŠPATS apgynė tave 
nuo tavo priešų — amoniečių“. 37* Be to, ji savo tėvui tarė: “Suteik 
man šią malonę: skirk man du mėnesius, idant galėčiau nueiti į 
kalnus ir klajoti, apraudodama su draugėmis savo mergystę“. 38 “Eik" 
— jis tarė. Jefta išleido ją dviem mėnesiams. Ji išėjo ir su draugė- 
mis apraudojo savo mergystę kalnuose. 3? Po dviejų mėnesių ji sug- 
rįžo pas savo tėvą, ir jis pasielgė su ja pagal įžadą, kurį buvo 
padaręs. Vyro ji nebuvo pažinusi. Tada Izraelyje atsirado 40 izrae- 
liečių moterų paprotys kasmet išeiti į kalnus ir per keturias dienas 
giedoti raudas už Jeftos Gileadiečio dukterį. 


12 
Karas tarp Efraimo ir Gileado 


1* Efraimo vyrai buvo pašaukti prie ginklų ir perėjo Jordaną 
prie Zafono. Jeftai jie sakė: “Kodėl tu žygiavai kovoti su amonie- 
čiais, mūsų nepašaukdamas eiti su tavimi? Sudeginsime tave ir tą- 
vo namus!" 2Jefta jiems atsakė: “Aš ir mano žmonės turėjome 
aštrų ginčą su mus nuožmiai engusiais amoniečiais. Betgi, kai jus 
šaukiau, jūs negelbėjote manęs iš jų rankos. 3 Pamatęs, kad jūs 
manęs negelbėjate, aš stačiau savo gyvybę į pavojų ir išėjau į žygį 
prieš amoniečius. VIEŠPATS juos man atidavė į rankas. Kodėl tad 
šiandien atkilote pas mane? Kovoti prieš mane?“ * Jefta pašaukė 
visus Gileado vyrus ir kovojo su Efraimu. Gileado vyrai nugalėjo 
Efraimą, nes jie buvo sakę: “Gileado žmonės, jūs esate tik bėgliai iš 


11,35 Kruvinos žmogaus aukos izraeliečių religijoje nėra, bet izraeliečiai tokią 
auką pažinojo. Žr. 2 Kar 16,3; Ez 20,25-26.31. 

11,37 “... apraudodama su draugėmis savo mergystę...": pagimdyti kūdikį buvo 
didžiausia moters garbė; likti negimdžiusia bevaike moterimi buvo didelė 
nelaimė. Užtai Jeftos duktė ir prašo leidimo apraudoti savo būklę, reikalau- 
jančią ją mirti negimdžius kūdikio. 

12,1-7 Efraimo žmonės širdo turbūt dėl to, kad neturėjo teisės dalyvauti karo 
grobį dalijant. Karo grobiu dalijosi kare prieš Amoną dalyvavę Gileado 
žmonės — Reubeno, Gado ir pusės Manaso giminės. 

Ts 12,5-15 


Efraimo, — būti Manase yra tolygu būti Efraime“, 5 Gileado žmonės 
užėmė Jordano brastas į Efraimą. Kada tik bėglys iš Efraimo jiems 
sakydavo: “Leiskite man pereiti“, Gileado žmonės jam atsakydavo: 
“Ar esi iš Efraimo?" — jei jis sakydavo: “Ne", * jie jam liepdavo: 
“Tark tad 'šibolet'",* bet jis ištardavo: “Sibolet;* nes negalėdavo tei- 
singai ištarti. Dėl to jį tuojau nutverdavo ir užmušdavo čia pat prie 
Jordano brastų. Tuo metu krito keturiasdešimt Efraimo žmonių. 

7 Jefta buvo Izraelio teisėju šešerius metus. Tada Jefta Gileadie- 
tis mirė ir buvo palaidotas viename iš Gileado miestų. 


Ibzanas 


s* Po jo Izraelio teisėju buvo Ibzanas iš Betliejaus.* ? Jis turė- 
jo trisdešimt sūnų. Savo trisdešimt dukterų išleido už vyrų iš kitų 
klanų, 0 savo sūnums davė trisdešimt merginų iš kitų klanų. Jis teisė 
Izraelį septynerius metus. 19 Tada Ibzanas mirė ir buvo palaidotas 
Betliejuje. 


Elonas 


11 Po jo Izraelio teisėju buvo Elonas Zebulunietis. Jis teisė 
Izraelį dešimt metų. 12 Tada Elonas Zebulunietis mirė ir buvo pa- 
laidotas Aijalone, Zebuluno žemėje. 


Abdonas 


13 Po to Abdonas, Hilelio Piratoniečio sūnus, buvo Izraelio 
teisėju. 14 Jis turėjo keturiasdešimt sūnų ir trisdešimt vaikaičių, jo- 
jusių ant septyniasdešimt balnotų asilų. Jis teisė Izraelį aštuonerius 
metus. 15 Tada Abdonas, Hilelio Piratoniečio sūnus, mirė ir buvo 
palaidotas Piratone, Efraimo žemėje, amalekitų aukštumose, 


12,6 “... 'šibolet'... "sibolet'...": “šibotet" reiškia “javų varpą“, o “sibolet" — 
“potvynį", t.y. “potvynio vandenis“ (žr. Ps 69,2.16). Atrodo, kad Gileado 
žmonės užvesdavo kalbą apie Jordano “potvynio vandenis“. Raidės “š" ar 
“s" ištarimo skirtumas išduodavo Efraimo žmones. 

12,8-15 Keletas teisėjų minimi tik vardais. Apie jų žygius nepasakojama. Šie 
visi trys teisėjai buvo iš Izraelio šiaurės. Nuoseklu manyti, kad šiame teks- 
te minimas “Betliejus" buvo Zebuluno žemėje. 

Ts 13,1-10 
13 
Samsonas 


1* Izraeliečiai vėl darė, kas nedora VIEŠPATIES akyse, ir 
VIEŠPATS atidavė juos keturiasdešimčiai metų į filistinų rankas. 

2 Tuomet buvo kažin koks vyras iš Zoros, Dano Žmonių gimi- 
nėje, vardu Manoahas. Jo žmona buvo bevaisė ir nebuvo pagim- 
džiusi vaikų. 3 VIEŠPATIES angelas pasirodė moteriai ir tarė: 
“Tikėk manimi! Nors esi bevaisė ir nesi pagimdžiusi vaikų, tu pas- 
tosi ir pagimdysi sūnų. + Todėl dabar prisižiūrėk! Negerk nei vyno 
ar svaigaus gėrimo, nei valgyk ką nors nešvaraus, 3 nes, tikėk mani- 
mi, tu pastosi ir pagimdysi sūnų. Skustuvas nepalies jo galvos, nes 
berniukas bus naziritas* Dievui nuo pat gimimo. Jis pradės laisvin- 
ti Izraelį iš filistinų rankos“. 

6 Moteris atėjo pas vyrą ir jam papasakojo: “Dievo vyras bu- 
vo atėjęs pas mane. Jo išvaizda buvo tarsi išvaizda Dievo angelo 
— kelianti nepaprastą baimę. Aš neklausiau, iš kur jis atėjo, ir jis 
savo vardo man nepasakė, 7 Man jis tarė: "Tikėk manimi, tu pastosi 
ir pagimdysi sūnų. Negerk nei vyno, nei kito svaigaus gėrimo ir 
nevalgyk nieko, kas nešvaru, nes berniukas bus naziritas Dievui 
nuo gimimo lig savo mirties dienos“. 

8 Manoahas maldavo VIEŠPATĮ. “O mano Viešpatie! — jis 
sakė, — aš prašyčiau leisti Dievo vyrą, kurį tu siuntei, vėl pas mus 
ateiti ir pamokyti mus, ką turime daryti su berniuku, kuris gims“. 
*Dievas išklausė Manoaho, ir Dievo angelas vėl atėjo pas moterį. Ji 
sėdėjo lauke, bet jos vyro Manoaho nebuvo su ja. 10 Moteris tad 
skubiai nubėgo pasakyti savo vyrui. Ji jam tarė: “Tikėk manimi! Tas 
vyras, kuris buvo atėjęs pas mane aną dieną, man vėl pasirodė". 


13,1-16,31 Samsonas — paskutinis gelbėtojas, aprašytas Teisėjų knygoje, skiria- 
si nuo savo pirmtakų. Jis sulaužė Viešpačiui padarytus įžadus, vedė žmonas, 
kurios nebuvo izraelietės, ir kariavo vienišą partizaninį karą su filistinais. 
Stiprus tarsi milžinas, silpnas tarsi vaikas. Jis buvo naziritas, t.y. pašvęstas 
Dievo tamybai dar motinos įsčiose. 

13,5 *... berniukas bus naziritas...": pašvęstas Sandoros Dievo tamybai. Bū- 
damas pašvęstas nazirito įžadu visam gyvenimui, jis turėjo susilaikyti nuo 
vyno, nuo bet kokių kitų svaigalų ir nesikirpti plaukų, Žr. Sk 6,2-6. 

Ts 13,11-25 


1! Manoahas skubiai pakilo ir, sekdamas savo žmoną, atėjo pas 
vyrą ir jam tarė: “Ar tai tu esi tas vyras, kalbėjęs su šia moteri- 
mi?“ “Taip!"" — jis atsakė. 12 Tada Manoahas paklausė: “Tavo žo- 
džiams išsipildžius, koks turės būti berniuko gyvenimo būdas? Ką 
jis turi daryti?" 13 VIEŠPATIES angelas tarė Manaohui: “Tekreipia 
moteris dėmesį į visa, ką jai sakiau. 14 Tenevalgo nieko, kas kyla iš 
vynuogių. Tenegeria nei vyno, nei stipraus gėrimo, tenevalgo nieko, 
kas nešvaru. Ji turi laikytis visko, ką esu jai įsakęs". 

15 Manoahas tarė VIEŠPATIES angelui: “Prašyčiau leisti 
mums tave užlaikyti ir pataisyti tau ožiuką“. 16 “Jei užlaikysi mane, 
— atsakė VIEŠPATIES angelas, — jūsų maisto nevalgysiu. Bet jei 
nori paruošti deginamąją auką, atnašauk ją VIEŠPAČIUI". (Nes 
Manoahas nežinojo, kad jis buvo VIEŠPATIES angelas.) !7 Tada 
Manoahas VIEŠPATIES angelui tarė: “Kuo tu vardu? Tavo žodžiams 
išsipildžius, norėtume tave pagarbinti!* 18 Bet VIEŠPATIES angelas 
jam tarė: “Kam klausi mano vardo? Jis yra nuostabus!** 

19 Manoahas tad paėmė ožiuką su grūdų atnaša ir paaukojo jį 
ant uolos VIEŠPAČIUI, darančiam nuostabius darbus. 20 Lieps- 
noms šoktelėjus nuo aukuro dangaus link, VIEŠPATIES angelas, 
Manoahbui ir jo žmonai stebint, pakilo aukuro Kepsnose. Jiedu puolė 
kniūpsčia ant žemės. 

21 VIEŠPATIES angelas Manoahui ir jo žmonai daugiau nebe- 
pasirodė. Tada Manoahas suprato, kad tai buvo VIEŠPATIES an- 
gelas. 2 Manoahas savo žmonai ir tarė: “Mes tikrai mirsime, nes 
matėme Dievą!“ 23 Bet jo žmona jam atsakė: “Jei VIEŠPATS būtų 
norėjęs mus užmušti, jis nebūtų priėmęs iš mūsų rankų deginamo- 
sios aukos ir grūdų atnašos! Jis nebūtų mums parodęs, ką matėme, 
ir nebūtų mums paskelbęs, ką girdėjome!“ 

24 Moteris pagimdė sūnų ir pavadino jį Samsonu.* Berniukas 
užaugo, ir VIEŠPATS jį laimino. 25 VIEŠPATIES dvasia pirmąsyk 
apėmė jį Dano stovykloje tarp Zoros ir Eštaolo, 


13,18 “Kam klausi mano vardo? Jis yra nuostabus!": Dievo vardas, t.y. Dievas 
viršija žmogaus proto žinojimą. Dievas apreiškia save, įeidamas į žmogaus 
gyvenimą ir žmonijos istoriją, bet yra protu nesuprantama Paslaptis. Ange- 
las kalba vardu paties Dievo, kuriam Manoahas atnašauja deginamąją auką. 

13,24“... pavadino jį Samsonu": hebraiškai “Šimšon". Berniuko vardas turi ryšį 
sų saule, hebraiškai “šemeš". “Šimšon( as)" gali reikšti “saulės vaiką", 


k 


“saulėtą", “saulės vyrą“. 

Ts 14,1-9 
14 
Samsono vedybos 


1* Kartą Samsonas nuėjo į Timną. Būdamas Timnoje, pamatė 
mergaitę tarp filistinų moterų. 2 Sugrįžęs, jis pasakė savo tėvui ir 
motinai: “Timnoje tarp filistinų moterų pamačiau mergaitę. Prašy- 
čiau gauti ją man žmona". 3 Tėvas ir motina jam kalbėjo: “Argi 
nėra mergaitės tarp tavo paties giminių, ar visoje mūsų tautoje, kad 
tu turi imti sau žmoną iš tų neapipjaustytų filistinų!" Bet Sam- 
sonas tėvui atsakė: “Gauk man ją, nes ji man patinka“. ** Jo tėvas 
ir motina nesuvokė, kad tai atėjo iš VIEŠPATIES. Jis ieškojo 
dingsties prieš filistinus. Tuomet filistinai valdė Izraelį. 

5* Samsonas ėjo į Timną su savo tėvu ir motina. Jam atėjus 
prie Timnos vynuogynų, staiga jį užpuolė jaunas liūtas. * VIEŠ- 
PATIES dvasia apėmė jį, ir jis liūtą perplėšė plikomis rankomis 
tarytum ožiuką. Bet nei savo tėvui, nei savo motinai nepasisakė, ką 
buvo padaręs. 7Po to jis nuėjo ir pasikalbėjo su ta moterimi. Ja 
Samsonas buvo patenkintas. 8 Praėjus šiek tiek laiko, grįždamas jos 
paimti, jis pasuko iš kelio pasižiūrėti į liūto liekanas. Žiūri, Hūto 
griaučiuose bičių spiečius ir medus. 9 Prisigrandęs jo pilnas saujas, 
jis žingsniavo toliau jį valgydamas. Atėjęs pas savo tėvą ir motiną, 
jo davė jiems, ir jie valgė. Bet jiems nepasakė, kad jis buvo pri- 
grandęs medaus iš liūto griaučių. 


14,1-20 Pasakojimas apie Samsono vedybas atspindi Samsono naivumą moterų 
atžvilgiu. Šis naivumas reikšis jo gyvenime kaip lemtinga yda. 

14,1-3 Vedybos buvo jaunikio ir jaunosios tėvų rankose. Žr. Pr 24,2-8; 34,36. 
Mozės įstatymas, drausdamas mišrias vedybas, išvardija tik septynias pago- 
nių tautas. Žr. Įst 7,1-4. Filistinai tame sąraše nėra minimi. Izraeliečiai tau- 
tiniu ir religiniu požiūriu buvo nusistatę prieš vedybas su bet kokiu svetim- 
taučiu. Žr. Pr 28,1-2: 1 Kar 11,1-10. 

14,4 Įkvėptojo knygos redaktoriaus pastaba, atspindinti įsitikinimą, kad Dievas 
gali panaudoti žmogaus kvailystę savo užmojui vykdyti. 

14,5-7 Nors Samsoną į Timną lydėjo jo tėvai, 7-oji eilutė duoda suprasti, kad 
jis nebuvo su jais, kai liūtą perplėšė. 

Ts 14,10-18 


10 Jo tėvas nuėjo pas moterį, o Samsonas iškėlė ten vestuvių 
vaišes, kaip jaunikiams įprasta. !! Pamatę jį žmonės, paskyrė jam 
trisdešimt palydovų.* !2 Samsonas jiems tarė: “Tebūna man leista 
užduoti jums mįslę. Jei jūs man ją atspėsite per septynias vestuvinių 
vaišių dienas ir išaiškinsite, aš jams duosiu trisdešimt lininių tunikų 
ir trisdešimt šventiškų drabužių. !3 Betgi jei jūs man jos negalėsite 
atspėti, tada jūs turėsite man duoti trisdešimt lininių tunikų ir trisde- 
šimt šventiškų drabužių“. “Užmink mįslę, — jie atsakė jam, — 
mes klausomės!" 14 Taigi jis tarė jiems: 


“Iš ėdančiojo išėjo šis tas pavalgyti. 
Iš stipriojo išėjo šis tas saldaus“. 


Net po trejeto dienų jie negalėjo mįslės atspėti. 

15 Ketvirtą dieną jie tarė Samsono žmonai: “Išgauk iš savo vy- 
ro mums mįslės atsakymą. Kitaip mes sudeginsime tave ir tavo tė- 
vo namus. Argi mus į čia pasikvietei skurdžiais padaryti?" !16Tad 
Samsono žmona verkė, jam sakydama: “Tu tikrai manęs nekenti! Tu 
manęs nemyli! Užminei mįslę mano žmonėms, bet atsakymo į ją 
man nepasakei!“ Jis atsakė jai: “Žiūrėk, to nepasakiau nei savo 
tėvui, nei savo motinai. Kodėl tad turėčiau tau pasakyti?" 17 Bet ji 
verkšnojo jam ant peties per visas septynias jų vestuvių vaišių die- 
nas. Galop septintą dieną jis pasakė, nes ji jau labai įkyrėjo. Tada 
ji pasakė atsakymą į mįslę savo Žmonėms. 1š Miesto vyrai septintą 
dieną, prieš saulėlydį, jam tarė: 


“Kas yra saldesnis už medų? 
Kas yra stipresnis už liūtą?“ 


O jis atsakė: 


“Jei nebūtumėte arę su mano telyčia, 
nebūtumėte mano mįslės atspėję“. 


14,1t “... palydovų...": vėlesniais laikotarpiais jie bus vadinami “jaunikio drau- 
gais" (1 Mak 9,39; Mk 2,19) — jaunikio pajauniu ir jo palyda. Čia jie yra 
jaunosios šeimos paskirti filistinai. Jaunoji turėdavo keletą pamergių. Žr. 
Mt 25,1-13. 

Ts 14,19-15,10 


19 Tada VIEŠPATIES dvasia jį apėmė, ir jis nuėjo į Aškeloną.* 
Užmušęs trisdešimt miesto vyrų, juos nuvilko ir atidavė jų šven- 
tiškus drabužius atspėjusiems mįslę. Be galo įniršęs, jis sugrįžo į tė- 
vo namus. 20 0 Samsono nuotaka buvo atiduota jo palydovui, bu- 
vusiam jo pajauniu. 


15 
Samsonas padega filistinų laukus 


1 Praėjus šiek tiek laiko, kviečių pjūties metu, Samsonas neši- 
nas ožiuku nuėjo savo žmonos aplankyti. Jis sakė: “Aš noriu eiti į 
savo žmonos kambarį". Bet jos tėvas nenorėjo jo įleisti. 2 “Aš bu- 
vau tikras, kad tu jos iš tikrųjų neapkenti, — sakė jos tėvas, — todėl 
atidaviau ją tavo vedybų pajauniui. Argi jos jaunesnioji sesuo nėra 
už ją gražesnė? Prašyčiau ją imti anos vietoje“. * Bet Samsonas 
pareiškė: “Šį kartą filistinai negalės manęs kaltinti už žalą, kurią 
jiems padarysiu“. 

4 Samsonas nuėjo sau ir sugavo tris šimtus lapių. Paėmęs deg- 
lų ir atsukęs lapių uodegą prie uodegos, jis pririšo po deglą prie 
kiekvienos uodegų poros. 5 Uždegęs deglus, paleido lapes į nepjau- 
tus filistinų javus: padegė gubas, dar nepjautus javus, vynuogynus 
ir alyvmedžių sodus. 

6 Filistinai klausė: “Kas tai padarė?" Jiems buvo pasakyta: “Sam- 
sonas, timniečio žentas, nes uošvis yra paėmęs Samsono žmoną ir 
atidavęs jo pajauniui“". Filistinai tad atėjo ir sudegino ją bei jos 
tėvą. 7Samsonas jiems tarė: “Jei taip jūs elgiatės, aš nenurimsiu, 
kol jums neatkeršysiu“. š Jis negailestingai* ištiko juos baisiomis 
skerdynėmis. Po to pasitraukė ir gyveno Etamo uolos plyšyje. 

>* Filistinai atėjo ir, pasistatę stovyklą Judo žemėje, pasklido 
po Lehį. 19 Judo vyrai klausė: “Kodėl jūs atėjote prieš mus?“ 
"Atėjome surišti Samsoną, — jie atsakė, — padaryti jam taip, kaip 


14,19 “... į Aškeloną...": vieną iš penkių filistinų miestą prie Viduržemio jūros, 
pietinėje Palestinoje. Samsonas apiplėšė šio miesto gyventojus, norėdamas 
atlyginti skolą Timnos filistinams. 

15,8 “...negailestingai": pažodžiui “jis sutriuškino jiems koją ir, šlaunį". 

15,9-13 Judo žmonės atsisako duoti Samsonui saugią vietą ir, bijodami filistinų, 
bando jį suimti. 

Ts 15,11-19 


jis mums padarė“. !! Tada trys tūkstančiai Judo vyro nuėjo prie 
Etamo uolos plyšio ir Samsonui tarė: “Argi tu nežinai, kad filisti- 
nai mus valdo? Kodėl tai mums padarei?“ Jis atsakė: “Kaip jie 
man darė, taip aš jiems dariau“. 12 “Mes atėjome, — jie sakė jam, 
— tave surišti ir atiduoti į rankas filistinams“. Samsonas jiems at- 
sakė: “Prisiekite man, kad jūs patys manęs neužpulsite“. 13 “Ne, 
mes tavę tik surišime ir atiduosime jiems į rankas. Tavęs mes neuž- 
mušime“, Taigi jie surišo jį dviem naujom virvėm ir nukėlė nuo 
uolos. 

14 Jam pasiekus Lehį, šūkaujantiems filistinams atskubant jo pa- 
sitikti, jį apėmė VIEŠPATIES dvasia, virvės ant jo rankų tapo lyg 
sudegusios linų sruogos ir raiščiai nuo jo rankų nutirpo. 15 Aptikęs 
šviežią asilo žandikaulį, pasilenkė ir pasiėmė jį. Su juo jis užmušė 
tūkstantį vyrų. 16* Tada Samsonas tarė: 


“Su asilo žandikaulių 
krūva ant krūvos! 

Su asilo žandikaulių 
užmušiau tūkstantį vyrų!" 


17 Pabaigęs kalbėti, jis metė šalin žandikaulį. Ta vieta buvo 
pavadinta Ramat-Lehi.* 

1š Būdamas labai ištroškęs, jis šaukėsi į VIEŠPATĮ, tardamas: 
“Tu pats suteikei savo tarno rankai šią didžią pergalę. Nejau dabar 
turiu mirti iš troškulio ir patekti į neapipjaustytųjų rankas?" 19 Die- 
vas tad atvėrė Lehyje esančią ertmę, ir iš jos ištryško vanduo. Jis 
atsigėrė, atgavo savo jėgas ir atgijo. Todėl vanduo buvo pavadintas 
En-haKore,* ir tebėra Lehyje iki šios dienos. 


15,16 Dvieilyje hebrajų kalba žaidžiama žodžiais, nes tas pats žodis gali reikšti 
"asilą" (hamor) ir “krauti", arba “krūvą" (hamar). 

15,17 “... Ramat-Lehi": “Žandikaulio aukštumos“. 

15,19 “... En-haKore"': “Šaukiančiojo šaltinis". Užuomina į Samsono maldą 18- 
oje eilutėje. 

Ts 16,1-10 
16 
Samsonas ir Gazos vartai 


1 Kartą Samsonas nuėjo į Gazą. Pamatęs gatvės moterį, užėjo 
pas ją. 2 Gazos žmonėms buvo pasakyta: “Samsonas yra atėjęs!" 
Jie tad apsupo jį ir tykojo jo visą naktį prie miesto vartų. Visą 
naktį jie laukė, šnabždėdami vieni kitiems: “Išaušus rytui, jį už- 
mušime!“ 3* Bet Samsonas miegojo tik lig vidurnakčio. Atsikėlęs 
vidurnaktį, nutvėrė miesto vartų duris bei abu vartų stulpus ir išrovė 
juos su visu užkaiščiu. Užsimetęs sau ant pečių, jis nunešė juos į 
kalvos viršūnę prie Hebrono! 


Samsonas ir Delila 


*Po to jis įsimylėjo moterį, vardu Delila,* Soreko slėnyje.* 5Fi- 
listinų didžiūnai atkilo pas ją ir tarė: “Suviliok jį ir sužinok, kodėl 
jis toks stiprus ir kaip mes galėtume jį įveikti, kad galėtume jį 
surišti ir padaryti bejėgį! Kiekvienas duosime tau vienuolika šimtų 
sidabrinių šekelių“. 6 Delila tad Samsonui kalbėjo: “Prašyčiau man 
pasakyti, kodėl tu toks stiprus? Ir kaip tu galėtumei būti surištas ir 
padarytas bejėgiu?“ 7 Samsonas jai atsakė: “Jeigu būčiau surištas 
septyniomis šviežiomis sausgyslėmis, kurios nėra buvusios sudžio- 
vintos, tada tapčiau taip silpnas, kaip ir eilinis žmogus". š Filistinų 
didžiūnai tad atnešė jai šviežių nedžiovintų sausgyslių, ir ji jomis 
jį surišo. ? Pasalai tykojant jos kambaryje, ji jam sušuko: “Samso- 
nai, filistinai atėjo tavęs!“ Bet jis sutraukė tas sausgysles tarsi 
suirtų ugnies paliesta pakulų sruoga. Jo jėgos paslaptis liko neži- 
noma. 

10 Tada Delila Samsonui tarė: “Žiūrėk, tu pasityčiojai iš manęs! 
Man tu melavai! Prašyčiau man dabar pasakyti, kaip galima būtų 


16,3 Pasakotojas perdeda, norėdamas pabrėžti, kad filistinai buvo bejėgiai. Nuo 
Gazos į Hebroną apie 64 km. Be to, reikia įkopti į Judėjos kalnus. 

16,4 “,.. vardu Delila, Soreko slėnyje“: Delilos vardas turbūt susijęs su arabiško 
žodžio, reiškiančio “flirtą", šaknimi. Taigi “Delila" reikštų merginą 
"koketę". Tekstas nesako, kad ji buvo filistinė. Soreko slėnis yra nūdienis 
Wadi-es-Sarar — slėnis, kuris prasideda maždaug 20 km į pietryčius nuo 
Jeruzalės. Soreko slėnyje gyveno ir filistinai, ir izraeliečiai. 

Ts 16,11-22 


tave surišti?" 1! Jis tarė: “Jeigu būčiau surištas naujomis virvėmis, 
kurios dar niekad nėra buvusios naudotos, tada tapčiau taip silp- 
nas, kaip ir eilinis žmogus“. 12 Delila tad paėmė naujas virves ir, 
jomis jį surišusi, sušuko: “Samsonai, filistinai jau čia!" Pasalos vyrai 
tykojo kambaryje. Bet jis nutraukė virves nuo savo rankų tarsi 
siūlus. 

13 Tada Delila Samsonui tarė: “Tu lig šiol iš manęs tyčiojaisi ir 
vis man melavai! Pagaliau pasakyk man, kaip būtų galima tave 
surišti?" Jis jai atsakė: “Jeigu įaustumei septynias mano galvos gar- 
banas į apmatus ir suveržtum staklių šaudykle,* tada aš tapčiau taip 
silpnas, kaip ir eilinis žmogus“. 14 Taigi, jam miegant, Delila paėmė 
septynias jo galvos garbanas, įaudė jas į apmatus ir suveržė 
šaudykle. Po to ji sušuko: “Samsonai, filistinai jau čia!“ Bet jis, 
pabudęs iš miego, ištraukė iš staklių šaudyklę ir apmatus. 

15 Tada ji tarė jam: “Kaip tu gali sakyti: "Aš myliu tave, jei ta- 
vo širdis nėra su manimi? Tu pasityčiojai iš manęs jau tris kartus, 
nes man nepasakei, kodėl tu toks stiprus“. 16 Diena iš dienos ji ujo 
jį žodžiais ir jam taip įgriso, kad jis jautėsi mirtinai nuvargintas ir 
patikėjo jai savo paslaptį. Jai tarė: “Skustuvas niekad nepalietė 
mano galvos, nes aš esu naziritas VIEŠPAČIUI nuo savo motinos 
įsčių. Jei mano galva būtų nuskusta, mane paliktų mano jėga. Aš 
tapčiau silpnas ir būčiau kaip eilinis žmogus“. 

1š Delila, pajutusi, kad jis patikėjo jai visą savo paslaptį, iš- 
siuntė pašaukti filistinų didžiūnus, su žinia: “Ateikite dar kartą, nes 
jis patikėjo man visą savo paslaptį“. Filistinų didžiūnai atskubėjo 
pas ją su pinigais rankose. 19 O Delila, užmigdžiusi jį ant savo ke- 
lių, pašaukė vyrą ir liepė nukirpti jo septynias plaukų garbanas. Taip 
ji padarė jį silpną ir bejėgi; jėga nuo jo pasitraukė. 20 Ji sušuko: 
“Samsonai, filistinai atėjo tavęs!" Jis pabudo iš miego, galvodamas: 
“Ištrūksiu kaip kitais kartais ir nusikratysiu!* Bet jis nežinojo, kad 
VIEŠPATS buvo nuo jo atsitraukęs. 2! Filistinai, jį nutvėrę, išbadė 
jam akis. Nuvarę į Gazą, apkalė jį vario grandinėmis ir pristatė 
kalėjime sukti girnas. 22 Tuo tarpu nukirptieji plaukai pradėjo 
ataugti. 


16,13 “.., įaustum į apmatus ir suveržtum staklių šaudykle...": garbanas, įaustas 
į apmatus ir suveržtas šaudykle, sunku iš staklių ištraukti. 

Ts 16,23-31 
Samsono mirtis 


3 Filistinų didžiūnai susirinko atnašauti didelės aukos savo die- 
vui Dagonui* ir pasidžiaugti. Jie giedojo: 


“Mūsų dievas padavė mums į rankas 
mūsų priešą Samsoną!“ 


2 Taip pat ir žmonės, matydami jį, giesmėmis liaupsino savo 
dievą: 


“Mūsų dievas padavė mums į rankas mūsų priešą, 
niokojusį mūsų kraštą, 
užmušusį daugelį mūsiškių". 


25 Pagauti pakilios dvasios, jie sakė: “Pašaukite Samsoną! Tepa- 
linksmina mus!“ Jie tad pašaukė Samsoną iš kalėjimo, ir jis vaidi- 
no jų akivaizdoje juokdarį. Po to pastatė jį tarp stulpų. 26 Vaikinui, 
vedusiam jį už rankos, Samsonas tarė: “Pavesk mane ten, kur yra 
stulpai, ant kurių stovi namai, idant galėčiau atsišlieti į juos“. 27 Na- 
mai buvo pilni vyrų ir moterų. Ten buvo visi filistinų didžiūnai, o 
ant stogo stovėjo apie tris tūkstančius vyrų ir moterų, žiūrėjusių 
Samsono linksminimo. 28 Samsonas šaukėsi į VIEŠPATĮ ir tarė: 
“Viešpatie DIEVE! Prašau atsiminti mane! Prašau duoti man jėgų 
šį paskutinį kartą, Dieve, kad šiuo vienu keršto smūgiu atmokė- 
čiau filistinams už abi savo akis“. 2 Apkabinęs abu vidurinius stul- 
pus, ant kurių stovėjo namai, vieną dešine ranka ir kitą savo kaire, 
Samsonas įsiręžė prieš juos visu svoriu. 30 Tada Samsonas sušuko: 
“Leisk man mirti su filistinais!' ir patraukė iš visų jėgų. Namai 
griuvo ant didžiūnų ir visų juose buvusių žmonių. Jis tad užmušė 
daugiau mirdamas, negu buvo užmušęs gyvendamas. 

31 Atėję jo broliai ir visa tėvo šeima, jį pasiėmė. Parnešę, jį pa- 
laidojo jo tėvo Manoaho kape, tarp Zoros ir Eštaolo. Izraelio teisėju 
jis buvo dvidešimt metų. 


16,23 “... Dagon(as)...": Dagonas buvo kanaaniečių dievas, kurį buvo perėmę 
filistinai kaip grūdų dievą. 

Is 17,1-9 


C. DANO IR BENJAMINO GIMINĖS 
TEISĖJŲ DIENOMIS 


17 
Mikos namų šventovė ir levitas 


! Efraimo aukštumose* gyveno žmogus, vardu Mika.* 2 Savo 
motinai jis tarė: “Anuos tūkstantį šimtą sidabrinių šekelių, kuriuos 
užkeikei, kai jie buvo iš tavęs paimti, ir net man girdint užkeikimą 
pakartojai... Tai va, tas sidabras yra pas mane. Aš jį paėmiau". 
“Telaimina VIEŠPATS mano sūnų!* — ištarė motina. 3 Jam sugrą- 
žinus motinai tūkstantį šimtą sidabrinių šekelių, motina tarė: “Dabar 
aš skiriu tą sidabrą VIEŠPAČIUI. Perduodu jį savo sūnui padaryti 
iš jo lietinę pasidabruotą statulą.* Taigi atiduodu jį tau“. 

4 Kai jis sugrąžino pinigus savo motinai, motina paėmė du 
šimtus sidabrinių šekelių ir juos padavė sidabrakaliui. Jis padarė iš 
jų lietinę pasidabruotą statulą, kuri buvo laikoma Mikos namuose. 

5 Nūn tas vyras Mika turėjo Dievo namus. Jis padirbo efodą bei 
terafimus* ir pašventė vieną iš savo sūnų būti jo kunigu. * Tomis 
dienomis Izraelyje karaliaus nebuvo. Visi žmonės darė, kas jiems 
atrodė dora. 

7 Ten gyveno jaunuolis iš Judo Betliejaus — iš Judo klano. Jis 
buvo levitas ir buvo ten gyvenęs kaip ateivis. 3 Tas vyras buvo pa- 
likęs Betliejaus miestą Judo žemėje, norėdamas įsikurti ten, kur tik 
rastų vietos. Praeidamas, jis užėjo į Mikos namus Efraimo aukštu- 
mose. > Mika jo klausė: “Iš kur ateini?“ “Esu levitas iš Judo Betlie- 


17,1 “Efraimo aukštumose..."“: aukštumos centrinėje Palestinoje į šiaurę nuo 
Bet-Elio ir į pietus nuo Šechemo. “... žmogus, vardu Mika(Jehu)": Mika 
turi Mikajehu vardą, reiškiantį “Kas yra kaip VIEŠPATS". Jehu yra vardo 
Jahvė sutrumpinimas. Įkvėptojo autoriaus pašaipa: izraelietis tokiu vardu pa- 
sistatė šventovę stabui! 

17,3 “.., lietinę pasidabruotą statulą...": ne pagonių dievo, bet Viešpaties, San- 
doros Dievo. Mozės įstatymas draudė dirbti net tikrojo Dievo statulas. 
17,5 “... padirbo efodą bei terafimus...": efodas buvo kunigiškų drabužių dalis, 

o terafimai — šeimos dievų statulėlės, vartojamos buriant. 

Ts 17,10-18,6 


jaus, — jis atsakė, — ir einu gyventi ten, kur galėsiu rasti vietos“. 
10 Mika tarė jam: “Pasilik čia pas mane, būk mano tėvas ir kunigas, 
o aš tau duosiu kasmet dešimt sidabrinių šekelių, reikalingus dra- 
bužius ir pragyvenimą“. [Levitas ėjo.)* !! Levitas sutiko pasilikti 
pas tą žmogų, ir jaunuolis buvo jam tarsi vienas iš jo sūnų. 12* Mi- 
ka įvedė levitą į kunigo tarnybą, jaunuolis tapo jo kunigu ir pasi- 
liko Mikos šventovėje. 13 “Dabar aš žinau, — sau kalbėjo Mika, — 
VIEŠPATS padarys mane turtingą, nes levitas yra tapęs mano ku- 


4 39 


nigu". 
18 
Dano giminė persikelia 


1* Anomis dienomis Izraelyje nebuvo karaliaus. Anomis die- 
nomis Dano giminės žmonės ieškojo sau žemės, kur galėtų įsikur- 
ti, nes iki tol nebuvo jiems paskirtas burtų keliu paveldas tarp Izrae- 
lio giminių. 2 Tad Dano giminės žmonės pasiuntė iš savo Zoros ir 
Eštaolo klano penketą narsių vyrų išžvalgyti kraštą ir jį ištirti. 
“Eikite, — sakė jiems, — ir ištirkite kraštą“. Nuėję per Efraimo 
aukštumas iki pat Mikos namų, jie ten apsistojo nakvynei. 3 Būda- 
mi Mikos namuose, jie atpažino jaunojo levito balsą.* Jie užėjo 
pas jį ir klausė: “Kas tave į čia atvedė? Ką tu veiki šioje vietoje? 
Kodėl tu čia būni?" * Jiems jis atsakė: “Mika man tą ir tą padarė, 
pasamdė mane ir aš tapau jo kunigu“. > Tada jie tarė jam: “Prašy- 
tume pasiteirauti Dievo, Kad sųžinotume ar kelionė, kurią keliau- 
jame, bus mums sėkminga“. 6 “Eikite ramybėje!, — atsakė kunigas, 
— VIEŠPATS maloniai žvelgia į kelionę, kurią jūs keliaujate“. 


17,10 "[Levitas ėjo.)": hebraiško teksto prasmė neaiški. 

17,12-13 Pasak Sk 18,1-7, tik levitai, kilę iš Aarono šeimos, galėjo būti pašven- 
tinami kunigais. 

18,1-31 Dano giminė nepajėgė užkirsti kelio filistinų užpuoliams į savo paveldą 
pietų Palestinoje. Užtat jie paliko šią sritį ir nusikėlė į pačią Galilėjos šiaurę. 

18,3 “... atpažino jaunojo levito balsą...": turbūt pastebėjo jo savitą ir jiems ar- 
timą tarseną. 

Ts 18,7-19 


7 Anie penki vyrai tęsė kelionę. Atėję į Lajišą,* ten jie paste- 
bėjo saugiai,* pagal sidoniečių paprotį gyvenančius žmones, ramius 
ir neįtarius, nieko žemėje nestokojančius ir turtingus. Be to, jie bu- 
vo toli nuo sidoniečių ir neturėjo ryšių su jokia kita tauta. š Jiems 
sugrįžus pas savo gimines į Zorą ir Eštaolą, jų klausė: “Kaip jums 
sekėsi?" * Jie atsakė: “Eime! Užpulkime juos! Juk tą kraštą 
matėme! Tikėkite, jis labai puikus. Argi jūs nieko nedarysite? 
Nedelskite, įsiveržkite ir paveldėkite tą kraštą! 10 Nuėję, užtiksite 
neįtarius žmones. Kraštas yra erdvus, Dievas iš tikrųjų atidavė jį 
jums į rankas! Jame nestinga nieko, kas gera žemėje“. 

1! Iš ten — iš Dano giminės, Zoros ir Eštaolo klano, leidosi į 
kelionę šeši šimtai karo žygiui ginkluotų vyrų. 12 Jie nuvyko ir pa- 
sistatė stovyklą prie Kirjat-Jearimų Judo žemėje. Ta vieta tad ir 
yra vadinama iki šios dienos “Dano stovykla“. Ji yra į vakarus nuo 
Kirjat-Jearimų. 13 Iš ten jie perėjo Efraimo aukštumas ir atėjo prie 
Mikos namų. 

14 Tada anie penki vyrai, kurie buvo nuėję išžvalgyti krašto, tai 
yra Lajišo, savo giminėms tarė: “Ar jūs žinote, kad šiuose namuose 
yra efodas, terafimai ir lietinė pasidabruota statula? Žinokite nūn, 
ką turite padaryti!" 15 Taigi jie pasisuko namų link ir, atėję prie 
jaunojo levito buveinės Mikos namuose, jį pasveikino. 16 Šešiems 
šimtams Dano giminės vyrų, ginkluotų karo žygiui, stovint prie įėji- 
mo į vartus, !7 anie penki vyrai, kurie buvo ėję išžvalgyti krašto, įėjo 
į vidų ir paėmė lietinę pasidabruotą statulą, efodą ir terafimus. O 
kunigas stovėjo prie įėjimo į vartus su šešiais šimtais karo žygiui 
ginkluotų vyrų. 18 Aniem vyrams įėjus į Mikos namus ir paėmus lie- 
tinę pasidabruotą statulą, efodą ir terafimus, kunigas jiems tarė: “Ką 
gi jūs darote?“ 190 jie jam sakė: “Tylėk! Užčiaupk ranka burną, 
eik su mumis ir būk mums tėvas ir kunigas. Argi tau geriau būti ku- 
nigu namams vieno Žmogaus, negu būti giminės ir klano Izraelyje 


18,7 “Atėję į Lajišą, ten jie pastebėjo saugiai...gyvenančius žmones": “Lajiš(asĮ" 
buvo miestas Hermono kalno papėdėje. “Saugiai gyvenančius“, t.y. mieste 
be mūro sienų, nes nebuvo priešų ir nereikėjo gintis. Archeologija liudija, 
kad šis miestas, prieš izraeliečių laikotarpį, buvo neįtvirtintas. Sidonas bu- 
vo miestas prie Viduržemio jūros, pernelyg toli nuo Lajišo. Lajišas, neturė- 
damas gynybos sienų ir artimų sąjungininkų, buvo lengvas grobis. 

Ts 18,20-19,2 


kunigu?“ 20 Kunigas apsidžiaugė. Paėmęs efodą, terafimus ir lietinę 
pasidabruotą statulą, jis išėjo drauge su tais žmonėmis. 

21 Jie vėl leidosi kelionėn, pasiųsdami į priekį mažylius, galvi- 
jus ir mantą. 2 Nuėjus jiems tolokai nuo Mikos namų, buvo sušauk- 
ti vyrai iš Mikos kaimynystėje esančių namų. Pasiviję Dano žmo- 
nes, 2 jie piktai šaukė iš paskos Dano žmonėms, o tie, atsisukę, 
Mikos klausė: “Kas atsitiko, kad tu ateini su tokiu būriu?" 24 “Pa- 
ėmėte mano dievus, kuriuos pasidirbau, ir mano kunigą, ir nuėjote! 
— jis atsakė: “Kas man beliko? Kaip dar galite manęs klausti: 
“Kas atsitiko?'" 25 Bet Dano žmonės jam tarė: “Liaukis rėkavęs 
mums iš paskos, kitaip karštuoliai vyrai jus užpuls, tu savo gyvasties 
neteksi, neteks gyvasties ir tavo šeima". 26 Dano žmonės ėjo toliau 
savo keliu. Mika, matydamas, kad jie buvo už jį stipresni, apsisuko 
ir sugrįžo į savo namus. 

27 Dano žmonės pasiėmę, ką Mika buvo pasidirbęs ir jam pri- 
klausantį kunigą, atėjo į Lajišą pas ramius ir neįtarius Žmones, 
išžudė juos kalaviju ir sudegino miestą. 2š Nebuvo kas ateitų gel- 
bėti, nes buvo toli nuo Sidono ir neturėjo ryšių su jokia kita tauta. 
Jis buvo slėnyje, kuris priklauso Bet-Rehobui. Jie atstatė miestą ir 
įsikūrė jame. 2? Miestą pavadino Danu, pagal savo protėvį Daną, 
gimusį Izraeliui. Tačiau anksčiau miesto vardas buvo Lajišas. 30 Ta- 
da Dano giminės žmonės pasistatė sau stabą. Mozės sūnaus Geršo- 
mo sūnus Jonatanas ir jo sūnūs tarnavo kaip kunigai Dano giminei 
iki pat tos dienos,* kurią kraštas išėjo į tremtį. 31 Taigi jie laikė savu 
Mikos padirbtą stabą, kol Dievo Namai buvo Šilo'e. 


19 
Levitas iš Efraimo 


1 Tuo metu, kai Izraelyje nebuvo karaliaus, vienas levitas, 
gyvenęs tolimoje Efraimo aukštumų dalyje, paėmė sugulovę* iš Ju- 
do Betliejaus. 2 Kartą sugulovė ant jo supyko ir, palikusi jį, sugrįžo 


18,31 “.., iki pat tos dienos, kurią kraštas išėjo į tremtį": maždaug iki 734 m. 
prieš Kristų. Tais metais Asirijos imperatorius Tiglat — Pileseras III pavergė 
šiaurinę Palestiną. 

19,1 “... paėmė sugulovę...“: moteris iš Betliejaus nebuvo teisėta levito žmona, 
todėl tekste ji ir vadinama "sugulove". 

Ts 19,3-14 


į tėvo namus Judo Betliejuje. Ten ji užsibuvo keturis mėnesius. 
3Jos vyras tada leidosi į kelionę pas ją, drauge su palydovu ir po- 
ra asilų, norėdamas su ja švelniai pasikalbėti ir ją įtikinti pas jį su- 
grįžti. Ji nuvedė jį į tėvo namus. Pamatęs jį merginos tėvas pasitiko 
su džiaugsmu. 

4 Jo uošvis, merginos tėvas, ragino jį pabūti. Jis pasiliko trejetą 
dienų. Jie vaišinosi, gėrė; ten jis ir nakvojo. 5* Ketvirtą dieną jie 
atsikėlė anksti rytą, ir jis ruošėsi išvykti, bet merginos tėvas savo 
žentui tarė: “Pasistiprink duonos kąsniu. Po to galėsi leistis į ke- 
lionę". 6 Taigi juodu susisėdo vaišintis ir gerti. Merginos tėvas vyrui 
sakė: “Prašyčiau būti mano svečiu. Pernakvok ir pasidžiauk!" 
7Vyrui pakilus išvykti, jo uošvis nesiliovė jo kalbinti, kol jis vėl 
ten neapsinakvojo. *Penktą dieną jis atsikėlė anksti rytą leistis į ke- 
lionę, 0 merginos tėvas sakė: “Prašyčiau pasistiprinti!" Jiedu už- 
sisėdėjo vaišindamiesi lig popietės. ? Galop vyrui pakilus leistis į 
kelionę drauge su sugulove ir palydovu, jo uošvis, merginos tėvas, 
jam sakė: “Žiūrėk, jau temsta. Prašyčiau čia pernakvoti. Žiūrėk, 
diena jau baigiasi. Praleisk naktį čia ir pasidžiauk. Rytoj atsikelsite 
anksti rytą savo kelionei namo“. 


Gibeos vyrų nusikaltimas 


10* Bet vyras nakvoti atsisakė. Jis išvyko ir nukeliavo arti Je- 
bus, — tai yra Jeruzalės. Su savimi jis turėjo du apkrautus asilus; 
su juo buvo sugulovė. !! Kadangi jie buvo arti Jeruzalės ir diena 
ėjo vakarop, palydovas savo šeimininkui tarė: “Užsukime į šį je- 
busitų miestą ir pernakvokime jame“. 12 Bet jo šeimininkas jam 
atsakė: “Mes nesuksime į miestą svetimtaučių, kurie nėra izraelie- 
čiai, bet nueisime į Gibeą".* 3 “Eikš, — jis kreipėsi į savo paly- 
dovą, — bandykime pasiekti vieną iš šių vietų, praleisti naktį ar 
Gibeoje, ar Ramoje“.* 14 Taigi jie ėjo toliau savo keliu, o saulė 


19,5-9 Toks šeimininkų elgesys su svečiais yra būdingas Artimųjų Rytų žmonių 
svetingumo požymis. 

19,10-21 Levitai vengdavo kanaaniečių miestų ir mieliau nakvodavo pas saviš- 
kius — izraeliečių mieste. 

19,12 “... Gibeą...": šiuolaikinis Tell el-Ful miestas, maždaug 7 km į šiaurę 
nuo Jeruzalės. Jis tapo karaliaus Sauliaus sostinė. Žr. 1 Sam 15,34. 

19,13 “... Ramoje...": nūdienis Er-Ram, maždaug 8 km nuo Jeruzalės. 

Ts 19,15-26 


nusileido jiems atėjus arti Gibeos, Benjamino žemėje. 15* Jie pa- 
sisuko į ten eiti ir praleisti naktį Gibeoje. Įėję, atsisėdo miesto 
aikštėje, bet nebuvo kas juos priimtų į namus pernakvoti. 

16 Žiūri, vakare vienas senas vyras grįžta iš savo darbo laukuo- 
se. Šis vyras buvo iš Efraimo aukštumų, bet gyveno Gibeoje. Vie- 
tos gyventojai buvo Benjamino giminės žmonės. 17 Pakėlęs akis ir 
pamatęs miesto aikštėje pakeleivį, senasis vyras teiravosi: “Kur ei- 
ni ir iš kur ateini?“ 18 Pastarasis jam atsakė: “Mes keliaujame iš 
Judo žemės Betliejaus į kitą Efraimo aukštumų galą. Aš ten gyvenu. 
Keliavau į Judo žemės Betliejų, o dabar esu pakeliui į savo namus. 
Nėra kas priimtų mane į pastogę. !? Mes, tavo tarnai, turime šiau- 
dų ir pašaro savo asilams, duonos ir vyno man, tavo tarnaitei ir 
palydovui, esančiam su mumis. Netrūksta mums nieko“. 20 “Ramy- 
bė tau!" — tarė senasis vyras. “Visa, ko tau reikia, rasi pas mane, 
Tik aikštėje jokiu būdu nenakvok“, 21 Jis tad nusivedė jį į savo na- 
mus ir pašėrė asilus. Nusiplovę kojas, jie valgė ir gėrė. 

22 Tsismaginus jų širdims, žiūri, miesto vyrai, šlykštūs niekšai,* 
apsupo namus ir ėmė belstis į duris. Senajam vyrui, namų šei- 
mininkui, jie šaukė: “Išvesk tą vyrą, kuris įėjo į tavo namus, kad 
galėtume jį pažinti!"* 2 O vyras, namų šeimininkas, išėjo pas juos 
ir jiems tarė: “Ne, mano broliai, nesielkite taip nedorai! Kadangi tas 
vyras yra mano svečias, nedarykite jam to šlykštaus smurto. 2 Žiū- 
rėkite, čia yra mano duktė ir jo sugulovė. Leiskite jas man jums 
išvesti. Turėkite malonumo su jomis, darykite joms, kas tik jums 
patinka, bet nedarykite to šlykštaus smurto šiam vyrui“. 25 Bet tie 
vyrai nenorėjo nė girdėti jo žodžių. Vyras tad, pagriebęs savo su- 
gulovę, išvarė ją pas juos. O jie prievartavo ją, elgdamiesi su ja 
ištvirkusiai per visą naktį iki pat ryto. Auštant ją paleido. 26 Rytui 
prašvitus, moteris sugrįžo. Pargriuvusi prie durų to žmogaus namų, 
kur buvo jos vyras, ji ten gulėjo, kol išaušo diena. 


19,15 Asmeninis svetingumas tuomet buvo įprastas būdas parūpinti nakvynę 
keleiviams. 

19,22 “... šlykštūs niekšai...": pažodžiui “Belijal(io) sūnūs“, t.y. “'Niekam 
tikusiojo' sūnūs". Žr. Pr 19,4-8. Šis nusikaltimas ir bausmė už jį padarė 
Gibeos vardą patarle — šlykštaus nedorumo vieta. Žr. Oz 9,9; 10,9. “... 
kad galėtume jį pažinti": turėti su juo lytinius santykius. 

19,22-26 Norėdamas išvengti savęs išprievartavimo, levitas duoda jiems savo su- 
gulovę. Iš teksto aišku, kad moteris mirė dėl šlykštaus Gibeos vyrų smurto. 

Ts 19-27-20,7 


27* Atsikėlęs ryto metą, jos vyras atidarė namų duris ir išėjo 
leistis į kelionę. Žiūri, jo sugulovė guli prie namų durų, rankas 
ištiesusi ant slenksčio. 28 “Kelkis, — tarė jai, — metas keliauti!“ Bet 
ji neatsakė. Vyras tad, užkėlęs ją ant asilo, leidosi į kelionę savo 
namų link. 2? Pasiekęs namus, jis susirado peilį ir, paėmęs savo sugu- 
lovę, ją supjaustė, sąnarį po sąnario. į dvyliką dalių ir išsiuntė jas 
į visą Izraelio žemę. 30 Tai matydami, visi sakė: “Tokio dalyko nebu- 
vo nei padaryta, nei matyta nuo tos dienos, kai izraeliečiai išėjo iš 
Egipto žemės, iki šios dienos! Tai apsvarstykite! Pasitarkite ir nu- 
tarkite!“ 


20 
Izraeliečiai nutaria nubausti Benjamino giminę 


I Tada visi izraeliečiai — nuo Dano iki Beer-Šebos ir iš 
Gileado žemės* — išėjo į žygį, ir visa bendrija kaip vienas vyras 
susirinko VIEŠPATIES akivaizdoje prie Mizpos. 2 Visos tautos, 
visų Izraelio giminių vadai atsistojo Dievo tautos sueigoje, tarp ke- 
turių šimtų tūkstančių ginkluotų pėsčių kareivių. 3 (Benjamino gi- 
minės žmonės išgirdo, kad izraeliečiai susirinko į Mizpą.) 
Izraeliečiai kalbėjo: “Pasakykite, kaip tas šlykštus smurtas įvyko?" 
* Levitas, nužudytosios moters vyras, atsakė: “Mano sugulovė ir aš 
atėjome į Gibeą, Benjamino žemėje, pernakvoti. 5 Gibeos vyrai 
užpuolė mane. Jie naktį atėjo manęs užpulti, ir apsupo namus. Jie 
norėjo mane užmušti, 0 mano sugulovę jie tol prievartavo, kol ji 
numirė. 6 Tada paėmiau savo sugulovę, supjausčiau ją į gabalus ir 
pasiunčiau per visą Izraelio žemę, nes jie padarė Izraelyje šlykštų 
smurtą. 7* Žiūrėkite, visi esate izraeliečiai! Apsvarstykite reikalą ir 
nuspręskite čia tuojau pat!“ 


19,29 Levitas drastiška priemone kreipiasi į Izraelio giminių sąžinę nubausti Ben- 
jamino giminės žmonių nusikaltimą. 

20,1“... nuo Dano iki Beer-Šebos ir iš Gileado...": nuo šiaurės iki pietų ir iš 
Transjordanijos 

20,7 Izraeliečiai yra šaukiami tuojau pat nuspręsti, ką daryti dėl šio nusikaltimo. 
Žr. 2 Sam 16,20. Levitas kreipėsi į giminių vadus. 

Ts 20,8-21 


š Visi žmonės pakilo, kaip vienas vyras, ir pareiškė: “Nė vie- 
nas iš mūsų negrįš į savo palapinę, nė vienas iš mūsų neis į savo 
namus. ?O0 Gibeai štai ką mes padarysime: burtų keliu !0 paimsime 
iš visų Izraelio giminių po dešimt vyrų kiekvienam šimtui, po šimtą 
kiekvienam tūkstančiui, ir po tūkstantį kiekvienai dešimčiai tūks- 
tančių nešti reikmenis kareiviams, žygiuojantiems atmokėti tikrą at- 
lygi Benjamino Gibeai už Izraelyje padarytą šlykštų smurtą“. 1! Tai- 
gi visi Izraelio vyrai be išimties susibūrė prieš tą miestą. 

12* Izraelio giminės išsiuntinėjo vyrus po visą Benjamino gimi- 
nę sakyti: “Koks yra tas pas jus įvykęs nusikaltimas? 13 Išduokite 
anuos Gabeos niekšus, kad juos nubaustume mirtimi ir pašalintumeė 
tą blogį iš Izraelio". Bet Benjamino giminės žmonės nenorėjo klau- 
syti savo brolių izraeliečių balso. 14 Iš visų miestų Benjamino gimi- 
nės žmonės suėjo į Gibeą stoti į mūšį prieš izraeliečius. 15 Tą die- 
ną Benjamino giminės žmonės sutelkė iš savo miestų, neskaitant 
Gibeos gyventojų, dvidešimt šešis tūkstančius kalavijais ginkluotų 
vyrų. 16 Tarp šių kareivių buvo septyni šimtai rinktinių vyrų, kurie 
buvo kairiarankiai. Kiekvienas jų galėjo sviesti svaidykle akmenį į 
plauką ir pataikyti. 17 Tuo tarpu izraeliečiai, be Benjamino, sutelkė 
keturis šimtus tūkstančių kalavijais ginkluotų, mūšiui pasiruošusių 
vyrų. 

18 Izraeliečiai, nuvykę į Bet-Elį, teiravosi Dievo: “Kas iš mūsų 
pirmieji eis į mūšį prieš Benjamino giminės žmones?" VIEŠPATS 
atsakė: “Judas eis pirmasis“.* 19 Tada izraeliečiai, kitą rytą pakilę, 
pasistatė stovyklą prie Gibeos. 

20 Izraeliečiai išėjo į mūšį prieš Benjaminą. Į kovos rikiuotę 
prieš juos Izraelio vyrai sustojo prie Gibeos. 2! Bet Benjamino gi- 
minės žmonės, išėję iš Gibeos, paguldė tą dieną dvidešimt du tūk- 


20,12 Prieš nubaudžiant Gibeos kaltininkus, Benjamino žmonės yra kviečiami 
jungtis su kitomis giminėmis įvykdyti bausmę. Kadangi jie atsisakė tai dary- 
ti, ypatingi pasiuntiniai siunčiami pareikalauti, kad Benjamino giminės 
žmonės išduotų nusikaltėlius. Benjamino giminės žmonės atsako, telkdami 
savo ginkluotąsias pajėgas mūšiui. 

20,18 “Judas eis pirmasis!*: toks pat atsakymas, kaip ir Ts 1,1-2, bet negaran- 
tuojant tikro pasisekimo. Tik po to, kai izraeliečiai buvo nubausti Benjamino 
giminės žmonių rankomis už jų pačių neįvardintą atbukimą, ir buvo atlikę 
atgailą, jiems pasisekė nubausti Benjamino žmones už jų išprievartavimo ir 
žmogžudystės nusikaltimo dalį. 

Ts 20,22-34 


stančius Izraelio vyrų. 22 Kariuomenė — Izraelio vyrai — įsidrąsi- 
nę, vėl sustojo į kovos rikiuotę toje pačioje vietoje, kur buvo sustoję 
kovos rikiuotėje pirmąją dieną. 23 Mat izraeliečiai buvo nuėję ir 
verkę VIEŠPATIES akivaizdoje lig vakaro. Jie buvo VIEŠPATIES 
teiravęsi, klausdami: “Ar turime vėl rikiuotis mūšiui prieš savo 
brolius Benjamino vyrus?“ O VIEŠPATS buvo atsakęs: “Žygiuokite 
prieš juos! 

24 Izraeliečiai tad puolė Benjamino giminės vyrus antrą dieną. 
25 Benjamino giminės vyrai, išėję iš Gibeos antrąją dieną, paguldė 
žemėje dar aštuoniolika tūkstančių kalavijais ginkluotų izraeliečių 
vyrų. 26* Tada visi izraeliečiai, visa kariuomenė, sugrįžo į Bet-Elį 
ir, sėdėdami ten VIEŠPATIES akivaizdoje, verkė. Tą visą dieną jie 
pasninkavo. Po to jie atnašavo deginamąsias aukas ir bendravimo at- 
našas VIEŠPATIES akivaizdoje. 27 Izraeliečiai klausė VIEŠPATĮ, 
(nes tomis dienomis ten buvo Dievo Sandoros skrynia 28 ir tomis 
dienomis Aarono sūnaus Eleazaro sūnus Pinehas tarnavo jo aki- 
vaizdoje), sakydami: “Ar turiu rikiuotis dar kartą mūšiui su savo 
brolio Benjamino vyrais, ar turiu liautis?" VIEŠPATS atsakė: 
“Eikite, nes rytoj juos atiduosiu jums į rankas“. 

2* Tada Izraelis aplink Gibeą pastatė pasalas. 30 Ir trečią dieną 
izraeliečiai išėjo prieš Benjamino giminės vyrus, ir kaip anksčiau 
sustojo į kovos rikiuotę prie Gibeos. *1 Benjamino giminės vyrams 
išpuolus pasipriešinti kariuomenei, jie traukėsi nuo miesto keliais, 
kurių vienas eina į Bet-Elį, o kitas į Gibeą. Iš pradžių, kaip pirmą 
ir antrą kartą, jie užmušė atvirame lauke apie trisdešimt Izraelio 
vyrų. 32 Jau Benjamino giminės vyrai sakė: “Jie yra priversti bėgti, 
kaip anąkart!“ Bet izraeliečiai kalbėjo: “Traukimės ir atitraukime 
juos nuo miesto kelių link!“ 33 Pagrindiniam izraeliečių būriui pa- 
sitraukus ir vėl sustojus kovos rikiuotėje prie Baal-Tamaros, Izrae- 
lio pasala skubiai pakilo iš savo vietos prie Maarė-Gebos. 34 Dešimt 
tūkstančių rinktinių vyrų iš viso Izraelio žygiavo prieš Gibeą. Vyko 
nuožmi kova. Benjamino giminės vyrai dar nenuvokė, kad jiems 
artinasi pražūtis. 


20,26-46 Ši: strategija buvo sėkmingesnė izraeliečiams, negu jėga, panašiai kaip 
Ai miesto apguloje (žr. Joz 8,3-21). Tekste yra du lygiagretūs pasakojmai: 
pirmasis — 29-35 eilutės — yra santrauka antrojo — 36-46 eilutės. 

20,29-48 Benjamino giminė buvo bemaž sunaikinta. Teišliko tik mažutė jos 
vyrų dalis. 


110 


Ts 20,35-48 


35 VIEŠPATS nugalėjo Benjaminą, išėjusį prieš Izraelį. Tą die- 
ną izraeliečiai užmušė dvidešimt penkis tūkstančius ir šimtą kala- 
vijais ginkluotų Benjamino vyrų. 36 Tada Benjamino giminės vyrai 
pamatė, kad jie yra nugalėti...* 

Izraelio vyrai užleido vietos Benjaminui, nes jie pasitikėjo 
pasala, kuri buvo suruošta prieš Gibeą. 37 Pasalos vyrai, skubiai pa- 
kilę, įsiveržė į Gibeą ir pasklisdami ištiko visą miestą kalaviju. 38 Bu- 
vo sutarta tarp pagrindinio Izraelio būrio ir pasalos vyrų: kai jie pa- 
leis į padanges milžinišką dūmų stulpą, 3? pagrindinis Izraelio būrys 
turės atsigręžti priešintis. Benjaminas buvo pradėjęs mūšį, ir jau 
užmušęs apie trisdešimt Izraelio vyrų. Taigi jie manė: “Iš tikrųjų mes 
juos privertėme bėgti, kaip ir pirmajame mūšyje!“ *0 Bet pradėjus 
iš miesto kilti debesiui — dūmų stulpui, Benjamino vyrai atsisuko 
atgal. Žiūri, visas miestas kyla dūmais į padangę! *1 Dabar pagrin- 
dinis Izraelio būrys atsigręžė priešintis, o Benjamino vyrus apėmė 
klaikas, nes jie nūn matė, kad jiems buvo atėjusi pražūtis. 42 Todėl 
jie atsitraukė nuo izraeliečių keliu dykumos link, bet kautynės juos 
vijosi. Tuo tarpu išėjusieji iš miesto juos žudė iš užnugario. 3 Jie 
apsupo Benjamino vyrus, vijosi juos ir trypė nuo Menuhos iki pat 
vienos vietos į rytus nuo Gibeos. 

44 Tą dieną krito aštuoniolika tūkstančių Benjamino vyrų. Visi 
jie buvo narsūs vyrai. 45 Jie apsisuko ir bėgo Rimono uolos link, 
bet izraeliečiai nuskynė kitus penkis tūkstančius ant kelių ir, vyda- 
miesi juos įkandin iki pat Gidomo, jie užmušė dar du tūkstančius. 
4 Taigi tą dieną iš Benjamino krito dvidešimt penki tūkstančiai 
kalavijais ginkluotų vyrų. Visi jie buvo narsūs vyrai. *7 Bet šeši šim- 
tai, apsisukę, nubėgo į Rimono uolą ir gyveno prie Rimono uolos 
keturis mėnesius. *š Tuo tarpu izraeliečiai atsigręžė prieš išlikusius 
Benjamino giminės žmones ir ištiko juos kalaviju — miestus, žmo- 
nes, gyvulius ir visa, kas buvo išlikę. Be to, jie padegė visus už- 
tiktus miestus. 


20,36 Šio sakinio tęsinys prasideda su 46-ąja eilute. 

Ts 21,1-12 
21] 


Žmonos išlikusiems Benjamino 
giminės vyrams 


1* Izraelio vyrai buvo padarę priesaiką Mizpoje: “Nė vienas iš 
mūsų neleis savo dukters už Benjamino giminės vyro“, 2 Žmonės SU- 
ėjo į Bet-Elį ir ten, sėdėdami VIEŠPATIES akivaizdoje iki vakaro, 
aimanavo ir verkė. 3 Jie sakė: “O VIEŠPATIE, Izraelio Dieve, kodėl 
taip atsitiko, kad šiandien turėtų trūkti Izraelyje vienos giminės?" 
4Kitą dieną žmonės pakilo anksti, pastatė ten aukurą ir atnašavo de- 
ginamąsias aukas ir bendravimo atnašas. 5 Tada izraeliečiai klausė: 
“Ar yra kas nors iš visų Izraelio giminių, kuris neatėjo į VIEŠPA- 
TIES sueigą?" Mat buvo buvusi padaryta iškilminga priesaika apie 
neatėjusius pas VIEŠPATĮ Mizpoje, kad: “Tie turės būti nubausti 
mirtimi". 6* Izraeliečiai gailėjosi savo brolio Benjamino ir kalbėjo: 
“Šiandien viena giminė buvo nukirsta nuo Izraelio! 7 Kaip mes 
parūpinsim žmonas išlikusiems? Juk mes esame prisiekę VIEŠPA- 
ČIUI neduoti jiems žmonų iš savo dukterų?“ 

5 Jie teiravosi: "Ar yra kas nors iš Izraelio giminių, kuris neat- 
ėjo pas VIEŠPATĮ į Mizpą?" Žiūri, nė vienas vyras iš Jabeš- 
-Gileado nebuvo atėjęs į stovyklą — į sueigą. ? Mat, patikrinus iš 
eilės visus žmonės, pasirodė, nebuvo nė vieno iš Jabeš-Gileado 
gyventojų. 19 Bendrija tad pasiuntė į ten dvylika tūkstančių kareivių 
ir jiems įsakė: “Eikite ir ištikite kalaviju Jabeš-Gileado gyventojus, 
įskaitant moteris ir vaikus. !! Darykite taip: skirkite sunaikinti* vi- 
sus vyriškius ir visas moteris, gulėjusias su vyru“, 12 Jie rado tarp 
Jabeš-Gileado gyventojų keturis šimtus jaunų mergelių, negu- 
lėjusių su vyru, ir atvedė jas į stovyklą prie Šilo'o, esančio Kanaa- 
no krašte. 


21,1-3 Izracliečių pyktis skatino juos sunaikinti savo brolius ir seseris — Ben- 
jamino giminės žmones. Tačiau tai padarius, juos apėmė baimė. Jie bandė 
atkurti giminę, kurią buvo beveik išnaikinę. 

21,6-9 Šio pasakojimo santrauka yra 2-5 eilutės. 

21,11 “... skirkite sunaikinti...": hebrajų kalba “herem“"", t.y. atskirti nuo buitinių 
sąlygų ir pašvęsti Viešpačiui, sunaikinant. Žr. Sk 21,3 paaiškinimą. 

Ts 21,13-25 


13 Visa bendrija davė žinią Benjamino giminės vyrams, bų- 
vusiems prie Rimono uolos, ir paskelbė jiems taiką. 14 Tuomet 
Benjaminas sugrįžo. Jie dave jiems moteris, kurias buvo palikę gy- 
vas iš Jabeš-Gileado moterų. Bet jų visiems neužteko. 15 Žmonės 
gailėjosi Benjamino, nes VIEŠPATS Izraelio giminėse buvo padaręs 
spragą.* 16 Tad bendrijos seniūnai klausė: “Kaip mes parūpinsime 
žmonas likusiems, nes Benjamino giminėje moterys buvo išžudy- 
tos?" 17 Jie sakė: “Benjamino likutis turi turėti palikuonių, idant 
nebūtų išnaikinta iš Izraelio viena giminė. !š Tačiau iš savo dukterų 
jiems žmonų duoti mes negalime“. Mat izraeliečiai buvo prisiekę: 
“Tebūna prakeiktas, kas duotų žmoną Benjaminui!“ 19 Jie tarė: 
“Žiūrėkite, Šilo'e vyksta metinė VIEŠPATIES iškilmė. Tas miestas 
yra šiaurėje nuo Bet-Elio, į rytus nuo vieškelio, kuris eina nuo 
Bet-Elio į Šechemą, pietuose nuo Lebonos“. 20 O Benjamino vy- 
rams jie davė tokius nurodymus: “Eikite ir patykokite vynuo- 
gynuose! 2! Kai tik pamatysite Šilo'o merginas, ateinančias šokti 
ratelių, išeikite iš vynuogynų. Tepasigauna kiekvienas iš jūsų sau 
žmoną iš Šilo'o merginų ir teskuba į Benjamino žemę. 22 Jeigu jų 
tėvai ar broliai ateitų pas mus skųstis, mes jiems sakysime: "Būkite 
kilniaširdžiai jiems dėl mūsų! Mes negalėjome parūpinti nė vie- 
nam iš jų žmonos dėl to karo, o jūs būtumėte užsitraukę kaltę, patys 
jiems žmonas duodami'", 

23 Benjamino vyrai taip ir padarė. Jie paėmė sau žmonas pagal 
savo skaičių iš merginų, kurias pagavo šokančias ratelius. Po to jie 
sugrįžo į savo paveldą, atstatė savo miestus ir juose gyveno. 24 Ir 
izraeliečiai tuo metu iš ten išsiskirstė giminėmis ir klanais. Visi 
išėjo iš ten į savo paveldus. 

25* Tomis dienomis nebuvo Izraelyje karaliaus. Kiekvienas taip 
elgėsi, kaip jam patiko. 


21,15 “.., Izraelio giminėse buvo padaręs spragą..."': įvykiai priskiriami Dievui, 
nors tikrovėje visa tai buvo laisvo ir sąmoningo izraeliečių nuosprendžio 
pasekmės. Senovėje buvo priskiriama pirminei Priežasčiai ir antrinių prie- 
žasčių pasekmės. Šiuolaikinėje teologijoje kalbama apie Kūrėjo — visa- 
galės pirminės Priežasties ir kūrinio — sukurtų antrinių priežasčių sąveiką. 

21,18 Nepaisant nuožmių jų priesaikos padarinių, izraeliečiai jautėsi įpareigoti 
jos laikytis. Žr. Ts 11,31.35-36.39. 

21,25 Žr. Ts 17,6; 18,1; 19,1. Ši eilutė paaiškina priežastį, kodėl būta tiek smur- 
to Teisėjų laikotarpiu. Nesant centrinės valdžios, krašte reiškėsi nuožmus 
smurtas. 

RUTOS KNYGA 


Rutos knygos turinys siejasi su žila Senojo Testamenio senove — 
XII-XI a. prieš Kristų, Teisėjų laikotarpiu. Tačiau pats pasakojimas ne- 
turi nieko bendra su pasakojimais Jozuės bei Teisėjų knygose apie kru- 
vinus sankirčius tarp tautų ar izraeliečių giminių. Pasakojimo poveikis 
Rutos knygoje — galbūt net tikslas — buvo puoselėti svetingumo jaus- 
mą svetimšaliams, kurie ieškojo užuovėjos pas Jahvę — Viešpatį, Izrae- 
lio Dievą. Nenuostabu, kad daugelis Senojo Testamento tyrinėtojų ir 
daro išvadą, kad Rutos knygos kilmė sietina su potremtiniu V-IV a. prieš 
Kristų laikotarpiu. Mat Nehemijas ir Ezra, žydų tautos vadovai po 
tremties Babilonijoje, norėdami apsaugoti tautos likutį nuo ištirpimo tau- 
tose, išleido potvarkius, kad žydai, vedę svetimšales, turi skirtis, ir gali 
vesti tik žydes (žr. Ezd 10,1-5; Neh 13,23-27). Anot šių Rutos knygos 
tyrinėtojų, pasakojimas iš žilos senovės Dievo įkvėptoje Rutos knygoje 
yra protestas prieš šią potremtinę žydų visuomenės savimonę. 

Senasis Testamentas liudija, kad potremtiniu laikotarpiu žydų vi- 
suomenėje reiškėsi du poslinkiai: išlikti savita, statant aplink save sie- 
nas, ir tarnauti visuotiniam Dievo ųžmojui, kuriant tiltus tarp savęs ir 
kitų tautų. Rutos knyga yra liudijimas, kad žydai drįso svajoti ir gyven- 
ti dėl visuotinės, visas tautas ir visą pasaulį apimančios, Dievo kara- 
lystės. 

Rutos knyga yra pavadinta vardu moabietės moters, įėjusios į žydų 
tautą per vedybas su Boazu, įtakingu Betliejaus gyventoju. Pasakojimo 
nuotaika švyti jaukumu ir idile. Jo tikslas yra sudominti, pradžiuginti ir 
pamokyti. Retas skaitytojas užmirš ištikimąją Rutą, gyvenimo vargų 
iškankintą Naomę ir kilniaširdį Boazą. Pasakojime žmonės užima sceną. 
Dievas, tiesa, yra arti, bet lieka nematomas veikėjų žodžiuose ir darbuo- 
se. Savo apvaizdžių gerumu jis valdo pasakojimo vyksmą, bet pasakoji- 
mo centras yra žmonės ir tai, ką jie planuoja ir daro. Dievo gerumas 
reiškiasi per apvaizdų veikėjų gerumą vienų kitiems. 

Pirmosiose knygos eilutėse pasakojama apie moabietės Rutos vedy- 
bas su hebraju. Jam mirus, Ruta ryžtasi palikti savo tautą ir eiti kartu su 
uošve Naome į Judo žemę ir ten dalytis likimu su jos tauta (1-asis 
skyrius). Ištikimas Rutos gerumas sužavi Boazą (2,1-4,12). Per vedybas 
su Boazu Ruta tampa karaliaus Dovydo prosenele (4,13-33). 


Rutos knygos metmenys: 


A. Pasakojimo scena 11-5 
B. Naomė grįžta į Betliejų su Ruta 16-22 
C. Ruta renka varpas Boazo lauke 2,1-23 
D. Boazas ir Ruta klojime 31-18 
E. Boazas vykdo atpirkėjo pareigą | 41-12 
F Ruta pagimdo Boazui sūnų 413-17 
G. Dovydo genealogija 4,18-22 

RUTOS KNYGA 


A. PASAKOJIMO SCENA 


1* Teisėjų valdymo laikais kraštą ištiko badas. Vienas Žmogus 
iš Judo Betliejaus* su žmona ir dviem sūnumis išsikėlė į Moabo 
lygumas,* norėdamas pergyventi badą. ? Žmogus vadinosi Elimele- 
chas, jo žmona — Naomė, o sūnūs — Machlonas ir Kiljonas. Jie 
buvo efratiečiai iš Judo Betliejaus, bet nukeliavo į Moabo lygumas 
ir ten apsigyveno. 3 Naomės vyras Elimelechas pasimirė, ir ji pa- 
siliko viena su dviem sūnumis. * Jie vedė moabietes. Viena jų va- 
dinosi Orpa, o kita Ruta. Ten jie išgyveno apie dešimtį metų. 5Po 
to ir juodu abudu pasimirė — Machlonas ir Kiljonas, o Naomė 
liko visai vieną — be sūnų ir be vyro. 


1,1-5 Hebrajė Naomė, kartu su savo šeima, apsigyvena Moabo krašte. Mirtis ati- 
ma iš jos vyrą ir sūnus. Ji lieka viena su marčiomis: Ruta ir Orpa. “Bet- 
liejus": hebraiškai Bet-Lehem(as), — t.y. “Duonos miestas", Dovydo ir 
Jėzaus gimtinė. “Moabo lygumos": Moabo krašto dalis į šiaurės rytus nuo 
Negyvosios jūros. Moabiečiai buvo laikomi Izraelio priešais (žr. Įst 23,3). 

Rut 1,6-15 
B. NAOMĖ GRĮŽTA Į BETLIEJŲ SU RUTA 


5 Tada ji pakilo kartu su marčiomis grįžti iš Moabo lygumų, 
nes Moabo lygumose buvo girdėjusi, kad VIEŠPATS buvo aplan- 
kęs* savo tautą duoti jiems duonos. 7 Lydima savo dviejų marčių, 
ji paliko vietą, kurioje gyveno, ir leidosi į kelionę grįžti į Judo 
šalį. 

š Naomė kreipėsi į abi savo marčias: “Eikite atgal, grįžkite na- 
mo, kiekviena į savo motinos namus! Teparodo VIEŠPATS jums 
tokį pat gerumą, kokį judvi parodėte mirusiesiems ir man! ? Tepade- 
da VIEŠPATS kiekvienai jūsų atrasti šeimos židinį vyro namuo- 
se!" Atsisveikindama, ji pabučiavo jas. O jos, balsiai raudodamos, 
verkė 10 ir jai sakė: “Ne! Su tavimi mes grįšime pas tavo tautą!“ 

1! Naomė atsakė: “Grįžkite atgal, mano dukros! Kodėl turėtu- 
mėte eiti su manimi? Argi aš turiu savo įsčiose kitų sūnų,* kurie 
galėtų tapti jūsų vyrais? 12 Grįžkite atgal, mano dukros, eikite sa- 
vo keliu, nes aš esu per sena ištekėti. Net jeigu sakyčiau: “Turiu vil- 
ties!', turėčiau vyrą šią naktį ir pagimdyčiau sūnų, 13 argi jūs lauk- 
tumėte, ko! jie užaugs? Nejaugi turėtumėte pasmerkti save dėl jų ir 
palikti netekėjusios? Oi ne, mano dukros! Mano dalia yra kar- 
tesnė, negu jūsų, nes VIEŠPATIES ranka pakilo prieš mane“. Vėl 
jos ėmė verkti ir raudoti. 

14 Orpa atsisveikindama pabučiavo savo uošvę,* bet Ruta liko 
prisirišusi prie jos. 15 Naomė tarė: “Matai, tavo svainė sugrįžo pas 


16 “...VIEŠPATS buvo aplankęs": palaima ir bausmė yra Dievo apsilankymas. 
Žr. Iš 3,16-20. 

1,11 “Argi aš turiu savo įsčiose kitų sūnų...?": Naomė primygtinai prašo, kad 
jos marčios liktųsi savo krašte dėl palikuonių. Kartu ji primena, kad jei ji 
turėtų sūnų, levirato įstatymas, tai yra svainio pareiga, juos įpareigotų vesti 
mirusiųjų brolių našles ir įamžinti mirusiųjų vardus per palikuonis. Žr. Pr 
38,8; Įst 25,5-10. 

1,14 “...Orpa...pabučiavo savo uošvę": graikiškoji Septuaginta prideda: “...ir su- 
grįžo į savo tautą". 

Rut 1,16-22 


savo tautą ir prie savo dievų. Grįžk ir tu, sek savo svainę!“ 16* Bet 
Ruta atsakė: “Neversk manęs palikti tave ir pasitraukti nuo tavęs, 
nes 


kur eisi tų, tenai eisiu ir aš, 
kur būsi tu, tenai būsiu ir aš! 
Tavo tautą bus mano tauta, 
o tavo Dievas bus mano Dievas! 
17 Kur mirsi tu, tenai mirsiu ir aš, 
ir ten būsiu palaidota. 
Man nelemtį VIEŠPATS tesiunčia 
ir dar teprideda, jeigu kas kita, o ne mirtis, 
mudvi išskirtų! 


1š Matydama, kad Ruta yra tvirtai pasiryžusi eiti kartu, Naomė 
liovėsi ją perkalbinėti. 1? Jos abi atėjo kartu iki Betliejaus. Atėjus į 
Betliejų, visas miestas sujudo dėl jų, o moterys kalbėjo: “Argi tai 
Naomė?“ 20 Ji atsakinėjo joms: 


“Nevadinkite manęs Naome,* 
vadinkite mane Mara,* 
nes Visagalis* karčiai pasielgė su manimi. 
21 Išėjau turtinga, bet 
VIEŠPATS mane parvedė atgal tuščiomis rankomis. 
Kaipgi galite vadinti mane Naome, 
jeigu VIEŠPATS nukamavo mane,* 
jeigu Visagalis davė man nelaimę?“ 


22 Taip sugrįžo Naomė su savo marčia moabiete Ruta iš Moabo 
lygumų. Jiedvi atėjo į Betliejų miežių pjūties pradžioje.* 


1,16-17 Moabietė Ruta yra heroiškas ištikimybės ir gerumo pavyzdys. Jos nuo- 
sprendis, patvirtintas priesaika, rūpintis savo uošve privertė ją palikti savo 
kraštą ir dievus. Žmogus tik dėl kitų gyvendamas sukuria sau gyvenimą. 

1,20-21 Naomės vardas reiškia “Mieloji", arba “Malonioji", ir primena Dievo ge- 
rumą. “Mara" reiškia “Apkartusi". "Visagalis [Šadai) karčiai pasielgė su 
manimi"... "VIEŠPATS (Jahvė) nukamavo mane...— Šv. Rašte, ypač 
Senajame Testamente, nelaimė laikoma bausme už nuodėmę. 

1,22 “...miežių pjūties pradžioje": miežių pjūtis prasideda balandžio pradžioje. 

Rut 2,1-11 
C. RUTA RENKA VARPAS BOAZO LAUKE 


2 


1 Naomė turėjo iš vyro pusės giminaitį. Jis buvo turtingas žmo- 
gus iš Elimelecho šeimos ir vadinosi Boazas. 2 Kartą moabietė Ru- 
ta kreipėsi į Naomę: “Leisk man eiti ir parinkti varpų* paskui 
pjovėjus lauke žmogaus, kurio akyse rasiu malonę". “Eik, mano 
dukra, — atsakė jai. 

3 Ruta išėjo ir rankiojo varpas paskui pjovėjus. Pasitaikė, kad 
tas lauko sklypas priklausė Boazui, kuris buvo kilęs iš Elimelecho 
šeimos. * Ir pats Boazas atėjo iš Betliejaus. Jis pasveikino pjovėjus: 
“VIEŠPATS tebūna su jumis!"* “VIEŠPATS telaimina tave!“ — 
jie atsakė. 5 Boazas paklausė tarną, prižiūrėjusį pjovėjus: “Kieno 
yra ši mergina?"* 6 Tarnas, pjovėjų prižiūrėtojas, paaiškino: “Tai 
mergina moabietė — ta, kuri sugrįžo kartu su Naome iš Moabo 
lygumų. 7 Ji prašė: “Leisk man rankioti tarp pėdų paskui pjovėjus. 
Ji atėjo ir buvo ant kojų nuo ryto lig dabar be perstojo, nesusto- 
dama net trumpam poilsiui!“ 

š Boazas kreipėsi į Rutą: “Ar girdi, mano dukra? Į kitą lauką 
rankioti neik, iš čia nepasitrauk, bet laikykis prie mano tarnaičių. 
Turėk prieš akis tą lauką, kuriame pjauna, ir eik paskui jas. Argi 
9aš neįsakiau savo tarnams, kad tavęs nevargintų? Kai ištrokši, eik 
prie ąsočio ir gerk iš to, ką tarnai bus pasėmę“. 10 Ji puolė kniūpsčia 
ir jam tarė: “Kodėl randu malonę tavo akyse, kad mane taip pager- 
bi? Juk aš svetimšalė!" 1! Boazas jai paaiškino: “Man gerai žinoma 
visa, ką esi padariusi savo uošvei po vyro mirties: tu palikai savo 
tėvą ir motiną, gimtąjį kraštą ir šeimą, atėjai pas tautą, kurios 


2,2 “Leisk man eiti ir parinkti varpų...": pagal Mozės įstatymą, vargšai, našlės, 
našlaičiai ir ateiviai turėjo teisę rankioti varpas ražienose. Žr. Kun 19,9-10; 
Įst 24,19-22. 

24 “VIEŠPATS tebūna su jumis!": mandagumas ir religinė nuotaika apibūdina 
hebrajų tarpusavio santykius. Šis pasveikinimas — “Viešpats su jumis" — 
yra naudojamas ir krikščionių liturgijoje. 

2,5 “Kieno yra ši mergina?": moteris Artimuosiuose Rytuose "priklauso" kam 
nors — tėvui, vyrui, broliui, šeimininkui. 

Ru: 2,12-23 


anksčiau nepažinojai. 12 Teatlygina gausiai tau VIEŠPATS už tavo 
pasielgimą. Tebūna visas tavo atlyginimas iš VIEŠPATIES, Izraelio 
Dievo, po kurio sparnu tu atėjai prisiglausti". 13 Ji atsakė: “Esi gera- 
širdiškas man, šeimininke! Paguodei mane ir maloniai kalbėjai su 
savo tarnaite, nors aš nesu lygi nė su viena tavo tarnaičių“. 

14 Atėjus valgymo metui, Boazas kreipėsi į ją: “Eikš čionai, 
sėskis prie valgio, padažyk savo kąsnį vyne!“ Ji atsisėdo šalia pjo- 
vėjų. Boazas padavė jai gruzdintų grūdų, ji pavalgė iki soties ir dar 
šiek tiek jai liko. 15 Pakilus vėl rinkti varpų, Boazas paliepė savo 
darbininkams: “Nedrauskite jai rinkti ir tarp pėdų, jai netrukdykite! 
16 Netgi patys ištraukite varpą kitą iš gubų ir numeskite ant 
ražienos. Tepasirenka! Nesibarkite ant jos!“ 

17 Ji rinko tame lauke iki vakaro. Tada išsikūlė, ką buvo surin- 
kusi, susidarė maždaug efa miežių. 13 Jais nešina, parėjo į miestą ir 
parodė uošvei, kiek buvo surinkusi. Išėmusi atidavė jai maistą, kuris 
buvo likęs nuo jos sočių pietų. 19 Uošvė jos klausė: “Kur tu rinkai 
šiandien? Kur tu darbavaisi? Tebūna palaimintas tas, kuris buvo 
tau geraširdiškas!“ Ji papasakojo uošvei pas ką buvo dirbusi ir sakė: 
“Tas žmogus, pas kurį šiandien darbavausi, vadinasi Boazas“. 

20 Naomė tarė marčiai: “Telaimina jį VIEŠPATS, kurio malonė 
neapleido nei gyvųjų, nei mirusiųjų! Nes, — Naomė jai paaiškino, 
— tas Žmogus yra mūsų giminaitis — vienas iš mūsų atpirkėjų“.* 
21 Tada moabietė savo uošvei pasakė: “Jis man netgi įsakė: Laikykis 
prie mano darbininkų, kol jie baigs nuiminėti visą mano derlių!“ 
22 Naomė atsakė Rutai, savo marčiai: “Gerai, mano dukra, nes tu, 
būdama kartu su jo tarnais, nebūsi užgaunama kitame lauke“. 

23 Ruta laikėsi prie Boazo tarnų iki baigėsi miežių ir kviečių 
pjūtis. Po to ji likosi prie savo uošvės. 


2,20 “...tas žmogus yra mūsų giminaitis — vienas iš mūsų atpirkėjų": giminaitis 
turi pareigą ir teisę atpirkti nuosavybę, kurios jo giminaitis, vargo verčia- 
mas, buvo netekęs (žr. Kun 25,25-28); giminaitis turi pareigą ir teisę vesti 
mirusiojo giminaičio žmoną ir įamžinti jo vardą (žr. Įst 25,5-10). Šis įsta- 
tymas yra vadinamas leviratu, nuo lotyniško žodžio “levir" — svainis. Tai- 
gi levirato, arba svainio įstatymas. Vyriausias tokių vedybų sūnus yra lai- 
komas sūnumi mirusiojo vyro, kurio įpėdiniu jis tampa. Levirato įstatymo 
tikslas buvo įamžinti šeimos vardą ir apsaugoti šeimos nuosavybę. Žr. Rut 
3,12. 

Rut 3,1-13 
D. BOAZAS IR RUTA KLOJIME 


3 


1 Naomė, jos uošvė, jai kalbėjo: “Mano dukra, argi aš neturė- 
čiau ieškoti židinio, kuriame tu būtumei laiminga? 2 Žiūrėk, argi 
Boazas, su kurio tarnaitėmis buvojai, nėra mūsų giminaitis? Štai šį 
vakarą jis vėtys miežius klojime. 3 Nusimaudyk, išsikvėpink, apsi- 
renk savo geriausiu apdaru ir nueik prie klojimo. Bet stenkis išlik- 
ti nepastebėta, kol jis baigs valgyti ir gerti. * Jam gulantis, įsidėmėk 
vietą, kur jis miegos. Tada prieik, atklok jo kojas ir atsigulk,* 0 jis 
tau pasakys, ką daryti". 5 Ji atsakė: “Visa, ką sakai, padarysiu!“ 

6 Nusileidusi prie klojimo, ji padarė visa taip, kaip uošvė buvo 
paliepusi. 7 Boazas pavalgė, užgėrė, buvo smagiai nusiteikęs, ir nu- 
ėjo gulti už miežių krūvos. Tada ji prisiartino, atklojo jo kojas ir 
atsigulė. * Apie vidurnaktį žmogus pajuto drebulį, pradėjo grabinė- 
tis aplinkui ir, žiūri, prie jo kojų guli moteris! ? Jis paklausė: “Kas 
tu esi?" “Aš esu tavo tarnaitė, Ruta, — ji atsakė, — uždenk dra- 
bužiu savo tarnaitę,* nes tu esi atpirkėjas!“" 10 O jis atsakė: “Būk 
VIEŠPATIES palaiminta, mano dukra! Antrasis tavo ištikimybės 
darbas* viršija pirmąjį, nes tu nebėgiojai paskui jaunesnius vyrus, 
ar jie būtų vargšai, ar turtingi. !! Dabar tad, mano dukra, nesibai- 
mink! Visa, ką sakai, padarysiu, nes visa miesto taryba žino, kad 
esi kilni moteris. 12 Betgi, nors aš iš tikrųjų esu atpirkėjas, dar yra 
ir kitas atpirkėjas, kuris yra artimesnis giminaitis* negu aš. 13 Pasi- 
lik šią naktį čia, o ryto metą, jeigu jis norės atlikti atpirkėjo pareigą, 
gerai! tebūna jis atpirkėjas. Bet jeigu jis nenorės tave atpirkti, tuo- 
met — kaip VIEŠPATS gyvas! — aš atliksiu atpirkėjo pareigą. 
Prigulk iki ryto“. 


3,4 “..„atklok jo kojas ir atsigulk...": Naomė pamoko savo marčią šiuo veiksmu 
pareikšti Boazui, kad jis yra “go'el(is)", t.y. artimiausias giminaitis — at- 
pirkėjas. 

3,9 “...uždenk drabužiu savo tarnaitę...": pažodžiui, “Apdenk mane savo drabu- 
žio *sparnu"". Žr. Įst 25,5; Ez 16,8. 

3,10 Antrasis Rutos ištikimybės darbas buvo jos ryžtas duoti savo uošviui Eli- 
melechui teisinį palikuonį, ištekant už jo giminaičio Boazo. 

3,12 “...artimesnis giminaitis...": jam pirmajam priklauso teisė ir pareiga būti 
“go'eliu", t.y. atpirkėju. 

Rut 3,14-4,4 


14 Taip ji prigulė prie jo kojų iki ryto, bet atsikėlė anksčiau nei 
žmonės gali pažinti vienas kitą. Boazas sakė: “Tenebūna žinoma, 
kad ši moteris buvo atėjusi į klojimą". 15 Jis sakė jai: “Duok šen 
skarą, kuria esi apsigaubusi, palaikyk ją!“ Ji tvirtai laikė skarą, O jis 
atseikėjo šešis saikus miežių ir užkėlė juos jai ant pečių. Tada ji 
sugrįžo į miestą. 

16 Atėjus pas uošvę, ši klausė: “Kaip tau sekasi, mano dukra?“ 
Ji papasakojo visa, ką dėl jos buvo padaręs Boazas. !7 Po to ji pri- 
dūrė: “Man jis davė šešis saikus miežių, sakydamas: “Tau nedera su- 
grįžti pas uošvę tuščiomis rankomis!'* 13 Naomė atsakė: “Lauk, ma- 
no dukra, kol sužinosi, kaip susiklostys reikalas, nes tas žmogus 
nieku būdu nenurims, kol dar šiandien neužbaigs reikalo“. 


E. BOAZAS VYKDO ATPIRKĖJO PAREIGĄ 


4 


1 Tuo tarpu Boazas nuėjo prie vartų ir ten atsisėdo.* Kaip tik 
tuo metu pro šalį ėjo tas atpirkėjas, apie kurį Boazas buvo kalbė- 
jęs. Boazas kreipėsi į jį: “Užsuk čionai, bičiuli, ir sėstelk!“ Jis už- 
suko ir prisėdo. 2 Boazas pasirinko dešimt vyrų* iš miesto seniūnų 
ir paprašė: “Prisėskite čia!“ Ir tie susėdo. 

3 Jis prabilo į atpirkėją: “Naomė, nūnai grįžusi iš Moabo ly- 
gumų, nori parduoti žemės sklypą, kuris priklausė mūsų giminai- 
čiui Elimelechui. +* Aš pagalvojau, kad būtų svarbu apie tai pranešti 
tau ir pareikšti: “Įsigyk jį čia sėdinčiųjų ir mano tautos seniūnų 


4,1 “...nuėjo prie vartų ir ten atsisėdo“: miesto vartai buvo vieta, kurioje vyk- 
davo teismai ir būdavo sprendžiami žmonių reikalai. 

4,2“...dešimt vyrų": būti teisėjais ir liudytojais. Žr. Įst 25,7-9. 

4,4 Vargas vertė Naomę parduoti šeimos — mirusiojo vyro paveldą. Mozės 
įstatymas leido artimiausiam giminaičiui būti go'eliu — atpirkėju ir išsaugoti 
šeimos paveldą. Žr. Kun 25,25. 

Rut 4,5-12 


akivaizdoje. Jei nori atpirkti — atpirk, o jei nenorėtum atpirkti — 
pasakyk man, kad aš žinočiau, nes be mudviejų nėra kam atpirk- 
t". “Aš noriu jį atpirkti, — atsakė. 5* Bet Boazas kalbėjo toliau: 
“Tk dieną, kai įsigysi lauką iš Naomės rankų, tu taip pat privalai įsi- 
gyti ir moabietę Rutą, mirusiojo žmoną, kad įamžintum mirusiojo 
vardą jo pavelde“. ** Tas atpirkėjas tarė: “Tokiu atveju aš negaliu 
atpirkti žemės dėl savęs, nes pakenkčiau savo paties paveldui. Per- 
imk mano atpirkimo pareigą, nes aš negaliu atpirkti“. 

7 Anksčiau Izraelyje gyvavo šitoks paprotys dėl atpirkimo ir 
mainų: patvirtinant sandėrį, žmogus nusiaudavo sandalą* ir ati- 
duodavo kaimynui. Taip Izraelyje būdavo patvirtinamas sandėris 
prie liudytojų. * Tad anas atpirkėjas ir pareiškė Boazui: “Įsigyk 
pats sau!" ir nusiavė sandalą. 

9 O Boazas pareiškė seniūnams ir visiems žmonėms: “Šiandien 
jūs esate liudytojai, kad aš įsigijau iš Naomės rankų visa, kas prik- 
lausė Elimelechui, ir visa, kas priklausė Kiljonui ir Machlonui. 
10Kartu aš įsigyju Rutą, Machlono našlę, kaip žmoną, kad būtų 
įamžintas mirusiojo vardas jo pavelde, kad nebūtų išdildytas miru- 
siojo vardas tarp jo brolių ir jo tėviškės vartuose. Jūs esate šian- 
dien liudytojai!" 

11 Visi vartuose buvę žmonės ir seniūnai atsakė: “Mes esame 
liudytojai! Tegu VIEŠPATS padaro moterį, ateinančią į tavo namus, 
panašią į Rachelę ir Leą, kurios kartu kūrė Izraelio namus. Klestėk 
Efratoje ir įamžink savo vardą Betliejuje! 12 Tegu per palikuonis, 
tau VIEŠPATIES duotus iš šios jaunos moters, tavo namai būna pa- 
našūs į namus Perezo, kurį Tamara pagimdė Judui!“" 


4,5-6 Elimelecho paveldėtojas, Rutos vyras, mirė nepalikdamas palikuonių (žr. 
Rut 1,5). Artimiausias giminaitis gali atpirkti žemę, bet jis privalo atpirkti, 
ty. vesti mirusiojo žmoną Rutą, kad įamžintų mirusiojo šeimą per palikuonį. 
Pirmasis vyriškos lyties kūdikis tokioje moterystėje buvo laikomas teisiniu 
šeimos įamžinimu ir paveldo apsaugojimu. 

4,7 “...nusiaudavo sandalą...": šitokiu veiksmu bevardis artimesnis giminaitis 
atsisakė teisės ir pareigos atpirkti Elimelecho lauką ir imti Rutą žmona. 
Panašus paprotys yra minimas ir Įst 25,9-10 tekste. 

Rut 4,13-22 
F. RUTA PAGIMDO BOAZUI SUŪNŲ 


13 Taigi Boazas vedė Rutą, ir ji tapo jo žmona. Taip jis pradė- 
jo su ja vedybinį gyvenimą. VIEŠPATS leido jai tapti nėščia, ir ji 
pagimdė sūnų. 14 Nūnai moterys Naomei sakė: “Tebūna pašlovintas 
VIEŠPATS, kuris šią dieną nepaliko tavęs be atpirkėjo! Tebūna 
amžinas jo vardas Izraelyje! 15 Lai būna jis tau paguoda ir parama 
senatvėje, nes jį pagimdė tavo marti, kuri tave myli ir yra geresnė 
negu septyni sūnūs!" 

16 Naomė paėmė kūdikį, pasisodino ant kelių* ir tapo jo 
augintoja. !7* Kaimynės davė jam vardą, sakydamos: “Naomei gimė 
sūnus!“ Jos pavadino jį Obedu. Jis buvo Išajo, Dovydo tėvo, tėvas. 


G. DOVYDO GENEALOGIJA 


Iš Šie yra Perezo palikuonys: Perezui gimė Hezronas, 19 Hez- 
ronui Ramas, Ramui Aminadabas. 2? Aminadabui Nahšonas, Nah- 
šonui Salmonas, 2! Salmonui Boazas, Boazui Obedas, 22 Obedui Iša- 
jis, o Išajui gimė Dovydas. 


4,16 “...pasisodino ant kelių...": Naomė tuo pareiškė, kad ji yra teisinė kūdikio 
motina, o Elimelechas — teisinis kūdikio tėvas. 

4,17 Moabietė — svetimšalė Ruta yra Dovydo prosenelė, o per Dovydą ir 
Jėzaus Kristaus prosenelė. Dievo įėjimas į istoriją turi visuotinumo pobūdį. 
Naujasis Testamentas atkreipia į tai dėmesį. Žr. Mt 1,5. 

SAMUELIO KNYGOS 


Iš pradžių tik viena knyga, Samuelio ritinys, buvo padalytas į dvi 
— Pirmąją Samuelio knygą (1 Sam) ir Antrąją Samuelio knygą (2 
Sam). Graikiškosios Septuagintos vertėjai jas pavadino Pirmąja ir 
Antrąja Karalysčių knygomis, o vėliau lotyniškosios Vulgatos vertėjas 
šv. Jeronimas jas pavadino Pirmąja ir Antrąja Karalių knygomis. 
Hebraiškasis vardas “Samuelio knygos" primena pagrindinį 1 Sam kny- 
gos veikėją — Samuelį, teisėją ir pranašą, atsakingą už Dovydo patepimą 
Izraelio karaliumi. 2 Sam knyga yra karaliaus Dovydo istorija. 

Šios įkvėptos knygos apima maždaug vieno šimtmečio istoriją, 
pasakodamos apie Teisėjų laikotarpio užsklandą ir Izraelio monarchijos 
pradžią Sauliaus ir Dovydo karaliavimo metu. Istorija nėra nei išsami, 
nei ištisinė, nei sisteminga laikotarpio apžvalga, bet greičiau įvykių rin- 
kinys apie Samuelį, Saulių ir Dovydą — pagrindines asmenybes, susi- 
jusias sų Dovydo dinastijos kilme. 

1 ir 2 Samuelio knygų pasakojimai yra vieni gražiausių ir labiausiai 
jaudinančių Šv. Rašto pasakojimų. Pasakojimų veikėjai, nors gyveni- 
miškai saviti ir yra savo laiko ir vietos žmonės, bet atspindi amžiną ir 
visuotinį žmogaus didingumą ir trapumą. Nenuostabu, kad jie domina ir 
istorikus, ir teologus. ' 

Samuelio knygų įkvėpimas apima šimtmečius. Jos buvo sukurtos iš 
atskirų pasakojimų, po ilgo jų perdavimo žodžiu ir raštu, gavusių galu- 
tinę išraišką mūsų skaitomose knygose. Daugelis prisiminimų apie 
Samuelį, Saulių ir Dovydą buvo pasakojami žodžiu ir raštu tikėjimo ben- 
drijoje. Kai kurie pasakojimai ilgainiui buvo sujungti į stambesnius 
vienetus. Pavyzdžiui, pasakojimai apie Skrynią (1 Sam 4,1-7,1), Dovy- 
do iškilimo istorija (1 Sam 16,14-2 Sam 5,10), pasakojimas apie Įpėdi- 

nystę (2 Sam 9-20, 1 Kar 1-2). Vėliau atskiri pasakojimai ir pasakojimų 
vienetai buvo įkvėptų redaktorių įtraukti į Deuteronomistinę istoriją, 
kurią sudaro Jozuės, Teisėjų, 1 ir 2 Samuelio, 1 ir 2 Karalių knygos. Jie 
mini kai kuriuos naudotus rašytus šaltinius: Jašaro knygą (Joz 10,13; 2 
Sam 1,18), Saliamono Metraščių knygą (1 Kar 11,41), Judo karalių Met- 
raščių knygą (1 Kar 19,29 ir dar keturiolika kartų), Izraelio karalių Met- 
raščių knygą (1 Kar 14,29 ir dar šešiolika kartų). Nuoseklu daryti išvadą, 
kad deuteronomistiniai redaktoriai davė savo šaltiniams tematinę jungtį, 
nepaisydami savo šaltiniuose esančių skirtumų, nenuoseklumo ir pasikar- 
tojimų. Galutinė Deuteronomistinės istorijos laida datuotina potremtiniu 
laikotarpiu (VI-V a. prieš Kristų), bet jos didžiuma jau bus buvusi api- 
pavidalinta Judo karaliaus Jošijo valdymo metu. (Karalius Jošijas mirė 
609 m. prieš Kristų.) 

Tematinė Deuteronomistinės istorijos jungtis yra teologinė. Įkvėp- 
tieji redaktoriai turėjo teologinį tikslą, būtent parodyti, kad Izraelis bu- 
vo Dievo sunaikintas už jo nuodėmę. Sandoros Viešpats pakartotinai jį 
įspėjo ir pakartotinai jo pasigailėjo, bet Izraelis atsisakė grįžti iš nuodė- 
mingo kelio pas Sandoros Viešpatį, ir jis buvo priverstas Izraelį bausti. 
Šis iš esmės neigiamas požiūris galutinėje laidoje lyg užgožia labiau 
teigiamą Izraelio istorijos sampratą, esančią ankstyvesnėse Deuterono- 
mistinės istorijos laidose. Čia amžinos dinastijos pažadas Dovydui (žr. 
2 Sam 7, 8-16) yra vilties ištaka ir pradas. Be to, ir besikartojanti 
tema pasakojime paremia viltį, kad Dievo užmojis išganyti nugalės Izrae- 
lio nuodėmę. Taigi, nors Izraelis nusidėjo ir buvo nubaustas, bet jeigu 
jis sugrįš pas Viešpatį ir šauksis pagalbos, Viešpats vėl išgelbės Izraelį. 
Kur-žmonės dėtų tašką visiems laikams, Sandoros Viešpats deda tik 
kablelį! 

Skaitant Samuelio knygas, reikia turėti mintyje, kad istorija jų pusla- 
piuose nėra nuogi praeities įvykiai, bet tikėjimo pasakojimas apie asme- 
nis ir įvykius, per kuriuos Dievas prakalbino Žmogų likimine prasme ir 
laime gyvenimo vingiuose ir įvykių raizgyne. Žmogui įgimta prisiminti 
ir pasakoti. Šis žmogaus polinkis yra svarbus jo turtas. Atminties pade- 
dama, Dievo tauta ne tik įprasmino gyvenamo meto skausmą ir džiaugs- 
mą, bet ir pajėgė gyventi ateities viltimi. Izraeliui buvo būdinga istorinė 
savimonė. Abraomui ir Sarai duotieji pažadai buvo vispusiškai įvykdyti 
Pažado Žemės užkariavimu (žr. Joz 21,45). Duodamas Žemės dovaną, 
Viešpats parodė savo ištikimybę; Izraelis turi būti ištikimas Viešpačiui. 
Teisėjų laikotarpiu Izraelio nepajėgumas būti ištikimam Sandoros 
įpareigojimams baigiasi bausmėmis. Izraelį pakartotinai engia priešai, bet 

jis gailisi ir atsiprašo, ir Viešpats atsiunčia teisėją išgelbėti žmones. 
Teisėjų knyga baigiasi izraeliečių visuomenės — Sandoros bendrijos 
subyrėjimu. Nesant stipraus valdovo, giminės buvo lyg pasimetusios ir 
elgėsi, kaip išmanė (žr. Ts 21,25). Samuelio knygos pasakoja apie 
Izraelio tapimą monarchija. 


1 ir 2 Samuelio knygų metmenys: 


A. Paskutinių teisėjų istorija 1 Sam 1L1-716 

B. Monarchijos įvedimas į Izraelį 1 Sam 8,1-12,25 

C. Saulius ir Dovydas 1 Sam 13,1-2 Sam 2,7 
D. Dovydo karaliavimas 2 Sam 2,8-20,26 

E. Priedai 2 Sam 21,1-24,25 

PIRMOJI SAMUELIO KNYGA 


A. PASKUTINIŲ TEISĖJŲ — ELIO IR 
SAMUELIO ISTORIJA 


1 
Samuelio gimimas 


1* Ramatajimuose gyveno kažkoks vyras, zufitas iš Efraimo 
aukštumų, vardu Elkana, efratiečio Zufo sūnaus Tohu'o sūnaus 
Elihu'o sūnaus Jerohamo sūnus. 2 Jis turėjo dvi žmonas.* Vienos 
vardas buvo Hana, o kitos Penina. 3 Tas vyras kasmet eidavo iš sa- 
vo miesto pagarbinti ir atnašauti aukų Galybių VIEŠPAČIUI* Ši- 
loe.* Ten du Elio sūnūs — Hofnis ir Finehas — buvo VIEŠ- 
PATIES kunigai. 


1,1-28 Pasakojimas apie bevaisę moterį, savo vėlesniame gyvenime pagimdžiusią 
nepaprastą palikuonį, kaip ypatingą malonę iš Dievo, pasirodo keletą kartų 
Šv. Rašte. Be Hanos, minima Sara (Pr 17,16-19), Rebeka (Pr 25,21-26), 
Rachelė (Pr 29,31; 30,22-24), Samsono motina (Ts 13,2-5) ir Elzbieta (Lk 
1,5-17). Neįprastas gimimas buvo laikomas nuoroda į to asmens svarbą 
vėlesniame jo gyvenime. 

1,2 “Jis turėjo dvi žmonas": dvipatystė Senojo Testamento laikais nebuvo įpras- 
tas reiškinys, bet buvo leidžiama (žr. Įst 21,15-17). 

1,3 “... Galybių VIEŠPAČIUI...“: vienas iš svarbių Sandoros Dievo — Jahvės 
titulų. Jis apima Kūrėjo dangaus skliauto galybes — saulę, mėnulį bei 
žvaigždes, ir Viešpaties tautą kare. “... Šilo'e...": nūdien Seilun(as] maž- 
daug 19 km į pietus nuo Nablus miesto. Šilo[as] buvo Sandoros Skrynios 
vieta Teisėjų laikotarpiu. Žr. Joz 18,1; Ts 21,19; Jer 7,12; Ps 78,60. 

I Sam 1,4-15 


*Vieną tokią dieną Elkana atnašavo auką. Jis duodavo dalis sa- 
vo žmonai Peninai ir jos sūnums bei dukterims, 5 bet Hanai jis 
duodavo dvigubą dalį, nes Haną jis mylėjo, nors VIEŠPATS ir bu- 
vo padaręs ją bevaisę. 5 Be to, jos varžovė, norėdama ją įskaudin- 
ti, tyčiodavosi iš jos, kad VIEŠPATS buvo padaręs ją bevaisę. 7 Taip 
būdavo kasmet: kada tik ji nueidavo į VIEŠPATIES Namus, ši taip 
iš jos tyčiodavosi, kad ji verkdavo ir nevalgydavo. š Jos vyras Elka- 
na jos klausdavo: “Hana, kodėl verki? Kodėl nevalgai? Kodėl tu 
tokia liūdna? Argi nesu aš tau daugiau negu dešimt sūnų?“ 

* Jiems pavalgius ir atsigėrus, Hana pakilo ir atsistojo prieš 
VIEŠPATĮ. Tuo metu kunigas Elis sėdėjo krėsle prie VIEŠPATIES 
šventyklos staktų. 19 Pilna kartėlio ji, graudžiai verkdama, meldėsi 
į VIEŠPATĮ. !! Darydama įžadą, ji tarė: 


“O, Galybių VIEŠPATIE, 

jei tu pažvelgsi į savo tarnaitės kančią, 

jei atsiminsi mane, neužmirši savo tarnaitės, 
jei suteiksi savo tarnaitei palikuonį, 

tada atiduosiu jį tau kaip naziritą* 

visoms jo gyvenimo dienoms: 

nei vyno, nei svaigių gėrimų jis negers,* 

ir skustuvas jo galvos nepalies“. 


12 Jai ilgai meldžiantis prieš VIEŠPATĮ, Elis stebėjo jos burną. 
15 Hana meldėsi širdimi. Judėjo tik jos lūpos, bet balso nebuvo 
girdėti. Elis pamanė, kad ji yra girta. 14 Jis tad jai tarė: “Kaip ilgai 
girta svirduliuosi? Išsipagiriok nuo vyno!“ !5 Bet Hana atsakė: 
“Ne, mano viešpatie! Aš esu labai nelaiminga moteris. Nesu gėrusi 
nei vyno, nei kito svaigaus gėrimo. Liejau savo širdį VIEŠPAČIUI. 


L11“... naziritą...": pažodžiui “pašvęstą". Žr. Sk 6,1-5 paaiškinimą. “... nei 
vyno, nei svaigių gėrimų jis negers...": pagal Septuagintos Kumrano 
rankraštį (O Ms 1,22). 

1 Sam 1,16-28 


16 Nepalaikyk savo tarnaitės niekam tikusia moterimi; šį visą laiką 
kalbėjau iš savo didelio skausmo ir kančios“. !7 “Tad eik ramybėje, 
— tarė Elis, — tesuteikia tau Izraelio Dievas, ko iš jo prašei“. 18 O 
ji sakė: “Teranda tavo tarnaitė malonę tavo akyse“. Po to moteris nu- 
ėjo savo keliu, su savo vyru pavalgė, atsigėrė su savo vyru, ir jos 
veidas daugiau nebebuvo prislėgtas. 1?* Kitą rytą, anksti pakilę, jie 
pagarbino VIEŠPATĮ ir leidosi kelionėn grįžti į savo namus Ramo- 
je. Elkana pažino savo žmoną ir VIEŠPATS ją atsiminė. 20 Hana 
tapo nėščia ir, atėjus jos metui, pagimdė sūnų. Ji pavadino jį Sa- 
mueliu, nes ji sakė: “Aš VIEŠPATIES jo prašiau". 

21 Vyras Elkana ir visa jo šeima ėjo atnašauti VIEŠPAČIUI me- 
tinės aukos ir įvykdyti savo įžado. 22 Bet Hana nėjo. Savo vyrui ji 
sakė: “Kai tik berniukas bus nutrauktas, aš jį nuvesiu. Tada jis at- 
sistos VIEŠPATIES akivaizdoje ir pasiliks ten amžinai. Aš jį atna- 
šausiu kaip naziritą visam laikui“. 23 Jos vyras Elkana jai tarė: “Da- 
ryk, kas tau atrodo geriausia. Būk namie, kol jį nujunkysi. Tik 
VIEŠPATS teįvykdo savo žodį!" Moteris tad pasiliko namie ir žin- 
dė savo sūnų, kol jo nenujunkė. 24 Kai nujunkė, ji pasiėmė jį drau- 
gė su treigiu jaučiu, efa miltų bei vynmaišiu vyno ir, nors jis bu- 
vo dar labai jaunas, atvedė jį į VIEŠPATIES Namus Šiloe. 25 At- 
našavę jautį, jie nuvedė berniuką pas Elį. 26 “Prašyčiau atleisti, mano 
viešpatie! Kaip tu esi gyvas, mano viešpatie, aš esu ta moteris, kuri 
čia tavo akivaizdoje stovėjo, melsdamasi į VIEŠPATĮ. 27 Dėl šito 
berniuko aš meldžiausi. VIEŠPATS man suteikė, ko iš jo prašiau. 
28 Todėl aš, savo ruožtu, skolinu jį VIEŠPAČIUI. Kol gyvas, jis bus 
paskolintas VIEŠPAČIUT". 

Ir ji paliko jį ten VIEŠPAČIUI.* 


1,19-28 Malda buvo išklausyta ir pažadas įvykdytas. Hebraiškasis žodis “prašiau" 
(žr. 20-ąją eilutę) reiškia ir “pa(si)skolinau". Atrodo, kad šis žodis turi 
būti susietas su žodžiais “paskolinusi" ir "paskolintas" (žr. 28-ąją eilutę). 
Hana buvo prašiusi, t.y. pasiskolinusi savo sūnų iš Dievo, užtat ji paskoli- 
no jį atgal Dievui, kurio malone jis buvo jai duotas. 

1,28 “... ji paliko jį ten VIEŠPAČIUT': pagal Septuagintos Kumrano rankraštį it 
Septuagintą (1 Sam 2,11). 

1 Sam 2,1-4 
2 
Hanos giesmė 
1* Hana meldėsi, tardama: 


“Mano širdis džiūgauja VIEŠPATYJE, 
mano jėga* yra mano Dievo išaukštinta, 
Mano burna juokiasi iš priešų; 
džiaugiuosi savo pergale. 


2 Nėra kito Šventojo kaip VIEŠPATS, 
tikrai nėra kito šalia tavęs; 
nėra Uolos* kaip mūsų Dievas. 
3 Liaukitės išdidžiai kalbėję, 
teneišeina iš jūsų burnos įžūlus žodis. 
Juk VIEŠPATS yra visa žinantis Dievas, — 
veiksmus jis nulemia. 
4 Galiūnų lankai yra sulaužomi, 
o silpnieji juosiasi jėga. 


2,1-10 Įkvėptiesiems autoriams-redaktoriams buvo įprasta įterpti į pasakojimą 
poemas. Poemos gali būti ankstyvesnės ir vėlesnės negu istorinis pasakoji- 
mo kontekstas. Šiame pasakojime poema, atrodo, yra Žymiai vėlesnė. Ji yra 
tautinė padėkos psalmė ir tapo literatūriniu modeliu Marijos padėkos gies- 
mei — Magnificat — Naujajame Testamente (žr. Lk 1,46-55). Giesmė pri- 
skiriama Hanai, Samuelio motinai, kaip padėka Dievui, nes ji buvusi ilgai 
nevaisinga pagimdė sūnų. Ji šlovina Dievą, nes jis padeda silpniesiems, su- 
tramdo galiūnus bei pakelia prislėgtuosius ir yra vienintelis tikros galybės 
šaltinis. Giesmė baigiasi malda už karalių (žr. 10-ąją eilutę). 

2,1 “... mano jėga...": pažodžiui “mano ragas“, t.y. įvaizdis keliančio galvą ra- 
guočio. Šios psalmės “aš/mano" yra ir tauta — Sandoros bendrija, ir pavie- 
nis asmuo — Hana. Bendrija ir pavienis žmogus yra dažnai sutapatinami. 

2,2 “... nėra Uolos kaip mūsų Dievas“: uolos įvaizdžiu Šv. Raštas rodo Dievo 
reikšmę žmogui. Nematomas Dievas, kaip ir matoma gamtoje uola, yra 
tvirtas ir amžinas. Ant uolos saugu; ant uolos galima ilsėtis. Su Dievu yra 
saugu, esant su juo, ilsimasi. 

1 Sam 2,5-11 


5 Kadaise buvę sotūs turi tarnauti už duoną, 
o alkanieji daugiau nebeaiksta. 
Bevaisė pagimdė septynis,* 
o daugelio vaikų motina yra vieniša. 

6* VIEŠPATS dalija mirtį ir duoda gyvastį; 
nuveda į Šeolą ir prikelia. 

7 VIEŠPATS suvargina, ir praturtina; 
jis nužemina, jis ir išaukština. 

8 Jis ištraukia vargšą iš dulkių, 
pakelia skurdžių iš šiukšlyno, 
pasodindamas juos su didžiūnais, 
suteikdamas jiems garbingą paveldo sostą. 
Nes VIEŠPAČIUI priklauso žemės stulpai,* 
ant jų jis padėjo pasaulį. 


9* Žingsnius savo ištikimųjų jis saugo, — 
nedorėliai tamsybėje žus, 
nes žmogus savo jėga nenugalės. 

10 VIEŠPATS! Jo priešai bus sutriuškinti; 
Aukščiausiasis sugriaus danguje. 
VIEŠPATS teis žemės pakraščius; 
suteiks jėgą savo karaliui* 
ir pergalę savo Pateptajam“,* 


11 Tada Elkana sugrįžo namo į Ramą, o berniukas pasiliko tar- 
nauti VIESPACIUI kunigo Elio priežiūroje. 


2,5 “... bevaisė pagimdė septynis": “septyni" yra stambios šeimos įvaizdis. Hana, 
atrodo, teturėjo tik šešis vaikus (žr. 21-ąją eilutę). 

2,6-7 Dievo rankoje visas žmogaus gyvenimas! “... duoda gyvastį“ sietina su 
gimimu, o ne su prisikėlimu. “Šeol(as]" — mirusiųjų vieta po žeme, pana- 
šiai kaip graikų Hadas (žr. Iz 14,9-21). 

2,8 “... žemės stulpai": žemė buvo laikoma didžiule, ant stulpų padėta platfor- 
ma. 

2,9 Mintis, kad geriesiems seksis, o blogieji kentės šiame pasaulyje buvo vyrau- 
janti tiesa prieštremtinėje Sandoros bendrijoje. Žr. Pat 3,9-10; 5,22-23. 
Įkvėptieji Jobo ir Koheleto knygų autoriai buvo šios tiesos kritikai. 

2,10 “Karalius" ir “Pateptasis" šiame kontekste siejasi su istoriškąja izraeliečių 
monarchija. 

1 Sam 2,12-23 
Elio sūnūs 


12* Elio sūnūs buvo niekšai. Jie nepaisė nei VIEŠPATIES, 13 nei 
kunigų pareigų žmonėms. Kam nors atnašaujant auką, mėsai dar 
tebeverdant, ateidavo kunigo tarnas, su trišake rankoje 14 ir smeigda- 
vo ją į katilą, ar į katiliuką, ar į skardą, ar į puodą. Visa, ką šakė 
iškeldavo, kunigas sau pasiimdavo. Taip jie elgdavosi Šilo'e su visais 
ten atėjusiais izraeliečiais. 15 Be to, prieš sudeginant taukus, kunigo 
tarnas ateidavo ir atnašaujančiam auką paliepdavo: “Duok mėsos 
kunigo kepsniui, nes jis iš tavęs virtos mėsos nepriims, bet tik 
šviežią". 16 O jeigu tas žmogus jam sakydavo: “Leisk jiems pirma 
taukus paversti dūmais, tuomet paimk, ką nori'; jis atsakydavo: “Ne! 
Turi man ją tuojau pat duoti; jei neduosi, jėga pasiimsiu“. 17 Taigi 
tų jaunų vyrų nuodėmė prieš VIEŠPATĮ buvo labai didelė, nes jie 
išniekino VIEŠPATIES atnašas. 


Samuelis Šilo'e 


18 Tuo tarpu Samuelis, apjuostas lininiu efodu, tarnavo VIEŠ- 
PATIES akivaizdoje. 1? Jo motina, būdavo, pasiuva jam mažutę 
skraistę ir kasmet, ateidama su vyru atnašauti metinės aukos, ją at- 
neša. 20 O Elis, būdavo, palaimina Elkaną ir jo žmoną, sakydamas: 
“Tesuteikia tau VIEŠPATS palikuonių iš šios moters už paskolą, 
kurią ji davė VIEŠPAČIUI". Po to jie, būdavo, sugrįžta namo. 2! 
VIEŠPATS aplankė Haną; ji pradėjo ir pagimdė tris sūnus ir dvi 
dukteris. Tuo tarpu jaunasis Samuelis augo VIEŠPATIES artume. 

22 Bet Elis jau buvo labai senas. Girdėdamas visa, ką jo sūnūs 
darė visam Izraeliui, ir kaip jie susieidavo su moterimis, tarnaujan- 
čiomis prie įėjimo į Susitikimo palapinę,* 23 jis tarė jiems: “Kodėl 
darote tokius dalykus? Juk aš iš visų žmonių girdžiu apie jūsų ne- 


2,12-26 Nedoras Elio sūnų elgesys supriešinamas Samuelio dvasiniam brendimui. 
Žr. 1 Sam 3. 

2,22 “.,. į Susitikimo palapinę...": izraeliečių šventykla Šilo'e buvo pastatas. 
Atrodo, kad užuomina apie Susitikimo palapinę yra atklydusi į šią vietą iš 
Išėjimo knygos (žr. 38,8). 


. 

1 Sam 2,24-32 


dorus darbus! 24 Mano sūnūs, liaukitės tai darę! Ką aš girdžiu Die- 
vo tautą pasakojant, nėra gera. 25 Jei žmogus nusideda žmogui, kas 
nors gali užtarti nusidėjėlį pas VIEŠPATĮ, bet jei žmogus nuside- 
da VIEŠPAČIUI, kas begali jį užtarti?“ Bet jie tėvo balso klausyti 
nenorėjo,* nes VIEŠPATS norėjo juos nubausti mirtimi. 

26 Tuo tarpu berniukas Samuelis augo amžiumi ir malone pas 
Dievą ir žmones. 


Pranašavimas Elio namams 


27 Dievo žmogus atėjo pas Elį ir jam tarė: “Taip kalbėjo 
VIEŠPATS: 'Aš apsireiškiau Egipte tavo protėvio* namams, kai jie 
buvo faraono namų vergai. 2š Aš išrinkau jį iš visų Izraelio gimi- 
nių būti mano kunigų — žengti prie mano aukuro, atnašauti smil- 
kalą ir vilkėti efodą* mano akivaizdoje — aš paskyriau tavo tėvo 
namams visas izraeliečių atnašas ugnimi. 2? Kodėl tad godžiomis 
akimis žiūri į aukas ir atnašas, kurias aš esu įsakęs? Kodėl tu sa- 
vo sūnus labiau gerbi negu mane, leisdamas jiems tukti iš pir- 
mienų kiekvienos mano tautos Izraelio atnašos?" 30 Todėl toks yra 
VIEŠPATIES, Izraelio Dievo, žodis: “Aš tikrai sakiau, kad tavo na- 
mai ir tavo protėvio namai turėtų man tarnauti amžinai, bet dabar 
VIEŠPATS pareiškia: “Ietampa tai man tolima! Aš gerbsiu tuos, 
kurie mane garbina, bet mane niekinantys bus paniekinti. 31 Tikėk 
manimi, ateina metas, nukirsiu tavo palikuonis ir tavo protėvio na- 
mų palikuonis. Nė vienas tavo namuose nesulauks žilos senatvės. 
32 Tuomet savo kančioje godžiomis akimis žiūrėsi į visą gerovę, kuri 


2,25 “... jie nenorėjo tėvo balso klausyti, nes VIEŠPATS norėjo juos nubaus- 
ti...": Dievas “sukietina" žmogaus širdį; žmogus "nenori" klausyti Dievo. Be | 
Dievo žmogus, kūrinys, negali nieko padaryti, bet žmogus, kūrinys yra at- 
sakingas už savo nuosprendį, nes turi laisvą valią. Šios dvi tiesos yra pabrė- 
žiamos Šv. Rašte. Žr. Iš 4,21; Joz 11,20; Iz 6,9-10. Elio sūnūs buvo . 
nepataisomi, Dievas leido jiems patirti jų elgesio padarinius. 

2,27 “... tavo protėvio namams...": užuomina apie Aaroną. 

2,28 “... efodą...": ne drabužis vilkėti, panašus į lininį efodą, minimą 18-oje 
eilutėje, bet dėžutė — kapšelis iš drobės, nešioti šventiesiems reikmenims, 
kurie buvo naudojami, ieškant Dievo atsakymo Teisėjų laikotarpiu (žr. TS 
17,5,18,14-15) iki pat Dovydo dienų (žr. 1 Sam 14, 18.41; 23,6-13; 30,7-8). 

1 Sam 2,33-3,6 


bus suteikta Izraeliui, bet tavo namuose nė vienas niekad nesu- 
lauks žilos senatvės. 33 Vieno iš tavo palikuonių* nuo savo aukuro 
nenukirsiu. Bet, kad išverktum akis ir Kiūdėtum širdimi, visas kitas 
tavo namų prieauglis mirs, kaip miršta žmonės nuo kalavijo. 34 Li- 
kimas tavo dviejų sūnų — Hofnio ir Finehaso — bus tau ženklas. 
Tą pačią dieną jiedu abu mirs. 35 O aš pažadinsiu sau ištikimą kuni- 
gą,* kuris elgsis pagal mano širdį ir mintį. Sukursiu jam tvirtus 
namus; jis eis tarnybą Pateptojo akivaizdoje amžinai. 36 Kas tik bus 
išlikęs iš tavo namų, ateis ir puls kniūpsčia dėl sidabrinio pinigo 
ar duonos kepalo, tardamas: “Prašyčiau paskirti mane į vieną iš 


2 5 


kunigiškų vietų, kad turėčiau duonos kąsnį'". 
3 
Dievas pašaukia Samuelį 


I* Berniukas Samuelis tarnavo VIEŠPAČIUI Elio priežiūroje. 
Tomis dienomis Dievo žodis* buvo retas ir regėjimas* nedažnas. 

2 Vieną dieną Elis miegojo savo įprastoje vietoje. Jo akys jau 
buvo taip aptemusios, kad jis vos galėjo matyti. 3 VIEŠPATIES lem- 
pa dar nebuvo užgesusi, ir Samuelis miegojo VIEŠPATIES šven- 
tykloje, kur buvo Dievo Skrynia. * Tada VIEŠPATS pašaukė Sa- 
muelį: “Samueli! Samueli!" “Aš čia!, — jis atsiliepė, > nubėgo pas 
Elį ir tarė: “Aš čia, nes mane šaukei". Bet jis atsakė: “Tavęs nešau- 
kiau. Eik atgal, gulkis miegoti". Tad jis sugrįžo ir atsigulė. 6 VIEŠ- 
PATS vėl pašaukė: “Samueli!" Samuelis atsikėlė, nuėjo pas Elį ir 
tarė: “Aš čia, nes mane šaukei". Bet jis atsakė: “Tavęs aš nešaukiau, 
mano sūnau. Eik atgal, gulkis miegoti". 


2,33“... vieno iš tavo palikuonių...": užuomina apie Abjatarą, pabėgusį iš Nobo 
(žr. 1 Sam 22,18-23; 1 Kar 2,26-27). 

2,35 “... ištikimą kunigą...: užuomina apie vyriausiąjį kunigą Zadoką. (Žr. 2 Sam 
3,17; 15,24; 1 Kar 1,8; 2,35.) 

3,1-4,1a Pasak žydų tikėjimo kraičio, Samuelis buvo dvylikos metų, kai jam ap- 
sireiškė Dievas. Taigi jis buvo panašus į Jėzų, kuris, būdamas dvylikos metų, 
kalbėjo Rašto žinovams Jeruzalės šventykloje (žr. Lk 2,40-52). 

3,1 “... Dievo žodis...regėjimas...": apreiškimas iš Dievo; Dievo žodis ir regėji- 
mas savo esme yra tas pat. Tuo metu bemaž nebuvo Dievo apreiškimo per 
pranašus. 

I Sam 3,7-21 


7Samuelis dar nebuvo VIEŠPATIES pažinojęs, ir VIEŠPATIES 
žodis dar nebuvo buvęs jam apreikštas. 

8 VIEŠPATS vėl pašaukė Samuelį — trečią kartą. Jis atsikėlė, 
nuėjo pas Elį ir jam tarė: “Aš čia, nes tu mane šaukei“. Dabar Elis 
suprato, kad berniuką šaukė VIEŠPATS. ? Todėl Elis tarė Samueliui: 
“Eik atgal, gulkis miegoti. Jei būtum vėl pašauktas, sakyk: “Kalbėk, 
VIEŠPATIE, nes tavo tarnas klauso". Taigi Samuelis sugrįžo į savo 
vietą ir atsigulė miegoti. 

10 VIEŠPATS atėjo ir, ten stovėdamas, pašaukė kaip pirma: 
“Samueli! Samueli!" Samuelis atsakė: “Kalbėk, nes tavo tarnas 
klauso". 11 Samueliui VIEŠPATS tarė: “Žiūrėk, aš padarysiu Izraely- 
je tokį dalyką, nuo kurio, apie tai išgirdus, kiekvienam spengs abi 
ausys. 12 Tą dieną įvykdysiu prieš Elį visa, ką esu grasinęs jo na- 
mams, nuo pradžios iki galo. 15 Jam paskelbiau, kad jo namus pa- 
smerksiu visam laikui už šią kaltę: nors jis žinojo, kad jo sūnūs 
elgėsi šventvagiškai, bet jų nesudraudė. 14 Todėl prisiekiu Elio na- 
mams, kad Elio namų kaltė niekad nebus išpirkta auka ar atnaša“. 

15 Samuelis gulėjo ten iki ryto. Tuomet jis atidarė VIEŠPA- 
TIES Namų duris. Apie regėjimą Eliui pasakyti bijojo. 16 Bet Elis 
pasišaukė Samuelį ir tarė: “Samueli, mano sūnau!" “Aš čia!, — jis 
atsakė. !7 Elis klausė: “Ką jis tau pasakė? Prašyčiau neslėpti nuo 
manęs. Tegu Dievas tau taip padaro ir dar prideda,* jei nuslėptum 
nuo manęs nors vieną žodį iš to, ką jis tau pasakė“. 18 Samuelis tad 
pasakė jam visa, nieko nenuslėpdamas. O jis atsakė: “Tai VIEŠ- 
PATS! Tedaro kas gera jo akyse!“ 

19 Samueliui augant, VIEŠPATS buvo su juo, nepalikdamas 
neįvykdyto nė vieno savo žodžio. 20 Visas Izraelis, nuo Dano iki 
Beer-Šebos, sužinojo, kad Samuelis buvo ištikimas VIEŠPATIES 
pranašas. 2: VIEŠPATS ir toliau pasirodydavo Šilo'e; VIEŠPATS ap- 
reiškė save Samueliui Šiloe su VIEŠPATIES žodžiu. 


3,17 “Tegu Dievas tau taip padaro ir dar prideda..."': įkvėptieji autoriai vengia 
pakartoti mums pačius prakeikimo žodžius. 

1 Sam 4,1-4 


O Samuelio žodžiai išėjo į visą Izraelį. Elis labai suseno, ir jo 
sūnūs vis nedoriau elgėsi VIEŠPATIES akivaizdoje. 


Filistinai nugali izraeliečius 
ir pagrobia Skrynią 


1 Tomis dienomis filistinai susibūrė karui prieš Izraelį,* Izraelis 
išžygiavo prieš juos į mūšį. Jie pasistatė stovyklą prie Eben-Ezerio, 
o filistinai pasistatė stovyklą prie Afeko. 2 Filistinai sustojo kovos ri- 
kiuotėje prieš Izraelį. Nuožmiame mūšyje filistinai nugalėjo IZ- 
raelį. Mūšio lauke jie užmušė apie keturis tūkstančius vyrų. 3 Su- 
grįžus kariuomenei į stovyklą, Izraelio seniūnai klausė: “Kodėl 
VIEŠPATS paguldė mus šiandien prieš filistinus? Atsineškime į čia 
VIEŠPATIES Sandoros skrynią iš Šilo'o, kad jis būtų tarp mūsų ir 
išgelbėtų mus iš priešų rankos". * Kariuomenė pasiuntė į Šiloą vy- 
rus ir parsinešė iš ten Galybių VIEŠPATIES, sėdinčio ant kerubų,* 
Sandoros skrynią. Anie du Elio sūnūs — Hofnis ir Finehas — bu- 
vo irgi su Dievo Sandoros skrynia. 


4,1 “Tomis dienomis Čilistinai susibūrė karui prieš Izraelį...": ši sakinio dalis 
yra iš Septuagintos. Filistinai pradėjo karą, sutelkdami savo ginkluotąsias pa- 
jėgas prieš izraeliečius (žr. 1 Sam 4,2-7,2). Filistinai buvo dalis Jūros tautų 
(žr. Ts 13,1). Jie atsikėlė į Kanaaną šiek tiek vėliau už izraeliečius ir 
varžėsi su jais, kurdami savo nausėdijas (žr. Am 4,7; Jer 47,4). Atrodo, kad 
tuomet filistinai jautėsi pakankamai galingi ir planavo užimti visą Kanaaną. 
Taigi apie 1050 m. prieš Kristų prasidėjo mirtinos izraeliečių grumtynės su 
filistinais dėl Pažado Žemės. 

4,1b-22 Filistinų strategija buvo užimti pajūrį ir Esdraelono slėnį, jungiantį pa- 
jūrį su Jordano slėniu. Jie siekė susilpninti izraeliečių giminių lygą, atskir- 
dami pietinio Kanaano gimines nuo šiaurinio Kanaano giminių. 

44“... sėdinčio ant kerubų...": šio Viešpaties titulo ištaka, atrodo, buvo Šilo'o 
šventovė. Dieviškoji Šlovė vaizduojama sėdinti soste, kurį neša per dangus 
sparnuoti padarai. Žr. Ez 1 ir 10 skyrių. 


137 


1 Sam 4,5-18 


5 VIEŠPATIES Sandoros skryniai atėjus į stovyklą, visas IZ- 
raelis sušuko tokiu skardžiu riksmu, kad net žemė sudrebėjo. * Iš- 
girdę riksmo sukeltą triukšmą, filistinai klausė: “Ką reiškia šis skar- 
dus šauksmas hebrajų* stovykloje?" Sužinoję, kad VIEŠPATIES 
Skrynia buvo atėjusi į stovyklą, 7 filistinai išsigando ir sakė: “Die- 
vai atėjo į stovyklą!" Jie šaukė: “Vargas mums, nes nieko panašaus 
nėra buvę nei vakar, nei užvakar! 3 Vargas mums! Kas gali išgelbėti 
mus iš šių galingų dievų* rankos? Juk yra dievai, kurie ištiko 
Egiptą visokiomis nelaimėmis dykumoje! ? Bet išdrįskite ir būkite 
vyrai, filistinai! Kitaip tapsite hebrajų vergais, kaip jie buvo jūsų 
vergai. Būkite vyrai ir kovokite!“ 19 Filistinai kovojo. Izraelis buvo 
nugalėtas, jie visi pabėgo į savo namus. Pralaimėjimas buvo labai 
didelis; iš Izraelio krito trisdešimt tūkstančių pėstininkų. !! Dievo 
Skrynia buvo paimta į nelaisvę; abu Elio sūnūs — Hofnis ir Fine- 
has — žuvo. 


Elio mirtis 


12 Vienas vyras iš Benjamino giminės, išbėgęs iš kovos rikiuo- 
tės, tą pačią dieną pasiekė Šilo'ą. Jo drabužiai buvo suplėšyti ir 
galva purvu aptaškyta. 13 Atėjęs žiūri, Elis sėdi krėsle prie kelio 
laukdamas, — jo širdis drebėjo dėl Dievo Skrynios. Vyrui įėjus į 
miestą ir paskelbus žinią, visas miestas pradėjo šaukti. 14 Elis, iš- 
girdęs riksmą, teiravosi: “Ką reiškia tas sąmyšis?" Tada atskubėjo 
anas vyras ir jam pranešė. 15 Elis turėjo devyniasdešimt aštuonerius 
metus, jo akys buvo taip nusilpusios, kad jis nebegalėjo matyti. 
16Vyras Eliui tarė: “Aš ką tik atėjau iš mūšio. Aš šiandien išbėgau 
iš mūšio lauko“. Elis klausė: “O kas atsitiko, mano sūnau?“ !7 Ži- 
nios nešėjas atsakė: “Izraelis bėgo nuo filistinų. Iš tikrųjų kariuo- 
menę ištiko baisios skerdynės. Be to, abu tavo sūnūs — Hofnis ir 
Finehas — žuvo, o Dievo Skrynia yra paimta į nelaisvę!“ 18 Jam 
paminėjus Dievo Skrynią, Elis virto aukštielninkas iš savo krėslo 


446“... hebrajų stovykloje...": žodis “hebrajai/hebrajų" ankstesnėse Šv. Rašto 
knygose yra tik svetimtaučių lūpose kaip paniekos išraiška (žr. Pr 39,14; 
43,32). Patys izraeliečiai jį retai tevartoja. Tik vėliau pranašas Jona ir apaš- 
talas Paulius didžiuosis, sakydami: “Aš esu hebrajus" (žr. Jon 1,9; Fil 3,5). 

4,8“... iš šių galingų dievų rankos...": filistinai buvo politeistai ir garbino daug 
dievų. Užtat jie įsivaizduoja, kad ir izraeliečiai garbina daug dievų. 

„I šam 419355 


šalia vartų, nusilaužė sprandą ir numirė, nes jis buvo senas ir sun- 
kus žmogus. Jis buvo išbuvęs teisėju Izraelyje keturiasdešimt metų. 
19 Jo marti, Finehaso žmona, buvo nėščia ir turėjo netrukus 
gimdyti. Išgirdusi žinią, kad Dievo Skrynia buvo paimta į nelaisvę, 
kad jos uošvis ir jos vyras yra mirę, ji buvo apimta gimdymo skaus- 
mų, prigludo prie žemės ir pagimdė. 20 Jai mirštant, padedančios 
moterys kalbėjo: “Nebijok, nes pagimdei sūnų“. Bet ji neatsakė ir 
nekreipė dėmesio. 21 Vaiką ji pavadino Ichabodu, sakydama: “Šlovė 
pasitraukė iš Izraelio!“ dėl to, kad Dievo Skrynia buvo paimta į. 
nelaisvę ir dėl savo uošvio bei vyro mirties. 22 “Šlovė pasitraukė iš 
Izraelio, — ji tarė, — nes Dievo Skrynia yra paimta į nelaisvę". 


5 
Skrynia vargina filistinus 


1* Filistinai, paėmę į nelaisvę Dievo Skrynią, nugabeno ją nuo 
Eben-Ezerio į Ašdodą.* 2 Tada filistinai paėmė Dievo Skrynią, 
įnešė ją į Dagono* šventyklą ir pastatė šalia Dagono. 3 Atsikėlę 
anksti kitą rytą, Ašdodo gyventojai rado Dagoną gulintį kniūpsčią 
žemėje prieš VIEŠPATIES Skrynią. Pakėlę Dagoną, pastatė jį vėl į 
savo vietą. * Bet jiems atsikėlus anksti kitą rytą, Dagonas buvo par- 
griuvęs kniūpsčias priešais VIEŠPATIES Skrynią. Dagono galva ir 
abi rankos buvo nukirstos ir gulėjo ant slenksčio. Vien Dagono 
liemuo buvo likęs. 5 Todėl net iki šios dienos Dagono kunigai ir visi, 
einantys į Dagono šventyklą, neužmina Dagono slenksčio* Ašdode. 


51-12 Šis šmaikštus pasakojimas apie izraeliečių Dievo artumo įvaizdį guodė ir 
džiugino izraeliečius niūrioje būklėje. “Ašdodas" buvo vienas iš penkių filis- 
tinų lygos miestų. Kitų keturių vardai: Aškelonas, Ekronas, Gatas ir Gaza. 

5,2 “Dagon [0] šventyklą...": Dagonas buvo pagrindinis filistinų dievas (žr. Ts 
16,23). Sprendžiant iš vardo, Dagoną filistinai pasiskolino iš savo kaimynų 
semitų. Vardas “Dagon" gali reikšti “žuvį", — filistinai gyveno arti jūros, 
— bet nūdien “Dagon (as) laikomas “grūdais". Taigi Dagonas buvo vienas 
iš žemdirbių "apvaisinimo" dievų. 

5,5 “... neužmina Dagono slenksčio...": durų slenkstis primityviose religijose bu- 
vo prietaringai gerbiamas. Einant į šventyklą, reikėjo jį peršokti. Šio pa- 
pročio ištaka yra labai sena. Šiuolaikinis paprotys pernešti nuotaką per namų 
slenkstį turbūt yra ano papročio liekana. Ir Lietuvoje per slenkstį negalima 
sveikintis, nes teks dėl ko nors nesutarti ar net susipykti. 

1 Sam 5,6-6,3 


6 VIEŠPATIES ranka buvo sunki Ašdodo gyventojams. Jis nio- 
kojo juos — Ašdodą ir jo žemes, — ištikdamas skauduliais.* 7 Aš- 
dodo gyventojai, matydami tokią padėtį, kalbėjo: “Izraelio Dievo* 
Skrynios negalime laikyti pas save, nes jo ranka yra sunki mums ir 
mūsų dievui Dagonui". 3 Jie tad, sušaukę pas save visus filistinų 
didžiūnus, teiravosi: “Ką turime daryti su Izraelio Dievo Skrynia?“ 
Jie atsakė: “Tebūna Izraelio Dievo* Skrynia perkelta į Gatą". Taigi 
Izraelio Dievo Skrynia buvo nugabenta į Gatą. ? Bet jiems perkėlus 
ją į Gatą, pakilo prieš miestą VIEŠPATIES ranka, sukeldama baisų 
klaiką. Jis taip skaudžiai palietė miesto gyventojus, jaunus ir senus, 
kad juos ištiko skauduliai.* 10 Jie tad išsiuntė Izraelio Dievo* 
Skrynią į Ekroną. Bet Dievo Skryniai atėjus į Ekroną, Ekrono 
žmonės šaukė: “Pas mus jie perkėlė Izraelio Dievo Skrynią mums 
ir mūsų giminei išžudyti!“ 1! Todėl jie, sušaukę pas save visus filis- 
tinų didžiūnus, sakė: “Neškite iš čia Izraelio Dievo* Skrynią! 
Tegrįžta ji į savo vietą, kad ji neišžudytų mūsų ir mūsų giminės!“ 
Visą miestą buvo apėmusi mirties baimė. VIEŠPATIES ranka ten 
buvo labai sunki. 12 Vyrai, išvengę mirties, buvo skaudulių* ištikti, 
Miesto dejavimas kilo iki pat dangaus. 


6 
Skrynia sugrąžinama 


1* VIEŠPATIES Skrynia išbuvo filistinų žemėje septynis mė- 
nesius. 2 Tada filistinai sušaukė savo kunigus bei būrėjus ir klausė: 
“Ką turime daryti su VIEŠPATIES Skrynia? Pasakykite mums, kaip 
turėtume ją pasiųsti atgal į jos vietą“. 3 Jie tarė: “Jei norite siųsti 
atgal Izraelio Dievo Skrynią, nesiųskite jos vienos. Jūs turite būti- 
nai atsilyginti jam atnaša už kaltę.* Tuomet jūs būsite išgydyti. Kai 


5,6.9.12 “.., skauduliai...": su nuožmia galvijų maro epidemija susijusios 


apraiškos. 
5,7.8.10.11 “... Izraelio Dievo Skrynios...“: filistinai, atrodo, nuvokia, kad 


izraeliečiai turi tik vieną Dievą. 

6,1-7,2 Filistinai, priskirdami savo nelaimes Izraelio Dievo Skryniai, ją grąžina 
izraeliečiams. 

6,3 “... atnaša už kaltę...": permaldavimo atnaša po netyčinio nusižengimo Die- 
vo įsakui ryšium su šventais daiktais nuosavybės teisėmis. Žr. Kun 6,1-7. 

1 Sam 6,4-12 


jūs būsite išsipirkę, kodėl jo ranka neturėtų atsitraukti nuo jūsų?“ 
4 Jie klausė: “Kokia yra kaltės atnaša, kuria turime jam atsilygin- 
t?“ Jie atsakė: “Penki auksiniai skauduliai* ir penkios auksinės pe- 
lės,* pagal filistinų didžiūnų skaičių, nes ta pati bėda ištiko visus 
jus ir jūsų didžiūnus. 5 Turite tad padirbti atvaizdus savo skaudulių 
ir atvaizdus savo pelių, kurios niokoja kraštą, ir pagarbinkite Izrae- 
lio Dievą. Galbūt jis nuims savo ranką nuo jūsų, nuo jūsų dievų ir 
nuo jūsų krašto? 6 Kodėl turėtumėte sukietinti savo širdį, kaip sa- 
vo širdį sukietino egiptiečiai ir faraonas? Argi ne tiesa, kad, jam 
pasityčiojus iš jų, jis turėjo leisti izraeliečiams išeiti, ir jie išėjo? 
7Dabar tad imkitės darbo, padirbkite naują vežimą ir paimkite dvi 
melžiamas karves, dar niekad nekinkytas į jungą. Karves pakin- 
kykite į vežimą, bet uždarykite iš paskos sekančius jų veršius. 
sPaėmę VIEŠPATIES Skrynią, įkelkite ją į vežimą. Šalia jos dėžė- 
je padėkite auksinius atvaizdus, kuriuos grąžinate jam kaip kaltės 
atnašą. Pavarykite ją, tegu ji eina savo keliu. ? Bet Žiūrėkite! Jei ji 
kils į Bet-Šemešą* — keliu į savo žemę, tai jis bus mus užgavęs 
ta baisia nelaime. O jei ne, tai žinosime, kad ne jo ranka bus mus 
ištikusi. Tik atsitiktinai buvome užgauti“, 

10 Vyrai taip ir padarė. Paėmę dvi melžiamas karves, įkinkė 
jas į vežimą, o jų veršius uždarė namie. !! Jie įkėlė į vežimą VIEŠ- 
PATIES Skrynią ir dėžę su auksinėmis pelėmis ir jų skaudulių at- 
vaizdais. 12 Karvės ėjo tiesiai į priekį Bet-Šemešo link, ėjo vis tuo 
pačiu keliu ir baubdamos, nesukdamos nei į dešinę, nei į kairę. O 
filistinų didžiūnai ėjo paskui jas iki pat Bet-Šemešo ribos. 


6,4 “... penki auksiniai skauduliai...penkios auksinės pelės...": graikiškasis 
Septuagintos vertimas pabrėžia, kad marą lydėjo aibės pelių. Paprastai galvi- 
jų maru užkrečia žiurkių nešiojamos blusos. Užtat filistinai teisingai galvo- 
jo, ligą susiedami su tomis “pelėmis" (žiurkėmis). Pasiųsdami juos kanki- 
nančių dalykų atvaizdų, jie tikėjosi, vadovaudamiesi magijos dėsniu, jų 
nusikratyti. Jie vylėsi, kad Izraelio Dievas bus patenkintas jų dosnumu. 

69“... į Bet-Šemešą...": šis miestas buvo arčiausiai Ekrono, kur buvo laikoma 
Skrynia prieš ją sugrąžinant izraeliečiams. 

1 Sam 6,13-7,1 
Skrynia sugrįžta į Izraelį 


13 Bet-Šemešo žmonės slėnyje pjovė kviečius. Pakėlę akis, 
pamatė Skrynią. Ją matydami, jie džiūgavo. 14 Vežimas įvažiavo į 
Jehošuos iš Bet-Šemešo lauką ir ten sustojo. Sukapoję vežimą, 
karves jie atnašavo VIEŠPAČIUI kaip deginamąją auką. Ten buvo 
didelis akmuo. 15 Levitai, nukėlę VIEŠPATIES Skrynią ir šalia jos 
buvusią dėžę, kurioje buvo auksiniai daiktai, padėjo visa ant didžio- 
jo akmens. Po to Bet-Šemešo žmonės tą dieną atnašavo VIEŠPA- 
ČIUI deginamąsias aukas ir kitokias aukų atnašas. 16 Tai stebėjusieji 
penki filistinų didžiūnai tą pačią dieną sugrįžo į Ekroną. 

17 Šie yra auksiniai skauduliai, kuriuos filistinai davė VIEŠ- 
PAČIUI kaip atnašą už kaltę: vieną už Ašdodą, vieną už Gazą, 
vieną už Aškeloną, vieną už Gatą, vieną už Ekroną. 18 Ir auksinių 
pelių pagal skaičių visų penkiems filistinų didžiūnams priklausančių 
miestų — įtvirtintų miestų ir atvirų gyvenviečių skaičių. Didysis 
akmuo, ant kurio buvo padėta VIEŠPATIES Skrynia, tebėra iki šios 
dienos Jehošuos iš Bet-Šemešo lauke. 

19 Jechonijo palikuonys nedžiūgavo su Bet-Šemešo žmonėmis, 
kai jie sutiko VIEŠPATIES Skrynią. VIEŠPATS užmušė iš jų sep- 
tyniasdešimt. Žmonės raudojo, nes VIEŠPATS buvo ištikęs juos 
baisia nelaime. 20 Bet-Šemešo vyrai klausė: “Kas gali stotis tarnauti 
VIEŠPAČIUI, šiam šventajam Dievui? Pas ką jis nuo mūsų eis?" 
21 Jie tad išsiuntė pasiuntinius pas Kirjat-Jearimų* gyventojus pa- 
sakyti: “Eilistinai sugrąžino VIEŠPATIES Skrynią. Ateikite ir 
paimkite ją pas save“. 


7 
1 Kirjat-Jearimų žmonės atėjo, paėmė VIEŠPATIES Skrynią ir 


įnešė ją į Abinadabo namus ant kalvos. Jo sūnų Eleazarą jie 
pašventino rūpintis VIEŠPATIES Skrynia. 


6,21 “... pas Kirjat-Jearimų gyventojus...“: Skrynia buvo nunešta į Kirja!- 
Jearimus, nes Šilo'as tuo metu buvo sunaikintas. Žr. Jer 7,12-14; 26,6-9. 

1 Sam 7,2-11 
Samuelis: teisėjas ir gelbėtojas 


2 Praslinko daug laiko — dvidešimt metų — nuo tos dienos, 
kai Skrynia buvo apgyvendinta Kirjat-Jearimuose. Visi Izraelio na- 
mai ilgėjosi VIEŠPATIES. 3 Samuelis tarė visiems Izraelio namams: 
“Jei grįžtate pas VIEŠPATĮ visa savo širdimi, pašalinkite iš savo tar- 
po svetimus dievus bei Aštarotes, atiduokite širdį VIEŠPAČIUI ir 
tik jam vienam tarnaukite. Tada jis išgelbės jus iš filistinų rankos“. 
4 Izraeliečiai tad pašalino Baalus bei Aštarotes* ir tarnavo tik VIEŠ- 
PAČIUI. 

3 Tada Samuelis tarė: “Surinkite visą Izraelį į Mizpą. Aš mal- 
dausiu VIEŠPATĮ jūsų labui". 6 Jie tad susirinko Mizpoje, sėmėsi 
vandens ir jį liejo ant žemės priešais VIEŠPATĮ.* Tą dieną jie 
pasninkavo ir išpažino: “Mes esame nusidėję VIEŠPAČIUI", O 
Samuelis elgėsi Mizpoje kaip izraeliečių teisėjas. 

7 Kai filistinai išgirdo, kad izraeliečiai yra susirinkę Mizpoje, 
filistinų didžiūnai išžygiavo prieš Izraelį. O apie tai išgirdę, izrae- 
liečiai drebėjo iš baimės. 3 Izraeliečiai Samuelį maldavo: “Neapleisk 
mūsų, nenustok šauktis į VIEŠPATĮ, mūsų Dievą, kad išgelbėtų mus 
iš filistinų rankos“. ? Samuelis tad paėmė žinduklį ėriuką ir atnašavo 
jį VIEŠPAČIUI kaip deginamąją auką. Samuelis šaukėsi į VIEŠ- 
PATĮ Izraelio labui, ir VIEŠPATS jo išklausė. !0 Atsitiko, kad, 
Samueliui atnašaujant deginamąją auką, filistinai pradėjo mūšį prieš 
Izraelį. Bet VIEŠPATS tą dieną sugriaudė baisiai prieš filistinus. 
Jis sukėlė tarp jų tokį sąmyšį, kad juos nugalėjo izraeliečiai. 11 Izrae- 
lio vyrai išėjo iš Mizpos ir vijosi filistinus, niokodami juos iki pat 
anapus Bet-Karo. 


74 “... Baalus bei Aštarotes...": pagrindiniai kanaaniečių gamtos dievai. 
Izraeliečiai, atėję į Kanaaną, turėjo tapti žemdirbiais. Mokydamiesi iš 
kanaaniečių dirbti žemę, jie susigundydavo perimti ir jų religiją. Kanaaniečių 
žemdirbystė turėjo religinę savimonę. 

76“... sėmėsi vandens ir jį liejo...priešais VIEŠPATĮ": liejamoji vandens atnaša 
buvo neįprasta, nes paprastai buvo liejamas vynas. Žmonėms, patyrusiems 
gyvenimą dykumoje, vanduo buvo labai svarbus gyvybei palaikyti. “Lieti 
vandenį ant žemės“ turėjo simbolinę prasmę. Žr. 2 Sam 14,14. 

1 Sam 7,12-8,5 


12 Samuelis paėmė akmenį ir, pastatęs jį tarp Mizpos ir Šeno, 
pavadino jį Eben-Ezeriu.* “Nes iki šiol, — jis sakė, — VIEŠ- 
PATS mums padėjo“. 13 Filistinai buvo prislėgti ir daugiau nebe- 
siveržė į Izraelio žemę. VIEŠPATIES ranka buvo prieš filistinus per 
visas Samuelio dienas. !4 Miestai, kuriuos filistinai buvo pačmę iš 
Izraelio, nuo Ekrono iki Gato, buvo sugrąžinti Izraeliui. Izraelis at- 
gavo iš filistinų visas savo žemes. Be to, buvo taika tarp Izraelio ir 
amoriečių. 

15 Samuelis buvo Izraelio teisėju per visą savo gyvenimą. 16 Kas- 
met jis apsukdavo Bet-Elio, Gilgalo ir Mizpos ratą ir būdavo 
Izraelio teisėju visose tose vietose. Po to sugrįždavo į Ramą, nes ten 
buvo jo namai. Ir ten jis būdavo Izraelio teisėju; ten jis pastatė au- 
kurą VIEŠPAČIUI. 


B. MONARCHIJOS ĮVEDIMAS Į IZRAELĮ 
8 
Žmonės prašo karaliaus 


1* Savo žiloje senatvėje Samuelis Izraelio teisėjais paskyrė sa- 
vo sūnus. 2 Jo pirmagimio sūnaus vardas buvo Joelis, o antrojo sū- 
naus vardas Abijas. Jiedu buvo teisėjais Beer-Šeboje. 3 Sūnūs nėjo 
jo keliais, bet palinko į godumą. Imdami kyšius, jie iškraipydavo 
teisingumą. 

4 Todėl susibūriavę visi Izraelio seniūnai, atėjo pas Samuelį į 
Ramą 5 ir jam tarė: “Žiūrėk, tu pasenai, o tavo sūnūs neina tavo 


7,12 “... pavadino (akmenį) Eben-Ezeriu": arba “Eben-haEzer", t.y. “Pagalbos 
akmeniu". 
8,1-22 Lūžis ir pervarta politinėje ir religinėje Izraelio istorijoje. Skrynios šventykla 
Šilo'e buvo griuvėsiai, Sandoros bendrija nebeturėjo vienybės simbolio, 
„filistinai grasino užimti kraštą. Žmonės prašė Samuelį paskirti karalių ir duoti 
Sandoros bendrijai centralizuotą valdymo formą. Samueliui toks prašymas 
nebuvo prie širdies. Dievo liepimu, jis davė santūrų, įspėjimą apie karaliaus 
teises. 

1 Sam 8,6-22 


keliais. Todėl paskirk mums karalių, kad mus valdytų, kaip yra vi- 
sose tautose“. 6 Samueliui nepatiko, kad jie sakė: “Duok mums ka- 
ralių, kad mus valdytų". Užtat Samuelis kreipėsi malda į VIEŠPATĮ, 
7ir VIEŠPATS Samueliui atsakė: “Paklausyk žmonių balso ir vis- 
ko, ką jie tau sako, nes ne tave jie atmetė. Mane jie atmetė,* kad 
nebūčiau jų karaliumi. 3 Lygiai kaip jie yra darę man nuo tos die- 
nos, kurią išvedžiau juos iš Egipto, iki šios dienos, palikdami ma- 
ne ir tarnaudami kitiems dievams. Taip jie ir tau daro. * Dabar tad 
klausyk jų balso! Tačiau turi juos rimtai įspėti ir jiems pasakyti apie 
teises karaliaus, kuris juos valdys“. 

10 Samuelis tad perdavė visus VIEŠPATIES žodžius žmonėms, 
kurie buvo prašę iš jo karaliaus. !! Jis tarė: “Tokios bus teisės kara- 
liaus, kuris jus valdys: jis ims jūsų sūnus ir paskirs juos į savo ve- 
žimus, ar į savo raitelius, ar bėgti palydovais pirma jo vežimo. 12Jis 
paskirs sau iš jų tūkstantininkus ir penkiasdešimtininkus; arba jie 
turės arti jo laukus, nuimti jo derlių, dirbti jam karo reikmenis ir 
vežimų padargus. 13 Jis ims jūsų dukteris kvepalų dirbėjomis, 
virėjomis ir kepėjomis. 14 Jis paims geriausius jūsų laukus, vynuogy- 
nus, alyvmedžių sodus ir atiduos savo dvariškiams. 15 Jis paims 
dešimtadalį jūsų grūdų ir vynuogių derliaus ir atiduos savo parei- 
gūnams ir dvariškiams. 16 Jis paims jūsų vergus bei vergės, geriau- 
sius jūsų galvijus bei asilus ir paskirs juos prie savo darbų. !7 Jis 
paims dešimtadalį jūsų kaimenių, ir jūs tapsite jo vergais. 1š Ateis 
diena, kai jūs skųsitės savo karaliumi, kurį būsite išsirinkę. Bet tą 
dieną VIEŠPATS jūsų neišklausys“. 

19 Žmonės atsisakė klausyti Samuelio balso. Jie sakė: “Ne! 
Mums turi būti karalius, 20 kad ir mes galėtume būti kaip kitos 
tautos. Tevaldo mus mūsų karalius, tegu mus veda, tekovoja mūsų 
kovas“. 2! Išklausęs visus žmonių žodžius, Samuelis pakartojo juos 
į VIEŠPATIES ausis. 22 VIEŠPATS Samueliui tarė: “Klausyk jų bal- 
so ir paskirk karalių, kad juos valdytų“. Tada Samuelis tarė Izrae- 
lio vyrams: “Eikite kiekvienas į savo miestą“. 


8,7“... mane jie atmetė...": Izraelis užmiršo, kad jis nėra kaip kitos tautos. 
Sekdamas kitų tautų pavyzdžiu ir atmesdamas savo tikrąjį karalių — Jahvę, 
Sandoros Dievą, Izraelis tapo neištikimas savo pašaukimui. 

1 Sam 9,1-10 
9 
Saulius ir jo tėvo asilai 


1 Tarp Benjamino vyrų buvo vyras, vardu Kišas, — Afijaho 
sūnaus Bekorato sūnaus Saruro sūnaus Abielio sūnus, — benjami- 
naitis, pasiturintis žmogus. 2 Jis turėjo sūnų, šaunų jauną vyrą, var- 
du Saulius. Tarp izraeliečių šaunesnio vyro už jį nebuvo; visa gal- 
va jis buvo aukštesnis už kitus vyrus. 

3 Kartą pasiklydo Sauliaus tėvo Kišo asilės. Tėvas tada savo sū- 
nui Sauliui tarė: “Pasiimk vieną iš tarnų ir eik ieškoti asilių“. * Per- 
ėjo per Efraimo aukštumas, perėjo per Šališo sritį, bet jų nesurado. 
Jie perėjo ir Šaalimų sritį, bet jų nei ten nebuvo. Galop jie perėjo 
ir per visą Benjamino žemę, bet vis jų nesurado. 

5 Jiems pasiekus Zufo sritį, Saulius kalbėjo su juo ėjusiam tar- 
nui: “Eikš, grįžkime namo, kad mano tėvas, metęs rūpintis asilėmis, 
nepradėtų rūpintis mumis“. 6 Bet tarnas atsakė: “Klausyk! Šiame 
mieste yra Dievo žmogus. Tas žmogus yra labai gerbiamas. Ką tik 
jis pasako, tai visuomet įvyksta. Užeikime ten. Galbūt jis parodys 
mums kelią, kuriuo turėtume eiti“, 7 “Žiūrėk, — Saulius tarė tarnui, 
— jei užeisime, ką mes galėtume tam žmogui nunešti? Duona mūsų 
maišeliuose yra išsibaigusi, nėra jokios dovanos, kurią galėtume nu- 
nešti. Ką mes turime?“ š Tarnas vėl atsakė Sauliui: “Va, aš kaip tik 
turiu sidabrinio šekelio ketvirtį.* Aš galiu duoti jį Dievo žmogui, 
kad jis mums nurodytų kelią“. ? Seniau Izraelyje, kas tik eidavo 
teirautis Dievo, sakydavo: “Eikit šen, eikime pas regėtoją', nes kas 
dabar yra vadinamas pranašu, seniau buvo vadinamas regėtoju. 
10Saulius tarnui tarė: “Gerai sakai! Eikime!“" Jiedu tad pakilo eiti 
į miestą, kuriame gyveno Dievo žmogus. 


9,8 “... turiu sidabrinio šekelio ketvirtį": maždaug 2,84 g sidabro. 

1 Sam 9,11-21 
Saulius sutinka Samuelį 


11* Lipdami šlaitu į miestą, jiedu sutiko keletą merginų, išei- 
nančių vandens semtis, ir jų pasiteiravo: “Ar regėtojas yra čia?" 
12“Taip, — jos atsakė, — va jis kaip tik čia ir yra. Paskubėk, nes 
jis ką tik atėjo į miestą dėl to, kad žmonės šiandien atnašauja auką 
aukštumos alkoje. 13 Kaip tik įeisite į miestą, jį rasite, dar neišėjusį 
į aukštumos alką valgyti. Žmonės nevalgys, kol jis neateis. Tik po 
to, kai jis palaimins auką, pakviestieji svečiai pradės valgyti. Eikite 
nedelsdami, ir jį tuojau pat rasite". 14 Jie tad nuėjo į miestą. Įeida- 
mi į miestą, jie pamatė priešais iš miesto ateinantį Samuelį pake- 
liui į aukštumos alką. 

15 Vieną dieną prieš Sauliaus atėjimą VIEŠPATS buvo Samue- 
liui pasakęs: 16 “Rytoj šiuo laiku aš atsiųsiu pas tave vyrą iš Benja- 
mino žemės, O tu jį patepsi mano tautos Izraelio valdovu. Jis išgel- 
bės mano tautą iš filistinų rankos, nes aš mačiau savo tautos kan- 
čią, jų dejavimas: mane yra pasiekęs“. !7 Vos Samueliui pamačius 
Saulių, VIEŠPATS jam tarė: “Žiūrėk, šis yra vyras, apie kurį tau 
sakiau: "Jis valdys mano tautą'“. 18 Saulius priėjo prie Samuelio 
vartuose ir tarė: “Prašyčiau man pasakyti, kur yra regėtojo na- 
mai?" 19 Samuelis jam atsakė: “Aš esu regėtojas. Kopk pirma 
manęs į šventovę ant kalvos, nes tu šiandien turi kartu su manimi 
valgyti. O rytą, prieš tave išleisdamas, pasakysiu visa, kas tau guli 
ant širdies.* 20 Apie asiles, pasiklydusias prieš tris dienas, nebesi- 
rūpink, nes jos jau surastos. Į ką gi nukreiptas visas Izraelio troški- 
mas? Argi ne į tave ir tavo protėvių namus?“ 2! Saulius atsakė: “Aš 
esu tik benjaminaitis, iš vienos mažiausių Izraelio giminių, ir ma- 
no klanas yra menkiausias tarp Benjamino giminės klanų! Kodėl tad 
man sakai tokius dalykus?" 


9,11-14 Atrodo, kad miestas tupėjo ant kalvos šlaito, buvo mažas ir turėjo ak- 
menines sienas su vienais vartais. Šaltinis buvo kalvos papėdėje, o aukštu- 
mos alka — šventovė — ant kalvos viršūnės. Samuelis, kaip kunigas, 
vadovavo vaišėms, kurios būdavo po kai kurių aukų atnašavimo. Ilgainiui 
aukštumų alkos buvo išnaikintos (žr. Įst 12,2-3; 2 Kar 23,8-9). 

9,19“... kas tau guli ant širdies...": turbūt Saulių slėgė filistinų priespauda. 

1 Sam 9,22-10,1 


22 Tada Samuelis paėmė Saulių bei jo tarną ir, nuvedęs į salę, 
pasodino juos pirmoje vietoje tarp pakviestųjų, kurių buvo apie tris- 
dešimt. 23 O virėjui Samuelis tarė: “Paduok jam tą dalį, kurią tau 
padaviau — aną, kurią liepiau atidėti į šalį“. 24 Virėjas tad paėmė 
šlaunį bei visa, kas buvo ant jos,* ir padėjo Sauliui. O Samuelis 
tarė: “Žiūrėk, kas buvo atidėta į šalį, yra tau padėta. Valgyk, nes tai 
buvo laikoma tau iki paskirto laiko, kad valgytumei su svečiais“. Tą 
dieną Saulius valgė su Samueliu. 

25 Jiems nusileidus nuo aukštumos alkos į miestą, Sauliui bu- 
vo paklotas guolis ant namų stogo,* ir jis atsigulė miegoti. 26 Auš- 
tant, Samuelis pašaukė Saulių, miegojusį ant stogo, tardamas: 
“Kelkis, palydėsiu tave į kelionę". Saulius atsikėlė ir juodu abu, 
Samuelis ir jis, drauge išėjo laukan. 


Samuelis patepa Saulių karaliumi 


27 Jiems artinantis prie miesto pakraščio, Samuelis tarė Sauliui: 
“Paliepk tarnui pačjėti pirma mūsų, o kai jis bus paėjėjęs, tu 
stabtelk valandėlei, kad galėčiau tau perduoti žodį iš Dievo“. 


10 


1 Samuelis, paėmęs indelį aliejaus, išliejo ji Sauliui ant galvos 
ir, jį pabučiavęs, tarė: “Argi VIEŠPATS nepatepė tavęs savo tautos 
Izraelio valdovu? Tu turėsi valdyti VIEŠPATIES tautą ir išgelbėti 


9,24 “... visa, kas buvo ant jos": padarius mažutį pakeitimą hebraiškajame 
žodyje, išeitų “ir riebiąją uodegą“. Turbūt tokia buvo pradinė prasmė. Ar- 
timųjų Rytų avys turi nepaprastai riebias uodegas. Jos buvo laikomos 
skanėstu. Tačiau apeigyno taisyklės reikalavo, kad uodega būtų sudeginta 
ant aukuro (žr. Kun 3,9). Jei ši Kunigų knygos taisyklė buvo kilusi po 
Samuelio laikų, nūdien mūsų skaitomas tekstas bus buvęs pataisytas, norint 
jį suderinti su apeigyno taisykle. 

9,25 “... paklotas guolis ant namų stogo": stogai toje pasaulio dalyje yra plokšti 
su turėklais. Vasaros metu nelyja. Smagu miegoti ant stogo, nes viduje esti 
tvanku. 

1 Sam 10,2-10 


ją iš visų jos priešų rankos. Ženklas tau, kad VIEŠPATS patepė tave 
savo paveldo valdovu yra šis. 2 Šiandien iš manęs išėjęs, Benjamino 
žemėje, netoli Rachelės kapo* prie Zelzaho, sutiksi du vyrus, ir jie 
tau sakys: 'Asilės, kurių buvai išėjęs ieškoti, yra surastos. Nūn tavo 
tėvas liovėsi rūpintis dėl jų, bet rūpinasi dėl tavęs ir sako: ką man 
daryti su sūnumi?' 3 Iš ten tu eisi toliau, kol pasieksi Taboro 
ąžuolą. Trys vyrai, einą pas Dievą į Bet-Elį, tave ten pasitiks. Vie- 
nas jų nešinas trimis ožiukais, kitas nešinas trimis duonos kepalais, 
o tretysis nešinas vynmaišiu vyno. + Tave pasveikinę, jie pasiūlys tau 
du kepalus duonos, kuriuos turi iš jų priimti. 5 Po to tu turi nueiti 
į Gibeat-Elohimus, kur yra filistinų įgula.* Ten, įeidamas į miestą, 
susitiksi su būriu pranašų. Jie leisis nuo aukštumų šventovės, veda- 
mi lyros, būgnelio su žvangučiais, fleitos bei arfos, ir pranašaus dva- 
sios pagavoje.* 6 Tuomet tave pagaus VIEŠPATIES dvasia, tu būsi 
kartu su jais dvasios pakilime ir tapsi kitokiu žmogumi. 7 Kai tik 
visi šie ženklai bus tau įvykę, daryk, ką laikai reikalinga, nes 
VIEŠPATS yra su tavimi. š* Po to, tu turi nueiti anksčiau už mane 
į Gilgalą. Tikėk manim, aš ateisiu pas tave atnašauti deginamųjų 
aukų ir aukoti bendravimo atnašų. Tu turi laukti septynias dienas, 
kol aš pas tave ateisiu ir nurodysiu, ką turi toliau daryti“. 


Ženklai įvyksta 


» Sauliui apsigręžus eiti nuo Samuelio, Dievas jam davė kitą 
širdį. Tą pačią dieną įvyko anie visi ženklai... 10* Jiems einant iš 
ten į Gibeą, žiūri, jį pasitinka pranašų būrys. Dievo dvasia jį paga- 


10,2 Čia, kaip ir Jer 31,15 tekste, Rachelės kapo vieta nurodoma šiaurėje nuo 
Jeruzalės. Vėlesnis tikėjimo kraitis Pr 35,19-20 tekstą suprato taip, kaip at- 
spindi Mt 2,16-18 skaitinys, ir kapo vieta laiko vietovę prie Betliejaus, į 
pietus nuo Jeruzalės. 

10,5 “... filistinų įgula“: hebraiškasis žodis, verčiamas “įgula", bet galima su- 
prasti ir “akmeniu", pastatytu filistinų okupacijai ženklinti bei “pareigūnu" 
duoklei rinkti. “... dvasios pagavoje": ekstazėje, sukeltoje grupinio religinio 
entuziazmo išgyvenimo. Tam būdavo panaudojama muzika ir šokiai. 

10,8 Įkvėptasis knygos redaktorius, įterpdamas šią eilutę su įsakymu “laukti sep- 
tynias dienas“, paruošia skaitytoją pasakojimui apie Sauliaus atmetimą (žr. 
1 Sam 13,8-15). 

10,10 Pasakojimas sutrumpinamas, praleidžiant kitų dviejų Samuelio duotų žen- 
klų išsipildymą (žr. 1 Sam 10,2-5). 

1 Sam 10,11-23 


vo, ir jis dvasios pakilime pranašavo kartu su jais. !! O visi, kurie 
pirma buvo jį pažinę, matydami jį dvasios būsenoje su pranašais 
pranašaujantį, vieni kitus klausė: “Kas atsitiko Kišo sūnui? Nejau 
ir Saulius yra tarp pranašų?" 12 O kažin koks vietinis pridėjo: “O 
kas yra jų tėvas?"* Tad žodžiai: “Nejau ir Saulius yra tarp prana- 
šų?" virto patarle. 13 Praėjus jo pranašiškam dvasios pakilimui, jis 
nuėjo į aukštumos alką. 


Saulius tyli apie karaliavimą 


14 Sauliaus dėdė klausė jo ir tarno: “Kur buvote nuėję?" “Asi- 
lių ieškoti", — jis atsakė. “Matydami, kad jų nesurandame, nuėjome 
pas Samuelį". 15 “Pasakyk man, — liepė Sauliaus dėdė, — ką tau 
Samuelis pasakė!“ 16 Saulius dėdei atsakė: “Mums jis tik pasakė, 
kad asilės jau atsiradusios“. Tačiau jis nepasakė jam nieko, ką Sa- 
muelis buvo sakęs apie karaliavimą. 


Saulius išrenkamas karaliumi burtų keliu 


17 Samuelis, sušaukęs žmones pas VIEŠPATĮ į Mizpą, 18 jiems 
tarė: “Taip kalbėjo VIEŠPATS, Izraelio Dievas: "Aš išvedžiau Izrae- 
lį iš Egipto, ir aš išgelbėjau jus iš egiptiečių rankos bei rankos visų, 
jus engusių, karalysčių. 19 Bet šiandien atmetėte savo Dievą — tą, 
kuris išgelbsti jus iš nelaimių ir sunkumų, ir pasakėte: "Ne! Paskirk 
karalių mus valdyti". Dabar tad stokitės VIEŠPATIES akivaizdoje 
savo giminėmis ir klanais“. 

20 Samuelis paliepė prieiti kiekvienai Izraelio giminei, ir bur- 
tas krito Benjamino giminei. 21 Tada Samuelis paliepė Benjamino 
giminei prieiti klanais, ir burtas krito Matrio žmonių klanui. Ga- 
lop jis paliepė Matrio klanui prieiti vyras po vyro, ir burtas krito 
Kišo sūnui Sauliui. Bet kai jo ieškojo, negalėjo surasti. 22 Jie tad vėl 
teiravosi VIEŠPATĮ: “Ar tas žmogus atėjo į čia?" O VIEŠPATS at- 
sakė: “Taip! Jis slepiasi tarp reikmenų". 23 Nubėgę, jį iš ten atvedė. 


10,12 “O kas yra jų tėvas?': Saulių pažinę Žmonės stebėjosi, kad jis, būdamas 
svarbus asmuo, bendrauja su entuziastais — žmonėmis iš varguomenės. Šis 
posakis gali turėti ryšį su entuziastų grupės galva — pranašu. Žr. 2 Kar 
13,14; 2,12. 

1 Sam 10,24-11,4 


Jam užėmus savo vietą tarp žmonių, jis stovėjo galva aukštesnis už 
visus žmones. 24 Samuelis žmonėms tarė: “Ar matote, ką VIEŠPATS 
išrinko? Kito, kaip jis, nėra visoje tautoje“. O visi žmonės jį sveiki- 
no, šaukdami: “Tegyvuoja karalius!“ 

25 Samuelis paaiškino žmonėms karaliaus valdžios teises ir pa- 
reigas, surašė jas į knygą ir padėjo VIEŠPATIES akivaizdoje. Tai pa- 
daręs, Samuelis išsiuntė žmones atgal į savo namus. 2 Ir Saulius, 
lydimas dorų stipruolių, kurių širdį buvo palietęs Dievas, sugrįžo į 
savo namus Gibeoje. 27 Bet keletas niekšų sakė: “Kaip gali šis vai- 
kinas mus išgelbėti?" Jie tad jį niekino, ir dovanos jam neatnešė. 
Bet jis dėjosi to nepastebįs. 


Amoniečių nugalėjimas 


(27* Amoniečių karalius Nahašas buvo nuožmiai engęs Gado 
ir Reubeno giminių žmones. Jis, būdavo, kiekvienam jų išlupa de- 
šinę akį ir neleidžia turėti gelbėtojo. Nebuvo likę nė vieno iš iz- 
raeliečių anapus Jordano, kurio dešinės akies amoniečių karalius 
Nahašas nebūtų išlupęs. Bet septyni tūkstančiai vyrų buvo pabėgę 
nuo amoniečių ir suėję į Jabeš-Gileadą. 


11 


1 Maždaug po mėnesio,) amonietis Nahašas atžygiavo ir apgu- 
lė Jabeš- Gileadą. Jabeš vyrai Nahašui tarė: “Sudaryk su mumis 
sandorą ir mes tau tarnausime“. 2 Bet amonietis Nahašas atsakė: 
“Tik šitaip aš sudarysiu su jumis sandorą, būtent išlupdamas kiek- 
vienam iš jūsų dešinę akį! Šitaip aš užtrauksiu gėdą visam Iz- 
raeliui!" 3 Jabešo seniūnai jam kalbėjo: “Duok mums septynias 
dienas atsikvėpti, kad galėtume pasiųsti pasiuntinius į visą Izraelį. 
Jei neatsiras, kas mus gelbėtų, mes tau pasiduosime“. + Atėję į Sau- 
liaus Gibeą, pasiuntiniai perdavė šiuos žodžius žmonėms. Visi 
žmonės aimanavo. 


10,27b-11,1 Šis tekstas yra iš Kumrano ritinių — ketvirtojoje oloje atrasto he- 
braiško Samuelio knygos dalinio rankraščio (4O0Sam). Be to, jį cituoja iš 
graikiško teksto senovės žydų istorikas Juozapas Flavijus (žr. Žydų senovė 
6,68-71). 

1 Sam 11,5-15 


5 Kaip tik tuo metu, varydamas jaučius, iš laukų sugrįžo 
Saulius. “Kodėl žmonės verkia?" — klausė Saulius. Jie tad pakar- 
tojo jam žinią apie Jabešo gyventojus. 6 Klausantis šių žodžių, Saulių 
pagavo VIEŠPATIES dvasia ir jis labai įniršo. 7 Paėmęs jungą jaučių, 
jis sukapojo juos į gabalus ir išsiuntė per pasiuntinius į visą Izrae- 
lio žemę su įspėjimu: “Taip bus padaryta su jaučiais kiekvieno, 
kuris tik neateis sekti paskui Saulių ir Samuelį!" VIEŠPATIES 
baimė apėmė žmones, ir jie atėjo visi kaip vienas. Jam sutelkus 
juos prie Bezeko, izraeliečių buvo trys šimtai tūkstančių, o iš Judo 
trisdešimt tūkstančių. ? O atėjusiems pasiuntiniams buvo pasakyta: 
“Taip jūs kalbėsite Jabeš-Gileado vyrams: 'Rytoj, saulei pradėjus 
kaitinti, jūs būsite išgelbėti'" Pasiuntiniai sugrįžę pranešė tai 
Jabeš-Gileado gyventojams. Šie apsidžiaugė. 19 Tada Jabešo gyven- 
tojai tarė amoniečiams: “Rytoj pasiduosime jums, galėsite daryti su 
mumis, kas tik jums patiks“. 

11 Kitą dieną Saulius išdėstė kariuomenę į tris būrius. Ryt- 
mečio sargybos metu jie įsiveržė į stovyklą ir tol kirto amoniečius, 
kol įkaito diena. Išlikusieji gyvi buvo taip išblaškyti, kad niekur ne- 
liko dviejų toje vietoje. 


Žmonės priima Saulių karaliumi 


12* Žmonės tad kalbėjo Samueliui: “Kas drįso sakyti: "Nejau 
Saulius bus mūsų karalius“' Paduokite juos mums, mes juos nubau- 
sime mirtimi". 13 Bet Saulius atsakė: “Šiandien nė vienas nebus 
nubaustas mirtimi, nes šiandien VIEŠPATS suteikė Izraeliui išgel- 
bėjimą“. 

14 Samuelis tarė žmonėms: “Eikit šen! Eime į Gilgalą ir ten 
pradėkime karaliaus valdžią“. 15 Visi žmonės tada nuėjo į Gilgalą 
ir ten, Gilgale, VIEŠPATIES akivaizdoje paskelbė Saulių karaliu- 
mi. Ten jie atnašavo VIEŠPATIES akivaizdoje bendravimo aukas; 
ten Saulius ir visi izraeliečiai šventė su didžiu džiaugsmu. 


11,12-14 Šiomis eilutėmis knygos redaktorius suderino pasakojimą apie Sauliaus 
pripažinimą karaliumi Mizpoje (žr. 1 Sam 10,17-24) su pasakojimu apie 
viešą paskelbimą prie Gilgalo (žr. 1 Sam 11,15) po amoniečių nugalėjimo 
(žr. 1 Sam 10,27b-11,11). 

1 Sam 12,1-12 
12 
Samuelio atsisveikinimo kalba 


1 Tada Samuelis kreipėsi į visą Izraelį: “Tikėkit manimi, klau- 
siau jūsų balso visame, ko jūs iš manęs prašėte, ir paskyriau kara- 
lių jums valdyti. 2 Žiūrėkite, karalius nuo dabar jus ves. O aš pase- 
nau ir pražilau, turiu sūnus tarp jūsų. Aš buvau jūsų vadas nuo sa- 
vo jaunystės iki šios dienos. 3 Štai aš! VIEŠPATIES akivaizdoje ir 
jo pateptojo akivaizdoje liudykite prieš mane! Kieno esu aš paėmęs 
jautį? Ir kieno esu paėmęs asilą? Ką esu aš apgavęs ar apiplėšęs? 
Iš kieno rankos esu aš paėmęs kyšį, kad nematyčiau jo kaltės? Liu- 
dykite prieš mane, jums atsilyginsiu“. s Jie atsakė: “Ta mūsų nei ap- 
gavai, nei apiplėšei, ir nieko nepaėmei iš kieno nors rankos“. 5 Jis 
tad jiems tarė: “Taigi VIEŠPATS šiandien yra jums liudytojas, ir jo 
pateptasis yra liudytojas, kad neradote nieko mano rankoje“. Ir jie 
sutiko: “Jis yra liudytojas!" 

6 Tęsdamas Samuelis tarė žmonėms; “Liudytojas yra VIEŠ- 
PATS, kuris paskyrė Mozę bei Aaroną ir išvedė jūsų protėvius iš 
Egipto žemės. 7 Todėl dabar stokitės, aš eisiu į teismą su jumis 
VIEŠPATIES akivaizdoje ir atpasakosiu jums visus VIEŠPATIES 
gerumo darbus, padarytus jums ir jūsų protėviams. š Kai Jokūbas 
nuėjo į Egiptą ir egiptiečiai juos engė, tada jūsų protėviai šaukėsi į 
VIEŠPATĮ; VIEŠPATS pasiuntė Mozę ir Aaroną, kurie išvedė juos 
iš Egipto ir apgyvendino šioje vietoje. 9* Bet jie užmiršo VIEŠPA- 
TĮ, savo Dievą. Užtat jis padavė juos į rankas Siseros, Hazoro ka- 
raliaus Jabino kariuomenės vado, į rankas filistinų, ir į rankas Mo- 
abo karaliaus. Jie prieš juos kariavo. 10 Tada jie šaukdavosi į VIEŠ- 
PATĮ, tardami: 'Nusidėjome, nes palikome VIEŠPATĮ ir garbinome 
Baalus ir Aštarotes.* Bet dabar išgelbėk mus iš mūsų priešų rankos, 
ir mes tau tarnausime!“. !! Užtat VIEŠPATS siuntė Jerub-Baalą ir 
Bedaną, ir Jeftą, ir Samuelį; jis išgelbėjo nuo jus apsupusių priešų, 
ir jūs saugiai gyvenote. 12 Bet matydami, kad amoniečių karalius 
Nahašas atžygiuoja prieš jus, man sakėte: "Ne! Karalius mus turi 
valdyti!', nors VIEŠPATS, jūsų Dievas, buvo jūsų karalius. 


12,9-11 Panašumas į deuteronomistinę Teisėjų knygos sąrangą. Žr. Ts 4,2-3. 
12,10 “... garbinome Baalus ir Aštarotes": žr. 1 Sam 7,3-4. 

1 Sam 12,13-25 
Įspėjimai žmonėms ir karaliui 


13 Puiku, VIEŠPATS paskyrė jums karalių! Žiūrėkit, čia yra 
karalius, kurį išsirinkote, kurio prašėte. 

14 Jei bijositę VIEŠPATIES, tarnausite jam, klausysite jo balso 
ir nemaištausite prieš VIEŠPATIES įsakymą, jei jūs ir jus valdan- 
tis karalius seksite VIEŠPATĮ, savo Dievą, — bus puiku! 15 Bet jei 
neklausysite VIEŠPATIES balso ir maištausite prieš VIEŠPATIES 
įsakymą, tuomet VIEŠPATIES ranka bus prieš jus ir prieš jūsų ka- 
ralių. 16 Dabar tad būkite pasiruošę pamatyti nuostabų dalyką, kurį 
VIEŠPATS padarys jūsų akyse. 17* Argi ne kviečiapjūtė šiandien? 
Aš šauksiuosi į VIEŠPATĮ, kad siųstų perkūnijos ir lietaus. Tuomet 
jūs suprasite ir matysite, kokį nedorą dalyką jūs darėte VIEŠPATIES 
akyse, prašydami sau karaliaus", 13 Samuelis šaukėsi į VIEŠPATĮ, ir 
VIEŠPATS tą dieną atsiuntė perkūnijos ir lietaus. O visi žmonės 
didžiai bijojo VIEŠPATIES ir Samuelio. 

19 Visi žmonės Samueliui sakė: “Užtark savo tarnus pas VIEŠ- 
PATĮ, savo Dievą, kad nenumirtume, nes prie visų savo nuodėmių, 
reikalaudami sau karaliaus, pridėjome dar ir tą nedorą dalyką“. 20Sa- 
muelis žmonėms tarė: “Nebijokite! Iš tikrųjų visus tuos nedorus da- 
lykus jūs esate padarę, tačiau nesigręžkite nuo VIEŠPATIES, savo 
Dievo, bet tarnaukite VIEŠPAČIUI visa savo širdimi. 2! Nesigręžkite 
sekti beverčių daiktų, nenešančių naudos ir negalinčių išgelbėti, 
nes jie yra beverčiai. 22 Savo didžio vardo dėlei neatmes VIEŠ- 
PATS savo tautos, nes VIEŠPAČIUI patiko padaryti jus sau tauta. 
25 Be to, gink Dieve, nusidėti VIEŠPAČIUI ir liautis melstis už jus. 
Aš ir toliau mokysiu jus gero ir doro kelio. 24 Tik jūs turite garbin- 
ti VIEŠPATĮ ir jam ištikimai visa širdimi tarnauti, nes matėte, 
kokių didžių dalykų jis yra jums padaręs. 25 Bet jei užsispirsite ir 
toliau nedorai elgtis, ir jūs, ir jūsų karalius pražūsite“. 


12,17 Lietus kviečiapjūtės metu būtų tas pat kaip sniegas vasarą (žr. Pat 26,1). 
Kviečiapjūtė vyksta vasaros pradžioje, lietaus galima laukti tik rudenį. 


154 


1 Sam 13,1-8 
C. SAULIUS IR DOVYDAS 
13 
Sukilimas prieš filistinus 


1* Saulius buvo...metų, kai tapo karaliumi ir jis karaliavo Izrae- 
lyje... (dvejus) metus. 

2 Saulius išsirinko iš Izraelio tris tūkstančius vyrų. Du tūkstan- 
čiai buvo su Sauliumi Michmaše ir Bet-Elio aukštumose, o vienas 
tūkstantis buvo su Jonatanu Benjamino Gibeoje. Likusius vyrus jis 
paleido namo į savo palapines. 3 Jonatanas nugalėjo Gibeoje buvusią 
filistinų įgulą;* filistinai apie tai sužinojo. Saulius paliepė pūsti 
ragą visame krašte, tardamas: “Teišgirsta hebrajai!'* * Visas IZ- 
raelis išgirdo: “Saulius nugalėjo filistinų įgulą!* Izraelis užsitraukė 
filistinų neapykantą!“ Žmonės buvo pašaukti telktis pas Saulių į Gil- 
galą. 

5 Filistinai, savo ruožtu, kovai prieš Izraelį sutelkė trisdešimt 
tūkstančių vežimų ir šešis tūkstančius raitelių, o kareivių tiek 
daug, kiek yra pajūryje smilčių. Jie atžygiavo ir pasistatė stovyklą 
prie Michmašo, į rytus nuo Bet-Aveno. 6 Izraelio vyrams pamačius, 
kad jie yra pavojuje, — nes kariuomenė buvo sunkioje padėtyje, 
— žmonės išsislapstė olose, urvuose, tarp uolų, kapuose ir van- 
dens talpyklose. 7* Kiti hebrajai perėjo Jordaną į Gado ir Gileado 
žemę. Saulius vis dar buvo Gilgale, ir likusieji žmonės susitelkė 
prie jo kupini baimės. 

š Jis laukė septynias dienas — iki laiko, kurį buvo nustatęs Sa- 
muelis. Bet Samuelis neatėjo, ir žmonės pradėjo slaptai trauktis nuo 


13,1 Formulė, panaši į 2 Sam 5,4 pareiškimą, buvo kada nors čia redaktoriaus 
įterpta. Sauliaus amžius, jam tampant karaliumi, nenurodomas; dveji jo kara- 
liavimo metai turimame tekste nėra tiksli jo valdymo trukmė. Tikėjimo 
kraitis duoda apvalų skaičių — keturiasdešimt metų (žr. Apd 13,21). 

13,3-4 “... filistinų įgulą...": žr. 1 Sam 10,5 paaiškinimą. “Teišgirsta hebrajai!': 
izraeliečius hebrajais vadino svetimtaučiai. Septuaginta skirtingai skaito 
šias dvi eilutes: “Filistinai išgirdo, kad hebrajai (arba: vergai) buvo sukilę. 
Tuo tarpu Saulius paliepė pūsti ragą visame krašte, ir visas Izraelis išgirdo, 
kad Saulius..." 

13,7-15 Šiose eilutėse, kaip ir 1 Sam 10,8, nujaučiama, kad Dievas atmes Sau- 
lių. Priežastis nurodoma 1 Sam 15 skaitinyje (žr. taip pat 1 Sam 28,17-18). 

I Sam 13,9-22 


Sauliaus. * Saulius tad paliepė: “Paruoškite čia man deginamąją au- 
ką ir bendravimo atnašas“. Ir jis atnašavo deginamąją auką. 10 Vos 
jam pabaigus atnašauti deginamąją auką, atėjo Samuelis. Saulius 
išėjo jo pasitikti ir pasveikinti. !! “Ką tu padarei?" — klausė Sa- 
muelis. Saulius atsakė: “Matydamas, kad žmonės slaptai traukiasi 
nuo manęs, ir tu neatėjai paskirtu laiku, o filistinai jau buvo susi- 
telikę Michmase, 12 aš sau tariau: 'Nūn filistinai tuojau atžygiuos 
prieš mane į Gilgalą, o aš dar neieškojau VIEŠPATIES malonės“. 
Taigi aš iš savo nerimo ir atnašavau deginamąją auką“. 13 Samuelis 
Sauliui tarė: “Tu pasielgei kvailai, nesilaikydamas VIEŠPATIES, 
savo Dievo, tau duoto įsakymo! VIEŠPATS būtų patvirtinęs tavo 
karaliavimą Izraelyje visam laikui, 14 bet dabar tavo karaliavimas 
neišliks. VIEŠPATS susiieškojo sau vyrą pagal savo širdį, jį VIEŠ- 
PATS paskyrė būti savo tautos valdovu, nes tu nevykdei, ką VIEŠ- 
PATS buvo tau įsakęs“. 15 Samuelis pakilo ir nuėjo iš Gilgalo savo 
keliu. Bet likusieji žmonės, žygiuodami nuo Gilgalo Benjamino 
Gibeos link, nuėjo su Sauliumi prisijungti prie kariuomenės. 

Saulius apžiūrėjo pas jį pasilikusius žmones — apie šešis šim- 
tus vyrų. 16 Saulius, jo sūnus Jonatanas, ir su jais pasilikusieji ka- 
reiviai apsistojo Benjamino Geboje, o filistinai turėjo stovyklą Mich- 
mase. 17 Tada iš filistinų stovyklos išėjo trys būriai kareivių krašto 
niokoti. Vienas būrys pasuko Ofros keliu, einančiu į Šualo sritį, 
Iškitas būrys pasuko Bet-Horono kryptimi, o tretysis būrys pasuko 
kalno, dunksančio virš Zebojimų slėnio, dykumos pusėje, link. 

19* Visame Izraelio krašte nebuvo galima rasti kalvio, nes filis- 
tinai kalvystę buvo uždraudę: “Kitaip hebrajai pasidirbs sau kalavi- 
jus ar ietis!“ 20 Taigi visi izraeliečiai turėdavo nueiti pas filistinus 
paaštrinti savo noragų, kauptuvų, kirvių ar pjautuvų. 21 Mokestis 
už paaštrinimą buvo du trečdaliai šekelio už noragus, kauptuvus bei 
trišakes ir trečdalis šekelio už kirvių paaštrinimą bei akstinų jau- 
čiams varyti ištiesinimą. 22 Todėl mūšio dieną nebuvo galima rasti 
nei kalavijo, nei ieties rankose kareivių, buvusių su Sauliumi ir Jo- 
natanu. Juos turėjo tik Saulius ir Jonatanas. 


13,15b-14,52 Izraeliečiai buvo išblaškyti, su Sauliumi pasiliko tik šeši šimtai 
kareivių. Perdėm tikroviškas skaičius. 

13,19-22 Geležies amžius tuomet tebuvo vos prasidėjęs Palestinoje. Filistinai 
buvo už izraeliečius pranašesnės medžiaginės kultūros, bet pastarieji ilgainiui 
juos pralenkė ir karą laimėjo. 

1 Sam 13,23-14,11 
Jonatano žygdarbis 
23 Filistinų įgula buvo įžygiavusi į Michmaso perėją. 


14 


1 Vieną dieną Sauliaus sūnus Jonatanas tarė savo jaunam gin- 
klanešiui: “Eikš, paeikime iki filistinų įgulos kitoje pusėje". Bet sa- 
vo tėvui apie tai nepasakė. 2 Saulius buvo apsistojęs Gibeos pakraš- 
tyje po granatmedžiu, esančiu prie Migrono. Su juo buvo apie šeši 
šimtai vyrų, 3 drauge su efodą nešiojančiu* Ahitubo sūnumi Ahiju, 
Ichabodo broliu, VIEŠPATIES kunigo Šilo'e Elio sūnaus Finehaso 
sūnumi. Žmonės nežinojo, kad Jonatanas buvo išėjęs. + Perėjoje, per 
kurią Jonatanas bandė nueiti iki filistinų įgulos, buvo stati uola 
vienoje pusėje ir stati uola kitoje pusėje, viena vadinama Bozezu, 
o kita — Sėne. 5 Viena stačioji uola buvo šiaurėje priešais Mich- 
mašą, o kita pietuose priešais Gebą. 

6 Jonatanas tarė savo jaunam ginklanešiui: “Eikš, paeikime iki 
tų neapipjaustytųjų įgulos.* Galbūt VIEŠPATS mums padės, nes 
VIEŠPAČIUI nėra sunku išgelbėti per daugelį ar per keletą". 7 Gink- 
lanešys jam atsakė: “Daryk visa, kas yra tavo širdyje. Va, aš su ta- 
vimi! Mano širdis, kaip tavo širdis!“ 3 Jonatanas tarė: “Žiūrėk, 
mudu pereisime tų vyrų link ir jiems pasirodysime. ? Jei jie mums 
sakys: “Palaukite, kol mes pas jus ateisime!", tuomet mudu liksime 
stovėti savo vietoje, prie jų nelipsime. 19 Bet jei jie sakys: 'Palipkite 
pas mus!“, tuomet mudu palipsime, nes VIEŠPATS atiduoda juos 


L] 


mums į rankas. Tai mums bus ženklas“. !! Jiedu tada pasirodė prie- 


14,3“... su efodą nešiojančiu...": šis efodas nebuvo apeiginių drabužių dalis (žr. 
1 Sam 2,18), bet dėžė, kurioje buvo laikomi Urimai ir Tumimai — šven- 
tieji daiktai Dievo valiai nustatyti burtų metimu (žr. 41-ąją eilutę; taip pat 
Iš 28,30). 

14,6 “... neapipjaustytųjų įgulos..."“: izraeliečiai drauge su kitomis semitinėmis 
Rytų tautomis — amoriečiais, amoniečiais, moabitais ir edomitais turėjo api- 
pjaustymo paprotį; filistinai, būdami ne semitai, tokio papročio neturėjo. 
Izraeliečių lūpose šis prievardis reiškė panieką. 

1 Sam 14,12-23 


šais filistinų įgulą. Filistinai sakė: “Žiūrėk, ir hebrajai išlenda iš 
urvų, kuriuose jie buvo pasislėpę“. 12 Įgulos vyrai šūktelėjo Jonata- 
nui ir jo ginklanešiui, sakydami: “Palipkite pas mus, kad galėtume 
jums kai ką parodyti!“ Jonatanas savo ginklanešiui tarė: “Lipk 
paskui mane, nes VIEŠPATS atidavė juos į Izraelio rankas". 13 Jona- 
tanas kopė rankomis ir kojomis, o jo ginklanešys įkandin iš paskos. 
Filistinai krito prieš Jonataną, o jo ginklanešys, lipdamas paskui jį, 
juos pribaigė. 14 Šiame pirmame žygyje Jonatanas ir jo ginklanešys 
pusės akro plote užmušė apie dvidešimt vyrų. 15 Baisus klaikas suju- 
dino kareivius stovykloje ir lauke; įgulos ir net išėjusieji niokoti 
krašto buvo siaubo apimti. Pati žemė drebėjo, ir visus apėmė nepa- 
prastas siaubas. 

16 Sauliaus žvalgai Benjamino Gibeoje matė, kad priešo sto- 
vykla sklaidosi į visas puses. 17 Saulius kareiviams, buvusiems su 
juo, įsakė: “Patikrinkite ir pažiūrėkite, kas yra iš mūsų išėjęs“. Jie 
patikrino ir pamatė, kad trūko Jonatano ir jo ginklanešio. 1š Sau- 
lius tarė Ahijui: “Atnešk čia Dievo Skrynią,* nes Dievo Skrynia 
tuomet būdavo su izraeliečiais. !? Sauliui kalbantis su kunigu, 
sąmyšis filistinų stovykloje vis didėjo ir didėjo. Jis tad kunigui tarė: 
“Sulaikyk ranką“.* 

20 Tada Saulius ir su juo buvusieji kareiviai susitelkė ir nusku- 
bėjo į mūšį. Jie rado filistinus didžiai sumišusius, kertančius kala- 
vijais vieni kitiems. 2! Ir hebrajai,* pirma buvusieji filistinų pusėje 
ir atėjusieji su jais į stovyklą, prisijungė prie izraeliečių,* buvusių 
su Sauliumi ir Jonatanu. 22 Panašiai ir visi izraeliečiai, slapstęsi 
Efraimo aukštumose, išgirdę, kad filistinai bėgo, vijosi juos įkan- 
din kovodami. 23 Taigi tą dieną VIEŠPATS suteikė Izraeliui pergalę, 


14,18 “Atnešk čia Dievo Skrynią“: vietoje “Dievo Skrynios" graikiškoji Septu- 
aginta skaito “Atnešk čia Dievo efodą (žr. 3-ąją ir 41-ąją eilutę). 

14,19 “Sulaikyk ranką..."": kunigas jau buvo pradėjęs mesti Urimus ir Tumimus. 

14,21 “Hebrajai" ir “izraeliečiai " nebūtinai priklausė tai pačiai tautai. Turbūt tei- 
singa būtų sakyti, kad ne visi hebrajai buvo izraeliečiai, nes prievardis “he- 
brajai" turėjo platesnę prasmę. 

1 Sam 14,24-35 
Sauliaus priesaika 


Mūšis tęsėsi anapus Bet-Aveno. Visa kariuomenė buvo su Sau- 
liumi — dešimt tūkstančių vyrų. Mūšis išsiplėtė Efraimo aukštu- 
mose. 

24 Saulius tą dieną padarė didelę klaidą. Jis buvo prisaikdinęs 
kareivius, tardamas: “Tebūna prakeiktas vyras, kurs valgytų maisto 
iki vakaro, kol aš nebūsiu atkeršijęs savo priešams!“ Taigi nė vie- 
nas iš kareivių neragavo maisto, 

25 Kareiviai užtiko korį su medumi; ten buvo ir medaus žemė- 
je. 5 Užtikę korį su medumi, kareiviai matė, kad varva medus, bet 
nė vienas jų rankos prie burnos nekėlė, nes bijojo priesaikos. 27 Bet 
Jonatanas nebuvo girdėjęs, kaip jo tėvas prisaikdino kareivius. Jis 
tad ištiesė rankoje buvusią lazdą, padažė jos galą į medaus korį ir 
pakėlė ranką prie burnos. Jam akys nušvito. 2š Tuomet vienas iš 
kareivių tarė: “Tavo tėvas griežtai prisaikdino kareivius, tardamas: 
"Tebūna prakeiktas vyras, kurs valgytų ką nors šiandien!' Dėl to 
kareiviai yra nusilpę“. 29 Jonatanas kalbėjo: “Mano tėvas nuvargino 
kraštą! Prašyčiau pažiūrėti, kaip nušvito man akys, kai paragavau 
tą truputėlį medaus, *0 Iš tiesų, jei kareiviai šiandien būtų laisvai val- 
gę paimto iš priešų grobio, pergalė prieš filistinus būtų buvusi kur 
kas didesnė!" 


Draudžiama valgyti kruviną mėsą 


31 Sumušę filistinus tą dieną nuo Michmašo iki Aijalono, 
kareiviai buvo visiškai nusilpę. 32 Kareiviai tad puolė prie grobio ir, 
paėmę avių, jaučių bei veršių, pjovė juos ant žemės. Kareiviai val- 
gė kruviną mėsą. 33 Sauliui buvo pranešta: “Žiūrėk, kareiviai nuside- 
da VIEŠPAČIUI, valgydami kruviną mėsą!“ “Jūs nesilaikėte tikėji- 
mo, — jis tarė, — atritinkite man čia didelį akmenį". 34 Ir Saulius 
įsakė: “Pasisukinėkite tarp kareivių ir jiems pasakykite: “Teatveda 
visi savo jaučius ar savo avis pas mane, teskerdžia juos čia ir teval- 
go. Bet nenusidėkite VIEŠPAČIUI, valgydami kruviną mėsą""". 

Tad visi kareiviai atsivedė savo jaučius tą naktį ir ten juos 
pjovė. 35 O Saulius pastatė VIEŠPAČIUI aukurą. Tai buvo pirmas 
aukuras, kurį jis pastatė VIEŠPAČIUI. 

1 Sam 14,36-46 


Atidengiama Jonatano kaltė 


36 Tada Saulius tarė: “Leiskimės vytis filistinus nakčia, plėški- 
me juos iki aušros, nepalikime nė vieno iš jų gyvo!" Jie atsakė: 
“Daryk visa, kas tau atrodo gera“. Bet kunigas sakė: “Kreipkimės 
čia į Dievą". 37 Saulius tad teiravosi Dievo: “Ar man reikia leistis 
filistinų vytis? Ar paduosi juos į rankas Izraeliui?“ Bet jis tą dieną 
jam neatsakė. 33 Tada Saulius tarė: “Ateikite čia, visi žmonių vadai! 
Mes turime ištirti ir nustatyti, kaip ši nuodėmė šiandien buvo 
padaryta. 39 Kaip gyvas VIEŠPATS, kuris duoda pergalę Izraeliui, 
net jei tai būtų per mano sūnų Jonataną, jis tikrai turės mirti!" Bet 
nė vienas iš kareivių neatsakė. 40 Jis tarė visam Izraeliui: “Atsisto- 
kite vienoje pusėje, o mano sūnus Jonatanas atsistos kitoje pusėje". 
Kareiviai Sauliui atsakė: “Daryk, kas tau atrodo gera". *1* “O VIEŠ- 
PATIE, Izraelio Dieve, — Saulius tarė, — kodėl šiandien neatsakei 
savo tarnui? Jei kaltas esu aš ar mano sūnus Jonatanas, o VIEŠ- 
PATIE, Izraelio Dieve, atsakyk Urimais. Bet jei ši kaltė yra tavo tau- 
toje Izraelyje, atsakyk Tumimais“. Jonatanas ir Saulius buvo nuro- 
dyti burtų keliu. 42 Tuomet Saulius paliepė: “Meskite burtus man ir 
mano sūnui Jonatanui". Jonatanas buvo nurodytas. 

43 “Pasakyk man, ką padarei?* — Saulius klausė Jonataną. Jo- 
natanas jam pasakė: “Aš tik paragavau truputį medaus nuo galo 
lazdos, kurią laikiau rankoje. Žiūrėk, aš čia, pasiruošęs mirti". 
44Saulius tarė: “Tedaro Dievas man taip ir dar teprideda: tu tikrai 
turi mirti, Jonatanai!" 4 Bet kareiviai Sauliui tarė: “Nejau turi mir- 
ti Jonatanas — tas, kuris įvykdė šį didį išgelbėjimą* Izraelyje? Jo- 
kiu būdu! Kaip gyvas VIEŠPATS, nė vienas plaukas nuo jo galvos 
nenukris ant žemės! Juk visada, ką jis šiandien darė, Dievas buvo 
su juo“. Taip kareiviai išgelbėjo Jonataną, ir jis nemirė. 46 Saulius 
liovėsi vytis filistinus; filistinai sugrįžo į savo žemę. 


14,41 Urimai ir Tumimai, arba šventieji daiktai burtams mesti, buvo priemonė 
sužinoti Dievo valiai. Iš ko jie buvo padaryti ir kokia buvo jų išvaizda, nėra 
žinoma. Jais buvo gaunamas “Taip" ar “Ne" atsakymas. Urimų ir Tumimų 
naudojimas baigėsi su Dovydo amžiumi. 

14,45 “... išgelbėjimą...": hebraiškasis žodis yra tas pats, kuriuo ženklinamas 
pirmagimių "išpirkimas" (žr. Iš 13,13-16). 

1 Sam 14,47-15,3 
Karai ir pergalės 


*7 Saulius, įtvirtinęs savo karaliavimą Izraelyje, kovojo su prie- 
šais iš visų pusių — prieš Moabą, prieš amoniečius, prieš Edomą, 
prieš Zobos karalius ir prieš filistinus. Kur tik jis pasisukdavo, nu- 
galėdavo. 43 Jis buvo pergalingas, nugalėjo amalekitus ir išgelbėjo 
Izraelį nuo jo niokotojų rankų. 


Sauliaus šeima 


9 Sauliaus sūnūs buvo Jonatanas, Išvis ir Malchišua. O jo dvie- 
jų dukterų vardai šie: Meraba buvo vardas pirmagimės ir Michalė 
buvo vardas jaunesniosios. 50 Vardas Sauliaus žmonos, Ahimaazo 
dukters, buvo Abinoama. O vardas kariuomenės vado, Sauliaus dė- 
dės Nero sūnaus, buvo Abneris. 51 Kišas buvo Sauliaus tėvas, o 
Abnerio tėvas Neras buvo Abielio sūnus. 

52 Per visas Sauliaus dienas karas prieš filistinus buvo nuož- 
mus. Kada tik Saulius pastebėdavo stiprų ir drasų vyrą, paimdavo 
ji į savo tarnybą. 


15 
Šventas karas su amalekitais 


1 Samuelis tarė Sauliui: “Mane VIEŠPATS siuntė patepti tave 
karaliumi savo tautai Izraeliui. Todėl dabar klausykis VIEŠPATIES 
žodžių! 2 “Taip kalbėjo Galybių VIEŠPATS: 'Aš bausiu Amaleką 
už tai, ką jis padarė Izraeliui, kai, jam einant iš Egipto, jį užpuolė 
kelyje. 3 Dabar eik, užpulk jį ir paskirk sunaikinti* visa, kas jam 
priklauso. Nesigailėk nė vieno, bet užmušk vyrus ir moteris, vaikus 


225 


ir kūdikius, jaučius ir avis, kupranugarius ir asilus“. 


2 


15,3 “... paskirk sunaikinti...": sunaikinimo karuose visa — žmonės, miestai, 
gyvuliai, daiktai... — turėjo būti sunaikinti. Nebuvo leista nieko pasiimti 
naudojimui. Dievo valios aiškinimas, šiame tekste priskiriamas Samueliui, 
derinosi su nuožmiais kraujo už kraują keršto papročiais tarp pusiau kla- 
joklių tautų. Nekaltų žmonių žudynės niekad nesiderino su Dievo valia. Žr. 
Mt 5,38-48. 

1 Sam 15,4-16 


4 Saulius pašaukė kareivius ir prie Telaimų padarė jų apžiūrą: 
du šimtai tūkstančių pėstininkų* ir dešimt tūkstančių kareivių iš Ju- 
do. 5 Tada Saulius nužygiavo iki pat Amaleko miesto ir slėnyje pa- 
ruošė pasalas. 6 Kenitams* Saulius tarė: “Eikite šen! Palikite! Tuč- 
tuojau pasitraukite nuo amalekitų, kad nesunaikinčiau jūsų drauge 
su jais, nes jūs rodėte gerumą visiems izraeliečiams, kai jie išėjo iš 
Egipto". Kenitams pasitraukus nuo amalekitų, 7 Saulius sutriuškino 
amalekitus nuo Havilos iki pat Šuro, esančio į rytus nuo Egipto. 
s Amaleko karalių Agagą paėmė gyvą į nelaisvę, bet visus Žmones 
paskyrė sunaikinti kalaviju. ? Saulius ir kareiviai pasigailėjo Agago, 
geriausių avių, galvijų, peniukšlių ir avinėlių bei viso, kas buvo 
vertinga. Jie nenorėjo paskirti jų sunaikinti; sunaikinti jie paskyrė 
tik tai, kas buvo menka ir niekam nebetiko. 

10 Tada VIEŠPATIES žodis atėjo Samueliui: !! “Gailiuosi,* 
kad padariau Saulių karaliumi, nes jis nusigręžė nuo manęs ir 
neįvykdė mano įsakymų“. Samuelis sielojosi ir maldavo VIEŠPATĮ 
visą naktį. 12 Atsikėlęs anksti rytą, Samuelis išėjo su Sauliumi susi- 
tikti. Samnueliui buvo pasakyta: “Saulius buvo nuėjęs į Karmelį. Žiū- 
rėk, jis ten savo garbei paminklą pasistatė. Po to jis leidosi kelio- 
nėn, ir nuėjo į Gilgalą“. 13 Kai Samuelis atėjo pas Saulių, Saulius 
jam tarė: “Telaimina tave VIEŠPATS! Aš įvykdžiau VIEŠPATIES 
įsakymą". 14 “Betgi ką reiškia tas avių bliovimas ir jaučių baubi- 
mas mano ausyse?* — klausė Samuelis. 15 Saulius atsakė: “Jie bu- 
vo parvesti iš amalekitų, nes kareiviai pasigailėjo geriausių avių ir 
galvijų, kad būtų paaukoti VIEŠPAČIUI, tavo Dievui. Likusius mes 
paskyrėme sunaikinti“. 16 Samuelis tarė Sauliui: “Liaukis! Aš tau 
pasakysiu, ką VIEŠPATS kalbėjo man praeitą nakti". Jis atsakė: 
“ Kalbėk!" 


15,4 “... du šimtai tūkstančių pėstininkų...“: perdėti skaičiai yra būdingi senovės 
istorikams. Jie nėra tikroviški. . 

15,5-7 “Kenitams...*: viena kenitų klano dalis buvo su midjaniečiais, o kita su | 
amalekitais. Mozės uošvis, atrodo, priklausė šiam klanui (žr. Ts 1,16; 4,11). 
Įvykis, kuriame izraeliečiai patyrė kenitų gerumą yra aprašomas Skaičių kny- 
goje (Sk 10,29-32). 

15,11 “Gailiuosi...": Dievas “apgailestauja", kai jis dėl žmogaus nuodėmės — 
įžūlumo Dievui — "palieka" žmogų gyvenimo raizgyne be savo malonės. 
Dievas nesikeičia, lieka atviras žmogaus grįžimui į malonės santykį, bei 
žmonės keičiasi, įstrigdami gyvenimo raizgyne, savo nelaimei. 

1 Sam 15,17-29 


17 Samuelis tarė: “Nors savo akyse ir gali atrodyti menkas, bet 
argi nesi Izraelio giminių galva? VIEŠPATS tave patepė Izraelio 
karaliumi. 13 VIEŠPATS tave pasiuntė į žygį, tardamas: "Eik ir pa- 
skirk sunaikinti tuos nusidėjėlius — amalekitus! Kovok, kol jie bus 
sunaikinti". 19 Kodėl tad nepaklausei VIEŠPATIES balso? Kodėl tad 
meteisi ant grobio ir darei, kas nedora VIEŠPATIES akyse?“ 20 Sau- 
lius Samueliui atsakė: “Aš vis dėlto paklausiau VIEŠPATIES bal- 
so! Atlikau žygį, į kurį VIEŠPATS mane siuntė, parvedžiau Ama- 
leko karalių Agagą ir paskyriau amalekitus sunaikinti. 21 Bet iš gro- 
bio kareiviai paėmė avių ir jaučių — geriausia iš to, kas turėjo būti 
paskirta sunaikinti — paaukoti VIEŠPAČIUI, tavo Dievui, Gilgale", 

22* T tai Samuelis atsakė: 


“Argi tiek džiugina VIEŠPATĮ 
deginamosios atnašos ir kruvinos aukos, 
kiek klusnumas VIEŠPATIES balsui? 
Tikrai, klusnumas yra geriau negu kruvina auka, 
ir atsidavimas — negu avinų taukai, 
2 Nes maištas yra ne mažesnė nuodėmė už būrimą, 
o pasikliovimas savimi tarsi stabų blogis. 
Už tai, kad atmetei VIEŠPATIES žodį, 
jis atmetė tave nuo karaliavimo". 


4 “Aš nusidėjau, — tarė Samueliui Saulius, — nes, bijodamas 
kareivių ir klausydamas jų balso, nusižengiau VIEŠPATIES įsaky- 
mui ir tavo žodžiams. 25 Dabar todėl prašyčiau atleisti mano nuo- 
dėmę ir grįžti su manimi, kad pagarbinčiau VIEŠPATĮ", 26 Samu- 
elis atsakė Sauliui: “Negrįšiu su tavimi, nes tu atmetei VIEŠPATIES 
žodį, o VIEŠPATS atmetė tave nuo karaliavimo Izraelyje“. 27 Sa- 
mueliui nusigręžiant eiti, Saulius pagriebė jo skraistės skverną, ir jis 
atplyšo. 28 O Samuelis jam tarė: “Šiandien VIEŠPATS atplėšė nuo 
tavęs Izraelio karalystę ir atidavė ją tavo artimui, kuris yra geresnis 
už tave. 29 Be to, Izraelio Šlovė neapgauna ir nekeičia savo minties, 


15,22 Samuelis nepasmerkia aukų apskritai, bet aukas be Žmogaus širdies, t.y. 
be nuoširdaus aukotojo atsidavimo. Žr. Oz 6,6. 


163 


1 Sam 15,30-16,3 


nes jis nėra mirtingas, kad jam reikėtų keisti savo mintį". 30 Bet Sau- 
lius maldavo: “Nusidėjau, bet dabar pagerbk mane prieš mano tau- 
tos seniūnus ir prieš Izraelį, grįžk su manimi, kad pagarbinčiau 
VIEŠPATĮ, tavo Dievą!“ 31 Samuelis sugrįžo su Sauliumi, ir Saulius 
puolė kniūpsčia prieš VIEŠPATĮ. 


Agago mirtis ir Samuelio pasitraukimas 


32 Tada Samuelis paliepė: “Atveskite pas mane Amaleko kara- 
lių Agagą". Agagas atėjo pas jį svyruodamas. Agagas tarė: “Oi, ar- 
ti karti mirtis!“ 33 O Samuelis tarė: 


“Kaip tavo kalavijas darė moteris bevaikėmis, 
taip tavo motina bus bevaikė tarp moterų“. 


Samuelis sukapojo Agagą į gabalus Gilgale VIEŠPATIES aki- 
vaizdoje. 

34 Tada Samuelis nuėjo į Ramą, o Saulius nuėjo į savo namus 
(Sauliaus) Gibeoje. 35 Samuelis nebematė daugiau Sauliaus iki sa- 
vo mirties dienos. Tačiau Samuelis sielojosi dėl Sauliaus todėl, kad 
VIEŠPATS gailėjosi padaręs ji Izraelio karaliumi. 


16 
Dievas siunčia Samuelį į Betliejų 


1* VIEŠPATS tarė Samueliui: “Kaip ilgai sielosiesi dėl Sau- 
liaus? Aš atmečiau jį nuo karaliavimo Izraelyje. Pripilk savo ragą 
aliejaus ir leiskis į kelionę! Siunčiu tave pas Išajį Betliejietį, nes 
radau sau karalių tarp jo sūnų“. 2 “Kaip aš eisiu? — klausė Samu- 
elis, — jei Saulius apie tai išgirs, užmuš mane“. VIEŠPATS tarė: 
“Veskis su savimi telyčią ir sakyk: Atėjau atnašauti kruviną auką 
VIEŠPAČIUT". 3 Pakviesk Išajį į aukos šventę, ir aš pats parodysiu 


16,1 Apie šį ruošiamą Dovydo patepimą karaliumi tolesniame skyriuje nieko 
nežino Dovydo brolis Eliabas (žr. 1 Sam 17,28); Dovydas buvo pateptas du 
sykius po Sauliaus mirties (žr. 2 Sam 2,4; 5,3). 

1 Sam 16,4-16 


tau, ką turėsi daryti. Patepsi man tą, kurį tau nurodysiu“. * Samuelis 
darė, ką VIEŠPATS įsakė. Jam atėjus į Betliejų, miesto seniūnai iš- 
ėjo, drebėdami iš baimės, jo pasitikti, ir teiravosi: “Ar tavo atėjimas 
yra taikingas?“ 5 Jis atsakė: “Taikingas. Atėjau atnašauti kruviną 
auką VIEŠPAČIUI. Pašventinkite save ir dalyvaukite su manimi 
aukos šventėje“. Pašventinęs Išajį ir jo sūnus, jis pakvietė juos į 
aukos šventę. 

6 Jiems atvykus, jis pamatė Eliabą ir pamanė: “Tikriausiai 
VIEŠPATIES pateptasis stovi prieš VIEŠPATT", 7 Bet VIEŠPATS ta-. 
rė Samueliui: “Nežiūrėk į jo išvaizdą ir stuomens aukštį, nes aš jį 
atmečiau, Juk Dievas ne taip mato, kaip žmogus, — žmogus mato, 
kas akimis matoma, o VIEŠPATS žiūri į širdį". 3 Tada Išajis, pa- 
šaukęs Abinadabą, paliepė jam praeiti pro Samuelį, bet jis tarė: 
“Nei to neišsirinko VIEŠPATS", 9 Tada Išajis paliepė Šamai praeiti 
pro Samuelį, bet jis tarė: “Nei to neišsirinko VIEŠPATS“. 10 Taip 
Išajis liepė septyniems savo sūnums praeiti pro Samuelį, bet Sa- 
muelis Išajui tarė: “Nė vieno iš jų neišsirinko VIEŠPATS“. 

!! Samuelis paklausė Išajo: “Ar tai visi tavo vaikinai?" “Dar liko 
jauniausias. Matai, jis avis gano!" — atsakė. Samuelis Išajui tarė: 
“Pasiųsk ką nors jį atvesti, nes mes nesėsime valgyti, kol jis čia 
neateis“. 12 Išajis tad pasiuntė, ir jį atvedė. Jis buvo įdegęs saulėje, 
turėjo žvalias akis ir buvo gražios išvaizdos. “Stokis, — VIEŠ- 
PATS tarė, — ir patepk jį, nes tai jis!" 13 Samuelis, paėmęs ragą 
aliejaus, patepė jį brolių akivaizdoje. Nuo tos dienos VIEŠPATIES 
dvasia galingai apėmė Dovydą. O Samuelis leidosi į kelionę ir 
parėjo į Ramą. 


Dovydas Sauliaus tarnyboje 


4 VIEŠPATIES dvasia buvo atsitraukusi nuo Sauliaus, ir pikta 
dvasia iš VIEŠPATIES pradėjo jį kankinti.* 15 Sauliaus dvariškiai 
jam kalbėjo: “Ziūrėk, tave kankina pikta dvasia iš Dievo. 16 Nūn pra- 


16,14“... pikta dvasia iš VIEŠPATIES pradėjo jį kankinti": Viešpats leido Sauliui 
kentėti nuožmaus pykčio priepuolius. Izraeliečiai priskyrė viską Dievui, kaip 
pirmajai Priežasčiai. Būdamas Dievo atmestas ir Samuelio paliktas, nebepa- 
jėgdavo savo pykčio suvaldyti. 

1 Sam 16,17-17,2 


šome mūsų viešpatį paliepti ir tau tarnaujantys dvariškiai paieškos 
žmogaus, mokančio groti lyra. Kada tik apims tave pikta dvasia iš 
Dievo, jis grotų, ir tu geriau jaustumeis“. 17 Saulius tarė savo dva- 
riškiams: “Raskite man Žmogų, mokantį gerai groti, ir atveskite jį 
pas mane!“ !š* Tada atsiliepė vienas iš jaunų dvariškių. “Aš paste- 
bėjau, — jis sakė, — kad Išajis Betliejietis turi sūnų, mokantį 
groti. Jis yra šaunus vyras ir karys, protingos kalbos ir orios iš- 
vaizdos. Be to, su juo yra VIEŠPATS". 15 Todėl Saulius išsiuntė pa- 
siuntinius pas Išajį paprašyti: “Atsiųsk man savo sūnų Dovydą — 
tą, kuris gano avis“. 20 Išajis paėmė asilą, užkrovė ant jo duonos, pil- 
ną vyno vynmaišį bei ožiuką, ir pasiuntė juos Sauliui per savo sūnų 
Dovydą. 2! Taigi Dovydas atėjo pas Saulių ir pradėjo jam tarnauti. 
Saulius jį labai pamilo, ir jis tapo jo ginklanešiu. 22 Tada Saulius pa- 
siuntė Išajui žodį: “Prašyčiau leisti Dovydą liktis mano tarnyboje, 
nes jis rado malonę mano akyse“. 2* Kada tik pikta dvasia iš Die- 
vo apimdavo Saulių, Dovydas imdavo į rankas lyrą ir grodavo. Sau- 
liui būdavo lengviau ir imdavo geriau jaustis, o piktoji dvasia nuo 
jo atsitraukdavo. 


17 
Galijotas meta iššūkį izraeliečiams 


1 Filistinai sutelkė savo pajėgas mūšiui. Susibūrę prie Soko, 
Judo žemėje, jie pasistatė stovyklą tarp Soko ir Azekos — prie 
Efes-Damimų. 2 O Saulius ir Izraelio vyrai susitelkė, pasistatyda- 


16,18 Vienas iš dviejų pasakojimų apie Dovydo atėjimą į Sauliaus tamybą. Pasak 
pirmojo, Dovydas buvo pašauktas į Sauliaus dvarą kaip dainius ir tapo Sau- 
liaus ginklanešiu. Būdamas Sauliaus ginklanešiu, Dovydas lydėjo karalių į 
karą su filistinais (žr. 1 Sam 17,1-11) ir pasižymėjo dvikovoje su Galijotu 
(žr. 1 Sam 17,32-53). Pasak antrojo, Dovydas yra jaunas, Sauliui nepažįs- 
tamas piemuo. Jis lankė savo brolius kareivius kaip tik tuo metu, kai filistinų 
galiūnas tyčiojosi iš izraeliečių (žr. 1 Sam 17,12-31). Dovydui nugalėjus 
Galijotą, Saulius pasišaukė jaunąjį didvyrį į savo tarnybą (žr. 1 Sam 17,55- 
18,6). 

16,23 Muzika buvo naudojama gerajai dvasiai — nuotaikai pabudinti ir piktajai 
dvasiai — nuotaikai pašalinti. 

1 Sam 17,3-16 


mi stovyklą Elos slėnyje. Jie sustojo į kovos gretas prieš filistinus. 
3 Filistinai buvo sustoję ant kalvos vienoje pusėje, Izraelis stovėjo 
ant kalvos kitoje pusėje, o tarp jų buvo slėnis. 

* Iš filistinų gretų išėjo kovotojas, vardu Galijotas, iš Gato, še- 
šių uolekčių su plaštaka aukščio vyras. 5 Ant galvos jis turėjo vari- 
nį šalmą ir vilkėjo žvynuotą krūtinės šarvą — varinį šarvą, sverian- 
tį penkis tūkstančius šekelių. 5 Ant kojų turėjo varines blauzdenas, 
o tarp jo pečių kabojo varinė ietis. 7 Ieties kotas buvo tarsi audėjo 
riestuvas; jo ieties galva svėrė šešis šimtus geležinių šekelių.* Pir- 
ma jo ėjo jo skydnešys. 

š Sustojęs prieš Izraelio gretas, Galijotas šaukė joms, tar- 
damas: “Kodėl turėtumėte stoti į kovą? Argi aš nesu filistinas, o jūs 
argi nesate Sauliaus tarnai? Išsirinkite iš savo tarpo vyrą, teateina 
jis prieš mane. ? Jei jis mane nugalės ir mane užmuš, mes tapsime 
jūsų vergais, bet jei aš nugalėsiu ir jį užmušiu, jūs būsite mūsų 
vergai ir mums tarnausite. 10 Šiandien aš metu iššūkį Izraelio gre- 
toms! — tęsė filistinas, — duokite man vyrą, kad kovotume 
dvikovą“. !! Išgirdę šiuos filistino žodžius, Saulius ir visas Izraelis 
buvo priblokšti ir baimės apimti. 


Dovydas ateina į Sauliaus stovyklą 


12* Dovydas buvo sūnus vieno Judo žemės efratiečio iš Betlie- 
jaus, vardu Išajis. Jis turėjo aštuonis sūnus. Sauliaus dienomis tas 
žmogus jau buvo senas ir pažengęs metuose. 13 Trys Išajo vyresnie- 
ji sūnūs buvo išėję su Sauliumi į karą. Vardai jo trijų išėjusių į ka- 
rą sūnų buvo pirmagimis Eliabas, antrojo sūnaus Abinadabas ir 
trečiojo Šama, o 14 Dovydas buvo jauniausias. Trys vyresnieji buvo 
išėję su Sauliumi, 15 bet Dovydas nueidavo nuo Sauliaus ir vėl su- 
grįždavo prie Betliejaus ganyti savo tėvo avių. 16 Tuo tarpu filisti- 
nas per keturiasdešimt dienų, rytą ir vakarą, išeidavo į priekį. 


17,7 “... šešis šimtus geležinių šekelių": apie 7 kg. 
17,12-31 Papildomas pasakojimas apie Dovydo dvikovą; pasakojimo tęsinys — 
1 Sam 17,55-18,6. Žr. 1 Sam 16,18 paaiškinimą. 

1 Sam 17,17-33 


17 Išajis savo sūnui Dovydui tarė: “Paimk šių pagruzdintų gri- 
dų efą bei šiuos dešimt kepalų duonos savo broliams ir nubėk su 
jais pas savo brolius į stovyklą. 13 Nunešk šiuos dešimt sūrių jų tūks- 
tantininkui. Pažiūrėk, kaip sekasi tavo broliams, ir parnešk iš jų kokį 
nors ženklą". 

19 Saulius ir jie, ir visi Izraelio vyrai buvo Elos slėnyje, pasi- 
rengę kariauti su filistinais. 20 Kitą rytą Dovydas atsikėlė anksti, 
palikęs avis pas sargą, paėmė maistą ir leidosi į kelionę, kaip jam 
buvo paliepęs Išajis. Jis pasiekė stovyklos užkardą tuo metu, kai ka- 
reiviai ėjo stoti į kovos gretas, šaukdami savo kovos šūkį. 2! Izrae- 
lis ir filistinai sustojo į mūšio gretas, gretos priešais gretas. 22 Pa- 
likęs daiktus ryšulių sargo priežiūroje, Dovydas bėgo gretų link. At- 
bėgęs pasveikino savo brolius. 23 Jam besikalbant su jais, kovotojas 
— filistinas iš Gato, vardu Galijotas, — išėjo į priekį iš filistinų 
gretų ir kalbėjo tais pačiais žodžiais kaip anksčiau. Ir Dovydas jį 
girdėjo. 

24 Izraelio vyrai, pamatę tą vyrą, bėgo nuo jo klaiko apimti. 
25Izraelio vyrai vieni kitiems sakė: “Ar matote tą išeinantį iš gretų 
vyrą? Jis išeina mesti iššūkį Izraeliui! Vyrą, kuris jį užmuštų, kara- 
lius padarys turtingą, duos jam savo dukterį žmona ir atleis nuo 
mokesčių jo tėvo namus Izraelyje“. 2 Dovydas paklausė arti prie jo 
stovėjusių vyrų: “Kaip bus atlyginta vyrui, kuris paguldytų tą filis- 
tiną ir pašalintų gėdą nuo Izraelio? Kas yra tas neapipjaustytas filis- 
tinas, drįstantis mesti iššūkį gyvojo Dievo gretoms?“ 27 Kareiviai 
atsakė jam tais pačiais žodžiais: “Taip bus atlyginta vyrui, kuris jį 
užmuštų". 

28 Jo vyriausias brolis Eliabas išgirdo jį kalbantį su vyrais. 
Eliabą apėmė pyktis ant Dovydo. Jis tarė: “Kodėl tu čia atėjai? Kam 
palikai anas keletą avių dykumoje? Aš pažįstu tavo įžūlumą ir ne- 
dorą širdį, nes tu atėjai tik mūšio pamatyti!“ ? Bet Dovydas atsakė: 
“Ką aš dabar padariau? Aš tik paklausiau!" 30 Ir, pasitraukęs nuo 
jo prie kito, jis paklausė to paties, o kareiviai davė jam tą patį at- 
sakymą kaip anksčiau. 

31 Klausimai, kuriuos Dovydas klausė, buvo išgirsti ir pakarto- 
ti Sauliui. Jis pasiuntė jį pašaukti. 32 Dovydas tarė Sauliui: “Tene- 
nustoja nė vienas dėl jo drąsos! Tavo tarnas eis ir kovos su tuo fi- 
listinu". 33 Bet Saulius Dovydui atsakė: “Tu negali eiti prieš tą filis- 
tiną ir su juo kovoti, nes esi tik vaikas, o jis yra buvęs kareiviu nuo 

1 Sam 17,34-49 


pat savo jaunystės!" 4 O Dovydas atsakė Sauliui: “Tavo tarnas ga- 
nydavo savo tėvo avis, kada tik ateidavo liūtas ar meška ir nešda- 
vosi avį iš kaimenės, 35 vydavausi iš paskos ir kovodavau, išgelbė- 
damas ją iš jo nasrų. O jei atsigręždavo prieš mane, pagriebdavau 
jį už nasrų, parblokšdavau ir užmušdavau. 36 Tavo tarnas yra už- 
mušęs ir liūtą, ir mešką. Anas neapipjaustytas filistinas bus kaip 
vienas iš jų, nes jis metė iššūkį gyvojo Dievo gretoms. 37 VIEŠPATS, 
— tęsė Dovydas, — kuris išgelbėjo mane nuo liūto ir meškos, išgel- 
bės mane ir nuo to filistino". Tada Saulius tarė Dovydui: “Eik! 
VIEŠPATS bus su tavimi!“ 


Pasiruošimas dvikovai 


38 Saulius aprengė Dovydą savo drabužiais, uždėjo jam ant 
galvos varinį šalmą ir apvilko jį krūtinės šarvu. 39 Dovydas virš dra- 
bužių prisijuosė jo kalaviją. Jis bandė paeiti, bet veltui, nes prie jų 
nebuvo įpratęs. Dovydas tarė Sauliui: “Negaliu su jais paeiti, nes 
nesu įpratęs“. Jis tad juos nusivilko. *0 Tada jis pasiėmė savo lazdą, 
pasirinko iš upės vagos penkis gludžius akmenukus, įsidėjo juos į 
savo piemens maišelio kišenę ir, laikydamas rankoje svaidyklę, ėjo 
filistino link. 

41 Tuo tarpu filistinas artinosi prie Dovydo su savo skydnešiu, 
einančiu pirma jo. 2 Apsižvalgęs ir pamatęs Dovydą, filistinas žiū- 
rėjo į jį su panieka, nes jis buvo tik vaikas, įdegęs saulėje ir 
gražios išvaizdos. 43 Filistinas tarė Dovydui: “Argi aš esu šuva, kad 
su lazda ateini prieš mane?“ Filistinas keikė Dovydą savo dievais. 
4“Bikš šen prie manęs, — filistinas tarė Dovydui, — kad galėčiau 
atiduoti tavo kūną padangių paukščiams ir laukų žvėrims“. 45 Bet 
Dovydas filistinui atsakė: “Tu ateini prieš mane su kalavijų, ietimi 
ir durklu, o aš ateinu prieš tave vardu Galybių VIEŠPATIES, Izrae- 
lio gretų Dievo, kuriam tu metei iššūkį. 46 Šiandien VIEŠPATS 
paduos tave man į rankas. Aš tave užmušiu ir nukirsiu tau galvą, o 
filistinų stovyklos lavonus atiduosiu padangių paukščiams ir laukų 
žvėrims. Visa žemė žinos, kad yra Dievas Izraelyje. *7 Ši visa ben- 
drija žinos, kad VIEŠPATS gali išgelbėti be kalavijo ir ieties, nes 
mūšis yra VIEŠPATIES, ir jis atiduos jus į mūsų rankas!“ 

43 Filistinui vėl pradėjus eiti Dovydo link, Dovydas skubiai pa- 
bėgėjo gretų link filistino pasitikti. 4? Įkišęs ranką į savo maišelį, 

1 Sam 17,50-18,4 


Dovydas išsiėmė vieną akmenį, sviedė jį svaidykle ir pataikė filis- 
tinui į kaktą. Akmuo įsmigo jam į kaktą, ir jis pargriuvo veidu į 
žemę. 

50 Taip Dovydas nugalėjo filistiną su svaidykle ir akmeniu, — 
parbloškė jį ir užmušė. Rankoje kalavijo Dovydas neturėjo. 51 Tada 
Dovydas pribėgo, atsistojo šalia jo ir, ištraukęs iš makšties jo kala- 
viją, jį užmušė. Juo nukirto jam galvą. 

Filistinai, pamatę, kad jų kovotojas negyvas, ėmė bėgti. 52 Iz- 
raelio ir Judo vyrai pakilo su kovos šūkiu ir taip vijosi“ filistinus 
iki pat Gato ir Ekrono vartų, kad mirtinai sužeisti filistinai krito 
ant kelio nuo Šaarajimų iki Gato ir Ekrono. 53 Paliovę vytis filisti- 
nus, izraeliečiai sugrįžo ir apiplėšė jų stovyklą.* Dovydas, paėmęs 
filistino galvą, nunešė ją į Jeruzalę. O jo ginklus pasidėjo savo 
palapinėje. 


Pergalingas Dovydas nuvedamas pas Saulių 


54 Saulius, pamatęs Dovydą einant kovoti su filistinu, klausė sa- 
vo kariuomenės vadą Abnerį: “Kieno sūnus tas vaikinas, Abneri?" 
55 “Kaip tu gyvas, karaliau, nežinau; — atsakė Abneris. 56 Karalius 
jam paliepė: “Sužinok, kieno sūnus yra tas jaunuolis“. 57 Taigi, kai 
Dovydas, užmušęs filistiną, sugrįžo, Abneris ėmė ir įvedė jį, laikan- 
tį filistino galvą rankoje, pas Saulių. 53 Saulius jo paklausė: “Kieno 
tu esi sūnus, jaunuoli?“ Dovydas atsakė: “Aš esu sūnus tavo tarno 
Išajo Betliejiečio". 

18 
Dovydas ir Jonatanas 

1 Dovydui kalbantis su Sauliumi, Jonatano širdis prisirišo prie 
Dovydo širdies. Jonatanas pamilo jį kaip save patį. 2 Saulius pa- 
ėmė jį į savo tarnybą tą dieną ir nenorėjo leisti jam grįžti į tėvo 
namus. > O Jonatanas sudarė sandorą su Dovydu, nes jį pamilo kaip 
save patį. + Jonatanas nusiėmė skraistę ir kariškus drabužius, ku- 


17,53 Tuo metu Jeruzalė dar tebebuvo jebusitų miestas; Dovydas savo žygių 
palapinės dar neturėjo. Ši eilutė yra vėlesnis intarpas. 


170 


1 Sam 18,5-17 


riuos nešiojo, ir atidavė juos Dovydui drauge su savo kalaviju, lanku 
ir diržu. 5 Dovydas eidavo į žygius, kur tik Saulius jį siųsdavo, ir 
buvo sėkmingas. Užtat Saulius padarė jį kariuomenės vadu. Tai 
patiko visiems kareiviams, net ir dvariškiams. 


Sauliaus pavydas 


6 Grįžtant jiems namo, — kai Dovydas, užmušęs filistiną, grįžo, 
— iš visų Izraelio miestų išėjo moterys, dainuodamos ir šokda- 
mos, lydimos būgnelių su žvangučiais, džiaugsmo dainų ir sistrų, 
karaliaus Sauliaus pasitikti. 7 Džiūgaudamos moterys dainavo ir 
sakė: 


“Saulius užmušė savo tūkstančius, 
o Dovydas savo dešimtis tūkstančių!“ 


3 Saulius labai įpyko, nes tie žodžiai jam nepatiko. Jis tarė: “Jos 
davė Dovydui dešimtis tūkstančių, o man tedavė tūkstančius. Tik 
karaliavimo jam betrūksta!“ ? Nuo tos dienos Saulius žiūrėjo į Do- 
vydą pavydo akimis. 

10 Kitą dieną pikta dvasia iš Dievo apėmė Saulių, ir jis pradėjo 
siausti namuose. Dovydas grojo lyra, kaip jis kasdien darydavo, o 
tuo tarpu Saulius laikė rankoje savo ietį. !! Saulius sviedė ietį, sa- 
kydamas sau: “Prismeigsiu Dovydą prie sienos“. Bet Dovydas du 
sykius nuo jo išsigelbėjo. 

12 Saulius bijojo Dovydo, nes su juo buvo VIEŠPATS, o nuo 
Sauliaus jis buvo pasitraukęs. 13 Todėl Saulius pašalino Dovydą iš 
savo aplinkos, paskirdamas jį tūkstantininku; Dovydas išeidavo ir 
sugrįždavo, vesdamas kareivius, 14 ir buvo sėkmingi visi žygiai, nės 
su juo buvo VIEŠPATS. 15 O Saulius, matydamas jį labai sėkmingą, 
kentė nuolatinę baimę. 16 Bet visas Izraelis ir Judas mylėjo Dovy- 
dą, nes jis, vesdamas juos į žygius, kartu eidavo ir kartu grįždavo. 


Dovydo vedybos 
17 Saulius tarė Dovydui: “Žiūrėk, Meraba yra mano vyresnioji 


duktė. Ją aš tau duosiu žmona. Tik būk mano kovotojas ir kovok 
VIEŠPATIES kovas“. Mat Saulius galvojo: “Aš pats prieš jį savo 

1 Sam 18,18-30 


rankos nekelsiu. Filistinai tepakelia ranką prieš jį!“ 18 Dovydas at- 
sakė Sauliui: “Kas aš, kas mano giminės ir kas mano tėvo namai 
Izraelyje, kad tapčiau karaliaus žentu?" !9 Bet atėjus laikui, kada 
Sauliaus duktė Meraba turėjo būti duota Dovydui, ji buvo atiduota 
kaip žmona Adrieliui Meholatiečiui. 

20 Sauliaus duktė Michalė buvo pamilusi Dovydą. Kai apie tai 
buvo Sauliui pasakyta, jis buvo patenkintas. 2! Saulius sau sakė: “Ją 
aš duosiu jam! Ji gali būti žabangomis jam, kad filistinai pakeltų 
prieš jį ranką“. Todėl Saulius tarė Dovydui: “Mano žentu net dabar 
tu gali tapti per mano antrąją“. 22 Saulius įsakė savo dvariškiams: 
“Šnabždėkite Dovydui į ausį, sakydami: “Žiūrėk, karalius tavimi ža- 
visi, o visi jo dvariškiai tave myli. Kodėl tad netapti karaliaus žen- 
tu?"" 23 Sauliaus dvariškiai pakartojo šiuos žodžius Dovydui į ausis. 
Bet Dovydas atsakė: “Argi jūs manote, kad tapti karaliaus žentu yra 
lengvas dalykas? Aš esu tik neturtingas ir menkas žmogus“. 24 Sau- 
liaus dvariškiai jam pranešė: “Dovydas šitaip kalbėjo". 25“Dovydui 
taip pasakykite, — tarė Saulius: “Karalius nereikalauja jokios 
dovanos už nuotaką,* išskyrus šimtą filistinų apyvarpio plėvių, idant 
būtų karaliaus priešams atkeršyta'". Saulius tikėjosi nužudyti Dovy- 
dą filistinų rankomis. 26 Dvariškiams pakartojus Dovydui šiuos 
žodžius, Dovydas buvo patenkintas mintimi tapti karaliaus žentu. 
Prieš pasibaigiant nustatytam laikui, 27 Dovydas drauge su savo 
vyrais išsiruošė į žygį ir užpuolęs užmušė du šimtus filistinų. 
Dovydas parnešė jų apyvarpio plėves ir suskaitė visą skaičių kara- 
liui, kad galėtų tapti karaliaus žentu. Saulius davė jam savo dukterį 
Michalę žmona. 2š Betgi Saulius matė ir suprato, kad VIEŠPATS 
buvo su Dovydu. Net Sauliaus duktė Michalė jį mylėjo. 2 Todėl Sau- 
lius Dovydo dar labiau bijojo ir buvo jo priešas per visą savo gy- 
venimą. 

30 Filistinų didžiūnai atžygiuodavo į mūšį. Kada tik jie atžy- 
giuodavo, Dovydas būdavo sėkmingesnis negu visi kiti Sauliaus 
pareigūnai. Jo vardas tapo labai garsus. 


18,25 “... dovanos už nuotaką“: kai kurie aiškintojai ją laiko dovana nuotakos 
šeimai, o kiti — “kaina" už nuotaką. Turbūt šis paprotys apėmė ir dovaną, 
ir kainą jaunosios šeimos naudai. 

1 Sam 19,1-10 
19 
Saulius persekioja Dovydą 


1* Saulius kalbėjo savo sūnui Jonatanui ir visiems dvariškiams 
apie Dovydo užmušimą. O Sauliaus sūnus Jonatanas Dovydą buvo 
labai pamėgęs. 2 Jonatanas tad pasakė Dovydui: “Mano tėvas Sau- 
lius nori tave žūt būt užmušti. Prašyčiau rytoj rytą būti atsargiam. 
Dink iš akių ir nesirodyk! 3 O aš išėjęs stovėsiu šalia savo tėvo lau- 
ke, kuriame būsi ir tu, ir kalbėsių savo tėvui apie tave. Jei ką nors 
sužinosiu, tau pasakysiu“. + Jonatanas savo tėvui Sauliui apie Dovydą 
kalbėjo gerai. Jam sakė: “Karalius neturėtų nusidėti savo tarnui 
Dovydui, nes jis tau nėra nusidėjęs. Priešingai, jo žygiai yra buvę 
tau labai naudingi. 5 Jis statė savo gyvybę į pavojų ir užmušė filis- 
tiną, o VIEŠPATS suteikė per jį didelę pergalę visam Izraeliui. 
Pats matei ir džiaugeisi. Kodėl tad, užmušdamas Dovydą be prie- 
žasties, turėtumei užsitraukti kaltę praliedamas nekalto žmogaus 
kraują?" 5 Saulius paklausė Jonatano balso, ir prisiekė: “Kaip gyvas 
VIEŠPATS, jis nebus užmuštas! 7 Jonatanas pasišaukė Dovydą ir 
visa tai jam pasakė. Tada Jonatanas nuvedė Dovydą pas Saulių, ir 
jis tarnavo kaip pirma. 

š Vėl kilus karui, Dovydas išžygiavo kovoti prieš filistinus. Jis 
taip smarkiai juos užpuolė, kad jie nuo jo bėgo. ? Todėl pikta dva- 
sia iš VIEŠPATIES apėmė Saulių. Tuo metu jis sėdėjo savo namuo- 
se su ietimi rankoje, o Dovydas grojo lyra. 10 Saulius bandė pri- 
smeigti ietimi Dovydą prie sienos, bet Dovydas išvengė Sauliaus 
smūgio, ir ietis įsmigo į sieną. Dovydas ištrūko ir išsigelbėjo tą 
naktį. * 


19,1-7 Šis epizodas nesiderina su pasakojimu 20-ajame skyriuje, pasak kurio, 
Jonatanas dar nieko nežino apie savo tėvo norą užmušti Dovydą. Atrodo, 
kad tai yra du skirtingi pasakojimai apie Jonatano žygius Dovydo labui. 

19,10 “... išsigelbėjo tą naktį": Dovydo vedybų naktį. Atrodo, kad pasakojimas, 
skaitomas šiame 1 Sam 19,11-17 skaitinyje, iš pradžių ėjo po 1 Sam 18,29 
teksto. 


173 


1 Sam 19,11-24 
Michalė išgelbsti Dovydą 


!! Saulius siuntė pasiuntinius prie Dovydo namų jo tykoti ir 
ryto metą jį užmušti. Tačiau Dovydo žmona Michalė jam tarė: “Jei 
šiąnakt savo gyvasties negelbėsi, rytoj būsi užmuštas", 12 Michalė tad 
Dovydą nuleido žemyn pro langą. Jis išsigelbėjo ir pabėgo. 13 Tada 
Michalė, paėmusi namų stabą, paguldė jį lovoje, padėjo prie galvos 
ožkų vilnos pagalvę ir apklojo jį drabužiais. 14 Kai Saulius atsiuntė 
pasiuntinius Dovydo suimti, ji sakė: “Jis serga". 15 Tačiau Saulius 
išsiuntė pasiuntinius atgal, kad jie patys Dovydą pamatytų. “At- 
neškite jį pas mane lovoje, — jis įsakė, — aš jį užmušiu!“ 16 Įėję 
pasiuntiniai lovoje rado namų stabą su pagalve iš ožkų vilnos prie 
galvos. 17 Saulius Michalei tarė: “Kodėl tu mane taip apgavai? Tu 
padėjai mano priešui pabėgti!" “Dėl to, — atsakė Michalė, — kad 
jis man sakė: “Padėk man pabėgti, kitaip aš tave užmušiu". 


Dovydas ir Samuelis Ramoje 


18 Dovydas pabėgo ir išsigelbėjo. Atėjęs pas Samuelį į Ramą, 
jis papasakojo jam visa, ką Saulius buvo jam padaręs. Jis ir Samu- 
elis nuėjo ir apsistojo prie Najotų. 19 Sauliui buvo pranešta: “Dovy- 
das yra prie Najotų Ramoje“.* 20 Tada Saulius išsiuntė pasiuntinius 
Dovydo suimti. Jiems pamačius būrį pranašų, kalbančių dvasios 
pagavoje, su Samueliu stovinčiu tarp jų, kaip vadu, Sauliaus pa- 
siuntinius apėmė Dievo dvasia, ir jie kalbėjo dvasios pagavoje. 2! Kai 
Sauliui buvo apie tai pranešta, Saulius išsiuntė kitus pasiuntinius, 
ir jie kalbėjo dvasios pagavoje. Saulius siuntė vėl — trečią kartą — 
pasiuntinius, ir jie kalbėjo dvasios pagavoje. 22 Tada jis pats nuėjo į 
Ramą. Atėjęs prie didžiosios talpyklos, esančios Seku'e,* jis 
klausė: “Kur yra Samuelis ir Dovydas?“ Jam buvo pasakyta, kad 
jie yra prie Najotų Ramoje. 23 Jis ėjo ten — Najotų Ramoje link, ir 
jį apėmė Dievo dvasia. Eidamas, jis kalbėjo dvasios pagavoje, kol 
pasiekė Najotus Ramoje, 24 Nusivilkęs drabužius, ir jis kalbėjo dva- 
sios pagavoje Samuelio akivaizdoje. Jis gulėjo nuogas visą tą dieną 
ir visą tą naktį. Todėl ir sakoma: “Argi ir Saulius yra tarp pranašų?" 


19,19 “... prie Najotų Ramoje": Najotai — pranašų būrio buveinė Ramos mieste. 
19,22 “... Seku'e": vietovė Ramoje. 

1 Sam 20,1-13 
20 
Jonatanas padeda Dovydui pabėgti 


1 Dovydas pabėgo iš Najotų Ramoje. Nuėjęs pas Jonataną, tarė: 
“Ką aš padariau? Koks yra mano nusikaltimas? Kuo nusikaltau ta- 
vo tėvui, kad jis ieško mano gyvybės?“ 2 Jis atsakė: “Jokiu būdu! 
Tu nemirsi! Tikėk manimi, mano tėvas nedaro nieko — nei svar- 
baus, nei nesvarbaus — man to nepatikėdamas. Kodėl turėtų tai nuo 
manęs slėpti? Taip negali būti!" 3 Atsakydamas Dovydas prisiekė: 
“Tavo tėvas puikiai žino, kad aš radau malonę tavo akyse. Jis sako 
sau: 'Jonatanas neturi apie tai žinoti, kad neliūdėtų. Iš tikrųjų, 
kaip gyvas VIEŠPATS, ir kaip gyvas tu, tik žingsnis teskiria mane 
nuo mirties!“ 

4 Jonatanas tad tarė Dovydui: “Ką tik tu man sakysi, aš dėl ta- 
vęs padarysiu". 5 “Žiūrėk, rytoj yra jaunatis,* — Dovydas kalbėjo 
Jonatanui, — ir aš iš tikrųjų turėčiau pietauti su karaliumi. Bet tu 
leisk man išvykti, idant galėčiau iki trečios dienos vakaro pasislėp- 
ti kaimo vietovėje. 6 Jei tavo tėvas manęs pasigestų, pasakyk: 'Dovy- 
das labai prašė manęs, kad leisčiau jam trumpam nuvykti į savo 
miestą Betliejų, nes ten jo visa šeimyna atnašauja metinę auką“. 7 Jei 
jis sakytų: “Puiku!", tavo tarnas yra saugus, bet jei jis įširstų, gali 
būti tikras, kad yra nusprendęs daryti pikta. š Elkis ištikimai su sa- 
vo tarnu, nes esi įvedęs savo tarną į VIEŠPATIES sandorą su savi- 
mi. O jei esu kaltas, užmušk mane tu pats, bet pas savo tėvą atgal 
eiti manęs neversk“. ? “Jokiu būdu taip nekalbėk! — atsakė Jona- 
tanas, — jei sužinosiu, kad mano tėvas yra nusprendęs daryti tau 
pikta, apie tai tikrai tau pasakysiu!“ 19 Dovydas klausė Jonataną: 
“Kas man pasakys, jei tavo tėvas tau šiurkščiai atsakytų?" !! “Eikš, 
— Jonatanas tarė Dovydui, — nueikime į lauką!" 

Jiem atėjus į lauką, 12 Jonatanas tarė Dovydui: “Prisiekiu VIEŠ- 
PAČIU, Izraelio Dievu! Aš atsargiai išklausinėsiu savo tėvą šiuo 
laiku rytoj, ar poryt, ir tikėk manim, jei jis yra Dovydui palankus, 
tuojau pat duosiu tau žinią ir tau pranešiu. 13 Bei jei mano tėvas 


20,4 “... jaunatis...": pirmoji mėnesio diena buvo švenčiama; visi šeimos nariai 
privalėjo dalyvauti pietuose — dalytis šventės valgiu. 

1 Sam 20,14-29 


ketintų pikta tau daryti, — taip VIEŠPATS tepadaro Jonatanui ir dar 
teprideda, — jeigu aš apie tai tau nepraneščiau ir tavęs nepaly- 
dėčiau, kad galėtumei saugiai išsigelbėti. Tebūna VIEŠPATS su tavi- 
mi, kaip jis būdavo su mano tėvu! 14 Man gyvam esant, elkis su 
manimi ištikima VIEŠPATIES meile, o man mirus, !5 nenutrauk 
savo ištikimos meilės nuo mano namų niekad, net po to, kai 
VIEŠPATS bus išnaikinęs visus Dovydo priešus nuo žemės veido". 
16 Taip Jonatanas padarė sandorą su Dovydo namais: “Tepašaukia 
VIEŠPATS atsiskaityti Dovydo priešus!“ 17 Jonatanas iš meilės 
Dovydui vėl prisaikdino jį, nes jis mylėjo jį kaip patį save. 

1š Jonatanas tarė Dovydui: “Rytoj yra jaunatis. Tavęs bus pasi- 
gesta, nes tavo vieta prie stalo bus tuščia. 1? Poryt skubiai nueik į 
tą vietą, kur anksčiau slėpeisi, ir būk ten prie Ezelio akmens. 20 Aš 
paleisiu tris strėles į jo šoną, tarsi šaudamas į taikinį, 2! ir paliep- 
siu berniukui: “Nueik ir surask strėles!" Jei berniukui sakysiu: “Žiū- 
rėk, strėlės yra šiapus tavęs, surink jas!', tada ateik, nes tau yra 
saugu ir nėra jokio pavojaus — kaip yra gyvas VIEŠPATS! 22 Bet 
jei jaunuoliui sakysiu: “Ei, strėlės yra toliau už tavęs!', tada eik sau, 
nes pats VIEŠPATS tave išsiunčia. 23 O pažado, kurį davėme vienas 
kitam, tebūna VIEŠPATS liudytojas man ir tau amžinai". 

24 Dovydas tad pasislėpė tame lauke. Atėjus jaunačiai, karalius 
sėdosi dalytis šventės valgiu. 25 Karaliui užėmus savo įprastą vietą 
ant krėslo prie sienos, Jonatanas stovėjo, Abneris atsisėdo šalia Sau- 
liaus, bet Dovydo vieta buvo tuščia. 

26 Tačiau Saulius tą dieną nieko nekalbėjo. “Kas nors jam atsi- 
tiko, — sau pagalvojo, — jis turi būti nešvarus,* ir dar nėra apsi- 
valęs“. 27 Bet kitą dieną po jaunaties — antrą dieną — Dovydo vie- 
ta vėl buvo tuščia. Saulius savo sūnui Jonatanui tarė: “Kodėl Išajo 
sūnus neatėjo į šventę nei vakar, nei šiandien?“ 2š Jonatanas Sauliui 
atsakė: “Dovydas labai prašė manęs leisti jam eiti į Betliejų. 2 Jis 
sakė: “Prašyčiau leisti man eiti, nes mes turėsime šeimos šventės au- 
ką mieste, ir mano brolis į ją mane pašaukė. Taigi, jeigu randu ma- 
lonę tavo akyse, leisk man pasprukti ir aplankyti savo gimines“. Todėl 
jis neatėjo prie karaliaus stalo“. 


20,26 “... jis turi būti nešvarus“: jaunaties — pirmosios mėnesio dienos šventės 
pietūs turėjo religinę reikšmę, todėl dalyviai turėjo būti švarūs apeigine 
prasme. Žr. Kun 15,16; Įst 23,10-15. 

1 Sam 20,30-42 


30 Saulius įtūžo ant Jonatano. “Esi sūnus suktos ir maištingos 
moters!, — jis šaukė, — argi aš nežinau, kad tu palaikai Išajo sū- 
naus pusę savo gėdai ir savo motinos nuogumo gėdai*? 31 Juk kol 
žemėje gyvas Išajo sūnus, nei tu, nei tavo karaliavimas nebus sau- 
gus. Dabar tad pašauk ir atvesk jį pas mane, nes jis yra pasmerk- 
tas mirti!" 32 Jonatanas klausė savo tėvą Saulių: “Kodėl jis turėtų 
būti nubaustas mirti? Ką jis yra padaręs?" 33 Bet Saulius metė į jį 
savo ietį, norėdamas jį nudurti. Jonatanas suprato, kad jo tėvas bu- 
vo nusprendęs nužudyti Dovydą. 34 Pykčio įkarštyje Jonatanas pa- 
kilo nuo stalo ir antrąją šventės dieną nieko nevalgė, nes sielojosi 
dėl Dovydo, kurį jo tėvas buvo taip paniekinęs. 

35 Kitą rytą Jonatanas, lydimas jauno berniuko, nuėjo į tą lauką 
susitikti su Dovydu. 36 Jis tarė berniukui: “Bėk ir surask strėlės, ku- 
rias leidžiu". Berniukui bėgant, jis paleido strėlę toliau negu buvo 
berniukas. 37 Berniukui pasiekus vietą, kur buvo nukritusi Jonatano 
strėlė, Jonatanas sušuko berniukui: “Ei, žiūrėk, strėlė yra toliau!“ 
38 Jonatanas vėl pašaukė berniuką: “Skubėk! Greičiau ir nesto- 
viniuok!“ Taigi Jonatano berniukas surinko strėles ir parnešė savo 
šeimininkui. 3? Berniukas nieko neįtarė. Tik Jonatanas ir Dovydas 
težinojo jų susitarimą. 40 Jonatanas padavė savo ginklus berniukui, 
paliepdamas: “Eik ir parnešk juos į miestą". *1 Berniukui vos nuėjus, 
Dovydas pakilo iš savo slaptavietės prie akmens. Jis puolė kniūpsčia 
ant žemės ir tris kartus žemai nusilenkė. Pasibučiavę jiedu drauge 
verkė. Dovydas ilgiau verkė. 

42 Tada Jonatanas tarė Dovydui: “Eik ramybėje, nes mudu abu 
esame prisiekę VIEŠPATIES vardu, tardami: “Tebūna VIEŠPATS 
su manim ir tavim, su mano palikuonimis ir tavo palikuonimis am- 


2299 


žinai“, 


20,30 “... savo motinos nuogumo gėdai": populiarus keiksmažodis anuomet ir nū- 
dien yra išplūsti kito žmogaus motiną. “Tavo motinos nuogumas" galbūt 
priminė Jonatano motinos dalyvavimą lytiniame gamtos dievų — Baalo ir 
Aštartės — garbinime. 

1 Sam 21,1-9 
21 
Dovydas ir Nobės kunigas 


1 Tada Dovydas nuėjo savo keliu, o Jonatanas sugrįžo į miestą. 
2 Dovydas atėjo į Nobę pas kunigą Ahimelechą. Išsigandęs Ahime- 
lechas išėjo Dovydo pasitikti. “Kodėl tu ateini vienas? — jis tarė. 
— Kodėl nėra nė vieno kito su tavimi?" — jis klausė. 3 Dovydas 
kunigui Ahimelechui atsakė: “Mane karalius pasiuntė su reikalu ir 
įsakė: “Tenežino joks žmogus nieko apie reikalą, kuriuo tave 
siunčiu, ar apie tau duotą įsakymą'. Užtat ir nurodžiau savo vyrams 
susitikti tokioje ir tokioje vietoje. + O dabar, ką turi po ranka? 
Duok man penketą kepalų duonos arba ką gali rasti". 5* Kunigas 
Dovydui atsakė: “Paprastos duonos neturiu po ranka, tik pašven- 
tintos duonos. Galite jos valgyti, jei vyrai yra susilaikę nuo moterų“. 
6 Dovydas, atsakydamas kunigui, tarė: “Aš laiduoju, kad moterys bu- 
vo atskirtos nuo mūsų, kaip ir praeityje. Kada tik leisdavausi į žygį, 
net ir į paprastą kelionę, visų mano vyrų indai* būdavo pašventin- 
ti. Juo labiau šiandien, kai mūsų kelionė yra pašventinama ginklais!“ 
7 Kunigas tad davė jam pašventintos duonos, nes ten kitos duonos 
nebuvo, kaip tiktai Artumo duona, kuri buvo paimta iš VIEŠ- 
PATIES akivaizdos ir tuo pačiu laiku pakeista šilta duona. 

š Tą dieną ten buvo vienas iš Sauliaus pareigūnų, užlaikytas 
VIEŠPATIES akivaizdoje, vardu Doegas Edomietis. Jis buvo vyriau- 
siasis Sauliaus skerdžius. 


Galijoto kalavijas 


9 Tada Dovydas tarė Ahimelechui: “Ar nėra čia pas tave ko- 
kios ieties ar kalavijo? Nepasiėmiau nei savo kalavijo, nei jokių 


21,5-7 “... jei vyrai yra susilaikę nuo moterų": kunigas Ahimelechas, duodamas 
pašventintą duoną Dovydui ir jo vyrams, reikalauja, kad jie būti laisvi nuo: 
apeiginio nešvarumo, siejamo Senojo Testamento laikais su vedybiniu ly- 
ties veiksmu (žr. Kun 15,18). Dovydo atsakymas remiasi žygio nuostatais 
"šventojo karo" metu (žr. Įst 23,10). Izraeliečių kareiviai, pašaukti prie gin- 
klų, turėdavo susilaikyti nuo vedybinių lytinių santykių. 

21,6 “... vyrų indai": eufemizmas vyriškos lyties organams paženklinti. 

1 Sam 21,10-22,2 


savo ginklų, nes karaliaus reikalas vertė labai skubėti“. 10 “Žiūrėk, 
— atsakė kunigas, — ten, už efodo, įvyniotas į drabužį yra kalavi- 
jas Galijoto — filistino, kurį užmušei Elos slėnyje. Jei nori jį imti, 
imk, nes kito, išskyrus jį, čia nėra". Dovydas atsakė: “Kito tokio 
nėra! Duok jį man!“ 


Dovydas bėglys pas filistinus 


11 Dovydas leidosi į kelionę ir tą dieną pabėgo nuo Sauliaus. 
Jis atbėgo pas Gato karalių Achišą. 12 Achišo dvariškiai jam sakė: 
“Na! Ar tai ne Dovydas, krašto karalius? Argi jis nėra tas, apie kurį 
jie dainuoja, šokdami ratelius: 


“Saulius užmušė savo tūkstančius, 
o Dovydas savo dešimtis tūkstančių?" 


13 Tuos žodžius Dovydas paėmė į širdį ir Gato karaliaus Achišo 
labai bijojo. 14 Užtat kada tik būdavo tarp jų, jis apsimesdavo be- 
pročiu ir, jiems bandant jį sutramdyti, elgdavosi kaip pamišėlis: 
kleizodavo ženklus ant miesto vartų durų ir varvindavo seiles sau į 
barzdą. Galop Achišas tarė savo dvariškiams: “Jūs matote, kad tas 
vyras pamišęs! Kodėl tat reikėjo jį pas mane atvesti? 15 Nejau man 
pamišėlių trūkst:, kad jūs atvedėte šį vyruką prieš mane maivytis? 
Argi turėtų toks į mano namus įeiti?“ 


22 


1! Dovydas iš ten išėjo ir nubėgo į Adulamo o0lą.* Išgirdę apie 
tai jo broliai ir visi jo tėvo namai suėjo ten pas jį. * Kas tik buvo 
nuskurdęs ar kas tik buvo prasiskolinęs, ar kas tik buvo apkartintos 
širdies, dėjosi prie jo. Jis tapo jų vadu. Su juo buvo apie keturis šim- 
tus Vyrų. | 


22,1“... Adulamo ola": vietovė į pietvakarius nuo Betliejaus, paties Dovydo 
tėviškėje. 

1 Sam 22,3-13 


3 Iš ten Dovydas nuėjo į Moabo Mizpę. Moabo karaliui jis tarė: 
“Prašyčiau leisti mano tėvui ir motinai ateiti pas tave, kol sužino- 
siu, ką Dievas nori man daryti". * Jis paliko juos pas Moabo karalių, 
ir jie pas jį gyveno visą laiką, kurį jis likosi savo tvirtovėje.* 5 Ta- 
čiau pranašas Gadas tarė Dovydui: “Nesėdėk tvirtovėje! Tuojau pat 
eik į Judo žemę!" Taigi Dovydas paliko tvirtovę ir nuėjo į Hereto 
mišką. 


Doegas išduoda Ahimelechą 


6 Saulius išgirdo, kad Dovydas ir su juo buvusieji vyrai buvo 
aptikti. Tuomet Saulius sėdėjo Gibeoje, po tamarisko medžiu ant 
kalvos, su ietimi rankoje, apsuptas visų savo dvariškių. 7 Aplink save 
stovintiems dvariškiams Saulius tarė: “Klausykitės, Benjamino vy- 
rai! Ar Išajo sūnus duos kiekvienam iš jūsų laukų ir vynuogynų? 
Ar padarys jus visus tūkstantininkais ir šimtininkais? š Ar tai dėl to 
prieš mane susimokėte? Juk niekas man nepasako, kad mano sūnus 
susidėjo su Išajo sūnumi, nė vienas iš jūsų nesirūpina manimi ir 
nepasako man, kad mano sūnus sukurstė mano tarną tykoti manęs 
iš pasalų, kaip jis šiandien ir daro". * Doegas Edomietis,* stovėjęs 
tarp Sauliaus dvariškių, atsiliepdamas tarė: “Aš mačiau Išajo sūnų, 
atėjusį į Nobę, pas Ahitubo sūnų Ahimelechą. 10 Jo labui jis 
VIEŠPATIES teiravosi, aprūpino jį maistu ir atidavė jam filistino 
Galijoto kalaviją“. 


Saulius nubaudžia kunigus 


11 Karalius pasiuntė pašaukti Ahitubo sūnų Ahimelechą ir vi- 
sus kunigus, priklausiusius jo tėvo namams Nobėje. Jie visi atėjo 
pas karalių. 12 Tada karalius tarė: “Klausykis atidžiai, Ahitubo sū- 
nau!“ “Aš čia, mano viešpatie!' — jis atsakė. 13 Saulius jo klausė: 
“Kodėl prieš mane susimokėte, tu ir Išajo sūnus? Tu davei jam 


22,4-5 “... savo tvirtovėje“: Adulamo olos labirinte. Judo dykumos olos buvo sau- 
gios vietos Dovydo vyrams ir jų šeimoms. 

22,9 “... Doegas Edomietis": svetimtautis iš Edomo krašto, prisidėjęs prie Sau- 
liaus ir užėmęs svarbią vietą Sauliaus dvare. 

1 Sam 22,14-23 


duonos bei kalaviją ir teiravaisi Dievo jo labui, kad jis prieš mane 
sukiltų ir tykotų manęs iš pasalų, kaip jis šiandien ir daro!“ 

14 Ahimelechas, atsakydamas karaliui, tarė: “Kuris iš visų tavo 
dvariškių yra taip ištikimas kaip Dovydas? Jis yra karaliaus žentas, 
tavo asmens sargybos vadas ir laikomas pagarboje tavo namuose. 
15 Ar pirmąkart aš teiravausi Dievo jo labui? Jokiu būdu ne! Tegu 
karalius neprimeta kaltės savo tarnui ar kam nors iš mano tėvo 
namų, nes tavo tarnas nieko — nei mažai, nei daug — apie tai neži- 
nojo“. 16 Bet karalius tarė: “Ahimelechai, tu mirsi! Tu ir visi tavo 
namai!“ 17 Ir karalius įsakė aplink jį stovinčiai asmens sargybai: 
“Pulkite! Užmuškite VIEŠPATIES kunigus, nes ir jų rankos yra su 
Dovydu! Jie žinojo, kad jis buvo bėglys, bet man to nepranešė“. 
Bet karaliaus tarnai nenorėjo pakelti rankos prieš VIEŠPATIES ku- 
nigus. 18 Tuomet karalius tarė Doegui: “Tu, Doegai, išdrįsk! Pulk ku- 
nigus!" Doegas Edomietis paėjo pirmyn ir pats puolė kunigus. Tą 
dieną jis užmušė aštuoniasdešimt penkis vyrus, nešiojusius lininį 
efodą. 19 Nobę — kunigų miestą — jis ištiko kalaviju; vyrus ir mo- 
teris, vaikus ir mažylius, jaučius, asilus ir avis — visa jis ištiko 
kalaviju, 


Ahimelecho sūnus Abjataras pabėga 


20* Bet vienas Ahitubo sūnaus Ahimelecho sūnus, vardu Ab- 
jataras, išsigelbėjo ir nubėgo pas Dovydą. 2! Kai Abjataras pranešė 
Dovydui, kad Saulius išžudė VIEŠPATIES kunigus, 22 Dovydas 
tarė Abjatarui: “Tą dieną, ten buvo Doegas Edomietis, aš žinojau, 
jog jis tikrai išduos Sauliui. Aš laikau save kaltą už gyvybę visų 
tavo tėvo namuose. 23 Gyvenk su manimi ir nebijok, nes kas ieško- 
tų tavo gyvasties, turės ieškoti ir mano gyvasties. Būsi saugus su 
manimi". 


22,17 Sauliaus kareiviai atsisakė pakelti ranką prieš savo tautiečius — kunigus. 
22,20-23 Vėliau Abjataras atliko svarbų vaidmenį Dovydo karaliavimo istorijo- 
je. 

1 Sam 23,1-13 
23 
Dovydas gina Keilą nuo filistinų 


1* Dovydui buvo pranešta: “Žiūrėk, filistinai puola Keilą ir plė- 
šia klojimus". 2 Dovydas klausė VIEŠPATIES, teiraudamasis: “Ar tu- 
riu eiti ir užpulti tuos filistinus?" VIEŠPATS atsakė Dovydui: “Eik 
filistinų pulti ir išgelbėk Keilą“. 3 Bet Dovydo vyrai jam sakė: 
“Žiūrėk, mes bijome net čia, Judo žemėje! O kas bus tada, kai nu- 
eisime į Keilą kovoti su filistinais?“ + Dovydas tad vėl teiravosi 
VIEŠPATIES. VIEŠPATS jam atsakė: “Taip! Tuojau pat žygiuok į 
Keilą, nes aš paduosiu filistinus tau į rankas“. 5 Dovydas ir jo vyrai 
nuėjo į Keilą ir kovojo su filistinais. Jis išsivarė jų galvijus ir lai- 
mėjo prieš juos didelę pergalę. Taip Dovydas išgelbėjo Keilos 
gyventojus. 

6 Kai Ahimelecho sūnus Abjataras atbėgo pas Dovydą į Keilą, 
jis atėjo su efodu rankoje.* 

7 Sauliui buvo pranešta, kad Dovydas yra atėjęs į Keilą. “Die- 
vas padavė jį man į rankas, — sakė sau Saulius, — nes jis, įeida- 
mas į miestą su vartais ir skląsčiais, užsidarė narve“. 3 Saulius tad 
pašaukė visas karines pajėgas prie ginklų žygiuoti į Keilą ir ap- 
supti Dovydą ir jo vyrus. > Dovydas sužinojęs, kad Saulius rengia 
jam pikta, paliepė kunigui Abjatarui: “Atnešk efodą!“ 10 Tuomet Do- 
vydas tarė: “O, VIEŠPATIE, Izraelio Dieve, tavo tarnas išgirdo, 
kad Saulius rengiasi ateiti į Keilą ir dėl manęs sunaikinti miestą. 
11 Ar Saulius ateis, kaip tavo tarnas yra girdėjęs? O, VIEŠPATIE, 
Izraelio Dieve, maldauju tave, pasakyk savo tarnui“. “Ateis, — 
atsakė VIEŠPATS. 12 Tuomet Dovydas tarė: “Ar Keilos didžiūnai 
išduos mane ir mano vyrus Sauliui?" “Išduos, — atsakė VIEŠ- 
PATS. 13 Tada Dovydas ir jo vyrai, kurių buvo apie šešis šimtus, tuo- 
jau paliko Keilą ir klajojo iš vienos vietos į kitą. Kai Sauliui buvo 
pranešta, kad Dovydas yra išbėgęs iš Keilos, jis nutraukė žygį. 


23,1-14 Keila buvo pietuose nuo Adulamo. Atrodo, kad šis miestas tuomet ne- 
priklausė nei Judo giminei, nei filistinams. Dovydas padėjo Keilos gyven- 
tojams apsiginti nuo filistinų. 

23,6 “... su efodu rankoje“: su dėže, kurioje buvo laikomi Urimai ir Tumimai. 

1 Sam 23,14-26 
Dovydas ir Jonatanas Horeše 


14 Dovydas gyveno Judo dykumos tvirtovėse;* gyveno Zifo 
dykumos aukštumose. Saulius nuolat jo ieškojo, bet Dievas nepada- 
vė Dovydo į jo rankas. 

15 Būdamas Horeše Zifo dykumoje, Dovydas sužinojo, kad Sau- 
lius buvo išėjęs ieškoti jo gyvybės. 15 Kartą Sauliaus sūnus Jona- 
tanas atėjo į Horešą pas Dovydą ir pastiprino jo ranką Dievo var- 
du. 17 Sakė jam: “Nebijok, nes mano tėvo Sauliaus ranka niekad 
tavęs nepalies. Tu būsi Izraelio karaliumi, o aš būsiu antrasis po 
tavęs. Net mano tėvas Saulius žino, kad taip yra“. 1š Tada jiedu pa- 
darė sandorą VIEŠPATIES akivaizdoje. Dovydas pasiliko Horeše, 
o Jonatanas sugrįžo į savo namus. 


Zifo gyventojų klasta 


19 Keletas Zifo gyventojų atėjo pas Saulių į Gibeą ir tarė: 
“Dovydas slapstosi tarp mūsų Horešo tvirtovėse* prie Hachilos kal- 
vos į pietus nuo Ješimono. 20 Nūn tad, karaliau, kada tik panorėsi 
ateiti, ateik! Mes savo ruožtu paduosime jį karaliui į rankas“. 2! Sau- 
lius atsakė: “Būkite VIEŠPATIES palaiminti už man parodytą 
užuojautą! 22 Prašyčiau grįžti ir dar kartą ištirti. Tiksliai sužinokite, 
kur yra jo lankoma lindynė, ir kas jį ten matė, nes man pranešta, 
kad jis yra labai klastingas. 23 Apžiūrėkite ir sužinokite visas jo 
lindynes, kuriose jis yra slapstęsis, ir sugrįžkite pas mane, kai būsite 
tikri. Tada aš su jumis eisiu, ir jei jis yra toje srityje, aš jį suieško- 
siu tarp visų Judo klanų“. 24 Jie tad tuojau iškeliavo į Zifą pirma 
Sauliaus. 

Dovydas ir jo vyrai buvo Maono dykumoje, Araboje, į pietus 
nuo Ješimomo. 25 Sauliui ir jo vyrams atėjus jo ieškoti, buvo praneš- 
ta apie tai Dovydui. Jis nusileido prie uolos, esančios Maono dyku- 
moje. Saulius, apie tai išgirdęs, vijosi Dovydą į Maono dykumą. 
26Saulius skynėsi sau kelią vienu kalno šlaitu, o Dovydas ir jo vy- 
rai buvo kitoje kalno pusėje. Dovydui skubant pabėgti nuo Sau- 


23,14.19 “... tvirtovėse": ne Žmonių rankomis statytose, bet dykumos kalnų 
olose ir plyšiuose. 

1 Sam 23,27-24,11 


liaus, o Sauliui ir jo vyrams stengiantis apsupti Dovydą bei jo vyrus 
ir juos sugauti, 27 pas Saulių atėjo pasiuntinys ir tarė: “Skubėk eiti 
į žygį, nes filistinai užpuolė kraštą!" 28 Taigi Saulius liovėsi vytis 
Dovydą ir nužygiavo prieš filistinus. Užtat ta vieta ir buvo pavadin- 
ta Pabėgimo uola. 


24 
Dovydas pasigaili Sauliaus 


1 Iš ten Dovydas palipo į En-Gedį* ir apsistojo jo kalnų tvir- 
tovėse. 2 Kai, nuvijęs filistinus, Saulius sugrįžo, jam buvo pranešta: 
“Žiūrėk, Dovydas yra En-Gedžio dykumoje". 3 Tada Saulius, pasi- 
ėmęs iš viso Izraelio tris tūkstančius rinktinių vyrų, išėjo ieškoti 
Dovydo bei jo vyrų laukinių ožkų uolų kryptimi.* + Jis atėjo prie 
avidžių šalia kelio. Ten buvo ola, ir Saulius įėjo į ją nusilengvinti, 
O Dovydas ir jo vyrai sėdėjo olos gale. 

5 Dovydo vyrai sakė jam: “Žiūrėk, tai yra diena, apie kurią 
VIEŠPATS tau kalbėjo: “Aš paduosiu tavo priešą tau į rankas. Tu ga- 
li pasielgti su juo, kaip tau patinka'". Dovydas prislinko ir vogčio- 
mis atpjovė Sauliaus skraistės skverną. 5 Bet po to Dovydui gėlė 
širdis, kam jis nupjovė Sauliaus skraistės skverną. 7 “Tegu VIEŠ- 
PATS mane apsaugo, — jis sakė savo vyrams, — kad aš drįsau 
padaryti tokį dalyką savo viešpačiu — VIEŠPATIES pateptajam, 
pakeldamas ranką prieš jį. Juk jis yra VIEŠPATIES pateptasis!“ 
8 Tais žodžiais Dovydas smarkiai sudraudė savo vyrus ir Sauliaus 
užpulti jiems neleido. 

Saulius paliko olą ir nuėjo savo keliu. ? Po to ir Dovydas pa- 
kilo ir, išėjęs iš olos, pašaukė Saulių: “Mano valdove, karaliau!“ 
Sauliui atsigręžus pasižiūrėti, Dovydas su didžia pagarba žemai 
nusilenkė. !0 Sauliui Dovydas tarė: “Kodėl klausai žodžių Žmonių, 
kurie sako: “Žiūrėk, Dovydas siekia tau pikta padaryti"? !! Savo 
akimis tu gali dabar matyti, kad VIEŠPATS buvo padavęs tave man 


24,1 “... į En-Gedį": vietovė vakarinėje Negyvosios jūros pakrantėje. 


24,3 “... laukinių ožkų uolų kryptimi": labai vaizdus En-Gedi vietovės aprašas. 

1 Sam 24,12-23 


į rankas oloje šiandien. Nors jie ir ragino tave užmušti, bet aš tavęs 
pasigailėjau. Tariau sau: "Rankos prieš savo valdovą nepakelsiu, nes 
jis yra VIEŠPATIES pateptasis'. 12 Žiūrėk, mano tėve, gerai pasižiūrėk 
į savo skraistės skverną mano rankoje, nes, pjaudamas skverną nuo 
tavo skraistės, aš tavęs neužmušiau! Gali tad tikrai žinoti ir matyti, 
kad mano rankose nėra nieko pikta ir maištinga. Tau aš nesu 
nusidėjęs, nors tu mane vejiesi, norėdamas užmušti. 13 Tebūna 
VIEŠPATS mūsų teisėjas! Tegu jis pats įvykdo tau kerštą už mane, 
bet mano ranka nebus pakelta prieš tave! 14 Kaip sako sena patar- 
lė: “Nedori darbai ateina iš nedorėlių! Mano ranka nebus pakelta 
prieš tave. 15 Prieš ką yra išėjęs Izraelio karalius? Ką jis vejasi? 
Nustipusį šunį,* ar vienišą blusą? 16 Tebūna tad VIEŠPATS teisė- 
jas, tegu teisia mane ir tave! Tegu jis įsidėmi, tegu jis mano bylą 
apgina, ir tegu jis mane prieš tave pateisina!“ 

17 Dovydui pabaigus sakyti Sauliui visus tuos dalykus, Saulius 
tarė: “Ar tai tavo balsas, mano sūnau Dovydai?“ Ir Saulius pravirko 
balsu. 1š “Ne aš, bet tu esi teisus, — jis tarė Dovydui, — nes man 
tu atmokėjai gerumu, o aš tau mokėjau piktumu. 19 Taip, tu ką tik 
parodei, kaip kilniai elgeisi su manimi, nes, VIEŠPAČIUI padavus 
mane tau į rankas, tu manęs neužmušei. 20* Kai žmogus užklumpa 
savo priešą, argi jis leidžia jam sveikam savo keliu eiti? Tegu VIEŠ- 
PATS atlygina tau gerumu už tai, ką tu man šiandien padarei. 
2 Nūn, tikėk manimi, aš žinau, kad tu tikrai tapsi karaliumi ir kad 
karaliavimas Izraelyje pereis į tavo rankas. 22 Prisiek tad man VIEŠ- 
PAČIU, kad nesunaikinsi po manęs mano palikuonių, ir neištrinsi 
iš mano tėvo namų mano vardo“. 23 Sauliui Dovydas prisiekė. 

Tada Saulius sugrįžo į savo namus, o Dovydas ir jo vyrai palipo 
į kalnų tvirtovę. 


24,15 Šunys tomis dienomis nebuvo laikomi pagarboje. “Nustipęs šuo" reiškė 
mažiau negu niekniekį (žr. 2 Sam 9,8; 16,9). 

24,20-21 Pasakojimas apie įvykį baigiasi, kai Saulius ašarodamas atiduoda ka- 
ralystę Dovydui (žr. 1 Sam 23,17). 

1 Sam 25,1-11 


25 


Samuelio mirtis 
Pasakojimas apie Nabalą ir Abigailę 


1* Samuelis mirė, ir visas Izraelis susirinko jo apraudoti. Jį pa- 
laidojo jo namuose prie Ramos. 

Tada Dovydas nuėjo į Parano dykumą.* 

2 Maone gyveno žmogus, kurio nuosavybė buvo Karmelyje. 
Tas žmogus buvo labai turtingas. Jis turėjo tris tūkstančius avių ir 
tūkstantį ožkų. Tuo metu jis kirpo avis Karmelyje. 3 Žmogaus var- 
das buvo Nabalas, o vardas jo žmonos — Abigailė. Moteris buvo 
protinga ir graži, bet vyras buvo šiurkštus žmogus ir nedorėlis. Jis 
buvo iš Kalebo klano. + Dovydas, būdamas dykumoje, išgirdo, kad 
Nabalas kerpa savo avis. 5 Dovydas tad pasiuntė dešimt vaikinų. Vai- 
kinams Dovydas nurodė: “Palipkite į Karmelį. Nuėję pas Nabalą, 
jį mano vardu pasveikinkite. 5 Taip sakykite: "Už gyvenimą! Ramy- 
bė tau ir ramybė tavo namams! Ramybė visam, ką turi! 7 Girdžiu, 
kad dabar kerpi avis. Kaip žinai, tavo piemenys buvo su mumis, mes 
jų neskriaudėme, ir jie nieko nepasigedo per visą laiką, kol jie bu- 
vo Karmelyje. 5 Prašyčiau paklausti savo vaikinų, ir jie tau pasakys. 
Todėl teranda mano vaikinai malonę tavo akyse, nes atėjome šiuo 
ypatingu metu. Prašyčiau duoti, ką tik turi po ranka, savo tarnams 
ir savo sūnui Dovydui". 

3 Dovydo vaikinai nuėję pakartojo visus tuos žodžius Nabalui 
Dovydo vardu. Jiems nutilus, 19 Nabalas Dovydo tarnams atsakė: 
“Kas tas Dovydas? Kas tas Išajo sūnus? Nūdien yra daug vergų, 
kurie bėga nuo savo šeimininkų. !! Nejau imsiu savo duoną, van- 
denį* bei mėsą, kurią paskerdžiau savo kirpėjams, ir duosiu nežinia 


25,1 Žinia apie Samuelio mirtį. Nekrologo trumpumas stebina. Turbūt jis yra kny- 
gos redaktoriaus pastaba, pakartota 1 Sam 28,3. “Dovydas ... į Parano 
dykumą": Parano dykuma yra pernelyg toli pietuose nuo Judo žemės. Var- 
gu, ar tuo metu Dovydas čia slapstėsi nuo Sauliaus. Graikiškoji Septuagin- 
ta verčia “... į Maono dykumą“. Ši dykuma yra dalis Judėjos tyrų. Kai 
kurie šiuolaikiniai vertimai seka Septuagintą. 

25,11 “... (savo) vandenį": graikiškoji Septuaginta skaito “savo vyną". 

1 Sam 25,12-25 


iš kur atėjusiems vyrams?“ 12 Dovydo vaikinai tad grįžo nueitu ke- 
liu. Sugrįžę visa tai jam papasakojo. 13 Savo vyrams Dovydas tarė: 
“Visi prisisekite savo kalavijus!" Kiekvienas jų prisisegė kalaviją, ir 
pats Dovydas prisisegė kalaviją. Apie keturis šimtus vyrų leidosi 
eiti su Dovydu, o du šimtai pasiliko prie daiktų. 

14 Nabalo žmonai Abigailei vienas iš Nabalo vaikinų pasakė: 
“Žiūrėk, Dovydas atsiuntė iš dykumos pasiuntinius pasveikinti mū- 
sų šeimininką, bet jis juos labai įžeidė. 15 Tačiau tie vyrai buvo 
mums labai geri, mūsų neskriaudė, ir mes nieko nepasigedome per 
visą laiką, kol klajojome su jais, būdami gamtos prieglobstyje. 16 Sie- 
na mums jie buvo ir naktį, ir dieną — visą laiką, kai buvome su 
jais, ganydami avis. 17 Nūn tad žinok tai ir pagalvok, ką turėtumei 
daryti, nes nelaimė tikrai gresia mūsų šeimininkui ir visiems jo na- 
mams. Jis yra toks niekšingas Žmogus, kad niekas negali su juo 
kalbėtis“. 

18 Skubiai Abigailė paėmė du šimtus kepalų duonos, du vyn- 
maišius vyno, penkias jau iškeptas avis, penkis saikus pagruzdintų 
grūdų, šimtą kekių razinų ir du šimtus plokštainių iš figų. Sukro- 
vusi juos ant asilų, !? savo vaikinams ji tarė: “Eikite pirma manęs. 
Aš seksiu jus iš paskos“. Bet savo vyrui Nabalui ji nieko nesakė. 
20 Atsitiko, kad, jai jojant ant asilo ir leidžiantis žemyn kalno tar- 
pekliu, Dovydas ir jo vyrai leidosi žemyn jos link. Su jais ji susi- 
tiko. 21 Dovydas buvo ką tik pasakęs: “Iš tikrųjų be reikalo taip 
saugojau to žmogaus nuosavybę dykumoje, kad niekas nepražuvo iš 
to, kas jam priklausė, nes jis man dabar atsilygino piktu už gerą! 
2 Tegu Dievas tai padaro ir dar teprideda Dovydo priešams, jei, dar 
prieš rytui išauštant, aš palikčiau gyvą bent vieną vyriškį iš tų, kurie 
jam priklauso“. 

23 Abigailė, pamačiusi Dovydą, skubiai nulipo nuo asilo ir, pul- 
dama kniūpsčia prieš Dovydą, nusilenkė iki žemės. 24 Parpuolusi 
prie jo kojų, ji maldavo: “Tekrenta tik ant manęs, mano viešpatie, 
ši kaltė! Prašyčiau leisti tavo tarnaitei tau kalbėti ir išklausyti tavo 
tarnaitės žodžių. 25 Prašyčiau, mano viešpatie, nekreipti dėmesio į 
Nabalą — tą niekšingą žmogų, nes koks jo vardas, toks jis ir yra! 
Jo vardas reiškia 'Kvailys,* ir jis yra kvailas. O aš, tavo tarnaitė, ne- 
mačiau savo viešpaties vaikinų, kuriuos tu siuntei. 


25,25 “Nabal" hebrajų kalba reiškia “Kvailį" — nepataisomą Kvailį. 

1 Sam 25,26-38 


26 Nūn tad, mano viešpatie, kaip gyvas VIEŠPATS ir kaip tu 
esi gyvas, kadangi VIEŠPATS sulaikė tave nuo kraujo kaltės ir nuo 
keršto savo paties ranka, tegu tavo priešai ir ieškantys pikta mano 
viešpačiui tampa kaip Nabalas. 27 O dabar ši dovana, kurią tavo tar- 
naitė atnešė savo viešpačiui, tegu būna duota vaikinams, sekan- 
tiems mano viešpatį. 2š Prašyčiau atleisti tavo tarnaitės nusižengimą, 
nes VIEŠPATS tikrai suteiks mano viešpačiui išliekančius namus dėl 
to, kad mano viešpats kovoja VIEŠPATIES kovas, ir jokio pikto ne- 
turi būti rasta tavyje per visą tavo gyvenimą. 2 Jei pakiltų Žmogus 
tavęs persekioti ir tavo gyvybės ieškoti, mano viešpaties gyvybė bus 
įrišta į gyvųjų ryšulėlį* VIEŠPATIES, tavo Dievo, globoje, bet gyvy- 
bę tavo priešų jis nusvies tarsi iš svaidyklės. 30 Kai VIEŠPATS bus 
įvykdęs mano viešpačiui visa gera, ką jis yra tau pažadėjęs, ir bus 
paskyręs tave Izraelio valdovu, 31 mano viešpaties širdis bus laisva 
nuo sielojimosi ir graužimosi už be reikalo išlietą kraują ar savo ran- 
ka įvykdytą kerštą. O kai VIEŠPATS bus padaręs mano viešpatį sėk- 
mingą, tada atsimink savo tarnaitę“. 

32 Dovydas tarė Abigailei: “Tebūna palaimintas VIEŠPATS, 
Izraelio Dievas, atsiuntęs tave šiandien manęs pasitikti! 33 Tebūna 
pagirta tavo sveika nuožiūra, ir palaiminta būk tu, sulaikiusi mane 
šiandien nuo kraujo kaltės ir atkeršijimo savo paties ranka! 34 Nes 
kaip gyvas VIEŠPATS, Izraelio Dievas, sulaikęs mane daryti tau 
pikta, jei nebūtumei skubėjusi ir atėjusi manęs sutikti, tikrai dar 
prieš rytui auštant nė vieno vyriškio nebūtų išlikę Nabalui“. 35 Ta- 
da Dovydas priėmė iš jos rankų, ką ji buvo jam atnešusi, ir jis tarė 
jai: “Eik ramybėje į savo namus! Tikėk manimi, aš paklausiau ta- 
vo balso ir įvykdžiau tavo prašymą". 

36 Abigailė parėjo namo pas Nabalą. Žiūri, jis kelia vaišes, tar- 
si karaliaus puotą, savo namuose. Nabalas buvo linksmai nusiteikęs, 
nes labai girtas, todėl ji iki ryto jam visiškai nieko nesakė. 37 Kitą 
rytą, kai vynas buvo iš Nabalo išgaravęs, jo žmona jam papasako- 
jo visa, kas buvo įvykę. Jam širdis apmirė krūtinėje, ir jis tarsi suak- 
menėjo.* 38 Praslinkus maždaug dešimčiai dienų, VIEŠPATS ištiko 


25,29 “... į gyvųjų ryšulėlį": posakis turbūt turi ryšį su papročiu surišti bran- 
genybes apsaugai į skepetą ar maišelį. Abigailė nori, kad Dovydas nuolat 
jaustųsi ramus ir saugus, o jo priešai būtų nuolat įvykių mėtomi kaip ak- 
menėliai iš svaidyklės. 

25,37 “... tarsi suakmenėjo": turbūt Nabalą ištiko širdies priepuolis. 

1 Sam 25,39-26,5 


Nabalą, ir jis numirė. 3? Išgirdęs, kad Nabalas mirė, Dovydas tarė: 
“Tebūna palaimintas VIEŠPATS, kuris atlygino Nabalui už man 
padarytą įžeidimą, ir savo tarną sulaikė nuo pikto! VIEŠPATS grąži- 
no Nabalo nedorus darbus jam pačiam ant galvos“. Tada Dovydas 
išsiuntė pas Abigailę pasiuntinius prašyti jos rankos, paimti ją sau 
žmona. 40 Dovydo tarnai, atėję pas Abigailę į Karmelį, jai tarė: 
“Dovydas pasiuntė mus pas tave paimti tave jam žmona“. *! Ji pa- 
kilo ir, nusilenkusi veidu lig žemės, tarė: “Laikykite savo tarnaitę 
verge plauti mano viešpaties tarnų kojas“. 2 Tada Abigailė skubiai 
atsikėlė ir, užsėdusi ant asilo, išjojo drauge su savo penkiomis tar- 
naitėmis paskui Dovydo pasiuntinius ir tapo jo žmona. 

43 Dovydas buvo paėmęs žmona Abinoamą iš Jezrėelio. Taigi 
abi jos tapo jo žmonomis. + Saulius savo dukterį Michalę — Dovy- 
do žmoną — buvo atidavęs žmona Lajišo sūnui Paltiui iš Galimų. 


26 
Dovydas pasigaili Sauliaus 


1* Zifo žmonės atėjo pas Saulių Gibeoje ir sakė: “Dovydas 
slapstosi Hachilos kalvoje priešais Ješimoną“. 2 Saulius tad tuojau 
pat nužygiavo į Zifo dykumą drauge su trimis tūkstančiais rinkti- 
nių Izraelio vyrų ieškoti Dovydo Zifo tyruose. 3 Saulius įsirengė 
stovyklą prie kelio ant Hachilos kalvos, esančios priešais Ješi- 
moną. O Dovydas tuo metu laikėsi dykumoje. Pastebėjęs, kad Sau- 
lius yra atžygiavęs jo ieškoti į dykumą, + Dovydas pasiuntė žvalgus 
ir sužinojo, kad Saulius buvo tikrai atvykęs. 5 Tada pats Dovydas 
nuėjo į vietą, kur buvo Sauliaus stovykla. Dovydas išžvalgė vietą, 
kur miegojo Saulius drauge su Nero sūnumi Abneriu, savo kariuo- 
menės vadu. Saulius miegojo užkardos viduje, o kareiviai buvo 
išsidėstę aplink jį. 


26,1-25 Šis pasakojimas apie Dovydą ir Saulių yra panašus į pasakojimą 1 Sam 
23,15-24,22 skaitinyje. Turime arba du panašius įvykius, kuriems žodinia- 
me ir rašytame tikėjimo kraityje buvo duota panaši apybrėža, arba du 
panašius pasakojimus apie tą patį įvykį. Vienas ir kitas pasakojimas pabrėžia 
Dovydo kilnų elgesį su priešu. 

1 Sam 26,6-16 


6* Dovydas kreipėsi į hetitą Ahimelechą ir Zerujo sūnų 
Abišajį, Joabo brolį, tardamas: “Kas nulips su manimi į Sauliaus 
stovyklą?" Abišajis atsakė: “Aš nulipsiu su tavimi“. 7 Dovydas ir 
Abišajis tad atėjo prie kareivių nakčia, žiūri, Saulius kietai miega 
užkardos viduje, jo ietis įsmeigta į žemę prie jo galvos, o Abneris 
ir kareiviai aplink jį miega. * “Šiandien VIEŠPATS padavė tau į ran- 
kas tavo priešą! — Abišajis tarė Dovydui. — Leisk tad man vienu 
ieties smūgiu prismeigti jį prie žemės. Dusyk jam smogti man ne- 
reikės". 9 Bet Dovydas Abišajui atsakė: “Neužmušk jo, nes kas gali 
pakelti ranką prieš VIEŠPATIES pateptąjį* ir būti be kaltės?" !0Do- 
vydas tęsė: “Kaip VIEŠPATS gyvas, pats VIEŠPATS ištiks jį arba 
kai ateis jo diena mirti, arba kai nužygiuos į mūšį ir žus. !!Tesaugo 
mane VIEŠPATS, kad aš nepakelčiau rankos prieš VIEŠPATIES 
pateptąjį. Dabar tad paimk ietį, esančią jam prie galvos, bei vandens 
ąsotį, ir eikime sau“. 12 Taigi Dovydas pasiėmė ietį bei vandens ąsotį, 
buvusius Sauliui prie galvos, ir jiedu pasitraukė. Nė vienas to nema- 
tė ir nepajuto, nė vienas nepabudo, nes visi miegojo. Kietas miegas 
iš VIEŠPATIES buvo juos apėmęs. 

13 Dovydas, perėjęs į kitą šlaitą, atsistojo ant tolimos kalvos 
viršūnės. Tarp jų buvo didelis nuotolis. 14 Dovydas pašaukė kareivius 
ir Nero sūnų Abnerį, tardamas: “Abneri! Ar neatsiliepsi?" Atsiliep- 
damas Abneris sušuko: “Kas tu esi, kad rėkauji karaliui?" 15 Ab- 
neriui Dovydas tarė: “Tu esi vyras, ar ne? Kito, kaip tu, nėra Izrae- 
lyje! Kodėl tad nebudėjai prie savo viešpaties karaliaus? Juk vienas 
iš kareivių atėjo karaliaus, tavo viešpaties, užmušti! 15 Ką padarei, 
nėra gera! Kaip gyvas VIEŠPATS, esate verti mirties bausmės, nes 
nebudėjote prie savo viešpaties — prie VIEŠPATIES pateptojo. Nūn 
apsižvalgyk! Kur yra karaliaus ietis ar vandens ąsotis, buvęs jam 
prie galvos?" 


26,6 Abneris, Joabas ir Abišajis turėjo svarbų vaidmenį vėlesnėje Dovydo kara- 
liavimo istorijoje (žr. 2 Samuelio knygą). Hetitas Ahimelechas buvo skirtin- 
gas asmuo nuo kunigo Ahimelecho, apie kurį pasakojama 1 Sam 21 skyriu- 
je. 

26,9 “... VIEŠPATIES pateptąjį": hebraiškai “VIEŠPATIES mesiją", o graikiš- 
kai i “VIEŠPATIES kristų". Žr. 1 Sam 10,1. Aliejus, naudotas karaliui 
patepti, buvo iš alyvų. Nors kartais buvo patepami ir kunigai (žr. Iš 29,7) ir 
pranašai (žr. 1 Kar 19,16), patepimo apeiga buvo svarbesnė karaliui, negu 
kunigui ir pranašui. Karalius buvo imta vadinti Viešpaties pateptuoju. 

1 Sam 26,17-25 
Saulius prisipažįsta kaltas 


17 Saulius, pažinęs Dovydo balsą, klausė: “Ar tai tavo balsas, 
mano sūnau Dovydai?“ “Tai mano balsas, o karaliau, mano vieš- 
patie, — atsakė Dovydas 1š ir pridėjo: “Kodėl mano viešpats per- 
sekioja savo tarną? Ką aš padariau? Kokia kaltė yra mano ran- 
koje? 19 Dabar tad prašyčiau savo viešpatį karalių paklausyti savo 
tarno žodžių. Jei pats VIEŠPATS yra sukurstęs tave prieš mane, 
tegu jis priima atnašos kvapą. Bet jei tai yra žmonės, tebūna jie 
VIEŠPATIES prakeikti, nes jie taip toli mane išvarė, kad aš nega- 
liu šiandien turėti savo dalies VIEŠPATIES pavelde,* tarsi man sa- 
kytų: “Eik, tarnauk kitiems dievams“. 20 Dabar tad tegu nekrenta 
mano kraujas ant žemės, toli nuo VIEŠPATIES artumo, nes Izrae- 
lio karalius yra išėjęs ieškoti vienos blusos, tarsi kurapkos kalvose 
medžioti". 

21 O Saulius atsakė: “Aš nusidėjau! Sugrįžk, mano sūnau Dovy- 
dai, aš daugiau tau niekad pikta nedarysiu, žinodamas, kad tu šian- 
dien branginai mano gyvastį. Taip, aš elgiausi kvailai ir dariau di- 
delę klaidą“. 22 Atsakydamas Dovydas tarė: “Štai ietis, o karaliau! 
Atsiųsk vaikiną jos paimti. 23 VIEŠPATS atlygina kiekvienam, ku- 
ris yra teisus ir ištikimas. Šiandien VIEŠPATS padavė tave man į 
rankas, bet aš nepakėliau rankos prieš VIEŠPATIES pateptąjį. 
Žiūrėk, kaip šiandien tavo gyvastis buvo brangi mano akyse, ly- 
giai taip brangi tebūna mano gyvastis VIEŠPATIES akyse ir 
teišgelbsti mane iš visų pavojų“. 25 Saulius Dovydui tarė: “Būk 
palaimintas, mano sūnau Dovydai! Tu daug pasieksi, tau visada sek- 
sis!" 

Tada Dovydas nuėjo savo keliu, o Saulius sugrįžo namo. 


26,19 “... VIEŠPATIES pavelde": Izraelio žemėje (žr. Įst 32,8-10), ypatingoje 
Dievo globoje. Pažado Žemė — Šventoji Žemė — yra vieta, kurioje VIEŠ- 
PATS Dievas galėjo būti laisvai garbinamas. 


19] 


1 Sam 27,1-11 


27 
Dovydas — bėglys Gate 


1* “Vieną dieną, — Dovydas sakė sau širdyje, — aš tikrai žū- 
siu nuo Sauliaus rankos. Nieko geresnio nelieka man, kaip gelbėtis 
filistinų krašte. Saulius tada nustos manęs ieškoti visoje Izraelio 
žemėje, ir aš išsigelbėsiu iš jo rankų". 2 Dovydas tad leidosi į kelio- 
nę drauge su savo šešiais šimtais vyrų ir perėjo pas Maocho sūnų 
Gato karalių Achišą. 3 Dovydas ir jo vyrai gyveno pas Achišą Ga- 
te, kiekvienas su savo šeima, o Dovydas su savo dviem žmonomis 
— Ahinoama Jezrėeliete ir Abigaile iš Karmelio, Nabalo našle. * Kai 
Sauliui buvo pranešta, kad Dovydas yra pabėgęs į Gatą, jis daugiau 
jo nebeieškojo. 

5 Dovydas kreipėsi į Achišą: “Jei radau malonę tavo akyse, 
tegu būna man duota vieta gyventi viename iš miestelių. Kam gi 
turėtų tavo tarnas gyventi su tavimi karališkajame mieste?“ 6 Tą 
dieną Achišas jam davė Ziklagą. Užtat Ziklagas* ir priklauso Judo 
karaliams iki šios dienos. 7 Filistinų žemėje Dovydas išgyveno 
vienerius metus ir keturis mėnesius. 

8* Dovydas ir jo vyrai eidavo ir užpuldavo gešuritus, gizritus 
ir amalekitus — tautas, gyvenusias krašte nuo Telamo iki pat Šuro 
ir Egipto žemės. > Kada tik Dovydas užpuldavo kokią vietovę, jis 
nepalikdavo gyvo nei vyro, nei moters, pasigrobdavo kaimenes ir 
bandas, asilus, kupranugarius bei drabužius, ir sugrįždavo pas 
Achišą. 10 Kai Achišas paklausdavo: “Kur šiandien darei žygį?" — 
Dovydas atsakydavo: “Prieš Jerahmėelio klano Negebą', ar: “Prieš 
kenitų Negebą“. !! Dovydas nepalikdavo gyvo nei vyro, nei moters 


27,1-12 Dovydas tapo filistinų vasalu. Sprendžiant iš 10-12 eilučių, atrodo, kad 
jis apgaudinėjo filistinus, tačiau 1 Sam 29,8 jis, atrodo, pabrėžia savo 
ištikimybę Achišui. Iš tikrųjų padėtis taip pasikeitė, kad Dovydui nebereikėjo 
imtis žygių savo ištikimybei įrodyti. Žr. 1 Sam 29,1-11. 

27,6 "... Ziklagas priklauso Judo karaliams": kaip asmeniška nuosavybė, išskir- 
ta iš giminių paveldo. Ir Jeruzalė turėjo panašias teises. Žr. 2 Sam 5,7-9. 

27,8-12 Dovydas užpuldinėjo tolimesnes ir izraeliečiams priešiškas tautas, dė- 
damasis, kad jis užpuola savo paties ar izraeliečiams draugiškas tautas, 
gyvenusias Negebe — pietinėje Palestinoje. 

1 Sam 27,12-28,9 


parvesti į Gatą, nes sau sakė: “Jie galėtų mus išduoti ir pasakyti: 
“Dovydas tai ir tai padarė'". Taip Dovydas darė, ir toks buvo jo 
paprotys visą laiką, kai jis gyveno filistinų žemėje. 12 Achišas Dovy- 
du pasitikėjo. “Jo tauta — Izraelis — tikrai jo nekenčia, — sakė 
sau, — amžinai jis bus man pavaldus“. 


28 
Filistinai pradeda karą prieš Izraelį 


! Atsitiko, kad tomis dienomis filistinai sutelkė pajėgas mūšiui 
prieš Izraelį. Achišas Dovydui tarė: “Nūn, savaime suprantama, kad 
tu ir tavo vyrai turite žygiuoti su mano pajėgomis“. 2 “Puiku! Tu 
greitai pamatysi, ką tavo tarnas gali padaryti, — atsakė Dovydas 
Achišui. Tada Dovydui Achišas tarė: “Labai gerai! Tave paskirsiu 
savo asmens sargybinių visam gyvenimui“. 


Saulius ir En-Doro žynė 


3 O Samuelis jau buvo miręs. Visas Izraelis buvo jį apraudojęs 
ir palaidojęs Ramoje, jo paties mieste. Saulius buvo išvaręs iš kraš- 
to vėlių iššaukėjus ir žynius. 

4 Filistinai susitelkė ir, atžygiavę prie Šunemo, įsirengė stovyk- 
1ą. Saulius surinko visą Izraelį. Jie įsirengė stovyklą prie Gilboos. 
5Pamatęs filistinų stovyklą, Saulius išsigando. Širdis jam drebėjo iš 
išgąsčio. 6 Saulius tad teiravosi VIEŠPATIES, bet VIEŠPATS jam 
neatsakė nei per sapnus, nei per Urimus, nei per pranašus. 7 Tuo- 
met Saulius savo dvariškiams tarė: “Suraskite man moterį, iššau- 
kiančią vėles, pas kurią galėčiau nueiti ir pasiteirauti". Dvariškiai 
jam pasakė, kad En-Dore yra moteris, galinti iššaukti vėles. 

š Saulius tad persirengė, apsivilkdamas kitus drabužius, ir lei- 
dosi į kelionę su dviem vyrais. Jie atėjo pas tą moterį nakčia. Sau- 
lius jai tarė: “Prašyčiau išburti man per vėlę. Iššauk man tą, kurį 
tau pasakysiu". ?* Moteris jam atsakė: “Be abejo, tu žinai, ką Sau- 


28,9-12 Nekromantija — pasitarimu su mirusiaisiais, t.y. vėlių ir dvasių 
iššaukimu, buvo dažnai užsiimama (žr. Iz 8,19; 2 Kar 21,6), nors tai ir bu- 
vo uždrausta įstatymu (žr. Įst 18,10-11; Kun 19,31; 20,6.27). Atrodo, kad 


193 


1 Sam 28,10-19 


lius yra padaręs ir kaip jis išnaikino iš krašto vėlių iššaukėjus ir Žy- 
nius. Kodėl tad žabangas statai, kad mane gyvą užmuštum?" 19 Bet 
Saulius VIEŠPAČIU jai prisiekė: “Kaip gyvas VIEŠPATS, dėl to tu 
nebūsi kalta“. 1! Tada moteris paklausė: “O ką turiu tau iššaukti?" 
Jis atsakė: “Iššauk man Samuelį“. 12 Pamačiusi Samuelį, moteris 
sušuko visu balsu. Sauliui moteris tarė: “Kodėl tu mane apgavai? 
Tu esi Saulius!“ 13 “Nebijok, — tarė Saulius, — ką tu matai?“ Mo- 
teris Sauliui atsakė: “Matau dvasią,* kylančią iš žemės". 14 Jis klau- 
sė ją: “Kokia yra jos išvaizda?“ “Išeina senas vyras, — ji atsakė, 
— jis yra apsigaubęs skraiste“. Tada Saulius pažino, kad tai Samue- 
lis. Žemai nusilenkdamas, jis puolė kniūpsčia. 

15 Samuelis tarė Sauliui: “Kodėl sudrumstei man ramybę, ma- 
ne iššaukdamas?" “Man gresia didelis pavojus, — atsakė Saulius, 
— filistinai kariauja prieš mane, o Dievas pasitraukė nuo manęs. 
Jis nebeatsako man nei per pranašus, nei per sapnus. Užtat ir iš- 
šaukiau tave, kad pasakytum man, ką turėčiau daryti". 16 Samuelis 
atsakė: “Kodėl tad klausi mane? Juk VIEŠPATS pasitraukė nuo 
tavęs ir tapo tavo priešu! 17 VIEŠPATS padarė tau lygiai taip, kaip 
jis kalbėjo per mane. VIEŠPATS išplėšė karalystę iš tavo rankos ir 
padavė tavo artimui — Dovydui! 1š Kadangi nepaklausei VIEŠ- 
PATIES balso ir neįvykdei jo degančio pykčio ant Amaleko, todėl 
tai VIEŠPATS padarė tau šiandien. 19 Be to, VIEŠPATS paduos 
Izraelį drauge su tavimi į filistinų rankas. Rytoj tu ir tavo sūnūs 
būsite su manimi. VIEŠPATS paduos ir Izraelio stovyklą į filistinų 
rankas“. 


Sauliaus laikais nekromantija buvo laikoma žalingu dalyku ir pavojumi tikra- 
jai religijai. Saulius buvo bandęs ją išnaikinti, bet ilgainiui pats atkrito į se- 
novinį paprotį. Su mirusiaisiais tartis mirtingam žmogui šiapus kapo, kada 
tik panorėjus, nėra įmanoma. Tačiau Dievas gali leisti mirusiajam pasirodyti 
gyvajam ir net apreikšti jam nežinomus dalykus. 

28,13 “Matau dvasią...": hebraiškai “...dievišką būtybę“, t.y. būtybę iš kito pa- 
saulio — Šeolo, mirusiųjų buveinės. Šeolas buvo vaizduojamas kaip didžiu- 
lė tuščia vieta po plokščia Žeme. 

1 Sam 28,20-29,4 


Saulius puola į neviltį 


20 Saulius, klaiko apimtas nuo Samuelio žodžių, tuojau pat su- 
kniubo žemėje. Jam stigo ir jėgų, nes jis nebuvo nieko valgęs visą 
dieną ir visą naktį. 2! Moteris priėjo prie Sauliaus ir, matydama, kad 
jis buvo klaiko apimtas, jam tarė: “Žiūrėk, tavo tarnaitė klausė ta- 
vo balso. Aš stačiau į pavojų savo gyvybę ir įvykdžiau tavo nuro- 
dymus. 22 Dabar tad prašyčiau, kad ir tu paklausytum savo tarnai- 
tės balso. Leisk man padėti prieš tave riekę duonos. Valgyk, kad 
turėtumei jėgų eiti savo keliu“. 23 Jis atsisakė, tardamas: “Nevalgy- 
siu“. Bet jo dvariškiams ir moteriai prisispyrus raginant, jis jų pa- 
klausė. Jis tad pakilo nuo žemės ir atsisėdo ant lovos. 24 Moteris 
turėjo namuose penimą veršiuką. Skubiai jį papjovė. Paėmusi miltų, 
juos užminkė ir iškepė neraugintų plokštainių. 25 Ji padėjo visa tai 
Sauliui bei jo dvariškiams, ir jie pavalgė. Tą pačią naktį jie pakilo 
ir išėjo. 


29 
Filistinų vadai atmeta Dovydą 


1* Filistinai telkė visas savo pajėgas prie Afeko, o izraeliečiai 
buvo pasistatę stovyklą palei šaltinį prie Jezrėelio. ? Filistinų didžiū- 
nai atžygiavo, kiekvienas eidamas su savo šimtinės ar tūkstančio gre- 
tomis. Dovydas ir jo vyrai atžygiavo eitynių gale, eidami su Achi- 
šu. 3 Filistinų vadai klausė: “Ką čia veikia tie hebrajai?" Achišas 
filistinų vadams paaiškino: “Na, tai Dovydas, Izraelio karaliaus Sau- 
liaus tarnas. Jis yra buvęs pas mane metus su viršum, ir aš negaliu 
jam nieko prikišti nuo to laiko, kai jis pabėgo nuo Sauliaus, iki 
šios dienos". * Filistinų vadai pyko ant jo. “Siųsk tą vyrą atgal, — 
jam tarė filistinų vadai, — tegrįžta į vietą, kurią jam esi paskyręs. 
Į mūšį jis su mumis nežygiuos, kitaip mūšyje jis gali tapti mums 


29,1 Filistinai telkėsi prie Afeko — prie vietos, kur kadaise, karų pradžioje, jie 
buvo paėmę į nelaisvę Skrynią (žr. 1 Sam 4,1), o izraeliečiai buvo susitelkę 
prie Jezrėelio — tolokai nuo jų — Esdraelono lygumoje. 

1 Sam 29,5-30,2 


priešu. Juk kaip kitaip galėtų šis vyrukas atgauti malonę pas savo 
valdovą? Ar ne šių vyrų galvomis? 5 Argi tai ne Dovydas, apie kurį 
jie šokdami dainuoja: 


“Saulius užmušė savo tūkstančius, 
o Dovydas savo dešimtis tūkstančių?'" i 


6 Tada Achišas, pasišaukęs Dovydą, jam tarė: “Kaip gyvas 
VIEŠPATS,* tu esi doras vyras, ir man atrodo tinkama, kad žygiuo- 
tumei į mūšį ir iš mūšio su manimi, nes neradau tavyje nieko pik- 
ta nuo tavo atėjimo dienos pas mane iki šios dienos. Nepaisant to, 
kiti didžiūnai tavęs nepriima. 7 Dabar tad grįžk atgal ramybėje. 
Nedaryk nieko, kas būtų pikta filistinų didžiūnų akyse“. 

š Bet Dovydas tarė Achišui: “Ką padariau? Ką radai savo tar- 
ne nuo dienos, kurią pasirodžiau prieš tave, iki šios dienos, kad 
negaliu eiti ir kovoti prieš viešpaties karaliaus priešus?" ? Atsakyda- 
mas Dovydui, Achišas tarė: “Aš žinau, kad mano akyse esi taip 
tinkamas, kaip Dievo angelas. Bet, nepaisant to, filistinų vadai pa- 
sakė: Į mūšį su mumis jis nežygiuos!' 19 Dabar tad atsikelk anksti 
rytą, tu ir su tavimi atėjusieji tavo valdovo tarnai, ir žygiuok į vie- 
tą, kurią tau paskyriau. Neimk į širdį niekingų pastabų, nes tu bu- 
vai tinkamas mano tarnyboje! Leiskitės į kelionę anksti rytą, išvy- 
kite kai tik prašvis“. !! Dovydas tad anksti rytą leidosi į kelionę, su 
savo vyrais grįždamas į filistinų žemę. O filistinai nužygiavo į 
Jezrėelį. 


30 
Ziklagas sugriautas 
1 Kai Dovydas ir jo vyrai trečią dieną pasiekė Ziklagą,* ama- 


lekitai buvo įsiveržę į Negebą ir Ziklagą. Jie buvo užpuolę Ziklagą 
ir jį sudeginę. 2Jo moteris ir visus, kas buvo jame, — žemos kilmės 


29,6 “Kaip gyvas VIEŠPATS...": Achišas prisiekia Dovydo Dievo vardu iš pa- 
garbos Dovydui. Žr. taip pat 9-ąją eilutę. 

30,1 “...pasiekė Ziklagą": apie 110 km į pietus nuo Afeko. Žygį sunkino nely- 
gus kelias. 


196 


1 Sam 30,3-17 


ir kilmingus, — jie buvo paėmę į nelaisvę. Nenužudė jų nė vieno, 
bet juos pasigrobė ir nuėjo savo keliu. 3 Atėję į miestą, Dovydas ir 
jo vyrai rado jį sudegintą, o jų žmonas, sūnus ir dukteris išvestas 
į nelaisvę. * Dovydas ir su juo buvusieji kareiviai aimanavo ir tol 
verkė, kol jiems pristigo jėgų verkti. 5 Ir abi Dovydo žmonos — 
Abinoama iš Jezrėelio ir Abigailė, Nabalo našlė — buvo išvestos 
į nelaisvę. 5 Dovydui iškilo didelis pavojus, nes kareiviai grasino už- 
mušti jį akmenimis. Visi kareiviai buvo įniršę dėl savo sūnų ir 
dukterų. Bet Dovydas ieškojo jėgų pas VIEŠPATĮ, savo Dievą. 

7 Dovydas tarė Ahimelecho sūnui kunigui Abjatarui: “Atnešk 
man efodą!"' Abjataras atnešė Dovydui efodą. * Dovydas teiravosi 
VIEŠPATIES, klausdamas: “Ar turiu vytis tuos užpuolikus? Ar juos 
pasivysiu?" Jis atsakė jam: “Vykis, nes tikrai juos pasivysi ir tikrai 
išgelbėsi!" ? Dovydas tad leidosi vytis — jis ir šeši šimtai vyrų, ku- 
rie buvo su juo. Jie atėjo į Besoro slėnį, kur buvo palikti pavargu- 
sieji. 10 Dovydas vijosi toliau — jis ir keturi šimtai vyrų. Du šim- 
tai pasiliko, nes dėl nuovargio nebepajėgė pereiti per Besoro slėnį. 

11 Laukuose aptikę egiptietį, jie atvedė jį pas Dovydą. Jie davė 
jam duonos valgyti ir vandens atsigerti; 12 davė jam ir figų plokštai- 
nio gabalą bei dvi kekes razinų. Užvalgęs jis atgavo jėgas. Jis ne- 
buvo nei duonos valgęs, nei vandens gėręs tris dienas ir tris naktis. 
13 Tada Dovydas jo paklausė: “Kieno tu? Iš kur esi?" “Aš esu vai- 
kinas iš Egipto, vieno amalekito vergas, — jis atsakė, — mano šei- 
mininkas paliko mane, kadangi prieš tris dienas aš susirgau. 14 Mes 
užpuolėme cheretitų Negebą,* Judo Negebą bei Kalebo Negebą ir 
sudeginome Ziklagą“. 15 Dovydas jam tarė: “Ar nuvesi mane pas tą 
užpuolikų gaują?" Jis atsakė: “Prisiek man Dievu, kad manęs neuž- 
muši ar mano šeimininkui neišduosi, nuvesiu tave pas tą užpuolikų 
gaują". 

16 Kai jis nuvedė Dovydą, žiūri, jie plačiai pasklidę žemėje — 
valgo, geria ir šoka — šventiškai nusiteikę džiaugdamiesi dideliu 
grobiu, kurį buvo paėmę iš filistinų krašto ir iš Judo krašto. 17 Do- 
vydas mušėsi su jais nuo sutemų iki kitos dienos vakaro. Nė vie- 


30,14 “cheretitų Negebą": cheretitai buvo giminingi filistinams. Vėliau Dovydas 
iš jų sudarė savo asmens sargybos dalinį. Žr. 2 Sam 8,18; 15,18. “Nege- 
bas": pietinė Palestinos dalis. Žodis “negeb" gali reikšti ir “pietų pusę". 

1 Sam 30,18-31 


nas jų neišsigelbėjo, tiktai keturi šimtai vaikinų, kurie, užsėdę ant 
kupranugarių, pabėgo. 13 Dovydas išgelbėjo visa, ką amalekitai bu- 
vo paėmę. Dovydas išgelbėjo ir abi savo žmonas. !? Nieko iš jų 
nepasigedo — mažo ar didelio, sūnų ar dukterų, grobio ar ko kito, 
kas buvo pagrobta — visa Dovydas atgavo. 20 Be to, Dovydas paėmė 
visas bandas bei kaimenes, ir, jas varant pirma jo, žmonės šaukė: 
“Tai yra Dovydo grobis!“ . 

21* Dovydui pasiekus anuos du šimtus vyrų, dėl nuovargio 
nebegalėjusių sekti Dovydo, paliktų prie Besoro slėnio, jie išėjo pa- 
sitikti Dovydo ir su juo buvusių kareivių. Dovydas priėjęs prie jų, 
su jais pasisveikino. 22 Tačiau nedori ir niekam tikę vyrai, kurie bu- 
vo žygiavę su Dovydu, tarė: “Kadangi jie nėjo su mumis, todėl jiems 
neduosime nieko iš atimto grobio. Tegu pasiima kiekvienas savo 
žmoną ir vaikus. Tegu sau eina!“ 23 Tačiau Dovydas atsakė: “Taip 
neturite daryti, mano broliai, su tuo, ką VIEŠPATS mums suteikė. 
Jis mus apsaugojo ir mums į rankas padavė mus užpuolusią gaują. 
24 Kas galėtų šiame reikale su jumis sutikti? Dalis saugančio reik- 
menis bus tokia pat, kaip dalis einančio į mūšį. Jie visi lygiai daly- 
sis“. 25 Taigi nuo tos dienos iki šiol toks yra įstatas ir įsakas Izrae- 
lyje. 


Dovydo dovanos Judo giminei 


26 Pasiekęs Ziklagą, Dovydas pasiuntė dalį grobio savo bičiu- 
liams, Judo seniūnams, tardamas: “Tai yra dovana jums iš paimto 
grobio iš VIEŠPATIES priešų“. 27 Jis pasiuntė grobio seniūnams į 
Bet-Elį, Negebo-Ramotą ir Jatirą; 2 į Aroerį, Sifmotą ir Eštamoą; 
29 Rakalą, Jerahmėelio klano miestus ir kenitų klano miestus; 30 į 
Hormą, Bor-Ašaną ir Atachą; 3! ir į Hebroną — į visas vietas, kur 
buvo klajoję Dovydas ir jo vyrai. 


30,21-31 Savo elgesiu Dovydas pelnė savo kareivių ir Judo giminės seniūnų 
paramą. 


198 


1 Sam 31,1-13 
31 
Gilboos kalno mūšis ir Sauliaus mirtis 


! Filistinai išėjo į mūšį prieš Izraelį, o Izraelio vyrai bėgo nuo 
filistinų. Daug jų krito mirtinai sužeisti ant Gilboos kalno. 2 Filisti- 
nai pasivijo Saulių ir jo sūnus. Sauliaus sūnus — Jonataną, Abi- 
nadabą ir Malchišuą — filistinai nukovė. 3 Mūšis siautėjo aplink 
Saulių. Keletas lankininkų į jį pataikė, ir jį sunkiai sužeidė. + Tuo- 
met Saulius savo ginklanešiui tarė: “Išsitrauk iš makšties kalaviją ir 
nudurk mane, kad neapipjaustytieji manęs nenudurtų ir manęs 
neišjuoktų". Bet jo ginklanešys tai daryti atsisakė, nes buvo siaubo 
apimtas. Saulius tad pačiupo savo paties kalaviją ir ant jo puolė. 
3*Ir ginklanešys, matydamas Saulių mirusį, puolė ant savo kalavi- 
jo ir mirė su juo. 6 Taigi tą pačią dieną drauge mirė Saulius, jo trys 
sūnūs ir jo ginklanešys. 7 Kai Izraelio vyrai, buvusieji kitoje slėnio 
pusėje ir anapus Jordano, pamatė, kad Izraelio vyrai buvo pabėgę 
iš mūšio ir Saulius bei jo sūnūs buvo mirę, jie paliko savo miestus 
ir bėgo. O filistinai atėjo ir juos užėmė. 

š Kitą dieną filistinai, atėję žuvusiųjų apiplėšti, rado Saulių ir 
jo tris sūnus, kritusius ant Gilboos kalno. * Jie nukirto jam galvą, 
paėmė ginklus ir siuntė pasiuntinius per visą filistinų kraštą nunešti 
gerą žinią savo stabų šventykloms ir žmonėms. !9 Jo ginklus 
padėjo į Aštartės šventyklą, o jo kūną pakabino ant Bet-Šano 
sienos. !! Bet kai Jabeš-Gileado gyventojai išgirdo, ką filistinai 
buvo padarę Sauliui, 12 visi jų ištikimi vyrai leidosi į kelionę ir, 
žygiavę visą naktį, nuėmė Sauliaus kūną ir kūnus jo sūnų nuo 
Bet-Šano sienos. Parnešę į Jabešą, juos ten sudegino.* 13 Tuomet 
jie paėmė jų kaulus ir palaidojo juos po tamarisko medžiu Jabeše. 
Jie pasninkavo septynias dienas. 


31,5 Savižudybė Šv. Rašte yra retas dalykas. Žr. 2 Sam 17,23; 1 Kar 16,18; Mt 
27,5. 

31,12 Mirusiųjų kūnų deginimas nebuvo įprastas Izraelyje, nors Kanaane šis pa- 
protys ir buvo žinomas prieš izraeliečių atėjimą. 

ANTROJI SAMUELIO KNYGA 


1 
Dovydas sužino apie Sauliaus mirtį 


1 Po Sauliaus mirties, — Dovydas jau buvo sugrįžęs nugalėjęs 
amalekitus, — Dovydas praleido dvi dienas Ziklage. 2* Trečią die- 
ną iš Sauliaus stovyklos ūmai atėjo vyras suplėšytais drabužiais ir 
dulkėmis ant galvos. Priėjęs prie Dovydo, žemai nusilenkdamas, 
parpuolė ant žemės. 3 “Iš kur ateini?, — klausė Dovydas. Jis atsa- 
kė: “Aš ką tik pabėgau iš Izraelio stovyklos“. + “Kas atsitiko? — 
klausė Dovydas. — Sakyk man!“ 5 Jis atsakė: “Kareiviai bėgo iš 
mūšio lauko, bet taip pat daug kareivių krito ir žuvo. Žuvo ir Sau- 
lius bei jo sūnus Jonatanas". 5 Tada Dovydas paklausė atnešusį žinią 
vaikiną: “Kaip tu žinai, kad Saulius ir jo sūnus Jonatanas yra žu- 
vę?" Žinią atnešęs vaikinas tarė: “Pasitaikė, kad aš buvau ant Gil- 
boos kalno. Žiūriu, Saulius parkritęs ant savo ieties, o kovos veži- 
mai ir raiteliai prie jo artinasi. 7 Pažvelgęs atgal, jis pamatė mane 
ir pašaukė. "Aš čia!" — atsakiau. š Jis manęs paklausė: “Kas tu 


1,1-16 Antras pasakojimas apie Sauliaus mirtį (žr. 1 Sam 30). Jis yra sudėtinis. 
Pasak vieno varianto, kareivis atneša žinią apie Sauliaus ir Jonatano mirtį, 
o Dovydas ir jo vyrai juos aprauda (žr. 1-4 ir 11-12 eilutes). Pasak antrojo, 
jaunas amalekitas giriasi užmušęs Saulių ir atneša karaliaus ženklus, tikė- 
damas gausiąs atlygį, bet Dovydas jį nubaudžia mirtimi (žr. 5-10 ir 13-16 
eilutes). 

2 Sam I,9-21 


esi? "Aš esu amalekitas, — atsakiau. ? Tada jis man tarė: "Ateik, 
stokis ant manęs ir pribaik mane, nes aš kankinuosi ir esu vos gy- 
vas. 10 Taigi aš stojausi ant jo ir pribaigiau jį, nes žinojau, kad jis 
niekad daugiau nebepakils iš vietos, kur buvo parkritęs. Tada nuė- 
miau karūną jam nuo galvos bei antrankovį nuo rankos ir atnešiau 
čia savo viešpačiui“. 

11 Dovydas griebė savo drabužius ir juos perplėšė. Tą pat pa- 
darė visi su juo buvusieji vyrai. 12 Jie raudojo ir verkė, pasninkauda- 
mi lig vakaro dėl Sauliaus, ir dėl jo sūnaus, ir dėl VIEŠPATIES 
kariuomenės, ir dėl Izraelio namų, nes jie buvo kritę nuo kalavijo. 
13 Vaikinui, atnešusiam žinią, Dovydas tarė: “Iš kur tu esi?" Jis atsa- 
kė: “Aš esu sūnus ateivio, amalekitas". 14 “Kaip išdrįsai, — Dovy- 
das jam tarė, — pakelti ranką ir užmušti VIEŠPATIES pateptąjį?“ 
15 Po to Dovydas, pasišaukęs vieną iš savo vyrų, jam tarė: “Ateik ir 
užmušk jį!" Tas jam smogė, ir jis numirė. 16* O Dovydas sakė: “Te- 
krinta tavo kraujas ant tavo galvos, nes savo paties burna paliudi- 
jai prieš save: 'Aš užmušiau VIEŠPATIES pateptąjį'". 

17* Dovydas užvedė šią raudą Sauliui ir jo sūnui Jonatanui. 
IšJis įsakė, kad Judo žmonės būtų mokomi Lanko giesmės; ji yra 
užrašyta Jašaro knygoje.* 


19 “Deja! Izraeli, tavo šlovė guli užmušta 
tavo aukštumose! 
Kaip krito galiūnai! 
20 Nepasakokite apie tai Gate, 
to neskelbkite Aškelono gatvėse, 
kad nesidžiaugtų filistinų dukterys, 
kad neapipjaustytųjų dukterys nedžiūgautų. 
2 O Gilboos kalnai! 
Tenebūna jums nei rasos, nei lietaus, 
nei derlingų laukų! 
Nes ten buvo numestas galiūnų skydas, — 


1,16 Dovydas kreipiasi į mirusįjį: užmuštojo kraujas nereikalaus keršto Dovy- 
dui, nes jis buvo teisingai nubaustas mirtimi (žr. 1 Kar 2,32). 

1,17-27 Ši rauda teigiamai vertina Saulių ir jo žygius, priešingai pernelyg 
neigiamam kai kurių 1 Samuelio knygos skyrių požiūriui. 

1,18 “...Jašaro knygoje": poemų rinkinys. Žr. Joz 10,13. 

2 Sam 1,22-27 


skydas Sauliaus, nepateptas aliejumi. 
2 Nuo užmuštųjų kraujo, 
nuo rubuilių galiūnų 
Jonatano strėlė niekad negrįžo, 
Sauliaus kalavijas niekad nebuvo veltui ištrauktas. 


23 Saulius ir Jonatanas, 4 
mylimi ir šaunūs! 
Nei gyvendami, nei mirdami, 
niekad jie nebuvo perskirti! 
Jie buvo spartesni už erelius, 
stipresni už liūtus 


24 O Izraelio dukterys, 
verkite Sauliaus, 
aprengusio jus brangiu purpuru, 
išpuošusio auksu jūsų apdarą. 
25 Kaip krito galiūnai 
mūšio sūkuryje! 


Jonatanas guli užmuštas 
tavo aukštumose. 

26 Sielvartauju dėl tavęs, 
mano broli Jonatanai! 
Be galo brangus tu man buvai, 
nuostabi man buvo tavo meilė, 
viršijanti meilę moters. 


27 Kaip krito galiūnai 
ir pražuvo karo ginklai!“ 


202 


2 Sam 2,1-9 
2 
Dovydas patepamas karaliumi 


1 Praėjus šiek tiek laiko, Dovydas teiravosi VIEŠPATIES, * 
klausdamas: “Ar turiu eiti į kurį nors Judo miestą“. VIEŠPATS 
jam atsakė: “Eik!" “Į kurį turiu eiti?" — toliau klausė Dovydas. 
Jis atsakė: “Į Hebroną“". 2 Dovydas tada nuėjo ten drauge su dviem 
savo žmonomis, Ahinoama iš Jezrėelio, ir Abigaile, Nabalo iš Kar- 
melio našle. 3 Dovydas pasiėmė ir su juo buvusius vyrus, kiekvie- 
ną jų su šeima. Jie apsigyveno miestuose prie Hebrono. + Tada atė- 
ję Judo žmonės ten patepė Dovydą Judo karaliumi. 

Žinia pasiekė Dovydą, kad Jabeš-Gileado žmonės buvo palai- 
doję Saulių. 5 Dovydas tad išsiuntė pas juos pasiuntinius ir jiems 
tarė: “Būkite VIEŠPATIES palaiminti, nes parodėte ištikimą meilę 
savo valdovui Sauliui ir jį palaidojote! 5 Nūn teparodo jums VIEŠ- 
PATS tikrą ištikimą meilę! Ir aš dosniai jums atlyginsiu, kad tai 
padarėte. 7 Todėl tebūna stiprios jūsų rankos ir būkite narsūs! Jūsų 
valdovas Saulius žuvo, bet Judo namai jau patepė mane savo kara- 
liumi". 


D. DOVYDO KARALIAVIMAS 
Izraelio karalius Iš-Baalas 


8 Bet Nero sūnus Abneris, Sauliaus kariuomenės vadas, buvo 
paėmęs Sauliaus sūnų Iš-Baalą* ir nugabenęs jį į Mahanajimus.* 
>Po to jis padarė jį karaliumi Gileado, ašuritų,* Jezrėelio, Efraimo, 


2,1 “...Dovydas teiravosi VIEŠPATIES": Urimais ir Tumimais. Žr. 1 Sam 
14,3.41; 30,7-8. 

2,8 “...Sauliaus sūnų Iš-Baalą": vardas “Iš-Baalas" reiškia “Baalo vyrą“. Atro- 
do, kad vėliau šis vardas buvo pakeistas į “Iš-Bošet[ 3)", t.y. “Gėdos vyrą". 
Turbūt žodis “baal(as]" nebuvo priimtinas Izraelio teologams, nes jis siejosi 
su kanaaniečių gamtos dievu Baalu. “...į Mahanajimus": į pagrindinį Trans- 
jordanijos miestą Gileadą. 

2,9 “...ašuritų"': šis vardas ženklina asirus. Izraeliečiai Asirijos niekad nevaldė. 
Turbūt turima mintyje Ašero giminės žmones. 

2 Sam 2,10-23 


Benjamino ir viso Izraelio karaliumi. 10 Sauliaus sūnus Iš-Baalas 
turėjo keturiasdešimt metų, kai tapo Izraelio karaliumi, ir karalia- 
vo dvejus metus. Bet Judo namai palaikė Dovydą. !! Dovydas, bū- 
damas Judo karaliumi, iš viso Hebrone praleido septynerius metus 
ir šešis mėnesius. 


Mūšis prie Gibeono 


12 Kartą Nero sūnaus Abnerio ir Sauliaus sūnaus Iš-Baalo ka- 
reiviai atžygiavo iš Mahanajimų į Gibeoną.* 15 Zerujos sūnus Joa- 
bas ir Dovydo kareiviai taip pat atžygiavo ir susitiko su jais prie 
Gibeono tvenkinio. Vienas būrys sėdėjo viename tvenkinio šone, o 
kitas — kitame tvenkinio šone. 14 Abneris tarė Joabui: “Prašyčiau 
leisti vaikinams stoti į dvikovą ir pažaisti mūsų akivaizdoje“. “Testo- 
ja!“ — atsakė Joabas. 15 Jie pakilo stoti į dvikovą, pašaukti po ly- 
giai, dvylika iš Benjamino bei Sauliaus sūnaus Iš-Baalo ir dvylika 
iš Dovydo kareivių. 16 Kiekvienas griebė savo priešininką už galvos 
ir dūrė kalaviju savo priešininkui į šoną. Taip jie abu parkrito. Todėl 
ta vieta, esanti Gibeone, buvo pavadinta Kalavijo ašmenų lauku.* 


Asahelio mirtis 


17 Tą dieną įvyko labai nuožmus mūšis. Dovydo kareiviai sumu- 
šė Abnerį ir Izraelio vyrus. 1š Ten buvo visi trys Zerujos* sūnūs — 
Joabas, Abišajis ir Asahelis. Asahelis buvo greitakojis tarsi laukų 
stirna. 19 Užtat Asahelis lėkė paskui Abnerį ir, vydamasis jį, nesuko 
nei į dešinę, nei į kairę. 20 Abneris, žvilgterėjęs atgal, sušuko: “Ar 
tai tu, Asaheli?“ “Taip, tai aš!" — atsakė. 2! Abneris jam tarė: “Pa- 
suk į dešinę ar į kairę, pasigauk vieną iš vaikinų ir paimk iš jo 
grobio". Bet Asahelis nuo jo nenorėjo pasitraukti. 22 Abneris vėl 
prašė Asahelį: “Nustok mane vytis! Kodėl aš turėčiau tave ant že- 
mės paguldyti? Kaipgi aš galėsiu tuomet pasirodyti tavo broliui Joa- 
bui?“ 23 Betgi jis atsisakė liautis jį vytis. Tada Abneris taip smogė 


2,12 “...į Gibeoną": svarbus miestas, maždaug už 8 km į šiaurę nuo Jeruzalės. 

2,16 “...Kalavijo ašmenų lauku": hebraiškai “Helkat-haZurim (ais) ". 

2,18 “...Zeruja": Dovydo sesuo ar pusseserė (žr. 1 Kr 2,13-16). Joabas ir Abiša 
jis, jos sūnūs, turėjo didelį vaidmenį Dovydui valdant. 

2 Sam 2,24-32 


jam į pilvą savo ieties drūtgaliu, kad ietis išlindo jam per nugarą. 
Jis ten parkrito, ir toje vietoje numirė. Visi atėjusieji prie vietos, kur 
jis buvo parkritęs ir numiręs, sustodavo. 24 Bet Joabas ir Abišajis to- 
liau vijosi Abnerį. Saulei leidžiantis, jie pasiekė Amos kalvą, 
esančią priešais Gijahą prie kelio į Gibeono tyrus. 


Paliaubos tarp Joabo ir Abnerio 


25 Benjamino giminės žmonės susitelkė, sudarydami vieną būrį, 
už Abnerio, ir pasiruošė gintis ant kalvos viršūnės. 26 Tada Abneris 
pašaukė Joabą: “Argi amžinai kalavijas turi siausti? Nejau tu neži- 
nai, kad kartus bus galas! Kaip ilgai dar delsi įsakyti kareiviams 
nustoti vytis savo brolius?" 27 Joabas atsakė: “Kaip gyvas Dievas, 
jeigu nebūtumei prakalbėjęs, kareiviai būtų liovęsi vytis savo brolius 
tik kitą rytą". 28 Joabas papūtė ragą, ir visi kareiviai sustojo, — lio- 
vėsi vytis Izraelį ir daugiau nebekovojo. 

29 Abneris ir jo vyrai žygiavo tą visą naktį per Arabą,* perėjo 
Jordaną ir, žygiavę visą priešpietį, atėjo į Mahanajimus. 30 O Joa- 
bas, nustojęs vytis Abnerį, surinko visus savo kareivius. Be Asahe- 
lio, iš Dovydo kareivių dar trūko devyniolikos vyrų. 31 Bet Dovydo 
kareiviai buvo užmušę iš Benjamino giminės tris šimtus šešias- 
dešimt Abnerio vyrų. 32 Asahelis buvo nuneštas į Betliejų ir palaido- 
tas jo tėvo kape. Joabas ir jo vyrai žygiavo visą naktį. Diena jiems 
prašvito Hebrone. 


2,29 “...per Araba“: Jordano slėnis į šiaurę nuo Negyvosios jūros. Tuo pačiu 
žodžiu ženklinama ir sausoji įdauba į pietus nuo Negyvosios jūros. Pats 
žodis "“arabah" reiškia "dykumą", arba “tyrus". 

Lt) 


2 Sam 3,1-11 


1 Karas tarp Sauliaus namų ir Dovydo namų tęsėsi ilgai; Do- 
vydas ilgainiui darėsi vis galingesnis, tuo tarpu Sauliaus namai vis 
silpnėjo. 


Dovydo sūnūs, gimę Hebrone 


2 Hebrone Dovydui gimė šie sūnūs: jo pirmagimis buvo Am- 
nonas iš Ahinoamos Jezrėelietės; 3 jo antrasis, Chileabas, iš Abi- 
gailės, Nabalo iš Karmelio našlės; tretysis buvo Absalomas, sūnus 
Maakos, Gešuro karaliaus Tolmajo dukters; + ketvirtasis — Hagitos 
sūnus Adonijas; penktasis — Abitalės sūnus Šefatijas; 5 ir šeštasis 
— Itreamas iš Dovydo žmonos Eglos. Tie Dovydui gimė Hebrone. 


Iš-Baalas ir Abneris susipyksta 


6* Karo metu tarp Sauliaus namų ir Dovydo namų Abneris 
įsigalėjo Sauliaus namuose. 7 Saulius buvo turėjęs sugulovę, Ajos 
dukterį, vardu Rizpa. Iš-Baalas Abneriui tarė: “Kodėl tu ėjai pas 
mano tėvo sugulovę?“ š Abneris dėl Iš-Baalo žodžių labai įširdo. Jis 
tarė: “Ar aš esu šuns galva Judui? Šiandien aš tarnauju ištikimai 
tavo tėvo Sauliaus namams, jo broliams bei jo bičiuliams, tavęs ne- 
išdaviau į Dovydo rankas, o tu šiandien meti man kaltę dėl tos 
moters! * Tai tepadaro Dievas Abneriui ir tai teprideda, jei aš 
neįvykdysiu Dovydui, ką VIEŠPATS yra jam prisiekęs, — 10 perkelti 
karalystę iš Sauliaus namų ir pastatyti Dovydo sostą Izraeliui ir 
Judui nuo Dano ligi Beer-Šebos“". !! Bijodamas Abnerio, Iš-Baalas 
negalėjo jam nieko daugiau sakyti. 


3,6-11 Pagal tų laikų papročius, karaliaus sugulovės buvo karaliaus nuosavybė ir 
turėjo būti karaliaus šeimynoje. Santykiauti su tokia sugulove buvo tolygu 
siekti karaliaus sosto ir buvo pasikėsinimas prieš karalių (žr. 2 Sam 16,21- 
22; 1 Kar 2,22). Šuo buvo laikomas nešvariu gyvuliu, o žodis “šuo" buvo 
vartojamas paniekai pareikšti; “pastipęs šuo“, ar “šuns galva" buvo įprasti 
posakiai (žr. 2 Sam 9,8; 16,9; Sam 17,43; 24,14). Aišku, kad Abnerio 
užuominos apie Dovydą ir Judą išgąsdino Iš-Baalą ir privertė jį nutilti. 

2 Sam 3,12-21 
Abneris ir Dovydas susitaiko 


12* Abneris tuojau pat išsiuntė pasiuntinius į Hebroną pas Do- 
vydą, tardamas: “Kam priklauso kraštas? Sudaryk su manimi san- 
dorą. Štai mano ranka bus su tavimi, atvesdama pas tave visą IZ- 
raelį". 13 “Gerai, — atsakė Dovydas, — aš sudarysiu sandorą su tavi- 
mi. Bet iš tavęs reikalauju vieno dalyko: niekad nepasirodysi mano 
akivaizdoje, nebent, ateidamas pas mane, atvestumei Sauliaus duk- 
terį Michalę“. 14 Dovydas išsiuntė pasiuntinius ir pas Sauliaus sūnų 
Iš-Baalą, tardamas: “Atiduok man mano žmoną Michalę, už kurią 
aš sumokėjau nuotakos kainą šimtą filistinų apyvarpio apipjausty- 
mo plėvelių“. 15 Iš-Baalas tad pasiuntė paimti ją nuo jos vyro Lai- 
šo sūnaus Paltielio. 16 Jos vyras ėjo su ja ir, sekdamas ją, verkė iki 
pat Bahurimų. Tada Abneris jam įsakė: “Grįžk namo!“ Ir jis nuėjo 
atgal. 

17 Abneris buvo siuntęs žodį Izraelio seniūnams, tardamas: 
“Visą laiką jūs norėjote, kad Dovydas būtų jūsų karaliumi. 1š Nūn 
tai įvykdykite, nes VIEŠPATS yra Dovydui pažadėjęs: "Per savo tar- 
ną Dovydą aš išgelbėsiu savo tautą Izraelį iš filistinų rankos ir vi- 
sų priešų". 19 Abneris kalbėjo tiesiai ir sa Benjamino giminės žmo- 
nėmis. Tada Abneris nuėjo į Hebroną pasakyti Dovydui, kas gera 
akyse viso Izraelio ir kas gera akyse visų Benjamino namų. 

20 Atėjus Abneriui su dvidešimčia vyrų pas Dovydą į Hebroną, 
Dovydas Abneriui ir jo vyrams iškėlė vaišes. 21 Dovydui Abneris 
tarė: “Aš eisiu ir subursiu pas savo valdovą karalių visą Izraelį. Su 
tavimi jie sudarys sandorą, kad galėtumei visa valdyti, kaip trokšta 
tavo širdis“. Dovydas tad išleido Abnerį, ir jis išėjo susitaikęs. 


3,12-21 Dovydas, reikalaudamas sugrąžinti Michalę (žr. 1 Sam 18,20-27), siekė 
sustiprinti savo pretenzijas į Sauliaus sostą kaip buvusio karaliaus žentas. 
Benjamino giminės žmonių sutikimas buvo labai svarbus, nes Benjamino 
giminė buvo Sauliaus giminė. 

2 Sam 3,22-33 
Abnerio mirtis 


22 Kaip tik tuo metu Dovydo kareiviai ir Joabas sugrįžo iš žy- 
gio, parnešdami daug grobio. Bet Abnerio pas Dovydą Hebrone 
nebebuvo, nes Dovydas jį buvo išleidęs, ir jis buvo išėjęs susitai- 
kęs. 23 Joabui ir visam jo būriui atvykus, jam buvo pranešta: “Nero 
sūnus Abneris atėjo pas karalių. Jis jį paleido, ir jis išėjo susitai- 
kęs“. 24 Joabas nuėjo pas karalių ir tarė: “Ką tu padarei? Abneris 
atėjo pas tave. Kam jį paleidai? Nūnai jis jau paspruko! 25 Nejau 
nežinai, kad Nero sūnus Abneris atėjo tik tavęs apgauti, stebėti ka- 
da ateini bei kada išeini, ir sužinoti visa, ką darai?" 

26 Joabas tad, palikęs Dovydą, išsiuntė pasiuntinius vytis Abne- 
rį; ir jie parvedė jį atgal nuo Siros vandens talpyklos. Bet Dovy- 
das to nežinojo. 27 Abneriui sugrįžus į Hebroną, Joabas pasivedė jį 
į šalį miesto vartuose vienu du su juo pasikalbėti. Ten jis dūrė jam 
į pilvą. Taip Abneris mirė už išlietą Joabo brolio Asahelio kraują. 

28* Dovydas, apie tai išgirdęs, tarė: “Aš ir mano karalystė esa- 
me amžinai nekalti prieš VIEŠPATĮ už Nero sūnaus Abnerio krau- 
ją. 2 Tekrinta kaltė ant Joabo galvos ir visų jo tėvo namų! Niekad 
tenebūna Joabo namai be kenčiančio sėklos išsiliejimo, ar be ser- 
gančio raupsais, ar be laikančio verpstą, ar be žuvusio nuo kalavi- 
jo, ar be stokojančio duonos!“ 30 Joabas ir jo brolis Abišajis nužu- 
dė Abnerį už tai, kad jis buvo užmušęs jų brolį Asahelį Gibeone. 


Dovydas aprauda Abnerį 


31 Tada Dovydas tarė Joabui ir visiems su juo buvusiems žmo- 
nėms: “Perplėškite savo drabužius, apsijuoskite ašutine ir raudokite 
Abnerio". Karalius ėjo paskui karstą. 32 Abneris buvo palaidotas He- 
brone. Karalius verkė balsu prie Abnerio kapo; verkė ir visi žmo- 
nės. 33 Karalius dėl Abnerio užvedė šią raudą, tardamas: 


3,28-39 Abnerio nužudymas silpnino Dovydo galimybes laimėti šiaurinių giminių 
palankumą. Nepajėgdamas nubausti Joabą, Dovydas meta prakeiksmus ant 
Joabo ir jo palikuonių. “Niekad tenebūna Joabo namai...be laikančio verp- 
stą": “verpstas" vyrui buvo paniekinanti užuomina, paimta iš moterų namų 
apyvokos. 

2 Sam 3,34-4,4 


“Argi turėjo Abneris mirti, kaip miršta storžievis? 
34 Tavo rankos nebuvo surištos, 

tavo kojos nebuvo supančiotos. 

Tu kritai, kaip krenta nedorėlių nužudytas“. 


Visi žmonės jo dar labiau verkė. 


35 Tada visi žmonės ėjo raginti Dovydą valgyti dar dienos metu, 
bet Dovydas prisiekė, tardamas: “Tai tepadaro man Dievas ir dar 
teprideda, jeigu ragaučiau duonos ar ko nors prieš nusileidžiant sau- 
lei!" 36 Visi žmonės tai pastebėjo ir tam pritarė. Visa, ką darė ka- 
ralius, patiko visiems Žmonėms. 37 Taigi visi žmonės ir visas Izrae- 
lis suprato, kad karalius neturėjo dalies Nero sūnų Abnerį nužudant. 
33 Karalius savo tarnams tarė: “Nejau jūs nežinote, kad didžiūnas 
ir garbingas vyras krito šiandien Izraelyje? 3 Nūdien aš esu bejėgis, 
nors ir pateptas karaliumi. Tie vyrai, Zerujos sūnūs, man yra per 
aršūs. Teatmoka VIEŠPATS darančiam pikta pagal jo nedorumą!“ 


4 
Iš-Baalo nužudymas 


1 Sauliaus sūnus Iš-Baalas, išgirdęs, kad Abneris mirė Hebro- 
ne, nuleido rankas. Visas Izraelis susirūpino. 2 Sauliaus sūnus tu- 
rėjo du būrių vadus. Vieno vardas buvo Baana, o kito vardas buvo 
Rechabas. Jiedu buvo sūnūs Rimono — benjaminaičio iš Beerotų, 
nes Beerotai buvo laikomi Benjamino dalimi. 3 Beerotų žmonės bu- 


dienos. 
+* Sauliaus sūnus Jonatanas turėjo sūnų sužalotomis kojomis. 
Jis buvo penkerių metų, kai žinia apie Saulių ir Jonataną pasiekė 


4,4 Apie Sauliaus vaikaitį Mefi-Bošetą pasakojama žemiau 9-ajame skyriuje. Ši 
eilutė turbūt atsirado šioje vietoje dėl to, kad Samuelio knygų kopijos iš 
prieškristinių laikų maišydavo jo vardą su vardu jo dėdės Iš-Baalo, Sau- 
liaus sūnaus ir įpėdinio, apie kurį pasakojama 2-4-ajame skyriuose. 
“Mefi-Bošet[0)" vardas reiškia “Tą, kuris skleidžia gėdą". Jo pradinė for- 
ma buvo “Merib-Baal(as)", t.y. “Tas, kuris kovoja už Baalą“. Apie 
priežastį, dėl kurios vardas buvo pakeistas žr. 2 Sam 2,8. 

2 Sam 4,5-5,2 


Jezrėelį. Auklė jį pasiėmusi, bėgo. Atsitiko, kad, jai skubant bėgti, 
jis parkrito ir tapo raišas. Jo vardas buvo Mefi-Bošetas. 

5 Beerotiečio sūnūs Rechabas ir Baana leidosi į kelionę ir pa- 
siekė Iš-Baalo namus pačiame dienos įkarštyje, kai jis miegojo 
pokaitį. 6 Jiedu įėjo į vidų, tarsi norėdami paimti kviečių, ir smogė 
jam į pilvą. Taigi Rechabas ir jo brolis Baana praslinko, 7 įėjo į na- 
mus, jam miegant lovoje savo miegamajame, smogė jam ir, jį užmu- 
šę, nukirto jam galvą. Pasiėmę jo galvą, jiedu keliavo per Arabą 
visą naktį. 3 Atnešę Iš-Baalo galvą į Hebroną pas Dovydą, karaliui 
tarė: “Štai čia yra galva Iš-Baalo, sūnaus tavo priešo Sauliaus, ieš- 
kojusio tavo gyvybės. Šiandien VIEŠPATS Sauliui ir jo palikuoniui 
įvykdė kerštą už mano viešpatį karalių".* 

? Dovydas Rimono Beerotiečio sūnums Rechabui ir jo broliui 
Baanai atsakė: “Kaip gyvas VIEŠPATS, kuris išgelbėjo mane iš visų 
negandų, 10 vyrą, kuris man pranešė: “Štai Saulius negyvas ir ma- 
nė, kad jis man atneša gerą žinią, sulaikiau ir užmušiau Ziklage. 
"Toks buvo atlygis, kurį jam daviau už jo žinią! !! Todėl juo labiau, 
kai nedori vyrai užmušė teisų žmogų lovoje jo paties namuose! 
Argi dabar nereikalausiu jo kraujo iš jūsų rankos ir nepašalinsiu 
jūsų nuo žemės?" !2 Dovydas įsakė savo kareiviams, ir jie juos už- 
mušė. Nukirtę jiems rankas ir kojas, pakabino jų kūnus prie tven- 
kinio Hebrone. O Iš-Baalo galvą jie nunešė ir palaidojo Abnerio 
kape Hebrone. 


5 
Dovydas patepamas Izraelio karaliumi 


1 Visos Izraelio giminės atėjo į Hebroną pas Dovydą ir tarė: 
“Štai mes esame tavo kūnas ir kraujas.* 2 Jau anksčiau, Sauliui esant 
mūsų karaliumi, tu išvesdavai į žygį ir parvesdavai iš žygio Izraelį. 
Tau VIEŠPATS tarė: “Tu būsi mano tautos Izraelio ganytojas, tu 


4,8 “...VIEŠPATS ... įvykdė kerštą už mano viešpatį karalių": Rechabas ir 
Baana nori pateisinti savo nedorą darbą. 

5,1 “...tavo kūnas ir kraujas": pažodžiui hebrajų kalba “tavo kaulas ir kūnas“. Žr. 
Pr 2,23. " 

būsi Izraelio karaliumi'". 3 Visi Izraelio seniūnai atėjo į Hebroną pas 
karalių. Karalius Dovydas sudarė su jais sandorą Hebrone VIEŠ- 
PATIES akivaizdoje, ir jie patepė Dovydą Izraelio karaliumi. * Do- 
vydui buvo trisdešimt metų, kai tapo karaliumi, ir karaliavo ke- 
turiasdešimt metų. 5 Hebrone jis valdė Judą septynerius metus ir 
šešis mėnesius, o Jeruzalėje karaliavo visam Izraeliui ir Judui tris- 
dešimt trejus metus. 


Dovydas paima Jeruzalę 


6* Karalius ir jo vyrai nužygiavo į Jeruzalę prieš jebusitus, tos 
vietovės gyventojus. Jie Dovydui sakė: “Čia niekad nejeisi! Net ak- 
li ir raiši privers tave pasitraukti, — manydami: “Dovydas negali 
čia įeiti". 7 Nepaisant to, Dovydas paėmė Ziono tvirtovę; dabar ji yra 
Dovydo miestas. š Tą dieną Dovydas buvo pasakęs: “Kas nori nu- 
galėti jebusitus telipa pro vandens šulinį užpulti raišųjų ir aklųjų 
— tų, kurių Dovydas nekenčia". Užtat ir sakoma: “Aklas ir raišas 
neįeis į Namus".* > Dovydas paėmė tvirtovę ir pavadino ją Dovydo 
miestu. Dovydas įtvirtino miesto dalį nuo Milo iki rūmų. 19 Dovydas 
darėsi vis galingesnis ir galingesnis, nes su juo buvo Galybių 
VIEŠPATS. 

1! Tyro karalius Hiramas atsiuntė pas Dovydą pasiuntinius 
drauge su kedro rąstais, dailidėmis ir mūrininkais. Jie pastatė Dovy- 
dui rūmus. 12 Tada Dovydas suprato, kad VIEŠPATS buvo patvirti- 
nęs ji Izraelio karaliumi ir išaukštinęs jo karalystę dėl savo tautos 
Izraelio, 


Dovydo šeima Jeruzalėje 


13 Atėjęs iš Hebrono, Jeruzalėje Dovydas paėmė daugiau su- 
gulovių ir žmonų. Dovydui gimė daugiau sūnų ir dukterų. 14 Var- 
dai jam gimusiųjų Jeruzalėje yra šie: Šamua, Šobabas, Natanas, Sa- 
liamonas, 15 Ibharas, Elišua, Nefegas, Jafija, 16 Elišama, Eliada ir 
Elifetas. 


5,6-12 Jeruzalės paėmimas buvo svarbiausias Dovydo karo žygis. 6-osios ir 8-- 
osios eilutės prasmė nėra aiški. 
5,8“. ..nejeis į Namus“: į Šventyklą. 

2 Sam 5,17-6,3 
Filistinai nugalimi 


17 Išgirdę, kad Dovydas tapo pateptas Izraelio karaliumi, visi 
filistinai leidosi į žygį Dovydo ieškoti. Bet Dovydas, apie tai sužino- 
jęs, nuėjo į tvirtovę.* !š O filistinai buvo atžygiavę ir pasklidę Re- 
fajimų slėnyje. 19 Dovydas teiravosi VIEŠPATIES: “Ar man eiti prieš 
filistinus? Ar atiduosi juos man į rankas?" VIEŠPATS Dovydui at- 
sakė: “Eik, nes aš tikrai atiduosiu filistinus tau į rankas". 20 Dovy- 
das tad nužygiavo į Baal-Perazimus* ir ten juos nugalėjo. Jis sakė: 
“VIEŠPATS prasiveržė į mano priešus pirma manęs tarsi staigus 
potvynis". Užtat ta vieta yra vadinama Baal-Perazimais. 2! Filistinai 
paliko ten savo stabus, o Dovydas ir jo vyrai juos nusinešė. 

22 Pilistinai dar kartą atžygiavo ir pasklido Refajimų slėnyje, 
23 Dovydas teiravosi VIEŠPATIES ir jis atsakė: “Neik iš priekio, bet 
apeik užnugarin ir užklupk juos priešais balzamo medžius. 24 Kai 
išgirsi žygio šlamesį* balzamo medžių viršūnėse, tada pradėk 
puolimą, nes VIEŠPATS eis pirma tavęs filistinų kariuomenės pul- 
ti", 25 Dovydas padarė, kaip VIEŠPATS buvo jam įsakęs, ir sumušė 
filistinus nuo Gebos ligi pat Gezerio. 


6 
Sandoros Skrynia Jeruzalėje 


1* Dovydas vėl surinko visus rinktinius Izraelio vyrus — trisde- 
šimt tūkstančių. 2 Tada Dovydas ir visi su juo buvusieji žmonės lei- 
dosi į kelionę į Baale-Judą* pargabenti iš ten Dievo Skrynios, kuri 
yra vadinama Galybių VIEŠPATIES, sėdinčio soste ant kerubų, var- 
du. * Jie užkėlė Dievo Skrynią ant naujo vežimo ir vežė ją iš Abi- 


5,17 “.. „nuėjo į tvirtovę": turbūt netoli Adulamo. Žr. 1 Sam 22,1-5. 

5,20 “...į Baal-Perazim (us]": šio vietovardžio prasmė — “Proveržių šeimininkas 
(viešpats)" 

5,24 “...žygio šlamesį": vėjas medžių viršūnėse — Viešpaties žingsnių įvaizdis. 

6,1-15 Atgabendamas Sandoros Skrynią į Jeruzalę, Dovydas norėjo padaryti tą 
miestą ne tik politiniu bei kariniu, bet ir religiniu Izraelio centru. 

6,2“... į Baale-Judą": kitas Kirjat-Jearimų vardas. Čia buvo palikta Sandoros 
Skrynia po to, kai ją filistinai sugrąžino (žr. 1 Sam 6,21-7,2). 

2 Sam 6,4-19 


nadabo namų, esančių ant kalvos. Abinadabo sūnūs Uza ir Ahjo va- 
rė naująjį vežimą * su Dievo Skrynia. Ahjo ėjo pirma Skrynios. 
5Dovydas ir visi Izraelio namai šoko VIEŠPATIES akivaizdoje, ly- 
dimi giesmių ir skambių instrumentų: lyrų, arfų, būgnelių su žvan- 
gučiais, kankalų ir cimbolų. 

6* Atėjus prie Nakono klojimo, Uza ištiesė ranką į Dievo Skry- 
nią, norėdamas ją prilaikyti, nes jaučiai buvo sujudę. 7 VIEŠPATS 
supyko ant Uzos. Dievas parbloškė jį ten dėl to, kad jis palietė ran- 
ka Skrynią, ir jis numirė ten šalia Skrynios. 3 Dovydas sielojosi dėl 
to, kad VIEŠPATS buvo taip prasiveržęs ant Uzos. Užtat ta vieta yra 
vadinama Perez-Uza iki šios dienos. ? Tą dieną Dovydas pajuto 
VIEŠPATIES baimę ir sakė: “Kaip galiu leisti VIEŠPATIES Skry- 
niai ateiti pas mane?“ 10 Dovydas tada nebenorėjo gabenti VIEŠPA- 
TIES Skrynios pas save į Dovydo miestą, bet ją nugabeno į Obed- 
-Edomo Gatiečio namus. '! VIEŠPATIES Skrynia išbuvo Obed- 
-Edomo Gatiečio namuose tris mėnesius, ir VIEŠPATS palaimino 
Obed-Edomą ir visą jo šeimyną. 

12 Karaliui Dovydui buvo pranešta: “VIEŠPATS palaimino 
Obed-Edomo šeimyną ir visa, kas jam priklauso, už Dievo Skry- 
nią". Dovydas tad nuėjo ir pargabeno Dievo Skrynią iš Obed-Edo- 
mo namų į Dovydo miestą su didele iškilme, 13 VIEŠPATIES 
Skrynią nešantiems pažengus šešis žingsnius, jis paaukodavo jautį 
ir peniukšlį. 14 Dovydas šoko iš visų jėgų VIEŠPATIES akivaizdo- 
je; Dovydas buvo apsijuosęs lininiu efodu. 15 Taip Dovydas ir visi 
Izraelio namai gabeno VIEŠPATIES Skrynią, Iydėdami šauksmais 
ir rago gaudesių, 

16 Skryniai įeinant į Dovydo miestą, Sauliaus duktė Michalė, 
žiūrėdama pro langą, pamatė karalių Dovydą šokinėjant ir šokant 
VIEŠPATIES akivaizdoje. Už tai ji paniekino jį savo širdyje. 

17 VIEŠPATIES Skrynia buvo įnešta ir padėta į savo vietą pa- 
lapinėje, kurią Dovydas buvo jai pastatęs. Dovydas atnašavo degi- 
namąsias aukas ir bendravimo aukas VIEŠPATIES akivaizdoje. 
iš Dovydas, baigęs atnašauti deginamąsias aukas ir bendravimo at- 
našas, palaimino žmones Galybių VIEŠPATIES vardu. !9 Jis dalijo 


6,6-7 Senovėje daugumas žmonių nelaimę priskirdavo dievybės pykčiui. Ir Šv. 
Rašte ryški panaši galvosena. 

maistą Žmonėms — visai Izraelio daugybei, ir vyrams, ir moterims 
— kiekvienam po kepalą duonos, po gabalą mėsos ir po razinų 
plokštainį. Po to visi sugrįžo į savo namus. 

20 Ir Dovydas sugrįžo savo šeimynos palaiminti. Sauliaus duk- 
tė Michalė, išėjusi jo pasitikti, tarė: “Na, kaip šauniai šiandien pa- 
sirodė Izraelio karalius, apsinuogindamas savo dvariškių vergių aky- 
se lygiai taip, kaip begėdiškai apsinuogina koks prasčiokas!" 2! Mi- 
chalei Dovydas atsakė: “Tai buvo akivaizdoje VIEŠPATIES, kuris 
išrinko mane vietoje tavo tėvo bei visos jo šeimos ir paskyrė Izrae- 
lio, VIEŠPATIES tautos, valdovu! Aš šoksiu VIEŠPATIES akivaiz- 
doje, 22 darysiu save dar niekingesnį ir būsiu menkas savo akyse, 
bet tarp vergių, apie kurias tu kalbi, būsiu garbingas“. ** Užtat 
Sauliaus duktė Michalė liko bevaikė iki savo mirties dienos. 


Ž 
Natano pranašavimas Dovydui 


1* Karalius įsikūręs savo rūmuose ir VIEŠPAČIUI suteikus jam 
ramybę iš visų pusių nuo priešų, 2 jis kalbėjo pranašui Natanui: 
“Prašyčiau pasižiūrėti, aš gyvenu kedro namuose, bet Dievo Skry- 
nia pasilieka palapinėje!“ 3 Natanas karaliui tarė: “Eik ir daryk visa, 
kas tavo širdyje, nes VIEŠPATS yra su tavimi“. 

* Bet tą pačią naktį atėjo VIEŠPATIES žodis Natanui: 5 “Eik 
ir sakyk mano tarnui Dovydui: 5 “Taip kalbėjo VIEŠPATS: argi tu 
man pastatysi Namus gyventi? Juk nuo tos dienos, kai išvedžiau 
Izraelio tautą iš Egipto, iki šios dienos aš negyvenau Namuose, bet 
kilnojausi Palapinėje ir Padangtėje. 7 Kilnodamasis, kur tik ėjo 


6,23 Neaišku ar Michalė liko bevaikė dėl to, kad Dovydas ją atstūmė, ar dėl to, 
kad buvo bevaisė. 

7,1-29 Raktas į šio skyriaus prasmę yra žaidimas žodžiu “namai": 1-2 eilutėse 
jis reiškia karaliaus rūmus; 5-7.13 eilutėse — Jeruzalės Šventyklą; 11.19.25- 
27.29 eilutėse — Dovydo dinastiją. Istoriškai kalbant, Dovydo dinastija ne- 
buvo amžina. Ji žlugo 587 m. prieš Kristų. Natano pranašavimas Dovydui 
buvo pirmasis apreiškimas apie dovydiškąjį Mesiją. Žr. Iz 7,14-15; Mch 5,1; 
Apd 2,30. 

izraeliečiai, argi aš kada nors priekaištavau kuriam nors Izraelio 
giminių vadui, kurį buvau paskyręs rūpintis mano Izraelio tauta, 
tardamas: kodėl nepastatėte man kedro Namų?'" 


Mesijinis pažadas Dovydui 


š “Be to, taip sakysi mano tarnui Dovydui: “Taip kalbėjo Galy- 
bių VIEŠPATS: aš paėmiau tave iš ganyklų, nuo avių kaimenės, bū- 
ti mano tautos Izraelio valdovu; ? buvau su tavimi, kur tik tu ėjai, 
ir sunaikinau visus tavo priešus tau iš kelio. Be to, aš padarysiu ta- 
vo vardą taip garsų, kaip yra garsus vardas didžiūnų žemėje. 10 O 
savo tautai Izraeliui paskirsiu vietą ir juos tvirtai pasodinsiu, kad 
saugiai gyventų ir daugiau nebebūtų varginami. Nedori žmonės 
nebeengs jų daugiau, kaip kadaise !! nuo to laiko, kai savo tautai Iz- 
raeliui paskyriau teisėjus. Aš duosiu tau ramybę nuo visų tavo 
priešų. 

VIEŠPATS pareiškia tau, kad jis, VIEŠPATS, padarys tau na- 
mus. 12 Kai pasibaigs tavo dienos ir tu atsigulsi su savo protėviais, 
aš pakelsiu po tavęs palikuonį, kilusį iš tavęs, ir padarysiu tvirtą jo 
karalystę. 13 Jis pastatys Namus mano vardui, o aš padarysiu jo ka- 
rališką sostą amžiną. 14 Aš būsiu jam tėvas, o jis bus man sūnus. 
Jei jis nedorai pasielgs, bausiu jį lazda, kurią žmonės naudoja, mir- 
tingųjų smūgiais. 5 Bet savo ištikimos meilės neatimsiu, kaip atė- 
miau nuo Sauliaus, kurį pašalinau, kad tau vietos padaryčiau. 16Ta- 
vo namai ir tavo karalystė bus amžinai tvirti mano akivaizdoje; ta- 
vo sostas bus tvirtas amžinai'". 

17 Natanas perdavė Dovydui šiuos visus žodžius ir šį visą 
regėjimą. 


Dovydo malda 


iš Tada Dovydas nuėjo, atsisėdo VIEŠPATIES akivaizdoje ir 
tarė: “Kas aš, Viešpatie DIEVE, ir kas mano namai, kad tu mane 
taip toli atvedei? 1? Bet ir tai buvo per maža tavo akyse, Viešpatie 
DIEVE, nes tu kalbėjai apie savo tarno namus dar ir tolimoje atei- 
tyje. Tai yra mokymas žmonijai, Viešpatie DIEVE! 20 Ką daugiau 
begali Dovydas tau pasakyti? Juk tu, Viešpatie DIEVE, savo tarną 
pažįsti! 2! Savo žodžio dėlei ir savo širdies polėkiu tu padarei šį 

nepaprastą dalyką ir savo tarnui jį apreiškei. 22 Iš tikrųjų esi didis 
tu, VIEŠPATIE Dieve! Nėra nė vieno kaip tu, nėra kito Dievo, iš- 
skyrus tave, kaip mes visuomet esame girdėję. 2 Kokia kita tauta, 
kaip tavo tauta, kaip Izraelis? Argi yra žemėje kita tauta, kurios 
Dievas atėjo jos atpirkti kaip tautos ir pasidaryti sau vardą, dary- 
damas jiems didžius ir nuostabius darbus, išvarydamas tautas ir jų 
dievus savo tautai iš kelio? 24 Tu padarei savo tautą Izraelį sau amži- 
nai ypatinga tauta ir tu, VIEŠPATIE, tapai jų Dievas. 

25 Dabar tad, VIEŠPATIE Dieve, vykdyk per amžius žodį, kurį 
apreiškei apie savo tarną bei jo namus, ir padaryk, kaip pažadėjai. 
26 Tebūna amžinai šlovinamas tavo vardas, sakant: “Galybių VIEŠ- 
PATS yra Izraelio Dievas! Tebūna tavo tarno Dovydo namai tvirti 
tavo akivaizdoje! 27 Kadangi tu, Galybių VIEŠPATIE, Izraelio Dieve, 
apreiškei savo tarnui, tardamas: "Aš pastatysiu tau namus, todėl ta- 
vo tarnas išdrįso kreiptis į tave šia malda. 23 Dabar tad, Viešpatie 
DIEVE, tu esi Dievas, tavo žodžiai yra tiesa ir tu davei savo tarnui 
šį malonų pažadą. 2? Užtat dabar būk malonus palaimindamas savo 
tarno namus, kad jie liktų tvirti amžinai tavo akivaizdoje, nes tu, 
Viešpatie DIEVE, pažadėjai. Tebūna tavo tarno namai palaiminti 
amžinai tavo palaiminimu!“ 


8 
Dovydo karų suvestinė 


1 Po tam tikro laiko Dovydas nugalėjo filistinus ir pavergė juos. 
Dovydas paėmė iš filistinų rankos Meteg-Amą.* 

2* Jis nugalėjo ir moabitus. Suguldęs juos žemėje, jis išmata- 
vo juos virve. Dvi virves atmatavo užmušti ir vieną virvę palikti 
gyvus. Ir moabiečiai tapo Dovydo tarnais ir nešė duoklę. 


8,1 “.,„Meteg-Amą": žr. 1 Kr 18,1. Čia skaitome: “Gatą ir jam pavaldžias gy- 
venvietes“. 

8,2 Dviejų trečdalių moabiečių išžudymas nesiderina su draugiškais santykiais 
tarp izraeliečių ir moabiečių. Žr. 1 Sam 22,3-4. Turbūt kas nors buvo 
įvykę, ir tai atnaujino seną nesantaiką. Žr. 1 Sam 14,47. 

3* Dovydas nugalėjo Zobos karalių Rehobo sūnų Hadadezerį, 
kai jis žygiavo susigrąžinti savo valdų prie Eufrato upės. * Dovydas 
paėmė iš jo tūkstantį septynis šimtus raitelių ir dvidešimt tūk- 
stančių pėstininkų. Dovydas suluošino visus karo vežimų arklius, 
bet paliko iš jų pakankamai šimtui karo vežimų. 5 Damasko 
aramėjams atžygiavus pagelbėti Zobos karaliui Hadadezeriui, Dovy- 
das užmušė dvidešimt du tūkstančius aramėjų. 6 Tada Dovydas 
įrengė įgulas tarp Damasko aramėjų, ir aramėjai tapo Dovydo tar- 
nai ir nešė duoklę. VIEŠPATS davė Dovydui pergalę, kur tik jis žy- 
giavo. 7 Dovydas paėmė auksinius Hadadezerio palydos nešiotus 
skydus ir pargabeno juos į Jeruzalę. š O iš Betaho ir Berotajų, 
Hadadezerio miestų, Dovydas paėmė didelį kiekį žalvario. 

> Kai Hamato karalius Toi išgirdo, kad Dovydas buvo nugalė- 
jęs visą Hadadezerio kariuomenę, !0 jis pasiuntė savo sūnų Joramą 
pas Dovydą palinkėti jam sveikatos ir pasveikinti su pergale prieš 
Hadadezerį. Mat Hadadezeris buvo dažnai kariavęs su Toi. Joramas 
atsinešė sidabrinių, auksinių ir varinių daiktų. !! Ir juos karalius 
Dovydas pašventė VIEŠPAČIUI drauge su sidabru ir auksu, paim- 
tais iš visų pavergtų tautų: 12 iš Edomo, Moabo, amoniečių, filis- 
tinų, amalekitų, ir iš Zobos karaliaus Rehobo sūnaus Hadadezerio 
grobio. 

13 Dovydas tapo garsus. Sugrįžęs, jis nukovė aštuoniolika tūk- 
stančių edomiečių Druskos slėnyje.* 14 Jis įrengė įgulas Edome, — 
visame Edome jis įrengė įgulas, — ir visi edomiečiai tapo Dovy- 
do tarnais. VIEŠPATS davė Dovydui pergalę, kur tik jis žygiavo. 


Dovydo pareigūnai 


15 Dovydas karaliavo visam Izraeliui ir vykdė teisingumą ir 
teisumą visiems savo žmonėms. 16 Zerujos sūnus Joabas buvo kar- 


8,3-8 Dovydas nugali aramėjus — sirus. Damaskas buvo Sirijos sostinė. Dovy- 
das, nugalėjęs aramėjų sąjungą, valdė visą Siriją. Jis pasiliko pakankamai 
arklių tik šimtui kovos vežimų, vėliau Saliamonas padidino kavaleriją ir 
kovos vežimus. Žr. 1 Kar 10,26-29. 

8,13 “...Druskos slėnyje": arba dauba į pietus nuo Negyvosios jūros, arba slėnis 
į pietryčius nuo Beer-Šebos. 

iuomenės vadas; Ahiludo sūnus Jehošafatas buvo kancleris; !7 Ahi- 
tubo sūnus Zadokas ir Abjataro sūnus Ahimelechas buvo kunigai; 
Seraja buvo raštvedys; 1š Jehojados sūnus Benaja buvo cheretitų ir 
peletitų* galva; o Dovydo sūnūs buvo kunigai.* 


9 
Dovydo gerumas Jonatano sūnui 


1 Dovydas teiravosi: “Ar yra dar kas nors išlikęs iš Sauliaus 
namų, kuriam galėčiau parodyti savo ištikimą gerumą* Jonatanui?“" 
2 Sauliaus šeimyna buvo turėjusi tarną, vardu Ziba. Jis tad buvo pa- 
šauktas pas Dovydą. “Ar tu esi Ziba?" — klausė Dovydas. Jis at- 
sakė: “Tavo paslaugoms!“ 3 Karalius tarė: “Ar yra dar kas nors iš- 
likęs iš Sauliaus namų, kuriam aš galėčiau parodyti ištikimą Dievo 
gerumą?"* Ziba karaliui atsakė: “Taip, dar yra Jonatano sūnus 
sužalotomis kojomis“. * “Kur jis?" — klausė jo karalius. Ziba kara- 
liui atsakė: “Jis yra Lo-Debare, Amielio sūnaus Machiro namuo- 
se". 5 Tada karalius paliepė jį atvesti iš Amielio sūnaus Machiro 
namų Lo-Debare. 6 Jonatano sūnus Mefi-Bošetas, atėjęs pas Dovy- 
dą, pareiškė pagarbą, puldamas veidu į žemę. “Mefi-Bošetai!" — 
tarė jam Dovydas. Jis atsakė: “Tavo paslaugoms!“ 7 Dovydas jam 
tarė: “Nebijok, nes tau tikrai parodysiu ištikimą gerumą dėl tavo 
tėvo Jonatano. Tau atiduosiu visą tavo senelio Sauliaus žemę. Be to, 
tu visuomet valgysi prie mano stalo“. š Puldamas kniūpsčia, jis ta- 
rė: “Kas yra tavo tarnas, kad tu rodytumei palankumą tokiam nu- 
stipusiam šuniui kaip aš?“* 


8,18 “...cheretitų ir peletitų": svetimšaliai samdiniai Dovydo asmens sargyboje; 
jų vardas yra tolygus “kretiečiams ir filistinams". Dovydo sūnūs atstovau- 
davo karaliui Dovydui apeigose. Žr. 2 Sam 6,13-20. 

9,1 “...parodyti ištikimą gerumą“: hebraiškai “hesed", t.y. gerumą, kuris apima 
pareigą, kylančią iš ištikimybės sandorai. Dovydas ir Jonatanas buvo prisiekę 
vienas kitam amžiną ištikimybę. Žr. 1 Sam 18,1-4; 20,14-17. 

9,3 “... ištikimą Dievo gerumą“: reiklesnis posakis negu “ištikimas (žmonių) 
gerumas". 

9,8 “...tokiam nustipusiam šuniui kaip aš": žr. 1 Sam 24,14. 

9 Tada karalius, pasišaukęs Sauliaus tarną Zibą, tarė: “Visa, 
kas priklausė Sauliui ir visiems jo namams, aš atidaviau tavo šei- 
mininko vaikaičiui. 10 Tu bei tavo sūnūs ir tavo tarnai dirbsite jam 
žemę ir nuimsite jos derlių, kad tavo šeimininko vaikaitis turėtų iš 
ko gyventi. Bet tavo šeimininko vaikaitis Mefi-Bošetas visad val- 
gys prie mano stalo“. Ziba turėjo penkiolika sūnų ir dvidešimt tar- 
nų. !! Karaliui Ziba atsakė: “Kaip mano viešpats karalius įsakė, taip 
jo tarnas ir darys“. Mefi-Bošetas valgė prie karaliaus stalo kaip vie- 
nas iš karaliaus sūnų. 12 Mefi-Bošetas turėjo jauną sūnų, vardu 
Mika. Visi gyvenusieji Zibos namuose tapo Mefi-Bošeto tarnais. 
13 Mefi-Bošetas gyveno Jeruzalėje, nes jis visad valgė prie kara- 
liaus stalo. Jis buvo raišas abiem kojomis. 


10 
Įžeidžiami Dovydo pasiuntiniai 


I Praėjus šiek tiek laiko, mirė amoniečių karalius, ir jo sūnus 
Hanūnas tapo karaliumi. 2 Dovydas manė: “Nahašo sūnui Hanūnui 
turiu būti taip ištikimai geras, kaip jo tėvas buvo man ištikimai ge- 
ras". Dovydas tad pasiuntė savo dvariškius pareikšti užuojautą dėl 
jo tėvo. Dovydo dvariškiams atvykus į amoniečių kraštą, 3 amonie- 
čių didžiūnai kalbėjo savo valdovui Hanūnui: “Nejau tu iš tikrųjų 
manai, kad Dovydas, norėdamas pagerbti tavo tėvą, atsiuntė pasiun- 
tinius su užuojauta tau? Argi Dovydas neatsiuntė savo dvariškių 
pas tave išžvalgyti miestą, iššnipinėti ir jį sunaikinti?" * Hanūnas tad 
suėmė Dovydo dvariškius, nuskuto kiekvienam pusę barzdos, nukir- 
po pusę drabužių jiems prie šlaunų* ir išsiuntė atgal. 5 Kai Dovy- 
dui buvo apie tai pranešta, jis pasiuntė jų pasitikti, nes tie vyrai 
buvo labai įžeisti. Karalius paliepė: “Pabūkite Jeriche, kol ataugs 
jums barzdos. Tada sugrįžkite“. 


10,4 “...nuskuto...pusę barzdos, nukirpo po pusę drabužių jiems prie šlaunų": 
vyrui barzdos išniekinimas ir viešas apnuoginimas buvo didžiausia užgaulė. 


219 

Pergalė prieš amoniečius 


6* Amoniečiai suprato, kad užsitraukė Dovydo pyktį. Taigi 
amoniečiai pasiuntė atstovus ir pasamdė Bet-Rehobo aramėjus bei 
Zobos aramėjus — dvidešimt tūkstančių pėstininkų, Maakos kara- 
lių su tūkstančiu vyrų ir dvylika tūkstančių vyrų iš Tobo. 7 Dovy- 
das, tai išgirdęs, pasiuntė Joabą ir visą kariuomenę su galiūnais. 
š Amoniečiai išžygiavo ir sustojo į kovos rikiuotę prie įėjimo į mies- 
to vartus, o Zobos bei Rehobo aramėjai ir Tobo bei Maakos vyrai 
buvo atskirai atvirame lauke. 

> Joabas matė, kad prieš jį buvo kovos rikiuotė iš priekio ir už 
nugaros. Jis tad, surinkęs iš rinktinių Izraelio vyrų būrį, surikiavo 
juos prieš aramėjus, 10 0 likusius kareivius, pavedęs juos savo broliui 
Abišajui vadovauti, išrikiavo prieš amoniečius. !! Jis tarė: “Jei ara- 
mėjai būtų stipresni už mane, tu turi man padėti, bet jei amonie- 
čiai būtų stipresni už tave, aš ateisiu tau į pagalbą. 12 Būk narsus! 
Būkime drąsūs dėl savo tautos ir dėl savo Dievo miestų! Tedaro 
VIEŠPATS, kas gera jo akyse!“ 13 Joabas ir su juo buvusieji karei- 
viai žengė pirmyn į kovą su aramėjais. O tie nuo jo bėgo. 14 Kai 
amoniečiai pamatė, kad aramėjai pabėgo, ir jie bėgo nuo Abišajo ir 
pasitraukė į miestą. Joabas tad nutraukė kovą su amoniečiais ir su- 
grįžo į Jeruzalę. 


Pergalė prieš aramėjus 


15 Bet aramėjai, pamatę, kad juos nugalėjo Izraelis, susibūrė į 
viena. 16 Hadadezeris pakvietė ir patraukė į savo pusę aramėjus iš 
anapus Eufrato. Jie atžygiavo į Helamą, vedami Hadadezerio ka- 
riuomenės vado Šobacho. !7 Apie tai buvo pranešta Dovydui. Su- 
telkęs visą Izraelį, jis perėjo Jordaną ir atžygiavo į Helamą. Aramė- 
jai išrikiavo savo pajėgas prieš Dovydą ir puolė jį, 18 bet Izraelis 
privertė aramėjus bėgti. Dovydas užmušė septynis šimtus aramėjų 
karo vežimų vežėjų bei keturiasdešimt tūkstančių raitelių ir sužei- 


10,6-9 Mūšio vieta buvo Rabat-Amonas — šiuolaikinis Amano miestas Trans- 
jordanijoje. 

dė kariuomenės vadą Šobachą, kuris ten ir mirė. 19 Kai Hadadeze- 
riui pavaldūs karaliai pamatė, kad juos Izraelis nugalėjo, jie padarė 
taiką su Izraeliu ir tapo jam pavaldūs. O aramėjai bijojo toliau pa- 
dėti amoniečiams. 


11 
Dovydo nuodėmė 


1 Metų pavasarį,* tuo metu, kada karaliai eina į žygį, Dovydas 
išsiuntė Joabą drauge su savo pareigūnais* ir visu Izraeliu.* Jie 
nuniokojo Amoną ir apgulė Rabą. Bet Dovydas pasiliko Jeruzalėje. 

2 Kartą vieną popietę Dovydas, pakilęs iš guolio, vaikštinėjo ant 
karaliaus rūmų stogo. Nuo stogo jis pamatė besimaudančią moterį. 
Ta moteris buvo labai graži. 3 Dovydas pasiuntė dvariškį pa- 
siteirauti apie moterį. Jam buvo pranešta: “Tai yra Eliamo duktė, 
hetito Urijo žmona“. + Dovydas nusiuntė pasiuntinius ją atvesti. Ji 
atėjo pas jį, ir jis suėjo su ja, — ji ką tik buvo apsivaliusi po savo 
mėnesinių.* Tada ji sugrįžo namo. > Moteris pastojo ir pasiuntė 
Dovydui žodį: “Esu nėščia“. 

6 Dovydas tad pasiuntė žodį Joabui: “Atsiųsk pas mane hetitą 
Uriją". Joabas pasiuntė Uriją pas Dovydą. 7 Urijui atvykus pas jį, 
Dovydas klausė, kaip einasi Joabui, kaip einasi kareiviams ir kaip 
sekasi karas. š Po to Dovydas Urijui tarė: “Eik namo ir nusiplauk 
kojas!"* Kai Urijas išėjo iš karaliaus rūmų, jį sekė karaliaus 
dovana. ** Bet Urijas miegojo prie įėjimo į karaliaus rūmus drauge 
su visais savo valdovo tarnais ir į savo namus nėjo. 10 Kai Dovydui 
buvo pranešta: “Urijas į savo namus nėjo; Dovydas Urijui tarė: “Ar- 
gi ne iš kelionės atėjai? Kodėl tad neini į savo namus?“ !! Urijas 
Dovydui atsakė: “Skrynia ir Izraelis bei Judas būna palapinėse. Ma- 
no viešpats Joabas ir mano valdovo tarnai yra stovykloje atvirame 


11,1 “Metų pavasarį...“: pavasario saulėgrąžos metu. “...savo pareigūnais“: 
ypatingi karaliaus asmens sargybos vyrai. “...visu Izraeliu": izraeliečių ka- 
rinės pajėgos. 

11,4 Žr. Kun 15,19-24. Įstatai apie moters apsivalymą po mėnesinių. 

11,8 “...nusiplauk kojas“: kvietimas nusiplauti kojas po kelionės buvo tuolaiki- 
nis mandagumo paprotys. Žr. Pr 18,4; 19,2; 24,32. 

11,9-13 Kareiviai, pasišventę žygiui, turėjo susilaikyti nuo vedybinių santykių (1 
Sam 24,4-5), Urijas, net Dovydo nugirdytas, atsisakė sulaužyti šį įsaką. 

2 Sam 11,12-27 


lauke. Nejau aš eisiu į savo namus valgyti, gerti ir sugulti su 
žmona? Kaip tu gyvas, prisiekiu tavo gyvastimi, tokio dalyko neda- 
rysiu“. 12 “Pasilik čia ir šiandien, — Dovydas tarė Urijui, — rytoj 
tave atgal pasiųsiu". Urijas tad pasiliko tą dieną Jeruzalėje. Kitą 
dieną 13 pakvietė jį valgyti ir gerti savo akivaizdoje ir jį nugirdė. 
Vakare jis nuėjo atsigulti į guolį su savo valdovo tarnais, bet į sa- 
vo narnus jis nėjo, 

14 Ryto metą Dovydas parašė laišką Joabui ir pasiuntė jį per 
Urijo rankas. !5 Laiške jis rašė: “Pastatykite Uriją į mūšio priekį, 
kur aršiausiai kovojama, ir pasitraukite nuo jo, kad jis būtų par- 
blokštas ir mirtų“. 16 Joabas, apguldamas miestą, pastatė Uriją į vie- 
tą, kur žinojo esant stiprių kareivių. !7 Miesto vyrai išpuolė ir kovo- 
jo prieš Joabą, ir keletas Dovydo tarnų tarp kareivių krito. Hetitas 
Urijas buvo tarp žuvusiųjų. 

18 Joabas pasiuntė Dovydui išsamų pranešimą apie mūšį. !9 Jis 
įsakė pasiuntiniui, tardamas: “Kai būsi baigęs sakyti karaliui visas 
žinias apie mūšį, 20 jeigu karalius imtų pykti ir tau sakytų: “Kam gi 
ėjote taip arti miesto kovoti? Argi nežinojote, kad jie šaudys nuo 
sienos? 2! Kas užmušė Jerub-Baalo sūnų Abimelechą? Argi ne mo- 
teris metė nuo sienos ant jo viršutinę girnapusę, nuo kurios jis ir 
mirė Tebeze? Kam gi ėjote taip arti sienos?" — tada taip pasakysi: 
"Ir tavo tarnas Urijas buvo tarp užmuštųjų ". 

22 Pasiuntinys tad leidosi į kelionę. Atėjęs perdavė Dovydui vi- 
sa, ką Joabas buvo jį pasiuntęs jam pasakyti. 3 Pasiuntinys tarė 
Dovydui: “Iš pradžių tie vyrai buvo pergalingi, ir išpuolė prieš 
mus į lauką, bet mes juos atstūmėme atgal prie įėjimo į miesto 
vartus. 24 Tada lankininkai šovė į tavo tarnus nuo sienos. Keletas 
karaliaus tarnų krito. Krito taip pat ir tavo tarnas hetitas Urijas“. 
25 Dovydas pasiuntiniui tarė: “Taip kalbėsi Joabui: 'Nesikamuok dėl 
to dalyko, nes kalavijas suryja tai vieną, tai kitą. Ryžtingai tęsk 
miesto puolimą ir sunaikink jį! Padrąsink jį". 

26 Urijo žmona, sužinojusi, kad jos vyras mirė, jį apraudojo. 
27* Praėjus gedulo laikui, Dovydas pasiuntė parvesti ją į savo rūmus. 
Ji tapo jo žmona ir pagimdė jam sūnų. 

Bet darbas, kurį Dovydas padarė, buvo nedoras Dievo akyse. 


11,27 Įkvėptasis autorius Dievo vardu pasmerkia Dovydo elgesį. 

12 
Dovydo atgaila 


1 Dievas nusiuntė pranašą Nataną pas Dovydą. Atėjęs pas jį, 
tarė: “Du žmonės gyveno viename mieste. Vienas buvo turtuolis, o 
kitas skurdžius. 2 Turtuolis turėjo labai daug avių ir galvijų, 3 0 skur- 
džius turėjo tik vieną mažą avelę, kurią jis buvo nusipirkęs. Ją bu- 
vo užauginęs, ji buvo užaugusi su juo ir jo vaikais: dalydavosi jo 
duonos kąsniu, gerdavo iš jo puoduko, glausdavosi jam ant kelių. 
Ji buvo jam kaip duktė. * Vieną dieną pas turtuolį atėjo pakeleivis. 
Turtuolis nenorėjo paimti vieną savo avių ar galvijų valgiui parengti 
pas jį atėjusiam keleiviui, bet paėmė skurdžiaus avelę ir parengė ją 
pas jį atėjusiam svečiui“. 5 Dovydas, ant to žmogaus labai įširdęs, 
Natanui tarė: “Kaip gyvas VIEŠPATS, žmogus, kuris tai padarė, turi 
mirti! 6 Be to, už avį jis turi atsilyginti keturgubai dėl to, kad padarė 
tokį dalyką ir nepasigailėjo". 

7 Natanas Dovydui tarė: “Tu esi tas žmogus! Taip kalbėjo 
VIEŠPATS, Izraelio Dievas: 'Aš patepiau tave Izraelio karaliumi ir 
išgelbėjau tave iš Sauliaus rankos. š Atidaviau tau tavo valdovo na- 
mus bei tavo valdovo žmonas kaip nuosavybę ir atidaviau tau Izrae- 
lio bei Judo namus. Jei tai būtų buvę per maža, būčiau dvigubai 
daugiau davęs. ? Kodėl tad paniekinai VIEŠPATIES žodį ir darei, 
kas yra nedora jo akyse? Tu užmušei hetitą Uriją kalaviju ir paėmei 
jo žmoną sau žmona. Jį užmušei amoniečių kalaviju. 10 Užtat kala- 
vijas niekad nepaliks tavo namų, nes mane paniekinai ir paėmei 
hetito Urijo žmoną sau žmonai. !! Taip kalbėjo VIEŠPATS: “Tikėk 
manim, aš sukelsiu prieš tave pikta tavo namuose. Paimsiu tavo 
žmonas tavo akyse, duosiu jas tavo artimui, ir jis miegos su tavo 
žmonomis šios saulės akivaizdoje. 12 Tu tai padarei slapta, bet aš tai 
įvykdysiu viso Izraelio akyse ir viešai dienos šviesoje". 

13 Dovydas tarė Natanui: “Nusidėjau VIEŠPAČIUI!“ Natanas 
Dovydui atsakė: “VIEŠPATS atleidžia tavo nuodėmę. Tu nemirsi. 
14 Betgi, kadangi tai darydamas paniekinai VIEŠPATĮ,* tau gimęs 
kūdikis mirs“. 

15 Natanas nuėjo namo, o VIEŠPATS ištiko kūdikį, kurį buvo 
pagimdžiusi Batšeba, ir jis mirtinai susirgo. 16 Dovydas maldavo 
VIEŠPATĮ už berniuką. Dovydas nieko nevalgė ir parėjęs praleisda- 

2 Sam 12,17-28 


vo naktį gulėdamas ant žemės. !7 Rūmų seniūnai stengėsi prikalbinti 
jį atsikelti nuo žemės, bet jis atsisakė ir nieko su jais nevalgė. 18 Sep- 
tintą dieną vaikas numirė. Dovydo tarnai bijojo jam pasakyti, kad 
vaikas buvo miręs, nes manė: “Mes kalbėjome jam, dar vaikui gy- 
vam esant, bet jis nenorėjo mūsų klausyti. Kaip tad galime jam 
pasakyti, kad vaikas mirė? Ką nors baisaus jis gali sau-padaryti!" 
19 Kai Dovydas pamatė, kad jo tarnai tarpusavyje kalbasi pašnabž- 
domis, jis suprato, jog vaikas buvo miręs. Dovydas savo tarnų pa- 
klausė: “Ar vaikas numirė?" “Taip, mirė; — jie atsakė. 

20 Tada Dovydas atsikėlė nuo žemės, išsimaudė, išsitepė ir 
persivilko drabužius. Nuėjęs į VIEŠPATIES Namus, puolė kniūp- 
sčia. Po to jis parėjo į savo rūmus. Jam paprašius, buvo padėta 
valgių, ir jis valgė. 2! O dvariškiai klausė: “Ką reiškia, ką tu darei? 
Vaikui gyvam esant, pasninkavai ir verkei, o vaikui numirus, atsi- 
kėlei ir valgai!" 22 Jis atsakė: “Vaikui dar gyvam esant, aš pasnin- 
kavau ir verkiau, nes galvojau: “Kas žino? Gal bus VIEŠPATS man 
malonus ir vaikas liks gyvas. 2 O dabar, jam numirus, kodėl turė- 
čiau pasninkauti? Argi galėčiau jį vėl sugrąžinti? Aš pas jį nuei- 
siu, bet jis pas mane nesugrįš“. 

24 Dovydas guodė Batšebą, savo žmoną. Nuėjęs pas ją, su ja 
suėjo. Ji pagimdė jam sūnų, o jis davė jam Saliamono vardą. 
VIEŠPATS jį mylėjo 25 ir atsiuntė žodį per pranašą Nataną. Užtat 
dėl VIEŠPATIES jis pavadino jį Jedidija. 


Pasibaigia karas su Amonu 


26 Joabas, kovodamas prieš amoniečių Rabą, paėmė karališkąjį 
miestą. 27 Joabas nusiuntė pas Dovydą pasiuntinius pasakyti: “Puo- 
liau Rabą ir jau paėmiau vandens šaltinio tvirtovę. 2š Dabar tad 
sutelk likusius kareivius, apgulk miestą ir paimk jį. Kitaip aš pats 


12,14 “...paniekinai VIEŠPATĮ": nuodėmė ne tik suardo dorovinę bei vi- 
suomeninę darną, bet iš esmės suardo asmeninį žmogaus santykį su Dievu. 
Žr. Pr 39,9; Ps 51,1-2; Iz 59,2. Santykį tarp Žmogaus ir Dievo aikurti gali 
tik Dievas. Žr. Mk 2,5. 

2 Sam 12,29-13,5 


paimsiu miestą ir mano vardu jis bus vadinamas. 29 Taigi Dovydas 
sutelkė visus kareivius ir, nužygiavęs į Rabą, apgulė jį, kovojo 
prieš jį ir paėmė jį. 30 Jis nuėmė Milkomui nuo galvos karūną, 
sveriančią aukso talentą, su brangakmeniais. Ji buvo uždėta ant 
galvos Dovydui. Jis pasiėmė su savimi ir be galo didelį kiekį gro- 
bio. 3! Išvedė iš miesto jo gyventojus ir pristatė juos dirbti arba su 
pjūklais, geležiniais kapliais ir geležiniais kirviais, arba pasiuntė 
plytų gaminti. Taip jis padarė visiems amoniečių miestams. Tada 
Dovydas ir visa jo kariuomenė sugrįžo į Jeruzalę. 


13 
Amnonas išniekina savo įseserę Tamarą 


1* Praėjo šiek tiek laiko. Dovydo sūnus Absalomas turėjo gra- 
žią įseserę, vardu Tamara. Dovydo sūnus Amnonas ją aklai įsimy- 
lėjo. 2 Amnonas taip kankinosi, kad susirgo dėl savo įseserės Ta- 
maros, nes ji buvo mergelė ir Amnonui atrodė neįmanoma, ką 
nors jai padaryti.  Amnonas turėjo draugą, vardu Jonadabą, Dovy- 
do brolio Šimeos sūnų. Jonadabas buvo labai gudrus vyras. + Am- 
noną jis prakalbino: “Karaliaus sūnau, kodėl tu kas rytą toks nu- 
vargęs? Argi man nepasakysi?“ Amnonas jam atsakė: “Aš myliu 
Tamarą, savo brolio Absalomo seserį“. 5 Jonadabas jam tarė: "At- 
sigulk į lovą ir apsimesk sergančiu. Kai tėvas ateis tavęs aplankyti, 


13,1-26,26 Pasakojimas apie Absalomą. Tolesni įvykiai liudija Natano žodžių 
išsipildymą: “Taip kalbėjo VIEŠPATS: “Tikėk manim, aš sukelsiu prieš tave 
pikta tavo namuose" (2 Sam 12,11). Absalomo kerštas Amnonui sukėlė ne- 
mažai politinių lūžių ir pervartų, lemtingai sąlygojusių Sandoros tautos ateitį. 
Amnono ir Absalomo mirtis paruošė kelią ir Saliamonui tapti karaliumi (žr. 
2 Sam 12,24; 1 Kar 1). 

13,1-39 Tamara buvo tikra Absalomo sesuo ir Amnono įseserė. Amnonas buvo 
vyriausias Dovydo sūnus (žr. 2 Sam 3,2) ir būtų tapęs Dovydo įpėdiniu. 
Chileabas, antrasis Dovydo sūnus (žr. 2 Sam 3,3), atrodo, mirė jaunystėje. 
Absalomas tai žinojo ir elgėsi, norėdamas garantuoti sau Dovydo sostą. 13,13 
“..„neatsisakys tau manęs duoti“: tais laikais vyras galėjo imti žmona savo 
įseserę. Ilgainiui tai buvo uždrausta (žr. Kun 18,9). 

2 Sam 13,6-21 


sakyk jam: "Prašyčiau leisti mano seseriai Tamarai ateiti ir paragin- 
ti mane valgyti, Jei ji pataisytų ką nors gardaus I mano akyse, man 
žiūrint, aš iš jos rankos valgyčiau " 

s Amnonas tad atsigulė ir apsiinetė sergančiu. Karaliui atėjus jo 
aplankyti, Amnonas tarė: “Prašyčiau leisti mano seseriai Tamarai 
ateiti ir paruošti porą keptų kukulių mano akyse, tada'iš jos rankos 
valgysiu". 7 Dovydas pasiuntė žodį Tamarai į rūmus, tardamas: 
“Nueik į savo brolio Amnono namus ir pataisyk jam valgyti". 3 Ta- 
mara tad nuėjo į savo brolio Amnono namus, o jis gulėjo lovoje. 
Paėmusi tešlos, ją išminkė, paruošė kukulius jo akyse ir juos iškepė. 
* Bet kai ji paėmė keptuvę ir padėjo prieš jį kukulius, jis atsisakė 
valgyti. Amnonas tarė: “Teišeina visi nuo manęs“. Visiems išėjus, 
10 Tamarai Amnonas tarė: “Atnešk valgį į miegamąjį ir pamaitink 
mane“. Tamara tad paėmė kukulius, kuriuos buvo pataisiusi, ir įnešė 
juos į savo brolio Amnono kambarį. !! Bet jai paduodant valgyt, 
Amnonas ją nutvėrė. “Eikš, mano sesuo, — jis tarė jai, — sugulk 
su manimi“. 12 Ji atsakė jam: “Ne, mano broli, neprievartauk manęs! 
Tokie dalykai nedaromi Izraelyje! Nedaryk tokio begėdiško da- 
lyko! 13 Kur aš dingsiu su savo gėda? O tu būsi kaip bet koks 
niekšas Izraelyje! Dabar tad maldauju tavęs, kalbėk su karaliumi, 
nes jis neatsisakys tau manęs duoti".* 14 Betgi jis nenorėjo jos 
klausyti ir, būdamas už ją stipresnis, suėjo su ja prievarta. 

15 Dabar Amnonas pajuto jai labai stiprią neapykantą. Iš 
tikrųjų jo neapykanta jai buvo kur kas didesnė už aistrą, kurią jis 
buvo jautęs jai. Amnonas jai tarė: “Kelkis ir nešdinkis!" 16 O ji mal- 
davo: “Ne, mano broli, to nedaryk, nes išvaryti mane būtų net 
didesnė skriauda negu ana, kurią man padarei". Bet jis nenorėjo jos 
klausyti. 17 Pasišaukęs jauną tarną, tarė: “Išvaryk šią moterį laukan 
nuo manęs ir užsklęsk paskui ją duris“. 1š Ji buvo apsivilkusi tuni- 
ka ilgomis rankovėmis, nes tokiais drabužiais ankstesniais laikais 
vilkėdavo karaliaus mergelės dukterys. Jo tarnas tad ją išvarė ir už- 
sklendė paskui ją duris. 19 Tamara apsibarstė galvą pelenais. Per- 
plėšusi tuniką ilgomis rankovėmis, kuria vilkėjo, ji susiėmė rankas 
sau ant galvos ir nuėjo. Eidama, visą laiką balsu verkė. 

20 Jos brolis Absalomas jai tarė: “Ar tavo brolis Amnonas bu- 
vo su tavimi? Dabar apie tai tylėk, mano sesuo. Jis yra tavo brolis. 
Neimk to į širdį". Tamara, nelaiminga moteris, tada pasiliko savo 
brolio Absalomo namuose. 2! Apie visa tai išgirdęs, karalius Dovy- 

das labai įtūžo, bet savo sūnaus Amnono bausti nenorėjo, kadangi 
jį mylėjo, nes jis buvo jo pirmagimis. 22 O Absalomas nesakė Am- 
nonui nei gera, nei pikta, nes Amnono nekentė už tai, kad jis bu- 
vo išprievartavęs jo seserį Tamarą. 


Absalomas užmuša Amnoną ir pabėga 


23 Praslinkus dvejiems metams, Absalomas turėjo avių kirpimą 
Baal-Hazore, esančiame prie Efraimo. Absalomas pakvietė visus 
karaliaus sūnus. 24 Atėjęs pas karalių, Absalomas tarė: “Tavo tar- 
nas turi avių kirpimą. Ar nemalonėtų karalius drauge su palyda 
vykti su jo tarnu?“ 25 Bet karalius Absalomui atsakė: “Ne, mano sū- 
nau. Neprašyk, kad visi eitume ir būtume tau našta“. Nors jis ir 
primygtinai prašė, karalius eiti nesutiko, bet davė jam savo palaimi- 
nimą. 26 Tada Absalomas tarė: “Jei ne, tai prašyčiau leisti mano bro- 
lį Amnoną eiti su mumis“. Karalius jo klausė: “Kam gi turėtų jis 
su tavimi eiti?“ 27 Bet Absalomas primygtinai prašė, ir jis leido Am- 
nonui ir visiems karaliaus sūnums su juo eiti. Absalomas surengė 
puotą kaip tinka karaliui. 

2š Savo tarnams Absalomas įsakė, tardamas: “Būkite budrūs! 
Kada Amnono širdis bus tapusi smagi nuo vyno ir aš jums pasaky- 
siu: “Smokite Amnonui!', užmuškite jį! Nebijokite, nes aš pats 
duodu jums šį įsakymą. Elkitės ryžtingai, kaip narsūs vyrai!" 2 Ab- 
salomo tarnai pasielgė su Amnonu, kaip Absalomas buvo įsakęs. Ta- 
da visi kiti karaliaus sūnūs sėdo kiekvienas ant savo mulo ir pabė- 
go. 30 Dar jiems tebesant kelyje, Dovydą pasiekė gandas, kad Absa- 
lomas išžudė visus karaliaus sūnus ir nė vienas neišliko gyvas. 31 Ka- 
ralius atsistojo, perplėšė savo drabužius ir atsigulė ant žemės. Ir 
visi prie jo buvusieji dvariškiai perplėšė savo drabužius. 32 O 
Dovydo brolio Šimeos sūnus Jonadabas tarė: “Tenemano mano 
valdovas, kad visi jauni karaliaus sūnūs yra užmušti. Tik Amnonas 
yra miręs. Tai Absalomas buvo nusprendęs nuo tos dienos, kai jo 
seserį Tamarą Amnonas išprievartavo. 33 Dabar tad mano viešpats 
karalius teneima į širdį to gando, kad visi karaliaus sūnūs yra mi- 
rę, nes vien Amnonas tėra miręs!" 

34 Tuo tarpu Absalomas pabėgo. 

Sargybinis žvalgydamasis, pamatė didelį žmonių būrį, ateinan- 
tį iš Horonajimų kalno šlaito keliu. 35 Jonadabas karaliui tarė: 

2 Sam 13,36-14,7 


“Žiūrėk, parėjo karaliaus sūnūs! Kaip tavo tarnas sakė, taip ir įvyko 
36 Vos jam tai ištarus, atėjo karaliaus sūnūs. Jie pravirko balsu. Ir 
Dovydas, ir visi jo dvariškiai verkė karčiomis ašaromis. 


Joabas stengiasi sugrąžinti Absalomą 


37* Bet Absalomas buvo pabėgęs. Jis nubėgo pas Gešuro kara- 
lių Amihudo sūnų Talmajį. Dovydas ilgą laiką raudojo savo sūnaus. 
38 Absalomas, nubėgęs į Gešurą, išbuvo ten trejus metus. 39 Kara- 
lius Dovydas, ilgėdamasis Absalomo, liovėsi širsti, nes po Amnono 
mirties jau buvo aprimęs. 


14 


1 Zerujos sūnus Joabas jautė, kad karaliaus širdis yra palanki 
Absalomui. 2 Joabas tad pasiuntė į Tekoą žmones, kad atvestų iš ten 
išmintingą moterį. “Prašyčiau apsimesti, kad tau gedulas, — jai 
tarė, — apsivilk gedulo drabužiais ir nesitepk aliejumi. Elkis, kaip 
elgiasi moteris, ilgą laiką gedinti mirusio. 3 Nueik pas karalių ir taip 
jam kalbėk“. Ir Joabas nurodė jai, ką sakyti. 

4 Tekoietė moteris, atėjusi pas karalių, puolė veidu ant žemės, 
išreikšdama pagarbą, ir tarė: “Karaliau, gelbėk!“ 5 Karalius jos klau- 
sė: “Kokia tavo bėda?“ Ji atsakė: “Deja man! Esu našlė. Mano vy- 
ras yra miręs. 6 Tavo tarnaitė turėjo du sūnus. Jiedu susimušė lau- 
kuose ir, kadangi ten nebuvo kas juos perskirtų, vienas jų smogė 
savo broliui ir jį užmušė. 7 Tikėk manim, visas klanas yra sukilęs 
prieš tavo tarnaitę. Jie reikalauja: 'Duok šen vyrą, užmušusį savo 
brolį, kad jį užmuštume už gyvastį brolio, kurį jis užmušė. Mes 
turime ir įpėdinį* sunaikinti! Taip jie užgesins man paskutinę 
likusią žariją,* nepalikdami mano vyrui nei vardo, nei likučio ant 
žemės veido“. 


13,37 Absalomas pabėgo į savo motinos senelio kraštą (žr. 2 Sam 3,3). Gešuras 
buvo Dovydui pavaldi aramėjų karalystė (žr. 2 Sam 8,3-8; 10,6-19). 

14,7 “...ir įpėdinį...": žodis “įpėdinį" moters lūpose rodo, kad Absalomas buvo . 
laikomas Dovydo įpėdiniu. “...likusią žariją“: viltį išlaikyti gyvą protėvių) 
vardą. 

2 Sam 14,8-20 


8 Karalius moteriai tarė: “Eik namo. Aš duosiu įsakymą tavo 
labui". ? O tekoietė moteris karaliui atsakė: “Mano viešpatie kara- 
liau, tekrinta kaltė ant manęs ir mano protėvių namų! Karalius ir 
jo sostas tebūna nekalti!“ 10 Karalius pridėjo: “Jei kas tau ką nors 
daugiau sakytų, atvesk jį pas mane. Tavęs jis daugiau niekad nepa- 
lies“. !! Tada ji atsakė: “Prašyčiau karalių turėti mintyje VIEŠPATĮ, 
savo Dievą, kad kraujo keršytojas nepadarytų didesnės žalos ir mano 
sūnaus neužmuštų". Jis atsakė: “Kaip gyvas VIEŠPATS, nuo tavo sū- 
naus galvos nė vienas plaukas nenukris ant žemės“. 

12 Tada moteris tarė: “Prašyčiau leisti savo tarnaitei dar šį tą 
pasakyti mano viešpačiui karaliui". “Kalbėk!" — jis tarė. 13 Moteris 
kalbėjo: “Kodėl tad sumanei tokį dalyką prieš Dievo tautą? Juk 
duodamas tokį nuosprendį, karalius pasmerkia patį save, nes ne- 
sugrąžina namo savo ištremto sūnaus. 14 Iš tikrųjų visi turime mir- 
ti ir esame tarsi išpiltas ant žemės vanduo, kurio vėl susemti ne- 
įmanoma. Bet Dievas gyvasties neatims; jis suras būdą nelaikyti 
tremtinio amžinai ištremto nuo savo Artumo. 15 Nūn tad atėjau 
kalbėti apie šį reikalą karaliui, savo valdovui, dėl to, kad žmonės 
mane išgąsdino. Tavo tarnaitė pamanė: “Kalbėsiu karaliui. Galbūt 
karalius įvykdys savo tarnaitės prašymą. 16 Nes karalius išklausys 
ir išlaisvins savo tarnaitę iš rankų Žmogaus, norinčio atkirsti ir 
mane, ir mano sūnų nuo Dievo palikimo“ 17 Tavo tarnaitė pamanė: 
"Mano viešpaties karaliaus žodis suteiks man ramybę“, nes mano 
viešpats karalius yra kaip Dievo angelas, suprantantis visa — gera 
ir pikta. Tebūna su tavimi VIEŠPATS, tavo Dievas!“ 

18 Atsakydamas, karalius moteriai tarė: “Nūn nenuslėpk nieko, 
ko aš tavęs klausiu!" Moteris jam atsakė: “Teklausia mano viešpats 
karalius“. 19 Karalius klausė: “Ar yra Joabo ranka su tavimi šiame 
reikale?" Atsakydama, moteris tarė: “Kaip tu gyvas, mano vieš- 
patie karaliau, niekas negali pasukti nei į dešinę, nei į kairę nuo to, 
ką mano viešpats karalius pasakė. Taip, tavo tarnas Joabas yra tas, 
kuris man įsakė. Jis yra tas, kuris įdėjo šiuos visus žodžius į tavo 
tarnaitės burną. 20 Norėdamas pakeisti reikalo eigą, tavo tarnas 
Joabas tai padarė. Bet mano viešpats yra taip išmintingas kaip 
Dievo angelas ir žino visa, kas vyksta žemėje“. 


229 


2 Sam 14,21-32 
Absalomas sugrįžta iš Gešuro 


21 Tada Dovydas tarė Joabui: “Tikėk manimi, tai aš padarysiu. 
Eik tad parvesti mano jaunuolį Absalomą“. 22 Joabas puolė veidu ant 
žemės ir pareiškė pagarbą. Palaiminęs karalių, jis tarė: “Šiandien 
tavo tarnas suprato, kad radau malonę tavo akyse, viešpatie kara- 
liau, nes karalius įvykdė savo tarno prašymą". 23 Joabas tuojau pat 
leidosi į kelionę ir, nuvykęs į Gešurą, parvedė Absalomą į Jeruza- 
1ę. 24 Karalius tarė: “Teeina tiesiai į savo namus. Mano veido jis 
nematys". Absalomas tad nuėjo tiesiai į savo namus, karaliaus vei- 
do nepamatęs. 

25 Visame Izraelyje nebuvo kito vyro, kurio grožiu buvo taip 
labai žavimasi, kaip Absalomas. Nuo kojų pado iki viršugalvio jis 
neturėjo jokio trūkumo. 26* Kai jis kirpdavosi plaukus, — o juos 
kirpti jis turėjo kasmet, nes plaukai būdavo jam per sunkūs, — jo 
galvos plaukai sverdavo du šimtus šekelių karališkuoju svarsčiu. 
27 Absalomui gimė trys sūnūs ir viena duktė, vardu Tamara. Ji bu- 
vo graži moteris, 


Dovydas atleidžia Absalomui 


28 Absalomas išgyveno dvejus metus Jeruzalėje, nesirody- 
damas karaliaus akivaizdoje. ? Tada Absalomas pasišaukė Joabą, 
norėdamas pasiųsti jį pas karalių. Bet Joabas nenorėjo pas jį eiti. 
Jis pašaukė jį antrą kartą, bet Joabas eiti nenorėjo. 30 Tada Absalo- 
mas savo tarnams tarė: “Žiūrėkite, Joabo laukas yra šalia mano. Ten 
jo miežiai, Nueikite ir padekite!“ Absalomo tarnai tad lauką pade- 
gė. 31 Joabas tučtuojau atskubėjo pas Absalomą į namus ir jam tarė: 
“Kodėl tavo tarnai padegė mano lauką?“ 32 “Žiūrėk, — Absalomas 
atsakė Joabui, — aš siunčiau tau žodį, kad ateitumei pas mane, Aš 
norėjau pasiųsti tave pas karalių, kad už mane pasakytum: “Kam 
gi aš parėjau iš Gešuro? Jei ten dar būčiau, man būtų geriau. Už 


14,26 Tuomet buvo vartojami dvejopi svorio svarsčiai: paprasti ir karališkieji. 
Karališkieji buvo šiek tiek sunkesni. “Du šimtai šekelių" būtų buvę maždaug 
2 kg. 


230 


2 Sam 14,33-15,10 


tai dabar tebūna leista man pasirodyti karaliaus akivaizdoje, ir jei 
esu kaltas, tenubaudžia mane mirtimi!'" 33 Joabas nuėjo pas kara- 
lių ir jam pranešė. Absalomą karalius pasišaukė. Taigi jis atėjo pas 
karalių ir puolė kniūpsčia veidu ant žemės prieš karalių. Karalius 
Absalomą pabučiavo. 


13 
Absalomo intrigos 


1* Ilgainiui Absalomas įsigijo vežimą bei žirgų ir penkiasdešimt 
vyrų palydai pirma jo bėgti. 2 Absalomas keldavosi anksti ir stoda- 
vosi prie kelio į miesto vartus. Kada tik žmogus turėdavo bylą, ku- 
riai reikėjo karaliaus nuosprendžio, Absalomas šaukdavo, klausda- 
mas: “Iš kurio miesto esi?" O pastarajam atsakius: “Tavo tarnas 
yra iš tokios ir tokios Izraelio giminės'* 3 Absalomas sakydavo: “Štai 
tavo ieškiniai yra geri ir tikri, bet nėra nė vieno, kas karaliaus var- 
du tave išklausytų". * Absalomas dar pridurdavo: “O kad aš būčiau 
teisėju šioje šalyje! Tada kiekvienas galėtų ateiti pas mane su byla 
ar reikalu ir aš padaryčiau jam nuosprendį“. 5 Kada tik koks žmo- 
gus prieidavo išreikšti jam pagarbą, Absalomas ištiesdavo jam ran- 
ką, apkabindavo jį ir pabučiuodavo. 6 Taip Absalomas darydavo 
kiekvienam izraeliečiui, atėjusiam pas karalių į teismą. Tokiu bū- 
du Absalomas pavergė visų Izraelio žmonių širdį. 


Absalomo sąmokslas Hebrone 


7* Baigiantis ketvirtiems metams, Absalomas tarė karaliui: 
“Prašyčiau leisti man vykti į Hebroną ir įvykdyti įžadą, kurį esu pa- 
daręs VIEŠPAČIUI. 3 Tavo tarnas, būdamas Aramo Gešure, padarė 
įžadą: jei VIEŠPATS iš tikrųjų parves mane į Jeruzalę, pagarbin- 
siu VIEŠPATĮ Hebrone'". 9 “Eik ramybėje!" — jam tarė karalius. 
10 0 Absalomas išsiuntė slapta pasiuntinius į visas Izraelio gimines 


15,1-6 Absalomas išnaudojo Dovydo valdžios jautrią vietą — delsimą sukurti 
karalystėje teisėtvarkos sistemą. Nebuvo kam bylų spręsti. Dovydas buvo 
geras karvedys ir politikas, bet taikos metu nudelsė sukurti teisėtvarka 
paremtą visuomeninę tvarką. 

15,7-12 Sąmokslas buvo rūpestingai ruošiamas per ketverius metus. 

2 Sam 15,11-23 


pasakyti: “Kai tik išgirsite rago balsą, šaukite: 'Absalomas tapo 
karaliumi Hebrone!'" 1! Du šimtai vyrų iš Jeruzalės lydėjo Absa- 
lomą. Jie buvo pakviesti svečiai ir ėjo garbingai, nieko nežinoda- 
mi. 12 Atnašaudamas aukas, Absalomas pasiuntė pašaukti Gilonietį 
Ahitofelį, Dovydo patarėją iš Gilo miesto. Sąmokslas stiprėjo, ir 
prie Absalomo būrėsi vis daugiau ir daugiau žmonių: 


Dovydas bėga iš Jeruzalės 


13 Pasiuntinys atėjo pas Dovydą, tardamas: “Izraeliečių širdys 
nukrypo į Absalomą". 14 Tada Dovydas visiems savo dvariškiams, 
buvusiems su juo Jeruzalėje, tarė: “Bėkime tuojau pat, kitaip nė vie- 
nas iš mūsų neišsigelbės nuo Absalomo. Skubėkite! Kitaip jis mus 
pasivys, atneš mums pražūtį, o miestą sunaikins kalaviju“. 15 Ka- 
raliaus dvariškiai karaliui kalbėjo: “Tavo tarnai yra pasirengę dary- 
ti visa, ką tik viešpats mūsų karalius nutars“. 16 Karalius leidosi į 
kelionę, lydimas visos savo šeimynos, išskyrus dešimt sugulovių, 
kurias karalius paliko rūpintis rūmais. 17 Karalius tad leidosi į ke- 
lionę, lydimas visų dvariškių, ir jie sustojo prie paskutinių namų. 
18 Visi dvariškiai praėjo pro jį: visi cheretitai bei peletitai ir visi 
gatiečiai — šeši šimtai vyrų, kurie buvo atlydėję jį iš Gato, — 
praėjo pro karalių. 

19 Tada karalius tarė Gatiečiui Itajui: “Kam gi tau reikia eiti su 
mumis? Eik atgal ir pabūk su naujuoju karaliumi, nes tu juk esi sve- 
timšalis ir tremtinys iš savo namų. 20 Tik vakar tu atkeliavai, nejau 
šiandien aš galiu priversti tave klajoti su mumis, kai pats turiu eiti 
tik ten, kur galiu? Eik atgal, ir pasiimk su savimi savuosius. Teparo- 
do tau VIEŠPATS tikrai ištikimą meilę“. 21 Bet Itajis karaliui atsa- 
kė: “Kaip gyvas VIEŠPATS, ir kaip gyvas mano viešpats karalius, 
kur tik bus mano viešpats karalius, ten bus ir tavo tarnas — ar mir- 
čiai, ar gyvenimui". 2 Dovydas Itajui tarė: “Tad eik ir žygiuok!“ Ita- 
jis Gatietis praėjo drauge su visais savo vyrais ir visais su juo bu- 
vusiais mažyliais. 2 Žmonėms praeinant, visi gyventojai verkė bal- 
su. Karalius perėjo per Kidrono slėnį,* ir visi žmonės ėjo toliau ke- 
liu dykumos link. 


15,23 “...perėjo per Kidrono slėnį": Kidrono slėnis buvo rytinė Jeruzalės miesto 
riba. 

2 Sam 15,24-36 
Dovydas ir kunigai 


24* Atėjo Abjataras, pasirodė ir Zadokas, drauge su visais levi- 
tais, nešusiais Dievo Sandoros Skrynią. Dievo Skrynią jie padėjo ant 
žemės, kol praėjo visi iš miesto išėjusieji žmonės. 25 Tada karalius 
tarė Zadokui: “Parnešk Dievo Skrynią atgal į miestą. Jei rasiu malo- 
nę VIEŠPATIES akyse, jis parves mane atgal ir leis man pamatyti 
ir ją, ir jos buveinę. 26 Betgi jei jis sakytų: “Tu man nepatinki', 
tikėk manim, aš esu pasiruošęs. Tedaro jis su manimi, kas gera jo 
akyse!" 27 Karalius kunigui Zadokui kalbėjo: “Ar supranti? Grįžk į 
miestą ramybėje, tu ir Abjataras drauge su savo dviem sūnumis — 
tavo sūnumi Ahimaazu ir Abjataro sūnumi Jonatanu. 28 Žiūrėkite, 
aš gaišuosiu prie perėjų į dykumą, kol ateis iš jūsų žodis“. > Tad 
Zadokas ir Abjataras parnešė Dievo Skrynią atgal į Jeruzalę ir ten 
pasiliko. 

30 Tuo tarpu Dovydas lipo Alyvų kalno šlaitu. Lipdamas, ver- 
kė. Galva buvo uždengta, ir ėjo basas. Ir visi žmonės, buvusieji su 
juo, apsidengė galvas ir lipdami verkė. 3! Dovydui buvo pranešta, 
kad Ahitofelis esąs su Absalomu tarp sąmokslininkų. “VIEŠ- 
PATIE, — meldėsi Dovydas, — prašau paversti niekais Ahitofelio 
patarimą!" 

Dovydas ir Hušajis 


32 Dovydui pasiekus kalno viršūnę, kur Dievas būdavo garbina- 
mas, Hušajis Archaitis atėjo jo pasitikti perplėštu drabužiu ir že- 
mėmis apsibarstęs galvą. 33 Dovydas jam tarė: “Jei eitum su mani- 
mi, tu būtum man našta. 34 Bet, jei tu grįžtum į miestą ir sakytum 
Absalomui: 'Aš būsiu tavo tarnas, o karaliau! Kaip anksčiau buvau 
tavo tėvo tarnas, taip dabar būsiu tavo', tada tu niekais paverstum 
Ahitofelio patarimą. 35 Kunigai Zadokas ir Abjataras ten bus su tavi- 
mi, Tad visa, ką girdėsi karaliaus rūmuose, pasakyk kunigams 
Zadokui ir Abjatarui. 36 Du jų sūnūs — Zadoko sūnus Ahimaazas 


15,24-37 Dovydas, palikdamas Skrynią Jeruzalėje, pareiškė, kad jis tikisi su- 
grįžti į savo sostinę kaip karalius. Archaitis Hušajis, Dovydo draugas, t.y. 
karaliaus patarėjas, buvo kilęs iš kanaaniečių, gyvenusių prie Bet-Elio (žr. 
Joz 16,2). Dovydas buvo įpilietinęs įvairias kitas tautybes: hetitus, filisti- 
nus, kanaaniečius ir pan. Atrodo, kad tie žmonės buvo ypač ištikimi Dovy- 
dui, 

2 Sam 15,37-16,8 


ir Abjataro sūnus Jonatanas — bus ten su tavimi. Per juos praneši 
man visa, ką išgirsi". 37 Taip Dovydo draugas Hušajis pasiekė mies- 
tą tuo metu, kai Absalomas įėjo į Jeruzalę. 


16 
Dovydas ir Ziba 


1* Dovydui paėjėjus šiek tiek anapus viršūnės, jį pasitiko 
Mefi-Bošeto tarnas Ziba su pora pabalnotų asilų, apkrautų dviem 
šimtais kepalų duonos, šimtu razinų kekių, šimtu vasarinių vaisių 
ir vynmaišiu vyno. 2 Karalius Zibos klausė: “Ką darysi su jais?“ Zi- 
ba atsakė: “Asilai karaliaus namiškiams joti, duona ir vasaros vai- 
siai vaikinams valgyti, o vynas dykumoje nuvargusiems atsigerti". 
3“O kur yra tavo šeimininko sūnus?" — paklausė karalius. “Jis lie- 
ka Jeruzalėje, — atsakė Ziba, — nes jis sako: “Šiandien Izraelio na- 
mai sugrąžins mano senelio karalystę man'". + Karalius tad Zibai ta- 
rė: “Visa, kas priklauso Mefi-Bošetui, nuo dabar yra tavo". “Aš 
puolu kniūpsčia!* — tarė Ziba. “Leisk man rasti malonę tavo akyse, 
mano viešpatie karaliau!“ 


Šimejis keikia Dovydą 


5 Karaliui atėjus į Bahurimus, išėjo iš ten žmogus, vardu Ši- 
mejis, Geros sūnus, iš to paties klano kaip Sauliaus šeima, šauk- 
damas keiksmą po keiksmo. 6 Jis metė į Dovydą ir visus karaliaus 
Dovydo dvariškius akmenis, nors visi kareiviai ir galiūnai buvo jo 
dešinėje ir kairėje. 7 Šimejis keikė, šaukdamas: “Išeik! Išeik! 
Žmogžudy! Niekše! š VIEŠPATS keršija tau už visą išlietą kraują 
namų Sauliaus, kurio vietoje karaliavai. VIEŠPATS atiduoda kara- 
lystę į tavo sūnaus Absalomo rankas. Tikėk manim, nelaimė užgriu- 
vo tave, nes esi žmogžudys!“ 


16,1-4 Apie Mefi-Bošetą žr. 9-ąjį skyrių. Ziba turbūt Dovydui melavo, sau nau- 
dos ieškodamas. Žr. Mefi-Bošeto pasiteisinimą 2 Sam 19,24-30. 

2 Sam 18,9-21 


> Zerujos sūnus Abišajis tarė karaliui: “Kodėl šis stimpantis šu- 
va turėtų keikti mano viešpatį karalių? Leisk man nueiti ir nukirsti 
jam galvą“. 10 Bet karalius atsakė: “Kas man ir jums, Zerujos sūnūs? 
Jeigu jis keikia tik dėl to, kad VIEŠPATS jam pasakė: *'Keik Dovy- 
dą!', kas galėtų sakyti: *Kodėl tu taip darei?'" !! Dovydas kalbėjo 
Abišajui ir visiems savo dvariškiams: “Žiūrėkite, jei mano sūnus, 
gimęs iš manęs, ieško mano gyvasties, tuo labiau gali nūn benjami- 
naitis! Palikite jį ramybėje ir leiskite jam keikti, nes VIEŠPATS jam 
įsakė tai daryti. 12 Galbūt VIEŠPATS pažvelgs į mano skausmą ir 
VIEŠPATS man atlygins geru už jo šiandien ištartus keiksmus“. 
13 Dovydas ir jo vyrai ėjo toliau savo keliu, o Šimejis ėjo kalvos 
šonu priešais jį, keikdamas, svaidydamas jį akmenimis ir mėtydamas 
žemėmis. 14 Karalius ir visi su juo buvusieji žmonės pasiekė Jordaną 
nuvargę. Ten jis rado atgaivą. 


Hušajis įsiteikia Absalomui 


15 Tuo tarpu Absalomas ir visi žmonės, Izraelio vyrai, atvyko į 
Jeruzalę. Ahitofelis buvo su juo. 16 Kai Dovydo draugas archaitis 
Hušajis atėjo pas Absalomą, jis tarė Absalomui: “Tegyvuoja kara- 
lius! Tegyvuoja karalius!“ 17 Bet Absalomas Hušajui kalbėjo: “Ar 
tai tokia tavo ištikimybė savo draugui? Kodėl tu nėjai su savo drau- 
gu? 1š Hušajis Absalomui atsakė: “Aš nėjau, — atsakė Hušajis, — 
nes tą, kurį VIEŠPATS, visi šie žmonės ir visi Izraelio vyrai išsi- 
rinko — tam aš priklausau ir su juo būsiu! !9 Be to, kam aš turė- 
čiau tarnauti, jei ne Dovydo sūnui? Kaip aš tarnavau tavo tėvui, 
taip aš tau tarnausiu“. 


Absalomas ir Dovydo sugulovės 


20* Tada Absalomas tarė Ahitofeliui: “Apsvarstykite, ką mums 
reikia daryti?" 21 Ahitofelis Absalomui atsakė: “Sueik su savo tėvo 
sugulovėmis, jo paliktomis rūpintis rūmais, kad visas Izraelis iš- 
girstų, jog tu išdrįsai užsitraukti savo tėvo pyktį, ir sustiprėtų visų 


16,20-23 Sugulovės buvo karaliaus nuosavybė. Viešas Absalomo suėjimas su 
jomis buvo stulbinantis būdas pareikšti žmonėms, kad Absalomas perėmė 
karaliaus valdžią ir nuosavybę (žr. 2 Sam 3,7; 15,16; 1 Kar 2,17-25). 

2 Sam 16,22-17,10 


tave remiančių rankos“. 22 Ant stogo Absalomui buvo pastatyta pa- 
lapinė, ir Absalomas suėjo su savo tėvo sugulovėmis viso Izraelio 
akyse. — 23 Tomis dienomis, Ahitofelio duotas patarimas buvo pri- 
imamas tarsi iš Dievo gautas žodis; taip vertino bet kokį Ahitofe- 
lio patarimą ir Dovydas, ir Absalomas. , 


17 
Hušajis suardo Ahitofelio planą 


1* Be to, Ahitofelis tarė Absalomui: “Leisk man išsirinkti dvy- 
lika tūkstančių vyrų ir leistis šiąnakt į žygį vytis iš paskos Dovydą. 
2 Aš jį pasivysiu nuvargusį ir nuleidusį rankas, įvarysiu jam siaubą. 
Kai visi su juo esantieji žmonės pabėgs, užmušiu tik karalių. 3 Ta- 
da visą tautą sugrąžinsiu tau tartum nuotaką, grįžtančią pas savo 
vyrą. Tu tik vieno žmogaus gyvasties teieškai, kad visa tauta būtų 
taikoje“. * Patarimas patiko Absalomui ir visiems Izraelio seniūnams, 

5 Tada Absalomas tarė: “Prašyčiau pašaukti ir Hušajį Archaitį, 
kad galėtume išgirsti, ką jis pasakys“. * Hušajui atėjus pas Absa- 
lomą, Absalomas jam tarė: “Šitaip kalbėjo Ahitofelis. Ar darysime, 
kaip jis pataria? Jeigu ne, ką tu sakai?" 7 “Šį kartą patarimas, kurį 
davė Ahitofelis, nėra geras, — atsakė Hušajis Absalomui. 3 Hušajis 
tęsė: “Tu žinai, kad tavo tėvas ir jo vyrai yra narsūs galiūnai. Jie yra 
įniršę kaip meška, netekusi savo jauniklių. Be to, tavo tėvas yra 
prityręs kare, ir nakties nepraleis su kareiviais. ? Tikėk manimi, net 
dabar jis yra pasislėpęs kur nors oloje ar kokioje kitoje vietoje. Ir 
jei kas nors iš mūsų kareivių kristų pirmo puolimo metu, kas tik 
apie tai išgirs, sakys: 'Absalomo kariuomenė buvo išskersta'. 10 Tuo- 
met net narsus kareivis, kurio širdis yra tarsi širdis liūto, nutirps iš 


17,1-14 Ahitofelio planas turbūt būtų vedęs Absalomą į pergalę. Hušajo patari- 
mas, duotas Absalomui, padėjo Dovydui, nes davė jam laiko pabėgti ir 
sutelkti jėgas lemtingam mūšiui. Ahitofelis tai puikiai suprato ir nusižudė. 
“VIEŠPATS buvo nusprendęs paversti..." primena skaitytojui, kad Istorijos 
Viešpats kuria istoriją per lemtingus žmonių nuosprendžius. 

2 Sam 17,11-20 


baimės, nes visas Izraelis žino, kad tavo tėvas yra galiūnas, ir su 
juo esantys kareiviai yra narsūs vyrai. !! Todėl aš patariu, kad visas 
Izraelis nuo Dano ligi Beer-Šebos — toks gausus kaip jūros smiltys 
— būtų surinktas prie tavęs ir tu pats žygiuotumei į mūšį. 12 Taip 
tad mes užpulsime jį, kad ir kur jis bebūtų, ir krisime ant jo kaip 
rasa kad krinta ant žemės. Nė vienas jų neišliks gyvas — nei jis 
pats, nei joks su juo esantis vyras. 3 O jei jis pasitrauktų kur nors 
į miestą, tada visas Izraelis atsineš virves prie to miesto ir tol vilks 
jo akmenis į slėnį, kol neliks ten net akmenuko“. 14 Absalomas ir 
visas Izraelis sutiko, kad Hušajo Archaičio patarimas buvo geresnis 
už Ahitofelio patarimą. VIEŠPATS buvo nusprendęs paversti niekais 
gudrų Ahitofelio patarimą tam, kad VIEŠPATS atneštų Absalomui 
nelaimę. 


Dovydui pranešama apie planą 


15 Tada Hušajis pasakė kunigams Zadokui ir Abjatarui: “Taip ir 
taip patarė Ahitofelis Absalomui ir Izraelio seniūnams. Taip ir taip 
aš patariau. 16 Dabar tad tučtuojau pasiųskite žodį Dovydui: “Ne- 
nakvok prie perėjų į dykumą, bet tuojau pat pereik. Kitaip karalius 
ir su juo esantys žmonės bus sunaikinti'". 17 Jonatanas ir Ahimaa- 
zas laukė prie En-Rogelio.* Tarnaitė nueidavo ir nunešdavo jiems 
žodį, 0 jie savo ruožtu nueidavo ir nunešdavo žodį Dovydui, kadangi 
jie patys nedrįso pasirodyti ir įeiti į miestą. !š Bet vienas vaikinas 
juos pamatė ir pranešė Absalomui. Juodu tad tučtuojau pakilo ir 
nuskubėjo į Bahurimus,* prie namų vieno žmogaus, turinčio kieme 
šulinį, ir į jį nusileido. 1? O to vyro žmona, paėmusi dangalą, užklo- 
jo juo šulinio angą ir taip apskleidė jį grūdais, kad nebūtų galima 
pastebėti. 2 Absalomo tarnai, atėję pas moterį prie namų, klausė: 
“Kur yra Ahimaazas ir Jonatanas?" Moteris jiems atsakė: “Jiedu 
prieš valandėlę praėjo ir nuėjo upės link“. Paieškoję jų ir neradę, 
jie sugrįžo į Jeruzalę. 


17,17 “...prie En-Rogelio": šaltinis Kidrono slėnyje, pietvakariniame Jeruzalės 
šonę. 
17,18 “...į Bahurimus": vietovė į rytus nuo Alyvų kalno. 

2 Sam 17,21-18,2 


21 Vos jiems nuėjus, Ahimaazas ir Jonatanas, išlipę iš šulinio, nu- 
ėjo pranešti Dovydui, Dovydui jie sakė: “Pakilk! Tučtuojau pereik 
vandenį, nes tokį ir tokį patarimą prieš jus davė Ahitofelis“. 22Do- 
vydas tad ir visi su juo buvusieji žmonės tuojau pat leidosi į ke- 
lionę ir perėjo Jordaną. Aušros metu nebuvo likę nė vieno, neperėju- 
sio Jordaną. 

23* Ahitofelis, matydamas, kad jo patarimas nebuvo vykdomas, 
pasibalnojo savo asilą ir išjojo namo į savo miestą. Sutvarkęs savo 
namų reikalus, jis po to pasikorė. Jis buvo palaidotas savo tėvo kape. 


Absalomas vejasi Dovydą 


24 Dovydas buvo pasiekęs Mahanajimus, kai Absalomas ir visi 
su juo buvusieji Izraelio vyrai perėjo Jordaną. 25 Absalomas buvo 
paskyręs kariuomenės vadu Amasą* vietoje Joabo. Amasa buvo sū- 
nus izraeliečio, vardu Itra, kuris buvo paėmęs žmona Nahašo duk- 
terį Abigalę, Joabo motinos Zerujos seserį. 26 Izraeliečiai ir Absa- 
lomas pasistatė stovyklą Gileado žemėje. 

27 Dovydui pasiekus Mahanajimus, Nahašo sūnus Šobis iš Ra- 
bat-Amono, Amielio sūnus Machiras iš Lo-Debaro, ir Gileadietis 
Barzilajis iš Rogelimų 2š atgabeno guolių, dubenų ir molinių indų; 
taip pat ir kviečių, miežių, miltų, pagruzdintų grūdų, pupelių ir 
lęšių; 2? medaus ir varškės, avių ir sūrio iš kaimenės Dovydui ir su 
juo buvusiems žmonėms valgyti. Jie sakė sau: “Dykumoje žmonės 
tikriausiai yra alkani, išvargę ir kenčia troškulį“. 


16 
Pasiruošimas mūšiui 
1 Tada Dovydas padarė su juo buvusių pajėgų apžiūrą, paskir- 
damas joms tūkstantininkus ir šimtininkus. 2 Dovydas padalijo ka- 


riuomenę į tris dalis: vieną trečdalį pavedė Joabui, kitą — Abiša- 
jui, Joabo broliui Zerujos sūnui, ir trečią — Itajui Gatiečiui. Kara- 


17,23 Apie savižudystes Šv. Rašte žr. 1 Sam 31,5 paaiškinimą. 
17,25 “...buvo paskyręs kariuomenės vadu Amasą": Amasa buvo Joabo pusbro- 
lis. Abu buvo Dovydo seserėnai ir Absalomo pusbroliai. 

2 Sam 18,3-15 


lius kareiviams kalbėjo: “Ir aš pats su jumis žygiuosiu“. 3 “Tu ne- 
žygiuosi į mūšį, — atsakė kareiviai, — nes jei mes ir bėgtume, jei 
net pusė iš mūsų žūtų, likusieji į mus dėmesio nekreips. O tu at- 
stoji dešimt tūkstančių tokių kaip mes! Todėl tau yra geriau iš 
miesto mums padėti". + Karalius jiems atsakė: “Darysiu, kas jums 
atrodo geriausia“. Karalius tad stovėjo prie miesto vartų šono, kai 
kariuomenė išžygiavo būriais po šimtą ir po tūkstantį. 5* Joabui, 
Abišajui ir Itajui karalius įsakė, tardamas: “Manęs dėlei elkitės švel- 
niai su jaunuoju Absalomu“. Visi kareiviai girdėjo karalių duodant 
įsakymą visiems savo didžiūnams apie Absalomą. 

6 Kariuomenė tad išėjo į lauką prieš Izraelį. Mūšis vyko 
Efraimo miške. 7 Ten Izraelio pajėgos buvo Dovydo šalininkų nu- 
galėtos, tą dieną įvyko didelės skerdynės — žuvo dvidešimt tūk- 
stančių vyrų. 3 Mūšis pasklido po tą visą sritį; tą dieną miškas 
surijo daugiau aukų negu kalavijas. 


Absalomo mirtis 


9 Absalomas netikėtai susidūrė su Dovydo šalininkais. Absalo- 
mas jojo ant savo mulo ir jo mulas palindo po didžiulio ąžuolo 
šakų raizginiu. Jo galva įkliuvo į ąžuolą, jis likosi kaboti tarp dan- 
gaus ir žemės, o mulas, ant kurio jis sėdėjo, nuėjo sau. 10 Vienas iš 
vyrų, tai pamatęs, pranešė Joabui: “Ką tik mačiau Absalomą, paki- 
busį po ąžuolu". 1! Joabas tam pranešusiam vyrui tarė: “Žiūrėk! 
Kodėl tad neprismeigei jo ten prie žemės? Aš būčiau tau davęs 
dešimt sidabrinių šekelių ir diržą“. 12 Bet tas vyras Joabui atsakė: 
“Netgi jei rankoje jausčiau svorį tūkstanties sidabrinių šekelių, prieš 
karaliaus sūnų rankos nekelčiau, nes karalius mums girdint įsakė 
tau, Abišajui ir Itajui: "Manęs dėlei saugokite jaunąjį Absalomą!' 
13 Net jeigu ir būčiau susiviliojęs, nuo karaliaus nėra nieko paslėp- 
ta, tuomet tu būtumei laikęsis nuošaliai". 14 “Su tavimi negaliu aš 
taip laiko gaišinti!“, — atsakė Joabas. Pasiėmęs tris ietis į ranką, įs- 
meigė jas į dar gyvo Absalomo, kabančio po ąžuolu, širdį. 15 Po to 
dešimt jaunų Joabo ginklanešių, apsupę Absalomą, puolė ir už- 
mušė jį. 


18,5 Nepaisant įžūlaus Absalomo elgesio, Dovydas savo sūnų mylėjo ir norėjo, 
kad jis išliktų gyvas mūšyje. Zr. Lk 15,11-32. 

2 Sam 18,16-27 


16 Tada Joabas papūtė ragą, ir kareiviai izraeliečių toliau nebe- 
sivijo, nes Joabas sulaikė kareivius. 17 Paėmę Absalomą, jie įmetė jį 
į gilią duobę miške ir sukrovė ant jo labai didelę krūvą akmenų, 
Tuo tarpu visi izraeliečiai pabėgo į savo namus. 

18* Absalomas, dar gyvas būdamas, buvo padirbęs ir pasistatęs 
sau paminklą, esantį Karaliaus slėnyje. “Neturiu sūnaus, — sakė 
jis, — kas išlaikytų mano vardo atminimą“. Paminklą pavadino sa- 
vo vardu, užtat ir šiandien jis vadinamas Absalomo paminklu. 


Dovydui pranešama apie Absalomo mirtį 


19 Zadoko sūnus Ahimaazas tarė: “Prašyčiau leisti man nubėgti 
ir nunešti žinią karaliui, kad VIEŠPATS išlaisvino jį iš priešų 
rankos". 20 Bet Joabas jam kalbėjo: “Šiandien žinios tu neneši. Ka- 
da nors kitą dieną galėsi nešti žinią, bet šiandien to nedarysi, nes 
mirė karaliaus sūnus!“ 21 Tuomet Joabas tarė vienam kušitui:* 
“Eik ir pranešk karaliui, ką matei". Kušitas nusilenkė Joabui ir 
nubėgo. 22 O Zadoko sūnus Ahimaazas vėl tarė Joabui: “Trūks 
plyš, prašau leisti ir man bėgti paskui kušitą“. Joabas kalbėjo: “ Kam 
gi tau bėgti, mano sūnau? Atlygio negausi už žinią!“ 23 “Trūks 
plyš, — jis užsispyrusiai tvirtino, — aš bėgsiu". “Tai bėk!" — tarė 
Joabas. Tada Ahimaazas nubėgo Lygumos keliu ir aplenkė kušitą. 

24 O Dovydas sėdėjo tarp dvėjų vartų. Sargybinis buvo palipęs 
ant vartų stogo prie miesto sienos. Jis dairėsi ir pamatė vyrą, bė- 
gantį vieną. 25 Sargybinis sušuko ir pranešė karaliui. Karalius tarė: 
“Jei jis vienas, tai jo burnoje yra žinia“. Jam artėjant, 26 sargybinis 
pamatė kitą bėgantį vyrą ir pašaukė nuo vartų, tardamas: “Žiūrėk, 
dar kitas vyras bėga vienas!" Karalius tarė: “Ir šis atneša žinią“, 
270 sargybinis tarė: “Man regis, kad pirmasis bėga, kaip bėga Za- 
doko Ahimaazas“. Karalius atsakė: “Jis yra geras vyras ir su gera 
žinia ateina“. 


18,18 Pareiškimas, kad Absalomas neturėjo sūnų, atrodo, nesiderina su jo 
šeimos aprašymu. Žr. 2 Sam 14,27. Paminklas, nūdien stovintis Kidrono 
slėnyje, paprastai vadinamas Ąbsalomo kapu, yra helenistinio ar romėniško 
laikotarpio ir neturi nieko bendra su Absalomo paminklu. 

18,21 “...vienam kušitui“: etiopui vergui. Žr. Jer 13,23; 38,7; 39,16-18. 

2 Sam 18,28-19,6 


28 Ahimaazas šaukė karaliui: “Ramybė! Parpuldamas kniūp- 
sčia prieš karalių veidu ant žemės, jis tarė: “Tebūna pašlovintas 
VIEŠPATS, tavo Dievas, kuris atidavė vyrus, pakėlusius ranką prieš 
mano viešpatį karalių“. 29 Karalius klausė: “Ar mano vaikas Absalo- 
mas sveikas? Ahimaazas atsakė: “Joabui išsiunčiant tavo tarną, ma- 
čiau didelį sąmyšį, bet kas ten vyko, aš nežinau“. 30 “Paėjėk į šalį 
ir palauk čia; — tarė jam karalius. Jis tad paėjėjo ir ten laukė. 

31 Kaip tik tuo metu atėjo kušitas. “Gera Žinia mano viešpa- 
čiui karaliui, — tarė kušitas, — nes šiandien VIEŠPATS apgynė 
tave nuo visų, kurie buvo sukilę prieš tave!“ 32 “Ar sveikas mano 
vaikas Absalomas?" — klausė kušitą karalius. “Teįvyksta taip, kaip 
tam jaunuoliui, visiems mano viešpaties karaliaus priešams ir 
visiems, maištaujantiems prieš tave siekiant pikta!“ 


19 
Dovydas rauda Absalomo 


1 Karalius buvo labai susijaudinęs. Jis užlipo į kambarį viršum 
vartų ir verkė. Ir lipdamas raudojo: “O mano sūnau Absalomai! 
Mano sūnau, o mano sūnau Absalomai! Kad aš būčiau miręs tavo 
vietoje, Absalomai, mano sūnau, mano sūnau!“ 

2 Joabui buvo pranešta: “Karalius verkia ir rauda Absalomo“. 
*Tos dienos pergalė visai kariuomenei pavirto gedulu, nes karei- 
viai girdėjo tą dieną sakant: “Karalius aimanuoja savo sūnaus“. * Ka- 
riuomenė tą dieną įsėlino į miestą vogčiomis, kaip gėdydamiesi įsė- 
liną vogčiomis iš mūšio pabėgę kareiviai. 5 Tuo tarpu karalius, ap- 
sidengęs veidą, nesiliovė visu balsu šaukti: “O mano sūnau Ab- 
salomai! O Absalomai, mano sūnau, mano sūnau!“ 6 Tada Joabas 
įėjo į vidų pas karalių ir tarė: “Šiandien tu privertei rausti iš gė- 
dos visus savo tarnus, išgelbėjusius šiandien tavo gyvybę, tavo sū- 
nų ir dukterų gyvybę, tavo žmonų ir sugulovių gyvybę, 7 rodyda- 
mas meilę tiems, kurie tavęs nekenčia, o neapykantą tiems, kurie 
tave myli. Tu šiandien aiškiai parodei, kad vadai ir kareiviai tau nie- 
ko nereiškia. Aš dabar suprantu, kad tavo akyse teisinga, jeigu šian- 
dien Absalomas būtų gyvas, o mes būtume žuvę. 3 Dabar tad kelkis, 
išeik ir kalbėk savo tarnams į širdį! Prisiekiu VIEŠPAČIU, jeigu 
neišeisi, nepasiliks nė vienas vyras pas tave nakčiai. O tai būtų tau 

2 Sam 19,9-16 


didesnė nelaimė, negu bet kokia kita nelaimė, ištikusi tave nuo jau- 
nystės iki dabar". ? Tada karalius pakilo ir atsisėdo miesto vartuose. 
Visiems kareiviams buvo paskelbta: “Žiūrėkite, karalius sėdi soste 
miesto vartuose!“ Visa kariuomenė atėjo pas karalių. - 


Susitaikinimas 


Tuo tarpu visi izraeliečiai buvo pabėgę į savo namus. 10 Vi- 
sose Izraelio giminėse visi žmonės ginčijosi. Kai kurie sakė: “Kara- 
lius išgelbėjo mus iš priešų rankos, išlaisvino iš filistinų nagų, ir 
ką tik dabar jis turėjo bėgti iš krašto nuo Absalomo. !! Bet Absalo- 
mas, kurį mes sau patepėme karaliumi, mirė mūšyje. Kodėl tad 
nesakote nieko apie karaliaus sugrąžinimą?" 

12* Viso Izraelio šnekos apie tai pasiekė karalių jo būste. Do- 
vydas tad pasiuntė šį žodį kunigams Zadokui ir Abjatarui: “Saky- 
kite Izraelio seniūnams: “Kodėl jūs turėtumėte būti paskutiniai 
sugrąžindami karalių į jo rūmus? 13 Esate mano broliai, mano kū- 
nas ir mano kraujas! Kodėl tad turėtumėte būti paskutiniai sugrą- 
žindami karalių?" 14 O Amasai sakykite: “Argi nesi tu mano kūnas 
ir mano kraujas? Tai man tepadaro Dievas ir dar teprideda, jei tu 
netapsi mano kariuomenės vadu mano akivaizdoje nuo dabar vieto- 
je Joabo“. 15 Amasa paveikė visų kaip vieno Judo žmonių širdis, ir 
jie pasiuntė žodį karaliui: “Sugrįžk ir tu, ir visi tavo tarnai". 16 Ka- 
ralius tad leidosi į kelionę grįždamas ir nuėjo prie Jordano, o Judo 
žmonės atėjo į Gilgalą karaliaus pasitikti ir pervesti jį per Jordaną. 


19,12-16 Dovydas kreipiasi į Judo giminės žmones, remdamasis klano ištikimybe 
ir atiduodamas Joabo kariuomenės vado pareigas Amasai. Apie Amasą 
išsamiau žr. 2 Sam 17,24-29. Be abejo, jis piktinosi, kad Joabas užmušė Ab- 
salomą (žr. 2 Sam 18,14) ir turėjo galvoje Abnerio nužudymą (žr. 2 Sam 
3,27-29). 

2 Sam 19,17-27 
Dovydas ir Simejis 


17* Geros sūnus Šimejis, benjaminaitis iš Bahurimų, atskubėjo 
su Judo žmonėmis pasitikti Dovydo, 1š lydimas tūkstančio Žmonių 
iš Benjamino giminės. Ir Ziba, Sauliaus namų tarnas, drauge su sa- 
vo penkiolika sūnų ir dvidešimčia tarnų atskubėjo prie Jordano 
pirma karaliaus, 1? vykstant persikėlimui, padėti perkelti karaliaus 
šeimyną ir būti jo paslaugoms. Geros sūnus Šimejis puolė ant ke- 
lių prieš karalių, kai jis buvo pasiruošęs pereiti Jordaną. 20 Jis ka- 
raliui tarė: “Tenelaiko mano viešpats manęs kaltu ir teneatsimena, 
kaip tavo tarnas nusikalto tą dieną, kada mano viešpats karalius pa- 
liko Jeruzalę! Teneima karalius to į širdį! 21 Tavo tarnas žino, kad 
jis nusidėjo, todėl štai atėjau šiandien, pirmasis iš visų Juozapo 
namų, pasitikti savo viešpaties karaliaus“. 22 Tada Zerujos sūnus 
Abišajis prašneko: “Argi Šimejis neturi būti nubaustas mirtimi už 
tai, juk jis keikė VIEŠPATIES pateptąjį?' 23 Bet Dovydas tarė: “Kas 
man ir jums, Zerujos sūnūs, kad jūs turėtumėte šiandien man priešu 
tapti? Nejau šiandien bus kas nors baustas mirtimi Izraelyje? Argi 
aš nežinau, kad šiandien vėl esu Izraelio karalius?" 24 Tada Kara- 
lius tarė Šimejui: “Tu nemirsi!“ Karalius jam prisiekė. 


Dovydas ir Mefi-Bošetas 


25* Ir Sauliaus vaikaitis Mefi-Bošetas atėjo pasitikti karaliaus. 
Jis nebuvo nei kojų pirštų nagų karpęs, nei barzdos kirpęs, nei dra- 
bužių plovęs nuo tos dienos, kada karalius išėjo, iki tos dienos, ka- 
da karalius saugiai sugrįžo. 26 Jam atėjus iš Jeruzalės karaliaus pa- 
sitikti, karalius jį klausė: “Kodėl nėjai su manimi, Mefi-Bošetai 7" 
2 “Mano viešpatie karaliau, — jis atsakė, — mano tarnas apgavo 
mane, Tavo tarnas jam paliepė: “Pabalnok man asilą, kad sėsčiau ant 


19,17-24 Šimejis ir Ziba atskubėjo Dovydo pagerbti (palygink 2 Sam 16,1-5). 
Dovydas atleido Šimejui. “Juozapo namai" — kitas šiaurinių Izraelio gi- 
minių vardas. 

19,25-31 Zibos atveju Dovydas buvo skubotai nusprendęs prieš Mefi-Bošetą. 
Dabar, susidūręs su jais abiem, karalius nepajėgė savo klaidos pataisyti, nors 
Mefi-Bošetas ir buvo likęs jam ištikimas. 

2 Sam 19,28-39 


jo ir vykčiau su karaliumi", nes tavo tarnas yra raišas. 2š Ziba ap- 
šmeižė tavo tarną mano viešpačiui karaliui. Bet mano viešpats 
karalius yra tarsi Dievo angelas. Daryk tad, kas gera tavo akyse. 
2Juk nors visi mano tėvo namai buvo tik mirties verti, tačiau tu 
pasodinai savo tarną tarp valgančiųjų prie tavo stalo. Kokią teisę tad 
turiu aš dar šauktis karaliaus?“ 30 Karalius jam atsakė: “Kam gi ir 
kalbėti daugiau apie tavo reikalus? Aš nusprendžiau: tu ir Ziba pasi- 
dalysite nuosavybę“. 31 “Tegu jis ir visą pasiima, — tarė Mefi-Boše- 
tas karaliui, — nes mano viešpats karalius sugrįžo saugus į savo rū- 


25 


mus". 
Dovydas ir Barzilajis 


32 Gileadietis Barzilajis buvo atėjęs iš Rogelimų. Jis paėjo su 
karaliumi iki Jordano, norėdamas jį palydėti per Jordaną. 33 Barzi- 
lajis buvo labai senas, — turėjo aštuoniasdešimt metų, — ir buvo 
aprūpinęs karalių maistu, jam būnant Mahanajimuose, nes jis buvo 
labai turtingas žmogus. 34 Karalius tarė Barzilajui: “Pereik upę su 
manimi, aš pasirūpinsių tavimi senatvėje pas save“. 35 Bet Barzila- 
jis karaliui atsakė: “Kiek metų man dar yra likę gyventi, kad eičiau 
su karaliumi į Jeruzalę? 36 Nūnai man aštuoniasdešimt metų. Argi 
aš galiu atskirti, kas gera ir kas pikta? Argi begali tavo tarnas sko- 
nėtis, ką jis valgo ir ką geria? Argi aš dar galiu klausytis dainuo- 
jančių vyrų ir moterų? Kam gi tad turėtų tavo tarnas dar apsun- 
kinti savo viešpatį karalių? 37 Tavo tarnas vos galėtų pereiti Jordaną 
su karaliumi! Už ką turėtų karalius man atlyginti tokiu dosniu atly- 
giu? 38 Prašyčiau leisti savo tarnui grįžti, kad galėtų mirti savo mies- 
te, arti savo tėvo ir motinos kapų. Bet štai tavo tarnas Chimha- 
mas.* Tepereina jis upę su mano viešpačiu karaliumi! Daryk jam, 
kas gera tavo akyse“. 3? Karalius atsakė: “Chimhamas pereis upę su 


19,38 “...Chimhamas": atrodo, kad jis buvo Barzilajo sūnus. 

2 Sam 19,40-20,2 


manimi, ir aš darysiu jam, kas gera tavo akyse. Ko tik tu iš manęs 
nori, aš ir tau padarysiu!“ 40 Visi žmonės perėjo Jordaną. Karalius, 
pasiruošus pereiti upę, pabučiavo Barzilajį ir su juo atsisveikino. Ta- 
da Barzilajis sugrįžo į savo namus. *1 O karalius nuėjo Gilgalo link, 
ir Chimhamas ėjo su juo. Visi* Judo giminės kareiviai ir pusė Izrae- 
lio kariuomenės palydėjo karalių per upę. 


Judas ir Izraelis ginčijasi dėl karaliaus 


42* Visi Izraelio vyrai atėjo pas karalių. “Kodėl, — jie klausė 
karalių, — mūsų broliai, Judo giminės vyrai, užvaldė tave, pervedė 
per Jordaną karalių ir jo šeimyną drauge su visais Dovydo vyrais?“ 
43 Judo vyrai Izraelio vyrams atsakė: “Todėl, kad karalius yra mūsų 
artimas giminaitis. Kodėl tad dėl to pykstate? Ar mes suvalgėme 
ką nors, kas priklauso karaliui? Ar davė jis mums kokių dovanų? 
4 O Izraelio vyrai Judo vyrams sakė: “Mes turime dešimt dalių 
karaliuje ir Dovyde mes turime daugiau už jus! Kodėl tad su mu- 
mis nesiskaitote? Argi ne mes pirmieji siūlėme, kad mūsų karalius 
būtų sugrąžintas". Betgi Judo vyrų žodžiai buvo aršesni už Izraelio 
vyrų žodžius. 


20 
Šebos sukilimas 


I Pasitaikė, kad ten buvo vienas niekšas, vardu Šeba,* Bichrio 
sūnus — benjaminaitis. Jis pūtė ragą, šaukdamas: 

“Nėra Dovyde mums dalies, nėra Išajo sūnuje mums paveldo! 
Izraeli, visi į savo palapines!“ 

2 Visi Izraelio vyrai pasitraukė nuo Dovydo ir sekė Bichrio 
sūnų Šebą, bet Judo vyrai liko ištikimi savo karaliui nuo Jordano 
iki Jeruzalės. 


19,40 Žodžiu “visi" pabrėžiama, kad tuo metu visa Judo giminė buvo už Dovy- 
dą, tuo tarpu Izraelis tik iš dalies jį terėmė. 

19,42-44 Priešiškumas tarp Izraelio ir Judo liko rusenti ir po Absalomo sąmok- 
slo. Iš šio teksto išryškėja, kad galutinis karalystės padalijimas po Saliamono 
mirties dėl to atsiradęs. Žr. 1 Kar 12,16-20. 

20,1 “...Šeba": Šeba buvo iš Benjamino giminės, iš kurios buvo kilęs Saulius. 

2 Sam 20,3-13 


3 Dovydas parvyko į savo rūmus Jeruzalėje. Karalius paėmė 
anas dešimt sugulovių, paliktų rūpintis rūmais, ir uždarė jas į sau- 
gomus namus, kur jas aprūpino, bet pas jas neidavo. Taigi jos liko 
atskirtos iki savo mirties dienos kaip gyvnašlės. 


Amasos mirtis 


4* Tada karalius tarė Amasai: “Per tris dienas sušauk Judo vy- 
rus pas mane. Ateik ir tu pats!“ 5 Amasa išvyko sušaukti Judą, bet 
užtruko ilgiau negu jam buvo paskirta. 5 Dovydas tad tarė Abišajui: 
“Dabar Bichrio sūnus Šeba padarys mums daugiau žalos už Absa- 
lomą. Paimk tad savo valdovo tarnus ir jį vykis, kad kartais jis 
nesurastų sau įtvirtintų miestų ir nuo mūsų nepabėgtų“. 7 Joabo 
vyrai, cheretitai bei peletitai, ir visi galiūnai išžygiavo jam iš paskos. 
Vydamiesi Bichrio sūnų Šebą, jie išžygiavo iš Jeruzalės. š Kai jie bu- 
vo arti didžiojo akmens, esančio Gibeone, Amasa atėjo jų pasitik- 
ti. Joabas vilkėjo karišką drabužį, viršum jo buvo prisijuosęs 
kalaviją, pritvirtintą makštyje prie juosmens. Jam žengiant pirmyn, 
jis išslydo. * Joabas tarė Amasai: “Kaip tau einasi, mano broli?" ir 
dešine ranka paėmė Amasą už barzdos, lyg jį bučiuodamas. 10 Ama- 
sa kalavijo Joabo kairėje rankoje nepastebėjo. Joabas taip smogė 
jam į pilvą, kad jo viduriai pasipylė ant žemės, ir jis mirė. Antro 
smūgio jam duoti nereikėjo. 

Po to Joabas ir jo brolis Abišajis leidosi Bichrio sūnaus Šebos 
vytis. 11 O vienas iš Joabo vyrų, atsistojęs prie Amasos lavono, su- 
šuko: “Kas palankus Joabui ir kas už Dovydą, teseka Joabą!" 
12 Amasa gulėjo kelio viduryje, permirkęs savo kraujyje, ir tas žmo- 
gus pastebėjo, kad kiekvienas sustodavo. Pamatęs, kad visi praeinan- 
tieji stovinėjo, jis pavilko Amasą nuo kelio į lauką ir apdengė jį 
drabužiu. 13 Pašalinus jį nuo kelio, visi žygiavo toliau, vydamiesi 
Bichrio sūnų Šebą. 


20,4-13 Amasos delsimas parodė Dovydui, kad jo naujasis kariuomenės vadas 
neturėjo Joabo reiklumo. Užtat jis ir įsakė Joabo broliui Abišajui imtis žy- 
gių. 

2 Sam 20,14-26 
Sukilimo galas 


14 Šeba perėjo visas Izraelio gimines iki pat Bet-Maakos Abe- 
lio. Visas Bichrio klanas susirinko ir nusekė jį į miesto vidų. 15 Joa- 
bo pajėgos apgulė jį Bet-Maakos Abelyje ir prieš išorinę miesto 
sieną supylė apgulos pylimą. Joabo kareiviai puolė su mūrdaužiais 
sieną, norėdami ją pralaužti. 16 Tada viena išmintinga moteris sušuko 
nuo sienos: “Klausykite! Klausykite! Prašyčiau pasakyti Joabui: 
"Prieik čia, aš noriu su tavimi pakalbėti'". !7 Jam priėjus artyn, mo- 
teris paklausė: “Ar tu Joabas?“ “Taip, — jis atsakė. Tuomet ji tarė 
jam: “Klausyk savo tarnaitės žodžių“. “Klausau, — jis atsakė. 18 Ji 
tęsė: “Senovėje žmonės sakydavo: “Tegu jie teiraujasi Abelyje, ir 
taip išspręsdavo reikalą. 19 Aš esu viena iš taikiųjų ir ištikimųjų IZ- 
raelyje, 0 tu nori sunaikinti miestą, esantį motina* Izraelyje! Kodėl 
tu turėtumei sunaikinti VIEŠPATIES paveldą?“ 20 Joabas atsakė: 
“Jokiu būdu, jokiu būdu! Aš nei naikinu, nei griaunu! 2! Tai visiškai 
netiesa! Bet vienas vyras iš Efraimo aukštumų, vadinamas Bichrio 
sūnumi Šeba, pakėlė ranką prieš karalių Dovydą. Atiduokite jį 
vieną mums, ir aš pasitrauksiu nuo miesto“. Moteris Joabą patiki- 
no: “Tikėk manim, jo galva bus išmesta tau per mūrą“. 22 Moteris 
atėjo pas visus miesto žmones su savo išmintimi. Jie nukirto Bichrio 
sūnui Šebai galvą ir ją numetė Joabui. Jis tad liepė pūsti ragą. Visi 
pasitraukė nuo miesto ir nuėjo į savo namus, o Joabas grįžo į Je- 
ruzalę pas karalių. 


Vyriausieji Dovydo pareigūnai 


23 Joabas buvo visos Izraelio kariuomenės vadas, o Jehojados 
sūnus Benaja buvo cheretitų ir peletitų galva; 2* Adoramas vadova- 
vo lažo darbams, Ahiludo sūnus Jehošafatas buvo kancleris; 25 Še- 
va buvo raštvedys, o Zadokas ir Abjataras buvo kunigai. 26 Ir Ira 
Jairietis buvo Dovydo kunigas. 


20,19 “...miestą, esantį motina Izraelyje": šis miestas turėjo sau pavaldžių 
gyvenviečių — “dukterų". Žr. Sk 21,25.32; Joz 15,45; Ts 11,26. Jis buvo 
pačioje Izraelio šiaurėje, netoli Dano. 

2 Sam 21,1-9 


E. PRIEDAI 


21 
Gibeoniečių kerštas 


1* Dovydo valdymo metu buvo badas metai po metų per tre- 
jus metus. Dovydas teiravosi VIEŠPATIES, ir VIEŠPATS tarė: 
“Saulius ir jo namai yra užsitraukę kraujo kaltę, nes jie nužudė gi- 
beoniečius". 2* Karalius tad pasišaukė gibeoniečius ir su jais kalbė- 
josi. Gibeoniečiai nebuvo izraeliečiai, bet likučiai amoriečių, ku- 
riuos izraeliečiai buvo prisiekę apsaugoti, o Saulius, savo uolumu 
Izraelio ir Judo žmonių labui, buvo bandęs juos sunaikinti. — 
3Dovydas klausė gibeoniečių: “Ką turiu daryti dėl jūsų? Kaip turiu 
atlikti permaldavimą, kad laimintumėte VIEŠPATIES paveldą?“ 
*Gibeoniečiai jam atsakė: “Mūsų ginčas su Sauliumi ir jo namais 
negali būti išspręstas sidabru ar auksu nei nubaudžiant mirtimi bet 
kokį žmogų Izraelyje“. Dovydas atsakė: “Ką tik sakysite, tą jums 
padarysiu". 5 Tada jie tarė karaliui: “Už tą žmogų, skerdusį mus ir 
ketinusį mus išnaikinti, kad neišliktume niekur Izraelio žemėje, 6 te- 
būna mums perduoti septyni jo vyriški palikuonys, ir mes pamau- 
sime juos ant baslių VIEŠPATIES akivaizdoje Gibeone ant VIEŠ- 
PATIES kalno“. Karalius atsakė: “Aš perduosiu", 

7 Karalius pasigailėjo Sauliaus sūnaus Jonatano sūnaus Mefi- 
-Bošeto dėlei priesaikos tarp jų VIEŠPATIES akivaizdoje, tarp Do- 
vydo ir Sauliaus sūnaus Jonatano. * Bet karalius paėmė du Ajos 
dukters Rizpos sūnus — Armonį ir Mefi-Bošetą, kuriuos ji pagim- 
dė Sauliui, bei penkis Sauliaus dukters Merabos sūnus, kuriuos ji 
pagimdė Barzilajo Meholatiečio sūnui Adrieliui, ? ir perdavė juos 
gibeoniečiams. Jie pamovė juos ant baslių ant kalno VIEŠPATIES 
akivaizdoje. Visi septyni mirė tuo pačiu metu. Jie buvo užmušti pir- 
momis pjūties dienomis — miežiapjūtės pradžioje. 


21,1-9 Atrodo, kad Saulius nebuvo pakantus neizraeliečiams savo karalystėje, 
priešingai Dovydo pakantumo politikai. Dovydas išgirdo gibeoniečių skundą, 
kurį jis palaikė Dievo balsu ir susiejo su badu. Kraujo kaltės sąvoka remia- 
si klano keršto įstatymu (lex talionis). Žr. 2 Sam 12,13-14. 

21,2 Apie gibeoniečius išsamiau žr. Joz 9,3-27. 

2 Sam 21,10-22 


10 Ajos duktė Rizpa, pačmusi ašutinę, pasitiesė ją ant uolos. Ji 
buvo ten nuo pjūties pradžios, neleisdama dienos metu padangių 
paukščiams tūpti ant kūnų, o nakties metu laukiniams žvėrims pri- 
eiti, kol pradėjo ant jų lietus lyti iš dangaus. !! Dovydui buvo 
pranešta, ką Ajos duktė Rizpa, Sauliaus sugulovė, buvo padariusi. 
12 Ir Dovydas nuvyko paimti Sauliaus ir jo sūnaus Jonatano kaulų 
iš Jabeš-Gileado gyventojų, kurie buvo pavogę juos iš aikštės Bet- 
-Šane, kur filistinai buvo juos pakorę tą dieną, kai užmušė Saulių 
ant Gilboos. 13 Iš ten jis pargabeno Sauliaus ir jo sūnaus Jonatano 
kaulus, surinkdamas ir kaulus tų, kurie buvo pamauti ant baslių. 
14 Sauliaus ir jo sūnaus Jonatano kaulai buvo palaidoti Zeloje, Ben- 
jamino žemėje, jo tėvo Kišo kape. Ir kai buvo padaryta visa, ką 
karalius buvo įsakęs, Dievas suteikė atgaivą kraštui. 


Žygdarbiai prieš filistinus 


15* Vėl kilo karas tarp filistinų ir Izraelio. Dovydas nužygiavo 
į mūšį su savo vyrais ir kovojo su filistinais. Dovydas pavargo. 
16 Vienas iš milžinų palikuonių, Išbi-Benobas, bandė Dovydą už- 
mušti. Jo bronzinė ietis svėrė tris šimtus šekelių ir jis turėjo prisi- 
juosęs naują kalaviją. 17 Bet Zerujos sūnus Abišajis atėjo jam į pa- 
galbą, užpuolė filistiną ir jį užmušė. Tuomet Dovydo vyrai prisiek- 
dami jam pareiškė: “Į mūšį su mumis daugiau neisi, kad neužgesin- 
tumei Izraelio žiburio“. 

18 Po šio įvyko kitas mūšis su filistinais prie Gobo. Tuomet Si- 
bekajis užmušė Safą, kilusį iš milžinų palikuonių. 19 Buvo ir dar 
kitas mūšis su filistinais prie Gobo. Betliejiečio Jaare-Oregimo 
sūnus Elhananas užmušė Gitietį Galijotą, kurio ieties kotas buvo 
kaip audėjo riestuvas. 20 Vėl įvyko mūšis, — ši kartą prie Gato. 
Jame buvo vyras milžinas, turintis šešis pirštus ant kiekvienos ran- 
kos ir šešis pirštus ant kiekvienos kojos — iš viso dvidešimt ke- 
turis. Ir jis buvo kilęs iš milžinų. 21 Jam tyčiojantis iš Izraelio, 
Dovydo brolio Šimejo sūnus Jonatanas jį užmušė. 22 Tie keturi bu- 
vo kilę iš milžinų Gate. Jie krito nuo Dovydo ir jo vyrų rankų. 


21,15-22 Šios pasakojimo skiautės turbūt yra dalis dingusio pasakojimo apie 
Dovydo pergales prieš filistinus. 

2 Sam 22,1-5 


22 


Padėkos giesmė 


1* Dovydas kreipėsi į VIEŠPATĮ šios giesmės žodžiais po to, 
kai VIEŠPATS buvo išgelbėjęs jį iš visų priešų rankų ir iš Sauliaus 
rankos. 

2 Jis tarė: 


“VIEŠPATIE, mano uola, 
mano tvirtove, mano gelbėtojau! 
3 Mano Dieve, mano uola, 
kur randu pastogę! 
Mano skydas ir mano išganymo jėga,* 
mano pilis ir priebėga! 
Tu, mano išganytojau, 
išgelbsti mane nuo smurto! 
4 Šaukiausi VIEŠPATIES, Šlovingojo, 
ir buvau išvaduotas iš visų priešų. 


5* Nes mirties bangos 
supo mane iš visų pusių, 
pražūties srautai 
mane valdė. 


22,1-51 Ši padėkos giesmė, su mažais skirtumais, yra ir Psalmyne. Žr. Ps 
17(18). Abiejose knygose ji yra priskiriama Dovydui. Psalmė turi dvi dalis. 
Pirmoje dalyje po įvadinio posmo, kuriame šlovinamas Dievas (2-4), Dovy- 
das pasakoja apie jį ištikusį pavojų (5-7), o po to jis aprašo poetine kalba 
Dievo įsiterpimą jo labui (8-20). Pirmoji dalis baigiasi Dievo teisumo pri- 
pažinimu (21-31). Antroje dalyje Dievas šlovinamas už tai, kad paruošė 
psalmininką karui (32-35), davė jam pergalę (36-43), ir pavedė jam valdyti 
daugelį tautų (44-46). Visa giesmė baigiasi padėkos žodžiais (47-51). 

22,3 “...mano išganymo jėga“: pažodžiui “mano išganymo ragas“, t.y. mano 
stiprusis išganytojas. Ragas, siaubingas įtūžusio jaučio ginklas, buvo jėgos 
įvaizdis. Žr. Lk 1,69. Čia “keras soterias", t.y. “išganymo ragą", verčiama: 
“galingą gelbėtoją“. 

22,5-6 Šios eilutės turi perkeltinę prasmę. 

2 Sam 22,6-15 


6 Šeolo pančiai mane apraizgė, 
mirties pinklės mane pasitiko. 

7 Savo skausme šaukiausi VIEŠPATIES, 
šaukiausi savo Dievo. 
Jis išgirdo mano balsą savo šventykloje,* 
jo ausis pasiekė mano šauksmas. 


8* Tada sujudo ir sudrebėjo Žemė, 
virpėjo dangaus pamatai, — 
susvirduliavo, nes jį apėmė pyktis. 

9 Jam iš šnervių pakilo dūmai, 
ryjanti ugnis — iš jo burnos; 
žarijos virto liepsnomis. 

10 Pravėrė dangų ir nužengė, 
audros debesys buvo jam po kojų. 

11 Sėdosi ant kerubo* ir skrido, 
vėjo sparnų nešamas. 

12 Tamsos skliautu jis apsiautė save, 
vandens telkiniu, 
audros debesimi. 

13 Nuo jo artumo spindesio 
suliepsnojo žarijos. 

4 VIEŠPATS sugriaudė iš dangaus, 
Aukščiausiasis prabilo balsu. 

15 Paleido strėles, ir juos* išvaikė, — 
žaibą, ir juos sutriuškino. 


22,7 “savo šventykloje": dangaus, t.y. aukštybių buveinėje. 
22,8-20 Dievo įsiterpimas aprašomas kaip žemės drebėjimas (8 ir 16 eilutės) ir 


perkūnijos audra (9-15 eilutės). Žr. Ts 5,4-5; Ps 29; Ps 97,2-6; Hab 3. 


22,11 “Sėdosi ant kerubo": kadangi Dievas padaro vėją savo pasiuntiniu, arba 


"angelu", (žr. Ps 104,4), poetas vaizduoja jį keliaujantį ant debesų, arba ant 
angeliškų būtybių, kurios vadinamos kerubais. Ir Dievo sostas žemėje viršum 
Sandoros skrynios turėjo ryšį su dviem sparnuotais kerubais (žr. Iš 37,7-9). 
Abiem atvejais Viešpats sėdi soste viršum kerubų. Žr. Ps 79,2; 99,1. 


22,15 “...juos"': žr. 5-6 eilutes. 

2 Sam 22,16-26 


16 Atsivėrė jūros šaltiniai, 
buvo atidengti pasaulio pamatai, 
VIEŠPAČIUI galingai prabilus 
savo pykčio viesulu. 


17 Jis ištiesė ranką iš aukštybių, 
paėmė mane, — 
jis ištraukė mane iš galingų vandenų. 
18 Jis išgelbėjo mane nuo stipraus priešo, — 
nuo tų, kurie manęs nekentė, 
nes jie buvo stipresni už mane. 
15 Mane jie užpuolė mano negandos dieną, 
bet VIEŠPATS buvo mano atrama. 
20 Jis išvedė mane į laisvę 
ir išgelbėjo mane, 
nes mane yra pamėgęs. 


21 VIEŠPATS atlygino man pagal mano teisumą, 
atmokėjo man pagal mano rankų švarumą. 
2 uk laikiausi VIEŠPATIES kelių 
ir nedoru darbu nuo savo Dievo neatsitraukiau; 
2 juk visi jo įsakai buvo man prieš akis, 
ir nuo jo įstatų nenuklydau. 
24 Buvau jam taurus 
ir saugojau save nuo kaltės. 
25 Užtat VIEŠPATS atmokėjo man 
pagal mano teisumą, 
pagal mano nuoširdumą jo akyse. 


26* Su ištikimu tu elgiesi ištikimai; 
su tauriu galiūnu — tauriai. 


22,26-28 Dievas taip elgiasi su žmogumi, kaip jis elgiasi su savo artimu. 

2 Sam 22,27-39 


27 Su nuoširdžiu tu elgiesi nuoširdžiai, 
bet su sukčiumi — gudriai, 
28 Juk tu išgelbsti nuolankiuosius, 
bet žiūri su panieka į išdidžiuosius. 
2 Juk man esi žiburys,* VIEŠPATIE, — 
tu, VIEŠPATIE, švieti, kai man tamsu. 
30 Juk su tavimi galiu paimti užkardą, 
su savo Dievu galiu peršokti mūrą. 
31 Dievo kelias yra tobulas, 
VIEŠPATIES žodis išgrynintas ugnimi; 
jis yra skydas visiems, 
ieškantiems jame pastogės. 


32 Juk kas yra Dievas, jei ne VIEŠPATS? 
Kas yra uola, jei ne mūsų Dievas? 
33 Dievas, mano galingoji tvirtovė, 
saugojo mano kelią. 
34 Jis davė man kojas kaip stirnų, 
ir nuvedė mane į saugias aukštumas. * 
35 Jis taip lavino mano rankas mūšiui, 
kad mano žastai gali įtempti bronzinį lanką! 
36 Tu davei man savo apsaugos skydą, 
ir tavo apvaizda padarė mane didį. 
37 Tu leidai man laisvam daug pasiekti, 
ir mano kojos nepaslydo, 
38 Vijau priešus ir juos sudorojau, 
negrįžau, kol jie nebuvo sunaikinti. 
39 Juos sunaikinau, — taip juos parbloškiau, 
kad jie daugiau nebepakilo, — 
jie krito man po kojų. 


22,29 “...man esi žiburys": žiburys — gyvybės ir laimės įvaizdis. Žr. 1 Kar 
11 36. 

22,34 “į saugias aukštumas“: natūrali tvirtovė, saugi nuo priešų. Žr. Ps 62,3; 
Hab 3,19. 

2 Sam 22,40-51 


4 Juk tu davei man jėgų mūšiui, 
privertei priešus suklupti prieš mane. 
41 Tu privertei priešus atsukti man nugarą, — 
tuos, kurie manęs nekenčia, — 
ir juos sudorojau. 
42 Jie žvalgėsi, bet nebuvo kam jų išgelbėti; 
jie šaukėsi VIEŠPATIES, bet jis jiems neatsakė. 
43 Sutryniau juos kaip žemės dulkes, 
sutraiškiau ir sutrypiau kaip gatvių purvą. 


4 Tu išgelbėjai mane nuo kivirčo mano tautos, 
saugojai mane kaip tautų galvą; 
tauta, kurios nepažinau, man tarnavo. 

45 Svetimšaliai atėjo pas mane gūždamiesi ir, 
vos apie mane išgirdę, reiškė pagarbą. 

46 Svetimšaliai apstulbo iš baimės 
ir drebėdami bėgo iš savo tvirtovių. 


1 Lai VIEŠPATS viešpatauja! 
Tebūna pašlovinta mano Uola! 
Tebūna išaukštintas mano Dievas, 
Uola, duodanti man pergalę, 

48 Dievas, kuris mane apgynė, 
pajungė man tautas, 

49 padėjo man išsigelbėti nuo priešų, 
išaukštino prieš maištininkus 
išgelbėjo mane nuo nuožmiųjų! 


50 VIEŠPATIE, už tai šlovinsiu tave visoms tautoms, 
giedosiu psalmes tavo vardui. 

31 Jis yra pergalės bokštas savo karaliui, 
rodo ištikimą meilę savo pateptajam, — 
Dovydui ir jo palikuonims per amžius". 

2 Sam 23,1-7 
23 
Paskutiniai Dovydo žodžiai 


I*Šie yra paskutiniai Dovydo žodžiai: 
“Dovydo, Išajo sūnaus, ištarmė, 
ištarmė Dievo išaukštinto vyro, 
Jokūbo Dievo pateptojo, 

Izraelio tvirtovės numylėtinio. 


„ 


Per mane kalba VIEŠPATIES dvasia, 
ant mano liežuvio yra jo žodis. 
Izraelio Dievas kalbėjo, 

Izraelio Uola apie mane pasakė: 
“Kas valdo žmones teisingai, — 
valdo Dievo baimėje, — 

4 yra tarsi ryto šviesa, 

saulei tekant giedrą rytą, 

žėrinti po lietaus žemės žolėje. 


5 Tikrai tokie yra mano namai su Dievu! 
Juk jis sudarė su manimi amžiną sandorą, 
visame tvirtą ir laiduotą. 
Argi jis nepadarys, kad pražystų 
kiekviena mano pergalė ir troškimas? 
O visi bedieviai yra tarsi dagiai, 
nubloškiami šalin, 
nes jie negali būti paimami rankomis. 
7 Kas nori juos paliesti, 

turi pasiimti geležinę kartį 

ar ieties kotą. 

Vietoje jie bus ugnimi visiškai sunaikinti". 


[- 1 


23,1-7 Ši psalmė apžvelgia Dovydo gyvenimą Ps 1 ir Pat 4,10-19 stiliumi. Ji 
yra vėlesnis įkvėptas kūrinys. Dviejų paskutinių eilučių hebraiškasis tekstas 
nėra patikimas. Be to, atrodo, kad ši psalmė tėra tik dalis pradinio teksto. 

2 Sam 23,8-17 


Dovydo galiūnai 

8* Galiūnų vardai, kuriuos Dovydas turėjo, yra šie: Jošebas- 
—-Basšebetas Tahchemonietis. Jis buvo Trejeto galva. Viena proga 
jis Švaistėsi savo ietimi prieš aštuonis šimtus ir juos užmušė. 

9 Kitas po jo buvo Ahohio sūnaus Dodo sūnus Eleazaras. Jis 
buvo vienas iš Trejeto su Dovydu, kai jie metė iššūkį filistinams, 
susirinkusiems mūšiui ten prie Efes-Damimų. Izraeliečiai traukėsi, 
10 bet jis kovojo, guldydamas filistinus, kol pavargo jo žastai ir ran- 
ka sustingo prie kalavijo. Tą dieną VIEŠPATS suteikė didelę per- 
galę. Tada visi pabėgusieji kareiviai sugrįžo pas jį, bet tik apiplėšti 
negyvųjų. 

11 Kitas po jo buvo Agės Harariečio sūnus Šama. Filistinai 
susirinko prie Lehio. Ten buvo žemės sklypas, pilnas lęšių žemės 
sklypas. Kariuomenė pabėgo nuo filistinų. 12 Bet jis kovojo sklypo 
viduryje ir, gindamas jį, nugalėjo filistinus. Taip VIEŠPATS sutei- 
kė didelę pergalę. 

13 Kartą, pjūties metu, Trisdešimties vadų Trejetas nuėjo pas 
Dovydą prie Adulamo olos. O filistinų būrys buvo pasistatęs stovyk- 
14 Refajimų slėnyje. 14 Tuo metu Dovydas buvo kalnų tvirtovėje, 0 
filistinų įgula buvo tuomet Betliejuje. 15 Dovydas aistringai kalbėjo: 
“O, kad kas man duotų atsigerti vandens iš Betliejaus šaltinio, esan- 
čio prie miesto vartų!" 16 Tada anie trys galiūnai įsiveržė į filistinų 
stovyklą, pasėmė vandens iš Betliejaus šaltinio, esančio prie mies- 
to vartų, ir parnešė jį Dovydui. Tačiau jo gerti jis nenorėjo, bet iš- 
pylė jį kaip liejamąją atnašą VIEŠPAČIUI. 17 “Tesaugo mane VIEŠ- 
PATS, — jis tarė, — kad aš tai daryčiau! Argi galiu gerti kraują 
vyrų, kurie eidami statė savo gyvastį į pavojų?" Užtat jis jo ir ne- 
gėrė. Tokie buvo trijų galiūnų žygdarbiai. 


23,8-39 Sąraše minimi trisdešimt septyni galiūnai. Pirmiausia minimas galiūnų 
Trejetas, garsus dvikovos žygdarbiais (8-12 eilutės). Po to eina pasakojimas 
apie bevardžius didesnės grupės Trejeto galiūnus ir jų nuotykingą žygdarbį 
(13-17 eilutės); eina pasakojimas apie karaliaus asmens sargybos vadus — 
Abišajį, Benają, Asahelį ir Joabą (18-37 eilutės) ir galop Trisdešimties galiū- 
nų sąrašas (24-39 eilutės). 

2 Sam 23,18-33 


18 O Zerujos sūnus Joabo brolis Abišajis buvo Trisdešimties 
galva. Savo ietimi kovojo prieš tris šimtus vyrų ir juos išmušė, įsigy- 
damas vardą šalia Trejeto. 1? Iš Trisdešimties jis buvo labiausiai 
gerbiamas ir tapo jų vadu, tačiau Trejetui neprilygo. 

20 Jehojados sūnus Benaja iš Kabzė-Elio buvo narsus kareivis, 
atlikęs žygdarbių. Jis užmušė du Moabo Arielio sūnus. Kartą, 
snieguotą dieną, jis įlipo į vandens talpyklą ir užmušė liūtą. 2! Jis 
užmušė ir egiptietį — didelio ūgio vyrą. Egiptietis turėjo rankoje 
ietį, bet Benaja, išėjęs prieš jį su lazda, išplėšė egiptiečiui iš rankos 
ietį ir užmušė jį jo paties ietimi. 22 Tokie buvo Jehojados sūnaus 
Benajos žygdarbiai. Ir jis įsigijo vardą šalia Trejeto galiūnų. 23 Tris- 
dešimties jis buvo labai gerbiamas, bet Trejetui neprilygo. Dovydas 
padarė jį savo asmens sargybos vadu. 


2 Tarp Trisdešimties buvo Joabo brolis Asahelis;* 
Dodo iš Betliejaus sūnus Elhananas; 
25 Šama iš Harodo; 
Elika iš Harodo; 
26 Halezas Paltietis; 
Ikešo iš Tekoos sūnus Ira; 
27 Abiezeris iš Anatotų; 
Mebunajis Hušatietis; 
28 Zalmonas Ahohietis; 
Maharajis iš Netofos; 
2 Ribajo iš benjaminaičių Gibeos sūnus Itajis; 
30 Benaja iš Piratono; 
Hidajis iš Nahale-Gaašo; 
31 Abi-Albonas Arbatietis; 
Azmavetas iš Bahurimų; 
32 Eliahba iš Šaalbono; 
Jašenas Gunietis; Jonatanas, 
33 Šamos Harariečio sūnus; 
Šararo Harariečio sūnus Ahiamas; 


23,24 “...Asahelis": išsamiau apie Asahelį, žuvusį jaunystėje, žr. 2 Sam 2, 16- 
23. Elhananas yra pirmasis tarp Trisdešimties galiūnų. 

2 Sam 23,34-24,7 


34 Ahasbajo iš Maakos sūnus Elifeletas; 
Ahitofelio Giloniečio sūnus Eliamas; 
35 Hezrajis iš Karmelio; 
Paarajis Arbietis; 
36 Natano iš Zobos sūnus Igalas; 
Banis Gadietis; 
37 Zelekas Amonietis; 
Naharajis iš Beerotų, Zerujos sūnaus Joabo ginklanešys; 
38 Ira Itrietis; 
Garebas Itrietis; 
39 Urijas Hetitas. 


Iš viso trisdešimt septyni. 
24 
Tautos surašymas 


1* VIEŠPATS vėl supyko ant Izraelio. Jis paskatino Dovydą 
prieš izraeliečius, tardamas: “Eik ir suskaityk Izraelio ir Judo žmo- 
nes“. 2 Karalius tad tarė savo kariuomenės vadui Joabui: “Pereik 
per visas Izraelio gimines nuo Dano iki Beer-Šebos ir surašyk žmo- 
nes, kad žinočiau jų skaičių“. 3 Joabas karaliui atsakė: “Tepadau- 
gina VIEŠPATS, tavo Dievas, šimteriopai žmonių skaičių, kol 
mano viešpaties karaliaus akys dar gali matyti! Tačiau kam gi ma- 
no viešpats karalius nori tai daryti?" + Bet karaliaus įsakymas Joa- 
bui ir kariuomenės viršininkams liko tvirtas. Tad Joabas ir kariuo- 
menės viršininkai po pasimatymo su karaliumi leidosi į kelionę su- 
rašyti Izraelio tautą. 5 Perėję Jordaną, jie pradėjo nuo Aroerio ir nuo 
miesto, esančio slėnio viduryje, ir ėjo Gado link ir Jazerio kryptimi. 
6 Po to jie atėjo į Gileadą ir Kadešą hetitų srityje; nuėjo į Dan- 
—-Jaaną ir apėjo Sidono apylinkes; 7 nuėjo į Tyro tvirtovę bei visus 


24,1-3 Daugelis yra stebėjęsi, kodėl buvo laikoma nuodėme suskaičiuoti Izraelio 
ir Judo žmones. Atrodo, kad tautos surašymas buvo laikomas Dievo teisių. 
sulaužymu, nes Dievas buvo tikrasis tautos ir jos žmonių likimo valdovas. 

2 Sam 24,8-17 


hivitų ir kanaaniečių miestus, užbaigdami prie Beer-Šebos Judo 
Negebe. * Kai buvo perėję visą kraštą, po devynių mėnesių ir 
dvidešimt dienų jie sugrįžo į Jeruzalę. * Joabas pranešė karaliui 
surašytų į sąrašą žmonių skaičių: Izraelyje buvo aštuoni šimtai tūk- 
stančių kareivių, pasiruošusių pakelti kalaviją, o Judo vyrų skai- 
čius buvo penki šimtai tūkstančių. 


Maras 


10* Bet vėliau Dovydą apėmė širdgėla dėl to, kad jis buvo 
skaičiavęs žmones. Dovydas kreipėsi į VIEŠPATĮ: “Tai darydamas, 
VIEŠPATIE, sunkiai nusidėjau. Maldauju atleisti savo tarno kaltę, 
nes pasielgiau labai kvailai". !! Kitą rytą, Dovydui atsikėlus, VIEŠ- 
PATIES žodis atėjo Dovydo regėtojui pranašui Gadui, tardamas: 
12“Bik ir pasakyk Dovydui: “Taip kalbėjo VIEŠPATS: siūlau tau tris 
dalykus, pasirink iš jų vieną, ir juo tave ištiksiu“. 13 Gad tad atėjo 
pas Dovydą ir jam pasakė. Jo klausė: “Ar ištiks tave septynerių me- 
tų badas tavo krašte? Ar būsi bėgliu nuo priešų per tris mėnesius, 
jiems tave persekiojant? Ar bus trijų dienų maras tavo krašte? Dabar 
tad apsvarstyk ir nuspręsk, kokį atsakymą turiu duoti mane siuntu- 
siam". 14 Tada Dovydas Gadui tarė: “Man labai skaudu! Pulkime į 
VIEŠPATIES rankas, nes didis jo gailestingumas; į žmonių rankas 
aš nepulsiu". | 

15 VIEŠPATS tad siuntė Izraeliui marą nuo to ryto iki nustaty- 
to laiko, ir septyniasdešimt tūkstančių žmonių mirė nuo Dano lig 
Beer-Šebos. 15 Bet kai angelas ištiesė ranką prieš Jeruzalę ją sunai- 
kinti, VIEŠPATS apgailestavo nelaimę ir tarė angelui, naikinusiam 
žmones: “Gana! Sulaikyk savo ranką!" Tuomet VIEŠPATIES ange- 
las buvo prie Araunos Jebusiečio klojimo. 17 Dovydas, pamatęs nai- 
kinusį žmones angelą, tarė VIEŠPAČIUI: “Žiūrėk, aš vienas esu 
kaltas, aš vienas nedorai pasielgiau! Bet šios avys, ką jos padarė? 
Maldauju, tekrinta tavo ranka ant manęs ir ant mano tėvo namų". 


24,10 Pasakojimas remiasi įsitikinimu, kad žmonės priklauso Dievui, o ne kara- 
liui, todėl tik Sandoros Viešpats tegali žinoti žmonių skaičių. 

2 Sam 24,18-25 


Permaldavimo auka 


15 Tą dieną Gadas, atėjęs pas Dovydą, tarė: “Nueik ir pastatyk 
aukurą VIEŠPAČIUI ant Araunos Jebusiečio klojimo“. 19 Vykdyda- 
mas Gado nurodymus, Dovydas nuėjo, kaip VIEŠPATS buvo 
įsakęs. 20 Arauna apsižvalgęs pamatė besiartinant karalių ir jo dva- 
riškius. Jis tad išėjo ir puolė kniūpsčia ant žemės karaliui prie ko- 
jų. 2!“Kodėl mano viešpats karalius atėjo pas savo tarną', — paklau- 
sė Arauna. Dovydas atsakė: “Pirkti iš tavęs klojimo, kad galėčiau 
pastatyti aukurą VIEŠPAČIUI, ir žmonių maras liautųsi". 22 Tada 
Arauną tarė Dovydui: “Teima mano viešpats karalius ir teatnašau- 
ja, kas gera jo akyse. Štai čia jaučiai deginamajai aukai ir kūlimo 
velenas bei jaučių pakinktai malkoms. 23 Visa tai, o karaliau, Arau- 
na atiduoda karaliui. VIEŠPATS, tavo Dievas, — pridėjo Arauna, — 
tepriima tavo atnašą!“ 

24 Bet karalius Araunai atsakė: “Ne! Aš turiu pirkti juos iš ta- 
vęs už kainą. Aš VIEŠPAČIUI, savo Dievui, neatnašausiu degina- 
mųjų aukų, kurios man nieko nekainuoja“. Dovydas tad nupirko klo- 
jimą ir jaučius už penkiasdešimt sidabrinių šekelių. 5 Ten Dovydas 
pastatė aukurą ir atnašavo deginamąsias aukas ir bendravimo 
aukas. VIEŠPATS išklausė jo maldavimo už kraštą, ir maras Izrae- 
lyje liovėsi. 

KARALIŲ KNYGOS 


Iš pradžių dvi Karalių knygos, panašiai kaip ir 1-2 Samuelio kny- 
gos, buvo viena istorijos knyga. Kartu su Samuelio knygomis jos tęsia 
Izraelio istoriją nuo Samuelio laikotarpio X a. prieš Kristų iki Jeruzalės 
sunaikinimo 587 m, prieš Kristų. Šis jungtinis veikalas yra sukurtas kaip 
tikėjimo istorija. Užtat Karalių knygose Jeruzalės Šventykla, — išrink- 
toji Jahvės, Sandoros "Dievo, "šventoji vieta, — yra dėmesio centre. Ka- 
ralių knygos rodo aiškų Deuteronominio redaktoriaus teologinį požiūrį. 
Jose, kaip ir Teisėjų knygoje, iš įvairių šaltinių paimtąją medžiagą — tiek 
iš Saliamono darbų knygos (žr. 1 Kar 11,41), tiek iš Izraelio karalių 
Metraščių knygos (žr. 1 Kar 14,19) — įkvėptasis redaktorius, kuris sve- 
ria istorijos įvykius pagal valdovų ir tautos ištikimybę Sandoros Dievui, 
įtraukia į teminę sandarą. Kiekvienas karalius yra įvertinamas arba pa- 
gal jo ištikimybę, arba, dažniausiai, pagal jo neištikimybę Dievui ir Die- 
vo Šventyklai Jeruzalėje. Ištikimuosius lydi sėkmė, o neištikimuosius 
ištinka nelaimė. Kadangi tai yra pasakojimas apie nuodėmę ir atlygį, Ka- 
ralių knygoms tinka antraštė: “Izraeliečių monarchijos iškilimas ir žiugi- 
mas“, 

Karalių knygos turi ilgą medžiagos perdavimo, atrinkimo, rašymo ir 
redagavimo istoriją. Mokslininkai kalba apie dvi Karalių knygų laidas: 
pirmoji laida datuojama tarp 621-ųjų ir 597-ųjų metų prieš Kristų, 0 
antroji, galutinė laida atspindi tremtį Babilonijoje, 561 metus prieš Kristų, 
kai karalius Jehojachinas buvo išleistas iš kalėjimo (žr. 2 Kar 25,27-30). 

1-oji Karalių knyga tęsia Izraelio istoriją nuo paskutinių Dovydo 
dienų ir mirties iki Ahabo sūnaus Ahazijo tapimo karaliumi Samarijoje, 
Judo karaliaus Jehošafato valdymo užsklandoje. Akbazijo karaliavimas čia 
tik pasmerkiamas, o išsamiau aprašomas vėliau 2-ojoje Karalių knygo- .. 
je. Verti dėmesio du pasakojimų junginiai, sutelkti apie pranašus Eliją ir 
Elišą. Šie pasakojimai yra intarpai į karalių kronikas. Jie buvo išsaugoti 
ir perduoti pranašų Elijo ir Elišos bendruomenėse. Pasakojimai apie Eli- 
ją yra pernelyg svarbūs, nes liudija lemtingas Izraelio grumtynes su —-. 
Kanaano religija. 

Karalių knygų metmenys: 


Saliamono karalystė 1 Kar 11-1143 
Judas ir Izraelis iki Ahabo valdymo 1 Kar 12,1-16,34 
Pasakojimai apie pranašus 1 Kar 171-22,54 
Izraelio ir Judo karalystės 2 Kar 1,1-1741 


Judo karalystė po 721 m. prieš Kristų 2 Kar 18,1-25,30 

PIRMOJI KARALIŲ KNYGA 


A. SALIAMONO KARALYSTĖ 


1 


Paskutinės Dovydo dienos 


1 *Karalius Dovydas buvo senas, seno amžiaus, ir, nors pata- 
lais apklotas, sušilti nebegalėdavo. 2 Jo dvariškiai tad vienas po ki- 
to jam kalbėjo: “Leisk mums surasti savo viešpačiui karaliui jauną 
mergelę. Tetarnauja ji karaliui ir tebūna jo slaugė. Temiega ji tavo 
glėbyje, kad mano viešpačiui karaliui būtų šilta". 3 Paieškoję gražios 
mergaitės visoje Izraelio žemėje, jie surado šunamietę Abišagą ir 
atvedė ją pas karalių. + Mergaitė buvo labai graži. Ji tapo karaliaus 
slauge ir jam tarnavo, bet karalius jos nepažino. 


Adonijas nori būti karaliumi 


5 Tuo tarpu Hagitos sūnus Adonijas aukštinosi, sakydamas: 
“Aš būsiu karaliumi!" Jis pasirūpino sau vežimų ir raitelių bei pen- 
kiasdešimties vyrų bėgikų palydą. 6 Tėvas niekad nebuvo jo išbaręs 


1,1-10 Adonijas, būdamas vyriausias gyvas Dovydo sūnus, buvo tikras, kad jis 
bus tėvo įpėdinis. Atrodo, kad tai laikė savaime suprantamu dalyku ir 
senesnieji šalininkai — Joabas ir Abjataras. Atrodo, kad tuomet dar nebuvo 
laikomasi griežtos pirmagimystės teisės. Nenuostabu, kad jaunesnieji Dovy- 
do šalininkai — Zadokas, Natanas ir Benajas — stengėsi pasodinti Salia- 
moną į Dovydo sostą. 

ar klausęs: “Kodėl taip elgiesi?" Adonijas buvo gimęs po Absalomo, 
ir buvo labai dailios išvaizdos. 7 Jis pasitarė su Zerujos sūnumi 
Joabu ir kunigu Abjataru; jiedu rėmė Adoniją. * Bet kunigas 
Zadokas, Jehojados sūnus Benajas, pranašas Natanas, Šimejis, Re- 
jis ir Dovydo galiūnai Adonijo nepalaikė. 

 Adonijas prie Zoheleto akmens, esančio netoli En-Rogelio,* 
suruošė avių, jaučių ir peniukšlių aukojimo iškilmę. Jis susikvietė 
visus savo brolius, karaliaus sūnus, ir visus Judo giminės karaliaus 
dvariškius, 10 bet nepakvietė nei pranašo Natano, nei Benajo, nei 
galiūnų, nei savo brolio Saliamono, 


Saliamonas paskelbiamas karaliumi 


11 Natanas kreipėsi į Saliamono motiną Batšebą: “Ar negirdė- 
jai, kad Hagitos sūnus Adonijas tapo karaliumi, o mūsų viešpats 
Dovydas apie tai net nežino? 12 Nūn tad prašyčiau paklausyti mano 
patarimo, eiti gelbėti savo gyvastį ir gyvastį savo sūnaus Salia- 
mono, 13 Tučtuojau eik pas karalių Dovydą ir jam sakyk: "Mano 
viešpatie karaliau, argi neprisiekei savo tarnaitei, tardamas: po 
manęs tavo sūnus Saliamonas bus karaliumi, jis sėdės mano soste? 
Kodėl tad Adonijas tapo karaliumi? 14 Tuomet, tau dar tebekalbant 
su karaliumi, įeisiu aš ir patvirtinsių po tavęs, ką tu pasakei". 

15 Batšeba tad įėjo pas karalių į jo kambarį. Karalius buvo labai 
senas. Šunamietė Abišaga jam tuo metu patarnavo. 16 Batšeba že- 
mai nusitenkė, pareikšdama pagarbą karaliui. “Ko tu norėtum?" — 
paklausė ją karalius. 17 Ji atsakė: “Mano viešpatie, tu prisiekei savo 
tarnaitei VIEŠPAČIU, savo Dievu, tardamas: “Po manęs tavo sūnus 
Saliamonas bus karaliumi, jis sėdės mano soste'. 13 Betgi dabar, 
žiūrėk, Adonijas pasidarė karaliumi, nors tu, mano viešpatie kara- 
liau, nieko apie tai nežinai. 9 Suruošęs jaučių, peniukšlių galvijų bei 
gausybės avių aukojimo iškilmę, jis pasikvietė visus karaliaus 
vaikus, kunigą Abjatarą ir kariuomenės vadą Joabą, bet tavo tarno 


1,9 “.., prie Zoheleto akmens, esančio netoli En-Rogel(io)": nūdienis Jobo šal- 
tinis į pietryčius nuo Jeruzalės. Jis žymėjo seną ribą tarp Benjamino ir Ju- 
do giminių (žr. Joz 15,7; 18,16). Čia Dovydo vyrai rinko žinias Absalomo 
maišto metu (žr. 2 Sam 17,17). 

Saliamono nepakvietė. 20* Taigi visos Izraelio akys žiūri į tave, vieš- 
patie karaliau, kad jiems pasakytum, kas po tavęs turi sėdėti mano 
viešpaties karaliaus soste. 2! Kitaip, mano viešpačiui karaliui užmi- 
gus su protėviais, aš ir mano sūnus Saliamonas būsime laikomi 
nusikaltusiais". 

22 Dar jai tebesikalbant su karaliumi, atėjo pranašas Natanas. 
23 Karaliui buvo pranešta: “Štai pranašas Natanas“. Įėjęs pas kara- 
lių, jis pareiškė pagarbą karaliui, nusilenkdamas iki žemės. 24 Na- 
tanas tarė: “Mano viešpatie karaliau, ar tu pasakei: 'Po manęs 
Adonijas bus karaliumi, jis sėdės mano soste'? 2 Juk šiandien jis 
nuėjo ir suruošė jaučių, peniukšlių galvijų ir gausybės avių aukoji- 
mo iškilmę, sukviesdamas visus karaliaus vaikus, kariuomenės 
vadą Joabą ir kunigą Abjatarą. Kaip tik dabar jie, valgydami ir ger- 
dami jo akivaizdoje, šaukia: “Tegyvuoja karalius AdonijasY 26 Bet 
nei manęs, tavo tarno, nei kunigo Zadoko, nei Jehojados sūnaus 
Benajo ir nei tavo tarno Saliamono jis nepakvietė. 27 Ar tai buvo 
padaryta mano viešpaties karaliaus įsakymu, nenurodant savo tar- 
nui, kas turėtų po jo sėdėti mano viešpaties karaliaus soste?" 

28 Karalius Dovydas atsakė: “Pašaukite pas mane Batšebą!“ Jai 
atėjus karaliaus akivaizdon ir atsistojus prieš karalių, 29 karalius 
prisiekė, tardamas: “Kaip gyvas VIEŠPATS, kuris išgelbėjo mane 
iš visų nelaimių, 30 kaip aš tau prisiekiau VIEŠPAČIU, Izraelio 
Dievu: 'Po manęs tavo sūnus Saliamonas bus karaliumi, vietoje 
manęs jis sėdės mano soste“, taip aš šiandien įvykdysiu“. 31 Tada 
Batšeba nusilenkė iki žemės, reikšdama karaliui pagarbą, ir tarė: 
“Amžinai tegyvuoja mano viešpats karalius Dovydas!" 

32 Karalius Dovydas tarė: “Pašaukite pas mane kunigą Zadoką, 
pranašą Nataną ir Jehojados sūnų Benają!“ Jiems atėjus karaliaus 
akivaizdon, 33 karalius tarė: “Paimkite su savimi savo valdovo tar- 
nus, užsodinkite mano sūnų Saliamoną ant mano mulo ir nuveskite 
ji prie Gihono.* 3*Tepatepa jį Izraelio karaliumi kunigas Zadokas 
ir pranašas Natanas. Tuomet pūskite ragą ir šaukite: “Tegyvuoja 


1,20 Tuo laikotarpiu ne pirmagimystės įstatymas ar teisė, bet valdančiojo kara- 
liaus valia lėmė įpėdinystę į sostą. 

1,33 “... prie Gihon(o)": nūdien vadinamas Mergelės, arba Marijos, šaltiniu. 
Gihonas yra šiek tiek į šiaurę nuo En-Rogelio, už Kidrono slėnio posūkio, 
todėl nuo ten nematomas. Gihonas ilgą laiką buvo pagrindinis Jeruzalės 
miesto vandens šaltinis. Užtat jis buvo ypatinga vieta. 

karalius Saliamonas!" 35 Atžygiuokite po to paskui jį. Teateina jis ir 
teatsisėda į mano sostą. Karaliumi mano vietoje bus jis, nes aš jį 
paskyriau valdovu Izraeliui ir Judui". 36 “Tebūna taip, — atsakė Je- 
hojados sūnus Benajas karaliui, — tepatvirtina tai VIEŠPATS, mano 
viešpaties karaliaus Dievas. 37 Kaip VIEŠPATS buvo su mano vieš- 
pačiu karaliumi, tebūna jis taip su Saliamonu. Teišaukština jo sostą 
net labiau už mano viešpaties karaliaus Dovydo sostą“. 

38 Tada kunigas Zadokas, pranašas Natanas, Jehojados sūnus 
Benajas ir cheretitai bei peletitai* nuėjo, užsodino Saliamoną ant 
karaliaus Dovydo mulo ir nuvedė jį prie Gihono. 3? Ten kunigas 
Zadokas, paėmęs iš Padangtės aliejaus ragą, patepė Saliamoną. Po 
to jie papūtė ragą, ir visi žmonės sušuko: “Tegyvuoja karalius 
Saliamonas!" 40 Tada visi žmonės žygiavo paskui jį, pūsdami dūdas 
ir džiūgaudami, kad nuo jų triukšmo net žemė plyšo. 


Adonijas bijo Saliamono 


41 Kai išgirdo tą triukšmą, Adonijas ir visi jo svečiai jau buvo 
pabaigę vaišintis. Joabas, girdėdamas rago gaudesį, tarė: “Kodėl 
ūžauja miestas?" *2 Jam dar tebekalbant, atėjo kunigo Abjataro sūnus 
Jonatanas. “Eik šen, — tarė Adonijas, — juk esi patikimas vyras. 
Tu tikrai atneši gerų žinių“. 4 Jonatanas Adonijui atsakė: “Deja ne, 
nes mūsų viešpats karalius Dovydas karaliumi padarė Saliamoną. 
44 Su juo karalius pasiuntė kunigą Zadoką, pranašą Nataną, Jehoja- 
dos sūnų Benają ir cheretitus bei peletitus; jie užsodino jį ant ka- 
raliaus mulo; *5kunigas Zadokas ir pranašas Natanas patepė jį ka- 
raliumi prie Gihono; iš ten jie žygiavo taip džiūgaudami, kad visas 
miestas ūžavo. Tai triukšmas, kurį girdėjote. 4 Nūn karaliaus soste 
jau sėdi Saliamonas. *7 Be to, karaliaus dvariškiai, atėję mūsų kara- 
liaus Dovydo pasveikinti, sakė: “Tepadaro Dievas Saliamono vardą 
garsesnį už tavo vardą, teišaukština jo sostą labiau už tavo sostą'. O 
karalius, savo guolyje pagarbinęs Dievą, 48 šitaip meldėsi: “Tebūna 
pašlovintas VIEŠPATS, Izraelio Dievas, kuris parūpino mano sostui 
įpėdinį, kol dar mano akys gali matyti"". 


1,38 “... cheretitai bei peletitai": samdiniai svetimšaliai Dovydo asmens sargy- 
biniai. Po to, kai jis nugalėjo filistinus ir įsikūrė Jeruzalėje, jie tapo jo pa- 
lydos dalimi. Žr. 2 Sam 8,18; 15,18; 20,23. 

49 Nusigandę, visi Adonijo svečiai pakilo, ir kiekvienas nuėjo 
savo keliu. 50 Adonijas, bijodamas Saliamono, tučtuojau nuėjo (į Pa- 
dangtę) ir laikėsi aukuro ragų.* 5! Saliamonui buvo pranešta: 
“Adonijas bijo Saliamono ir laikosi aukuro ragų, tardamas: “Tegu 
karalius Saliamonas man pirma prisiekia, kad jis neužmuš savo 
tarno kalaviju“. 52 Saliamonas tad atsakė: “Jeigu jis dorai elgsis, nė 
vienas plaukas jam nuo galvos nenukris žemėn, bet jeigu užsitrauks 
kaltę, turės mirti". 33 Karalius Saliamonas pasiuntė žmones paimti 
jį nuo aukuro. Atėjęs, jis pareiškė pagarbą karaliui Saliamonui, o 
Saliamonas jam tarė: “Eik į savo namus“. 


2 
Paskutiniai Dovydo nurodymai ir mirtis 


1* Artinantis Dovydo mirties dienai, jis davė savo sūnui Salia- 
monui nurodymus, tardamas: 2 “Aš einu visos žemės keliu. Būk 
stiprus ir elkis kaip vyras! * Laikykis VIEŠPATIES paliepimų, eida- 
mas jo keliais ir laikydamasis jo įstatų, įsakymų, įsakų ir pamoky- 
mų, kaip parašyta Mozės įstatyme, idant tau sektųsi visada, ką tik 
bedarytum, ir visur, kur tik beeitum. *Tada VIEŠPATS įvykdys man 
duotą pažadą: Jeigu tavo palikuonys bus atidūs savo kelyje ir elg- 
sis ištikimai mano akivaizdoje visa savo širdimi ir visa savo gyvas- 
timi, nestigs tau niekad palikuonio Izraelio soste“. 

5 Be to, tu taip pat žinai, ką man padarė Zerujos sūnus Joabas, 
kaip jis pasielgė su dviem Izraelio kariuomenės vadais — Nero 
sūnumi Abneriu ir Jeterio sūnumi Amasa. Jis užmušė juos, taikos 


1,50 “... laikėsi aukuro ragų“: iškilumai — ragai — ant keturių aukuro kampų 
buvo laikomi šventais (žr. Iš 27,2; 29,12). Aukuro ragus liečiantis asmuo 
turėjo prieglaudos teisę (žr. Iš 21,14; 1 Kar 2,28-34). 

2,1-6.8-9 Saliamonas buvo įpareigotas pašalinti nuo Dovydo šeimos kraujo 
kaltę, kurią buvo užtraukęs Joabas, klastingai nužudydamas Abnerį (žr. 2 
Sam 3,27-29) ir Amasą (žr. 2 Sam 19,9-10); nubausti Šimejį už jo nedorą 
elgesį, iškeikiant Dovydą, nes pats Dovydas buvo prisiekęs asmeniškai ne- 
keršyti (žr. 2 Sam 19,21-23). Dorovės dėsniai, kuriais vadovavosi Salia- 
monas, yra pernelyg skirtingi nuo tų, kurių mokė Saliamono palikuonis Jėzus 
Kristus. Žr. Mt 5,38-48. 

metu keršydamas už kraują, kuris buvo išlietas kare, sutepdamas sa- 
vo juosmens diržą ir savo kojų sandalus. 6 Pasielk tad pagal savo 
išmintį, bet neleisk jo žilai galvai nužengti į Šeolą ramybėje. 

7 Bet Barzilajo Giladiečio sūnums rodyk ištikimą meilę, nes 
taip jie sutiko mane, kai aš bėgau nuo tavo brolio Absalomo. Tebū- 
na jie tarp valgančiųjų prie tavo stalo. 

8* Tu turi pas save taip pat ir Geros sūnų Šimejį, benjaminaitį 
iš Bahurimų, apmėčiusį mane baisiais keiksmais tą dieną, kai ėjau 
į Mahanajimus. Betgi jam atėjus prie Jordano manęs pasitikti, aš 
prisiekiau jam VIEŠPAČIU: “Kalaviju tavęs neužmušiu. 9 Nūn tad 
nelaikyk jo nekaltu, nes esi išmintingas vyras. Tu žinosi, kaip su 
juo pasielgti ir nusiųsti jo žilą galvą į Šeolą kraujyje“. 

10 Taigi Dovydas užmigo su savo protėviais ir buvo palaidotas 
Dovydo mieste, !! Izraelio karaliumi Dovydas buvo per keturias- 
dešimt metų: Hebrone karaliavo septynerius metus ir Jeruzalėje tris- 
dešimt trejus metus. 12 Saliamonas tad sėdėjo savo tėvo Dovydo 
soste, ir jo valdžia buvo įtvirtinta. 


Adonijo mirtis 


13 Hagitos sūnus Adonijas atėjo pas Saliamono motiną Batše- 
bą. “Ar tu ateini taikingai?" — ji paklausė. “Taikingai", — jis at- 
sakė. 14Tada jis tarė: “Turiu pas tave reikalą". “ Kalbėk", — ji 
paliepė. 15 “Tu žinai, — jis kalbėjo, — kad karalystė man priklausė 
ir visas Izraelis tikėjosi, kad aš būsiu karaliumi. Bet karalystė perėjo 
mano broliui, nes ją VIEŠPATS jam skyrė. 16 O dabar aš turiu į tave 
vieną prašymą. Neatstumk manęs“. “Sakyk", — ji tarė. !7* Adoni- 
jas kalbėjo: “Prašyčiau pakalbėti su karaliumi Saliamonu, — juk 
jis tau nieko neatsakys, — kad duotų man žmona šunamietę 
Abišagą". 18 “Gerai, — atsakė Batšeba, — aš pakalbėsiu dėl tavęs 
su karaliumi", 

15 Batšeba tad nuėjo pas karalių Saliamoną pakalbėti dėl Ado- 
nijo. Karalius pakilo jos pasitikti ir jai nusilenkė. Tuomet jis at- 


2,17.22-25 Abišaga buvo buvusi karaliaus Dovydo sugulovė (žr. 1 Kar 1,4). Jo 
įpėdinis Saliamonas paveldėjo savo tėvo haremą. Adonijas, prašydamas 
Abišagos sau žmona, grasino Saliamono sosto saugumui ir tapo įtartinų as- 
meniu (žr. 2 Sam 3,6-11; 16,22). 

sisėdo savo soste ir paliepė pastatyti kitą sostą motinai karalienei. 
Ji atsisėdo jo dešinėje. 20 “Aš turiu į tave vieną mažutį prašymą, — 
ji tarė, — neatsisakyk man jį įvykdyti". “Prašyk, mano motina, — 
tarė jai karalius, — nes aš tavęs neatstumsiu". 2! Ji tarė: “Tebūna 
duota šunamietė Abišaga kaip žmona tavo broliui Adonijui“. 22 Ka- 
ralius Saliamonas savo motinai atsakė: “Kam gi prašai Adonijui 
šunamietės Abišagos? Prašyk jam ir karalystės! Juk jis yra mano 
vyresnysis brolis, ir kunigas Abjataras bei Zerujos sūnus Joabas 
yra jo pusėje". 23 Saliamonas prisiekė VIEŠPAČIU, tardamas: “Die- 
vas man tai tepadaro ir tai teprideda, jei už šį sumanymą Adonijas 
neužmokės savo gyvastimi! 24 Todėl dabar, kaip gyvas VIEŠPATS, 
kuris paskyrė mane ir pasodino į mano tėvo Dovydo sostą, kuris, 
kaip buvo pažadėjęs, padarė man namus,* dar šiandien Adonijas 
bus nubaustas mirtimi!“ 25 Karalius Saliamonas tad pasiuntė Jeho- 
jados sūnų Benają įvykdyti bausmę. Taip jis mirė. 


Abjataro ir Joabo likimas 


26 O kunigui Abjatarui karalius tarė: “Eik į savo ūkį Anatote! 
Nors esi mirties vertas, bet šį kartą tavęs mirtimi nebausiu, nes 
nešei mano VIEŠPATIES Dievo Skrynią priešais mano tėvą Dovy- 
dą ir pakėlei visus sunkumus, kuriuos mano tėvas kentėjo. 27 Salia- 
monas tad pašalino Abjatarą iš VIEŠPATIES kunigo tarnybos, taip 
įvykdydamas VIEŠPATIES žodį, kurį jis buvo ištaręs apie Elio na- 
mus Šilo'e. 

28 Apie tai sužinojęs, Joabas nubėgo į VIEŠPATIES Padangtę 
ir laikėsi aukuro ragų. Mat Joabas buvo rėmęs Adoniją, nors Ab- 
salomo jis ir nebuvo rėmęs. 29 Kai Saliamonui buvo pranešta: 
“Joabas nubėgęs į VIEŠPATIES Padangtę ir yra ten šalia aukuro", 
Saliamonas pasiuntė Jehojados sūnų Benają, tardamas: “Eik, pa- 
guldyk jį!* 30 Benajas tad nuėjo į VIEŠPATIES Padangtę ir jam 
tarė: “Taip įsako karalius: 'Išeik!'" “Neišeisiu! — jis atsakė, — čia 
aš mirsiu!" Tada Benajas vėl pranešė karaliui: “Taip kalbėjo 
Joabas, ir taip jis man atsakė". 31 Karalius jam tarė: “Daryk kaip jis 
pasakė. Užmušk ir palaidok jį. Nuimk nuo manęs ir mano tėvo 
namų kaltę už kraują, kurį Joabas išliejo be reikalo. 32 Taip VIEŠ- 


2,24 “... padarė man namus": sukūrė Saliamonui dinastiją. 

PATS sugrąžins jo kraujo kaltę jam ant galvos, nes, mano tėvui neži- 
nant, jis nužudė kalaviju du už save doresnius ir geresnius vyrus 
— Nero sūnų Abnerį, Izraelio kariuomenės vadą, ir Jetero sūnų 
Amasą, Judo kariuomenės vadą. 33 Tekrenta jų kraujo kaltė ant 
Joabo galvos ir galvos jo palikuonių amžinai, bet palaima iš VIEŠ- 
PATIES tebūna su Dovydu, jo palikuonimis, jo namais ir jo sostu 
amžinai". 3*Jehojados sūnus Benajas vėl nuėjo, parbloškė jį ir už- 
mušė. Jis buvo palaidotas savo namuose dykumoje. 35 Kariuomenės 
vadu jo vietoje karalius paskyrė Jehojados sūnų Benają, o vietoje 
Abjataro karalius paskyrė kunigą Zadoką. 


Šimejo mirtis 


36 Tada karalius pasišaukė Šimejį. “Pasistatyk sau namus 
Jeruzalėje, — tarė jam, — ir ten gyvenk. Niekad ir niekur kitur 
neišeik! 37Nes tą dieną, kai išeisi ir pereisi Kidrono slėnį, gali būti 
tikras, kad mirsi. Tavo kraujas kris tau ant galvos“. 3 “Įsakymas 
teisingas, — atsakė Šimejis karaliui, — tavo tarnas taip darys, kaip 
mano viešpats karalius kalbėjo". Šimejis tad gyveno Jeruzalėje il- 
gą laiką. 

39 Atsitiko, kad po trejeto metų du Šimejo vergai pabėgo pas 
Gato karalių Maakos sūnų Achišą. Kai buvo pranešta Šimejui: “Ta- 
vo vergai yra Gate", * Šimejis leidosi į kelionę. Pasibalnojęs asilą, 
nuvyko į Gatą pas Achišą ieškoti savo vergų. Iš Gato Šimejis su- 
grįžo su savo vergais. *1 Kai Saliamonui buvo pranešta, kad Šime- 
jis buvo nuvykęs iš Jeruzalės į Gatą ir sugrįžęs, *2 karalius liepė 
pašaukti Šimejį ir jam tarė: “Argi aš neprisaikdinau tavęs VIEŠPA- 
ČIU ir neįspėjau tavęs, tardamas: “Tą dieną, kai paliksi miestą ir bet 
kur nueisi, tikrai mirsi'? Argi tu man neatsakei: Įsakymas teisin- 
gas. Aš sutinku'? 43 Kodėl tad nesilaikei VIEŠPAČIUI duotos prie- 
saikos ir įsakymo, kurį aš tau daviau?" 44 Be to, karalius Šimejui 
pridėjo: “Savo širdyje tu žinai visa pikta, kurį padarei mano tėvui 
Dovydui. Nūn VIEŠPATS sugrąžina tavo pikta tau pačiam ant 
galvos. 45 Bet karalius Saliamonas bus palaimintas, ir Dovydo 
sostas išliks VIEŠPATIES akivaizdoje amžinai!" 
ir paguldė Šimejį. Taip jis mirė. 

Dabar karalystė buvo saugi Saliamono rankose. 

3 
Saliamono išmintis 


1 Saliamonas tapo faraono, Egipto karaliaus,* žentu. Jis paėmė 
faraono dukterį žmona ir parvedė ją gyventi į Dovydo miestą, kol 
nepabaigs statyti savo rūmų, VIEŠPATIES Namų ir mūro sienų 
aplink Jeruzalę. 2 O žmonės vis dar atnašaudavo aukas aukštumų 
alkose,* nes VIEŠPATIES vardui Namai dar nebuvo pastatyti. 

3 Saliamonas mylėjo VIEŠPATĮ, elgdamasis pagal savo tėvo Do- 
“ vydo įstatus, tačiau ir jis atnašaudavo aukas ir smilkalus aukštumų 
alkose. + Karalius vykdavo į Gibeoną atnašauti auką, nes ten buvo 
pagrindinė aukštumų alka. Ant to aukuro Saliamonas atnašaudavo 
tūkstantį deginamųjų aukų. 5 Gibeone VIEŠPATS pasirodė Salia- 
monui naktį sapne. “Prašyk, ko nori, kad tau duočiau", — tarė 
VIEŠPATS. 5Saliamonas atsakė: “Tu parodei didelį gailestingumą 
savo tarnui, mano tėvui Dovydui, nes jis tavo akivaizdoje buvo tau 
ištikimas, teisus ir doros širdies. Tu irgi išlaikei jam šią didelę išti- 
kimą meilę, duodamas jam sūnų sėdėti jo soste, kaip tai vyksta 
šiandien. 7 Taigi dabar, o VIEŠPATIE, mano Dieve, tu padarei savo 
tarną karaliumi mano tėvo Dovydo vietoje, nors aš esu tik jaunas 
vaikinas.* Dar nežinau nei kaip išeiti, nei kaip pareiti. š O tavo tar- 
nas yra tautoje, kurią tu išsirinkai, gausioje tautoje, kuri dėl gausy- 
bės negali būti nei suskaičiuota, nei suskaityta. > Todėl suteik savo 
tarnui imlią širdį, kad galėtų valdyti tavo tautą ir suprastų, kas gera 
ir kas pikta. Juk kas kitaip gali valdyti šią tavo gausią tautą?" 

10 Saliamono prašymas rado malonę VIEŠPATIES akyse. !! Die- 
vas jam tarė: “Kadangi to tu prašei, — neprašei nei ilgo gyvenimo 
ir turtų sau, neprašei nei savo priešų gyvasties, bet prašei sau im- 
laus įžvalgumo, kad galėtumei žinoti, kas yra teisinga, — 12 dabar 
aš tau įvykdau, kaip prašei. Iš tikrųjų suteikiu tau išmintingą ir įžval- 


3,1 Tapatybė faraono, kurio dukterį Saliamonas paėmė žmona, nėra žinoma. 

3,2“... atnašaudavo aukas aukštumų alkose": ilgainiui Jahvės, Sandoros Dievo 
garbinimas aukštumų alkose — šventovėse — buvo uždraustas karaliui 
Jošijui valdant (žr. 2 Kar 12,1-14). Pats karalius Saliamonas atnašavo aukas 
pagrindinėje Gibeono alkoje. 

3,7“... esu tik jaunas vaikinas": Saliamonas turbūt turėjo dvidešimt metų. 

gią širdį. Tokio kaip tu nebuvo prieš tave ir toks kaip tu nekils po 
tavęs. 13 Suteiksiu tau taip pat ir ko neprašei — turtų ir garbės visam 
tavo gyvenimui. Joks kitas karalius tau neprilygs. 14 Be to, jei eisi 
mano keliais, laikydamasis mano įstatų ir įsakymų, kaip tavo tėvas 
Dovydas kad ėjo, suteiksiu tau ilgą gyvenimą". 

15 Tada Saliamonas pabudo: žiūri, tai buvo sapnas! Sugrįžęs į 
Jeruzalę, jis atsistojo priešais VIEŠPATIES Sandoros Skrynią, at- 
našavo deginamųjų aukų, bendravimo atnašų ir iškėlė pokylį 
visiems savo dvariškiams. 


Saliamono sprendimas 


16* Tuo metu pas karalių atėjo dvi moterys paleistuvės ir jam 
prisistatė, 17 Viena moteris tarė: “Prašyčiau, mano viešpatie! Ši mo- 
teris ir aš gyvename tuose pat namuose. Jai esant namuose, aš pa- 
gimdžiau kūdikį. 18 Atsitiko, kad trečią dieną po to, kai aš pagim- 
džiau, ir ši moteris pagimdė. Mudvi buvome drauge. Kito žmogaus 
namuose su mumis nebuvo, tik mes dvi buvome namuose. !9 Naktį 
šios moters sūnus mirė, nes ji miegodama jį nugulė. 20 Atsikėlusi 
vidurnaktį, tavo tarnaitei miegant, ji paėmė mano sūnų iš mano 
pašonės ir pasiguldė jį sau prie krūtinės, o savo mirusį sūnų pagul- 
dė man prie krūtinės. 2! Kai aš rytą atsikėliau savo sūnaus žindyti, 
žiūriu, jis negyvas. Bet kai jį iš arčiau ryto metą apžiūrėjau, man 
buvo aišku, kad jis nebuvo tas sūnus, kurį buvau pagimdžiusi". 

22 Bet kita moteris prakalbėjo: “Ne! Šis yra mano sūnus — 
gyvasis, o negyvasis yra tavo!" O pirmoji kartojo: “Ne! Negyvasis 
sūnus yra tavo, 0 gyvasis sūnus yra mano!“ Taip juodvi ginčijosi 
karaliaus akivaizdoje. 

23 Tada karalius tarė: “Viena sako: 'Šis yra mano sūnus — gy- 
vasis, o kita sako: “Tai netiesa! Tavo sūnus yra negyvasis, o mano 
sūnus — gyvasis". 24 Karalius tad įsakė: “Atneškite man kalaviją“. 
Atnešus karaliui kalaviją, 25 karalius tarė: “Padalykite gyvąjį vaiką 
į dvi dalis, duokite pusę vienai ir pusę kitai". 

26 Moteris, kurios sūnus buvo gyvasis berniukas, degdama meile 
savo sūnui, maldavo karaliaus. “Prašyčiau, mano viešpatie! — ji 


3,16-28 Vienas iš garsiausių pasakojimų apie Saliamono išmintį. 

šaukė, — duoti jai gyvąjį vaiką! Tik jo neužmuškite!" O kita 
reikalavo: “Tenebūna nei mano, nei tavo. Padalykite!“ 27 Tada kara- 
lius atsakė: “Atiduokite pirmajai gyvąjį berniuką, — jis tarė, — 
neužmuškite jo! Ji yra jo motina“. 

2š Visas Izraelis išgirdo apie tokį karaliaus nuosprendį. Visi 
jautė pagarbą karaliui, nes matė, kad jis turėjo Dievo išmintį tei- 
singumą vykdyti. 


4 
Aukštieji Saliamono pareigūnai 


! Dabar Saliamonas buvo karaliumi visam Izraeliui. 2 Jo 
aukštieji pareigūnai buvo šie: 

kunigo Zadoko sūnus Azarijas — kunigas; 

3 Šišos sūnūs Elihorefas ir Ahijas — raštvedžiai; 

Ahiludo sūnus Jehošafatas — kancleris; 

* Jehojados sūnus Benajas vadovavo kariuomenei; 

Zadokas ir Abjataras — kunigai; 

3 Natano sūnus Azarijas — valdytojų galva; 

kunigo Natano sūnus Zabudas - kunigas ir karaliaus palydovas; 

6 Ahišaras — karaliaus dvaro prievaizdas; 

ir Abdos sūnus Adoniramas — lažo prievaizdas. 

7* Visam Izraeliui Saliamonas turėjo dvylika valdytojų. Kara- 
lių ir jo dvarą jie aprūpindavo maistu. Kiekvienas jų turėjo aprūpinti 
maistu po vieną mėnesį per metus. š Jų vardai buvo šie: . 

Ben-Huras Efraimo aukštumose; 

9 Ben-Dekeris Makaze, Šaalbimuose, Bet-Šemeše ir Elon-Bet- 
—Hanane; 

10 Ben-Hesedas Arubotuose, — jis valdė Soko ir visą Hefero 
sritį; 

11 Ben-Abinadabas visame Nafat-Dore, — jo žmona buvo 
Saliamono duktė Tafata; 


4,7-19 Naujos Saliamono administracinės sritys nesiderino su senosiomis giminių 
ribomis. Saliamono įvesta karalystės administracija išsilaikė, su nežymiais 
pakeitimais, per visą Izraelio ir Judo monarchijos istoriją. Ji buvo ir viena 
iš priežasčių, vedusių į maištą ir karalystės padalijimą po Saliamono mir- 
ties, nes Judo, paties karaliaus, giminė, atrodo, nebuvo apkrauta mokesčiais. 

12 Ahiludo sūnus Baanas Taanache, Megide ir visame Bet- 
-Šeane, kuris yra šalia Zaretano žemiau Jezrėelio, — nuo Bet- 
-Šeano lig Abel-Meholos, iki pat kito Jokneamo šono; 

13 Ben-Geberis Ramot-Gileade, valdantis Manaso sūnaus Jairo 
gyvenvietes, esančias Gileade, taip pat ir Argobo sritį, esančią Ba- 
šane, — šešiasdešimt didelių miestų su mūro sienomis ir variniais 
vartų užkaiščiais; 

14 Ido sūnus Ahinadabas Mahanajimuose; 

15 Ahimaazas Naftalio giminėje, — Jis irgi buvo paėmęs žmona 
Saliamono dukterį — Basematą; 

16 Hušajo sūnus Baanas Ašero giminėje ir Bealote; 

17 Paruaho sūnus Jehošafatas Issacharo giminėje; 

Iš Elos sūnus Šimejis Benjamino giminėje; 

19 Urio sūnus Geberis Gileado srityje, amoriečių karaliaus Si- 
hono ir Bašano karaliaus Ogo žemėje. Be to, buvo vienas valdyto- 
jas Judo krašte.* 

20 Judas ir Izraelis buvo taip gausūs, kaip jūros smiltys. Jie val- 
gė bei gėrė ir buvo patenkinti, 


5 
Kiekvienas gyveno po savo vynmedžiu 


1! Saliamono valdžia apėmė visas karalystes nuo Eufrato iki fi- 
listinų krašto, net iki pat Egipto ribos. Jos davė duoklę ir buvo Sa- 
liamonui pavaldžios per visą jo gyvenimą. 

2 Kasdienis Saliamono aprūpinimas maistu buvo trisdešimt ko- 
rų* rinktinių miltų, šešiasdešimt korų rupių miltų, > dešimt penėtų 
jaučių, dvidešimt jaučių iš ganyklos, ir šimtas avių bei ožkų, neskai- 
tant stirnų, gazelių, stirninų ir penėtų paukščių. * Nes jis valdė visą 
sritį į vakarus nuo Eufrato, visus karalius į vakarus nuo Eufrato, nuo 
Tifsaho iki Gazos, ir taikiai gyveno su visais aplinkiniais kaimynais. 


4,19 “... vienas valdytojas Judo krašte": Judo kraštas buvo paties Saliamono gi- 
minės žemė. Taigi karaliaus žemė turėjo ypatingą administraciją, skirtingą 
nuo dvylikos sričių, turėjusių aprūpinti karalių ir jo dvarą maistu po vieną 
mėnesį per metus. 

5,2“... korfų)": kor(as), arba homer(as], didžiausias "maišas" — saikas mil- 
tams ir grūdams, maždaug 393 litrų. 

5Per visą Saliamono gyvenimą Judas ir Izraelis, nuo Dano iki 
Beer-Šebos, gyveno saugiai, kiekvienas žmogus po savo vynmedžiu 
ir figa. 6 Saliamonas turėjo keturiasdešimt tūkstančių gardų savo 
kovos vežimų arkliams ir dvylika tūkstančių raitelių. 7 Anie valdy- 
tojai, kiekvienas per savo mėnesį, būdavo, aprūpina maistu Salia- 
moną ir visus, kurie ateidavo sėstis prie Saliamono stalo. Jie steng- 
davosi, kad nieko netrūktų. * Pagal savo pareigą, kiekvienas jų at- 
gabendavo taip pat ir miežių bei šiaudų arkliams ir ristūnams į 
vietas, kur jie buvo laikomi, 


Saliamono garsas 


»* Be to, Dievas apdovanojo Saliamoną nepaprastai didele 
išmintimi ir įžvalgumu, — neaprėpiama širdimi, kaip neaprėpia- 
mos yra pajūrio smiltys. 19 Saliamono išmintis tad viršijo išmintį 
visų rytiečių, ir išmintį viso Egipto. *! Jis buvo išmintingesnis už vi- 
sus Žmones, išmintingesnis už Etaną Ezrahietį* ir už Maholo 
sūnus — Hemaną, Chalkolą ir Dardą. Jo garsas pasklido po visas 
kaimynų tautas. 12 Jis sudėjo tris tūkstančius patarlių, o jo dainų 
buvo tūkstantis ir penkios. 13 Jis galėdavo kalbėti apie medžius, nuo 
kedro, esančio Libane, iki izopo, augančio sienoje; jis galėdavo 
kalbėti apie gyvulius, paukščius ir žuvis. 14 Saliamono klausytis 
atvykdavo iš visų kraštų Žmonės, siunčiami visų žemės karalių, iš- 
girdusių apie jo išmintį. 


Saliamonas ruošiasi statyti Šventyklą 


15 Tyro karalius Hiramas, išgirdęs, kad Saliamonas buvo patep- 
tas karaliumi vietoje savo tėvo, nusiuntė savo dvariškius pas jį, nes 
buvo visad buvęs Dovydo bičiulis. 16 Saliamonas pasiuntė Hiramui 
tokį žodį: !7 “Tu žinai, kad mano tėvas negalėjo statyti Namų VIEŠ- 
PATIES, savo Dievo, vardui dėl jam grasinančių priešų, kol VIEŠ- 
PATS nebuvo jų padėjęs jam po kojų padais. 18 Betgi dabar VIEŠ- 


5,9-14 Šv. Rašte išmintis turi glaudų ryšį su Saliamonu. Apskritai, išmintis sie- 
jama su Saliamonu, kaip įstatymdavystė su Moze ir psalmės su Dovydu. 
Žr. Pat 1,1; Koh 1,1.12. 

5,11 “... už Etaną Ezrahietį": Etaną, tą Vietinį, t.y. garsųjį kanaanietį išminčių. 

PATS, mano Dievas, suteikė man ramybę visur aplinkui. Nėra nei 
priešų, nei nelaimių. 19 Ketinu tad pastatyti Namus VIEŠPATIES, 
savo Dievo, vardui, kaip VIEŠPATS yra mano tėvui pasakęs: “Tavo 
sūnus, kurį aš posodinsiu į tavo sostą vietoje tavęs, pastatys Namus 
mano vardui. 20 Įsakyk tad, kad Libane man būtų kertami kedrai. 
Mano tarnai darbuosis su tavo tarnais, ir aš mokėsiu tau kokią tik 
nustatysi algą savo tarnams, nes tu žinai, kad niekas pas mus 
nemoka taip medžių kirsti, kaip sidoniečiai".* 

21 Saliamono žodžius išgirdęs, Hiramas labai apsidžiaugė. 
“Tebūna pašlovintas šiandien VIEŠPATS, — jis tarė, — kad davė 
Dovydui išmintingą sūnų šiai gausiai tautai valdyti!“ 22 Hiramas 
pasiuntė Saliamonui žodį: “Aš gavau žinią, kurią man siuntei. Aš 
patieksiu tau visus kedro ir kipariso rąstus, kurių tau reikia. 3 Mano 
tarnai nugabens juos nuo Libano prie jūros, aš paliepsiu juos 
surišti jūroje į sielius ir nuplukdyti į vietą, kurią tu nurodysi. Ten 
paliepsiu juos išardyti, kad galėtum juos pasiimti. O tu, savo ruož- 
tu, patieksi mano šeimynai maisto, kokį būsiu nurodęs“. 24 Hiramas 
tad patiekė Saliamonui kedro ir kipariso rąstų, kiek tik jam reikėjo, 
25 o Saliamonas, savo ruožtu, davė Hiramui dvidešimt tūkstančių 
korų kviečių kaip maistą jo šeimynai, ir dvidešimt korų rinktinio 
aliejaus. Toks buvo metinis Saliamono atsilyginimas Hiramui. 
26 VIEŠPATS tad suteikė Saliamonui išminties, kaip buvo jam paža- 
dėjęs. Tarp Hiramo ir Saliamono buvo taika, ir jiedu sudarė sandorą. 

27 Karalius Saliamonas uždėjo lažo tarnybą visam Izraeliui. Į 
lažo tarnybą paimtųjų buvo trisdešimt tūkstančių vyrų. 2š Jis siuntė 
juos į Libaną po dešimt tūkstančių kas mėnesį pamainomis taip, kad 
jie išbūdavo vieną mėnesį Libane, o du mėnesius namie. Adonira- 
mas buvo lažo darbų prievaizdas. 29 Be to, Saliamonas turėjo ir 
septyniasdešimt tūkstančių nešikų bei aštuoniasdešimt tūkstančių 
akmenskaldžių kalnuose, 39 neskaitant trijų tūkstančių trijų šimtų 
pareigūnų, vadovavusių darbams ir prižiūrėjusių darbininkų pa- 
mainas. 


5,20 “... sidoniečiai": taip yra vadinami finikiečiai. Jie iš savo dviejų miestų — 
Tyro ir Sidono — išvystė plačią jūrų prekybą. Vėliau jie įkūrė savo gar- 
siausią nausėdiją — Kartaginą — šiaurės Afrikoje. 

31 Karaliaus įsakymu jie skaldė didžiulius rinktinio akmens 
luitus, kad Namams pamatai būtų padėti iš tašytų akmenų. 32 Juos 
tašė Saliamono statytojai, Hiramo statytojai ir Gebalo vyrai. Taip 
buvo paruošti Namų statybai rąstai ir akmenys. 


6 
Šventyklos statyba 


1* Keturi šimtai aštuoniasdešimtaisiais metais po izraeliečių 
išėjimo iš Egipto žemės, Zivo mėnesį — tai yra antrą metų mMė- 
nesį, ketvirtaisiais savo karaliavimo metais Izraelyje, Saliamonas 
pradėjo statyti VIEŠPATIES Namus. Namai, Saliamono statomi 
VIEŠPAČIUI, buvo šešiasdešimties 2 uolekčių* ilgio, dvidešimties 
uolekčių pločio ir trisdešimties uolekčių aukščio. 3 Prieangis prieš 
Didžiąją Namų navą buvo dvidešimties uolekčių platumo, skersai 
Namų plotį, o joilgis Namų priekyje buvo dešimties uolekčių. + Lan- 
gus Namams padarė įdubose, su rėmais. 5 Iš lauko pusės prie 
Namų sienos, aplinkui išorinę Namų sieną, supančią Didžiąją navą 
ir Vidinę šventovę, jis pastatė statinį su aukštais ir padarė visur 
aplinkui šoninius kambarius. * Apatinis aukštas buvo penkių uolek- 
čių pločio, vidurinis šešių uolekčių pločio, ir tretysis septynių 
uolekčių pločio, nes aplinkui Namus iš lauko pusės jis padarė ats- 
paras sienoje, kad sijos nebūtų įleistos į Namų sienas. 

7 Namus statant, buvo naudojami tik tašyti akmenys, atskelti 
skaldykloje. Nei plaktuko, nei kirvio, nei bet kokio kito geležinio 
įrankio nesigirdėjo Namuose juos statant. 

š Įėjimas į vidurinį aukštą buvo dešiniajame Namų šone. 
Sraigtiniais laiptais buvo įeinama į vidurinio aukšto kambarius, o 
iš vidurinio aukšto į trečiojo aukšto kambarius. ? Užbaigęs Namus 
statyti, Saliamonas apmušė Namus kedro sijomis ir lentomis. 10 Jis 


6,1 Viešpaties Šventyklos statymas savo reikšme čia sugretinamas su tautos 
sukūrimu po išėjimo iš Egipto. Abiejų įvykių centras yra Dievas, kadaise 
išsirinkusis Izraelį savo tauta, kuris dabar išsirenka vietą, kur turi būti stato- 
mi jo Namai — Šventykla (žr. Įst 12,4-18.26). Metai nurodomi apvaliu 
skaičiumi — 480, kuris atitinka dvylika kartų. Ketvirtieji Saliamono kara- 
liavimo metai — maždaug 968 m. prieš Kristų. 

6,2-6 Uolektis: 45.7 cm. 

pastatė statinį su aukštais palei visus Namus; kiekvienas aukštas bu- 
vo penkių uolekčių aukščio, prijungtas prie Namų kedrinėmis si- 
jomis. 

11* Tada atėjo Saliamonui VIEŠPATIES žodis: 12 “Dėl Namų, 
kuriuos statai: jeigu elgsiesi pagal mano įstatus, paklusi mano įsa- 
kams ir laikysiesi ištikimai visų mano įsakymų, tau įvykdysiu 
pažadą, kurį daviau tavo tėvui Dovydui. 13 Aš gyvensiu tarp Izrae- 
lio vaikų, ir niekad nepaliksiu savo tautos Izraelio“. 


Šventyklos apstatymas: Šventų Šventoji 


14 Saliamonas pabaigė statyti Namus. 55 Iš vidaus jis apmušė 
Namų sienas kedrinėmis lentomis. Namų vidaus sienas nuo aslos iki 
lubų jis apdengė medžiu. Jis išgrindė ir Namų aslą kipariso 
lentomis. 16 Už dvidešimties uolekčių nuo Namų galo jis pastatė 
kedrinių lentų pertvarą nuo aslos iki sijų ir taip padarė Vidinę šven- 
tovę — Šventų Šventąją. !7 Priekinė Namų dalis, tai yra Didžioji na- 
va, buvo keturiasdešimties uolekčių. 13 Namų vidaus kedrų lentos 
buvo išraižytos moliūgų ir žiedų taurelių raižiniais. Visa apmušta 
kedru; akmens nesimatė niekur. 1? Pačioje Namų gilumoje jis 
įrengė Vidinę šventovę,* kad ten būtų padėta VIEŠPATIES San- 
doros Skrynia. 20 Vidinės šventovės vidus buvo dvidešimties 
uolekčių ilgio, dvidešimties uolekčių pločio ir dvidešimties uolekčių 
aukščio. Jis aptraukė jos vidų grynu auksu ir pastatė ten kedro 
aukurą. 2! Saliamonas aptraukė Namų vidų grynu auksu, įdėjo 
auksines grandines į vidinės šventovės duris. Jis aptraukė vidinę 
šventovę auksu. 22 Po to jis aptraukė auksu visus Namus ir paauk- 
savo net visą vidinės šventovės aukurą. Taip tad visi Namai buvo 
užbaigti, 


6,11-13 Viešpaties žodis, pabaigus statybą, yra ženklas, kad Dievas priima dar- 
bą ir jam pritaria. Nepaisant to, Dievo pažado, duoto Dovydui ir jo pa- 
likuonims, įvykdymas priklausys nuo to, kaip Dovydo palikuonys laikysis 
Dievo įsakų ir įsakymų. 

6,19 “... Vidinę šventovę": Šventų Šventoji — pati švenčiausia Dievo Namų da- 
lis, skirta tik Viešpačiui. Čia gyvena jo Artumas tarsi soste tarp kerubų vir- 
šum Sandoros Skrynios (žr. 2 Kar 6,23-23; 2 Kr 3,10-13). Žr. Iš 25,18-22. 

1 Kar 6,23-38 
Sparnuotieji gyvūnai 


23 Vidinėje šventovėje jis padarė iš alyvos medžio du kerubus. 
Kiekvieno jų aukštis buvo dešimt uolekčių. 24 Vienas kerubo spar- 
nas buvo penkių uolekčių, ir kitas kerubo sparnas buvo penkių 
uolekčių. Taigi sparnų ilgis nuo vieno sparno galo iki kito sparno 
galo buvo dešimt uolekčių. 25 Taip pat ir antrojo kerubo sparnų il- 
gis buvo dešimt uolekčių. Abu kerubai buvo to paties dydžio ir 
turėjo tokią pat išvaizdą: 26 vieno kerubo aukštis buvo dešimt 
uolekčių, ir antrasis kerubas buvo to paties aukščio. 

27 Kerubai buvo pastatyti vidiniame Namų kambaryje. Kerubų 
sparnai buvo taip išskleisti, kad vieno kerubo sparnas lietė vieną 
sieną ir antro kerubo sparnas lietė kitą sieną. O kiti du sparnai bu- 
vo Namų vidurio link, ir sparnas lietė sparną. 2š Ir kerubus jis 
paauksavo. 

29 Visur ant Namų sienų, iš vidaus ir iš lauko pusės, jis padarė 
kerubų, palmių ir žiedų taurelių įraižas. 30 Namų vidaus ir lauko aslą 
jis aptraukė auksu. 


Durys 


31 Duris į Vidinę šventovę jis padarė iš alyvos medžio. Durų 
sąrama ir staktos buvo penkiašonės. 32 Dvigubosios durys buvo iš 
alyvos medžio. Ant jų jis padarė kerubų, palmių ir žiedų taurelių 
įraižas, aptraukė duris auksu ir paauksavo kerubus ir palmes. 33 
Įėjimui į Didžiąją navą jis padarė panašias staktas iš alyvos 
medžio, keturkampes, 34ir dvigubas duris iš kipariso. Kiekvienos 
durys buvo iš dviejų suveriamų dalių. 35 Ant jų jis padarė kerubų, 
palmių bei žiedų taurelių įraižas, aptraukdamas jas auksu, vienodai 
paskleistu ant įraižų. 36 Vidaus kiemo sieną jis pastatė iš trijų eilių 
tašytų akmenų ir vienos eilės kedro rąstų. 


Šventyklos data 
37 Ketvirtaisiais metais, Zivo mėnesį, buvo padėti VIEŠPATIES 
Namų pamatai. 32 Vienuoliktaisiais metais, Bulo mėnesį, — tai yra 


aštuntą mėnesį, — Namai ir visos jų dalys buvo užbaigta taip, kaip 
buvo sumanyta. Taigi Saliamonas statė juos septynerius metus. 

2 Kar 7,1-12 
7 
Saliamono rūmai 


1 O savo rūmus Saliamonas statė trylika metų, kol jo rūmai 
buvo visiškai užbaigti. 

2 Libano miško Rūmus jis pastatė ant keturių eilių kedrinių 
šulų, su tašytomis kedro medžio sijomis virš šulų. Rūmai buvo šim- 
to uolekčių ilgio, penkiasdešimties uolekčių pločio ir trisdešimties 
uolekčių aukščio. > Kedro medžio lubos buvo suklotos sijų, laikomų 
keturiasdešimties penkių šulų, po penkiolika kiekvienoje eilėje. 
*Viename ir kitame gale buvo trys langų rėmų eilės su trim langų 
aukštais vienas priešais kitą. 5 Visų tarpdurių staktos buvo stačia- 
kampės; tarpduriai buvo vieni priešais kitus, po tris abiejuose 
galuose. 

6* Šulų salę jis padarė penkiasdešimties uolekčių ilgio ir tris- 
dešimties uolekčių pločio. Priekyje buvo prieangis su šulais, o 
prieš juos uždanga. 

7 Jis padarė Sosto salę — Teismo salę, kurioje turėjo spręsti by- 
las. Ji buvo išmušta kedro medžiu nuo grindų lig lubų sijų. 

s Namai kieme už salės, tarnavę jam kaip buveinė, buvo tokios 
pat statybos. Saliamonas taip pat pastatė ir rūmus, panašius į šią 
Salę, faraono dukteriai, kurią jis buvo vedęs. 

> Visi šie pastatai, nuo pamatų iki stogo ir iš lauko iki pat 
didžiojo kiemo, buvo statomi iš rinktinių akmenų, nutašytų pagal 
mastą ir apdailintų pjūklais iš visų pusių. 10 Pamatai buvo iš di- 
džiulių luitų rinktinio akmens — akmenys aštuonių ir dešimties 
uolekčių. !! Ant jų buvo dedami rinktiniai akmenys, nutašyti pagal 
mastą, ir kedro rąstai. 12 Didysis kiemas buvo aptvertas aplinkui 
trimis eilėmis tašytų akmenų ir viena eile kedro rąstų. Taip buvo 
aptverti ir vidinis VIEŠPATIES Namų kiemas bei Namų prieangis. 


7,6-12 Išsamus karaliaus rūmų ir administracinių pastatų statybos aprašas. Jie bu- 
vo pastatyti prie pat Šventyklos pietų pusėje. 

„— J Kar 7,13-22 
Šventyklos apstatymas 


13* Karalius Saliamonas pasiuntė pakviesti iš Tyro Hiramą. !4Jis 
buvo vienos našlės iš Naftalio giminės sūnus, kurio tėvas, žmogus 
iš Tyro, buvo buvęs varkalys. Jis buvo apdovanotas išmintimi, 
gabumais ir įgūdžiais padirbti visokių daiktų iš vario. Atvykęs pas 
karalių Saliamoną, jis atliko jam visus darbus. 


Varinės kolonos 


15* Jis nuliejo iš vario du šulus. Pirmasis šulas buvo aštuonio- 
likos uolekčių aukščio, ir aplink jį apteko dvylikos uolekčių virvė. 
Toks buvo ir antrasis šulas. 16 Jis padarė dvi galvenas, nulietas iš 
vario, uždėti ant šulų viršaus. Viena galvena buvo penkių uolekčių 
aukščio, ir kita galvena buvo to paties aukščio. 17 Galvenos ant šulų 
viršaus buvo dengtos girliandų pynėmis. Po septynias vienai galve- 
nai, ir po septynias kitai galvenai. 1š Jis šulus taip padarė, kad jie 
turėjo dvi granatmedžio obuolių eiles, aplink vienos galvenos 
pynių viršų, ant šulų esančioms galvenoms apdengti. Panašiai 
padarė ir su kita galvena. !9 Galvenos ant prieangio šulų buvo leli- 
jos išvaizdos, keturių uolekčių aukščio; 20 tokios pat buvo ir gal- 
venos ant dviejų šulų aukščiau ir šone iškilimo, esančio prie pynių. 
Aplink vieną galveną buvo eilėmis pridėta du šimtai granatmedžio 
obuolių; tiek pat jų buvo ir ant kitos galvenos. 2! Jis pastatė šulus 
Didžiosios navos prieangyje: vieną šulą pastatė dešinėje ir pavadi- 
no Jachinu, o kitą šulą pastatė kairėje ir pavadino Boazu. 22 Virš 
šulų buvo lelijos išvaizdos galvenos. Taip šulų darbai buvo užbaigti. 


7,13-14 Amatininkas Hiramas iš Tyro buvo Tyro karaliaus Hiramo bendra- 
vardis. Žr. 2 Kr 2,13. Šiame tekste jis vadinamas Huram-Abi. 

7,15-22 Prieangio priekyje buvo pastatyti du didžiuliai, nepritvirtinti, tuščia- 
viduriai šulai, vadinami Jachin(u) ir Boaz(u). Jų vardai turbūt reiškia: 
“(Dievas]) įkuria" ir “[Jis) ateina su jėga". Be abejo, patys šulai turėjo 
simbolinę reikšmę, pavyzdžiui, “Gyvybės medis“, kuri nūdien lieka mums 
nežinoma. Apie šulų apeiginį vaidmenį žr. 2 Kar 11,14; 23,3. 

1 Kar 7,23-33 
Varinė jūra 


23* Tada buvo nulieta jūra. Ji buvo apskrita, dešimties uolekčių 
nuo vieno briaunos krašto iki kito, ir penkių uolekčių aukščio. 
Trisdešimties uolekčių virvė buvo jos mastas aplinkui briauną. 24Že- 
miau briaunos, visur aplinkui supdami jūrą, buvo moliūgų pavidalai, 
kiekvienas dešimties uolekčių dydžio. Moliūgų pavidalų buvo dvi 
eilės, nulietų tuo pačiu metu, kai jūra buvo liejama: 35 Ji stovėjo 
ant dvylikos jaučių: trys buvo atgręžti į šiaurę, trys atgręžti į 
vakarus, trys atgręžti į pietus ir trys atgręžti į rytus. Jūra buvo ant 
jų pastatyta. Jaučių užpakaliai buvo nugręžti į vidaus pusę. 26 Jūros 
storis buvo delno platumo, o jos briauna buvo padaryta kaip briau- 
na taurės, tarsi lelijos žiedas. Joje tilpo du tūkstančiai batų. 


Pastovai su ratais ir variniai praustuvai 


27 *Jis padarė ir dešimt varinių pastovų praustuvams. Kiekvie- 
nas pastovas buvo keturių uolekčių ilgio, keturių uolekčių pločio ir 
trijų uolekčių aukščio. 23 Pastovų sandara buvo tokia: jie turėjo 
įsprūdas, o įsprūdos buvo įrėmintos. 2? Įsprūdose buvo įraižyti liū- 
tai, jaučiai ir kerubai. Ant rėmų, virš bei žemiau liūtų ir jaučių, 
buvo plakto metalo įvijos. 30 Kiekvienas pastovas turėjo keturis 
varinius ratus ir dvi varines ašis; ant jo keturių kampų buvo atramos 
praustuvui. Atramos po praustuvu buvo nulietos su įvijomis 
kiekviename šone. 31 Virš praustuvo kilo uolekties aukščio vainikas 
su apskritu piltuvu į pusantros uolekties gylio indą. Ir ant piltuvo 
buvo įraižų. Įsprūdos buvo keturkampės, ne apskritos. 32 Po įsprū- 
domis buvo keturi ratai. Ratų ašys buvo pastovuose. Kiekvieno ra- 
to aukštis buvo pusantros uolekties. 33 Ratų sandara buvo kaip pa- 


7,23-26 Lietinė “Jūra" buvo didžiulis apskritas dubus indas, stovintis ant dvy- 
likos jaučių. Joje tilpo 2000 batų — "kibirų". Vienas batas buvo lygus 39.3 
litrams. Pasak 2 Kr 4,6 teksto, jūra tarnavo kunigams apsiplauti, tačiau 
sunku įsivaizduoti, kaip jie tai galėjo padaryti, nes jūros briauna buvo maž- 
daug per du metrus aukščiau už aslą. Atrodo, kad jūra turėjo simbolinę 
reikšmę (“gyvastį duodantis vanduo"). Galima ją palyginti su Egipto šven- 
tyklų dirbtiniais ežerais. O jautis Artimųjų Rytų religijose buvo apvaisini- 
mo ir jėgos simbolis. Dvylikos jaučių išdėstymas į keturias pasaulio šalis ro- 
do į visuotinę Dievybės gyvastį. 

7,27-39 Pastovai buvo išpuošti, vežimėliai dešimčiai praustuvų pastatyti. 

1 Kar 7,34-50 


prastai būna vežimų ratų sandara. Jų ašys, ratlankiai, stipinai ir 
stebulės — viskas buvo nulieta. 3*Keturiuose kiekvieno pastovo 
kampuose buvo atramos; pastovai ir atramos buvo iš vieno gabalo. 
35 Prie pastovo viršaus buvo pusės uolekties aukščio apskrita juos- 
ta; pastovo viršus, jo šonai ir įsprūdos buvo iš to paties gabalo. 
36 Ant jo paviršiaus, jo šonų ir įsprūdų, kur tik buvo laisvos vietos, 
Hiramas įraižė kerubus, liūtus ir palmes, su įvijomis visur aplinkui. 
37 Taip jis padarė dešimt pastovų praustuvams. Visi buvo panašiai 
nulieti, to paties dydžio ir tos pačios išvaizdos. 

38 Tada jis padarė dešimt varinių praustuvų. Kiekviename 
praustuve tilpo keturiasdešimt batų, kiekvienas praustuvas buvo ke- 
turių uolekčių; ant visų dešimties pastovų buvo po praustuvą. 
Penkis pastovus jis pastatė dešinėje Namų pusėje, o kitus penkis 
kairėje Namų pusėje. Jūrą jis padėjo dešinėje Namų pusėje, prie 
pietrytinio kampo. 


Reikmenys: suvestinė 


40 Hiramas padarė ir puodų, ir bertuvių bei dubenų. Taip Hi- 
ramas pabaigė karaliui Saliamonui visus darbus VIEŠPATIES Na- 
muose: *! du šulus, du galvenų rutulius ant šulų; dvi girliandų pynes 
apdengti dviem galvenų rutuliams virš šulų; 2 keturis šimtus gra- 
natmedžio obuolių dviem girliandų pynėms, — po dvi eiles gra- 
natmedžio obuolių kiekvienai girliandų pynei, — dviem galvenų ru- 
tuliams ant šulų apdengti; 3 dešimt pastovų, dešimt praustuvų ant 
pastovų; *4vieną jūrą ir dvylika jaučių po jūra. 

45 Puodai, bertuvės ir dubenys — visi reikmenys, kuriuos Hi- 
ramas padarė Saliamonui VIEŠPATIES Namams, buvo iš blizgančio 
vario. * Karalius nuliedino juos molio žemėje Jordano lygumoje 
tarp Sukotų ir Zaretano. * Dėl jų gausybės visus tuos reikmenis 
Saliamonas paliko nesvertus; vario svoris nebuvo nustatytas. 

48 Saliamonas padarė visus reikmenis VIEŠPATIES Namuose: 
aukurą iš aukso, stalą Artumo duonai padėti iš aukso, +? žvakides 
— penkias dešinėje ir penkias kairėje — Vidinės šventovės prieky- 
je iš gryno aukso; vainiklapius, lempas bei žirkles iš aukso; 50 tau- 
tes, žnyples, dubenis šlakstymui, lėkštes smilkalams ir keptuves iš 
gryno aukso; vyrius durims vidinio Namų kambario — Šventų 
Šventosios — ir durims Didžiosios navos iš aukso. 

1 Kar 7,51-8,9 


31 Taip buvo pabaigti visi darbai, kurių Saliamonas buvo ėmę- 
sis VIEŠPATIES Namuose. Saliamonas įnešė savo tėvo Dovydo 
šventąsias dovanas — sidabrą, auksą ir reikmenis — ir padėjo jas 
į VIEŠPATIES Namų iždą. 


6 
Skrynia atnešama į Šventyklą 


1* Saliamonui pašaukus, visi Izraelio seniūnai — visi giminių 
galvos ir izraeliečių protėvių namų vadai — susirinko pas karalių 
Saliamoną Jeruzalėje perkelti VIEŠPATIES Sandoros Skrynios iš 
Dovydo miesto, tai yra iš Ziono. 2 Visi Izraelio vyrai susirinko pas 
karalių Saliamoną į iškilmę, Etanimų mėnesį, tai yra septintą mė- 
nesį. 3 Susirinkus visiems Izraelio seniūnams, kunigai pakėlė Skrynią 
nešti. * Jie nešė VIEŠPATIES Skrynią, Susitikimo palapinę ir visus 
Palapinėje buvusius šventuosius reikmenis. Kunigai ir levitai juos 
nešė. 5 Tuo tarpu karalius Saliamonas ir visa pas jį priešais Skrynią 
susirinkusi Izraelio bendrija atnašavo tokią daugybę avių ir jaučių, 
kad nebuvo įmanoma nei suskaityti, nei apskaičiuoti. 

6 Kunigai įnešė VIEŠPATIES Sandoros Skrynią į jos vietą po 
kerubų sparnais į vidinę Namų šventovę, Šventų Šventąją, 7 nės 
kerubai buvo išskleidę savo sparnus virš Skrynios vietos. Kerubai 
iš viršaus pridengė Skrynią ir jos kartis.* 8 Kartys taip kyšojo, kad 
jų galai matėsi iš šventos vietos priešais Vidinę šventovę. Bet iš lau- 
ko jų matyti nebuvo įmanoma. Jos ten tebėra iki šios dienos. ? Skry- 
nioje buvo tik dvi akmeninės plokštės, kurias į ją buvo įdėjęs Mo- 
zė prie Horebo, kai VIEŠPATS sudarė su izraeliečiais Sandorą po 
jų išėjimo iš Egipto žemės. 


8,1-11 Sandoros skrynia amešama į Šventyklą (žr. 2 Sam 6,12-15). Dovydo mies- 
tas, arba Zionas, buvo pietuose nuo Šventyklos — pietrytinėje miesto daly- 
je. Etanimų, arba Tišri, mėnuo buvo rudens mėnuo (rugsėjo — spalio mė- 
nesių dalys). Taigi Šventyklos šventinimas buvo nukeltas vienuolika mėne- 
sių (žr. 1 Kar 6,38) ir sujungtas su rudens Naujųjų metų švente, svarbia 
religine iškilme. 

8,7 Apie kerubus, žr. 1 Kar 6,23-28. Skrynia buvo nešama ant karčių. 

1 Kar 8,10-23 


10 Kunigams išėjus iš šventovės, debesis pripildė VIEŠPATIES 
Namus. !! Kunigai nebegalėjo atlikti savo tarnybos dėl debesies, 
nes VIEŠPATIES šlovė pripildė VIEŠPATIES Namus. 12 Tada 
Saliamonas ištarė: 


“VIEŠPATS pasirinko gyventi 
neperžvelgiamoje tamsoje. * 

13 Nūn pastačiau tau didingus Namus — 
vietą tau gyventi amžinai". 


Saliamono kalba žmonėms 


14 Tada, visai Izraelio bendrijai stovint, karalius atsigręžė vei- 
du į žmones ir palaimino visą Izraelio bendriją. 15 Jis tarė: “Tebū- 
na palaimintas VIEŠPATS, Izraelio Dievas, kuris savo ranka įvyk- 
dė, ką buvo pažadėjęs savo burna mano tėvui Dovydui, tardamas: 
16 "Nuo tos dienos, kai išvedžiau savo tautą Izraelį iš Egipto, 
neišsirinkau miesto nė iš vienos Izraelio giminės statybai Namų, 
kuriuose gyventų mano vardas. Betgi išsirinkau Dovydą valdyti sa- 
vo tautai Izraeliui", 17 Mano tėvas Dovydas svajojo pastatyti Namus 
VIEŠPATIES, Izraelio Dievo, vardui. 18 Bet mano tėvui VIEŠPATS 
tarė: "Gerai darei, kad svajojai pastatyti Namus mano vardui. 19 Ta- 
čiau ne tų Namus pastatysi, bet iš tavęs gimęs tavo sūnus pastatys 
Namus mano vardui“. 20 Nūnai VIEŠPATS įvykdė padarytą pažadą: 
aš tapau savo tėvo Dovydo įpėdiniu, įžengiau į Izraelio sostą, kaip 
VIEŠPATS pažadėjo, ir pastačiau Namus VIEŠPATIES, Izraelio 
Dievo, vardui. 2! Ten aš paruošiau vietą Skryniai, kurioje yra VIEŠ- 
PATIES Sandora, jo sudaryta su mūsų protėviais, kai jis vedė juos 
iš Egipto žemės“. 

Saliamono malda 


22 Tada, visos Izraelio bendrijos akivaizdoje, Saliamonas atsis- 
tojo prieš VIEŠPATIES aukurą ir, pakėlęs rankas į dangų, 23meldėsi: 
“O VIEŠPATIE, Izraelio Dieve, kito Dievo kaip tu nėra nei dangu- 
je aukštai, nei žemėje po dangumi! Tu palaikai savo ištikimos- 


8,12 “... neperžvelgiamoje tamsoje“: vidinė šventovė, Šventų Šventoji vieta, ne- 
turėjo langų ir buvo visiškai tamsi. 


285 


1 Kar 8,24-36 ) 
meilės sandorą su savo tarnais, kurie yra tau ištikimi visa širdimi. 
24 Tu palaikei sandorą, sudarytą su mano tėvu Dovydu, šią dieną 
ranka įvykdei, ką burna buvai pažadėjęs. 25 Todėl dabar, VIEŠPA- 
TIE, Izraelio Dieve, įvykdyk mano tėvui, savo tarnui, ir tą pažadą, 
kurį jam davei, tardamas: “Nestigs tau niekad mano akivaizdoje 
įpėdinio, sėdinčio Izraelio soste, jeigu tik tavo palikuonys bus atidūs 
savo keliui ir elgsis mano akivaizdoje taip, kaip tu elgeisi mano 
akivaizdoje“. 26 Užtat dabar, Izraelio Dieve, tebūna įvykdytas tavo 
pažadas, kurį davei mano tėvui, savo tarnui, Dovydui. 

27 Bet argi iš tikrųjų Dievas gyvens žemėje? Net dangus ir 
dangaus aukštybės negali tavęs sutalpinti. Kaip galėtų tai padaryti 
šie Namai, kuriuos aš pastačiau! 28 Pažvelk maloniai į savo tarno 
maldą ir prašymą, o VIEŠPATIE, mano Dieve, išgirsk šauksmą ir 
maldą, kuria tavo tarnas kreipiasi šiandien į tave. 29 Težvelgia dieną 
ir naktį tavo akys į šiuos Namus, į vietą, apie kurią tu sakei: “Ten 
gyvens mano vardas!', kad išklausytum maldą, kai tavo tarnas mel- 
sis šioje vietoje. 30 Išgirsk maldavimus savo tarno ir maldavimus 
savo tautos Izraelio, kada tik melsis šioje vietoje. Išgirsk savo dan- 
gaus buveinėje, išklausyk ir atleisk! 

31 Kada tik žmogus nusidės artimui, turės duoti priesaiką, kai 
ateis ir prisieks prieš tavo aukurą šiuose Namuose, 32 tada išgirsk 
danguje ir nedelsk duoti savo tarnams nuosprendį, pasmerkdamas 
kaltąjį bei uždėdamas jam ant galvos bausmę už jo elgesį ir apgin- 
damas teisųjį bei atlygindamas jam pagal jo teisumą. 

33* Jeigu tavo tauta Izraelis būtų priešo nugalėta, nes ji tau nu- 
sidėjo, bet grįžtų vėl pas tave, šlovintų tavo vardą, siųstų tau maldą 
ir prašymą šiuose Namuose, 3*tada išklausyk danguje, atleisk savo 
tautos Izraelio nuodėmę ir sugrąžink juos vėl į kraštą, kurį davei jų 
protėviams. 

35 Jeigu dangus būtų uždarytas ir nebūtų lietaus dėl to, kad jie 
tau nusidėjo, ir tu juos baudi, bet jie melstųsi šioje vietoje, šlovin- 
tų tavo vardą ir gręžtųsi nuo savo nuodėmės, 36 tada išklausyk dan- 
guje ir atleisk savo tarnų, savo tautos Izraelio, nuodėmę, pamoky- 
damas juos tikrojo kelio, kuriuo jie turi eiti. Suteik lietaus savo kraš- 
tui, kurį davei savo tautai kaip paveldą. 


8,33-34.46-53 Šios nuorodos į izraeliečių tremtį yra vėlesni intarpai į Saliamono | 
kalbą. Jos siejamos su Babilonijos tremtimi, kurią izraeliečiai išgyveno ke- 
turis šimtmečius vėliau. 

37 Jeigu krašte kiltų badas ar maras, jeigu ištiktų amaras ar 
miltligė, skėriai ar vikšrai, jeigu priešas apgultų juos kurioje nors 
krašto gyvenvietėje, — kokia tik bebūtų nelaimė ir kokia tik be- 
būtų liga, — 38 jeigu tuomet būtų kokia nors malda ar koks nors 
prašymas pavienio žmogaus ar visos tavo Izraelio tautos, pajutusių 
savo širdies nelaimę ir tiesiančių rankas šių Namų link, 3? tada 
išklausyk savo dangaus buveinėje, atleisk ir nedelsk veikti! Tik tu 
eta visų žmonių širdis, suteik tad kiekvienam pagal jo elgesį. 

inodamas, kas yra kiekvieno žmogaus širdyje, taip elkis su jais, 
*0kad jie garbintų tave per visą gyvenimą krašte, kurį tu davei 
mūsų protėviams. 

*1 Panašiai, kai svetimtautis, nepriklausantis tavo tautai Izraeliui, 
ateis iš tolimos šalies dėl tavo vardo, 42 nes jis išgirs apie tavo didį 
vardą, galingą ranką ir pakeltą petį; kai jis ateis melstis šiuose Na- 
muose, 43 tada išklausyk savo dangaus buveinėje ir suteik visa, ko 
tavęs svetimtautis prašo. Taip visos žemės tautos pažins tavo vardą 
bei garbins tave, kaip daro tavo tauta Izraelis, ir pripažins, kad ta- 
vo vardu yra vadinami Namai, kuriuos pastačiau. 

4 Kai tavo tauta eis į mūšį prieš savo priešą, kuriuo keliu tu 
juos besiųstum, ir jie melsis į VIEŠPATĮ, atsigręžę į miestą, kurį 
tu išsirinkai, ir Namus, kuriuos aš pastačiau tavo vardui, 45 tada iš- 
klausyk danguje jų maldą ir prašymą, palaikyk jų reikalą. 

46 O kai jie tau nusidės, juk nėra žmogaus, kuris nenusidėtų, ir 
tu, supykęs ant jų, atiduosi juos priešams, kad būtų išvesti belais- 
viais į jų kraštą, tolimą ar artimą, *7 tačiau jie krašte, į kurį buvo 
nuvesti, paims į širdį, atsivers ir maldaus tavęs savo priešų krašte, 
tardami: "Mes nusidėjome, užsitraukėme kaltę, nedorai elgdamiesi', 
43 sugrįš pas tave visa širdimi ir siela krašte priešų, išvedusių juos 
į nelaisvę, melsis į tave, atsigręžę į savo kraštą, kurį tu davei jų 
protėviams, ir į Namus, kuriuos aš pastačiau tavo vardui, *9 tada iš- 
klausyk savo dangaus buveinėje jų maldą ir prašymą, palaikyk jų 
reikalą 50 įr atleisk tau nusidėjusiai savo tautai visus jų nusikaltimus, 
kuriais jie tau nusikalto. Būk jiems gailestingas akivaizdoje tų, ku- 
tie išvedė juos į nelaisvę, kad būtų jiems gailestingi, 5! nes jie yra 
tavo paveldas ir tavo tauta, kurią tu išvedei iš Egipto, iš vidurio tos 
geležies lydyklos! 52 Tebūna atviros tavo akys prašymui tavo tarno 
ir prašymui tavo tautos Izraelio, išklausyk juos, kada tik jie tavęs 
šauksis. 53 Juk tu išskyrei juos iš visų žemės tautų būti tavo pavel- 


287 


1 Kar 8,54-65 


du, kaip tu, Viešpatie DIEVE, pažadėjai per savo tarną Mozę, kai 
iš Egipto išvedei mūsų protėvius“. 


Saliamonas palaimina tautą 


54 Pabaigęs šią visą maldą ir šį prašymą VIEŠPAČIUI, Salia- 
monas atsikėlė iš vietos priešais VIEŠPATIES aukurą, kur jis buvo 
atsiklaupęs į dangų ištiestomis rankomis. 55 Atsistojęs, jis palaimino 
visą Izraelio bendriją, garsiai tardamas: 

56 “Tebūna palaimintas VIEŠPATS, kuris davė savo tautai Iz- 
raeliui ramybę, kaip buvo pažadėjęs. Nė vienas žodis neliko neįvyk- 
dytas iš visų jo dosnių pažadų, duotų per savo tarną Mozę. 57 Te- 
būna VIEŠPATS, mūsų Dievas, su mumis, kaip buvo su mūsų pro- 
tėviais. Tenepalieka mūsų ir teneatmeta. 53 Tepalenkia mūsų širdis į 
save, kad eitume visais jo keliais ir laikytumės jo įsakymų, įstatų 
ir įsakų, duotų mūsų protėviams. 5? Tebūna šie mano žodžiai, ku- 
riais aš meldžiausi VIEŠPATIES akivaizdoje, arti VIEŠPATIES, 
mūsų Dievo, dieną ir naktį, kad jis palaikytų savo tarną ir savo tautą 
Izraelį kasdienos reikaluose, 60 idant visos žemės tautos žinotų, kad 
tik VIEŠPATS yra Dievas ir kito nėra. 6! Būkite visa širdimi su 
Dievu, mūsų Dievu, elgdamiesi pagal jo įstatus ir laikydamiesi jo 
įsakymų, kaip šiandien“, 


Aukos Šventyklą šventinant 


62 Tada karalius ir visas Izraelis atnašavo aukas VIEŠPATIES 
akivaizdoje. 63 Saliamonas atnašavo kaip bendravimo aukas VIEŠ- 
PAČIUI dvidešimt du tūkstančius jaučių ir šimtą dvidešimt tūk- 
stančių avių. Taip karalius ir visi izraeliečiai pašventino VIEŠPA- 
TIES Namus. ** Tą pačią dieną karalius pašventino kiemo vidurį, 
kuris buvo VIEŠPATIES Namų priekyje. Ten jis atnašavo degi- 
namąsias aukas, grūdų atnašas ir riebiąsias bendravimo aukų dalis, 
nes varinis aukuras, stovintis VIEŠPATIES akivaizdoje, buvo per 
mažas sutalpinti deginamąsias aukas, grūdų atnašas ir riebiąsias 
bendravimo aukų atnašas. 

65 Taigi Saliamonas ir su juo visas Izraelis — didžiulė bendri- 
ja, žmonės nuo Lebo-Hamato iki pat Egipto upės, tuo metu šven- 
tė iškilmę VIEŠPATIES, mūsų Dievo, akivaizdoje per septynias die- 

nas. 66 Aštuntą dieną jis paleido žmones eiti namo. Jie atsisveikino 
su karaliumi ir nuėjo į savo namus džiaugdamiesi, ir linksma širdi- 
mi dėl viso gerumo, kurį VIEŠPATS buvo padaręs savo tarnui 
Dovydui ir savo tautai Izraeliui. 


9 
Pažadas ir įspėjimas Saliamonui 


I Kai Saliamonas buvo pabaigęs statyti VIEŠPATIES Namus ir 
karaliaus rūmus — visa, ką Saliamonas norėjo pastatyti, 2 VIEŠ- 
PATS pasirodė Saliamonui antrąkart, kaip jis buvo jam pasirodęs 
Gibeone. 3 VIEŠPATS jam tarė: “Aš išklausiau tavo maldos ir tavo 
prašymo, su kuriuo kreipeisi į mane, pašventinau šiuos Namus, ku- 
riuos tu pastatei, ir suteikiau jiems savo vardą amžinai. Visad ten 
bus mano akys ir mano širdis. + O tu, jeigu elgsiesi mano akivaiz- 
doje, kaip tavo tėvas Dovydas elgėsi, nuoširdžiai ir dorai, vykdyda- 
mas visa, ką tau įsakiau, ir laikydamasis mano įstatų ir įsakų, 3 ta- 
da aš padarysiu tavo karališką sostą Izraelyje amžiną, kaip aš 
pažadėjau tavo tėvui Dovydui, tardamas: "Nestigs tau įpėdinio, sė- 
dinčio Izraelio soste“. 

6 0 jei tu ar tavo palikuonys nusigręšite nuo manęs ir nesi- 
laikysite mano įsakymų bei įstatų, kuriuos aš jums daviau, bet eisite 
ir tarnausite kitiems dievams, juos garbindami, 7 tada aš išrausiu 
Izraelį iš žemės, kurią jiems daviau, ir Namus, kuriuos pašvenčiau 
savo vardui, atmesiu nuo savo veido. Izraelis taps patarle ir pajuo- 
ka visoms tautoms. 3 Šie Namai taps griuvėsių krūva, visi praeiviai 
apstulbs ir švilps. Jie klaus: “Kodėl taip padarė VIEŠPATS šiam 
kraštui ir šiems Namams? ? Jiems bus atsakyta: “Kadangi jie pa- 
liko VIEŠPATĮ, savo Dievą, kuris išvedė jų protėvius iš Egipto 
žemės, ir priėmė kitus dievus, garbindami juos ir jiems tarnauda- 
mi, todėl VIEŠPATS užtraukė ant jų šią nelaimę"". 

Saliamono derybos su Hiramu 


10* Baigiantis dvidešimčiai metų, per kuriuos Saliamonas pa- 
statė dvejus namus, — VIEŠPATIES Namus ir karaliaus rūmus, — 
1! kurių statymui Tyro karalius Hiramas parūpino Saliamonui ked- 
ro ir kipariso medžio bei aukso, kiek jis norėjo, už tai Saliamonas 
davė Hiramui dvidešimt miestų Galilėjos srityje. 12 Bet kai Hira- 
mas atvyko iš Tyro apžiūrėti miestų, kuriuos Saliamonas buvo jam 
davęs, jais Hiramas nebuvo patenkintas. 13 “Mano broli, — jis tarė, 
— kokie tie miestai, kuriuos tu man davei?“ Todėl jie ir vadinami 
Kabulo žeme iki šios dienos. 14 Tačiau Hiramas buvo atsiuntęs kara- 
liui šimtą dvidešimt talentų aukso.* 


Lažo darbai Saliamono statybai 


15 Tokia yra ataskaita karaliaus Saliamono įvesto lažo darbų, 
jam statant VIEŠPATIES Namus, savo paties rūmus, Milo'ą* bei 
Jeruzalės sieną, įtvirtinant Hazorą, Megidą ir Gezerį. 16 Egipto 
faraonas buvo atžygiavęs, paėmęs Gezerį ir sunaikinęs jį ugnimi. 
Išžudęs mieste gyvenusius kanaaniečius, jis atidavė jį kaip kraitį 
savo dukteriai, Saliamono žmonai. !7 Saliamonas tad įtvirtino Ge- 
zerį, Žemutinį Bet-Horoną, 13 Baalatą, Tamarą Judo dykumoje, 19 ir 
visus Saliamono sandėlių miestus, miestus savo kovos vežimų bei 
miestus raitelių — visa, ką Saliamono širdis užsimanė pastatyti 
Jeruzalėje, Libane ir visose savo valdose. 20 Visus neizraeliečius 
gyventojus, išlikusius iš amoriečių, hetitų, perizitų, hivitų ir je- 
busitų, — *! krašte dar buvo išlikę jų palikuonių, kurių izraeliečiai 
nepajėgė visiškai išnaikinti, — Saliamonas pajungė vergo lažui iki 
šios dienos. 22 Bet izraeliečių vergo lažui Saliamonas nepajungė nė 
vieno, nes jie buvo jo kareiviai, palydovai, tarnautojai, pareigūnai ir 
jo karo vežimų bei raitelių vadai. 


9,10-14 Pasakojimas apie “Kabul(o)" vardo kilmę. Žodžio “Kabul(as)" prasmė 
nėra žinoma. Spėliojama, jog norėta pasakyti, kad šie miestai yra “kaip 
niekas“, t.y. menkos vertės. 

9,14 “... šimtą dvidešimt talentų aukso": vienas talentas svėrė 34.02 kg. 

9,15 “... Milo('4)": turbūt reiškia “pripildymą", t.y. iš žemių supiltą pylimą — 
dirbtinę pakylą pietuose nuo Šventyklos. Milo'ą statyti pradėjo Dovydas 
(žr. 2 Sam 5,9). Žr. 1 Kar 9,24; 11,27. 

23* Šie buvo vyriausieji pareigūnai, kurie vadovavo Saliamono 
darbams ir prižiūrėjo žmones, atliekančius darbą. Jų buvo penki 
šimtai penkiasdešimt. 

24 Kai tik faraono duktė persikėlė iš Dovydo miesto į rūmus, 
kuriuos Saliamonas buvo jai pastatęs, jis pastatė Milo'ą. 

25* Tris kartus per metus Saliamonas atnašaudavo deginamąsias 
aukas bei bendravimo atnašas ant aukuro, kurį jis pastatė VIEŠPA- 
ČIUI, atnašaudamas su jomis smilkalus VIEŠPATIES akivaizdoje. 
Ir Namus jis prižiūrėjo. 

26* Karalius Saliamonas pastatė laivyną Ezion-Gebere, kuris 
yra arti Elotų ant Nendrių jūros kranto, Edomo krašte. 27 Hiramas 
išsiuntė su tuo laivynu savo tarnų, prityrusių jūroje jūreivių, draugė 
su Saliamono vyrais. 2š Jie nuvyko į Ofyrą, pargabeno iš ten penkis 
šimtus dvidešimt talentų aukso ir įteikė jį karaliui Saliamonui. 


10 
Šebos karalienė lanko Saliamoną 


1 Kai Šebos karalienė* išgirdo apie Saliamono garsą, VIEŠPA- 
TIES vardo garso dėka, ji atvyko jo išmėginti sunkiais klausimais. 
2Ji atvyko į Jeruzalę su didžiule palyda, su kupranugariais, apkrau- 
tais kvepalais, dideliu aukso kiekiu ir brangakmeniais. Atvykusi 
pas Saliamoną, ji išsakė jam visa, kas gulėjo jai ant širdies. 3 Salia- 
monas atsakė į visus jos klausimus. Nebuvo dalyko, kurio karalius 
nebūtų žinojęs, ir klausimo, į kurį jis nebūtų galėjęs jai atsakyti. 
*Matydama visą Saliamono išmintį, rūmus, kuriuos buvo pastatęs, 
sjo stalo valgius bei aplink jį sėdinčius dvariškius, paslaugas ir ap- 


9,23 Jų sąrašo — vardų — tekste nėra. 

9,25 Izraelio senovėje karalius reikšdavosi ir kunigo tarnyboje. 

9,26-28 Pirmoji užuomina apie Izraelio prekybinį laivyną. Nendrių jūros vardu 
ženklinama Agabos įlanka. Kur buvo Ofyras nėra žinoma; spėjama, kad jis 
buvo pietinėje Arabijoje. Iškasenos iš Ezion-Gebero liudija, kad ten būta 
vario lydyklų. 

10,1“... Šebos karalienė": Šeba per šimtmečius buvo vadovaujanti karalystė 
šiuolaikėje Jemeno teritorijoje. Moterys valdovės arabų kraštuose yra žino- 
mos iš VIII prieškristinio amžiaus asirų įrašų. 

darą jo tarnų, jo vyno padavėjus ir deginamąsias aukas, kurias jis 
atnašavo VIEŠPATIES Namuose, Šebos karalienė neteko žado. 

6 Ji tad karaliui tarė: “Kalbos, kurias girdėjau savo šalyje apie 
tavo darbus ir išmintį, buvo teisingos, 7 bet aš kalbomis netikėjau, 
kol pati neatvykau ir savo akimis nepamačiau. Tikėk manim, man nė 
pusės tiesos nebuvo pasakyta. Tavo išmintis ir gerovė smarkiai virši- 
ja kalbas, kurias buvau girdėjusi. 3 Laimingos tavo žmonos!* Lai- 
mingi tavo dvariškiai, nuolat tau tarnaujantys ir tavo išmintį gir- 
dintys! 9 Tebūna palaimintas VIEŠPATS, tavo Dievas, kuris parodė 
tau savo malonę, pasodindamas tave į Izraelio sostą! Iš amžinos 
meilės Izraeliui padarė VIEŠPATS tave karaliumi vykdyti teisingu- 
mą ir teisumą". 

10 Tada ji apdovanojo karalių šimtu dvidešimčia talentų aukso, 
dideliu kiekiu kvepalų ir brangakmenių. Daugiau niekad nebuvo at- 
gabenta tiek daug kvepalų, kiek Šebos karalienė padovanojo kara- 
liui Saliamonui. 

11* Be to, Hiramo laivynas, gabenęs auksą iš Ofyro, atgabeno 
iš Ofyro didelį kiekį almugo medžio ir brangakmenių. 12 Almugo 
medieną karalius panaudojo VIEŠPATIES Namams ir karaliaus 
rūmams išpuošti, taip pat giesmininkų lyroms ir arfoms. Tokio al- 
mugo medžio daugiau nebuvo nei atgabenta, nei matyta iki šios 
dienos. 

13* O karalius Saliamonas savo ruožtu davė Šebos karalienei 
visa, ko ji norėjo ir ko ji prašė. Be to, Saliamonas apdovanojo ją 
iš savo karališko dosnumo. Tada ji sugrįžo drauge su savo dvariš- 
kiais į savo šalį. 


10,8 "Laimingos tavo žmonos!“*: hebraiškajame tekste skaitome: “Laimingi tavo 
vyrai!" Senieji vertimai, graikiškasis ir siriškasis, verčia “Laimingos tavo 
žmonos!", nes tolesniame sakinyje minimi dvariškiai yra vyrai. 

10,11-12 Almugo medžio šiuolaikiniai botanikai nežino. Almug (as) yra nežino- 
mas medis. Atrodo, kad jis buvo kvepiantis, nes vertimuose vartojami kve- 
piančių medžių atitikmenys. 

10,13 Pasak etiopų padavimų, Šebos karalienė norėjusi iš Saliamono savo sostui 
įpėdinio ir tikėjosi sukurti Dovydo dinastiją Etiopijai. 


292 


1 Kar 10,14-26 
Saliamono turtai 


14 Auksas, kurį Saliamonas gaudavo kas metai, svėrė šešis šim- 
tus šešiasdešimt šešis aukso talentus, 15 neskaitant to, kuris ateidavo 
iš pirklių, prekybos tinklo, ir visų Arabijos karalių bei krašto valdy- 
tojų. 16 Karalius Saliamonas padarė du šimtus didžiulių skydų iš 
plakto aukso; į kiekvieną skydą suėjo šeši šimtai auksinių šekelių. 
17 Jis padarė ir tris šimtus priedangos skydų iš plakto aukso; į 
kiekvieną priedangos skydą suėjo trys minos. Karalius padėjo juos 
Libano miško rūmuose. 

1š Karalius taip pat padarė šaunų sostą iš dramblio kaulo ir jį 
aptraukė geriausiu auksu. !9 Į sostą vedė šeši laiptai, sostas turėjo 
nugarą Su apskritu viršumi ir atramas prie kiekvieno sėdynės šono. 
Du liūtai stovėjo šalia atramų, 20 0 dvylika liūtų stovėjo ant šešių 
laiptų, po šešis kiekviename šone. Niekad nieko panašaus nebuvo 
padaryta jokioje karalystėje. 

21 Be to, visos Saliamono taurės buvo auksinės, o visi Libano 
miško rūmų indai buvo iš gryno aukso. Sidabrinių indų nebuvo. 
Saliamono dienomis sidabras buvo nieku laikomas. 22 Mat karalius 
turėjo Taršišo laivus jūroje drauge su Hiramo laivynu. Kartą per tre- 
jus metus Taršišo laivai* parplaukdavo, atgabendami aukso, sidabro, 
dramblio kaulų, beždžionių ir povų. 

23 Taip karalius Saliamonas viršijo turtais ir išmintimi visus že- 
mės karalius. 24 Visas pasaulis ieškojo Saliamono veido, norėdamas 
išgirsti išmintį, kurią Dievas buvo įdėjęs jam į širdį. 25 Kiekvienas 
jų atgabendavo savo metinę duoklę — sidabro ir aukso daiktų, 
drabužių, ginklų ir prieskonių, arklių ir mulų. 


Saliamono karo vežimai ir kavalerija 
26 Saliamonas sutelkė kovos vežimus ir raitelius. Jis turėjo tūks- 


tantį keturis šimtus karo vežimų ir dvylika tūkstančių arklių, ku- 
riuos jis paskirstė į kovos vežimų miestus ir prie karaliaus Jeruza- 


10,22 “.., Taršišo laivai": laivai, tinkami plaukti per vandenynus. Taršiš(as) bu- 
vo finikiečių nausėdija šiuolaikinėje Ispanijoje. 

lėje. 27 Karalius padarė sidabrą taip apstų Jeruzalėje kaip akmenis 
ir kedrus, taip apsčius kaip sikomoro medžiai Šefeloje.* 23 Salia- 
mono arkliai buvo gabenami iš Egipto ir Kuės.* Karaliaus pirkliai 
juos pirkdavo iš Kuės nustatyta kaina. 29 Vežimas, atgabentas iš 
Egipto, kainavo šešis šimtus sidabrinių šekelių, o arklys šimtą 
penkiasdešimt. O per karaliaus pirklius savo ruožtu buvo galima 
juos išgabenti visiems hetitų karaliams ir Aramo karaliams. 


11] 
Saliamono nuodėmės 


1* Karalius Saliamonas mylėjo daug svetimtaučių moterų. Ne 
tik faraono dukterį, bet ir moabiečių, amoniečių, edomiečių, 
sidoniečių ir hetitų moteris, Ziš tų tautų, apie kurias VIEŠPATS bu- 
vo pasakęs izraeliečiams: “Niekas iš jūsų nesijungs su jais, niekas 
iš jų nesijungs su jumis, nes jie tikrai nugręš jūsų širdis sekti jų die- 
vus". Prie jų Saliamonas prilipo su meile. 3 Tarp Saliamono žmonų 
buvo septyni šimtai didžiūnių ir trys šimtai sugulovių. Žmonos 
nugręžė jo širdį. 

4 Saliamonui pasenus, jo žmonos nugręžė jo širdį sekti kitus 
dievus, ir jo širdis nebuvo ištikima VIEŠPAČIUI, jo Dievui, kaip 
buvo jo tėvo Dovydo širdis. 5 Saliamonas sekė sidoniečių deivę Aš- 
tartę ir amoniečių pasibjaurėjimą Milkomą. 6 Taigi Saliamonas darė, 
kas buvo pikta VIEŠPATIES akyse ir ištikimai VIEŠPATIES ne- 
sekė, kaip jo tėvas kad darė. 7 Tada Saliamonas į rytus nuo Jeruza- 
lės ant kalno pastatė aukštumų alką Chemošui, Moabo pasibjau- 
rėjimui, ir Molechui, amoniečių pasibjaurėjimui. š Tą patį jis pa- 
darė visoms savo svetimtautėms žmonoms, atnašavusioms smilkalus 
ir aukas savo dievams. 


10,27 “... Šefeloje"': Judo kalnų papėdėse. 

10,28 “... iš Egipto ir Kuės": iš Kilikijos, Mažosios Azijos pietvakarinėje pusėje. 

11,1-3.7 Saliamono iškilimą, jo pamaldumą ir išmintį, administracinius gabumus 
ir turtus, karalystės išsiplėtimą, jam rodomą tarp Artimųjų Rytų valdovų 
pagarbą, jo taikos karalystę ir, svarbiausia, draugystę su Dievu, aptemdė 
Saliamono mišrių vedybų nuodėmės su daugybe pagonių moterų ir kitų 
dievų garbinimas (žr. Iš 34,11-16; Įst 7,1-5). | 

1 Kar 11,9-25 


9 VIEŠPATS supyko ant Saliamono, nes jo širdis nusigręžė nuo 
VIEŠPATIES, Izraelio Dievo, kuris buvo jam du kartus pasirodęs. 
10 Nors buvo jam įsakęs šiuo reikalu, kad nesektų kitų dievų, bet 
jis nesilaikė, ką VIEŠPATS buvo jam įsakęs. 1! Todėl VIEŠPATS Sa- 
liamonui tarė: “Kadangi tu taip norėjai, nesilaikei mano sandoros 
ir įstatų, kuriuos tau daviau, aš tikrai atplėšiu nuo tavęs karalystę ir 
atiduosiu ją vienam iš tavo tarnų. 12 Bet tavo tėvo Dovydo dėlei to 
nedarysiu tavo dienomis. Iš tavo sūnaus rankos ją atplėšiu. 13 Betgi 
visos karalystės neatplėšiu, dėlei savo tarno Dovydo ir dėlei Jeru- 
zalės, kurią išsirinkau. Tavo sūnui duosiu vieną giminę“. 


Saliamono priešai 


14 VIEŠPATS tad sužadino prieš Saliamoną priešą — Hadadą 
Edomietį, iš karališkos šeimos Edome. 15 Anksčiau, Dovydui už- 
ėmus Edomą, kariuomenės vadas Joabas, nužygiavęs palaidoti žuvu- 
siųjų, išžudė Edome visus vyriškius. 16 Mat Joabas ir visas Izraelis 
ten prabuvo šešis mėnesius, kol išžudė Edome visus vyriškius. !7 Bet 
Hadadas drauge su keletu edomiečių, savo tėvo tarnų, išsigelbėjo ir 
pabėgo į Egiptą. Tuomet Hadadas buvo mažas berniukas. !š Pakilę 
iš Midjano, jie atėjo į Paraną ir pasiėmė su savimi iš Parano dau- 
giau vyrų. Taip jie atėjo į Egiptą, pas faraoną, Egipto karalių. Jis 
davė Hadadui namus, paskyrė jam išlaikymą ir dovanojo jam ūkį. 
19 Hadadas įgijo tokią didelę malonę faraono akyse, kad jis davė jam 
žmona savo svainę, karalienės Tahpenes seserį. 20 Tahpenes sesuo 
pagimdė jo sūnų Genubatą, kurį Tahpenes augino faraono rūmuose. 
Taigi Genubatas buvo faraono rūmuose tarp faraono vaikų. 2! Kai 
Hadadas Egipte išgirdo, kad Dovydas užmigo su savo protėviais ir 
kariuomenės vadas Joabas numirė, Hadadas tarė faraonui: “Leisk 
man išvykti, noriu keliauti į savo šalį". 22 “O ko tau pas mane 
trūksta, — atsakė faraonas, — kad ūmai panorai keliauti į savo 
šalį?" “Nieko, — tarė Hadadas, — bet, nepaisant to, leisk man ke- 
liauti!" 

23 Kitas priešas, Dievo pažadintas prieš Saliamoną, buvo Elja- 
dos sūnus Rezonas, kuris buvo pabėgęs nuo savo šeimininko Zobos 
karaliaus Hadadezerio. 24 Jis, subūręs prie savęs vyrų, tapo gaujos 
vadu po Dovydo žudynių. Nuėję į Damaską ir ten įsikūrę, jie padarė 
jį Damaske karaliumi. 25 Jis buvo Izraelio priešas per visas Salia- 

1 Kar 11,26-37 


mono dienas, darydamas žalą kaip Hadadas. Izraelį jis niekino ir 
Arame karaliavo. 


Jeroboamo maištas 


26* Nebato sūnus Jeroboamas, eframietis iš Zeredos, sūnus 
vienos našlės, kurios vardas buvo Zerua, buvo Saliamono tarnybo- 
je. Jis pakėlė ranką prieš karalių. 27 Tokia buvo priežastis, dėl ku- 
rios jis pakėlė ranką prieš karalių: Saliamonas statė Milo'ą ir taisė 
spragą savo tėvo Dovydo miesto sienoje. 28 O tas Jerobomas buvo 
labai sugebąs vyras. Saliamonas, pamatęs, kad šis jaunas vyras yra 
pajėgus, paskyrė jį vadovauti visiems Juozapo namų lažo darbams. 

29 Atsitiko, kad kartą tuo metu Jeroboamas ėjo iš Jeruzalės, ir 
šilonietis pranašas Ahijas pasitiko jį kelyje. Ahijas buvo apsivilkęs 
nauju drabužiu. Jiedviem esant vieniems laukuose, 30 Ahijas pačiupo 
naująjį drabužį, kurį vilkėjo, ir suplėšė jį į dvylika gabalų. 31 “Imk 
sau dešimt gabalų, — jis tarė Jeroboamui, — nes taip kalbėjo 
VIEŠPATS, Izraelio Dievas: “Tikėk manimi, aš išplėšiu iš Salia- 
mono rankos karalystę ir duosiu tau dešimt giminių. 32 Dėlei mano 
tarno Dovydo ir dėlei Jeruzalės, dėlei miesto, kurį išsirinkau iš 
visų Izraelio giminių, jam liks viena giminė. 33 Dešimt duosiu tau, 
nes jis paliko mane, garbino sidoniečių deivę Aštartę, Moabo dievą 
Chemošą bei amoniečių dievą Milkomą, ir nėjo mano keliais, 
nedarė, kas dora mano akyse, ir nesilaikė mano įstatų bei įsakų, 
kaip darė jo tėvas Dovydas. 3*Nepaisant to, visos karalystės iš jo 
neatimsiu, bet laikysiu jį karaliumi per visas jo gyvenimo dienas 
dėlei mano tarno Dovydo, kurį išsirinkau ir kuris laikėsi mano 
įsakymų ir įstatų. 35 Bet iš jo sūnaus rankos karalystę atimsiu ir tau 
ją, tas dešimt giminių, atiduosiu. 36 Jo sūnui duosiu vieną giminę, 
kad mano tarnas Dovydas visad turėtų Žibintą* priešais mane Jeru- 
zalėje, mieste, kurį išsirinkau savo vardo buveine. 37 Nūnai tave 
paimsiu, kad valdytumei visa, kaip tavo širdis trokšta. Tu būsi Izrae- 


11,26-40 Didžiausias pavojus, maištas Saliamono karalystės viduje, kilo iš 
Nebato sūnaus Jeroboamo pusės. Pranašas Ahijas tikėjosi, kad Jeroboamas 
bus ištikimesnis Izraelio Dievui už Saliamoną. 

11,36 “,.. žibintą": Dovydo dinastijos išlikimo simbolį. 

I Kar 11,38-12,3 


lio karaliumi. 38 Jeigu tu būsi klusnus visame, ką tau įsakau, eisi 
mano keliais ir darysi, kas dora mano akyse, laikydamasis mano įs- 
tatų ir įsakymų, kaip darė mano tarnas Dovydas, aš būsiu su tavi- 
mi, pastatysiu tau tvirtus namus,* kaip pastačiau Dovydui, ir atiduo- 
siu tau Izraelį. 39 Už tą nuodėmę pažeminsiu Dovydo palikuonis, bet 
ne amžinai“, 

40* Todėl Saliamonas bandė Jeroboamą užmušti, bet Jeroboa- 
mas skubiai pabėgo į Egiptą, pas Egipto karalių Šišaką, ir prabuvo 
Egipte iki Saliamono mirties. 


Saliamono valdymo galas 


41 Kita Saliamono veikla — visa, ką jis darė ir jo išmintis — 
argi nėra aprašyta Saliamono darbų knygoje? +2 Jeruzalėje Salia- 
monas valdė visą Izraelį keturiasdešimt metų. 43 Saliamonas užmi- 
go su savo protėviais ir buvo palaidotas savo tėvo Dovydo mieste, 
Jo vietoje tapo karaliumi jo sūnus Rehabeamas. 


B. JUDAS IR IZRAELIS IKI AHABO VALDYMO 
12 
Sueiga prie Šechemo 


1 Rehabeamas nuvyko į Šechemą,* nes visas Izraelis buvo su- 
ėjęs į Šechemą paskelbti jį karaliumi. 2 Nebato sūnus Jeroboamas 
sužinojo apie tai dar Egipte. Mat Jeroboamas buvo pabėgęs nuo 
karaliaus Saliamono ir apsigyvenęs Egipte. 3 Buvo pasiųsti žmonės 
jo pašaukti. Jeroboamas ir visa Izraelio sueiga atėjo ir kalbėjo Reha- 


11,38 “... pastatysiu tau tvirtus namus": dinastiją. 

11,40 Atrodo, kad Egipto karalius Šišakas buvo mažiau palankus Saliamonui 
negu faraonas, kuris buvo davęs savo dukterį Saliamonui žmona. . 

12,1 Šechemas tuo metu buvo pagrindinis šiaurinių giminių centras (žr. Joz 
24,1.32). Kadaise čia buvo atnaujinta Sandora ir pastatytas paminklinis liu- 
dijimo akmuo (žr. Joz 24,25-27). Čia Rehabeamas turėjo būti patvirtintas 
karaliumi, gaudamas visų Izraelio giminių pripažinimą. 

1 Kar 12,4-15 


beamui: + “Tavo tėvas uždėjo mums sunkų jungą. Nūn tad paleng- 
vink savo tėvo kietą lažą ir jo mums uždėtąjį sunkų jungą, ir mes 
tau tarnausime". 5 Rehabeamas jiems atsakė: “Eikite, ir po trijų 
dienų pas mane sugrįžkite“. 

Žmonėms nuėjus, 6 karalius Rehabeamas tarėsi su seniūnais, 
tarnavusiais jo tėvui Saliamonui dar jam gyvam esant, tardamas: 
“Kaip jūs man patariate šiems žmonėms atsakyti?" 7 Jie kalbėjo 
jam, tardami: “Jeigu tu šiandien būsi šios tautos tarnas ir jiems tar- 
nausi, jeigu atsakysi jiems maloniais žodžiais, tuomet jie bus tavo 
tarnai amžinai". 3 Rehabeamas seniūnų duoto patarimo nepaisė, 
bet tarėsi su jaunais vyrais, kurie buvo su juo augę ir dabar jam 
tarnavo. * Jų klausė: “Ką jūs man patariate atsakyti tautai, kuri 
man sako: “Palengvink jungą, kurį mums uždėjo tavo tėvas 7" 10 Jau- 
nieji vyrai, drauge su juo augusieji, jam atsakė: “Tautai, kuri tavęs 
prašo: “Tavo tėvas uždėjo mums sunkų jungą, bet tu turi jį paleng- 
vinti', turi taip kalbėti: Mano mažylis pirštas yra storesnis už 
mano tėvo juosmenį. 1! Kad mano tėvas jums sunkų jungą uždėjo, 
tai prie to jungo aš dar pridėsiu. Mano tėvas plakė jus botagais, 0 
aš plaksiu jus skorpionais'".* 

12 *Jeroboamas ir visi žmonės sugrįžo pas Rehabeamą trečią 
dieną kaip karalius buvo sakęs: “Sugrįžkite trečią dieną". 13 Žmo- 
nėms karalius atsakė aštriai, nepaisydamas patarimo, kurį jam bu- 
vo davę seniūnai. 14 Bet sekdamas jaunųjų vyrų patarimu, jiems tarė: 
“Mano tėvas jūsų jungą padarė sunkų, bet aš prie to jungo dar 
pridėsiu. Mano tėvas plakė jus botagais, 0 aš plaksiu jus skorpio- 
nais". 15 Karalius neišklausė žmonių, nes taip buvo VIEŠPATIES 
skirta, idant jis įvykdytų žodį, kurį VIEŠPATS buvo ištaręs per Ahi- 
ją Šilonietį Nebato sūnui Jeroboamui. 


12,11 “... plaksiu jus skorpionais": spygliuotais rimbais. 

12,12-15 Sekdamas savo jaunųjų tarybos patarimą, Rehabeamas sėjo vėją ir 
sukėlė audrą. Įkvėptojo autoriaus laikysena (žr. 15-ąją eilutę) yra paaiškin- 
ta 1 Kar 11,33 tekste. 

1 Kar 12,16-24 


16 Kai visas Izraelis pamatė, kad karalius nenorėjo jų išklausyti, 
žmonės, karaliui atsakydami, tarė: 


“Kokia mums dalis Dovyde?* 
Nėra paveldo Išajo sūnuje! 

Izraeli, į savo palapines! 

Nūn, Dovydai, žiūrėk savo namų!“ 


Visas Izraelis nuėjo į savo palapines. 17 Bet Rehabeamas ir to- 
liau valdė izraeliečius, gyvenančius Judo miestuose. 

18 Karalius Rehabeamas pasiuntė Adoramą, tuomet buvusį lažo 
darbų vykdytoju, bet visas Izraelis užmušė jį akmenimis. Tada kara- 
lius paskubomis šoko į savo vežimą ir pabėgo į Jeruzalę. 19 Taip 
Izraelis ir kėlė maištą prieš Dovydo namus iki šios dienos. 


Politinis lūžis 


20 Kai visas Izraelis išgirdo, kad Jeroboamas yra sugrįžęs, jie 
išsiuntė žmones pašaukti jį į sueigą, ir padarė jį viso Izraelio kara- 
liumi. Tik Dovydo giminė liko ištikima Dovydo namams. 

21 Sugrįžęs į Jeruzalę, Rehabeamas sutelkė visus Judo namus 
ir Benjamino giminę — šimtą aštuoniasdešimt tūkstančių rinktinių 
kareivių — kovoti su Izraeliu ir sugrąžinti karalystę Saliamono 
sūnui Rehabeamui. 22 Bet Dievo vyrui Šemajui atėjo Dievo žodis: 
23 “Sakyk Judo karaliui Rehabeamui, visiems Judo namams ir liku- 
siems tautos žmonėms: 24 “Taip kalbėjo VIEŠPATS: nežygiuosite 
kovoti su savo giminėmis izraeliečiais. Tegrįžta kiekvienas į savo na- 
mus, nes tai aš padariau!'" Jie tad paklausė VIEŠPATIES žodžio ir 
sugrįžo namo pagal VIEŠPATIES žodį. 


12,16 “Kokia mums dalis Dovyde?": net Dovydui valdant, kai kurios giminės 
norėjo pasitraukti (žr. 2 Sam 20,1). Rehabeamo elgesys paaštrino nepasiten- 
kinimą, kurį buvo sukėlęs Saliamono įvestas lažas. Be to, Saliamonui val- 
dant, Judo giminė turėjo daug lengvatų ir nuo lažo mažiau kentėjo. Užtat 
šiaurinės giminės ir skundėsi, kad joms nėra dalies Dovyde. Saliamono kara- 
lystės politinis lūžis sukūrė dvi izraeliečių karalystes: pietinę — Judo kara- 
lystę, arba Judą, ir šiaurinę — Izraelio karalystę, arba Izraelį. Vardas “Iz- 
raelis" po karalystės padalijimo turi ne tik religinę prasmę, bet ir politinę. 

1 Kar 12,25-33 
Religinė pervarta 


25 Jeroboamas įtvirtino Šechemą Efraimo aukštumose ir ten 
gyveno. Iš ten išsikėlęs, jis įtvirtino Penuelį. 26* Širdyje Jeroboa- 
mas baiminosi: “O jei karalystė ims ir sugrįš Dovydo namams! 2? Jei 
ši tauta ir toliau eis atnašauti aukų VIEŠPAČIUI Jeruzalėje, šios 
tautos žmonių širdys vėl sugriš pas jų valdovą Judo karalių Re- 
habeamą. Mane jie nužudys ir sugrįš pas Judo karalių Rehabeamą!" 
28 Pasitaręs, karalius padarė du auksinius veršius. Žmonėms jis ta- 
rė: “Gana ilgai ėjote į Jeruzalę. Izraeli, štai tavo Dievas, kuris iš- 
vedė tave iš Egipto žemės!" 29* Vieną jų pastatė Bet-Elyje, o kitą 
padėjo į Daną. 30 Tai nuvedė į nuodėmę, nes žmonės ėjo į Bet-Elį 
ir Daną šių veršių pagarbinti. 31 Jis statė ir šventyklas aukštumų al- 
kose bei skyrė kunigus iš žmonių, kurie nebuvo kilę iš Levio gimi- 
nės. 32 Jeroboamas įvedė iškilmę* aštuntojo mėnesio penkioliktą die- 
ną, panašią į iškilmę Judo žemėje, ir atnašavo aukas ant aukuro, 
Taip jis darė Bet-Etyje, atnašaudamas savo padarytiems veršiams. Į 
Bet-Elį paskyrė kunigus aukštumų šventovių, kurias jis buvo pas- 
tatęs. 33 Penkioliktą dieną aštuntojo mėnesio, — to mėnesio, kuria- 
me savo širdyje jis buvo sumanęs įvesti iškilmę izraeliečiams, Jero- 
boamas palipo atnašauti aukos ant aukuro, kurį buvo pastatęs Bet- 
-Elyje. 


12,26-32 Jeroboamas baiminosi, kad padalyta karalystė centrinės Šventyklos, bu- 
vusios Jeruzalėje, dėka vėl netaptų viena. Norėdamas užbėgti tam už akių, 
jis skatino kurti aukštumų alkas ir skyrė joms netikrus kunigus. Auksiniai 
veršiai, pastatyti dviejose karalystės šventyklose — Bet-Elyje ir Dane, nors 
ir buvo pagaminti kaip nematomos Dievybės, Sandoros Dievo simboliai, i! 
gainiui tapo stabais ir nuvedė į stabų garbinimą. Taip Jeroboamas įvedė 
Izraelį į nuodėmę ir savo religine pervarta užantspaudavo ir savo dinastijos 
žūtį (Žr. 1 Kar 13,34; 14,7-14). 

12,29 Bet-Ėlis ir Danas — svarbūs atskiros Izraelio karalystės miestai prie pie- 
tinės ir šiaurinės sienos. Vienas ir kitas buvo susijęs su izraeliečių protė- 
viais (žr. Pr 12,8; 13,3; 18,10-12; 25,1-16; Ts 18,1-31). 

12,32 “... iškilmę..., panašią į iškilmę Judo žemėje": naujoji Bet-Elio šventyk: 
la, kaip ir Saliamono Šventykla Jeruzalėje, buvo pašventinta Palapinių 
iškilmės metu. 

1 Kar 13,1-10 
13 
Pranašas pasmerkia Bet-Elio aukurą 


Jeroboamui stovint prie aukuro atnašauti smilkalų, 1* į Bet-Elį 
atėjo iš Judo, VIEŠPATIES liepiamas, vienas Dievo vyras. 2 VIEŠ- 
PATIES įsakymu jis pasmerkė aukurą, tardamas: “Aukure, aukure! 
— taip kalbėjo VIEŠPATS, — “Dovydo namams gims sūnus, var- 
du Jošijas. Jis atnašaus ant tavęs aukštumų alkų kunigus, degi- 
nančius ant tavęs smilkalus. Ant tavęs bus deginami žmonių 
kaulai". * Tą pačią dieną jis davė ženklą, tardamas: “Toks yra 
ženklas, kad VIEŠPATS kalbėjo: “Šis aukuras bus sugriautas ir ant 
jo esantys pelenai išžarstyti'"". + Karalius Jeroboamas, išgirdęs, kaip 
Dievo vyras pasmerkė Bet-Elio aukurą, ištiesė ranką nuo aukuro, 
tardamas: “Suimkite jį!“ Bet ištiestoji į Dievo vyrą ranka sustingo, 
ir Jeroboamas nebegalėjo jos į save palenkti. 5 Be to, ir aukuras su- 
griuvo, ir pelenai buvo išžarstyti pagal ženklą, kurį VIEŠPATIES 
įsakymu buvo davęs Dievo vyras. 5“Prašau maldauti VIEŠPATIES, 
tavo Dievo, malonės, — karalius tarė Dievo vyrui, — ir melstis už 
mane, kad ranka man būtų sugrąžinta“. Dievo vyras maldavo 
VIEŠPATIĮ, ir karalius vėl galėjo sulenkti savo ranką. Ji tapo tokia, 
kokia buvo pirma. 7 Tada karalius kalbino Dievo vyrą: “Eikš su 
manimi į namus ir atsigaivink. Tau dovaną duosiu". š Bet Dievo 
vyras karaliui atsakė: “Nors man duotumei pusę savo karalystės, su 
tavimi neisiu. Šioje vietoje nevalgysiu duonos ir negersiu vandens,* 
?nes taip man buvo VIEŠPATIES liepta: Nei duonos valgysi, nei 
vandens gersi, nei keliu, kuriuo atėjai, grįši'". 10 Dievo vyras tad 
nuėjo kitu keliu. Keliu, kuriuo į Bet-Elį buvo atėjęs, negrįžo. 


13,1-34 Pranašai pasmerkė Jeroboamą ir jo religines reformas. Šiame skyriuje yra 
dvi tikros nuorodos į pasakojimo datą: 1) Izraelio karalystė buvo vadinama 
Samarija (žr. 32-ąją eilutę) tik po jos sunaikinimo 721 m. prieš Kristų (žr. 
2 Kar 17,24), 2) Iošijas (žr. 2-ąją eilutę) žuvo mūšyje prie Megido perėjos 
609 m. prieš Kristų. Įkvėptasis autorius, rašydamas maždaug 600 m. prieš 
Kristų, įvertina Jeroboamo karaliavimą (931-910 m. prieš Kristų) pagal jo 
neištikimybę Sandoros su Dievu reikalavimams. 

13,8.32 “Valgyti duonos, ar gerti vandens“ Izraelio karalystėje reiškė priimti Jero- 
boamo religinę pervartą. 

1 Kar 13,11-28 
Dievo vyras ir pranašas 


1! Bet-Elyje gyveno senas pranašas. Atėję jo sūnūs, jam papa- 
sakojo visa, ką Dievo vyras tą dieną buvo padaręs Bet-Elyje. Jie 
pakartojo savo tėvui ir žodžius, kuriuos jis buvo pasakęs karaliui. 
12 “Kuriuo keliu jis nuėjo?", — paklausė tėvas. Jo sūnūs parodė 
jam kelią, kuriuo buvo nuėjęs iš Judo atėjusis Dievo vyras. 13 Tada 
jis savo sūnums tarė: “Pabalnokite man asilą". Jie tad pabalnojo jam 
asilą, ir pranašas, jį užsėdęs, 14 išjojo paskui Dievo vyrą. Suradęs jį 
sėdintį po ąžuolu, paklausė: “Ar tu esi tas Dievo vyras, kuris atėjo 
iš Judo?" Jis atsakė: “Taip, tai aš". 15 “Eikš su manimi, — tarė jam 
pranašas, — ir ko nors užvalgyk". 16 Bet jis atsakė: “Aš negaliu su 
tavimi nei grįžti, nei pas tave užeiti. Šioje vietoje aš nevalgysiu 
duonos ir negersių vandens, !7nes man buvo VIEŠPATIES liepta: 
“Nei duonos valgysi, nei vandens gersi, nei keliu, kuriuo atėjai, 
grįši. 18 “Ir aš esu pranašas, kaip ir tu, — kalbėjo jam pranašas, — 
man VIEŠPATIES įsakymu tarė angelas: “Parvesk jį atgal su savi- 
mi į namus duonos pavalgyti ir vandens atsigerti". Bet pranašas 
jam melavo. 19 Tada Dievo vyras sugrįžo su juo, ir jo namuose val- 
gė duonos ir gėrė vandens. 

20 Jiems sėdint prie stalo, VIEŠPATIES žodis atėjo jį atgal 
parvedusiam pranašui. 2! Atėjusiam iš Judo Dievo vyrui jis paskel- 
bė: “Taip kalbėjo VIEŠPATS: “Kadangi neklausei VIEŠPATIES 
žodžio ir nesilaikei įsakymo, kurį VIEŠPATS, tavo Dievas, buvo tau 
davęs, 22 bet sugrįžai ir valgei duonos bei gėrei vandens vietoje, apie 
kurią tau sakiau: “Ten nevalgysi duonos ir negersi vandens,* todėl 
tavo kūnas niekad nepasieks tavo protėvių kapo“. 

23 Dievo vyrui pavalgius duonos ir atsigėrus vandens, jam bu- 
vo pabalnotas jį parvedusio pranašo asilas, 24 ir jis leidosi į ke- 
lionę. Kelyje jį užpuolė liūtas ir sudraskė. Jo kūnas liko tysoti ant 
kelio, o šalia lavono stovėjo asilas ir tupėjo liūtas. 25 Eidami pro šalį, 
žmonės matė ant kelio tysantį lavoną ir šalia tupintį liūtą. Nuėję į 
miestą, kuriame gyveno senasis pranašas, apie tai pasakojo. 26 Die- 
vo vyrą atgal parvedęs pranašas, tai išgirdęs, tarė: “Tai Dievo 
vyras, kuris nepaisė Dievo žodžio. Užtat VIEŠPATS ir atidavė jį liū- 
tui, kuris jį sudraskė ir užmušė pagal jam duotą VIEŠPATIES žodį". 
27 Savo sūnums pranašas tarė: “Pabalnokite man asilą“. Pabalnojus 
asilą, 2š jis išjojo ir surado ant kelio tysantį kūną su asilu ir liūtu 

1 Kar 13,29-14,7 


prie lavono. Liūtas lavono neėdė ir asilo nedraskė. 2? Pranašas paėmė 
Dievo vyro kūną ir, užkėlęs ant asilo, pargabeno jį į miestą aprau- 
doti ir palaidoti. 30 Kūną paguldė į savo paties kapą. Raudodami, jį 
apverkė: “Ai, mano broli!“ 31 Dievo vyrą palaidojęs, pranašas savo 
sūnums tarė: “Kai mirsiu, mane palaidokite kape, kuriame yra pa- 
laidotas Dievo vyras, mano kaulus paguldykite šalia jo kaulų, 32 nes 
žodis, kurį jis paskelbė VIEŠPATIES įsakymu prieš Bet-Elio aukurą 
ir prieš visas aukštumų šventoves, esančias Samarijoje, tikrai įvyks“. 

33 Jeroboamas net po šio įvykio negrįžo iš savo nedoro kelio, 
bet ir toliau skyrė kunigus aukštumų šventovėms iš eilinių žmonių. 
Kas tik norėjo būti kunigu buvo pašventinamas aukštumų šven- 
tovėms. 34Taip Jeroboamo namai užsitraukė nuodėmę, už kurią 
turėjo būti sunaikinti ir nušluoti nuo žemės veido. 


14 
Jeroboamo sūnaus Abijo mirtis 


1* Tuo metu susirgo Jeroboamo sūnus Abijas. 2 Jeroboamas sa- 
vo žmonai tarė: “Eikš, persirenk, kad nebūtumei pažinta, kad esi 
Jeroboamo žmona, ir nueik į Šiloą. Pranašas Ahijas ten gyvena. 
Tas, kuris numatė, kad aš būsiu šios tautos karaliumi. 3 Paimk su 
savimi dešimt duonos kepalų, keletą tešlainių bei ąsotį medaus ir 
nueik pas jį. Jis tau pasakys, kas nutiks berniukui“. + Jeroboamo 
žmona taip ir padarė. Ji leidosi kelionėn į Šilo'ą ir nuėjo prie Ahi- 
jo namų. Ahijas nebegalėjo matyti, nes senatvė buvo aptemdžiusi 
jam akis, 5bet VIEŠPATS Ahijui buvo pasakęs: “Žiūrėk, Jeroboamo 
žmona ateina pas tave pasiteirauti apie savo sūnų, nes jis serga. Taip 
ir taip su ja kalbėsi. Ji ateis persirengusi". 

6 Išgirdęs jos žingsnius, kai ji ėjo pro duris, Ahijas tarė: “Įeik, 
Jeroboamo žmona. Kam apsimeti esanti kita? Aš turiu tau perduoti 
karčią žinią. 7 Eik ir pasakyk Jeroboamui: “Taip kalbėjo VIEŠ-. 


14,1-16 Pranašas Ahijas, kuris kadaise buvo drąsinęs Jeroboamą kelti maištą prieš 
Saliamoną (žr. 1 Kar 11,29-31), dabar Jeroboamą pasmerkia. Įkvėptasis au- 
torius žinojo, kad Jeroboamo namų — dinastijos — istorija buvo pernelyg 
trumpa (žr. 1 Kar 15,25-30), kad visa šiaurinė karalystė žlugo 721 m. prieš 
Kristų (žr. 15-ąją eilutę). Šiuos niūrius įvykius jis aiškina, atsižvelgdamas į 
religinį tautos supuvimą (žr. 9-ąją ir 16-ąją eilutę). 

PATS, Izraelio Dievas: aš iškėliau tave iš tautos ir padariau tave sa- 
vo tautos Izraelio valdovu; 3 aš atplėšiau karalystę iš Dovydo namų 
ir tau ją atidaviau. Bet tu nebuvai kaip mano tarnas Dovydas, kuris 
laikėsi mano įsakymų ir sekė mane visa širdimi, darydamas tik tai, 
kas dora mano akyse. ? Tu elgeisi nedoriau už visus prieš tave 
buvusius, tu ėmei ir pasidarei sau kitų dievų ir lietinių atvaizdų man 
į pyktį vesti. Tu numetei mane sau per petį. 10 Todėl aš užtrauksiu 
nelaimę Jeroboamo namams, išrausiu iš Jeroboamo šeimos visus 
vyriškius — vergą ir laisvą Izraelyje — ir švariai iššluosiu Jero- 
boamo namus, kaip mėšlas kad yra iššluojamas. !! Kas iš Jeroboamo 
šeimos mirs mieste, tą šunys suės, o kas mirs atvirame lauke, tą 
padangių paukščiai suris, nes VIEŠPATS kalbėjo. 12 Leiskis tad į ke- 
lionę, grįžk į savo namus. Kai tik įkelsi į miestą koją, mirs tavo 
vaikas. 13 Visas Izraelis jį apraudos ir palaidos. Vien jis iš Jero- 
boamo šeimos bus nuneštas į kapą, nes tik jame VIEŠPATS, Izrae- 
lio Dievas, gali rasti šį tą gero. 14 Be to, VIEŠPATS paskirs Izrae- 
liui karalių, kuris padarys Jeroboamo namams galą! 

15 VIEŠPATS tol plaks Izraelį, kol jis nesvyruos, kaip svyruoja 
nendrė vandenyje. Jis išraus Izraelį iš šios geros žemės, duotos jų 
protėviams, ir išblaškys juos anapus (Eufrato) upės, nes jie, dary- 
damiesi sau šventuosius stulpus,* supykdė VIEŠPATIĮ. 16 Jis paliks 
Izraelį už Jeroboamo nuodėmes, kuriomis jis nusidėjo ir įvedė 
Izraelį į nuodėmę". 

17 Jeroboamo žmona pakilo ir leidosi į kelionę. Ji parėjo į Tir- 
zą.* Vos jai peržengus namų slenkstį, berniukas mirė. 18 Jį laidojo 
visas Izraelis ir jo raudojo pagal VIEŠPATIES žodį, ištartą per sa- 
vo tarną pranašą Ahiją. 

15 O kiti Jeroboamo darbai, kaip jis kariavo ir kaip jis valdė, 
yra aprašyti Izraelio karalių Metraščių knygoje. 20 Jeroboamas 
valdė dvidešimt dvejus metus. Tada jis užmigo su savo protėviais, 0 
jo vietoje pradėjo karaliauti jo sūnus Nadabas. 


14,15 “... šventuosius stulpus“: šventieji stulpai buvo kanaaniečių vaisingumo 
deivės Ašeros simboliai. Ašera buvo didelė pagunda izraeliečiams. Ji mini- 
ma bent keturiasdešimt kartų hebraiškajame Šv. Rašte. 

14,17 “... į Tirzą": Tirza buvo tapusi Jeroboamo sostinė — buveinė po išsikėlimo 
iš Šechemo (žr. 1 Kar 12,25; 15,33). Vėliau Izraelio karaliai pasistatė nau- 
ją sostinę — Samariją (žr. 1 Kar 16,24). 

1 Kar 14,21-15,4 
Rehabeamo karaliavimas 


2! Tuo tarpu Saliamono sūnus Rehabeamas tapo Judo karaliu- 
mi. Rehabeamas buvo keturiasdešimt vienerių metų, kai pradėjo 
karaliauti. Jis karaliavo septyniolika metų Jeruzalėje — mieste, 
kurį VIEŠPATS buvo išsirinkęs iš visų Izraelio giminių duoti buvei- 
nę savo vardui. Jo motinos vardas buvo Naama Amonietė. 

22 Judas darė, kas buvo nedora VIEŠPATIES akyse. Savo nuo- 
dėmėmis jie pykdė jį net labiau negu tai buvo darę jų protėviai. 
Ir jie statėsi aukštumų alkas, akmenis ir šventuosius stulpus ant 
kiekvienos kalvos ir po kiekvienu lapuotu medžiu. ** Krašte buvo 
ir vyriškių šventovės kekšių. Judas kartojo visas pasibjaurėtinas ap- 
eigas tautų, kurias VIEŠPATS buvo pašalinęs iš kelio izraeliečiams. 

25 Penktaisiais karaliaus Rehabeamo metais Egipto karalius Ši- 
šakas užpuolė Jeruzalę. 26 Jis pagrobė ir VIEŠPATIES Namų tur- 
tus, ir karaliaus rūmų turtus. Viską paėmė. Jis pagrobė net ir Salia- 
mono padarytus auksinius skydus. 27 Užtat vietoje jų karalius Re- 
habeamas padarė varinius skydus ir patikėjo juos rankoms sargybos 
pareigūnų, saugančių karaliaus rūmų duris. 2 Kada tik karalius ei- 
davo į VIEŠPATIES Namus, vyrai juos nešdavosi ir po to sugrą- 
žindavo į sargybinę. 

2 Kiti Rehabeamo darbai — visa, ką jis darė, argi nėra aprašyti 
Judo karalių Metraščių knygoje? 39 Tarp Rehabeamo ir Jeroboamo 
nuolat vyko karas. 31 Rehabeamas užmigo su savo protėviais ir bu- 
vo palaidotas su savo protėviais Dovydo mieste. Jo motinos vardas 
buvo Naama Amonietė. Sūnus Abijamas tapo karaliumi jo vietoje. 


15 
Abijamo karaliavimas Judo karalystėje 


1 Aštuonioliktaisiais karaliaus Nebato sūnaus Jeroboamo metais 
Abijamas tapo Judo karaliumi. 2 Jeruzalėje jis karaliavo trejus me- 
tus; jo motina buvo Abišalomo duktė, vardu Maaka. 3 Jis kartojo 
visas nuodėmes, kurias jo tėvas buvo prieš jį daręs; VIEŠPAČIUI, 
savo Dievui, jis nebuvo nuoširdus, kaip jo tėvas Dovydas. + Ne- 
paisant to, Dovydo dėlei VIEŠPATS, jo Dievas, davė jam žibintą 
Jeruzalėje, pažadindamas jam įpėdinį ir apsaugodamas Jeruzalę, 

5nes Dovydas buvo daręs, kas dora VIEŠPATIES akyse, ir per visas 
savo gyvenimo dienas nebuvo nukrypęs nuo viso, ką jis buvo jam 
įsakęs, išskyrus atsitikimą su Uriju Hetitu. 6 Karas, prasidėjęs tarp 
Rehabeamo ir Jeroboamo, tęsėsi per visas jo gyvenimo dienas. 
7Kiti Abijamo darbai — visa, ką jis darė, argi jie nėra aprašyti Ju- 
do karalių Metraščių knygoje? Tarp Abijamo ir Jeroboamo vyko ka- 
ras. š Abijamas užmigo su savo protėviais ir buvo palaidotas Dovy- 
do mieste. Jo sūnus Asa tapo karaliumi tėvo vietoje. 


Asos karaliavimas Judo karalystėje 


9 Dvidešimtaisiais Izraelio karaliaus Jeroboamo metais Asa 
tapo Judo karaliumi. !9 Jeruzalėje jis karaliavo keturiasdešimt vie- 
nerius metus; jo motina buvo Abišalomo duktė, vardu Maaka. !! Asa 
darė, kas buvo dora VIEŠPATIES akyse, kaip jo tėvas Dovydas 
kad buvo daręs. 12 Iš krašto jis išvarė šventovės kekšius ir pašalino 
visus, protėvių padarytus stabus. 13 Be to, jis pašalino savo motiną 
Maaką iš motinos karalienės vietos,* nes ji buvo padariusi pasi- 
bjaurėtiną atvaizdą Ašerai.* Asa nuvertė jos pasibjaurėtiną atvaiz- 
dą ir jį sudegino Kidrono slėnyje. 14 Betgi aukštumų alkos nebuvo 
išnaikintos. Nepaisant to, Asa buvo nuoširdus su VIEŠPAČIU, savo 
Dievu, per visas savo dienas. 15 Į VIEŠPATIES Namus jis įnešė sa- 
vo tėvo įžadu pašventintas atnašas ir savo paties įžadu pašventintas 
atnašas — sidabrą, auksą bei įvairius reikmenis. 

16 Karas tarp Asos ir Izraelio karaliaus Baašos vyko per visas 
jų dienas. !7 Izraelio karalius Baaša, atžygiavęs prieš Judą, įtvirtino 
Ramą, norėdamas užkirsti kelią žmonėms išeiti ar įeiti pas Judo 
karalių Asą. 18* Tada Asa, paėmęs visą sidabrą ir auksą, — liku- 


15,13 “.., iš motinos karalienės vietos": Judo karalystėje, kaip ir kitose Artimųjų 
Rytų karalystėse, karalienė motina užėmė ypatingą garbės vietą karaliaus 
dvare. Ji buvo vadinama Didžiąja Dama. “... atvaizdą Ašerai": tai buvo 
stulpas apvaisinimo deivės Ašeros simbolis. Asa valdė Judo karalystę 
911-870 m. prieš Kristų. 

15,18-22 Judo karalius Asa nuolat kariavo su šiaurine Izraelio karalyste ir papir- 
ko Aramo — Sirijos — karalių Ben-Hadadą pereiti į savo pusę. Ben- 
—-Hadadas I, trečias Rezono įpėdinis, buvo išsilaisvinęs iš izraeliečių jungo 
Saliamono valdymo metu ir tapęs Aramo — Sirijos — karaliumi (žr. 1 Kar 
11,23-24). 

sius VIEŠPATIES Namų ir karaliaus rūmų ižde, — juos patikėjo 
savo pareigūnams. Karalius Asa pasiuntė juos Aramo karaliui Ben- 
-Hadadui, Heziono sūnaus Tabrimono sūnui, viešpatavusiam Da- 
maske, tardamas: 19 “Tebūna tarp manęs ir tavęs sąjunga, kaip bu- 
vo tarp mano tėvo ir tavo tėvo. Štai siunčiu tau sidabro ir aukso 
dovaną. Imk ir nutrauk sąjungą su Izraelio karaliumi Baaša, kad jis 
atsitrauktų nuo manęs“. 2? Ben-Hadadas paklausė karaliaus Asos. 
Pasiuntęs savo kariuomenės vadus prieš Izraelio miestus, jis užėmė 
Ijoną, Daną, Abel-Bet-Maaką ir visus Chinerotus su visa Naftalio 
žeme, 2! Išgirdęs apie tai Baaša, nustojo tvirtinęs Ramą ir pasiliko 
Tirzoje. 22 Tada karalius Asa sutelkė visą Judą, be išimties, ir jie nu- 
nešė akmenis ir rąstus, iš kurių Rama turėjo būti įtvirtinta. Jais 
karalius Asa įtvirtino Benjamino Gebą ir Mizpą. 

23 O visi kiti Asos darbai — visi jo žygdarbiai, visa, ką jis 
nuveikė, ir miestai, kuriuos jis įtvirtino — argi jie nėra aprašyti 
Judo karalių Metraščių knygoje? Betgi senatvėje jis kentėjo nuo ko- 
jų ligos. 2 Asa užmigo su savo protėviais ir buvo palaidotas su 5a- 
vo protėviais savo tėvo Dovydo mieste. Jo sūnus Jehošafatas tapo 
karaliumi jo vietoje. 


Nadabo karaliavimas Izraelyje 


25* Jeroboamo sūnus Nadabas tapo Izraelio karaliumi antrai- 
siais Judo karaliaus Asos metais ir karaliavo Izraelyje dvejus me- 
tus. 26 Jis darė, kas nedora VIEŠPATIES akyse, eidamas savo tėvo 
pėdomis ir darydamas nuodėmę, į kurią jis buvo įvedęs Izraelį. 

27 Ahijo sūnus Baaša, iš Issacharo namų, surengė prieš jį $4- 
mokslą. Baaša užmušė jį prie filistinų Gibetono, kai Nadabas ir 
visas Izraelis buvo apgulę Gibetoną. 2š Taigi Baaša nužudė Nadabą 
trečiaisiais Judo karaliaus Asos metais ir jo vietoje tapo karaliumi. 
2 Vos tapęs karaliumi, jis išžudė visus Jeroboamo namus ir nepa- 
liko Jeroboamui nė gyvos dvasios, bet jį visiškai sunaikino, — pa- 
gal VIEŠPATIES žodį, kurį jis buvo kalbėjęs per savo tarną Ahiją 


15,25-32 Su Izraelio karaliaus Nadabo nužudymu prasideda Izraelio karalių 
žudymai, įkvėptojo autoriaus aiškinami kaip bausmės už neištikimybę Sina- 
jaus Sandorai (žr. 29-30 eilutes; 1 Kar 14,1-16). Nadabas valdė šiaurinę 
karalystę — Izraelį 910-909 m. prieš Kristų. 

Šilonietį, — 30 už nuodėmes, kurias Jeroboamas buvo padaręs ir 
įtraukęs Izraelį į nuodėmę, supykdydamas jomis VIEŠPATĮ, Izrae- 
lio Dievą. 

31 O kiti Nadabo darbai — visa, ką jis darė, argi nėra jie 
aprašyti Izraelio karalių Metraščių knygoje? 32 Tarp Asos ir Izrae- 
lio karaliaus Baašos vyko karas per visas jų dienas. 

33 Trečiaisiais Judo karaliaus Asos metais, Ahijo sūnus Baaša 
tapo karaliumi Tirzoje visam Izraeliui ir karaliavo dvidešimt ketve- 
rius metus. 34Jis darė, kas nedora VIEŠPATIES akyse, eidamas Jero- 
boamo pėdomis ir darydamas nuodėmę, į kurią jis buvo įvedęs 
Izraelį. 


16 


Baašos karaliavimas Izraelio karalystėje 


1 VIEŠPATIES žodis prieš Baašą atėjo Hananio sūnui Jehui: 
2“Aš pakėliau tave iš dulkių ir padariau tave savo tautos Izraelio 
vadu, bet tu ėjai Jeroboamo pėdomis ir vedei mano tautą Izraelį į 
nuodėmę, pykindamas mane jų nuodėmėmis, 3 žiūrėk tad, aš 
nušluosiu Baašą bei jo namus ir padarysiu tavo namus kaip Neba- 
to sūnaus Jeroboamo. + Kas tik iš Baašos šeimos mirs mieste, šu- 
nys suės, o kas tik mirs atvirame lauke, paukščiai suris“. 

3 O kiti Baašos darbai, ką jis darė, ir jo žygdarbiai, argi jie nėra 
aprašyti Izraelio karalių Metraščių knygoje? * Baaša užmigo su sa- 
vo protėviais ir buvo palaidotas Tirzoje, o jo vietoje jo sūnus Ela 
tapo karaliumi. 7 Be to, VIEŠPATIES žodis atėjo per pranašą 
Hananio sūnų Jehų prieš Baašą ir jo namus ne vien dėl viso pikta, 
kurį jis darė VIEŠPATIES akyse, kad pykintų jį savo rankų darbu, 
būdamas panašus į Jeroboamo namus, bet ir dėl to, kad juos 
sunaikino, 


Elos karaliavimos Izraelio karalystėje 
8 Dvidešimt šeštaisiais Judo karaliaus Asos metais Baašos 
sūnus Ela tapo Izraelio karaliumi Tirzoje — karaliavo dvejus me- 


tus. ? Jo dvariškis Zimris, pusės raitelių vadas, surengė prieš jį 
sąmokslą, kai jis buvo Tirzoje visiškai pasigėręs Tirzos rūmų 

1 Kar 16,10-22 


prievaizdos Arzos namuose. 19 Zimris įėjo, parbloškė jį ir užmušė 
dvidešimt septintaisiais Judo karaliaus Asos metais ir tapo karaliu- 
mi jo vietoje. 

11 Pradėjęs karaliauti ir vos spėjęs atsisėsti į sostą, jis išžudė 
visus Baašos namus, nepalikdamas jam nė vieno vyriškio iš jo gi- 
minių ar iš jo bičiulių. 12 Taip Zimris sunaikino visus Baašos na- 
mus pagal žodį, kurį VIEŠPATS buvo ištaręs per pranašą Jehų, 
13ųž visas Baašos nuodėmes ir už jo sūnaus Elos nuodėmes, kurio- 
mis jie patys buvo nusidėję ir įtraukę Izraelį į nuodėmę, pykinda- 
mi VIEŠPATĮ, Izraelio Dievą, savo stabais. 

14 O kiti Elos darbai — visa, ką jis darė, argi nėra aprašyti 
Izraelio karalių Metraščių knygoje? 


Zimrio karaliavimas Izraelio karalystėje 


15 Dvidešimt septintaisiais Judo karaliaus Asos metais Zimris 
karaliavo Tirzoje septynias dienas. Tuo metu kariuomenė buvo 
apgulusi filistinų miestą Gibetoną. 16 Kareiviai stovykloje išgirdo: 
“Zimris surengė sąmokslą ir nužudė karalių!" Todėl tą pačią dieną 
stovykloje visas Izraelis padarė kariuomenės vadą Omrį Izraelio 
karaliumi. 17 Tada Omris ir visas Izraelis su juo pasitraukė nuo 
Gibetono ir apgulė Tirzą. 1š Zimris, matydamas, kad miestas bus 
paimtas, nuėjo į karaliaus rūmų bokštą ir susidegino su karaliaus 
rūmais. Taip jis mirė '? už nuodėmes, kuriomis nusidėjo, darydamas, 
kas nedora VIEŠPATIES akyse, eidamas Jeroboamo pėdomis, ir už 
nuodėmes, kurias padarė, vesdamas Izraelį į nuodėmę. 

20 O kiti Zimrio darbai ir sąmokslas, kurį jis surengė, argi jie 
nėra aprašyti Izraelio karalių Metraščių knygoje? 

21* Tada Izraelio žmonės pasidalijo į dvi dalis. Pusė žmonių 
norėjo Ginato sūnų Tibnį padaryti karaliumi, o kita pusė rėmė 
Omrį. 2 Omrį rėmę žmonės buvo stipresni už Ginato sūnų Tibnį 
rėmusius žmones. Taip Tibnis mirė, o Omris tapo karaliumi. 


16,21-28 Omris buvo sumanus ir svarbus Izraelio karalius. Tai liudija Artimųjų 
Rytų archeologija. Įrašai paminkliniame akmenyje, kurį įprasta vadinti 
Moabietišku akmeniu, liudija, kad Omris pavergė Moabą, Asirijos archyvi- 
nė medžiaga vadina Izraelį “Omrio namų kraštu" net po to, kai Omrio dinas- 
tija jau buvo pasitraukusi iš istorijos. Įkvėptasis autorius domisi bemaž tik 

1 Kar 16,23-33 
Omrio karaliavimas Izraelio karalystėje 


23 Omris pradėjo karaliauti trisdešimt pirmaisiais Judo karaliaus 
Asos metais ir karaliavo dvylika metų. Tirzoje jis karaliavo šeše- 
rius metus. 

24 Jis nupirko Samarijos kalvą iš Šemero už du sidabrinius ta- 
lentus, kalvą įtvirtino ir miestą, kurį pastatė, pavadino Samarija, 
kalvos savininko Šemero vardu. 

25 Omris darė, kas buvo nedora VIEŠPATIES akyse, ir elgėsi 
nedoriau už visus savo pirmtakus. 26 Jis ėjo Nebato sūnaus Jero- 
boamo keliu visais atžvilgiais ir kartojo jo nuodėmes, kuriomis jis 
įtraukė į nuodėmę Izraelį, pykindamas VIEŠPATĮ, Izraelio Dievą, jo 
stabais. 

27 O kiti Omrio įvykdyti darbai ir jo atlikti žygdarbiai, argi jie 
nėra aprašyti Izraelio karalių Metraščių knygoje? 2š Omris užmigo 
su savo protėviais ir buvo palaidotas Samarijoje, o jo vietoje jo 
sūnus Ahabas tapo karaliumi. 


Ahabo karaliavimas Izraelio karalystėje 


29* Trisdešimt aštuntaisiais Judo karaliaus Asos metais Omrio 
sūnus Ahabas tapo Izraelio karaliumi. Omrio sūnus Ahabas valdė 
Izraelį Samarijoje dvidešimt dvejus metus. 3? Omrio sūnus Ahabas 
darė, kas buvo nedora VIEŠPATIES akyse, daugiau už bet kurį sa- 
vo pirmtaką. 

31 Negana jam buvo kartoti Nebato sūnaus Jeroboamo nuodė- 
mes, jis paėmė žmona sidoniečių karaliaus Etbaalo dukterį Jezabelę 
ir pradėjo garbinti Baalą ir jam tarnauti. 32 Baalui jis padirbo aukurą 
Baalo šventykloje, kurią jis buvo pastatęs Samarijoje. 33 Ahabas 
padarė ir šventąjį stulpą. Ahabas padarė daugiau VIEŠPAČIUI, Iz- 


religiniais reikalais ir Omrio nuopelnų, išskyrus Samarijos — naujos sostinės 
— pastatymą, nemini. Omris yra pasmerkiamas, nes jis savo sūnui davė 
finikiečių (sidoniečių) karaliaus dukterį Jezabelę. Tai buvo geras politinis 
ėjimas, bet atnešė didelę žalą Izraelio religijai. 

16,29-34 Ahabo karaliavimas aprašomas išsamiau, nes nešė religinius lūžius ir 
pervartas (žr. 1 Kar 17,1-22,40). 

1 Kar 16,34-17,6 


raelio Dievui, supykinti negu bet kuris iš prieš jį buvusių Izraelio 
karalių. 34* Jo dienomis Hielis iš Bet-Elio atstatė Jerichą. Dė- 
damas jo pamatus, jis neteko savo pirmagimio sūnaus Abiramo, ir, 
įstatydamas vartus į jų vietą, jis neteko savo jauniausio sūnaus 
Segubo, kaip VIEŠPATS buvo kalbėjęs per Nuno sūnų Jozuę. 


C. PASAKOJIMAI APIE PRANAŠUS 


17 
Elijas pranašauja sausrą 


1* Tišbietis Elijas, iš Tišbės Gileade, tarė Ahabui: “Kaip gy- 
vas VIEŠPATS, Izraelio Dievas, kuriam aš tarnauju, šiais metais 
nebus nei rasos, nei lietaus, nebent aš duosiu žodį“. 

2 Elijui atėjo VIEŠPATIES žodis, tardamas: 3 “Eik iš čia, pa- 
suk į rytus ir pasislėpk prie Cherito upelio, rytuose nuo Jordano. 
*Atsigersi iš upelio, o aš paliepiau varnams ten tave maitinti". 5 Jis 
tad leidosi į kelionę vykdyti, ką VIEŠPATS jam buvo įsakęs. Nuėjęs, 
gyveno prie Cherito upelio, į rytus nuo Jordano. 6 Varnai atnešdavo 
jam duonos ir mėsos kas rytą ir kas vakarą, o iš upelio jis atsiger- 
davo. 


16,34 Vaikų kūnai buvo palaidoti po pamatais ir vartais, norint garantuoti pas- 
tatams palaimą. Tokias apeigas įkvėptasis autorius laiko pasibjaurėtinomis. 
Žr. Joz 6,26. 

17,1 Kanaano — Finikijos — dievas Baalas (žr. 1 Kar 16,31-32) žemdirbių re- 
ligijoje buvo laikomas dievu, kuris valdo lietų. Elijas Tišbietis norėjo paro- 
dyti, kad jo Dievas Jahvė, Izraelio Dievas, iš tikrųjų yra lietaus viešpats. Eli- 
jas Tišbietis buvo vienas iš svarbiausių asmenų — pranašų — Senojo Tes- 
tamento istorijoje. Jo vardas “El-i-Jah" reiškia “Dievas=mano-( yra) Jahvė". 
Elijas sėkmingai gynė Jahvės, Sandoros Dievo, pažinimą ir garbinimą nuo 
įtaigių Baalo garbinimo apeigų, kurias buvo įvedusi Ahabo žmona Jezabelė 
iš Tyro. Pasakojimas apie Eliją apima grumtynes su Baalo garbintojais, ste- 
buklų pasakojimus, karalių pasmerkimą ir paruošimą pranašo Elijo escha- 
tologinei užduočiai: liudyti “Viešpaties dieną". Žr. Mal 3,23-24; Mt 17,10- 
13; Lk 1,17. 

1 Kar 17,7-19 
Miltų ir aliejaus stebuklas 


7 Ilgainiui upelis išdžiūvo, nes nebuvo krašte lietaus. * Tada 
VIEŠPATIES žodis atėjo Elijui, tardamas: > “Tuojau pat eik į Sidono 
Zarefatą* ir ten pasilik. Vienai tenykštei našlei įsakiau tave maitin- 
ti". 10 Jis tad leidosi į kelionę ir atėjo į Zarefatą. Priėjęs miesto var- 
tus, jis pamatė ten našlę, berenkančią malkas. Ją pasišaukęs, tarė: 
“Prašyčiau atnešti man truputį vandens inde atsigerti". !! Jai einant 
atnešti, jis šūktelėjo iš paskos, tardamas: “Atnešk man kąsnį 
duonos rankoje“. 12“Kaip gyvas tavo VIEŠPATS, — ji atsakė, — aš 
nieko kepto neturiu, vien tik saują miltų puode ir truputį aliejaus 
ąsotyje. Štai dabar rankioju pagalius, kad grįžusi namo tai paruoš- 
čiau sau ir sūnui. Suvalgysime ir po to mirsime“". 13 “Nebijok, — 
tarė jai Elijas, — eik ir daryk kaip sakei. Bet pirma padaryk 
paplotėlį ir jį atnešk man, o po to paruošk ką nors sau ir savo sūnui. 
14 Nes VIEŠPATS, Izraelio Dievas, taip kalbėjo: “Miltai puode ne- 
išseks, nei aliejaus ąsotyje nepritrūks iki tos dienos, kurią VIEŠ- 
PATS atsiųs žemei lietaus". 15 Nuėjusi, ji padarė kaip Elijas buvo 
pasakęs. Ji pati ir jis bei visa jos šeimyna turėjo maisto ilgą laiką. 
16 Miltai puode neišseko, nei aliejaus ąsotyje nepritrūko, kaip VIEŠ- 
PATS buvo kalbėjęs per Eliją. 


Našlės sūnus 
prikeliamas iš numirusių 


17 Atsitiko po šių įvykių, kad sūnus tos moters — namų šei- 
mininkės — susirgo. Jis vis blogėjo, kol pagaliau nustojo alsuoti. 
18* Tada ji Elijui tarė: “Ką pikta, Dievo tarne, aš tau padariau, kad 
tu pas mane turėjai ateiti man kaltę priminti ir mano sūnų nužu- 
dyti?" 19 Bet jis atsakė jai: “Duok man savo sūnų“. Paėmęs jį nuo 


17,9“... Zarefatą“: vietovė Finikijos pajūryje, už karaliaus Ahabo karalystės ribų. 

17,18 Moteris savo nelaimę priskiria Elijo apsilankymui: Dievo vyras, jos minti- 
jimu, yra tarsi liudytojas, kurio artume išryškėja slaptos ir nesąmoningos 
nuodėmės, reikalaujančios bausmės. 

1 Kar 17,20-18,6 


jos rankų, nusinešė jį į viršutinio aukšto kambarį, kur jis gyveno, ir 
paguldė ant savo lovos. 20 “VIEŠPATIE, mano Dieve, — jis šaukėsi 
VIEŠPATIES, — argi tu net šiai našlei, pas kurią esu svečias, atsiun- 
tei nelaimę, užmušdamas jos sūnų?“ 2! Tada jis atsigulė ant vaiko 
tris kartus ir šaukėsi VIEŠPATIES, tardamas: “VIEŠPATIE, mano 
Dieve, maldauju, tesugrįžta šio vaiko gyvastis į jo kūną!“ 2VIEŠ- 
PATS išgirdo Elijo maldavimą, vaiko gyvastis sugrįžo į jį, ir jis at- 
gijo. 2 Paėmęs vaiką, Elijas nunešė jį iš viršutinio aukšto kambario 
žemyn į seklyčią ir atidavė jį motinai, tardamas: “Žiūrėk, tavo 
sūnus yra gyvas“. 24 “Dabar aš tikrai žinau, kad esi Dievo vyras, — 
atsakė moteris Elijui, — ir kad VIEŠPATIES žodis eina iš tavo 
burnos". 


18 
Elijas ir Baalo pranašai 


!* Daug vėliau, trečiaisiais (sausros) metais, Elijui atėjo VIEŠ- 
PATIES žodis, tardamas: “Eik ir pasirodyk Ahabui. Aš atsiųsiu Že- 
mei lietaus". 2 Elijas tad nuėjo pas Ahabą. 

Samarijoje buvo didelis badas. 3 Ahabas pasišaukė rūmų val- 
dytoją Obadiją. (Obadijas laikė VIEŠPATĮ didelėje pagarboje. * Kai 
Jezabelė žudė VIEŠPATIES pranašus, Obadijas buvo paėmęs šimtą 
pranašų, paslėpęs juos po penkiasdešimt olose ir aprūpinęs duona 
ir vandeniu.] > Ahabas Obadijui tarė: “Pereik per kraštą, nueik prie 
visų vandens šaltinių ir visų srovių. Galbūt rasime šiek tiek žolės 
arkliams ir mulams išgelbėti, idant neliktume be gyvulių“. 5 Norė- 
dami išžvalgyti kraštą, jiedu išsiskyrė: Ahabas ėjo atskirai vienu ke- 
liu, o Obadijas ėjo atskirai kitu keliu. 


18,1-6 Sausra baigiasi. Elijas kelia klausimą: kuris Dievas gali sulaikyti lietų ir 
duoti lietaus? Jahvė — Sandoros Viešpats ar didysis Baalas? Jau pats Elijo 
vardas — hebraiškai “Elijah" — “Jahvė (yra) mano Dievas" skelbia jo 
tikėjimą. “Obadijas" reiškia “Jahvės tamas“. Jezabelė buvo persekiojusi 
Jahvės, Sandoros Viešpaties, pranašus. 

1 Kar 18,7-19 


7* Obadijui keliaujant, ūmai jį pasitiko Elijas. Atpažinęs jį, 
Obadijas puolė kniūpsčias ir tarė: “Ar tai tu, mano viešpatie Eli- 
jau?“ 8 “Taip, tai aš, — atsakė jam, — eik ir pasakyk savo val- 
dovui, kad Elijas yra čia!“ * “Kuo aš tau nusidėjau, kad tu atiduo- 
di savo tarną į rankas Ahabui, kad mane užmuštų? 10 Kaip gyvas 
VIEŠPATS, tavo Dievas, nėra jokios tautos ar karalystės, į kurią 
mano valdovas nebūtų siuntęs tavęs ieškoti. Kai atsakydavo: “Čia jo 
nėra, jis reikalaudavo iš tos karalystės ar tautos priesaikos, kad tavęs 
nesurado. 1! Betgi nūn sakai: "Eik ir pasakyk savo valdovui, kad 
Elijas yra čia'. 12 Kai tik paeisiu nuo tavęs, VIEŠPATIES dvasia 
nuneš tave nežinia kur. Taigi, kai aš nuėjęs pranešiu Ahabui, o jis 
negalės tavęs surasti, mane jis užmuš, nors aš, tavo tarnas, VIEŠPA- 
TĮ laikiau pagarboje nuo jaunystės. 13 Mano viešpačiui tikrai buvo 
pranešta, ką aš padariau, Jezabelei žudant VIEŠPATIES pranašus, 
kaip aš paslėpiau šimtą VIEŠPATIES pranašų po penkiasdešimt 
vienoje oloje ir aprūpinau juos duona ir vandeniu. 14 O dabar tu 
sakai: "Eik ir pasakyk savo valdovui: Elijas yra čia! Juk jis tikrai 
mane užmuš". 15 Elijas tarė: “Kaip gyvas Galybių VIEŠPATS, ku- 
riam aš tarnauju, šiandien tikrai aš jam pasirodysiu“. 


Elijas ir Ahabas 


16 Obadijas tad nuėjo Ahabo pasitikti ir jam pranešė, o Ahbabas 
atėjo Elijo pasitikti. !7* Ahabas, pamatęs Eliją, jam tarė: “Ar tai 
tu, kuris vargini Izraelį?" 18 “Ne aš Izraelį varginau, — atsikirto Eli- 
jas, — bet varginai tu ir tavo tėvo namai, nes atmetėte VIEŠPATIES 
įsakymus ir ėjote paskui Baalą. 19 Užtat pasiųsk surinkti visą 
Izraelį pas mane ant Karmelio kalno drauge su keturiais šimtais 
penkiasdešimt Baalo pranašų ir keturiais šimtais Ašeros pranašų, 
valgančių prie Jezabelės stalo". 


18,7-16 Ahabas buvo ieškojęs Elijo visur, norėdamas jį sugauti. Dabar pats 
pranašas savo noru sutinka pasirodyti Ahabui. 

18,17-19 Elijas pareiškia, kad Ahabas, nepripažindamas Sandoros Viešpaties ir 
leisdamas savo žmonai Jezabelei plėsti Baalo religiją Izraelyje, yra kaltas dėl 
sausros. Deivė Ašera buvo laikoma Baalo žmona. 

1 Kar 18,20-32 
Auka ant Karmelio kalno 


20 Ahabas tad išsiuntė žmones pašaukti visus izraeliečius ir 
surinko pranašus ant Karmelio kalno. 2! Tada Elijas priėjo prie visų 
žmonių ir tarė: “Kaip ilgai jūs šlubuosite tarp dviejų pažiūrų? Jei- 
gu VIEŠPATS yra Dievas, sekite paskui jį; bet jeigu Baalas, tuomet 
sekite jį!" Žmonės neatsakė jam nė žodžio. 22 Tada Elijas tarė žmo- 
nėms: “Aš, vien tik aš, likau VIEŠPATIES pranašas, o Baalo pra- 
našų yra keturi šimtai penkiasdešimt vyrų. 3 Tebūna duota mums 
du jautukai. Teišsirenka jie sau vieną jautuką, tesukapoja į gabalus 
ir tepadeda ant malkų, bet ugnies teneužkuria. O aš paruošiu kitą 
jautuką ir padėsiu jį ant malkų, bet ugnies neužkursiu. 24 Tada jūs 
šaukite savo dievą vardu, o aš šauksiu VIEŠPATĮ vardu. Sutar- 
kime: Dievas, kuris atsakys ugnimi, yra iš tikrųjų Dievas“. Visi 
žmonės atsakė: “Gerai pasakyta!“ 

25 Elijas Baalo pranašams tarė: “Išsirinkite sau vieną jautuką 
ir pirmi paruoškite jį, nes jūsų yra daugiau. Tada šaukite savo 
dievą vardu, bet ugnies nekurkite". 26 Jie tada, paėmę jiems duotą 
jautuką, jį paruošė ir šaukė Baalą vardu nuo ryto iki vidudienio, tar- 
dami: “Baalai, išklausyk mūsų!“ Bet nebuvo jokio garso, niekas 
neatsakė. Klupčiodami jie šoko* apie pastatytą aukurą. 27 Atėjus 
vidudieniui, Elijas iš jų tyčiojosi, sakydamas: “Šaukite garsiau! Juk 
jis yra dievas! Arba jis yra užsisvajojęs, arba paėjėjęs į pakelę,* ar- 
ba keliauja, arba galbūt užmigęs ir turi būti pažadintas". 23 Jie tad 
garsiai šaukė ir, pagal savo paprotį, čaižė save kalavijais ir ietimis, 
kol apsipylė krauju. 29 Vidudieniui praėjus, jie vis dar šėlo, prana- 
šaudami pagavoje iki pat aukos atnašavimo. Vis dar nebuvo jokio 
garso ir nebuvo, kas atsakytų ar išklausytų. 

30 Tada Elijas tarė visiems žmonėms: "Ateikite arčiau prie ma- 
nęs". Visi žmonės priėjo arčiau prie jo. Jis atstatė VIEŠPATIES au- 
kurą, kuris buvo nuverstas. 3! Elijas paėmė dvylika akmenų pagal 
skaičių giminių sūnų Jokūbo, kuriam buvo atėjęs Dievo žodis: 
“Tavo vardas bus Izraelis“, 32 ir iš tų akmenų jis pastatė aukurą 


18,26 *... klupčiodami jie šoko": pirma lenkdami vieną kelią, o paskui ir kitą. 
Žr. Ps 26,6-7. 
18,27 “... paėjėjęs į pakelę": turbūt eufemizmas, reiškiantis paėjėjo nusilengvinti. 

1 Kar 18,33-43 


VIEŠPATIES vardui. Tada jis iškasė aplink aukurą griovį, kuriame 
buvo galima du saikus grūdų pasėti. 33 Po to jis sudėjo malkas, 
sukapojo į gabalus jautuką ir uždėjo ant malkų. Jis tarė: “Pripil- 
kite keturis ąsočius vandens ir užpilkite jį ant deginamosios aukos 
ir ant malkų“. 3*Vėl tarė: “Padarykite tai dar kartą“, ir tai jie padarė 
antrą kartą. “Padarykite tai trečią kartą“, — jis tarė, ir tai jie padarė 
trečią kartą. 35 Vanduo bėgo visur aplink aukurą, net griovys buvo 
pilnas vandens. 

36 Atėjus metui atnašauti auką, pranašas Elijas priėjo ir tarė: 
“VIEŠPATIE, Dieve Abraomo, Izaoko ir Izraelio, šią dieną tebūna 
žinoma, kad tu esi Izraelio Dievas, kad aš esu tavo tarnas ir, kad 
aš visus tuos dalykus padariau tavo įsakymu. 37 Atsakyk man VIEŠ- 
PATIE! Atsakyk man, kad ši tauta žinotų, jog tu, VIEŠPATIE, esi 
Dievas, jog tu vėl susigrąžini jų širdis“. 33 Tada nužengė VIEŠ- 
PATIES ugnis ir sudegino deginamąją auką, malkas, akmenis ir 
žemes. Ji sugėrė ir griovyje buvusį vandenį. 3? Tai matydami, visi 
žmonės puolė kniūpsčia, šaukdami: “VIEŠPATS yra Dievas! Tik 
VIEŠPATS yra Dievas!“ *0Elijas jiems tarė: “Čiupkite Baalo 
pranašus! Nė vienam neleiskite pabėgti!" Jie buvo suimti. Nuvaręs 
juos žemyn prie Kišono upelio, Elijas ten juos nužudė.* 


Baigiasi sausra 


*1* Elijas tarė Ahabui: “Pakilk, valgyk ir gerk, nes atūžia smar- 
kus lietus. * Ahabas tad nuėjo pavalgyti ir atsigerti. Tuo tarpu Eli- 
jas, užkopęs į Karmelio viršūnę, atsisėdo ant žemės ir priglaudė 
savo veidą prie kelių. 3 Savo tarnui jis paliepė: “Pakopk ir pasižval- 
gyk Jūros link“. Palypėjęs tarnas pasižvalgė ir pranešė: “Nieko 


18,40 “... juos nužudė": tuomet izraeliečiai, o vėliau ir įkvėptasis autorius, 
grumtynes tarp Baalo ir Viešpaties laikė grumtynėmis tarp gyvenimo ir 
mirties. 

18,41-46 “... Pakilk,valgyk ir gerk"... reiškė: nutrauk pasninką, kurio buvo laiko- 
masi apeigų metu. Sausros galas buvo ženklas, kad Jahvė, o ne Baalas, val- 
do dangų ir lemia izraeliečių likimą. “Jezrėel(is)" buvo antroji Ahabo sos- 
tinė. Elijas nubėgo maždaug 30 km didžiai džiaugdamasis pirma Ahabo veži- 
mo, skelbdamas vispusišką Jahvės — Sandoros Viešpaties — pergalę prieš 
Baal(us). 

nėra!" Septynis kartus Elijas liepė: “Vėl nueik!“ + Septintą kartą 
tarnas pranešė: “Žiūrėk, mažas debesėlis, nedidesnis už žmogaus 
ranką, kyla nuo Jūros“. Tada Elijas tarė: “Eik ir sakyk Ahabui: 
*Kinkyk savo vežimą ir leiskis žemyn, kad lietus tavęs neužkluptų'". 
45 Už valandėlės dangus apsiniaukė juodais debesimis, papūtė vėjas 
ir pradėjo smarkiai lyti. Ahabas, įlipęs į savo vežimą, nuvažiavo 
Jezrėelio link. * Bet VIEŠPATIES ranka atėjo ant Elijo. Prisijuosęs 
drabužius prie juosmens, jis bėgo pirma Ahabo iki pat Jezrėelio. 


19 
Kelionė į Horebą 


I Kai Ahabas papasakojo Jezabelei visa, ką Elijas buvo padaręs 
ir kaip jis buvo išžudęs visus jos pranašus kalaviju, 2 Jezabelė nu- 
siuntė pasiuntinį pas Eliją, tardama: “Tai man tepadaro dievai ir 
dar teprideda, jeigu šiuo laiku rytoj nepadarysiu su tavo gyvastimi, 
kaip buvo padaryta su kiekvieno iš jų gyvastimi". 3 Išsigandęs, gel- 
bėdamas savo gyvybę, jis tučtuojau pabėgo. Pasiekęs Judo Beer-Še- 
bą, jis paliko ten savo tarną, * o pats pakeliavo vieną dieną į dyku- 
mą. Priėjęs kadagį, jis po juo atsisėdo ir šaukėsi mirties. “Gana! — 
jis šaukė, — nūn, VIEŠPATIE, imk mano gyvastį, nes aš nesu 
geresnis už savo protėvius“, 

5 Elijas ten atsigulė po kadagiu ir užmigo. Staiga jį palietė an- 
gelas ir jam tarė: “Kelkis ir valgyk!“ “ Jis apsižvalgė. Žiūri, prie 
galvos žaizdre keptas paplotis ir ąsotis vandens. 7 VIEŠPATIES an- 
gelas atėjo antrą kartą ir, palietęs jį, tarė: “Kelkis ir valgyk, kitaip 
kelionė bus tau per sunki". 3* Atsikėlęs, pavalgė ir atsigėrė. Tuo 
maistu pasistiprinęs, jis ėjo keturiasdešimt dienų ir keturiasdešimt 
naktų iki pat Dievo kalno, Horebo. ? Ten, įlindęs į olą, joje pralei- 
do naktį. 


19,8-19 Verta šiuos Dievo apsireiškimus Elijui palyginti su apsireiškimais 
Mozei (žr. Iš 19,1-23; 33,1-23; 34,5) ant to paties Horebo — Sinajaus — 
kalno. Nors įvairūs gamtos reiškiniai — vėjas, audra, žemės drebėjimas, 
ugnis (žr. Iš 19,18-19) — priverčia žmogų susimąstyti, išgyventi savo ribo- 
tumą ir kelti būties klausimus apie Dievo artumą, jie nėra pats Dievo artu- 

Susitikimas su Dievu 


Tada VIEŠPATIES žodis atėjo jam, tardamas: “Ką čia veiki, 
Elijau?" 10 Jis atsakė: “Aš degu uolumu dėl VIEŠPATIES, Galybių 
Dievo, nes izraeliečiai atmetė tavo Sandorą, nuvertė tavo aukurus ir 
išžudė tavo pranašus kalaviju. Tik aš vienas likau, ir jie nori man 
gyvastį atimti". 

11 “Išeik laukan, — jis pašaukė, — ir stovėk ant kalno prieš 
VIEŠPATĮ, nes VIEŠPATS praeis". Pūtė didelis vėjas, jis buvo toks 
stiprus, kad skaldė kalnus ir trupino į gabalus uolas prieš VIEŠPA- 
TI. bet VIEŠPATIES nebuvo vėjyje. Po vėjo — žemės drebėjimas, 
bet VIEŠPATIES nebuvo žemės drebėjime. 12 Po žemės drebėjimo 
— ugnis, bet VIEŠPATIES nebuvo ugnyje. O po ugnies — švel- 
nios tylos balsas. 13 Jį išgirdęs, Elijas apgaubė veidą skraiste ir išėjęs 
atsistojo prie olos angos. Tada kreipėsi į jį balsas: “Ką čia veiki, Eli- 
jau?“ 14 Jis atsakė: “Aš degu uolumu dėl VIEŠPATIES, Galybių Die- 
vo, nes izraeliečiai atmetė tavo Sandorą, nuvertė tavo aukurus ir 
išžudė tavo pranašus kalaviju. Tik aš vienas likau, ir jie trokšta man 
gyvastį atimti“. 

15 VIEŠPATS jam tarė: “Grįžk keliu, kuriuo atėjai, į Damasko 
dykumą.* Ten nuėjęs, patepsi Hazaelį Aramo karaliumi. 16 Patepk 
ir Nimšio sūnų Jehu'ą Izraelio karaliumi, o Šafato sūnų Elišą iš 
Abel-Meholos patepk pranašu savo vietoje. 17 Kas tik pabėgs nuo 
Hazaelio kalavijo, tą Jehu'as užmuš, o kas tik pabėgs nuo Jehu'o 
kalavijo, tą Eliša užmuš. 18 Aš paliksiu Izraelyje tik septynis tūks- 
tančius* — visus tuos, kurių keliai nesiklaupė Baalui ir kurių 1ū- 
pos jo nebučiavo“. 


4 


mas, tolygūs “švelnios tylos balsui“, apreiškiančiam Dievo dvasiškumą. 
Pranašo Elijo užduotis buvo atkurti Sandorą ir atgaivinti tikrą tikėjimą, todėl 
nenuostabu, kad jis sugrįžo prie Horebo — Sinajaus — kalno, kur Sandora 
buvo apreikšta Mozei ir per jį izraeliečių tautai (žr. Iš 3,1-4.17; 33,18- 
34,9). Mozė ir Elijas pasirodė su Kristumi atsimainymo metu (žr. Mt 17,1- 
9; Mk 9,1-7; Lk 9,28-36). 

19,15 “... į Damasko dykumą": į nūdienę Sirijos dykumą. 

19,15-17 Pats Elijas įvykdė tik trečiąją jam pavestą užduotį, paskirdamas Elišą 
pranašu (žr. 19-21 eilutes). Elišai buvo pavesta atlikti pirmąją užduotį as- 
meniškai (žr. 2 Kar 8,7-19), o antrąją per įgaliotinį (žr. 2 Kar 9,1-10). 

19,18 “... tik septynis tūkstančius": pranašų knygose šie septyni tūkstančiai yra 
vadinami “teisiuoju likučiu“. Žr. Am 5,15; Iz 10,20; 11,11. 

1 Kar 19,19-20,7 
Elišos pašaukimas 


19* Iš ten iškeliavęs, Elijas rado Šafato sūnų Elišą beariantį. Bu- 
vo ariama dvylika jungų jaučių, o jis buvo su dvyliktuoju. Elijas, 
eidamas pro jį, užmetė jam savo skraistę. 20 Palikęs jaučius, jis bė- 
go paskui Eliją, sakydamas: “Prašau leisti man pabučiuoti tėvą ir 
motiną, tada aš tave seksiu". “Eik, grįžk! — atsakė Elijas, — argi 
aš tau ką padariau?“ 2! Eliša sugrįžo nuo jo ir, paėmęs jungą 
jaučių, juos papjovė. Naudodamas pakinktus kaip malkas, jis išvirė 
jų mėsą ir davė ją žmonėms valgyti. Tada jis paliko, sekė Eliją ir 
tapo jo tarnas. 


20 
Samarijos apgula 


1* Aramo karalius Ben-Hadadas sutelkė visą savo kariuomenę 
ir, lydimas trisdešimt dviejų karalių, drauge su raiteliais ir kovos 
vežimais atžygiavo į Samariją, ją užpuolė ir apgulė. 2 Pas karalių 
Ahabą į miestą jis siuntė pasiuntinius 3 jam pasakyti: “Taip kalbėjo 
Ben-Hadadas: “Tavo sidabras ir tavo auksas yra mano, taip pat ir ta- 
vo gražiosios žmonos bei vaikai yra mano". * Izraelio karalius jam 
atsakė: “Mano viešpatie karaliau, yra kaip tu pasakei! Aš ir visa, 
ką aš turiu, tavo". 5 Bet pasiuntiniai vėl atėjo, tardami: “Taip kalbėjo 
Ben-Hadadas: Aš siunčiau tau pasakyti, kad turi man atiduoti sa- 
vo sidabrą ir auksą, savo žmonas ir vaikus. 6 Vis dėlto aš pasiųsiu 
pas tave savo tarnus rytoj maždaug šiuo laiku, jie iškrės tavo rū- 
mus bei namus tavo dvariškių, paims visa, ką tu vertini, ir išneš'". 

7 Tada Izraelio karalius sušaukė visus krašto seniūnus ir tarė: 
“Tik pagalvokite! Žiūrėkite patys, kaip tas žmogus nori mus pra- 
žudyti! Juk kai jis reikalavo iš manęs mano žmonų ir vaikų, mano 


19,19-21 Elijo veiksmas, savo skraistės užmetimas Elišai ant pečių, liudijo 
dievišką pašaukimą dalyvauti pranašiškoje užduotyje. O Elišos veiksmas, sa- 
vo jaučių jungo sunaikinimas, liudijo jo skubų ir vispusišką atsidavimą 
pranašo užduočiai rūpintis Dievo garbe. 

20,1-6 Be abejo, karaliai šiame tekste, kaip dažnai Šv. Rašte, buvo mažų nepri- 
klausomų miestų su keletu sau pavaldžių gyvenviečių valdovai. 

3 


sidabro ir mano aukso, aš neatsisakiau“. * Visi seniūnai ir žmonės 
jam sakė: “Neklausyk ir nesutik!* ? Ben-Hadado pasiuntiniams tad 
jis tarė: “Pasakykite mano viešpačiui karaliui: “Visa, ko tu iš pra- 
džių reikalavai iš savo tarno, aš padarysiu. Bet šio dalyko padaryti 
negaliu". Pasiuntiniai išėjo ir tai jam pranešė. 10 Po to Ben-Hada- 
das pasiuntė šį žodį: “Tai tepadaro man dievai ir dar teprideda, jei 
pakaks Samarijoje dulkių kiekvienam mano vyrų bent po saują 
pasiimti“. 11* “Pasakykite jam, — atsakė Izraelio karalius, — tene- 
sigiria žmogus, kuris kalaviją dar tik juosiasi, kaip tas, kuris nusi- 
juosia". 12 Ben-Hadadas su kitais karaliais gėrė palapinėse, kai iš- 
girdo šį atsakymą. “Pasiruoškite pulti!" — jis įsakė savo vyrams. 
Jie pasiruošė pulti miestą. 


Izraelio pergalė 


13 Tada vienas pranašų, priėjęs prie Izraelio karaliaus Ahabo, 
tarė: “Taip kalbėjo VIEŠPATS: “Ar matei šią didelę kariuomenę? 
Štai šiandien aš ją atiduosiu į tavo rankas ir tu žinosi, kad aš esu 
VIEŠPATS'". 14 Ahabas klausė: “Per ką tai įvyks?“ Pranašas atsakė: 
“Tip kalbėjo VIEŠPATS: “Per sričių valdytojų apsaugos vaikinus“. 
Ahabas klausė: “Kas pradės mūšį?" “Tu", — atsakė pranašas. 

15 Tada Ahabas surinko sričių valdytojų apsaugos vaikinus, — 
jų buvo du šimtai trisdešimt du. O po jų, apžiūrėjo visus izraelie- 
čius, — septynis tūkstančius. 

16 Jie išėjo vidudienį, o tuo tarpu Ben-Hadadas buvo visiškai 
pasigėręs palapinėje, jis ir trisdešimt du karaliai, jo sąjungininkai. 
17 Sričių valdytojų apsaugos vaikinai išėjo pirmieji. Ben-Hadadas 
buvo išsiuntęs žvalgus, jie jam pranešė: “Keletas vyrų išėjo iš 
Samarijos“. 18 Jis tarė: “Jei jie išėjo taikingai pasiduoti, juos gyvus 
paimkite; jei jie išėjo kovoti, vis tiek juos gyvus paimkite“. 

19 Bet jie, sričių valdytojų vaikinai ir juos sekusi kariuomenė, 
jau buvo išžygiavę iš miesto 20 ir kiekvienas guldė savo priešą. 
Aramėjai bėgo, o Izraelis juos vijosi. Ir Aramo karalius Ben-Ha- 
dadas pabėgo raitas kartu su kitais raiteliais. 2! Išžygiavęs Izraelio 
karalius puolė arklius bei kovos vežimus ir ištiko aramėjus didele 


pergale. 


20,11 Ahabas cituoja patarlę, kad nedera prieš mūšį girtis pergale, nes dar nėra 
aišku, kas laimės mūšį. 

22 Tada pranašas, priėjęs prie Izraelio karaliaus, jam tarė: “Eik, 
stiprink savo pajėgas ir gerai apsvarstyk, ką turi daryti, nes pavasarį 
Aramo karalius atžygiuos prieš tave“. 

23 O Aramo karaliaus dvariškiai jam kalbėjo: “Jų Dievas yra 
kalnų Dievas. Užtat jie ir buvo už mus stipresni. Bet jei kovosime 
su jais lygumoje, mes tikriausiai būsime už juos stipresni. 24 Be to, 
štai ką turi daryti: atstatyk karalius ir jų vietoje paskirk valdyto- 
jus.* 25 Sutelk sau tokio pat dydžio kariuomenę, kokią praradai, ark- 
lį vietoje arklio, kovos vežimą vietoje kovos vežimo. Tada kovosime 
su jais lygumoje, ir tikriausiai mes būsime už juos stipresni". Jis pri- 
ėmė jų patarimą ir taip padarė. 


Pergalė prie Afeko 


26 Pavasarį Ben-Hadadas sutelkė aramėjus ir atžygiavo į Afeką 
kovoti su Izraeliu. 27 Ir izraeliečiai buvo pašaukti prie ginklų, aprū- 
pinti maistu, ir išėjo prieš juos į mūšį. Pasistatę stovyklą priešais 
aramėjus, izraeliečiai atrodė tarsi dvi ožkų kaimenės, o tuo tarpu 
aramėjai pripildė visą kraštą. 2 Tada Dievo vyras, priėjęs prie Izrae- 
lio karaliaus, tarė: “Taip kalbėjo VIEŠPATS: kadangi aramėjai sakė: 
“VIEŠPATS yra kalnų Dievas, bet ne lygumų Dievas, todėl aš ati- 
duosiu šią visą kariuomenę tau į rankas, ir tu žinosi, kad aš esu 
VIEŠPATS". 

2 Jie buvo stovyklose vieni priešais kitus septynias dienas. Sep- 
tintą dieną prasidėjo mūšis. Vieną dieną izraeliečiai užmušė šimtą 
tūkstančių aramėjų pėstininkų. ?0 Likusieji subėgo į Afeko miestą, 
kurio siena užgriuvo ant dvidešimt septynių tūkstančių išlikusių 
vyrų. 
Ir Ben-Hadadas pabėgo ir pasislėpė mieste. 31 Jo tarnai jam 
kalbėjo: “Žiūrėk, mes girdėjome, kad Izraelio namų karaliai yra 
gailestingi karaliai. Prašom leisti mums užsidėti ant strėnų ašutines 
bei virves apie galvas ir pasiduoti Izraelio karaliui. Galbūt jis pasi- 
gailės tavo gyvasties“. 32 Jie tad, apsijuosę strėnas ašutinėmis ir 
apvynioję galvas virvėmis, išėjo pas Izraelio karalių ir tarė: “Tavo 
tarnas Ben-Hadadas sako: “Prašau pasigailėti mano gyvasties“. O 


20,24 “... paskirk valdytojus": patyrusius kariškius. 

jis atsakė: “Ar jis dar gyvas? Jis yra mano brolis“. 3 Laikydami tai 
geru ženklu, vyrai skubiai pasigavo iš jo žodį, tardami: “Taip, Ben- 
-Hadadas yra tavo brolis“. “Eikite ir jį atveskite“, — paliepė jis. 
Ben-Hadadas tad išėjo pas jį, ir jis pasisodino jį į savo vežimą, 
34 Ben-Hadadas jam tarė: “Aš sugrąžinsiu miestus, kuriuos mano tė- 
vas paėmė iš tavo tėvo, o tu gali įkurti sau turgavietes Damaske, kaip 
mano tėvas darė Samarijoje". “Aš savo ruožtu, — atsakė Ahabas, — 
su tokia sandora paleisiu tave namo". Jis tad sudarė su juo sandorą 
ir jį paleido. 


Pranašas pasmerkia Ahabo poelgį 


35 Vienas vyras, pranašų mokinys, VIEŠPAČIUI įsakius, tarė 
savo bičiuliui: “Eikš, suduok man!“ Bet tas vyras atsisakė jį užgauti, 
36 Jis tarė jam: “Kadangi tu VIEŠPATIES žodžio nepaklausei, žiūrėk 
tad, kai tik nuo manęs pasitrauksi, sudraskys tave liūtas“. Ir, jam 
nuėjus, pasitiko jį liūtas ir jį sudraskė. 37 Tada jis, sutikęs kitą vyrą, 
tarė: “Eikš, suduok man!“ Tas vyras sudavė jam smūgį ir jį sužei- 
dė. 35 Dabar pranašas nuėjo ir, prisidengęs tvarsčiu akis, laukė palei 
kelią karaliaus. 3? Karaliui praeinant, jis šaukė karaliui ir sakė: “Ta- 
vo tarnas pateko į mūšio sūkurį. Umai vienas kareivis atvedė pas 
mane vyrą ir tarė: Saugok šį vyrą! Jeigu jis dingtų be žinios, tavo 
gyvybė bus už jo gyvybę, arba turėsi užmokėti sidabrinį talentą'.* 
40 Tavo tarnui esant užsiėmusiam šen bei ten, jis pradingo". Izraelio 
karalius jam atsakė: “Tu turi savo nuosprendį. Tu pats nusprendei". 
41 Tada jis skubiai nusiėmė tvarstį sau nuo akių. Izraelio karalius 
atpažino jį kaip vieną iš pranašų. *2 Jis jam tarė: “Taip kalbėjo 
VIEŠPATS: “Kadangi tu išlaisvinai žmogų, kuris buvo paskyręs 
tave sunaikinti,* todėl tavo gyvybė bus už jo gyvybę ir tavo tauta 
už jo tautą'". *3 Izraelio karalius, prislėgtas ir niūrus, leidosi namų 
link ir parvyko į Samariją. 


20,39 “... sidabrinį talentą": maždaug 34.2 kg — tomis dienomis milžiniška 
bauda. 

20,42 “... paskyręs tave sunaikinti": religinis semitinių tautų karybos veiksmas. 
Žr. Joz 6,17; 1 Sam 15,3. 

21 
Nabotas atsisako parduoti vynuogyną 


1* Po to praėjo šiek tiek laiko. Kadangi Nabotas Jezrėelietis 
turėjo vynuogyną Jezrėelyje šalia Samarijos karaliaus Ahabo 
rūmų, ZAhabas kalbėjo Nabotui: “Duok man savo vynuogyną, kad 
galėčiau turėti sau daržą, nes jis yra kaip tik šalia mano rūmų. Už 
jį tau duosiu geresnį vynuogyną arba, jeigu tau patinka, sumokėsiu 
jo kainą pinigais“. 3 Bet Nabotas Ahabui atsakė: “Saugok Dieve! 
VIEŠPATS draudžia man duoti tau protėvių paveldą". + Ahabas 
parėjo namo prislėgtas ir niūrus dėl atsakymo, kurį jam buvo davęs 
Nabotas Jezrėelietis: “Aš neatiduosiu tau, ką esu paveldėjęs iš savo 
tėvų". Atsigulęs į savo lovą, nugręžė veidą į sieną ir nieko nevalgė. 


Ahabas ir Jezabelė 


5* Jo žmona Jezabelė atėjo pas jį ir klausė: “Kodėl esi taip 
prislėgtas, kad net valgyti nenori?“ 6 Jis tad jai papasakojo: “Ka- 
dangi aš kalbėjau su Nabotu Jezrėeliečiu ir jam sakiau: “Parduok 
man Savo vynuogyną už pinigus, arba, jeigu tau patinka, duosiu tau 
už jį kitą vynuogyną', bet jis atsakė: "Aš savo vynuogyno tau neduo- 
siu!" 7 Jo žmona Jezabelė jam tarė: “Nūn yra tau metas pasirodyti 
Izraelio karaliumi. Kelkis, ko nors pavalgyk ir būk linksmas. Aš 
tau duosiu Naboto Jezrėeliečio vynuogyną". 


21,1-4 Nabotas negalėjo atsisakyti savo protėvių paveldo, nes tikėjimo kraitis — 
teisėtvarka ir religiniai papročiai — reikalavo, kad protėvių paveldas amži- 
nai liktų šeimos nuosavybė (žr. Kun 25,10. 13-17.23-24.34). Ahabas buvo 
“prislėgtas ir niūrus“, nes žinojo, kad, remiantis teisėtvarka ir religiniais pa- 
pročiais, Nabotas buvo teisus. 

21,5-7 Jezabelė nejautė jokios pagarbos Izraelio tikėjimo kraičiui. 

1 Kar 21,8-19 
Nabotas nužudomas 


3* Parašiusi laiškus Ahabo vardu, juos užantspaudavo jo žiedu 
ir pasiuntė seniūnams bei didikams, gyvenusiems su Nabotu jo 
mieste. *Laiškuose ji rašė: “Paskelbkite pasninką ir pasodinkite 
Nabotą pirmoje sueigos vietoje. 10 Priešais jį pasodinkite du vyrus 
— niekšus, tepaliudija jie prieš jį, tardami: “Tu keikei Dievą ir kara- 
lių. Tada išveskite jį ir užmuškite akmenimis“. 1! Miesto vyrai — 
seniūnai ir didikai, gyvenusieji mieste — darė, kaip Iezabelė buvo 
jiems nurodžiusi. 12 Jie paskelbė pasninką ir pasodino Nabotą pir- 
moje sueigos vietoje. !3 Tada atėjo tie du niekšai ir atsisėdo priešais 
jį. Niekšai žmonių akivaizdoje paliudijo prieš Nabotą, tardami: 
“Nabotas keikė Dievą ir karalių". Nabotas tad buvo išvestas už 
miesto ir užmuštas akmenimis. 14 Tada jie pasiuntė žodį Jezabelei: 
“Nabotas buvo užmuštas akmenimis. Jis mirė“. 

15 Vos išgirdusi, kad Nabotas buvo užmuštas akmenimis ir bu- 
vo miręs, Jezabelė tarė Ahabui: “Nueik ir paimk sau Naboto Jez- 
rėeliečio vynuogyną, kurį jis atsisakė parduoti tau už pinigus, nes 
Naboto nebėra gyvo. Jis mirė". 16 Vos sužinojęs, kad Nabotas yra 
miręs, Ahabas nuėjo pasiimti Naboto Jezrėeliečio vynuogyno. 


Elijas paskelbia Dievo nuosprendį 


17 Tada VIEŠPATIES žodis atėjo Elijui, tardamas: 18 “Nueik pa- 
sitikti Izraelio karaliaus Ahabo, viešpataujančio Samarijoje. Žiūrėk, 
jis Naboto vynuogyne, į kurį yra atėjęs jo pasiimti. 19* Jam sakysi: 
“Taip kalbėjo VIEŠPATS: užmušei ir dabar pasisavini!" Jam pasa- 
kysi: “Taip kalbėjo VIEŠPATS: toje vietoje, kurioje šunys laižė 


> 


Naboto kraują, šunys laižys ir tavo kraują'". 


21,8-14 Pasninkas būdavo iškilmingos sueigos dalis, kai reikėdavo svarstyti 
rimtą, tikėjimo bendriją liečiantį reikalą (žr. Ts 20,26; 1 Sam 7,6; 14,24). 
“Sodinti Nabotą pirmoje sueigos vietoje“ turbūt reiškia, kad jis turėjo sueigai 
vadovauti. Apie du liudytojus ir užmušimo akmenimis bausmę žr. Įst 17,5- 
6; 19,15. “Nabotas keikė Dievą ir karalių“, palygink Iš 22,28; Kun 24,10- 
16. 

21,19 Ahabo atsakymas į šį Dievo nuosprendį yra aprašytas 27—ojoje eilutėje, 0 
nuosprendžio padariniai 28-29 eilutėse ir 2 Kar 9,21-26 skaitinyje. 

1 Kar 21,20-28 


20* Ahabas Elijui tarė: “Mane suradai, mano prieše?" “Taip, aš 
suradau tave, — jis atsakė, — kadangi esi parsidavęs daryti, kas 
nedora VIEŠPATIES akyse, 2! tikėk manimi, užtrauksiu tau nelaimę. 
Nusikratysiu tavimi, Izraelyje atkirsiu nuo Ahabo vyriškius — ver- 
gus ir laisvuosius. 22 Pasielgsiu su tavo namais, kaip pasielgiau su 
Nebato sūnaus Jeroboamo namais ir Ahijo sūnaus Baašos namais 
dėl to, kad pykdei mane, vesdamas Izraelį į nuodėmę. 23 VIEŠPATS 
kalbėjo taip pat ir apie Jezabelę: “Šunys ės Jezabelę Jezrėelio lauke“. 
24 Kas tik iš Ahabo mirs mieste, tą šunys suės, o kas tik iš jo šeimos 
mirs atvirame lauke, tą padangių paukščiai suris“. 

25 (Iš tikrųjų, niekad nebuvo kito tokio kaip Ahabas, kuris 
būtų buvęs taip parsidavęs daryti, kas nedora VIEŠPATIES akyse, 
savo žmonos Jezabelės skatinamas. 26 Jis elgėsi pasibjaurėtinai, ei- 
damas paskui stabus, kaip buvo darę amoriečiai, kuriuos Dievas iš- 
varė prieš izraeliečius. ) 


Ahabas daro atgailą 


27 Išgirdęs šiuos žodžius, Ahabas perplėšė savo drabužius ir ap- 
sivilko ašutine ant nuogo kūno. Jis pasninkavo, miegojo apsivilkęs 
ašutine ir vaikštinėjo prislėgtas. 23 Tada VIEŠPATIES žodis atėjo 
Elijui Tišbiečiui: “Ar matei, kaip Ahabas nusižemino prieš mane? 
Kadangi jis nusižemino prieš mane, aš neužtrauksiu nelaimės jo 
dienomis. Ant jo namų užtrauksiu nelaimę jo sūnaus dienomis“. 


21,20-26 Šiose eilutėse įkvėptasis Karalių knygų redaktorius iš Judo karalystės, 
vietoje paruošiančių Elijo žodžių, esančių 19-ojoje eilutėje, duoda išsamią 
ir galutinę ištarmę visai Ahabo šeimai tais pačiais žodžiais, kaip ir Jero- 
boamo (žr. 1 Kar 14,9-11) ir Baašos (žr. 1 Kar 16,2-4) šeimoms. Ši ištar- 
mė atspindi vėlesnį teologinį Izraelio karalių vertinimą. Jo tiesiogiai nesą- 
lygoja nusikaltimas Nabotui, bet Ahabo ir Jezabelės stabų garbinimas. Eli- 
jo ištarmės įvykdymas yra aprašomas 2 Kar 9,36-37. 

1 Kar 22,1-10 
22 
Žygis prieš Ramot-Gileadą 


1* Treji metai praėjo be karo tarp Aramo ir Izraelio. 2 Bet treči- 
ais metais Judo karalius Jehošafatas atvyko pas Izraelio karalių. *Iz- 
raelio karalius tarė savo dvariškiams: “Argi jūs nežinote, kad Ramot- 
-Gileadas mums priklauso, o tačiau mes nieko nedarome, kad jį at- 
siimtume iš Aramo karaliaus rankos". + Jis klausė Jehošafato: “Ar 
žygiuosi su manimi į mūšį prie Ramot-Gileado?" “Aš darysiu, ką 
tu darysi, — atsakė Jehošafatas, — mano kareiviai yra tavo karei- 
viai, mano arkliai yra tavo arkliai". 


Netikri pranašai žada pergalę 


>* Bet Jehošafatas dar paprašė Izraelio karalių: “Pirma prašy- 
čiau atsiklausti VIEŠPATIES žodžio“. 5 Tada Izraelio karalius, 
surinkęs pranašus, apie keturis šimtus vyrų, jiems tarė: “Ar man 
žygiuoti į mūšį prieš Ramot- Gileadą, ar susilaikyti?“ “Žygiuok, 
— jie atsakė, — nes VIEŠPATS atiduos jį karaliui į rankas". 7 Bet 
Jehošafatas paklausė: “Ar nėra čia jokio kito pranašo, kurio galė- 
tume atsiklausti?" 3Izraelio karalius Jehošafatui atsakė: “Dar yra 
vienas, per kurį mes galėtume atsiklausti VIEŠPATIES — Imlos 
sūnus Mikajas, bet aš jo nekenčiu, nes jis nepranašauja man 
niekad gero, vien tik nelaimę“. “Tenekalba taip karalius", — tarė Je- 
hošafatas. > Tada Izraelio karalius pasišaukė vieną pareigūną ir jam 
įsakė: “Tučtuojau atvesk Imlos sūnų Mikają“. 

10 Izraelio karalius ir Judo karalius Jehošafatas sėdėjo kiekvie- 
nas savo soste, apsirengę karališkais drabužiais, klojimo aikštėje prie 


22,1-4 Trejų taikos metų laikotarpiu Aramas, Sirija, ir Izraelis buvo sudarę kari- 
nę sąjungą ir sėkmingai kovoję, drauge su kitais sąjungininkais, prieš Asiri- 
ją prie Oargaro (853 m. prieš Kristų). Abi karalystės išliko nepriklausomos. 
Dabar Ahabas sudarė sąjungą su Judo karaliumi Jehošafatu, duodamas duk- 
terį Ataliją žmona Judo karaliaus sūnui (žr. 2 Kar 8,18.26), nes buvo 
susipykęs su Aramo karaliumi dėl Ramot-Gileado miesto (žr. 1 Kar 4,13; 
Įst 4,43). 

22,5-12 Reikalas pasiklausti savo dievo, ar eiti į karą, buvo plačiai jaučiamas 
senovėje (žr. 1 Sam 23,2). 

1 Kar 22,11-21 


įėjimo į Samarijos vartus, 0 visi pranašai pranašavo jų akivaizdoje. 
1! Chenaanos sūnus Zedekijas pasidarė sau geležinius ragus ir tarė: 
“Taip kalbėjo VIEŠPATS: “Su jais badysi aramėjus, kol jie bus 
sunaikinti'". 12 Visi pranašai pranašavo panašiai ir sakė: “Žygiuok 
prieš Ramot-Gileadą ir būk sėkmingas! VIEŠPATS atiduos jį kara- 
liui į rankas!" 


Pranašas Mikajas pranašauja pralaimėjimą 


13 Pasiuntinys, kuris buvo nuėjęs pašaukti Mikają, jam kalbėjo: 
“Žiūrėk, pranašų žodžiai yra vieningai palankūs karaliui. Tebūna ta- 
vo žodis panašus į jų visų žodį. Kalbėk palankiai!" 14 “Kaip gyvas 
VIEŠPATS, — atsakė Mikajas, — kalbėsiu tik tai, ką VIEŠPATS 
man sako". 

15 Jam atėjus pas karalių, karalius paklausė: “Mikajau, ar 
žygiuosime prieš Ramot-Gileadą į mūšį, ar susilaikysime?" “Žy- 
giuok ir būk sėkmingas, — jis atsakė, — VIEŠPATS atiduos jį 
karaliui į rankas". 16 Bet karalius jam tarė: “Kiek kartų turiu tave 
prisaikdinti, kad sakytum man tiesą VIEŠPATIES vardu?“ 17 Tada 
Mikajas tarė: 


“Aš mačiau visą Izraelį, 
išblaškytą kalnuose, kaip avis be piemens. 
O VIEŠPATS kalbėjo: Jie neturi šeimininko; 


21] 


teeina kiekvienas į savo namus ramybėje". 


1š “Argi aš tau nesakiau, — tarė Izraelio karalius Jehošafatui, 
— kad jis nepranašaus apie mane nieko palankaus, bet tik ne- 
laimę?" 

19* Mikajas tęsė: “Todėl klausykis VIEŠPATIES žodžio: aš 
mačiau VIEŠPATĮ, sėdintį savo soste, visai dangaus galybei stovint 
šalia jo dešinėje ir kairėje. 20 VIEŠPATS paklausė: “Kas sugundys 
Ahabą žygiuoti ir žūti prie Ramot-Gileado?' Tada vienas kalbėjo 
vienaip, o kitas kitaip, 2! kol nepriėjo viena dvasia ir, atsistojusi prieš 


22,19-23 Ši epizodas danguje yra unikumas ankstyvosiose Šv. Rašto knygose. 
“Melagė dvasia“ priklauso nuo Viešpaties. Palygink su “piktąja dvasia" 1 
Sam 16,14 skaitinyje, ir su šėtonu Zch 3,1-2; Job 1-2 skaitiniuose. 


327 


1 Kar 22,22-35 


VIEŠPATĮ, tarė: “Aš jį sugundysiu'. 22 Kaip?" — paklausė VIEŠ- 
PATS. Ji atsakė: Išeisiu ir būsiu melagė dvasia visų jo pranašų 
burnoje“. Tada VIEŠPATS tarė: “Tu jį suviliosi, ir tau pasiseks. Išeik 
ir padaryk!' 3 Taigi štai VIEŠPATS įdėjo melagę dvasią į šių visų 
tavo pranašų burną, nes iš tikrųjų VIEŠPATS kalbėjo tau apie 
nelaimę". 

24 Po to Chenaanos sūnus, priėjęs prie Mikajo, davė jam į žandą 
ir tarė: “Kuriuo keliu VIEŠPATIES dvasia perėjo iš manęs su tavi- 
mi kalbėti?" 25 Mikajas atsakė: “Sužinosi tą dieną, kai bandysi pa- 
sislėpti, eidamas iš kambario į kambarį". 26 Tada Izraelio karalius 
įsakė: “Imkite Mikają ir perduokite jį miesto valdytojui Amonui ir 
karaliaus sūnui Joašui. 27 Sakykite: “Taip kalbėjo karalius: uždary- 
kite šį vyrioką į kalėjimą ir maitinkite jį tik duona ir vandeniu, kol 
aš ramybėje* sugrįšiu". 28 Mikajas tarė: “Jeigu ramybėje* sugrįši, 
VIEŠPATS nekalbėjo per mane". Ir jis pridėjo: “Klausykitės jūs, 
visos tautos!"... 


Ahabas žūva prie Ramot-Gileado 


29 Izraelio karalius ir Judo karalius Jehošafatas tad nužygiavo į 
Ramot-Gileadą. 30* Jehošafatui Izraelio karalius tarė; “Eidamas į 
mūšį, aš būsiu persirengęs, bet tu vilkėk savo drabužiais". Taigi 
Izraelio karalius persirengė ir išėjo į mūšį. 31 O Aramo karalius 
buvo įsakęs trisdešimt dviem savo kovos vežimų vadams: “Neko- 
vokite nė su vienu menku ar stipriu, bet tiktai su Izraelio karaliu- 
mi“. 32 Pamatę Jehošafatą, kovos vežimų vadai sau tarė: “Tai tikrai 
yra Izraelio karalius“. Jie tad pasisuko prieš jį kovoti. Bet Jeho- 
šafatui surikus savo kovos šūkį, 33 kovos vežimų vadai pamatė, kad 
jis nėra Izraelio karalius, ir liovėsi jį persekioti. 3*Tačiau vienas 
vyras įtempė iš akies savo lanką ir pataikė netyčiomis į Izraelio 
karalių tarp šarvų sandūrų. Jis tad savo vežėjui tarė: “Suk atgal ir 
išvežk mane iš mūšio, nes esu sužeistas“. 35 Mūšis siautė visą die- 
ną, o karalius stovėjo paremtas kovos vežime atgręžtas į aramėjus. 


22,27-28 “... ramybėje": pergalingas, arba saugiai. 
22,30 Ahabo persirengimas atspindi jo baimę, kad Mikajo žodis gali būti tikrai 
žodis iš Dievo. 

1 Kar 22,36-50 


Kraujas iš žaizdos tekėjo į kovos vežimo įdubą; vakarop jis numirė. 
36 Saulei leidžiantis pasigirdo stovykloje: “Kiekvienas į savo mies- 
tą! Kiekvienas į savo kraštą!“ 

37 Karalius mirė ir buvo parvežtas į Samariją, karalius buvo pa- 
laidotas Samarijoje. 33 Kovos vežimas buvo nuplautas prie Samari- 
jos tvenkinio; šunys laižė jo kraują ir kekšės plovėsi,* pagal žodį, 
kurį buvo ištaręs VIEŠPATS. 

39 Kiti Ahabo darbai — visa, ką jis darė: pastatyti dramblio 
kaulo rūmai* ir visi miestai, kuriuos jis įkūrė, argi nėra aprašyti 
Izraelio karalių Metraščių knygoje. *? Ahabas užmigo su savo 
protėviais ir jo sūnus Ahazijas tapo karaliumi jo vietoje. 


Jehošafato karaliavimas 
Judo karalystėje 


41 Asos sūnus Jehošafatas tapo Judo karaliumi ketvirtaisiais 
Izraelio karaliaus Ahabo metais. 42 Jehošafatas buvo trisdešimt 
penkerių metų, kai pradėjo karaliauti, ir karaliavo Jeruzalėje 
dvidešimt penkerius metus. Jo motinos vardas buvo Azuba, Šilhio 
duktė. 43 Viskuo jis artimai sekė savo tėvo pėdomis ir nuo jų 
nenukrypo, darydamas, kas dora VIEŠPATIES akyse. *+ Tačiau aukš- 
tumų alkos nebuvo išnaikintos; žmonės vis dar aukodavo atnašas 
ir atnašaudavo smilkalus aukštumų alkose. 45 Be to, padarė taiką su 
Izraelio karaliumi. 

46 O kiti Jehošafato darbai, jo parodyta drąsa ir kaip jis karia- 
vo, argi nėra aprašyti Judo karalių Metraščių knygoje? *7 Jis iš- 
naikino liekanas šventovių kekšių, kurie dar buvo užsilikę krašte jo 
tėvo Asos dienomis. 

48* Edome nebuvo karaliaus, bet laikinas valdytojas. *9 Jehoša- 
fatas pastatė Taršišo laivų plaukti į Ofyrą aukso, bet jie neplaukė, 
nes laivai buvo sunaikinti Ezion-Gebere. 50 Ahabo sūnus Ahazijas 


22,38 “... kekšės plovėsi": Baalo religija reiškėsi lytinėmis apeigomis. Kekšiai ir 
kekšės buvo aukštumų alkose. 

22,39 “... dramblio kaulo rūmai": karaliaus rūmai Samarijoje, išpuošti dramblio 
kaulu, įstatytu į išraižytą baldų paviršių. Tai nūdien liudija archeologinės 
iškasenos. Žr. 1 Kar 10,22; Am 3,15; 6,4; Ps 45,8. 

22,48-50 Iehošafatas valdė Edomą. Norėdamas pamėgdžioti Saliamono prekybą, 
jis statė Taršišo laivus, t.y. laivus, tinkamus tolimoms kelionėms per jūras. 

1 Kar 22,51-54 


pasiūlė Jehošafatui: “Teplaukia laivuose mano tarnai drauge su ta- 
vo tarnais“, bet Jehošafatas nesutiko. 5! Jehošafatas užmigo su savo 
protėviais ir buvo palaidotas su savo protėviais jo tėvo Dovydo 
mieste, 0 jo sūnus Jehoramas tapo karaliumi jo vietoje. 


Izraelio karalius Ahazijas 
ir pranašas Elijas 


52 Ahabo sūnus Ahazijas tapo Izraelio karaliumi Samarijoje 
septynioliktaisiais Judo karaliaus Jehošafato metais, ir karaliavo 
Izraelyje dvejus metus. 53 Jis darė, kas buvo nedora VIEŠPATIES 
akyse, ėjo savo tėvo bei motinos pėdomis ir pėdomis Nebato sū- 
naus Jeroboamo, įtraukusio Izraelį į nuodėmę. 5* Jis tarnavo Baalui 
ir jį garbino; jis pykdė VIEŠPATĮ, Izraelio Dievą, lygiai kaip buvo 
daręs jo tėvas. 

ANTROJI KARALIŲ KNYGA 


D. IZRAELIO IR JUDO KARALYSTĖS 


1 
Ahazijas teiraujasi pas Baal-Zebubą 


1 Ahabui mirus, Moabas sukilo prieš Izraelį. 2 Ahazijas nukri- 
to pro turėklus nuo savo rūmų viršutinio aukšto Samarijoje ir 
susižeidė. Jis tad išsiuntė pasiuntinius, duodamas jiems nurody- 
mus: “Nueikite pas Ekrono dievą Baal-Zebubą* pasiteirauti, ar aš 
išgysiu iš šios negalios". 3 O VIEŠPATIES angelas Elijui Tiš- 
biečiui kalbėjo: “Eik ir, pasitikęs Samarijos karaliaus pasiuntinius, 
jiems sakyk: “Nejaugi nėra Dievo Izraelyje, kad einate teirautis 
pas Ekrono dievą Baal-Zebubą? * Todėl taip VIEŠPATS kalbėjo: “Iš 
lovos, į kurią atsigulei, neišlipsi, bet turėsi mirti'". Tai pasakęs, 
Elijas nuėjo. 

5 Pasiuntiniams sugrįžus, Ahazijas klausė: “Kodėl grįžote?“ 
6Šie jam atsakė: “Mus pasitiko vienas vyras ir mums tarė: Grįžkite 
pas karalių, kuris jus išsiuntė, ir jam pasakykite: “Taip kalbėjo 
VIEŠPATS: nejaugi nėra Dievo Izraelyje, kad tu turi siųsti žmones 
teirautis pas Ekrono dievą Baal-Zebubą? Užtat iš lovos, į kurią at- 


1,2 “... Baal-Zebubą": izraeliečiai filistinų dievą Baal-Zebul(4], t.y. Princą 
Baalą, pajuokdami vadino Baal-Zebub(u), t.y. Musių Baalu. Tai liudija ir 
Naujasis Testamentas Mt 10,25 ir Lk 11,15 tekste. Ilgainiui Baal-Zebub(as) 
buvo susietas su aramėjišku žodžiu “Baaldebaba", kuris reiškė “priešą", 
suteikiant senam filistinų dievo vardui "velnio", arba "šėtono", reikšmę. 

2 Kar 1,7-16 


sigulei, tu neišlipsi, bet turėsi mirti"'". 7 “Kaip atrodė, — klausė 
jų, — tas vyras, kuris atėjo jūsų pasitikti ir visa tai jums pasakė?“ 
8 “Apsivilkęs gauruotu drabužiu* ir apsijuosęs odiniu diržu", — jie 
atsakė. Jis ištarė: “Tai Elijas Tišbietis“. 

9 Tada karalius pasiuntė pas jį penkiasdešimtininką su jo pen- 
kiasdešimtimi vyrų. Penkiasdešimtininkas užkopė pas Eliją, sėdintį 
ant kalvos viršūnės, ir jam tarė: “O Dievo vyre, karalius įsako: 
*Nulipk!"" 10* Elijas penkiasdešimtininkui atsakė: “Jeigu aš esu Die- 
vo vyras, tenužengia ugnis iš dangaus ir tesuryja tave ir tavo pen- 
kiasdešimtį". Ugnis nužengė iš dangaus ir surijo jį drauge su jo 
penkiasdešimtimi. !! Karalius pasiuntė pas jį kitą penkiasdešim- 
tininką su jo penkiasdešimtimi vyrų. Užkopęs pas jį, kreipėsi: “O 
Dievo vyre, taip kalbėjo karalius: “Tuojau pat nulipk!'“. 12* Elijas 
jam atsakė: “Jeigu aš esu Dievo vyras, tenužengia ugnis iš dangaus 
tesuryja tave ir tavo penkiasdešimtį". Ugnis nužengė iš dangaus ir 
surijo jį drauge su jo penkiasdešimtimi. 


Karaliaus mirtis 


13 Tada karalius pasiuntė trečią penkiasdešimtininką su jo pen- 
kiasdešimtimi. Tretysis penkiasdešimtininkas užkopė ir priėjęs puolė 
ant kelių prieš Eliją. “O Dievo vyre, — tarė, — tebūna brangi ta- 
vo akyse mano gyvastis ir gyvastis šių penkiasdešimties tavo tarnų. 
14 Štai ugnis nužengė iš dangaus ir prarijo anuos du pirmuosius 
penkiasdešimtininkus su jų vyrais. Nūn maldauju tavęs, tebūna bran- 
gi tavo akyse mano gyvastis". 15 Tada VIEŠPATIES angelas tarė 
Elijui: “Lipk žemyn su juo. Jo nebijok“. Elijas tad atsikėlė ir 
nulipo su juo žemyn pas karalių. 16 Jam tarė: “Taip kalbėjo VIEŠ- 
PATS: “Kadangi tu siuntei teirautis pasiuntinius pas Ekrono dievą 


1,8 "Apsivilkęs gauruotu drabužiu...": gauruotas drabužis buvo atsiskyrėlio ir 
pranašo ženklas. Jonas Krikštytojas vilkėjo tokiu drabužiu. Žr. Mt 3,4; Mk 
1,6. 

1,10.12 “Jeigu aš esu Dievo vyras, tenužengia ugnis iš dangaus (t.y. iš Die- 
vo)...": hebrajų kalba “Dievo vyras" — "iš 'Elohim" ir “ugnis iš dangaus 
(ty. iš Dievo)" — “eš min hašamajim" panašiu skambesiu sudaro žodžių 
žaismą. Pasakojimu buvo norima iškelti pranašo orumą ir galybę Dievo, ku- 
riam tarnavo pranašas. Gailestingumas, Dievo rodomas ir nedorėliams, 
aprašomas Išm 11,17-12,22 skaitinyje. Pranašas Elijas žinojo apie Dievo 
gailestingumą. Žr. 1 Kar 21,28-29. 

2 Kar 1,17-2,8 


Baal-Zebubą, lyg nebūtų Dievo Izraelyje, todėl iš lovos, į kurią atsi- 
gulei, neišlipsi, bet turėsi mirti". Ahazijas mirė pagal Dievo žodį, 
ištartą per Eliją. 17 (Jo brolis) Jehoramas* tapo karaliumi jo vieto- 
je antraisiais Judo karaliaus Jehoramo, Jehošafato sūnaus, metais, 
nes Ahazijas neturėjo sūnaus. 13 O kiti Ahazijo darbai argi nėra 
aprašyti Izraelio karalių Metraščių knygoje? 


2 
Elijas ir Eliša 


1 Kai VIEŠPATS ruošėsi paimti Eliją viesulu į dangų, Elijas ir 
Eliša ėjo iš Gilgalo.* 2 Elijas tarė Elišai: “Prašyčiau pasilikti čia, 
nes VIEŠPATS mane pasiuntė eiti iki pat Bet-Elio". “Kaip gyvas 
VIEŠPATS, ir kaip gyvas esi tu, — atsakė Eliša, — nuo tavęs ne- 
siliksiu“. Jiedu tad atėjo į Bet-Elį. 3 Pranašų mokiniai, buvę Bet- 
-Elyje, išėjo pas Elišą ir jį klausė: “Ar žinai, kad VIEŠPATS 
paims nuo tavęs šiandien tavo šeimininką?" “Taip, žinau, Tylėkite!“ 
— jis atsakė. 

* Elijas jam tarė: “Eliša, prašyčiau pasilikti čia, nes VIEŠ- 
PATS pasiuntė mane į Jerichą". Bet jis atsakė: “Kaip gyvas VIEŠ- 
PATS, ir kaip gyvas esi tu, nuo tavęs nesiliksiu". Jiedu tad nuėjo į 
Jerichą. > Pranašų mokiniai, buvę Jeriche, priėję prie Elišos, jį 
klausė: “Ar žinai, kad VIEŠPATS paims nuo tavęs šiandien tavo šei- 
mininką?“ “Taip, žinau. Tylėkite!“ — jis atsakė. 

6 Tada Elijas jam tarė: “Prašyčiau pasilikti čia, nes VIEŠPATS 
pasiuntė mane eiti prie Jordano“. “Kaip gyvas VIEŠPATS, ir kaip 
gyvas esi tu, — atsakė Eliša, — nuo tavęs nesiliksiu“. Jiedu tad ėjo 
toliau. 7 Juos sekė penkiasdešimt vyrų iš pranašų mokinių. Jied- 
viem sustojus prie Jordano, ir jie sustojo atokiau nuo jų. * Elijas 
paėmė savo skraistę ir, ją susukęs, sudavė ja į vandenį. Vanduo 
persiskyrė į dešinę ir į kairę jiedviem pereiti sausa žeme. 


1,17 “... Jehoram(as)": 2 Kar knygoje vardas Jehoramas, arba Joramas, yra 
dažnas. Juo ženklinama ir Judo karalius, Jehošafato sūnus bei įpėdinis 
(848-841 m. prieš Kristų), ir Izraelio karalius (852-841 m. prieš Kristų). 

21“... iš Gilgalo“: ši vietovė yra maždaug 11 km nuo Bet-Elio ir yra skirtin- 
ga nuo Gilgalo, minimo Įst 11,30 tekste, esančio netoli Šechemo, bei Gil- 
galo, kurį aprašo Joz 4-5 skyriai, esančio prie Jericho. 

2 Kar 2,9-18 
Eliša —- Elijo įpėdinis 


9 Jiems perėjus, Elijas tarė Elišai;: “Sakyk man, ką galių tau 
padaryti, kol nesu nuo tavęs paimtas“. “Prašyčiau leisti man pavel- 
dėti tavo dvasios dvigubą dalį“,* — atsakė Eliša. 190 “Sunkaus da- 
lyko iš manęs prašai", — tarė Elijas. “Jeigu matysi mane, kai bū- 
siu nuo tavęs paimamas, tau bus šitai suteikta, 0 jeigu nematysi, tai 
nebus tau suteikta“. 1! Jiems einant toliau ir besikalbant, staiga juo- 
du perskyrė ugnies vežimas ir ugningi žirgai. Elijas pakilo viesule 
į dangų. 12 Eliša, tai matydamas, sušuko: “Tėve, tėve! Izraelio ko- 
vos vežimai ir raiteliai!“* Nebegalėdamas daugiau jo matyti, jis 
griebė savo drabužius ir perplėšė juos į dvi dalis. 

13 Tada jis pakėlė nukritusią Elijo skraistę ir, sugrįžęs prie 
Jordano kranto, sustojo. 14 Paėmęs nukritusią Elijo skraistę, sudavė 
ja į vandenį, tardamas: “Kur yra VIEŠPATS, Elijo Dievas?" Ir jam 
sudavus į vandenį, vanduo persiskyrė į dešinę bei į kairę, ir jis 
perėjo. 15 Pranašų mokiniai, buvę kitoje pusėje — Jeriche, tai pa- 
matę pareiškė: “Elijo dvasia pasilieka su Eliša!" Atėję jo pasitikti, 
nusilenkė jam, puldami kniūpsčia. 16* “Nūn štai, — jie tarė jam, 
— tavo tarnai turi penkiasdešimt stiprių vyrų. Prašom leisti jiems 
eiti ieškoti tavo šeimininko. Galbūt VIEŠPATIES dvasia jį pagavusi 
numetė kur ant kalno ar į kokį nors slėnį". “Nesiųskite jų!" — jis 
atsakė. 17 Betgi jie tol jį primygtinai ragino, kol jis pasakė: “Siųs- 
kite juos!“ Jie tada išsiuntė penkiasdešimt vyrų, kurie ieškojo Eli- 
jo tris dienas, bet jo nesurado. 18 Jiems sugrįžus pas Elišą, jam tebe- 
sant Jeriche, jis jiems tarė: “Argi jums nesakiau: "Neikite'". 


2,9 “... tavo dvasios dvigubą dalį": kaip pirmagimis sūnus paveldėdavo dvigubą 
tėvo nuosavybės dalį (žr. Įst 21,17), taip Eliša nori paveldėti, kaip dera svar- 
biausiam pranašo mokiniui, iš Elijo jo pranašystės dvigubą dalį. Sk 
11,17,25 tekste Dievas suteikia kitiems Mozės pranašystės dvasios. 

2,12 “Tėve, tėve!": pranašų mokiniai duodavo šį titulą savo būrių galvoms (žr. 
2 Kar 6,21; 8,9). “Izraelio kovos vežimai ir raiteliai": pranašas Elijas buvo 
veiksmingesnis už Izraelio kovos vežimus ir kavaleriją ginant Sandoros 
tikėjimą. Izraelio karalius Joašas ženklina tuo pačiu titulu patį Elišą (Žr. 2 
Kar 13,14). 

2.16-18 Bevaisis ieškojimas liudija, kad Elijo nebėra šiame pasaulyje. Kas su 
juo nutiko, lieka paslaptis, kurios Eliša nepaaiškina. Tekstas neteigia, kad 
Elijas nemirė, nors tokia išvada iš tikrųjų buvo padaryta. Apie antrąjį Elijo 
atėjimą rašo Mal 3,23-24. 

2 Kar 2,19-3,2 
Du Elišos stebuklai. 


19 Kartą miesto gyventojai Elišai skundėsi: “Štai miestas yra 
maloni vieta gyventi, kaip mano viešpats pats matai, bet vanduo yra 
blogas ir žemė nederlinga“. 20 “Atneškite man naują dubenį, — jis 
paliepė, — įdėkite į jį druskos“. Jie jį atnešė jam. 2! Tada, nuėjęs 
prie vandens šaltinio, jis subėrė į jį druską ir tarė: “Taip kalbėjo 
VIEŠPATS: “Aš padarau šį vandenį sveiką. Iš jo nekils daugiau nei 
mirtis, nei netektis". 22 Vanduo liko sveikas iki šios dienos pagal 
Elišos ištartą žodį. 

23* Iš ten jis ėjo į Bet-Elį. Jam einant keliu, keletas paauglių 
išbėgo iš miesto ir ėmė iš jo tyčiotis, šūkaudami: “Plikagalvi, neš- 
dinkis! Plikagalvi, nešdinkis!" 24 Atsigręžęs, jis pasižiūrėjo ir pra- 
keikė juos VIEŠPATIES vardu. Dvi meškos, atėjusios iš miško, su- 
draskė keturiasdešimt du paauglius. 25 Iš čia jis leidosi eiti į 
Karmelio kalną, o iš ten sugrįžo į Samariją. 


3 
Jehoramo karaliavimas Izraelio karalystėje 


1* Aštuonioliktaisiais Judo karaliaus Jehošafato metais Ahabo 
sūnus Jehoramas tapo Izraelio karaliumi Samarijoje ir karaliavo 
dvylika metų. 2 Jis darė, kas buvo nedora VIEŠPATIES akyse, bet 


2,23-24 Šis pasakojimas, panašiai kaip ir pasakojimas apie Eliją bei penkiasde- 
šimtininkus (žr. 2 Kar 1,9-12), siekia pabrėžti ir išreikšti žmonių pagarbą 
pranašui ir jo pašaukimui: pranašas turi dievišką galią išgelbėti ir sunaikin- 
ti. Žmonės, pripažįstantys pranašo pasiuntinybę, patiria palaimą, o žmonės, 
kurie tyčiojasi iš Dievo vyro, kenčia netektį. Nei visi įkvėptieji autoriai, nei 
šiuolaikiniai autoriai nesiryžtų tokiu pasakojimu pabrėžti ir išreikšti žmonių 
pagarbą pranašui. 

3,1 Karalių seka tarp Ahabo ir Izraelio Jehu'o gali būti šitaip atkurta: Judo Je- 
hošafatas gyveno šiek tiek ilgiau už Ahabą, todėl Izraelio Ahbazijas buvo jo 
bendralaikis. Judo Jehoramas tapo savo tėvo Jehošafato įpėdiniu, tebesant 
gyvam Izraelio Ahazijui. Izraelio Jehoramas, arba Joramas, tapo karaliumi 
vietoje savo brolio Ahazijo antraisiais Judo Jehoramo metais (žr. 2 Kar 
1,17). Šie du Jehoramai buvo bendralaikiai bemaž per visą savo karaliavimą. 
Izraelio Jehu'as nužudė abiejų karalysčių valdovus (žr. 2 Kar 9,1-29). 

2 Kar 3,3-13 


ne tiek, kiek jo tėvas ir motina, nes jis pašalino akmeninį Baalo 
stulpą, kurį buvo padaręs jo tėvas. 3 Nepaisant to, jis tvirtai laikėsi 
nuodėmės, į kurią Nebato sūnus Jeroboamas buvo įvedęs Izraelį, ir 
jos neatsisakė. 


Izraelio ir Judo žygis prieš Moabą 


+* Moabo karalius buvo avių augintojas. Izraelio karaliui jis 
duodavo šimtą tūkstančių ėriukų ir šimto tūkstančių avinų vilnos 
duoklę. 5 Bet, Ahabui mirus, Moabo karalius sukilo prieš Izraelio 
karalių. € Karalius Jehoramas tad nedelsdamas leidosi į žygį iš 
Samarijos ir pašaukė prie ginklų visą Izraelį. 7 Žygio metu jis pa- 
siuntė žodį Judo karaliui Jehošafatui: “Moabo karalius sukilo prieš 
mane. Ar žygiuosi su manimi į mūšį prieš Moabą7“ “Žygiuosiu, 
— jis atsakė, — darysiu, ką tu darai: mano kareiviai yra tavo ka- 
reiviai, mano arkliai yra tavo arkliai". š Dar jis paklausė: “Kuriuo 
keliu žygiuosime?“ Jehoramas atsakė: “Keliu per Edomo tyr- 
laukius“. 

9* Izraelio karalius, Judo karalius ir Edomo karalius leidosi į 
žygi. Žygiavę septynias dienas, jie apėjo (Mirties jūros galą). 
Kariuomenei ir jų gyvuliams pritrūko vandens. 10 Tada Izraelio kara- 
lius aimanavo: “Deja! VIEŠPATS sušaukė šiuos tris karalius tam, 
kad juos atiduotų Moabui į rankas“. ! Bet Jehošafatas klausė: “Ar- 
gi čia nėra VIEŠPATIES pranašo, per kurį galėtume VIEŠPATIES 
pasiteirauti?" Vienas Izraelio karaliaus dvariškių atsakė: “Šafato 
sūnus Eliša — tas, kuris pildavo vandenį Elijui ant rankų,* yra 
čia". 12 “Jis turi VIEŠPATIES žodį", — tarė Jehošafatas. Pas Elišą 
tad nuėjo ir Izraelio karalius, ir Jehošafatas, ir Edomo karalius. 
13* Eliša Izraelio karaliui tarė: “Ko tau reikia iš manęs? Eik pas sa- 
vo tėvo pranašus, ar pas savo motinos pranašus“. Bet Izraelio ka- 


3,4-8 Garsusis archeologinis radinys — Moabo akmuo, užtiktas 1868 metais, 
aprašo karą Moabo karaliaus Mešos požiūriu. 

3,9-12 Buvo sutarta Moabą pulti iš pietų per Edomą. Tuo metu Edomo karalius 
buvo Judo karaliaus vasalas (žr. 1 Kar 22,47). 

3,11“... pildavo vandenį Elijui ant rankų": Eliša patamaudavo savo mokytojui 
Elijui. 

3,13-20 Posakis “Eik pas savo tėvo pranašus, ar pas savo motinos pranašus“, 
t.y. pas Baalo pranašus, liudija, kad Jehoramas buvo Jezabelės sūnus. 

ralius jam sakė: “Nekalbėk taip, nes VIEŠPATS sušaukė šiuos tris 
karalius tam, kad atiduotų juos Moabui į rankas!" 14 “Kaip gyvas 
Galybių VIEŠPATS, kuriam tarnauju, — atsakė Eliša, — jeigu 
negerbčiau Judo karaliaus Jehošafato, nei į tave pažiūrėčiau, nei 
tavęs pastebėčiau. 15 Nūn atveskite man arfininką".* 

Arfininkui grojant, Elišai atėjo VIEŠPATIES galia, 16 ir jis tarė: 
“Taip kalbėjo VIEŠPATS: *Ši upės vaga* bus pilna tvenkinių. 17 Nes 
taip kalbėjo VIEŠPATS: “Nematysite nei vėjo, nematysite nei lie- 
taus, tačiau upės vaga bus pilna vandens. Atsigersite ir jūs patys, ir 
jūsų galvijai, ir nešuliniai gyvuliai". 18 Tai dar tik mažmožis VIEŠ- 
PATIES akyse, nes jis atiduos jums į rankas Moabą. 1? Nugalėsite 
visus įtvirtintus miestus ir visus prabangius miestus, iškirsite visus 
vaismedžius, užversite visus vandens šaltinius ir derlingas dirvas 
primėtysite akmenų“. 20 Kitą dieną rytmetinės aukos metu staiga 
pradėjo tekėti vanduo iš Edomo pusės. Vanduo aptvindė kraštą. 

21 Tuo tarpu visi moabiečiai buvo išgirdę, kad anie karaliai 
atžygiuoja prieš juos į karą. Visi pajėgūs prisisegti kalaviją — nuo 
jauniausio iki seniausio — buvo pašaukti ir buvo gretose prie 
sienos. 22Anksti rytą jiems sukilus ir saulei apšvietus vandens 
paviršių, moabiečiams iš tolo vanduo atrodė raudonas kaip krau- 
jas.* 3 “Tai yra kraujas!“ — jie sakė. “Anie karaliai kovojo tarp 
savęs ir išžudė vienas kitą. Nūn prie grobio, Moabai!" 

24 Bet, jiems pasiekus Izraelio stovyklą, izraeliečiai pakilo ir 
puolė moabiečius, o jie ėmė nuo jų bėgti. Izraeliečiai, puldami 
moabiečius, veržėsi priekin, 25 ir sunaikino miestus. Kiekvienas 
vyras metė po akmenį į kiekvieną derlingą lauką, kol jis pasidarė 
nusėtas akmenimis. Jie užvertė kiekvieną vandens šaltinį ir nukirto 
visus vaismedžius. Kir-Hareseto* akmeninės sienos tik tol laikėsi, 


3,14 “.., atveskite man arfininką“: pažodžiui "grojantį..." Muzika buvo naudo- 
jama dvasios pagavai sukelti (žr. 1 Sam 10,5-6; 19,20-24). 

3,16 “... upės vaga": dauguma Palestinos upių yra vadinamos “wadi", t.y. upės 
vaga. Liūties metu wadi prisipildo vandens. Upės vaga šiame skaitinyje 
turbūt buvo Zeredo upelis (žr. Įst 2,13). 

3,22 “... raudonas kaip kraujas“: atmušantis raudoną Edomo smiltainį ryto saulės 
spindesyje. 

3,25 “... Kir-Hareset(o)...": šiuolaikinis Kerak(as), į rytus nuo Mirties jūros. 
Žr. Iz 16,7.11; Jer 48,31.36. 

2 Kar 3,26-4,7 


kol svaidytojai jo neapgulė ir nepuolė. ** Moabo karalius, pamatęs, 
kad mūšis eina jo nenaudai, pasiėmė septynis šimtus kalavijais 
ginkluotų vyrų ir bandė prasilaužti pro Edomo karalių, bet jiems 
nepavyko. 27* Tada jis paėmė savo pirmagimį sūnų, kuris turėjo 
būti jo įpėdinis, ir atnašavo jį kaip deginamąją auką ant miesto 
sienos. Toks didelis pyktis apėmė Izraelį, kad jie nuo jo atsitraukė 
ir sugrįžo į savo kraštą. 


4 
Našlės aliejaus ąsotis 


I Viena moteris, vieno pranašų mokinių Žmona, skundėsi 
Elišai: “Mano vyras, tavo tarnas, mirė. Tu žinai, kad tavo tarnas 
bijojo VIEŠPATIES, tačiau dabar atėjo jo skolintojas paimti mano 
dviejų vaikų sau vergais“.* 2 Eliša jai tarė: “Kuo galiu tau padėti? 
Pasakyk man, ką tu turi namie? “Tavo tarnaitė neturi nieko kito 
namie, tik ąsotį aliejaus“, — ji atsakė. > “Nueik, — jis tarė, — ir 
pasiskolink indų iš visų savo kaimynų — tuščių indų — kiek tik 
gali. * Tada sugrįžk, užsidaryk duris. Kai tu ir tavo vaikai būsite 
viduje, pilk (aliejų) į tuos visus indus, ir kiekvieną, kai bus pri- 
piltas, padėk į šalį". 

5 Ji nuėjo ir, įėjusi su vaikais į vidų, užsidarė duris. Jie pada- 
vinėjo jai indus, o ji pylė. * Kai indai buvo pilni, savo sūnui tarė: 
“Atnešk kitą indą". “Daugiau indų nebėra“, — jis jai atsakė. Ir 
aliejus liovėsi bėgęs. 7 Nuėjusi papasakojo Dievo vyrui, ir jis tarė: 
“Eik, parduok aliejų ir apmokėk skolas. O iš to, kas liks, tu ir tavo 
vaikai galite gyventi". 


3,27 Daug kur senovės religijose žmonės buvo aukojami dievams kaip kruvina 
atnaša. Tokia auka buvo žinoma ir Izraelio bei Judo karalysčių žmonėms (žr. 
Iš 22,29-30; Ts 11,30-31.39;, 1 Kar 16,34), nors jie ir žinojo, kad tai nėra 
gera Dievo akyse (žr. Pr 22,12; Iš 34,20; Įst 18,10). Moabo karalius, ištik- 
tas didelio pavojaus, atnašavo savo dievui — turbūt Chemošui — savo pir- 
magimį sūnų. Izraeliečiai buvo taip apstulbinti ir baimės apimti, kad jie 
neteko drąsos tęsti kovą su moabiečiais ir sugrįžo į savo šalį. 

4,1 “... skolintojas paimti mano dviejų vaikų sau vergais“: hebrajų teisėtvarka 
leido paimti vaikus vergais už skolą (žr. Iš 21,7). Ilgainiui Judo karalystėje 
šis įstatas buvo šiek tiek sušvelnintas (žr. Įst 15,12-18; Kun 25,39-46). Pa- 
lygink su Jer 34,8-16. 

2 Kar 4,8-23 
Eliša ir Šunamo moteris 


$ Vieną dieną Eliša ėjo per Šunamą. Tėn gyvenusi žymi mo- 
teris primygtinai kvietė jį pas save pietų. Po to, kada tik jis eidavo 
tuo keliu, užeidavo ten pietų. ? Kartą ji tarė savo vyrui; “Žiūrėk, aš 
esu tikra, kad jis yra šventas Dievo vyras. Kadangi jis nuolat 
praeina mūsų keliu, 10 įrenkime jam ant stogo mažą kambarį su 
sienomis, padėkime ten jam lovą, stalą, krėslą ir lempą, kad galėtų 
apsistoti, kada tik pas mus užeis“. 

1! Vieną dieną ten užėjęs, jis palypėjo į tą kambarį ir atsigulė. 
12 Savo tarnui Gehaziui Eliša tarė: “Pašauk tą šunamietę". Jis pa- 
šaukė ją ir, jai atsistojus prieš Elišą, 13 jis tarė Gehaziui: “Prašyčiau 
jai sakyti: “Štai dėl mūsų tu pakėlei tiek daug vargo. Ką galime 
mes tau padaryti? Gal nori, kad pasakytume gerą žodį karaliui ta- 
vo labui, ar kariuomenės vadui?" Ji atsakė: “Aš gyvenu tarp savo 
žmonių". 

14 “Ką tad galima dėl jos padaryti?" — jis klausė. Gehazis at- 
sakė: “Na, ji neturi sūnaus, ir jos vyras senas“. 15 “Pašauk ją“, — 
tarė Eliša. Tarnui ją pašaukus, ji atsistojo prie durų. 16 “Šiuo laiku 
kitais metais, — jis tarė jai, — glamonėsi sūnų". Ji atsakė: “Prašy- 
čiau, mano viešpatie, o Dievo vyre, neapgaudinėti savo tarnaitės“. 

17 Moteris tapo nėščia ir pagimdė sūnų tuo pačiu laiku kitais 
metais, kaip Eliša buvo jai pažadėjęs. 

18 Vaikas paaugo. Vieną dieną jis nuėjo pas tėvą tarp pjovėjų. 
19Ūmai jis ėmė tėvui skųstis: “Ai, mano galva, mano galva!“ Tarnui 
tėvas paliepė: “Parnešk jį motinai“. 20 Paėmęs, tarnas parnešė jį pas 
motiną. Vaikas buvo su ja iki vidudienio ir numirė ant jos kelių. 2! 
Užnešusi laiptais į viršų, ji paguldė jį ant Dievo vyro lovos, uždarė 
duris, palikdama jį viduje ir išėjo. 22 Tada ji pašaukė savo vyrą, tar- 
dama: “Prašau atsiųsti man tarną su asile. Aš turiu skubiai nukak- 
ti pas Dievo vyrą ir sugrįžti". 23 Jis klausė: “Kodėl šiandien pas jį 
eini? Juk nei jaunatis, nei šabas".* Ji tarė: “Lik sveikas!“ 


4,23 “Juk nei jaunatis, nei šabas?": švenčių dienos buvo laikomos palankesnės 
ieškoti malonės pas pranašą. 

24 Pabalnojus jai asilę, ji savo tarnui tarė: “Varyk pirmyn 
gyvulį! Nelėtink dėl manęs, nebent aš tau pasakysiu!“* 35 Ji tad lei- 
dosi į kelionę ir atvyko pas Dievo vyrą ant Karmelio kalno. 

Pamatęs iš tolo ją atjojant, Dievo vyras tarė savo tarnui Geha- 
ziui: “Žiūrėk, šunamietė čia! 25 Nubėk tuojau jos pasitikti ir pa- 
klausk ją: “Kaip tau einasi? Kaip einasi tavo vyrui? Kaip einasi ta- 
vo vaikui??" Ji atsakė: “Gerai! ?7 Bet kai atėjo prie Dievo vyro 
ant Karmelio kalno, ji apkabino jam kojas. Gehazis priėjo ją pas- 
tumti į šalį, bet Dievo vyras tarė: “Netrukdyk jai, nes ji kenčia kartų 
sielvartą. Nuo manęs tai VIEŠPATS paslėpė ir man nepasakė“. 2š Ta- 
da ji prakalbėjo: "Argi aš prašiau iš savo viešpaties sūnaus? Argi 
aš nesakiau: 'Neapgaudinėk manęs!'?" 

2 Jis tarė Gehaziui: “Susijuosk drabužius per juosmenį, paimk 
į ranką mano lazdą, ir eik. Jeigu ką nors sutiksi, nesveikink,* ir 
jeigu kas nors tave sveikins, neatsakyk. Uždėk mano 1azdą berniukui 
ant veido“. 30 Bet berniuko motina tarė: “Kaip gyvas VIEŠPATS ir 
kaip gyvas esi tu, be tavęs aš neisiu“. Jis tad pakilo ir ėjo paskui 
ją. 

31 Gehazis, nuėjęs pirma jų, uždėjo lazdą ant veido berniukui, 
bet nebuvo nei jokio garso, nei jokio gyvybės ženklo. Jis sugrįžo jo 
pasitikti ir pasakyti: “Berniukas neatsibudo". 32 Eliša atėjo į namus. 
Žiūri, ten ant jo lovos guli berniukas — negyvas. 33 Įėjęs uždarė 
duris ir, palikęs abu už durų, meldėsi į VIEŠPATĮ. 34 Po to įlipo į 
lovą ir atsigulė ant vaiko. Jis uždėjo savo burną jam ant burnos, sa- 
vo akis jam ant akių ir savo rankas jam ant rankų. Elišai gulint 
išsitiesus ant jo, vaiko kūnas sušilo. 35 Jis nulipo, perėjo kartą sker- 
sai ir išilgai kambario, po to vėl įlipo ir išsitiesė ant jo. Tada 
berniukas nusičiaudėjo* septynis kartus, ir atvėrė akis. 36 Eliša 
pasišaukė Gehazį ir tarė: “Pašauk šunamietę". Jis tad ją pašaukė. Jai 
atėjus pas Elišą, jis tarė: “Pasiimk savo sūnų“. 37 Priėjusi, ji puolė 
jam prie kojų, nusilenkdama iki žemės. Tada pasiėmė savo sūnų ir 
išėjo. 


4,29 “... nesveikink [jo)“: susitikimas ir pasisveikinimas Artimuosiuose Rytuo- 
se užima daug laiko. Skubus reikalas reikalauja to atsisakyti. Ir pats Vieš- 
pats Jėzus patarė savo mokiniams panašiai elgtis. Žr. Lk 10,4. 

4,35 “... berniukas nusičiaudėjo“: Dievas įkvėpė gyvybės alsavimą į berniuko 
lavoną (žr. Pr 2,7); čiaudėjimas rodo, kad gyvybė yra sugrįžusi. 

Nuodingas viralas 


38 Elišai sugrįžus į Gilgalą, krašte buvo badas. Pranašų būriui 
sėdint prieš Elišą, jis savo tarnui tarė: “Užkaisk didįjį puodą ir 
išvirk kokio nors viralo pranašų būriui“. 39 Vienas jų nuėjo į 
laukus parinkti žolių. Užtikęs laukinį vynmedį, priskynė nuo jo pil- 
ną skraistę laukinių vaisių. Parėjęs, supjaustė juos į viralo puodą, 
nes jie nežinojo, kas tai yra. *0 Viralą pylė vyrams valgyti. Bet jie, 
vos paragavę viralo, ėmė šaukti: “O Dievo vyre, puode mirtis!" Vi- 
ralo negalėjo valgyti. *1 Tada Eliša tarė: “Atneškite miltų". Jis subė- 
rė juos į puodą, tardamas: “Pilk žmonėms, tevalgo". Puode nebe- 
buvo nieko kenksmingo. 


Duonos padauginimas 


42 Vienas vyras atėjo iš Baal-Šališos ir atnešė Dievo vyrui duo- 
nos iš pirmienų — dvidešimt miežinės duonos kepalų ir savo maiše 
šviežių javų varpų. “Duok ją žmonėms, — Eliša tarė, — tevalgo". 
43Bet jo tarnas atsakė: “Kaipgi aš galiu ją padalyti šimtui žmonių?" 
Eliša tad pakartojo: “Duok ją žmonėms, tevalgo, nes taip kalbėjo 
VIEŠPATS: Jie privalgys, ir dar liks“. ** Jis tad duoną išdalijo, jie 
privalgė, ir dar liko pagal VIEŠPATIES žodį. 


2 
Pagydomas didžiūnas Naamanas 


1* Aramo karaliaus kariuomenės vadas Naamanas buvo svarbus 
vyras savo valdovui ir labai jo vertinamas, nes VIEŠPATS per jį bu- 
vo suteikęs Aramui pergalę. Betgi vyras, nors ir didelis galiūnas, 
kentėjo nuo raupsų. 2 Kartą, vieno užpuolio metu, aramėjai paėmė 
iš Izraelio į nelaisvę jauną mergaitę, ir ji tapo Naamano žmonos 


5,1-7 Nei Aramo karaliaus, nei Izraelio karaliaus vardai nėra minimi. Pasakoji- 
mo fonas rodo, kad tuo metu aramėjai buvo galingesni. Dešimt sidabrinių 
talentų svėrė maždaug 340 kg, o šeši tūkstančiai auksinių šekelių — maž- 
daug 66 kg. Taigi didoka suma! 

tarnaite. 3 “Kadgi mano šeimininkas nueitų pas pranašą Samarijo- 
je, — ji kalbėjo savo šeimininkei, — jis išgydytų jo raupsus". * Naa- 
manas tad nuėjo pas savo valdovą ir papasakojo, ką mergaitė iš 
Izraelio buvo sakiusi. 5“Keliauk, — tarė Aramo karalius, — aš 
pasiųsiu kartu laišką Izraelio karaliui“. 

Naamanas, pasiėmęs su savim dešimt sidabrinių talentų, šešis 
tūkstančius auksinių šekelių ir dešimt drabužių pakaitų, leidosi į ke- 
lionę. 6 Izraelio karaliui jis nunešė laišką, šitokio turinio: “Nūn kai 
šis laiškas pasieks tave, žinok, kad aš pasiunčiau pas tave savo 
tarną Naamaną, kad jį išgydytumei nuo raupsų". 7 Kai Izraelio ka- 
ralius perskaitė tą laišką, jis perplėšė savo drabužius ir sušuko: 
“Argi aš Dievas skirti mirtį ir duoti gyvybę, kad šis bičiulis siunčia 
man žodį išgydyti žmogų nuo raupsų? Supraskite! Patys galite 
matyti, kad jis ieško prie manęs priekabių". 

5 Bet kai Dievo vyras Eliša išgirdo, kad Izraelio karalius per- 
plėšė savo drabužius, jis pasiuntė jam žodį: “Kodėl tu perplėšei sa- 
vo drabužius? Teateina jis pas mane ir sužinos, kad yra pranašas 
Izraelyje“. *Taigi Naamanas atvyko su savo žirgais bei vežimais ir 
sustojo prie Elišos namų durų. 19 Eliša nusiuntė pasiuntinį jam 
pasakyti: “Eik ir nusimaudyk Jordano upėje septynis kartus, tavo 
kūnas išgis, ir tu būsi švarus". !! Bet Naamanas pyktelėjo ir nuėjo 
sau. “Aš maniau, — tarė, — kad jis tikrai išeis pas mane, atsistos, 
šauksis VIEŠPATIES, savo Dievo, vardo, pamojuos ranka virš tos 
vietos ir išgydys nuo raupsų! 12 Argi Damasko upės — Abana ir 
Farparas — nėra geresnės už visus Izraelio vandenis? Nejau ne- 
galėčiau jose nusimaudyti ir būti švarus?“* Įtūžęs, jis apsisuko ir 
nuėjo. 13 Betgi tarnai, priėję prie jo, kalbėjo jam: “Tėve, — jie 
sakė, — jei pranašas būtų įsakęs tau ką nors nepaprasta padaryti, 
ar tu nebūtumei to daręs? Tuo labiau, kada jis tau pasakė: "Nusi- 
maudyk ir būsi švarus'?" 14* Jis tad nukeliavo ir pasinėrė septynis 
kartus Jordano upėje, pagal Dievo vyro žodį, jo kūnas tapo kaip 
mažo berniuko, ir jis pasidarė švarus. 


5,12 “Nejau negalėčiau jose nusimaudyti ir būti švarus?": drumzlini Jordano van- 
denys neprilygsta švariems Damasko kalnų šaltinių vandenims. 

5,14 Naujajame Testamente yra daugiau raupsų ar kitokių ligų išgydymo 
pavyzdžių (žr. Mt 8,2-3; Mk 1,40-42; Lk 5,12-13; palygink Mt 11,5; Lk 
7,22). 

15 Tada jis, sugrįžęs pas Dievo vyrą su visa savo palyda, atsis- 
tojo priešais Elišą ir tarė: “Dabar žinau, kad nėra Dievo visoje 
žemėje, išskyrus Izraelį. Prašyčiau tad priimti dovaną iš savo tarno". 
16 Bet Eliša atsakė: “Kaip gyvas VIEŠPATS, kuriam tarnauju, aš 
neimsiu!" Jis primygtinai ragino jį priimti, bet šis atsisakė. 17 Tada 
Naamanas tarė: “Jeigu ne, tai prašyčiau, kad tavo tarnui būtų duo- 
ta žemės, kiek gali panešti du mulai,* nes tavo tarnas niekad dau- 
giau nebedarys deginamosios aukos ir nebeatnašaus aukos jokiam 
kitam dievui, išskyrus VIEŠPATĮ. 13 Betgi VIEŠPATS teatleidžia 
tavo tarnui šiuo atveju: kai mano valdovas įeina, remdamasis ant 
mano rankos, į Rimono šventyklą ten jį pagarbinti žemai nusilenk- 
damas, tada ir aš Rimono šventykloje turiu žemai nusilenkti. Prašau 
teatleidžia VIEŠPATS tavo tarnui šiuo atveju". 19 Eliša jam tarė: 
“Eik ramybėje".* 

Bet, Naamanui dar netoli tenukeliavus, 20 Dievo vyro Elišos tar- 
nas Gehazis sau sakė: “Štai mano šeimininkas paleido tą aramėją 
Naamaną, neimdamas iš jo, ką jis buvo atnešęs! Kaip gyvas VIEŠ- 
PATS, aš bėgsiu jam iš paskos ir iš jo šį tą paimsiu". 2! Gehazis tad 
nuskubėjo paskui Naamaną. Pamatęs jį bėgantį iš paskos, Naamanas 
iššoko iš vežimo jo pasitikti ir tarė: “Ar viskas gerai?" 22 “Taip, — 
atsakė Gehazis, — bet mano šeimininkas pasiuntė mane tau 
pasakyti: 'Du pranašų būrio mokiniai ką tik atėjo pas mane iš 
Efraimo aukštumų. Prašyčiau duoti jiems vieną sidabrinį talentą ir 
dvi drabužių pamainas'". 2 “Prašau paimti du talentus!“ — tarė 
Naamanas ir įtikinėjo jį. Įvyniojęs du sidabrinius talentus į du 
maišus kartu su dviem drabužių pamainomis, jis padavė juos nešti 
dviem savo tarnams. Jie nešė juos, eidami pirma Gehazio. 24 Atėjęs 
prie tvirtovės, jis paėmė iš jų maišus ir pasidėjo namuose. Tada jis 
paleido vyrus, ir jie nuėjo savo keliu. 

25 Tėjęs į vidų, jis atsistojo priešais savo šeimininką. Eliša jo 
paklausė: “Kurgi buvai, Gehazi?“ Jis atsakė: “Tavo tarnas nebuvo 
niekur išėjęs“. 26 Tada Eliša jam tarė: “Argi aš nebuvau'su tavimi 


5,17 “... žemės, kiek gali panešti du mulai": Naamanas prašė izraeliečių žemių, 
norėdamas pastatyti aukurą Izraelio Dievui Aramo — Sirijos — krašte. 
5,19 “Eik ramybėje!": Eliša supranta Naamano būklę, kuris, nors būdamas 
Izraelio Dievo garbintojas tikėjimu ir gyvenimu, turi tarnauti savo šeimi- 

ninkui — karaliui, garbinančiam pagoniškoje Rimono šventykloje. 

dvasia, kai išlipo vyras iš vežimo tavęs pasitikti? Argi dabar yra 
metas imti pinigus ir drabužius, alyvmedžių sodus ir vynuogynus, 
avis ir jaučius, vergus ir verges? 27 Todėl Naamano raupsai amži- 
nai prilips tau ir tavo palikuonims“. Ir Gehazis nuėjo raupsuotas 
kaip sniegas. 


6 
Kirvis Jordano upėje 


! Kartą pranašų mokiniai Elišai tarė: “Žiūrėk, vieta, kurioje 
gyvename tavo akivaizdoje, yra mums per ankšta. 2 Prašom leisti 
nueiti mums prie Jordano, kiekvienam paimti iš ten po rąstą ir sta- 
tytis sau vietą gyventi“. “Eikite", — jis atsakė. 3 Tada vienas jų 
tarė: “Prašytume, kad eitum kartu su savo tarnais“. “Taip, eisiu“, — 
jis atsakė ir * juos palydėjo. Atėję prie Jordano, jie kirto medžius. 
5Vienam jų kertant rąstą, jo geležinis kirvis nusmuko į vandenį. Jis 
sušuko: “Ai, viešpatie! Jis buvo skolintas“. 6 “Kur jis įkrito?“ — 
klausė Dievo vyras. Jis parodė jam tą vietą. Nusikirtęs lazdą, įmerkė 
ją ten į vandenį ir iškėlė geležį į paviršių. 7 “Paimk", — Eliša tarė. 
Jis ištiesė ranką ir paėmė. 


Aramėjų pasalos 


8 Aramo karalius karo metu su Izraeliu, būdavo, tariasi su są- 
vo pareigūnais. “Mes statysimės stovyklą tokioje ir tokioje vietoje“, 
— jis tardavo. ? Bet Dievo vyras duodavo žinią Izraelio karaliui: 
“Saugokis! Neik pro tą vietą, nes aramėjai ten turi stovyklą". 19 Tai- 
gi Izraelio karalius duodavo žinią tai vietai, apie kurią jam buvo 
kalbėjęs Dievo vyras. Ne kartą jis tokią vietą įspėjo, ir jie būdavo 
budrūs. 

11 Todėl Aramo karalius, apimtas didelio nerimo, sušaukė savo 
pareigūnus ir jiems tarė: “Sakykite man! Kas iš mūsų yra Izraelio 
karaliaus pusėje?“ 12 “Nė vienas, mano viešpatie karaliau, — tarė 
vienas pareigūnų, — Eliša, tas Izraelio pranašas, pasako Izraelio 
karaliui net žodžius, kuriuos tu ištari savo miegamajame“. 13 “Eikite 
ir sužinokite, kur jis yra, — jis paliepė, — kad galėčiau pasiųsti 
vyrus jį suimti". Jam buvo pranešta: “Eliša yra Dotane“. 14 Ten jis 

išiuntė raitelius bei kovos vežimus ir dideles pajėgas. Nužygiavę 
nakčia, jie apsupo miestą. 

15 Kai rytą, anksti atsikėlęs, Dievo vyro tarnas išėjo, žiūri, ka- 
riuomenė su raiteliais ir kovos vežimais visur aplink miestą. “Ai, 
šeimininke, — klausė jo tarnas, — ką darysime?“ 16 Jis atsakė: 
“Nebijok, nes mūsų pusėje yra daugiau, negu jų pusėje". !7 Tada 
Eliša meldėsi, tardamas: “O Viešpatie, atmerk jam akis, kad pama- 
tytų!" VIEŠPATS atmerkė tarnui akis, ir jis matė, kad kalvos visur 
aplink Elišą buvo pilnos raitelių ir ugninių vežimų. 18 Aramėjams 
lipant nuo kalvų prieš jį, Eliša meldėsi į VIEŠPATĮ, tardamas: 
“Maldauju, ištik šiuos žmones apakinančia šviesa". Ir jis ištiko 
juos apakinančia šviesa, kaip Eliša buvo prašęs. 

19 Eliša jiems tarė: “Thai nei kelias tas, tai nei miestas tas. Ei- 
kite paskui mane, aš nuvesiu jus pas vyrą, kurio ieškote". Ir jis 
vedė juos į Samariją. 

20 Jiems vos įėjus į Samariją, Eliša tarė: “O VIEŠPATIE, at- 
merk akis šiems vyrams, kad jie matytų". VIEŠPATS atmerkė 
jiems akis, ir jie pamatė, kad yra atsidūrę Samarijos viduje. 21 O 
Izraelio karalius, juos pamatęs, Elišos klausė: “Tėve, ar man juos 
užmušti? Ar man juos užmušti?" 22 “Ne, neužmušk", — jis atsakė. 
“Nejaugi savo kalaviju ir lanku* tu paėmei tuos, kuriuos nori už- 
mušti. Verčiau duok jiems duonos ir vandens. Tepavalgo ir teat- 
sigeria, o po to tegrįžta pas savo valdovą“. 23* Taigi jis suruošė jiems 
dosnias vaišes ir, jiems pavalgius ir atsigėrus, paleido juos, ir jie 
sugrįžo pas savo valdovą. Aramėjų gaujos daugiau nebėjo į Izraelio 
kraštą. 


6,22 “Nejaugi savo kalaviju ir lanku tu paėmei..." kadangi karalius nežudydavo 
jam pasidavusių belaisvių, jis neturėtų žudyti belaisvių, paimtų Dievo galybe. 

6,23 Aramėjai buvo arba taip patenkinti karaliaus svetingumu, arba taip išgąsdinti 
pranašo jėgos, kad liovėsi kovoję. 

Samarijos apgula 


24 Praėjus šiek tiek laiko, Aramo karalius Ben-Hadadas pašaukė 
prie ginklų visą savo kariuomenę ir, nužygiavęs į Samariją, ją 
apgulė. 2* Kadangi apgula tęsėsi, Samarijoje kilo toks nuožmus 
badas, kad asilo galva buvo parduodama už aštuoniasdešimt sidab- 
rinių šekelių, o ketvirtis kabo balandžio išmatų — už penkis 
sidabrinius šekelius. 26 Kartą, karaliui vaikščiojant ant miesto 
sienos, viena moteris jam sušuko: “Gelbėk, mano viešpatie kara- 
liau!* 27 “Neprašyk manęs!" — jis atkirto. “VIEŠPATS tau tepade- 
da! Iš kurgi aš galiu tau pagalbos paimti? Nuo klojimo aslos, ar iš 
vynuogių spaudyklos?" 28 Visgi karalius jos paklausė: “O kas tave 
slegia?" Ji atsakė: “Ši moteris man sakė: "Duok savo sūnų. Šiandien 
mes jį suvalgysime, o rytoj mano sūnų valgysime'. 29 Taigi išvirėme 
mano sūnų ir jį suvalgėme. Kitą dieną aš jai sakiau: "Duok savo 
sūnų, ir jį suvalgykime'. Bet ji paslėpė savo sūnų". 30 Karalius, iš- 
girdęs šiuos moters žodžius, perplėšė savo drabužius. Kadangi jis 
vaikščiojo ant miesto sienos, žmonės galėjo matyti, kad jis vilkėjo 
ašutinę ant kūno po drabužiu. 31* Jis sušuko: “Tai tepadaro man 
Dievas ir dar teprideda, jeigu šiandien Šafato sūnaus Elišos galva 
pasiliks jam ant pečių!“ 32 Karalius išsiuntė vieną savo vyrų. 

Tuo tarpu Eliša sėdėjo savo namuose, ir seniūnai sėdėjo drauge 
su juo. Dar pasiuntiniui neatėjus, Eliša seniūnams tarė: “Ar jūs ne- 
matote, kad tas žmogžudys pasiuntė žmogų man galvos nukirsti? 
Žiūrėkite tad, kad pasiuntiniui atėjus, uždarytumėte duris ir laiky- 
tumėte uždarytas. Argi nesigirdi jo šeimininko kojų žingsniai jam 
už nugaros?" 33 Dar jam su jais tebekalbant, karalius atėjo pas jį ir 
tarė: “Iš VIEŠPATIES yra ši nelaimė! Ko daugiau tad aš galiu 
tikėtis iš VIEŠPATIES?" 


6,25 Šios kainos buvo nepaprastai didelės. Apie bado padarinius žr. Įst 28,54- 
57; Rd 2,20; 4,10. 

6,31 Kodėl karalius kaltino pranašą Elišą, nėra paaiškinama, nes, pasak 8-27 
eilutes, karalius ir pranašas buvo taikoje. 

I Bet Eliša tarė: “Klausykite VIEŠPATIES žodžio! “Taip kal- 
bėjo VIEŠPATS: šiuo laiku rytoj rinktinių miltų saikas bus par- 
duodamas už šekelį, o du miežių saikai už šekelį prie Samarijos 
vartų".* 2 Tada pareigūnas, ant kurio rankos karalius rėmėsi, atsakė 
Dievo vyrui: “Net jeigu VIEŠPATS ir langus danguje padarytų, ar- 
gi tai galėtų įvykti?" Bet jis atkirto: “Tai savo akimis tu matysi, 
bet to nevalgysi". 


Raupsuoti vyrai už miesto vartų 


3 Už miesto vartų buvo keturi raupsuoti vyrai. Jie tarėsi: “Kam 
gi turime, mirties laukdami, čia sėdėti? * Jeigu nutarsime eiti į mies- 
tą, ten turėsime mirti, nes mieste siaučia badas. O jeigu čia sėdėsi- 
me, irgi turėsime mirti. Tad imkime ir perbėkime į aramėjų sto- 
vyklą. Jeigu jie pasigailės mūsų, būsime gyvi, o jeigu mus užmuš, 
mirsime“. 5 Temstant, jie pakilo eiti į aramėjų stovyklą. Atėję į 
aramėjų stovyklos pakraštį, žiūri, čia nėra nė vieno žmogaus. 6 Mat 
VIEŠPATS buvo padaręs, kad aramėjų kariuomenė girdėtų bildesį 
kovos vežimų ir bildesį raitelių — ūžesį milžiniškos kariuomenės. 
Jie vieni kitiems sakė: “Tikėk manim, Izraelio karalius pasisamdė 
hetitų karalius ir Egipto karalius prieš mus kovoti!“ 7 Jie tad tems- 
tant skubiai davė į kulnis, palikdami savo palapines, arklius bei 
asilus — visą stovyklą, kaip ji buvo, ir bėgo, gelbėdami savo gyvastį. 

š Atėję į stovyklos pakraštį, anie raupsuotieji įėjo į vieną pa- 
lapinę, valgė ir gėrė. Tada, išnešę iš jos sidabrą, auksą ir drabužius 
paslėpė. Vėl sugrįžę įėjo į kitą palapinę, išnešė iš jos daiktus ir 
paslėpė. ?Tada jie sakė vienas kitam: “Mes negerai elgiamės. Ši die- 
na yra geros naujienos diena. Jeigu tylėsime ir lauksime ryto 
šviesos, užsitrauksime kaltę. Eikime ir praneškime karaliaus rū- 
mams". 10 Jie tad nuėję, pasišaukė miesto vartų sargus ir jiems pa- 


TA“... prie ... vartų": miesto vartai buvo pagrindinė prekyvietė senovės Arti- 
mųjų Rytų sienomis įtvirtintuose miestuose. 

pasakojo: “Mes buvome nuėję į aramėjų stovyklą. Žiūrime, ten ne- 
simato ir nesigirdi jokio žmogaus. Nėra nieko, išskyrus pririštus 
arklius bei asilus ir paliktas palapines“. !! Tada miesto vartų sargai 
tai paskelbė, ir žinia buvo perduota karaliaus rūmams. 12 Nors bu- 
vo naktis, bet karalius atsikėlė. Savo dvariškiams jis kalbėjo: “Aš 
pasakysiu jums, ką aramėjai yra paruošę prieš mus. Žinodami, kad 
kenčiame badą jie išėjo iš stovyklos pasislėpti laukuose, manyda- 
mi: “Kai jie išeis iš miesto, mes juos gyvus paimsime ir į jų miestą 
įeisime'". 13 Tačiau vienas iš dvariškių pasiūlė: “Tepaima vyrai pen- 
ketą iš likusių mieste arklių, — juk čia likusieji vis vien patirs 
likimą visos Izraelio daugybės, kuri jau yra žuvusi. Pasiųskime juos 
ir ištirkimė". 


Samarijos apgula baigiasi 


14 Paruošus du kovos vežimus ir arklius, karalius išsiuntė juos 
paskui aramėjų kariuomenę, tardamas: “Leiskitės į žygį ir ištirkite!" 
IS Jie sekė paskui aramėjus iki pat Jordano. Žiūri, visas kelias pil- 
nas drabužių ir reikmenų, kuriuos aramėjai skubėdami buvo išmėtę. 
Pasiuntiniams sugrįžus ir papasakojus karaliui, 16 žmonės išėjo ir 
apiplėšė aramėjų stovyklą. Taigi rinktinių miltų saikas buvo par- 
duodamas už šekelį, o du miežių saikai už šekelį, pagal VIEŠ- 
PATIES žodį. !7 Pareigūną, ant kurio rankos rėmėsi, karalius buvo 
paskyręs vadu prie miesto vartų. Minia jį sumindžiojo vartuose, kaip 
buvo pasakęs Dievo vyras, kai karalius buvo pas jį nuėjęs. Iš Mat 
kai Dievo vyras karaliui sakė: “Du miežių saikai bus parduodami 
už šekelį, o rinktinių miltų saikas už šekelį maždaug šiuo metu ry- 
toj prie Samarijos vartų“, 1? pareigūnas Dievo vyrui atsakė, tar- 
damas: “Net jeigu VIEŠPATS ir langus danguje padarytų, argi tai 
galėtų įvykti?" O Eliša buvo atkirtęs: “Tai savo akimis tu matysi, 
bet to nevalgysi!" 20 Taip jam iš tikrųjų atsitiko. Žmonės jį su- 
mindžiojo vartuose, ir jis mirė. 

Pabaiga pasakojimo apie šunamietę 


1 Eliša moteriai, kurios sūnų buvo atgaivinęs, kartą kalbėjo: 
“Pasiruošk! Keliauk su savo šeima ir apsigyvenk kur nors kitur, 
nes VIEŠPATS paskelbė kraštui septynerių metų badą". 2 Moteris 
tad pasiruošė ir darė kaip Dievo vyras buvo sakęs. Iškeliavo su sa- 
vo šeima ir gyveno filistinų krašte septynerius metus. 3 Pasibaigus 
septyneriems metams, moteris sugrįžo iš filistinų krašto ir atėjo 
pas karalių reikalauti savo namų ir lauko. + O karalius kalbėjosi su 
Dievo vyro tarnu Gehaziu. Jis sakė: “Prašau man papasakoti apie 
visus Elišos atliktus nuostabius darbus“. 5 Jam pasakojant karaliui, 
kaip Eliša sugrąžino mirusiam gyvastį, žiūri, ta moteris, kurios sūnų 
Eliša buvo atgaivinęs, reikalauja iš karaliaus savo namų ir lauko. 
“Mano viešpatie karaliau, — tarė Gehazis, — čia yra ta moteris, ir 
šis yra jos sūnus, kurį Eliša atgaivino“. * Karalius moterį klausi- 
nėjo, ir ji papasakojo jam. Karalius tad paskyrė vieną pareigūną,* 
tardamas: “Sugrąžink jai visą jos nuosavybę ir visas pajamas iš jos 
ūkio nuo to laiko, kai ji paliko kraštą, iki dabar“. 


Eliša ir Damasko karaliai 


7* Elišaą nuvyko į Damaską tuo metu, kai Aramo karalius Ben- 
-Hadadas sirgo. Kai jam buvo pranešta: “Dievo vyras yra čia 
atėjęs“, “karalius tarė Hazaeliui: “Pasiimk dovaną ir nueik Dievo 
vyro pasitikti. Pasiteirauk VIEŠPATIES per jį, ar aš iš šios ligos 
išgysiu". ? Tad Hazaelis, pasiėmęs kaip dovaną visokių Damasko 
gėrybių, kiek keturiasdešimt kupranugarių galėjo panešti, nuėjo jo 


8,6 “... vieną pareigūną": pažodžiui hebrajų kalba “eunuchą". 

8,7-15 Eliša kursto Aramo — Sirijos, karalystėje revoliuciją. Elijas įvykdė tik 
vieną iš trijų — tretįjį — jam Dievo prie Horebo duotų įsakų (žr. 1 Kar 
19,15-16). Dabar Eliša imasi vykdyti pirmąjį Elijui Dievo duotą įsaką. 
Įsako fone glūdi mintis, kad Izraelis turėjo būti nubaustas už savo nuodėmes 
ir kad Hazaeliui buvo skirta tai padaryti. Elišai dėl to buvo skaudu (žr. 11- 
12 eilutes), bet, nepaisant to, jis jautė, kad turi vykdyti Dievo valią. Paly- 
gink su Oz 14,1-9. 

pasitikti. Atėjęs ir atsistojęs prieš jį, tarė: “Tavo sūnus Aramo kara- 
lius Ben-Hadadas atsiuntė mane pas tave, tardamas: 'Ar pagysiu aš 
iš šios ligos?" 19 Eliša jam tarė: “Eik ir jam pasakyk: “Tu tikrai 
pagysi'. Tačiau VIEŠPATS yra man apreiškęs, kad jis tikrai mirs“. 
1! Eliša, įbedęs akis, įdėmiai į jį žiūrėjo, kol jam pasidarė nesmagu. 
Tada Dievo vyras pravirko. 12“Kodėl mano viešpats verkia?“ — 
klausė Hazaelis. “Verkiu, — jis atsakė, — nes žinau žalą, kurią tu 
padarysi izraeliečiams: sudeginsi jų tvirtoves, išžudysi kalaviju jų 
jaunus vyrus, ištaškysi jų mažylius ir perskrosi jų nėščias moteris“. 
13 “Betgi, — klausė Hazaelis, — kaip gali tavo tarnas, toks šuo 
kaip aš,* įvykdyti tokį svarbų darbą?“ Eliša atsakė: “Tave VIEŠ- 
PATS man parodė Aramo karaliumi“. 

14 Hazaelis paliko Elišą ir parėjo pas savo valdovą Ben-—-Hada- 
dą. “Ką tau pasakė Eliša?" — jį klausė Ben-Hadadas. Jis atsakė: 
“Jis man pasakė, kad tu tikrai pagysi". 15 Bet kitą dieną Hazaelis 
paėmė antklodę ir, sumirkęs ją vandeniu, užklojo karaliui ant vei- 
do. Taip Ben-Hadadas mirė, o Hazaetis tapo karaliumi jo vietoje. 


Jehoramo karaliavimas Judo karalystėje 


16* Penktaisiais Izraelio karaliaus Ahabo sūnaus Joramo metais 
— Jehošafatas buvo buvęs Judo karaliumi — Judo karalius Jeho- 
šafato sūnus Jehoramas pradėjo karaliauti. !7 Jis buvo trisdešimt dve- 
jų metų, kai tapo karaliumi, ir karaliavo aštuonerius metus Jeruzalė- 
je. 1š Jis ėjo Izraelio karalių keliais, kaip buvo darę Ahabo namai, 
nes Ahabo duktė buvo jo žmona. Jis darė, kas buvo nedora VIEŠ- 
PATIES akyse. 19 Tačiau VIEŠPATS nenorėjo sunaikinti Judo dėl sa- 
vo tarno Dovydo, kadangi jis buvo pažadėjęs amžinai išlaikyti 
žiburį* jam ir jo palikuonims. 


8,13 “... tavo tarnas, toks šuo kaip aš": Hazaelis dedasi esąs nevertas tokios už- 
duoties (žr. 1 Sam 24,14; 2 Sam 9,8), nekreipdamas dėmesio į nusikaltimus, 
kuriuos jis padarys užgrobęs karaliaus sostą. Žr. 12-ąją eilutę. 

8,16 Judo Jehoramas tapo karaliumi vietoje savo tėvo Jehošafato, Izraelio Aha- 
zijui valdant. Jis valdė Judo karalystę 848-841 m. prieš Kristų. 

8,19 “... amžinai išlaikyti žiburį...": žiburys — Dovydo dinastijos amžinumo 
ženklas. Žr. 2 Sam 21,17; 1 Kar 11,36; 15,4. 

20 Jo dienomis Edomas pakėlė maištą prieš Judo valdžią ir 
pastatė sau karalių. 2! Tada Joramas persikėlė į Zairą su visais savo 
kovos vežimais. Pakilęs į žygį nakčia, jis puolė jį apsupusius 
edomiečius ir jo kovos vežimų vadus. Bet jo kariuomenė pabėgo į 
savo namus. 22 Iki šios dienos Edomas maištavo prieš Judo valdžią. 
Taip pat ir Libna sukilo tuo pačiu metu. 

23 O kiti Joramo darbai — visa, ką jis padarė, argi nėra aprašyti 
Judo karalių Metraščių knygoje? 24 Joramas užmigo su savo pro- 
tėviais ir buvo palaidotas su savo protėviais Dovydo mieste. Jo 
sūnus Ahazijas tapo karaliumi jo vietoje. 


Ahazijo karaliavimas Judo karalystėje 


25* Dvyliktaisiais Izraelio karaliaus Ahabo sūnaus Joramo me- 
tais Judo karaliaus Jehoramo sūnus tapo karaliumi. 26 Ahazijas bu- 
vo dvidešimt dvejų metų, kai pradėjo karaliauti, ir karaliavo viene- 
rius metus Jeruzalėje. Jo motinos vardas buvo Atalija, Izraelio 
karaliaus Omrio dukraitė. 27 Ir Ahazijas ėjo Ahabo namų keliu, 
darydamas, kas buvo nedora VIEŠPATIES akyse, kaip Ahabo na- 
mai buvo elgęsi, nes jis buvo Ahabo namų žentas. 

28 Jis žygiavo su Ahabo sūnumi Joramu į mūšį prieš Aramo 
karalių Hazaelį prie Ramot-Gileado, bet aramėjai Joramą nuga- 
lėjo. 2? Karalius Joramas pasitraukė į Jezrėelį gydytis žaizdų, ku- 
riomis kovojant prieš Aramo Hazaelį prie Ramos aramėjai buvo jį 
ištikę. Judo karalius Jehoramo sūnus Ahazijas nuvyko į Jezrėelį 
aplankyti Ahabo sūnaus Joramo, nes jis buvo sužeistas. 


8,25-29 Judo Ahazijas buvo skirtingas asmuo nuo Izraelio Ahazijo (žr. 2 Kar 1,2- 
18; 1 Kar 22,40.51-53). Panašiai kaip Ahabas, Joramas prašė pagalbos iš 
Judo karaliaus. Ahazijo apsilankymas pas Joramą buvo pradžia tragiškų 
įvykių, aprašomų tolesniame skyriuje. Ir “Rama", ir “Ramot-Gileadas" ženk- 
lina tą patį miestą Transjordanijoje. 

Elišos mokinys patepa Izraelio karaliumi Jehu'a 


1* Tada pranašas Eliša, pasišaukęs vieną iš pranašų mokinių, 
jam tarė: “Pasiruošk kelionei! Paimk su savimi šį aliejaus ąsotį ir 
eik į Ramot-Gileadą. 2 Ten nuėjęs, surask Nimšio sūnaus Jehošafa- 
to sūnų Jehu'ą. Įėjęs paliepk jam atsikelti ir palikti savo bičiulius, 
nusivesk į nuošalų kambarį. 3 Paėmęs ąsotį aliejaus, išpilk jam jį ant 
galvos, tardamas: “Taip kalbėjo VIEŠPATS: 'Aš patepu tave Izrae- 
lio karaliumi". Po to, atidaręs duris, bėk! Nedelsk!'* + Jaunuolis, 
pranašo tarnas, tad iškeliavo į Ramot-Gileadą. 5 Atėjęs, žiūri, ka- 
riuomenės vadai tariasi. Jis tarė: “Vade, aš turiu tau žinią!“ “Ku- 
riam iš mūsų?" — paklausė Jehu'as. “Tau, vade". 6 Jehu'as tad atsi- 
kėlė ir įėjo į vidų. Jaunuolis išpylė aliejų jam ant galvos ir tarė: 
“Taip kalbėjo VIEŠPATS, Izraelio Dievas: 'Aš patepu tave karalių- 
mi VIEŠPATIES tautai — Izraeliui. 7Tu sunaikinsi savo valdovo 
Ahabo namus. Taip aš atkeršysiu Jezabelei už kraują savo tarnų 
pranašų ir už kraują visų VIEŠPATIES tarnų. 3 Visi Ahabo namai 
žus. Aš nukirsiu nuo Ahabo visus vyriškius — vergus ir laisvus — 
Izraelyje. ? Su Ahabo namais elgsiuosi, kaip pasielgiau su Nebato 
sūnaus Jeroboamo namais ir kaip pasielgiau su Ahijo sūnaus Baašos 
namais. 10 Šunys ės Jezabelę Jezrėelio laukuose, nebus kam palai- 
doti'". Tada, atidaręs duris, jis nubėgo. 


Jehu'as paskelbiamas karaliumi 


1! Jehu'ui sugrįžus pas savo valdovo pareigūnus, šie klausinėjo: 
“Ar viskas gerai? Ko tas kvaiša* buvo atėjęs pas tave?“ Jiems jis 
tarė: “Jūs žinote tą vyrioką ir jo šneką!“ 12 “Tu meluoji!" — jie 
šūkavo. “Prašytume pasakyti mums!“ Tada jis tarė: “Taip ir taip jis 
man kalbėjo: “Taip kalbėjo VIEŠPATS: “Aš patepu tave Izraelio 


9,1-17 Eliša įvykdo antrąjį dar neįvykdytą įsaką, duotą Elijui ant Sinajaus kalno 
(Žr. 2 Kar 8,7-15). 

9,11 “... tas kvaiša“: hebrajų kalba “mešūg'a", o žemaičių tarme “mišugena". 
Apskritai, toks buvo žmonių požiūris į pranašus. Žr. Oz 9,7; Jert 29,26. Nors 
žodis pats savaime nėra užgaulus, bet buvo vartojamas kaip pasityčiojimas. 
Taip daro ir Jehu'as. 

karaliumi"'". 3* Visi paskubomis nusiėmė skraistes, suklojo jam 
po kojų ant plikų laiptų, pūtė ragą ir paskelbė: “Jehu'as yra kara- 
lius!" 14Taip Nimšio sūnaus Jehošafato sūnus Jehu'as surengė 
sąmokslą prieš Joramą. 

Joramas ir visas Izraelis buvo budėję prie Ramot-Gileado prieš 
Aramo karalių Hazaelį. 15 Bet karalius Joramas buvo sugrįžęs į 
Jezrėelį gydytis žaizdų, kuriomis jį buvo ištikę aramėjai mūšyje su 
Aramo karaliumi Hazaeliu. 

Jehu'as tarė: “Jeigu toks yra jūsų noras, neleiskite tad niekam 
ištrūkti iš miesto, nueiti į Jezrėelį ir apie tai pranešti". 16 Tada Je- 
hu'as, įlipęs į savo kovos vežimą, leidosi į Jezrėelį, nes ten sirgo 
Joramas. Judo karalius Ahazijas buvo atvykęs Joramo aplankyti. 

17 Sargybinis stovėjo bokšte Jezrėelyje. Pastebėjęs artėjantį Je- 
hu'o būrį, jis sušuko: “Matau būrį!“ Jehoramas tarė: “Pasiųsk 
raitelį jų pasitikti. Tepaklausia: Ar viskas gerai?" " 13 Taigi raitelis, 
nujojęs jo pasitikti, tarė: “Taip kalbėjo karalius: 'Ar viskas gerai?'" 
Jehu'as atsakė: “Koks tau reikalas rūpintis, ar viskas gerai? Rikiuo- 
kis paskui mane!" Sargybinis pranešė: “Pasiuntinys juos pasiekė, bet 
nebegrįžta". 1? Tada jis išsiuntė kitą raitelį. Pasiekęs juos, jis tarė: 
“Taip kalbėjo karalius: 'Ar viskas gerai?'" “Koks tau reikalas 
rūpintis, ar viskas gerai? — atsakė Jehu'as, — rikiuokis paskui 
mane!“ 20 Sargybinis pranešė: “Jis pasiekė juos, bet nebegrįžta. Va- 
žiavimo būdas atrodo tarsi važiavimas Nimšio sūnaus Jehu'o. Pa- 
prastai jis važiuoja kaip pasiutęs!" 

21 Jehoramas įsakė: “Pakinkyk kovos vežimą!" Vežimas buvo 
pakinkytas. Tada Izraelio karalius Jehoramas ir Judo karalius 
Ahazijas, kiekvienas savo kovos vežimu, išvažiavo pasitikti Jehu'o. 
Jie susitiko prie Naboto Jezrėeliečio lauko. 22 Pamatęs Jehu'ą, Jeho- 
ramas paklausė: “Ar viskas gerai, Jehu'ai?" Bet Jehu'as atsakė: 
“Kaip gali būti viskas gerai, jei tavo motina Jezabelė tęsia savo ne- 
suskaitomus kekšavimo ir žyniavimo darbus?“* 23 Jehoramas apsuko 
arklius ir bėgo, šaukdamas Ahazijui: “Išdavystė, Ahazijau!“ 24 Je- 
hu'as įtempė savo lanką ir pataikė Jehoramui į tarpumentį, — 


9,13 Panašiai minia pagerbė ir Jėzų karališka garbe. Žr. Mt 21,8 ir par. 
9,22 “... savo nesuskaitomus kekšavimo ir žyniavimo darbus“: siejamus su sve- 
timų dievų garbinimu. 

strėlė pervėrė jam širdį, — ir jis sukniubo savo vežime. 25 Jehu'as 
savo pareigūnui Bidkariui paliepė: “Iškelk jį ir įmesk į Naboto 
Jezrėeliečio lauką. Atsimeni, kai tu ir aš jojome vienas šalia kito 
paskui jo tėvą Ahabą, VIEŠPATS paskelbė jam šią ištarmę: 26 "Už 
Naboto kraują ir jo vaikų kraują, kurį mačiau vakar — tai VIEŠ- 
PATIES žodis — aš atlyginsiu tau tame pačiame lauke — tai VIEŠ- 
PATIES žodis. Tad iškelk jį ir išmesk tame lauke pagal VIEŠ- 
PATIES žodį“. 


Ahazijo mirtis 


27 Tai pamatęs, Judo karalius Ahazijas gelbėjosi bėgdamas ke- 
liu Bet-Hagano link. Jehu'as jį vijosi, šaukdamas: “Ir jį nušaukite!" 
Jis buvo pašautas savo kovos vežime ant Guro šlaito netoli Iblea- 
mo. Nubėgęs į Megidą, ten numirė. 28 Jo tarnai pargabeno jį vežimu 
į Jeruzalę ir palaidojo jo kape Dovydo mieste su jo protėviais. 
2 Ahazijas buvo tapęs Judo karaliumi vienuoliktaisiais Ahabo sū- 
naus Joramo metais. 


Jezabelės mirtis 


30 Jehu'as atvyko į Jezrėelį. Jezabelė, apie tai išgirdusi, pasidažė 
blakstienas, dailiai susišukavo plaukus ir žiūrėjo pro langą. 3! Jehu'ui 
įeinant pro vartus, ji tarė: “Ar viskas gerai, Zimri, savo valdovo Žu- 
dike?“ 32 Akį užmetęs į langą, jis paklausė: “Kas eina su manimi? 
Kas?' Du ar trys pareigūnai nužvelgė jį pro langą. 33 “Meskite ją 
žemyn!“ — jis tarė. Jie tad numetė ją. Jos krauju buvo aptaškyta 
siena ir arkliai. Jehu' as pervažiavo per jos kūną. 

34 Tėjęs į vidų, jis valgė ir gėrė. “Prašau pasirūpinti ta prakeik- 
ta moterimi ir ją palaidoti, — jis tarė, — nes ji yra karaliaus duk- 
tė". 35Bet, nuėję jos laidoti, jie rado tik jos kaukolę, kojas ir rankų 
galūnes. 36 Kai jie sugrįžo ir jam pranešė, jis tarė: “Tai VIEŠPATIES 
žodis, kurį jis tarė per savo tarną Eliją Tišbietį: Jezrėelio lauke šu- 
nys ės Jezabelės kūną. Jezabelės lavonas bus tarsi mėšlas žemei 


„2 


Jezrėelio lauke, ir niekas nebegalės pasakyti: tai Jezabelė'". 

10 
Ahabo palikuonių išžudymas 


1 Ahabas turėjo septyniasdešimt palikuonių* Samarijoje. Je- 
hu'as tad parašė laiškus ir pasiuntė juos į Samariją Jezrėelio didžiū- 
nams ir seniūnams bei Ahabo vaikų globėjams. Jis rašė: 2 “Nūn, kai 
šis laiškas jus pasieks, kadangi jūsų valdovo sūnūs yra su jumis ir 
jūs turite taip pat kovos vežimų ir arklių, įtvirtintą miestą ir gink- 
lų, 3 išsirinkite geriausią ir tinkamiausią iš jūsų valdovo sūnų, pa- 
sodinkite jį į jo tėvo sostą ir kovokite už savo valdovo namus!" *Bet 
jie buvo siaubo apimti. “Žiūrėkite, — jie sakė, — du karaliai ne- 
galėjo prieš jį atsilaikyti, tad kaip galime mes atsispirti?" 5 Rūmų 
prižiūrėtojas ir miesto valdytojas drauge su seniūnais ir globėjais 
pasiuntė Jehu'ui šį žodį: “Mes esame tavo tarnai; darysime, ką tik 
tu mums sakysi. Mes karaliumi nė vieno nestatysime; daryk, kaip 
geriau tau atrodo“. 

6 Jis parašė jiems antrą laišką. Jame rašė: “Jeigu esate mano 
pusėje ir pasirengę manęs klausyti, paimkite galvas* vyrų, sūnų jūsų 
valdovo, ir ateikite rytoj šiuo laiku pas mane į Jezrėelį". O karaliaus 
sūnūs — septyniasdešimt iš viso — buvo pas miesto didikus, kurie 
juos augino. 7 Kai juos pasiekė laiškas, jie paėmė karaliaus sūnus ir 
juos visus septyniasdešimt nužudė. Sudėję jų galvas į pintines, nu- 
siuntė jam į Jezrėelį. 8 Kai atėjo pasiuntinys ir jam pranešė: “Kara- 
liaus sūnų galvos yra atneštos“, jis įsakė: “Sudėkite jas iki ryto į 
dvi krūvas prie miesto vartų įėjimo“. ? Rytą jis išėjo ir, atsistojęs 
ten, tarė visiems žmonėms: “Jūs nekalti. Tiesa, aš suruošiau 
sąmokslą prieš savo valdovą ir jį nužudžiau, tačiau kas šiuos visus 
paguldė? 10 Žinokite tad, kad nė vienas žodis, kurį VIEŠPATS yra 
ištaręs prieš Ahabo namus, neliks neįvykdytas. VIEŠPATS įvykdė 
visa, ką jis buvo paskelbęs per savo tarną Eliją“. !! Tada Jehu'as 


10,1 “... septyniasdešimt palikuonių": įprastinis skaičius visiems šeimos 
palikuonims ženklinti. Žr. Pr 46,27; Ts 8,30; 9,2; 12,14. Čia šiuo skaičiumi 
ženklinami Ahabo sūnūs ir vaikaičiai. 

10,6 “.., paimkite galvas vyrų“: hebraiškas žodis “roš" reiškia ir “vadą", ir 
“galvą". Didikai ir seniūnai pasinaudoja nuožmiąja dviprasmiškumo puse. 
Užtat Jehu'as atsakomybę už žudynes suverčia jieras. 

išžudė visus, išlikusius Jezrėelyje iš Ahabo namų, — visus jo 
didikus, jo artimus bičiulius ir kunigus, — nepalikdamas nė vieno 
gyvo. 


Judo karaliaus Ahazijo giminės 


12 Tada jis leidosi kelionėn į Samariją. Pakeliui, prie Bet-Ek- 
ed-haRojimų, 13 Jehu'as aptiko Judo karaliaus gimines. Jis klausė: 
“Kas jūs esate?" “Mes esame Ahazijo giminės, — jie atsakė, — 
atėjome aplankyti karaliaus sūnų ir karalienės motinos sūnų“. 14 Je- 
hu'as įsakė: “Suimkite juos gyvus!“ Suėmus juos gyvus, jie buvo 
nužudyti — keturiasdešimt du iš viso — prie Bet-Ekedo vandens 
talpyklos. Nė vieno jų nepasigailėjo. 


Jehu'as ir Jehonadabas 


15 Iš ten iškeliavęs, jis sutiko Rechabo sūnų Jehonadabą,* atei- 
nantį jo pasitikti. Pasveikinęs jį, jam tarė: “Ar tavo širdis yra taip 
man atsidavusi, kaip mano širdis yra tau atsidavusi?" “Taip, yra!“ 
— atsakė Jehonadabas. “Jeigu taip yra, — tarė Jehu'as, — duok 
man ranką". Taigi jis padavė jam ranką. Jehu'as įkėlė jį pas save į 
vežimą. 16 “Eikš su manimi, — jis tarė, — ir pamatyk mano uolumą 
dėl VIEŠPATIES". Ir pasodino jį savo vežime. !7 Atvykęs į Samari- 
ją, Jehu'as žudė visus, kurie buvo išlikę Samarijoje iš Ahabo 
namų, kol juos išnaikino, įvykdydamas žodį, kurį VIEŠPATS buvo 
davęs Elijui. 


Baalo šventyklos ir sekėjų sunaikinimas 


18* Tada Jehu'as, surinkęs visus žmones, jiems tarė: “Ahabas 
tarnavo Baalui tik šiek tiek, Jehu'as jam tarnaus kur kas daugiau. 


10,15 “,.. Jehonadabą": Rechabo sūnus Jehonadabas buvo Rechabo klano — 
rechabiečių vadas. Rechabiečiai tvirtai laikėsi dykumos gyvenimo būdo, 
būdami įsitikinę, kad tik taip galima deramai garbinti Sandoros Dievą (žr. 
1 Kr 2,55; Jer 35). Ir naziritai buvo į juos panašūs, bet jie nesudarė atskiro 
klano (žr. Ts 13,4-5; Am 2,11-12; Sk 6,1-21). 

10,18-27 Baalo pranašų, kunigų ir garbintojų žudynėmis Jehu'as sekė Elijo 
pavyzdžiu (žr. 1 Kar 18,40). 


356 


2 Kar 10,19-33 


!9Nūn tad pašaukite pas mane visus Baalo pranašus, visus jo garbin- 
tojus ir visus jo kunigus. Tenetrūksta nė vieno, nes Baalui aš turiu 
atnašauti didelę auką. Kas neateis, neliks gyvas!" Bet Jehu'as elgėsi 
klastingai, norėdamas sunaikinti Baalo garbintojus. 29 “Švęskite iškil- 
mingą sueigą Baalui", — įsakė Jehu'as. Sueiga buvo paskelbta. 
2 Jehu'ui išsiuntus žodį visam Izraeliui, atėjo visi Baalo garbinto- 
jai. Neliko nė vieno, kuris nebūtų atėjęs. Jie rinkosi į Baalo šven- 
tyklą ir pripildė Baalo šventyklą nuo sienos iki sienos. 22 Tada Je- 
hu'as drabužių prižiūrėtojui tarė: “Išduok drabužius visiems Baalo 
garbintojams". Jis išdalijo jiems drabužius. 23 Įėjęs į Baalo šventyk- 
14 su Rechabo sūnumi Jehonanabu, Jehu'as Baalo garbintojams tarė: 
“Rūpestingai peržiūrėkite, kad tarp jūsų nebūtų jokio VIEŠPATIES 
garbintojo, bet būtų vien tik Baalo garbintojai“. 24 Tada jie pradėjo 
atnašauti aukas ir deginamąsias atnašas. 

O Jehu'as buvo pastatęs lauke savo aštuoniasdešimt vyrų ir 
buvo jiems pasakęs: “Jei kas leistų pabėgti kuriam nors iš vyrų, 
kuriuos aš atiduodu į jūsų rankas, turės atsakyti savo gyvybe už jo 
gyvybę". 25 Vos pabaigus atnašauti deginamąją auką, Jehu'as įsakė 
sargams ir pareigūnams: "Ateikite ir juos išžudykite! Teneištrūksta 
nė vienas!" Jie tad išžudė juos kalaviju, palikdami ten gulėti. Tada 
jie įėjo į Baalo šventyklą ir, 26 išnešę Baalo šventyklos šventąjį 
stulpą, jį sudegino. 27 Jie nuvertė Baalo aukurą ir nugriovė Baalo 
šventyklą, paversdami ją išviete iki šios dienos. 


Jehu'o karaliavimas Izraelio karalystėje 


23 Taip Jehu'as išrovė Baalą iš Izraelio. 29 Tačiau Jehu'as 
nesitraukė nuo Nebato sūnaus Jeroboamo nuodėmių, kuriomis jis 
Izraelį įvedė į nuodėmę, būtent nuo auksinių veršių Bet-Elyje ir 
Dane. 30 VIEŠPATS tarė Jehu'ui: “Kadangi tu gerai pasielgei ir 
padarei, kas dora mano akyse, įvykdydamas Ahabo namams visa, 
kas buvo prieš juos mano širdyje, keturios tavo sūnų kartos sėdės 
Izraelio soste". 3: Bet Jehu'as nesirūpino laikytis VIEŠPATIES, 
Izraelio Dievo, mokymo visa širdimi, nuo nuodėmių, kuriomis Jero- 
boamas įvedė Įzraelį į nuodėmę, jis nepasitraukė. 

32 Tomis dienomis VIEŠPATS pradėjo genėti Izraelį. Visoje 
Izraelio žemėje Hazaelis nedavė ramybės izraeliečiams: 33 rytuose 
nuo Jordano, visame Gileado krašte — Gado, Reubeno ir Manaso 

giminių žmonėms — nuo Aroerio, prie Arnono slėnio, iki Gilea- 
do ir Bašano. 

34 O) kiti Jehu'o darbai — visa, ką jis darė, ir visi jo žygdar- 
biai, argi nėra aprašyti Izraelio karalių Metraščių knygoje? 35 Taigi 
Jehu'as užmigo su savo protėviais ir buvo palaidotas Samarijoje. Jo 
sūnus Jehoahazas tapo karaliumi jo vietoje. 36 Jehu'as valdė Izraelį 
dvidešimt aštuonerius metus. 


11 
Atalija valdo Judo karalystę 


1* Ahazijo motina Atalija, sužinojusi, kad jos sūnus mirė, ne- 
delsdama išžudė visus karališkosios šeimos palikuonis. 2 Bet kara- 
liaus Joramo duktė Jehošeba,* Ahazijo sesuo, paėmusi Ahazijo 
sūnų Joašą,* vogčiomis išnešė jį iš tos vietos, kur buvo žudomi 
karaliaus sūnūs, ir paliko jį bei jo auklę viename miegamajame. Taip 
ji paslėpė jį nuo Atalijos, ir jis nebuvo nužudytas. 3 Su ja jis išbu- 
vo šešerius metus, paslėptas VIEŠPATIES Namuose, o Atalija valdė 
kraštą. 

* Bet septintais metais Jehojada pasišaukė karitų* ir palydos 
sargybinių šimtininkus, ir įsakė jiems sueiti pas jį į VIEŠPATIES 
Namus. Sudaręs su jais sandorą, prisaikdino juos VIEŠPATIES 
Namuose ir parodė karaliaus sūnų. 5 “Štai ką jūs turite padaryti, — 


11,1-21 Jehu'ui bandant sunaikinti Ahabo palikuonis ir pašalinti Baalo garbini- 
mą iš Izraelio karalystės, Judo karalystės sostą užgrobė viena Ahabo pali- 
kuonė ir Baalo garbintoja — Atalija. Ji buvo Judo karaliaus Jehoramo 
žmona, Ahabo ir Jezabelės duktė, Omrio vaikaitė. Tapusi našle, ji karaliavo 
Jeruzalėje 841-835 m. prieš Kristų. 

11,2“... Jehošeba": ji buvo vyriausiojo kunigo Jehojados žmona. Žr. 1 Kr 
22,11. “... Joašą“: jis buvo Atalijos vaikaitis. Būdamas paslėptas Jahvės — 
Viešpaties — Šventykloje, jis buvo mokomas Viešpaties kelių. 

11,4-7 “... karitų": karitai buvo samdyti svetimšaliai kareiviai. Turbūt jų vardas 
turi ryšį su žodžiu, ženklinančiu cheretitus (žr. 1 Sam 30, 14; 2 Sam 8,16- 
18). Sąmokslui prieš Ataliją vadovavo Jehojada. Karaliaus apsaugos tarnybą 
ėjo trys kuopos, kiekviena jų kas trečią savaitę. Atrodo, kad šiokiadieniais 
vienas kuopos trečdalis eidavo tarnybą prie Šventyklos, o kiti du trečdaliai 
karaliaus rūmuose. Šabo dieną buvo daroma priešingai. Jehojada pasinaudo- 

jiems įsakė, — vienas jūsų trečdalis, baigiančių tarnybą šabo die- 
ną, liks rūmų sargyboje, 6 kitas trečdalis bus pastatytas prie Suro 
vartų, o dar kitas trečdalis bus prie vartų už palydos sargybinių. 
Jūs būsite Namų sargyboje iš visų pusių. 7 O kiti du jūsų būriai — 
visi, kurie šią savaitę nėra tarnyboje, saugos VIEŠPATIES Namus 
karaliaus apsaugai. š Jūs apsupsite karalių iš visų pusių, kiekvienas 
su ginklais rankoje, ir, kas tik artintųsi prie gretų, turi būti užmuš- 
tas. Būkite su karaliumi, ką tik jis bedarytų!" 

9 Šimtininkai padarė visa, kaip kunigas Jehojada įsakė. Kiek- 
vienas atvedė savo vyrus, — tuos, kurie buvo tarnyboje tą šabą, ir 
tuos, kurie nebuvo tarnyboje tą šabą, — ir atėjo pas kunigą Jeho- 
jadą. 19 Kunigas įteikė šimtininkams karaliaus Dovydo ietis ir sky- 
dus, kurie buvo VIEŠPATIES Namuose. !! Palydos sargybiniai, 
kiekvienas vyras su ginklais rankoje, sustojo nuo pietinės Namų 
pusės iki šiaurinės Namų pusės, aplink aukurą ir Namus, karaliui 
apsaugoti iš visų pusių. 12 Tada Jehojada atvedė karaliaus sūnų, 
uždėjo jam vainiką ir padavė valdžios ženklus.* Jis buvo paskelb- 
tas karaliumi ir pateptas, jiems plojant ir šaukiant: “Tegyvuoja ka- 
ralius!" 

13 Atalija, išgirdusi palydos sargybinių ir žmonių šauksmus, 
nuėjo prie žmonių į VIEŠPATIES Namus. 14 Apsižvalgė, žiūri, kara- 
lius pagal paprotį stovi prie šulo, vadai bei trimitininkai šalia kara- 
liaus, o šalies žmonės* džiūgauja ir pučia trimitus. Atalija perplėšė 
savo drabužius ir ėmė šaukti: “Išdavystė! Išdavystė!“ 15 Tada kuni- 
gas Jehojada kariuomenės pareigūnams — šimtininkams — davė 
įsakymą, tardamas: “Išveskite ją laukan pro gretas ir, jei kas ją 
sektų, ištikite jį kalaviju". Mat kunigas sakė: “VIEŠPATIES Namuo- 


jo šabo dienos tvarka: jis įsakė dviem kuopos trečdaliams pradėti tamybą 
Šventykloje kaip paprastai, o trečiajam pasilikti Šventykloje. Taip Atalija bu- 
vo palikta rūmuose be apsaugos, o Šventykloje buvo sutelkta visa kuopa. 
Be to, ir kitos dvi kuopos turėjo rūpintis Šventyklos ir jaunojo karaliaus ap- 
sauga. 

11,12 “... valdžios ženklus": hebrajų kalba “berit" — “sandorą", arba “liudijimą", 
t.y. Sandoros su Dievu įsakymų nuorašą. Kai kurių nuomone, šiuo žodžiu 
ženklinama “antrankovis" — karališkos valdžios ženklas. 

11,14 “... šalies žmonės": hebrajų kalba “am haarez“, t.y. “krašto tauta“, arba 
Judo karalystės “kaimo" gyventojai, ištikimi Sandorai su Dievu. Sostinės 
gyventojai buvo persiėmę pagoniškais papročiais ir stabų garbinimu. Žr. 2 
Kar 23,35; 25,19. 

se ji neturi būti užmušta". 16 Jie tad išvedė ją jėga. Ji buvo nužudy- 
ta, kai ėjo į karaliaus rūmus pro arklių vartus. 

17 O Jehojada sudarė sandorą tarp VIEŠPATIES ir karaliaus bei 
tautos, kad jie būtų VIEŠPATIES tauta. O kitą sandorą — tarp 
karaliaus ir tautos. 18 Tada visi šalies Žmonės, nuėję į Baalo šven- 
tyklą, ją nugriovė, jo aukurus ir statulas sutrupino, o Baalo kunigą 
Mataną užmušė priešais aukurus. Pastatęs sargybinius VIEŠPA- 
TIES Namuose, kunigas Jehojada 19 su šimtininkais, karitais, paly- 
dos sargybiniais ir visos šalies žmonėmis palydėjo karalių iš 
VIEŠPATIES Namų į karaliaus rūmus pro palydos sargybinių var- 
tus, ir karalius sėdosi į sostą. 20 Visos šalies žmonės džiūgavo, ir 
miestas liko ramus. O Atalija buvo nužudyta kalaviju prie karaliaus 
rūmų. 

21 Jehoašas buvo septynerių metų, kai tapo karaliumi. 


12 
Jehoašo karaliavimas Judo karalystėje 


1* Jehoašas buvo septynerių metų, kai tapo karaliumi. 2 Sep- 
tintaisiais Jehu'o metais Jehoašas pradėjo karaliauti ir karaliavo Je- 
ruzalėje keturiasdešimt metų. Jo motina buvo vardu Zibja iš 
Beer-Šebos. 3 Per visas savo dienas Jehoašas darė, kas buvo dora 
VIEŠPATIES akyse, nes jį buvo mokęs kunigas Jehojada. * Tačiau 
aukštumų alkos nebuvo išnaikintos, žmonės ir toliau alkose atnaša- 
vo aukas ir degino smilkalus. 

5 Kunigams Jehoašas tarė: “Visus VIEŠPATIES Namuose at- 
našautų šventųjų įplaukų pinigus — surašymo mokestį, asmeninio 
išpirkimo kainą ir bet kokias lėšas, savo noru atnašautas VIEŠPA- 
TIES Namuose, — * tepaima kunigai sau, kiekvienas iš savo gera- 
darių. Savo ruožtu jie turi pataisyti Namus, kada tik iškyla reikalas 
juos taisyti". 


12,1-21 Jehoašas, arba Joašas, karaliavo ilgą laiką: maždaug 835-796 m. prieš 
Kristų. Jo karaliavimą sunkino Šventyklos remontas ir aramėjų invazija. 
Pasak 2 Kr 24,23-27, Joašas buvo nužudytas už tai, kad ilgainiui tapo 
neištikimas Sandoros su Dievu reikalavimams. 

7 Bet dvidešimt trečiaisiais karaliaus Jehoašo metais buvo 
pastebėta, kad Namuose kunigai reikalingų pataisymų nebuvo darę. 
š Todėl karalius Jehoašas pasišaukė kunigą Jehojadą bei kitus kuni- 
gus ir juos paklausė: “Kodėl jūs Namų netaisote? Užtat nebepri- 
imkite daugiau pinigų iš savo geradarių, bet perduokite juos Na- 
mams taisyti". ? Kunigai sutiko daugiau nebepriiminėti pinigų iš 
žmonių ir nebūti atsakingi už Namų taisymą. 

10 Tada kunigas Jehojada paėmė vieną skrynią ir, išgręžęs 
skylę jos dangtyje, padėjo ją šalia aukuro, dešinėje pusėje, pro kur 
įeinama į VIEŠPATIES Namus. Kunigai — slenksčio sargai — 
įdėdavo į ją visus pinigus, atneštus į VIEŠPATIES Namus. !! Kada 
tik jie pastebėdavo, kad skrynioje yra daug pinigų, ateidavo karaliaus 
raštininkas ir vyriausiasis kunigas, suskaičiuodavo VIEŠPATIES Na- 
muose buvusius pinigus ir supildavo juos į maišus. 12 Suskaičiavus, 
atsakingi už VIEŠPATIES Namus. O šie savo ruožtu išmokėdavo 
dailidėms ir statytojams, dirbantiems VIEŠPATIES Namuose, 
1 mūrininkams ir akmenkaliams, pirkdavo medį bei skaldytą akmenį 
VIEŠPATIES Namams taisyti ir apmokėdavo visas Namų taisymo 
išlaidas. 14 Bet iš sidabro nei dubenys, nei žnyplės, nei šlakstyklės, 
nei trimitai — jokie indai iš aukso ar sidabro — nebuvo dirbami 
VIEŠPATIES Namuose už pinigus, atneštus į VIEŠPATIES Namus, 
Iš nes tai buvo duodama darbų prižiūrėtojams tik VIEŠPATIES Na- 
mams taisyti. 16 Be to, vyrai, į kurių rankas buvo paduodami pini- 
gai darbininkams apmokėti, nebuvo tikrinami, nes jie sąžiningai el- 
gėsi. 

17 Pinigai atnašų už kaltę ir pinigai atnašų už nuodėmę nebu- 
vo nešami į VIEŠPATIES Namus; jie priklausė kunigams. 

Iš Tuo metu Aramo karalius Hazaelis, pakilęs į žygį, užpuolė 
Gatą ir jį paėmė. Hazaelis pasisuko žygiuoti ir prieš Jeruzalę. 19 O 
Judo karalius Jehoašas, paėmęs visas įžado dovanas, atnašautas jo 
protėvių Jehošafato, Jehoramo, Ahazijo bei savo paties, ir visą auk- 
są, rastą VIEŠPATIES Namų ir karaliaus rūmų ižduose, išsiuntė 
juos Aramo karaliui Hazaeliui. Tada Hazaelis pasitraukė nuo Jeruza- 
lės. 

20 O kiti Joašo darbai — visa, ką jis darė, argi nėra aprašyti 
Judo karalių Metraščių knygoje? 2! Jo dvariškiai sukilo ir, suruošę 
sąmokslą, nužudė Joašą Milo rūmuose, prie kelio, einančio žemyn 

2 Kar 12,22-13,9 


į Silą. 22 Šimeato sūnus Jozakaras ir Šomero sūnus Jehozabadas — 
jo dvariškiai — jį nužudė. Jis mirė ir buvo palaidotas su savo pro- 
tėviais Dovydo mieste, o jo sūnus Amazijas tapo karaliumi jo vie- 
toje. 


13 
Jehoahazo karaliavimas Izraelio karalystėje 


1 Dvidešimt trečiaisiais Judo karaliaus Ahazijo sūnaus Joašo 
metais Jehu'o sūnus Jehoahazas tapo Izraelio karaliumi Samarijoje, 
ir karaliavo septyniolika metų. 2 Jis darė, kas buvo nedora VIEŠPA- 
TIES akyse, kartodamas Nebato sūnaus Jeroboamo nuodėmes, ku- 
riomis jis įtraukė į nuodėmę Izraelį. Nuo jos nepasitraukė. 3 VIEŠ- 
PATS taip užsidegė pykčiu ant Izraelio, kad juos dažnai atidavinėjo 
Aramo karaliui Hazaeliui ir Hazaelio sūnui Ben-Hadadui. + Bet 
Jehoahazas maldavo VIEŠPATĮ, ir VIEŠPATS jį išklausė, nes jis 
matė Izraelio priespaudą ir kaip Aramo karalius buvo juos nuka- 
mavęs. 5 VIEŠPATS davė Izraeliui gelbėtoją, ir jie išsilaisvino iš 
Aramo. Izraeliečiai gyveno savo namuose kaip anksčiau. 6 Tačiau 
nuo Jeroboamo namų nuodėmių, kuriomis jis įtraukė Izraelį į nuo- 
dėmę, jie nesitraukė, bet atkakliai toliau jas darė. Net šventasis stul- 
pas* stovėjo Samarijoje. 7 Iš tikro Jehoahazui nebebuvo likę 
kareivių, išskyrus penkiasdešimt raitelių, dešimt kovos vežimų ir 
dešimt tūkstančių pėstininkų, nes Aramo karalius buvo sunaikinęs 
juos ir sutrypęs kaip dulkes po kojomis. 

š O kiti Jehoahazo darbai — visa, ką jis darė, ir jo žygdarbiai, 
argi jie nėra aprašyti Izraelio karalių Metraščių knygoje? ? Jehoa- 
hazas užmigo su savo protėviais ir buvo palaidotas Samarijoje, o jo 
sūnus Joašas tapo karaliumi jo vietoje. 


13,6 “... šventasis stulpas": deivės Ašeros simbolis. Žr. Iš 34,13 paaiškinimą. 

2 Kar 13,10-19 
Jehoašo karaliavimas Izraelio karalystėje 


10 Trisdešimt septintaisiais Judo karaliaus Joašo metais Jehoa- 
hazo sūnus tapo Izraelio karaliumi Samarijoje ir karaliavo šešioli- 
ka metų. !! Jis darė, kas buvo nedora VIEŠPATIES akyse, nepa- 
sitraukė nuo visų Nebato sūnaus Jeroboamo nuodėmių, kuriomis 
jis įvedė į nuodėmę Izraelį, bet atkakliai jas darė. 

12* O kiti Joašo darbai — visa, ką jis darė, jo Žygdarbiai kare 
su Judo karaliumi Amaziju, argi jie nėra aprašyti Izraelio karalių 
Metraščių knygoje? 15 Joašas užmigo su savo protėviais, ir Jeroboa- 
mas* atsisėdo į jo sostą. Joašas buvo palaidotas Samarijoje su Izrae- 
lio karaliais. 


Pranašo Elišos mirtis 


14 Elišai susirgus mirtina liga, Izraelio karalius Joašas nuėjo jo 
aplankyti. “Mano tėve, mano tėve,* — kalbėjo verkdamas jo, — 
Izraelio kovos vežimai ir jo raiteliai!“ 15 Eliša jam tarė: “Paduok 
lanką ir strėlių". Jis padavė lanką ir strėlių. 16* “Įtempk lanką!" — 
jis tarė Izraelio karaliui. Jam įtempus lanką, Eliša uždėjo savo 
rankas karaliui ant rankų !7ir tarė: “Atidaryk langą į rytų pusę!" Jis 
atidarė langą. Eliša paliepė: “Šauk!"" Jis iššovė. Tada Eliša tarė: 
“Strėlė VIEŠPATIES pergalės, strėlė pergalės prieš Aramą! Tu 
visiškai sutriuškinsi aramėjus prie Afeko". 1š Jis tęsė: “Nūn paimk 
strėles“. Karalius paėmė. “Duok jomis į žemę!" — jis tarė Izraelio 
karaliui. Sudavęs tris kartus, jis sustojo. 19 Dievo vyras ant jo supy- 
ko ir tarė: “O kad būtumei sudavęs penketą ar šešetą kartų! Tu bū- 
tumei visiškai sunaikinęs Aramą, dabar gi tik tris kartus Aramą 
tenugalėsi". 


13,12-13 Joašo karaliavimo užsklanda pakartojama 2 Kar 14,15-16 tekste. 

13,13 “... Jeroboamas": šis Jeroboamas yra Jeroboamas II, skirtingas nuo Jero- 
boamo I, kuris minimas 11-oje eilutėje. 

13,14 *Mano tėve, mano tėve!": karalius pareiškia tokius pat jausmus, kaip 
kadaise Eliša pareiškė Elijui. Pranašų mokiniai duodavo šį titulą savo būrių 
galvoms (žr. 2 Kar 6,21; 8,9). “... Izraelio kovos vežimai ir jo raiteliai!*: 
pranašas Eliša buvo veiksmingesnis už Izraelio kovos vežimus ir kavaleriją 
ginant Sandoros bendrijos tikėjimą. Žr. 2 Kar 2,12. 

13,16-19 Simboliški veiksmai, panašūs į veiksmus kitose knygose: žr. Iš 17,8-13; 
Joz 8,18-29: Ez 4,1-15. 

2 Kar 13,20-14,6 


20 Eliša mirė ir buvo palaidotas. Tuo metu moabiečių gaujos už- 
puldinėdavo kraštą metų pradžioje. 2! Kartą laidojant vieną vyrą, 
žmonės pastebėjo tokią gaują. Jie įmetė jo kūną į Elišos kapą. Vos 
tik tas mirusis vyras palietė Elišos kaulus, jis atgijo ir atsistojo ant 
kojų. 

22 Aramo karalius Hazaelis engė Izraelį per visas Jehoahazo 
dienas. 3 Bet VIEŠPATS buvo jiems maloningas ir gailestingas, at- 
sigręžė į juos dėl savo sandoros su Abraomu, Izaoku ir Jokūbu. Iki 
šiol jis nenorėjo jų sunaikinti ar atstumti nuo savo veido. 

24 Aramo karaliui Hazaeliui mirus, jo sūnus Ben-Hadadas 
tapo karaliumi jo vietoje. 25 Tada Jehoahazo sūnus Jehoašas vėl 
atėmė iš Hazaelio sūnaus Ben-Hadado miestus, paimtus kare prieš 
jo tėvą Jehoahazą. Tris kartus Joašas jį nugalėjo ir atgavo Izraelio 
miestus. 


14 
Amazijo karaliavimas Judo karalystėje 


1* Antraisiais Izraelio karaliaus Jehoahazo sūnaus Joašo metais 
Judo karalius Joašo sūnus Amazijas pradėjo karaliauti. 2 Jis buvo 
dvidešimt penkerių metų, kai tapo karaliumi, ir karaliavo Jeruzalė- 
je dvidešimt devynerius metus. Jo motinos vardas buvo Jehoadina 
iš Jeruzalės. 3 Jis darė, kas buvo dora VIEŠPATIES akyse, tačiau 
ne kaip jo protėvis Dovydas. Visur jis elgėsi, kaip buvo elgęsis jo 
tėvas Joašas. * Tačiau aukštumų alkos nebuvo išnaikintos, žmonės ir 
toliau ten atnašavo aukas ir degino smilkalus. 5 Kai karalystė buvo 
tvirtai jo rankoje, jis nubaudė mirtimi dvariškius, kurie buvo nužudę 
jo tėvą karalių. 5 Betgi žudikų vaikų mirtimi jis nenubaudė pagal 
tai, kas parašyta Mozės Mokymo knygoje,* kur VIEŠPATS įsakė: 
“Tėvai nebus baudžiami mirtimi už vaikus, nei vaikai bus baudžia- 
mi mirtimi už tėvus. Žmogus turi būti baudžiamas tik už savo 
nuodėmes". 


14,1 Izraelio Joašo (arba Jehoašo) ir Judo Joašo (arba Jehoašo) karaliavimas su- 
tapo maždaug dvejais metais. 

14,6 “... Mozės mokymo knygoje": žr. Įst 24,16; palygink Jer 31,29-30; Ez 18,2 
4.20. Ankstyvesni požiūriai užtinkami Iš 20,5; Įst 5,9-10; Joz 7,24-25; 1 Kar 
21,21. 

2 Kar 14,7-20 


7 Jis užmušė dešimt tūkstančių edomiečių Druskos slėnyje* ir 
paėmė antpuolių Selą.* Ją pavadino Joktė-Eliu, kaip ir iki šiol 
vadinama. ** Tada Amazijas nusiuntė pasiuntinius pas Izraelio kara- 
lių Jehu'o sūnaus Jehoahazo sūnų Jehoašą, tardamas: “Eikš, susi- 
tikime akis į akį". ? Izraelio karalius Jehoašas Judo karaliui Ama- 
zijui atsakė, tardamas: “Libano usnis pasiuntė žodį Libano kedrui, 
tardama: "Duok savo dukterį mano sūnui žmona“. Bet Libano lauki- 
nis žvėris, eidamas pro šalį, sutrypė usnį. 10 Iš tikrųjų tu nugalėjai 
Edomą, ir tavo širdis yra pasipūtusi. Džiaukis savo garbe ir sėdėk 
namie! Kam gi turėtum ieškoti nelaimės, kad tu pats kristum ir Judą 
su savimi nutemptum?“' 

11 Amazijas nenorėjo klausyti. Izraelio karalius Jehoašas tad iš- 
žygiavo. Jis ir Judo karalius Amazijas susitiko akis į akį mūšyje prie 
Bet-Šemešo Judo karalystėje. 12 Judą Izraelis nugalėjo. Visi išbė- 
giojo į savo namus. 13 Izraelio karalius Jehoašas paėmė į nelaisvę 
Judo karalių Ahazijo sūnaus Jehoašo sūnų Amaziją. Atžygiavęs į 
Jeruzalę, pralaužė Jeruzalės sienoje keturių šimtų uolekčių spragą 
nuo Efraimo vartų iki Kampo vartų. 14 Pasigrobęs visą auksą ir 
sidabrą, visus reikmenis, rastus VIEŠPATIES Namuose bei karaliaus 
rūmų ižduose, ir įkaitus,* jis sugrįžo į Samariją. 

15 O kiti Jehoašo darbai — visa, ką jis darė, jo žygdarbiai ir 
jo karas su Judo karaliumi Amaziju, argi jie nėra aprašyti Izraelio 
karalių Metraščių knygoje? 16 Jehoašas užmigo su savo protėviais ir 
buvo palaidotas Samarijoje su Izraelio karaliais, o jo sūnus Jerobo- 
amas tapo karaliumi jo vietoje. 

17 Judo karaliaus Joašo sūnus Amazijas gyveno penkiolika metų 
po Izraelio karaliaus Jehoahazo sūnaus Jehoašo mirties. 13 O kiti 
Amazijo darbai argi nėra aprašyti Judo karalių Metraščių knygoje? 
Sąmokslas prieš jį buvo surengtas Jeruzalėje, todėl jis pabėgo į 
Lachišą. Bet sąmokslininkai nusivijo į Lachišą ir ten jį užmušė. 
20Pargabentas ant arklių, jis buvo palaidotas su savo protėviais 


14,7 “... Druskos slėnyje ... Selą": Druskos slėnis — žemiuma pietuose nuo Ne- 
gyvosios jūros, o Sela — vietovė edomiečių žemėje. 

14,8-10 Apskritai, pasakėčia norima pasakyti, kad varginga žolė — usnis bandė 
save sulyginti su šauniu medžiu — kedru, ir buvo sutrypta. Jehoašas save 
laiko ir kedru, ir laukiniu žvėrimi. 

2 Kar 14,21-29 


Dovydo mieste. ?! Tada visi Judo žmonės paėmė šešiolikmetį 
Azariją* ir pastatė jį karaliumi jo tėvo Amazijo vietoje. 22 Jis atstatė 
Elatą ir sugrąžino jį Judui po to, kai karalius Amazijas užmigo su 
savo protėviais. 


Jeroboamo II karaliavimas 
Izraelio karalystėje 


23* Penkioliktaisiais Judo karaliaus Joašo sūnaus Amazijo me- 
tais Izraelio karalius Joašo sūnus Jeroboamas tapo karaliumi Sa- 
marijoje keturiasdešimt vieneriems metams. 24 Jis darė, kas buvo 
nedora VIEŠPATIES akyse, nepasitraukė nuo visų Nebato sūnaus 
Jeroboamo nuodėmių, kuriomis jis įvedė Izraelį į nuodėmę. 25 Per 
jį sugrįžo Izraelio žemė nuo Lebo-—-Hamato iki Arabos jūros pagal 
VIEŠPATIES, Izraelio Dievo, pažadą, kurį jis buvo davęs per savo 
tarną pranašą Amitajo sūnų Joną iš Gat-Heferio. 26 Nes VIEŠPATS 
matė, kad Izraelio būklė buvo iš tikro labai karti, nebuvo likę nė 
vieno — vergo ar laisvo, nebuvo nė vieno Izraeliui padėti. 27? Kadan- 
gi VIEŠPATS nebuvo nusprendęs išdildyti Izraelio vardo iš po 
dangaus, dėl to jis išgelbėjo juos per Joašo sūnų Jeroboamą. 

2š O kiti Jeroboamo darbai — visa, ką jis darė, jo Žygdarbiai, 
kaip jis kovojo ir kaip jis atgavo Izraeliui Damaską ir Hamatą, kurie 
priklausė Judui, argi jie nėra aprašyti Izraelio karalių Metraščių 
knygoje? 29 Jeroboamas užmigo su savo protėviais Izraelio kara- 
liais, ir jo sūnus Zecharijas tapo karaliumi jo vietoje. 


14,14 “... įkaitus": atrodo, kad karaliui buvo grąžinta laisvė, jo vietoje buvo 
paimti įkaitai. 

14,21 “... šešiolikmetį Azariją“: Azarijas vadinamas ir Uziju. Žr. 2 Kr 26,1. 

14,23-29 Jeroboamo II valdymas buvo ilgas ir našus (783-743 m. prieš Kristų). 
Jį rėmė pranašas Amitajo sūnus Jona, kurio vardas vėliau buvo duotas pa- 
grindiniam pranašo Jonos knygos veikėjui (žr. Jon 1,1). Palygink Amoso ir 
Ozėjo laikyseną Jeroboamo atžvilgiu (žr. Am 7,11; Oz 1,4-5; 10,7.15; 13,16). 
Jeroboamas II atstatė Dovydo ir Saliamono laikų izraeliečių imperiją. 

2 Kar 15,1-12 
15 
Azarijo (Uzijo) karaliavimas Judo karalystėje 


1* Dvidešimt septintaisiais Izraelio karaliaus Jeroboamo metais 
tapo karaliumi Judo karaliaus Amazijo sūnus Azarijas. 2 Jis buvo 
šešiolikos metų, kai pradėjo karaliauti, ir karaliavo Jeruzalėje pen- 
kiasdešimt dvejus metus. Jo motinos vardas buvo Jekolija iš 
Jeruzalės. 3 Jis darė, kas buvo dora VIEŠPATIES akyse, lygiai kaip 
buvo daręs jo tėvas Amazijas. + Nepaisant to, aukštumų alkos nebų- 
vo išnaikintos, žmonės ir toliau alkose atnašavo aukas ir degino 
smilkalus. 5 VIEŠPATS ištiko karalių liga, — jis buvo raupsuotas iki 
pat mirties ir gyveno atskirame name. Karaliaus sūnus Jotamas 
rūpinosi rūmais ir valdė krašto žmones. 

5 O kiti Azarijo darbai — visa, ką jis darė, argi jie nėra 
aprašyti Judo karalių Metraščių knygoje? 7 Azarijas užmigo su sa- 
vo protėviais, ir buvo palaidotas su savo protėviais Dovydo mieste, 
o jo sūnus Jotamas tapo karaliumi jo vietoje. 


Zecharijo karaliavimas Izraelio karalystėje 


s* Trisdešimt aštuntaisiais Judo karaliaus Azarijo metais Jero- 
boamo sūnus Zecharijas buvo Izraelio karaliumi Samarijoje šešis 
mėnesius. ? Jis darė, kas nedora VIEŠPATIES akyse, kaip buvo 
darę jo protėviai. Nebato sūnaus Jeroboamo nuodėmių, kuriomis 
jis įtraukė Izraelį į nuodėmę, neatsisakė. 10 Jabešo sūnus Šalumas 
surengė prieš jį sąmokslą. Užpuolęs viešai jį nužudė ir jo vietoje 
tapo karaliumi. 

11 O kiti Zecharijo darbai yra aprašyti Izraelio karalių Met- 
raščių knygoje. 12 Toks buvo VIEŠPATIES pažadas, duotas Jehu'ui: 


15,1-7 Azarijo, vadinamo ir Uziju, karaliavimas buvo ilgas ir sėkmingas, panašus 
į Izraelio karaliaus Jeroboamo II karaliavimą. Žr. 2 Kar 14, 23-27; 2 Kr 
26,6-15. Kadangi jis susirgo raupsais, ilgainiui Jotamas tapo karalystės re- 
gentu. Žr. Iz 6,1 apie Azarijo (Uzijo) mirtį 742 m. prieš Kristų. 

15,8-12 Zecharijas buvo paskutinis Izraelio Jehu'o dinastijos karalius. Žr. 2 Kar 
10,30. Jo nužudymas pradėjo pervartas Izraelio karalystėje. 

2 Kar 15,13-22 


“Tavo palikuonys sėdės Izraelio soste iki ketvirtosios kartos“. Taip 
ir įvyko. 


Šalumo karaliavimas Izraelio karalystėje 


13 Jabešo sūnus Šalumas tapo karaliumi trisdešimt devintai- 
siais Judo karaliaus Uzijo metais, ir karaliavo vieną mėnesį Sama- 
rijoje. 14Gadžio sūnus Menahemas, atžygiavęs iš Tirzos į Samariją, 
užpuolė Jabešo sūnų Šalumą ir, jį nukovęs, tapo karaliumi jo vie- 
toje. 

15 O kiti Šalumo darbai ir jo surengtas sąmokslas yra aprašyti 
Izraelio karalių Metraščių knygoje. 16 Tuo metu, žygiuodamas iš Tir- 
zos, Menahemas užpuolė Tifsahą ir visus miesto bei visos jo sri- 
ties gyventojus. Kadangi jie nenorėjo pasiduoti, jis išžudė žmones 
ir perskrodė visas nėščias moteris. 


Menahemo karaliavimas Izraelio karalystėje 


17 Trisdešimt devintaisiais Judo karaliaus Azarijo metais Gadžio 
sūnus Menahemas tapo Izraelio karaliumi. Samarijoje jis karaliavo 
dešimt metų. 1š Jis darė, kas buvo nedora Viešpaties akyse, per visas 
savo dienas nepasitraukė nuo Nebato sūnaus Jeroboamo nuodėmių, 
kuriomis jis įvedė Izraelį į nuodėmę. 

19* Asirijos karalius Pulas įsiveržė į kraštą. Menahemas davė 
Pului tūkstantį sidabrinių talentų, kad padėtų jam įtvirtinti karališką 
valdžią. 2 Menahemas apdėjo mokesčiais Izraelį: kiekvienas pasi- 
turintis žmogus turėjo mokėti Asirijos karaliui penkiasdešimt 
sidabrinių šekelių duoklės. Asirijos karalius tad pasitraukė ir krašte 
nepasiliko. 2! O kiti Menahemo darbai — visa, ką darė, argi jie nėra 
aprašyti Izraelio karalių Metraščių knygoje? 22 Menahemas užmigo 
su savo protėviais, ir jo sūnus Pekahjas tapo karaliumi jo vietoje. 


15,19-20 “Pulas" buvo Asirijos karalių valdžios titulas, panašiai kaip "faraonas", 
“caras", "kaizeris"... Tiglat-Pileseras pradėjo veržtis į Vakarus, į Palestiną, 
734 m. prieš Kristų. Izraelis tada tapo Asirijos vasalu. Norint sukaupti 
1000 sidabro talentų, reikėjo apmokestinti 60000 pasiturinčių krašto gyven- 
tojų po 50 šekelių (maždaug 1/2 kg sidabro). 

2 Kar 15,23-34 
Pekahjo karaliavimas Izraelio karalystėje 


23 Penkiasdešimtaisiais Judo karaliaus Azarijo metais Menahe- 
mo sūnus Pekahjas tapo karaliumi Samarijoje ir valdė dvejus me- 
tus. 24 Jis darė, kas buvo nedora VIEŠPATIES akyse, nesitraukė 
nuo Nebato sūnaus Jeroboamo nuodėmių, kuriomis jis įvedė Izraelį 
į nuodėmę. 25 Remalijo sūnus Pekahas, jo pareigūnas, surengė prieš 
ji sąmokslą ir užpuolė jį karaliaus rūmuose Samarijoje. Su juo bu- 
vo penkiasdešimt gileadiečių drauge su vyrais iš Argobo ir Arjės. 
Jis nužudė Pekahją ir tapo karaliumi įo vietoje. 

26 O kiti Pekahjo darbai — visa, ką jis darė, yra užrašyti 
Izraelio karalių Metraščių knygoje. 


Pekaho karaliavimas Izraelio karalystėje 


27 Penkiasdešimt antraisiais Judo karaliaus Azarijo metais Re- 
malijo sūnus Pekahas tapo Izraelio karaliumi Samarijoje ir valdė 
dvidešimt metų. 28 Jis darė, kas buvo nedora VIEŠPATIES akyse, 
nesitraukė nuo Nebato sūnaus Jeroboamo nuodėmių, kuriomis jis 
įvedė Izraelį į nuodėmę. 

2 Izraelio karaliaus Pekaho dienomis Asirijos karalius Tiglat- 
-Pileseras atžygiavo ir paėmė Ijoną, Abel-Bet-Maaką, Janohą, Ke- 
dešą, Hazorą — Gileadą, Galilėją ir visą Naftalio sritį, — o 
gyventojus išvarė į Asiriją. 30* Tada Hošeos sūnus Ela surengė są- 
mokslą prieš Remalijo sūnų Pekahą ir užpuolęs jį nužudė. Hošea 
tapo karaliumi jo vietoje dvidešimtaisiais Uzijo sūnaus Jotamo 
metais. 31 O kiti Pekaho darbai — visa, ką jis darė, yra užrašyti 
Izraelio karalių Metraščių knygoje. 


Jotamo karaliavimas Judo karalystėje 
32 Antraisiais Izraelio karaliaus Remalijo sūnaus Pekaho metais 
Judo karaliaus sūnus Jotamas tapo karaliumi. 33 Jis buvo dvidešimt 


penkerių metų, kai tapo karaliumi ir karaliavo Jeruzalėje šešiolika 
metų. Jo motina buvo Zadoko duktė, vardu Jeruša. 34 Jis darė, kas 


15,30 Tiglat-Pileseras giriasi savo Metraščiuose, kad padėjęs Hošeai nuversti 
Pekahą. Tada Hošea pradėjo laikytis proasiriškos linijos. 

2 Kar 15,35-16,7 


buvo gera VIEŠPATIES akyse, kaip buvo daręs jo tėvas Uzijas. 
35 Betgi aukštumų alkos nebuvo išnaikintos, žmonės ir toliau alkose 
atnašavo aukas ir degino smilkalus. Jis pastatė VIEŠPATIES Namų 
Aukštutinius vartus.* 

36 O kiti Jotamo darbai — visa, ką jis darė, argi jie nėra ap- 
rašyti Judo karalių Metraščių knygoje? 37 Jo dienomis VIEŠPATS 
pradėjo kurstyti Aramo karalių Reziną ir Remalijo sūnų Pekahą 
prieš Judą. 3*Jotamas užmigo su savo protėviais, ir buvo palaidotas 
su savo protėviais Dovydo, savo protėvio, mieste, o jo sūnus Ahazas 
tapo karaliumi jo vietoje. 


16 
Ahazo karaliavimas Judo karalystėje 


1* Septynioliktaisiais Remalijo sūnaus Pekaho metais Judo 
karaliaus Jotamo sūnus Ahazas tapo karaliumi. 2 Ahazas buvo dvi- 
dešimties metų, kai tapo karaliumi, ir karaliavo Jeruzalėje šešioli- 
ka metų. Jis nedarė, kas buvo dora VIEŠPATIES, savo Dievo, akyse, 
kaip buvo daręs jo protėvis Dovydas, 3 bet ėjo Izraelio karalių pėdo- 
mis. Net savo sūnų pervedė per ugnį pagal pasibjaurėtiną paprtį 
tautų, kurias VIEŠPATS buvo pašalinęs izraeliečiams iš kelio. + Be 
to, jis atnašavo aukas ir degino smilkalus aukštumų alkose — ant 
kalvų ir po kiekvienu lapuotu medžiu. 

5 Tada Aramo karalius Rezinas ir Izraelio karalius Remalijo sū- 
nus Pekahas atžygiavo į Jeruzalę kariauti. Jie apgulė Ahazą, bet 
nepajėgė jo nugalėti. 5 Tuo metu Edomo karalius atgavo Elatą Edo- 
mui, išvarydamas iš jo Judo žmones. Edomiečiai atėjo į Eilatą ir 
gyvena ten iki šios dienos. 7* Ahazas išsiuntė pasiuntinius pas Asi- 


15,35 “.., VIEŠPATIES Namų Aukštutinius vartus": Jer 20,2; Ez 9,2 tekste jie 
vadinami Benjamino vartais. 

16,1-4 Įkvėptasis autorius, Deuteronomistas, paprastai smerkia Ahazą labiau, 
negu kitus Judo karalius. Ahazas atgaivino kruvinas žmonių aukas. 

16,7-9 Ahazas nekreipė dėmesio į pranašo Izaijo patarimą (žr. Iz 7,4. 16-17; 
8,4-8) ir paprašė Asirijos karalių Tiglat-Pileserą jį ginti nuo Aramo, Siri- 
jos, ir Izraelio, pasiųsdamas jam dovaną. Asirijos karalius džiaugėsi gavęs 
atlyginimą už tai, ką jis pats ruošėsi daryti — paėmė Damaską ir nunioko- 
jo Izraelį. 

rijos karalių Tiglat-Pileserą, tardamas: “Aš esu tavo tarnas ir tavo 
sūnus. Ateik ir išgelbėk mane iš nagų Aramo karaliaus ir iš nagų 
Izraelio karaliaus, kurie mane puola“. * Ahazas paėmė sidabrą ir 
auksą, buvusius VIEŠPATIES Namuose bei karaliaus rūmų ižduose, 
ir nusiuntė kaip dovaną Asirijos karaliui. ?* Asirijos karalius jo 
prašymą patenkino. Atžygiavęs prieš Damaską, Asirijos karalius jį 
paėmė. Jo gyventojus ištrėmė į Kirą, o Reziną nužudė. 

10 Karalius Ahazas, nuvykęs į Damaską pasveikinti Asirijos ka- 
raliaus Tiglat-Pilesero, pamatė Damasko aukurą. Karalius Ahazas 
pasiuntė kunigui Urijui aukuro pavyzdį ir išsamų brėžinį, kaip jį 
padaryti. !! Kunigas Urijas statė aukurą lygiai taip, kaip jam kara- 
lius Ahazas buvo nurodęs iš Damasko. Prieš karaliui Ahazui 
parvykstant iš Damasko, kunigas Urijas užbaigė jį statyti. 12 Sugrįžęs 
iš Damasko, karalius apžiūrėjo aukurą. Po to, palypėjęs prie jo, 
karalius 13 atnašavo savo deginamąją auką bei grūdų atnašą, išliejo 
savo geriamąją atnašą ir pašlakstė aukurą savo bendravimo atnašų 
krauju. 14 O varinį aukurą, buvusį VIEŠPATIES akivaizdoje, jis 
pastūmė iš jo vietos Namų priekyje, — vietos tarp naujojo aukuro 
ir VIEŠPATIES Namų, — ir pastatė jį savo aukuro šiauriniame 
šone. 15 “Ant šio didžiojo aukuro, — karalius Ahazas įsakė kunigui 
Urijui, — atnašauk ir ryto deginamąją auką, ir vakaro javų atnašą, 
ir karaliaus deginamąją auką ir jo javų atnašą drauge su visų kraš- 
to žmonių deginamomis aukomis, jų javų atnašomis ir jų geria- 
momis atnašomis. Ant jo turi pašlakstyti kraują visų deginamųjų 
aukų ir kraują visų aukų, O apie varinį aukurą aš nuspręsiu".* 16 Ku- 
nigas Urijas dare visa, kaip karalius Ahazas įsakė. 

17 Karalius Ahazas nuėmė įsprūdas nuo pastovų ir nukėlė nuo 
jų praustuvus. Jis nukėlė varinę jūrą nuo varinių jaučių ir padėjo ją 
ant akmeninės aslos. 1š Pagerbdamas Asirijos karalių, jis pašalino 
iš VIEŠPATIES Namų pakylą, pastatytą Namuose karaliaus sostui, 
ir įėjimą iš lauko,* padarytą karaliui. 


16,9 Tikslios 2 Kar 16-20 įvykių datos: Damasko kritimas (žr. 2 Kar 16,9) 732 
m. prieš Kristų, Samarijos kritimas (žr. 2 Kar 18,9-11) 721 m. prieš Kristų 
ir Senacheribo invazija (žr. 2 Kar 18,13) 701 m. prieš Kristų. 

16,15 “... apie varinį aukurą aš nuspręsiu": arba “varinis aukuras būs mano 
nuožiūrai", t.y. žyniavimui. 

16,18 “... pakylą ... įėjimą iš lauko...": hebrajų karaliaus nepriklausomumo 
ženklas. 

2 Kar 16,19-17,6 


19 O kiti Ahazo darbai — visa, ką jis darė, argi nėra aprašyti 
Judo karalių Metraščių knygoje? Ahazas užmigo su savo protė- 
viais, ir buvo palaidotas su savo protėviais Dovydo mieste, o jo 
sūnus Hezekijas tapo karaliumi jo vietoje. 


17 
Hošeos karaliavimas Izraelio karalystėje 


1* Dvyliktaisiais Judo karaliaus Ahazo metais Elos sūnus Ho- 
šea tapo Izraelio karaliumi Samarijoje ir valdė devynerius metus. 
2Jis darė, kas buvo nedora VIEŠPATIES akyse, nors ne tokiu mas- 
tu, kaip pirma jo buvusieji Izraelio karaliai. 3 Prieš jį atžygiavo 
Asirijos karalius Šalmaneseras.* Hošea tapo jam pavaldus ir mokėjo 
duoklę. ** Asirijos karalius pagavo Hošeą sąmokslaujant, nes jis bu- 
vo Siuntęs pasiuntinius pas Egipto karalių So 4 ir nemokėjęs duok- 
lės Asirijos karaliui, kaip jis kasmet darydavo. Asirijos karalius tad 
ji suėmė ir uždarė į kalėjimą. 


Samarijos kritimas 


5 Asirijos karalius tada įsiveržė į visą kraštą ir, atžygiavęs į 
Samariją, trejus metus laikė ją apgultą. * Devintaisiais Hošeos 
metais Asirijos karalius* paėmė Samariją, ištrėmė izraeliečius į 
Asiriją ir apgyvendino juos Halahe prie Haboro, Gozano upės, ir 
Medijos miestuose. 


17,1-41 Šiaurinės karalystės, Izraelio, galas ir katastrofos priežastys. Samariečių 
kilmė. 

17,3.5 Tai buvo Šalmaneseras V (727-722 m. prieš Kristų). 

17,4-5 Hošea susigundė dėtis su Egiptu į sąmokslą (žr. Oz 7,11). Palikęs 
sostinę, jis išskubėjo maldauti pasigailėjimo, bet tapo uždarytas į kalėjimą. 
Samarijos apgula tęsėsi trejus metus. 

17,6 Tuo tarpu Šalmaneseras mirė ir jo vietoje Asirijos imperatoriumi tapo Sargo- 
nas II (žr. Iz 20,1). Paėmęs miestą, jis ištrėmė gyventojus į tolimas Asirijos 
vietoves. 721 m. prieš Kristų iš istorijos dingo Izraelio, šiaurinė izraeliečių, 
karalystė. 

2 Kar 17,7-18 
Pastabos apie Izraelio galą 


7* Tai įvyko todėl, kad izraeliečiai buvo nusidėję VIEŠPA- 
ČIUI, savo Dievui, kuris buvo išvedęs juos iš Egipto žemės, iš po 
faraono, Egipto karaliaus, rankos. Jie buvo garbinę kitus dievus 3 ir 
elgęsi pagal įstatus tautų, kurias VIEŠPATS išvarė izraeliečiams nuo 
kelio, ir įstatus, kuriuos Izraelio karaliai buvo įvedę. ? Izraeliečiai 
nusikalto VIEŠPAČIUI, savo Dievui, nedorais darbais: jie statėsi 
aukštumų alkas visose savo gyvenvietėse, nuo sargybos bokštų iki 
įtvirtintų miestų; 19 jie pasistatė paminklinius akmenis ir šventuo- 
sius stulpus ant kiekvienos aukštos kalvos ir po kiekvienu lapuotu 
medžiu. 1! Ten, visose aukštumų alkose, jie degino smilkalus, kaip 
darė tautos, kurias VIEŠPATS jiems ateinant buvo išvaręs į tremtį. 
Jie darė nedorus darbus, pykindami VIEŠPATĮ, 12 ir garbino stabus, 
apie kuriuos VIEŠPATS buvo jiems pasakęs: “Jūs to nedarysite!“ 

13 VIEŠPATS įspėjo Izraelį ir Judą per kiekvieną pranašą ir 
kiekvieną regėtoją, tardamas: “Gręžkitės nuo savo nedorų kelių ir 
laikykitės mano įsakymų ir mano įstatų viso mokymo, kurį daviau 
jūsų protėviams ir siunčiau jums per savo tarnus pranašus“. 14 Bet 
jie nenorėjo klausyti, buvo kietasprandžiai, kaip buvo buvę jų pro- 
tėviai, kurie netikėjo VIEŠPAČIU, savo Dievu. 15 Jie paniekino jo įs- 
tatus bei jo sandorą, sudarytą su jų protėviais, ir jiems duotus 
įspėjimus. Jie ėjo paskui melagingus stabus ir tapo melagiai, jie sekė 
aplinkines tautas, nors VIEŠPATS buvo uždraudęs jiems elgtis, 
kaip jos elgėsi. 16 Jie atmetė visus VIEŠPATIES, savo Dievo, įsaky- 
mus, pasidarė lietinius stabus — du veršius, pasidirbo šventąjį 
stulpą, garbino dangaus galybes ir tarnavo Baalui. !? Savo sūnus ir 
dukteris jie vedė per ugnį, užsiėmė būrimu bei kerėjimais, parsidavė 
daryti, kas buvo nedora VIEŠPATIES akyse, jį pykindami. 13 Užtat 
VIEŠPATS labai supyko ant Izraelio ir atstumė juos nuo savo vei- 
do. Tepasiliko vien tik Judo giminė. 


17,7-18 Šios eilutės yra vienos svarbiausių 1-2 Karalių knygų skaitinių, nes pade- 
da suprasti teologinį ir dorovinį Deuteronomistinės istorijos autoriaus 
požiūrį. Jis izraeliečius laiko nusidėjėliais supykusio Dievo rankose (žr. 
18-ąją eilutę) ir už tremtį kaltina Izraelį, o ne Asiriją. Politinis žaidimas su 
Egiptu ir Asirija, anot įkvėptojo autoriaus, buvo be vertės. Izraelis galėjo 
būti išgelbėtas tik teisinga laikysena Sandoros Dievo atžvilgiu, bet Izraelis 
nepačmė į širdį Sandoros Dievo pranašų žodžių. 

19 Net Judas nesilaikė VIEŠPATIES, savo Dievo, įsakymų, bet 
sekė įstatus, kuriuos Izraelis buvo įvedęs. 20 VIEŠPATS atmetė vi- 
sus Izraelio palikuonis. Jis vargino juos, atiduodamas į plėšikų 
rankas, kol pagaliau juos atstūmė nuo savo veido. 

21 Kai VIEŠPATS atplėšė Izraelį nuo Dovydo namų, Nebato 
sūnus Jeroboamas buvo pastatytas karaliumi. Jeroboamas atitolino 
Izraelį nuo VIEŠPATIES ir įtraukė juos į didelę nuodėmę. 
22Izraeliečiai toliau darė visas Jeroboamo padarytas nuodėmes, ir 
nuo jų jie nesitraukė. 23 Galop VIEŠPATS atstūmė juos nuo savo 
veido, kaip jis buvo kalbėjęs per savo tarnus pranašus. Izraeliečiai 
buvo ištremti iš savo žemės į Asiriją iki šios dienos. 


Samariečių kilmė 


24* Asirijos karalius atgabeno žmonių iš Babilono, Kutos, Avos, 
Hamato ir Sefarvajimų ir apgyvendino juos Samarijos miestuose 
vietoje izraeliečių. Jie pradėjo valdyti Samariją ir kurtis jos mies- 
tuose. 2Iš pradžių, kurdamiesi ten gyventi, jie VIEŠPATIES ne- 
garbino. Užtat VIEŠPATS paleido ant jų liūtų, kurie kai kuriuos jų 
sudraskė. 26 Asirijos karaliui buvo pranešta: “Tautos, kurias ištrėmei 
ir apgyvendinai Samarijos miestuose, nežino to krašto Dievo įsakų. 
Užtat jis paleido prieš juos liūtus, Štai jie žudo juos už tai, kad jie 
nežino to krašto Dievo įsakų“. 

27 Asirijos karalius įsakė, tardamas: “Nusiųskite ten vieną iš ku- 
nigų, kuriuos iš ten buvote ištrėmę. Tegu nueina ir ten gyvena, te- 
moko juos to krašto Dievo įsakų“. 28 Taigi vienas kunigų, ištremtų 
iš Samarijos, parvyko ir gyveno Bet-Elyje. Jis mokė juos, kaip 
garbinti VIEŠPATĮ. 


17,24-28 Paties Sargono II įrašai patvirtina jo elgesį su užkariautaisiais kraštais: 
“(Miesius) atstačiau ir apgyvendinau tirščiau, negu jie buvo anksčiau ap- 
gyvendinti. Žmones, paimtus iš anksčiau užkariautų kraštų, ten apgyven- 
dinau". Vežti žmones iš gimtųjų kraštų į tremtį žmoniją išmokė nuožmioji 
Asirijos imperija. Izraelio kraštas po Sargono II trėmimų buvo vadinamas 
ne Izraeliu, bet Samarija, o gyventojai — samariečiais. 

2* Betgi kiekviena tauta ir toliau darėsi savo dievus ir statė 
juos aukštumų alkose, kurias buvo pasistatę Samarijos žmonės. 
Taip darė visos tautos miestuose, kuriuose gyveno. 30 Babilono 
žmonės pasidirbo Sukot-Benotą, Kuto žmonės pasidirbo Nergalą, 
Hamato žmonės pasidirbo Ašimą. 3! Avitai pasidirbo Nibhazą ir 
Tartaką, sefarvajitai degino savo vaikus kaip auką Adramelechui ir 
Anamelechui, Sefarvajimų dievams. ?2 Jie garbino ir VIEŠPATĮ, bet 
paskyrė sau aukštumų alkų kunigais visokius žmones iš savųjų, 
kad atliktų jiems apeigas aukštumų alkose. 33 Taigi jie garbino VIEŠ- 
PATĮ, bet tarnavo taip pat ir savo dievams pagal įsakus tautų, iš 
kurių jie buvo ištremti. 34 Iki šios dienos jie tebesilaiko savo senų 
įsakų. 

Jie VIEŠPATIES deramai negarbina ir nesilaiko įstatų ir įsakų 
— mokymo ir įsakymo, duotų palikuonims Jokūbo, kuriam buvo 
duotas Izraelio vardas. 35 O VIEŠPATS buvo sudaręs su jais sandorą 
ir įsakęs jiems, tardamas: “Kitų dievų negarbinsite, jiems nesi- 
lenksite, jiems netarnausite, neatnašausite jiems aukų. 36 Garbinsite 
vien tik VIEŠPATĮ, savo Dievą, kuris išvedė jus iš Egipto žemės 
didžia galybe ir pakelta ranka, tik jam vienam lenksitės ir tik jam 
vienam atnašausite aukas. 37 Visų įstatų ir įsakų, mokymo ir įsaky- 
mo, kuriuos jis užrašė jums, per visas savo dienas ištikimai laiky- 
sitės. Kitų dievų negarbinkite ir 3š neužmirškite sandoros, kurią aš 
su jumis sudariau. Kitų dievų negarbinkite, 39 bet garbinkite VIEŠ- 
PATĮ, savo Dievą. Jis išgelbės jus iš visų jūsų priešų rankos“. 40 Ta- 
čiau jie nenorėjo klausyti ir elgėsi pagal savo senuosius įsakus. 

41 Taigi tos tautos garbino VIEŠPATĮ, bet tarnavo ir savo 
stabams. Iki šios dienos jų vaikai ir jų vaikų vaikai tebedaro, kaip 
darė jų protėviai. 


17,29-34a Taip Sandoros Dievo, Jahvės, garbinimas buvo užterštas įvairiomis 
pagoniškomis apeigomis. Samariečiai buvo laikomi religiniais nevykėliais: 
maišyto kraujo, maišytos religijos, maišytų religinių papročių bei apeigų 
(Ezd 4,1-3). Panaši laikysena ryški ir Naujojo Testamento laikotarpiu (žr. Lk 
10,33; 17,16-18; Jn 4,9; 8,48). 

E. JUDO KARALYSTĖ PO 721 M. PRIEŠ KRISTŲ 


18 
Įvadas į Hezekijo karaliavimą Jeruzalėje 


1* Trečiaisiais Izraelio karaliaus Elos sūnaus Hošeos metais Ju- 
do karaliaus sūnus Hezekijas tapo karaliumi. 2 Jis buvo dvidešimt 
penkerių metų, kai tapo karaliumi, ir karaliavo Jeruzalėje dvidešimt 
devynerius metus. Jo motina buvo Zecharijo duktė, vardu Abi. 3 Jis 
darė, kas buvo dora VIEŠPATIES akyse, lygiai kaip buvo daręs jo 
protėvis Dovydas. + Jis išnaikino aukštumų alkas, sutrupino pamink- 
linius akmenis ir nukirto šventąjį stulpą.* Varinį žaltį, kurį Mozė 
buvo padirbęs, sudaužė į gabalus, nes iki tų dienų izraeliečiai degin- 
davo jam smilkalus. Jis buvo vadinamas Nehuštanu.* 5 Hezekijas 
pasitikėjo tik VIEŠPAČIU, Izraelio Dievu. Panašaus į jį nebuvo tarp 
visų Judo karalių nei po jo, nei pirma jo. 6 Jis buvo ištikimai atsi- 
davęs VIEŠPAČIUI. Hezekijas niekad nepasitraukė nuo VIEŠPA- 
TIES, bet laikėsi įsakymų, kuriuos VIEŠPATS buvo davęs per Mo- 
zę. 7 VIEŠPATS buvo su juo, ką tik jis imdavosi daryti, jam sekėsi. 
Jis pakėlė maištą prieš Asirijos karalių ir jam netarnavo; šjis padarė 
sau pavaldžius filistinų sargybos bokštus ir įtvirtintus miestus iki 
pat Gazos ir jos žemių. 


Samarijos kritimas: santrauka 


? Ketvirtaisiais karaliaus Hezekijo metais, — tai buvo Izraelio 
karaliaus Elos sūnaus Hošeos septintieji metai, — Asirijos karalius 
Šalmaneseras atžygiavo prieš Samariją ir ją apgulė.* 10 Tretiems 


18,1-20,21 Hezekijo karaliavimas. Hezekiją įkvėptasis Deuteronomistinės istori- 
jos autorius labai vertina ir jo valdymui skiria daug vietos. Be to, jo 
karaliavimas buvo svarbus ir politiniams įvykiams, ir Senacheribo invazijai 
(žr. 2 Kar 18,13), ir pranašo Izaijo veiklai (žr. 2 Kar 19,2). 

18,4 “... šventąjį stulpą": deivės Ašeros simbolį. “Varinį žaltį <...> ... Nehuš- 
tan(u)": žr. Sk 21,6-9. Šis varinis žaltys, be abejo, turėjo aibę neigiamų 
bruožų, nes žaltys buvo vienas iš Baalo simbolių. 

18,9 “... Šalmaneseras atžygiavo prieš Samariją ir ją apgulė": žr. 2 Kar 16,9 
paaiškinimą. 

metams baigiantis, ją paėmė. Šeštaisiais Hezekijo metais, — tai 
buvo devintieji Izraelio karaliaus Hošeos metai, — Samarija buvo 
paimta. 11 Asirijos karalius ištrėmė izraeliečius į Babiloniją, apgy- 
vendino juos Halahe prie Hobaro, Gozano upės, ir Medijos mies- 
tuose. 12 Tai įvyko dėl to, kad jie neklausė VIEŠPATIES, savo Die- 
vo, balso, ir sulaužė jo sandorą, visai nepaisydami ir nevykdydami, 
ką Mozė buvo įsakęs. 


Senacheribo invazija 


13* Keturioliktaisiais karaliaus Hezekijo metais Asirijos kara- 
lius Senacheribas* išsirengė į žygį prieš visus Judo įtvirtintus 
miestus ir juos paėmė. !4 Judo karalius Hezekijas nusiuntė Asirijos 
karaliui į Lachišą šį žodį: “Aš nusikaltau. Palik mane. Kokią tik man 
duoklę uždėsi, aš nešiu". Asirijos karalius pareikalavo iš Judo ka- 
raliaus Hezekijo trijų tūkstančių talentų sidabro ir trisdešimties ta- 
lentų aukso. 15 Hezekijas atidavė jam visą sidabrą, buvusį VIEŠPA- 
TIES Namuose ir karaliaus rūmų ižduose. 16 Tuo metu Hezekijas 
nulupo auksą nuo VIEŠPATIES Namų durų ir nuo durų staktų, 
kurias pats Judo karalius buvo aptraukęs auksu, ir atidavė jį Asiri- 
jos karaliui. 

17* Asirijos karalius pasiuntė Tartaną, Rab-Sarį ir Rab-Šakę iš 
Lachišo pas karalių Hezekiją į Jeruzalę su stipriomis pajėgomis. 
Jie leidosi į žygį ir, atžygiavę į Jeruzalę, nuėjo ir išsirikiavo mūšiui 
prie Aukštutinio tvenkinio vandentiekio ant kelio į Velėtojo lauką. 
Iš Jiems pašaukus karalių, pas juos išėjo rūmų valdytojas Hilkijo 
sūnus Eljakimas, raštvedys Šebna ir metraštininkas Asafo sūnus Joa- 
has. 

19 Rab-Šakė į juos kreipėsi: “Prašom pasakyti Hezekijui: “Taip 
kalbėjo didysis karalius, Asirijos karalius: “Kuo tu pasitiki, kad 
jautiesi toks tikras? 20 Nejau manai, kad tušti žodžiai gali atstoti 
karybą ir jėgą kare! Taigi kuo dabar pasitiki, kad sukilai prieš mane? 


18,13 “... Senacheribas": Asirijos karaliaus Sargono II įpėdinis. Jis kariavo 
prieš Judo karalystę. 

18,13-20,11 Pakartojama Iz 36,1-38,8.21.22 tekstas. 

18,17 Trys Asirijos karaliaus pareigūnai: Tartan(as)] — generolas, Rab-Sar(is) 
— vyriausiasis eunuchas ir Rab-Šakė — vyriausiasis karaliaus dvariškis. 


377 


2 Kar I8,21-32 


21 Pasižiūrėk, tas Egiptas — lazda, kuria pasitiki, — yra iš tikrųjų 
palūžusi nendrė, perverianti ranką kiekvienam, kuris ja remiasi. 
Toks yra faraonas, Egipto karalius, visiems, kurie juo pasitiki. 22 O 
jeigu man jūs sakysite: “VIEŠPAČIU, savo Dievu, mes pasitikime, 
argi jis nėra tas, kurio aukštumų šventoves ir aukurus Hezekijas iš- 
naikino, įsakydamas Judo karalystei ir Jeruzalei garbinti tik prie šio 
aukuro? 23 Dabar gi, eikš lažybų su mano valdovu, Asirijos karaliu- 
mi: Aš duosiu tau du tūkstančius žirgų, jeigu susirasi jiems šitiek 
raitelių. 24 Kaipgi tu gali priversti pasitraukti šį vieną iš mažiausių 
mano valdovo tarnų? Atseit, tu pasitiki, kad kovos vežimų ir raitelių 
duos Egiptas! 25 Be to, argi aš be VIEŠPATIES atėjau į šią vietą 
jos nusiaubti? Pats VIEŠPATS man įsakė: “Žygiuok į tą kraštą ir jį 
nusiaubk!'" 

26 Tuomet Hilkijo sūnus Eljakimas, Šebna ir Joahas kreipėsi į 
Rab-Šakę: “Prašom kalbėti su savo tarnais aramėjiškai.* Mes 
suprantame. Nekalbėki mums Judo žmonių kalba,* ant mūrų sė- 
dintiems žmonėms girdint“. 27 Bet Rab-Šakė atsakė jiems: “Nejau- 
gi manai, kad mano valdovas siuntė mane, kad pasakyčiau šiuos 
dalykus vien tavo valdovui ir tau? Priešingai, argi jis nesiuntė manęs 
tam, kad pasakyčiau tai ir žmonėms, sėdintiems ant mūrų, kurie 
turės kartu su jumis valgyti savo pačių išmatas ir gerti savo šlą- 
pumą?“" 

28 Po to Rab-Šakė pažengė į priekį ir sušuko garsiu balsu Ju- 
do žmonių kalba: “Klausykite didžiojo karaliaus, Asirijos karaliaus 
žodžių! 25 Taip kalbėjo karalius: 'Nesiduokite Hezekijo mulkinami, 
nes jūsų iš mano rankos išgelbėti jis negali! 30 Neleiskite Hezekijui, 
kad jus suvedžiotų pasitikėti VIEŠPAČIU, sakydamas: “VIEŠPATS 
tikrai išgelbės mus! Šis miestas nebus atiduotas į rankas Asirijos 
karaliui". 3: Neklausykite Hezekijo, nes taip kalbėjo Asirijos kara- 
lius: “Susitaikykite su manimi ir pasiduokite! Tada kiekvienas jūsų 
galės valgyti nuo savo paties vynmedžio bei nuo savo paties figos 
ir galės gerti vandens iš savo talpyklos, 32 kol aš ateisiu ir perkel- 
siu jus į kraštą, panašų į jūsiškį, — grūdų ir vyno kraštą, duonos 


18,26 “... aramėjiškai": po tremties Babilonijoje (587-538 m. prieš Kristų) 
aramėjų kalba tapo šnekamąja žydų kalba Palestinoje. “... Judo žmonių 
kalba“: hebrajų kalba, kurią ilgainiui pakeitė aramėjų kalba. 

ir vynuogynų kraštą, alyvmedžių aliejaus ir medaus kraštą, — kad 
išliktumėte gyvi ir nemirtumėte. Neklausykite Hezekijo, kai 
suvedžioja jus, sakydamas: “VIEŠPATS išgelbės mus!' 33 Argi bent 
vienas tautų dievų išgelbėjo savo kraštą nuo Asirijos karaliaus 
rankų? 34 Kur yra Hamato ir Arpado dievai? Kur yra dievai Sefar- 
vajimų, Henos ir Ivos? Ar jie išgelbėjo nuo mano rankų Samariją? 
35 Kuris gi šių kraštų dievų yra kada nors išgelbėjęs savo kraštą 
nuo mano rankų? Taigi nejau VIEŠPATS išgelbėtų Jeruzalę iš mano 
rankos". 

36 Bet žmonės tylėjo, nesakydami nė žodžio jam, nes karaliaus 
įsakymas buvo: “Neatsakykite jam!“ 37 Tada Hilkijo sūnus Eljaki- 
mas, rūmų valdytojas, raštvedys Šebna ir metraštininkas Asafo sūnus 
Joahas, nuėjo pas Hezekiją perplėštais drabužiais ir pranešė jam, ką 
Rab-Šakė buvo pasakęs. 


19 
Hezekijas ir pranašas Izaijas 


1 Tai išgirdęs, karalius Hezekijas perplėšė savo drabužius, ap- 
sivilko ašutine ir nuėjo į VIEŠPATIES Namus. 2 O rūmų valdyto- 
ją Eljakimą, raštvedį Šebną ir kunigijos seniūnus, apsivilkusius ašu- 
tine, pasiuntė pas Amozo sūnų Izaiją. > “Taip kalbėjo karalius, — 
jie tarė jam, — ši diena yra nelaimės, bausmės ir gėdos diena. 
Kūdikiams atėjo metas gimti, bet nėra jėgų juos pagimdyti! * Teiš- 
girsta VIEŠPATS, tavo Dievas, visus žodžius Rab-Šakės, kurį jo 
valdovas, Asirijos karalius, atsiuntė įžeisti gyvąjį Dievą! Tenubau- 
džia jį VIEŠPATS, tavo Dievas, už žodžius, kuriuos girdėjo! 
Sukalbėk maldą už likutį, kuris yra čia". 

5 Atėjusiems pas Izaiją karaliaus Hezekijo dvariškiams 6 Izai- 
jas tarė: “Pasakykite savo valdovui: “Taip kalbėjo VIEŠPATS: 
“Neišsigąsk girdėtų žodžių, kuriais Asirijos karaliaus tarnai mane 
užgauliojo. 7 Tikėk manimi, įkvėpsiu aš jam tokią dvasią, kad jis, 
išgirdęs gandus, grįš į savo kraštą. Padarysiu, kad savo krašte jis 

kris nuo kalavijo 

Rab-Šakė sugrįžta pas savo valdovą 
Senacheribo laiškas Hezekijui 


8 Sugrįžęs Rab-Šakė rado savo valdovą kovojantį prieš Libną. 
Mat jis jau žinojo, kad karalius buvo palikęs Lachišą. ? Tuo tarpu 
karalius gavo žinią apie Etiopijos karalių: “Jis pakilo karo žygiui 
prieš tave". Išgirdęs apie tai, jis vėl siuntė pasiuntinius pas Hezeki- 
ją, kad pasakytų: 10 “Taip kalbėsite Judo karaliui Hezekijui: 'Nesi- 
duok savo Dievo, kuriuo pasitiki, apgaunamas, esą Jeruzalė Asirijos 
karaliaus rankose neatsidurs. !! Štai tu pats esi girdėjęs, ką Asirijos 
karaliai padarė su kitais kraštais, visiškai juos sunaikindami. O tu 
būsi išgelbėtas? 12 Argi tautas, kurias sunaikino mano protėviai — 
Gozaną, Haraną, Rezefą ir Edeno žmones Telesare — gynė jų 
dievai? 13 Kur nūnai karalius Hamato ir karalius Arpado, ir karalius 
Sefarvajimų miesto, ir karalius Henos, ir karalius Ivos?'" 

14 Hezekijas paėmė laišką iš pasiuntinių rankos ir jį perskaitė. 
Tada, palipęs į VIEŠPATIES Namus, jį išskleidė VIEŠPATIES aki- 
vazdoje. 15 Hezekijas meldėsi į VIEŠPATĮ, tardamas: “VIEŠPATIE, 
Izraelio Dieve, virš kerubų soste sėdintis, tu, tik tu vienas, esi visų 
žemės karalysčių Dievas. Tu padarei dangų ir žemę. 16 Palenk savo 
ausį, VIEŠPATIE, ir išklausyk! Atverk savo akis, VIEŠPATIE, ir pa- 
matyk! Išgirsk Senacheribo visus žodžius laiško, kurį jis atsiuntė 
pasityčioti iš gyvojo Dievo. !7 Iš tikrųjų, VIEŠPATIE, Asirijos kara- 
liai nusiaubė tautas ir jų kraštus, 1š sumetė jų dievus į ugnį, nors 
jie buvo ne dievai, bet žmogaus rankų padaras, — medis ir akmuo 
— ir taip juos sunaikino. 19 Nūnai, VIEŠPATIE, mūsų Dieve, gel- 
bėk mus, maldauju, iš jo rankos, idant visos žemės karalystės 
žinotų, kad tu tik vienas, o VIEŠPATIE, esi Dievas!“ 


Pranašas Izaijas užtaria 
20 Tada Amozo sūnus Izaijas atsiuntė Hezekijui šitokį žodį: 
“Taip kalbėjo VIEŠPATS, Izraelio Dievas, atsakydamas į tavo 


maldą išgelbėti nuo Asirijos karaliaus Senacheribo: 'Aš girdėjau!" 
21* Šis yra žodis, kurį VIEŠPATS jam tarė: 

“Niekina tave, tyčiojasi iš tavęs 
mergelė, Ziono dukra;* 
kraipo galvą už tavo nugaros dukra Jeruzalė.* 
22 Ką tu įžeidei ir kam piktžodžiavai, 
prieš ką pakėlei savo balsą, įžūliomis akimis žvelgei? 
— Prieš Izraelio Šventąjį! 


23 Per savo pasiuntinius tyčiojeisi iš Viešpaties 
ir sakei: “Savųjų vežimų aibe 
kalnų viršūnės pasiekiau, 
pačias Libano atšlaites; 
iškirtau jo aukštuosius kedrus, 
puošniuosius kiparisus; 
pasiekiau aukščiausią viršūnę, 
jos miško patį tankumyną. 
24 Kasiau šulinius 
ir gėriau vandenį svetimuose kraštuose; 
savo kojų padais 
išdžiovinau visas Egipto upes“. 


25 Argi tų negirdėjai, 
kad tai esu patvarkęs nuo senų laikų? 
Tai, ką esu nulėmęs nuo senovės dienų, 
dabar įvykdžiau! 
Dėl to tvirčiausius miestus tu sugriauti galėjai, 
griuvėsių krūvomis juos paversti. 

26 Bejėgiai buvo jų gyventojai, 
išgąsčio ir gėdos apimti, 
tarsi žolės laukuose, 
kaip gležna žaluma, 
lyg žolė ant stogų pučiant rytų vėjui. 


19,21 “... mergelė, Ziono dukra...dukra Jeruzalė": švelnios meilės žodžiai myli- 
majai. 

19,21-31: 21-28 eilutėse — Dievo žodis Senacheribui; 29-31 eilutėse — Dievo 
žodis Jeruzalei. Senacheribas įamžino savo žygį į Finikiją, Filistiją ir Judo 
karalystę išsamiu aprašu, kuris papildo 2 Kar 18-19 pasakojimą. 

27 Ar ilsies tu, ar ateini, ar išeini, 
ar esi įniršęs ant manęs — 
viską Žinau! 

28 Todėl, kad niršai ant manęs, 
ir tavo įtūžimas pasiekė mano ausis, 
įversiu savo kablį tau į šnervės, 
pažabosiu savo žąslais tau nasrus. 
Tuo pačiu keliu, kuriuo čia atėjai, 
tave atgal parvarysiu". 


Ženklas Hezekijui 


29 “Hezekijau, šis tau bus ženklas:* "Šiais metais valgysi, ką 
duos atolas, kitais — kas užaugs nesėta, o trečiaisiais metais vėlei 
sėsite ir pjausite, veisite vynuogynus ir gardžiuositės jų vaisiais! 
30 Judo namų likučiai įleis vėlei žemėn šaknis, vėlei neš vaisius 
aukštai šakose, ?! nes iš Jeruzalės sklis likutis, nuo Ziono kalno iš- 
likusieji. Uolumas Galybių VIEŠPATIES tai padarys!" 

32 Todėl taip kalbėjo VIEŠPATS apie Asirijos karalių: Į šį 
miestą jis neįsiverš, nė vienos strėlės į jį nepaleis, nei dengdamasis 
skydu jo nepuls, nei apgulos pylimo aplink jį nesupils. 33 Keliu, ku- 
riuo atėjo, išsinešdins, neįsiveržęs į šį miestą. Tai VIEŠPATIES 
žodis! 34 Nes aš apginsiu šį miestą dėl savęs ir dėl savo tarno 
Dovydo“. 


Senacheribas pasitraukia 


35* Tą pačią naktį VIEŠPATIES angelas, atėjęs į asirų stovyk- 
Ją, užmušė šimtą aštuoniasdešimt penkis tūkstančius vyrų. Išaušus 


19,29 “... ženklas": arba priežodžiu tapęs posakis: “Gerovė lydi nelaimę", arba 
patvirtina, kad po dvejų metų gyvenimas grįš į įprastas vėžes. 

19,35 Graikų istorikas Herodotas V a. prieš Kristų užsimena apie asirų pralai- 
mėjimą prie Egipto sienos. Jo žiniomis, asirai pralaimėjo dėl to, kad pelės 
sugraužė jų lankų temples ir kitus odinius kareivių reikmenis. Pelės gali 
užkrėsti maru (žr. 1 Sam 6,4-5). Maro epidemiją įkvėptasis autorius susieja 
su Dievo angelu — galutine priežastimi. Šv. Rašto žmogiškieji autoriai 
antrinių priežasčių — gamtos ir istorijos veiksnių — neskiria nuo pradinės 
priežasties — Dievo. 

rytui, žiūri, visur guli lavonai. 36 Asirijos karalius Senacheribas pa- 
sitraukė ir, sugrįžęs namo, gyveno Ninevėje. 37* Vieną dieną, jam 
meldžiantis savo dievo Nisrocho šventykloje, jo sūnūs Adramelechas 
ir Šarezeras nužudė jį kalaviju ir pabėgo į Ararato kraštą. Jo sūnus 
Esar-Hadonas tapo karaliumi jo vietoje, 


20 
Hezekijo liga ir išgijimas 


1 Tomis dienomis Hezekijas sunkiai susirgo ir buvo arti mir- 
ties. Atėjęs pas jį Amozo sūnus pranašas Izaijas jam tarė: “Taip 
kalbėjo VIEŠPATS: 'Sutvarkyk savo reikalus, nes mirsi. Tu nebeiš- 
gysi'". 2 Hezekijas nusigręžė veidu į sieną ir meldėsi į VIEŠPATĮ: 
3 “Nūn atsimink, VIEŠPATIE, maldauju tavęs, kaip ištikimai ir 
nuoširdžiai elgiausi tavo akivaizdoje, darydamas tai, kas gera tavo 
akyse!" Ir Hezekijas graudžiai apsiverkė. * Izaijui dar neišėjus iš 
vidurinio kiemo, jam atėjo VIEŠPATIES žodis: 5 “Grįžk ir pasakyk 
mano tautos vadui Hezekijui;: “Taip kalbėjo VIEŠPATS, tavo pro- 
tėvio Dovydo Dievas: aš girdėjau tavo maldą, mačiau tavo ašaras. 
Tikėk manimi, aš tave pagydysiu. Trečią dieną tu nukilsi į VIEŠ- 
PATIES Namus. 6 Prie tavo gyvenimo pridėsiu penkiolika metų, tave 
ir šį miestą išlaisvinsiu iš Asirijos karaliaus rankos. Dėl savęs ir 
dėl savo tarno Dovydo apginsiu šį miestą'". 7 Tada Izaijas tarė: 
“Atneškite figų šuteklį. Teatneša jį ir teuždeda ant išbėrimo, kad jis 
išgytų". 

8 O Hezekijas Izaiją paklausė: “Koks bus ženklas, kad VIEŠ- 
PATS mane pagydys ir kad aš nukilsiu trečią dieną į VIEŠPATIES 
Namus?" ? Izaijas tarė: “Šis yra ženklas tau iš VIEŠPATIES, kad 
VIEŠPATS padarys, ką yra pažadėjęs. Ar nori, kad šešėlis paeitų 
pirmyn dešimt pakopų, ar kad sugrįžtų atgal dešimt pakopų?“ 
10“Lengva šešėliui pailgėti dešimčia pakopų, — atsakė Hezekijas, 
— verčiau tesugrįžta šešėlis dešimčia pakopų". !! Tad pranašas Iza- 
ijas šaukėsi VIEŠPATIES, ir jis sugrąžino atgal šešėlį dešimčia 
pakopų, kuriomis saulė buvo nusileidusi ant Ahazo laiptų. 


19,37 Apie Senacheribo nužudymą rašo ir nešventraštiniai šaltiniai. Tai įvyko 681 
m. prieš Kristų, praėjus dvidešimčiai metų po jo žygio į Jeruzalę. 

Pasiuntiniai iš Babilono 


12* Tuo metu Babilono karalius Baladano sūnus Merodach- 
-Baladanas,* išgirdęs apie Hezekijo ligą, atsiuntė pasiuntinius su 
laiškais ir dovana Hezekijui. Iš Hezekijas dėl to apsidžiaugė ir pa- 
siuntiniams aprodė visą savo iždą — sidabrą, auksą, prieskonių ir 
rinktinio aliejaus atsargas, ginklų sandėlius, — visa, kas buvo jo 
ižduose. Neliko nieko nei jo rūmuose, nei visoje jo karalystėje, ko 
Hezekijas nebūtų jiems parodęs. 14 Tada pas karalių Hezekiją atėjo 
pranašas Izaijas ir jį paklausė: “Ką tau tie vyrai sakė? Iš kur jie 
pas tave atėjo?" Hezekijas atsakė: “Jie atėjo iš tolimo krašto, iš 
Babilono". 15 “Ką jie pamatė tavo rūmuose", — Izaijas toliau klausė. 
Hezekijas atsakė: “Jie matė visa, kas tik yra mano rūmuose. Neliko 
nieko mano turtų ižduose, ko nebūčiau jiems parodęs". 

16 Tada pranašas Izaijas tarė Hezekijui: “Klausykis VIEŠPA- 
TIES žodžio: 17 'Tikėk manim, ateina dienos, kai visa, kas yra ta- 
vo rūmuose, ir visa, ką tavo protėviai yra sukaupę iki šios dienos, 
bus išgabenta į Babiloną. Nebus nieko palikta, — taip kalbėjo 
VIEŠPATS. 1š Ir iš tavųjų palikuonių, gimusių iš tavęs, kai kurie 
bus paimti. Jie bus eunuchai Babilono karaliaus rūmuose!'" !9He- 
zekijas atsakė Izaijui: “VIEŠPATIES žodis, kurį man pasakei, yra 
palankus“. Mat jis sau pagalvojo: “Kodėl gi ne, jei mano dienomis 
bus ramu ir saugu". 20 O kiti Hezekijo darbai, visi jo žygdarbiai, ir 
kaip jis padarė tvenkinį bei vandentiekį,* ir kaip jis atvedė vandenį 
į miestą, argi tai nėra aprašyta Judo karalių Metraščių knygoje? 
21 Hezekijas užmigo su savo protėviais, ir jo sūnus Manasas tapo 
karaliumi jo vietoje. 


20,12-19 Pakartojama Iz 39,1-8 tekstas. Izaijas buvo priešingas sąmokslui. 

20,12 “... Baladano sūnus Merodach-Baladanas": asirų kalba “Marduk-Apal-Id- 
dina“, t.y. “Marduk(as) davė man sūnų“. Būdamas Babilonijos provincijos 
karaliumi, jis rengė sąmokslą prieš Asiriją. Maždaug 703 m. prieš Kristų jis 
bandė įtraukti į sąmokslą prieš Asiriją ir Hezekiją. 

20,20 “... tvenkinį ir vandentiekį": nūdien šį tvenkinį ir vandentiekį Jeruzalės 
gyventojai vadina Siloamo tvenkiniu ir Hezekijo tuneliu. Nuo Gihono šalti- 
nio Kidrono slėnio šiaurėje už miesto sienų Hezekijas pasirūpino iškasti 
tunelį, kad vanduo patektų į požeminį tvenkinį, esantį daugiau kaip už 500 
m, priešingame kalvos šone, pietinėje įtvirtinto miesto dalyje. Beveik visą 
tunelį galima pereiti nepasilenkus. Jis yra siauras ir vingiuotas. Susitikus su 
einančiu priešinga kryptimi, sunku prasilenktį. 

21 
Manaso karaliavimas Judo karalystėje 


1* Manasas buvo dvylikos metų, kai tapo karaliumi, ir karalia- 
vo Jeruzalėje penkiasdešimt penkerius metus. Jo motinos vardas 
buvo Hefziba. 2 Jis darė, kas buvo nedora VIEŠPATIES akyse, sek- 
damas bjauriuosius nusikaltimus tautų, kurias VIEŠPATS buvo nu- 
varęs nuo kelio izraeliečiams. 3 Jis atkūrė aukštumų alkas, kurias jo 
tėvas Hezekijas buvo sunaikinęs, atstatė aukurus Baalui ir padarė 
šventąjį stulpą, kaip buvo padaręs Izraelio karalius Ahabas. Jis 
garbino visas dangaus galybes ir joms tarnavo. * Jis statė aukurus 
VIEŠPATIES Namuose, apie kuriuos VIEŠPATS buvo pasakęs: 
“Jeruzalėje aš apgyvendinsiu savo vardą“. 5 Visoms dangaus galy- 
bėms jis statė aukurus abiejuose Namų kiemuose. * Savo sūnų jis 
pervedė per ugnį, užsiėmė kerėjimais ir būrimu, tarėsi su dva- 
siomis ir raganiais. Be paliovos darė, kas nedora VIEŠPATIES akyse 
jam supykinti. 7 Ašeros drožinį, kurį buvo padaręs, pastatė Namuo- 
se, apie kuriuos VIEŠPATS Dovydui ir jo sūnui Saliamonui 
kalbėjo: “Šiuose Namuose ir Jeruzalėje, kurią esu išsirinkęs iš visų 
Izraelio giminių, aš apgyvendinsiu savo vardą amžinai. š Ateityje 
neleisiu daugiau Izraeliui pajudinti kojos iš žemės, kurią daviau jų 
protėviams, jei tik jie ištikimai laikysis viso, ką jiems įsakiau, ir vi- 
so mokymo, kurį jiems davė mano tarnas Mozė“. * Bet jie neklausė, 
ir Manasas suvedžiojo juos daryti daugiau pikta už tautas, kurias 
VIEŠPATS buvo sunaikinęs izraeliečių atėjimo metu. 

10* Per savo tarnus pranašus VIEŠPATS kalbėjo: !! “Kadangi Ju- 
do karalius Manasas padarė šiuos bjaurius nusikaltimus, — nedo- 
rumu pralenkė visa, ką pirm jo padarė amoriečiai, — kadangi jis 
vedė ir Judą į nuodėmę su savo stabais, !2 tikrai taip kalbėjo VIEŠ- 
PATS, Izraelio Dievas: “Štai Jeruzalei ir Judui atvedu tokią nelaimę, 


21,1-26 Pasak įkvėptojo Deuteronomistinio istoriko ir teologo, tai buvęs Judo 
karalystės atkritimo nuo Dievo ir nedorumo laikotarpis. Hezekijo reformų 
padarinius karaliai Manasas ir Amonas sunaikino. Šiek tiek skirtingai šį 
laikotarpį vertina kitas Senojo Testamento istorikas ir teologas — Kroni- 
kininkas. Žr. 2 Kr 33. 

21,10-15 Šis skaitinys buvo parašytas po Jeruzalės sunaikinimo 587 m. prieš 
Kristų. Už Jeruzalės sunaikinimą ir Judo karalystės žūtį kaltinamas Manasas. 

kad net ausys spengs kiekvienam, kas tik apie ją išgirs. 13 Panau- 
dosiu Jeruzalei tą pačią matavimo virvę,* kaip Samarijai ir tą patį 
pasvarą,* kaip Ahabo namams, taip šluostysiu Jeruzalę, kaip yra 
šluostoma lėkštė, trinant ir apverčiant. 14 Atmesiu savo paties pa- 
veldo likutį ir atiduosiu juos į rankas jų priešams. Jie taps auka ir 
grobis visiems savo priešams, 15 nes darė, kas yra nedora mano 
akyse ir mane vedė į pyktį nuo dienos, kai jų protėviai išėjo iš Egip- 
to, iki šios dienos“. 

16* Be to, Manasas išliejo tiek daug nekalto kraujo, kad jis pri- 
pildė kraujo Jeruzalę iki kraštų, neminint jo nuodėmės, kuria jis 
įvedė Judą į nuodėmę — daryti, kas nedora VIEŠPATIES akyse. 

17 O kiti Manaso darbai — visa, ką darė, ir jo padaryta nuo- 
dėmė, argi jie nėra aprašyti Judo karalių Metraščių knygoje? 
18 Manasas užmigo su savo protėviais ir buvo palaidotas savo rūmų 
sode — Uzos sode. Jo sūnus Amonas tapo karaliumi jo vietoje. 


Amono karaliavimas Judo karalystėje 


19 Amonas buvo dvidešimt dvejų metų, kai tapo karaliumi, ir 
dvejus metus karaliavo Jeruzalėje. Jo motina buvo Haruzo duktė, 
vardu Mešulemeta iš Jotbos. 20 Jis darė, kas nedora VIEŠPATIES 
akyse, kaip buvo daręs jo tėvas Manasas. 21 Visur jis ėjo keliu, 
kuriuo buvo ėjęs jo tėvas, tarnavo stabams, kuriems buvo tarnavęs 
jo tėvas, ir juos garbino. 22 VIEŠPATĮ, savo protėvių Dievą, jis pa- 
liko ir VIEŠPATIES keliu nėjo. 2 Amono dvariškiai surengė prieš 
jį sąmokslą ir nužudė karalių savo rūmuose. 2 Bet šalies žmonės už- 
mušė visus sąmokslo prieš karalių Amoną dalyvius, ir jo vietoje 
pastatė karaliumi jo sūnų Jošiją. 

25 O kiti Amono darbai, ką jis darė, argi nėra aprašyti Judo 
karalių Metraščių knygoje? 26 Jis buvo palaidotas savo kape Uzos 
sode, o jo sūnus Jošijas tapo karaliumi jo vietoje. 


21,13 “,.. matavimo virvę ... pasvarą": paprastai matavimo virvė ir pasvaras yra 
statybos įrankiai, bet šiuo atveju, Jahvės — Sandoros Dievo — rankose, jie 
padės sunaikinti. Judo karalystės likimas yra panašus į Samarijos likimą. 
Žr. Iz 34,11; Rd 2,8; Am 7,79. 

21,16 Manasas persekiojo Sandoros su Dievu sekėjus ir suvarė juos į pogrindį. 
Pasak legendos, pranašas Izaijas buvo Manaso persekiojimo auka. 

22 
Jošijas ir Sandoros su Dievu atnaujinimas 


1* Jošijas buvo aštuonerių metų, kai tapo karaliumi, ir karalia- 
vo trisdešimt vienerius metus Jeruzalėje. Jo motina buvo Adajo 
duktė, vardu Jedida iš Bozkato. 2 Jis darė, kas buvo dora VIEŠPA- 
TIES akyse, ir visada ėjo savo protėvio Dovydo pėdomis, nenukryp- 
damas nei į dešinę, nei į kairę. 

3 Aštuonioliktaisiais karaliaus Jošijo metais* karalius pasiuntė 
raštininką Mešulamo sūnaus Azalijo sūnų Šafaną* į VIEŠPATIES 
Namus, tardamas: * “Nueik pas vyriausiąjį kunigą Hilkiją ir pa- 
liepk jam pasverti visą VIEŠPATIES Namuose sukauptą sidabrą, 
kurį slenksčio sargai yra surinkę iš žmonių. 5 Tepaduoda jį į rankas 
darbų prižiūrėtojams, atsakingiems už VIEŠPATIES Namus, o jie 
savo ruožtu teapmoka VIEŠPATIES Namuose darbininkams, taisan- 
tiems Namus, 6 — ir dailidėms, ir statytojams, ir mūrininkams. Te- 
panaudoja jį pirkti medžiui ir skaldytam akmeniui Namams taisyti. 
7 Tačiau ataskaitos už jiems perduotą sidabrą tenebūna reikalauja- 
ma, nes jie sąžiningai elgiasi". 

Atrandama Mokymo knyga 

8* Vyriausiasis kunigas Hilkijas raštininkui Šafanui tarė: “Radau 
Mokymo knygą VIEŠPATIES Namuose". Hilkijas padavė knygą 
Šafanui, ir jis ją perskaitė. 9? Tada raštininkas Šafanas, nuėjęs pas 
karalių, pranešė karaliui: “Tavo tarnai išpylė VIEŠPATIES Namuo- 
se rastą sidabrą ir padavė jį į rankas darbų prižiūrėtojams, atsakin- 


22,1-20 Jošijo karaliavimo pradžia, Dievo Namų — Šventyklos — atnaujinimas 
ir Mokymo knygos — Mozės Įstatymo atradimas. Jošijas yra įkvėptojo 
Deuteronomistinio autoriaus mėgstamas karalius už jo religinę reformą (žr. 
2 Kar 23). 

22,3 “Aštuonioliktaisiais karaliaus Jošijo metais": 621 m. prieš Kristų. “... Ša- 
fan(ą)“: lietuvių kalba “Kiškį". Jis buvo vienos svarbios šeimos galva, kara- 
liaus raštininkas, rastos Mokymo, Mozės Įstatymo, knygos globėjas ir skaity- 
tojas (žr. 2 Kr 34,8-9.15-20). Jis ir jo sūnūs rėmė Jošijo reformą ir pranašą 
Jeremiją. Žr. Jer 26,24. 

22,8-10 Mokymo knyga, ritinys, hebraiškai “Tora", arba Mozės Įstatymo knyga. 
Daug istorikų šį radinį laiko pradine Pakartoto Įstatymo knygos šerdimi (žr. 
Įvadą į Pakartoto Įstatymo knygą). 

giems už VIEŠPATIES Namus“. 10 Be to, raštininkas Šafanas kara- 
liui pasakė: “Kunigas Hilkijas man davė knygą". Šafanas ją karaliui 
garsiai perskaitė. 

11* Išklausęs Mokymo knygos žodžius, karalius perplėšė savo 
drabužius. 12 Karalius įsakė kunigui Hilkijui, Šafano sūnui Ahika- 
mui, Mikajo sūnui Achborui, raštininkui Šafanui ir karaliaus tarnui 
Asąjui, tardamas: 13 “Eikite pasiteirauti VIEŠPATIES mano labui, 
žmonių labui ir viso Judo labui apie šios atrastos knygos žodžius, 
nes VIEŠPATS iš tikrųjų turi nesitverti iš pykčio ant mūsų už tai, 
kad mūsų protėviai neklausė šios knygos žodžių vykdyti visa, kas 
apie mus yra parašyta". 


Teiraujamasi pas pranašę Huldą 


14 Taigi kunigas Hilkijas, Ahikamas, Achboras, Šafanas ir Asa- 
naus Tikvos sūnaus Šalumo žmoną. Ji gyveno Jeruzalėje, Mišnės 
dalyje. Ten jos teiravosi. 15 Ji jiems pareiškė: “Taip kalbėjo VIEŠ- 
PATS, Izraelio Dievas! Pasakykite vyrui, kuris atsiuntė jus pas ma- 
ne: 16 “Taip kalbėjo VIEŠPATS: iš tikrųjų šiai vietai ir jos gyvento- 
jams atsiųsiu nelaimę pagal visus žodžius knygos, kurią Judo kara- 
lius perskaitė. !7 Už tai, kad jie paliko mane ir degino smilkalus 
kitiems dievams, pykindami mane visais savo rankų darbais, degu 
pykčiu ant šios vietos, ir jis nebus užgesintas. !š Bet Judo karaliui, 
siuntusiam jus pasiteirauti VIEŠPATIES, taip sakykite: “Taip kalbėjo 
VIEŠPATS, Izraelio Dievas: o dėl žodžių, kuriuos girdėjai... — 
19 kadangi tavo širdis nusigando, ir tu nusižeminai prieš VIEŠPATĮ, 
išgirdęs, kad aš nutariau paversti šią vietą su jos gyventojais siaubu 
ir prakeikimu, ir kadangi tu perplėšei savo drabužius, verkdamas 
mano akivaizdoje, išgirdau ir aš tave. Tai VIEŠPATIES žodis! 20To- 
dėl, tikėk manimi, surinksiu tave pas tavo protėvius, ir tu būsi 
paimtas į savo kapą ramybėje. Tavo akys nematys nelaimės, kurią 
aš atvesiu šiai vietai'". 

Jie tad parnešė karaliui šį atsakymą. 


22,11-13 Karaliaus Jošijo išgąstis ir nuoroda į Dievo pyktį liudija, kad atrastoji 
Mokymo knyga buvo Pakartoto Įstatymo skaitiniai: žr. Įst 6,13-15; 28,15-24. 

23 


Mokymo knygos skaitymas ir 
Sandoros atnaujinimas 


1* Karaliui pašaukus, pas jį susirinko visi Judo ir Jeruzalės 
seniūnai, 2 Karalius nuėjo į VIEŠPATIES Namus, kartu su juo nuėjo 
visi Judo žmonės, visi Jeruzalės gyventojai, kunigai, pranašai — visi 
žmonės, jauni ir seni. Visiems girdint, jis perskaitė jiems visą VIEŠ- 
PATIES Namuose atrastą sandoros knygą. 3 Karalius stovėjo prie šu- 
lo ir padarė sandorą VIEŠPATIES akivaizdoje sekti VIEŠPATĮ, 
laikantis jo įsakymų, įsakų ir įstatų, visa širdimi ir visu gyvasčiu, 
vykdant įrašytus šioje knygoje šios sandoros žodžius. Visi žmonės 
įsipareigojo sandorai. 


Religinė reforma Judo karalystėje 


4 Tada karalius įsakė vyriausiajam kunigui Hilkijui, jo pavaduo- 
tojams kunigams ir slenksčio sargams išnešti iš VIEŠPATIES 
Namų visus reikmenis, padarytus Baalui, Ašerai ir visoms dangaus 
galybėms. Sudeginus juos už Jeruzalės sienų Kidrono atšlaitėse, 
paliepė jų pelenus nunešti į Bet-Elį. 5 Jis panaikino netikrus kuni- 
gus, kurie buvo Judo karalių paskirti deginti smilkalus aukštumų 
alkose* prie Judo miestų ir Jeruzalės apylinkėse, taip pat ir tuos, 
kurie degino smilkalus Baalui, saulei, mėnuliui, žvaigždynams ir vi- 
soms dangaus galybėms. *Išnešęs iš VIEŠPATIES Namų Ašeros 
drožinį į Kidrono slėnį už Jeruzalės sienų, sudegino jį Kidrono 


23,1-3 Sandoros atnaujinimas buvo ne tik religinė reforma, bet ir politinės ne- 
priklausomybės nuo Asirijos paskelbimas. Asirija dabar gyveno paskutines 
savo galingos imperijos dienas. Sostinė Ninevė buvo babiloniečių sunaikin- 
ta 612 m. prieš Kristų. Sandoros — sutarties — tarp Jahvės ir jo tautos idė- 
ja yra viena iš svarbiausių Senojo Testamento pradų. Žr. Iš 24,7-9: Įst 29,1; 
Jer 11,3-4; 30,22 ir t.t. 

23,5 “,., aukštumų alkose“: aukštumų alkos, hebraiškai "bamot", buvo pamaldų 
vietos ant kalvų su žaliais medžiais bei lapuotais ąžuolais ir ant dirbtinių 
pakylų miestuose ar šalia miestų. Savo kilme jos buvo kanaaniečių šventovės. 
Izraeliečiai, atėję į Kanaaną, perėmė šias šventoves Jahvei, Sandoros Dievui, 
garbinti. Ilgainiui jos tapo religinio susiliejimo, sinkretizmo, židiniais. 

slėnyje, sutrynė į dulkes ir jos dulkes išbarstė ant paprastų žmonių 
kapų. 7Jis nugriovė šventųjų kekšių butus,* buvusius VIEŠPATIES 
Namuose toje vietoje, kur moterys audė Ašerai aprangą. 

š Visus Judo miestų kunigus sutelkė į Jeruzalę ir užteršė nuo 
Gebos iki Beer-Šebos aukštumų alkas, kuriose kunigai buvo 
deginę smilkalus. Jis nugriovė ir vartų aukštumų alkas, buvusias prie 
įėjimo į miesto valdytojo Jehošuos vartus, prie miesto vartų kairio- 
jo šono. * Tačiau Jeruzalėje aukštumų alkų kunigai prie aukuro nei- 
davo, bet neraugintą duoną valgydavo tarp savųjų. 19 Buvusį Ben- 
-Hinomo slėnyje Tofetą* jis užteršė, kad nė vienas daugiau 
nebevestų savo sūnaus ar dukters per ugnį kaip auką Molechui. !! Jis 
pašalino Judo karalių saulei pastatytus žirgus, stovėjusius prie 
VIEŠPATIES Namų įėjimo, netoli eunucho Natan-Melecho buto, 
buvusio didžiajame pastate,* o saulės vežimus sudegino. 12 Aukurus, 
buvusius ant stogo prie Ahazo viršutinio aukšto, kuriuos buvo 
padarę Judo karaliai, ir aukurus, kuriuos buvo padaręs Manasas 
abiejuose VIEŠPATIES Namų kiemuose, nugriovė. Skubiai juos iš 
ten pašalinęs, jų skeveldras išmetė į Kidrono slėnį. 13 Karalius 
užteršė Izraelio karaliaus Saliamono pastatytas aukštumų alkas, kų- 
rios buvo priešais Jeruzalę į pietus nuo Blogo elgesio kalno, 
sidoniečių stabui Ašerai, Moabo stabui Chemošui ir amoniečių 
stabui Milkomui. 14 Sutrupinęs jų akmenis ir nukirtęs šventuosius 
stulpus, jų vietas apdėjo žmonių kaulais. 


Religinė reforma buvusioje 
Izraelio karalystėje 


15 Be to, Bet-Elio aukurą — aukštumų alką, pastatytą Nebato 
sūnaus Jeroboamo, įtraukusio Izraelį į nuodėmę, jis išardė: ir tą 
aukurą, ir tą aukštumų vietą. Jis sudegino tą aukštumų alką, 
pavertė ją dulkėmis; sudegino ir šventąjį stulpą. 


23,7“... šventųjų kekšių butus“: religinės pagonių apeigos turėjo lytinį pobūdį. 
Karaliaus dvarui supagonėjus, pagonių apeigos skverbėsi ir į Jeruzalės Šven- 
tyklą. 

23,10 “... Tofetą": vieta Ben-Hinomo slėnyje prie Jeruzalės su aukuru kruvinai 
vaikų aukai pagonių dievui Molechui. Žr. Kun 18,21. 

23,11 *... didžiajame pastate": į vakarus nuo Šventyklos. Žr. 1 Kr 26,18. 

16 Apsidairęs, Jošijas pamatė ant kalvos kapus. Jis pasiuntė at- 
nešti iš kapų kaulų ir, sudeginęs juos ant aukuro, jį užteršė pagal 
VIEŠPATIES žodį, kurį paskelbė Dievo vyras, kai Jeroboamas 
stovėjo prie aukuro iškilmių dieną. Apsižvalgęs, karalius pamatė 
Dievo vyro kapą, kuris buvo išpranašavęs šiuos dalykus. !7 Jis pak- 
lausė: “Kieno yra tas antkapis, kurį matau?" Miesto žmonės jam 
paaiškino: “Tai kapas Dievo vyro, kuris atėjo iš Judo ir pranašavo 
dalykus, kuriuos tu padarei Bet-Elio aukurui". Iš “Palikite jį ramy- 
bėje, — tarė karalius, — tenejudina niekas jo kaulų“. Jie tad paliko 
jo kaulus nepaliestus drauge su kaulais iš Samarijos atėjusio 
pranašo. 

19 Be to, Jošijas sunaikino ir visas alkas aukštumų vietose, bu- 
vusias Samarijos miestuose, kurias, pykindami VIEŠPATĮ, buvo pas- 
tatę Izraelio karaliai. Su jomis jis darė lygiai taip, kaip buvo padaręs 
Bet-Elyje. 20 Ant aukurų jis išžudė visus ten buvusius aukštumų 
alkų kunigus, ant jų degino žmonių kaulus. Po to jis sugrįžo į 
Jeruzalę. 


Išėjimo iškilmių šventimas 


21 Karalius įsakė visiems žmonėms: “Švęskite VIEŠPATIES, sa- 
vo Dievo, Perėjimą, kaip įsakyta sandoros knygoje". 22 Iš tikrųjų 
Perėjimo auka tokiu būdu nebuvo švęsta nuo dienų teisėjų, val- 
džiusių Izraelį, ir per visas Izraelio karalių ar Judo karalių dienas. 
3 Tik aštuonioliktaisiais karaliaus Jošijo metais Perėjimo auka bu- 
vo švęsta tokiu būdu VIEŠPAČIUI Jeruzalėje. 


Įvairios pastabos apie reformą 


24 Be to, Jošijas išnaikino vėlių šaukėjus ir žynius, šeimų dievu- 
kus* ir stabus bei visus, buvusius Judo krašte ir Jeruzalėje bjaurius 
dalykus, idant įvykdytų mokymo žodžius, užrašytus knygoje, kurią 
kunigas Hilkijas rado Dievo Namuose. 25 Prieš jį nebuvo kito kara- 
liaus, kaip jis, atsidavusio VIEŠPAČIUI visa savo širdimi, visa sa- 
vo gyvastimi, ir visomis savo jėgomis, pagal visą Mozės mokymą, 
nei po jo nekilo nė vienas kaip jis. 


23,24“... šeimų dievukus“: terafim (us). Žr. Pr 31,19. 

26 Tačiau VIEŠPATS nenusigręžė nuo savo smarkaus pykčio, 
užsidegusio ant Judo iš apmaudo, kurį jam buvo sukėlę visi Mana- 
so darbai. 27 VIEŠPATS tarė: “Pavarysiu ir Judą nuo savo veido, 
kaip pavariau Izraelį. Atmesiu miestą — Jeruzalę, kurią išsirinkau, 
ir Namus, apie kuriuos sakiau: “Ten gyvens mano vardas!" 


Jošijo karaliavimo galas 


28 O kiti Jošijo darbai ir visa, ką jis darė, argi nėra aprašyti 
Judo karalių Metraščių knygoje? 29 Jo dienomis Egipto karalius 
faraonas Neko'as leidosi į žygį prieš Asirijos karalių Eufrato upės 
link. Karalius Jošijas išžygiavo užkirsti jam kelią, bet kai susidūrė 
su juo mūšyje prie Megido, buvo užmuštas. 30 Jo tarnai vežė jį ne- 
gyvą iš Megido ir, parvežę į Jeruzalę, palaidojo jo paties kape. 
Šalies žmonės* paėmė Jehoahazą ir, patepę jį, padarė karaliumi jo 
tėvo vietoje. 


Jehoahazo karaliavimas Judo karalystėje 


31 Jehoahazas buvo dvidešimt trejų metų, kai tapo karaliumi, 
ir karaliavo tris mėnesius Jeruzalėje. Jo motina buvo Jeremijo duk- 
tė, vardu Hamutala, iš Libnos. 32 Jis darė, kas buvo nedora VIEŠ- 
PATIES akyse, kaip buvo darę jo protėviai. 33 Faraonas Neko'as už- 
darė jį į kalėjimą Ribloje, Hamato krašte, kad daugiau Jeruzalėje 
jis nebekaraliautų, ir uždėjo kraštui šimto sidabro talentų ir vieno 
aukso talento duoklę. 34 Jošijo karaliaus sūnų Eljakimą faraonas 
Neko'as paskyrė karaliumi vietoje jo tėvo Jošijo, pakeisdamas jo 
vardą į Jehojakimą. O Jehoahazą paėmė su savimi į Egiptą, kur jis 
mirė. 

35 Jehojakimas davė faraonui sidabro ir aukso, bet turėjo apdėti 
mokesčiais kraštą, kad įvykdytų faraono reikalavimą. Jis išreikala- 
vo sidabrą ir auksą iš šalies žmonių,* iš kiekvieno pagal faraonui 
Neko'ui duodamų mokesčių dydį. 


23,30.35 “Šalies žmonės": šiuo laikotarpiu posakis “šalies žmonės“ ženklino 
smulkią bajoriją; ilgainiui jis pradėjo ženklinti “beturčius". 

2 Kar 23,36-24,9 
Jehojakimo karaliavimas Judo karalystėje 


36 Jehojakimas buvo dvidešimt penkerių metų, kai tapo karaliu- 
mi, ir karaliavo vienuolika metų Jeruzalėje. Jo motina buvo Pedajo 
duktė, vardu Zebida, iš Rumos. 37 Jis darė, kas buvo nedora VIEŠ- 
PATIES akyse, lygiai kaip buvo darę jo protėviai. 


24 


1* Jo dienomis Babilono karalius Nebukadnezaras įsiveržė, ir 
Jehojakimas buvo jam pavaldus trejus metus. Po to jis vėl sukilo. 
2VIEŠPATS paleido prieš ji gaujas kaldėjų, aramėjų, ir amoniečių, 
paleido juos prieš Judą jam sunaikinti pagal žodį, kuriuo VIEŠPATS 
buvo grasinęs per savo tarnus pranašus. 3 Tikrai visa tai ištiko Judą 
VIEŠPATIES įsakymu pašalinti juos iš savo akių už Manaso 
nuodėmes — už visa, ką jis buvo padaręs, — * taip pat ir už nekaltą 
kraują, kurį jis buvo išliejęs ir pripildęs Jeruzalę nekaltųjų kraujo. 
To VIEŠPATS nebenorėjo atleisti. 

5 O kiti Jehojakimo darbai — visa, ką darė, argi jie nėra 
aprašyti Judo karalių Metraščių knygoje? * Jehojakimas užmigo su 
savo protėviais, ir jo sūnus Jehojachinas tapo karaliumi jo vietoje. 
7 Egipto karalius daugiau nebedrįso eiti iš savo žemės, nes Babi- 
lono karalius buvo perėmęs visa, kas priklausė Egipto karaliui, nuo 
Egipto upės iki Eufrato upės. 


Įvadas į Jehojachino karaliavimą 


s* Jehojachinas buvo aštuoniolikos metų, kai tapo karaliumi, 
ir karaliavo tris mėnesius Jeruzalėje. Jo motina buvo Elnatano duk- 
tė, vardu Nehušta, iš Jeruzalės. 9 Jis darė, kas buvo nedora VIEŠ- 
PATIES akyse, lygiai kaip buvo daręs jo tėvas. 


24,1-7 Kaldėjai, arba neobabiloniečiai, nugalėjo asirus ir egiptiečius Karkemišo 
mūšyje 605 m. prieš Kristų (žr. Jer 46,2). Judo karalystė išsilaisvino iš 
egiptiečių įtakos, bet tapo pavaldi kaldėjams, ir po trejų metų sukilo. 

24,8 Jehojachinas karaliavo tris mėnesius 597 m. prieš Kristų. 

2 Kar 24,10-20 
Pirmoji tremtis 


10* Tuo metu Babilono karaliaus Nebukadnezaro pajėgos už- 
puolė Jeruzalę, ir miestas buvo apgultas. !! Jo pajėgoms apgulus 
miestą, pats Babilono karalius Nebukadnezaras atvyko prie miesto. 
12 Tada Judo karalius Jehojachinas, drauge su savo motina, dvariš- 
kiais, vadais ir pareigūnais, pasidavė Babilono karaliui. Aštuntaisiais 
savo karaliavimo metais Babilono karalius paėmė jį į nelaisvę. 

13 Babilono karalius išgabeno iš ten visus VIEŠPATIES Namų 
turtus bei karaliaus rūmų turtus, sukapojo VIEŠPATIES Namuose 
visus auksinius reikmenis, kuriuos Izraelio karalius Saliamonas bu- 
vo padaręs, — visa, kaip VIEŠPATS buvo įspėjęs. 14 Jis išvarė į 
tremtį visą Jeruzalę: visus didžiūnus, visus kariškius — dešimt 
tūkstančių belaisvių, — visus amatininkus ir kalvius. Liko tik betur- 
čiai krašte. 15 Jis išvarė Babilonan į tremtį Jehojachiną, paėmė į 
nelaisvę iš Jeruzalės į Babiloną karaliaus motiną, karaliaus žmonas, 
jo pareigūnus ir rinktinius krašto žmones. 16 Visi pajėgūs vyrai, 
septyni tūkstančiai, visi galiūnai, apmokyti karui, ir tūkstantis 
amatininkų bei kalvių buvo atvaryti belaisviais į Babiloną. !7 Jeho- 
jachino vietoje Babilono karalius paskyrė Jehojachino dėdę Matan- 
ją ir jo vardą pakeitė į Zedekiją. 


Zedekijo karaliavimas Judo karalystėje 


18 Zedekijas buvo dvidešimt vienerių metų, kai tapo karaliumi, 
ir karaliavo vienuolika metų Jeruzalėje. Jo motina buvo Jeremijo 
duktė, vardu Hamutala, iš Libnos. !> Jis darė, kas buvo nedora 
VIEŠPATIES akyse, lygiai kaip Jehojakimas buvo daręs. 29 Iš tikrųjų 
Jeruzalė ir Judas taip įpykino VIEŠPATĮ, kad jis išvarė juos iš sa- 
vo artumo. 

Zedekijas sukilo prieš Babilono karalių. 


24,10-17 Jehojachinas tuojau pat pasidavė Nebukadnezarui — 597 m. kovo 16 
d., septintaisiais Nebukadnezaro valdymo metais, remiantis babiloniečių 
šaltiniais. Pasak 14-osios eilutės, 10000 belaisvių buvo išvaryti į tremtį, 0 
pasak 16—osios eilutės — 7000. Turbūt tai yra tik vyrų skaičius, neskaitant 
moterų ir vaikų. Jeremijas mini tik 3023 žmones (žr. Jer 52,28). Archeolo- 
giniai radiniai iš Babilonijos turi užuominų apie tremtinį karalių — Jehoja- 
chiną — ir jo penkis sūnus (žr. taip pat 1 Kr 3,17-18). 

2 Kar 25,1-10 


25 


1* Devintaisiais Zedekijo karaliavimo metais,* dešimtojo mė- 
nesio dešimtą dieną, Babilono karalius Nebukadnezaras atžygiavo su 
visa savo kariuomene prieš Jeruzalę. Ją apsupę, statė aplink miestą 
apgulos pylimus. 2 Miestas buvo apgulos būklėje iki vienuoliktųjų 
karaliaus Zedekijo metų. 3 Ketvirtojo mėnesio devintą dieną,* mies- 
te įsigalėjus nuožmiam badui ir beturčiams nebeturint maisto, *bu- 
vo pralaužtos miesto sienos. Tada karalius ir visi jo kareiviai pabė- 
go iš miesto nakčia pro vartus tarp dvigubos sienos prie karaliaus 
sodo.* Nors kaldėjai buvo visur aplink miestą, karalius leidosi ke- 
liu Arabos link.* 5 Bet kaldėjų pajėgos vijosi karalių ir pasivijo jį 
Jericho lygumose. Visa jo kariuomenė, pabėgusi nuo jo, išsisklaidė. 
5 Karalius buvo suimtas ir nuvestas į Riblą pas Babilono karalių, 
kuris padarė jam teismą. 7 Nužudžius Zedekijo sūnus jo akyse, 
Zedekijui buvo išluptos akys. Apkausčius jį vario grandinėmis, jis 
buvo nuvarytas į Babiloną. 


Jeruzalės sunaikinimas ir antroji tremtis 


8 Aštuntą mėnesį, septintą mėnesio dieną, — tai buvo devy- 
nioliktieji Babilono karaliaus Nebukadnezaro metai, — Nebu- 
zaradanas, karaliaus asmens sargybos vadas ir Babilono karaliaus 
pareigūnas, atvyko į Jeruzalę. 5 Jis sudegino VIEŠPATIES Namus, 
karaliaus rūmus ir visus Jeruzalės namus: sunaikino kiekvieno 
didžiūno namus. 10 Tada kaldėjų pajėgos, buvusios su sargybos vadu, 


25,1-30 Šis skyrius turi daug bendro su Jer 39 ir 52 skyriais. Žr. paaiškinimus 
Jeremijo knygoje. 

25,1 “Devintaisiais Zedekijo karaliavimo metais...": 589 m. gruodžio mėnesį. 

25,3 “Ketvirtojo mėnesio": 5837 m. birželio-liepos. Hebraiškasis tekstas metų 
nemini. Žr. Jer 52,6. 

254 “... prie karaliaus sodo": karaliaus sodas buvo už miesto sienų, Kidrono 
slėnyje. “... Arabos link“: Araba yra lygūs tyrai Jordano upės deltoje, į 
pietus nuo Jericho. 

2 Kar 25,11-23 


išardė iš visų pusių Jeruzalės sienas. !! Likučius žmonių, pasiliku- 
sių mieste, perbėgėlius* — žmones, perėjusius pas Babilono kara- 
lių, — visus gyventojų likučius karaliaus asmens sargybos vadas 
Nebuzaradanas išvarė į tremtį. 12 Bet kai kuriuos krašto šalies 
žmones Nebuzaradanas paliko dirbti vynuogynuose ir žemei arti. 

13 Varinius šulus, buvusius VIEŠPATIES Namuose, pastovus ir 
varinę jūrą, buvusią VIEŠPATIES Namuose, kaldėjai sudaužė ir visą 
varį išgabeno į Babiloną. !4 Jie išgabeno ir puodus, grandiklius, 
žnyples, samčius ir visus varinius reikmenis, vartojamus pamaldo- 
se. 15 Sargybos vadas išgabeno keptuves ir šlakstymo dubenis, 
auksinius ir sidabrinius. 16 Abiejų šulų, jūros ir Saliamono padary- 
tų pastovų — šių visų daiktų — vario nebuvo įmanoma pasverti. 
17Vieno šulo aukštis buvo aštuoniolika uolekčių. Viršuje jis turėjo 
varinę galveną; galvenos aukštis buvo trys uolektys, o aplink galveną 
buvo pinučiai su granatmedžio obuoliais, padarytais iš vario. 
Antrasis šulas turėjo tokią pat galveną su pinučiais. 

18 Sargybos vadas paėmė ir vyriausiąjį kunigą Serają, pavaduo- 
toją kunigą Zefaniją bei trejetą slenksčio sargų. 19 O iš miesto jis 
paėmė vadovavusį kareiviams dvariškį bei penkis karaliaus tarybos 
patarėjus, užsilikusius mieste, kariuomenės vado raštininką, vado- 
vavusį šalies Žmonių pašaukimui prie ginklų, ir šešiasdešimt mies- 
te buvusių paprastų vyrų. 20 Paėmęs šiuos žmones, sargybos vadas 
Nebuzaradanas nuvarė juos pas Babilono karalių į Riblą. 2! Babilono 
karalius įsakė juos užmušti, nubaudžiant mirtimi Ribloje, Hamato 
krašte. Taip Judas tapo ištremtas iš savo žemės. 


Judo valdytojas Gedalijas 


22 Babilono karalius Nebukadnezaras paskyrė Šafano sūnaus 
Ahikamo sūnų Gedaliją valdyti žmones, kuriuos jis buvo palikęs Ju- 
do krašte. 23 Kariškių vadai ir jų vyrai, išgirdę, kad Babilono kara- 
lius buvo paskyręs Gedaliją valdytoju, atėjo į Mizpą pas Gedaliją 
drauge su Netanijo sūnumi Išmaeliu, Kareaho sūnumi Johananu, 
Tanhumeto Netofatiečio sūnumi Seraju bei Maakatiečio sūnumi ir 


25,11“... perbėgėlius": turbūt jie buvo asmenys, vadovavęsi Jeremijo patarimu. 
Žr. Jer 38,2-3. 


396 


2 Kar 25,24-30 


jų vyrais. * O Gedalijas prisiekė jiems ir jų vyrams. “Nebijokite 
kaldėjų pareigūnų, — sakė jiems, — pasilikite krašte, tarnaukite Ba- 
bilono karaliui, ir bus jums gerai". 25 Bet septintą mėnesį Elišamos 
sūnaus Netanijo sūnus Išmaelis, kilęs iš karališkos šeimos, atėjo su 
dešimčia vyrų, užpuolė Gedaliją ir jį nužudė drauge su buvusiais 
pas jį Mizpoje Judo žmonėmis ir kaldėjais. 26 Tada visi žmonės, seni 
ir jauni, drauge su kariškių vadais leidosi eiti į Egiptą, nes kaldėjų 
jie bijojo. 


Jehojachinas paleidžiamas iš kalėjimo 


27 Trisdešimt septintaisiais Judo karaliaus Tehojachino metais, 
dvyliktą mėnesį, dvidešimt septintą mėnesio dieną Babilono kara- 
lius Evil-Merodachas,* pirmaisiais savo karaliavimo metais, Judo 
karalių Jehojachiną paleido iš kalėjimo. 2š Su juo maloniai kalbėjo 
ir davė jam krėslą aukštesnį už visus krėslus karalių, buvusių pas jį 
Babilone. 29 Jehojachinas tad nusivilko kalėjimo drabužius. Visas sa- 
vo gyvenimo dienas jis valgė prie karaliaus stalo. 30 O jo išlaikymą 
karalius užtikrino, diena po dienos, visą jo likusį gyvenimą. 


25,27 “... Evil-Merodachas": Nebukadnezaro sūnus ir įpėdinis tapo karaliumi 
562 m. prieš Kristų — 37-aisiais Jehojachino tremties metais. 

KRONIKŲ KNYGOS 


Iš pradžių dvi Kronikų knygos, kartu su Ezros ir Nehemijo kny- 
gomis, savo stiliumi ir teologiniu požiūriu, priklausė vienam ir tam 
pačiam istoriniam veikalui. Šis jungtinis Kronikų veikalas sudaro Dievo 
įkvėptųjų Raštų hebrajų kalba pabaigą. Graikiškasis Septuagintos verti- 
mas 1-ąją Kronikų (1 Kr) ir 2-ąją Kronikų (2 Kr) knygas sieja su 
Samuelio ir Karalių knygomis ir vadina “Paraleipomena" vardu — tai yra 
Samuelio ir Karalių knygose “Praleisti dalykai". Tačiau Kronikų knygos 
nėra vien tik Samuelio ir Karalių knygų istorijos papildymas. 

Palyginus Kronikų ir Samuelio bei Karalių istoriją, išryškėja stebi- 
nantys tikėjimo akiračių skirtumai ir įkvėptojo autoriaus tikslo savitumas. 
Kronikų knygos gana išsamiai pasakoja apie Sandoros bendrijos šešių 
šimtmečių laikotarpį nuo Sauliaus karaliavimo iki grįžimo iš Babilonijos 
tremties. Šiuolaikiniam istorijos mokslui būdinga vadovautis dalykišku 
tikslumu ir bešališku įvykių vertinimu, ieškant išliekamosios politinės, 
ekonominės bei karinės įvykių reikšmės. Šventraštiniam istorikui daž- 
niausiai rūpėjo ne tiek tikslus bei išsamus kurio nors įvykio aprašas, 
kiek įvykio prasmė tikėjimo bendrijai. Jo tikslas buvo atskleisti gyvojo 
Dievo užmojį ir veiklą Sandoros bendrijos istorijoje ir žmogaus gyveni- 
me. Užtat įkvėptojo autoriaus veikalas ir yra vadinamas “šventąja istori- 
ja“, nes joje vyrauja atvirybė dieviškajai, arba antgamtinei, įvykių svar- 
bai. Kronikų knygų žmogiškojo autoriaus vardas mums nėra žinomas. 
Įprasta jį vadinti Kronikininku, nes hebraiškai jo veikalas yra vadinamas 
“Dibre haJamim", t.y. Kronikomis. 

Kronikininko istorija iš esmės yra įkvėpta Izraelio —-Sandoros ben- 
drijos — peržiūra. Rašydamas V a. prieš Kristų, Kronikininkas turėjo 
prieš akis potremtinę Izraelio, Sandoros bendrijos, būklę. Izraelio politi- 
nė didybė buvo žlugusi. Ilgametė tremtis Babilonijoje ir sugrįžimas į sa- 
vo nuniokotą kraštą rodė, kad Izraelis nebuvo Dievo pašauktas būti poli- 
tine galybe, bet Dievo surinkimu — Sandoros bendrija Dievui garbinti. 
Dievas surinko sau bendriją, kuri yra “kunigiška tauta ir šventa tauta", 
tai yra tauta, kurios gyvenimas yra tarnyba Dievui — liturgija. Ku- 
nigiškoji tauta buriasi Šventykloje, kur kunigija turi nepamainomą vaid- 
menį Dievo garbinimo liturgijoje. Liturginis domesys yra pagrindinis 
Kronikininko istorijos bruožas. 

Deuteronomistui buvo būdinga Dovydą aprašyti kaip iškiliausią kara- 
lių su žmogiškomis silpnybėmis ir pranašumais, padariusiais jį nemarų 
savo tautoje. O Kronikininkas savo istorijoje politine Dovydo sėkme 
nesidomi. Tiesa; jis pabrėžia mesijinę Dovydo sandorą su Dievu (žr. 1 

Kr 17 ir 2 Sam 7,8-16), garantavusią Dovydo dinastijos tąsą. Tačiau Kro- 
nikininkui kur kas labiau rūpi Dovydo vaidmuo Izraelio — Sandoros ben- 
drijos — liturgijoje. Dovydas, anot Kronikininko, yra asmuo, kuris su- 
būrė Izraelį į bendriją Dievui garbinti; Dovydas buvo tas, kuris padarė 
Jeruzalę, šventąjį miestą, savo religine sostine; Dovydas buvo tas, kuris 
sumanė statyti Šventyklą pagal paties Jahvės — Sandoros Dievo — jam 
tiesiogiai duotą planą (1 Kr 28,1-19); Dovydas buvo tas; kuris įvedė 
muziką bei psalmės į Šventyklos pamaldas ir paskirstė kunigijai 
pareigas. Taigi Kronikininkas apvelka Dovydą šventumo skraiste, paslėp- 
damas jo žmogiškumą. Kronikininko požiūriu, Dovydo karaliavimas bu- 
vo idealus. Juo gyventi turi Sandoros bendrija — surinkimas Dievui 
garbinti. 

“ Atrodo, kad iš pradžių Ezros ir Nehemijo knygos buvo tęsinys Kro- 
nikininko veikalo, kuris prasideda su 1-ąja ir 2-ąja Kronikų knyga. Net 
spėliojama, kad pats Ezra galėjo būti Kronikininkas. Šiaip ar taip, Kro- 
nikininko hebrajų kalba ir jo religinis bei politinis akiračiai atspindi maž- 
daug 400-ųjų m. prieš Kristų foną. 

Kronikininkas, rašydamas savo istoriją, naudojosi šaltiniais. Be 
kanoniškųjų Pradžios, Išėjimo, Skaičių, Jozuės bei Rutos, ir ypač Samue- 
lio ir Karalių knygų, jis cituoja daugelį šaltinių, kurie nepasiekė mūsų 
laikų. Pavyzdžiui, Izraelio karalių knygas, arba Izraelio ir Judo karalių 
knygas, Regėtojo Gado istoriją, Karalių knygų aiškinimus ir kt. 
Kartkartėmis Kronikininkas perima pažodžiui skaitinius iš 1 Sam 15-1 
Kar 2 — Deuteronomistinės istorijos, o kartkartėmis nekreipia dėmesio 
į skaitinio požiūrį Deuteronomistinėje istorijoje, bet perimtą medžiagą 
taiko savo požiūriui. Kronikininkui rūpėjo perduoti dabarties kartai 
praeities prasmę. Tam tikslui jis atrinko medžiagą apie Sandoros ben- 
drijos praeitį, turinčią raiškią ir įtaigią prasmę savo dabarties kartai, 
pasverdamas savo rašomos istorijos požiūriu. 


1 Kronikų knygos metmenys: 


A. Genealoginiai sąrašai 11-934 
Nuo Adomo iki Izraelio 
Judo giminė 
Dovydo namai 
Pietinės giminės 
Transjordanijos giminės 
Levio giminė 
iaurinės giminės 
Benjaminas ir Jeruzalė 
B. Dovydo istorija 935-2930 

PIRMOJI KRONIKŲ KNYGA 


A. GENEALOGINIAI SĄRAŠAI 
NUO ADOMO IKI IZRAELIO 
Trijų tautų grupuočių kilmė 


1* Adomas, Setas, Enošas; 2 Kenanas, Mahalalelis, Jaredas; š Eno- 
chas, Metušelahas, Lamechas; + Nojus, Šemas, Hamas ir Jafetas. 


Jafetitai 


5 Jafeto palikuonys: Gomeras, Magogas, Madajis, Javanas, 
Tubalis, Mešechas ir Tyras. * Gomero palikuonys: Aškenazas, Difa- 
tas ir Togarma. 7 Javano palikuonys: Eliša, Taršišas, Kitimai ir Ro- 
danimai. 

Hamitai 


8 Hamo palikuonys: Kušas, Mizrajimnas, Putas ir Kanaanas. ? Ku- 
šo palikuonys: Seba, Havila, Sabta, Raama ir Sabteka. Raamos pali- 
kuonys: Šeba ir Dedanas. 19 Kušui gimė Nimrodas. Jis buvo pirma- 
sis galiūnas žemėje. 


1,1-9,34 Kronikininkas imasi atpasakoti remdamasis savo požiūriu Dievo tautos 
istoriją nuo pradžios iki pat savo laikų. Kadangi pagrindinį dėmesį skiria 
Dovydo istorijai ir dovydiškajai Judo dinastijai, jis vien genealoginių sąrašų 
suvestine pasakoja apie laikotarpį prieš Sauliaus karaliavimą X a. prieš 
Kristų. Genealogija — kilmės knyga — jo požiūriu padeda pajusti, kad is- 
torija yra Dievo staklės. Iš rasių ir tautų įvairovės Jahvė, Sandoros Dievas, 
audžia sau Tautą ir dovydiškąjį Mesiją. Kronikininko genealogijų šaltiniai 
daugiausia yra kanoniškieji Raštai — Penkiaknygė, kuri jo laikais jau buvo 
nūdienės formos. Kronikininkas praleidžia visas tautas, kilusias iš pirmųjų 
tėvų, ir sutelkia visą dėmesį į semitą Abraomą, o vėliau į jo sūnus — 
Izaoką ir Izraelį. Izraelis yra kitas Jokūbo vardas. 

1 Kr 1,11-37 


11 Mizrajimui gimė ludimai, anamimai, lehabimai, naftuhimai, 
12patrusimai, kasluhimai ir kaftorimai, iš kurių kilo filistinai. 

13 Kanaanui gimė jo pirmagimis Sidonas ir Hetas; !4 ir jebusi- 
tai, amoriečiai, girgašitai, 15 hivitai, arkitai, sinitai, 16 arvaditai, ze- 
maritai ir hamatitai 


Semitai 


17 Šemo palikuonys: Elamas, Asšuras, Arpachsadas, Ludas, 
Aramas, Uzas, Hulas, Geteris ir Mešechas. 13 Arpachsadui gimė Še- 
Jahas, Šelahui gimė Eberas. 19 Eberui gimė du sūnūs: vienas vardu 
Pelegas, [nes jo dienomis buvo padalyta žemė], ojo brolio vardas 
buvo Joktanas. 20 Joktanui gimė Almodadas, Šelefas, Hazarmavetas, 
Jerahas, 2! Hadoramas, Uzalis, Dikla, 22 Ebalis, Abimaelis, Šeba, 
23 Ofyras, Havila ir Jobabas. Visi šie buvo Joktano palikuonys. 


Nuo Šemo iki Abraomo 


2 Šemas, Arpachsadas, Šelahas; 25 Eberis, Pelegas, Reu'as; 26 Se- 
rugas, Nahoras, Terahas; 27 Abramas, tai yra Abraomas. 2 Abraomo 
palikuonys: Izaokas ir Išmaelis. Jų palikuonys yra šie: 


Išmaelitai 


2 Išmaelio pirmagimis Nebajotas; tada Kedaras, Adbėelis, 
Mibsamas, 30 Mišma, Duma, Masa, Hadadas, Tema, 3! Jeturas, 
Nafišas ir Kedma. Šie buvo Išmaelio palikuonys. 

32 Abraomo sugulovės Keturos palikuonys: ji pagimdė Zimraną, 
Jokšaną, Medaną, Midjaną, Išbaką ir Šuahą. Jokšano palikuonys: 
Šeba ir Dedanas. 33 Midjano palikuonys: Efa, Eferis, Hanochas, 
Abida ir Eldaa. Visi šie buvo Keturos palikuonys. 


Izaokas ir Esavas 
34 Abraomui gimė Izaokas. Izaoko palikuonys: Esavas ir Izrae- 
lis. 35 Esavo palikuonys: Elifazas, Reuelis, Jeušas, Jalamas. 36 Elifa- 


zo palikuonys: Temanas, Omaras, Zefis, Gatamas, Kenazas, Timna 
ir Amalekas. 37 Reuelio palikuonys: Nahatas, Zerahas, Sama ir Miza. 

1 Kr 1,38-54 
Seiro palikuonys 


38 Seiro* palikuonys: Lotanas, Šobalas, Zibeonas, Ana, Dišonas, 
Ezeris ir Dišanas. 39 Lotano palikuonys: Horis ir Homamas; Lotano 
sesuo buvo Timna. 40 Šobalo palikuonys: Aljanas, Manahatas, 
Ebalas, Šefis ir Onamas. Zibeono palikuonys: Aja ir Ana. *1 Anos 
palikuonis: Dišonas. Dišono palikuonys: Hamranas, Ešbanas, Itranas 
ir Cheranas. 42 Ezerio palikuonys: Bilhanas, Zaavanas ir Jaakanas. 
Dišano palikuonys: Uzas ir Aranas. 


Edomo karaliai 


43 Karaliai, kurie viešpatavo Edomo krašte, izraeliečiams dar 
neturint jokio karaliaus, buvo šie: Beoro sūnus Bela; jo miesto var- 
das buvo Dinhaba. + Belai mirus, Zeraho sūnus Jobabas iš Bozros 
tapo karaliumi jo vietoje. 45 Jobabui mirus, jo vietoje tapo karaliu- 
mi Hušamas iš temaniečių šalies. + Hušamui mirus, Bedado sūnus 
Hadadas jo vietoje tapo karaliumi. Jis nugalėjo midjaniečius Moabo 
lygumoje; jo miesto vardas buvo Avitas. *7 Hadadui mirus, jo vietoje 
tapo karaliumi Samla iš Masrekos. + Samlai mirus, jo vietoje tapo 
karaliumi Saulius iš Rehobotų prie upės. 4 Sauliui mirus, Achboro 
sūnus Baal-Hananas tapo karaliumi jo vietoje. 50 Baal-Hananui 
mirus, Hadadas tapo karaliumi jo vietoje. Jo miesto vardas buvo Pai, 
o jo žmonos vardas buvo Mehetabelė. Ji buvo Mezahabos dukters 
Matredos duktė. 51 Mirus Hadadui... 

Edomo klanai: Timnos, Alvos, Jeteto, 32 Oholibamos, Elos, 
Pinono, 53 Kenazo, Temano, Mibzaro, >* Magdielio ir Iramo. Šie bu- 
vo Edomo klanai. 


1,38 “... Seiro palikuonys": Seir(as) yra kitas Izaoko pirmagimio sūnaus Esavo 
vardas (žr. 35-ąją eilutę); arba Edom(as) (žr. 43-ąją eilutę). 

1 Kr 2,1-11 
Ž 
JUDO GIMINĖ 
Izraelio (Jokūbo) sūnūs 


! Izraelio sūnūs yra šie: Reubenas, Simeonas, Levis, Judas, Issa- 
charas, Zebulunas, 2 Danas, Juozapas, Benjaminas, Naftalis, Gadas 
ir Ašeras. 


Judo palikuonys 


3* Judo sūnūs: Eras, Onanas ir Šela. Šie trys jam gimė iš ka- 
naanietės Bat-Šuos. Judo pirmagimis Eras buvo nedoras VIEŠPA- 
TIES akyse, ir jis nubaudė jį mirtimi. * Judo marti Tamara jam 
pagimdė Perezą ir Zerahą. Iš viso Judas turėjo penkis sūnus. 

5 Perezo sūnūs: Hezronas ir Hamulas. 

6 Zeraho sūnūs: Zimris, Etanas, Hemanas, Kalkolis ir Dara. 
Penki iš viso. 

7Zimrio sūnus Karmis. Karmio sūnus Acharas, kuris nusižengė 
pasiimdamas sunaikinti skirtus daiktus* ir todėl užtraukė nelaimę 
Izraeliui. * Etano sūnus Azarijas. 


Dovydo protėviai 


9 Hezronui gimę sūnūs buvo Jerahmėelis, Ramas ir Chelubajis.* 
10* Ramui gimė Aminadabas, o Aminadabui gimė Nahšonas, Ju- 
do sūnų vadas. !! Nahšonui gimė Salma, Salmai gimė Boazas, 


2,3-4,23 Kronikininkas deda Judo giminės kur kas išsamesnę už kitų giminių ge- 
nealogiją, nes jo dėmesio centre yra karalius Dovydas iš Judo giminės. Be 
to, Kronikininko amžiuje Dievo tautą sudarė bemaž vieni Judo žmonės — 
judėjai. 

2,7“... sunaikinti skirtus daiktus“: šventojo karo papročiu karo grobis turėjo 
būti “pašvęstas" sunaikinant. Šventojo karo paprotys draudė karo metu ką 
nors sau pasigrobti. 

29“... Chelubajis": Kalebo vardo variantas (žr. 18,42 eilutes), skirtingas nuo 
Chelub[o] (žr. 1 Kr 4,11). 

2,10-17 Tiesioginiai Dovydo protėviai. Panašus sąrašas duodamas Rut 4,19-23 
tekste. Abu sąrašai, nors ir nepriklausomi, bet turi bendrą šaltinį. 

1 Kr 2,12-31 


12 Boazui gimė Obedas, Obedui gimė Išajis. 13 Išajui gimė jo pir- 
magimis Eliabas, antras sūnus Aminadadas, trečias Šimea, 14 ket- 
virtas Netanelis, penktas Radajis, 15 šeštas Ozemas ir septintas 
Dovydas. 16 Jų seserys buvo Zeruja ir Abigailė. Zerujos sūnūs: 
Abišajis, Joabas ir Asahelis — trys. 17 Abigailė pagimdė Amasą. 
Amasos tėvas buvo Jeteris Išmaelitas. 


Kalebas 


18* Hezrono sūnus Kalebas turėjo vaikų iš savo žmonos Azu- 
bos ir Jerijotės. Jos sūnūs buvo šie: Ješeris, Šobabas ir Ardonas. 
19 Azubai mirus, Kalebas vedė Efratą, kuri pagimdė jam Hurą. 20 Hu- 
rui gimė Uris, o Uriui gimė Bezalelis. 

21 Po to Hezronas suėjo su Gileado tėvo Machiro dukterimi, 
kurią jis vedė, būdamas šešiasdešimties metų, ir ji pagimdė jam 
Segubą. 22 Segubui gimė Jairas, turėjęs dvidešimt tris miestus 
Gileado krašte. 23 Bet Gešuras ir Aramas atėmė iš jų Havot--Jairą, 
Kenatą su jiems pavaldžiomis gyvenvietėmis — šešiasdešimt miestų. 
Visi šie buvo Gileado tėvo Machiro palikuonys. 24 Po Hezrono mir- 
ties Kaleb-Efratoje, Hezrono žmona Abija pagimdė jam Tekoos tėvą 
Ašhurą. 


Jerahmėelis 


25* Hezrono pirmagimio sūnaus Jerahmėelio sūnūs: jo pirmagi- 
mis Ramas, Buna, Orenas, Ozemas ir Ahijas. 26 Jerahmėelis turėjo 
ir kitą žmoną, vardų Atara. Ji buvo Onamo motina. 27 Ramo, Je- 
rahmėelio pirmagimio, sūnūs: Maazas, Jaminas ir Ekeris. 2 Onamo 
sūnūs: Šamajis ir Jada. Šamajo sūnūs: Nadabas ir Abišuras. 29 Abi- 
šuro žmonos vardas buvo Abihailė; ji pagimdė jam Ahbaną ir Mo- 
lidą. 30 Nadabo sūnūs: Seledas ir Apajimas. Seledas mirė bevaikis, 
31 Apajimo sūnus Išis. Išio sūnus Šešanas. Šešano sūnus Akhlajis. 


2,18-24 Kalebo palikuonys. 1 Kr 4,15 tekste, kaip dažnai Penkiaknygėje (žr. Sk 
13,6; 14,6.30; 26,65 ir t.t.), Kalebas yra vadinamas Jefūnės sūnumi. Šiame 
tekste jis vadinamas Hezrono sūnumi turbūt dėl to, kad Kronikininko 
laikais Kalebo palikuonys buvo laikomi Hezrono klano dalimi. 

2,25-41 Jerahmėelitų klanas turėjo savo gyvenvietes Judo Negebe. Negebas yra 
pietinė Kanaano, arba Palestinos, dalis. 

1 Kr 2,32-55 


32Jados, Šamajo brolio, sūnūs: Jeteris ir Jonatanas. Jeteris mirė be- 
vaikis. 33 Jonatano sūnūs: Peletas ir Zaza. Šie buvo Jerahmėelio 
palikuonys. 

34 Šešanas sūnų neturėjo, tik dukteris. Bet Šešanas turėjo egip- 
tietį vergą, vardu Jarką. 35 Šešanas tad davė savo dukterį savo ver- 
gui Jarkai Žmona, ir ji pagimdė jam Atajį. 36 Atajui gimė Natanas, 
ir Natanui gimė Zabadas. 37 Zabadui gimė Eflalis, ir Eflaliu: gimė 
Obedas. 35 Obedui gimė Jehu'as, ir Jehu'ui gimė Azarijas. 39 Azari- 
jui gimė Helezas, ir Helezui gimė Eleasa. 40 Eleasai gimė Sismajis, 
ir Sismajui gimė Šalumas. *! Šalumui gimė Jekamijas, ir Jekamijui 
gimė Elišama. 

Antroji Kalebo genealogija 


42* Jerahmėelio brolio Kalebo sūnūs: jo pirmagimis Meša; jis 
buvo Zifo tėvas. Hebrono tėvo Marešos sūnūs. 4 Hebrono sūnūs: 
Korahas, Tapuahas, Rekemas ir Šema. + Šemai gimė Jorkeamo tė- 
vas Rahamas, ir Rekemui gimė Šamajis. 45 Šamajo sūnus Maonas. 
Maonui gimė Betzuras. ** Kalebo sugulovė Efa pagimdė Haraną, 
Mozą ir Gazezą. Haranui gimė Gazezas. *7 Jahdajo sūnūs: Rege- 
mas, Jotamas, Gešanas, Peletas, Efa ir Šaafas. 43 Kalebo sugulovė 
Maaka pagimdė Šeberį ir Tirhaną. 49 Ji pagimdė ir Šaafą, Mad- 
manos tėvą, bei Ševą, Machbenos ir Gibeos tėvą. Achsa buvo 
Kalebo duktė. 50* Šie buvo Kalebo palikuonys. 


Huras 


Huro, Efratos pirmagimio, sūnūs: Šobalas, Kirjat-Jearimų tė- 
vas, 51 Salma, Betliejaus tėvas, ir Harefas, Bet-Gaderio tėvas. 32 Šo- 
balo, Kirjat-Jearimų tėvo, sūnūs buvo Haroė, pusė Menuhotų, 53 ir 
Kirjat — Jearimų klanai: itritai, putitai, šumatitai ir mišraitai. Iš šių 
kilo zoratitai ir eštaolitai. 5* Salmos palikuonys: Betliejus, netofati- 
tai, Atrot-Bet-Joabas, pusė manatatitų, zoritai. 55 Taip pat ir raš- 
tininkų šeimos, gyvenusios Jabeze: tiratitai, šimeatitai ir sukatitai. 
Jie buvo kenitai, kilę iš Hamato, Rechabo tėvo namų. 


2,42-49 Šis tekstas yra Kalebo klano palikuonių sąrašas iš prieštremtinio laiko- 
tarpio. Kalebo klanas turėjo savo gyvenvietes pietinėje Judo dalyje. 

2,50-55 Huritų klanas turėjo savo gyvenvietes į pietus ir vakarus nuo Jeruzalės 
ir buvo giminingas Kalebo klanui. 

1 Kr 3,1-16 


DOVYDO NAMAI 


3 
Dovydo sūnūs 


1 Dovydo sūnūs, gimę jam Hebrone, buvo šie: pirmagimis 
Amnonas iš Ahinoamos Jezrėelietės; antras Danielis* iš Abigailės 
Karmelietės; 2 trečias Absalomas, Gešuro karaliaus Talmajo dukters 
Maakos sūnus; ketvirtas Adonijas, Hagitos sūnus; > penktas Šepati- 
jas iš Abitalės; šeštas Itreamas iš žmonos Eglos. * Šeši jam gimė 
Hebrone, kur jis karaliavo septynerius metus ir šešis mėnesius. O 
Jeruzalėje jis karaliavo trisdešimt trejus metus. 5 Jeruzalėje jam gi- 
mę buvo šie: Šimea,* Šobabas, Natanas ir Saliamonas — keturi iš 
Amielio* dukters Bat-Šuos;* 6 Ibharas, Elišama, Elifeletas, 7 Noga- 
has, Nefegas, Jafija, * Elišama, Eljada ir Elifeletas — devyni. 

3 Visi šie buvo Dovydo sūnūs, neskaitant sugulovių sūnų. Tama- 
ra buvo jų sesuo. 


Judo karaliai 


10 Saliamono palikuonys: Rehabeamas; jo sūnus Abijas, jo sū- 
nus Asa, jo sūnus Jehošafatas, !! jo sūnus Joramas, jo sūnus Aha- 
zijas, jo sūnus Joašas, 12 jo sūnus Amazijas, jo sūnus Azarijas, jo sū- 
nus Jotamas, 13 jo sūnus Ahazas, jo sūnus Hezekijas, jo sūnus Ma- 
nasas, 14 jo sūnus Amonas, jo sūnus Jošijas. 

15 Jošijo sūnūs: pirmagimis Johananas, antras Jehojakimas, tre- 
čias Zedekijas, ketvirtas Šalumas.* 16 Jehojakimo palikuonys: jo sū- 
nus Jehonijas, jo sūnus Zedekijas. 


3,1 “... Danielis": 2 Sam 3,3 tekste jis yra vadinamas Chileab(u). 

3,5“... Šimea": 2 Sam 5,14 tekste jis vadinamas Šamua; “... Amielio": 2 Sam 
11,3 jis vadinamas Eliamu; “... Bat-Šuos": Bat-Šebos vardo variantas. 

3,15 “... Šalumas": kitas Jehoahazo, Jošijo įpėdinio, vardas. Žr. Jer 22,11. 

— 1 Kr3,17-42 
Dovydo dinastija po tremties 


17* Kalinio Jehonijo sūnūs: jo sūnus Šealtielis, 1 Malchiramas, 
Pedajas, Šenazaras,* Jekamijas, Hošama ir Nedabijas. 19 Pedajo sūnūs: 
Zerubabelis* ir Šimejis. Zerubabelio sūnūs: Mešulamas ir Hananijas, 
— Šelomitė buvo jų sesuo; — 20 Hašuba, Ohelis, Berechijas, Hasadi- 
jas ir Jušab-Hesedas — penki. 2! Hananijo sūnūs Pelatijas; jo sūnus 
Ješajas, jo sūnus Refajas, jo sūnus Arnanas, jo sūnus Obadijas, jo 
sūnus Šekanijas. 22 Šekanijo sūnūs buvo Šemijas, Hatušas, Igalis, 
Barijahas, Nearijas ir Šafatas — šeši. 23 Nearijo sūnūs Elioenajis, 
Hizkijas ir Azrikamas — trys. 24 Elioenajo sūnūs: Hodavijas, Eljaši- 
bas, Pelajas, Akubas, Johananas, Delajas ir Ananis — septyni. 


PIETINĖS GIMINĖS 
4 
Judas, Šobalas 


1* Judo sūnūs: Perezas, Hezronas, Karmis, Huras ir Šobalas. 
2Šobalo sūnui Reajui gimė Jahatas, Jahatui gimė Ahumajis ir La- 
hadas. Šie buvo zoratitų klanai. 


3,17-24 Karaliaus Jehonijo palikuonys iki Kronikininko laikų. Skiriant vienai kar- 
tai dvidešimt penkerius metus, dešimt kartų tarp Jehonijo ir Aananio 
(paskutinio vardo sąraše), galėtume pastarojo gimtadienį datuoti 405 m. prieš 
Kristų. Šie duomenys yra svarbūs nustatant apytikrę Kronikininko veikalo 
datą. 

3,18 “... Šenazaras"': spėjama, kad jis yra Ezros knygos Šešbazaras (žr. (Ezd 
1,8.11; 5,14-17), Judo princas, kuris buvo žydas Judo provincijos valdyto- 
jas po Babilonijos tremties. Abu vardo variantai turbūt kilo iš babiloniško 
vardo “Sin-ab-ussar", kuris reiškia “ (Dieve) Sin, globok (mūsų) tėvą". 

3,19 “... Zerubabelis": čia vis vadinamas Pedajo sūnumi, nors kitur (žr. Ag 
1,12.14; 2,2.23; Ezd 3,2.8; 5,2; Neh 12,1) jis vadinamas Šealtielio sūnumi. 
Turbūt tai daroma todėl, kad jis buvo Šealtielio įpėdinis, tapdamas Dovydo 
namų galva. 

4,1-43 Judo ir Simeono giminių palikuonys. Įkvėptasis autorius padaro ge- 
nealoginę iškylą į žilą Judo ir Simeono giminių senovę (palygink su Joz 15 
ir 19 skyriais). Šios dvi giminės buvo labai artimos (žr. Pr 29,33.35). II- 
gainiui Simeono giminė ištirpo Judo giminėje. 

1 Kr 4,3-18 
Huras 


3 Etamo tėvo (sūnūs) buvo šie: Jezrėelis, Išma ir Idbašas. Jų 
sesers vardas buvo Hazelelponė, * Penuelis buvo Gedoro tėvas ir 
Ezeris Hušos tėvas. Šie buvo Huro sūnūs, Efratos pirmagimio, 
Betliejaus tėvo. 

Asšuras 


3 Tekoos tėvas Asšuras turėjo dvi žmonas: Helą ir Naarą. * Naa- 
ra pagimdė jam Ahuzamą, Heferį, Temenį ir Haahaštarį. Šie buvo 
Naaros sūnūs. 7 Helos sūnūs buvo šie: Zeretas, Izharas ir Etnanas. 
š Kozui gimė Anubas, Zobeba ir Harumo sūnaus Aharhelio klanai. 
9 Jabezas buvo labiau gerbiamas, negu jo broliai; jo motina pavadi- 
no jį Jabezu: “Kadangi, — ji tarė, — aš pagimdžiau jį skausme“. 
10 Jabezas šaukėsi į Izraelio Dievą: “Jeigu tu tikrai mane laimini, — 
jis tarė, — išplėsk mano žemes, tebūna tavo ranka su manimi, ap- 
saugok mane nuo žalos, neleisk nelaimei mane slėgti!" Ir Dievas 
davė, ko jis prašė. 


Kalebas 


11 Chelubui, Šuho broliui, gimė Mehiras, kuris buvo Eštono tė- 
vas. 12 Eštonui gimė Bet-Rafa, Pasehas ir Nahašo miesto tėvas Tehi- 
na. Šie buvo Rekos vyrai. 

13 Kenazo sūnūs: Otnielis ir Serajas, o Otnielio sūnūs: Hatatas 
ir Meonotajis. 14 Meonotajui gimė Ofra; o Serajui gimė Joabas, tė- 
vas Meistrų slėnio, (Ge-Harašimų), taip vadinamojo, nes jo žmonės 
buvo amatininkai. 

15 Jefūnės sūnaus Kalebo sūnūs: Iru'as, Ela ir Naamas; o Elos 
sūnus Kenazas. 

16 Jehalelelio sūnūs: Zifas, Zifa, Tirija ir Asarelis. 

7 Ezros sūnūs; Jeteris, Meredas, Eferis ir Jalonas. (Šie yra 
sūnūs faraono dukters Bitijos, kurią Meredas buvo vedęs.)* Ji pas- 
tojo ir pagimdė Mirjamą, Šamąjį ir Eštemoos tėvą Išbahą. 18 O jo 
judėja žmona pagimdė Gedoro tėvą Jeredą, Soko'o tėvą Heberį ir 
Zanoaho tėvą Jekutielį. 


4,17 Šis intarpas yra perkeltas iš tolesnės, t.y. 18-osios eilutės. 

1 Kr 4,19-40 


15 Hodijo žmonos, Nahamo sesers, sūnūs buvo tėvai garmitų 
Keilos ir maakatitų Eštemoos. 

20 Šimono sūnūs: Amnonas, Rina, Ben-Hananas ir Tilonas. 

Išio sūnūs: Zohetas ir Ben-Zohetas. 


Šela 
21 Judo sūnaus Šelos palikuonys: Eras, Lekos tėvas, Laada, 
Marešos tėvas, ir drobės gamintojų klanai Bet-Ašbeoje; 22 taip pat 
Jokimas ir Kozebos vyrai, ir Joašas, ir Sarafas, kurie nuėjo užku- 
riais į Moabą, bet sugrįžo į Lehemą. (Tie yra senovės įvykiai) 23 Šie 
buvo puodžiai ir gyveno Netajimuose ir Gederoje. Jie ten, dirbda- 
mi karaliui, turėjo buveinę. 


Simeonas 


24 Simeono sūnūs: Nemuelis, Jaminas, Jaribas, Zerahas, Šaulas, 
25 jo sūnus Šalumas, jo sūnus Mibsamas, jo sūnus Mišma. 26 Miš- 
mos sūnūs: jo sūnus Hamuelis, jo sūnus Zakuras, jo sūnus Šimejis. 
27 Šimejis turėjo šešiolika sūnų ir šešias dukteris, bet jo broliai ne- 
turėjo daug vaikų. Apskritai jų klanas nesidaugino kaip judėjai. 2š Jie 
gyveno Beer-Šeboje, Moladoje, Hazar-Šuale, 29 Bilhoja, Ezeme, 
Tolade, 30 Betuelyje, Hormoje, Ziklage, 31 Bet-Markabote, Hazar- 
-Susimuose, Bet-Birėje ir Šaarimuose. Šie buvo jų miestai, kol 
Dovydas tapo karaliumi, 32 O jų gyvenvietės buvo Etamas, Ainas, 
Rimonas, Tochenas ir Ašanas — penki miestai, 33 drauge su šiems 
miestams pavaldžiais aplinkiniais kaimais iki pat Baalo. Tokios bu- 
vo jų gyvenvietės. 

Įtraukti į jų kilmės sąrašą buvo: 34 Mešobabas, Jamlechas, Ama- 
zijo sūnus Joša, 35 Joelis, Asielio sūnaus Serajo sūnaus Josibijo sū- 
nus Jehu'as, 36 Elioenajis, Jaakoba, Ješohajas, Asajas, Adielis, Jesi- 
mielis, Benajas, 37 Šemajo sūnaus Šimrio sūnaus Jedajo sūnaus 
Alono sūnaus Šifio sūnus Ziza — 33 šie minimi vardais buvo savo 
šeimų vadai ir protėvių namuose; jų klanai labai išaugo. 39 Užtat, 
ieškodami savo kaimenėms ganyklų, jie kėlėsi Gedoro apylinkių 
link,* į rytinį slėnio galą. *0 Čia jie rado vešlių, gerų ganyklų; vie- 
ta buvo labai plati, rami ir taikinga. Pirmieji jos gyventojai priklausė 


4,39“... Gedor(o) apylinkių link“: graikiškajame vertime “Gerar (0) apylinkių 
link". 

hamitams. +! Šie Simeono giminės Žmonės, įtrauktieji į sąrašą var- 
dais, atsikėlė čia Judo karaliaus Hezekijo dienomis, užpuolė jų 
palapines ir ten užtiktus meunimus ir atsikratę jų iki šios dienos ap- 
sigyveno jų vietoje, nes ten jų kaimenėms buvo ganyklų. *2 O kai 
kurie jų — penki šimtai Simeono giminės vyrų — nukilo į Seiro 
kalnus, vedami Išio sūnų Pelatijo, Nearijo, Refajo ir Uzielio, 3 ir, 
sunaikinę išlikusius Amaleko bėglius, ten gyvena iki šios dienos. 


TRANSJORDANIJOS GIMINĖS 
5 
Reubenas 


1* Izraelio pirmagimio Reubeno sūnūs. [Jis buvo pirmagimis, 
bet, jam suteršus savo tėvo lovą,* jo pirmagimystė buvo atiduota Iz- 
raelio sūnaus Juozapo sūnums. Taigi jis kilmės sąraše nėra laikomas 
pirmagimiu. 2 Nors Judas tapo iškilus tarp brolių ir iš jo kilo valdo- 
vas, tačiau pirmagimystė priklausė Juozapui.) 3 Izraelio pirmagimio 
Reubeno sūnūs: Hanochas, Palu'as, Hezronas ir Karmis. Joelio pa- 
likuonys 

4 Joelio sūnūs: jo sūnus Šemajas, jo sūnus Gogas, jo sūnus Ši- 
mejis, 5 jo sūnus Mika, jo sūnus Reajas, jo sūnus Baalas, 6 jo sūnus 
Beera, — Asirijos karalius Tiglat-Pilneseras* jį išvarė į tremtį, — 
jis buvo Reubeno giminės vadas. 7 Jo giminaičiai, priklausę jo 
klanams, įtraukiant juos į kilmės sąrašus pagal jų palikuonis, buvo: 
galva Jeielis ir Zecharijas, š ir Joelio sūnaus Šemos sūnaus Azazo 
sūnus Bela. Reubeno giminės žmonės apsigyveno Aroeryje ir iki 
pakraščio šiapus Eufrato, nes jų galvijai buvo padaugėję Gileado 
krašte. 10 O Sauliaus dienomis jie kariavo prieš hagritus. Juos nu- 
galėję jie užėmė jų palapines visoje srityje į rytus nuo Gileado. 


5,1-26 Reubeno, Gado giminių ir pusės Manaso giminės palikuonys į rytus nuo 
Jordano upės. 

5,1“... jam suteršus savo tėvo lovą": Reubenas suėjo su tėvo antrine žmona | 
Bilha. ' 

5,6 “... Tiglat-Pilneseras": skirtingai rašomas Tiglat-Pilesero III vardas. 

Gadas 


11 Šalia jų Bašano krašte iki pat Salekos gyveno Gado sūnūs: 
12Joelis — galva, Šafamas — pavaduotojas, Janajis ir Šafatas 
Bašane. 13 O jų giminaičiai pagal klanus: Michaelis, Mešulamas, Še- 
ba, Jorajis, Jakanas, Zia ir Eberis — septyni. 14 Šie buvo Buzo sū- 
naus Jehdo'o sūnaus Ješišajo sūnaus Michaelio sūnaus Gileado sū- 
naus Jaroaho sūnaus Hurio Abihailo sūnūs. 15 Gunio sūnaus Ab- 
dielio sūnus Ahis buvo jų klano galva, 16 ir jie gyveno Gileade, 
Bašane bei jam pavaldžiose vietose ir visose Šarono ganyklose iki 
jų ribų. 17 Visi jie buvo įtraukti į kilmės sąrašus Judo karaliaus Jo- 
tamo dienomis ir Izraelio karaliaus Jeroboamo dienomis. 

18* Reubeno giminė, Gado giminė ir pusė Manaso giminės tu- 
rėjo narsių kareivių, pajėgių nešioti skydą ir kalaviją, įtempti 
lanką, apmokytų karui — keturiasdešimt keturis tūkstančius septy- 
nis šimtus šešiasdešimt, tinkamų karo tarnybai. 1? Jie kariavo su 
hagritais — Jeturu, Nafišu ir Nodabu. 20 Prieš juos jie buvo per- 
galingi. Hagritai ir visi su jais buvusieji buvo atiduoti jiems į rankas, 
nes jie mūšyje šaukėsi Dievo, ir jis išklausė jų, nes jie pasitikėjo juo. 
21 Kartu su šimtu tūkstančių belaisvių jie paėmė ir jų galvijus: 
penkiasdešimt tūkstančių jų kupranugarių, du šimtus penkiasdešimt 
tūkstančių avių ir du tūkstančius asilų. 22 Daug buvo kritę ir mūšy- 
je, nes tai buvo Dievo karas. Jie likosi gyventi jų žemėje iki tremties. 


Pusė Manaso giminės 


23 Pusės Manaso giminės palikuonys gyveno krašte nuo Bašano 
iki Baal-Hermono, Seniro ir Hermono kalno. Jie buvo labai 
gausūs. 24 Jų klanų galvos buvo šie: Eferis, Išis, Elielis, Azrielis, 
Jeremijas, Hodavijas ir Jahdielis — narsūs kareiviai, garsūs vyrai, 
savo klanų galvos. 25 Bet jie nusižengė savo protėvių Dievui ir kekša- 
vo su dievais krašto tautų, kurias Dievas buvo prieš juos išnaikinęs. 


5,18-22 Šiame pasakojime apie rytinių giminių karus Dievo tautos didybė 
išreiškiama karine galybe. 

26 Užtat Izraelio Dievas sukurstė Asirijos karaliaus Pulo dvasią* — 
Asirijos karaliaus Tilgat-Pilnesero dvasią — ir ištrėmė juos, bū- 
tent: Reubeno giminę, Gado giminę ir pusę Manaso giminės, nu- 
varydamas juos į Halahą, Haborą, Harą ir prie Gozano upės, kur 
jie pasiliko iki šios dienos. 


LEVIO GIMINĖ 
Vyriausiųjų kunigų kilmė 


27* Levio sūnūs: Geršomas, Kohatas ir Meraris. 2 Kohato sū- 
nūs: Amramas, Izharas, Hebronas ir Uzielis. ?? Amramo sūnūs: 
Aaronas, Mozė ir Mirjama. Aarono sūnūs: Nadabas, Abihu'as, Elea- 
zaras ir Itamaras. 30* Eleazarui gimė Finehas, Finehui gimė Abišua, 
31 Abišuai gimė Bukis, Bukiui gimė Uzis, 32 Uziui gimė Zerahijas, 
Zerahijui gimė Merajotas, 33 Merajotui gimė Amarijas, Amarijui 
gimė Ahitubas, 34 Ahitubui gimė Zadokas, Zadokui gimė Ahi- 
maazas, 3 Ahimaazui gimė Azarijas, Azarijui gimė Johananas 36 ir 
Johananui Azarijas, tarnavęs kunigu Namuose, kuriuos Saliamonas 
pastatė Jeruzalėje. 37 Azarijui gimė Amarijas, Amarijui gimė Ahi- 
tubas, 3 Ahitubui gimė Zadokas, Zadokui gimė Šalumas, 39 Šalu- 
mui gimė Hilkijas, Hilkijui gimė Azarijas, 40 Azarijui gimė Sera- 
jas, Serajui gimė Jehozadakas; *! Jehozadakas išėjo į tremtį, kai 
VIEŠPATS per Nebukadnezarą išsiuntė Judą ir Jeruzalę į tremtį. 


5,26 “... Pulo dvasią": Asirijos karaliaus Tiglat-Pilesero titulas. Jis valdė Asiri- 
ją 745. 727 m. prieš Kristų. 

5,27-6,66 Levio giminė. Sąraše skiriama ypatingas dėmesys Levio sūnui Koha- 
tui, nes iš jo kilo aaroniškieji kunigai (1 Kr 28-41) ir vadovaujančioji Šven- 
tyklos giesmininkų grupė (1 Kr 6,18-23). 

5,30-41 Ikitremtinių kunigų kilmės sąrašas. Panašus, bet trumpesnis, sąrašas 
šiek tiek skirtingas duodamas Ezd 7,1-5 skaitinyje. 

6 
Levio giminės kilmė 


1* Levio sūnūs: Geršomas, Kohatas ir Meraris. 2 Geršomo 
sūnų vardai yra šie: Libnis ir Šimejis. 3 Kohato sūnūs: Amramas, 
Izharas, Hebronas ir Uzielis. * Merario sūnūs: Mahlis ir Mušis. 

Tie buvo Levio giminės klanai pagal jų protėvius. 

5 Geršomo: jo sūnus Libnis, jo sūnus Jahatas, jo sūnus Zima, 
6jo sūnus Joahas, jo sūnus Ido'as, jo sūnus Zerahas, jo sūnus Jeate- 
rajis. 

7 Kohato palikuonys buvo: jo sūnus Aminadabas, jo sūnus 
Korahas, jo sūnus Asiras, š jo sūnus Elkana, jo sūnus Ebjasafas, jo 
sūnus Asiras, ? jo sūnus Tahatas, jo sūnus Urielis, jo sūnus Uzijas 
ir jo sūnus Šaulas. 19 Elkanos sūnūs: Amasajis ir Ahimotas; !! jo 
sūnus Elkana, jo sūnus Zofajis, jo sūnus Nahatas, 12 jo sūnus Elia- 
bas, jo sūnus Jerohamas, jo sūnus Elkana. 15 Samuelio sūnūs: jo 
pirmagimis Joelis ir jo antrasis Abijas. 

14 Merario palikuonys buvo: Mahlis, jo sūnus Libnis, jo sūnus 
Šimejis, jo sūnus Uza, 15 jo sūnus Šimea, jo sūnus Hagijas ir jo 
sūnus Asajas. 


Giesmininkai 


16* Šie yra vyrai, Dovydo paskirti vadovauti giesmės tarnybai 
VIEŠPATIES Namuose nuo to laiko, kai Skrynia rado ten nuolati- 
nę buveinę. 17 Kol Saliamonas statė VIEŠPATIES Namus Jeruzalė- 
je, jie tarnavo giesme prieš Padangtę Susitikimo palapinėje, atlik- 


6,1-66 Levitų kilmės sąrašas — knyga. Levitai buvo kadaise karinga giminė (žr. 
Pr 49,5-7). Ji tapo kunigišku luomu Izraelio tautoje (žr. Įst 33,8-10; Ts 17,9- 
13; 18,19). Levitai, kilę iš Zadoko šeimos, davė vyriausiuosius kunigus (žr. 
8-ąją eilutę; palygink 2 Sam 8,17). Čia jų kilmės sąrašas baigiasi Babiloni- 
jos tremtimi (palygink Pr 46,11; Iš 6,18-19; Sk 26,59-60). 

6,16-32 Levitų choro tarnybos kilmė potremtinėje Šventykloje Kronikininko 
dienomis čia susiejama su Dovydu, panašiai kaip visi Penkiaknygės įstaty- 
mai susiejami su Moze. Giesmininkai Hemanas, Korahas, Asafas ir Etanas 
buvo žymūs chorvedžiai. Žr. Pss 73-83; 88-89. 

6,16-48 Aaroniškieji levitai pirmavo Šventyklos tarnyboje. Kiti levitai atliko pa- 
galbinę tarnybą, pavyzdžiui, giedojimą, rūpinosi tvarka ir pan. 

dami savo pareigas, kaip buvo jiems nustatyta. 18 Paskirtieji vado- 
vauti, tarnavę drauge su savo sūnumis, buvo šie: 

iš Kohato sūnų: giesmininkas Hemanas, sūnus Joelio, sūnus Sa- 
muelio, 19 sūnus Elkanos, sūnus Jerohamo, sūnus Elielio, sūnus 
Toaho, 20 sūnus Zufo, sūnus Elkanos, sūnus Mahato, sūnus Amasajo, 
2i sūnus Elkanos, sūnus Joelio, sūnus Azarijo, sūnus Zetanijo, 22 sū- 
nus Tahato, sūnus Asiro, sūnus Ebjasafo, sūnus Koraho, 23 sūnus 
Izharo, sūnus Kohato, sūnus Levio, sūnus Izraelio. 

24 Jo giminaitis Asafas, stovėjęs jo dešinėje, būtent Asafas, 
sūnus Berechijo, sūnus Šimeos, 25 sūnus Michaelio, sūnus Baasejo, 
sūnus Malchijo, 26 sūnus Etnio, sūnus Zeraho, sūnus Adajo, 27 sū- 
nus Etano, sūnus Zimos, sūnus Šimejo, 28 sūnus Jahato, sūnus 
Geršomo, sūnus Levio. 

29 Sūnūs jų brolio Merario, stovėję kairėje buvo: Etanas, sūnus 
Kišio, sūnus Abdio, sūnus Malucho, 30 sūnus Hašabijo, sūnus 
Amazijo, sūnus Hilkijo, 31 sūnus Amzio, sūnus Banio, sūnus Še- 
mero, 32 sūnus Mahlio, sūnus Mušio, sūnus Merario, sūnus Levio. 


Kiti levitai 


33 O jų broliai levitai buvo paskirti visai kitai Padangtės — Die- 
vo Namų tarnybai. *4 Betgi Aaronas ir jo sūnūs atnašavo aukas ant 
deginamųjų aukų aukuro bei ant smilkalų aukuro, eidami Šventų 
šventosios tarnybą, darydami atlyginimą už Izraelį pagal visa, ką 
Dievo tarnas Mozė buvo įsakęs. 35 Aarono sūnūs buvo šie: jo sūnus 
Eleazaras, jo sūnus Finehas, so sūnus Abišua, 36 jo sūnus Bukis, jo 
sūnus Uzis, jo sūnus Zerahijas, 37 jo sūnus Merajotas, jo sūnus 
Amarijas, jo sūnus Ahitubas, 3 jo sūnus Zadokas, jo sūnus Ahi- 
maazas. 


Aaronitų gyvenvietės 


39* Šios buvo vietovės pagal jų gyvenvietes jiems skirtoje 
žemėje: Kohato klanų Aarono palikuonims — jiems teko pirmasis 
burtų metimas — 40 buvo paskirta Judo krašte Hebronas ir aplinki- 
nės ganyklos, *1 0 miesto laukai ir jam priklausantys kaimai buvo 
duoti Jefūnės sūnui Kalebui. * Aarono palikuonims buvo paskirti 
prieglaudos miestai: Hebronas ir Libna su ganyklomis, Jatiras ir 
Eštemoa su ganyklomis, 3 Hilenas su ganyklomis, Debiras su 


6,39-66 Apie levitų teises jiems paskirtuose miestuose žr. Joz 21,1 paaiškinimą. 

ganyklomis, + Ašanas su ganyklomis ir Bet-Šemešas su ganyk- 
lomis. 45 Taip pat ir iš Benjamino giminės buvo paskirta Geba su 
ganyklomis, Alametas su ganyklomis ir Anatotas su ganyklomis. Iš 
viso per visus klanus jie turėjo trylika miestų. 


Kitų levitų miestai 


46 Kitiems Kohato palikuonims buvo duota burtų keliu dešimt 
miestų iš Efraimo giminės, iš Dano giminės ir iš pusės Manaso 
giminės. *7 Geršomo palikuonims pagal jų klanus buvo skirta tryli- 
ka miestų iš Issacharo, Ašero, Naftalio ir Manaso Bašane giminių. 
43 Merario palikuonims pagal jų klanus buvo skirta dvylika miestų 
iš Reubeno, Gado ir Zebuluno giminių. * Taip izraeliečiai davė Ievi- 
tams ir miestus, ir ganyklas. 50 Jie davė jiems burtų keliu miestus, 
minimus vardais, iš Judo giminės, taip pat ir iš Simeono giminės, 
ir iš Benjamino giminės. 

51 Ir Efraimo giminės miestai buvo priskirti kai kurių Kohato 
palikuonių klanų žemei. 32 Jiems buvo duoti prieglaudos miestai: 
Šechemas su ganyklomis Efraimo aukštumose, Gezeris su ganyk- 
lomis, 53 Jokmeamas su ganyklomis, Bet-Horonas su ganyklomis, 
54 Aijalonas su ganyklomis ir Gat-Rimonas su ganyklomis, 55 0 iš 
pusės Manaso giminės: Aneras su ganyklomis, Bileamas su ganyk- 
lomis. Tiek buvo duota likusiems Kohato palikuonių klanams. 

36 Geršomo palikuonims iš pusės Manaso giminės: Golanas Ba- 
šane su ganyklomis ir Aštarotas su ganyklomis; 57 iš Issacharo gi- 
minės: Kedešas su ganyklomis, Deberatas su ganyklomis, 53 Ramo- 
tas su ganyklomis ir Anemas su ganyklomis; 59 iš Ašero giminės: 
Mašalas su ganyklomis, Abdonas su ganyklomis, 60 Hukokas su 
ganyklomis ir Rehobas su ganyklomis; 6! iš Naftalio giminės: Ke- 
dešas Galilėjoje su ganyklomis, Hamonas su ganyklomis ir Kirja- 
taimai su ganyklomis. 

62 Likusiems Merario palikuonims iš Zebuluno giminės: 
Rimono'as su ganyklomis, Taboras su ganyklomis 63 ir anapus Jorda- 
no nuo Jericho, rytinėjo Jordano pusėje, iš Reubeno giminės: Be- 
zeris stepėje su ganyklomis, Jahza su ganyklomis, 64 Kedemotas su 
ganyklomis ir Mefaatas su ganyklomis 65 ir iš Gado giminės: Ramo- 
tai Gileade su ganyklomis, Mahanajimai su ganyklomis, 6 Hešbonas 
su ganyklomis ir Jazeris su ganyklomis. 


415 


1 Kr 7,1-12 
ŠIAURINĖS GIMINĖS 


7 
Issacharo palikuonys 


I* Issacharo sūnūs: Tola, Pua, Jašubas ir Šimronas — keturi. 2 To- 
los sūnūs buvo Uzis, Refajas, Jerielis, Jahmajis, Ibsamas ir Šemue- 
lis — savo Tolos klanų galvos, narsūs savo kartų kareiviai. Dovydo 
dienomis jų buvo suskaičiuota dvidešimt du tūkstančiai šeši šimtai. 
3Uzio sūnus buvo Izrahijas. O Izrahijo sūnūs buvo Michaelis, 
Obadijas, Joelis ir Išijas — penki. Visi jie buvo klanų galvos. + Su 
jais, pagal jų kartas ir protėvių namus, buvo trisdešimt šeši tūks- 
tančiai kareivių gretose, nes jie turėjo daug žmonų ir sūnų. 5 Jų gi- 
minaičių, priklausančių visiems Issacharo klanams, iš viso buvo 
aštuoniasdešimt septyni tūkstančiai į kilmės sąrašą įtrauktų narsių 
kareivių. 


Benjamino palikuonys 


6 Benjamino* sūnūs: Bela, Becheris ir Jediaelis — trys. 7 Be- 
los sūnūs buvo Ezbonas, Uzis, Uzielis, Jerimotas ir Iris — penki. 
Jie buvo savo protėvių namų galvos ir narsūs kareiviai. Į jų kilmės 
sąrašus buvo įtraukti dvidešimt du tūkstančiai trisdešimt keturi. *Be- 
cherio sūnūs buvo Zemira, Joašas, Eliezeris, Elioenajis, Omris, 
Jeremotas, Abijas, Anatotas ir Alemetas. Visi jie buvo Becherio 
sūnūs. ? Į jų kilmės sąrašus buvo įtraukti pagal jų klanus, kaip pro- 
tėvių namų galvos, narsūs vyrai, dvidešimt tūkstančių du šimtai. 
10Jediaelio sūnus buvo Bilhanas, o Bilhano sūnūs: Jeušas, Benjami- 
nas, Ehudas, Chenaana, Zetanas, Taršišas ir Ahišaharas. !! Visi šie 
buvo Jediaelio sūnūs, jų klanų galvos, narsūs kareiviai — sep- 
tyniolika tūkstančių, tinkami karo tarnybai... 12 Šupimas ir Hupi- 
mas buvo Iro sūnūs; Hušimas buvo Ahero sūnus. 


7,1-40 Šio skyriaus duomenys buvo paimti iš įvairių šaltinių, kurie nėra žinomi. 
Skaičiai, susiję su Issacharo, Benjamino ir Ašero giminėmis, rodo į duome- 
nis, paimtus iš nūdien nežinomų gyventojų surašymų. Žr. Sk 1 ir 26 
skyrius. 

7,6-12 Benjamino giminės kilmės sąrašas pasirodo ir tolesniame skyriuje. Žr. 1 
Kr 8. Požiūris yra skirtingas: klanai rikiuojami pagal gyvenamąsias vietas. 

Naftalio palikuonys 


13 Nafialio sūnūs: Jahzielis, Gunis, Jezeris ir Šalumas. Jie bu- 
vo Bilhos palikuonys. 


Manaso palikuonys 


14 Manaso sūnūs: Asrielis, kurį jam pagimdė sugulovė aramė- 
ja; ji pagimdė Gileado tėvą Machirą. 15 Machiras paėmė žmonas 
Hupimui ir Šupimui, o jo sesers vardas buvo Maaka. 

Antrojo sūnaus vardas buvo Zelofehadas, bet Zelofehadas 
turėjo tik dukteris. 16 Machiro žmona Maaka pagimdė sūnų, kurį ji 
pavadino Perešo vardu; jo brolio vardas buvo Šerešas, kurio sūnūs 
buvo Ulamas ir Rakemas. 17 Ulamo sūnus buvo Bedanas. Šie buvo 
Manaso sūnaus Machiro sūnaus Gileado palikuonys. 1š O jo sesuo 
Hamolecheta pagimdė Išhodą, Abiezerį ir Mahlą. 19 Šemidos sūnūs 
buvo Ahjanas, Šechemas, Likhis ir Aniamas. 


Efraimo palikuonys 


20 Efraimo sūnūs: Šutelahas, jo sūnus Beredas, jo sūnus Taha- 
tas, jo sūnus Eleada, jo sūnus Tahatas, 2! jo sūnus Zabadas, jo sū- 
nūs Šutelahas ir Ezeris, ir Eleadas, kuriuos Gato vyrai — vietiniai 
gyventojai — užmušė, nes jie buvo nuėję pagrobti jų galvijų. 22 Ef- 
raimas, jų tėvas, raudojo daug dienų, ir jo broliai atėjo jo paguosti. 
23 Jis suėjo su savo žmona, ji pastojo ir pagimdė sūnų; jis pavadi- 
no jį vardu Berija,* nes nelaimė buvo užgulusi jo namus. 24 Jis 
turėjo dukterį Šeerą; ji pastatė ir aukštutinį bei žemutinį Bet-Ho- 
foną, ir Uzen-Šeerą. 25 Jo sūnus Refahas, jo sūnus Rešefas, jo sūnus 
Telahas, jo sūnus Tahanas, 26 jo sūnus Ladanas, jo sūnus Amihudas, 
jo sūnus Elišama, 27 jo sūnus Nunas, jo sūnus Jozuė. 

28 Jų nuosavybė ir gyvenvietės buvo Bet-Elis ir jam pavaldūs 
miestai — rytų link Naaranas, o vakarų link Gezeris ir jam pavaldūs 
miestai, Šechemas ir jam pavaldūs miestai iki pat Ajos ir jai 
pavaldžių miestų. 29 Be to, palei Manaso giminės ribas Bet-Šanas 
ir jam pavaldūs miestai, Taanachas ir jam pavaldūs miestai bei Do- 
ras ir jam pavaldūs miestai. Šiuose gyveno Izraelio sūnaus Juozapo 
sūnūs. 


7,23 “... Berija": vardas siejamas su žodžiu “bera'ah", t.y. “nelaimėje". 

Ašero palikuonys 


30 Ašero sūnūs: Imna, Išva, Išvis, Berija ir jų sesuo Seraha. 
31 Berijos sūnūs Heberis ir Malchielis, kuris buvo Birzaito tėvas. 
32 Heberui gimė Jafletas, Šomeras, Hotamas ir jų sesuo Šua. 33 Jaf- 
leto sūnūs: Pasachas, Bimhalas ir Ašvatas. Šie yra Jafleto sūnūs. 
34Šemero sūnūs: Ahia, Rohga, Jehuba ir Aramas. 35 Jo brolio Hele- 
mo sūnūs: Zofahas, Imna, Šelešas ir Amalis. 35 Zofaho sūnūs: Sua- 
has, Harneferis, Šualis, Beris, Imra, 37 Bezeris, Hodas, Šama, Šilša, 
Itranas ir Beera. 33 Jeterio sūnūs: Jefūnė, Pispa ir Ara. 3? Ulos sūnūs: 
Arahas, Hanielis ir Rizija. *0 Visi jie buvo Ašero vyrai, klanų galvos, 
rinktiniai narsūs kareiviai, vadų galvos. Skaičius vyrų, įtrauktų į 
kilmės sąrašą karo tarnybai, buvo dvidešimt šeši tūkstančiai. 


BENJAMINAS IR JERUZALĖ 
8 
Benjamino kilmės įrašas 

1* Benjaminui gimė jo pirmagimis Bela, antras sūnus Ašbelis, 
trečias Aharahas, 2 ketvirtas Noha ir penktas Rafa. 3 Bela turėjo 
sūnų: Adarą, Gerą, Ahihudą, * Abišuą, Naamaną, Ahoahą, 5 Gerą, 
Sefufaną ir Huramą. 

Geboje 
6 Šie buvo Ehudo sūnūs. Jie buvo Gebos gyventojų klanų gal- 


vos ir buvo ištremti į Manahatą: 7 Naamanas, Ahijas ir Gera, tai yra 
Heglamas, kuriam gimė Uza ir Ahihudas. 


8,1-40 Antras ir skirtingas Banjamino giminės kilmės sąrašas. Čia skiriamas 
ypatingas dėmesys Sauliaus klanui (žr. 33-40 eilutes). Saulius, nors Kroni- 
kininko ir nemėgstamas (žr. 1 Kr 10,13-14), buvo pirmas Izraelio karalius 
ir Dovydo pirmtakūnas. 

1 Kr 8,8-35 
Moabe 


š Šaharajimui gimė sūnų Moabo lygumoje po to, kai jis atlei- 
do savo žmonas Hušimą ir Baarą. * Iš žmonos Hodešos jam gimė 
sūnūs: Jobabas, Zibja, Meša, Malkamas, 19 Jeuzas, Sachja ir Mir- 
ma. Šie buvo jo sūnūs, klanų galvos. 


Ono'e, Lode ir Aijalone 


1! Ir iš Hušimos jam gimė Ahitubas ir Elpaalis. 12 Elpaalio sū- 
nūs: Eberas, Mišamas, Šemedas, — jis pastatė Ono'ą ir Lodą su jam 
pavaldžiais miestais, — 13 Beriją ir Šėmą, — jie buvo Aijalono 
gyventojų klanų vadai, privertę bėgti Gato gyventojus, — 14 Ahio'ą, 
Šašaką ir Jeremotą. 

15 Zebadijas, Aradas, Ederis, 16 Michaelis, Išpa ir Joha buvo 
Berijos sūnūs. 

17 Zebedijas, Mešulamas, Hizkis, Haberas, 18 Išmerajis, Izlija ir 
Jobabas buvo Elpaalio sūnūs. 

19 Jakimas, Zichris, Zabdis, 20 Elienajis, Ziletajis, Elielis, 21 Ada- 
jas, Berajas ir Šimratas buvo Šimejo sūnūs. 

22 Išpanas, Eberas, Elielis, 2 Abdonas, Zichrism Hananas, 24 Ha- 
nanijas, Elamas, Antotijas, 25 Ifdejas ir Penuelis buvo Šašako 
sūnūs. 

26 Šamšerajis, Šeharijas, Atalijas, 27 Jaarešijas, Elijas ir Zichris 
buvo Jerohamo sūnūs. 

28 Šie buvo klanų galvos — vadai savo kartų. Šie gyveno 
Jeruzalėje. 


Gibeone 


2 Gibeone gyveno Gibeono įkūrėjas Jeielis. Jo žmonos vardas 
buvo Maaka. 30 Jo pirmagimis sūnus buvo Abdonas, po to Zuras, 
Kišas, Baalas, Nadabas, 31 Gedoras, Ahio'as, Zecheris 32ir Miklotas, 
kuriam gimė Šimea. Ir šie taip pat gyveno šalia savo giminių Je- 
ruzalėje, kartu su giminėmis. 


Sauliaus klanas 


33 Nerui gimė Kišas, Kišui Saulius, Sauliui Jonatanas, Malchi- 
šua, Abinadabas ir Eš-Baalas. 34 Jonatano sūnus buvo Merib-Baa- 
las, o Merib-Baalui gimė Mika. 35 Mikos sūnūs: Pitonas, Melechas, 

Tarea ir Ahazas. 36 Ahazui gimė Jehoada; Jehoadai gimė Alemetas, 
Azmavetas ir Zimris; Zimriui gimė Moza. 37 Mozai gimė Binea; jo 
sūnus buvo Rafa, jo sūnus Eleasa, jo sūnus Azelis. 33 Azelis turėjo 
šešis sūnus, jų vardai yra šie: Azrikamas, Bocheru'as, Išmaelis, 
Šearijas, Obadijas ir Hananas. Šie visi buvo Azelio sūnūs. 

39 Jo brolio Ešeko sūnūs: Ulamas, jo pirmagimis, antras Jeušas 
ir trečias Elifetas. *0 Ulamo palikuonys buvo narsūs kareiviai, 
lankininkai, turėjo daug vaikų ir vaikaičių — šimtą penkiasdešimt. 
Visi šie buvo Benjamino giminės žmonės. 


9 
Jeruzalė — šventasis Izraelio miestas 


1* Taip visas Izraelis buvo įtrauktas į kilmės sąrašus, kurie bu- 
vo užrašyti į Izraelio Karalių knygą. Ir Judo gyventojai buvo 
ištremti į Babiloniją už neištikimybę. 

2 Pirmieji, sugrįžę į savo nuosavybę vėl kurtis savo miestuose, 
buvo paprasti izraeliečiai, kunigai, levitai ir Šventyklos tarnai. 3 Kai 
kurie iš Judo giminės palikuonių, kai kurie iš Benjamino giminės 
palikuonių ir kai kurie iš Efraimo bei Manaso giminių palikuonių 
apsigyveno Jeruzalėje. 


Iš Judo giminės 


4 Utajis, sūnus Amihudo, sūnus Omrio, sūnus Imrio, sūnus 
Banio, — vienas iš Judo sūnaus Perezo sūnų. 5 Iš šelaniečių buvo 
pirmagimis Asajas ir jo sūnūs. 6 Iš Zeraho palikuonių buvo Jeuelis 
ir jų giminaičiai, šeši šimtai devyniasdešimt. 

Iš Benjamino giminės 

7Iš Benjamino giminės palikuonių: Salu'as, sūnus Mešulamo, 
sūnus Hodavijo, sūnus Hasenuos; š Ibnejas, sūnus Jerohamo; Ela, 
sūnus Uzio, sūnus Mikrio; ir Mešulamas, sūnus Šefatijo, sūnus 
Reuelio, sūnus Ibnijo; ? ir jų giminaičiai pagal jų šeimas, devyni 
šimtai penkiasdešimt šeši. Visi šie vyrai buvo savo klanų galvos. 


9,1-34 Jeruzalės gyventojai po Babilonijos tremties. Panašus sąrašas su daugeliu 
skirtingų vardų yra Nehemijo knygoje (žr. Neh 11,3-24). 

1 Kr 9,10-23 
Iš kunigų 


10 Iš kunigų: Jedajas, Jehojaribas, Jachinas, !! ir Azarijas, sūnus 
Hilkijo, sūnus Zadoko, sūnus Merajoto, sūnus Ahitubo, vyriausias 
Dievo Namų pareigūnas; !2ir Adajas, sūnus Jerohamo, sūnus 
Pašhuro, sūnus Malchijo ir Maasajis, sūnus Adielio, sūnus Jah- 
seros, sūnus Mešulamo, sūnus Mešilemito, sūnus Imerio; 13 be to, 
jų giminaičiai, klanų galvos, tūkstantis septyni šimtai šešiasdešimt, 
stiprūs atlikti Dievo Namų tarnybos darbus. 


Iš levitų 


14 Iš levitų: Šemajas, sūnus Hasšubo, sūnus Azrikamo, sūnus 
Hašabijo — vienas iš Merario sūnų; !5 ir Bakbakaras, Herešas, Ga- 
lalas, ir Matanija, sūnus Mikos, sūnus Zichrio, sūnus Asafo, 16 ir 
Obadijas, sūnus Šemajo, sūnus Galalo, sūnus Jedutuno, ir Berachi- 
jas, sūnus Asos, sūnus Elkanos, gyvenusio netofatiečių kaimuose. 


Vartų sargai 


17* Vartų sargai buvo: Šalumas, Akubas, Talmonas, Ahimanas; 
jų giminaitis Šalumas buvo galva !š iki šiol Karaliaus vartuose ry- 
tų pusėje. Šie buvo levitų stovyklos vartų sargai. 

19 Šalumas, sūnus Korės, sūnus Ebjasafo, sūnus Koraho, ir jo 
klano giminaičiai — Koraho žmonės — turėjo jiems skirtą pareigą 
būti Padangtės slenksčio sargais, kaip jų protėviai buvo sargais įėji- 
mo į VIEŠPATIES stovyklą. 29 Seniau Eleazaro sūnus Finehas bu- 
vo jų vadas — tebūna su juo VIEŠPATS! 2! Mešelemijo sūnus 
Zecharijas buvo sargas prie įėjimo į Susitikimo palapinę. 22 Iš viso 
išrinktų vartų sargais prie slenksčių buvo du šimtai dvylika. Jie bu- 
vo įtraukti į kilmės sąrašus savo kaimuose. Dovydas ir regėtojas 
Samuelis patvirtino juos atsakingai tarnybai. 3 Taigi jie ir jų pa- 
likuonys, būdami sargais, sergėjo VIEŠPATIES Namų vartus, tai yra 


9,17-34 Šiame skaitinyje teigiama, kad Dovydas, Samuelio padedamas, nustatė 
Šventyklos apeigas ir jos darbuotojų pareigas, galiojusias ir po Babilonijos 
tremties. Dovydas Šventyklos nepastatė (žr. 1 Kar 6-7). Jo valdymo laikais 
buvo naudojama Susitikimo palapinė — Padangtė. Taigi iš tikrųjų Dovydas 
tvarkė Padangtės apeigas ir jos darbuotojų pareigas. 

Padangtės namus. 24 Vartų sargai buvo pastatyti prie visų keturių 
šonų — rytų, vakarų, šiaurės ir pietų. 25 Jų giminaičiai, gyvenę 
kaimuose, buvo įpareigoti padėti jiems kartkartėmis septynias die- 
nas, 26 tuo tarpu keturi vyriausieji vartų sargai budėjo nuolat. Šie 
buvo levitai ir buvo atsakingi už Dievo Namų kambarius bei tur- 
tus. 27 Naktį jie praleisdavo Dievo Namų aplinkoje, nes jie buvo at- 
sakingi už sargybą ir turėjo pareigą juos kas rytą atidaryti. 

28 Vieni iš jų buvo atsakingi už apeiginius reikmenis, nes jie 
turėdavo juos suskaičiuoti, kai jie būdavo atnešami ir išnešami. 
2Kiti iš jų buvo paskirti rūpintis baldais, visais šventaisiais reikme- 
nimis, ir rinktiniais miltais, vynu, smilkalais bei kvepalais. 30 Kai 
kurie iš kunigų klano paruošė kvepalų mišinį. 31 Matitijas, vienas 
iš levitų, — jis buvo Šalumo Korahito pirmagimis, — buvo at- 
sakingas už plokštainių kepimą. 32 Kai kurie ir iš Kohato giminaičių 
buvo atsakingi kas šabą už artumo duonos išdėliojimą eilėmis. 


Giesmininkai 


33 Be to, šie buvo giesmininkai, levitų klanų galvos. Jie gyveno 
šventyklos kambariuose, laisvi nuo kitos tarnybos, nes jie ėjo 
pareigas dieną ir naktį. 34 Šie buvo levitų klanų galvos pagal jų pa- 
likuonis; jie gyveno Jeruzalėje. 


B. DOVYDO ISTORIJA 
Sauliaus kilmės sąrašas 


35* Gibeone gyveno Gibeono įkūrėjas Jeielis. Jo žmonos var- 
das buvo Maaka. 35 Abdonas buvo jo pirmagimis sūnus, po to Zuras, 
Kišas, Baalas, Neras, Nadabas, 37 Gedoras, Ahio'as, Zecharijas ir 
Miklotas. 3š Miklotui gimė Šimemamas. Jie gyveno šalia savo gi- 
minių Jeruzalėje, kartu su giminėmis. 3? Nerui gimė Kišas, Kišui 
Saulius, Sauliui Jonatanas, Malchišua, Abinadabas ir Eš-Baalas. 


9,35-44 Kronikininkas pakartoja Sauliaus šeimos kilmės sąrašą kaip įžangą į 
tolesnį skyrių. 

1 Kr 9,40-10,12 


40Jonatano sūnus buvo Merib-Baalas. Merib-Baalui gimė Mika. 
41 Mikos sūnūs: Pitonas, Melechas, Takrea ir Ahazas. *2 Ahazui gimė 
Jara ir Jarai Alemetas, Azmavetas ir Zimris. Zimriui gimė Moza. 
**Mozai gimė Binea; jo sūnus buvo Refajas, jo sūnus Eleasa, jo 
sūnus Azelis. + Azelis turėjo šešis sūnus, jų vardai yra šie: Azrika- 
mas, Bocheru'as, Išmaelis, Šearijas, Obadijas ir Hananas. Šie buvo 
Azelio sūnūs. 


10 
Sauliaus mirtis ir laidotuvės 


1 Filistinai kariavo su Izraeliu. Mūšyje Izraeliečiai bėgo nuo 
filistinų. Daug jų krito nukauti ant Gilboos kalno. 2 Saulių ir jo 
sūnus filistinai pasivijo. Filistinams nukovus Sauliaus sūnus Jona- 
taną, Abinadabą ir Malchišuą, 3 mūšis šėlo aplink Saulių. Lanki- 
ninkai jį aptiko, ir jis buvo lankininkų sužeistas. + “Išsitrauk iš 
makšties kalaviją ir perdurk juo mane, — savo ginklanešiui tarė 
Saulius, — kad atėję šie neapipjaustytieji iš manęs nesityčiotų“. 
Bet jo ginklanešys atsisakė tai padaryti, nes buvo klaiko apimtas. 
Tada Saulius paėmė kalaviją ir pats ant jo pasivėrė. 5 Matydamas 
Saulių negyvą, ir ginklanešys puolė ant savo kalavijo ir mirė. 6 Taip 
mirė Saulius ir jo trys sūnūs; taip vienu smūgiu pražuvo visi jo 
namai. 7 Kai visi Izraelio vyrai, buvę slėnyje, pamatė, kad izraelie- 
čiai buvo pabėgę ir Saulius bei jo sūnūs žuvę, tai ir jie, palikę sa- 
vo miestus, pabėgo. Tada filistinai atėjo ir juose įsikūrė. 

š Kitą dieną filistinai, atėję apiplėšti nukautųjų, rado Saulių ir 
jo sūnus, kritusius ant Gilboos kalno. ? Apiplėšę jį, paėmė jo galvą 
bei jo ginklus ir nusiuntė juos per pasiuntinius į visą filistinų 
kraštą paskelbti gerą žinią savo stabams ir žmonėms. 10 Jo ginklai 
buvo padėti jų dievų šventykloje, o jo galva pamauta ant baslio 
Dagono šventykloje. 

11 Kai Jabeš-Gileado gyventojai išgirdo visa, ką filistinai bu- 
vo padarę Sauliui, 12 visi jų narsuoliai leidosi į kelionę ir, paėmę 
Sauliaus kūną bei kūnus jo sūnų, atgabeno juos į Jabešą. Jie pa- 
laidojo jų kaulus Jabeše po ąžuolu ir pasninkavo septynias dienas. 


423 


1 Kr 10,13-11,9 


13* Taip Saulius mirė už savo neištikimybę. Jis buvo neištiki- 
mas VIEŠPAČIUI, nesilaikydamas VIEŠPATIES įsakymo. Be to, 
jis ieškojo dvasių šaukėjos patarimo. 14 Kad jis neieškojo VIEŠ- 
PATIES patarimo, tai VIEŠPATS jį užmušė ir perdavė karalystę 
Išajo sūnui Dovydui. 


11 
Dovydas patepamas karaliumi 


1* Tada visas Izraelis suėjo pas Dovydą Hebrone ir tarė: “Štai 
esame tavo kūnas ir kraujas. 2 Net anksčiau, dar Sauliui esant 
karaliumi, tu išvesdavai ir parvesdavai Izraelį iš visų jo mūšių. 
VIEŠPATS, tavo Dievas, tau pasakė: “Tu ganysi mano tautą Izraelį, 
tu būsi mano tautos Izraelio vadas“. 3 Taigi visi Izraelio seniūnai 
suėjo Hebrone pas Dovydą, ir Dovydas sudarė su jais sandorą He- 
brone VIEŠPATIES akivaizdoje. Jie patepė Dovydą Izraelio kara- 
liumi pagal VIEŠPATIES žodį, duotą per Samuelį. 


Žygis į Jeruzalę 


4 Tada Dovydas ir visas Izraelis leidosi į žygį prieš Jeruzalę, 
tai yra Jebus, kur gyveno krašto gyventojai įebusitai. 5 Jebuso 
gyventojai Dovydui sakė: “Čia tu niekad nejeisi!" Bet Dovydas 
Ziono tvirtovę paėmė. Nūdien ji yra Dovydo miestas. 5 Dovydas bu- 
vo pareiškęs: “Kas pirmasis nukaus jebusitą, tas bus vadas ir 
didžiūnas. Zerujos sūnus Joabas užkopė pirmasis ir tapo vadu. 

7 Dovydas įsikūrė gyventi tvirtovėje, todėl ji buvo pavadinta 
Dovydo miestu. * Jis įtvirtino aplinką iš visų pusių, nuo Milo ap- 
linkui, o Joabas atstatė kitas miesto dalis. ? Dovydas darėsi vis 
galingesnis ir galingesnis, nes Galybių VIEŠPATS buvo su juo. 


10,13-14 Kronikininkas Sauliaus tragišką galą sieja su jo neištikimybė Jahvei, 
Sandoros Viešpačiui. Saulius buvo nepaklusęs Viešpaties įsakymui, duotam 
per pranašą Samuelį (žr. 1 Sam 15,3-9), ir buvo ieškojęs dvasių šaukėjos 
patarimo (žr. 1 Sam 28,6-19). Tai prieštaravo Mozės įstatams prieš nekro- 
mantiją (žr. Įst 18,10-11). 

11,1-3 Iš tikrųjų šiaurinių giminių susivienijimas su Dovydu įvyko tik po keleto 
metų po Sauliaus mirties. Įkvėptojo Kronikų autoriaus teologiniu požiūriu, 
Dovydas buvo karalius, kuris surinko Izraelio gimines apie Jahvę, Sandoros 
Dievą. 

Dovydo galiūnai 


10 Šie buvo vadai Dovydo galiūnų, davusių jam didelę paramą 
jo karalystėje drauge su visu Izraeliu ir padėjusių jam tapti kara- 
liumi pagal VIEŠPATIES žodį Izraeliui. 

11 Dovydo galiūnų šąrašas yra šis: Hachmonio sūnus Jašobea- 
mas buvo Trejeto* vadas. Pakėlęs savo ietį prieš tris šimtus, juos 
nukovė vienu metu. 12 Po jo tarp galiūnų Trejeto buvo Dodo'o Aho- 
hito sūnus Eleazaras. 13 Jis buvo su Dovydu prie Pas—-Damimų, kai 
ten filistinai buvo susitelkę mūšiui. Ten buvo dirvos sklypas, pilnas 
miežių. Žmonėms traukiantis nuo filistinų, 14 jis ir Dovydas pasi- 
priešino šio sklypo viduryje ir jį apgynę nugalėjo filistinus. Taip 
VIEŠPATS išgelbėjo juos didele pergale. 

15 Trys iš Trisdešimties vadų nuėjo tarp uolų pas Dovydą prie 
Adulamo olos, kai filistinai buvo pasistatę stovyklą Refajimų 
slėnyje. 16 Tuo metu Dovydas buvo kalnų tvirtovėje, o filistinų įgu- 
la buvo Betliejuje. !7 Dovydas ilgesingai prasitarė: “O, kad turėčiau 
bent gurkšnį vandens iš Betliejaus talpyklos — iš tos prie vartų!“ 
18 Tada Trejetas prasiveržė pro filistinų įgulą ir, pasėmę vandens iš 
talpyklos prie Betliejaus vartų, parnešė jį Dovydui. Bet Dovydas 
nenorėjo jo gerti; išliejo jį kaip atnašą VIEŠPAČIUI. 19 “Gink, 
Dieve, — jis tarė, — jei kitaip elgčiausi! Kaip aš galiu gertį šių 
vyrų kraują? Juk jie parnešė jį, savo gyvybę į pavojų statydami". 
Užtat jis nenorėjo vandens gerti. Tokie buvo šių galiūnų žygdarbiai. 

20 Joabo brolis Abišajis buvo Trisdešimties* galva. Kartą savo 
ietimi jis kovojo prieš tris šimtus ir juos nukovęs laimėjo sau vardą 
šalia Trejeto. 21 Jis buvo dvigubai garsesnis už bet kurį iš Tris- 
dešimties ir tapo jų vadu, tačiau Trejetui jis neprilygo. 

22 Jehojados sūnus Benajas buvo narsus vyras iš Kabzėelio, at- 
likęs didelius žygdarbius. Jis nukovė du Moabo Arielio sūnus. Kartą 


11,11-14 Dovydo galiūnų Trejetas. Kronikininkas vardais mini tik du: Jašobeamą 
ir Eleazarą. Pasak 2 Sam 23,8-12, Dovydo Trejetui priklausė Jošeb-Basše- 
betas, Eleazaras ir Šama. Pirmojo vardas turbūt buvo perrašinėtojų bandy- 
mas taisyti vardą “Iš-Baal(as)", t.y. “Baalo vyras" į “Iš-Bošet", t.y. “Gėdos 
vyrą". 

11,20 “... Trisdešimties": Dovydo trisdešimties galiūnų sąrašas yra 26-47 
eilutėse. Sąrašas, esantis 2 Sam 23,8-39 skaitinyje, dažnai skiriasi vardais ir 
vardų rašymu. 

snieguotą dieną, nusileidęs į duobę, jis užmušė liūtą. 3 Be to, jis 
nukovė vieną egiptietį, penkių uolekčių ūgio milžiną. Nors egiptie- 
tis turėjo rankoje ietį kaip audėjo riestuvą, tačiau Benajas išėjo prieš 
ji su vėzdu ir, išplėšęs ietį iš egiptiečio rankos, jį nukovė jo paties 
ietimi. 2“ Tokie buvo Jehojados sūnaus Benajo žygdarbiai, ir jis 
laimėjo vardą šalia Trejeto galiūnų. 25 Jis buvo garsus Trisdešimties 
būryje, tačiau Trejetui neprilygo. Dovydas paskyrė jį savo asmens 
sargybos vadu. 
26 Kariškiai galiūnai buvo šie: 


Asahelis, Joabo brolis; 
Elhananas, sūnus Dodo'o iš Betliejaus; 
27 Šamotas iš Harodo; 
Helezas Pelonitas; 
28 Ira, sūnus Ikešo iš Tekoos; 
Abiezeris iš Anatoto; 
29 Sibekajis Hušatitas; 
Ilajis Ahotitas; 
30 Maharajis iš Netofato; 
Heledas, sūnus Baabos iš Netofato; 
31 Itajis, sūnus Ribajo iš Benjamino Gibeos; 
Benajas iš Piratono; 
32 Hurajis iš Gaašo slėnių; 
Abielis Arbatitas; 
33 Azmavetas iš Baharumų; 
Eljahba iš Šaalbono; 
34 Hašemas Gizonitas; 
Jonatanas, sūnus Šagės Hararito; 
35 Ahiamas, sūnus Sacharo Hararito; 
Elifalis, sūnus Uro; 
36 Heferis Mecheretitas; 
Ahijas Pelonitas; 
37 Hezro'as iš Karmelio; 
Naarajis, sūnus Ezbajo; 
38 Joelis, Natano brolis; 
Mibharas, Hagrio sūnus; 
39 Zelekas Amonietis; 
Naharajis iš Beerotų, — Zerujos sūnaus Joabo ginklanešys; 

40 Ira iš Jatiro; 
Garebas Itritas; 
41 Urijas Hetitas; 
Zabadas, sūnus Ahlajo; 
42 Adina, sūnus Šizos Reubenito, — Reubeno giminės galva ir 
Trisdešimties vadas; 
43 Hananas, sūnus Maakos; 
Jošafatas Mitnitas; 
44 Uzijas Ašteratitas; 
Šama ir Jeielis, sūnūs Hotamo Aroerito; 
45 Jediaelis, sūnus Šimrio ir 
jo brolis Joha Tizitas; 
46 Elielis Mahavitas; ir 
Jeribajis bei Jošavijas, sūnūs Elnaamo; ir 
Itma Moabietis; 
47 Elielis, Obedas ir Jaasielis Mezobaitas. 


12 
Ankstyvieji Dovydo sekėjai 


1* Šie buvo vyrai, atėję pas Dovydą į Ziklagą, dar jam slaps- 
tantis nuo Kišo sūnaus Sauliaus, kurie buvo tarp galiūnų, jam pa- 
dėjusių kare. 2 Jie buvo ginkluoti lankais, galėjo ir dešine ir kaire 
ranką laidyti mėtykle akmenis ar šauti lanku strėles; jie buvo iš Sau- 
liaus giminaičių, iš Benjamino giminės. 3 Ahiezeris, vadas, drauge 
su Joašu, — abu Šemajo iš Gibeos sūnūs; taip pat Jezielis ir Pele- 
tas, Azmaveto sūnūs; Beraka, Jehu'as iš Anatoto, + Išmajas iš Gibeo- 
no, galiūnas iš Trisdešimties ir vienas Trisdešimties vadų; 5 Jere- 
mijas, Jahazielis, Johananas, Jozabadas iš Gederos, 6 Elizaijis, Jeri- 
motas, Bealijas, Šemarijas, Šepatijas Harifitas; 7 Elkana, Isšijas, 
Azarelis, Joezeris ir Jašobemas — Koraho žmonės; 3 ir Joela bei 
Zebadijas, sūnūs Jerohamo iš Gedoro. 


12,1-40 Dovydo kariuomenės aprašas. Dovydas buvo žavi asmenybė — patraukė 
prie savęs daug pajėgių asmenų. Kronikininkas susieja jį su praeitimi istori- 
nėmis užuominomis ir jį idealizuoja. Dovydas — idealus Dievo tautos kara- 
lius. 

? Ir iš Gado giminės žmonių perėjo pas Dovydą sekti jį į 
dykumos tvirtovę. Jie buvo narsūs galiūnai, patyrę kareiviai, gink- 
luoti skydu ir ietimi, išvaizda tarsi liūtai, vikrumu tarsi gazelės kal- 
nuose. 19Ezeris buvo vadas, Obadijas antras, Eliabas trečias, 1! Miš- 
mana ketvirtas, Jeremijas penktas, 12 Atajis šeštas, Elielis septintas, 
13 Johananas aštuntas, Elzabadas devintas, * Jeremijas dešimtas, 
Machbanajis vienuoliktas. 15 Šie Gado giminės vyrai buvo kariuo- 
menės galvos. Mažieji buvo lygiajėgiai šimtui, o stiprieji — tūks- 
tančiui. 16 Tai buvo vyrai, kurie pirmąjį mėnesį perbrido Jordaną, 
kai jis buvo išsiliejęs iš savo krantų, ir privertė bėgti visus slėnio 
gyventojus į rytus ir vakarus. 

17 Pas Dovydą į tvirtovę atėjo ir iš Benjamino bei Judo gi- 
ateinate pas mane taikiu tikslu man padėti, parodysiu jums gerą 
širdį, bet jeigu ateinate išduoti mane priešams, nors mano rankos 
nėra padariusios jokio smurto, temato tai mūsų protėvių Dievas ir 
teduoda nuosprendį". 19 Tada dvasia apgaubė Amnasajį, Trisdešimties 
vadą, ir jis tarė: 


“Mes esame tavo, Dovydai; 

ir su tavimi, Išajo sūnau! 
Ramybė, ramybė tau, 

ramybė tam, kuris tau padeda! 
Tavo Dievas yra tas, 

kuris tau padeda..." 


Tada Dovydas, juos priėmęs, pastatė juos tarp savo pajėgų 
vadų. 

20 Ir iš Manaso giminės perbėgo pas Dovydą, kai jis atžygiavo 
su filistinais į mūšį su Sauliumi. Tačiau filistinams jis nepadėjo, nes 
jų valdovai pasitarė ir jį atleido, sakydami: “Jis pereis pas savo 
šeimininką Saulių mūsų galvų kaina“. 21 Jam žygiuojant į Ziklagą, 
pas jį perbėgo šie Manaso giminės vyrai: Adnahas, Jozabadas, Je- 
diaelis, Michaelis, Jozabadas, Elihu'as ir Ziletajis, Manaso klanų 
galvos. 22 Jie padėjo Dovydui prieš užpuolikų gaują, nes visi jie 
buvo narsūs vyrai ir kariškių vadai. 3 Iš tikrųjų diena po dienos 
žmonės vis ėjo pas Dovydą jam padėti, kol ten išaugo didžiulė 
stovykla, tarsi Dievo stovykla. 

Dovydo pajėgų sąrašas 


24 Šie yra skaičiai būrių ginkluotų vyrų, atėjusių pas Dovydą į 
Hebroną, perduoti jam Sauliaus karalystę pagal VIEŠPATIES žodį: 

25 Judo giminės, nešiojusių skydą ir ietį, šeši tūkstančiai aštuoni 
šimtai kaip reikiant ginkluotų vyrų. 

26 Iš Simeono giminės, narsių kareivių, septyni tūkstančiai 
šimtas. 

27 Levio giminės keturi tūkstančiai šeši šimtai; 28 Jehojada, Aa- 
rono namų vadas ir su juo trys tūkstančiai septyni šimtai; 29 Za- 
dokas, jaunas narsus vyras, su savo klanu — dvidešimt trim parei- 
gūnais, 

30 Iš Benjamino žmonių, Sauliaus giminių, trys tūkstančiai, 
kurių daugumas iki šiol buvo likę ištikimi Sauliaus namams. 

31 Iš Efraimo giminės dvidešimt tūkstančių aštuoni šimtai nar- 
sių vyrų, išgarsėjusių savo klanuose; ?2 iš pusės Manaso giminės 
aštuoniolika tūkstančių, pagal vardus paskirtų eiti ir pastatyti Do- 
vydą karaliumi, 

33 Iš Issacharo giminės vyrų, kurie suprato laiko ženklus ir ži- 
nojo, ką turi Izraelis daryti, du šimtai vadų, o visi jų giminaičiai jų 
įsakymu. 

34 Iš Zebuluno giminės penkiasdešimt tūkstančių užgrūdintų 
kareivių, ginkluotų mūšiui su visokiais karo ginklais, padėti Dovy- 
dui iš visos širdies. 

35 Iš Naftalio giminės tūkstantis vadų drauge su trisdešimt sep- 
tyniais tūkstančiais vyrų, ginkluotų skydu ir ietimi. 

36 Iš Dano giminės dvidešimt aštuoni tūkstančiai šeši šimtai 
vyrų, apginkluotų stoti į kovos rikiuotę. 

37 Iš Ašero giminės keturiasdešimt tūkstančių užgrūdintų karei- 
vių, pasiruošusių kovai. 

38 Iš anapus Jordano Reubeno ir Gado giminių bei pusės Mana- 
so giminės šimtas dvidešimt tūkstančių ginkluotų įvairiais karo 
ginklais. 

39 Visi šie kareiviai atžygiavo į Hebroną kautynių rikiuotėje, 
visa širdimi norėdami pastatyti Dovydą viso Izraelio karaliumi. 
Panašiai visas likusis Izraelis buvo vienos širdies padaryti Dovydą 
karaliumi. *0 Tenai jie pasiliko su Dovydu tris dienas valgydami ir 
gerdami, nes jų giminės buvo juos aprūpinę. +! Taip pat ir jų kai- 

mynai atėjo net iš Issacharo, Zebuluno ir Naftalio, ant asilų, 
kupranugarių, mulų ir jaučių gabendami maistą, gausias atsargas 
miltų, figų plokštainių, razinų plokštainių, vyno, aliejaus, galvijų ir 
avių, nes Izraelyje buvo daug džiaugsmo. 


13 
Skrynia parnešama iš Kirjat-Jearimų 


1 Tada Dovydas pasitarė su tūkstantininkais ir šimtininkais; iš 
tikrųjų su visais vadais. 2 Visai Izraelio bendrijai Dovydas tarė: 
“Ieigu jums atrodo gera ir jeigu tokia yra VIEŠPATIES, mūsų Die- 
vo, valia, pasiųskime žodį visur mūsų likusioms giminėms per vi- 
sas Izraelio žemes, įskaitant kunigus ir levitus miestuose su ganyk- 
lomis, kad jie sueitų pas mus. 3 Tada vėl parsineškime savo Dievo 
Skrynią, nes per visas Sauliaus dienas mes nekreipėme į ją dėme- 
sio". * Visa bendrija sutiko tai padaryti, nes šis reikalas patiko 
visiems Žmonėms. 

5 Dovydas tad sušaukė visą Izraelį nuo Šihoro* Egipte iki 
Lebo-Hamato* parnešti Dievo Skrynią iš Kirjat-Jearimų. 6 Dovy- 
das ir visas Izraelis nukilo į Baalą — Kirjat-Jearimus, priklausančius 
Judui, parnešti iš ten Dievo Skrynią, vadinamą jo vardu “VIEŠ- 
PATS, sėdintis kerubų soste“. 7 Jie gabeno Dievo Skrynią naujame 
vežime iš Abinadabo namų, Uza ir Ahio'as valdė vežimą, 3 o Do- 
vydas ir visas Izraelis šoko Dievo akivaizdoje visomis jėgomis 
giedojo, pritardami lyromis, arfomis, būgneliais su žvangučiais, cim- 
bolais ir trimitais. 

9 Jiems pasiekus Chidono* klojimą, Uza ištiesė ranką paremti 
Skrynią, nes jaučiai kluptelėjo. 10 VIEŠPATS užpyko ant Uzos ir 
ištiko jį mirtimi, nes jis padėjo ranką ant Skrynios. Ten Dievo aki- 


13,5 “... nuo Šihoro Egipte": rytinė Nilo deltos šaka; “iki Lebo-Hamato": mies- 
tas pietinėje Sirijoje. 
13,9 “... Chidono“: 2 Sam 6,6 tekste, Nodan(oį. 

vaizdoje jis mirė. !! Dovydas susirūpino dėl to, kad VIEŠPATS bu- 
vo prasiveržęs ant Uzos. Užtat ta vieta ir yra iki šios dienos vadi- 
nama Perez-Uza*. 

12 Tą dieną Dovydas pajuto Dievo baimę. “Kaip aš galiu parsi- 
nešti Dievo Skrynią?" — jis tarė. 13 Dovydas tad nepargabeno 
Skrynios su savimi į Dovydo miestą, bet nukreipė ją į Obed-Edo- 
mo Gatiečio namus. 14 Dievo Skrynia išbuvo Obed-Edomo šeimos 
namuose tris mėnesius, ir VIEŠPATIES palaima lydėjo Obed-Edo- 
mo šeimyną bei visa, ką jis turėjo. 


14 
Dovydas Jeruzalėje 


1 Tuo tarpu Tyro karalius Hiramas atsiuntė pasiuntinius pas 
Dovydą su kedro rąstais, mūrininkais ir dailidėmis pastatyti jam rū- 
mus. 2 Dabar Dovydas suvokė, kad VIEŠPATS buvo pastatęs jį 
Izraelio karaliumi ir kad jo karalystė buvo taip labai išaukštinta 
dėl jo tautos Izraelio. 

3 Dovydas vedė dar kitas žmonas ir Dovydui gimė daugiau 
sūnų ir dukterų. + Vardai vaikų, gimusių jam Jeruzalėje, yra šie: Ša- 
mua, Šobabas ir Natanas; Saliamonas, 5 Ibharas, Elišua ir Elpele- 
tas; € Nogahas, Nefegas ir Jafija; 7 Elišama, Beeljada ir Elifeletas, 


Karai su filistinais 


s* Kai filistinai išgirdo, kad Dovydas buvo pateptas viso Izrae- 
lio karaliumi, visi sutartinai pakilo į žygį jo ieškoti. Bet Dovydas, 
apie tai išgirdęs, išžygiavo jiems pasipriešinti. ? Filistinai buvo 


13,11 “... Perez-Uza": hebraiškas vietovės vardas, lietuviškai: “Proveržis ant 
Uzos". Hebrajų kalba žaidžiama žodžiais: “paraz", t.y. “prasiveržė", arba 
“pratrūko (pykčiu)“, ir “Perez-Uzra", t.y. “Proveržis ant Uzos", arba 
“Pratrūikimas (pykčiu) ant Uzos". 

14,8-17 Įkvėptajam autoriui svarbu pabrėžti, jog filistinai pradėjo karą, sužinoję, 
kad Dovydas buvo tapęs “viso Izraelio karaliumi". Refajimų slėnis yra į piet- 
vakarius nuo Jeruzalės, ant senosios ribos tarp Judo ir Benjamino giminių. 
Baal-Perazimai turėjo būti kur nors Refajimų slėnyje netoli Jeruzalės. 

atžygiavę ir plėšikavo Refajimų slėnyje. 10 Tada Dovydas teiravosi 
Dievo, klausdamas: “Ar aš turiu priešintis filistinams? Ar atiduosi 
man juos į rankas?" VIEŠPATS jam atsakė: “Žygiuok! Aš atiduo- 
siu juos tau į rankas". !! Jis tad nužygiavo į Baal-Perazimus. Ten 
juos Dovydas nugalėjo. “Dievas prasiveržė pro mano priešus mano 
ranka, kaip vanduo prasiveržia (pro užtvanką|', — tarė Dovydas. 
Todėl ta vieta yra vadinama Baal-Perazimais. 12 Filistinai buvo pa- 
likę ten savo dievus. Dovydas įsakė juos sudeginti. 

13 Dar kartą filistinai įsiveržė į slėnį, 14 ir vėl Dovydas Dievo 
teiravosi. Dievas jam atsakė: “Nesivyk jų, bet apeik juos ir stok į 
mūšį su jais priešais balzamo medžius. 15 Kai išgirsi žygio ūžesį 
balzamo medžių viršūnėse, tada pradėk mūšį, nes Dievas eis pirma 
tavęs filistinų kariuomenės sunaikinti". 15 Dovydas darė, kaip Dievas 
jam buvo įsakęs. Jie sutriuškino filistinus nuo Gibeono iki pat 
Gezerio. 

17 Dovydo garsas pasklido po visus kraštus, ir VIEŠPATS 
padarė, kad jo bijotų visos tautos. 


15 
Pasiruošimas pernešti Skrynią 


1 Dovydas statėsi rūmus Dovydo mieste ir pastatė palapinę, 
parengdamas vietą Dievo Skryniai. 2 Tada Dovydas įsakė, kad levi- 
tai turi nešti Dievo Skrynią, nes VIEŠPATS buvo išrinkęs juos 
nešti Skrynią ir jam amžinai tarnauti. 3 Dovydas sušaukė visą Izraelį 
į Jeruzalę pernešti Dievo Skrynią į jos vietą, kurią jis buvo 
parengęs. *Dovydas surinko visus Aarono palikuonis ir levitus: 

5iš Kohato sūnų: Urielį, jų didžiūną, su šimtu dvidešimčia jo 
giminaičių; 

6 iš Merario sūnų: Asają, jų didžiūną, su šimtu dvidešimčia jo 
giminaičių; 

7iš Geršomo sūnų: jų didžiūną Joelį, su šimtu trisdešimčia jo 
giminaičių; 

*iš Elizafano sūnų: jų didžiūną Šemają, su dviem šimtais jo gi- 
minaičių; 

?1š Hebrono sūnų: jų didžiūną Elielį, su aštuoniasdešimčia jo 
giminaičių; 

10 iš Uzielio sūnų: jų didžiūną Aminadabą, su šimtu dvylika 
giminaičių. 

11 Dovydas pasišaukė kunigus Zadoką bei Abjatarą ir levitus 
Urielį, Asają, Joelį, Šemają, Elielį ir Aminadabą. 12 Jis jiems tarė: 
“Jūs esate levitų klanų galvos. Jūs ir jūsų broliai pasišventinkite, 
kad galėtumėte pernešti VIEŠPATIES, Izraelio Dievo, Skrynią į vie- 
tą, kurią aš esu jai parengęs. 5 Kadangi jūs nenešėte jos pirmą 
kartą, VIEŠPATS prasiveržė ant mūsų, nes mes jam deramos pa- 
garbos neparodėme“. !*Taigi kunigai ir levitai pasišventino, reng- 
damiesi pernešti VIEŠPATIES, Izraelio Dievo, Skrynią. 15 Levitai 
nešė Dievo Skrynią ant pečių su kartimis, kaip Mozė buvo įsakęs 
pagal VIEŠPATIES žodį. 

16 Dovydas įsakė levitų didžiūnams paskirti savo brolius gies- 
mininkais, kad giedotų džiaugsmo giesmes, pritariant muzikos ins- 
trumentams — arfoms, lyroms ir cimbolams. 17 Todėl levitai paskyrė 
Hemaną, Joelio sūnų, o iš jo brolių Berechijo sūnų Asafą; iš Me- 
rario sūnų, jų brolių, Kušajo sūnų Etaną. 183 Ir drauge su jais jų 
antrosios klasės brolius: Zechariją, Jaazielį, Šemiramotą, Jehielį, 
Unį, Eliabą, Benają, Maaseją, Matitiją, Elifelehu' 4, Mikneją, Obed- 
-Edomą ir Jeielį. 19 Giesmininkai Hemanas, Asafas ir Etanas turėjo 
skambinti bronziniais cimbolais; 20 Zecharijas, Uzielis, Šemiramotas, 
Jehielis, Unis, Eliabas, Maasejas ir Benajas turėjo groti arfomis pa- 
gal “alamotą"';* 21 bet Matitijas, Elifelehu'as, Miknejas, Obed-Edo- 
mas, Jeielis ir Azazijas turėjo vesti giedojimą lyromis pagal “šemi- 
nitą“.* 22 Chenanijas, būdamas levitų giesmės didžiūnas, vadovavo 
giedojimui, nes buvo išmanus ir įgudęs. 23 Berechijas ir Elkana 
turėjo būti vartų sargai prie Skrynios. 24 Kunigai — Šebanijas, 
Jošafatas, Netanelis, Amasajis, Zecharijas, Benajas ir Eliezeris turėjo 
pūsti trimitus priešais Dievo Skrynią. Ir Obed-Edomas bei Jehijas 
turėjo būti vartų sargai prie Skrynios. 


15,20 “... pagal alamotą": muzikinė nuoroda. Pažodžiui šis žodis reiškia “jaunas 
moteris". Žr. Ps 46,1. Čia “amalot" verčiama “Mergelių melodija". Turbūt 
turima galvoje moterišką soprano balsą. 

15,21 “... pagal šeminitą": muzikinė nuoroda. Pažodžiui “pagal aštuntinę“. Tur- 
būt tai reiškia boso balsą. Žr. Ps 6,1; 12,1. Čia hebraiškasis žodis “šemi- 
nit(a)" verčiamas “oktava". 

Skrynia pernešama į Jeruzalę 


25 Taigi Dovydas, Izraelio seniūnai ir tūkstantininkai, džiūgau- 
dami nuėjo pernešti VIEŠPATIES Sandoros Skrynios iš Obed-Edo- 
mo namų. 26 Kadangi Dievas padėjo nešantiems VIEŠPATIES San- 
doros Skrynią, buvo atnašauta septyni jaučiai ir septyni avinai. 
27Dovydas bei visi levitai, nešantys Skrynią, ir giesmininkai bei 
giesmininkų giesmių didžiūnas Chenanijas vilkėjo plonos drobės 
skraistėmis. Dovydas vilkėjo ir lininį efodą. 2š Taip visas Izraelis 
pernešė VIEŠPATIES Sandoros Skrynią, lydėdami šauksmais, rago 
gaudesiu, trimitais ir cimbolais, grodami arfomis ir lyromis. 

29 VIEŠPATIES Sandoros Skryniai pasiekus Dovydo miestą, 
Sauliaus duktė Michalė, žiūrėdama pro langą, pamatė karalių Dovy- 
dą šokinėjantį ir šokantį. Savo širdyje ji pajuto jam panieką. 


16 


1 Dievo Skrynią įnešus ir padėjus palapinėje, kurią Dovydas bu- 
vo jai pastatęs, buvo atnašautos deginamosios aukos ir bendravimo 
atnašos. 2 Pabaigęs atnašauti deginamąsias aukas ir bendravimo at- 
našas, Dovydas palaimino žmones VIEŠPATIES vardu 3 ir padalijo 
visiems izraeliečiams, — kiekvienam vyrui ir kiekvienai moteriai, 
po kepalą duonos, po gabalą jautienos ir po razinų plokštainį. 


Levitų Skrynios tarnyba 


+* Be to, jis paskyrė iš levitų tarnus prie Skrynios, kad šauk- 
tųsi, dėkotų ir šlovintų VIEŠPATĮ, Izraelio Dievą. 5 Asafas buvo jų 
galva, Zecharijas jo pavaduotojas, Jeielis, Šemiramotas, Jehielis, 
Matitijas, Eliabas, Benajas, Obed-Edomas ir Jeielis, su arfomis ir 
lyromis; Asafas turėjo skambinti cimbolais, * o kunigai Benajas ir 
Jehazielis buvo nuolatiniai Sandoros Dievo Skrynios trimitininkai. 


16,4-7 Įkvėptasis autorius susieja giedojimo pradžią Šventyklos pamaldose su 
Skrynios perkėlimu į Dovydo jai pastatytą palapinę Jeruzalėje. Pasak jo, 
visa Šventyklos liturgija turi savo ištaką Dovydo amžiuje ir atitinka visus 
Mozės Mokymo nuostatus, užrašytus Kunigiškojo autoriaus Penkiaknygėje. 


434 


1 Kr 16,7-18 


7 Tuomet Dovydas pirmą kartą pavedė Asafui ir jo broliams 
duoti šlovę VIEŠPAČIUI. 


3*“Dėkokite VIEŠPAČIUI, 
šaukitės jo vardo, 
skelbkite jo darbus tautoms! 
> Giedokite jam, 
šlovinkite jį giesme, 
pasakokite apie jo nuostabius darbus! 


10 Didžiuokitės jo šventu vardu; 
tedžiūgauja širdis tų, 
kurie ieško VIEŠPATIES. 

L Pasitikėkite VIEŠPAČIU ir jo galybe, 
be paliovos jo veido ieškokite! 


12 Atsiminkite, kokius nuostabius darbus 
jis yra padaręs, 
kokius ženklus ir kokius nuosprendžius 
jis yra davęs, 

13 jūs, Izraelio, jo tarno, palikuonys, 
Jokūbo vaikai, 
jo išrinktieji! 

14 Jis, VIEŠPATS, yra mūsų Dievas; 
visoje žemėje galioja jo žodžiai. 

15 Atsiminkite per amžius jo sandorą, 
pažadą, duotą tūkstančiui kartų, 

16 sandorą, kurią jis sudarė su Abraomu, 
prisiekė Izaokui, 

17 ir patvirtino įstatu Jokūbui — 
Izraeliui, kaip amžiną sandorą, 
tardamas: 13 “Tau duosiu Kanaano kraštą, 
kaip jums paskirtą paveldą. 


16,8-36 Šios psalmės šaltiniai: Ps 105,1-15 (8-22 eilutės); Ps 96,1-13 (23-33 
eilutės); Ps 106,1.47-48 (34-36 eilutės). 

19 Tada buvote negausūs, tik saujelė, 
tiktai pakeliui, 

20 klajodami iš tautos į tautą, 
iš vienos karalystės į kitą. 

21 Niekam jis neleido jų engti, 
dėlei jų barė karalius, 

22 tardamas: “Nelieskite mano pateptųjų, 
neužgaukite mano pranašų! 


23 Giedokite VIEŠPAČIUI, visa žemė, 
skelbkite jo pergalę per dienų dienas! 
24 Pasakokite apie jo šlovę tautose, 
apie jo nuostabius darbus visiems žmonėms. 
25 Nes didis yra VIEŠPATS 
ir be galo šlovintinas; šiurpulingesnis, negu visi kiti die 
26 Nes visi tautų dievai yra tik stabai, 
o VIEŠPATS padarė dangų. 
27 Jo priekyje eina garbė ir didybė; 
jo buveinėje yra jėga ir džiaugsmas. 


28 Pripažinkite VIEŠPAČIUI, tautų šeimos, 
pripažinkite VIEŠPAČIUI garbę ir jėgą! 
29 Teikite VIEŠPAČIUI jo vardo garbę, 
imkite atnašą ir eikite pas jį, 
garbinkite VIEŠPATĮ šventą ir didį! 
30 Drebėk prieš jį, visa žeme! 
Iš tikro tvirtai stovi pasaulis; 
niekad nebus pajudintas. 
31 Tesilinksmina dangus, tedžiūgauja Žemė, 
tesako tautos: “VIEŠPATS yra karalius" 
32 Jūra ir visa, kas joje, teūžauja, 
laukai ir visa, kas juose, tedžiūgauja! 
33 Visi miško medžiai iš džiaugsmo 
teošia VIEŠPAČIUI, 
nes jis ateina valdyti žemės. 
34 Dėkokite VIEŠPAČIUI, nes jis geras; 
nes amžina jo ištikima meilė! 


436 


1 Kr 16,35-43 


35 Sakykite: “Gelbėk mus, Dieve, mūsų išganytojau! 
Surink mus ir išlaisvink mus iš tautų, 
kad dėkotume tavo šventajam vardui 
ir džiūgautume tavo šlovėje. 

36 Tebūna pašlovintas VIEŠPATS, Izraelio Dievas, 
nuo amžių per amžius!“ 


Tada visi žmonės tarė: "Amen!" ir šlovino VIEŠPATĮ. 

37 Dovydas paliko ten prie VIEŠPATIES Sandoros Skrynios 
Asafą bei jo brolius nuolatinei tarnybai prie Skrynios pagal kasdie- 
nius nuostatus, 38 taip pat ir Obed-Edomą drauge su jo šešiasdešimt 
aštuoniais broliais. Jedutuno sūnus Obed-Edomą ir Hosą paliko 
vartų sargais. 

39 Bet kunigui Zadokui ir jo broliams kunigams jis įsakė, kad 
jie pasiliktų prie VIEŠPATIES Padangtės, kuri buvo aukštumų alko- 
je Gibeone,* 40 atnašauti VIEŠPAČIUI nuolatines ryto ir vakaro 
deginamąsias aukas ant deginamųjų atnašų aukuro pagal visa, kas 
įsakyta Izraeliui VIEŠPATIES duotame įstatyme. *! Su jais buvo 
Hemanas, Jedutunas ir kiti rinktiniai vyrai, pagal vardus paskirti 
išreikšti padėką VIEŠPAČIUI, nes jo ištikima meilė yra amžina. 
42 Hemanas ir Jedutunas turėjo su savimi trimitus bei cimbolus groti 
ir muzikos instrumentus šventajai giesmei pritarti. O Jedutuno 
sūnūs buvo paskirti vartų sergėti. 

43 Tada visi žmonės išsiskirstė, kiekvienas į savo namus; ir 
Dovydas nuėjo namo savo šeimynos palaiminti. 


16,39“... prie VIEŠPATIES Padangtės, kuri buvo aukštumų alkoje Gibeone": 
Gibeono aukštumų alka turbūt užėmė Šilo'o šventovės vietą po to, kai filis- 
tinai pagrobė Skrynią. Saliamono laikais ji buvo pagrindine aukštumų alka 
(žr. 1 Kar 3,4-15). Kronikininkas jos buvimą pateisina, nes ją laiko Pa- 
dangte, t.y. Dykumos palapine. Taigi jis padalija kulto personalą tarp Pa- 
dangtės aukštumų alkoje prie Gibeono ir naujosios Skrynios šventovės 
Jeruzalėje. 

17 
Natano pranašavimas 


1* Atsitiko, kad Dovydui įsikūrus savo rūmuose, pranašui 
Natanui Dovydas tarė: “Žiūrėk, aš gyvenu kedro rūmuose, o VIEŠ- 
PATIES Sandoros Skrynia yra po palapinės dangomis". 2 “Daryk 
visa, ką turi širdyje, — Natanas atsakė Dovydui, — nes Dievas yra 
su tavimi“, 

3 Bet tą pačią naktį Dievo žodis atėjo Natanui, tardamas: * “Eik 
ir sakyk mano tarnui Dovydui: “Taip kalbėjo VIEŠPATS: Namų* 
man gyventi tu nestatysi. 5 Juk aš negyvenau Namuose nuo to 
laiko, kai išvedžiau Izraelį iki šios dienos, bet ėjau iš palapinės į 
palapinę ir iš vienos Padangtės į kitą. 6 Klajodamas kartu su visu 
Izraeliu, ar aš prikaišiojau kuriam nors Izraelio teisėjų, kuriems 
įsakiau ganyti mano tautą, klausdamas: “Kodėl nepastatėte man ked- 
ro Namų?“' 7 Dabar tad pasakyk mano tarnui Dovydui: “Taip 
kalbėjo Galybių VIEŠPATS: aš paėmiau tave iš ganyklų, nuo avių 
kaimenės, būti mano tautos Izraelio valdovu; 3 aš buvau su tavimi 
visur, kur tik ėjai, ir sunaikinau visus tavo priešus tau iš kelio. Be 
to, aš padarysiu tavo vardą taip garsų, kaip vardą didžiūnų žemėje. 
? O savo tautai Izraeliui paskirsiu vietą ir pasodinsiu juos tvirtai, 
idant joje saugiai gyventų ir nebebūtų varginami. Nedori žmonės 
daugiau jų nebeengs, kaip praeityje 19 nuo to laiko, kai paskyriau sa- 
vo tautai Izraeliui teisėjus. Aš duosiu tau ramybę nuo visų tavo 
priešų. 

Be to, aš tau pareiškiu, kad VIEŠPATS pastatys tau namus:* 
11 “Kai pasibaigs tavo dienos ir nueisi savo protėvių keliu, aš pakel- 


17,1-27 Kronikininkas perima Natano pranašystę bemaž pažodžiui (Žr. 2 Sam 
7). Jam yra ji raktinis skaitinys, nes jo turinys apima Dievo sandorą su 
Dovydu ir Dovydo dinastijos pastovumą kaip mesijinio pažado įsikūnijimą. 
Pasak jo, Dievo pažadas Dovydui visų pirma taps tikrove viename iš Dovy- 
do sūnų — Saliamone (žr. 11-3ją eilutę); be to, Kronikininkas nutyli apie 
Dovydo įpėdinių blogo elgesio galimybę. 

17,3-27 Šiame skaitinyje kelis sykius pasirodo žodis “namai", rašomas didžiąja 
raide "Namai", arba mažąja “namai". Didžiąja raide. "Namai" ženklina Jeru- 
zalės Šventyklą, o mažąja raide "namai" — Dovydo dinastiją. Žr. 2 Sam 7 
skyriaus paaiškinimus. 

siu tavo vietoje įpėdinį, vieną iš tavo sūnų, ir padarysiu tvirtą jo 
karalystę. 12 Jis pastatys man Namus, o aš palaikysiu jo sostą 
amžiną. 13 Aš būsiu jam tėvas, o jis bus man sūnus, bet savo ištiki- 
mos meilės nuo jo neatimsiu, kaip atėmiau ją nuo tavo pirm- 
takūno. 14 Aš įsodinsiu jį savo Namuose bei savo karalystėje amži- 
nai, kad jo sostas būtų tvirtas amžinai"", 

15 Visus šiuos žodžius ir visą šį regėjimą Natanas tiksliai per- 
davė Dovydui. 


Dovydo malda 


16 Tada Dovydas nuėjo ir atsisėdo VIEŠPATIES akivaizdoje, tar- 
damas: “Kas aš, VIEŠPATIE Dieve, ir kas mano namai, kad tu mane 
taip toli atvedei? 17 Bet ir tai buvo per maža tavo akyse, Dieve, nes 
tu esi kalbėjęs apie savo tarno namus ir tolimoje ateityje. Tu laikai 
mane įžymiu žmogumi, VIEŠPATIE Dieve. 13 Ką daugiau gali Dovy- 
das pridėti prie tavo tarno pagerbimo? Tu savo tarną pažįsti! !? Tu, 
VIEŠPATIE, savo širdies polėkiu padarei savo tarnui nepaprastą 
daiktą ir apreiškei šiuos nepaprastus darbus. 20 VIEŠPATIE, nėra nė 
vieno kaip tu, nėra kito Dievo, išskyrus tave, kaip mes visad esame 
girdėję. 2! Ar yra kita tauta kaip Izraelis, tokia ypatinga žemėje 
tauta, kurios Dievas atėjo atpirkti kaip savo tautos, laimėdamas sau 
vardą dideliais ir nuostabiais darbais, pašalindamas tautas nuo ke- 
lio savo tautai, kurią atpirkai iš Egipto? 22 Tu pasidarei savo tautą 
Izraelį amžinai ypatingą tautą; ir tu, VIEŠPATIE, tapai jų Dievas. 

23 Dabar tad, VIEŠPATIE, tebūna amžinai tvirtas tavo pažadas, 
kurį apreiškei apie savo tarną bei jo namus, ir padaryk, ką esi 
pažadėjęs. 24 Tebūna jis tvirtas, kad tavo vardas būtų amžinai šlovi- 
namas, šiais žodžiais: 'Galybių VIEŠPATS yra Izraelio Dievas. 
Tebūna tvirti tavo tarno namai tavo akivaizdoje! 25 Dėl to, kad tu, 
mano Dieve, apreiškei savo tarnui, jog pastatysi jam namus, tavo tar- 
nas išdrįso į tave taip melstis. 26 Taip, VIEŠPATIE, tu tikrai esi 
Dievas, ir tu padarei savo tarnui šį dosnų pažadą. 27 Negana to! Tu 
teikeisi palaiminti savo tarno namus, kad jie būtų amžinai tavo aki- 
vaizdoje. Kadangi tu, VIEŠPATIE, juos palaiminai, jie bus palai- 
minti amžinai". 

18 
Dovydo karai 


1* Po kiek laiko, Dovydas nugalėjo filistinus ir juos pavergė. Jis 
atėmė iš filistinų Gatą ir jam pavaldžias gyvenvietes. 2 Jis užkaria- 
vo Moabą. Moabiečiai tapo jam pavaldūs ir davė jam duoklę. 

3 Dovydas nugalėjo Zoba-Hamato karalių Hadadezerį, kai jis 
žygiavo pastatyti savo pergalės paminklo prie Eufrato upės. * Dovy- 
das paėmė iš jo tūkstantį kovos vežimų, septynis tūkstančius raitelių 
ir dvidešimt tūkstančių pėstininkų. Bet Dovydas įsakė visus kovos 
vežimų arklius suluošinti, išskyrus vieną šimtą, kuriuos jis pasiliko 
sau. 5 Damasko aramėjams atžygiavus Zobos karaliui Hadadezeriui 
į pagalbą, Dovydas nukovė dvidešimt du tūkstančius aramėjų. 6 Ta- 
da Dovydas įrengė Damasko Arame įgulas, aramėjai tapo pavaldūs 
Dovydui ir davė jam duoklę. Be to, VIEŠPATS suteikė Dovydui per- 
galę visur, kur tik jis ėjo. 

7 Dovydas paėmė auksinius skydus, kuriuos nešiojo Hadadeze- 
rio palyda, ir juos pargabeno į Jeruzalę. š Iš Hadadezerio miestų 
Tibhato ir Kuno Dovydas paėmė didelį kiekį vario. Saliamonas iš 
jo padirbo varinę jūrą, šulus ir varinius reikmenis. 

* Hamato karalius Tou, išgirdęs, kad Dovydas nugalėjo visą Zo- 
bos karaliaus Hadadezerio kariuomenę, !0 nusiuntė savo sūnų Hado- 
ramą pas karalių Dovydą palinkėti jam sveikatos ir pasveikinti, nes 
Dovydas buvo kariavęs su Hadadezeriu ir jį nugalėjęs. O Hadadeze- 
ris buvo dažnai su Tou kariavęs. Jis nusiuntė Dovydui ir įvairių 
auksinių, sidabrinių ir varinių dalykų. !! Ir juos karalius Dovydas 
paskyrė VIEŠPAČIUI kartu su auksu ir sidabru, paimtais iš visų 
tautų — iš Edomo, Moabo, amoniečių, filistinų ir Arnaleko. 


18,1-12 Iš gana išsamios Dovydo dvaro istorijos - 2 Sam 9-1 Kar 2 — Kro- 
nikininkas praleidžia visa, kas galėtų suteršti karaliaus ar jo šeimos gerą 
vardą — žudynes, intrigas bei maištus — ir pamini tik karaliaus pergales, 
pabrėždamas, kad Dovydui Dievas neleido statyti Šventyklos (žr. 1 Kr 
17,4-13), nes jis buvo daug kariavęs (žr. 1 Kr 22,8; 28,3). Tačiau karo gro- 
bis turėjo padengti Šventyklos statybos išlaidas (žr. šio skyriaus 7-8.10-11 
eilutes; 1 Kr 29,2-5). 

12 Ir Zerujos sūnus Abišajis nugalėjo aštuoniolika tūkstančių 
edomiečių Druskos slėnyje. 13 Edome jis įrengė įgulas, ir visi edo- 
miečiai tapo pavaldūs Dovydui. VIEŠPATS suteikė Dovydui per- 
galę visur, kur tik jis ėjo. 


Dovydo pareigūnai 


14 Taigi Dovydas buvo viso Izraelio karaliumi. Dovydas vykdė 
tikrą teisingumą visiems savo žmonėms. 15 Zerujos sūnus Joabas 
buvo kariuomenės vadas; Ahiludo sūnus Jehošafatas buvo kancleris; 
16 Ahitubo sūnus Zadokas ir Abjataro sūnus Ahimelechas buvo ku- 
nigai; Šavša buvo raštvedys; 17 Jehojados sūnus Benajas vadovavo 
cheretitams ir peletitams; o Dovydo sūnūs buvo vyriausi pareigū- 
nai* karaliaus tarnyboje. 


19 
Įžeidžiami Dovydo pasiuntiniai 


1* Po kiek laiko mirė amoniečių karalius Nahašas, ir jo sūnus 
tapo karaliumi jo vietoje. ? Dovydas sau sakė: “Aš turiu būti ištiki- 
mai geras Nahašo sūnui Hanūnui, nes jo tėvas buvo man ištikimai 
geras". Dovydas tad išsiuntė pasiuntinius pareikšti užuojautą dėl jo 
tėvo. 3 Dovydo dvariškiams atvykus į amoniečių kraštą pas Hanūną 
jo paguosti, amoniečių didžiūnai Hanūnui kalbėjo: “Nejau tu ma- 
nai, kad Dovydas pas tave atsiuntė guodėjus, norėdamas tavo tėvą 
pagerbti? Argi jo dvariškiai neatėjo pas tave ištirti, kelti maištą ir 
iššnipinėti kraštą?" *+Hanūnas tad suėmė Dovydo dvariškius ir, 
nuskutęs jiems barzdas bei nukirpęs pusę jų drabužių iki šlaunų, 
išsiuntė atgal. 5 Ir jie išvyko. Kai Dovydui buvo apie tuos vyrus 
pranešta, jis nusiuntė kitus jų pasitikti, nes tie vyrai jautėsi labai 
įžeisti. Karalius paliepė: “Pabūkite Jeriche, kol jums ataugs barzdos. 
Tada sugrįžkite“. 


18,17 “... Dovydo sūnūs buvo vyriausi pareigūnai": pasak 2 Sam 8,18, jie buvo 
kunigai, bet Kronikininko laikais kunigai turėjo būti kilę tik iš Aarono pa- 
likuonių. Šis pokytis Kronikininko veikale yra būdingas bruožas. 

19,1-19 Tęsiamas Dovydo karo žygių aprašas. Kronikininko šaltinis — 2 Sam 
10 skyrius. 


44] 


1 Kr 19,6-19 


Pirmasis žygis prieš amoniečius 


6 Amoniečiai suprato, kad jie užsitraukė Dovydo pyktį. Hanū- 
nas ir amoniečiai pasiuntė tūkstantį sidabrinių talentų pasamdyti 
kovos vežimų ir raitelių iš Aram-Naharajimų, iš Aram-Maakos ir 
iš Zobos. 7 Jie pasamdė trisdešimt du tūkstančius kovos vežimų ir 
Maakos karalių su jo kariuomene. Jis atžygiavo ir pasistatė stovyk- 
lą priešais Medebą. Ir amoniečiai buvo pašaukti prie ginklų iš są- 
vo miestų, ir jie atėjo kovoti. š Tai sužinojęs, Dovydas pasiuntė 
Joabą ir visą kariuomenę su galiūnais. > Amoniečiai išėjo ir susto- 
jo į kovos gretas prie įėjimo į miestą, o atėjusieji karaliai buvo 
atskirai atvirame laukę, 

10 Joabas matė, kad kovos rikiuotė buvo prieš jį ir iš priekio, 
ir už nugaros. Jis tad, surinkęs būrį iš rinktinių Izraelio vyrų, 
išrikiavo juos prieš aramėjus, !! o likusius kareivius, pavedęs 
vadovauti savo broliui Abišajui, surikiavo į kovos rikiuotę prieš 
amoniečius. 12 Jis tarė: “Jeigu aramėjai bus stipresni už mane, tu 
ateisi į pagalbą, bet jeigu amoniečiai bus stiprėsni už tave, aš atei- 
siu tau padėti. 13 Būk narsus! Būkime ryžtingi dėlei savo tautos ir 
dėlei mūsų Dievo miestų! Tedaro VIEŠPATS, kas yra gera jo 
akyse!" 14 Taigi Joabas ir su juo buvusieji kareiviai žengė pirmyn į 
mūšį su aramėjais. Tie nuo jo bėgo. 15 Amoniečiai, matydami, kad 
aramėjai bėga, irgi bėgo nuo Joabo brolio Abišajo, traukdamiesi į 
miestą. Tada Joabas sugrįžo į Jeruzalę. 


Pergalė prieš amoniečius 


16 Aramėjai, matydami, kad jie buvo Izraelio nugalėti, išsiuntė 
pasiuntinius atvesti aramėjus, gyvenusius anapus Eufrato. Jų vadas 
buvo Hadadezerio kariuomenės vadas Šofachas. 17 Apie tai buvo 
pranešta Dovydui. Jis, sutelkęs visą Izraelį, perėjo Jordaną, nužy- 
giavo jų link ir išsirikiavo mūšiui prieš juos. Dovydui išsirikiavus 
mūšiui su aramėjais, jie kovojo su juo. 1š Bet aramėjai buvo pri- 
versti bėgti nuo Izraelio. Dovydas nukovė septynis tūkstančius 
aramėjų kovos vežimų vežėjų ir keturiasdešimt tūkstančių pės- 
tininkų. Nukovė taip pat ir jų kariuomenės vadą Šofachą. 19 Hada- 
dezeriui pavaldūs karaliai, pamatę, kad jie buvo Izraelio nugalėti, 
padarė taiką su Dovydu ir tapo jam pavaldūs. Po to aramėjai 
nebenorėjo daugiau amoniečių gelbėti. 

20 
Antrasis žygis prieš amoniečius 


1 Pavasarį, kada karaliai paprastai eina į karo žygį, Joabas, 
išvedęs kariuomenę, nuniokojo amoniečių kraštą, nuėjo ir apgulė 
Rabą. Bet Dovydas pasiliko Jeruzalėje. Paėmęs Rabą, Joabas ją 
sunaikino. 2 Dovydas nuėmė vainiką nuo jų karaliaus galvos. 
Paaiškėjus, kad vainikas sveria auksinį talentą ir turi brangakmenį, 
jis buvo uždėtas Dovydui ant galvos. Jis išgabeno iš miesto ir labai 
daug grobio. 3 Išvaręs jo gyventojus, jis pristatė juos dirbti su pjūk- 
lais, geležiniais kapliais ir kirviais. Taip Dovydas padarė su visais 
amoniečių miestais. Tada Dovydas ir visa kariuomenė sugrįžo į 
Jeruzalę. 


Įvairūs žygdarbiai prieš filistinus 


4 Po to kilo karas su filistinais prie Gezerio. Tuomet Sibekajis 
Hušatitas nukovė Sipajį, kuris buvo vienas iš milžinų* palikuonių. 
Jie buvo nugalėti. 5 Vėl buvo karas su filistinais. Jairo sūnus El- 
hananas nukovė Galijoto Gatiečio brolį Lahmį,* kurio ieties kotas 
buvo kaip audėjų riestuvas. * Dar kartą buvo karas prie Gato. Ten 
gyveno milžinas* vyras, kuris turėjo dvidešimt keturis pirštus, po 
šešis pirštus ant kiekvienos rankos ir po šešis pirštus ant kiekvienos 
kojos. Tr jis buvo kilęs iš milžinų.* 7 Kai jis tyčiojosi iš Izraelio, 
Dovydo brolio Šimeos sūnus Jonatanas jį nukovė. š Šie buvo kilę 
iš milžinų* Gate. Jie krito nuo Dovydo ir jo vyrų rankos. 


20,4-8 “... milžinų (palikuonys])': hebraiškai “Refajimų", t.y. legendinių senovės 
Kanaano gyventojų palikuonys. 

20,5 “... Elhananas nukovė Galijoto Gatiečio brolį Lahmį": Kronikininkas taip 
išsprendžia susidariusį neaiškumą tarp 1 Sam 17,49-51, — Dovydas už- 
mušė Galijotą, — ir 2 Sam 21,19, — Elhananas užmušė Galijotą. 

21 
Dovydo tautos surašymas 


1* Šėtonas pakilo prieš Izraelį ir pakurstė Dovydą suskaičiuoti 
Izraelio žmones. 2 Taigi Dovydas tarė Joabui ir kariuomenės vadams: 
“Eikite, suskaičiuokite Izraelio žmones nuo Beer-Šebos iki Dano ir 
praneškite man, kad žinočiau jų skaičių“. 3 Bet Joabas atsakė: “Te- 
padaugina VIEŠPATS savo tautos skaičių šimteriopai! Mano vieš- 
patie karaliau, argi nėra jie visi mano valdovo pavaldiniai? Kam gi 
to reikia mano viešpačiui? Kodėl jis turėtų užtraukti Izraeliui 
kaltę?" * Tačiau karaliaus įsakymas Joabui nusvėrė. Joabas tad iš- 
vyko ir, apėjęs visą Izraelį, sugrįžo į Jeruzalę. 5 Joabas pranešė 
Dovydui žmonių skaičių. Visame Izraelyje buvo vienas milijonas 
šimtas tūkstančių vyrų, pajėgių imtis kalavijo, o Jude keturi šimtai 
septyniasdešimt tūkstančių vyrų, pajėgių imtis kalavijo. * Bet Levio 
ir Benjamino giminių jis neįtraukė į skaičių, nes karaliaus įsaky- 
mas Joabui kėlė pasibaisėjimą. 7Šis dalykas Dievo akyse buvo ne- 
malonus, ir už tai jis ištiko Izraelį. 


Maras ir Dievo gailestingumas 


8 Dovydas tarė Dievui: “Aš sunkiai nusidėjau, tai darydamas, 
bet dabar atleisk, maldauju, savo tarno kaltę, nes aš pasielgiau 
labai neišmintingai". ? VIEŠPATS kalbėjo Dovydo regėtojui Gadui, 
tardamas: 10 “Eik ir sakyk Dovydui: “Taip kalbėjo VIEŠPATS: tau 
siūlau tris bausmes, pasirink vieną iš jų, ir aš ja tave ištiksių" !! 
Taigi Gadas, nuėjęs pas Dovydą, jam tarė: “Taip kalbėjo VIEŠPATS: 
“Rinkis, ką nori: 12 arba badą per trejus metus, arba trijų mėnesių 


21,1 “šėtonas....": hebraiškasis žodis “šatan( as)" reiškia “priešą", arba “kaltinto- 
ją“... Šiame tekste šis žodis pakeičia 2 Sam 24,1 teksto “VIEŠPATIES 
pykti". Žodžio pakeitimas atspindi teologinį potremtinio Izraelio požiūrį, kad 
blogio tiesiogiai priskirti Dievui negalima. Anksčiau hebraiškasis žodis “šė- 
tonas“ ženklino “priešą" arba, ypač teisme, “kaltintoją", t.y. prokurorą (žr. 
Job 1,6-12; 2,1-7; Zch 3,1-2). Čia, kaip ir vėlesniame judaizme (žr. Išm 2,24) 
bei Naujajame Testamente, "šėtonas", arba “velnias" (iš graikų kalbos "dia- 
bolos“, t.y. tas/tai, kas padalija), ženklina piktąją dvasią, gundančią žmogų 


daryti pikta. 

bėgimą nuo priešininkų, su priešų kalaviju nuolat tau prie nugaros, 
arba tris dienas VIEŠPATIES kalavijo: krašte maro, naikinančio 
visoje Izraelio žemėje VIEŠPATIES angelo. Nūn pasvarstyk, kokį 
atsakymą turiu parnešti tam, kuris mane atsiuntė". 13 Tada Dovydas 
tarė Gadui: “Aš labai kenčiu! Leisk, maldauju, man pulti į VIEŠPA- 
TIES rankas, nes jo gailestingumas yra labai didelis, bet neleisk 
man įpulti į žmonių rankas“. 

14 Taigi VIEŠPATS siuntė Izraeliui marą, ir Izraelyje krito sep- 
tyniasdešimt tūkstančių žmonių. 15 Dievas pasiuntė ir į Jeruzalę an- 
gelą jos sunaikinti, bet kai tas ėmėsi ją naikinti, VIEŠPATS pažvel- 
gė į ją ir pagailėjo tokios nelaimės ištiktos. Naikinančiajam angelui 
jis tarė: “Gana! Sulaikyk ranką!" VIEŠPATIES angelas tuomet 
stovėjo prie Ornano Jebusito* klojimo. 16 Pakėlęs akis, Dovydas pa- 
matė VIEŠPATIES angelą, stovintį tarp dangaus ir žemės, o jo 
rankoje iš makšties ištrauktas kalavijas ir ištiestas virš Jeruzalės. 
Tada Dovydas ir seniūnai, apsivilkę ašutine, puolė kniūpsti. 17 O 
Dovydas tarė Dievui: “Argi ne aš vienas daviau įsakymą suskaičiuo- 
ti žmones? Aš vienas esu kaltas ir baisiai nedorai pasielgiau. Bet 
šie, tavo kaimenė, ką jie padarė? Maldauju, VIEŠPATIE, mano 
Dieve, tekrinta tavo ranka ant manęs ir mano tėvo namų, bet ap- 
saugok savo tautą nuo maro!“ 


Pastatomas aukuras 


Iš Tada VIEŠPATIES angelas paliepė Gadui pasakyti Dovydui, 
kad jis nueitų ir pastatytų aukurą Ornano Jebusito klojime. 15 Dovy- 
das tad nuėjo pagal Gado žodį, kurį jis buvo perdavęs jam VIEŠPA- 
TIES vardu. 20 Ir Ornanas atsigręžė, ir pamatė angelą; su juo buvę 
jo keturi sūnūs pasislėpė. Ornanas toliau kūlė kviečius. 21 Dovydas 
atėjo pas Ornaną. Ornanas pakėlė akis ir pamatė Dovydą. Išėjęs iš 
klojimo, jis puolė kniūpsčia ant žemės prie Dovydo kojų. 22 Dovy- 
das Ornanui tarė: “Parduok man klojimo vietą, kad galėčiau pas- 
tatyti ant jo aukurą VIEŠPAČIUI. Parduok jį man už visą kainą, 
idant maras būtų nugręžtas nuo žmonių". 2 Ornanas Dovydui at- 
sakė: “Imk jį. Tedaro viešpats karalius, kas gera jo akyse! Štai aš 
duodu jaučius deginamajai aukai, kūlimo vežėčias malkoms ir 


21,15 “... Ornano Jebusito": Araunos, anot 2 Sam 24,16-24 teksto. 

kviečių grūdų atnašai. Visa tai dovanoju!" 24“Ne, — Dovydas tarė 
Ornanui, — aš turiu juos pirkti už visą kainą. Aš neatnašausiu 
VIEŠPAČIUI, kas tau priklauso, ir neaukosiu deginamųjų atnašų, 
kurios man nieko nekainuoja“. 25 Taigi Dovydas užmokėjo šešis šim- 
tus sidabrinių šekelių pagal svorį* už vietą. 26 Ten Dovydas pastatė 
VIEŠPAČIUI aukurą ir atnašavo deginamąsias aukas ir bendravi- 
mo atnašas. Jis šaukėsi VIEŠPATIES, o jis atsakė ugnimi iš dan- 
gaus ant deginamosios aukos aukuro. 27 VIEŠPATS įsakė angelui 
sugrąžinti savo kalaviją į makštį. 

28 Tuomet Dovydas, matydamas, kad VIEŠPATS prie Ornano 
Jebusito klojimo jo išklausė, ten atnašavo savo aukas. 29 Mat 
tuomet VIEŠPATIES Padangtė, kurią Mozė buvo padaręs dykumo- 
je, ir deginamosios aukos aukuras buvo Gibeono aukštumų alkoje. 
30 Bet Dovydas negalėjo nueiti prie jos VIEŠPATIES pagarbinti, 
nes VIEŠPATIES angelo kalavijo baimė buvo jį apėmusi. 


22 
Pasiruošimas statyti Šventyklą 


1 Todėl Dovydas tarė: “Čia bus VIEŠPATIES Dievo Namai, ir 
čia bus Izraeliui deginamosios atnašos aukuras. 

2* Dovydas įsakė visiems svetimtaučiams, gyvenusiems Izrae- 
lyje, susirinkti į Jeruzalę, ir paskyrė juos akmenskaldžiais skaldyti 
ir tašyti akmenis Dievo Namų statybai. 3 Dovydas atidėjo taip pat 
daug geležies vartų durų vinims bei sąsagoms ir tiek daug vario, kad 
nebuvo įmanoma jo pasverti, * ir kedro rąstų be skaičiaus. Sidonie- 
čiai ir tyriečiai atgabeno Dovydui daug kedro rąstų. 


21,25 “... šešis šimtus sidabrinių šekelių pagal svorį": dabar būtų maždaug 
$10000, t.y. 40000 Lt. Pasak 2 Sam 24,24, Dovydas mokėjo kuklią pen- 
kiasdešimties šekelių sumą, maždaug $20, t.y. 80 Lt., už Ornano klojimą. 
Kronikininkas kainą pakelia, nes nori pabrėžti, kad vieta būsimai Šventyk- 
lai buvo kur kas vertesnė. 

22,2-5 Pasak 1 Kar 5,15-32, Saliamonas sukaupė medžiagas Šventyklos statybai, 
nors Dovydas ir buvo norėjęs tai padaryti (žr. 1 Kar 5,17-20. Tačiau Kro- 
nikininkas nori Dovydą, idealųjį Izraelio karalių, glaudžiau susieti su šven- 
čiausia Izraelio vieta — Jeruzalės Šventykla. 

5 Mat Dovydas sau sakė: “Mano sūnus Saliamonas yra dar 
jaunas ir be patirties, o Namai, kuriuos reikia pastatyti, turi būti taip 
didingi, kad garsėtų ir būtų šlovinami visuose kraštuose. Tad aš 
jam paruošiu. Taigi Dovydas atidėjo daug medžiagų statybai prieš 
savo mirtį. 5 Tada jis pasišaukė savo sūnų Saliamoną ir įsakė jam 
pastatyti Namus VIEŠPAČIUI, Izraelio Dievui. 7““Mano sūnau, — 
Dovydas tarė Saliamonui, — aš pats turėjau širdyje pastatyti Na- 
mus VIEŠPATIES, Izraelio Dievo, garbei. 3 Bet atėjo man VIEŠPA- 
TIES žodis, tardamas: "Daug kraujo išliejai ir ilgai kariavai. Mano 
vardui Namų tu nestatysi, nes esi išliejęs daug kraujo ant žemės 
mano akivaizdoje. ? Štai gims tau sūnus. Jis bus taikingas žmogus. 
Aš duosiu jam ramybę nuo priešų iš visų pusių, nes jo vardas bus 
Saliamonas,* ir jo dienomis duosiu Izraeliui taiką ir ramybę. 10 Jis 
pastatys Namus mano vardui; jis bus man sūnus, o aš būsiu jam 
tėvas ir padarysiu amžiną Izraelyje jo karališkąjį sostą“. 11 Nūn, 
mano sūnau, tebūna VIEŠPATS su tavimi, kad būtumei sėkmingas 
statydamas VIEŠPATIES, tavo Dievo, Namus, kaip jis apie tave yra 
kalbėjęs. 12 Tik tesuteikia tau VIEŠPATS, pavesdamas tau valdyti 
Izraelį, įžvalgos ir supratimo, kad laikytumeisi VIEŠPATIES, tavo 
Dievo, mokymo. 13 Tik tuomet tu būsi sėkmingas, jei rūpestingai 
vykdysi įstatus ir įsakus, kuriuos VIEŠPATS davė Izraeliui per Mo- 
zę. Būk stiprus ir ryžtingas! Nebijok ir nenusimink! 14 Žiūrėk, ne- 
sigailėdamas pastangų, atidėjau VIEŠPATIES Namams šimtą tūks- 
tančių talentų aukso, vieną milijoną talentų sidabro,* o vario ir ge- 
ležies tiek daug, kad jų neįmanoma pasverti. Atidėjau taip pat ir 
rąstų, ir akmens. Tu prie jų dar pridėsi. 15 Be to, tu turi gausybę 
darbininkų: akmenskaldžių, mūrininkų, dailidžių ir be skaičiaus vi- 
sokių amatininkų, įgudusių apdirbti 16 auksą, sidabrą, varį ir 
geležį". 


22,9 “... Saliamonas": hebraiškai “šelomo". Hebraiškasis žodis “šalom" reiškia 
"taiką", arba "ramybę". Čia Saliamonas — taikingas žmogus — priešpas- 
tatomas Dovydui — dideliam karvedžiui. Kronikininko požiūriu, tai padarė 
Dovydą apeigiškai netinkamą statyti Šventyklą. 

22,14“... šimtą tūkstančių talentų aukso, vieną milijoną talentų sidabro": maž- 
daug 3,775 tonų aukso ir 37,750 tonų sidabro. Skaičiais norima pabrėžti auk- 
su ir sidabru neįkainojamą Šventyklos vertę. Kur kas kuklesni skaičiai duo- 
dami 1 Kar 9,14.28; 10,10.14, 

Dovydo įsakymas didžiūnams 


17 Dovydas įsakė taip pat ir Izraelio didžiūnams padėti jo 
sūnui Saliamonui, tardamas: !š “Ar VIEŠPATS, jūsų Dievas, nėra su 
jumis? Ar jis nesuteikė jums iš visų pusių ramybės? Juk jis atidavė 
man į rankas krašto gyventojus, ir kraštas tapo pavaldus VIEŠPA- 
TIES akivaizdoje ir jo tautos akivaizdoje. 19 Nūn tad ryžkitės širdi- 
mi ir gyvastimi ieškoti VIEŠPATIES, savo Dievo. Eikite ir statykite 
VIEŠPATIES Dievo šventovę, kad VIEŠPATIES Sandoros Skrynia 
ir šventieji Dievo reikmenys būtų įnešti į Namus, pastatytus VIEŠ- 
PATIES vardui“. 


23 
Levitų grupės 


1* Dovydas, pasenęs ir pasiekęs žilos senatvės, pastatė savo 
sūnų Saliamoną Izraelio karaliumi. 2 Po to jis sušaukė visus Izrae- 
lio vadus, kunigus ir Ievitus. 

3 Levitai, turintys trisdešimt metų ir vyresni, buvo suskaičiuo- 
ti. Iš viso jų buvo trisdešimt aštuoni tūkstančiai. + “Iš šių, — tarė 
Dovydas, — dvidešimt keturi tūkstančiai vadovaus VIEŠPATIES 
Namų tarnybai, šeši tūkstančiai bus pareigūnai ir teisėjai, 5 keturi 
tūkstančiai bus vartų sargai ir keturi tūkstančiai šlovins VIEŠPATĮ 
instrumentais, kuriuos aš sumaniau šlovės giesmėms“. 5 Dovydas 
padalijo juos į būrius pagal Levio sūnus — Geršoną, Kohatą ir 
Merarį. 

7 Geršono žmonės buvo Ladanas ir Šimejis. 3 Ladano sūnūs: Je- 
hielis — galva, Zetamas ir Joelis — trys iš viso. ? Šimejo sūnūs: 
Šelomotas, Hazielis ir Haranas — trys iš viso. Šie buvo Ladano 
klanų galvos. 10 Ir Šimejo sūnūs: Jahatas, Zina, Jeušas ir Berija. 
Šie keturi buvo Šimejo sūnūs. !! Jahatas buvo galva, o Ziza pava- 
duotojas; Jeušas ir Berija neturėjo daug vaikų, todėl jie buvo 
paskaičiuoti vienu klanu. 


23,1-32 Dovydo amžiuje nebuvo ypatingų levitų grupių, bet Kronikininko 
dienomis — daugiau negu po penkių šimtmečių — jos buvo labai svarbios. 
Todėl įkvėptasis autorius susieja jas su Dovydu. 

12 Kohato sūnūs: Amramas, Izharas, Hebronas ir Uzielis — 
keturi iš viso. 3 Amramo sūnūs: Aaronas ir Mozė. Aaronas buvo 
atskirtas pašventinti švenčiausiems dalykams, kad jis ir jo sūnūs 
amžinai degintų atnašas VIEŠPATIES akivaizdoje, jam tarnautų ir 
laimintų amžinai jo vardu. 14 Mozė, Dievo žmogus, ir jo sūnūs bu- 
vo įskaičiuoti į Levio giminę. 15 Mozės sūnūs: Geršomas ir Elieze- 
ris. 16 Geršomo sūnus Šebuelis — galva. !7 Eliezerio sūnus Rehabi- 
jas — galva; Eliezeris kitų sūnų neturėjo, bet Rehabijas turėjo 
labai daug sūnų. 18 Izharo sūnus Šelomitas — galva. 19 Hebrono 
sūnūs: Jerijas — galva, antras Amarijas, trečias Jahazielis ir ketvir- 
tas Jekamemas. 20 Uzielio sūnūs: Mika — galva ir antras Isšijas. 

21 Merario sūnūs: Mahlis ir Mušis. Mahlio sūnūs: Eleazaras ir 
Kišas. 22 Eleazaras mirė neturėdamas sūnų, vien tik dukteris; jų 
giminaičiai, Kišo sūnūs, jas vedė. 23 Mušio sūnūs: Mahlis, Ederis ir 
Jerimotas — trys iš viso. 

24 Šie buvo Levio sūnūs pagal jų klanus, su klanų vadais, kai 
jie buvo suskaičiuoti pavieniui vardais nuo dvidešimties metų ir 
vyresni, kurie turėjo atlikti VIEŠPATIES Namų tarnybos darbus. 25 
Mat Dovydas sakė: “VIEŠPATS, Izraelio Dievas, suteikė savo tau- 
tai ramybę ir padarė Jeruzalę savo amžina buveine. 26 Todėl levitams 
nebereikia daugiau nešti Padangtės ir kitų daiktų, reikalingų jos 
tarnybai", — 27pagal paskutinius Dovydo įsakymus, levitai buvo 
suskaičiuoti nuo dvidešimties metų ir vyresni, — 28 “bet nuo šiol 
jų pareiga bus padėti Aarono palikuonims VIEŠPATIES Namų 
tarnyboje, prižiūrint kiemus ir kambarius, valant viską, kas šventa, 
ir atliekant darbus VIEŠPATIES Namams. 29 Jie rūpinsis taip pat 
Artumo duonos eilėmis, rinktiniais miltais grūdų atnašais, neraugin- 
tos duonos plokštainiais, keptąja atnaša, su aliejumi maišyta atnaša 
ir visais kiekio bei dydžio matais. 30 Be to, jie turės dalyvauti kas 
rytą dėkojant ir šlovinant VIEŠPATĮ, panašiai ir kas vakarą; 3! ir ka- 
da tik bus atnašaujamos deginamosios aukos šabais, jaunatimis ir 
šventėmis, jų turės visuomet būti VIEŠPATIES akivaizdoje toks 
skaičius, koks yra jiems nustatytas. 32 Taip pat jie prižiūrės Susi- 
tikimo palapinę bei šventovę ir padės savo giminaičiams Aarono pa- 
likuonims VIEŠPATIES Namų tarnyboje“. 

24 
Kunigų grupės 


1 Šios buvo Aarono palikuonių grupės. Aarono sūnūs: Nadabas, 
Abihu'as, Eleazaras ir Itamaras. 2 Nadabas ir Abihu'as mirė dar tėvui 
gyvam esant ir neturėjo sūnų, todėl tik Eleazaras ir Itamaras tapo 
kunigais. 3 Kartu su Zadoku iš Eleazaro palikuonių ir Ahimelechu, 
iš Itamaro palikuonių Dovydas paskirstė kunigiškosios tarnybos 
pareigas. + Kadangi buvo rasta daugiau klano vadų tarp Eleazaro 
palikuonių, negu tarp Itamaro palikuonių, jie padalijo Eleazaro pa- 
likuonis šešiolikai klano vadų, o Itamaro palikuonis į aštuonis 
klanus. 5 Jiems buvo padalyta burtų keliu, visiems vienodai, nes jie 
visi buvo šventovės pareigūnai ir Dievo pareigūnai tarp palikuonių 
Eleazaro ir palikuonių Itamaro. 6 Raštininkas Netanelio sūnus Še- 
majas, vienas iš levitų, karaliaus akivaizdoje įtraukė į sąrašą ir 
pareigūnus, ir kunigą Zadoką, ir Abjataro sūnų Ahimelechą, ir gal- 
vas kunigų klanų bei levitų klanų, įrašydamas du klanus Eleazarui 
už kiekvieną įrašytą Itamarui. 

7 Pirmas burtų metimas teko Jehojaribui, antras Jedajui, 3 tre- 
čias Harimui, ketvirtas Seorimui, ? penktas Malchijui, šeštas Mija- 
minui, !Oseptintas Hakozui, aštuntas Abijui,* !! devintas Ješuai, de- 
šimtas Šekanijui, 12 vienuoliktas Eljašibui, dvyliktas Jakimui, 13 try- 
liktas Hupai, keturioliktas Ješebeabui, 14 penkioliktas Bilgai, šešio- 
liktas Imeriui, 15 septynioliktas Heziriui, aštuonioliktas Hapizezui, 
16devynioliktas Petahijui, dvidešimtas Jehezkeliui, 17 dvidešimt pir- 
mas Jachinui, dvidešimt antras Gamuliui, 18 dvidešimt trečias Dela- 
jui, dvidešimt ketvirtas Maazijui. 

19 Tokia buvo jų tarnybos nustatyta eilė, kai jie atlikdavo 
pareigas VIEŠPATIES Namuose pagal jiems duotus jų tėvo Aarono 
įsakus, kaip VIEŠPATS, Izraelio Dievo, buvo jam įsakęs. 


24,10“... aštuntas Abijui": Jono Krikštytojo tėvas Zacharijas buvo iš šios Abi- 
jo eilės. 

1 Kr 24,20-25,4 
Kiti levitai 


20 Iš likusiųjų Levio sūnų buvo Šubaelis iš Amramo palikuonių 
ir Jehdejas. 2! Iš Rehabijo—Rehabijo sūnus Isšajas — vadas. 22 Iš 
Izharo palikuonių Šelomotas; iš Šelomoto sūnų Jahatas. 23 Hebrono 
sūnūs: Jerijas — vadas, antras Amarijas, trečias Jahazielis, ketvirtas 
Jekameamas. 24 Uzielio sūnus Mika; iš Mikos sūnų Šamiras. 25 Mi- 
kos brolis Isšajas; iš Isšajo sūnų: Zecharijas. 26 Merario sūnūs: 
Mahlis ir Mušis. Jaazajo sūnus Beno. 27 Merario sūnūs iš jo sūnaus 
Jaazajo: Šohamas, Zakuras ir Ibris. 28 Iš Mahlio Eleazaras. Jis ne- 
turėjo sūnų. 2 Iš Kišo — Kišo sūnus: Jerahmėelis. 30 Mušio sūnūs: 
Mahlis, Ederis ir Jerimotas. Šie buvo levitų sūnūs pagal jų klanus. 

3! Tokiu pat būdu, kaip jų giminės, Aarono palikuonys ir šie 
klanų vadai, vyresni ir jaunesni, metė burtus akivaizdoje karaliaus 
Dovydo, Zadoko, Ahimelecho ir kunigų bei levitų klanų galvų. 


25 
Giesmininkai 


1* Dovydas ir kariuomenės pareigūnai padalijo tarnybai ir 
Asafo, Hemano ir Jedutuno palikuonis, kad pranašautų,* lydimi ly- 
rų, arfų ir cimbolų. Sąrašas vyrų, atlikusių šią užduotį pagal jų 
tarnybą, buvo: 

2Iš Asafo sūnų: Zakuras, Juozapas, Netanijas ir Asarela — 
Asafo sūnūs, Asafo vadovaujami, pranašavo karaliaus įsakymu, 

3 Iš Jedutuno. Jedutuno sūnūs: Gedalijas, Zeris, Ješajas, Šime- 
jis, Hašabijas ir Matitijas — iš viso šeši; jie, vadovaujami savo tė- 
vo Jedutuno, pranašavo lydimi lyrų, dėkodami ir šlovindami VIEŠ- 
PATĮ. 

4 Iš Hemano. Hemano sūnūs: Bukijas, Matanijas, Uzielis, Še- 
buelis, Jerimotas, Hananijas, Hananis, Eliata, Gidaltis, Romamti-- 


25,1-31 Giesmininkai, panašiai kaip dvidešimt keturi kunigų tarnybos skyriai, 
suskirstomi į dvidešimt keturis tarnybos skyrius su trim garbingais vadovais 
— Asafu, Jedutunu ir Hemanu. Čia Jedutunas užima kai kurių sąrašų Etano 
vietą. Pasak 1 Kr 23,5, giesmininkų skaičius buvo keturi tūkstančiai; šiame 
tekste (žr. 7-ąją eilutę) tik “du šimtai aštuoniasdešimt aštuoni" (24x12). 

25,15“... kad pranašautų"; “karaliaus regėtojo Hemano...": regėtojai vartodavo 
muziką ar giesmę kaip foną pranašavimui (žr. 2 Kar 3,15; 1 Sam 10,5). 

1 Kr 25,5-31 


Ezeris, Jošbekaša, Malotis, Hotiras ir Mahaziotas. 5 Visi šie buvo 
karaliaus regėtojo Hemano* sūnūs, pagal Dievo pažadą jį išaukštinti, 
nes Dievas buvo davęs Hemanui keturiolika sūnų ir tris dukteris. 
6Visi jie, tėvo vadovaujami, kartu su Asafu, Jedutunu ir Hemanų, 
giedojo VIEŠPATIES Namuose, palydint cimbolams, arfoms ir ly- 
roms Dievo Namų tarnyboje. 7 Iš viso su jų broliais, parengtais 
giedoti VIEŠPAČIUI, — visų įgudusių giesmininkų, — buvo du 
šimtai aštuoniasdešimt aštuoni. š Burtai buvo mesti dėl tarnybos pa- 
mainų, jauniems ir senesniems, įgudusiems giesmininkams, kaip ir 
mokiniams. 
9 Pirmas burtų metimas teko Asafo Juozapui; 
antras Gedalijui, jam ir jo broliams bei sūnums — dvylikai; 
10 trečias Zakurui, jo sūnums ir broliams — dvylikai; 
11 ketvirtas Izriui, jo sūnums ir broliams — dvylikai; 
12 penktas Netanijui, jo sūnums ir broliams — dvylikai; 
15 šeštas Bukijui, jo sūnums ir broliams — dvylikai; 
14 septintas Jesarelai, jo sūnums ir broliams — dvylikai; 
15 aštuntas Ješajui, jo sūnums ir broliams — dvylikai; 
16 devintas Matanijui, jo sūnums ir broliams — dvylikai; 
17 dešimtas Šimejui, jo sūnums ir broliams — dvylikai; 
1š vienuoliktas Azareliui, jo sūnums ir broliams — dvylikai; 
19 dvyliktas Hašabijui, jo sūnums ir broliams — dvylikai; 
20 tryliktas Šubaeliui, jo sūnums ir broliams — dvylikai; 
21 keturioliktas Matitijui, jo sūnums ir broliams — dvylikai; 
2 penkioliktas Jeremotui, jo sūnums ir broliams — dvylikai; 
2 šešioliktas Hananijui, jo sūnums ir broliams — dvylikai; 
2 septynioliktas Jošbekašai, jo sūnums ir broliams — dvylikai; 
25 aštuonioliktas Hananiui, jo sūnums ir broliams — dvylikai, 
26 devynioliktas Maločiui, jo sūnums ir broliams — dvylikai; 
27 dvidešimtas Eliatai, jo sūnums ir broliams — dvylikai; 
28 dvidešimt pirmas Hotiriui, jo sūnums ir broliams — dvylikai; 
2 dvidešimt antras Gidalčiui, jo sūnums ir broliams 
— dvylikai; 
30 dvidešimt trečias Mahaziotui, jo sūnums ir broliams 
— dvylikai; 
31 dvidešimt ketvirtas Romamti-Ezeriui, jo sūnums ir broliams 
— dvylikai. 

1 Kr 26,1-16 
26 
Vartų sargai 


1* Vartų sargų tarnybos skyriai. Iš Koraho žmonių buvo Korės 
sūnus Mešelemijas, vienas iš Abiasafo sūnų. Z Mešelemijo sūnūs: 
pirmagimis Zecharijas, antras Jediaelis, trečias Zebadijas, ketvirtas 
Jatnielis, 3 penktas Elamas, šeštas Jehonanas, septintas Eliehoenajis. 
4Obed-Edomo sūnūs: pirmagimis Šemajas, antras Jehozabadas, 
trečias Joahas, ketvirtas Sacharas, penktas Netanelis, 5 šeštas Amie- 
lis, septintas Issacharas, aštuntas Peuletajis; nes VIEŠPATS jį 
laimino. € Ir jo sūnui Šemajui gimė sūnūs, kurie valdė savo klanus, 
nes jie buvo galiūnai. 7Šemajo sūnūs: Otnis, Refaelis, Obedas ir 
Elzabadas, kurio broliai — Elihu'as ir Šemachijas — buvo stiprūs 
vyrai. š Visi šie, — Obed-Edomo sūnūs su jų sūnumis ir broliais, 
— buvo pajėgūs vyrai, parengti tarnybai; iš viso šešiasdešimt du iš 
Obed-Edomo. * Mešelemijas turėjo sūnų ir brolių — pajėgių vyrų 
— aštuoniolika. 

10 Hosa, vienas Merario palikuonių, turėjo sūnų: Šimrį — vadą, 
— nors jis nebuvo pirmagimis, jo tėvas pastatė jį galva, — !! antrą 
Hilkiją, trečią Tebaliją, ketvirtą Zechariją. Iš viso Hosos sūnų ir 
brolių buvo trylika, 

12* Šie vartų sargų skyriai, atskirti pagal jų vadus, turėjo pa- 
reigą, lygiai kaip jų broliai, pamainomis tarnauti VIEŠPATIES Na- 
muose. 13 Burtai buvo mesti kiekvieniems vartams tuo pačiu būdu, 
nepaisant ar Klanas buvo mažas, ar didelis, 14 Burtai dėl rytinių vartų 
teko Šelemijui. Tada jie metė burtus jo sūnui Zecharijui, gudriam 
patarėjui; jam pagal burtus teko šiauriniai vartai; 15 Obed-Edomui 
pietiniai vartai, o jo sūnums buvo paskirtas sandėlis. 16 Šupimui ir 
Hosai vakariniai vartai su Šalecheto vartais ant atšlaitės kelio. 


26,1-32 Kronikininkas užbaigia aprašyti levitų padalas Šventyklos tarnyboje. Žr. 
1 Kr 9,17-27; 15,23-24: 16,37-42. 

26,12-19 Kronikininkas aprašo savo laikų Šventyklą, minėdamas rytinį, Šiaurinį, 
pietinį bei vakarinį jos šoną ir vartus. Vienus vartus mini vardu (žr. 16-ąją 
eilutę). 

Kiekvienoje sargyboje buvo: !7 prie rytinių — šeši levitai kasdien; 
prie šiaurinių — keturi kasdien; prie pietinių — keturi kasdien; prie 
sandėlio po du; 1š kolonadai vakaruose buvo keturi prie kelio ir du 
prie kolonados. 19 Šie buvo vartų sargų skyriai iš Koraho palikuo- 
nių ir Merario palikuonių. 


Kitos levitų pareigos 
Iždų priežiūra 


20 Ahijas, iš levitų, prižiūrėjo Dievo Namų iždus ir įžado at- 
našų iždus. 2! Ladano sūnūs, Ladanui priklausantys Geršono pali- 
kuonys; Ladano Geršonito klanų galvos — Jehielitai. 

22 Jehielio sūnūs Zetamas ir jo brolis Joelis, tvarkė VIEŠPA- 
TIES Namų iždus. 3 Iš Amramo, Izharo, Hebrono ir Uzielio žmo- 
nių 24 Mozės sūnaus Geršomo sūnus Šebuelis buvo vyriausias iždų 
valdytojas. 25 Jo broliai: iš Eliezerio jo sūnus Rehabijas, jo sūnus 
Ješajas, jo sūnus Joramas, jo sūnus Zichris, jo sūnus Šelomotas. 
26Šis Šelomotas ir jo broliai valdė visus iždus įžado atnašų, kurias 
buvo atnašavę karalius Dovydas, klanų vadai, tūkstantininkai bei 
šimtininkai ir kiti kariuomenės pareigūnai. 27 Iš grobio, paimto ka- 
ruose, jie buvo skyrę atnašų VIEŠPATIES Namams išlaikyti. 
28 Taip pat ir visa, ką buvo atnašavęs regėtojas Samuelis, Kišo sū- 
nus Saulius, Nero sūnus Abneris ir Zerujos sūnus Joabas — visos 
jų skirtos atnašos buvo Šelomoto ir jo brolių prižiūrimos. 


Valdininkai ir teisėjai 


2* Iš Izharo žmonių Chenanijas ir jo sūnūs buvo paskirti 12- 
raeliui valdininkų ir teisėjų pareigoms, nesusijusioms su šventove. 
30 Iš Hebrono žmonių Hašabijas ir jo broliai — tūkstantis septyni 
šimtai sumanių vyrų, — prižiūrėjo Izraelį vakariniame Jordano šone 
visuose VIEŠPATIES reikaluose ir karaliaus tarnyboje. 3! Tarp He- 
brono žmonių Jerijas buvo hebronitų galva. Keturiasdešimtaisiais 


26,29-32 Levitų, paskirtų pareigoms šalia šventovės, užduotis buvo rūpintis vi 
sos tautos religiniais reikalais. 

karaliaus Dovydo valdymo metais buvo padarytas kilmės bei 
klanų tyrinėjimas ir buvo rasta tarp jų įžymių pareigūnų Gileado 
Jazere. 32 Jį ir jo brolius — du tūkstančius septynis šimtus sumanių 
vyrų — klanų galvas — karalius Dovydas paskyrė Reubeno bei Ga- 
do giminių ir pusės Manaso giminės žmonėms valdyti ir tvarkyti 
viską, kas siejasi su Dievo ir karaliaus reikalais. 


27 
Kariuomenės pareigūnai 


1* Šis yra skaičius Izraelio žmonių — klanų galvų, tūkstanti- 
ninkų ir šimtininkų bei kitų pareigūnų, buvusių karaliaus tarnybo- 
je ryšiams su būriais, budinčiais mėnesio pamainomis per visus 
metų mėnesius. Kiekviename būryje buvo dvidešimt keturi tūkstan- 
čiai vyrų. 

2 Zabdielio sūnus Jašobeamas vadovavo pirmajam būriui pirmą 
mėnesį; jo būryje buvo dvidešimt keturi tūkstančiai. 3 Jis buvo Pere- 
zo palikuonis ir buvo galva visų kariuomenės pareigūnų pirmą 
mėnesį. 

4 Dodajis Ahohietis vadovavo antrojo mėnesio būriui; Miklo- 
tas buvo vyriausias jo būrio pareigūnas. Jo būryje buvo dvidešimt 
keturi tūkstančiai. 

5 Trečias vadas, trečiajam mėnesiui, buvo kunigo Jehojados 
sūnus Benajas kaip galva; jo būryje buvo dvidešimt keturi tūkstan- 
čiai. 5 Tai yra tasai Benajas, kuris buvo Trisdešimties galiūnas ir 
vadovavo Trisdešimčiai; jo sūnus Amizabadas vadovavo jo būriui. 

7 Joabo brolis Asahelis buvo ketvirtas, ketvirtajam mėnesiui, ir 
po jo — jo sūnus Zebadijas; jo būryje buvo dvidešimt keturi tūks- 
tančiai. 

š Penktas vadas, penktajam mėnesiui, buvo Šamhutas Hizrahi- 
tas; jo būryje buvo dvidešimt penki tūkstančiai. 


27,1-15 Šis kariuomenės pareigūnų sąrašas yra ir panašus, ir skiriasi nuo Dovy- 
do galiūnų sąrašo, esančio 1 Kr 11,10-47. Be abejo, šis schematiškas kariuo- 
menės aprašymas yra dirbtinis ir perdėtas — 12 x 24000 = 283000 vyrų! 
— nebent hebraiškasis žodis “"elef", reiškiantis “tūkstantį", vartojamas ženk- 
linti mažesniam kariuomenės daliniui. Žr. 1 Kr 12,25-38. 

9 Šeštas, šeštajam mėnesiui, buvo Ira Tekoietis; jo būryje buvo 
dvidešimt keturi tūkstančiai. 

10 Septintas, septintam mėnesiui, buvo Helezas Pelonitas iš Ef- 
raimo giminės; jo būryje buvo dvidešimt keturi tūkstančiai. 

1! Aštuntas, aštuntam mėnesiui, buvo Sibekajis Hušatitas iš 
Zeraho klano; jo būryje buvo dvidešimt keturi tūkstančiai. 

12 Devintas, devintam mėnesiui, buvo Abiezeris iš Anatoto, 
Benjamino giminės; jo būryje buvo dvidešimt keturi tūkstančiai. 

13 Dešimtas, dešimtam mėnesiui, buvo Maharajis Netofatitas iš 
Zeraho kalno; jo būryje buvo dvidešimt keturi tūkstančiai. 

14 Vienuoliktas, vienuoliktam mėnesiui, buvo Benajas iš Pi- 
ratono, Efraimo giminės; jo būryje buvo dvidešimt keturi tūks- 
tančiai. 

15 Dvyliktas, dvyliktam mėnesiui, buvo Heldajis Neofatitas iš 
Otnielio klano; jo būryje buvo dvidešimt keturi tūkstančiai. 


Giminių galvos 


16 Izraelio giminėms vadovavo: 

Reubeno giminės žmonių vyriausias vadas buvo Zichrio sūnus 
Eliezeris; Simeono giminės žmonių — Maakos sūnus Stefatijas; 
17 Levio-Kemuelio sūnus Hašabijas; Aarono — Zadokas; 

18 Judo - Elihu'as, vienas iš Dovydo brolių; 
Issacharo — Michaelio sūnus Omris; 
19 Zebuluno — Obadijo sūns Išmajas; 
Naftalio — Azrielio sūnus Jerimotas; 
20 Efraimo giminės Žmonių — Azazijo sūnus Hošea; 
pusės Manaso giminės — Pedajo sūnus Joelis; 
21 pusės Manaso giminės Gileade — Zecharijo sūnus Ido'as; 
Benjamino — Abnerio sūnus Jaasielis; 
22 Dano — Jerohamo sūnus Azarelis; 
Šie buvo Izraelio giminių vadai. 


Nebaigtas surašymas 
23 Dovydas neskaičiavo tų, kurie buvo dvidešimties metų ar jau- 


nesni, nes VIEŠPATS buvo pažadėjęs padaryti Izraelį taip gausų, 
kaip dangaus žvaigždes. 24 Zerujos sūnus Joabas buvo pradėjęs juos 

skaičiuoti, bet nebaigė. Tačiau pyktis ištiko Izraelį už tai, ir skaičius 
nebuvo įtrauktas į karaliaus Dovydo Metraščius. 


Prižiūrėtojai 


25 Karališkuosius iždus prižiūrėjo Adielio sūnus Azmavetas. 
Iždus krašte — miestų, kaimų ir tvirtovių — prižiūrėjo Uzijo sūnus 
Jonatanas. 26 Laukų darbus, žemdirbius, prižiūrėjo Chelubo sūnus 
Ezris. 27 Vynuogynus prižiūrėjo Šimejis iš Ramos, o vynuogynų 
gaminius vyno rūsiuose tvarkė Zabdis Šifmitas. 23 Alyvmedžius ir 
sikomorų medžius Šefeloje prižiūrėjo Baal-Hananas Gederietis. 
Aliejaus sandėlius tvarkė Joašas. 2? Galvijų bandomis, kurios ganėsi 
Šarono lygumoje, rūpinosi Šitrajis Šaronietis, o galvijų bandomis, 
kurios ganėsi slėniuose, rūpinosi Adlajo sūnus Šafatas. 30 Kupranu- 
garius prižiūrėjo Obilas Išmaelitas; asiles prižiūrėjo Jehdejas Me- 
ronotitas. Avių kaimenėmis rūpinosi Jazizas Hagritas. 3! Visi šie 
buvo karaliaus Dovydo nuosavybės prižiūrėtojai. 


Karaliaus patarėjai 


32 Dovydo dėdė Jonatanas, išmintingas žmogus ir raštininkas, 
buvo patarėjas. Hachmonio sūnus Jahielis auklėjo Dovydo sūnus. 
33 Ahitofelis buvo karaliaus patarėjas, o Hušajis Archietis buvo kara- 
liaus bičiulis. 34 Po Ahitofelio* atėjo Benajo sūnus Jehojada ir Abja- 
taras. Joabas buvo Dovydo kariuomenės vadas. 


28 
Sueiga Jeruzalėje 
1 Dovydas pašaukė sueiti į Jeruzalę visus Izraelio pareigūnus — 
giminių galvas, vadus būrių, buvusių karaliaus tarnyboje, tūkstan- 


tininkus ir šimtininkus, visus karaliaus nuosavybės bei galvijų pri- 
Žiūrėtojus ir savo sūnus, — drauge su dvariškiais, galiūnais ir vi- 


27,34 “Po Ahitofelio...“: po jo savižudystės (žr. 2 Sam 17,23). Tada Jehojada 
tapo karaliaus patarėju jo vietoje. Abjataras buvo kunigas. 

sais turtingais vyrais. 2 Karalius atsistojo ir tarė: “Mano broliai, 
mano tauta, klausykitės manęs! Aš buvau sumanęs pastatyti poilsio 
Namus VIEŠPATIES Sandoros Skryniai, mūsų Dievui pakoją.* 3Bet 
Dievas tarė man: “Tu nestatysi Namų mano vardui, nes esi kovoto- 
jas ir esi išliejęs kraujo“. + Tačiau VIEŠPATS, Izraelio Dievas, 
išsirinko mane iš visų mano protėvių namų būti Izraelio karaliumi 
amžinai. Juk jis išsirinko Judą valdovu, o iš Judo namų mano tėvo 
namus; ir iš mano tėvo sūnų jis rado malonumą padaryti mane vi- 
so Izraelio karaliumi. 5O iš visų mano sūnų, — nes VIEŠPATS man 
daug sūnų davė, — jis išsirinko mano sūnų Saliamoną sėdėti 
VIEŠPATIES karalystės, Izraelio, soste. 5 Be to, jis man pasakė: 
“Tavo sūnus Saliamonas yra tas, kuris pastatys man Namus ir mano 
kiemus, nes aš išsirinkau jį būti man sūnumi ir aš būsiu jam tėvas. 
7 Aš padarysiu jo karalystę amžiną, jei jis ir toliau taip ryžtingai 
laikysis mano įstatymų ir įsakų, kaip jis dabar daro. š Nūn tad viso 
Izraelio, Dievo bendrijos akivaizdoje, ir mūsų Dievui girdint, aš jus 
skatinu laikytis ir atsiduoti visiems VIEŠPATIES, savo Dievo, įsaky- 
mams, idant valdytumėte šį gerą kraštą ir paliktumėte jį kaip am- 
žiną paveldą savo vaikams, 

> O tu, mano sūnau Saliamonai, pažink savo tėvo Dievą ir tar- 
nauk jam visa širdimi ir visa gyvastimi, nes VIEŠPATS tiria kiek- 
vieną širdį ir supranta kiekvieną norą bei mintį. Jeigu ieškosi jo, 
jis leis tau save surasti; bet jeigu paliksi jį, jis atmes tave amžinai. 
10 Būk tad atidus, nes VIEŠPATS išsirinko tave pastatyti šventovės 
Namus. Būk ryžtingas ir imkis darbo!" 


Dovydas duoda Saliamonui Šventyklos projektą 


1! Tada Dovydas įteikė savo sūnui Saliamonui brėžinį Šventyk- 
los prieangio, jos sandėlių ir iždų, jos aukštutinių kambarių bei jos 
vidaus kambarių ir kambario malonės sosto Skryniai. 12 Be to, ir 


28,2 “... Sandoros Skryniai, mūsų Dievui pakoją": nematomas Viešpats, bet 
sėdintis soste ant kerubų, buvo susietas su Sandoros Skrynia Šilo'e, o vė- 
liau Jeruzalės Šventykloje. Skrynia buvo jo pakoja žemėje: žr. Pss 99,5; 
132,7. “Malonės sostas“ (1 Kr 28,11) ir “vežimas su kerubais" (žr. 1 Kr 
28,18) atspindi skirtingas aplinkybes potremtinės tikėjimo bendrijos, turin- 
čios tik tuščią Skrynios vietą Šventykloje. Pati Skrynia buvo dingusi Šven- 
tyklos sunaikinimo metu 587 m. prieš Kristų. 

I Kr 28,13-29,1 


brėžinį viso, ką jis sumanė per (Dievo) dvasią: VIEŠPATIES 
Namų kiemams, visiems Dievo Namus supantiems kambariams bei 
sandėliams ir įžado atnašų sandėliams; 13 kunigų bei levitų pada- 
loms, visiems VIEŠPATIES Namų tarnybos darbams ir visiems 
VIEŠPATIES Namų tarnybos reikmenims. 14 Jis nurodė svorį auk- 
so visų apeigų visiems auksiniams reikmenims, svorį sidabro visų 
apeigų visiems sidabriniams reikmenims; 15 panašiai ir svorį auksi- 
nių žvakidžių bei jų lempų, svorį aukso kiekvienai žvakidei ir jos 
lempoms, svorį sidabro žvakidei ir jos lempoms pagal kiekvienos 
žvakidės paskirtį. 16 Jis nurodė svorį aukso kiekvienam Artumo 
duonos eilių stalui ir sidabro sidabriniams stalams; !7 ir gryno auk- 
so, naudotino šakutėms, dubenims bei ąsočiams; ir svorį aukso 
kiekvienam auksiniam dubeniui ir kiekvienam sidabriniam dube- 
niui; 1š ir svorį gryniausio aukso, naudotino smilkalų aukurui ir 
pavyzdžiui vežimo su kerubais,* išskleistais sparnais uždengti 
VIEŠPATIES Sandoros Skryniai. 

19* Jis buvo tiksliai užrašęs brėžinio nurodymus, nes jį vedė 
VIEŠPATIES ranka. 

20 Dovydas dar kalbėjo savo sūnui Saliamonui: “Būk stiprus ir 
ryžtingas! Imkis darbo! Nebijok ir nenusimink, nes VIEŠPATS 
Dievas, mano Dievas, yra su tavimi. Jis neatmes ir nepaliks tavęs, 
kol nebus užbaigti visi darbai VIEŠPATIES Namų tarnybai. 21 Štai 
kunigų ir levitų padalos yra parengtos visai Dievo Namų tarnybai. 
Visuose darbuose su tavimi bus norintys padėti vyrai, turintys 
išminties ir įgūdžių visokioms užduotims. Taip pat ir pareigūnai, ir 
visi žmonės darys visa, ką tu įsakysi“. 


29 
Aukos Šventyklos statybai 
1 Karalius Dovydas kalbėjo visai sueigai: “Mano sūnus Salia- 


monas, kurį vieną Dievas išsirinko, yra jaunas ir be patirties, nors 
užduotis yra didelė. Juk šventykla nėra žmogui, bet VIEŠPAČIUI 


28,18 “... pavyzdžiui vežimo su kerubais": šio įvaizdžio kilmė turbūt sietina su 
Ez 1,4-24; 10,1-22. 

28,19 Pasak Kronikininko, Dovydas gavo iš Dievo planus Šventyklos statybai, 
kaip kadaise Mozė buvo gavęs iš Dievo planus Padangtei (žr. Iš 25). 

1 Kr 29,2-11 


Dievui. 2 Už tat aš atidėjau dėl savo Dievo Namų, kiek pajėgiau, 
aukso auksiniams daiktams, sidabro sidabriniams daiktams, vario 
variniams daiktams, geležies geležiniams daiktams, medžio medi- 
niams daiktams, didelį kiekį onikso akmens ir akmenų inkrustuoti, 
rubinų, įvairiaspalvių akmenų — visokių brangakmenių ir gausybę 
marmuro. 3 Bet nūn, kadangi gėriuosi savo Dievo Namais, šalia vi- 
so, ką esu atidėjęs šventiesiems Namams, duodu savo Dievo Na- 
mams savo aukso bei sidabro sankaupas: * tris tūkstančius auksinių 
— Ofyro aukso — talentų ir septynis tūkstančius gryniausio sidabro 
talentų Namų sienoms aptraukti 5 ir visiems meistrų darbams atlik- 
ti, auksą daiktams iš aukso ir sidabrą sidabriniams daiktams. O 
dabar, kas, atsiduodamas VIEŠPAČIUI, šiandien su noru aukos? 

6 Tada klanų vadai, giminių vadai, tūkstantininkai bei šim- 
atnašas, 7duodami Dievo Namų tarnybai penkis tūkstančius auksinių 
talentų ir dešimt tūkstančių auksinių darikų,* dešimt tūkstančių 
sidabrinių talentų, aštuoniolika tūkstančių varinių talentų ir šimtą 
tūkstančių geležinių talentų. * Kas tik turėjo brangakmenių, per Je- 
hielio Geršonito rankas, juos atidavė VIEŠPATIES Namų iždui. 
9Žmonės džiaugėsi savo laisva valia duotomis atnašomis, nes jie 
buvo atnašavę iš visos širdies. Ir karalius Dovydas tuo labai džiau- 
gėsi. 


Dovydo padėkos malda 


10* Tada Dovydas pašlovino VIEŠPATĮ visos bendrijos aki- 
vaizdoje. Dovydas tarė: 


“Būk pašlovintas, VIEŠPATIE, 
Izraelio, mūsų tėvo, Dieve, 
nuo amžių per amžius! 
11 O VIEŠPATIE, tavo yra didybė, 
galybė, grožybė, pergalė ir šlovė. 
Taip, nes tau priklauso visa, ' 
kas danguje ir žemėje. 


29,7 “... darikų": persų imperijos piniginis vienetas, tolygus talentui. 
29,10-19 Dovydo atsisveikinimo malda. Žr. 1 Kr 16,8-36. 

1 Kr 29,12-21 


O VIEŠPATIE, tau priklauso karalystė, 

tu išsiaukštinai save kaip visatos galva. 
12 Tu daliji turtus ir garbę, 

tu visa valdai. 

Tavo rankoje jėga ir galybė, 

tavo galioje kiekvieną 

išaukštinti ir stiprinti. 
3 Už tai, mūsų Dieve, 

mes tau dėkojame ir šloviname 

tavo garbingą vardą. 


4 Betgi kas esu aš, ir kas yra mano tauta, kad mes galime da- 
ryti šią laisvos valios atnašą? Juk visa iš tavęs ateina, o mes duo- 
dame tau tik tai, ką iš tavo rankos esame gavę. 15 Juk tavo akivaiz- 
doje mes esame kaip praeiviai, tik tavo svečiai, kaip visi mūsų tė- 
vai. Mūsų dienos žemėje yra tarsi šešėlis, išnykstantis be vilties. 
16VIEŠPATIE, mūsų Dieve, visa ši gausybė, kurią atidėjome statyti 
tau Namus, tavo šventajam vardui, yra iš tavo rankos ir tau prik- 
lauso. 17 Aš žinau, mano Dieve, kad tu tikrini širdį ir mėgsti do- 
rumą. Dora širdimi noriai atnašavau visus šiuos dalykus; ir nūn 
pamačiau tavo žmones, čia esančius, tau atnašaujant su noru ir su 
džiaugsmu, 18 VIEŠPATIE, Dieve Abraomo, Izaoko ir Izraelio, mūsų 
protėvių, palaikyk tokį jausmą ir tokias mintis savo tautos žmonių 
širdyse amžinai, ir kreipk į save jų širdis. 19 Suteik mano sūnui 
Saliamonui, kad visa širdimi laikytųsi tavo įsakymų, pamokymų ir 
įsakų, kad juos visus vykdytų, kad pastatytų šventyklą, kuriai esu 
atidėjęs medžiagas“. 

20 Tada Dovydas kreipėsi į visą bendriją: “šlovinkite VIEŠPATĮ, 
savo Dievą!" Ir visa bendrija pašlovino VIEŠPATĮ, savo protėvių 
Dievą, nulenkdama galvas ir parpuldama kniūpsčia prieš VIEŠ- 
PATĮ ir karalių. 2! Kitą dieną jie atnašavo aukas ir deginamąsias at- 
našas VIEŠPAČIUI: tūkstantį jaučių, tūkstantį avinų ir tūkstantį 
ėriukų, kartu su savo liejamomis atnašomis ir gausybe aukų visam 
Izraeliui. Tą dieną buvo valgoma ir geriama VIEŠPATIES akivaiz- 
doje su dideliu džiaugsmu. 

1 Kr 29,22-30 
Saliamonas tampa karaliumi 
Dovydo mirtis 


22 Jie antrą kartą* paskelbė Dovydo sūnų Saliamoną karaliumi, 
patepdami jį VIEŠPATIES akivaizdoje valdovu, o Zadoką kunigu. 
23Po to Saliamonas atsisėdo į VIEŠPATIES sostą, tapdamas kara- 
liumi vietoj savo tėvo Dovydo. Jis buvo sėkmingas, ir jam pakluso 
visas Izraelis. 24 Visi vadai ir galiūnai, taip pat ir visi kiti karaliaus 
Dovydo sūnūs padavė ranką, pareikšdami ištikimybę, karaliui 
Saliamonui. 25 VIEŠPATS didžiai išaukštino Saliamoną viso Izrae- 
lio akyse ir suteikė jam tokią karališką garbę, kokios prieš jį nė 
vienas Izraelio karalius nebuvo turėjęs. 

26 Taip tad Išajo sūnus Dovydas valdė visą Izraelį. 27 Jis buvo 
Izraelio karaliumi keturiasdešimt metų: septynerius metus karalia- 
vo Hebrone ir trisdešimt trejus Jeruzalėje. 2š Jis numirė žiloje senat- 
vėje, turtingas ir garbingas, ir jo sūnus Saliamonas tapo karaliumi 
jo vietoje. 

29 Karaliaus Dovydo darbai, nuo pirmojo iki paskutinio, žiūrėk, 
jie yra aprašyti regėtojo Samuelio kronikose, pranašo Natano 
kronikose, ir regėtojo Gado kronikose 30 kartu su pasakojimais apie 
visą jo karaliavimą bei žygdarbius ir įvykius, kuriuos patyrė ir jis, 
ir Izraelis, ir visos kitos žemės karalystės. 


29,22 “... antrą kartą": apie pirmąjį kartą yra užuomina 1 Kr 23,1. Čia kalbama 
apie iškilmingą ir viešą Saliamono pripažinimą karaliumi, patvirtinant 
ankstesnį Dovydo paskyrimą. 


462 


ANTROJI KRONIKŲ KNYGA 


Antroji Kronikų knyga tęsia Izraelio, Sandoros bendrijos, istoriją nuo 
Saliamono įžengimo į į Dovydo sostą. Apie Saliamono karaliavimą pasa- 
koja Kronikininko požiūriu. Saliamonas laikomas idealiu karaliumi, tik 
Dovydas tėra už jį pranašesnis. Išsamiai aprašomi Šventyklos statymas 
ir Saliamono dvaro didingumas, tyliai praeinama pro pragaištingas jo val- 
dymo ydas. Visa tai derinasi su Kronikininko užmoju pabrėžti Šventyk- 
los ir Dievo garbinimo svarbą Sandoros bendrijai — Izraeliui. Jis siekia 
parodyti savo skaitytojams nuostabų Dievo buveinės žėresį bei liturginį 
aukos, "maldos ir šlovinimo giesmės didingumą. Judo karaliai vertinami 
pagal jų laikyseną Šventyklos ir Dievo garbinimo liturgijos atžvilgiu. 
Potremtinė Sandoros bendrija turi vienytis, garbindama vieną tikrąjį 
Dievą Jeruzalės Šventykloje, kurią pastatė Dovydas ir Saliamonas. 

Rašydamas apie padalytos karalystės laikotarpį, Kronikininkas ski- 
ria bemaž visą dėmesį Judo karalystei, palikdamas nuošaliai šiaurinę ka- 
ralystę — Izraelį. Tai yra reikšminga. Jo požiūriu, šiaurinės Izraelio 
giminės yra religinėje schizmoje, nes jie garbino Jahvę, Sandoros Dievą, 
ne Jeruzalės Šventykloje, bet kitoje vietoje. Kronikininkas net nemini 
svarbiųjų Jahvės šventyklų Dane ir Bet-Elyje, tarsi jų nebūtų buvę. Ne- 
paisant šios religinės schizmos, Kronikininkas kalba apie “visą Izraelį“. 
Šiuo posakiu Kronikų knygose jis vadina Sandoros tautą keturiasdešimt 
devynis kartus. Jam svarbu, kad izraeliečiai “visa Izraelio bendrija“ būtų 
vieninga, garbinanti Jahvę, Sandoros Dievą, tik jo Šventykloje, kuri yra 
Jeruzalėje. Užtat jis labai gerbia karalius Hezekiją ir Jošiją, nes jie, 
šiaurinei karalystei — Izraeliui — žlugus, bandė įvesti šiaurinės Izraelio 
gimines į Judo karalystę. 

Baigiantis V a. prieš Kristų, Kronikininko laikais, “šalies žmonės" 
buvo visų giminių, įskaitant ir Judo, palikuonys, kurie nebuvo ištremti į 
Babiloniją. Jie buvo susimaišę su svetimtaučiais ir sukūrę religiją, kuri 

pernelyg skyrėsi nuo judaizmo, išsivysčiusio Babilonijos tremties metu. 
Todėl religinis ir politinis bendravimas tarp sugrįžusiųjų iš tremties ir 
“šalies žmonių", anot Kronikininko, buvo neįmanomas. Tai jis aki- 
vaizdžiai aprašo paskutinėje savo veikalo dalyje — Ezros ir Nehemijo 
knygose. 


2 Kronikų knygos metmenys: 


A. Saliamono karaliavimas 11-931 
B. Monarchija prieš Hezekiją 10,1-279 
C. Hezekijo ir Jošijo reformos 28,1-35,27 
D. Karalystės galas 36,1-23 


ANTROJI KRONIKŲ KNYGA 


A. SALIAMONO KARALIAVIMAS 


1 
Dievas suteikia Saliamonui išmintį 


1 Dovydo sūnus Saliamonas įsitvirtino savo karalystėje. VIEŠ- 
PATS, jo Dievas, buvo su juo, ir darė jį vis iškilesnį. 2 Saliamonas 
sušaukė visą Izraelį — tūkstantininkus ir šimtininkus, teisėjus ir 
visus viso Izraelio vadus bei klanų galvas. 3 Tada Saliamonas, lydi- 
mas visos Su juo buvusios bendrijos, nuėjo į Gibeono aukštumų 
alką, nes ten buvo Dievo Susitikimo palapinė, kurią VIEŠPATIES 
tarnas Mozė buvo padaręs dykumoje. (* Bet Dievo Skrynią Dovy- 
das buvo pargabenęs iš Kirjat-Jearimų į vietą, kurią Dovydas buvo 
jai prirengęs; jis buvo pastatęs jai palapinę Jeruzalėje.) 5 Be to, ten, 
VIEŠPATIES Padangtės priekyje, buvo ir varinis aukuras,* kurį bu- 
vo padaręs Huro sūnaus Urio sūnus Bezalelis. Ten Saliamonas ir 
bendrija teiravosi VIEŠPATIES. 6 Ten Saliamonas palipo VIEŠ- 
PATIES akivaizdoje prie varinio aukuro, stovėjusio prie Susitikimo 
palapinės, ir atnašavo ant jo tūkstantį deginamųjų aukų. 


1,5 “...Padangtės priekyje, buvo ir varinis aukuras": Kronikininkas pateisina 
Saliamono deginamųjų aukų atnašavimą Gibeono aukštumų alkoje. Jis vaiz- 
duoja Viešpaties Padangtę, t.y. Mozės Susitikimo palapinę, ir Mozės įsaky- 
mu padirbtą varinį aukurą (žr.Iš 31,1-9), tebesantį Gibeone po to, kai 
Dovydas buvo pernešęs iš ten Sandoros Skrynią į naują palapinę Jeruzalėje 
(žr. 1 Kr 15,1.25; 16,1). Bezalelio padirbtas aukuras buvo iš akacijos 
medžio, aptrauktas variu (žr. Iš 27,1-2). Vėliau Saliamonas pastatė Jeruza- 
lės Šventykloje aukurą iš vario (žr. 2 Kr 4,1). 

2 Kr 1,7-18 


7T5 naktį Dievas pasirodė Saliamonui ir tarė: “Prašyk, ko 
nori, kad tau duočiau“. š Saliamonas tarė Dievui: “Tu parodei 
didelę ir ištikimą meilę mano tėvui Dovydui ir padarei mane jo vie- 
toje karaliumi. ? Nūn, VIEŠPATIE Dieve, tebūna įvykdytas tavo pa- 
žadas mano tėvui Dovydui, nės esi pastatęs mane karaliumi tautos, 
kuri yra taip gausi, kaip dulkės žemėje. 19 Nūn tad suteik man iš- 
minties ir žinojimo, kaip vesti šią tautą, nes kitaip kas pajėgs valdyti 
šią tavo didelę tautą?" 1! Dievas Saliamonui atsakė: “Kadangi tai yra 
tavo širdyje, ir tu neprašei nuosavybės, turtų, garbės ar savo priešų 
gyvasčio ir neprašei net ilgo gyvenimo, bet prašei sau išminties ir 
žinojimo, kad pajėgtum valdyti mano tautą, kurios karaliumi tave 
esu pastatęs, 12 tai duodu tau išmintį ir žinojimą. Duosiu tau taip 
pat ir turtų, ir nuosavybės, ir garbės tiek, kiek nė vienas pirm tavęs 
buvusių karalių nėra turėjęs ir nė vienas po tavęs neturės“. 


Saliamono turtai 


13 Iš aukštumų alkos Gibeone, iš Susitikimo palapinės, Saliamo- 
nas grįžo į Jeruzalę ir valdė Izraelį. 14 Jis sutelkė sau kovos vežimų 
bei raitelių; jis turėjo keturiolika tūkstančių kovos vežimų ir 
dvidešimt keturis tūkstančius arklių, kuriuos jis išdėstė kovos 
vežimų miestuose ir prie karaliaus Jeruzalėje. 15 Karalius padarė 
sidabrą ir auksą taip įprastus Jeruzalėje, kaip akmenis, ir kedrus taip 
apsčius, kaip sikamoro medžius Šefeloje. 16* Saliamono arkliai bu- 
vo įvežami iš Egipto ir Kuės. Iš Kuės karaliaus pirkliai juos pirk- 
davo rinkos kaina. !7 Kovos vežimas, įvežtas iš Egipto, kainuodavo 
šešis šimtus sidabrinių šekelių, o arklys šimtą penkiasdešimt. Juos 
savo ruožtu jie pristatydavo visiems hetitų karaliams ir visiems 
Aramo karaliams. 


Pasiruošimas statyti Šventyklą 


15 Tada Saliamonas nutarė statyti VIEŠPATIES vardui Namus 
ir sau karališkus rūmus. 


1,16 Atrodo, kad arkliai buvo perkami iš Kuės, o kovos vežimai iš Egipto. Kai 
kurie aiškintojai Kronikininko duomenų šaltiniu laiko 1 Kar 10,28-29 skai- 
tinį ir teigia, kad vietoje “iš Egipto", t.y. iš “Mizrajim", reikia skaityti iš 
“Muzur". Muzur(as) buvo kalnų sritis į šiaurę nuo Kilikijos. 

1 Saliamonas pašaukė septyniasdešimt tūkstančių vyrų nešti 
akmenis ir aštuoniasdešimt tūkstančių vyrų skaldyti akmenis kal- 
nuose drauge su trimis tūkstančiais šešiais šimtais prižiūrėtojų. 2Be 
to, jis davė žinią Tyro karaliui Huramui: “Kadaise tu padėjai mano 
tėvui Dovydui ir siuntei jam kedro rąstų, kad pasistatytų sau rūmus 
gyventi. 3 Štai aš ketinu statyti Namus VIEŠPATIES, savo Dievo, 
vardui. Aš jam pašvęsiu juos kvepiančių smilkalų atnašavimui jo 
akivaizdoje, nuolatinei Artumo duonos eilių atnašai, deginamosioms 
ryto ir vakaro aukoms šabo, jaunaties ir nustatytų VIEŠPATIES, 
mūsų Dievo, iškilmių dienomis, kaip Izraelis yra amžinai įpareigo- 
tas. * Namai, kuriuos noriu pastatyti, bus didingi, nes mūsų Dievas 
yra didingesnis už visus dievus. 5 Bet kas iš tikrųjų gali pastatyti jam 
Namus? Juk nei dangus, nei dangaus aukštybės negali jo apimti! Kas 
gi aš, kad galėčiau pastatyti jam Namus, nebent kaip vietą smilka- 
lams atnašauti jo akivaizdoje? 6 Nūn tad atsiųsk man išmintingą 
vyrą, įgudusį apdirbti auksą, sidabrą, varį bei geležį ir violetinės, 
tamsiai raudonos bei mėlynos spalvos medžiagas, mokantį daryti 
įraižas, kad dirbtų su amatininkais, kuriuos man parūpino mano tė- 
vas Dovydas čia Judo karalystėje ir Jeruzalėje. 7 Atsiųsk man taip 
pat ir kedro, kipariso ir algumo medžio sienojų iš Libano, nes ži- 
nau, kad tavo tarnai yra įgudę kirsti medžius Libane. Mano tarnai 
padės tavo tarnams š aprūpinti mane daugybe rąstų, nes Namai, ku- 
riuos noriu statyti, bus didingi ir nuostabūs. > Žiūrėk, aš parūpin- 
siu tavo tarnams, miško kirtėjams, kertantiems medžius, dvidešimt 
tūkstančių korų* grūstų kviečių, dvidešimt tūkstančių korų miežių, 
dvidešimt tūkstančių batų* vyno ir dvidešimt tūkstančių batų alie- 
jaus“. 

10 Tyro karalius Huramas nusiuntė Saliamonui tokį rašytą 
žodį: “Kadangi VIEŠPATS myli savo tautą, jis pastatė tave jų kara- 
liumi", 11Huramas tęsė: “Tebūna pagarbintas VIEŠPATS, Izraelio 
Dievas, kuris padarė dangų ir žemę, kuris davė karaliui Dovydui 
išmintingą sūnų, apdovanotą įžvalgiu protu bei supratimu, kaip 
statyti Namus VIEŠPAČIUI ir karališkus rūmus sau. 


2,9 “...korų ... batų"': koras maždaug 393 litrai; batas maždaug 39,1 litrai. 

2 Kr 2,12-3,4 


12 Nūn aš siunčiu savo meistrą Huram-Abį, įgudusį ir protingą 
vyrą I3sūnų vienos Dano giminės dukterų;* jo tėvas buvo tyrietis. 
Jis yra įgudęs apdirbti ir auksą, sidabrą, varį, geležį, akmenį bei 
medį, ir violetinės, mėlynos ir tamsiai raudonos spalvos verpalus 
bei ploną drobę, ir su tavo amatininkais ir amatininkais mano vieš- 
paties, tavo tėvo Dovydo, daryti visokias įraižas bei sumanyti visa, 
kas tik bus iš jo reikalaujama, su tavo amatininkais ir amatininkais 
mano viešpaties, tavo tėvo Dovydo. !4 Dabar gi tesiunčia mano 
viešpats savo tarnams kviečius, miežius, vyną ir aliejų, kuriuos jis 
yra pažadėjęs. 15 Mes nukirsime Libane tiek medžių, kiek tau reikia, 
ir atplukdysime juos tau kaip sielius per jūrą į Jafą. Į Jeruzalę m 
juos nugabensi". 

16 Po to Saliamonas padarė visų Izraelio krašte gyvenusių sve- 
timtaučių surašymą, panašų į surašymą, kurį buvo daręs jo tėvas 
Dovydas, ir buvo jų rasta šimtas penkiasdešimt tūkstančių šeši 
šimtai. !7 Iš jų septyniasdešimt tūkstančių buvo paskirti nešikais ir 
aštuoniasdešimt tūkstančių akmenskaldžiais kalnuose, o trys tūks- 
tančiai prižiūrėtojais, kad žmonės dirbtų. 


3 
Šventyklos statymas 


1 Tada Saliamonas pradėjo statyti Namus VIEŠPAČIUI Jeruza- 
lėje ant Morijos kalno,* kur VIEŠPATS buvo pasirodęs jo tėvui 
Dovydui, toje vietoje, kurią buvo nurodęs Dovydas, ant Ornano Je- 
busito klojimo. 2 Jis pradėjo statyti savo karaliavimo ketvirtaisiais 
metais antrojo mėnesio antrąją dieną. 3 Šie buvo Saliamono nusta- 
tyti Dievo Namų matmenys: ilgis, uolektimis pagal senovinį matą, 
šešiasdešimt uolekčių, ir plotis dvidešimt uolekčių. * Prieangis 


2,13 “...sūnų vienos Dano giminės dukterų": ji buvo našlė iš Naftalio giminės 
(žr. 1 Kar 7,14). Dano giminės žmonės buvo įsikūrę Naftalio žemės šiaurė- 
je (Žr. Ts 18,27-31). Ir Bezalelio padėjėjas buvo iš Dano giminės (žr. Iš 
31,6). 

3,1 “...ant Morijos kalno": kalva Morijos žemėje (žr. Pr 22,2). Ši yra vienintelė 
vieta Šv. Rašte, kur Šventyklos kalnas yra sutapatinamas su vieta, kurioje 
Abraomas turėjo paaukoti savo sūnų Izaoką. Nūdien toje vietoje stovi Uo- 
los kupolo mečetė, viena iš garbingiausių islamo šventovių. 

priešais Namų Navą buvo dvidešimties uolekčių ilgio ir Namų 
pločio; jo aukštis buvo šimtas dvidešimt uolekčių. Jo vidus buvo 
paauksuotas grynu auksu. 5 Didžiąją Navą Saliamonas apmušė 
kipariso medžiu, aptraukė ją grynu auksu ir išpuošė palmių įrai- 
žomis bei vainikais. * Jis nusagstė pastatą brangakmenių įtvarais. 
(Auksas buvo ir Parvajimų.) 7 Namus jis apmušė auksu — jų sijas, 
slenksčius, sienas ir duris; įraižė kerubus ant sienų. 

š Jis padarė Šventų šventąją: jos ilgis buvo tolygus Namų 
pločiui — dvidešimt uolekčių, o jos plotis buvo dvidešimt uolekčių, 
ir apmušė ją šešiais šimtais talentų gryno aukso. ? Vinių svoris bu- 
vo penkiasdešimt auksinių šekelių. Panašiai jis apmušė auksu 
viršutinius kambarius. 

10 Šventų šventojoje jis padarė du drožtus kerubus ir juos pa- 
auksavo. 1! Išskleisti kerubų sparnai buvo dvidešimties uolekčių: 
vienas sparnas, liečiantis vieną Namų sieną, penkių uolekčių ilgio, 
ir kitas sparnas, liečiantis kito kerubo sparną, penkių uolekčių il- 
gio; 12 vienas sparnas kito kerubo, liečiantis kitą Namų sieną, 
penkių uolekčių ilgio, ir jo kitas sparnas, liečiantis pirmojo kerubo 
sparną, penkių uolekčių ilgio. 3 Taigi sparnai šių kerubų buvo 
išskleisti dvidešimt uolekčių; kerubai stovėjo ant kojų, atsigręžę į 
Navą. 14 Saliamonas pagamino užuolaidą* iš mėlynos, violetinės 
bei tamsiai raudonos spalvos verpalų ir plonos drobės su joje iš- 
siuvinėtais kerubais. 

15 Priešais Namus jis padarė du trisdešimt penkių uolekčių šu- 
lus; galvenos jų viršūnėje buvo penkių uolekčių. 16 Jis padirbo 
vėrinio išvaizdos vainikų ir uždėjo ant šulų viršaus; padarė šimtą 
granatmedžio obuolių ir uždėjo juos ant vainikų. 17 Šulus pastatė 
priešais Šventyklą priekyje, vieną dešinėje, o kitą kairėje. Dešiny- 
sis buvo pavadintas Jachinu, o kairysis Boazu. 


3,14 “...užuolaidą": uždanga prie įėjimo į Šventų šventąją, lygiai kaip ir Mozės 
pastatytoje Susitikimo palapinėje (Iš 26,31-32). Saliamono Šventykla toje 
vietoje turėjo duris (žr. 1 Kar 6,31). Atrodo, kad ten buvo užuolaida Kro- 
nikininko amžiaus Šventykloje, kaip ir Herodo Šventykloje (Žr. Mt 27,51; 
Mk 15,38; Lk 23,45). 

1 Jis padarė varinį aukurą dvidešimties uolekčių ilgio, dvide- 
šimties uolekčių pločio ir dešimties uolekčių aukščio. 2 Jis nuliejo 
Jūrą. Ji buvo apskrita, dešimt uolekčių nuo vieno krašto lig kito, 
penkių uolekčių aukščio, o jos apskritimo ilgis buvo trisdešimt uo- 
lekčių. 3 Po ja buvo jaučių pavidalai,* dešimties uolekčių dydžio, 
supantys Jūrą; jaučių, nulietų tuo pačiu liejimu, buvo dvi eilės. * Jū- 
ra stovėjo ant dvylikos jaučių: trys buvo atgręžti į šiaurę, trys bu- 
vo atgręžti į vakarus, trys atgręžti į pietus ir trys atgręžti į rytus. 
Jūra buvo ant jų pastatyta; jaučių užpakaliai buvo nugręžti į vidaus 
pusę. 5 Jos storis buvo delno platumo, o jos briauna buvo padaryta 
kaip briauna taurės, tarsi lelijos žiedo vainiklapiai; joje tilpo du 
tūkstančiai batų. 

6 Jis padarė dešimt praustuvų ir pastatė penkis dešiniame šone 
ir penkis kairiame plovimui. Juose buvo skalaujamos deginamo- 
sioms aukoms skirtos atnašų dalys, o Jūra buvo skirta kunigams 
apsiplauti. 7Jis padarė dešimt žvakidžių iš aukso, kaip įsakyta, ir 
pastatė jas Navoje, penkias dešiniame šone ir penkias kairiame. šJis 
padarė dešimt stalų ir pastatė juos Navoje, penkis dešiniame šone 
ir penkis kairiame. Jis padarė šimtą auksinių dubenų šlakstymui. 
>Jis pastatė kunigų kiemą, didįjį kiemą ir padarė duris didžiajam 
kiemui; duris aptraukė variu. !0 Jūrą pastatė dešiniame šone, prie 
pietrytinio Namų kampo. 

11 Huramas padarė taip pat ir puodų, bertuvių bei dubenų. Taip 
Huramas užbaigė darbą, kurį jis turėjo atlikti karaliui Saliamonui 
VIEŠPATIES Namuose: 12 du šulus, du rutulius ir dvi galvenas 
šulų viršūnėms; du vainikus apdengti dviem galvenų rutuliams ant 
šulų viršūnių; 13 keturis šimtus granatmedžio obuolių dviem 
vainikais, po dvi eiles granatmedžio obuolių kiekvienam vainikui, 
apdengti dviem galvenų rutuliams ant šulų viršūnių. 14 Jis padarė 
pastovus, praustuvus ant pastovų, 15 Jūrą ir dvylika jaučių po ja. 
16Puodai, bertuvės, šakės ir visi reikmenys, Huram-Abio padaryti 


4,3 “...jaučių pavidalai“: 1 Kar 7,24 tekstas šią dvigubą puošmenų eilę vadina 
“moliūgų pavidalai(s)“. Atrodo, kad įkvėptasis 1 Karalių knygos autorius 
vengė naudoti “jaučius" dėl Šiaurinės karalystės — Izraelio — auksinių 
veršių Dane ir Bet-Elyje garbinimo. 

karaliui Saliamonui VIEŠPATIES Namams, buvo iš blizgančio 
vario. 17 Karalius nuliedino juos molinėje žemėje Jordano lygumoje 
tarp Sukotų ir Zaredos. 13 Saliamonas padarė šių reikmenų tiek 
daug, kad vario svorio negalima buvo nustatyti. 

19 Saliamonas padarė visus Dievo Namuose buvusius reikme- 
nis: auksinį aukurą, stalus Artumo duonai, 20 žvakides ir lempas iš 
gryno aukso, kad degtų, kaip įsakyta, prieš Vidinę šventovę; 2! vai- 
niklapius, lempas bei reples iš gryno aukso; 22 žnyples, dubenis 
šlakstymui, samčius ir keptuves iš gryno aukso. 23 O įėjimui į Na- 
mus durys į vidinę dalį Namų — į Šventų šventąją — ir Namų 
Navos durys buvo iš aukso. 


5 
Skrynia atnešama į Šventyklą 


1 Taip buvo užbaigti visi darbai, kurių Saliamonas buvo ėmęsis 
VIEŠPATIES Namuose. Saliamonas įnešė savo tėvo šventąsias atna- 
šas — sidabrą, auksą, reikmenis — ir padėjo jas Dievo Namų ižde. 

2 Tada Saliamonas sušaukė Izraelio seniūnus — giminių galvas 
ir izraeliečių klanų vadus — į Jeruzalę atnešti VIEŠPATIES San- 
doros Skrynią iš Dovydo miesto (tai yra iš Ziono). 

3 Visi izraeliečiai suėjo pas karalių septintojo mėnesio Iškil- 
mių metu*. * Suėjus visiems Izraelio seniūnams, levitai* paėmė 
nešti Skrynią. 5 Jie nešė Skrynią, Susitikimo palapinę ir visus Pa- 
dangtėje buvusius šventuosius reikmenis; nešė juos levitai kunigai. 
“Tuo tarpu karalius Saliamonas ir visa Izraelio bendrija, susirinkusi 
pas jį priešais Skrynią, paaukojo tokią daugybę avių ir jaučių, kad 
nebuvo įmanoma nei jų suskaičiuoti, nei jų vertės nustatyti. 7 Ku- 
nigai atnešė VIEŠPATIES Sandoros Skrynią į jos vietą vidinėje 
Namų šventovėje — į Šventų šventąją, po kerubų sparnais. š Ke- 
rubai buvo taip išskleidę sparnus virš vietos, skirtos Skryniai, kad 
kerubai uždengė iš viršaus Skrynią ir jos kartis. ? Kartys kyšojo iš 


5,3 “...septintojo mėnesio Iškilmių metu": tai yra Palapinių šventės metu. 

54 “...levitai": lygiagretis skaitinys 1 Kar 8,3 vietoje levitų turi “kunigus". Žr. 
2 Kr 5,5. Čia Deuteronomistinis autorius juos vadina “kunigais levitais"; 
panašiai ir 2 Kr 23,18; 30,27. 

Skrynios ir jų galai tebuvo matyti nuo vidinės šventovės priekio. Iš 
lauko jų nesimatė. Ten ji likosi iki šios dienos.* 10 Skrynioje buvo 
tik dvi lentelės, kurias buvo įdėjęs Mozė prie Horebo, kur VIEŠ- 
PATS sudarė Sandorą su izraeliečiais po jų išėjimo iš Egipto 


Dievo šlovės apsireiškimas 


11 Kunigams išėjus iš šventovės, — nes visi dalyvaujantys ku- 
nigai buvo save pašventinę, nepaisant padalų eilės, — 12 visi levi- 
tai giesmininkai: Asafas, Hemanas ir Jedutunas, jų sūnūs bei bro- 
liai, apsirengę plonos drobės apdarais, laikydami cimbolus, arfas ir 
lyras, stovėjo į rytus nuo aukuro su šimtu dvidešimčia kunigų, 
pučiančių trimitus. 13 Trimitininkai ir giesmininkai įsitraukė sutarti- 
nai į šlovės ir padėkos giesmę VIEŠPAČIUI. Didėjant trimitų, cim- 
bolų ir kitų muzikos instrumentų garsams VIEŠPATIES šlovei, — 


“nes jis yra geras, 
nes jo ištikima meilė amžina, — 


Namai, VIEŠPATIES Namai, buvo pripildyti debesies. 14 Per 
tą debesį kunigai nebegalėjo užsibūti ir atlikti tarnybos, nes VIEŠ- 
PATIES šlovė pripildė Dievo Namus. 


6 


1* Tada Saliamonas pareiškė: 


“VIEŠPATS nori gyventi tamsiame debesyje. 
2 Pastačiau tau didingus Namus, 
amžiną buveinę tau gyventi“, 


5,9 “Ten ji (Skrynia) likosi iki šios dienos": Kronikininkas tai nurašė iš savo šal- 
tinio (žr. 1 Kar 8,8), nepagalvodamas, kad Skrynia buvo dingusi babilonie- 
čiams sunaikinus Jeruzalę (žr. 2 Mak 2,4-8). 

6,1-42 Šis visas skyrius su mažomis išimtimis yra paimtas iš 1 Kar 8,12-52 
skaitinio. Varinė pakyla (žr. 13-ąją eilutę) buvo vieta Saliamonui atsiklaup- 
ti. 41-42 eilutės, paimtos iš Ps 132,8-10 ir pritaikytos šiai ypatingai progai, 
rodo idealizuotą Saliamoną kaip pamaldų ir šventą vyrą, tačiau primena 
skaitytojui, kad Dovydas kur kas svarbesnis asmuo. Dievo "pateptasis" 42- 
oje eilutėje yra pats Saliamonas. 

3 Po to, visai Izraelio bendrijai stovint, karalius atsigręžė ir pa- 
laimino visą Izraelio bendriją. + Jis tarė: “Tebūna pašlovintas 
VIEŠPATS, Izraelio Dievas, kuris savo ranka įvykdė, ką savo 
lūpomis pažadėjo mano tėvui Dovydui, tardamas: > "Nuo tos dienos, 
kurią išvedžiau savo tautą iš Egipto žemės, niekad neišsirinkau 
tarp Izraelio giminių miesto, kuriame būtų pastatyti Namai mano 
vardui, nei išsirinkau žmogaus savo tautos valdovu. 6 Bet išsirinkau 
Jeruzalę, kad ten gyventų mano vardas, ir išsirinkau Dovydą būti 
mano tautos Izraelio karaliumi". 7 Mano tėvas Dovydas širdyje gei- 
dė pastatyti Namus VIEŠPATIES, Izraelio Dievo, vardui. * Bet 
VIEŠPATS mano tėvui Dovydui pasakė: 'Gerai darai, norėdamas 
pastatyti Namus mano vardui. Gerai darai, kad to nori. * Tačiau 
Namų tu nestatysi, bet tavo sūnus, gimęs tau, pastatys Namus 
mano vardui'. 10 O dabar VIEŠPATS įvykdė pažadą, kurį buvo davęs, 
nes aš esu savo tėvo Dovydo vietoje ir sėdžiu Izraelio soste, kaip 
VIEŠPATS pažadėjo, aš esu pastatęs Namus VIEŠPATIES, Izraelio 
Dievo, vardui. !! Ten aš padėjau Skrynią, kurioje yra VIEŠPATIES 
Sandora, sudaryta su Izraelio tauta“. 


Saliamono malda už save 


12 Tada Saliamonas, stovėdamas prieš VIEŠPATIES aukurą vi- 
sos Izraelio bendrijos akivaizdoje, išskėtė rankas. 13 Saliamonas bu- 
vo padaręs varinę pakylą penkių uolekčių ilgio, penkių uolekčių 
pločio, trijų uolekčių aukščio ir pastatęs ją didžiojo kiemo vidury- 
je. Jis ant jos stovėjo. Tada jis suklupo ant kelių visos Izraelio bend- 
rijos akivaizdoje ir, pakėlęs rankas į dangų, !4 tarė: “VIEŠPATIE, 
Izraelio Dieve, nėra kito Dievo kaip tu nei danguje, nei žemėje. Tu 
laikaisi sandoros ir rodai ištikimą meilę savo tarnams, kurie tavo 
akivaizdoje elgiasi dorai iš visos širdies. 15 Tu savo tarnui, mano 
tėvui Dovydui, įvykdei, ką buvai pažadėjęs. Iš tikrųjų, ką tu pažadė- 
jai savo lūpomis, šią dieną įvykdei savo ranka. 16 Dabar tad, VIEŠ- 
PATIE, Izraelio Dieve, įvykdyk savo tarnui, mano tėvui Dovydui, ir 
tą pažadą, kurį jam davei, tardamas: 'Nestigs tau niekad mano aki- 
vaizdoje palikuonio, sėdinčio Izraelio soste, jeigu tik tavo vaikai bus 
atidūs savo keliui ir eis mano mokymo taku, kaip tu ėjai mano 
akivaizdoje'. 17 Dabar tad, VIEŠPATIE, Izraelio Dieve, tebūna pa- 
tvirtintas pažadas, kurį davei savo tarnui, mano tėvui Dovydui. 1šBet 

argi iš tikrųjų Dievas gyvens žemėje su mirtingaisiais? Net dangus 
ir dangaus aukštybės negali tavęs sutalpinti. Kaipgi galėtų tai 
padaryti šie Namai, kuriuos aš pastačiau! 19 Tačiau atsižvelk į savo 
tarno maldą ir prašymą, O VIEŠPATIE, mano Dieve, išgirsdamas 
šauksmą ir maldą, kuria tavo tarnas meldžiasi į tave. 20 Tebūna atvi- 
ros tavo akys dieną ir naktį šiems Namams — buveinei, kurioje tu 
apgyvendinai savo vardą, kad išklausytum maldą, kai tavo tarnas 
melsis šioje vietoje“. 


Saliamonas meldžiasi už tautą 


21 “Girdėdamas maldavimus, kada tik tavo tarnas ir tavo tauta 
Izraelis šioje vietoje šauksis į tave, išklausyk savo dangaus buveinė- 
je, išklausyk ir atleisk. 

22 Kada tik žmogus nusidės artimui ir turės duoti priesaiką, kai 
ateis ir prisieks prieš tavo aukurą šiuose Namuose, 23 tada išgirsk 
danguje ir nedelsk duoti savo tarnams nuosprendį, kaltąjį pasmerk- 
damas bei uždėdamas jam ant galvos bausmę už jo elgesį, o teisųjį 
apgindamas bei atlygindamas jam pagal jo teisumą. 

24 Jeigu tavo tauta Izraelis būtų priešo nugalėta, nes ji buvo tau 
nusidėjusi, bet sugrįžtų pas tave, išpažintų tavo vardą, siųstų maldą 
ir prašymą į tave šiuose Namuose, 25 tada išklausyk danguje, atleisk 
savo tautos Izraelio nuodėmę ir parvesk juos atgal į žemę, kurią 
davei jiems ir jų protėviams. 

26 Jeigu dangus būtų uždarytas ir nebūtų lietaus dėl to, kad jie 
yra tau nusidėję, bet visgi jie melstųsi šioje vietoje, išpažintų tavo 
vardą, gręžtųsi nuo savo nuodėmės, nes tu juos vargini, 27 tada iš- 
klausyk danguje ir atleisk savo tarnų, savo Izraelio tautos, nuodėmę, 
pamokydamas juos tikrojo kelio, kuriuo jie turėtų eiti. Suteik lie- 
taus savo kraštui, kurį esi davęs savo tautai kaip paveldą. 

28 Taip pat jeigu krašte kiltų badas, jei ištiktų maras, amaras ar 
miltligė, skėriai ar vikšrai, jeigu priešai apgultų juos kurioje nors 
jų krašto gyvenvietėje, — bet kokioje nelaimėje ir bet kokioje 
ligoje, — 29 tuomet kokia tik malda ir koks tik prašymas kiltų iš 
pavienio, ar iš visos tavo tautos Izraelio, taip pajutusio savo 
nelaimę ir savo skausmą, kad tiestų rankas šių Namų link, 30 tada 
išklausyk danguje, savo dangaus buveinėje, ir atleisk. Elkis su 
kiekvienu pagal jo elgesį, žinodamas, kas yra žmogaus širdyje, — 

nes tik tu pažįsti širdį visų žmonių, — 3! kad jie garbintų tave per 
visas gyvenimo dienas, gyvendami krašte, kurį davei jų protėviams. 

32 Panašiai, kai svetimtautis, nepriklausantis tavo tautai Izraeliui, 
ateitų iš tolimos šalies, vedamas tavo didžio vardo, galingos rankos 
ir pakelto peties, ir melstųsi prie šių Namų, 33 tada išklausyk savo 
dangaus buveinėje ir suteik, ko tik svetimtautis prašo, idant visos 
žemės tautos pažintų tavo vardą ir garbintų tave, kaip daro tavoji 
tauta Izraelis, ir žinotų, kad tavo vardu yra vadinami šie Namai, 
kuriuos pastačiau. 

34 Kai tavo tauta eis į žygį prieš savo priešą, kad kokiu keliu 
tu juos siųstum, ir jie melsis į VIEŠPATĮ, atsisukę į miestą, kurį tu 
išsirinkai, ir į Namus, kuriuos tavo vardui pastačiau, 33 tada išklau- 
syk danguje jų maldą ir prašymą, palaikyk jų reikalą. 

36 Kai jie tau nusidės, juk nėra žmogaus, kuris nenusidėtų, ir 
tu, ant jų supykęs, atiduosi juos priešui, kad būtų išvesti toli ar ar- 
ti į priešo kraštą, 37 tuomet, jeigu jie krašte, į kurį buvo išvesti, 
paims į širdį, atsivers ir maldaus tavęs savo nelaisvės šalyje, saky- 
dami: “Mes nusidėjome, užsitraukėme kaltę, nedorai elgėmės', 3šjei- 
gu jie grįš pas tave visa širdimi ir visa gyvastimi savo nelaisvės 
krašte, į kurį jie buvo išvesti, ir melsis atsigręžę į kraštą, kurį tu 
davei jų protėviams, į miestą, kurį esi išsirinkęs, ir į Namus, kuriuos 
pastačiau tavo vardui, 3? tada išklausyk savo dangaus buveinėje jų 
maldą ir prašymus, palaikyk jų reikalą ir atleisk tau nusidėjusiems 
savo žmonėms. 490 Dabar tad, mano Dieve, tavo akys tebūna atviros 
ir tavo ausys atidžios maldai iš šios vietos! 


41 Nūn tad, VIEŠPATIE Dieve, pakilk 
ir ženk, tu ir tavo galingoji Skrynia, 
į savo poilsio vietą. 
Išganymu teapsivelka 
tavo kunigai, VIEŠPATIE Dieve; 
tavo gerumu tesidžiaugia 
tau ištikimieji, VIEŠPATIE Dieve. 
42 VIEŠPATIE Dieve, neatmesk savo pateptojo, 
atsimink savo ištikimą meilę savo tarnui Dovydui!“ 

7 
Šventyklos pašventinimas 


1 Saliamonui pabaigus maldą, ugnis nužengė iš dangaus ir su- 
degino deginamąją atnašą ir aukas. VIEŠPATIES šlovė pripildė 
Namus. 2 Kunigai negalėjo įeiti į VIEŠPATIES Namus, nes VIEŠ- 
PATIES šlovė buvo pripildžiusi VIEŠPATIES Namus. 3 Visi izrae- 
liečiai, pamatę nužengiant ugnį ir VIEŠPATIES šlovę į Namus, 
puolė kniūpsti ant žemės ir, garbindami ir dėkodami VIEŠPAČIUI, 
tarė: 


“Nes jis yra geras, 
nes amžina yra jo ištikima meilė“. 


* Tada karalius ir visi žmonės atnašavo aukas VIEŠPATIES 
akivaizdoje. 5 Karalius atnašavo aukoms dvidešimt du tūkstančius 
jaučių ir šimtą dvidešimt tūkstančių avių. Taip karalius ir visi 
žmonės pašventino Dievo Namus. 5 Kunigai stovėjo savo tarnybos 
vietose, taip darė ir levitai, laikydami VIEŠPATIES giesmės ins- 
trumentus, kuriuos karalius Dovydas buvo parūpinęs reikšti 
“Padėką VIEŠPAČIUI, nes amžina yra jo ištikima meilė!“ ir giedo- 
dami Dovydo sukurtas giesmes. Jiems priešpriešiais pūtė trimitus 
kunigai, tuo tarpu visas Izraelis stovėjo. 

7 Saliamonas pašventino vidurį kiemo, kuris buvo priešais 
VIEŠPATIES Namus, nes ten jis atnašavo deginamąsias aukas ir 
bendravimo atnašų taukus, o Saliamono padirbtas varinis aukuras 
negalėjo sutalpinti deginamųjų aukų, javų atnašų ir riebiųjų bend- 
ravimo atnašų dalių. 

5 Tuo metu Saliamonas šventė septynių dienų Iškilmes,* ir su 
juo visas Izraelis — didžiulė bendrija nuo Lebo-Hamato iki Egip- 


7,8-10 “Iškilmės" — Palapinių šventė buvo švenčiama septintojo mėnesio 
penkioliktą dieną su iškilminga oktava, trukusia iki dvidešimt antros dienos 
imtinai (žr. Kun 23,33-36; Sk 29,12-35). Taigi žmonės paleidžiami eiti namo 
dvidešimt trečią dieną (žr. 10-ąją eilutę). Aukuro ir Šventyklos pašventini- 
mo iškilmės (žr. 8-ąją eilutę) truko septynias dienas prieš Palapinių šventę 
— Iškilmes nuo septinto mėnesio keturioliktos dienos. Pasak 1 Kar 8,65- 
66, žmonės buvo paleisti eiti namo, šioms septynioms dienoms pasibaigus. 

to upės. ?* Aštuntą dieną buvo švenčiama iškilminga sueiga,* nes 
jie buvo šventę aukuro pašventinimą septynias dienas ir septynių 
dienų Iškilmes.* 19 Dvidešimt trečiąją septintojo mėnesio dieną jis 
paleido į savo namus žmones, džiūgaujančius ir smagiai nusiteiku- 
sius dėl gerumo, kurį VIEŠPATS buvo parodęs ir Dovydui, ir 
Saliamonui, ir savo Izraelio tautai. 


Viešpats apsireiškia ir įspėja 


1! Taip Saliamonas užbaigė statyti VIEŠPATIES Namus ir kara- 
liaus rūmus. Visa, ką Saliamonas buvo sumanęs savo širdyje padary- 
ti VIEŠPATIES Namuose ir savo rūmuose, jis sėkmingai užbaigė. 

12 Tada VIEŠPATS pasirodė Saliamonui naktį ir jam tarė: “Aš 
išklausiau tavo maldos ir išsirinkau šią buveinę sau, kad ji būtų 
aukos Namai. 13 Kai taip uždarysiu dangų, kad nebus lietaus, ar 
įsakysiu skėriams nuniokoti kraštą, ar atsiųsiu marą į savo tautą, 
14jeigu mano tauta, vadinama mano vardu, nusižemins, melsis, 
ieškos mano veido ir nusigręš nuo savo nedorų kelių, aš išgirsiu 
savo dangaus buveinėje, atleisiu jų nuodėmes ir atgaivinsiu jų kraštą. 
15 Dabar tad mano akys bus atviros ir mano ausys bus atidžios 
maldoms iš šios buveinės. 16Juk dabar aš išsirinkau ir pašvenčiau 
šiuos Namus, kad juose amžinai būtų mano vardas. Visad ten bus 
mano akys ir mano širdis! !7 O tu, jeigu taip elgsiesi mano aki- 
vaizdoje, kaip elgėsi tavo tėvas Dovydas, ir, laikydamasis mano 
įstatų ir įsakų, darysi visa, ką esu tau įsakęs, 18 aš padarysiu tavo 
karališką sostą tvirtą, kaip esu padaręs sandorą su tavo tėvu Dovy- 
du, tardamas: “Nestigs tau niekad palikuonio, valdančio Izraelį“. 

19 Bet jeigu nusigręšite ir paliksite mano įstatus ir įsakymus, 
kuriuos jums daviau, eisite ir tarnausite kitiems dievams, garbinsite 
juos, 20 tada išrausiu žmones iš krašto, kurį esu jiems davęs, ir šiuos 
Namus, kuriuos aš pašvenčiau savo vardui, išmesiu iš akių ir 
paversiu juos pajuokos patarle ir priežodžiu visose tautose. 21 O prie 
šių Namų, kadaise taip didingų, kiekvienas praeivis baisėsis ir 
klaus: “Kodėl VIEŠPATS taip pasielgė su šiuo kraštu ir šiais Na- 
mais?" 22 Bus atsakoma: “Kadangi jie paliko VIEŠPATĮ, savo pro- 
tėvių Dievą, kuris išvedė juos iš Egipto, ir prisirišo prie kitų die- 
vų, juos garbindami ir jiems tarnaudami, todėl jis atsiuntė jiems 


599 


šias visas nelaimes". 

8 
Viešieji darbai 


1 Baigiantis dvidešimčiai metų, per kuriuos Saliamonas buvo 
pastatęs VIEŠPATIES Namus ir savo paties rūmus, 2 Saliamonas 
atstatė ir miestus, kuriuos jam buvo davęs Huramas,* ir juose ap- 
gyvendino izraeliečius. 

3 Saliamonas padarė žygį prieš Hamat-Zobą ir ją paėmė. * Jis 
įtvirtino Tadmorą dykumoje* ir visus įgulų miestus, kuriuos buvo 
pastatęs Hamate. 5 Jis atstatė Aukštutinį Bet-Horoną ir Žemutinį 
Bet-Horoną, įtvirtino miestus sienomis, vartais ir velkėmis. 6 Taip 
pat Baalatą bei visus Saliamono įgulų miestus, visus kovos vežimų 
miestus, visus raitelių miestus ir viską, ką tik Saliamonas norėjo 
pastatyti Jeruzalėje bei Libane ir visose savo valdose. 7 Visus žŽmo- 
nes, išlikusius iš hetitų, amoriečių, perizitų, hivitų ir jebusitų, ku- 
rie nebuvo kilę iš Izraelio, š tai yra iš jų palikuonių, dar likusių 
krašte, kurių izraeliečiai nebuvo sunaikinę, Saliamonas pašaukė į 
lažo darbus, kaip dar tebėra nūdien. ? Bet Saliamonas nepadarė 
vergais savo darbams nė vieno izraeliečio, nes jie tapo kareiviais ir 
vadais jo pareigūnų, vadais jo kovos vežimų ir vadais jo raitelių. 10 
Šie buvo karaliaus Saliamono pareigūnų galvos, vadovavę darbams 
ir prižiūrėję žmones; jų buvo du šimtai penkiasdešimt. 


Saliamono pamaldumas 


!! Saliamonas perkėlė faraono dukterį iš Dovydo miesto į rū- 
mus, kuriuos jis buvo jai pastatęs, nes jis sakė sau: “Jokia mano 


8,2 “...miestus, kuriuos jam buvo davęs Huramas“: anot 1 Kar 9,10-14, Salia- 
monas buvo užleidęs tuos miestus kaip atlyginimą už statybos medžiagas ir 
auksą, gautą iš Tyro. Bet kadangi Huramas nebuvo jais patenkintas, jis su- 
grąžino juos Saliamonui. 

8,4 “...Tadmorą dykumoje": ši vietovė vėliau buvo pavadinta Palmyra. Palmyra 
tapo svarbus karavanų miestas Sirijos dykumoje. Lygiagretis skaitinys 1 
Kar 9,18 tekste miestą vadina Tamar(a) ir laiko jį buvus pietinėje Judo 
karalystės dalyje. Žr. Ez 47,19; 48,28. Saliamonas galėjo įtvirtinti ir “Tad- 
morą dykumoje", norėdamas šį miestą geriau apginti nuo aramėjų užpuo- 
limų. 

žmona negyvens Izraelio karaliaus Dovydo rūmuose, nes vietos, kur 
atėjo VIEŠPATIES Skrynia, yra šventos“. 

12 Tuo metu Saliamonas atnašavo VIEŠPAČIUI deginamąsias 
aukas ant VIEŠPATIES aukuro, kurį jis buvo pastatęs priešais 
Prieangį, 13 kaip reikalavo kasdienė pareiga pagal Mozės įsakymą 
šabams, jaunatims ir trims metinėms Iškilmėms — Neraugintos 
duonos iškilmėms, Savaičių iškilmėms ir Palapinių iškilmėms. 
14Sekdamas savo tėvo Dovydo įsaką, jis paskyrė kunigų eilę jų 
tarnybai, levitus jų užduočiai giesme šlovinti ir tarnauti kunigų 
priežiūroje, kaip reikalavo kasdienės pareigos, ir vartų sargus pagal 
jų eilę prie kiekvienų vartų, nes taip buvo įsakęs Dievo žmogus 
Dovydas. 15 Nebuvo nukrypta jokiu požiūriu nuo to, ką karalius 
buvo įsakęs ar dėl kunigų ir levitų šiuose visuose dalykuose, ar dėl 
sandėlių. 

16 Taip buvo sėkmingai atlikti visi Saliamono darbai nuo tos 
dienos, kada buvo padėti VIEŠPATIES Namų pamatai, iki VIEŠ- 
PATIES Namai buvo visiškai užbaigti. 


Saliamono dvaro didingumas 


17 Tada Saliamonas nuvyko į Ezion-Geberį ir Elotą Edomo 
krašto jūros pakrantėje. 13 Huramas per savo tarnus atsiuntė jam 
laivų ir patyrusių jūreivių. Jie nukeliavo drauge su Saliamono tar- 
nais į Ofyrą ir pargabeno iš ten Saliamonui keturis šimtus talentų 
aukso. 


1* Kai Šebos karalienė išgirdo apie Saliamono garsą, išmėgin- 
ti jį sunkiais klausimais ji atvyko į Jeruzalę su labai gausia palyda 
ir kupranugariais, apkrautais kvepalais, dideliu aukso kiekiu ir 
brangakmeniais. Atvykusi pas Saliamoną, ji kalbėjosi su Saliamonu 


9,1-31 Žr. 1 Kar 10,1-28 paaiškinimus. 

apie viską, kas tik gulėjo jai ant širdies. 2 Saliamonas atsakė į visus 
jos klausimus. Nebuvo dalyko, kurio Saliamonas nebūtų žinojęs, 
nei klausimo, į kurį jis nebūtų galėjęs atsakyti. 3 Pamačiusi Saliamo- 
no išmintį, rūmus, kuriuos buvo pastatęs, *jo stalo valgius, jo dva- 
riškių patalpas, jo tarnų paslaugas ir apdarą, jo vyno padavėjus bei 
jų apdarą ir jo atnašautas deginamąsias aukas VIEŠPATIES Namuo- 
se, ji neteko žado. 

5 Ji tad karaliui sakė: “Kalbos, kurias girdėjau savo šalyje apie 
tavo darbus ir išmintį buvo teisingos, 5 bet aš kalbomis netikėjau, 
kol neatvykau ir pati savo akimis nepamačiau. Tikėk manimi, man 
nė pusė tiesos nebuvo pasakyta apie tavo didelę išmintį. Tu perdėm 
viršiji kalbas, kurias buvau girdėjusi. 7 Laimingi tavo žmonės!* 
Laimingi tavo dvariškiai, kurie visad tau tarnauja ir tavo išmintį 
girdi! 3* Tebūna pašlovintas VIEŠPATS, tavo Dievas, kuriam tu taip 
patikai, kad jis pasodino tave savo soste karaliumi VIEŠPAČIUI, ta- 
vo Dievui. Kadangi tavo Dievas pamilo Izraelį ir norėjo padaryti jį 
saugų amžinai, jis padarė tave jų karaliumi, kad vykdytumei 
teisingumą ir teisumą". 

3 Ji apdovanojo karalių šimtu auksinių talentų ir dideliu kiekiu 
kvepalų bei brangakmenių. Nebuvo tokių kitų kvepalų kaip tie, 
kuriuos Šebos karalienė įteikė karaliui Saliamonui. 

10 Be to, Huramo tarnai ir Saliamono tarnai, kurie pargabeno 
aukso iš Ofyro, pargabeno taip pat algumo medžio* ir brangak- 
menių. !! Iš algumo medžio karalius padarė laiptus VIEŠPATIES 
Namams ir karaliaus rūmams, taip pat ir lyras bei arfas giesminin- 
kams. Panašių į juos nebuvo prieš tai matyta Judo krašte. 


9,7 “Laimingi tavo žmonės!": arba “Laimingi tavo vyrai!" Senieji vertimai, grai- 
kiškasis ir siriškasis lygiagretį tekstą, Kronikininko šaltinį-— 1 Kar 10,8 ver- 
čia “Laimingos tavo žmonos!", nes tolesniame sakinyje minimi dvariškiai 
yra vyrai. 

9,8 Pridėdamas šiuos žodžius prie medžiagos, imtos iš 1 Kar 10,1-28, Kro- 
nikininkas pabrėžia, kad Jahvė, Sandoros Dievas, yra tikrasis Izraelio kara- 
lius, nepaisant kad ir koks didingas būtų jo žmogiškasis atstovas. 

9,10 “...algumo medžio": šiuolaikiniai botanikai algumo medžio nežino. Atrodo, 
kad jis buvo kvepiantis, nes vertimuose vartojami kvepiančių medžių atitik- 
menys. 

12 O karalius Saliamonas savo ruožtu įvykdė kiekvieną Šebos 
karalienės norą, viršydamas tai, ką ji buvo atgabenusi karaliui. Ta- 
da ji drauge su dvariškiais sugrįžo į savo šalį. 


Saliamono turtai 


13 Auksas, kurį Saliamonas gaudavo kas metai, svėrė šešis šim- 
tus šešiasdešimt šešis auksinius talentus, !4 neskaitant to, kuris atei- 
davo iš verteivų ir pirklių. Ir iš visų Arabijos karalių bei sričių 
valdytojų ateidavo aukso ir sidabro Saliamonui. 15 Karalius Salia- 
monas padarė du šimtus didelių skydų iš plakto aukso; į kiekvieną 
didelį skydą suėjo šeši šimtai auksinių šekelių. 16 Jis padarė tris šim- 
tus priedangos skydų iš plakto aukso; į kiekvieną priedangos skydą 
suėjo trys šimtai auksnių šekelių. Juos karalius padėjo į Libano 
miško Rūmus.* 17 Karalius padarė ir didelį sostą iš dramblio kaulo 
ir jį aptraukė geriausiu auksu. 1š Į sostą vedė šeši laiptai. Sostas 
turėjo auksinę pakoją, pritvirtintą prie sosto; prie abiejų sėdynės 
šonų buvo atramos rankoms. Du liūtai stovėjo šalia atramų rankoms, 
19 6 dvylika liūtų stovėjo ant šešių laiptų, po šešis viename ir kita- 
me šone. Niekad nieko panašaus į jį nebuvo padaryta jokioje kito- 
je karalystėje. 20 Be to, visos Saliamono taurės buvo iš aukso, ir 
visi Libano miško Rūmų indai buvo iš gryno aukso. Sidabras buvo 
nieku laikomas Saliamono dienomis. 2! Mat karaliaus laivai nu- 
plaukdavo į Taršišą su Huramo tarnais. Kartą per trejus metus 
Taršišo laivai parplaukdavo, atgabendami aukso, sidabro, dramblio 
kaulo, beždžionių ir povų. 

22 Taip karalius Saliamonas viršijo visus žemės karalius turtais 
ir išmintimi. 23 Visi žemės karaliai ieškojo Saliamono veido, norė- 
dami išgirsti jo išmintį, kurią Dievas buvo įdėjęs į jo širdį. 24 Kiek- 
vienas jų atgabendavo savo duoklę — daiktų iš sidabro ir aukso, 
drabužių, ginklų, kvepalų, arklių, mulų — taip vyko metai po metų. 

25 Saliamonas turėjo keturis tūkstančius gardų arkliams bei 
kovos vežimams ir dvylika tūkstančių arklių, kuriuos jis išdėstė 
kovos vežimų miestuose ir prie karaliaus Jeruzalėje. 26 Jis valdė vi- 


9,16 “...Libano miško Rūmus“: oficialus karališkųjų rūmų vardas. 

sus karalius nuo Eufrato iki filistinų žemės ir Egipto ribos. 27 Kara- 
lius padarė sidabrą taip apstų Jeruzalėje, kaip akmenis, ir kedro 
medį taip apstų, kaip sikomoro medžiai Šefeloje. 2** Saliamonui ark- 
liai buvo atgabenami iš Egipto ir visų kraštų. 

29 O kiti Saliamono darbai, nuo pirmojo iki paskutinio, argi nėra 
aprašyti pranašo Natano kronikoje, Ahijo Šilonito pranašystėje ir 
regėtojo Ido'o regėjimuose apie Nebato sūnų Jeroboamą? 30 Salia- 
monas valdė Jeruzalėje visą Izraelį keturiasdešimt metų. 31 Salia- 
rmonas užmigo su savo protėviais ir buvo palaidotas savo tėvo Dovy- 
do mieste, ir jo sūnus Rehabeamas tapo karaliumi jo vietoje. 


B. MONARCHIJA PRIEŠ HEZEKIJĄ 
10 
Karalystės padalijimas 


! Rehabeamas nuvyko į Šechemą, nes ten visas Izraelis* buvo 
suėjęs paskelbti jį karaliumi. 2 Išgirdęs apie tai Nebato sūnus Jero- 
boamas, — jis buvo Egipte, nes buvo pabėgęs nuo karaliaus 
Saliamono, — sugrįžo iš Egipto. 3 Jis buvo pašauktas į sueigą. Tai- 
gi Jeroboamas ir visas Izraelis atėjo ir kalbėjo Rehabeamui: + “Ta- 
vo tėvas uždėjo mums sunkų jungą. Nūn tad palengvink savo tėvo 
kietą lažą ir mums jo uždėtą sunkųjį jungą, ir mes tau tarnausime“. 
5 Jis atsakė jiems: “Ateikite pas mane vėl po trijų dienų". 

Žmonėms nuėjus, 6 karalius Rehabeamas tarėsi su seniūnais, 
kurie buvo tarnavę jo tėvui dar jam gyvam esant, klausdamas: “Kaip 
jūs man patariate atsakyti šiems žmonėms?" 7 Atsakydami jie kal- 
bėjo: “Jei būsi geras šiems žmonėms ir patenkinsi juos, maloniai 
su jais kalbėdamas, tada jie bus tavo tarnai amžinai". š Jis seniūnų 


9,28 Žr. 2 Kr 1,16-17 paaiškinimą. 
10,1 “...visas Izraelis“: kaip ir Kronikininko šaltinyje (žr. 1 Kar 12,1) turima 
omenyje šiaurines gimines, atskiras nuo Judo ir Benjamino giminių. 

duoto patarimo nepaisė, bet tarėsi su tais jaunais vyrais, kurie bu- 
vo su juo augę ir dabar jam tarnavo. ? Jų tad paklausė: “Ką jūs 
man patariate sakyti Žmonėms, kurie yra man pasakę: 'Palengvink 
jungą, kurį tavo tėvas mums uždėjo?" 10 Jaunieji vyrai, kartu su 
juo augusieji, jam atsakė: “Taip turi kalbėti žmonėms, kurie tau 
sakė: "Tavo tėvas padarė mūsų jungą sunkų, bet tu turi jį mums 
palengvinti. Pasakyk jiems: "Mano mažylis pirštas yra storesnis už 
mano tėvo juosmenį. !! Taigi mano tėvas uždėjo jums sunkų jungą, 
o aš dar pridėsiu prie jūsų jungo. Mano tėvas plakė jus botagais, 0 
aš plaksiu jus skorpionais“". 12 Jeroboamas ir visi žmonės sugrįžo 
pas Rehabeamą trečią dieną, kaip karalius buvo pasakęs: “Ateikite 
pas mane vėl po trijų dienų“. !3 Jiems karalius davė aštrų atsakymą. 
Karalius Rehabeamas seniūnų patarimo nepaisė. 14 Kalbėdamas 
jiems pagal jaunųjų vyrų patarimą, tarė: “Mano tėvas jūsų jungą 
padarė sunkų, bet aš prie to dar pridėsiu. Mano tėvas plakė jus bo- 
tagais, o aš plaksiu jus skorpionais". 15 Taigi karalius Žmonių 
neklausė, nes taip buvo Dievo skirta, kad VIEŠPATS įvykdytų sa- 
vo žodį, kurį jis buvo ištaręs per Ahiją Šilonietį Nebato sūnui Je- 
roboamui. 

16 Kai visas Izraelis pamatė, kad karalius nenorėjo jų klausyti, 
žmonės, karaliui atsakydami, tarė: 


“Kokia mums dalia, Dovyde? 
Nėra mums paveldo Išajo sūnuje! 
Izraeli, visi į savo palapines! 

Nūn, Dovydai, žiūrėk savo namų!“ 


Taigi visas Izraelis sugrįžo į savo namus. !7 Bet Rehabeamas 
ir toliau valdė izraeliečius, gyvenančius Judo miestuose. 1š Kai kara- 
lius nusiuntė Hadoramą, tuomet buvusį lažo darbų vykdytoju, 
izraeliečiai užmušė jį akmenimis. Tada karalius Rehabeamas 
paskubomis įšoko į savo kovos vežimą bėgti į Jeruzalę. 19 Taip 
Izraelis ir maištavo prieš Dovydo namus iki šios dienos. 

11 


1 Sugrįžęs į Jeruzalę, Rehabeamas sutelkė Judo namus ir Benja- 
mino giminę — šimtą aštuoniasdešimt tūkstančių rinktinių kareivių 
— kovoti su Izraeliu ir sugrąžinti karalystę Rehabeamui. 2 Bet Die- 
vo vyrui Šemajui atėjo Dievo žodis: 3 “Sakyk Saliamono sūnui Jų- 
do karaliui Rehabeamui ir visam Izraeliui Judo ir Benjamino gimi- 
nėse: *“Taip kalbėjo VIEŠPATS: jūs nežygiuosite kovoti prieš savo 
gimines. Tegrįžta visi į savo namus, nes tai aš padariau". Jie tad 
paklausė VIEŠPATIES žodžio ir susilaikė nuo žygio prieš Jero- 
boamą. 


Rehabeamo darbai 


5* Rehabeamas gyveno Jeruzalėje ir statė miestus Judo gyny- 
bai. * Jis įtvirtino Betliejų, Etamą, Tekoą, 7 Bet-Zūrą, Soko' ą, Adu- 
lamą, *Gatą, Marešą, Zifą, ? Adorajimus, Lachišą, Azeką, 10 Zorą, 
Aijaloną ir Hebroną. Tie buvo įtvirtinti Judo ir Benjamino miestai. 
11 Po to jis sustiprino tvirtoves, paskyrė joms vadus ir įtaisė mais- 
to, aliejaus ir vyno sandėlius. 12 Visuose miestuose jis įtaisė didelių 
skydų bei iečių sandėlį ir juos nepaprastai įtvirtino. Taip Judas ir 
Benjaminas likosi jo valdžioje. 


Pabėgėliai iš šiaurės 


13* Kunigai ir levitai, gyvenę visame Izraelyje, susirinko pas jį 
iš visų savo žemių. 14 Levitai buvo palikę jiems paskirtas ganyklas 
bei savo nuosavybę ir suėję į Judą ir Jeruzalę, nes Jeroboamas ir 
jo sūnūs neleido jiems tarnauti kunigais VIEŠPAČIUI, 15 paskir- 
damas savo kunigus aukštumų alkoms, satyrams ir veršiams, kuriuos 


11,5-12 Atrodo, kad Rehabeamas ėmėsi tvirtinti Judo karalystę po faraono Šišako 
invazijos (maždaug 918 m. prieš Kristų). Įtvirtinti miestai buvo gynybinio 
pobūdžio ne tik nuo Egipto, bet ir nuo Edomo bei Filistijos. 

11,13-17 Anot Kronikininko, Jeroboamo schizma sukėlė kunigų, levitų ir pasau- 
liečių kilnojimąsi į Jeruzalę kaip vienintelę teisėtą Šventyklą. Toks kilnoji- 
masis tikrai įvyko po Samarijos — Izraelio — žlugimo dviem šimtmečiais 
vėliau. Samarija buvo Asirijos sunaikinta 721 m, prieš Kristų. 

jis buvo pasidaręs. 16 Paskui juos iš visų Izraelio giminių ėjo į 
Jeruzalę atnašauti aukos VIEŠPAČIUI, savo protėvių Dievui, visi 
tie, kurie buvo pasiryžę širdimi ieškoti VIEŠPATIES, Izraelio Die- 
vo. I? Taip jie sustiprino Judo karalystę ir parėmė Saliamono sūnų 
Rehabeamą trejus metus, nes jie ėjo Dovydo ir Saliamono keliu tre- 
jus metus. 


Rehabeamo šeima 


1š Rehabeamas vedė Dovydo sūnaus Jerimoto dukterį Maha- 
latą ir Išajo sūnaus Eliabo dukterį Abihailę. 19 Ji pagimdė jam 
sūnus: Jeušą, Šemariją ir Zahamą. 20 Po jos jis vedė Absalomo duk- 
terį Maaką, kuri jam pagimdė Abiją, Atajį, Zizą ir Šelomitą. 21 Re- 
hebeamas Absalomo dukterį Maaką mylėjo labiau už kitas žmonas 
ir suguloves. (Jis buvo vedęs aštuoniolika žmonų ir turėjo šešias- 
dešimt sugulovių; jam gimė dvidešimt aštuoni sūnūs ir šešias- 
dešimt dukterų.) 22* Rehabeamas paskyrė Maakos sūnų Abiją vy- 
riausia galva ir vadu tarp jo brolių, nes ketino padaryti įį karaliu- 
mi. 23 Jis elgėsi protingai, išskirstydamas visus savo sūnus per visas 
Judo ir Benjamino sritis bei po visus įtvirtintus miestus, kur 
aprūpino juos gausiomis maisto atsargomis ir surado jiems žmonas. 


12 
Rehabeamo neištikimybė 


1 Kai Rehabeamo karalystė buvo įtvirtinta ir Rehabeamas tapo 
galingas, jis paliko VIEŠPATIES mokymą, su juo ir visas Izraelis.* 
2Atsitiko, kad penktaisiais karaliaus Rehabeamo metais Egipto kara- 
lius Šišakas padarė žygį prieš Jeruzalę, nes jie buvo nusižengę 
VIEŠPAČIUI. 3 Jis atžygiavo su tūkstančiu dviem šimtais kovos 
vežimų ir šešiasdešimčia tūkstančių raitelių. Nesuskaičiuojama ka- 


11,22 Rehabeamas, kaip ir Dovydas, išsirinko savo įpėdiniu mėgstamos žmonos 
sūnų, nepaisydamas pirmagimystės teisių. 

12,1 “...visas Izraelis“: Judo karalystė. Žr. 1 Kr 11,1-4. 

12,3 “..„sukitai": svetimšaliai samdyti kareiviai Egipto kariuomenėje. 

riuomenė atžygiavo su juo iš Egipto — libijiečiai, sukitai* ir etiopai. 
4Šišakas paėmė įtvirtintus Judo miestus ir atėjo iki pat Jeruzalės. 
5Tada pas Rehabeamą ir Judo didžiūnus, susirinkusius į Jeruzalę dėl 
Šišako, atėjo pranašas Šemajas ir tarė: “Taip kalbėjo VIEŠPATS: 
"Jūs palikote mane, aš palieku jus Šišakui'". 6 Tada Izraelio didžiū- 
nai ir karalius nusižemino ir sakė: “VIEŠPATS yra teisus“. 7 Kai 
VIEŠPATS pamatė, kad jie nusižemino, VIEŠPATIES žodis atėjo 
Šemajui, tardamas: “Kadangi jie nusižemino, jų nesunaikinsiu, bet 
suteiksiu jiems šiokią tokią išeitį, ir mano pyktis nebus išlietas ant 
Jeruzalės per Šišaką. 3Bet jie bus jo tarnais, kad žinotų skirtumą, 
ką reiškia tarnauti man, ir ką reiškia tarnauti žemės karalystėms“, 

9 Taigi Egipto karalius Šišakas užpuolė Jeruzalę ir pagrobė 
Namų turtus bei karaliaus rūmų turtus. Viską išgabeno. Jis pagrobė 
ir auksinius skydus, kuriuos buvo padaręs Saliamonas. 10 Užtat vie- 
toje jų karalius Rehabeamas padarė skydus iš vario ir patikėjo juos 
sargybos pareigūnams, saugantiems įėjimą į karaliaus rūmus. !! Ką- 
da tik karalius eidavo į VIEŠPATIES Namus, sargybiniai, jais neši- 
ni, eidavo kartu, ir po to sugrąžindavo į sargybos būstą. 


Rehabeamo karaliavimo suvestinė 


12 Kadangi jis nusižemino, VIEŠPATIES įniršis buvo nuo jo nu- 
gręžtas, ir VIEŠPATS visiškai jo nesunaikino. Be to, Jude buvo ir 
gerų dalykų. 13 Taigi karalius Rehabeamas įsitvirtino Jeruzalėje ir 
karaliavo. Rehabeamas buvo keturiasdešimt vienerių metų, kai 
pradėjo karaliauti. Jis karaliavo septyniolika metų Jeruzalėje — 
mieste, kurį VIEŠPATS buvo išsirinkęs iš visų Izraelio giminių įkur- 
ti ten buveinę savo vardui. Jo motinos vardas buvo Naama Amonie- 
tė. 14 Jis darė, kas nedora, nes širdimi neieškojo VIEŠPATIES. 

15 Rehabeamo darbai, nuo pirmojo iki paskutinio, argi jie nėra 
aprašyti pranašo Šemajo ir regėtojo Ido'o kronikose pagal kilmės 
sąrašą? Tarp Rehabeamo ir Jeroboamo nuolat vyko karai. 15 Reha- 
beamas užmigo su savo protėviais ir buvo palaidotas Dovydo mies- 
te, ir jo sūnus Abijas tapo karaliumi jo vietoje. 

13 
Karas tarp Abijo ir Jeroboamo 


1 Aštuonioliktaisiais karaliaus Jeroboamo metais, Abijas tapo 
Judo karaliumi. 2 Jeruzalėje jis karaliavo trejus metus. Jo motina bu- 
vo Urielio iš Gebos duktė, vardu Mikaja. 

Tarp Abijo ir Jeroboamo kilo karas. 3 Abijas stojo į mūšį su 
narsuolių kariuomene, keturiais šimtais tūkstančių rinktinių vyrų, 
tuo tarpu Jeroboamas išsirikiavo prieš jį kautynėms su aštuoniais 
šimtais tūkstančių rinktinių narsuolių vyrų. ** Tada Abijas atsistojo 
ant Zemarajimų kalno šlaito, Efraimo aukštumose, ir tarė: “Klausy- 
kitės manęs, Jeroboamai ir visas Izraeli! 5 Argi nėra jums žinoma, 
kad VIEŠPATS, Izraelio Dievas, druskos sandora* yra davęs Izrae- 
lio karalystę Dovydui amžinai, jam ir jo sūnums druskos sandora? 
6 Tačiau Nebato sūnus Jeroboamas, buvęs Dovydo sūnaus Saliamono 
tarnyboje, sukėlė maištą prieš savo valdovą. 7 Niekam tikę vyrai ir 
niekšai susibūrė apie jį ir apgalėjo Saliamono sūnų Rehbabeamą. Re- 
habeamas buvo neprityręs ir bailus, negalėjo jiems prilygti. 

3 Betgi nejau dabar jūs manote, kad galite prilygti VIEŠPATIES 
karalystei, kurią jis valdo per Dovydo sūnų rankas, tik dėl to, kad 
jūsų yra didelė minia ir kad jūs turite pas save auksinius veršius, 
kuriuos Jeroboamas padarė jums dievais! ? Argi jūs neišvarėte 
VIEŠPATIES kunigų, Aarono sūnų bei levitų, argi nepasidarėte 
sau kunigų, kaip daro kitų kraštų tautos? Kas tik ateina su jautuku 
iš bandos ir septyniais avinais, norėdamas būti pašventintas, tampa 
kunigu tų, kas nėra dievai! 10 O mums VIEŠPATS yra mūsų Die- 
vas, mes jo nepalikome. Kunigai, kurie yra Aarono sūnūs, tarnauja 
VIEŠPAČIUI, ir levitai atlieka savo tarnybą. !! Jie atnašauja degi- 
namąsias aukas ir degina kvapiuosius smilkalus VIEŠPAČIUI kas 
rytą ir kas vakarą, išdėsto Artumo duoną ant švaraus stalo ir užde- 
ga kas vakarą auksinės žvakidės lempas. Mes laikomės VIEŠ- 


13,4-12 Ši kalba yra įkvėptojo autoriaus kūrinys. Kronikininkas nori pabrėžti, kad 
šis karas buvo ne politinis, bet religinis. Pasakojimas yra geras Kronikininko 
amžiaus levitų pamokslo pavyzdys. Praeities įvykiai naudojami kaip pamo- 
ka dabarčiai. 

13,5 “...druskos sandora": nesulaužoma sutartis. Žr. Kun 2,13. 

PATIES, savo Dievo, įsako, tuo tarpu jūs palikote jį. 12 Žiūrėkite, 
Dievas yra su mumis, mūsų priekyje, ir jo kunigai su trimitais yra 
pasiruošę pašaukti į kovą prieš jus. Izraeliečiai, nekovokite prieš 
VIEŠPATĮ, savo protėvių Dievą, nes sėkmė jūsų nelydės!“ 


Mūšio padariniai 


13 Tuo tarpu Jeroboamas buvo pasiuntęs pasalą apeiti juos ir už- 
klupti iš užnugario. Taigi jo pajėgos buvo priešais Judą ir pasala 
jiems už nugaros. !4 Kai Judas apsisuko, žiūri, juos puola ir iš 
priekio, ir iš užnugario. Jie tad šaukėsi VIEŠPATIES, kunigai ėmė 
pūsti trimitus, 150 Judo vyrai sukėlė kovos šauksmus. Judo vyrams 
keliant kovos šauksmus, Dievas nugalėjo Jeroboamą ir visą Izraelį, 
stovėjusį prieš Abiją ir Judą. 16 Izraeliečiai bėgo nuo Judo, nes Die- 
vas atidavė juos į jų rankas. 17 Abijas ir jo kariuomenė ištiko juos 
kraujo praliejimu, penki šimtai rinktinių Izraelio vyrų krito nukau- 
ti. 13 Taigi izraeliečiai tą kartą buvo sutriuškinti, o Izraelio žmonės 
mūšį laimėjo, nes jie pasitikėjo VIEŠPAČIU, savo protėvių Dievu. 
19 Abijas vijosi Jeroboamą ir paėmė jo miestus:* Bet-Elį su jam 
pavaldžiomis gyvenvietėmis, Ješaną su jam pavaldžiomis gyvenvie- 
tėmis ir Efroną su jam pavaldžiomis gyvenvietėmis. 20 Abijo dieno- 
mis Jeroboamas nebeistengė vėl sutelkti pajėgų. Galop VIEŠPATS 
ištiko jį liga, ir jis mirė. 21 Tuo tarpu Abijas tapo galingas; jis vedė 
keturiolika žmonų ir jam gimė dvidešimt du sūnūs bei šešiolika 
dukterų. 


Abijo mirtis 
22 O kiti Abijo darbai, jo elgesys ir žygdarbiai, yra aprašyti 
pranašo Ido'o kronikoje. 2 Abijas užmigo su savo protėviais ir bu- 


vo palaidotas Dovydo mieste. Jo sūnus Asa tapo karaliumi jo vie- 
toje. Jo dienomis kraštas dešimt metų turėjo ramybę. 


13,19 “...pačmė jo miestus“: karas tarp Judo ir Izraelio tęsėsi toliau. Kai kurie mies- 
tai ėjo iš vienų rankų į kitas. Žr. 2 Kr 15,8; 16,1-6; 17,2; 1 Kar 15,16-23. 

14 
Asa pertvarko Judo karalystę 


1 Asa darė, kas buvo gera ir dora VIEŠPATIES, jo Dievo, aky- 
se. ŽJis pašalino pagonių aukurus ir aukštumų alkas, sudaužė šven- 
tuosius akmenis ir nukirto šventuosius stulpus. 3 Jis įsakė Judui 
ieškoti VIEŠPATIES, jų protėvių Dievo, ir laikytis mokymo bei 
įsakymo. + Jis pašalino ir iš visų Judo miestų aukštumų alkas ir 
smilkalų aukurus. Jam valdant, karalystė turėjo ramybę. 5 Kraštui 
turint ramybę, jis atstatė įtvirtintus miestus Jude. Tais metais niekas 
su juo nekariavo, nes VIEŠPATS buvo jam suteikęs ramybę. 6 Ju- 
dui jis buvo taręs: “Atstatykime tuos miestus, apsupkime juos 
mūrais, gynybos bokštais, vartais ir velkėmis. Kraštas tebėra mūsų 
žinioje, nes mes ieškojome VIEŠPATIES, savo Dievo; mes jo ieško- 
jome, ir jis suteikė mums visur aplinkui ramybę“. Jie tad statė ir 
juos lydėjo sėkmė. 

7 Asa turėjo trijų šimtų tūkstančių kariuomenę iš Judo vyrų, 
ginkluotų dideliais skydais bei ietimis, ir dų šimtus aštuoniasdešimt 
tūkstančių Benjamino vyrų, kurie nešė priedangos skydus ir buvo 
lankininkai. Jie visi buvo narsūs kareiviai 


Etiopų invazija 


s* Etiopas Zerahas išžygiavo prieš juos su milijono vyrų kariuo- 
mene ir trim šimtais kovos vežimų. Jam pasiekus Marešą, * Asa 
išėjo prieš jį, ir gretos buvo surikiuotos mūšiui Zefatos slėnyje prie 
Marešos. 19 Tada Asa šaukėsi VIEŠPATIES, savo Dievo, ir tarė: 
“VIEŠPATIE, nėra kito tokio, kaip tu padėti bejėgiams prieš galiū- 
nus. Padėk mums, VIEŠPATIE, mūsų Dieve, nes mes tavimi pasiti- 
kime ir tavo vardu išėjome prieš šią minią. VIEŠPATIE, tu esi mūsų 
Dievas! Neleisk jokiam mirtingajam savęs nugalėti!" 11 VIEŠPATS 
nugalėjo etiopus, išsirikiavusius prieš Asą ir Judą. Etiopai bėgo. 120 
Asa ir su juo buvusi kariuomenė juos vijosi iki pat Geraros. Etio- 


14,7-14 Etiopų invazija į Judo karalystę yra minima tik 1-oje Kronikų knygoje. 
Zerahas istorikams nėra žinomas. Jis galėjo būti egiptiečių kariuomenės sam- 
dinių iš Etiopijos vadas, faraono Šišako paliktas vadovauti Egipto įguloms 
Geraros srityje. Skaičiai, be abejo, yra perdėti. 

pai krito, kol nė vieno jų neliko gyvo. Jie buvo sutriuškinti VIEŠ- 
PATIES ir jo kariuomenės. 

Buvo paimta labai daug grobio. 13 Visi miestai Geraros apylin- 
kėse buvo nuniokoti, nės juos buvo apėmęs VIEŠPATIES klaikas. 
Visi miestai buvo apiplėšti, nes juose buvo daug grobio. 14 Jie 
užpuolė ir palapines galvijų augintojų, paimdami daug avių bei ožkų 
ir kupranugarių. Po to jie sugrįžo į Jeruzalę. 


15 
Religinė Asos reforma 


1 Ant Odedo sūnaus Azarijo nužengė Dievo dvasia. 2 Išėjęs pa- 
sitikti Asos, jis tarė: “Klausykitės manęs, Asa ir visas Judai su 
Benjaminu! VIEŠPATS yra su jumis, kai jūs esate su juo. Jeigu jo 
ieškosite, jis leisis jūsų surandamas, bet jeigu paliksite jį, jis paliks 
jus. 3 Daug dienų Izraelis gyveno be tikrojo Dievo, be kunigo, be mo- 
kytojo, be mokymo. + Bet kai jie savo varguose atsigręžė į VIEŠ- 
PATĮ, Izraelio Dievą, ir jo ieškojo, jis leidosi jų surandamas. 5 Tais 
laikais joks pakeleivis nebuvo saugus, nes buvo daug sąmyšio tarp 
visų kraštų gyventojų. 6 Tauta naikino tautą, miestas naikino miestą, 
nes Dievas sukėlė jiems visokių bėdų. 7 Būkite drąsūs ir nenuleis- 
kite rankų, nes bus atlyginimas už jūsų triūsą“. 

8 Išgirdęs šiuos Žodžius ir pranašo Odedo pranašystę, Asa įsi- 
drąsino, pašalino bjauriuosius stabus iš viso Judo ir Benjamino 
krašto bei iš visų miestų, kuriuos jis buvo paėmęs Efraimo aukš- 
tumose, ir atnaujino VIEŠPATIES aukurą, stovėjusį priešais VIEŠ- 
PATIES Namų Prieangį. > Jis sušaukė visus Judo bei Benjamino 
žmonės ir visus, tarp jų gyvenančius Efraimo, Manaso ir Simeono 
žmones, nes daugelis iš Izraelio buvo perbėgę pas jį, kai pamatė, 
kad su juo buvo VIEŠPATS, jo Dievas. 190* Jie susirinko į Jeruzalę 
penkioliktųjų Asos karaliavimo metų trečią mėnesį !! ir paaukojo tą 


15,10-15 Aprašydamas Sandoros apeigas trečiajame pavasarį prasidedančių metų 
mėnesyje, Kronikininkas pabrėžia Savaičių — Sekminių — iškilmių 
reikšmę. Tai buvo iškilmingas atnaujinimas tautos Sandoros su Dievu prie 
Sinajaus kalno. Žr. Iš 19; Kun 23,16. Ši šventė yra krikščionių Sekminių 
fonas — krikščionių Bendrijos gimtadienio šaknys. 

dieną dalį parsinešto grobio: septynis šimtus jaučių ir septynis tūks- 
tančius avių. 12 Tada jie įėjo į sandorą ieškoti VIEŠPATIES, savo 
protėvių Dievo, visa širdimi ir visa gyvastimi. 13 O jeigu kas neno- 
tėtų ieškoti VIEŠPATIES, Izraelio Dievo, ar būtų mažas ar didelis, 
vyras ar moteris, turėjo būti nubaustas mirtimi. 14 Jie padarė prie- 
saiką VIEŠPAČIUI galingu balsu, džiausmingu šauksmu, trimitais 
ir avinų ragais. 15 Visas Izraelis džiūgavo prisiekdami, nes jie prisiekė 
visa širdimi ir ieškojo VIEŠPATIES su tokiu atsidavimu, kad jis lei- 
dosi surandamas. VIEŠPATS suteikė jiems visišką taiką. 

16 Karalius Asa net savo motiną Maaką pašalino iš motinos 
karalienės vietos, nes ji buvo padariusi pasibjaurėtiną atvaizdą deivei 
Ašerai. Asa nukirto jos bjaurųjį atvaizdą, sutrynė į dulkes ir sudegi- 
no Kidrono slėnyje. 17 Betgi aukštumų alkos nebuvo pašalintos iš 
Izraelio. Nepaisant to, Asos širdis buvo ištikima per visas jo die- 
nas. 1š Jis padėjo į Dievo Namus ir savo tėvo įžadų atnašas, ir sa- 
vo įžadų atnašas — sidabrą, auksą bei įvairius reikmemis, 19 Iki tris- 
dešimt penktųjų Asos karaliavimo metų nebebuvo daugiau karo. 


16 
Karas su Izraeliu 


1 Trisdešimt šeštaisiais karaliaus Asos metais, Izraelio karalius 
Baaša, atžygiavęs prieš Judą, įtvirtino Ramą, norėdamas užkirsti ke- 
lią išeiti ar įeiti į Judo karaliaus Asos žemę. 2 Tada Asa paėmė si- 
dabrą ir auksą iš VIEŠPATIES Namų ir karaliaus rūmų iždų ir nu- 
siuntė juos Aramo karaliui Ben-Hadadui, karaliavusiam Damaske, 
tardamas: 3“ Tebūna tarp manęs ir tavęs tokia sąjunga, kokia buvo 
tarp mano tėvo ir tavo tėvo. Štai aš atsiunčių tau sidabro ir aukso. 
Imk ir nutrauk savo sąjungą su Izraelio karaliumi Baaša, idant jis 
atsitrauktų nuo manęs“. + Ben-Hadadas sutiko su karaliaus Asos 
prašymu ir pasiuntė savo kariuomenės vadus prieš Izraelio miestus. 
Tie sunaikino Ijoną, Daną, Abel-Majimus ir visus Naftalio įgulų 
miestus. 5 Baaša, apie tai išgirdęs, liovėsi tvirtinti Ramą, nutrauk- 
damas ten darbus. 6 Tada karalius Asa sutelkė visą Judą, ir visi 
Ramos akmenys bei rąstai, kuriais Baaša buvo statęs, buvo nunešti. 
Jis panaudojo juos Gebai ir Mizpai įtvirtinti. 

Hananio pranašystė 


7 Tuo metu regėtojas Hananis atėjo pas Judo karalių Asą ir 
jam tarė: “Kadangi tu pasitikėjai Aramo karaliumi, o VIEŠPAČIŲ, 
savo Dievu, nepasitikėjai, todėl Aramo karaliaus* kariuomenė 
išslys tau iš rankų. 3 Argi etiopai ir libijiečiai nebuvo didžiulė ka- 
riuomenė su nepaprastai daug kovos vežimų ir raitelių? Tačiau jis 
atidavė tau juos į rankas, kadangi pasitikėjai VIEŠPAČIU, ? nes 
VIEŠPATIES akys apmato visą žemę ir sustiprins tuos, kurie yra 
su juo visa širdimi. Dabar tu neprotingai pasielgei, todėl nuo šiol 
būsi karų varginamas“. 

10 Asa supyko ant regėtojo ir taip įtūžo, kad kalėjime jį įraki- 
no į trinką. Tuo pačiu metu Asa Žiauriai pasielgė ir su kai kuriais 
kitais žmonėmis. 


Asos karaliavimo galas 


11 O Asos darbai, nuo pirmojo iki paskutinio, yra aprašyti Ju- 
do ir Izraelio karalių Metraščių knygoje. 12 Trisdešimt devintaisiais 
savo karaliavimo metais Asa susirgo kojų liga. Jo liga buvo sunki, 
tačiau net ligoje jis neieškojo VIEŠPATIES, bet kreipėsi į gydyto- 
jus. 1 Asa užmigo su savo protėviais, mirdamas keturiasdešimt pir- 
maisiais savo karaliavimo metais. 14 Jis buvo palaidotas kape, kurį 
buvo sau išsikasęs Dovydo mieste. Jis buvo paguldytas į karstą, 
kurį buvo pripildęs visokių kvepalų, maišytų su aliejais. Jo garbei 
buvo parengtas didžiulis laidotuvių laužas.* 


17 
Jehošafato uolumas 
1Jo sūnus Jehošafatas, tapęs jo vietoje karaliumi, pradėjo stip- 


rintis prieš Izraelį, 2 išdėstydamas ginkluotas pajėgas visuose įtvir- 
tintuose Judo miestuose ir įvesdamas įgulas Judo krašte bei Efrai- 


16,7 “...Aramo karaliaus...“ turbūt "Izraelio karaliaus..."? Asos santykiai su Ara- 
mu buvo draugiški. 

16,14 “...laidotuvių laužas": ne lavonui, bet kvepalams sudeginti laidojant kara- 
lius, mirusius taikoje su Dievu ir žmonių mylimus. Žr. Jer 36,5. 

mo miestuose, kuriuos jo tėvas Asa buvo užėmęs. 3 VIEŠPATS bu- 
vo su Jehošafatu,* nes jis ėjo savo tėvo ankstesnėmis pėdomis ir ne- 
sikreipė į Baalus, * bet garbino savo tėvo Dievą, vykdydamas jo 
įsakymus, ir nesielgė, kaip Izraelis elgėsi. 5 Užtat VIEŠPATS 
sustiprino jo rankose karalystę, ir visas Judas davė Jehošafatui duok- 
lę. Jis turėjo apsčiai turtų ir buvo vertas garbės. 6 Jo širdis buvo 
drąsi VIEŠPATIES keliuose. Be to, jis pašalino iš Judo aukštumų 
alkas ir Ašeros stulpus. 

7 Trečiaisiais savo karaliavimo metais jis pasiuntė savo parei- 
gūnus — Ben-Hailį, Obadiją, Zechariją, Netanelį ir Mikają — 
mokyti Judo miestuose. 3 Su jais pasiuntė levitus Šemają, Netaniją, 
Zebadiją, Asahelį, Šemiramotą, Jehonataną, Adoniją, Tobiją ir 
Tob-Adoniją. Juos lydėjo kunigai Elišama ir Jehoramas. > Jie mokė 
visame Jude, turėdami su savimi VIEŠPATIES mokymo knygą. Jie 
apėjo visus Judo miestus, mokydami žmones. 

10 VIEŠPATIES klaikas taip apėmė visas aplinkinių kraštų 
karalystes, kad jos nėjo į karą su Jehošafatu. !! Kai kurie filistinai 
atnešė Jehošafatui dovanų ir sidabro kaip duoklę. Taip pat ir arabai 
atvarė kaimenių — septynis tūkstančius septynis šimtus avinų ir 
septynis tūkstančius septynis šimtus ožių. !2 Jehošafatas darėsi vis 
galingesnis ir galingesnis, statydamas tvirtoves bei sandėlių miestus 
Jude. 13 Judo miestuose jis įvykdė daug darbų. 


Jehošafato kariuomenė 


Ir Jeruzalėje jis turėjo kareivių, narsių vyrų. 14* Šis buvo jų 54- 
rašas pagal jų klanus. Iš Judo tūkstantininkų vadai: Adnas sų trim 
šimtais tūkstančių narsių kareivių; 15 po jo buvo vadas Jehohananas 
su dviem šimtais tūkstančių, !1* o po jo Zichrio sūnus Amasijas, sa- 
vanoris VIEŠPATIES tarnybai, su dviem šimtais tūkstančių narsių 
kareivių. 17Iš Benjamino: Eljada, narsus vyras, su dviem šimtais 
tūkstančių ginkluotų lankais ir priedangos skydais, 1š o po jo Jeho- 


17,3 “...VIEŠPATS buvo su Jehošafatu": Jehošafatas drauge su Hezekiju ir 
Jošiju buvo vienas iš Kronikininko mėgstamų Judo karalių. 

17,14-19 Kad ir perdėti skaičiai, duomenys apie Jehošafato kariuomenę yra pa- 
tikimi. Jis turėjo reguliarią kariuomenę, šaukiamą iš klanų, padalytą į pulkus, 
kuriuose kareiviai iš Judo ir Benjamino buvo atskirai rikiuojami. Skaičių 
“tūkstančiai" turbūt ženklina vienetus, kurių dydis mums nėra žinomas. 

zabadas su šimtu tūkstančių vyrų. !9 Šie buvo karaliaus tarnyboje, 
neskaitant tų, kuriuos karalius buvo išdėstęs įtvirtintuose miestuose 
visame Jude. 


18 
Sąjunga su Izraeliu 


I Taigi Jehošafatas didžiavosi turtais ir garbe. Jis susigiminiavo 
su Ahabu vedybomis.* 2 Praslinkus keletui metų, jis nuvyko pas 
Ahabą į Samariją. Ahabas papjovė apsčiai avių bei jaučių jam ir 
žmonėms, kurie buvo su juo, ir prikalbino jį eiti į žygį prieš Ra- 
mot-Gileadą. 3 Izraelio karalius Ahabas tarė Judo karaliui Jeho- 
šafatui: “Ar žygiuosi su manimi į Ramot-Gileadą?' Jis atsakė jam: 
“Aš esu su tavimi. Mano žmonės yra tavo žmonės. Mes būsime su 
tavimi mūšyje“. 


Netikri pranašai ir Imlos sūnus Mikajas 


* Bet Jehošafatas Izraelio karaliui patarė: “Tučtuojau paieškok 
žodžio iš VIEŠPATIES". 5 Izraelio karalius tad surinko pranašus, 
keturis šimtus, ir jų klausė: “Ar mums žygiuoti ir pulti Ramot- 
-Gileadą, ar aš turiu susilaikyti?" Jie atsakė: “Žygiuok, nes Dievas 
atiduos jį karaliui į rankas“. * Betgi Jehošafatas paklausė: “Ar nėra 
čia dar kito VIEŠPATIES pranašo, kad galėtume pasiteirauti?" 71z- 
raelio karalius atsakė Jehošafatui: “Dar yra vienas vyras, per kurį 
galėtume VIEŠPATIES pasiteirauti, Imlos sūnus Mikajas, bet aš jo 
nekenčiu, nes jis nepranašauja apie mane niekad gera, bet visuomet 
nelaimę". “Tenekalba taip karalius, — atsakė Jehošafatas. 3 Tada 
Izraelio karalius, pasišaukęs pareigūną, jam tarė: “Tuojau pat atvesk 
Imlos sūnų Mikają“. 

9 Izraelio karalius ir Judo karalius Jehošafatas sėdėjo kiekvie- 
nas savo soste, apsirengę karališkais drabužiais, ant klojimo aslos 
prie įėjimo į Samarijos vartus, o visi pranašai pranašavo jų aki- 
vaizdoje. '0Chenaanos sūnus Zedekijas, pasidaręs sau geležinius 


18,1 “...susigiminiavo su Ahabu vedybomis“: Jehošafato sinus Jehoramas vedė 
Ataliją, Ahabo dukterį. Žr. 2 Kar 8,18. 

. ragus, tarė: “Taip kalbėjo VIEŠPATS: “Su šiais badysi aramėjus, 
kol jie bus pribaigti'". 1! Visi pranašai tą patį pranašavo, tardami: 
“Žygiuok prieš Ramot-Gileadą ir būk pergalingas! VIEŠPATS 
atiduos jį karaliui į rankas“. 

12* O pasiuntinys, kuris buvo atėjęs pašaukti Mikajo, kalbėjo 
jam, tardamas: “Žiūrėk, pranašų žodžiai yra vieningai palankūs ka- 
raliui. Tebūna tavo žodis kaip jų visų. Kalbėk palankiai!“ 13 “Kaip 
gyvas VIEŠPATS, — atsakė Mikajas, — ką mano Dievas sako, tai 
kalbėsiu“. 14 Jam atėjus pas karalių, karalius jam tarė: “Mikajau, ar 
mums žygiuoti į Ramot-Gileadą mūšiui, ar aš turiu susilaikyti?“ 
“Žygiuok ir būk pergalingas, — jis atsakė, — jie bus atiduoti tau į 
rankas". 15 Bet karalius jam tarė: “Kiek kartų turiu tave prisaikdin- 
ti, kad sakytum man vien tiesą VIEŠPATIES vardu?“ 16 Tada Mi- 
kajas tarė: 


“Aš mačiau visą Izraelį, 
išblaškytą kalnuose, kaip avis be piemens. 
O VIESPATS kalbėjo: Jie neturi šeimininko; 


p» 


teeina kiekvienas į savo namus ramybėje! 


17 “Argi aš nesakiau, — tarė Izraelio karalius Jehošafatui, — 
kad jis nepranašaus apie mane nieko palankaus, bet tik nelaimę?“ 
Iš Mikajas tęsė: “Todėl klausykitės VIEŠPATIES žodžio! Aš ma- 
čiau VIEŠPATĮ, sėdintį savo soste, visai dangaus galybei stovint 
šalia jo dešinėje ir kairėje. 9? VIEŠPATS paklausė: “Kas sugundys 
Izraelio karalių Ahabą, kad jis žygiuotų ir žūtų prie Ramot-Gilea- 
do?" Tada vienas kalbėjo vienaip, o kitas kitaip, 20 kol nepriėjo viena 
dvasia ir atsistojo prieš VIEŠPATĮ, tardama: "Aš jį sugundysiu. 
"Kaip?" — paklausė VIEŠPATS. 2! Ji atsakė: 'Išeisiu ir būsiu 
melage dvasia visų jo pranašų burnoje. Tada VIEŠPATS tarė: “Tu jį 
suviliosi, ir tau pasiseks. Eik ir taip padaryk!" 22 Taigi, tūikėkite mani- 
mi, VIEŠPATS įdėjo melagę dvasią į burną visiems šiems tavo 
pranašams, nes pats VIEŠPATS kalbėjo tau apie nelaimę“. 

23 Chenaanos sūnus Zedekijas, priėjęs prie Mikajo, kirto jam 
per žandą, ir tarė: “Kuriuo keliu perėjo VIEŠPATIES dvasia iš 


18,12,22 Žr. 1 Kar 22,19-23 paaiškinimą. 

manęs tau kalbėti?“ 24 Mikajas atsakė: “Sužinosi tą dieną, kai 
bandysi pasislėpti, eidamas iš kambario į kambarį". 25 O Izraelio 
karalius įsakė: “Imkite Mikają ir sugrąžinkite jį miesto valdytojui 
Amonui ir karaliaus sūnui Joašui. 26 Sakykite: “Taip kalbėjo kara- 
lius: įmeskite šį vyrioką į kalėjimą ir maitinkite jį tik duona ir 
vandeniu, kol aš ramybėje sugrįšiu'“. 27 Mikajas tarė: “Jeigu ramy- 
bėje sugrįši, VIEŠPATS per mane nekalbėjo!“ Jis dar pridėjo: 
“Klausykitės, tautos, jūs visos!"** 


Ahabo mirtis 


28 Izraelio karalius ir Judo karalius Jehošafatas leidosi į žygį 
prieš Ramot-Gileadą. 29 Izraelio karalius tarė Jehošafatui: “Eidamas 
į mūšį, aš būsiu persirengęs, o tu vilkėk savo drabužiais". Taigi IZ- 
raelio karalius persirengė ir išėjo į mūšį. 30 O Aramo karalius bu- 
vo įsakęs savo kovos vežimų vadams: “Nekovokite nė su vienu 
menku ar stipriu, bet tiktai su Izraelio karaliumi“. 31 Kovos vežimų 
vadai, pamatę Jehošafatą, pamanė: “Tai Izraelio karalius!" Jie tad 
pasisuko prieš jį kovoti. Bet Jehošafatas sušuko, ir VIEŠPATS jam 
padėjo. Nuo jo Dievas juos nuvedė, 32 nes kovos vežimų vadai lio- 
vėsi jį vytis, kai pamatė, kad jis ne Izraelio karalius. 33 Bet vienas 
vyras įtempė iš akies lanką ir pataikė netyčiomis į Izraelio karalių 
tarp šarvų sandūrų. Jis tad savo vežimo vežėjui paliepė: “Suk atgal 
ir vežk mane iš mūšio! Esu sužeistas!" 34 Mūšis siautė visą dieną, 
Izraelio karalius stovėjo palaikomas savo kovos vežime, atsigręžęs 
į aramėjus, iki vakaro. Jis numirė, saulei leidžiantis. 


19 


Pranašas išbara Jehošafatą 
1 Judo karalius Jehošafatas saugiai sugrįžo į savo rūmus Jeruza- 
lėje. 2 Regėtojas Hananio sūnus Jehu'as,* išėjęs jo pasitikti, tarė jam: 


18,27 “Klausykitės, tautos, jūs visos!": ši citata priskiria Imlos sūnui Mikajui pir- 
muosius Mikėjo iš Morešeto pranašystės žodžius. Žr. Mch 1,2. 

19,2 “...regėtojas Hananio sūnus Jehu'as": skirtingas nuo Hananio sūnaus Jehu'o, 
pranašavusio Baašai bemaž 50 metų anksčiau. Žr 1 Kar 16,1. 

“Argi tau dera padėti nedorėliams ir mylėti tuos, kurie nekenčia 
VIEŠPATIES? Už tai užsitraukei VIEŠPATIES pyktį. 3 Tačiau tu 
padarei ir gera, kadangi išnaikinai krašte šventuosius stulpus ir 
širdimi ieškojai Dievo“. 


Jehošafatas paskiria teisėjus 


+* Jehošafatas gyveno Jeruzalėje, bet nuolat vykdavo pabūti su 
žmonėmis nuo Beer-Šebos iki Efraimo aukštumų, ir sugrąžino juos 
pas VIEŠPATĮ, savo protėvių Dievą. 5 Jis paskyrė teisėjus krašte, 
visuose įtvirtintuose Judo miestuose — kiekviename mieste be 
išimties. 6 Teisėjus jis įpareigojo: “Žiūrėkite, ką darote, nes jūs teisia- 
te ne Žmonių vardu, bet VIEŠPATIES vardu. Jis su jumis duoda 
nuosprendį. 7Užtat tebūna su jumis VIEŠPATIES baimė. Elkitės 
rūpestingai, nes VIEŠPATYJE, mūsų Dieve, nėra jokio neteisingu- 
mo, ar šališkumo, ar kyšių ėmimo“. 

8 Be to, Jeruzalėje Jehošafatas paskyrė keletą levitų, kunigų ir 
Izraelio klanų galvų teisti VIEŠPATIES vardu ir spręsti bylas tarp 
Jeruzalės gyventojų. ? Juos taip įpareigojo: “Turite elgtis su baime 
VIEŠPATIES, su atsidavimu ir iš visos širdies. 10 Kiekvienoje byloje, 
kurią jūsų giminės, gyvenantys savo miestuose, pateikia jums spręsti, 
— ar tai būtų apie kraujo kaltę, apie mokymą ar įsakymą, apie 
įstatus ar įsakus, — pamokysite juos, kad jie neužsitrauktų kaltės 
VIEŠPATIES akivaizdoje, ir jo pyktis nekristų ant jūsų ir jūsų gi- 
minių. Taip elkitės, ir kaltės neužsitrauksite. !! Žiūrėkite, vyriausias 
kunigas Amarijas yra viršesnis už jus visuose VIEŠPATIES daly- 
kuose, o Išmaelio sūnus Zebadijas, Judo namų valdytojas, yra 
viršesnis už jus visuose karaliaus dalykuose. Levitai tarnaus jums 
pareigūnais. Elkitės ryžtingai! VIEŠPATS bus su tuo, kuris yra 
geras!" 


19,4-11 Jehošafatas padarė teismų reformą, norėdamas sustiprinti Judo karalystę. 
Reforma vyko dviem plotmėmis: aiškinant Mozės Mokymą, įsakymus, įsta- 
tus bei įsakus, ir paskiriant dorus teisėjus. Šalia sričių teismų Jehošafatas 
įvedė vyriausią teismą Jeruzalėje. 

Šventas karas 


1* Po to moabiečiai, amoniečiai ir drauge su jais būrys meuni- 
tų, atėjo kariauti su Jehošafatu. 2 Jehošafatui buvo pranešta: “Dide- 
lė kariauna ateina prieš tave iš Edomo, iš anapus jūros. Jie jau pa- 
siekė Hazazon-Tamarą, tai yra En-Gedį". 3 Baimės apimtas Je- 
hošafatas skubėjo prašyti VIEŠPATIES pagalbos ir visam Judui 
paskelbė pasninką. * Judas susirinko prašyti VIEŠPATIES pagal- 
bos; ieškoti VIEŠPATIES žmonės suėjo iš kiekvieno Judo miesto. 


Jehošafato malda 


5 Jehošafatas stovėjo Judo ir Jeruzalės bendrijoje, VIEŠPATIES 
Namuose, priešais naująjį kiemą. 6 Jis tarė: “VIEŠPATIE, mūsų 
protėvių Dieve, argi tu nesi Dievas danguje? Argi tu nevaldai visų 
tautų karalysčių? Tavo rankoje yra galybė ir jėga. Niekas negali tau 
priešintis. 7 Argi ne tu, mūsų Dieve, išvarei šio krašto gyventojus sa- 
vo tautos Izraelio akivaizdoje ir atidavei jį amžinai savo bičiulio 
Abraomo palikuonims? 3 Jame jie yra įsikūrę, jame jie yra pastatę 
šventovę tavo vardui, tardami: ? Jei nelaimė mus ištiktų — ar 
baudžiantis kalavijas, ar maras, ar badas, mes rinksimės prie šių Na- 
mų ir prie tavęs, nes tavo vardas yra šiuose Namuose, ir šauksimės 
tavęs savo nelaimėje, tu išklausysi ir išgelbėsi'. 19 Dabar štai Amono 
ir Moabo bei Seiro aukštumų žmonės, į kurių žemę neleidai 
veržtis Izraeliui, kai izraeliečiai išėjo iš Egipto žemės, bet praėjo 
pro juos ir jų nesunaikino, !! štai žmonės atsilygina mums, ateida- 
mi išvaryti mus iš tavo nuosavybės, kurią esi mums davęs paveldėti. 
12 Mūsų Dieve, argi tu jų nenubausi? Juk mes esame bejėgiai prieš 
šią mūsų užpulti ateinančią didžiulę kariauną! Mes nežinome ką 
daryti, bet mūsų akys į tave žvelgia“. 


20,1-30 Šis pasakojimas gali būti susietas su pasakojimu apie Judo ir Izraelio žygi 
prieš Moabą per Edomo teritoriją (žr. 2 Kar 3,4-27). 20,26 “...Berakos slėny- 
je": “beraka" hebrajų kalba reiškia “palaiminimą". Taigi “Palaiminimo 
slėnyje". 

Levitas pranašauja pergalę 


13 Tuo tarpu visas Judas stovėjo prieš VIEŠPATĮ drauge su sa- 
vo mažyliais, savo žmonomis ir savo vaikais. 14 Tada VIEŠPATIES 
dvasia atėjo sueigos viduryje ant Matanijo sūnaus Jeielio sūnaus Be- 
najo sūnaus Zecharijo sūnaus Jahazielio, vieno levito iš Asafo sūnų. 
15 Jis tarė: “Dėmesio, visas Judai ir Jeruzalės gyventojai, ir karaliau 
Jehošafatai, taip jums VIEŠPATS kalbėjo: “Nebijokite ir nedrebėkite 
dėl šios didžiulės kariaunos, nes mūšis yra Dievo, o ne jūsų. 16 Ry- 
toj išeikite prieš juos, jiems atžygiuojant Zizo šlaitu. Užtiksite juos 
slėnio gale Jeruelio tyrų link. !7 Ne jums kovoti šiame mūšyje! 
Būkite pasiruošę, laukite ir liudykite pergalę VIEŠPATIES, kuris 
yra su jumis, Judai ir Jeruzale! Nebijokite ir nedrebėkite! Išeikite 
prieš juos rytoj! VIEŠPATS bus su jumis!" 

18 Tada Jehošafatas parpuolė kniūpsčias ant žemės, ir visas Ju- 
das bei visi Jeruzalės gyentojai puolė kniūpsti prieš VIEŠPATĮ, 
pagarbindami VIEŠPATĮ. 19 O levitai iš Kohato žmonių ir Koraho 
žmonių atsistoję pašlovino VIEŠPATĮ, Izraelio Dievą, giedodami iš 


visų jėgų. 
Viešpaties pergalė 


20 Kitą rytą anksti jie pakilo ir išskubėjo į Tekoos tyrus. Jiems 
išeinant, Jehošafatas stabtelėjo ir tarė: “Klausykitės manęs, Judai 
ir Jeruzalės gyventojai! Pasitikėkite VIEŠPAČIU, savo Dievu, ir 
būsite tvirti! Pasitikėkite jo pranašais, ir sėkmė jus lydės!“ 21 Pasi- 
taręs su žmonėmis, jis paskyrė VIEŠPAČIUI giesmininkus, kurie 
šventais apdarais apsirengę turėjo eiti pirma kariuomenės, jį šlovin- 
dami giesme: 


“Dėkokite VIEŠPAČIUI, 
nes amžina yra jo ištikimoji meilė!“ 


22 Vos jiems pradėjus savo džiugią šlovės giesmę, VIEŠPATS su- 
ruošė pasalas Amono ir Moabo vyrams bei Seiro aukštumų gyven- 
tojams, atžygiavusiems prieš Judą, ir jie sumišo. 2 Amono ir Moabo 
vyrai užpuolė Seiro aukštumų gyventojus ir juos visiškai sunaikino. 
Susidoroję su Seiro gyventojais, jie pradėjo vieni kitus naikinti. 

24 Kai Judas pasiekė vietą, iš kurios matėsi tyrai, ieškodami 
tos kariaunos, jie matė tik lavonus, gulinčius ant žemės, nė vienas 
jų nebuvo išlikęs. 25 Jehošafatas ir jo kariuomenė, atėję paimti gro- 
bio, rado daugybę galvijų, aprangos, drabužių ir brangių daiktų. Jie 
tiek pasiėmė, kiek galėjo panešti. Imdami grobį, jie užtruko tris die- 
nas, nes jo buvo labai daug. 26 Ketvirtą dieną jie padarė sueigą Be- 
rakos* slėnyje, kur jie pašlovino VIEŠPATĮ. Todėl to vieta ir yra 
vadinama Berakos slėniu iki šios dienos. 27 Po to visi Judo ir Jeruza- 
lės žmonės su Jehošafatu priekyje, švęsdami džiugią pergalę, kurią 
VIEŠPATS buvo suteikęs jiems prieš priešus, pasisuko Jeruzalės 
link. 28 Jie parėjo į Jeruzalę, į VIEŠPATIES Namus, lydimi arfų, 
lyrų ir trimitų. 29 Dievo klaikas apėmė visų kraštų karalystes, kai 
jie išgirdo, kad VIEŠPATS buvo kovojęs prieš Izraelio priešus. 30 Je- 
hošafato karalystėje buvo ramu, nes jo Dievas davė jam taiką iš visų 
pusių. 


Kiti Jehošafato darbai 


31 Jehošafatas karaliavo Jude. Jis buvo trisdešimt penkerių 
metų, kai tapo karaliumi, ir karaliavo dvidešimt penkerius metus 
Jeruzalėje. Jo motina buvo Šilhio duktė, vardu Azuba. 32 Jis ėjo 
savo tėvo Asos pėdomis ir nuo jų nenukrypo, darydamas, kas dora 
VIEŠPATIES akyse. 33 Tačiau aukštumų alkos nebuvo pašalintos, ir 
žmonės dar nebuvo palenkę širdies savo protėvių Dievui. 34 O kiti 
Jehošafato darbai, nuo pirmojo iki paskutinio, yra aprašyti Hananio 
sūnaus Jehu'o kronikoje, kuri yra įterpta į Izraelio Karalių knygą. 


Nesėkminga prekybinė sąjunga 


35 Po to Judo karalius Jehošafatas susidėjo su Izraelio karaliu- 
mi Ahaziju, kuris nedorai elgėsi. 36 Jis susidėjo su juo statytindamas 
laivus keliauti į Taršišą. Laivus jiedu statė Ezion-Gebere. 37 Tada 
Dodavahu'o iš Marešos sūnus Eliezeris pranašavo Jehošafatui, tar- 
damas: “Kadangi susidėjai su Ahaziju, VIEŠPATS sunaikins, ką tu 
esi padaręs". Laivai buvo sunaikinti, ir jie nebegalėjo keliauti į 
Taršišą. 

2] 


I Jehošafatas užmigo su savo protėviais ir buvo palaidotas Do- 
vydo mieste. Jo sūnus Jehoramas tapo karaliumi jo vietoje. 2 Jo 
broliai, Jehošafato sūnūs, buvo Azarijas, Jehielis, Zecharijas, 
Azarijahu, Michaelis ir Šefatijas. Jie visi buvo Judo karaliaus Jeho- 
šafato sūnūs. 3Jiems tėvas davė daug dovanų, sidabrinių, auksinių ir 
brangių daiktų, kartu su įtvirtintais Judo miestais, bet karalystę 
pavedė Jehoramui, nes jis buvo pirmagimis. 


Nedori Jehoramo darbai 


+ Jehoramas, paėmęs į savo rankas tėvo karalystę ir įsitvirtinęs, 
nužudė kalaviju visus savo brolius ir kai kuriuos Izraelio didžiūnus. 
5Tapdamas karaliumi, Jehoramas buvo trisdešimt dvejų metų. 
Jeruzalę valdė aštuonerius metus. * Jis ėjo Izraelio karalių pėdomis, 
kaip buvo darę Ahabo namai, nes viena Ahabo dukterų buvo jo 
žmona,* darydamas, kas buvo nedora VIEŠPATIES akyse. 7 Tačiau 
VIEŠPATS Dovydo namų sunaikinti nenorėjo dėl sandoros, kurią 
buvo padaręs su Dovydu, pažadėdamas jam ir jo palikuonims duoti 
amžiną žiburį. 

šJam valdant, Edomas sukilo prieš Judo valdžią ir pasistatė 5a- 
vo karalių. ? Tada Jehoramas perėjo sieną drauge su savo pareigū- 
nais ir visais kovos vežimais. Jis atsikėlė naktį ir puolė edomiečius, 
apsupusius jį ir kovos vežimų vadus. 19 Edomas ir toliau kėlė maištą 
prieš Judo valdžią iki pat šios dienos. Tuo metu ir Libna sukilo 
prieš jo valdžią, nes jis buvo palikęs VIEŠPATĮ, savo protėvių 
Dievą. 

1! Be to, jis statė aukštumų alkas Judo kalnuose, vedė Jeruza- 
lės gyventojus į stabų garbinimą ir suvedžiojo Judą. 12 Jam atėjo 
laiškas iš pranašo Elijo* su žinia: “Taip kalbėjo VIEŠPATS, tavo tė- 


21,6 "..„viena Ahabo dukterų buvo jo žmona": Atalija. 2 Kr 22,2 tekste ir 2 Kar 
8,26 tekste — jo šaltinyje — ji vadinama Omrio dukterimi. Tai turbūt yra 
suprastinta vaikaitės prasme. 

21,12 “...iš pranašo Elijo": Kronikininkas pamini šį šiaurinės Izraelio karalystės 
pranašą tik vieną kartą. Elijas buvo dingęs prieš Izraelio Jehoramui įžengiant 

vo Dovydo Dievas: “Kadangi nėjai savo tėvo Jehošafato pėdomis, 
ar Judo karaliaus Asos pėdomis, 13 bet ėjai Izraelio karalių keliu, 
vesdamas Judą ir Jeruzalės gyventojus į stabų garbinimą, kaip 
Ahabo namai vedė Izraelį į stabų garbinimą, ir net nužudei iš ta- 
vo tėvo namų savo brolius, kurie buvo geresni už tave, “4 štai 
VIEŠPATS ištiks skaudžia rykšte tavo tautą, tavo vaikus, tavo duk- 
teris ir visas tavo valdas. 15 O tų kentėsi sunkią vidurių ligą, kol 

diena po dienos nuo ligos išeis tavo viduriai'". 
Paskutiniai Jehoramo metai 


16 VIEŠPATS sukurstė filistinų neapykantą ir arabus, etiopų 
kaimynus, prieš Jehoramą. !7 Jie padarė žygį prieš Judą, įsiveržė į 
jį ir pagrobė visą nuosavybę, rastą karaliaus rūmuose, kartu su jo 
vaikais ir žmonomis. Jam buvo paliktas tik vienas sūnus — Jehoa- 
hazas, pats jauniausias, 

iš Po to VIEŠPATS ištiko jį nepagydoma vidurių liga. 1? Su 
laiku, baigiantis dvejiems metams, nuo ligos išėjo jo viduriai, ir jis 
numirė nuožmia mirtimi. Jo tauta nesurengė jam laidotuvių laužo, 
kaip buvo dariusi jo protėviams. 20 Jis buvo trisdešimt dvejų metų, 
kai tapo karaliumi. Jeruzalėje karaliavo aštuonerius metus. Jis iške- 
liavo niekam nesigailint ir buvo palaidotas Dovydo mieste, bet ne 
karalių kapuose. 


22 
Ahazijo karaliavimas 


! Jeruzalės gyventojai pasistatė jo vietoje karaliumi jauniausią 
jo sūnų Ahaziją, nes visi vyresnieji sūnūs buvo išžudyti kariaunos, 
kuri buvo įsiveržusi į stovyklą drauge su arabais. Taip nutiko, kad 
Jehoramo sūnus Ahazijas tapo Judo karaliumi. 2 Ahazijas buvo ke- 
turiasdešimt dvejų metų, kai pradėjo karaliauti, ir Jeruzalėje kara- 
liavo vienus metus. Jo motina buvo Omrio dukraitė, vardu Atalija. 
3 Ir jis ėjo Ahabo namų keliu, nes jo motina patardavo jam nedo- 


į Judo sostą (žr. 2 Kar 2; 3,1) ir taip pat prieš Jehoramą (žr. 2 Kar 8,16). 
Kronikininkas, atrodo, turėjo apie Eliją apokrifinį, mums nežinomą šaltinį. 

rai elgtis. * Jis darė, kas buvo nedora VIEŠPATIES akyse, kaip Aha- 
bo namai buvo darę, nes po tėvo mirties, jo pražūčiai jie tapo jo 
patarėjais. 

3 Be to, sekdamas jų patarimu, jis palydėjo Izraelio karalių 
Ahabo sūnų Jehoramą į mūšį prieš Aramo karalių Hazaelį prie 
Ramot-Gileado. Ten Joramas buvo aramėjų sužeistas. 6 Jis sugrįžo 
į Jezrėelį gydytis žaizdų, gautų kovoje su Aramo karaliumi Ramo- 
je. Judo karaliaus Jehoramo sūnus Ahazijas nuvyko į Jezrėelį 
aplankyti sergančio Ahabo sūnaus Joramo. 

7 Betgi buvo Dievo skirta, kad Ahazijo pražūtis ateitų jam at- 
vykus Joramo aplankyti. Apsilankymo metu jis išėjo su Jehoramu 
pasitikti Nimšio sūnaus Jehu'o, kurį VIEŠPATS buvo patepęs 
sunaikinti Ahabo namus. * Vykdydamas Ahabo namams teismą, Je- 
hu'as netikėtai susidūrė su Judo pareigūnais bei Ahazijo brolių 
sūnumis, tarnavusiais Ahazijui, ir juos nužudė. 9* Tada jis pasiuntė 
ieškoti ir paties Ahazijo. Suradus Ahaziją pasislėpusį Samarijoje, jis 
buvo atvestas pas Jehu'ą ir nužudytas. Jis buvo palaidotas, nes bu- 
vo sakoma: “Jis yra vaikaitis Jehošafato, ieškojusio VIEŠPATIES 
visa širdimi". Ahazijo namuose nebeliko nė vieno pajėgaus valdyti 
karalystę. 


Atalija užgrobia Dovydo sostą 


10 Ahazijo motina Atalija, sužinojusi, kad jos sūnus mirė, 
nedelsdama ėmė naikinti visą karališką Judo namų šeimą. 1! Bet 
karaliaus duktė Jehošabeta, vogčiomis paėmusi Ahazijo sūnų Joašą 
iš būrio karaliaus vaikų, kai jie buvo žudomi, paslėpė jį kartu su 
aukle viename miegamajame. Taip Jehošabeta, karaliaus Jehoramo 
duktė ir kunigo Jehojados žmona — ji buvo Ahazijo sesuo, — 
laikė jį paslėptą nuo Atalijos, ir jis nebuvo nužudytas. 12 Šešerius 
metus jis išbuvo pas juos, paslėptas Dievo Namuose, o Atalija valdė 
kraštą. 


22,9 Šio pasakojimo apie Ahazijo mirtį Kronikininkas nepaėmė iš 2 Kar 9,27-28 
teksto. Jis yra perdėm skirtingas. 

23 
Joašo įžengimas į Dovydo sostą ir Atalijos mirtis 


1* Septintaisiais metais Jehojada ryžosi veikti ir sudarė san- 
dorą su šimtininkais: su Jerohamo sūnumi Azariju, Jehohanano 
sūnumi Išmaeliu, Obedo sūnumi Azariju, Adajo sūnumi Maaseju 
ir Zichrio sūnumi Elišafatu. 2 Jie perėjo visą Judą, telkdami levitus 
iš visų Judo miestų ir Izraelio klanų galvas. Suėjus jiems į Jeruza- 
lę, 3 visa bendrija sudarė sandorą su karaliumi Dievo Namuose, 
Jehojada jiems tarė: “Štai karaliaus sūnus! Jis turi būti karaliumi, 
kaip VIEŠPATS pažadėjo Dovydo sūnums. 4 Štai ką jūs turite 
daryti: vienas jūsų trečdalis, kunigai ir levitai, tą šabą pradėsiantys 
tarnybą, bus vartų sargais, 5 kitas trečdalis saugos karaliaus rūmus, 
tretysis trečdalis stovės prie Pamato vartų, o visi žmonės bus VIEŠ- 
PATIES Namų kiemuose. 6 Neleiskite niekam eiti į VIEŠPATIES 
Namus, išskyrus kunigus ir tarnyboje esančius levitus. Jie gali įeiti, 
nes yra pašventinti, bet visi kiti žmonės turi laikytis VIEŠPATIES 
nurodymų. 7 Levitai turi apstoti iš visų pusių karalių, kiekvienas su 
savo ginklu rankoje; kas tik bandytų eiti į Namus, turi būti užmuš- 
tas. Lydėkite karalių, kur tik jis beeitų". 

š Levitai ir visas Judas padarė visa, kaip kunigas Jehojada bu- 
vo įsakęs. Kiekvienas atvedė savo vyrus, turėjusius tą šabą pradėti 
tarnybą su tais, kurie turėjo tą šabą užbaigti tarnybą, nes kunigas 
Jehojada neatleido tarnybos padalų. ? Kunigas Jehojada išdalijo 
šimtininkams Dievo Namuose laikomas karaliaus Dovydo ietis, 
skydus ir priedangos skydus. 10 O visus vyrus išdėstė saugoti karalių, 
kiekvieną su paruoštu ginklu rankoje, nuo pietinio Namų šono iki 
šiaurinio Namų šono, aplink aukurą ir Namus. !! Tada buvo atves- 
tas karaliaus sūnus, uždėtas jam vainikas ir paduoti valdžios ženk- 
lai. Jis buvo paskelbtas karaliumi. Jehojada ir jo sūnūs, patepę jį, 
sušuko: “Tegyvuoja karalius!“ 


23,1-21 Kronikininkas perversmą (žr. 2 Kar 11 skaitinio), padarytą kariškiams 
padedant, vaizduoja kaip kunigiškos, bemaž liturginės, tarnybos įvykį. Kro- 
nikininkas pabrėžia Dievo Sandoros su Dovydu reikšmę (žr. 3-ąją eilutę). 
Jehojados reforma, anot Kronikininko, buvo Dovydo įvestos tvarkos sugrą- 
žinimas. 

12 Atalija, išgirdusi žmonių ir palydos sargybinių ūžesį ir svei- 
kinimo šūksmus karaliui, atėjo pas žmones į VIEŠPATIES Namus. 
13 Apsižvalgiusi, žiūri, karalius stovi prie savo šulo* įėjime, vadai ir 
trimitininkai šalia karaliaus, visi šalies žmonės džiūgaudami pučia 
trimitus ir giesmininkai su savo muzikos instrumentais užveda 
giesmes. Atalija perplėšė savo drabužius ir šaukė: “Išdavimas! Iš- 
davimas!" 14 Tada kunigas Jehojada pašaukė šimtininkus, vadovavu- 
sius kareiviams, jiems tardamas: “Išveskite ją pro gretas! Jeigu kas 
bandytų ją sekti, težūva nuo kalavijo!“ Mat kunigas buvo pasakęs: 
“Ji neturi būti nubausta mirtimi VIEŠPATIES Namuose“. 15 Jie tad 
padarė taką ir, jai priėjus karaliaus rūmų įėjimą į Arklio vartus, 
ten ji buvo nužudyta. 


Jehojados reforma 


16 Tada Jehojada sudarė sandorą tarp savęs ir žmonių bei kara- 
liaus, pasišvęsdami būti VIEŠPATIES tauta. !7 Po to visi žmonės, 
nuėję į Baalo šventyklą, nugriovė ją, sudaužė jo aukurus bei at- 
vaizdus ir užmušė priešais aukurus Baalo kunigą Mataną. 13 Jeho- 
jada VIEŠPATIES Namais rūpintis pavedė levitams kunigams, 
kuriuos Dovydas buvo paskirstęs rūpintis VIEŠPATIES Namais ir 
atnašauti deginamąsias aukas VIEŠPAČIUI su džiūgavimu ir gies- 
mėmis, kaip įsakyta Mozės mokyme ir pagal Dovydo nurodymus. 
19 Jis pastatė vartų sargus prie VIEŠPATIES Namų vartų, kad nė 
vienas, tapęs bet kokiu būdu nešvarus, neįeitų. 2? Paėmęs šim- 
tininkus, kilmingus vyrus, tautos valdytojus ir šalies žmones, jis 
palydėjo karalių iš VIEŠPATIES Namų į karaliaus rūmus pro Aukš- 
tutinius vartus. Jie pasodino karalių į valdovo sostą. 2! Visi šalies 
žmonės džiūgavo, ir mieste buvo ramu, nors Atalija ir buvo nužudy- 
ta kalaviju. 


23,13 “...prie savo šulo": karalius turėjo ypatingą vietą Šventyklos rytiniuose var- 
tuose kiemo, kuriame buvo deginamųjų ainašų aukuras. Karalius stovėdavo 
šioje vietoje iškilmių ar šabo dienomis įsakytų aukų bei savo įžado atnašų 
metu. Žr. 2 Kar 11,4; taip pat Ez 46,1-8. 

24 
Taisoma Jeruzalės Šventykla 


1 Joašas buvo septynerių metų, kai tapo karaliumi. Jeruzalėje 
jis karaliavo keturiasdešimt metų. Jo motina buvo vardu Zibja iš 
Beer-Šebos. 2 Joašas darė, kas buvo dora VIEŠPATIES akyse per 
visas kunigo Jehojados dienas. 3 Jehojada apvesdino jį su dviem 
žmonomis, ir jam gimė sūnų ir dukterų. 

4 Praėjus šiek tiek laiko, Joašui atėjo į širdį pataisyti VIEŠ- 
PATIES Namus. 5 Sukvietęs kunigus ir levitus, jiems tarė: “Eikite į 
Judo miestus ir kasmet visame Izraelyje padarykite rinkliavą* savo 
Dievo Namams atnaujinti. Tai turite skubiai daryti!" Bet levitai to 
daryti nesiskubino. 6 Karalius tad pasišaukė Jehojadą, galvą, ir jam 
tarė: “Kodėl nereikalavai, kad levitai parneštų iš Judo ir Jeruzalės 
Mozės, VIEŠPATIES tarno, Izraelio bendrijai uždėtą Sandoros 
palapinės mokestį?“ 7 Mat tos nedoros moters Atalijos vaikai buvo 
apleidę VIEŠPATIES Namus ir net buvo atidavę visus VIEŠPATIES 
Namams pašvęstus daiktus Baalams. 

8 Karalius tad įsakė, kad būtų padaryta dėžė ir pastatyta laukė 
prie VIEŠPATIES Namų vartų. 9 Judui ir Jeruzalei buvo paskelbta 
atnešti VIEŠPAČIUI mokestį, kurį Dievo tarnas Mozė buvo Izrae- 
liui uždėjęs dykumoje. 10 Visi pareigūnai ir visi žmonės mielai nešė 
ir metė jį į dėžę, kol ją pripildydavo. 1! Kada tik dėžę levitai 
nunešdavo pas karaliaus pareigūnus ir jie pamatydavo, kad joje yra 
daug pinigų, tada ateidavo karaliaus raštininkas bei vyriausiojo kuni- 
go atstovas ir, ištuštinę dėžę, ją sugrąžindavo į vietą. Taip buvo 
daroma diena po dienos ir buvo surinkta daug pinigų. 12 Karalius ir 
Jehojada paduodavo pinigus tiems, kurie prižiūrėjo darbus, susiju- 
sius su VIEŠPATIES Namais, o jie samdė mūrininkus bei dailides 
VIEŠPATIES Namams atnaujinti ir geležies bei vario meistrus 
VIEŠPATIES Namams taisyti. 13 Darbininkai uoliai triūsė, atnauji- 


24,5 “...padarykite rinkliavą“: anot 2 Kar 12,5, patys atnešė pinigų Šventyklai. 
Atrodo, iš dalies tai buvo geranoriška atnaša. Kronikininko laikais (žr. Neh 
10,32) buvo nustatytas “galvos"' mokestis Šventyklai išlaikyti (žr. 2 Kr 34,9), 
remiantis Iš 30,12-16 tekstu. Šis įstatas galiojo ir Naujojo Testamento laikais 
(žr. Mt 17,24-25). 

nimo darbai jų rankose sparčiai ėjo į priekį. Dievo Namai buvo at- 
statyti į pirmykštį būvį ir pataisyti. 14 Pabaigę, likusius pinigus jie 
sugrąžino karaliui ir Jehojadai. Jie buvo paversti reikmenimis VIEŠ- 
PATIES Namams: tarnybos ir deginamųjų atnašų reikmenimis, 
samčiais ir auksiniais bei sidabriniais indais. Deginamosios aukos 
buvo atnašaujamos VIEŠPATIES Namuose nuolat per visą Jehoja- 
dos gyvenimą. 15 Jehojada mirė, sulaukęs žilos senatvės. Jis mirė, 
būdamas šimto trisdešimties metų. 16 Jis buvo palaidotas Dovydo 
mieste tarp karalių, nes buvo padaręs daug gera Izraelyje ir Die- 
vui, ir jo Namams. 


Joašo saulėlydis ir mirtis 


17 Jehojadai mirus, Judo didžiūnai atėjo pas karalių, žemai 
jam lenkdamiesi, ir karalius jų klausė.* 18 VIEŠPATIES, jų protė- 
vių Dievo, Namai buvo apleisti. Buvo tarnaujama šventiesiems stul- 
pams ir stabams. Dėl šios jų kaltės Judą ir Jeruzalę ištiko pyktis. 
19 Betgi jis siuntė tarp jų pranašus parvesti juos pas VIEŠPATĮ. Šie 
įspėjo juos, bet jie nenorėjo jų klausyti. 

20 Dievo dvasia apvaldė kunigo Jehojados sūnų Zechariją. Jis 
palypėjo į savo pakylą virš žmonių ir jiems tarė: “Taip kalbėjo 
VIEŠPATS: “Kodėl jūs nusižengiate VIEŠPATIES įsakymams savo 
pražūčiai? Kadangi jūs palikote VIEŠPATĮ, ir jis paliko jus!*" 2! Bet 
prieš jį buvo surengtas sąmokslas ir, karaliaus įsakymu, jis buvo 
užmuštas akmenimis, VIEŠPATIES Namų kieme. 22 Karalius 
Joašas neprisiminė ištikimybės, kurią buvo jam parodęs Zecharijo 
tėvas Jehojada, bet nužudė jo sūnų. Mirdamas, Zecharijas tarė: “Te- 
mato tai VIEŠPATS ir teatlygina!" 

23 Baigiantis metams, Aramo kariuomenė surengė prieš jį žygį. 
Atžygiavę į Judą ir Jeruzalę, jie sunaikino visus žmonių didžiūnus, 
0 visą paimtą grobį pasiuntė Damasko karaliui. 2* Nors Aramo ka- 
riuomenė buvo atėjusi su nedaugeliu vyrų, bet VIEŠPATS atidavė 
jiems į rankas didžiulę kariuomenę, nes jie buvo palikę VIEŠPATĮ, 
savo protėvių Dievą. Taip jie padarė Joašui teismą. 


24,17 “...karalius jų klausė": atrodo, kad Joašas atsisakė kunigiškųjų patarėjų ir 
pradėjo remtis pasauliečiais. 

25 Kai aramėjai nuo jo atsitraukė, palikę jį sunkiai sužeistą, jo 
dvariškiai surengė prieš jį sąmokslą ir, keršydami už kunigo Jeho- 
jados sūnaus kraują, nužudė jį lovoje. Taip jis mirė. Jie palaidojo jį 
Dovydo mieste, bet karalių kapuose jo nelaidojo. 26 Vyrai, kurie 
surengė prieš jį sąmokslą, buvo šie: Šimeato Amoniečio sūnus 
Zabadas ir Šimrito Moabiečio sūnus Jehozabadas. 27 Apie jo sūnus, 
apie daugelį pranašavimų jam, ir Dievo Namų atstatymą yra aprašy- 
ta Karalių knygos aiškinime. Joašo sūnus Amazijas tapo karaliumi 
jo vietoje. 


25 
Karo žygis į Edomą 


1 Amazijas buvo dvidešimt penkerių metų, kai tapo karaliumi, 
ir karaliavo Jeruzalėje dvidešimt devynerius metus. Jo motina bu- 
vo vardu Jehoadana iš Jeruzalės. 2 Jis darė, kas buvo dora VIEŠ- 
PATIES akyse, bet ne visa širdimi. 3 Vos įtvirtinęs savo karališką 
valdžią, jis nubaudė mirtimi dvariškius, nužudžiusius jo tėvą kara- 
lių. + Betgi jų vaikų mirtimi nebaudė, nes jis elgėsi pagal tai, kas 
parašyta mokyme, Mozės knygoje, kaip VIEŠPATS įsakė: “Tėvai 
nebus baudžiami mirtimi už vaikus, nei vaikai bus baudžiami mir- 
timi už tėvus, bet kiekvienas bus baudžiamas mirtimi už savo paties 
nuodėmę". 

5 Amazijas, sutelkęs Judą, paskirstė visus Judo ir Benjamino 
vyrus pagal klanus tūkstantininkams ir šimtininkams. Suskaičiavęs 
visus nuo dvidešimties metų ir vyresnius, jis rado, kad jų buvo trys 
šimtai tūkstančių rinktinių vyrų, tinkamų karinei tarnybai, pajėgių 
valdyti ietį ir skydą. 6 Be to, jis pasamdė iš Izraelio šimtą tūkstančių 
narsių kareivių už šimtą sidabrinių talentų. 7 Bet pas jį atėjęs Die- 
vo vyras tarė: “Karaliau, neleisk Izraelio kariuomenei žygiuoti su 
tavimi, nes VIEŠPATS nėra su Izraeliu — su tais visais Efraimo 
žmonėmis. š Verčiau žygiuok vienas ir susidorok! Būk ryžtingas 
kovoje, kitaip Dievas paguldys tave priešo akivaizdoje, nes Dievas 
turi galybę padėti ar paguldyti". ? O Amazijas Dievo vyrui tarė: “Bet 
ką daryti su tuo šimtu talentų, kuriuos esu davęs Izraelio kariuo- 
menei?" Dievo žmogus atsakė: “VIEŠPATS turi iš ko tau kur kas 
daugiau duoti". 10 Tuomet Amazijas atleido kareivius, atėjusius pas 

jį iš Efraimo, įsakydamas jiems eiti namo. Bet jie buvo ant Judo už 
tai labai supykę ir į namus sugrįžo iniršio apimti. 

11 Amazijas susikaupė drąsiam Žygiui ir, vedinas savo kariuo- 
mene, nužygiavo į Druskos slėnį. Jis nukovė dešimt tūkstančių Seiro 
vyrų. 12 Judo vyrai kitą dešimt tūkstančių paėmė į nelaisvę gyvų ir, 
užvedę juos ant Selos viršūnės, nustūmė žemyn. Jie visi suknežo. 
13 Tuo tarpu samdytieji kareiviai, kuriuos Amazijas buvo atgal iš- 
siuntęs ir neleidęs jiems eiti su juo į mūšį, užpuolė Judo miestus 
nuo Samarijos iki Bet-Horono, nužudydami juose tris tūkstančius 
gyventojų ir paimdami daug grobio. 


Amazijo neištikimybė 


14 Amazijas, grįždamas su pergale prieš edomiečius, parsiga- 
beno Seiro žmonių dievus ir, pasistatęs juos kaip savo dievus, ga- 
rbino, atnašaudamas jiems aukas. 15 VIEŠPATS, užsidegęs pykčiu ant 
Amazijo, nusiuntė pas jį pranašą ir jam tarė: “Kodėl garbini tautos 
dievus, negalėjusius išgelbėti savo tautos iš tavo rankos?“ 16 Tačiau 
pranašui dar tebekalbant, karalius jam tarė: “Argi mes paskyrėme 
tave patarėju karaliui? Liaukis! Kam gi turėtumei būti užmuštas?" 
Pranašas tad liovėsi, bet pratarė: “Aš žinau, kad VIEŠPATS apsi- 
sprendė tave sunaikinti, kadangi tu taip elgiesi ir nekreipi dėmesio 
į mano patarimą". 


Nesėkmingas Amazijo žygis prieš Izraelį 


17 Pasitaręs tad Judo karalius Amazijas pasiuntė Izraelio kara- 
liui Jehu' o sūnaus Jehoahazo sūnui Joašui tokį žodį: “Eikš, susitiki- 
me akis į akį!" 18 Izraelio karalius Joašas atsakė Judo karaliui 
Amazijui tokiu žodžiu: “Libano usnis pasiuntė žodį Libano ked- 
rui, tardama: “Duok savo dukterį mano sūnui žmona. Bet Libano 
laukinis žvėris, eidamas pro šalį, sutrypė tą usnį. 19 Tu sakai: “Žiū- 
rėk, nugalėjau Edomą, ir tavo širdis nori daugiau garbės. Nūn 
sėdėk namie! Kam gi turėtumei ieškoti nelaimės, kad tu pats žū- 
tum ir Judą su savimi nutemptum?“ 

20 Amazijas nenorėjo klausyti. Tai buvo iš Dievo, idant atiduotų 
juos už tai, kad jie garbino Edomo dievus. *! Izraelio karalius 
Joašas tad atžygiavo. Jis ir Judo karalius Amazijas susitiko vienas 

su kitu mūšyje prie Bet-Šemešo Judo karalystėje. 22 Judas buvo 
Izraelio nugalėtas. Visi išbėgiojo į savo namus. 23 Izraelio karalius 
Joašas paėmė Judo karalių Ahazijo sūnaus Joašo sūnų Amaziją į 
nelaisvę prie Bet-Šemešo. Nugabenęs jį į Jeruzalę, jis pralaužė 
Jeruzalės sienoje keturių šimtų uolekčių spragą nuo Efraimo vartų 
iki Kampo vartų. 2*Tada su visu auksu ir sidabru bei visais reik- 
menimis, rastais Dievo Namuose, su Obed-Edomu* ir su karaliaus 
rūmų iždu bei įkaitais jis sugrįžo į Samariją. 


Amazijo mirtis 


25 Judo karalius Joašo sūnus Amazijas gyveno penkiolika metų 
po Izraelio karaliaus Jehoahazo sūnaus Joašo mirties. 26 O kiti 
Amazijo darbai, nuo pirmojo iki paskutinio, argi jie nėra aprašyti 
Judo ir Izraelio karalių knygoje? 27 Nuo to laiko, kai Amazijas pa- 
sitraukė nuo VIEŠPATIES, buvo surengtas prieš jį sąmokslas Jeru- 
zalėje. Užtat jis pabėgo į Lachišą. Bet buvo pasiųsti vyrai jo vytis, 
ir jie ten nužudė jį. 2š Pargabenus jį ant arklių, jis buvo palaidotas 
su savo protėviais Judo mieste.* 


26 
Uzijas tampa karaliumi 


1 Tada visi Judo Žmonės paėmė Uziją, kuris buvo tik šešio- 
likmetis, ir paskelbė jį karaliumi, jo tėvo Amazijo įpėdiniu. 2 Jis 
atstatė Elotą ir sugrąžino jį Judui po to, kai karalius Amazijas 
užmigo su savo protėviais. 3 Uzijas buvo šešiolikos metų, kai tapo 
karaliumi, ir karaliavo Jeruzalėje penkiasdešimt dvejus metus. Jo 
motina buvo vardu Jekolija iš Jeruzalės. * Jis darė, kas buvo dora 


25,24 “...su Obed-Edomu": turbūt šis asmuo buvo edomiečių religijos kunigas 
(žr. 14-ąją eilutę); tokiu vardu vadinosi ir vienas iš levitų šeimos vartų sar- 
gas (žr. 1 Kr 15,18; 26,12-15). 

25,28 “...Judo mieste": 2 Kar 14,20 tekste, “Dovydo mieste". Kronikininkas šiuo 
pakeitimu ženklina Jeruzalę, Judo karalystės sostinę. 

VIEŠPATIES akyse, kaip buvo daręs jo tėvas Amazijas. 5 Jis buvo 
pasišventęs ieškoti Dievo, kol buvo gyvas Zecharijas,* mokęs jį bi- 
joti Dievo. Kol jis ieškojo VIEŠPATIES, Dievas jam teikė sėkmę. 


Uzijo karinė jėga 


6 Jis, išėjęs į karo žygį su filistinais, išgriovė Gato sienas, Jab- 
nės sienas bei Ašdodo sienas ir statė miestus Ašdodo ir Filistijos 
srityje. 7 Dievas jam padėjo prieš filistinus, prieš arabus, gyvenusius 
Gur-Baale, ir prieš meunitus. š Amoniečiai mokėjo jam duoklę, ir 
jo garsas pasiekė net Egipto sienas, nes jis darėsi vis galingesnis ir 
galingesnis. * Be to, Uzijas pastatė Jeruzalėje bokštus prie Kampo 
vartų, prie Slėnio vartų bei prie Kertės ir juos įtvirtino. 10 Jis statė 
bokštus tyruose ir iškasė daug vandens talpyklų, nes turėjo daug 
galvijų. Jis turėjo artojų ir Šefeloje, ir lygumoje, vynuogių auginto- 
jų ir kalnuose, ir derlinguose laukuose, nes jis mylėjo žemę. 

11 Uzijas turėjo ir kariškai parengtą kariuomenę, padalytą pa- 
gal pašauktųjų prie ginklo skaičių į būrius, mokomus raštininko 
Jeielio ir pareigūno Maasejo, vadovaujant Hananijui, vienam iš 
karaliaus didžiūnų. 12 Klanų galvų, galiūnų, iš viso buvo du tūks- 
tančiai šeši šimtai. 13 O jų žinioje buvo trijų šimtų septynių tūks- 
tančių penkių šimtų kariškai parengtų vyrų kariuomenė, galinga 
jėga padėti karaliui kovoti su priešais. 14 Uzijas aprūpino juos, visą 
kariuomenę, skydais, ietimis, šalmais, šarvais, lankais ir svaidyk- 
lėmis. 15 Jeruzalėje jis pastatė sumaniai sugalvotų įtaisų ant gyny- 
bos bokštų ir mūrų sienos kampų strėlėms ir dideliems akmenims 
leisti. Taigi jo garsas pasklido toli ir plačiai, nes tapti galingam jam 
buvo nuostabiai pagelbėta. 


26,5 “...kol buvo gyvas Zecharijas": apie šį asmenį nieko daugiau nėra žinoma. 
Užuominos pobūdis liudija jį buvus pamaldų pasaulietį, o ne kunigą. Žr. 2 
Kr 29,1. Atrodo, kad Zecharijas Uzijui buvo toks pat patarėjas, kaip Jeho- 
jada buvo buvęs Joašui. 

Išdidumas ir pragaištis 


16 Tapus galingam, jo širdis pasidarė taip išdidi, kad nuvedė jį 
į pragaištį. Jis nusižengė VIEŠPAČIUI, savo Dievui, įeidamas į 
VIEŠPATIES Namus atnašauti smilkalų ant smilkalų aukuro. '7 Bet 
kunigas Azarijas, lydimas aštuoniasdešimties drąsių VIEŠPATIES 
kunigų, įėjo paskui jį 18 ir pasipriešino karaliui Uzijui, sakydami: 
“Uzijau, tau nėra leista atnašauti smilkalus VIEŠPAČIUI, bet tik 
Aarono palikuonims kunigams, kurie yra pašventinti atnašauti 
smilkalus. Išeik iš šventovės, nes tu esi nusižengęs. Tai garbės iš 
VIEŠPATIES Dievo tau neatneš", 19 Uziją, laikantį rankoje smilky- 
tuvą ir pasiruošusį atnašauti smilkalus, apėmė įtūžis. Jam širstant 
ant kunigų, VIEŠPATIES Namuose šalia smilkalų aukuro kunigų 
akivaizdoje jo kaktos odą išbėrė raupsai. 20 Kai vyriausiasis kunigas 
Azarijas ir kiti kunigai atsisuko į jį, žiūri, jo kakta raupsuota. Jie 
tad jį iš ten skubiai išvedė. Ir jis pats skubinosi išeiti, nes VIEŠ- 
PATS jį ištiko liga. 21 Karalius Uzijas liko raupsuotas iki pat mir- 
ties. Dėl to jis gyveno atskirame name kaip raupsuotasis ir buvo 
atskirtas nuo VIEŠPATIES Namų. Todėl jo sūnus Jotamas rūpinosi 
karaliaus rūmais ir valdė šalies žmones. 

22 Kitus Uzijo darbus, nuo pirmojo iki paskutinio, aprašė 
Amozo sūnus pranašas Izaijas. 23 Uzijas užmigo su savo protėviais 
ir buvo palaidotas su jais lauke šalia karalių kapų, nes buvo sako- 
ma: “Jis buvo raupsuotas“. Jo sūnus Jotamas tapo karaliumi jo vie- 


toje. 
27 
Jotamo karaliavimas 
1 Jotamas buvo dvidešimt penkerių metų, kai tapo karaliumi 
ir karaliavo Jeruzalėje šešiolika metų. Jo motina buvo Zadoko 
duktė, vardu Jerusa. 2 Jis darė, kas buvo dora VIEŠPATIES akyse, 


lygiai kaip jo tėvas buvo daręs, tik į VIEŠPATIES šventovę jis 
nėjo. Bet žmonės vis dar nedorai elgėsi. 

3 Jis pastatė Aukštutinius VIEŠPATIES Namų vartus ir daug 
statė ant Ofelio sienos.* * Be to, jis statė miestus Judo aukštumose, 
tvirtoves ir gynybos bokštus ant miškingų kalvų. 5 Jis kovojo su 
amoniečių karaliumi ir jį nugalėjo. Amoniečiai tais metais davė 
jam šimtą sidabrinių talentų, dešimt tūkstančių korų kviečių ir 
dešimt tūkstančių korų miežių. Amoniečiai mokėjo jam tą pačią 
sumą antrais ir trečiais metais. 6 Taigi Jotamas tapo galingas, nes 
ryžtingai tvarkė savo kelius VIEŠPATIES, savo Dievo, akivaizdoje. 

70 kiti Jotamo darbai, visi jo karai ir jo elgesys yra aprašyti 
Izraelio ir Judo Karalių knygoje. 3 Jis buvo dvidešimt penkerių me- 
tų, kai tapo karaliumi, ir karaliavo Jeruzalėje šešiolika metų. ? Jo- 
tamas užmigo su savo protėviais ir buvo palaidotas Dovydo mieste. 
Jo sūnus Ahazas tapo karaliumi jo vietoje. 


C. HEZEKIJO IR JOŠIJO REFORMOS 
28 
Ahazo stabų garbinimas 


1 Ahazas buvo dvidešimties metų, kai tapo karaliumi, ir kar- 
aliavo šešiolika metų Jeruzalėje. Jis nedarė, kas buvo dora VIEŠ- 
PATIES akyse, kaip buvo daręs jo protėvis Dovydas, 2 bet ėjo Izrae- 
lio karalių pėdomis. Jis padarė net lietinius atvaizdus Baalams, 3 de- 
gino smilkalus Ben-Hinomo slėnyje* ir pervedė per ugnį savo 
sūnus bjauriu papročiu tautų, kurias VIEŠPATS buvo išvaręs, 
ateinant izraeliečiams. *Jis atnašavo aukas ir degino smilkalus aukš- 
tumų alkose, ant kalvų ir po kiekvienu lapuotu medžiu. 


27,3 “...ant Ofelio sienos“: Ofeliu buvo vadinama senosios Jeruzalės dalis — 
miesto gynybos įtvirtinimai. 

28,3 “...Ben-Hinomo slėnyje": pietiniame Jeruzalės šone. Šiauries rytų miesto 
kampe jis susijungia su Kidrono slėniu. Jeremijo dienomis jame buvo tofe- 
tas (žr. Jer 7,31-32) — vieta, kurioje buvo aukojami kūdikiai (žr. 2 Kar 
23,10). Ilgainiui vardas “Ge Ben-Hinnom", t.y. “Slėnis sūnaus Hinomo“, bu- 
vo suprastintas į “Ge-Hinnom", t.y. “Gehenna". 

Karas su Sirijos ir Efraimo sąjunga 


5 Todėl VIEŠPATS, jo Dievas, atidavė jį Aramo karaliui į ran- 
kas. Aramėjai jį nugalėjo ir, paėmę į nelaisvę daugybę jo žmonių, 
nuvarė juos į Damaską, Jis buvo atiduotas į rankas ir Izraelio kara- 
liui, kuris jį nugalėjo, praliedamas daug kraujo. 5 Remalijo sūnus 
Pekahas per vieną dieną nukovė šimtą dvidešimt tūkstančių karių, 
— visi jie buvo narsūs vyrai, — nes jie buvo palikę VIEŠPATĮ, 
savo protėvių Dievą. 70 Zichris, Efraimo galiūnas, nukovė kara- 
liaus sūnų Maaseją, rūmų valdytoją Azrikamą ir pirmąjį valdžia po 
karaliaus Elkaną. 

8 Izraeliečiai paėmė į nelaisvę du šimtus tūkstančių savo gimi- 
naičių, įskaitant žmonas, sūnus ir dukteris. Jie paėmė iš jų ir labai 
daug grobio, kurį nugabeno į Samariją. ? Ten buvo VIEŠPATIES 
pranašas, vardu Odedas. Išėjęs pasitikti grįžtančios į Samariją ka- 
riuomenės, Odedas jiems tarė: “Tikėkite manimi, kadangi VIEŠ- 
PATS, jūsų protėvių Dievas, buvo supykęs ant Judo, jis atidavė juos 
į rankas jums, bet jūs skerdėte juos tokiu įtūžimu, kad jis pasiekė 
dangų. 19Dabar jūs ketinate padaryti Judo ir Jeruzalės žmones sau 
vergais ir vergėmis! Bet, tiesą sakant, argi jūs patys nesate nusikaltę 
VIEŠPAČIUI, savo Dievui? !! Dabar tad paklausykite manęs ir 
paleiskite belaisvius, paimtus iš savo giminaičių, kitaip jus ištiks 
VIEŠPATIES pykčio liepsna". 12 Be to, ir kai kurie Efraimo žmonių 
galvos — Johanano sūnus Azarijas, Mešilemoto sūnus Berechijas, 
Šalumo sūnus Jehizkijas bei Hadlajo sūnus Amasa — pakilo prieš 
grįžtančiuosius iš žygio 13 ir jiems tarė: “Belaisvių į čia neveskite, 
nes jūs ketinate užtraukti mums kaltę prieš VIEŠPATĮ, pridėdami 
tai prie mūsų nuodėmių ir kaltės. Juk mūsų kaltė jau yra gana di- 
delė ir pykčio liepsna gresia Izraeliui“. 14 Kareiviai tad paliko belais- 
vius ir grobį pareigūnams bei visai bendrijai. 15 Tuomet ką tik mi- 
nėtieji vyrai, paėmę belaisvius, aprengė nuoguosius apdarais iš 
grobio, apvilko juos drabužiais, apavė jų kojas sandalais, davė 
jiems pavalgyti bei atsigerti ir patepė juos aliejumi, užsodinę ant 
asilų silpnuosius, nuvedė juos visus pas jų giminaičius į Jerichą, 
palmių miestą. Tai padarę, jie sugrįžo į Samariją. 

Ahazas prašo Asiriją į pagalbą 


16 Tuo pačiu metu karalius Ahazas išsiuntė pasiuntinius į Asi- 
riją, prašydamas sau pagalbos. !7 Mat ir edomiečiai vėl buvo 
įsiveržę, sumušę Judą ir paėmę belaisvių. 13 Ir filistinai užpuldinėjo 
miestus Šefeloje ir Judo Negebe. Jie buvo užėmę Bet-Šemešą, Aija- 
loną, Gederotus, Soko'ą su jam pavaldžiomis gyvenvietėmis, Tim- 
ną su jai pavaldžiomis gyvenvietėmis bei Gimzo'ą su jam paval- 
džiomis gyvenvietėmis ir juose apsigyvenę. !9 Taip VIEŠPATS 
nužemino Judą už Ahazą, Izraelio karalių,* nes Jude jis buvo el- 
gęsis nepadoriai ir buvęs neištikimas VIEŠPAČIUI. 20 Užtat Asiri- 
jos karalius Tilgat-Pilneseras* atžygiavo prieš jį ir, užuot jam pa- 
dėjęs, jį nuengė. 2! Nors Ahazas ir apiplėšė VIEŠPATIES Namus, 
karaliaus rūmus bei pareigūnų namus, mokėdamas duoklę Asirijos 
karaliui, tai nieko nepadėjo. 


Ahazas atsimeta nuo Sandoros Dievo 


22 Savo vargų metu šis karalius Ahazas net dar labiau nusižengė 
VIEŠPAČIUI, 23 atnašaudamas aukas Damasko dievams, kurie buvo 
jį nugalėję, nes jis manė: “Kadangi Aramo karalių dievai jiems 
padėjo, aš atnašausiu jiems aukas, kad jie ir man padėtų“. Bet jie 
tapo pražūtimi jam ir visam Izraeliui. ?* Ahazas surinko Dievo 
Namų reikmenis ir sukapojo juos. Jis uždarė Dievo Namų duris ir 
pasistatė sau aukurų kiekviename Jeruzalės kampe. 25 Visuose Judo 
miestuose jis padarė aukštumų alkas smilkalams atnašauti kitiems 
dievams, vesdamas į pyktį VIEŠPATĮ, savo protėvių Dievą. 

26 O kiti Ahazo darbai ir visi jo žygiai, nuo pirmojo iki paskuti- 
nio, yra aprašyti Judo ir Izraelio Karalių knygoje. 27 Ahazas užmi- 
g0 Su savo protėviais ir buvo palaidotas mieste — Jeruzalėje. Bet- 
gi į Izraelio karalių kapus jis nebuvo nuneštas. Jo sūnus Hezekijas 
tapo karaliumi jo vietoje. 


28,19 “...už Ahazą, Izraelio karalių": padalytos karalystės laikotarpiu “Izraelio 
karalius“ ženklino šiaurinės karalystės, Izraelio, karalių. Graikiškasis Septua- 
gintos vertimas pakeičia “...už Ahazą, Judo karalių“. 

28,20 “...Tilgat-Pilneseras": skirtingai rašomas Tiglat-Pilesero, Asirijos kara- 
liaus, vardas. 

29 
Hezekijo reformos 


1 Hezekijas buvo dvidešimt penkerių metų, kai tapo karaliumi, 
ir karaliavo dvidešimt devynerius metus Jeruzalėje. Jo motina bu- 
vo Abija, Zecharijo duktė. 2 Jis darė, kas buvo dora VIEŠPATIES 
akyse, lygiai kaip buvo daręs protėvis Dovydas. 

3 Pirmaisiais savo karaliavimo metais, pirmąjį mėnesį, jis ati- 
darė VIEŠPATIES Namų duris ir juos pataisė. + Pasišaukęs kunigus 
ir levitus, jis sutelkė juos rytinėje aikštėje ir jiems tarė: 5 “Levitai, 
klausykitės manęs! Pašventinkite save, pašventinkite VIEŠPATIES, 
savo Dievo, Namus ir išneškite purvą iš šventovės. 6 Mūsų protėviai 
buvo neištikimi ir darė, kas buvo nedora VIEŠPATIES, mūsų Die- 
vo, akyse. Paliko jį, nugręžė savo veidus nuo šventosios VIEŠ- 
PATIES buveinės, atsukdami jai nugarą. 7 Jie ir Prieangio duris už- 
darė, ir lempas užgesino; jie atsisakė atnašauti smilkalus ir daryti 
deginamąsias aukas šventovėje Izraelio Dievo garbei. 3 Todėl 
VIEŠPATIES pyktis ištiko Judą ir Jeruzalę; jis padarė juos reginiu 
klaiko, nustebimo ir pajuokos, kaip jūs savo akimis matote. ? Mūsų 
tėvai krito nuo kalavijo, o mūsų sūnūs, dukterys ir žmonos yra už 
tai nelaisvėje. 10 Dabar aš širdimi noriu sudaryti sandorą su VIEŠ- 
PAČIU, Izraelio Dievu, kad jo pykčio liepsna būtų nuo mūsų nu- 
gręžta. 11 Mano sūnūs, nebebūkite daugiau apsileidę, nes jus VIEŠ- 
PATS išsirinko būti savo Artume, kad jam tarnautumėte kaip jo 
tarnai, aukodami atnašas“. 12 Tada pakilo levitai — Amasajo sūnus 
Mahatas ir Azarijo sūnus Joelis iš Kohato palikuonių; iš Merario 
palikuonių: Abdijo sūnus Kišas ir Jehalėlelio sūnus Azarijas; iš 
Geršono palikuonių: Zimos sūnus Joahas ir Joaho sūnus Edenas; 
13 iš Elizafano sūnų: Šimris ir Jeuelis; iš Asafo sūnų: Zecharijas ir 
Matanijas; 14 iš Hemano sūnų: Jehuelis ir Šimejis; ir iš Jedutuno 
sūnų: Šemajas ir Uzielis. 15 Surinkę savo brolius, jie save pašventi- 
no ir nuėjo, kaip karalius buvo įsakęs, valyti VIEŠPATIES Namų, 
laikydamiesi VIEŠPATIES įstatų. 

16 Kunigai įėjo į VIEŠPATIES Namus jų valyti. Jie išnešė vi- 
sus nešvarius daiktus, rastus VIEŠPATIES Namuose, į VIEŠPATIES 
Namų kiemą, o levitai, paėmę iš jų, nunešė juos į Kidrono slėnį. 
17 Pirmą mėnesio dieną jie pradėjo pašventinimo darbus ir aštuntą 
mėnesio dieną pasiekė VIEŠPATIES Prieangį. Jie šventino VIEŠ- 
PATIES Namus aštuonias dienas, ir pirmojo mėnesio šešioliktą die- 
ną darbai buvo užbaigti. 1š Tada jie įėjo pas karalių Hezekiją ir jam 
tarė: “Išvalėme visus VIEŠPATIES Namus, deginamosios aukos 
aukurą bei visus jo reikmenis ir stalą Artumo duonos eilėms bei 
visus jo reikmenis. 19 Visus reikmenis, kuriuos karalius Ahazas bu- 
vo subjaurojęs savo karaliavimo metu, mes atstatėme ir pašventino- 
me. Štai jie sudėti priešais VIEŠPATIES aukurą“. 


Šventyklos atšventinimo apeigos 


20 Tada karalius Hezekijas nedelsdamas sušaukė visus miesto 
didžiūnus ir nuėjo į VIEŠPATIES Namus. 21 Buvo atvesti septyni 
jaučiai, septyni avinai, septyni avinėliai ir septyni ožiai atnašai už 
karalystės, šventovės ir Judo nuodėmę. Jis įsakė kunigams, Aarono 
palikuonims, atnašauti juos ant VIEŠPATIES aukuro. 2 Jaučiai bu- 
vo papjauti. Kunigai, paėmę jų kraują, pašlakstė juo aukurą. Avinai 
buvo papjauti, ir jų kraujas buvo iššlakstytas ant aukuro. Ir avinėliai 
buvo papjauti, ir jų kraujas buvo iššlakstytas ant aukuro. 3 Tada ožiai 
atnašai už nuodėmę buvo atvesti pas karalių ir bendriją. Visi uždėjo 
ant jų rankas. 24 Kunigai, juos papjovę, atnašavo auką už nuodėmę 
jų krauju ant aukuro, kad atlygintų už visą Izraelį, nes karalius bu- 
vo pasakęs: “Deginamoji atnaša ir auka už nuodėmę yra už visą 
Izraelį". 

25 Jis paskyrė levitams vietas VIEŠPATIES Namuose su cim- 
bolais, arfomis ir lyromis, kaip Dovydas ir karaliaus regėtojas Gadas 
bei pranašas Natanas buvo nurodę, nes įsakas buvo VIEŠPATIES 
perduotas per pranašus. 26 Levitams atsistojus į vietas su Dovydo 
muzikos instrumentais ir kunigams su trimitais, 27 Hezekijas įsakė 
atnašauti deginamąją auką ant aukuro. Pradėjus deginamąją auką, 
pasigirdo ir VIEŠPATIES giesmė bei trimitai, lydimi Izraelio kara- 
liaus Dovydo muzikos instrumentų. 23 Visa bendrija parpuolė kniūps- 
čia, aidėjo giesmė ir gaudė trimitai. Visa tai tęsėsi, kol nepasibaigė 
deginamoji auka. 29 Pasibaigus deginamajai aukai, karalius ir visi ten 

su juo buvusieji pagarbindami parpuolė kniūpsčia. 30 Karalius 
Hezekijas ir didžiūnai įsakė levitams šlovinti VIEŠPATį Dovydo 
žodžiais ir regėtojo Asafo giesmėmis. Džiaugsmingai pašlovinę 
giesme, jie žemai nusilenkė ir parpuolė kniūpsčia. 


Vėl vyksta garbinimo pamaldos 


31 Tada Hezekijas tarė: “Dabar, kai jūs esate pašventinę save 
VIEŠPAČIUI,* eikite arčiau ir atnašaukite aukas ir padėkos atnašas 
VIEŠPATIES Namams". Bendrija sunešė aukų ir padėkos atnašų; 
visi geros širdies žmonės atgabeno deginamųjų atnašų. 32 Bendrijos 
atgabentų deginamųjų atnašų skaičius buvo septyniasdešimt jaučių, 
šimtas avinų ir du šimtai ėriukų. Visi jie skirti deginamosioms 
aukoms VIEŠPAČIUI. 33 Pašventintų atnašų buvo šeši šimtai jaučių 
ir trys šimtai avių. 34 Bet kunigų buvo per mažai ir negalėjo nulup- 
ti visų deginamųjų atnašų, todėl jų giminaičiai — levitai — padėjo 
jiems atlikti tą darbą, kol kiti kunigai save pašventino. Iš tikro levi- 
tai buvo uolesni save pašventinti negu kunigai. 35 Prie daugybės 
deginamųjų aukų buvo ir bendravimo atnašų taukai bei liejamosios 
atnašos deginamosioms aukoms. Taip buvo atkurta VIEŠPATIES 
Namų pamaldų tarnyba. 35 Hezekijas ir visi žmonės džiaugėsi tuo, 
ką Dievas buvo savo tautai padaręs, nes tai buvo įvykę taip staiga. 


30 
Pasiruošimas Perėjimo aukai 


1 Hezekijas išsiuntė žodį visam Izraeliui bei Judui, parašė 
laiškus ir Efraimui bei Manasui, kad sueitų į VIEŠPATIES Namus 
Jeruzalėje švęsti Perėjimą VIEŠPATIES, Izraelio Dievo, garbei. 2 Mat 
karalius, didžiūnai ir visa bendrija Jeruzalėje buvo nutarę švęsti 


29,31 “...kai jūs esate pašventinę save VIEŠPAČIUT": pažodžiui “...kai jūs esate 
pripildę savo ranką VIEŠPAČIUT", t.y. esate pašventinti kunigais. “Ranką 
pripildyti" reiškė priimti kunigiškosios tarnybos reikmenis. Hezekijas kreipia- 
si į kunigus, ragindamas juos atlikti savo pareigas atšventintuose Dievo Na- 
muose. 

Perėjimą antrą mėnesį, 3 nes jo švęsti savo laiku negalėjo* dėl to, 
kad nebuvo nei pakankamai save pašventinusių kunigų, nei žmonės 
nebuvo suėję į Jeruzalę. + Kadangi toks nutarimas atrodė tinkamas 
karaliui ir visai bendrijai, 5 jie ir išleido įsaką paskelbti per visą 
Izraelį, nuo Beer-Šebos iki Dano, kad visi žmonės sueitų ir švęstų 
Perėjimą VIEŠPATIES, Izraelio Dievo, garbei Jeruzalėje. Mat 
nedaugelis jį švęsdavo, kaip buvo įsakyta. 6 Todėl pasiuntiniai, neš- 
dami karaliaus ir didžiūnų parašytus laiškus, perėjo visą Izraelį ir 
Judą, kaip karalius buvo įsakęs, skelbdami: “Izraeliečiai! Grįžkite 
pas VIEŠPATĮ, Dievą Abraomo, Izaoko ir Izraelio, kad ir jis su- 
grįžtų pas likutį — pas jus, išsigelbėjusius iš Asirijos karalių rankos. 
7 Nebūkite kaip jūsų protėviai ir jūsų broliai, kurie buvo taip 
neištikimi VIEŠPAČIUI, savo protėvių Dievui, kad jis atidavė juos, 
kaip matote, į prapultį. * Nebūkite kietasprandžiai, kaip buvo jūsų 
protėviai, bet atsiduokite VIEŠPAČIUI ir ateikite į jo šventovę, 
kurią jis pašventino amžinai, ir tarnaukite VIEŠPAČIUI, savo Die- 
vui, kad būtų nugręžta nuo jūsų jo pykčio liepsna. ? Jeigu jūs su- 
grišite pas VIEŠPATĮ, jūsų giminės ir jūsų vaikai ras pasigailėjimą 
tų, kurie paėmė juos į nelaisvę, ir jie sugrįš į šį kraštą, nes VIEŠ- 
PATS, jūsų Dievas, yra malonus ir gailestingas. Jis nenugręš nuo 
jūsų savo veido, jeigu pas jį sugrįšite“. 

10 Taigi pasiuntiniai ėjo nuo miesto į miestą Efraimo ir Mana- 
so krašte, kol pasiekė Zebuluną, bet žmonės, juos pajuokdami, iš 
jų tyčiojosi. 1! Nepaisant to, kai kurie iš Ašero, Manaso ir Zebulu- 
no nusižemino ir atėjo į Jeruzalę. 12 Tačiau Dievo ranka palietė 
Judą, duodama jiems vieną širdį, įvykdyti tai, ką karalius ir 
didžiūnai įsakė pagal Dievo žodį. 


Perėjimas ir Neraugintos duonos Iškilmė 
13 Į Jeruzalę suėjo minia žmonių švęsti Neraugintos duonos Iš- 


kilmės antrą mėnesį. Tai buvo milžiniška sueiga. 14 Jie ėmėsi darbo 
pašalinti Jeruzalėje buvusius aukurus. Paėmę ir visus smilkalams 


30,3 “...jo švęsti savo laiku negalėjo": paprastai buvo švenčiama pirmą mėnesį 
— Nisan(o) mėnesio keturioliktą dieną. Tuomet Šventykla nebuvo dar 
parengta Perėjimo šventei. Zr. 2 Kr 29,17. 

deginti stovus, juos išmetė į Kidrono slėnį. 15 Perėjimo avinėlis bu- 
vo papjautas antrojo mėnesio keturioliktą dieną. Tuo tarpu kunigai 
ir levitai, susigėdę, pasišventino ir atnešė deginamąsias aukas į 
VIEŠPATIES Namus. 16 Užėmę savo tarnybos vietas pagal Dievo vy- 
ro Mozės Mokymą, kunigai šlakstė jiems levitų rankomis paduotą 
kraują. 17 Kadangi bendrijoje buvo daug tokių, kurie nebuvo pasi- 
šventinę, todėl levitai turėjo papjauti Perėjimo avinėlį kiekvienam, 
kuris nebuvo švarus,* kad pašventintų jį VIEŠPAČIUI. 1 Mat bu- 
vo daugybė žmonių, ypač daugelis jų iš Efraimo, Manaso, Issa- 
charo ir Zebuluno, kurie nebuvo savęs apvalę. Nepaisant to, jie val- 
gė Perėjimo avinėlį nesilaikydami, kas parašyta. !?Bet Hezekijas 
meldėsi už juos, tardamas: “Teatleidžia gerasis VIEŠPATS visiems, 
20 kurie širdimi nori ieškoti Dievo, VIEŠPATIES Dievo savo protė- 
vių, nors jie ir nėra švarūs pagal šventovės įsakus. 

21 Izraeliečiai, buvę Jeruzalėje, septynias dienas džiūgaudami, 
šventė Neraugintos duonos Iškilmę. Levitai ir kunigai kasdien šlovi- 
no VIEŠPATĮ, lydimi galingų VIEŠPATIES muzikos instrumentų. 
22 Hezekijas žodžiu drąsino visus levitus, įgudusiai atliekančius 
VIEŠPATIES tarnybą. Taip žmonės valgė septynias dienas Iškilmių 
maistą, aukodami bendravimo atnašas ir dėkodami VIEŠPAČIUI, 
savo protėvių Dievui. 

23 Tada visa bendrija nutarė švęsti dar kitas septynias dienas. 
Taigi jie džiūgaudami šventė kitas septynias dienas, 24 nes Judo ka- 
ralius Hezekijas davė sueigai tūkstantį jaučių ir septynis tūkstančius 
avių atnašoms, o didžiūnai davė sueigai tūkstantį jaučių ir dešimt 
tūkstančių avių. Pasišventino didelis skaičius kunigų. 25 Džiūgavo 
visa Judo bendrija, kunigai ir levitai, visa iš Izraelio atėjusi ben- 
drija, visi svetimtaučiai, atėję iš Izraelio krašto, ir svetimtaučiai, 
gyvenę Jude, 26 Jeruzalėje buvo daug džiaugsmo, nes nuo Izraelio 
karaliaus Dovydo sūnaus Saliamono dienų nieko panašaus nebuvo 
įvykę Jeruzalėje. 27 Pakilę levitai kunigai palaimino žmones, VIEŠ- 
PATS išgirdo jų balsą, ir jų malda pasiekė jo šventąją buveinę 
danguje. 


30,17 “...levitai turėjo papjauti Perėjimo avinėlį kiekvienam, kuris nebuvo 
švarus": aukotojas turėjo pats atnašauti, t.y. papjauti auką. Žr. Kun 1,5; 3,2; 
8,13. Aukotojui nesant apeiginiu požiūriu švariam, tai atlikdavo žemesnio 
rango kunigija. 

31 
Liturginė reforma 


1 Kai visa tai buvo atlikta, visi dalyvavusieji izraeliečiai, nuėję 
į Judo miestus, sudaužė visus paminklinius akmenis, nukirto šven- 
tuosius stulpus, išgriovė aukštumų alkas ir aukurus visame Jude ir 
Benjamine, ir Efraime, ir Manase. Tada visi izraeliečiai sugrįžo į sa- 
vo miestus, kiekvienas į savo nuosavybę. 

2 Hezekijas atkūrė kunigų ir levitų padalas pagal jų tarnybą, 
kiekvieną kunigą ir levitą pagal jo tarnybą, atnašauti deginamąsias 
aukas ir bendravimo atnašas, tarnauti, dėkoti ir giedojimu šlovinti 
VIEŠPATIES stovyklos vartuose. 

3 Iš savo nuosavybės karalius paskyrė dalį deginamosioms au- 
koms — ryto bei vakaro deginamajai aukai ir šabų, jaunaties bei 
nustatytų švenčių deginamajai aukai, kaip parašyta VIEŠPATIES 
mokyme. * Be to, žmonėms, gyvenusiems Jeruzalėje, jis įsakė duoti 
kunigų ir levitų dalį, kad jie galėtų atsidėti VIEŠPATIES moky- 
mui. 5 Žiniai pasklidus, izraeliečiai sunešė didelį kiekį pirmienų — 
javų, vyno, aliejaus, medaus ir visokio žemės derliaus. Buvo atneš- 
ta visko dosni dešimtinė. 6 Izraelio bei Judo žmonės, gyvenusieji 
Judo miestuose, ir jie nešė dešimtinę galvijų ir avių, dešimtinę šven- 
tų daiktų, pašvęstų VIEŠPAČIUI, jų Dievui, ir dėjo į krūvas. 7Kro- 
vimas buvo pradėtas trečią mėnesį, o užbaigtas septintą* mėnesį. 
*Kai Hezekijas ir pareigūnai, atėję, pamatė krūvas, jie šlovino 
VIEŠPATĮ ir jo tautą Izraelį. ? Hezekijas klausinėjo kunigus ir levi- 
tus apie krūvas. 19 Vyriausias kunigas Azarijas, kuris buvo iš Zadoko 
namų, paaiškino jam, tardamas: “Nuo to laiko, kai pradėta nešti at- 
našas į VIEŠPATIES Namus, mes turėjome pavalgyti iki soties, ir 
daug liko, nes VIEŠPATS palaimino savo tautą. Šios didelės atsar- 
gos ir yra tai, kas atliko“ 

11 Tada Hezekijas įsakė jiems parengti sandėlius VIEŠPATIES 
Namuose. Kai sandėliai buvo parengti, 12 tada jie sąžiningai sunešė 
į juos atnašas, dešimtines ir pašvęstuosius daiktus. Vyriausiu 


31,7 “.. „pradėtas trečią mėnesį, o užbaigtas septintą“: laikotarpis tarp Sekminių 
— Savaičių iškilmės — ir Palapinių iškilmės. Tuo metu Palestinoje nebūna 
lietaus. Betgi jo pabaigoje prasideda lietingasis metų laikotarpis. Tuomet 
grūdams supilti reikia dengtų aruodų. 

pareigūnu jais rūpintis buvo paskirtas levitas Konanijas, o jo brolis 
Šimejis pavaduotoju. 13 Jehielį, Azaziją, Nahatą, Asahelį, Jerimotą, 
Jozabadą, Elielį, Ismachiją, Mahatą ir Benają karalius Hezekijas 
paskyrė Konanijo ir jo brolio Šimejo įgaliotiniais. O Azarijas buvo 
vyriausias Dievo Namų pareigūnas. 14 Levito Imlos sūnus Korė, ry- 
tinių vartų sargas, rūpinosi geros valios atnašomis Dievui, išdalijo 
VIEŠPAČIUI padarytas atnašas ir pačius švenčiausius daiktus. 15 Jo 
priežiūroje kunigų miestuose buvo Edenas, Minjaminas, Ješua, Še- 
majas, Amarijas ir Šekanijas, kurie sąžiningai atliko dalijimą savo 
giminaičiams, tiek seniems, tiek jauniems, pagal jų padalas, 16 nę- 
priklausomai nuo jų kilmės sąrašo vyriškiams nuo trisdešimties 
metų ir vyresniems — kiekvienam jų, einančiam į VIEŠPATIES 
Namus atlikti savo kasdienių pareigų — už jų tarnybą pagal jų pa- 
mainas ir padalas. 17 Kunigai buvo įrašyti savo šeimos kilmės 
sąraše pagal jų klanus, o levitai — dvidešimties metų ir vyresni — 
pagal jų pamainas savo padalose. !1š Jų šeimos kilmės sąrašas 
apėmė visus jų mažylius, žmonas, sūnus ir dukteris — visus, nes 
šie vyrai privalėjo save vis iš naujo pašventinti. 1? O Aarono pali- 
kuonys — kunigai, gyvenusieji ją miestams priklausančioje ganyk- 
lų žemėje, turėjo kiekviename mieste vardais paskirtus vyrus 
skirstyti dalis kiekvienam vyriškiui tarp kunigų ir kiekvienam, kuris 
buvo įtrauktas į levitų kilmės sąrašą. 

20 Hezekijas taip darė visame Jude. Jis darė, kas buvo ir gera, 
ir dora, ir ištikima VIEŠPATIES, jo Dievo, akivaizdoje. 21 Ko tik jis 
ėmėsi daryti Dievo Namų tarnyboje ar pagal Mokymą ir įsakymą 
ieškoti savo Dievo, jis darė visa širdimi ir jam sekėsi. 


32 
Senacheribo invazija 


! Betgi, jam įrodžius savo ištikimybę tokiais darbais, Asirijos 
karalius Senacheribas, išsirengęs į žygį, įsiveržė į Judą ir apgulė 
įtvirtintus miestus, norėdamas juos užkariauti. 2 Kai Hezekijas pa- 
matė, kad Senacheribas buvo atėjęs su mintimi kariauti prieš Jeru- 
zalę, 3 jis tarėsi su savo didžiūnais bei galiūnais apie uždarymą šal- 
tinių, buvusių už miesto sienų. Jie tam pritarė. + Sutelkę labai daug 
žmonių, jie uždarė visus šaltinius ir upelį, tekantį artimame slėny- 

je, sakydami: “Kam gi turėtų ateiti Asirijos karaliai ir rasti apsčiai 
vandens!“ 5 Hezekijas, ryžtingai ėmęsis darbo, atstatė visą išgriu- 
vusią sieną, sustiprindamas ją bokštais, ir iš lauko pusės pastatė kitą 
sieną. Be to, jis įtvirtino Milo4 Dovydo mieste ir įsakė padirbti 
daugybę ginklų bei skydų. 6 Jis paskyrė Žmonėms mūšio vadus. Ta- 
da, sutelkęs juos apie save aikštėje prie miesto vartų, kalbėjo jiems 
padrąsinančiai, tardamas: 7 “Būkite stiprūs ir narsūs! Nebijokite ir 
nedrebėkite prieš Asirijos karalių ir prieš visą jį lydinčią kariauną, 
nes mūsų yra daugiau negu jų. 8 Jo tėra tik trapus petys, su mumis 
yra VIEŠPATS, mūsų Dievas, padėti mums ir kovoti mūsų kovas". 
"Žmones Judo karaliaus Hezekijo žodžiai labai padrąsino. 


Senacheribas grasina 


9 Po to Asirijos karalius Senacheribas, tebebūdamas Lachiše su 
visomis savo pajėgomis, pasiuntė savo pareigūnus į Jeruzalę pas Ju- 
do karalių Hezekiją ir visus Judo žmones, gyvenusius Jeruzalėje, 
tardamas: 10 “Taip kalbėjo Asirijos karalius Senacheribas: “Kuo jūs 
pasitikite, kad galėsite pakelti Jeruzalės apgulą? !! Argi nesuvedžioja 
jūsų Hezekijas, atiduodamas jus bado ir troškulio mirčiai, jums 
sakydamas: “VIEŠPATS, mūsų Dievas, išgelbės mus iš Asirijos 
karaliaus rankos?' 12 Argi ne tas pats Hezekijas pašalino jo aukš- 
tumų alkas bei jo aukurus ir įsakė Judui bei Jeruzalei, tardamas: 
“Prie šio vieno aukuro jūs garbinsite, ir ant jo aukosite savo degi- 
namąsias aukas?" 13 Nejau nežinote, ką aš ir mano protėviai esame 
padarę visoms kitų kraštų tautoms? Argi pajėgė dievai tautų tų 
kraštų išgelbėti savo kraštą iš mano rankos? 14 Kuris iš visų dievų 
tų tautų, kurias mano protėviai visiškai sunaikino, pajėgė išgelbėti 
savo tautą? Nejau jūsų Dievas pajėgs išgelbėti jus iš mano rankos? 
15 Dabar tad neleiskite Hezekijui jus suklaidinti, neleiskite jam taip 
jus suvedžioti! Juo netikėkite, nes nė vienas dievas kurios nors 
tautos ar karalystės nėra pajėgęs išgelbėti savo tautą iš mano rankos 
ar iš mano protėvių rankų. Tuo labiau nepajėgs jūsų Dievas išgel- 
bėti jus iš mano rankos!'" 

16 Jo pareigūnai kalbėjo ir toliau prieš VIEŠPATĮ Dievą ir prieš 
jo tarną Hezekiją. !7 Jis rašė ir laiškų, įžeidinėdamas VIEŠPATĮ, 
Izraelio Dievą, apie jį sakydamas: “Kaip dievai tautų kitose šalyse 
neišgelbėjo savo žmonių iš mano rankos, lygiai taip Hezekijo 

Dievas neišgelbės savo tautos iš mano rankos". 13 Tada jie garsiai 
šaukė Judo žmonių kalba Jeruzalės žmonėms, buvusiems ant 
sienos, gąsdindami juos ir klaiką keldami, norėdami paimti miestą. 
19 Apie Jeruzalės Dievą jie kalbėjo tarsi jis būtų kaip vienas iš 
žemės tautų dievų, padirbtas žmonių rankomis. 

20 Karalius Hezekijas ir pranašas Amozo sūnus Izaijas dėl to 
meldėsi ir šaukėsi į dangų. 2i O VIEŠPATS pasiuntė angelą, kuris 
sunaikino visus galiūnus, vadus ir pareigūnus Asirijos karaliaus 
stovykloje. Jis tad sugrįžo gėdingai į savo kraštą. Jam įėjus į savo 
dievo namus, ten jo paties sūnūs nužudė jį kalaviju. 22 Taip VIEŠ- 
PATS išgelbėjo Hezekiją ir Jeruzalės gyventojus iš Asirijos kara- 
liaus Senacheribo rankos ir iš visų jų priešų rankos. Jis suteikė 
jiems visur ramybę. 23 Daugelis atnešė VIEŠPAČIUI atnašų į 
Ieruzalę ir brangių daiktų Judo karaliui Hezekijui. Nuo to laiko jis 
buvo garbingas visų tautų akyse. 


Kiti Hezekijo darbai 


24 Tomis dienomis Hezekijas susirgo ir buvo prie mirties. Jis 
meldėsi į VIEŠPATĮ, ir jis išklausė jo, duodamas jam ženklą. 25T4- 
čiau Hezekijas neatsilygino dėkingumu už jam suteiktą malonę, 
nes jo širdis tapo išdidi. Todėl pyktis kilo ant jo, ir ant Judo bei 
Jeruzalės. 2 Hezekijas taip nusižemino už savo širdies išdidumą, — 
jis ir Jeruzalės gyventojai, — kad VIEŠPATIES pyktis jų neištiko 
Hezekijo dienomis. 

27 Hezekijas didžiavosi turtų gausybe ir garbe. Jis pasistatė iž- 
dus sidabrui ir auksui, brangakmeniams, kvepalams, skydams ir 
įvairiems brangiems daiktams; 2š sandėlius grūdų derliui, vynui ir 
aliejui; tvartus visokiems gyvuliams ir avides. 29 Jis įsigijo miestų, 
apsčiai jaučių bandų ir avių kaimenių, nes Dievas davė jam labai 
didelius turtus. 3“ Tas pat Hezekijas uždarė Gihono vandenų angą 
ir nukreipė juos žemyn į vakarinį Dovydo miesto šoną. Hezekiją 
lydėjo sėkmė visuose jo žygiuose. 31 Nors kai pas jį buvo atsiųsti 
Babilono valdovų pasiuntiniai pasiteirauti apie tą nuostabų dalyką,* 
įvykusį krašte, Dievas paliko jį vieną, kad išmėgintų ir sužinotų, 
kas buvo jo širdyje. 


32,31 “...pasiteirauti apie tą nuostabų dalyką": žr. 2 Kar 20,12-19. 

22 O kiti Hezekijo karaliavimo įvykiai, jo geri darbai, yra ap- 
rašyti pranašo Izaijo, Amozo sūnaus, Regėjime* bei Tudo ir Izrae- 
lio Karalių knygoje. 33 Hezekijas užmigo su savo protėviais, ir buvo 
palaidotas Dovydo palikuonių kapų šlaite.* Visas Judas ir Jeruza- 
lės gyventojai, jam mirus, teikė jam daug garbės. Jo sūnus Manasas 
tapo karaliumi jo vietoje. 


33 
Manaso nedorumas 


1 Manasas buvo dvylikos metų, kai tapo karaliumi, ir karaliavo 
Jeruzalėje penkiasdešimt penkerius metus. 2 Jis darė, kas buvo nedo- 
ra VIEŠPATIES akyse, sekdamas bjauriuosius papročius tautų, 
kurias VIEŠPATS buvo izraeliečiams pašalinęs iš kelio. 3 Jis atstatė 
aukštumų alkas, kurias jo tėvas Hezekijas buvo nugriovęs, pastatė 
aukurus Baalams, padarė šventuosius stulpus, garbino dangaus 
galybes ir joms tarnavo. * Jis pastatė aukurus net VIEŠPATIES Na- 
muose, apie kuriuos VIEŠPATS buvo pasakęs: “Mano vardas bus 
Jeruzalėje amžinai": 5 aukurus visoms dangaus galybėms jis pastatė 
abiejuose VTEŠPATIES Namų kiemuose. * Savo sūnų pervedė per 
ugnį Hinomo sūnaus slėnyje, užsiėmė kerėjimais ir būrimu, tarėsi 
su dvasiomis ir raganiais, Jis padarė daug pikta VIEŠPATIES 
akyse, jį pykindamas. 7 Jis padarė drožtą stabą ir padėjo VIEŠ- 
PATIES Namuose, apie kuriuos Dievas kalbėjo Dovydui ir Saliamo- 
nui: “Šiuose Namuose ir Jeruzalėje, kurią aš išsirinkau iš visų 
Izraelio giminių, apgyvendinsiu savo vardą amžinai. 3 Niekad dau- 
giau neleisiu Izraeliui iškelti kojos iš žemės, kurią paskyriau jūsų 
protėviams, jeigu tik jie ištikimai vykdys visa, ką esu jiems įsakęs 
— visą mokymą, įstatus ir įsakus, duotus per Mozę". ? Manasas taip 
suvedžiojo Judą ir Jeruzalės gyventojus, kad jie elgėsi nedoriau 
negu tautos, kurias VIEŠPATS buvo sunaikinęs izraeliečių labui. 


32,32 “...Izaijo ... Regėjime": pranašo Izaijo knygoje. 
32,33 “...Dovydo palikuonių kapų šlaite": ypatingoje vietoje, rodydami jam 
ypatingą pagarbą. 

10 VIEŠPATS kalbėjo Manasui ir savo tautai, bet jie nekreipė 
dėmesio. !1* Todėl VIEŠPATS atvedė prieš juos Asirijos karaliaus 
kariuomenės vadus. Paėmę jį į nelaisvę kabliais, uždėjo grandines 
ir nugabeno jį į Babiloną. 12 Baimės apimtas, jis maldavo VIEŠPATĮ, 
savo Dievą, ir labai nusižemino prieš savo protėvių Dievą. B Jis 
meldėsi į jį,* ir Dievas priėmė jo maldavimą, išklausė jo prašymą 
ir sugrąžino jį į Jeruzalę, į jo karalystę. Tada Manasas suprato, kad 
VIEŠPATS iš tikrųjų yra Dievas. 

14 Po to jis pastatė Dovydo miestui slėnyje į vakarus nuo Gi- 
hono išorinę sieną, siekiančią įėjimą į Žuvų vartus; apvedė ją aplink 
Ofelį, padarydamas ją daug aukštesnę. Be to, jis paskyrė karvedžius 
į visus įtvirtintus Judo miestus. 15 Pašalinęs svetimus dievus ir 
stabą iš VIEŠPATIES Namų ir visus aukurus, kuriuos buvo pasta- 
tęs ant VIEŠPATIES Namų kalno ir Jeruzalėje, išmėtė juos už 
miesto. 16 Be to, jis atstatė VIEŠPATIES aukurą ir atnašavo ant jo 
bendravimo ir padėkos aukas, o Judui įsakė tarnauti VIEŠPAČIUI, 
Izraelio Dievui. 17 Tačiau žmonės vis dar atnašaudavo aukštumų 
alkose, bet tik VIEŠPAČIUI, savo Dievui. 

18 O kiti Manaso darbai, jo malda savo Dievui ir žodžiai regė- 
tojų, kalbėjusių jam VIEŠPATIES, Izraelio Dievo, vardu, yra ran- 
dami Izraelio karalių Metraščiuose. 19 Jo malda ir kaip Dievas pri- 
ėmė jo maldavimą, visa jo nuodėmė bei jo neištikimybė, ir vietos, 
kuriose jis statė aukštumų alkas ir pastatė šventuosius stulpus bei 
drožtus stabus prieš savo nusižeminimą, yra aprašyta Regėtojų 
žodžiuose. 2 Manasas užmigo su savo protėviais ir buvo palaidotas 
savo rūmų sode. Jo sūnus Amonas tapo karaliumi jo vietoje. 


33,11 Kitų šaltinių apie karaliaus Manaso įkalinimą Babilone nėra. Pasak asirų 
įrašų, jis mokėjo Asirijos karaliams — Esarhadonui (680 m. prieš Kristų) ir 
Asšurbanipalui (668-627 m. prieš Kristų) duoklę. Asirai galėjo jį priversti 
vykti į Ninevę duoti Asirijos karaliui vasalo ištikimybės priesaiką. 

33,13 “Jis meldėsi į jį"': šie žodžiai paskatino nežinomą autorių sukurti apokrifinę 
“Manaso maldą". Kai kurios lotyniškosios Vulgatos laidos ją deda kaip 
priedą; ši Manaso atgailos malda kai kur naudojama viešose krikščionių mal- 
dose. 

Amono karaliavimas 


21 Amonas buvo dvidešimt dvejų metų, kai tapo karaliumi, ir 
karaliavo dvejus metus Jeruzalėje. ?2 Jis darė, kas buvo nedora 
VIEŠPATIES akyse, kaip jo tėvas Manasas buvo daręs. Amonas at- 
našavo aukas visiems stabams, kuriuos buvo jo tėvas padaręs, ir 
juos garbino. 23 Prieš VIEŠPATĮ jis nenusižemino, kaip jo tėvas 
Manasas buvo nusižeminęs; priešingai, Amonas tyčia didino savo 
kaltę. 2* Jo dvariškiai, surengę prieš jį sąmokslą, nužudė jį rūmuose, 
25 Tačiau šalies žmonės išžudė visus, kurie buvo surengę sąmokslą 
prieš Amoną; šalies žmonės pastatė karaliumi jo vietoje jo sūnų 
Jošiją. 


34 
Pirmoji Jošijo reforma 


1 Jošijas buvo aštuonerių metų, kai tapo karaliumi ir karaliavo 
trisdešimt vienerius metus Jeruzalėje. 2 Jis darė, kas buvo dora 
VIEŠPATIES akyse ir ėjo savo protėvio Dovydo pėdomis, nenu- 
krypdamas nei į dešinę, nei į kairę. 3 Aštuntaisiais savo karaliavi- 
mo metais, dar jaunuolis tebebūdamas, jis pradėjo ieškoti savo tė- 
vo Dovydo Dievo, o dvyliktaisiais metais* jis pradėjo valyti iš Ju- 
do ir Jeruzalės aukštumų alkas, šventuosius stulpus ir drožtinius bei 
lietinius stabus. + Jo priežiūroje buvo sugriauti Baalo aukurai, 
sutrupinti ant jų stovėję smilkalų aukurai. Šventieji stulpai ir drož- 
tiniai bei lietiniai stabai buvo sudaužyti, sutrinti į dulkes ir išbarstyti 
ant kapų Žmonių, atnašavusių jiems aukas. 5 Jis sudegino ir kaulus 
kunigų ant jų aukurų. Taip jis išvalė Judą ir Jeruzalę. * Panašiai 
pasielgė ir Manaso, Efraimo, Simeono miestuose iki pat Naftalio bei 


34,3 “,.„dvyliktaisiais metais": maždaug 628 m. prieš Kristų, praėjus metams po 
Asšurbanipalo mirties. Tuomet Judas pradėjo laisvintis iš Asirijos jungo. 
Skaitant vien 2 Kar 22,1-23,25, gali susidaryti įspūdis, kad Jošijo reforma 
prasidėjo tik po to, kai buvo atrasta Šventykloje Mozės Mokymo, arba 
Mozės Įstatymo, knyga aštuonioliktaisiais jo karaliavimo metais. Be abejo, 
Kronikininkas yra teisus, datuodamas reformos pradžią “dvyliktaisiais 
metais". Jau pats Šventyklos atnaujinimas, vedęs į Mokymo knygos 
atradimą, buvo apeigų reformos padarinys. 

jų nuniokotuose aplinkiniuose kaimuose. 7Jis nugriovė aukurus, 
sutrupino šventuosius stulpus, sutrynė juos į dulkes ir smilkalų 
aukurus išvartė visame Izraelio krašte. Tada jis sugrįžo į Jeruzalę. 


Atnaujinama Šventykla 


3 Aštuonioliktaisiais savo karaliavimo metais, išvalęs kraštą ir 
Namus, jis pavedė Azalijo sūnui Šafanui, miesto valdytojui Maase- 
jui ir karaliaus rūmų pareigūnui Joahazo sūnui Joahui atnaujinti 
VIEŠPATIES, savo Dievo, Namus. * Nuėję pas vyriausiąjį kunigą 
Hilkiją, jie perdavė jam pinigus, atneštus į Dievo Namus, kuriuos 
levitai, slenksčio sargai, buvo surinkę iš Manaso, Efraimo bei viso 
Izraelio likučio ir iš viso Judo, Benjamino bei visų Jeruzalės gy- 
ventojų. 10 Jie perdavė juos VIEŠPATIES Namų prižiūrėtojams, o šie 
savo ruožtu naudojo juos apmokėti VIEŠPATIES Namų darbinin- 
kams, dirbusiems prie Namų atnaujinimo ir taisymo. !! Jie davė jų 
dailidėms ir mūrininkams pirkti akmenims iš skaldyklų ir medžio 
sankaboms bei sijoms pastatų, kuriuos Judo karaliai buvo apleidę. 
12 Žmonės darbavosi sąžiningai. Jiems prižiūrėti buvo paskirti levi- 
tai Jahatas ir Obadijas, iš Merario palikuonių, drauge su Zechariju 
ir Mešulamu, iš Kohato palikuonių. Tuo tarpu kiti levitai — visi 
įgudę su muzikos instrumentais — 13 prižiūrėjo naštų nešėjus ir 
nurodinėjo darbininkams, dirbantiems įvairius darbus. Keletas levi- 
tų buvo raštininkais, pareigūnais ir vartų sargais. 


Atrandama Mozės Mokymo knyga 


14 Išimant VIEŠPATIES Namams paaukotus pinigus, kunigas 
Hilkijas rado VIEŠPATIES Mokymo, duoto per Mozę, knygą. 
15 Raštininkui Šafanui Hilkijas tarė: “Radau Mokymo knygą VIEŠ- 
PATIES Namuose". Hilkijas padavė knygą Šafanui. 15 Nunešęs knygą 
karaliui, Šafanas kalbėjo karaliui: “Tavo tarnai vykdo visa, kas jiems 
yra pavesta. 17 Jie sulydė VIEŠPATIES Namuose rastą sidabrą ir per- 
davė jį prižiūrėtojams ir darbininkams". 13 O po to raštininkas Šafa- 
nas karaliui pranešė, tardamas: “Knygą man davė kunigas Hilkijas“. 
Tada iš jos Šafanas paskaitė karaliui. 19 Kai karalius išgirdo Moky- 
mo žodžius, jis perplėšė savo drabužius. 20 Tada karalius įsakė Hil- 
kijui, Šafano sūnui Ahikamui, Mikos sūnui Abdonui, raštininkui 

Šafanui ir karaliaus tarnui Asajui, tardamas: 2! “Eikite, pasiteiraukite 
VIEŠPATIES dėlei manęs ir dėlei išlikusiųjų Izraelyje ir Jude apie 
žodžius atrastos knygos, nes iš tikrųjų didelis turi būti ant mūsų iš- 
lietas VIEŠPATIES pyktis už tai, kad mūsų protėviai nesilaikė 
VIEŠPATIES žodžio vykdyti visa, kas toje knygoje yra parašyta". 

22 Tada Hilkijas ir visi, kuriems karalius buvo įsakęs, nuėjo 


+ 


kalbėjo VIEŠPATS, Izraelio Dievas! Pasakykite vyrui, kuris atsiun- 
tė jus pas mane: 24 “Taip kalbėjo VIEŠPATS: iš tikrųjų atsiųsiu 
nelaimę šiai vietai ir jos gyventojams, visus prakeikimus, užrašytus 
atrastoje knygoje, kuri buvo skaityta Judo karaliaus akivaizdoje, 5už 
tai, kad jie paliko mane ir degino smilkalus kitiems dievams, pykin- 
dami mane visais savo rankų darbais; degu pykčiu ant šios vietos, 
ir jis nebus užgesintas. 26 Bet Judo karaliui, atsiuntusiam jus VIEŠ- 
PATIES pasiteirauti, duokite šį atsakymą: “Taip kalbėjo VIEŠPATS, 
Izraelio Dievas, apie žodžius, kuriuos girdėjai... — 27 kadangi 
paėmei į širdį ir nusižeminai Dievo akivaizdoje, girdėdamas jo 
žodžius apie šią vietą ir jos gyventojus; kadangi nusižeminai mano 
akivaizdoje, perplėšei savo drabužius ir verkei mano akivaizdoje, 
todėl ir aš tave išgirdau, — tai VIEŠPATIES žodis. 28 Tikėk mani- 
mi, paimsiu tave pas tavo protėvius, tu būsi paimtas į savo kapą, 
ramybėje. Tavo akys nematys tos nelaimės, kurią atvesiu šiai vietai 
ir jos gyventojams". 

Jie parnešė karaliui šį atsakymą. 


Atnaujinama Sandora 


29 Karalius tad sušaukė visus Judo ir Jeruzalės seniūnus. 30 Ta- 
da karalius nuėjo į VIEŠPATIES Namus drauge su visais Judo žmo- 
nėmis, Jeruzalės gyventojais, su kunigais ir levitais — su visais 
žmonėmis, jaunais ir senais, — ir jiems girdint perskaitė garsiai vi- 
sus žodžius sandoros knygos, atrastos VIEŠPATIES Namuose. 
31 Stovėdamas savo vietoje,* karalius padarė sandorą VIEŠPATIES 
akivaizdoje sekti VIEŠPATĮ, laikantis jo įsakymų, įsakų ir įstatų 


34,31 “..„stovėdamas savo vietoje“: žr. 2 Kr 23,13 paaiškinimą. 

visa savo širdimi bei visa savo gyvastimi ir vykdant šioje knygoje 
įrašytus sandoros žodžius. 32 Taip jis įpareigojo visus buvusius 
Jeruzalėje ir Benjamine. Jeruzalės gyventojai elgėsi pagal Dievo, 
savo protėvių Dievo, sandorą. 33 Jošijas pašalino visus bjauriuosius 
stabus iš visų izraeliečiams priklausiusių žemių ir įpareigojo visus, 
gyvenusius Izraelyje, garbinti VIEŠPATĮ, savo Dievą. Per visą jo 
gyvenimą jie nenutolo nuo VIEŠPATIES, savo protėvių Dievo. 


35 
Perėjimo iškilmė 


1 Jošijas šventė Perėjimą, kad pašlovintų VIEŠPATĮ Jeruzalė- 
je. Perėjimo auka buvo atnašauta pirmojo mėnesio keturioliktą die- 
ną. 2Paskirstęs kunigus jų pareigoms, jis drąsino juos VIEŠPATIES 
Namų tarnyboje. 3 Levitams, pašvęstiems VIEŠPAČIUI ir mokiu- 
siems visą Izraelį, jis tarė: “Padėkite šventąją Skrynią VIEŠPA- 
TIES Namuose, kuriuos Izraelio karalius Dovydo sūnus Salia- 
monas pastatė. Nebebus ji daugiau našta jums ant pečių. Dabar 
rūpinkitės tarnauti VIEŠPAČIUI, savo Dievui, ir jo tautai Izraeliui. 
4 Savo klanuose ir padalose pasiruoškite, sekdami Izraelio karaliaus 
Dovydo ir jo sūnaus Saliamono rašytus nurodymus. 5 Užimkite 
vietas šventovėje pagal savo giminės žmonių klanų padalas. Tebū- 
na levitų kiekvienai klano padalai. *Pjaukite Perėjimo avinėlį, 
pasišventinkite ir paruoškite jį savo giminaičiams. Tebūna visa daro- 
ma pagal VIEŠPATIES žodį, duotą per Mozę“. 

7 Tada Jošijas padovanojo, kaip Perėjimo atnašas, visiems ten 
buvusiems, iš kaimenės ėriukų ir ožiukų — trisdešimt tūkstančių, 
o jaučių — tris tūkstančius. Jie visi buvo iš karaliaus nuosavybės. 
š Jo didžiūnai davė savanoriškai dovaną žmonėms, kunigams ir 
levitams. Hilkijas, Zecharijas ir Jehielis — vyriausieji Dievo Namų 
pareigūnai — davė kunigams Perėjimo atnašoms du tūkstančius 
šešis šimtus avinėlių bei ožiukų ir tris šimtus jaučių. ? Ir Konani- 
jas bei jo broliai Šemajas, Netanelis, Hašabijas, Jeielis ir Jozabadas 
— levitų galvos — davė levitams Perėjimo atnašoms penkis tūks- 
tančius avinėlių bei ėriukų ir penkis šimtus jaučių. 

10 Pasiruošus pamaldoms, kunigai stovėjo savo vietose ir levi- 
tai savo padalose pagal karaliaus įsakymą. !! Perėjimo auka buvo 

papjauta, po to kunigai iššlakstė iš levitų paimtą kraują, o levitai 
ėmėsi lupti kailį. 12 Jie atidėjo į šalį, kas buvo skirta deginamajai 
aukai, išdalijimui žmonių padaloms pagal klanus, kad jie atnašautų 
ją VIEŠPAČIUI, kaip įsakyta Mozės knygoje. Lygiai taip padarė ir 
su jaučiais. 13 Perėjimo auka buvo iškepta ant ugnies, kaip įsakyta, 
o šventosios atnašos išvirtos puodose, katiluose bei kaistuvuose ir 
skubiai išdalytos žmonėms. 14 Po to levitai parengė Perėjimo auką 
sau ir kunigams, nes kunigai buvo užimti deginamųjų aukų ir taukų 
atnašavimu iki pat nakties. Levitai tad aprūpino ir save, ir kunigus 
— Aarono palikuonis. 15 Giesmininkai, Asafo palikuonys, buvo sa- 
vo vietose, kaip Dovydo, Asafo, Hemano ir karaliaus regėtojo Je- 
dutuno įsakyta. Vartų sargai buvo prie visų vartų. Jiems nereikėjo 
pasitraukti iš savo tarnybos, nes jų broliai levitai jais pasirūpino. 

16 Visos VIEŠPATIES pamaldos buvo tą dieną taip sutvarky- 
tos, kad būtų švenčiama Perėjimo auka ir atnašautos deginamosios 
aukos ant VIEŠPATIES aukuro, kaip buvo įsakęs karalius Jošijas. 
17 Visi ta proga ten buvę izraeliečiai šventė Perėjimo ir Neraugin- 
tos duonos Iškilmę septynias dienas. 13 Nuo pranašo Samuelio die- 
nų nebuvo švęsta jokia tokia Perėjimo iškilmė. Joks Izraelio kara- 
lius nebuvo šventęs Perėjimo iškilmės, panašios į tą, kurią šventė 
Jošijas, kunigai bei levitai, dalyvaujant ir visam Judui, ir visam 
Izraeliui, ir Jeruzalės gyventojams. 19 Ši Perėjimo iškilmė buvo švęs- 
ta aštuonioliktaisiais Jošijo karaliavimo metais. 


Jošijo mirtis 


20 Po viso to, Jošijui atnaujinus Šventyklą, Egipto karalius Ne- 
ko'as leidosi į žygį kovoti prieš Karkemišą prie Eufrato, O Jošijas 
išėjo jam kelio pastoti. 2! Bet Neko'as atsiuntė pasiuntinius pas jį, 
tardamas: “Koks gali būti ginčas tarp manęs ir tavęs, Judo karaliau? 
Šiandien aš nežygiuoju prieš tave, bet prieš karalystę, kuri su mani- 
mi kariauja. Dievas įsakė man skubėti. Netrukdyk Dievui, kuris yra 
su manimi, kad jis tavęs nesunaikintų“. 22 Tačiau Jošijas nuo jo 
neatsitraukė, nes ieškojo priežasties su juo kariauti, todėl ir nenorėjo 
klausyti Neko'o žodžių, atėjusių iš VIEŠPATIES burnos, bet išėjo į 
mūšį Megido lygumoje. 23 Lankininkai pašovė karalių Jošiją. Tada 
karalius savo tarnams tarė: “Išveskite mane, nes aš esu sunkiai 
sužeistas". 24 Jo tarnai, iškėlę iš jo kovos vežimo, perkėlė jį į 

pavaduotojo vežimą ir nugabeno į Jeruzalę. Ten jis mirė ir buvo 
palaidotas savo protėvių kapuose. Visas Judas ir Jeruzalė apraudo- 
jo Jošiją. 25* Ir Jeremijas sukūrė Jošijui raudą, kurią visi giesmi- 
ninkai ir giesmininkės kartojo savo raudose Jošijui, kaip yra daro- 
ma iki šios dienos. Jos virto papročiu Izraelyje ir buvo įtrauktos į 
jų Raudas.* 

26 O kiti Jošijo karaliavimo įvykiai, jo ištikimi darbai, laikan- 
tis VIEŠPATIES Mokymo, 27 ir visi jo žygdarbiai nuo pradžios iki 
galo yra aprašyti Izraelio ir Judo karalių knygoje. 


D. KARALYSTĖS GALAS 
36 
Karalius Jehoahazas 


I Šalies žmonės paėmė Jošijo sūnų Jehoahazą ir padarė jį vie- 
toje jo tėvo karaliumi Jeruzalėje. 2 Jehoahazas buvo dvidešimt tre- 
jų metų, kai tapo karaliumi ir karaliavo tris mėnesius Jeruzalėje. 
3Egipto karalius pašalino jį nuo sosto Jeruzalėje ir uždėjo kraštui 
šimto sidabrinių talentų ir vieno auksinio talento duoklę. + Tada 
Egipto karalius padarė jo brolį Eljakimą Judo ir Jeruzalės karaliu- 
mi, pakeisdamas jo vardą į Jehojakimą. Neko'as, paėmęs jo brolį 
Jehoahazą, nugabeno į Egiptą. 


Karalius Jehojakimas 


5 Jehojakimas buvo dvidešimt penkerių metų, kai tapo karaliu- 
mi ir karaliavo vienuolika metų Jeruzalėje. Jis darė, kas buvo ne- 
dora VIEŠPATIES, jo Dievo, akyse. 6 Babilono karalius Nebukad- 
nezaras, užpuolęs jį, sukaustė grandinėmis gabenti į Babiloną.* 7 Ir 


35,25 Užuominos apie Jeremijo sukurtą raudą Jošijui nėra nei 2 Karalių knygo- 
je, nei Jeremijo knygoje. Betgi žr. Zch 12,11 paaiškinimą. “...į jų Raudas" 
turbūt yra nuoroda į Raudų knygą. 

36,6 “...sukaustė grandinėmis gabenti į Babiloną": Kronikininkas neteigia, kad 
Jehojakimas buvo nugabentas į Babiloną. Pasak 2 Kar 24,1-6, Jehojakimas, 

kai ką iš VIEŠPATIES Namų reikmenų Nebukadnezaras parga- 
beno į Babiloną ir padėjo juos savo rūmuose Babilone. 8 O kiti Je- 
hojakimo karaliavimo įvykiai, jo bjaurūs pikti darbai ir kas už tai 
jam nutiko, yra aprašyta Izraelio ir Judo karalių knygoje. Jo sūnus 
Jehojachinas tapo karaliumi jo vietoje. 


Karalius Jehojachinas 


9 Jehojachinas buvo aštuoniolikos metų, kai tapo karaliumi, ir 
karaliavo tris mėnesius ir dešimt dienų Jeruzalėje. Jis darė, kas bu- 
vo nedora VIEŠPATIES akyse. 10 Baigiantis metams, karalius Ne- 
bukadnezaras pasiuntė žmones atgabenti jį į Babiloną kartu su 
brangiaisiais VIEŠPATIES Namų reikmenimis, o jo brolį Zedeki- 
ją* padarė Judo ir Jeruzalės karaliumi. 


Karalius Zedekijas 


11 Zedekijas buvo dvidešimt vienerių metų, kai tapo karaliumi, 
ir karaliavo vienuolika metų Jeruzalėje. 12 Jis darė, kas buvo nedo- 
ra VIEŠPATIES, jo Dievo, akyse, ir nenusižemino prieš VIEŠ- 
PATIES vardu kalbantį pranašą Jeremiją. 13 Be to, jis kėlė maištą ir 
prieš karalių Nebukadnezarą, kuris buvo privertęs jį prisiekti Die- 
vu. Užsispyręs jis kieta širdimi atsisakė grįžti pas VIEŠPATĮ, 
Izraelio Dievą. !4 Panašiai visi Judo didžiūnai, kunigai ir žmonės 
darė vis daugiau nusižengimų, sekdami bjauriuosius tautų papročius. 
Jie subjaurojo VIEŠPATIES Namus, kuriuos jis buvo pašventinęs 
Jeruzalėje. 


pabuvęs trejus metus Nebukadnezaro vasalu, pradėjo prieš jį maištauti. Jis 
mirė Jeruzalėje, Babilono karaliui nespėjus pasiekti miesto. Tačiau Dan 
1,1-2, kurio šaltinis turbūt buvo 2 Kr 36,6-7, kalba apie Jehojakimo 
ištrėmimą į Babiloną. 

36,10 “...jo brolį Zedekiją": Zedekijas iš tikrųjų buvo Jehojakimo brolis ir Je- 
hojachino dėdė (žr. 2 Kar 24,17; Jer 37,1), nors bemaž vienmetis su savo 
brolėnu (žr. 2 Kar 24,8.18; 2 Kr 36,9.11). 

Judo karalystę ištinka žūtis 


15 VIEŠPATS, jų protėvių Dievas, siuntė jiems žodį per savo pa- 
siuntinius kasdien be perstojo, nes jis gailėjosi savo žmonių ir savo 
buveinės. 16 Bet jie išjuokdavo Dievo pasiuntinius, niekindami jo 
žodžius ir tyčiodamies iš jo pranašų, kol Dievo pyktis ant savo tau- 
tos tapo toks stiprus, kad nebeliko kitos išeities. 17 Todėl jis atvedė 
ant jų kaldėjų karalių, kuris išžudė jų jaunuolius kalaviju jų šven- 
tajame pastate, nepasigailėdamas nei vaikino, nei mergaitės, nei 
seno, nei silpno — juos visus atidavė jam į rankas. 13 Visi Dievo 
Namų reikmenys, dideli ir maži, Dievo Namų turtai ir karaliaus 
bei jo didžiūnų turtai — visi buvo išgabenti į Babiloną. 19 Dievo 
Namai buvo sudeginti, Jeruzalės sienos nugriautos, visi jos rūmai 
ugnies suryti ir visi brangūs daiktai sunaikinti. 20 Išlikusiuosius nuo 
kalavijo jis išvarė į tremtį Babilone. Ten jie tapo jo ir jo sūnų ver- 
gais, kol neįsigalėjo persų karalystė, 2! kad įvyktų per Jeremiją iš- 
tartas VIEŠPATIES žodis, kol kraštas atsilygins už savo nešvęstus 
šabus: per septyniasdešimt metų jis laikysis šabo nuniokotame 
krašte. 


Kyro įsakas neša viltį 


2* Pirmaisiais Persijos karaliaus Kyro metais, kad būtų įvykdy- 
tas per Jeremiją tartas VIEŠPATIES žodis, VIEŠPATS įkvėpė Persi- 
jos karalių Kyrą visoje savo karalystėje žodžiu ir raštu paskelbti šį 
skelbimą: 23 “Taip kalbėjo Persijos karalius Kyras: “VIEŠPATS, 
Dangaus Dievas, atidavė man visas žemės karalystes ir pavedė man 
pastatyti jam Namus Jeruzalėje, kuri yra Jude. Todėl tesileidžia į ke- 
lionę visi, kas priklauso jo tautai. Jų Dievas juos telydi!'" 


36,22-23 Šios eilutės yra tolygios Ezd 1,1-3a. Iš pradžių Ezdro-Nehemijo kny- 
gos sudarė antrąją Kronikininko veikalo dalį. 1-2 Kronikų knygos buvo pir- 
moji Kronikininko veikalo dalis. Ilgainiui, Ezdro-Nehemijo knygas imta 
laikyti 1-2 Samuelio ir 1-2 Karalių tęsiniu, Ezdro-Nehemijo knygos buvo 
atskirtos nuo Kronikininko veikalo ir perkeltos į priekį. Taip 1-2 Kronikų 
knygos tapo paskutinėmis hebraiškojo Senojo Testamento knygomis. Ven- 
giant užbaigti Kronikininko veikalą tragišku pasakojimu apie žūtį, Ezd 1,1- 
3a buvo pakartota kaip 2 Kr 36,22-23. 

EZDRO KNYGA 


Paskutinės keturios hebraiškojo kanono knygos yra Ezdro, Nehemi- 
jo, 1-oji ir 2-oji Kronikų knygos. Iš pradžių Ezdro ir Nehemijo knygos 
buvo dedamos po Kronikų knygų ir buvo dalimi vientiso istorinio 
veikalo. Kadangi jos savo teologine mąstysena ir teologiniu požiūriu 
yra pernelyg panašios į Kronikų knygų autoriaus mąstyseną ir požiūrį, 
todėl visos šios keturios yra priskiriamos tam pačiams autoriui, Įprasta 
jį vadinti Kronikininku, nes jo tikrasis vardas nėra žinomas. Be to, ši 
pažiūra remiasi ir faktu, kad senovės Ezdro-Nehemijo knygų tyrinėtojai 
abi knygas ženklino Ezdro vardu. 

Sudėtinis Ezdro-Nehemijo veikalas yra mums svarbiausias istoriškas 
rašytas šaltinis, padedantis pažinti religinės žydų bendrijos kūrimąsi po 
Babilonijos tremties VI amžiuje prieš Kristų Palestinoje. Šis laikotarpis 
yra žinomas kaip atkuriamasis laikotarpis. Ezra ir Nehemijas — du 
atkūriamojo laikotarpio vadai — buvo atsakingi už žydų visuomenės, 
Sandoros bendrijos, atkūrimą potremtinėmis sąlygomis. Mūsų skaito- 
mame Ezdro--Nehemijo knygų tekste yra keletas stambių dalių perkėlimų 
iš vieno istorinio konteksto į kitą, todėl pasigendama chronologinės ar 
logiškos pasakojimo sekos. Į stambesnius perkėlimus bus atkreiptas 
dėmesys paaiškinimuose. Nors Ezros veikla šiame veikale ir yra aprašo- 
ma pirma, bet, atrodo, istoriškai kalbant, Nehemijo veikla buvo anksty- 
vesnė. 

Visa, kas yra žinoma apie Ezrą bei jo veiklą, priklauso nuo Ezd 7- 
10 — Ezros Atsiminimų ir Neh 8-9 — Nehemijo Atsiminimų. Tiksliai 
kalbant, “Ezros Atsiminimais“ galime ženklinti tik tą dalį, kurioje Ezra 
kalba pirmuoju asmeniu, pvz: Ezd 7,27-9,15. Kronikininkas susieja šią 
medžiagą su kitais turimais šaltiniais. Ezrą, kaip asmenybę, dengia Ne- 
hemijo asmenybės šešėlis. Siracidas savo knygos protėvių garbės sąraše 
Ezros nemini. Ezros kilmės sąrašas susieja Ezros kunigystę su Mozės 
broliu Aaronu (žr. Ezd 7,1-5). Ezros dienomis tai buvo būdas nustatyti 
kunigo tarnybos teisėtumą. Jis laikomas “raštininku — žinovu Mozės 
Mokymo, kurį buvo davęs VIEŠPATS" (Ezd 7,6). Tai liudija Ezros at- 
sidėjimą pažinti Mozės Mokymą, kurį jis stengėsi padaryti atkurtos žy- 
dų visuomenės, Sandoros bendrijos, gyvenimo pagrindu. Religinis ir 
apeiginis pobūdis, o ne politiniai reikalai, padarė jį potremtinės tikėjimo 
bendrijos vadu. Žydų tikėjimo kraitis Ezrą labai gerbia, o Talmudas verti- 
na jį kaip antrąjį Mozę, teigdamas, kad Tora — Mozės Mokymas — būtų 
buvęs duotas per Ezrą, jeigu anksčiau nebūtų buvęs duotas per Mozę. 

Babilonijos tremties metu religinis dėmesys buvo sutelktas ypač į 
įsakymus, turinčius ryšį su Moze, ir buvo puoselėtas žydų tautos 
atskirumas, kuris ilgainiui tapo būdingu judaizmo požymiu. Sugrįžę į 
tėvų žemę, tremtiniai stengėsi ne tik atstatyti aukurą, Šventyklą bei 
Jeruzalę, bet galynėjosi ir su visuomeninėmis bei tikėjimo problemomis, 
šalindami iš Sandoros bendrijos svetimybės ir kurdami religinį gyveni- 
mą pagal savo Mozės Mokymo supratimą. Įkvėptajam knygos autoriui 
sugrįžusieji tremtiniai buvo pamaldusis likutis su religine užduotimi. 

Atrodo, kad būta keturių grįžimo iš tremties tarpsnių: 1) grįžimas 
Kyrui valdant, maždaug 538 m. prieš Kristų, jam vadovavo Šešbazaras. 
Jis pradėjo Šventyklos atstatymą, bet, kilus vietinių gyventojų pasi- 
priešinimui, darbai buvo nutraukti; 2) grįžimas Darijui I valdant (521-485 
m. prieš Kristų), jam vadovavo Zerubabelis ir Ješua. Ir jiedu susidūrė su 
pasipriešinimu, bet, pranašų Agėjo ir Zecharijo skatinami, užbaigė 
Šventyklos atstatymą (515 m. prieš Kristų); 3) grįžimas Artakserksui val- 
dant (464-423 m. prieš Kristų), jam vadovavo Ezra, parnešęs į Jeruzalę 
suredaguotą Mozės Mokymą, arba Įstatymą; 4) grįžimas Artakserksui II 
valdant (404-358 m. prieš Kristų), jam vadovavo Nehemijas. Jis jau du 
kartus buvo nuvykęs į Jeruzalę atstatyti miesto sienų, vis dar vietiniams 
gyventojams priešinantis, ir atkurti atskirą žydų visuomenę, Sandoros 
bendriją, garbinančią Dievą pagal Mozės Mokymą. 

Dažnai Ezrai metamas kaltinimas, kad jis buvo tik legistas, suteik- 
damas įstatymo raidei ypatingą svarbą. Tačiau įo knyga turėtų būti 
skaitoma atsižvelgiant į jos istorinį foną. Ezra davė savo tautai jungtį ir | 
dvasinę vienybę, kuri padėjo mažai žydų bendruomenei išlikti ir tarnau- 
ti Dievo užmojui kaip Sandoros tautai. Nėra abejonės, kad griežta Ezros 
laikysena Mozės Mokymo, arba Įstatymo, svarbos atžvilgiu padėjo ju- 
daizmui ne tik atsispirti prieš tuolaikinę graikų kultūrą — helenizmą, 
bet ir išlikti Dievo, Sandoros Viešpaties, liudytoju istorijoje. Ezra davė 
potremtinei žydų visuomenei, Sandoros bendrijai, būdingą požymį: 
ištikimybę Mozės Torai. Iki jo dienų Tora buvo Mozės Mokymas, jo 
dienomis Tora tapo Mozės Įstatymu. Šioje šviesoje skaitant Ezros 
veikalą, galima teisingiau įvertinti Ezros veiklą Šv. Rašto istorijoje. 

Šis Persijos karalių sąrašas — chronologinė lentelė — su jų karalia- 
vimo datomis bus naudingas, skaitant Ezdro ir Nehemijo knygas: 

Kyras 538-529 m. prieš Kristų 

Kambisas 529-521 m. prieš Kristų 

Darijus I 521-485 m. prieš Kristų 

Kserksas 485-464 m. prieš Kristų 
Artakserksas I 464-423 m. prieš Kristų 
Darijus II 423-404 m. prieš Kristų 
Artakserksas II 404-358 m. prieš Kristų 
Artakserksas III 358-337 m. prieš Kristų 
Persijos imperijos galas 331 m. prieš Kristų 
(Darijaus III pralaimėjimas) 


Ezdro knygos metmenys: 


A. Grįžimas iš Tremties 1,1-6,22 
B. Ezros darbai 71-1044 

GRĮŽIMAS IŠ TREMTIES 
1 
Kyro įsakas 


1 Pirmaisiais Persijos karaliaus Kyro metais,* kad būtų įvyk- 
dytas per Jeremiją tartas VIEŠPATIES žodis, VIEŠPATS įkvėpė 
Persijos karalių Kyrą išleisti šį įsaką visai karalystei ir Žodžiu, ir 
raštu: 2 “Taip kalbėjo Persijos karalius Kyras: “VIEŠPATS, Dangaus 
Dievas, atidavė man visas žemės karalystes ir pavedė man pastatyti 
jam Namus Jeruzalėje, kuri yra Jude. 3 Visi, kas iš jūsų priklauso 
jo tautai, — tebūna jų Dievas su jais! — tesileidžia kelionėn į Je- 
ruzalę Jude atstatyti VIEŠPATIES, Izraelio Dievo, Namų Jeruzalėje. 
4 Visus išlikusius, kad ir kur jie gyventų, teparemia jų vietovių 
žmonės auksu ir sidabru, daiktais ir galvijais kartu su geros valios 


Li 


atnašomis Dievo Namams Jeruzalėje'“. 


1,1 “Pirmaisiais Persijos karaliaus Kyro metais": paimdamas Babiloną, Kyras 
tapo tuometinio pasaulio valdovu. Tai įvyko 538 m. prieš Kristų. 

Ezd 1,5-2,2 
Tremtinių grįžimas 


3 Judo ir Benjamino šeimų galvos, kunigai ir levitai, — kurių 
dvasią iš tikrųjų Dievas buvo įkvėpęs tai daryti, — pasiruošė vykti 
ir atstatyti Dievo Namus Jeruzalėje. * Visi jų kaimynai parėmė juos 
sidabriniais reikmenimis, auksu, daiktais, galvijais ir vertingomis 
dovanomis kartu su tuo, kas buvo duota kaip geros valia atnaša. 7Be 
to, karalius Kyras perdavė VIEŠPATIES Namų reikmenis, kuriuos 
Nebukadnezaras buvo išgabenęs iš Jeruzalės ir padėjęs į savo die- 
vų namus. š Persijos karalius Kyras padavė juos iždininkui Mitreda- 
tui, kuris juos perdavė Judo vadui Šešbazarui.* ? O jų skaičius bu- 
vo toks: trisdešimt auksinių lėkščių, tūkstantis sidabrinių lėkščių, 
dvidešimt devyni peiliai, 10 trisdešimt auksinių dubenų, keturi šim- 
tai dešimt įvairių sidabrinių dubenų, tūkstantis įvairių reikmenų. 
11* Iš viso penki tūkstančiai keturi šimtai auksinių ir sidabrinių in- 
dų. Juos visus Šešbazaras pasiėmė su savimi, vesdamas tremtinius 
iš Babilono į Jeruzalę. 


2 
Pirmųjų sugrįžusiųjų tremtinių sąrašas 


1* Šie yra parkeliavę iš tremties nelaisvės (Judo) srities žmo- 
nės, kuriuos Babilono karalius Nebukadnezaras buvo išvaręs į Ba- 
bilonijos tremtį, — sugrįžę į Jeruzalę ir Judą, visi į savo miestus, 
— 2parkeliavę drauge su Zerubabeliu, Ješua, Nehemiju, Seraju, Re- 
elaju, Mordekaju, Bilšanu, Misparu, Bigvaju, Rehumu, Baana. 


1,8“... Šešbazarui": turbūt jis buvo ketvirtasis Judo karaliaus Jehojachino 
sūnus, išvestas į Babiloną kaip belaisvis 598 m. prieš Kristų. Žr. 1 Kr 3,18; 
Zerubabelio dėdė (žr. Ezd 3,2-8). Žr. Ezd 3,18 paaiškinimą. 

1,11 Visas daiktų skaičius neatitinka išvardytų daiktų skaičiaus. Taigi arba šis 
skaičius, arba atskirų išvardytų daiktų skaičius yra buvęs iškraipytas, per- 
duodant tekstą. š 

2,1-67 Šis sąrašas yra ir Neh 7 bei Ezd 5 skyriuose dažnai su skirtingais vardais 
ir skaičiais. Iš šių trijų variantų Ezd 2 tekstas, atrodo, yra mažiausiai nu- 
kentėjęs perdavimo metu. Sąrašas yra sudėtinis, žmonės grupuojami pagal 
šeimas ir vietoves, apžvelgiama Judo karalystės, tapusios Judėjos provinci- 
ja Persijos imperijos globoje, potremtinė gyventojų suvestinė. Kronikininkas 
sąrašu pavaizduoja tikėjimo bendrijos grįžimą iš tremties. 

Ezd 2,3-34 
Izraelio tautos vyrų skaičius: 


3 Parošo palikuonių du tūkstančiai šimtas septyniasdešimt du; 

4 Šefatjo palikuonių trys šimtai septyniasdešimt du; 

5 Araho palikuonių septyni šimtai septyniasdešimt penki; 

6 Pohat-Moabo, tai yra Ješuos ir Joabo, palikuonių du 
tūkstančiai aštuoni šimtai dvylika; 

7 Elamo palikuonių tūkstantis du šimtai penkiasdešimt keturi; 

š Zatu'o palikuonių devyni šimtai keturiasdešimt penki; 

9 Zakajo palikuonių septyni šimtai šešiasdešimt; 

10 Banio palikuonių šeši šimtai keturiasdešimt du; 

11 Bebajo palikuonių šeši šimtai dvidešimt trys; 

12 Azgado palikuonių tūkstantis du šimtai dvidešimt du; 

13 Adonikamo palikuonių šeši šimtai šešiasdešimt šeši; 

14 Bigvajo palikuonių tūkstantis penkiasdešimt šeši; 

15 Adino palikuonių keturi šimtai penkiasdešimt keturi; 

16 Atero, tai yra Hezekijo, palikuonių devyniasdešimt aštuoni; 

17 Bezajo palikuonių trys šimtai dvidešimt trys; 

18 Joros palikuonių šimtas dvylika; 

19 Hašumo palikuonių du šimtai dvidešimt trys; 

20 Gibaro palikuonių devyniasdešimt penki; 

21 Betlehemo palikuonių šimtas dvidešimt trys; 

22 žmonių iš Netofos penkiasdešimt šeši; 

23 žmonių iš Anatoto šimtas dvidešimt aštuoni; 

2 Ązmaveto palikuonių keturiasdešimt du; 

25 Kirjat-Arimų, Chefiros ir Beerotų palikuonių septyni 
šimtai keturiasdešimt trys; 

26 Ramos ir Gebos palikuonių šeši šimtai dvidešimt vienas; 

2 žmonių iš Michmaso šimtas dvidešimt du; 

28 žmonių iš Bet-Elio ir Ai du šimtai dvidešimt trys; 

2 Nebo'o palikuonių penkiasdešimt du; 

30 Magbišo palikuonių šimtas penkiasdešimt šeši; 

31 kito Elamo palikuonių tūkstantis du šimtai penkiasdešimt 

keturi; 

32 Harimo palikuonių trys šimtai dvidešimt; 

33 Lodo, Hadido ir Ono'o palikuonių septyni šimtai 
dvidešimt penki; 

34 Jericho palikuonių trys šimtai keturiasdešimt penki; 

Ezd 2,35-48 
35 Senaos palikuonių trys tūkstančiai šeši šimtai trisdešimt. 
36 Kunigų: 


Jedajo, Ješuos namų, palikuonių devyni šimtai septynias- 
dešimt trys; 

37 Imero palikuonių tūkstantis penkiasdešimt du; 

38 Pašhuro palikuonių tūkstantis du šimtai keturiasdešimt 
septyni; 

39 Harimo palikuonių tūkstantis septyniolika. 


4 Levitų: 


Ješuos ir Kadmielio palikuonių iš Hodavijos palikuonių 
septyniasdešimt keturi; 

41 giesmininkų: Asafo palikuonių šimtas dvidešimt aštuoni; 

42 vartų sargų palikuonių — Šalumo, Atero, Talmono, Akubo, 
Hatitos ir Šobajo — iš viso šimtas trisdešimt devyni. 


43 Šventyklos vergų: 


Zihos palikuonys, 
Hasufos palikuonys, 
Tabaoto palikuonys, 
4 Keros palikuonys, 
Siahos palikuonys, 
Padono palikuonys, 
45 Lebanos palikuonys, 
Hagabos palikuonys, 
Akubo palikuonys, 
4 Hagabos palikuonys, 
Šamlajo palikuonys, 
Hanano palikuonys, 
47 Gidelio palikuonys, 
Gaharo palikuonys, 
Reajo palikuonys, 
4 Rezino palikuonys, 
Nekodos palikuonys, 

Ezd 2,49-58 


Gazamo palikuonys, 

4 Uzos palikuonys, 
Paseaho palikuonys, 
Besajo palikuonys, 

50 Asnos palikuonys, 
meunimų palikuonys, 
nefusimų palikuonys, 

51 Bakbuko palikuonys, 
Hakufos palikuonys, 
Harkuros palikuonys, 

32 Bazluto palikuonys, 
Mehidos palikuonys, 
Haršos palikuonys, 

53 Barkoso palikuonys, 
Siseros palikuonys, 
Temaho palikuonys, 

4 Neziaho palikuonys ir 
Hatifos palikuonys. 


55 Saliamono vergų palikuonių: 


Sotajo palikuonys, 
Hasofereto palikuonys, 
Perudos palikuonys, 
36 Jaalos palikuonys, 
Darkono palikuonys, 
Gidelio palikuonys, 
57 Šefatijo palikuonys, 
Hatilo palikuonys, 
Pochereto-haZebajimo palikuonys ir 
Amio palikuonys. 


58* Iš viso Šventyklos vergų ir Saliamono vergų palikuonių 


buvo trys šimtai devyniasdešimt du. 


2,58 Šventyklos vergų kilmė yra aprašyta Joz 9,27 tekste. “Saliamono vergų pa- 
likuonys" buvo karo belaisvių ar svetimtaučių palikuonys. Jie rūpinosi Šven- 
tyklos švara ir priežiūra. 


542 


Ezd 2,59-70 


39 O šie sugrįžo iš Tel-Melaho, Tel-Haršos, Cherubo, Adano ir 
Imero, nors ir negalėjo įrodyti, kad jų protėvių namai ar kilmė bu- 
vo izraelietiška: 60 Delajo, Tobijo ir Nekodos palikuonių šeši šim- 
tai penkiasdešimt du. 6! Taip pat ir kunigų: iš palikuonių Habajo, 
Hakozo ir Barzilajo, kuris buvo vedęs vieną iš Barzilajo Gileadiečio 
dukterų ir buvo vadinamas jų vardu. 62 Šie ieškojo savo šeimos kil- 
mės įrašų, bet jų negalėjo surasti, todėl jie buvo pripažinti kunigo 
tarnybai nešvarūs. 63 Valdytojas* įsakė jiems nevalgyti švenčiausiųjų 
valgių, kol nekils kunigas, nešiojantis Urimus ir Tumimus.* 

64 Visos bendrijos skaičius buvo keturiasdešimt du tūkstančiai 
trys šimtai šešiasdešimt, 65 neskaitant jų tarnų bei tarnaičių, kurių 
buvo septyni tūkstančiai trys šimtai trisdešimt septyni. Tie turėjo ir 
du šimtus giesmininkų ir giesmininkių. 66 Jų arklių buvo septyni 
šimtai trisdešimt šeši, mulų du šimtai keturiasdešimt penki, 67 ku- 
pranugarių keturi šimtai trisdešimt penki ir asilų šeši tūkstančiai 
septyni šimtai dvidešimt. 

6 Vos atvykus prie VIEŠPATIES Namų vietos Jeruzalėje, kai 
kurie šeimų galvos davė savo valia atnašą Dievo Namams atstatyti 
toje pačioje vietoje. 6? Pagal savo išteklius jie davė statybos iždui še- 
šiasdešimt vieną tūkstantį auksinių darikų,* penkis tūkstančius 
sidabrinių minų* ir šimtą kunigiškų apdarų. 

70 Kunigai, levitai ir kai kurie iš paprastų žmonių apsigyveno 
Jeruzalėje ir jos apylinkėse, o giesmininkai, vartų sargai ir Šventy- 
klos vergai savo miestuose. Taip visi izraeliečiai gyveno savo mies- 
tuose. 


263 “Valdytojas...": persiškai “Tiršata", Judo provincijos valdytojo titulas. Tuo 
metu valdytoju buvo Šešbazaras. “Urima (ai) ir Tumim(ai)": žr. 1 Sam 
14,41; Įst 33,8. Tuomet dar nebuvo paskirto vyriausiojo kunigo. 

269 “... darikų": persų auksinė moneta; “... minų": Mesopotamijos piniginis vie- 
netas. 

Ezd 3,1-7 
3 
Aukuro atstatymas 


1 Atėjus septintajam mėnesiui* nuo izraeliečių įsikūrimo savo 
miestuose, žmonės visi kaip vienas susirinko į Jeruzalę. 2 Tada Jo- 
zadako sūnus Ješua drauge su broliais kunigais ir Šealtielio sūnus* 
Zerubabelis su savo broliais ėmėsi atstatyti Izraelio Dievo aukurą, 
norėdami atnašauti ant jo deginamąsias aukas, kaip įsakyta Mozės, 
Dievo vyro, Mokyme.* 3 Tie atstatė aukurą ant jo pamatų, nepaisy- 
dami šalies žmonių baimės, ir ant jo atnašavo VIEŠPAČIUI kas ry- 
tą ir kas vakarą deginamąsias aukas. * Tada jie šventė, kaip įsakyta, 
Palapinių iškilmę ir atnašavo kasdienį jos deginamųjų aukų skaičių 
pagal įsaką, kaip nustatyta kiekvienai dienai. 5 Po to jie atnašavo 
nuolatines šabų deginamąsias aukas, atnašas jaunačių bei visų 
šventų VIEŠPATIES iškilmių ir kada tik buvo daromos laisva valia 
atnašos VIEŠPAČIUI. 5 Nuo pirmos septintojo mėnesio dienos bu- 
vo pradėta atnašauti VIEŠPAČIUI deginamosios aukos, nors 
VIEŠPATIES Šventyklos pamatai dar nebuvo padėti. 


Ruošiamasi atstatyti Šventyklą 


7 Tada jie pasamdė mūrininkus ir dailidės, davė maisto, gėri- 
mo bei aliejaus sidoniečiams ir tyriečiams, kad atgabentų kedro 
medžio iš Libano per jūrą iki Jopės pagal jiems duotą Persijos 
karaliaus Kyro leidimą. 


3,1-5 "Atėjus septintajam mėnesiui...": Tišri(o), tai yra rugsėjo-spalio mėnesį, 
atrodo, 538 m. prieš Kristų. Žr. Ezd 1,1. Šešbazaras atstatė pirmąjį aukurą 
ir pradėjo Šventyklos pamatų atstatymo darbus. Žr. Ezd 5,16. Betgi tik 
antraisiais Darijaus I metais vyriausias kunigas Ješua ir Judėjos provincijos 
valdytojas Zerubabelis ėmėsi tęsti Šventyklos atstatymą, kuris buvo laikinai 
nutrauktas. Žr. Ezd 4,24-5,1; Ag 1,1; 2,1. Taigi Kronikininkas ar vėlesnis 
knygos redaktorius priskiria jiems Šventyklos atstatymo darbų pradžią, nors 
iš tikrųjų jie atstatymo darbus tik užbaigė. 

3,2“... Šealtiel(io) sūnus..."': vyriausias Judo karaliaus Jehojachino sūnus ir Šeš- 
bazaro brolis (žr. 1 Kr 3,18-19). Taigi Zerubabelis buvo Jehojachino vai- 
kaitis. “... kaip įsakyta Mozės, Dievo vyro, Mokyme": Mokymas — įstatų 
ir įsakų rinkinys, susietas su Mozės vardu, Pakartoto Įstatymo knygoje. 

Ezd 3,8-4,3 


š Aštuntaisiais metais po jų atvykimo prie Dievo Namų Jeru- 
zalėje, antrąjį mėnesį Šealtielio sūnus Zerubabelis, Jozadako sūnus 
Ješua ir jų broliai kunigai bei levitai drauge su grįžusiais į Jeruza- 
lę iš tremties pradėjo darbus, paskirdami kai kuriuos iš levitų nuo 
dvidešimties metų ir vyresnius prižiūrėti VIEŠPATIES Namų staty- 
bą. > Taigi Ješua ir jo sūnūs bei broliai, Kadmielis ir jo sūnūs, Binu- 
jis ir Hodavijas drauge su Henadado sūnumis, levitais, jų sūnumis 
ir broliais, kartu ėmėsi vadovauti dirbantiems VIEŠPATIES Namų 
statyboje. 

10 Mūrininkams padėjus VIEŠPATIES Šventyklos pamatus, 
kunigai, apsirengę savo drabužiais, sustojo pagal Izraelio karaliaus 
nurodymus pašlovinti VIEŠPATIES su trimitais, o levitai — Asafo 
sūnūs — su cimbolais pagal Izraelio karaliaus Dovydo nurodymus. 
11 Jie giedojo giesmes, dėkodami ir šlovindami VIEŠPATĮ, 


“nes jis yra geras, 
nes amžina jo ištikima meilė Izraeliui“. 


Visi žmonės atliepė galingu šauksmu, šlovindami VIEŠPATĮ, 
nes buvo padėti VIEŠPATIES Namų pamatai. 12 Tačiau daug kunigų, 
levitų ir šeimų galvų — žmonės, mačiusieji pirmuosius Namus ant 
jų pamatų — garsiai verkė, žvelgdami į šiuos Namus, nors dauge- 
lis ir garsiai šaukė iš džiaugsmo. 13 Taigi žmonės negalėjo atskirti 
džiaugsmo šauksmų nuo verksmo aimanų, nes visi taip garsiai šau- 
kė, kad jų balsai buvo toli girdimi. 


4 
Samariečiai pasipriešina Šventyklos atstatymui 


1 Judo ir Benjamino priešai, išgirdę, kad sugrįžę tremtiniai 
stato VIEŠPAČIUI, Izraelio Dievui, Šventyklą, 2 kreipėsi į Zeruba- 
belį ir klanų galvas ir jiems kalbėjo: “Statykime su jumis, nes ir mes 
garbiname jūsų Dievą ir esame jam atnašavę aukas nuo čia mus 
atkėlusio Asirijos karaliaus Esarhadono dienų“. 3 Betgi Zerubabe- 
lis, Ješua ir kiti Izraelio klanų galvos jiems atsakė: “Negali būti nė 
kalbos, kad jūs su mumis statytumėte Namus mūsų Dievui. Mes 
vieni statysime juos VIEŠPAČIUI, Izraelio Dievui, kaip Persijos 

Ezd 4,4-13 


karalius Kyras yra mums įsakęs“. + Užtat šalies žmonės metėsi 
kenkti Judo žmonių ryžtui ir stengėsi atbaidyti juos nuo statybos. 5 
Jie papirko ir pareigūnus, niekais paversdami jų užmojį per visą 
Persijos karaliaus Kyro gyvenimą iki pat Persijos karaliaus Dari- 
jaus* viešpatavimo. 


Vėlesni priešiškumai 


6* Ahasuerui karaliaujant, pradžioje jo viešpatavimo, jie surašė 
skundą ant Judo ir Jeruzalės gyventojų. 

70 Artakserkso dienomis Bišalamas, Mitredatas, Tabėelis ir ki- 
ti jų bendrai rašė Persijos karaliui Artakserksui. Laiškas buvo 
rašytas aramėjiškai ir išverstas. (Aramėjiškai:]* 

$* Vyriausias pareigūnas Rehumas ir raštininkas Šimšajis parašė 
Jeruzalės karaliui Artakserksui tokį laišką: (? Tada vyriausias 
pareigūnas Rehumas, raštininkas Šimšajis ir kiti jų bendrai — teisė- 
jai, valdytojai, pareigūnai, vyrai iš Erecho, Babilono ir Sūsos, tai yra 
Elamo žmonės — !0ir kitos tautos, kurias didysis ir kilnusis Osna- 
paras ištrėmė ir apgyvendino Samarijos miestuose ir kitose Ana- 
pus Upės srities dalyse, — parašė. — Nūnai !! šis yra nuorašas 
laiško, kurį jie nusiuntė): 


“Karaliui Artakserksui! Tavo tarnai, Anapus Upės srities žmo- 
nės, siunčia pasveikinimą. Nūn !2 tebūna žinoma karaliui, kad 
nuo tavęs pas mus parėję žydai pasiekė Jeruzalę ir atstato tą 
maištingą ir nedorą miestą. Jau baigia sienas ir taiso pamatus! 
13 Nūn tebūna žinoma karaliui, jog jie nebeduos duoklės, as- 


4,5 “... karaliaus Darijaus“: Darijaus T (521-485 m. prieš Kristų). 

4,6-23 Keletas pastabų apie vietinių Žmonių priešiškumą sugrįžusiems tremti- 
niams iš Babilonijos nelaisvės Persijos karaliaus dvare V a. prieš Kristų 
pradžioje. 4,7 “... išverstas": į persų kalbą. “( Aramėjiškai:)": šis žodis tek- 
ste, atrodo, ženklina kaitą kalbos iš hebrajų į aramėjų. Aramėjiška dalis 
baigiasi su Ezd 6,18, bet Ezd 7,12-26 tekste vėl cituojama karaliaus laiškas 
aramėjų kalba. 

4,8-23 Šiame tekste kalbama apie Jeruzalės miesto sienų įtvirtinimą, o ne apie 
Šventyklos statybą. Sienų statybos sustabdymas prieš 485 m. prieš Kristų su- 
darė progą Nehemijui atvykti į Palestiną. Žr. Neh 1, 1-4; 2,1-5. 

Ezd 4,14-24 


mens ar žemės mokesčių, jei šis miestas bus atstatytas ir 
sienos užbaigtos. Tai gali tik žalą nešti karalystei. 14 Taigi, 
kadangi mes valgome karaliaus rūmų druską, negalime ne- 
matyti karaliui daromos negarbės, todėl parašėme apie tai, 
norėdami pranešti karaliui, 15 kad būtų padaryta paieška tavo 
protėvių metraščiuose. Tu rasi metraščiuose ir patirsi, kad tai 
yra maištingas miestas, lemtingas karaliams ir sritims. Maištai 
ten buvo puoselėjami nuo senovės. Užtat tas miestas ir buvo 
sunaikintas. 16 Mes pranešame karaliui, kad tada tu nebeturėsi 
jokios dalies srityje Anapus Upės, jei tas miestas bus atstaty- 
tas ir jo sienos užbaigtos“. 


17 Karalius atsiuntė tokį atsakymą: 


“Vyriausiajam pareigūnui Rehumui, raštininkui Šimšajui ir ki- 
tiems jų bendrams, gyvenantiems Samarijoje ir likusiose Ana- 
pus Upės srities dalyse. Pasveikinimas! Nūnai 1š laiškas, kurį 
mums siuntėte, buvo perskaitytas mano akivaizdoje ir išver- 
stas.* 19 Mano įsakymu buvo padaryta paieška ir buvo rasta, 
kad tas miestas iš tikrųjų buvo sukilęs prieš karalius praeity- 
je, kad sukilimai ir maištai jame buvo dažni. 20 Jeruzalė yra 
turėjusi galingų karalių, valdžiusių visą Anapus Upės sritį, 
kuriems buvo mokama duoklė, asmens ir žemės mokesčiai. 
21! Nūn tad duok įsakymą, kad tie žmonės liautųsi statę. Tas 
miestas negali būti atstatomas, kolei nebus duotas kitas mano 
įsakymas. ?2 Be to, rūpinkitės šiame reikale būti apdairūs, nes 
kitaip bus daug nuostolio ir žalos karalystei". 


23 Vos perskaičius karaliaus Artakserkso* laiško nuorašą Re- 


humo, Šimšajo ir jų bendrų akivaizdoje, jie nuskubėjo į Jeruzalę pas 
žydus ir ginklų jėga sustabdė darbus. 24 Tuomet darbai prie Dievo 
Namų statybos sustojo ir liko nutraukti iki antrųjų Persijos karaliaus 
Darijaus valdymo metų.* 


4,23 “... Artakserkso": Artakserksas I (404-423 m. prieš Kristų). 
4,24“... antrųjų... Darijaus ... metų": 520 m. prieš Kristų. Ši data ženklina 


pradžią sėkmingo Šventyklos atnaujinimo, užbaigto per kitus penkerius me- 
tus. Žr. Ezd 5,1-6,18. 

Ezd 5,1-10 
5 
Šventyklos atstatymas 


1* Tuo metu pranašai Hagajis ir Ido'o sūnus Zecharijas* pra- 
našavo žydams, gyvenantiems Jude ir Jeruzalėje, Izraelio Dievo var- 
du. 2 Dėl to Šealtielio sūnus Zerubabelis ir Jozadako sūnus Ješua 
pradėjo atstatyti Dievo Namus Jeruzalėje. Dievo pranašai buvo su 
jais ir juos rėmė. 

3 Nedelsdami Anapus Upės srities valdytojas Tatenajis, Šetar- 
-Bozenajis ir jų bendrai, atėję pas juos, taip į juos kreipėsi: “Kas 
davė jums įsakymą atstatyti šiuos Namus ir užbaigti šį statinį?" *+Be 
to, jie paklausė juos: “Kaip vadinasi vyrai, kurie atstato šį pasta- 
tą?" 5 Betgi Dievo akys saugojo Izraelio seniūnus, ir jie jų nesu- 
trukdė. Tuo tarpu buvo išsiųstas pranešimas Darijui, ir jie savo ruož- 
tu gavo laišką su atsakymu dėlei šio reikalo. 


Valdytojo laiškas karaliui 


6 Nuorašas laiško, kurį Anapus Upės srities valdytojas Tatena- 
jis, Setar-Bozenajis ir jo bendrai, Anapus Upės srities pareigūnai, 
nusiuntė karaliui Darijui. 7 Pranešime, kurį nusiuntė, buvo taip pa- 
rašyta: 


“Karaliui Darijui, vispusiška ramybė! 3 Tebūna karaliui žino- 
ma, kad mes nuvykome į Judo sritį, prie didžiojo Dievo Namų. 
Jie yra atstatomi iš skaldyto akmens, medžio sijos dedamos į 
sienas ir statybos darbai jų rankose vyksta sparčiai ir sėkmin- 
gai. 9 Tada mes kreipėmės į anuos seniūnus, klausdami: “Kas 
davė jums įsakymą atstatyti šiuos Namus ir užbaigti šį statinį?" 
10 Be to, paklausėme kaip jie vadinasi, kad galėtume užrašyti 


5,1“... Hagajis ir Ido'o sūnus Zecharijas": du iš mažųjų pranašų, kurių knygos 
liudija jų vaidmenį drąsinant tremtinius Šventyklos atstatymo metu. 

5,1-2 Pradinis entuziazmas, Šešbazaro skatintas, atstatyti Šventyklą buvo išblėsęs. 
520 m. prieš Kristų rudenį dar matėsi tik Šventyklos griuvėsiai. Turbūt dėl 
to Ezdro knygoje ir rašoma, kad atstatymo darbai tik tada tebuvo pradėti. 
Pranašai Hagajis ir Zecharijas pabrėžia Zerubabelio įnašą, tuo tarpu šiame 
tekste pirmauja seniūnai. 

Ezd 5,11-6,4 


tavo žiniai vardus jų vadų. !! Jų atsakymas mums buvo toks: 
“Mes esame Dangaus ir žemės Dievo tarnai ir atstatome Na- 
mus, pastatytus prieš daug metų. Didelis Izraelio karalius bu- 
vo juos pastatęs ir įrengęs. 12 Bet kadangi mūsų protėviai bu- 
vo supykinę Dangaus Dievą, jis atidavė juos Babilono karaliui 
kaldėjui Nebukadnezarui, kuris sunaikino šiuos Namus ir iš- 
trėmė žmones į Babiloniją. 13 Tačiau Babilono karalius Kyras 
pirmaisiais savo viešpatavimo metais išleido įsaką, kad šie 
Dievo Namai turi būti atstatyti. 14 Be to, auksinius ir sidab- 
rinius Dievo Namų reikmenis, kuriuos Nebukadnezaras buvo 
paėmęs iš Šventyklos Jeruzalėje ir atgabenęs į Babilono šven- 
tyklą, karalius Kyras paėmė iš Babilono šventyklos. Jie buvo 
perduoti vyrui, vardu Šešbazaras, kurį jis buvo paskyręs 
valdytoju. 15 Jam jis tarė: “Paimk šiuos reikmenis. Eik ir pa- 
dėk juos į Šventyklą Jeruzalėje. Tebūna atstatyti Dievo Namai 
savo vietoje“. 16 Tada anas Šešbazaras atėjo ir padėjo pamatus 
Dievo Namams Jeruzalėje. Nuo to meto iki šiol jie buvo 
statomi ir dar nėra užbaigti. !7 Nūn tad, jei karaliui patinka, 
tebūna padaryta paieška karaliaus archyvuose patikrinti, ar 
buvo karaliaus Kyro išleistas įsakas atstatyti šiuos Dievo Na- 
mus Jeruzalėje. Teduoda žinią mums karalius apie savo norą 
šiuo reikalu“. 


6 
Karalius Darijus atsako 


1 Užtat karaliaus Darijaus įsakymu buvo padaryta paieška ar- 
chyvuose, kurie buvo padėti ten Babilono ižduose. 2 Bet ilgainiui 
Ekbatanoje,* Medijos srities sostinėje, buvo užtiktas ritinys, ant ku- 
rio buvo parašyta: “Atžyma. 3 Pirmaisiais savo valdymo metais kara- 
lius Kyras išleido įsaką dėl Dievo Namų Jeruzalėje: 


“Tie Namai turi būti atstatyti kaip vieta atnašauti aukoms ir 
aukoti deginamosioms aukoms. Jų aukštis tebūna šešiasdešimt 
uolekčių, 0 jų plotis šešiasdešimt uolekčių. * Teturi jie po tris 
sluoksnius skaldyto akmens po kiekvienu medžio sluoksniu. 


6.2“... Ekbatanoje": Persijos karaliaus vasaros buveinėje. 

Ezd 6,5-15 


Išlaidos turi būti padengtos iš karališkojo iždo. 5 Be to, tebūna 
sugrąžinta ir nugabenta į Jeruzalės Šventyklą, kiekvienas į sa- 
vo vietą, auksiniai ir sidabriniai reikmenys, kuriuos Nebukadne- 
zaras paėmė iš Jeruzalės Šventyklos ir atgabeno į Babiloną. 
Turite juos padėti į Dievo Namus. 6 Dabar tad, jūs — Tatena- 
ji, Anapus Upės srities valdytojau, Šetar-Bozenaji, ir jūs, jų 
bendrai, Anapus Upės srities pareigūnai, pasitraukite nuo jų. 
7Nesikiškite į šių Dievo Namų darbus. Žydų valdytojas ir žy- 
dų seniūnai teatstato šiuos Dievo Namus savo vietoje. š Be to, 
šiuo aš įsakau, ką jūs turite daryti, kad padėtumėte tiems žy- 
dų seniūnams atstatyti Dievo Namus: tų Žmonių išlaidos turi 
būti tučtuojau atlygintos iš karaliaus išteklių, paimtų iš Ana- 
pus Upės srities duoklės. ? Ko tik reikėtų — jautukų, avinų ar 
avių deginamosioms aukoms Dangaus Dievui, kviečių, druskos, 
vyno ar aliejaus kunigų reikalams Jeruzalėje — tebūna jiems 
be perstojo kasdien duodama, !9 kad jie atnašautų malonias 
aukas Dangaus Dievui ir melstųsi už karaliaus ir jo vaikų gy- 
vastį. 1! Be to, aš skelbiu įsaką, kad jei kas nors pakeistų šį 
įsaką, už nusižengimą tebūna išplėštas iš jo namų sienojas, ir 
tebūna jis ant jo pamautas. Tebūna mėšlynu paversti jo namai.* 
12 Dievas, kuris yra apgyvendinęs ten savo vardą, tesunaikina 
kiekvieną karalių ir tautą, kuri imtųsi šį įsaką pakeisti, ardy- 
dama šiuos Dievo Namus Jeruzalėje. Aš, Darijus, išleidau 
įsaką. Tebūna jis įvykdytas nedelsiant ir rūpestingai!" 


Šventykla baigiama atstatyti 


13 Tada Tatenajis, Anapus Upės srities valdytojas, Šetar-Boze- 
najis ir jų bendrai stropiu rūpestingumu įvykdė visa, ką karalius Da- 
rijus buvo įsakęs. 14 Žydų seniūnai tad, pranašaujant pranašui Ha- 
gajui ir Ido o sūnui Zecharijui, greitino statybą. Jie užbaigė savo sta- 
tybą pagal Izraelio Dievo įsakymą ir Kyro, Darijaus bei Artakserkso 
įsakus. 15* Taigi šie Namai buvo užbaigti šeštaisiais karaliaus Dari- 
jaus viešpatavimo metais Adaro mėnesio trečiąją dieną. 


6,11 “Tebūna mėšlynu paversti jo namai"': paversti namus mėšlynu buvo di- 
džiausias išniekinimas. Žr. 2 Kar 10,27; Dan 2,5. 

6,15 Tai buvo 515 m. balandžio 1 d. Ši Šventykla buvo Herodo Didžiojo vėl at- 
naujinta. Žr. Jn 2,20-22. Jėzus Nazarietis joje meldėsi. Ją sunaikino Titas 
70 m. po Kristaus. 

o Ezd 61673 


16 Izraeliečiai — ir kunigai, ir levitai, ir kiti sugrįžę tremtiniai 
— šventė džiaugsmingai šių Dievo Namų pašventinimą. 17 Jie 
paaukojo šių Namų pašventinimui šimtą jaučių, du šimtus avinų, 
keturis šimtus ėriukų ir kaip atnašą už nuodėmę dvylika ožių už 
visą Izraelį, pagal Izraelio giminių skaičių. 1š Galop jie paskirstė ku- 
nigus į jų skyrius ir levitus į jų padalas Dievo tarnybai Jeruzalėje, 
kaip yra parašyta Mozės knygoje. 


515 m. prieš Kristų Perėjimo iškilmė 


19 Sugrįžusieji tremtiniai šventė pirmojo mėnesio keturioliktą 
dieną, 20 nes ir kunigai, ir levitai buvo apsivalę. Visi buvo švarūs. 
Jie tad pjovė Perėjimo avinėlį visiems sugrįžusiems tremtiniams, 
savo broliams kunigams ir sau patiems. 2! Jį valgė Izraelio žmonės, 
sugrįžusieji iš tremties drauge su visais, kurie, atsiskirdami nuo ne- 
švarumo tautų krašte, buvo prisidėję prie jų ieškoti VIEŠPATIES, 
Izraelio Dievo. 22 Su džiaugsmu jie šventė Neraugintos duonos šven- 
tę septynias dienas, nes VIEŠPATS buvo padaręs juos linksmus, taip 
Asirijos* karaliaus širdį palenkdamas, kad jis padėjo jiems statyti 
Namus Dievo, kuris yra Izraelio Dievas. 


B. EZROS DARBAI 


7 
Ezra Rašto žinovas 


1* Po šių įvykių, Persijos karaliui Artakserksui viešpataujant, 
Ezra, sūnus Serajo sūnaus Azarijo sūnaus Hilkijo 2 sūnaus Salumo 
sūnaus Zadoko sūnaus Ahitubo 3 sūnaus Amarijo sūnaus Azarijo 


6,22 “... Asirijos karaliaus": “Asirija" čia ženklina platesne prasme Persijos im- 
periją, nes Persija tuomet valdė žemes, priklausiusias Asirijai. 

7,1-8 Ezros kelionės į Palestiną data nėra žinoma. Septintieji karaliaus Artakserk- 
so I metai buvo 458 m. prieš Kristų. Teksto sąranga, atrodo, teigia šią datą. 
Tačiau daugelio manymu, Ezros ir Nehemijo knygų pasakojimai liudija, 

Ezd 7,4-18 


sūnaus Merajoto * sūnaus Zerahijo sūnaus Uzio sūnaus Bukio 3 sū- 
naus Abišuos sūnaus Fineho sūnaus Eleazaro sūnaus vyriausiojo kū- 
nigo Aarono — 6 tas Ezra parvyko iš Babilonijos. Jis buvo rašti- 
ninkas — žinovas Mozės Mokymo, kurį buvo davęs VIEŠPATS, Iz- 
raelio Dievas. Kadangi VIEŠPATIES ranka buvo su juo, karalius 
buvo suteikęs jam visa, ko tik jis prašė. 

7 (Ir iš izraeliečių — kunigų bei levitų, giesmininkų ir vartų 
sargų bei Šventyklos vergų — parvyko į Jeruzalę septintaisiais ka- 
raliaus Artakserkso metais. 3 Jie atvyko į Jeruzalę septintųjų kara- 
liaus metų penktą mėnesį.) ? Kelionė iš Babilono buvo pradėta pir- 
mojo mėnesio pirmą dieną ir penktojo mėnesio pirmą dieną jis at- 
vyko į Jeruzalę, nes su juo buvo maloninga VIEŠPATIES ranka. 
10Ezra buvo atsidavęs visa širdimi tyrinėti VIEŠPATIES Mokymą, 
jo laikytis ir mokyti Izraelį įstatų ir įsakų. 

11 Šis yra nuorašas laiško Izraeliui, kurį karalius Artakserksas 
davė Ezrai — kunigui raštininkui, Žinovui VIEŠPATIES įsakymų 
žodžių ir jo įstatų: 


12 “Artakserksas, karalių karalius, kunigui Ezrai, Dangaus Die- 
vo įstatymo žinovui (... įvykdyta)! Nūn 1 aš šiuo skelbiu įsa- 
ką, kad kas tik mano karalystėje iš Izraelio žmonių ar jų kuni- 
gų bei levitų laisva valia ryžtasi eiti į Jeruzalę, gali eiti su ta- 
vimi. 14 Tu esi karaliaus ir jo septynių patarėjų siųstas sutvarkyti 
Judą ir Jeruzalę pagal tavo rankoje esančio savo Dievo įstatymą, 
15 nugabenti sidabrą bei auksą, paaukotus karaliaus ir jo pata- 
rėjų savo valia Izraelio Dievui, kurio buveinė yra Jeruzalėje, 
16taip pat ir visą sidabrą bei auksą, gautą iš Babilono srities, 
drauge su žmonių ir kunigų savos valios atnašomis, duotomis 
noriai jų Dievo Namams, esantiems Jeruzalėje. 17 Už tuos pini- 
gus tad turi nedelsdamas nupirkti jaučių, avinų bei ėriukų, 
grūdų atnašas bei liejamąsias atnašas ir turi juos paaukoti ant 
savo Dievo Namų aukuro Jeruzalėje. 1 O su likusiu sidabru ir 


kad Nehemijo atvykimas 445 m. prieš Kristų buvo ankstesnis už Ezros 
atvykimą. Jeigu tai yra tiesa, Ezros atvykimą reikėtų datuoti 398 m. prieš 
Kristų, septintaisiais karaliaus Artakserkso II metais. Kiti tyrinėtojai vietoje 
“septintųjų" Artakserkso sako “trisdešimt septintaisiais (Artakserkso) 
metais“, t.y. 428 m. prieš Kristų. Jų nuomone, data nukentėjo tekstą per- 
rašinėjant. 

auksu tu ir tavo broliai darykite, kas atrodo jums geriausia pa- 
gal jūsų Dievo valią. 19 Tau patikėtus tavo Dievo Namų tarnybos 
reikmenis turi perduoti Jeruzalės Dievui. 20 O kas daugiau rei- 
kalinga tavo Dievo Namams, kuriais rūpintis esi įpareigotas, 
gali aprūpinti iš karaliaus iždo. 


21 Aš, karalius Artakserksas, įsakau visiems Anapus Upės sri- 
ties iždo valdytojams: kokį tik prašymą pateiks jums kunigas 
Ezra, Dangaus Dievo įstatymo žinovas, tebūna jis patenkintas 
nedelsiant ir rūpestingai 22 iki šimto sidabrinių talentų, šimto 
korų kviečių, šimto batų vyno, šimto batų aliejaus, o druskos 
be saiko. 3 Kas tik Dangaus Dievo įsakyta, tebūna vykdoma 
uoliai Dangaus Dievo Namams, nes kitaip pyktis ištiks kara- 
liaus ir jo įpėdinių karalystę. 2*Be to, mes pranešame jums, kad 
neleidžiama uždėti duoklės, asmens ar žemės mokesčių kuni- 
gams, levitams, giesmininkams, vartų sargams, Šventyklos 
vergams, ar kitiems Dievo Namų tarnams. 


25 O tu, Ezra, paskirk pareigūnus ir teisėjus pagal turimą savo 
Dievo išmintį,* kad jie teistų visus Anapus Upės srities 
žmones, žinančius tavo Dievo įstatymus. Turite pamokyti tuos, 
kurie jų nežino. 26 Kas nepaklus tavo Dievo įstatymui ir kara- 
liaus įstatymui, turi būti nubaustas nedelsiant ar mirtimi, ar 
tremtimi, ar jo turto atėmimu, ar įkalinimu". 


27 Tebūna pašlovintas VIEŠPATS, mūsų protėvių Dievas, kuris 
įdėjo į karaliaus širdį tokį dalyką išaukštinti VIEŠPATIES Na- 
mams Jeruzalėje, 28 kuris parodė man ištikimą meilę karaliaus bei 
jo patarėjų akivaizdoje ir visų įtakingų karaliaus pareigūnų akivaiz- 
doje. Aš buvau padrąsintas, nes VIEŠPATIES ranka buvo su mani- 
mi, ir surinkau Izraelio šeimų galvas eiti sa manimi. 


7,25 “... pagal turimą savo Dievo išmintį": pagal Torą, t.y. Mozės Įstatymą, ar- 
ba Mokymą. 

Ezd 8,1-17 
6 
Ezra ir jo bičiuliai 


1 Šie yra klanų galvos ir šis yra kilmės sąrašas, parėjusių su 
manimi iš Babilonijos, viešpataujant karaliui Artakserksui: 


2iš Fineho palikuonių Geršomas; iš Itamaro palikuonių Danie- 
lis; iš Dovydo palikuonių Hatušas, 3 Šekanijo sūnus; iš Parošo 
palikuonių Zecharijas, su kuriuo buvo įtraukti į sąrašą du 
šimtai penkiasdešimt vyriškių. * Iš Pahat-Moabo Zerahijo 
sūnus Eliehoenajis ir su juo du šimtai vyriškių. 5 Iš Zatu'o 
palikuonių Jahazielio sūnus Šekanijas ir su juo trys šimtai 
vyriškių. 6 Iš Adino palikuonių Jonatano sūnus Ebedas ir su juo 
penkiasdešimt vyriškių. 7 Iš Elamo palikuonių Atalijos sūnus 
Ješajas ir su juo septyniasdešimt vyriškių. 3 Iš Šefatijo pali- 
kuonių Michaelio sūnus Zebadijas ir su juo aštuoniasdešimt 
vyriškių. ? Iš Joabo palikuonių Jehielio sūnus Obadijas ir su juo 
du šimtai aštuoniolika vyriškių. 10 Iš Banio palikuonių Josifijo 
sūnus Šelomitas ir su juo šimtas šešiasdešimt vyriškių. !! Iš 
Bebajo palikuonių Bebajo sūnus Zecharijas ir su juo dvidešimt 
aštuoni vyriškiai. 12 Iš Azgado palikuonių Hakatano sūnus Jo- 
hananas ir su juo šimtas dešimt vyriškių. 13 Iš Adonikamo pa- 
likuonių, atėjusių vėliausiai, vardai buvo šie: Elifeletas, Jeuelis 
bei Šemajas ir su jais šešiasdešimt vyriškių. 14 Iš Bigvajo pali- 
kuonių Utajis ir Zakuras; su jais septyniasdešimt vyriškių. 


Kelionė į Jeruzalę 


15 Juos sutelkiau prie upės, tekančios Ahavos link.* Ten mes 
praleidome tris dienas. Apžiūrėdamas mačiau paprastus žmones ir 
kunigus, bet neradau tarp jų nė vieno iš levitų. 16 Tada pasišaukiau 
Eliezerį, Arielį, Šemają, Elnataną, Nataną, Zechariją ir Mešulamą, 
šeimų galvas, ir Jojaribą bei Elnataną, mokytojus, !7 ir išsiunčiau 
juos pas Ido'ą, vietovės, vardu Kasifija, galvą, nurodydamas jiems, 


8,15 “... tekančios Ahavos link": Ahava — miestas Babilonijoje. Archeologai jo 
dar neatrado. Upė, tekanti jo link, turbūt buvo Eufrato intakas ar kanalas. 

Ezd 8,18-31 


ką sakyti Ido'ui bei jo broliams ir Šventyklos vergams Kasifijoje, 
kad atsiųstų mums tarnų mūsų Dievo Namams. 1š Kadangi malo- 
ningoji Dievo ranka buvo su mumis, jie parvedė mums išmintingą 
vyrą iš Izraelio sūnaus Levio sūnaus Mahlio palikuonių, būtent 
Šerebiją su jo sūnumis ir giminėmis, iš viso aštuoniolika, 19 ir Ha- 
šabiją, 0 su juo Ješają iš Merario palikuonių su jo gimine ir jų sū- 
numis, iš viso dvidešimt, 20 neskaitant dviejų šimtų dvidešimties 
palikuonių Šventyklos vergų, kuriuos Dovydas ir jo didžiūnai buvo 
paskyrę tarnauti levitams. Visi šie buvo įrašyti į sąrašą vardais. 

21 Tada ten, prie Ahavos upės, paskelbiau pasninką, kad, nusiže- 
mindami prieš savo Dievą, prašytume sėkmingos kelionės sau, mūsų 
vaikams ir visai mūsų mantai. 22 Mat gėdijausi prašyti karaliaus 
kareivių ar raitelių apsaugoti mus kelyje nuo priešų, kadangi buvo- 
me sakę karaliui, kad mūsų Dievo ranka yra gera visiems, kurie jo 
ieško, bet jo galybė ir pyktis yra prieš visus, kurie jį palieka. 23 Tai- 
gi mes pasninkavome, to prašydami iš Dievo, ir mūsų prašymas 
buvo išklausytas. 

24 Tada, išrinkęs dvylika kunigų didžiūnų — Šerebiją, Hašabi- 
ją ir dešimt su jais buvusių brolių, 25 atsvėriau jiems sidabrą, auk- 
są bei reikmenis ir auką mūsų Dievo Namams, kurią karalius, jo pa- 
tarėjai ir jo didžiūnai bei visas ten buvęs Izraelis buvo atnašavę. 
26Patikėjau jiems į rankas šešis šimtus penkiasdešimt sidabrinių 
talentų,* šimtą sidabrinių reikmenų, kiekvienas buvo talento ver- 
tės, šimtą auksinių talentų;* 27 taip pat ir dvidešimt auksinių dube- 
nų, tūkstanties darikų vertės, bei du geros blizgančios bronzos 
reikmenis, taip brangius kaip auksas. 28 Jiems tariau: “Jūs esate 
pašvęsti VIEŠPAČIUI, ir reikmenys yra pašvęsti. Ir sidabras, ir auk- 
sas yra laisvos valios atnaša VIEŠPAČIUI, jūsų protėvių Dievui. 
2Rūpestingai saugokite juos iki to laiko, kol jų nepasversite aki- 
vaizdoje kunigų didžiūnų, levitų ir Izraelio klanų didžiūnų Jeruza- 
lėje, VIEŠPATIES Namų kambariuose". 

30 Taigi kunigai ir levitai perėmė atsvertą sidabrą, auksą ir 
reikmenis nunešti juos į Jeruzalę, į mūsų Dievo Namus. 31 Mes lei- 
domės kelionėn į Jeruzalę nuo Ahavos upės pirmojo mėnesio dvy- 


8,26 “... šešis šimtus penkiasdešimt sidabrinių talentų“: šiek tiek daugiau negu 
24.5 tonos. “... šimtą auksinių talentų": maždaug trys ir trys ketvirčiai tonos. 

Ezd 8,32-9,6 


liktą dieną. Mūsų Dievo ranka buvo su mumis. Jis apsaugojo mus 
nuo priešų rankos ir nuo pasalų esant pakeliui. 

32 Atvykę į Jeruzalę, mes ilsėjomės tris dienas. 33 Ketvirtą die- 
ną mūsų Dievo Namuose sidabras, auksas ir reikmenys buvo per- 
duoti pasveriant į kunigo Urijo sūnaus Meremoto rankas, dalyvau- 
jant Fineho sūnui Eleazarui. Su jais buvo levitai — Ješuos sūnus 
Jozabadas ir Binujo sūnus Noadjas. 34 Visa sutiko skaičiumi ir svo- 
riu; visas svoris buvo pažymėtas. 

35 Tuo metu parėjusieji iš nelaisvės, sugrįžę tremtiniai, atnaša- 
vo Izraelio Dievui deginamąsias aukas — dvylika jaučių už visą 
Izraelį, devyniasdešimt šešis avinus, septyniasdešimt septynis 
ėriukus ir kaip atnašą už nuodėmę dvylika ožių. 36* Jie perdavė ir 
karaliaus įsakymus karaliaus satrapams bei Anapus Upės srities 
valdytojams, davusiems paramą tautai ir Dievo Namams. 


9 
Pasmerkiamos mišrios vedybos 


1 Visa tai įvykdžius, priėjo prie manęs pareigūnai, tardami: “Nei 
Izraelio žmonės, nei kunigai, nei levitai nėra laikęsi atokiai nuo ša- 
lies tautų, kurių bjaurūs papročiai yra panašūs į papročius kanaa- 
niečių, hetitų, perizitų, jebusitų, amoniečių, moabiečių, egiptiečių ir 
aramiečių. Jie yra paėmę jų dukterų žmonomis sau ir savo sūnums. 
Taigi šventoji sėkla yra susimaišiusi su šalies tautomis. Iš tikrųjų 
pareigūnai ir vadai buvo pirmieji taip nusižengę“. 3 Tai išgirdęs, 
perplėšiau savo drabužius ir skraistę, roviau galvos bei barzdos 
plaukus ir, klaiko apimtas, atsisėdau. * Tada visi, kurie, išgirdę Izrae- 
lio Dievo žodžius, baiminosi dėl sugrįžusiųjų tremtinių nusižengi- 
mo, susibūrė aplink mane, man sėdint klaiko apimtam iki vakarinės 
aukos. 

Ezros malda 


5 Vakarinės aukos metu, pakilęs iš apstulbimo, vis dar savo per- 
plėštais drabužiais ir skraiste, puoliau ant kelių, ištiesiau rankas į 
VIEŠPATĮ, savo Dievą, Sir tariau: “Mano Dieve, aš gėdijuosi pakelti 


8,36 Pasakojimas apie Ezros veiklą yra tęsiamas Neh 7,72b-8,18 skaitinyje. 
Nuoseklumo dėlei jis turėtų būti skaitomas prieš skaitant Ezd 9,1. 

Ezd 9,7-15 


veidą į tave ir raustu! Mano Dieve, mūsų nedori darbai yra sukrauti 
ant mūsų galvų ir mūsų kaltė siekia dangų. 7* Nuo mūsų protėvių 
dienų iki pat šios dienos mes esame buvę sunkiai nusikaltę ir už sa- 
vo nedorus darbus mes, mūsų karaliai ir mūsų kunigai esame buvę 
atiduoti svetimų kraštų karaliams į rankas, kalavijui, nelaisvei, 
apiplėšimui ir baisiai gėdai, kaip yra ir šiandien. * Bet dabar trumpai 
valandėlei atėjo mums gailestingumas iš VIEŠPATIES, mūsų Die- 
vo, kuris išlaikė mūsų likutį ir davė tvirtą užuovėją šioje šventoje 
vietoje. Mūsų Dievas sugrąžino mūsų akims blizgesį ir suteikė 
mums truputį atgaivos mūsų vergijoje. ? Mes esame vergai. Tačiau 
vergijoje mūsų Dievas nepaliko mūsų, bet parodė mums savo išti- 
kimą meilę Persijos karalių akivaizdoje, kad duotų mums naują gy- 
vastį mūsų Dievo Namams prikelti bei jiems atstatyti iš griuvėsių 
ir suteiktų mums užuovėją Jude ir Jeruzalėje. 190 Dabar tad viso to 
akivaizdoje, mūsų Dieve, ką mes galime sakyti? Juk mes esame at- 
metę tavo įsakymus, !! kuriuos tu davei per savo tarnus pranašus, 
tardamas: “Kraštas, kurio paveldėti įeinate, yra užterštas kraštas,* 
užterštas krašto tautų supuvimo — bjauriųjų papročių, kurie pripil- 
dė jį nuo vieno galo iki kito savo nešvarumo. 12 Dabar tad neduo- 
kite savo dukterų jų sūnums vedybomis ir neleiskite jūsų sūnums 
vesti jų dukterų. Niekad nesirūpinkite jų gerove ar nauda, kad 
stiprėtumėte, valgytumėte krašto derlių ir paliktumėte kraštą savo 
vaikams kaip amžiną paveldą'. 5 Po viso, kas yra mus ištikę už 
mūsų nedorus darbus ir didelę kaltę, — nors tu, mūsų Dieve, esi 
mus mažiau nubaudęs, negu mes savo kaltėmis esame užsitraukę, 
suteikdamas tokį mūsų likutį, — !* argi mes vėl laužysime tavo 
įsakymus, tuokdamiesi su šiomis tautomis, turinčiomis tokius bjau- 
rius papročius? Argi neturi ant mūsų pykti, kol mūsų nesunaikinsi, 
nepalikdamas nei bėglio, nei likučio? 15 VIEŠPATIE, Izraelio 
Dieve, tu esi teisus,* tačiau mes esame išgelbėti tarsi likutis, kaip 
ir yra šiandien. Štai mes stovime prieš tave nusikaltę. Dėl to mes 
negalime stovėti tavo Artume". 


9,7 Po šios eilutės einantys Ezrai priskiriamos maldos žodžiai turbūt yra randa- 
mi Neh 9,6-37 skaitinyje. Taigi šis skaitinys gali būti kaip įžanga į Ezd 
9,8-15 maldos dalį. 

9,11 “... užterštas kraštas“: užterštas stabų garbinimu. 

9,15 “... tu esi teisus": Dievo teisumas, hebraiškai “zedaga(h)"", yra teisumas, 
kuriuo Dievas išgano. Dievo teisumas yra ir Dievo gailestingumas. Jis teisia, 
kad išganytų... Žr. Iz 56,1; Rom 1,17. 

Ezd 10,1-9 
10 
Žmonių grįžimas pas Dievą 


1 Kai Ezra verkdamas parpuolė kniūpsčia prieš VIEŠPATIES 
Namus, meldėsi ir išpažino kaltę, prie jo susibūrė didžiulė izrae- 
liečų, — vyrų, moterų ir vaikų, — sueiga. Ir žmonės graudžiai 
verkė. 2 Jehielio sūnus Šekanijas iš Elamo palikuonių kreipėsi į 
Ezrą, tardamas: “Mes iš tikrųjų nusižengėme savo Dievui, vesdami 
svetimtautes moteris iš šalies tautų. Bet, nepaisant to, net dabar yra 
Izraeliui vilties. 3 Dabar tad padarykime sandorą su mūsų Dievų, 
kad išvarysime visas tas žmonas ir jų vaikus, sekdami tuo, ką tu, 
mano viešpatie, patari ir tie, kurie sielojasi dėl mūsų Dievo įsakymų. 
Tebūna laikomasi įstatymo! 4 Imkis priemonių, nes tai yra tavo pa- 
reiga. Mes esame su tavimi. Būk ryžtingas ir imkis priemonių!“ 
5Ezra tad atsistojo ir prisaikdino didžiūnus kunigus, levitus ir visą 
Izraelį, kad jie elgsis, kaip buvo kalbėta. Jie prisiekė. 

6 Tada Ezra pasitraukė iš vietos prieš Dievo Namus ir nuėjo į 
Eljašibo sūnaus Jehohanano butą,* kur praleido naktį. Ten jis nei 
duonos valgė, nei vandens gėrė, nes raudojo dėl sugrįžusiųjų iš 
tremties nusižengimo, 7 Visame Jude ir Jeruzalėje visiems sugrįžu- 
siems iš tremties buvo paskelbta, kad jie privalo sueiti į Jeruzalę, 
80 jei kas per tris dienas nepasirodys, tam, pareigūnų ir seniūnų 
nutarimu, bus atimta visa nuosavybė, o jis pats bus pašalintas iš su- 
grįžusiųjų iš tremties bendrijos. 

9 Visi Judo ir Benjamino vyrai per tris dienas susirinko į Jeru- 
zalę. Tai įvyko devintojo mėnesio* dvidešimtą dieną. Visi žmonės 
sėdėjo atviroje aikštėje priešais Dievo Namus, drebėdami ir dėl 


10,6 “... nuėjo į Eljašibo sūnaus Jehohanano butą": iš tikrųjų Jehohananas buvo 
Eljašibo vaikaitis; Johanano tėvas buvo Eljašibo sūnus Jojada (žr. Neh 
12,10-11.22). Kadangi Eljašibas buvo vyriausiasis kunigas Nehemijo die- 
nomis (žr. Neh 3,1.20-21; 13,4.7), o Johananas, nors dar nebūdamas vy- 
riausiuoju kunigu, jau buvo pakankamai senas gauti atskirą butą Šventyklo- 
je Ezros dienomis, rodo, kad Nehemijas reiškėsi Jeruzalėje anksčiau už Ezrą. 

10,9 “... devintojo mėnesio": Chislev(o) mėnesio, t.y. lapkričio-gruodžio mė- 
nesį, “ankstyvųjų lietų" metu Palestinoje. Kadangi sueiga vyko atvirame ore, 
visi žmonės drebėjo nuo šalčio dėl lietaus. Lietus Palestinoje lapkri- 
čio-gruodžio mėnesį yra šaltas. 

Ezd 10,10-23 


reikalo, ir nuo smarkaus lietaus. 19 Tada kunigas Ezra pakilo ir 
padidinote Izraelio kaltę. !! Dabar tad pašlovinkite VIEŠPATĮ, sa- 
vo protėvių Dievą, ir vykdykite jo valią: atsiskirkite nuo krašto tautų 
ir nuo svetimtaučių žmonų". 

12 Atsakydama, visa sueiga garsiai šaukė: “Taip! Mes turime da- 
ryti, kaip tu sakai. 13 Betgi tai liečia daug žmonių, o dabar yra lie- 
tingasis metas. Neįmanoma stovėti atvirame ore. Juk tai ne vienos 
dienos ar dviejų užduotis, nes daugelis iš mūsų yra taip nusižengę. 
14 Teatstovauja tad mūsų pareigūnai visai bendrijai, o visi mūsų 
žmonės, vedusieji svetimtautes moteris, teateina prie jų paskirtu 
laiku drauge su kiekvieno miesto seniūnais ir teisėjais, kad būtų nu- 
gręžtas nuo mūsų degantis Dievo pyktis už šią nuodėmę“. 15 Tik 
Asahelio sūnus Jonatanas ir Tikvos sūnus Jahzejas, levitų Mešulamo 
ir Šabatajo remiami, buvo tam priešingi. 16* Bet sugrįžusieji iš trem- 
ties darė, kaip buvo pasiūlyta. Kunigas Ezra išrinko vyrus — klanų 
galvas — pagal jų klanus, kiekvieną jų paskirdamas vardu. De- 
šimtojo mėnesio pirmą dieną jie susėdo nagrinėti reikalo. 17 Iki pir- 
mojo mėnesio pirmosios dienos jie buvo padarę nuosprendį dėl visų 
svetimtautes moteris vedusių vyrų. 


Svetimtautes moteris vedusiųjų sąrašas 


1š Tarp kunigų palikuonių, vedusių svetimtautes moteris, buvo 
rasta: iš Ješuos palikuonių Jozadako sūnus ir jo broliai — Maase- 
jas, Eliezeris, Jaribas ir Gedalijas. 19 Jie davė žodį, kad pavarys sa- 
vo žmonas ir, išpažindami savo kaltę, jai išpirkti jie atnašavo po 
aviną iš kaimenės. 20 Iš Imero palikuonių: Hananis ir Zebadijas. 
21Iš Harimo palikuonių: Maasejas, Elijas, Šemajas, Jehielis ir Uzi- 
jas. 22 Iš Pašhuro palikuonių: Elioenajis, Maasejas, Išmaelis, Neta- 
naelis, Jozabadas ir Elasa. 

23 Iš levitų: Šimejis, Kelajas, kuris yra Kelita, Petahijas, Judas 
ir Eliezeris. 


pa 


10,16-17 Komisijos darbai truko tris mėnesius, nuo dešimtojo mėnesio pirmos 
dienos, t.y. nuo Tebet(o) (gruodžio-sausio), iki pirmojo mėnesio pirmos 
dienos, t.y. Nisan(o) (kovo-balandžio), žydų kitų metų. 


559 


Ezd 10,24-44 


24 Iš giesmininkų Eljašibas; iš vartų sargų: Šalumas, Telemnas 
1r Uris. 


25 Iš izraeliečių: iš Parošo palikuonių: Ramijas, Izijas, Malchi- 
jas, Mijaminas, Eleazaras, Haašabijas ir Benajas. 

26 Iš Elamo palikuonių: Matanijas, Zecharijas, Jehielis, Abdis, 
Jeremotas ir Elijas. 

27 Iš Zatu'o palikuonių: Elioenajis, Eljašibas, Matanijas, Jere- 
motas, Zabadas ir Aziza. 

28 Iš Bebajo palikuonių: Jehohananas, Hananijas, Zabajis ir At- 
lajis. 

29 Iš Banio palikuonių: Mešulamas, Maluchas, Adajas, Jašubas, 
Šealas ir Jeremotas. 

30 Iš Pahat-Moabo palikuonių: Adna, Chelalis, Benajas, Maa- 
sejas, Matanijas, Bezalelis, Binujis ir Manasas. 

31 Iš Harimo palikuonių: Eliezeris, Isšijas, Malchijas, Šemajas, 
Šimeonas, 

32 Benjaminas, Maluchas ir Šemarijas. 

33 Iš Hašumo palikuonių: Matenajis, Matata, Zabadas, Elifele- 
tas, Jeremajis, Manasas ir Šimejis. 

34 Iš Banio palikuonių: Maadajis, Amramas, Uelis, 

35 Benajas, Bedejas, Cheluhis, 

36 Vanjas, Meremotas, Eljašibas, 

37 Matanijas, Matenajis ir Jaasu'as. 

38 Iš Binujo palikuonių: Šimejis, 

39 Šelemijas, Natanas, Adajas, 

40 Machnadebajis, Šašajis, Šarajis, 

41 Azarelis, Šelemijas, Šemarijas, 

42 Šalumas, Amarijas ir Juozapas. 

3 Iš Nebo'o palikuonių: Jejelis, Matitijas, Zabadas, Zebina, 
Jadajis, Joelis ir Benajas. 

4* Visi šie buvo vedę svetimtautes moteris, bet jie pavarė ir 
jas, ir jų vaikus. 


10,44 Pasakojimas apie mišrių vedybų problemą Ezros dienomis yra tęsiamas 
Neh 9,1-5 skaitinyje. Taigi šis tekstas gali būti naudingai skaitomas tuojau 
po Ezd 10,44 teksto, nors data, duota Neh 9,1 skaitinyje, ir labiau derinasi 
su Ezd 10,15 tekstu. 

NEHEMIJO KNYGA 


Nehemijo knyga vadinama jos pagrindinio veikėjo Nehemijo vardu. 
Ji turi daug bendra su Ezdro knyga. Iš tikrųjų Ezdro ir Nehemijo kny- 
gos yra vienas veikalas savo kilme, sandara, istorijos fonu ir teologinių 
požiūriu bei mąstysena. Ezra ir Nehemijas savo žygiais ir laimėjimais 
potremtinės Sandoros bendrijos labui papildė vienas kitą. Jiedu įgalino 
judaizmui išlikti ištikimam sunkiomis tautos atkūrimo dienomis. Nehe- 
mijas buvo veiklos žmogus. Jis atstatė Jeruzalės sienas ir įvedė reikalin- 
gas administracines reformas. Ezra savo ruožtu buvo religinis pertvarky- 
tojas, padaręs Torą, Mozės Mokymą — Įstatymą potremtinės, iš tremties 
grįžusios, Sandoros bendrijos konstitucija. 

Knyga, vadinama Nehemijo vardu, siejasi sa Nehemijo grįžimu į 
Judą dviem valdytojo tarpsniams, valdant Artakserksui I (464-423 m. 
prieš Kristų). Pirmasis grįžimas įvyko 445/444 m. prieš Kristų. Nehemi- . 
jas, atstatydamas Jeruzalės sienas ir įvesdamas visuomenines ir religines 
reformas, davė Sandoros bendrijai naują kryptį. Būdingas Nehemijo re- 
liginio gyvenimo pobūdis buvo jo pasitikėjimas Dievu ir dažnos maldos 
(žr. Neh 1,4-10; 2,18; 4,4; 5,9.19; 6,14; 13,14.31). Nehemijas buvo pa- 
saulietis. Dosnus Nehemijo pasišventimas skiriant savo gabumus ir gy- 
venimą Dievo ir Dievo tautos tarnybai daro jį reikliu pavyzdžiu nū- 
dienos pasauliečiams. 

Šventraštiniai Nehemijo gyvenimo ir darbų šaltiniai yra autobiogra- 
finiai jo knygos skaitiniai. Jie yra vadinami Nehemijo Atsiminimais. Kro- 
nikininkas juos panaudoja dažniau ir sėkmingiau, negu Ezros Atsimini- 
mus. 


Nehemijo knygos metmenys: 


A. Nehemijo darbai 1,1-772 
B. Mozės Įstatymo paskelbimas 8,1-13,31 

NEHEMIJO KNYGA 


A. NEHEMIJO DARBAI 
1] 
Nehemijo pašaukimas 


1* Hakalijo sūnaus Nehemijo pasakojimas. Dvidešimtaisiais 
metais Kislevo mėnesį, man esant sostinėje Sūsoje,* 2 atvyko Ha- 
nanis, vienas iš mano brolių, su keletu vyrų iš Judo. Aš teiravausi 
jų apie žydus — likutį, išsigelbėjusį iš nelaisvės, ir apie Jeruzalę. 
3Man jie paaiškino: “Išlikusieji, pergyvenę nelaisvę, tenai (Judo) 
srityje yra skurde ir nemalonėje. Jeruzalės sienos yra pilnos 
spragų, o jos vartai ugnies sunaikinti". 

4 Išgirdęs šiuos žodžius, atsisėdau ir verkiau. Keletą dienų rau- 
dojau, pasninkaudamas ir melsdamasis į Dangaus Dievą. 5 Aš mel- 
džiausi: “O, VIEŠPATIE, Dangaus Dieve, didingasis ir šiurpą ke- 
liantis Dieve, tu palaikai sandorą ir ištikimą meilę su tais, kurie tave 
myli ir laikosi tavo įsakymų. 6 Tebūna atidi tavo ausis ir atviros ta- 
vo akys, kad išgirstum savo tarno maldą, kurią nūn siunčiu tavo Ar- 
tume dieną ir naktį už tavo tarnus, Izraelio tautą, išpažindamas nuo- 
dėmes, kurias mes, izraeliečiai, esame padarę prieš tave. Ir aš, ir 


1,1 Pirmasis Nehemijo buvimas valdytoju nuo dvidešimtųjų Artakserkso I metų 
— nuo 445 m. prieš Kristų pavasario (žr. Neh 2,1) tęsėsi iki 443 m. prieš 
Kristų (žr. Neh 5,14). Apie jį pasakojama Neh 1,1-6,15; 12,27-43; 6,16-7,5; 
11,1-2. Patartina pasakojimą skaityti tokia seka. “... Sūsoje“: Sūsa buvo Per- 
sijos karalių žiemos sostinė. 

Neh 1,7-2,6 


mano tėvo namai esame tau nusidėję. 7 Sunkiai įžeidėme tave, ne- 
silaikydami tavo įsakymų, įstatų ir įsakų, kuriuos tu įsakei savo 
tarnui Mozei. 3 Bet atsimink, maldauju, pažadą, kurį davei per 
Mozę, tardamas: Jeigu būsite neištikimi, aš išblaškysiu jus tautose, 
? bet jeigu sugrįšite prie manęs ir laikysitės mano įsakymų, juos 
vykdydami, nors jūsų išblaškytieji būtų prie pačių dangaus skliau- 
to pakraščių, iš ten aš juos surinksiu ir parvesiu į vietą, kurią esu 
išsirinkęs kaip buveinę savo vardui'. !0 Jie yra tavo tarnai ir tavo tau- 
ta, kurią tu atpirkai savo didžia galybe ir galinga ranka. !! O Viešpa- 
tie! Maldauju, tebūna tavo ausis atidi savo tarno maldai ir maldai 
tavo tarnų, kurie su džiugesiu garbina tavo vardą. Suteik, maldau- 
ju, sėkmę šiandien savo tarnui, nuteik tą žmogų* būti jam malo- 
ningą!" Tuo metu aš buvau karaliaus gėrimų padavėjas.* 


2 
Karalius paskiria Nehemiją valdytoju 


1 Atsitiko, kad Nisano mėnesį dvidešimtaisiais karaliaus Arta- 
kserkso metais, kai buvo patiekiamas jam vynas, atnešiau vyno ir 
padaviau karaliui. Jo akivaizdoje niekad nebuvau buvęs taip blogai 
nusiteikęs. 2 Karalius tad man tarė: “Kodėl tu atrodai taip pri- 
slėgtas? Juk nesergi! Tai gali būti tik širdgėla". Nors ir buvau 
apimtas didelės baimės, 3 bet karaliui atsakiau: “Tegyvuoja karalius 
amžinai! Kodėl neturėtų mano veidas būti liūdnas, kai tas miestas 
— vieta mano protėvių kapų — guli griuvėsiuose ir jo vartai yra 
buvę ugnies sunaikinti?" + Tuomet karalius mane paklausė: “Ko gi 
tad tu prašai?? Aš pasimeldžiau į Dangaus Dievą. 5 Po to tariau 
karaliui: “Jei tai atrodytų gera karaliui ir jeigu tavo tarnas randa 
malonę tavo akivaizdoje, prašyčiau pasiųsti mane į Judą — miestą 
mano protėvių kapų, kad galėčiau jį atstatyti". * Karalienei sėdint 
šalia jo, karalius man tarė: “Kaip ilgai užtruksi kelionėje ir kada su- 
grįši?" Taigi karaliui buvo malonu mane pasiųsti, ir aš nurodžiau 


1,11 “... tą žmogų": Artakserksą I. “... gėrimų padavėjas": gėrimų padavėjas 
buvo įtakingas karaliaus dvaro tarnautojas. Kadangi Nehemijas reiškiasi ir 
karalienės aplinkoje (žr. Neh 2,6), manoma, kad jis buvo eunuchas. Mat 
buvo įprasta, kad tokie tarnautojai būtų eunuchai. Apie Nehemiją tikslesnių 
žinių šiuo klausimu nėra. 

Nehk 2,7-13 


jam laiką. 7 Tada aš kreipiausi į karalių: “Jei karaliui atrodytų gera, 
tebūna man duota laiškai Anapus Upės srities valdytojams, nurodant 
jiems, kad suteiktų man saugią kelionę, kol nuvyksiu į Judą, š ir 
laiškas Asafui, karaliaus miškų prižiūrėtojui, nurodant jam, kad man 
duotų medžio Šventyklos sarginės vartų sijoms padaryti, miesto sie- 
nai ir namams, kuriuose teks apsigyventi. Karalius suteikė man, ko 
prašiau, nes geroji mano Dievo ranka buvo su manimi. 

9 Pasiekęs Anapus Upės srities valdytojus, padaviau jiems ka- 
raliaus laiškus. Karalius buvo pasiuntęs drauge sų manimi ir raite- 
lių palydą. 10 Sanbalatas Horonitas* ir amonietis pareigūnas Tobi- 
jas,* apie tai išgirdę, buvo labai nepatenkinti, kad buvo atvykęs 
žmogus rūpintis izraeliečių gerove. 


Miesto apžiūra 


11 Atvykau į Jeruzalę. Prabuvęs ten tris dienas, 12 atsikėliau nak- 
tį aš ir keletas su manimi buvusių vyrų, nepasakydamas niekam, 
ką Dievas buvo įdėjęs man į širdį padaryti dėl Jeruzalės. Net kito 
gyvulio nepaėmiau kaip tą, ant kurio jojau. 13* Naktį išjojau pro 


2,10 “Sanbalatas Horonitas“: Samarijos srities valdytojas (žr. Neh 3,33-34), 
atrodo, buvo vietinis Bet-Horonų žmogus. Laiškas iš žydų, gyvenusių Ele- 
fantinės saloje — pietiniame Egipte, datuotas 408-407 m. prieš Kristų, mi- 
ni Delayah ir Šelemyah, Samarijos valdytojo Sanbalato sūnus. Nors jo var- 
das yra babiloniškos kilmės, — “Sin-Uballit", t.y. “Sin [mėnulio dievas) 
davė gyvastį“, — jo sūnų vardai siejasi su Jahve, Sandoros Viešpačių. 
“... amonietis pareigūnas Tobijas“: Amono srities Transjordanijoje valdyto- 
jas. Tobijo šeima buvo įtakinga ir Makabėjų dienomis (žr. 2 Mak 3,11). San- 
balatas ir Tobijas drauge su arabu Gešemu (žr. Neh 2,19; 6,1-2) valdė 
Edomą ir sritis į pietvakarius nuo Jeruzalės; jie priešinosi Jeruzalės sienų 
atstatymui dėl politinių motyvų, nes Jeruzalė buvo varžovės provincijos 
sostinė. 

2,13-15 Nehemijas išjojo iš miesto pro Slėnio vartus šiaurvakariniame senojo 
Dovydo miesto gale ir jojo į pietus per Tyropeano slėnį Slibino šaltinio 
link (arba En-Rogelio — žr. Joz 15,7; 18,16; 2 Sam 17,17; 1 Kar 1,9; nū- 
dien vadinamo Jobo šaltiniu). Slibino šaltinis yra vieta, kur susijungia Hi- 
nomo ir Kidrono slėniai. Jis pasuko šiaurės link prie Mėšlų vartų (arba 
Šukių vartų — žr. Jer 19,2) pietiniame miesto gale ir tęsė apžiūrą, jodamas 
Kidrono slėniu palei Šaltino vartus (prie Gihono šaltinio) ir Karaliaus 
tvenkinį (dar archeologų neatrastas). Galop Nehemijas pasuko į vakarus ir 
po to į pietus Slėnio vartų link. 

Neh 2,14-3,2 


Slėnio vartus, jojau palei Slibino šaltinį ir pasiekiau Mėšlų vartus, 
apžiūrėdamas Jeruzalės sienas. Jos buvo su spragomis, 0 jų vartai 
buvo ugnies sunaikinti. 14 Po to nujojau prie Šaltinio vartų ir Kar- 
aliaus tvenkinio, bet nuo čia nebuvo gana vietos praeiti gyvuliui, ant 
kurio jojau. 15 Taigi naktį jojau per slėnį, apžiūrėdamas sieną. Tada 
apsisukau ir, įjojęs į miestą pro Slėnio vartus, taip sugrįžau. 16 Pa- 
reigūnai nežinojo, kur aš buvau išėjęs ar ką dariau. Mat dar nebu- 
vau pasakęs nei žydams, nei kunigams, nei didžiūnams, nei pareigū- 
nams ir kitiems, turėjusiems imtis darbo. 


Jeruzalės sienų atstatymas 


17 Tada į juos kreipiausi: “Jūs matote, kokiame skurde esame, 
kaip Jeruzalė guli griuvėsiuose ir jos vartai ugnies sunaikinti. Eime 
ir atstatykime Jeruzalės sienas, kad nebūtume daugiau kitiems pa- 
juoka". 1š Jiems papasakojau, kad mano Dievo ranka buvo man ma- 
loninga, ir apie dalykus, kuriuos karalius man buvo kalbėjęs. Jie 
atsakė: “Imkimės atstatomojo darbo!“ Taip jie ryžosi imtis darbo 
bendram labui. 1? Bet Sanbalatas Horonitas, amonietis pareigūnas 
Tobijas ir arabas Gešemas, apie tai išgirdę, iš mūsų tyčiojosi ir mus 
išjuokė. Jie sakė: “Ką gi jūs darote? Nejau prieš karalių maištą 
norite kelti?" 20 O aš jiems atsakiau: “Dangaus Dievas suteiks mums 
sėkmę ir mes, jo tarnai, imsimės atstatyti, bet jūs neturite nei 
dalies, nei teisės, nei paminklo Jeruzalėje".* 


3 
Kaip buvo atstatytos sienos 


1* Vyriausiasis kunigas Eljašibas ir jo broliai kunigai ėmėsi dar- 
bo ir atstatė Avių vartus. Pataisę juos, įstatė jų duris ir toliau taisė 
iki Šimto bokšto ir Hananelio bokšto. 2 Šalia jo dirbo Jericho vy- 
rai, o šalia jų darbavosi Imrio sūnus Zakuras. 


2,20 “... neturite nei dalies, nei teisės, nei paminklo Jeruzalėje“: nors Sanbalatas 
ir Tobijas buvo jahvistai, Nehemijas nesutiko leisti jiems turėti teisių religi- 
nėje Jeruzalės žydų bendrijoje. 

3,1-32 Miesto vartų ir sienos atstatymo darbai aprašomi kryptimi prieš laikrodžio 
rodyklę, pradedant ir baigiant prie Avių vartų, į šiaurę nuo Šventyklos. Tiks- 
li vieta daugelio topografinių nuorodų, minimų tekste, nėra Žinoma. 

3 Hasenaos sūnūs atstatė Žuvų vartus. Pataisę sijas, įstatė jų du- 
ris, spynas ir kaiščius. * Šalia jų Hakozo sūnaus Urijo sūnus Mere- 
motas dirbo taisymo darbus. Šalia jo Mešezabelio sūnaus Berechi- 
jo sūnus Mešulamas darbavosi. Šalia jo Baabos sūnus Zadokas 
dirbo. 5 Šalia jo Tekoos vyrai taisė sienas, nors jų didžiūnai ir ne- 
rėmė savo valdytojų veiklos. 

6 Paseaho sūnus Jojada ir Besodejo sūnus Mešulamas pataisė 
Senuosius vartus. Įtvirtinę jų sijas, įstatė jų duris, spynas ir kaiščius. 
7 Šalia jų Malatijas Gibeonietis ir Jadonas Meronatietis darė taisy- 
mus su vyrais iš Gibeono ir Mizpos, kurie buvo pavaldūs Anapus 
Upės srities valdytojui. 8 Šalia jų Harkajo sūnus Uzielis, iš auksa- 
kalių gildijos, taisė sienas. Šalia jo Hananijas, iš kvepalų ruošėjų 
gildijos, darbavosi. Jie atstatė Jeruzalę iki pat Plačiosios sienos. 9Ša- 
lia jų dirbo taisymo darbus Huro sūnus Rafajas, pusės Jeruzalės apy- 
linkės valdytojas. 10 Šalia jo taisė sienas priešais savo namus Ha- 
rumafo sūnus Jedajas, o šalia jo darbavosi Hašabnejo sūnus Hatušas. 
11 Harimo sūnus Malchijas ir Pahat-Moabo sūnus Hašubas pataisė 
kitą dalį iki pat Krosnies bokšto. 12 Šalia jo dirbo taisymo darbus 
Halohešo sūnus Šalumas, pusės Jeruzalės apylinkės valdytojas, — 
jis pats su dukterimis. 

13 Slėnio vartus pataisė Hanunas ir Zanoaho gyventojai. At- 
statė juos, įdėdami duris, spynas ir kaiščius. Jie atstatė tūkstantį 
sienos uolekčių iki pat Mėšlo vartų. 

14 Rechabo sūnus Malchijas, Bet-haCheremo apylinkės valdy- 
tojas, atstatė Mėšlų vartus. Atstatė juos, įdėdamas duris, spynas ir 
kaiščius. 

15 Kol-Hozės sūnus Šalumas, Mizpos apylinkės valdytojas, pa- 
taisė Šaltinio vartus. Jis atstatė juos, apdengė, įdėjo duris, spynas 
ir kaiščius. Jis atstatė ir Šelaho tvenkinio sieną prie Karaliaus sodo 
iki pat laiptų, kurie leidžiasi iš Dovydo miesto.* 16 Už jo Azbuko 
sūnus Nehemijas, pusės Bet-Zūro apylinkės valdytojas, atliko taisy- 
mo darbus nuo vietos priešais Dovydo kapus iki dirbtinio tvenki- 
nio ir iki pat Galiūnų namų.* 


3,15 “... iš Dovydo miesto": senojo jebusitų miesto ant kalvos (žr. 2 Sam 5,6-9). 
3,16 “... iki pat Galiūnų namų": iki kareivinių. 

17 Už jo darbavosi levitai: Banio sūnus Rehumas; šalia jo 
Hašbabijas, pusės Keilos apylinkės valdytojas, dirbo taisymo dar- 
bus už savo apylinkę. 13 Už jo jų giminės dirbo: Henadado sūnus 
Binujis, pusės Keilos apylinkės valdytojas; 1? šalia jo Ješuos sūnus 
Ezeris, Mizpos valdytojas, pataisė kitą dalį prie Kampo priešais 
šlaitą į arsenalą. 2 Už jo Zabajo sūnus Baruchas pataisė kitą dalį 
nuo Kampo iki vyriausiojo kunigo Eljašibo namų durų. 2! Už jo 
Hakozo sūnaus Urijo sūnus Meremotas pataisė kitą dalį nuo Elja- 
šibo namų durų iki Eljašibo namų galo. 22 Už jo kunigai, apylinkės 
vyrai, dirbo taisymo darbus. 2 Už jų Benjaminas ir Hasšubas darba- 
vosi priešais savo namus. Už jų Ananijo sūnaus Maasejo sūnus Aza- 
rijas taisė ties savo namais. 2 Už jo Henadado sūnus Binujis at- 
statė kitą dalį nuo Azarijo namų iki Kampo — iki kertės. 25 Uzajo 
sūnus Palalis pataisė priešais Kampą ir bokštą, kuris kyšo iš aukš- 
tutinių karaliaus rūmų prie sargybos kiemo. Už jo Perošo sūnus 
Pedajas 26 ir Šventyklos vergai, gyvenę ant Ofelio, pataisė iki vietos 
priešais Vandens vartus rytų šone ir kyšantį bokštą. 27 Už jo 
Tekoos vyrai pataisė kitą dalį priešais didįjį kyšantį bokštą iki pat 
Ofelio sienos. 

28 Aukščiau Arklių vartų kunigai taisė sienas, kiekvienas prieš 
savo namus. 2? Už jų Imero sūnus Zadokas darbavosi priešais savo 
namus. Už jo Šekanijo sūnus Šemajas, Rytinių vartų prižiūrėtojas, 
taisė. 30 Už jo Šelemijo sūnus Hananijas ir šeštasis Zalafo sūnus Ha- 
nunas pataisė kitą dalį. Už jų Berechijo sūnus Mešulamas pataisė 
priešais savo butą. 31 Už jo Malchijas, iš auksakalių gildijos, patai- 
sė iki pat Šventyklos vergų bei pirklių namų priešais Apžiūros 
vartus ir iki pat kertės aukštutinio kambario. 32 O tarp kertės aukš- 
tutinio kambario iki Avių vartų taisė auksakaliai ir pirkliai. 

Kaimynai priešinasi | 

33 Kai Sanbalatas išgirdo, kad mes atstatome sieną, jis degė 
pykčiu. Būdamas labai įniršęs, jis tyčiojosi iš žydų. 34 Savo ben- 
drams ir Samarijos kareiviams jis kalbėjo: “Ką daro tie nuskurdėliai 
žydai? Argi jie galės per vieną dieną atstatyti, atnašauti aukas ir 
užbaigti darbus? Nejau jie gali prikelti iš dulkių krūvos tuos akme- 
nis? Juk jie yra perdegę!“ 35 Tobijas Amonietis, stovėjęs šalia jo, 
pridėjo: “Taip, bet ką jie stato! Juk net lapė, užšokusi ant jų akmenų 
sienos, ją nugriaus!" 

36 Klausykis, mūsų Dieve, kaip mus išjuokia! Atgręžk jų pa- 
juoką jiems ant galvos! Tebūna jie paimti kaip grobis į nelaisvės 
kraštą! Neuždenk jų kaltės, teneišdyla jų nuodėmė tavo akivaizdo- 
je, nes jie įžeidė statytojus. 

37 Tuo tarpu mes toliau atstatinėjome sieną, kol visa siena bu- 
vo sujungta visur aplinkui pusės savo aukščio. Žmonės į darbą 
įdėjo širdį. 


1* Kai Sanbalatas, Tobijas, arabai, amoniečiai bei Ašdodo žmo- 
nės išgirdo, kad Jeruzalės sienų atstatymas ėjo pirmyn, kad užtaisi- 
nėjamos spragos, jiems buvo labai pikta. 2 Jie suruošė sąmokslą, 
ketindami ateiti, užpulti Jeruzalę ir sukelti joje sąmyšį. 3 Mes tad 
meldėmės į mūsų Dievą ir prieš juos statėme sargybą dieną ir nak- 
tį. * Tuo tarpu Jude buvo sakoma: 


“Nešėjų jėgos nusilpo, 
o šiukšlių labai daug; 

mes patys nepajėgsime 
sienos atstatyti“. 


5 0 mūsų priešai sau sakė: “Kol jie spės pajusti ar mus pama- 
tyti, mes, juos užklupę, išžudysime ir darbą sustabdysime". 6 Kai žy- 
dai, gyvenę tarp jų, ateidavo pas mus, jie mus vis įspėdavo: “Jie 
užpuls jus iš visų vietovių, kuriose gyvena". 7 Pastačiau tad žmonės 
ant žemnutinių pakopų už sienų atvirose vietose pagal jų šeimas su 
jų kalavijais, ietimis ir lankais. š Pajutęs jų nerimą, pakilau ir krei- 
piausi į didikus, pareigūnus ir kitus žmones: “Nebijokite jų! Atsi- 
minkite VIEŠPATĮ, didingą ir šiurpą keliantį, ir kovokite už savo 
brolius, savo sūnus ir dukteris, savo žmonas ir savo šeimos židinį“. 

* Kai mūsų priešai išgirdo, kad mes buvome įspėti, nes Dievas 
taip suardė jų užmojį, mes sugrįžome prie sienos, kiekvienas prie 


4,1-7,5 Statybininkų vargai, kuriuos uždėjo nesvetingi kaimynai iš tremties sugrį- 
žusiems žydams. Naujoji Judo provincija, pavaldi Persijos imperijai, buvo 
apsupta iš visų pusių jai priešiškų provincijų. 

savo darbo. 10 Nuo tos dienos pusė mano vaikinų dirbo prie staty- 
bos, o kita pusė laikė rankose ietis, skydus, lankus ir šarvus. Parei- 
gūnai stovėjo užnugaryje visų Judo žmonių, !! atstatančių sieną. 
Nešėjai taip nešė savo nešulius, kad kiekvienas atliko darbą viena 
ranka, o kita laikė ginklą. 12 O kiekvienas iš dirbančiųjų prie staty- 
bos turėjo kalaviją prisijuosęs prie šono. Vyras, kuris pūsdavo ragą, 
stovėjo prie manęs. 13 Didikams, pareigūnams ir kitiems žmonėms 
tariau: “Darbas didelis ir plačiai išmėtytas, mes esame atskirti vie- 
ni nuo kitų toli ant sienos. 14 Rinkitės pas mus, kada tik išgirsite 
rago gaudesį. Mūsų Dievas kovos už mus!“ 

15 Taigi mės tęsėme darbą, pusė vyrų su paruoštomis ietimis, 
nuo ankstyvos aušros, iki kol pasirodydavo vakaro žvaigždės. 16 Be 
to, tuomet žmonėms paliepiau: “Tenakvoja kievienas Žmogus su sa- 
vo tarnu Jeruzalėje, idant galėtų mums būti sargyba naktį ir triūsti 
dieną". 17 Todėl nei aš, nei mano broliai, nei mano tarnai, nei mano 
sargybos vyrai, kurie mane sekiojo, niekada nenusivilko drabužių. 
Kiekvienas laikė ginklą savo dešinėje rankoje. 


5 
Visuomeninės Nehemijo problemos 


! Tada kilo didelis Žmonių, ypač jų žmonų, šauksmas prieš jų 
brolius žydus. 2 Kai kurie sakė: “Mūsų sūnų ir dukterų yra daug. 
Mes turime gauti grūdų, kad galėtume pavalgyti ir išliktume gyvi", 
3 Kiti sakė: “Mes turime užstatyti savo laukus, vynuogynus ir na- 
mus, kad gautume grūdų atsiginti nuo bado“. * Dar kiti sakė: “Mes 
turėjome skolintis pinigų, užstatydami savo laukus ir vynuogynus, 
mokėti karaliaus mokesčiams. 5 Mes esame tokie pat, kaip mūsų gi- 
minės, mūsų vaikai yra tokie pat kaip jų vaikai, tačiau mes verčią- 
me savo sūnūs ir dukteris būti vergais. Kai kurios mūsų dukterys jau 
yra padarytos vergėmis. Mes esame bejėgiai, o mūsų laukai ir vy- 
nuogynai priklauso kitiems“. 

Nehemijas imasi priemonių 


6 Išgirdus jų šauksmą ir skundus, mane apėmė didelis pyktis. 
7Apsvarstęs rūpestingai reikalą, apkaltinau didikus ir pareigūnus. 
Jiems tariau: “Visi jūs imate palūkanas iš savo giminių!"* Sušaukęs 
didelę sueigą dėl jų, šjiems tariau: “Mes darėme, ką galėjome, mūsų 
broliams žydams, parduotiems kitoms tautoms, išpirkti. Nejau 
dabar jūs parduodate savo brolius, kad mes turėtume juos išpirkti!“ 
Nerasdami žodžio atsakyti, jie tylėjo. ? Tad aš tęsiau: “Tai, ką darote, 
nėra gera. Argi neturėtumėte elgtis bijodami mūsų Dievo, kad ne- 
duotumėte mūsų priešams, tautoms, progos mus išjuokti? 10 Be to, 
ir aš, ir mano broliai, ir mano tarnai esame paskolinę jiems pinigų 
ir grūdų. Liaukimės imti palūkanas! !! Atiduokite jiems šią dieną 
jų laukus, vynuogynus, alyvmedžių sodus, namus ir palūkanas, ku- 
rias iš jų esate išreikalavę už pinigus, grūdus, vyną ir aliejų“. 12 Jie 
sutiko: “Sugrąžinsime viską ir nieko daugiau iš jų nereikalausime. 
Padarysime, kaip sakai". Pasišaukęs kunigus, liepiau juos prisaikdin- 
ti, kad jie padarys, kaip buvo pažadėję. 13 Be to, iškračiau savo dra- 
bužių skreitą, tardamas: “Taip teiškrato Dievas iš namų ir nuosa- 
vybės kiekvieną, kuris nesilaikys šio pažado. Tebūna jie taip iškratyti 
ir tušti!" O visa sueiga tarė: “Amen!" ir pašlovino VIEŠPATIĮ. 

Žmonės laikėsi šio pažado. 


Nehemijas neieško sau naudos 


14 Be to, nuo tos dienos, kai buvau paskirtas būti jų valdytoju 
Judo krašte, — nuo dvidešimtųjų iki trisdešimt antrųjų karaliaus Ar- 
takserkso metų, iš viso per dvylika metų, — nei aš, nei mano bro- 
liai niekad nevalgėme valdytojo maisto davinio. 15 Ankstesnieji 
valdytojai, mano pirmtakai, ėmė iš jų maistą bei vyną ir pinigais 
keturiasdešimt sidabrinių šekelių. Net jų tarnai šiurkščiai elgėsi su 
žmonėmis. Bet aš iš Dievo baimės taip nedariau. 16 Iš tikrųjų, bū- 
damas atsidavęs sienos atstatymo darbams, neįsigijau jokios žemės, 
bet įdėjau savo dalį į sienos atstatymą. Visi mano vyrai buvo sutelk- 
ti prie šio darbo. 17 Be to, prie mano stalo būdavo šimtas penkias- 
dešimt žmonių — žydų bei pareigūnų ir atėjusių pas mus iš aplin- 


5,7 “... jūs imate palūkanas iš savo giminių": palūkanas imti draudė Mozės 
Įstatymas. Žr. Įst 23,20. Mozės Įstatymas nedraudė imti palūkanas iš ki- 
tataučių. 

kinių tautų. 1š Nors kasdien buvo paruošiama mano lėšomis — 
jautis, šeši rinktiniai avinai, paukštiena, — neskaitant gausybės viso- 
kio vyno kas dešimt dienų, — tačiau nereikalavau valdytojo 
davinio, nes darbo našta slėgė žmones. !> O mano Dieve, atsimink 
mano labui visa, ką esu padaręs dėl šios tautos! 


6 
Sąmokslai prieš Nehemiją 


1 Kai buvo pranešta Sanbalatui, Tobijui ir arabui Gešemui bei 
kitiems mūsų priešams, kad aš buvau atstatęs sieną, ir nebuvo likę 
joje jokių spragų, — nors iki to laiko durių į vartus dar nebuvau 
įstatęs, — 2 Sanbalatas ir Gešemas atsiuntė man tokį žodį: “Eikš, 
susitikime Kefirimuose, Ono'o slėnyje".* Man jie manė pikta užtai- 
syti. 3 Nusiunčiau tad pas juos pasiuntinius pasakyti: “Esu užsiėmęs 
dideliu darbu ir negaliu atvykti. Kodėl turėtų sustoti darbas, man jį 
palikus vykstant pas jus?“ + Keturis sykius jie atsiuntė tą patį žodį, 
o aš daviau jiems tokį pat atsakymą. 5 Sanbalatas atsiuntė man tą 
patį žodį penktą kartą per savo tarną su neantspauduotu laišku 
rankoje. 6 Jame buvo parašyta: “Tautose eina gandas, — ir Gešėmas 
tai patvirtina, — kad tu ir žydai ketinate sukilti. Užtat ir sieną at- 
statai. Pasak šio pranešimo, tu ketini tapti jų karaliumi. 7 Be to, tu 
net pranašus paskyrei, kad Jeruzalėje apie tave skelbtų Jude yra ka- 
ralius!" Žodis apie šiuos dalykus tikrai pasieks karalių. Todėl eikš, 
pasitarkime“. 8 Tada nusiunčiau jam tokį atsakymą: “Dalykų, kuriuos 
mini, nėra buvę. Tu juos iš savo vaizduotės prasimanai". ? Mat visi 
jie norėjo mus išgąsdinti, manydami: “Rankas nuleis darbe, ir jis 
nebus užbaigtas". O dabar, Dieve, sustiprink mano rankas! 

10 Kartą, man užėjus aplankyti Mehetabelio sūnaus Delajo sū- 
naus Šemajo, nes jis negalėjo pas mane ateiti, jis tarė: 


“Susitikime Dievo Namuose, 

šventovės viduje, 

ir uždarykime šventovės duris, 

nes jie ateina tavęs nužudyti. 

Iš tikrųjų šiąnakt jie ateina tavęs nužudyti", 


6,2“... Kefirimuose, Ono'o slėnyje": vietovė netoli Lydos. 


371 


Neh 6,11-7,3 


1! Bet aš atsakiau: “Nejau žmogus, kaip aš, turėtų pabėgti? 
Argi vyras, kaip aš, eitų į šventovę gelbėti savo gyvasties? Ne, aš 
neisiu!" 12* Tada aš suvokiau ir man buvo aišku, kad ne Dievas bu- 
vo jį siuntęs, bet tą pranašavimą apie mane jis ištarė dėl to, kad 
Tobijas ir Sanbalatas buvo jį pasamdę, 3 kad elgčiausi iš baimės ir 
padaryčiau tą nuodėmę. Tada jie, turėdami gėdingą pasakojimą, būtų 
galėję mane apšmeižti. 

14 “Atsimink Tobiją ir Sanbalatą, mano Dieve, už šiuos jų dar- 
bus, taip pat ir pranašę Noadiją bei kitus pranašus, norėjusius įvary- 
ti man baimę!“ 

15 Taigi siena buvo užbaigta Elulo mėnesio* dvidešimt penktą 
dieną, — per penkiasdešimt penkias dienas. 16 Apie tai išgirdę, visi 
mūsų priešai — visos aplinkinės tautos — išsigando ir nustojo drą- 
sos, nes suprato, kad tas darbas buvo atliktas padedant mūsų Die- 
vui. 17 Be to, tomis dienomis Judo didikai siuntė laišką po laiško 
Tobijui, o jiems ateidavo Tobijo laiškai. 18 Mat daugelis Jude buvo 
susiję su juo, nes jis buvo Araho sūnaus Šekanijo žentas, ir jo sūnus 
Jehohananas buvo vedęs Berechijo sūnaus Mešulamo dukterį. !?Jie, 
būdavo, kalba mano akivaizdoje apie jo gerus darbus ir pranešdavo 
jiems mano žodžius. Tobijas siuntė laiškų ir man, norėdamas mane 
įbauginti. 


! Kai siena buvo atstatyta ir duris buvau įdėjęs, buvo paskirsty- 
tos užduotys vartų sargams, giesmininkams ir levitams. 2 Savo brolį 
Hananį paskyriau valdyti Jeruzalę kartu su tvirtovės valdytoju 
Hananiju, nes jis buvo ištikimesnis vyras ir labiau Dievo bijantis, 
negu daugelis kitų. 3 Jiems aš įsakiau: “Jeruzalės vartai neturi būti 
atidaryti, kol neįkaista diena, ir saulei dar tebešviečiant vartų Sar- 
gai turi uždaryti ir užsklęsti duris. Paskirkite sargus iš Jeruzalės 
gyventojų, vienus prie jų sargybos vietų, o kitus prie savo namų“. 


6,12-13 Pranašai galėjo būti pasamdomi. Žr. Zch 13,2-6. 

6,15 “... Elul(o] mėnesio": šeštojo mėnesio žydų kalendoriuje, t.y. rugpjūčio — 
rugsėjo. Anot Juozapo Flavijaus, Jeruzalės sienų atstatymas truko dvejus me- 
tus ir keturis mėnesius. Žr. Žydų senovė, XI, 5,8. 

Nek 7,4-27 


Judo srities surašymas 


4 Miestas buvo platus ir didelis, bet žmonių jame buvo mažai 
ir namai dar nebuvo atstatyti. 5 Tada mano Dievas įdėjo man į širdį 
sutelkti didikus, pareigūnus ir žmones, kad jie būtų įtraukti į 
kilmės sąrašą. Aš užtikau kilmės sąrašo knygą tų, kurie buvo pir- 
mieji sugrįžę. Joje radau parašyta: 


Sąrašas pirmųjų sugrįžusių tremtinių 


6 šie yra srities gyventojai, sugrįžę iš tremties nelaisvės, kuriu- 
os Babilono karalius Nebukadnezaras buvo išvaręs į tremtį ir kurie 
sugrįžo į Jeruzalę ir Judą, kiekvienas į savo miestą. 7 Jie parėjo 
drauge su Zerubabeliu, Ješua, Nehemiju, Azariju, Raamiju, Na- 
hamaniu, Mordekaju, Bilšanu, Bigvaju, Nehumu, Baana. 


Izraelio tautos vyrų skaičius: 


š Parošo palikuonių du tūkstančiai šimtas septyniasdešimt du; 

9 Šefatijo palikuonių trys šimtai septyniasdešimt du; 

10 Araho palikuonių šeši šimtai penkiasdešimt du; 

11 Pahat-Moabo palikuonių, būtent Ješuos ir Joabo 
palikuonių, du tūkstančiai aštuoni šimtai aštuoniolika; 

12 Elamo palikuonių tūkstantis du šimtai penkiasdešimt keturi; 

13 Zatu'o palikuonių aštuoni šimtai keturiasdešimt penki; 

14 Zakajo palikuonių septyni šimtai šešiasdešimt; 

15 Binujo palikuonių šeši šimtai keturiasdešimt aštuoni; 

16 Bebajo palikuonių šeši šimtai dvidešimt aštuoni; 

17 Azgado palikuonių du tūkstančiai trys šimtai dvidešimt du; 

1š Adonikamo palikuonių šeši šimtai šešiasdešimt septyni; 

15 Bigvajo palikuonių du tūkstančiai šešiasdešimt septyni; 

20 Adino palikuonių šeši šimtai penkiasdešimt penki; 

21 Atero palikuonių, būtent Hezekijo, devyniasdešimt aštuoni; 

2 Hašumo palikuonių trys šimtai dvidešimt aštuoni; 

23 Bezajo palikuonių trys šimtai dvidešimt keturi; 

24 Harifo palikuonių šimtas dvylika; 

25 Gibeono palikuonių devyniasdešimt penki; 

2 žmonių iš Betliejaus ir Netofos šimtas aštuoniasdešimt 
aštuoni; 

27 žmonių iš Anatoto šimtas dvidešimt aštuoni; 

28 žmonių iš Bet-Azmaveto keturiasdešimt du; 

2 žmonių iš Kirjat-Jearimų, Chefiros ir Beerotų septyni 
šimtai keturiasdešimt trys; 

30 žmonių iš Ramos ir Gebos šeši šimtai dvidešimt vienas; 

31 žmonių iš Michmaso šimtas dvidešimt du; 

32 žmonių iš Bet-Elio ir Ai šimtas dvidešimt trys; 

33 žmonių iš kito Nebo'o penkiasdešimt du; 

34 kito Elamo palikuonių tūkstantis du šimtai penkiasdešimt 
keturi; 

35 Harimo palikuonių trys šimtai dvidešimt; 

36 Jericho palikuonių trys šimtai keturiasdešimt penki; 

37 Lodo, Hadido ir Ono'o palikuonių septyni šimtai 
dvidešimt vienas; 

38 Senaos palikuonių trys tūkstančiai devyni šimtai trisdešimt. 


3 Kunigų: 


Jedajo palikuonių, būtent Ješuos namų, devyni šimtai 
septyniasdešimt trys; 

40 Imero palikuonių tūkstantis penkiasdešimt du; 

41 Pašhuro palikuonių tūkstantis du šimtai keturiasdešimt 
septyni; 

42 Harimo palikuonių tūkstantis septyniolika. 


43 Levitų: 


Ješuos palikuonių, būtent Hodevos palikuonių iš Kadmielio, 
septyniasdešimt keturi; 

4 giesmininkų: Asafo palikuonių šimtas keturiasdešimt 
aštuoni. 

45 vartų sargų: Šalumo, Atero, Talmono, Akubo, Hatitos, Š0- 
abajo palikuonių šimtas trisdešimt aštuoni. 


46 Šventyklos vergų: 
Zihos palikuonys, 


Hasufos palikuonys, 
Tabaoto palikuonys, 

* Keros palikuonys, 
Sijos palikuonys, 
Padono palikuonys, 

48 Lebanos palikuonys, 
Hagabos palikuonys 
Šalmajo palikuonys, 

49 Hanano palikuonys, 
Gidelio palikuonys, 
Gaharo palikuonys, 

30 Reajo palikuonys, 
Rezino palikuonys, 
Nekodos palikuonys, 

51 Gazamo palikuonys, 
Uzos palikuonys, 
Paseaho palikuonys, 

32 Besajo palikuonys, 
Meunimų palikuonys, 
Nefušesimų palikuonys, 

33 Bakbuko palikuonys, 
Kakufos palikuonys, 
Harkuro palikuonys, 

54 Bazlito palikuonys, 
Mehidos palikuonys, 
Haršos palikuonys, 

55 Barkoso palikuonys, 
Siseros palikuonys, 
Temaho palikuonys, 

56 Neziaho palikuonys, 
Hatifos palikuonys. 


57 Saliamono vergų palikuonių: 


Sotajo palikuonys, 
Sofereto palikuonys, 
Peridos palikuonys, 
38 Jaalos palikuonys, 
Darkono palikuonys, 
Gidelio palikuonys, 

5 Šefatijo palikuonys, 
Hatilo palikuonys, 
Pocheret-haZebajimo palikuonys, 
Amono palikuonys. 


60 Iš viso Šventyklos vergų ir Saliamono vergų palikuonių bu- 
vo trys šimtai devyniasdešimt du. 

61 O) šie sugrįžo iš Te!-Melaho, Tel-Haršos, Cherubo, Adono 
ir Imero, bet jie negalėjo įrodyti, kad jų protėvių namai ar jų kil- 
mė buvo izraelietiška: 62 Delajo palikuonys, Tobijo palikuonys, Ne- 
kodos palikuonys — šeši šimtai keturiadešimt du. 

63 Ir iš kunigų: Habajo palikuonys, Hakozo palikuonys, Barzila- 
jo palikuonys. Jis buvo vedęs vieną iš Barzilajo Gileadiečio duk- 
terų ir buvo vadinamas jų vardu. 6* Jie ieškojo savo šeimos kilmės 
įrašo, bet jo surasti negalėjo, todėl buvo rasti netinkami kunigo tar- 
nybai. 65 Valdytojas* jiems įsakė nevalgyti švenčiausiųjų valgių, kol 
nekils kunigas, nešiojantis Urimus ir Tumimus. 

66 Visos bendrijos skaičius buvo keturiasdešimt du tūkstančiai 
trys šimtai šešiasdešimt, 67 neskaitant jų tarnų ir tarnaičių, kurių bu- 
vo septyni tūkstančiai trys šimtai trisdešimt septyni. Jie turėjo ir du 
šimtus keturiasdešimt penkis giesmininkus ir giesmininkes. (63 Jų 
arklių buvo septyni šimtai trisdešimt šeši, jų mulų — du šimtai 
keturiasdešimt penki), jų kupranugarių — keturi šimtai trisdešimt 
penki ir asilų šeši tūkstančiai septyni šimtai dvidešimt. 

69 Kai kurie klanų galvos aukojo statybos iždui. Valdytojas* 
paaukojo iždui tūkstantį auksinių darikų, penkiasdešimt dubenų ir 
penkis šimtus trisdešimt kunigiškų apdarų. 70 Keletas iš klanų gal- 
vų paaukojo statybos iždui dvidešimt tūkstančių auksinių darikų ir 
du tūkstančius du šimtus sidabrinių minų. 7! O tai, ką kiti žmonės 
paaukojo, buvo dvidešimt tūkstančių auksinių darikų, du tūkstan- 
čiai sidabrinių minų ir šešiasdešimt septyni kunigiški apdarai. 

722 Kunigai, levitai, vartų sargai, giesmininkai, Šventyklos tar- 
nai ir visas Izraelis apsigyveno savo miestuose. 


7,65.69 Žr. Ezd 2,63 paaiškinimą. 


576 


Neh 7,72b-8,8 


B. MOZĖS ĮSTATYMO PASKELBIMAS 


Ezra perskaito Įstatymą 


72 Atėjus septintajam mėnesiui nuo izraeliečių įsikūrimo savo 
miestuose, 


8 


1 visi žmonės susirinko į aikštę priešais Vandens vartus. Jie 
paprašė Rašto žinovą Ezrą pateikti Mozės Mokymo knygą, kurią 
VIEŠPATS buvo davęs Izraeliui. 2 Tad septintojo mėnesio* pirmąją 
dieną kunigas Ezra pateikė Mokymą sueigai — ir vyrams, ir mote- 
rims, ir visiems, kurie galėjo klausytis ir suprasti. Tai įvyko septin- 
tojo mėnesio pirmąją dieną. 3 Jis skaitė iš jos atsigręžęs į aikštę 
prie Vandens vartų nuo aušros iki vidudienio ir vyrams, ir mote- 
rims, ir galėjusiems suprasti. Žmonės ausis ištempę klausėsi Moky- 
mo knygos. * Rašto žinovas Ezra stovėjo ant medinės pakylos, kuri 
buvo tam tikslui pastatyta. Šalia jo dešinėje stovėjo Matitijas, Še- 
ma, Anajas, Urijas, Hilkijas ir Maasejas, o jo kairėje Pedajas, Mi- 
šaelis, Malchijas, Hašumas, Hašbadana, Zecharijas ir Mešulamas. 
3Ezra atskleidė knygą visų žmonių akyse, nes jis stovėjo aukščiau 
už visus žmones. Jam atvėrus knygą, visi žmonės atsistojo. * Ezrai 
pašlovinus VIEŠPATĮ, didingąjį Dievą, žmonės atsakė: “Amen! 
Amen!'? iškeldami rankas. Tada jie nusilenkė ir pagarbino VIEŠPA- 
TI, kniūpsčia parpuldami ant žemės. 7* Ir levitai — Ješua, Banis, Še- 
rebijas, Jaminas, Akubas, Šabetajis, Hodijas, Maasejas, Kelita, Aza- 
rijas, Jozabadas, Hananas, Pelajas — padėjo žmonėms suprasti 
Mokymą, jiems stovint savo vietose. š Jie skaitė iš knygos — iš Die- 
vo Mokymo, išversdami jį ir paaiškindami jo prasmę. Taip jie ga- 
lėjo suprasti, kas buvo skaitoma. 


7,72b-8,18 Šį tekstą reikia skaityti po Ezd 8,36 teksto. 

8,2“... septintojo mėnesio": septintasis mėnuo žydų kalendoriuje buvo Tišri(o) 
mėnuo (rugsėjis-spalis). Jo pirmoji diena buvo sueigos diena. 

8,7-8 Kadangi Toros, arba Mokymo, knyga buvo hebraiška, žmonėms ji buvo 
verčiama į aramėjų kalbą. Aramėjų kalba yra gimininga hebrajų kalbai. 
Persams valdant Artimuosius Rytus, ji tapo prekybos ir diplomatijos lingua 
franca. 

9 Valdytojas Nehemijas, kunigas ir Rašto žinovas Ezra ir levi- 
tai, aiškindami žmonėms, visiems jiems sakė: “Ši diena yra šventa 
VIEŠPAČIUI, jūsų Dievui. Neliūdėkite ir neverkite". Mat, girdėda- 
mi Mokymo žodžius, žmonės verkė. 19 Be to, jis tarė jiems: “Ei- 
kite, valgykite rinktinių valgių ir gerkite saldžių gėrimų, skirdami 
jų dalį tiems, kurie nieko neturi sau paruošę, nes ši diena yra 
šventa mūsų VIEŠPAČIUI. Nebūkite liūdni, nes džiugesys VIEŠPA- 
TYJE yra jūsų stiprybė“.!! Ir levitai ramino žmones, sakydami: 
“Nusiraminkite, nes ši diena yra šventa. Neliūdėkite!“ 12 Tada visi 
žmonės nuėjo valgyti, gerti, dalytis maistu ir švęsti Kinksmybės 
šventę, nes jie suprato jiems paskelbtų dalykų prasmę. 


Palapinių Iškilmės 


13 Kitą dieną visos tautos klanų galvos, kunigai ir levitai suėjo 
pas Rašto žinovą Ezrą mokytis Mokymo žodžių. 14 Jie rado parašy- 
tą Mokyme, kurį VIEŠPATS davęs per Mozę, kad izraeliečiai turi 
gyventi palapinėse septintojo mėnesio Iškilmės metu. 15 Taigi jie iš- 
leido atsišaukimą ir skelbė visuose savo miestuose ir Jeruzalėje: 
“Nueikite į kalvas ir parsineškite šakų alyvmedžio, laukinio alyvme- 
džio, mirtos, palmės ir kitų lapuočių palapinėms pastatyti, kaip yra 
parašyta“. 16 Žmonės tad išėjo ir parsinešę pasistatė palapines ant 
namų stogų, kiemuose, Dievo Namų kiemuose, Vandens vartų aikš- 
tėje ir prie Efraimo vartų. !7 Visa iš nelaisvės sugrįžusiųjų bendrija 
pasistatė palapines ir gyveno palapinėse. Taip izraeliečiai nebuvo 
darę nuo Nuno sūnaus Jozuės dienų* iki tos dienos, todėl buvo be 
galo daug džiaugsmo. 13 Iškilmė buvo švęsta per septynias dienas; 
aštuntą dieną, kaip įsakyta, įvyko iškilminga sueiga. 


8,17 “... nuo Nuno sūnaus Jozuės dienų": nuo Kanaano užkariavimo dienų. 

Neh 9,1-7 
9 
Atgailos diena 


1* To mėnesio dvidešimt ketvirtą dieną izraeliečiai susirinko 
pasninkaudami, apsivilkę ašutine ir apsibarstę žemėmis. 2 Tada 
Izraelio palikuonys atsiskyrė nuo visų svetimtaučių, atsistojo ir išpa- 
žino savo nuodėmes bei savo protėvių kaltes. 3 Ketvirtadalį dienos 
stovėdami savo vietose, jie skaitė iš VIEŠPATIES, savo Dievo, Mo- 
kymo knygos, o kitą ketvirtadalį išpažino nuodėmes ir, parpuolę 
kniūpsčia, šlovino VIEŠPATĮ, savo Dievą. * Ant aukštos levitų paky- 
los stovėjo Ješua, Banis, Kadmielis, Šebanijas, Bunis, Šerebijas, 
Banis bei Chenanis ir skardžiu balsu šaukėsi į VIEŠPATĮ, savo 
Dievą. 5 Levitai Ješua, Kadmielis, Banis, Hašabnejas, Šerebijas, 
Hodijas, Šebanijas ir Petatijas tarė: 


“Stokitės ir šlovinkite VIEŠPATĮ, savo Dievą, 
per amžių amžius! 

“Tebūna pašlovintas tavo garbingas vardas, 
viršijantis visokį palaiminimą ir gyrių"" 


6* (Tada Ezra tarė:) 


“Tu esi VIEŠPATS, tu vienas! 

Tu padarei dangų, 

dangaus aukštybės su jų galybėmis, 
žemę ir visa, kas ant jos, 

jūras ir visa, kas jose. 

Tu duodi visiems gyvastį, 

ir dangaus galybės tave garbina. 


= 


Tu esi VIEŠPATS Dievas, 
kuris išsirinko Abramą, 
išvedė jį iš kaldėjų Uro 


9,1-5 Šios eilutės yra tęsinys pasakojimo apie mišrių vedybų problemą Ezros 
dienomis. Jos turėtų būti skaitomos po Ezd 10,44 teksto. 
9,6-37 Ezros malda, pradėta Ezd 9,6-7 skaitiniu, čia tęsiama. Žr. Ezd 9,7 


| paaiškinimą. 

ir pakeitė jo vardą į Abraomą. 
Radęs jo širdį esant tau ištikimą, 
sudarei su juo sandorą, 

kad duosi jam ir jo palikuonims 
kanaaniečių, hetitų, amoriečių, 
perizitų, jebusitų ir girgašitų kraštą. 
Savo pažadą tu įvykdei, 

nes esi teisus. 


[2 


J 


"Tu pamatei mūsų protėvių vargą Egipte, 
išgirdai jų šauksmą prie Nendrių jūros. 
10 Tu padarei ženklų ir nuostabių darbų prieš faraoną, 
visus jo tarnus 
ir visus jo krašto žmones, 
nes tu žinojai, 
kaip įžūliai jie elgėsi su mūsų protėviais. 
Taip pasidarei sau vardą, 
išlikusį iki pat šios dienos. 
1! Tu jūrą jiems perskyrei, 
kad jie pereitų per jūrą sausa žeme, 
bet nubloškei į gelmes jų persekiotojus, 
tartum akmenį į šėlstančius vandenis. 
12 Debesies stulpu vedei juos dieną, 
ugnies stulpu naktį, 
apšviesdamas kelią, 
kuriuo jie turėjo eiti. 
13 Tu nužengei ant Sinajaus kalno, 
kalbėjai su jais iš dangaus, 
duodamas jiems 
dorus įsakus, tikrus pamokymus, 
gerus įstatus ir įsakymus. 
14 Tu apreiškei jiems savo šventąjį šabą, 
davei jiems įsakymus, įstatus ir Mokymą 
per savo tarną Mozę. 
15 Jiems alkstant tu parūpinai duonos iš dangaus, 
o jiems trokštant atsiuntei vandens iš uolos, 
ir paliepei jiems įeiti ir paveldėti kraštą, 
kurį buvai prisiekęs jiems duoti. 

Neh 9,16-23 


Bet jie — mūsų protėviai — įžūliai elgėsi ir, 
sukietinę savo sprandą, 

neklausė tavo įsakymų. 

Atsisakę klausyti, 

nebeatsiminė jiems padarytų 

tavo nuostabiųjų darbų, 

bet sukietino savo sprandą 

ir nusprendė grįžti į savo vergiją Egipte. 

Bet tu esi gausaus atlaidumo Dievas, 
maloningas ir gailestingas, 

lėtas pykti, gausus ištikimos meilės, 

ir jų nepalikai. 

Kad ir buvo jie nusilieję veršį ir tarė: 

“Tai yra tavo Dievas, kuris išvedė tave iš Egipto, 
ir buvo padarę didelių užgaulių, 

tu, būdamas didžiai gailestingas 

nepalikai jų dykumoje. 

Debesies stulpas, vedęs juos kelionėje, 
nepasitraukė nuo jų dieną 

nei ugnies stulpas, švietęs naktį jiems kelią, 
kuriuo jie turėjo eiti. 

Savo gerąja dvasia juos apdovanojai, 

kad jie suprastų; 

savo manos nesulaikei nuo jų burnų, 
parūpinai vandens troškuliui numalšinti. 

Per keturiasdešimt metų taip palaikei juos dykumoje, 
kad jie nieko nestokojo; 

jų drabužiai nenusinešiojo, 

nei jų kojos sutino. 


Tu davei jiems karalystes bei tautas, 

ir paskirstei jiems žemę. 

Jie užėmė Hešbono karaliaus Sihono žemę 

ir Bašano karaliaus Ogo kraštą. 

Tu padarei jų palikuonis taip gausius, 

kaip dangaus žvaigždes, 

ir atvedei juos į kraštą, 

į kurį buvai įsakęs jų tėvams eiti ir jį paveldėti. 

Neh 9,24-30 


2 Palikuonys tad įėjo ir paveldėjo kraštą: 
tu nugalėjai prieš juos krašto gyventojus — kanaaniečius, 
atidavei į rankas jiems kartu su jų karaliais ir tautomis 
elgtis su jais, kaip jiems patiko. 
25 Jie paėmė įtvirtintus miestus ir derlingą žemę, 
paveldėjo namus, kupinus visokių gėrybių, 
jau iškastas vandens talpyklas, vynuogynus, 
alyvmedžių sodus, gausybę vaismedžių. 
Jie valgė, buvo sotūs, tapo rubuiliai, 
mėgaudamiesi tavo begaliniu gerumu. 
26 Tada, neklausydami tavęs, jie sukilo prieš tave 
ir nusigręžė nuo tavo Mokymo, 
Tavo pranašus, įspėjusius juos grįžti pas tave, 
jie išžudė, ir padarė didelių užgaulių. 
27 Tu atidavei juos į rankas priešams; 
priešai juos engė. 
Bet savo priespaudos metu jie šaukėsi į tave, 
tu išgirdai juos iš dangaus, 
ir pagal savo didį gailestingumą davei jiems išgelbėtojus, 
kurie išgelbėjo juos iš jų priešų rankų. 
28 Betgi, vos tik gavę ramybę, 
jie vėl grįžo daryti pikta tavo akyse. 
Tada tu atidavei juos į rankas jų priešams, 
idant šie būtų jų valdovai. 
Betgi, kada tik jie gręžėsi šauktis į tave, 
tu danguje išgirdai juos 
ir išgelbėjai juos savo gailestingumu nuolat ir nuolat. 
2 Tu įspėjai juos, 
kad sugrąžintumei juosius prie savo Mokymo. 
Tačiau jie elgėsi įžūliai, 
neklausydami tavo įsakymų, 
jie nusidėjo tavo įsakams, 
kuriuos vykdydamas žmogus randa gyvastį. 
Pasižiūrėję per atkaklų petį, 
jie sukietino savo sprandą ir neklausė. 
30 Per daugelį metų buvai kantrus su jais, 
įspėjai juos savo dvasia per pranašus, 
tačiau jie nė viena ausimi nesiklausė, 

Neh 9,31-37 


užtat atidavei juos į rankas žemės tautoms. 
Nepaisydamas to, dėlei savo didelio gailestingumo 
jų nesunaikinai ir nepalikai, 

nes esi maloningas ir gailestingas Dievas. 


Dabar tad, mūsų Dieve, 

— didis, galingasis ir šiurpą keliantis Dieve, — 
tu, kuris savo ištikima meile palaikai sandorą, — 
tenebūna tau nereikšmingos visos nelaimės, 
ištikusios mus — 

mūsų karalius, mūsų didžiūnus, mūsų pranašus, 
mūsų protėvius — visą tavo tautą 

nuo Asirijos karalių laikų iki šios dienos. 

"Tu buvai teisus dėl viso, kas mus ištiko, 

nes elgeisi ištikimai, 

o mes elgėmės nedorai. 

Mūsų karaliai, mūsų didžiūnai, mūsų kunigai 
ir mūsų protėviai nesilaikė tavo Mokymo, 
nepaisydami tavo įsakymų ar įspėjimų, 

kuriuos tu jiems davei. 

Net savo pačių karalystėje, 

nepaisant tavo visokeriopo gerumo, 

kurį jiems dosniai teikei, 

plačiame ir derlingame krašte, 

kurį jiems davei, 

tau tarnauti jie nenorėjo 

ir nuo savo nedorų darbų nenusigręžė. 

Štai mes — vergai iki šios dienos, 

vergai krašte, kurį tu davei mūsų protėviams, 
kad naudotųsi jo vaisiais ir dosniomis gėrybėmis. 
Jo gausus derlius tenka karaliams, 

kuriuos tu mums uždėjai už mūsų nuodėmes. 
Jie valdo, kaip jiems patinka, mūsų gyvastį 

ir mūsų galvijus. 

Mes kenčiame didelę priespaudą! 

Neh 10,1-30 
10 


Bendrija įsipareigoja 
laikytis Toros — Mokymo 


1* “Turėdami visa tai prieš akis, mes sudarome tvirtą sutartį 
raštu. Ant šio antspauduoto rašto yra įrašyti vardai mūsų didžiūnų, 
mūsų levitų ir mūsų kunigų. 

2 Ant antspauduoto rašto yra įrašyti: Hakalijo sūnus valdytojas 
Nehemijas ir Zedekijas. 

3 Serajas, Azarijas, Jeremijas, * Pašhuras, Amarijas, Malchijas, 
5 Hatušas, Šebanijas, Maluchas, * Harimas, Meremotas, Obadijas, 
7Danielis, Ginetonas, Baruchas, š Mešulamas, Abijas, Mijaminas, 
> Maazijas, Bilgajis, Šemajas. Šie yra kunigai. 

10 Ir levitai: Azanijo sūnus Ješua, iš Henadado sūnų Binujis ir 
Kadmielis; !! ir jų giminaičiai: Šebanijas, Hodijas, Kelita, Pelajas, 
Hananas, 12 Mika, Rehobas, Hašabijas, 13 Zakuras, Šerebijas, Šebani- 
jas, 14 Hodijas, Banis, Beninu'as. 

15 Žmonių vadai: Parošas, Pahat-Moabas, Elamas, Zatu'as, Ba- 
nis, 16 Bunis, Azgadas, Bebajis, !7 Adonijas, Bigvajis, Adinas, 13 Ate- 
ras, Hezekijas, Azuras, 19 Hodijas, Hašumas, Bezajis, 20 Harifas, 
Anatotas, Nebajis, 2! Pagpiašas, Mešulamas, Heziras, 22 Mešezabelis, 
Zadokas, Jadua,23 Pelatijas, Hananas, Anajas, 2* Hošea, Hananijas, 
Hasšubas, 25 Halohešas, Pilha, Šobekas, 25 Rehumas, Hašabna, 
Maasejas, 27 Ahijas, Hananas, Ananas, 2 Maluchas, Harimas, Baana. 

29 O kiti žmonės — kunigai, levitai, vartų Sargai, giesminin- 
kai, Šventyklos vergai ir visi, kurie yra atsiskyrę nuo šalies tautų, 
kad laikytųsi Dievo Mokymo, drauge su savo žmonomis, sūnumis, 
dukterimis -— su visais, kurie žino ir supranta, 30 vienijasi su savo 
garbingais giminėmis iškilminga priesaika, norėdami sekti Dievo 
Mokymą, duotą per Dievo tarną Mozę, ištikimai laikantis ir vyk- 
dant visus VIEŠPATIES, mūsų VIEŠPATIES, įsakymus, jo įsakus ir 
įstatus. 


10,1-40 Šis skaitinys priklauso Nehemijo pasakojimui, o ne Ezros. Būtų pras- 
mingiausia jį skaityti po Neh 13,31. Žr. Neh 13,4-31. 

Neh 10,31-40 


31 Sutarta, kad mes neduosime savo dukterų vedybomis šalies 
tautoms, nei imsime jų dukterų savo sūnums. 

32 Kai šalies tautos atneš prekių ar kokių nors grūdų parduoti 
šabo dieną, mes jų šabo metu ar bet kokią kitą šventą dieną nepirk- 
sime. Septintaisiais metais* atsisakysime žemės derliaus ir visų 
neapmokėtų skolų. 

33 Be to, mes esame įsipareigoję duoti kasmet trečdalį šekelio 
mūsų Dievo Namų tarnybai — 34 padėtinės duonos eilėms, nuolati- 
nei grūdų atnašai, nuolatinei deginamajai aukai, šabų, jaunačių, Iš- 
kilmių atnašoms, pašventintų dovanų atnašoms bei atnašoms už 
nuodėmę, atliekant permaldavimą už Izraelį, ir visiems darbams 
mūsų Dievo Namuose. 

35 Mes metėme taip pat burtus tarp kunigų, levitų ir žmonių 
dėl malkų atnašos į mūsų Dievo Namus. Jas atnešti privalo klanai 
kasmet nustatytu laiku, kad būtų kuro VIEŠPATIES, mūsų Dievo, 
aukurui, kaip yra parašyta Mokyme. 

36 Be to, mes įsipareigojame atgabenti kasmet į VIEŠPATIES 
Namus pirmienas mūsų laukų ir pirmienas visų mūsų sodų. 37 Taip 
pat ir pirmagimius mūsų sūnų ir mūsų gyvulių, kaip įsakyta Mo- 
kyme, pirmagimius mūsų kaimenių ir bandų atgabenti į mūsų Die- 
vo Namus kunigams, tarnaujantiems mūsų Dievo Namuose. 

38 Taip pat mes atnešime į mūsų Dievo Namų sandėlius pirmąją 
tešlos dalį — pirmienas mūsų grūdų dovanų, visų medžių vaisių, 
vyno ir aliejaus kunigams ir mūsų laukų dešimtines levitams. Jie, 1e- 
vitai, surinks dešimtinę visuose mūsų miestuose, kurie yra pavaldūs 
mūsų tarnybai. 3? Kunigas, Aarono palikuonis, bus su levitais, jiems 
renkant dešimtinę; levitai atneš dešimtinę nuo savo dešimtinių į 
mūsų Dievo Namų iždo sandėlius. 49 Izraeliečiai ir levitai javų, vyno 
ir aliejaus dovanas turi sunešti į sandėlius. Ten yra šventovės reik- 
menys, ten yra kunigai, einantys tarnybą, vartų sargai ir giesminin- 
kai. 

Mes nepaliksime daugiau Dievo Namų". 


10,32 “Septintaisiais metais": Žr. Iš 23,10; Įst 15,1-3. 

Neh 11,1-14 
11 
Nehemijas ieško Jeruzalei gyventojų 


1* Tautos didžiūnai įsikūrė Jeruzalėje. Kiti žmonės tad metė 
burtus, kad vienas iš dešimties atsikeltų gyventi į Jeruzalę — šven- 
tąjį miestą, o devyni dešimtadaliai liktųsi kituose miestuose. 2Žmo- 
nės gyrė visus vyrus, kurie savanoriškai ryžosi gyventi Jeruzalėje. 

3 Šie yra (Judo) srities didžiūnai, kurie gyveno Jeruzalėje. (Ju- 
do miestuose gyveno paprasti izraeliečiai, kunigai, levitai, Šventyk- 
los vergai ir Saliamono vergų palikuonys, kiekvienas savo nuosavy- 
bėje, kurią turėjo savo mieste.) 

4 Jeruzalėje gyveno ir Judo žmonių, ir Benjamino Žmonių. Iš 
Judo žmonių: Mahalelio sūnaus Šefatijo sūnaus Amarijo sūnaus Ze- 
charijo sūnaus Urijo sūnus Atajas iš Perezo palikuonių; 5 ir Zecha- 
rijo sūnaus Jojaribo sūnaus Adajo sūnaus Hazajo sūnaus Kol-Ho- 
zės sūnaus Barucho sūnus Maasejas iš šiloniečių palikuonių. 6 Iš 
viso Perezo palikuonių, gyvenusių Jeruzalėje, buvo keturi šimtai še- 
šiasdešimt aštuoni narsūs vyrai. 

7 Benjamino žmonės yra šie: Jesajo sūnaus Itielio sūnaus Maa- 
sejo sūnaus Kolajo sūnaus Pedajo sūnaus Joedo sūnaus Mešulamo 
sūnus Salu'as. * Po jo Gabajis ir Salajis. Iš viso devyni šimtai dvi- 
dešimt aštuoni. ? Zichrio sūnus Joelis buvo jų vadas, o Hasenuos sū- 
nus Judas — valdytojo pavaduotojas mieste. 

10 Iš kunigų: Jojaribo sūnus Jedajas, Jachinas, 1! Ahitubo sūnaus 
Merajoto sūnaus Zadoko sūnaus Mešulamo sūnaus Hilkijo sūnus 
Serajas, Dievo Namų pareigūnas, 12 ir jų broliai, kurie atliko Namų 
apeigas, aštuoni šimtai dvidešimt du; ir Malchijo sūnaus Pašhuro 
sūnaus Zecharijo sūnaus Amzio sūnaus Pelalijo sūnaus Jerohamo 
sūnus Adajas 13 ir jo broliai, klanų galvos, du šimtai keturiasdešimt 
du; ir Imero sūnaus Mešimeloto sūnaus Ahzajo sūnaus Ahzarelio 
sūnus Amašsajis, 14 ir jo broliai, narsūs galiūnai, šimtas dvidešimt 
aštuoni. Jų prižiūrėtojas buvo Hagedolimo sūnus Zabdielis. 


11,1-19 Šis Jeruzalėje Nehemijo dienomis gyvenusių šeimų galvų sąrašas turėtų 
būti skaitomas po Neh 7,72a. Jis yra pernelyg panašus į sąrašą 1 Kr 9,2-17 
skaitinyje. 

Neh 11,15-36 


15 0 iš levitų: Bunio sūnaus Hašabijo sūnaus Azrikamo sūnaus 
Hasšubo sūnus Šemajas; 16 Šabetajis ir Jozabadas iš levitų vadų, 
kurie buvo atsakingi už Dievo Namų išorės darbus; 17 Asafo sūnaus 
Zabdžio sūnaus Mikos sūnus Matanijas buvo galva, — meldžiantis 
jis užvesdavo padėkos giesmę, — ir Bakbukijas, vienas iš jo brolių, 
buvo jo pavaduotojas, ir Jedutuno sūnaus Galalo sūnaus Šamuos 
sūnus Abda. 1š Iš viso levitų šventajame mieste buvo du šimtai aš- 
tuoniasdešimt keturi. 

19 Ir vartų sargai — Akubas, Talmonas ir jų broliai, ėję sargy- 
bą prie vartų, — šimtas septyniasdešimt du. 

20 O kiti izraeliečiai, kunigai ir levitai visuose Judo miestuose 
gyveno kiekvienas savo pavelde. 21 Bet Šventyklos vergai gyveno ant 
Ofelio. Ziha ir Gišfa vadovavo Šventyklos vergams. 

22 Levitų prižiūrėtojas Jeruzalėje buvo Mikos sūnaus Matanijo 
sūnaus Hašabijo sūnaus Banio sūnus Uzis. Jis buvo iš Asafo pali- 
kuonių — giesmininkų, paskirtų Dievo Namų tarnybai. 23 Jiems bu- 
vo karališkas įsakymas ir nustatyta tvarka kasdienėms giesmininkų 
pareigoms. 24 Mešezabelio sūnus Petahijas, iš Judo sūnaus Zeraho 
palikuonių, buvo prie karaliaus rankos visais žmonių reikalais. 


Kiti Judo miestai 


25 Dėl jų kaimų su laukais: kai kas iš Judo Žmonių gyveno 
Kirjat-Arbos mieste ir jo kaimuose, Dibone ir jo kaimuose, Jeka- 
bzėelyje ir jo kaimuose 26 ir Ješuoje, ir Modadoje, ir Bet-Pelete, 
27" Hazar-Šuale, Beer-Šeboje ir jos kaimuose, 28 Ziklage, Mekonoje 
ir jos kaimuose, 2? En-Rimone, Zoroje, Jarmute, 30 Zanoahe, Adu- 
lame ir jų kaimuose, Lachiše ir jo laukuose, Azekoje ir jos kaimuo- 
se. Jie apsigyveno nuo Beer-Šebos iki pat Hinomo slėnio. 

3! Ir kai kas iš Benjamino žmonių įsikūrė Geboje, Michmaše, 
Aijoje, Bet-Elyje ir jo kaimuose, 32 Anatote, Nobe, Ananije, 33 Ha- 
zore, Ramoje, Gitajimuose, 34 Hadide, Zebojimuose, Nebalate, 35 Lo- 
de, ir Ono'e — amatininkų slėnyje. 

36 Keletas levitų padalų iš Judo buvo perkelti į Benjaminą. 

Neh 12,1-15 
12 
Kunigai ir levitai Zerubabeliui valdant 


1 Šie yra kunigai ir levitai, kurie parvyko su Šealtielio sūnumi 
Zerubabeliu ir Ješua: Serajas, Jeremijas, Ezra, 2 Amarijas, Maluchas, 
Hatušas 3 Šekanijas, Rehumas, Meremotas, * Ido'as, Ginetojis, Abi- 
jas, 5 Mijaminas, Maadijas, Bilga, 5 Šemajas, Jojaribas, Jedajas, 7Sa- 
lu'as, Amokas, Hilkijas, Jedajas. Šie buvo kunigų ir jų brolių gal- 
vos Ješuos dienomis. 

8 O levitai: Ješua, Binujis, Kadmielis, Šerebijas, Judas ir Mata- 
nijas. Pastarasis drauge su savo broliais vedė padėkos giesmes. ? O 
Bakbukijas ir Uno'as ir jų broliai stovėjo priešais juos tarnybos 
metu. 


Vyriausiųjų kunigų kilmės sąrašas 


10* Ješuai gimė Jojakimas, Jojakimui gimė Eljašibas, Eljašibui 
gimė Jojada, !! Jojadai gimė Jonatanas, o Jonatanui gimė Jadua. 


Kunigai ir levitai vyriausiojo kunigo 
Jojakimo dienomis 


12 Jojakimo dienomis kunigai, kunigų klanų galvos, buvo: Sera- 
jo klano Merajas, Jeremijo klano Hananijas, 13 Ezros klano Mešula- 
mas, Amarijo klano Jehohananas, 14 Malucho klano Jonatanas, Šeba- 
nijo klano Juozapas, 15 Harimo klano Adna, Merajoto klano Helkajis, 


12,10 Vyriausieji kunigai nuo 520-ųjų iki 405-ųjų metų prieš Kristų. Ješua bu- 
vo vyriausiasis kunigas Zarubabeliui esant Judo valdytoju, t.y. paskutiniais 
šeštojo prieškristinio amžiaus dešimtmečiais (žr. Ag 1,1.12.14; 2,2.4). Jis bu- 
vo senelis Eljašibo, vyriausiojo kunigo Nehemijo valdytojavimo pradžioje, 
t.y. 445-433 m. prieš Kristų (žr. Ezd 10,6; Neh 3,1.20-21; 13,4.7). Eljašibas 
savo ruožtų buvo senelis Jehohanano, kuris buvo jau suaugęs vyras, nors dar 
ne vyriausiasis kunigas, Ezros dienomis, t.y. maždaug 400-aisiais metais 
prieš Kristų (žr. Ezd 10,6). Anot Juozapo Flavijaus, Jehohanano sūnus Ja- 
dua mirė senatvėj maždaug tuo pačiu metu, kaip Aleksandras Didysis (t.y. 
323 m. prieš Kristų). 

Neh 12,16-34 


16 Ido'o klano Zecharijas, Ginetono klano Mešulamas, !7 Abijo klano 
Zichris, Minjamino klano (...),* Moadijo klano Piltajis, 18 Bilgos 
klano Šamua, Šemajo klano Jehonatanas, 19 Jojaribo klano Matena- 
jis, Jedajo klano Uzis, 20 Selajo klano Kalajis, Amoko klano Eberis, 
21 Hilkijo klano Hašabijas, Jedajo klano Netanelis. 

2 Eljašibo, Jojados, Johanano ir Jaduos dienomis levitų ir kuni- 
gų klanų galvos buvo įtraukti į sarašą iki pat Darijaus Perso kara- 
liavimo. 23 Bet levitų klanų galvos buvo įrašyti į Metraščių knygą 
iki Eljašibo sūnaus Johanano dienų. 

24 Levitų galvos buvo Hašabijas, Šerebijas, Ješua, Binujis ir 
Kadmielis. Jų broliai, kurie stovėjo priešais juos ir giedojo šlovės 
ir padėkos giesmes, vykdydami Dievo vyro Dovydo įsakymą pakai- 
tomis, 25 buvo Matanijas, Bakbukijas, Obadijas. 

Mešulamas, Talmonas ir Akubas ėjo sargybą kaip vartų sargai 
pamainomis prie vartų sandėlių. 26 Jie gyveno Jozadako sūnaus Ješu- 
os sūnaus Jojakimo dienomis ir valdytojo Nehemijo dienomis, ir ku- 
nigo Ezros, Rašto žinovo, dienomis. 


Jeruzalės sienos pašventimas 


27* Jeruzalės sienos pašventimui buvo pašaukti levitai iš visų 
jų gyvenviečių atvykti į Jeruzalę ir atšvęsti džiaugsmingą pašventi- 
mą su padėkos giesmėmis ir cimbolų, arfų bei lyrų lydima daina. 
28 Giesmininkų būriai suėjo iš Jeruzalės apylinkių, iš netofatitų kai- 
mų,* 2 iš Bet-Gilgalo ir iš Gebos bei Azmaveto kaimų vietovių, 
nes giesmininkai buvo pasistatę sau gyvenviečių aplink Jeruzalę. 
30Kunigai ir levitai pirma apvalė save, po to jie apvalė ir žmones, 
ir vartus, ir sieną. 

31 Tada aš užvedžiau Judo didžiūnus ant sienos ir sudariau du 
didelius būrius padėkos giesmėms ir eisenai. Pirmasis jų leidosi 
eiti ant sienos į dešinę Mėšlų vartų link. 32 Paskui juos ėjo Hoša- 
jas bei pusė Judo didžiūnų 33 ir Azarijas, Ezra, Mešulamas, 34 Ju- 


12,17 “(...)"*: trūksta Minjamino klano galvos vardo. 

12,27-43 Be abejo, istoriko akimis žiūrint, Jeruzalės sienos pašventimas įvyko 
tuojau po sienos ir jos vartų atstatymo. Todėl šis skaitinys turėtų būti skaito- 
mas po Neh 6,15. 

12,28 “... iš netofatitų kaimų“: Netofato gyvenvietė buvo į pietvakarius nuo Je- 
ruzalės (žr. 1 Kr 9,16; Ezd 2,22). 

Neh 12,35-47 


das, Benjaminas, Šemajas ir Jeremijas 35 bei keletas jaunų kunigų su 
trimitais; ir Asafo sūnaus Zakuro sūnaus Mikajo sūnaus Matanijo 
sūnaus Šemajo sūnaus Jonatano sūnus Zecharijas, 36 ir jo broliai Še- 
majas, Azarelis, Milalajis, Maajis, Netanelis, Judas ir Hananis su 
Dievo vyro Dovydo muzikos instrumentais, o jų visų priekyje ėjo 
Rašto žinovas Ezra. 37 Prie Šaltinio vartų jie palipo tiesiai aukštyn 
Dovydo miesto laiptais prie sienos pakilimo virš Dovydo rūmų ir 
nuėjo iki Vandens vartų rytų pusėje. 

38 Kitas būrys padėkos giesmėms ir eisenai nuėjo į kairę. Aš 
sekiau juos su puse žmonių ant sienos virš Krosnių bokšto iki Pla- 
čiosios sienos 39 ir virš Efraimo vartų, ir Senųjų vartų, ir Žuvų var- 
tų, ir Hananelio bokšto, ir Šimtinės bokšto iki pat Avių vartų. Prie 
Sargybos vartų buvo sustota. 0 Taip abu padėkos giesmių būriai sų- 
stojo Dievo Namuose. Ir aš, ir pusė pareigūnų su manimi, *! ir 
kunigai Eljakimas, Maasejas, Minjaminas, Mikajas, Elioenajis, Ze- 
charijas, Hananijas su trimitais; 42 ir Maasejas, Šemajas, Eleazaras, 
Uzis, Jehohananas, Malchijas, Elamas ir Ezeris. Giesmininkai, Jez- 
rahijo vadovaujami, garsiai giedojo. * Tą dieną buvo atnašaujama 
didelių aukų ir džiaugiamasi, nes Dievas buvo juos pradžiuginęs di- 
deliu džiugesiu. Džiūgavo ir moterys, ir vaikai. Jeruzalės džiaugs- 
mas toli girdėjosi. 


Atnašos kunigams ir levitams 


4 Tą dieną vyrai buvo paskirti prižiūrėtojais kambarių, kurie 
buvo naudojami kaip sandėliai atnašoms, pirmienoms ir dešimti- 
nėms. Jie turėjo surinkti į juos kunigams ir levitams Mokymo įsa- 
kytą dalį nuo miestams priklausančių laukų. Mat Judo žmonės bu- 
vo dėkingi kunigams ir levitams, ėjusiems tarnybą. 45 Jie atliko savo 
Dievo tarnybą ir apvalymo tarnybą, kaip ir giesmininkai bei vartų 
sargai, pagal Dovydo ir jo sūnaus Saliamono įsakymą, *6 nes jau Do- 
vydo ir Asafo dienomis, senovėje, buvo giesmininkų galva ir šlovės 
bei padėkos giesmės Dievui. *7 Ir Zerubabelio dienomis, ir Ne- 
hemijo dienomis visas Izraelis davė kasdien dalį giesmininkams ir 
vartų sargams. Buvo atidedama į šalį, kas buvo skirta levitams, o Ie- 
vitai atidėjo į šalį, kas buvo skirta Aarono palikuonims. 


590 


Neh 13,1-13 
13 
Atsiskyrimas nuo svetimtaučių 


* Tą dieną buvo skaitoma žmonėms klausantis iš Mozės kny- 
gos ir buvo rasta joje parašyta, kad joks amonietis ir joks moabie- 
tis niekad negali būti priimtas į Dievo bendriją, 2 nes jie nesutiko 
izraeliečių su duona ir vandeniu, bet pasamdė Balaamą prieš juos, 
kad juos prakeiktų, tačiau mūsų Dievas prakeikimą pavertė palai- 
minimu. 3 Žmonės, išgirdę šį Mokymą, atskyrė nuo Izraelio visus 
svetimtaučius,. 


Nehemijo reformos 


4* Prieš tai kunigas Eljašibas, kuris buvo paskirtas kambarių 
valdytojų mūsų Dievo Namuose ir giminiavosi su Tobiju, 3 buvo 
įrengęs jam didelį kambarį, kuriame anksčiau būdavo sudedama grū- 
dų atnašos, smilkalai, reikmenys ir grūdų, vyno bei aliejaus dešimti- 
nės, skirtos levitams, giesmininkams ir vartų sargams, bei aukos, 
skirtos kunigams.6 Kai visa tai vyko, nebuvau Jeruzalėje, nes trisde- 
šimt antraisiais Babilono karaliaus Artakserkso metais aš buvau 
nuvykęs pas karalių. Tačiau, praėjus šiek tiek laiko, pasiprašiau ka- 
ralių leisti man grįžti. 7 Parvykęs į Jeruzalę, sužinojau apie nusikal- 
timą, kurį Eljašibas buvo padaręs dėl Tobijo, įrengdamas jam kam- 
barį Dievo Namų kiemuose. * Tuo aš buvau labai nepatenkintas ir 
visus Tobijo baldus išmečiau iš kambario. 9 Tada daviau įsakymą, 
kad kambariai būti išvalyti, ir ten vėl padėjau Dievo Namų reikme- 
nis su grūdų atnaša ir smilkalais. 

10 Be to, aš sužinojau, kad levitams nebuvo atiduodama jiems 
skirta dalis. Užtat levitai ir giesmininkai, užuot atlikę Šventyklos 
tarnybą, buvo išėję į savo laukus. !! Taigi aš pabariau pareigūnus, 
tardamas: “Kodėl yra palikti Dievo Namai?“ Surinkęs levitus, pas- 
tačiau juos į savo vietas, 12 ir visas Judas atnešė grūdų, vyno bei 
aliejaus dešimtinę į sandėlius. 13 Sandėlių valdytojais paskyriau ku- 


13,1-3 Žmonėms skaityta Mozės knygos dalis čia yra laisvai cituojama iš Įst 
23,3-6. 
13,4-31 Šis tekstas yra dalis Nehemijo Atsiminimų. Žr. Neh 10,1-40. 

Neh 13,14-24 


nigą Šelemiją, raštininką Zadoką ir Pedają iš levitų, o jų padėjėju 
Matanijo sūnų Zakurą, nes jie laikomi patikimais asmenimis. Jiems 
buvo patikėta pareiga išdalyti savo broliams. 14 O mano Dieve, atsi- 
mink mane maloniai už tai ir neištrink mano gerų darbų, kuriuos 
esu padaręs dėl savo Dievo Namų ir dėl jų apeigų! 


Šabo įstatai 


15 Tomis dienomis mačiau Jude šabo dieną vienus žmones mi- 
nančius vynuogių spaudykles, o kitus nešančius maišus grūdų ir 
kraunančius juos ant asilų. Ir net į Jeruzalę šabo dieną buvo atga- 
benama vyno, vynuogių, figų ir visokiausių gėrybių. Juos tuojau ir 
ten pat aš įspėjau šių maisto dalykų neparduoti. 16 Jeruzalėje gyveno 
ir Tyro žmonių. Jie atgabendavo žuvų ir įvairiausių prekių, kurias 
parduodavo Judo žmonėms šabo dieną. !7 Taigi aš išbariau ir Judo 
didikus, jiems tardamas: “Ką reiškia tas nedoras dalykas, išniekinate 
šabo dieną taip elgdamiesi? 18 Juk lygiai taip elgėsi jūsų protėviai! 
Už tai Dievas ir atvedė mums bei šiam miestui šią visą nelaimę. 
Tačiau jūs, išniekindami šabą, didinate pyktį ant Izraelio!“ 

19 Kai šešėliai pradėjo dengti Jeruzalės vartus, šabui artinantis, 
įsakiau uždaryti visus vartus ir nurodžiau, kad jie nebūtų atidaryti 
iki po šabo. Prie vartų pastačiau keletą savo tarnų, kad šabo dieną 
jokios prekės nebūtų įneštos. 20 Taigi visokiausių prekių pirkliai ir 
pardavėjai praleido vieną ir kitą kartą naktį už Jeruzalės sienos, 
21 kol jų neišbariau. Jiems pasakiau: “Kodėl jūs nakvojate palei sie- 
ną? Jeigu dar kartą taip darysite, prieš jus panaudosiu jėgą!“ Nuo 
to laiko šabo dieną jie daugiau nebeatėjo. 22 Tada įsakiau levitams 
apsivalyti ir stovėti sargais prie vartų, kad būtų išlaikytas šabo 
dienos šventumas. Atsimink ir tai mano labui, o mano Dieve, ir 
pasigailėk manęs dėl savo didelio gerumo! 


Mišrių vedybų problema 
2 Be to, tomis dienomis pamačiau žydų, vedusių moteris iš Aš- 


dodo, Amono ir Moabo. 24 Pusė jų vaikų kalbėjo Ašdodo kalba.* 


13,24 “... Ašdodo kalba": Ašdodo filistinai turbūt kalbėjo aramėjų kalba; iš 
tremties grįžusiųjų žydų kalba buvo potremtinė hebrajų kalba. 

Neh 13,25-31 


Žydiškai kalbėti jie nemokėjo, bet kalbėjo tų įvairių tautų kalba. 
25Su jais bariausi, juos iškeikiau, kai kuriuos apmušiau, roviau jų 
plaukus ir prisaikdinau Dievu, tardamas: “Jūs neturite duoti savo 
dukterų jų sūnums, nei imti jų dukteris savo sūnums ar sau patiems“. 
26 Argi Izraelio karalius Saliamonas nenusidėjo dėl tokių moterų! 
Tarp daugelio tautų nebuvo kito karaliaus, panašaus į jį, jis buvo taip 
Dievo mylimas, kad Dievas padarė jį viso Izraelio karaliumi, tačiau 
svetimtautės moterys įvedė net jį į nuodėmę. 27 Nejau ir apie jus turi 
būti girdima, kad esate padarę tokį pat didelį nusikaltimą ir elgėtės 
neištikimai su mūsų Dievu, vesdami svetimtautes moteris? 

28 Vienas iš vyriausiojo kunigo Eljašibo sūnaus Jehojados sūnų 
buvo Sanbalato Horonito žentas. Jį aš nuvijau nuo savęs. 2 Atsimink 
juos, o mano Dieve, nes jie suteršė kunigystę bei kunigų ir levitų 
sandorą! 30 Taip apvaliau juos nuo visko, kas svetima, ir patvarkiau 
kunigų ir levitų pareigas, kiekvienam pagal jo tarnybą. 31 Be to, pa- 
tvarkiau malkų atnašą aukurui nustatytu laiku ir pirmienas. Atsi- 
mink tai mano labui, o mano Dieve! 

TOBITO KNYGA 


Tobito knyga, vadinama pagrindinio veikėjo vardu, susieja pernelyg 
žydišką gyvenimo būdą ir dorovę su rytietiška tautosaka patraukliu, Žy- 
dų ir krikščionių mėgstamu, pasakojimu. Maldos, psalmės bei išminties 
posakiai ir vykusiai sukurtas pasakojimas padeda suprasti nežinomo 
įkvėpto autoriaus tikėjimą ir religinę aplinką. Tobito knyga turbūt buvo 
parašyta II prieškristinio šimtmečio pradžioje. Parašymo vieta nėra žino- 
ma. 

Tobitą, pamaldų ir turtingą izraelietį, gyvenantį tarp tremtinių, ku- 
riuos asirai buvo išvarę į Ninevę iš šiaurinės Izraelio karalystės 721 m. 
prieš Kristų, ištinka sunkios nelaimės. Galop jis apanka. Nelaimių nukan- 
kintas, Tobitas prašo Dievą siųsti jam mirtį. Bet prisiminęs, kad kadaise 
buvo patikėjęs didoką pinigų sumą savo bičiuliui tolimoje Medijoje, jis 
išsiunčia pas jį savo sūnų Tobiją pinigų parnešti. Tuo pačiu metu Medi- 
joje jauna moteris Sara irgi prašo Dievą leisti jai mirti. Mat ji buvo 
netekusi septynių vyrų. Vedybų naktį juos buvo demonas Asmodėjus 
užmušęs. Dievas išklauso Tobito ir Saros maldų ir pasiunčia angelą. 
Rafaelį jiems padėti. Rafaelis reiškiasi žmogaus išvaizda. 

Rafaelis leidžiasi kelionėn į Mediją su Tobiju. Kelionės metu mau- 
dantis upėje, Tobiją užpuola didelė žuvis. Rafaelis paliepia jam pagauti 
ją ir išimti jos tulžį, širdį ir kepenis, nes tai esą “naudingi vaistai". Vė- 
liau, Rafaelio raginamas, Tobijas veda Sarą ir panaudoja žuvies širdį ir 
kepenis iš jaunosios miegamojo Asmodėjui išvaryti. Sugrįžęs į Ninevę su 
žmona ir tėvo pinigais, Tobijas patepa tėvui akis žuvies tulžimi ir jas iš- 
gydo. Tada Tobitas sudeda savo nuostabią šlovės giesmę. Prieš mirda- 
mas, Tobitas įsako sūnui palikti Ninevę, nes Dievas šį nedorą miestą 
sunaikins. Palaidojęs savo tėvą ir motiną, Tobijas su šeima iškeliauja į 
Mediją. Vėliau, čia gyvendamas, sužino, kad Ninevė buvo sunaikinta. 

Įkvėptasis Tobito knygos autorius, panašiai kaip įkvėptieji Jonos ir 
Juditos knygų autoriai, siekdamas pamokyti ir nurodyti, kaip likti ištiki- 
mam savo įsitikinimams svetimoje aplinkoje, naudoja religinio apsaky- 
mo literatūrinę formą. Be abejo, autorius galėjo turėti prieš akis šerdį is- 
toriško įvykio, įgalinusį jį sukurti šį apsakymą, bet ši galimybė mažai 
ką pridėtų jo mokymui. Panašia literatūrine religinio apsakymo forma yra 
naudojęsis didysis Žemaitijos švietėjas vyskupas Motiejus Valančius. 
Tariamai istoriški duomenys — karalių, miestų, žmonių vardai — yra 
naudojami kaip šmaikščios detalės skaitytojo dėmesiui ir žavesiui 
pažadinti. Nepaisant visų istorinių nuorodų, Tobito knyga yra žydų išeivi- 

jos apsakymas, kurio tikslas įkvėpti pasitikėjimą Dievu ir žmogaus pas- 
tangomis. . 

Įkvėptasis autorius sukūrė savo apsakymą iš trijų anuometinėje ap- 
linkoje plačiai žinomų liaudies apsakymų: 1) iš “Dėkingų mirusiųjų" ap- 
sakymo (pasakojimo apie žmogų, tapusį beturčiu, bet atlygintą už išnie- 
kinto lavono palaidojimą); 2) iš “Jaunosios miegamojo pabaisos“ apsa- 
kymo (pasakojimo apie demoną, kuris užmušdavo jaunąjį vedybų naktį); 
ir 3) iš “Ahigaro apsakymo“ (pasakojimo apie išmintingą dvariškį, 
kuris, nors nekaltai savo įsūnio apskųstas, buvo išteisintas). Betgi ap- 
sakymo sąrangos savitumas, vaizdai ir knygos dvasios ištaka yra Šv. Raš- 
tas. Nors vardu tėra minimi tik Amosas ir Nahumas, bet ir kitos Švent- 
raščio knygos, ypač Pradžios, Jobo ir Izaijo, sąlygojo apsakymą. Pakar- 
toto Įstatymo knygos atpildo dėsnis, t.y. teisieji yra atlyginami, o 
nedorieji nubaudžiami, yra Tobito knygos teologija. 

Nors paprastai Tobito knyga yra istorinių knygų sąraše, tačiau savo 
turiniu ji yra savita. Ji priklauso ir istorinių knygų grupei, ir išminties 
knygų raštijai. Jos puslapiuose yra daug išminties posakių, panašių į iš- 
minties raštijos knygų posakius (žr. Tob 4,3-19.21; 12,6-10; 14,7.9), ir 
įprastinių išminties raštijos temų: ištikimybė Mozės įstatymui, angelų už- 
tarimas, pareiga rūpintis tėvais, vedybinė ištikimybė, pagarba mirusie- 
siems ir išmaldos, maldos bei pasninko svarba. 

Tobito knyga buvo parašyta aramėjiškai, bet jos aramėjiškasis tek- 
stas mūsų nepasiekė. Graikiškasis Septuagintos vertimas, t.y. tekstas, pri- 
klausantis antrajam Senojo Testamento knygų rinkiniui, yra kanoniška- 
sis Katalikų Bendrijos Tobito knygos tekstas. Katalikai ją vadina 
deuterokanoniška knyga, o kiti krikščionys — apokrifu. 1955 m. Tobito 
knygos fragmentai aramėjų ir hebrajų kalbomis buvo aptikti Kumrano 
IV oloje. Atrastieji tekstai iš esmės sutinka su turimu kanoniškuoju Sep- 
tuagintos tekstu, kuris yra šio vertimo pagrindas. 


Tobito knygos metmenys: 


A. Tobito išmėginimai 13-36 
B. Sunki Saros būklė 3717 

C. Tobijo kelionė ir vedybos su Sara 41-96 
D. Tobijas sugrįžta ir išgydo tėvą 10,1-11,18 
E. Rafaelis apreiškia savo tapatybę 12,1-22 
E Tobito šlovės giesmė 13,1-18 
G. Pabaiga 14,1-15 

TOBITO KNYGA 


1 
Tobitas 


1 Ši knyga yra pasakojimas apie Tobitą,* sūnų Tobielio, sūnų 
Hananielio, sūnų Aduelio, sūnų Gabaelio, iš Asielio klano, Naftalio 
giminės. 2 Asirijos karaliaus Šalmanesero* dienomis jis buvo paim- 
tas į nelaisvę iš Tisbės, esančios pietuose Kedeš-Naftalio Aukš- 
tutinėje Galilėjoje, nuo Hazoro vakarų link ir į šiaurę nuo Fogoro. 


A. TOBITO IŠMĖGINIMAI 
Tobitas tremtinys 


3 Aš, Tobitas, per visas savo gyvenimo dienas ėjau tiesos ir 
teisumo keliais. Esu davęs daug išmaldos savo giminaičiams ir tau- 
tiečiams, ištremtiems su manimi į Ninevę Asirijoje. + Kai dar jau- 
nuolis tebebuvau savo žemėje, Izraelio krašte, visa mano protėvio 


1,1 “... Tobitfas)"": Tobito knygos fragmentuose, atrastuose Kumrane, Tobitui 
duodamas vardas “Tobi", t.y. “Tobijah" (žr. 9-ąją eilutę; Ezd 2,60), arba 
“Tobijahu" (žr. 2 Kr 17,8) santrumpa, t.y. “Jahvė yra geras“. “Tobiel(is)" 
reiškia “Dievas yra geras“; “Hananiel(is)" reiškia “Dievas yra gailestin- 
gas". 

1,2“... Šalmaneser(as)"': Šalmaneseras V (727-722 m. prieš Kristų) pradėjo Sa- 
marijos apgulą. Šiaurinės Izraelio karalystės gyventojus išvarė į tremtį jo 
įpėdinis Sargonas II (722-705 m. prieš Kristų). “Tisbė" ir “Fogoras" — 
archeologų neatrasti Galilėjos miestai; “Tisbė" Gileado srityje turbūt buvo 


pranašo Elijo gimtinė; “Kedešas": žr. Joz 20,7; “Hazoras": žr. Joz 11,1. 

Tob 1,5-13 


Naftalio giminė jau buvo palikusi Dovydo namus ir Jeruzalę. Tą 
miestą, kuris buvo iš visų Izraelio giminių išrinktas, idant jos visos 
atnašautų auką toje vietoje, kur buvo Šventykla, Dievo buveinė. Ji 
buvo pašventinta ir įkurta visoms ateinančioms kartoms. 5 Visi mano 
giminaičiai ir visi mano protėvio Naftalio namai atnašaudavo au- 
kas ant visų Galilėjos kalnų ir tam veršiui, kurį Izraelio karalius Je- 
roboamas* buvo pastatęs Dane. 

6 O aš savo ruožtu dažnai vienas keliaudavau į Jeruzalę šven- 
tėms, kaip įsakyta visam Izraeliui amžinu įsaku.* Gabendamas su 
savimi laukų pirmienas ir kaimenės pirmagimius drauge su pajamų 
dešimtine ir pirmojo kirpimo vilnomis skubėdavau į Jeruzalę 7ir pa- 
duodavau juos prie aukuro kunigams, Aarono palikuonims. Levitams, 
atliekantiems tarnybą, duodavau dešimtinę grūdų, vyno, alyvmedžio 
aliejaus, granatmedžio vaisių, figų ir kitų vaisių. Išskyrus šabo me- 
tus, duodavau antrąją dešimtinę pinigais, kuriuos kasmet, nuėjęs į 
Jeruzalę, sumokėdavau. š Trečiąją dešimtinę duodavau našlaičiams 
ir našlėms bei ateiviams, prisidėjusiems prie izraeliečių. Atnešda- 
vau jiems šią dovaną kas treti metai. Mes valgydavome ją, laikyda- 
miesi Mozės įstatymo įsakų ir mūsų protėvio Hananielio motinos 
Deboros paliepimų, nes mano tėvas buvo miręs ir palikęs mane 
našlaičiu. 

? Užaugęs, vedžiau Aną, moterį iš mūsų klano. Ji pagimdė 
man sūnų, kurį pavadinau Tobiju. !0 Prasidėjus trėmimui į Asiriją, 
aš buvau paimtas ir patekau į Ninevę kaip belaisvis. Visi mano gi- 
minaičiai ir mano tautiečiai valgė pagonių maistą, !! bet aš savo 
ruožtu saugojausi ir nevalgiau pagonių maisto. 12 Kadangi tarnavau 
Dievui iš visos širdies, 13 Aukščiausiasis suteikė man malonę ir 
gerą vardą Šalmanesero akyse. Aš pirkdavau visa, ko jam reikėda- 


15 “... Jeroboam(as)'': Jeroboamas pastatė šventyklas Dane ir Bet-Elyje, kad 
jo karalystės gyventojai daugiau nebeitų šventėms į Jeruzalę. Auksinės 
veršių statulos, šventyklose padėtos, buvo laikomos Jahvės sostu. Ilgainiui 
žmonės pradėjo garbinti pačias statulas. Jeroboamas statė ir aukštumų alkas 
(žr. 1 Kar 12,26-33). 

16“... amžinu įsaku": žr. Įst 12,11.13-14. Tobitas atsisakė garbinti Dievą Jero- 
boamo šventyklose ir nešė savo atnašas į Jeruzalę (žr. 2 Kr 11,16). Apie 
įvairias dešimtines žr. Sk 18,20-32; 2 Kr 31,4-6; Įst 14,22-29; 26,12-13. 


5397 


Tob 1,14-21 


vo. 14 Retkarčiais, jam gyvam esant, nuvykdavau į Mediją nupirkti 
jam prekių. Būdamas Medijos šalyje, palikau dešimt sidabrinių ta- 
lentų* pas giminaitį Gabrio sūnų Gabaelį, gyvenusį Rages mieste, 
Medijoje. 15 Bet, Šalmaneserui mirus ir jo sūnui Senacheribui* ta- 
pus karaliumi jo vietoje, keliai į Mediją tapo taip nesaugūs, kad 
daugiau nebegalėjau ten nukeliauti. 


Drąsa laidojant mirusius 


16 Šalmaneserui valdant, padariau daug gerų darbų savo gimi- 
naičiams ir tautiečiams. 17* Dalijausi savo duona su alkstančiais ir 
savo drabužiais su nuogaisiais. Jei pamatydavau iš savo mirusių 
tautiečių žmogaus kūną, išmestą už Ninevės sienų, jį palaidodavau. 
18 Palaidodavau ir bet kokį žmogų, nužudytą Senacheribo,* parbė- 
gusio iš Judėjos dienomis teismo, kurį jam padarė Dangaus Kara- 
lius už jo piktažodžiavimą. Pagautas įsiūčio, jis nužudė daug izrae- 
liečių, bet aš, būdavo, vogčiomis paimu jų kūnus ir palaidoju. Se- 
nacheribas jų ieškodavo, bet negalėdavo surasti. 19 Bet vienas 
Ninevės gyventojas, nuėjęs pas karalių, pranešė jam, kad aš juos 
slapta palaidoju. Aš pasislėpiau. Bet žinodamas, kad karalius žino 
apie mane ir nori mane nubausti mirtimi, išsigandau ir pabėgau. 
20Tada visa mano nuosavybė buvo nusavinta, man nieko nepaliko. 
Visa, ką turėjau, buvo paimta į karaliaus iždą, išskyrus mano žmoną 
Aną ir mano sūnų Tobiją. 

2! Bet nepraėjus po to keturiasdešimčiai dienų, karalius buvo 
nužudytas dviejų savo sūnų. Jiedu tada pabėgo į Ararato kalnus. Jo 
sūnus Esarhadonas,* tapęs karaliumi tėvo vietoje, paskyrė mano 


1,14 “dešimt sidabrinių talentų“: apie 40000 Lt. “Rages": šiuolaikinis Rai mies- 
tas, apie 8 km į pietryčius nuo Teherano; “Medija": Irano šiaurės vakarų 
sritis. Žr. Tob 4,20. 

1,15 “... Senacherib(as])“: Asirijos karalius (705-681 m. prieš Kristų), Sargono 
II sūnus. 

1,17-18 Tobitas, laidodamas mirusius, statė savo gyvybę į pavojų. Būti nepalai- 
dotam žydams buvo didelė nelaimė. Žr. Tob 4,3-4; 6,15; 14,12-13. 

1,21 “... Esarhadon (as): Asirijos karalius (681-669 m. prieš Kristų). “Ahi- 
garfas)": tautosakos didvyris, įžymus savo išmintimi. Pasakojimas apie 
Ahigaro išmintį senovėje buvo plačiai pasklidęs ir yra išlikęs įvairiomis 
kalbomis: aramėjų, sirų, armėnų, arabų (“Arabų naktys"), graikų (Ezopo 
pasakos), slavonų, etiopų ir rumunų. Įkvėptasis Tobito knygos autorius 
padaro Tobitą Ahigaro dėde, norėdamas iškelti Tobitą. Žr. Tob 14,10 
paaiškinimą. 

Tob 1-22-2,7 


brolio Anaelio sūnų Ahigarą tvarkyti visus savo karalystės reikalus. 
Taigi jis turėjo visą valdžios galią. 22 Ahigaras tad užtarė mane, ir 
aš galėjau sugrįžti į Ninevę. Asirijos karaliui Senacheribui valdant, 
Ahigaras buvo buvęs vyriausiasis vyno padavėjas, antspaudo žiedo 
saugotojas bei iždininkas, ir Esarhadonas paliko jį tarnyboje. Jis 
buvo mano artimas giminaitis — mano sūnėnas. 


2 


1 Tad karaliui Esarhadonui valdant, sugrįžau į savo namus, ir 
man buvo sugrąžinti žmona Ana bei sūnus Tobijas. Sekminių iškil- 
mių metu — Savaičių šventėje* — buvo man parengti puikūs 
pietūs. Aš atsisėdau valgyti. 2* Kai buvo parengtas man stalas ir 
padėta prieš mane daug įvairių valgių, savo sūnui Tobijui tariau: 
“Mano vaikeli, išeik ir parvesk kokį tik rastumei vargšą žmogų, visa 
širdimi garbinantį Dievą, iš mūsų tautiečių tarp tremtinių čia, 
Ninevėje. Tepavalgo jis su manimi. Iš tikrųjų, sūnau, aš palauksiu, 
kol tu sugrįši". 3 Tobijas tad išėjo ieškoti vargšo Žmogaus tarp 
mūsų brolių. Sugrįžęs, jis sušuko: “Tėve!" “Kas nutiko, sūnau?“, — 
klausiau. Jis atsakė: “Vienas mūsų tautiečių buvo nužudytas! Jo 
kūnas guli prekyvietėje, kur jis buvo ką tik pasmaugtas“. * Pašokau 
ant kojų, palikdamas nepaliestus pietų valgius. Išnešęs negyvąjį vyrą 
iš aikštės, padėjau jį viename iš kambarių, kad saulei nusileidus jį 
palaidočiau. 5 Parėjęs, apsiploviau* ir skaudžia širdimi valgiau savo 
maistą. 6 Tada prisiminiau Amos pranašavimą, ištartą Bet-Eliui: 


“Jūsų šventės bus paverstos gedulu, 
ir visos jūsų giesmės raudomis“. 


7Ir apsiverkiau. Atėjus saulėlydžiui, išėjau ir, iškasęs kapą, 
negyvėlį palaidojau. 


2,1 “... Savaičių šventėje": graikiškai “Pentekoste", t.y. penkiasdešimtoji diena 
nuo Išėjimo iškilmės. Žr. Kun 23,15-21; Įst 16,9-12. 

2,2 Išmalda ir meilės darbai vargšams yra svarbios dorybės, kurių moko Tobito 
knyga. Žr. Tob 4,7-11.16-17; 12,8-9; 14,10-11. 

2,5“... apsiploviau": lavono palietimas padarė jį nešvarų apeigoms. Žr. Sk 
19,11-13. 

Tob 2,8-14 


š Mano kaimynai juokėsi iš manęs, vieni kitiems sakydami: 
“Nejau tas žmogus niekuomet nepasimokys! Juk jau kartą jis buvo 
gaudomas, kad būtų nubaustas mirtimi už tokį darbą, ir buvo 
pabėgęs. Betgi čia jis vėl laidoja mirusius!" 


Tobitas apanka 


9 Tą pačią naktį apsiplovęs nuėjau į savo kiemą ir atsiguliau prie 
kiemo sienos. Kadangi buvo karšta, savo veidą palikau neuždengtą, 
10 nežinodamas, kad ant sienos virš mano galvos buvo žvirblių. Jų 
karštos išmatos užkrito man ant akių ir sukėlė baltuosius šlakus. 
Ėjau pas gydytojus, kad išgydytų, bet kuo daugiau jie mane gydė 
tepalais, tuo labiau man regėjimą temdė baltieji šlakai,* kol visiš- 
kai nebegalėjau matyti. Buvau neregys ketverius metus. Visi mano 
giminaičiai mane užjautė, o Ahigaras rūpinosi manimi dvejus me- 
tus, kol neišvyko į Elymaisą.* 

1 Tuo metu taip pat ir mano žmona Ana dirbo už atlyginimą 
moters darbus, verpdama vilnas ir ausdama audeklus. 12 Kai ji įteik- 
davo, kas buvo užsakyta, mokėdavo jai atlygį. Kartą, septintą Dys- 
tros mėnesio* dieną, kai ji pabaigė austi gabalą ir nusiuntė jį savo 
užsakovams, jie užmokėjo jai visą atlygį ir dar pridėjo ožiuką vai- 
šėms.* 13 Atvestas į mano namus, ožiukas ėmė mekenti. Aš tad, pa- 
sišaukęs ją, paklausiau: “Iš kur tu gavai tą ožiuką? Ar tikrai jis nėra 
vogtas? Sugrąžink jį savininkams, nes mes neturime teisės valgyti 
to, kas vogta". 14* Bet ji man atsakė: “Ne, jis buvo man duotas kaip 
dovana prie atlyginimo". Vis dėlto aš ja netikėjau ir paliepiau su- 
grąžinti jį savininkams. Tuomet ji, man atsakydama, tarė: “Kurgi 
tavo išmaldos? Kurgi tavo gerieji darbai? Žiūrėk! Visi žino kokį 
atpildą esi už juos gavęs!“ 


2,10 “... temdė baltieji šlakai": katarakta. “Elymais(4)": graikiškas senovės 
Elam(0] vardas. Elamas yra į šiaurės rytus nuo Persijos įlankos. 

2,12 “... Dystros mėnesio": makedoniečių mėnuo, kuris atitinka žydų Šebat(o) — 
(sausio — vasario) mėnesį. Taigi galima būtų sakyti “įsižiemojus". “... vai- 
šėms“: pažodžiui "židiniui", t.y. kepimui. Dovana turbūt buvo duota turint 
mintyje kurią nors žydų šventę — Purimus? 

2,14 Anos aštrus prickaištas primena Jobo žmonos žodžius. Žr. Jb 2,9. 

Tob 3,1-6 


1 Tuomet, širdgėlos apimtas, dejavau ir, kūkčiodamas pro ašaras, 
pradėjau melstis: 


2 “Teisus esi, VIEŠPATIE, 
ir visi tavo darbai yra teisingi! 

Visi tavo keliai yra gailestingumas ir tiesa; 
tu esi pasaulio Teisėjas. 

3 Dabar tad, VIEŠPATIE, prisimink mane 
ir maloniai į mane pažvelk. 

Nebausk manęs už mano nuodėmes, 
nei už mano netyčinius nusižengimus, 
nei už nusižengimus tau mano protėvių. 
Jie nusidėjo tau 
* ir sulaužė tavo įsakymus. 
Užtat ir atidavei mus plėšimui, 
tremčiai ir mirčiai, 
kad taptume pamoka, priežodžiu, panieka visoms tautoms, 
kuriose esi mus išblaškęs. 

3 Dabar tad visi tavo teismai yra teisingi, 
kai elgiesi su manimi, kaip mano nuodėmės 
ir nuodėmės mano tėvų užsitarnauja. 

Juk tavo įsakymų nesilaikėme, 
nėjome tiesos keliu tavo akivaizdoje, 

6 Užtat dabar elkis su manimi, 
kaip tau patinka, 
įsakyk atimti iš manęs gyvasties alsavimą, 
kad būčiau išlaisvintas 
iš žemės varžtų 


3,6 “Juk mirti man geriau, negu gyventi": Tobitas kentėdamas kartoja žodžius 
irzlaus Jonos (žr. Jon 4,3.8), norėjusio mirti dėl to, kad Dievas nesunaikino 
jo nekenčiamų ninevitų. Panašiomis aplinkybėmis Mozė (žr. Sk 11,15), Eli- 
jas (žr. 1 Kar 19,4) ir Jobas (žr. Job 7,15) prašė mirties iš Dievo. “... am- 
žiną buveinę“: graikiškai Hadą, t.y. Šeolą, niūrią mirusiųjų buveinę, iš ku- 
rios niekas negrįžta (žr. Job 7,9-10; 14,12; Iz 26,14). Palaimą nešantis ne- 
mirtingumas dar nebuvo apreikštas. Žr. Tob 4,6 paaiškinimą. 

Tob 3,7-10 


ir tapčiau dulkėmis. 

Juk mirti man geriau, negu gyventi,* 

kadangi turėjau klausytis užgaulingų apkalbų, 
mane pribloškė širdgėla. 

Įsakyk, VIEŠPATIE, kad būčiau išlaisvintas 

iš šios kančios, 

išlaisvink mane, kad galėčiau eiti į amžiną buveinę* 
ir nenugręžk, VIEŠPATIE, nuo manęs savo veido. 
Juk mirti man geriau, 

negu patirti tiek daug kančios 

ir klausytis apkalbų". 


B. SUNKI SAROS BŪKLĖ 


Sara neteisingai apkaltinama 


7* Tą pačią dieną Ekbatanos mieste, Medijoje, atsitiko, kad ir 
Raguelio duktė Sara turėjo klausytis vienos savo tėvo tarnaičių ap- 
kalbų. * Mat ji buvo ištekėjusi už septynių vyrų, bet nedorasis de- 
monas Asmodėjus* buvo nužudęs vieną po kito jaunikius prieš 
jiems sueinant kaip vyras ir žmona. Tarnaitė jai sakė: “Tu pati 
pasmaugi savo vyrus! Pasižiūrėk į save! Jau buvai ištekėjusi už sep- 
tynių vyrų ir dar nesi nė su vienu iš jų džiaugsmo turėjusi. ? Kam 
gi turi mus mušti? Argi dėl to, kad tavo vyrai mirė? Eik pas juos! 
Kad tu niekad nematytum savo sūnaus ar dukters!" 

10 Tą dieną ji buvo širdgėlos apimta ir kūkčiodama verkė. Užli- 
pusi į viršutinį kambarį savo tėvo namuose, ji norėjo pasikarti. Bet 
dar kartą pergalvojusi, ji tarė: “Ne! Niekad neleisiu savo tėvo žmo- 
nėms užgaulioti! Juk žmonės sakys: “Tu turėjai tik vieną mylimą 


3,7 Nuo šios eilutės įsiterpia pasakotojas, t.y. pasakojama trečiuoju asmeniu. 
Įkvėptasis autorius susieja keletą atsitiktinių įvykių, norėdamas priminti 
skaitytojui apie Dievo rūpinimąsi šeima tremtyje. Žr. taip pat Tob 3,16.17; 
4,1; 5,4. “Ekbatana" šiuolaikinis Hamadano miestas Irane. Kadaise jis buvo 
Medijos karalystės sostinė. “Raguel(is] reiškia “Dievo draugas“. 

3,8 “... Asmodėjus": persiškai “aesthma daeva“, t.y. "pykčio demonas“, perim- 
tas į aramėjų kalbą “naikintojo" prasme. Jį sutramdys Rafaelis (žr. Tob 
8,3); “Rafael(is)" reiškia “Dievas gydo“. 

Tob 3,11-17 


dukterį, bet ji iš širdgėlos pasikorė! Aš nuvesčiau savo tėvą, su- 
laukusį senatvės į mirusiųjų buveinę kupiną širdgėlos. Tad man kur 
kas geriau nesikarti, bet maldauti VIEŠPATĮ, kad leistų man mir- 
ti, idant man nebereikėtų klausytis tokių užgaulių“. !! Tuo pačiu 
metu pakeltomis rankomis prieš langą* ji meldėsi, tardama: 


“Pašlovintas esi, gailestingumo Dieve!* 
"Tavo vardas yra amžinai šlovinamas. 
Visi tavo kūriniai tešlovina tave amžinai! 
12 Dabar gi, VIEŠPATIE, į tave kreipiu veidą, 
tavęsp keliu akis. 
13 Įsakyk, kad aš būčiau išvaduota iš žemės varžtų 
ir nebegirdėčiau daugiau tokių užgaulių. 
14 Tu žinai, Valdove, kad esu nekalta; 
joks vyras nepalietė manęs; 
15 savo vardo nesu išniekinusi, 
nei savo tėvo vardo tremties šalyje. 
Aš esu vienintelis savo tėvo vaikas, 
kito vaiko būti paveldėtoju jis neturi; 
neturi jis brolių, nėra kitų giminaičių, 
už kurių galėčiau ilgainiui ištekėti. 
Jau septyni mano vyrai mirė! 
Kam gi turėčiau dar gyventi? 
Betgi jeigu nepatinka tau, VIEŠPATIE, 
atimti man gyvybę, maloniai pažvelk į mane. 
Neleisk man niekad daugiau tų užgaulių girdėti“. 


Dievas išklauso abiejų maldas 


16 Abiejų maldos buvo tuo pačiu metu išgirtos šlovingoje Die- 
vo akivaizdoje. 17 Rafaelis buvo pasiųstas išgydyti jų abiejų: Tobito, 
pašalinant baltuosius šlakus jam nuo akių, kad galėtų savo akimis 
matyti Dievo šviesą, ir Raguelio dukters Saros, atiduodant ją vedy- 


3,11“... prieš langą": veidu atsigręžus Jeruzalės link. Žr. Dan 6,11. “Pašlovin- 
tas esi, gailestingumo Dieve..." ir “Tebūna pašlovintas“ yra įprastinė žydų 
maldų įžanga (žr. Tob 8,5.15; 11,14;13,1). 

3,17 “... Tobijas turėjo teisę": pagal protėvių paprotį tuoktis su savo klano mo- 
terimis. Tobijas buvo artimiausias Saros giminaitis (žr. Tob 6,12). Žr. Tob 
4,12-13; Pr 24. 

Tob 4,1-7 


bomis Tobito sūnui Tobijui ir išlaisvinant ją iš nedorojo demono As- 
modėjaus. Mat Tobijas turėjo teisę* turėti ją žmona pirmučiausia už 
visus kitus, norėjusius ją vesti. Tuo pačiu metu, kai Tobitas sugrįžo 
iš kiemo į savo namus, Raguelio duktė Sara nulipo iš aukštutinio 
kambario. 


C. TOBIJO KELIONĖ IR VEDYBOS SU SARA 


4 
Tėvas pamoko sūnų 


1 Tą pačią dieną Tobitas, prisiminęs pinigus, pasidėtus pas Ga- 
baelį Rages mieste, Medijoje, 2 sau tarė: “Štai pasiprašiau mirties. 
Argi nereikėtų prieš mirštant pasišaukti Tobiją ir pasakyti jam apie 
pinigus?“ 3* Jis tad pašaukė ir, Tobijui pas jį atėjus, tarė: “Mano 
sūnau, kai numirsiu, mane prideramai palaidok. Rūpinkis savo mo- 
tina ir nepalik jos per visas jos gyvenimo dienas. Daryk visa, kas 
tik jai patinka, ir niekuo neužduok jai širdies. * Atsimink, mano 
sūnau, kad ji pakėlė daug pavojų, tau dar jos įsčiose tebesant. O, 
jai mirus, palaidok ją šalia manęs tame pačiame kape. 

5 Per visas savo dienas, mano sūnau, atsimink VIEŠPATĮ, mūsų 
Dievą, ir suvaldyk kiekvieną norą nusidėti ar sulaužyti jo įsaky- 
mus. Daryk gerus darbus per visas savo gyvenimo dienas ir niekad 
neik neteisumo keliais. 6* Jeigu teisingai gyvensi, visi tavo darbai tau 
seksis. Visiems vykdantiems teisumą 7 duok išmaldos iš savo man- 
tos ir neleisk savo akiai šykštauti, kai duodi išmaldą. Nenusuk sa- 


4,3-19 Elgesio taisyklių — aforizmų — rinkinys, panašus į išminties raštiją, ypač 
Patarlių ir Siracido knygas: pareigos tėvams (3-4 eilutės), ištvermė doroje ir 
pikto vengimas (5-6.14b), išmaldos ir gerų darbų pareiga ir reikšmė (7- 
11.16-17), vedybos su savo tautėtėmis (12-13a), darbštumas (13b), skubus 
atlyginimo mokėjimas (14a), auksinė elgesio taisyklė (15a), blaivybė (15b), 
klusnumas (18) ir malda (19). 

4,6 Prieš pomirtinio atlyginimo žmogui apreiškimą, — tiesa, kurios moko 
Išminties knyga, — Senojo Testamento žmogus tikėjo, kad dorybė laiduoja 
žemėje sėkmę ir gerą gyvenimą, o nuodėmė veda žemėje į nesėkmę ir 
nelaimingą gyvenimą (žr. Įst 28). 

Tob 4,8-19 


vo veido nė nuo vieno vargšo, ir Dievo veidas nebus nusuktas nuo 
tavęs. 8 Jeigu turi daug mantos, duok išmaldą iš savo pertekliaus; jei- 
gu mažai, nebijok duoti iš to, ką turi. ? Taip darydamas, tu susi- 
krausi didelį turtą nelaimės dienai. 19 Juk išmalda išlaisvina nuo mir- 
ties ir išgelbsti žmogų nuo žengimo į tamsiąją buveinę. !! Iš tikrųjų 
išmalda, visiems ją duodantiems, yra vertinga atnaša Aukščiausiojo 
akivaizdoje. 

12 Saugokis, mano sūnau, nuo bet kokio palaido elgesio. Visų 
pirma išsirink žmoną iš savo protėvių palikuonių. Nevesk moters 
svetimtautės, kuri nėra iš tavo tėvo giminės, nes mes esame prana- 
šų palikuonys. Atsimink, mano sūnau, kad Nojus, Abraomas, Izao- 
kas ir Jokūbas, mūsų proseniai, visi paėmė žmonas iš savo giminai- 
čių. Jie buvo palaiminti per savo vaikus. Atsimink, kad jų palikuonys 
paveldės kraštą. 5 Tad ir tu, mano sūnau, mylėk savuosius. Nebūk 
išdidus savo širdyje su giminaičiais, savo tautiečių sūnumis ir duk- 
terimis, atsisakydamas imti iš jų sau žmoną. Juk išdidumas yra 
pražūtis ir didelė netvarka, o dykinėjimas žlugdo ir neša skaudų 
neturtą, nes dykinėjimas yra bado motina. 

14 Nesulaikyk iki kitos dienos atlygio savo darbininkams, bet 
tuojau pat jiems užmokėk. Jeigu tarnauji Dievui, gausi atpildą. Pri- 
žiūrėk save, mano sūnau, visame, ką tu darai, ir tvardyk visą savo 
elgesį. 15 Kas tau nepatinka, to ir kitam nedaryk. Negerk be saiko 
vyno, į kelionę nesileisk girtas. 16 Dalykis savo maistu su išalkusiais 
ir savo drabužiais su nuogaisiais. Išdalyk savo perteklių kaip išmaldą 
ir neleisk savo akiai šykštauti, kai duodi išmaldą. !7* Būk dosnus su 
savo duona ir vynu ant teisiųjų kapų, bet nedalyk jų nusidėjėliams. 

18 Ieškok kiekvieno išmintingo žmogaus patarimo ir niekad 
neniekink jokio naudingo pamokymo. 19* Visad šlovink VIEŠPATĮ 
Dievą, prašyk jo ištiesinti tavo kelius ir suteikti sėkmę visoms tavo 
pastangoms bei užmojams. Nes išmintis nėra nuosavybė tautų, pats 
VIEŠPATS suteikia joms gerą supratimą. Bet jeigu jis kitaip pa- 
tvarko, tuomet jis nubloškia į giliausią mirusiųjų pasaulio dugną. 
Dabar tad, mano vaikeli, atsimink mano įsakymus ir neleisk, kad jie 
išblėstų tavo širdyje. 


4,17 Tobitas pataria sūnui arba duoti išmaldą pagerbiant mirusiuosius, arba 
duoti “paguodos duoną" mirusiojo šeimai. Žr. Jer 16,7; Ez 24,17. 
4,19 Malda yra doro gyvenimo pagrindas: į dienos žygius raktas ir spyna nakčiai. 

Tob 4,20-5,6 


20 Pagaliau, mano sūnau, aš turiu tau pasakyti, kad esu padėjęs 
dešimt sidabrinių talentų pas Gabrio sūnų Gabaelį Rages mieste 
Medijoje. 21 Nenuogąstauk, mano sūnau, dėl mūsų neturto. Tu būsi 
turtingas žmogus, jeigu bijosi Dievo, vengsi bet kokios nuodėmės 
ir darysi, kas patinka VIEŠPAČIUI, tavo Dievui“. 


2 
Angelas Rafaelis 


1 Tobijas savo tėvui Tobitui atsakė: “Tėve, darysiu visa, ką man 
įsakai. 2 Bet kaip aš galėsiu paimti iš jo pinigus? Nei jis manęs pa- 
žįsta, nei aš jį pažįstu. Kokį ženklą turiu jam duoti, kad jis manę 
pažintų, manimi patikėtų ir duotų man pinigus? Be to, aš nežinau, 
net kokiu keliu leistis kelionėn į Mediją!“ 3 Tobitas savo sūnui To- 
bijui atsakė: “Jis man davė raštą su parašu ir aš jam daviau raštą su 
parašu. Jo raštą padalijau į dvi dalis, kiekvienas paėmėme po dalį, 
o vieną raštą pridėjau prie pinigų. Jau praėjo dvidešimt metų, kai 
padėjau pas jį pinigus. Dabar tad, mano sūnau, susirask patikimą 
vyrą keliauti su tavimi, mokėsime įam algą, kol sugrįši. Bet paimk 
pinigus iš Gabaelio". 

4 Tobijas tad išėjo ieškoti kelią žinančio vyro, kuris keliautų su 
juo į Mediją. Vos išėjęs, jis rado angelą Rafaelį, stovintį prieš jį. To- 
bijas nežinojo, kad tai buvo Dievo angelas.* 5 Tobijas jam tarė: “Iš 
kur tu, jaunuoli?“ “Aš esu izraelietis, vienas tavo brolių, — jis at- 
sakė, — atėjau čia dirbti". Tada Tobijas jį paklausė: “Ar tu žinai 
kelią į Mediją?* * “Taip, — jis atsakė, — esu ten buvęs daug kartų. 
Pažįstu tą vietą gana gerai ir žinau visus kelius. Į Mediją esu daž- 
nai keliavęs. Apsistoju, būdavo, pas mūsų tautietį Gabaelį, kuris gy- 
vena Medijoje Rages mieste. Paprastai reikia dviejų dienų nukeliauti 
iš Ekbatanos į Rages.* Rages yra kalnuose, o Ekbatana viduryje 


5,4 “Tobijas nežinojo, kad tai buvo Dievo angelas“: pasakojimai apie angelus 
žmogaus pavidalu yra dažni tautosakoje ir Senajame Testamente. Žr. Pr 18. 
(Žr. taip pat Žyd 13,2). 

5,6 “... reikia dviejų dienų nukeliauti iš Ekbatanos į Rages": Aleksandro Didžiojo 
kariuomenė užtruko vienuolika dienų, nužygiavo šį nuotolį — maždaug 330 
km. Autoriui rūpi pasakyti, kad kelionė buvo tolima. 

Tob 5,7-14 


lygumos". 7 “Palauk manęs, jaunuoli, — jam tarė Tobijas, — kol aš 
įeisiu ir savo tėvui pasakysiu. Mat man reikia, kad tu keliautum sų 
manimi. Aš tau algą mokėsiu". 3 “Puiku, aš palauksiu, — jis atsa- 
kė, — tik ilgai neužtruk". 

9 Tobijas tad, įėjęs pasakyti tėvui, jam tarė: “Ką tik radau vy- 
rą, kuris yra iš brolių izraeliečių!“ “Pakviesk tą žmogų į vidų, mano 
sūnau, — jam tarė, — aš noriu sužinoti apie jo šeimą ir kokiai 
giminei jis priklauso. Noriu žinoti, ar jis tikrai patikimas keliauti 
su tavimi". 

10 Tada Tobijas išėjo ir, pasišaukęs jį, tarė: “Jaunuoli, mano tė- 
vas prašo tave užeiti". Jis tad įėjo pas jį. Tobitas pasveikino jį pir- 
mas, O jis atsakė: “Džiugus pasveikinimas tau!“* Tobitas atsakė: 
“Kuo man belieka džiaugtis? Esu žmogus neregys. Aš negaliu matyti 
dangaus šviesos, bet guliu tamsybėje tarsi mirusieji, negalintys dau- 
giau matyti šviesos. Nors dar gyvas, bet esu tarp mirusiųjų. Žmo- 
gaus balsą girdžiu, o matyti negaliu!" Bet jaunuolis tarė: “Drąsos! 
Netrukus Dievas tave išgydys. Drąsos!" Tada Tobitas jam tarė: 
“Mano sūnus nori keliauti į Mediją. Ar gali jį palydėti ir būti jo 
vadovas? Aš tau atlyginsiu, broli“. Jis atsakė: “Aš galiu su juo keliau- 
ti, Žinau visus kelius, nes dažnai esu keliavęs į Mediją bei perkir- 
tęs visas jos lygumas ir pažįstu visus jos kalnus bei visus jos ke- 
lius". 

11 Tuomet Tbbitas jį paklausė: “Broli, iš kokios tu šeimos ir iš 
kurios giminės tu esi? Pasakyk man, broli“ 12 “Kam gi tau žinoti 
mano giminę", — jis atsakė. Bet Tobitas tarė: “Man svarbu žinoti, 
broli, kieno tu esi sūnus ir koks tavo vardas“. 13* Jis atsakė: “Aš esu 
Azarijas, sūnus didžiojo Hananijo, vieno tavo giminaičių". 14 Tuomet 
Tobitas tarė: “Sveikinu atvykusį! Broli, tesaugo tave Dievas! Prašy- 
čiau nepykti ant manęs, kad norėjau sužinoti apie tavo protėvius. 
Išeina, kad tu esi mūsų giminaitis ir geros bei garbingos kilmės, 
Aš pažinojau Hananiją ir Nataną, anuos du didžiojo Šemelijo sūnus, 
jiedu eidavo su manimi į Jeruzalę ir garbino ten su manimi. Jiedu 


5,10 “Džiugus pasveikinimas tau!“: graikų žodis “chairein" reiškia “sveikinti" ir 
gus p £ 


“būti džiugiam". Hebrajai vieni kitiems linki “Šalom!" — “Ramybės!", o 
graikai “Chairein" — “Būti džiugiam!“ 

5,13-14 “Azarija(s)" reiškia “Jahvė padeda"; “Hananija(s)" — “Jahvė yra 
gailestingas"; “Natanija(s) — “Jahvė duoda"; “Šemaja(s)" — “Jahvė girdi". 

Tob 5,15-6,3 


nenuklydo nuo teisaus kelio. Tavo giminaičiai yra geri žmonės. Tu 
iš kilmingos giminės. Sveikinu atvykusį!" 

15 Tada jis pridėjo: “Aš mokėsiu tau algos drachmą už dieną* 
ir padengsiu išlaidas tau ir savo sūnui. Keliauk tad su mano sūnu- 
mi, 16 aš pridėsiu šiek tiek tau prie algos". Rafaelis atsakė: “Aš ke- 
liausiu su tavo sūnumi, todėl nesibaimink. Mudu sveiki iškeliausi- 
me ir sveiki pas tave sugrįšime, nes kelias yra saugus“. !7 Tobitas tad 
jam tarė: “Laiminu tave, broli!“ 

Pasišaukęs sūnų, jam tarė: “Sūnau, paruošk visa, kas reikalin- 
ga kelionei, ir keliauk su savo broliu. Dangaus Dievas saugiai tenu- 
veda tave į ten ir tesugrąžina tave man sveiką. Mano sūnau, telydi 
jo angelas judu jūsų saugumui". 

Prieš leisdamasis į kelionę, jis pabučiavo savo tėvą ir motiną. 
Tada Tobitas jam palinkėjo: “Laimingos kelionės! 1š Bet jo motina 
apsipylė ašaromis ir Tobitui sakė: “Kam gi išsiunti mano vaiką? Ar- 
gi jis nėra mūsų rankose lazda, kuria ramstomės kur ir ką bedary- 
dami? 1? Nekrauk pinigų ant pinigų! Verčiau tebūna jie išpirka už 
mūsų sūnų! 20 Ką mums VIEŠPATS yra davęs pragyvenimui, tikrai 
mums užtenka“. 2! Tobitas jai atsakė: “Nesirūpink, mūsų vaikas svei- 
kas iškeliaus ir pas mus sveikas sugrįš. Tavo akys pamatys ji tą die- 
ną, kai jis sugrįš pas tave sveikas. 22 Nesakyk nieko daugiau! Nesi- 
baimink dėl jų, mano seserie,* nes geras angelas* jį lydės, jo ke- 
lionė bus sėkminga, ir jis sugrįš sveikas“. 

23* Tada ji nusišluostė ašaras. 


6 
Kelionė į Rages 


1 Vaikinui iškeliavus drauge su angelu, 2 šuo išbėgo pas Tobiją 
ir sekė paskui juos. Taigi juodu žingsniavo pirmyn ir, atėjus pirma- 
jai nakčiai, apsistojo prie Tigrio upės. 3 Vaikinas nusileido prie 


5,15 “... drachmą už dieną“: įprastinis atlygis už dienos darbą. 

5,22 “... mano seserie": malonus vyro kreipinys į žmoną, reiškiantis “mano 
meile“. Žr. Tob 7,11.15; 8,4.21; 10,6.13; Gg 4,9.10.12; 5,1-2. “... geras an- 
gelas": nuoroda į angelą sargą, nors Tobitas ir nežino, kad Rafaelis, reikš- 
damasis kaip Azarijas, yra tas gerasis angelas, 

5,23 Ši eilutė priklauso šeštojo skyriaus pirmajai eilutei. - 

Tob 6,4-13 


Tigrio pakrantės kojų nusiplauti. Netikėtai didelė žuvis, iššokusi iš 
vandens, bandė nukąsti vaikinui koją. Nusigandęs, vaikinas suriko. 
* Bet angelas tarė vaikinui: “Nutverk žuvį ir jos nepaleisk!“ Vaiki- 
nas tad pagriebė žuvį ir išvilko ją į krantą. 5 Tuomet angelas jam 
tarė: “Perskrosk žuvį ir išimk jos tulžį, širdį ir kepenis. Juos pasilai- 
kyk, 0 vidurius išmesk, nes tulžis, širdis ir kepenys yra naudingi 
vaistai".* 6 Vaikinas tad, perskrodęs žuvį, padėjo į šalį tulžį, širdį 
ir kepenis. Dalį žuvies iškepė ir suvalgė, o likusią pasūdė ir paliko 
kelionei. 


Rafaelio nurodymai Tobijui 


Po to jiedu drauge keliavo, kol priėjo Mediją. 7 Tada vaikinas 
ėmė klausinėti angelą ir tarė: “Broli Azarijau, ką gali išgydyti žu- 
vies širdis ir kepenys ar tulžis?" * Jis atsakė: “Žuvies širdį ir kepe- 
nis reikia deginti. Jų dūmais reikia smilkyti, kai vyras ar moteris 
yra demono ar piktos dvasios kankinami. Bet kokia jų kančia 
visiškai pradings, nepalikdama jokio pėdsako. ? O tulžis vartojama 
patepti žmogaus akims, kai yra užkritę ant jų baltieji šlakai. Pate- 
pus ja akis, reikia tik papūsti į baltuosius šlakus, ir jos bus išgydy- 
tos“. 

10 Jiems atkeliavus į Mediją ir jau artinantis prie Ekbatanos, 
11 Rafaelis vaikinui tarė: “Broli Tobijau!" “Aš čia!" — jis atsakė. Ta- 
da Rafaelis tęsė: “Šią naktį dera mums praleisti Raguelio namuose. 
Jis yra tavo giminaitis ir turi dukterį, vardu Sara. 12 Nei vyriškio 
palikuonio, nei kitos dukters, išskyrus vien Sarą, jis neturi. Taigi 
tu, kaip artimiausias giminaitis, turi pirmumo teisę prieš visus ki- 
tus vyrus ją vesti. Taip pat tu gali teisėtai paveldėti ir jos tėvo nuo- 
savybę. Be to, mergaitė yra protinga, drąsi ir labai graži, o jos tė- 
vas yra geras žmogus“. 13 Jis tęsė: “Tu tikrai turi teisę ją vesti. 
Klausyk tad manęs, broli! Šiąnakt aš pakalbėsiu su jos tėvu apie 
mergaitę, kad galėtume laikyti ją savo nuotaka. Sugrįžę iš Ragės, 
atšvęsime jos vestuves. Mat aš žinau, kad Raguelis negali jokiu bū- 
du jos už tavęs neleisti ar kitam vyrui ją pažadėti, neužsitraukdamas 
mirties bausmės pagal Mozės knygos įsaką.* Iš tikrųjų jis žino, kad 


6,5 “.., tulžis, širdis ir kepenys yra naudingi vaistai“: senovės gydytojai, apskri- 
tai imant, laikė juos naudingais vaistais. 

6,13 “... pagal Mozės knygos įsaką": Žr. Sk 36,6-8. Šis tekstas įsako tuoktis tik 
su savo giminės moterimis, bet mirties bausmės nemini. 

Tob 6,14-7,1 


tu, o ne koks kitas vyras, turi teisę vesti jo dukterį. Klausyk tad 
manęs, broli, ir šią naktį pakalbėsime dėl mergaitės ir paruošime 
jos sužadėtuves su tavimi. Sugrįžę iš Rages, paimsime ją ir parvesi- 
me su savim į tavo namus". 

14 Atsakydamas Rafaeliui, Tobijas tarė: “Broli Azarijau, aš esu 
girdėjęs, kad ji jau buvo ištekėjusi už septynių vyrų ir kad jie mirė 
vedybiniame kambaryje. Tą naktį, kai nuėjo pas ją, jie mirė. Be to, 
girdėjau žmones kalbant, kad demonas juos užmušė. 15 Užtat dabar 
bijau: demonas jos pavydi, todėl jai nieko pikta nedaro, bet kas tik 
artinasi prie jos, tą nužudo. Esu vienintelis savo tėvo sūnus. Jeigu 
mirčiau, nuvaryčiau tėvą ir motiną į kapus iš širdgėlos dėl manęs. 
Kito sūnaus jie neturi jiems palaidoti!“ 

Iš Rafaelis jam tarė: “Argi užmiršai savo tėvo įsakymus? Jis 
tau paliepė vesti moterį iš savo tėvo namų. Dabar tad klausyk mą- 
nęs, broli. Apie tą demoną nesirūpink. Vesk ją. Aš žinau, kad šį 
vakarą ji bus išleista už tavęs. !7 Eidamas į vedybinį kambarį, pasi- 
imk truputį Žuvies kepenų bei širdies ir uždėk juos ant smilkalų 
žarijų. Pasklis tvaikas, ir demonas, vos jį užuodęs, pabėgs ir niekad 
daugiau arti jos nepasirodys. 18 Tada, prieš sueidamas su ja, pirma 
abu atsistokite ir pasimelskite.* Prašykite Dangaus VIEŠPATĮ 
suteikti judviem gailestingumą ir išgelbėjimą. Nebijok, nes ji buvo 
paskirta tau prieš pasaulio sukūrimą. Tu ją išgelbėsi, ir ji keliaus su 
tavimi. Aš numanau, kad ji pagimdys tau vaikų, ir jie bus tau 
brolių vietoje. Tad nesirūpink!" 

Tobijas, išgirdęs Rafaelio žodžius ir sužinojęs, kad ji buvo jo 
giminaitė, iš jo tėvo palikuonių namų, ją labai įsimylėjo. Jis atida- 
vė jai savo širdį. 


Ž 
Raguelio namuose 
1 Įėjus į Ekbataną, Tobijas tarė: “Broli Azarijau, vesk mane 
tiesiai į giminaičio Raguelio namus“. Jis tad nuvedė Tobiją į Rague- 


lio namus. Jį rado sėdintį prie savo kiemo vartų. Jiedu pasveikino 
jį pirmieji, o jis tarė: “Džiugus pasveikinimas ir judviem, broliai! 


6,18 “... abu atsistokite ir pasimelskite": malda yra reikalinga demonui išvaryti. 

Tob 7,2-11 


Geros sveikatos judviem ir sveiki atvykę!“ * Įvedęs juos į vidų, jis 
savo žmonai Ednai* tarė: “Šis jaunuolis atrodo lygiai kaip mano 
giminaitis Tobitas!“" 3 Edna tad jį paklausė: “Broliai, kas judu 
esate?“ “Mes esame iš Naftalio palikuonių, ištremtų į Ninevę“. 
4“Ar pažįstate mūsų giminaitį Tobitą?" — užklausė. Jie atsakė: “Iš 
tikrųjų mes pažįstame!" “Ar sveikas jis?“ — jį klausinėjo. 5 “Taip, 
jis yra gyvas ir sveikas“, jie atsakė. Tada Tobijas pridėjo: “Jis yra 
mano tėvas!“ *Raguelis pašoko, pabučiavo jį ir verkė džiaugsmo 
ašaromis. Po to, atgavęs žadą, jis tarė: “Laiminu tave, vaikeli! Esi 
gero ir kilmingo tėvo sūnus!“ Kai išgirdo, kad Tobitas yra netekęs 
regėjimo, jį apėmė širdgėla. Apsiašarojęs, jis tarė: “Kokia baisi ne- 
laimė, kad toks doras ir geradaris žmogus neteko regėjimo!" Verk- 
damas, jis apkabino savo giminaitį Tobiją. 7 Dėl Tobito verkė ir Ed- 
na, verkė taip pat ir jų duktė Sara. 


Tobijo ir Saros vedybos 


š Po to Raguelis papjovė iš kaimenės aviną ir surengė jiems 
labai nuoširdų priėmimą. ? Nusimaudžius, apsiplovus ir susėdus prie 
valgio, Tobijas tarė Rafaeliui: “Broli Azarijau, paprašyk Raguelio, 
kad man duotų mano giminaitę Sarą“. 10 Raguelis, netyčia tai nu- 
girdęs, vaikinui tarė: “Valgyk ir gerk, būk šį vakarą linksmas! Juk 
nėra nė vieno, išskyrus tave, broli, kuris turi teisę vesti mano duk- 
terį Sarą. Be to, aš negaliu laisvai duoti ją kuriam kitam vyrui, 
išskyrus tave, nes tu esi mano artimiausias giminaitis. Betgi leisk 
man paaiškinti plačiau tikrą padėtį, mano vaikeli. 11 Esu išleidęs ją 
už septynių vyrų iš mūsų giminaičių, ir jie visi mirė tą naktį, kai 
jie pas ją nuėjo. Dabar gi, mano vaikeli, valgyk ir gerk! Esu tikras, 
kad VIEŠPATS pasirūpins jumis". Bet Tobijas atsakė: “Nieko ne- 
valgysiu ir negersiu, kol neduosi man, kas man priklauso". Raguelis 
tad atsakė: “Tai padarysiu. Ji yra tavo pagal Mozės knygos įsaką. 
Tavo vedybos su ja buvo nuspręstos danguje! Imk savo giminaitę, 
nuo dabar tu esi jos meilė, ir ji yra tavo mylimoji. Ji duota tau nuo 
šiandien ir amžinai. Mano vaikeli, tegloboja Dangaus VIEŠPATS 
judu abu šią naktį ir tesuteikia judviem gailestingumą ir ramybę“. 


7,2“... Edna(i)“: “Ednos" vardas reiškia "Malonumą". 

Tob 7,12-8,4 


12 Tada Raguelis pašaukė savo dukterį Sarą. Atėjus jai, paėmė ją už 
rankos ir padavė ją Tobijui,* tardamas: “Imk ją savo žmona pagal 
įstatymą ir įsaką, užrašytą Mozės knygoje. Imk ją ir vesk saugiai 
pas savo tėvą. Telydi Dievas jus kelionėje savo ramybe“. 13 Pasišau- 
kęs jos motiną, paprašė ją atnešti rašymo priemones. Jis surašė ve- 
dybų sutartį, * pareikšdamas, kad jis atiduoda ją žmona pagal Mozės 
įstatymo įsaką. 

14 Po to buvo pradėta valgyti ir gerti. 15 Raguelis, pasišaukęs 
savo žmoną Edną, jai tarė: “Mano meile, paruošk tą kambarį ir 
nuvesk ją ten". 16 Ji tad nuėjusi, paklojo lovą tame kambaryje, kaip 
buvo jis jai paliepęs, ir ten nuvedė Sarą. Ji apraudojo savo dukterį. 
Tada, šluostydama ašaras, jai tarė: !7 “Nebijok, mano dukra! Tesu- 
teikia tau Dangaus VIEŠPATS džiaugsmo vietoje tavo širdgėlos! 
Nebijok, mano dukra!“ Ir išėjo. 


8 
Demono išvarymas 


1 Pabaigę valgyti ir gerti, mergaitės tėvai norėjo eiti gulti, Jie 
tad, paėmę vaikiną, nuvedė jį į miegamąjį. 2* Tuomet Tobijas prisi- 
minė Rafaelio žodžius ir, išėmęs žuvies kepenis ir širdį iš maiše- 
lio, kuriame juos laikė, uždėjo ant smilkalų žarijų. 3 Žuvies tvaikas 
taip atstūmė demoną, kad jis pabėgo į tolimiausią Egipto užkam- 
pį.* Bet Rafaelis sekė iš paskos ir ten jį tučtuojau apkalė grandi- 
nėmis, 

4 Tėvai tuo tarpu išėjo ir uždarė iš lauko kambario duris. To- 
bijas, išlipęs iš lovos, Sarai sakė: “Mylimoji, kelkis. Pasimelskime 
ir maldaukime mūsų VIEŠPATĮ, kad būtų mums gailestingas ir mus 


7,12 “... paėmė ją už rankos ir padavė Tobijui": pagrindinė vedybų apeiga. 

7,13“... vedybų sutartį": vedybų sutarties pasirašymas buvo vienintelė kita vedy- 
bų apeiga. 

8,2-3 Senovės žmonių elgesys galynėjantis su demonais mums gali atrodyti 
keistas ir neįprastas. O vis dėlto žuvis yra pasakojimo dalis, o ne būdas de- 
monui išvaryti. Įkvėptasis autorius pabrėžia maldos galią (žr. Tob 6,18; 
8,4-8), angelo — Dievo įgaliotinio — vaidmenį ir Tobijo dorumą. 

8,3 “... tolimiausią Egipto užkampį": į dykumą. Dykuma buvo laikoma demonų 
buveine. Žr. Iz 13,21; 34,14; Mt 4,1; 12,43. 

apsaugotų". 5 Ji tad atsikėlė, ir jiedu ėmė melstis, maldaudami, kad 
būtų apsaugoti. Tobijas pradėjo, tardamas: 


2 


“Pašlovintas esi tu, mūsų protėvių Dieve, 
tebūna šlovinamas tavo vardas 

amžinai per visas kartas! 

Tešlovina tave dangus 

ir visa Kūrinija per amžius! 

"Tu sukūrei Adomą 

ir jam sukūrei jo žmoną Evą, 

kad būtų jo pagalba ir parama. 

Iš jų dviejų kilo žmonija. 

"Tu sakei: 'Negera žmogui būti vienam, 
padarysiu jam bendrininką kaip jį patį". 
Dabar tad imu šią savo giminaitę 

ne dėl gašlumo, 

bet kilniam tikslui. 

Suteik, kad ji ir aš rastume gailestingumo 
ir drauge sulauktume senatvės“. 


8 Ir jiedu abu tarė: “Amen! Amen!“ ? Po to atsigulė nakčiai. 

Bet Raguelis atsikėlė ir, pasišaukęs tarnus, išėjo ir iškasė 
kapą, 19 nes jis sakė: “Gali atsitikti, kad jis mirs, ir mes būsime 
išjuokti ir užgauliojami“. 1! Jiems pabaigus kasti kapą, Raguelis 
parėjo namo ir, pasišaukęs savo žmoną, 12 tarė: “Pasiųsk vieną iš 
tarnaičių, kad įeitų pažiūrėti, ar Tobijas yra gyvas, ar miręs. Jeigu 
jis yra miręs, palaidokime jį niekam nežinant“, 13 Ji tad pasiuntė tar- 
naitę, kuri užsidegė lempą ir, atidariusi miegamojo duris, įėjo. Ji 
rado juodu drauge giliai įmigusius. '4 Tarnaitė išėjo ir pranešė jiems, 
kad Tobijas gyvas ir nieko blogo nėra įvykę. 15 Jie tad šlovino Dan- 
gaus Dievą, o Raguelis tarė: 


“Pašlovintas esi tu, Dieve, 
kiekvienu tyru šlovės žodžiu, 
tešlovina tave visi tavo išrinktieji! 
Tešlovina tave per amžius! 


16 Pašlovintas esi tu, 


nes padarei mane laimingą; 

ko bijojau, tai neįvyko. 

Tu pasielgei su mumis 

pagal savo begalinį gailestingumą. 
17 Pašlovintas esi tu, 

nes buvai gailestingas 

dviem vienatiniams vaikams. 

Būk jiems gailestingas, Valdove, 

ir juos apsaugok, 

vesk jų gyvenimą į pilnatvę 

laime ir gailestingumu". 


18 Ir jis paliepė savo tarnams užkasti kapą prieš išauštant. 
Vestuvių vaišės 


19 O savo žmoną jis paprašė iškepti daug duonos kepalų. 
Nuėjęs prie kaimenės, jis parinko du jaučius bei keturis avinus ir 
įsakė, kad jie būtų papjauti. Taigi buvo pradėta ruoštis. 20 Tada jis 
paliepė pašaukti Tobiją ir padarė priesaiką jo akivaizdoje, tarda- 
mas: “Iš čia tu per keturiolika dienų* nesijudinsi, bet liksies čia, 
valgydamas ir gerdamas su manimi. Tu padarysi mano dukterį 
laimingą po visų jos vargų. 21 Po to imk tuojau pat pusę visko, kas 
man priklauso ir grįžk saugus ir sveikas pas tėvą. Kita pusė bus ta- 
vo, kai mano žmona ir aš numirsime. Drąsos, mano vaikeli! Aš esu 
tavo tėvas, o Edna yra tavo motina, ir mes priklausome tau ir tavo 
žmonai dabar ir amžinai. Drąsos, mano vaikeli!" 


9 
Tobijas išsiunčia Rafaelį į Rages 
1 Tada Tobijas, pasišaukęs Rafaelį, jam tarė: 2 “Broli Azarijau, 


pasiimk keturis tarnus ir du kupranugarius ir keliauk į Rages.* Nu- 
ėjęs į Gabaelio namus, paduok jam šį raštą ir, paėmęs pinigus, 


8,20 “... keturiolika dienų“: būdamas laimingas dėl nelauktos įvykių atomazgos, 
Raguelis padvigubina vestuvių vaišių laiką. Tobijui grįžus į Ninevę, bus 
įprastinė vestuvių savaitė — septynios dienos. Žr. Tob 11,18; Ts 14,12. 

9,2“... keliauk į Rages“: žr. Tob 5,6 paaiškinimą. 

pakviesk jį vykti su tavimi į mano vestuves. 3* Juk žinai, kad mano 
tėvas tikriausiai skaičiuoja dienas. Jeigu uždelsiu bent vieną dieną, 
sukelsiu jam daug rūpesčio. + Tu buvai liudytojas priesaikos, kuria 
yra prisiekęs Raguelis, aš negaliu pažeisti jo priesaikos". 5 Rafaelis 
tad su keturiais tarnais bei dviem kupranugariais iškeliavo į Rages 
Medijoje ir apsistojo pas Gabaelį. Rafaelis atidavė jam jo raštą ir 
pranešė jam, kad Tobito sūnus Tobijas vedė ir kviečia jį į vestuves. 
Gabaelis nedelsdamas patikrino pinigų maišus, tebeturinčius sveikus 
antspaudus, ir juos uždėjo ant kupranugarių. 6 Kitą rytą abu atsikė- 
lė anksti ir iškeliavo į vestuves. Atvykę į Raguelio namus, jie rado 
Tobiją prie vaišių stalo. Jis pakilo pasveikinti Gabaelio, kuris apsi- 
verkė ir, jį laimindamas, tarė: “Geras ir kilnus sūnau, sūnau gero ir 
kilnaus tėvo, doro ir geros širdies žmogaus! Tesuteikia VIEŠPATS 
dangišką palaimą tau ir tavo žmonai, tavo Žmonos tėvui ir motinai. 
Tebūna pašlovintas Dievas, nes Tobijas yra tikras mano pusbrolio 
Tobito atvaizdas“. 


D. TOBIJAS SUGRĮŽTA IR IŠGYDO TĖVĄ 


10 
Tėvai rūpinasi 


1 Tuo tarpu Tobitas visą laiką skaičiavo, kiek reikėtų Tobijui 
dienų nukeliauti ir kiek dienų parkeliauti. Praėjus tam dienų skaičiui 
ir sūnui nepasirodant, jis tarė: “Stebiuosi, kas galėjo atsitikti, Gal- 
būt kas nors jį ten sulaikė? O galbūt Gabaelis yra miręs ir nėra kam 
pinigus jam paduoti“. 3 Jis ėmė sielotis. * “Mano vaikas yra žuvęs,* 
nebėra jo tarp gyvųjų," — sakė jo žmona Ana. Ji pradėjo verkti ir 
raudoti sūnaus, tardama: 5 “Vargas man, mano vaikeli, mano akių 
šviesa, kad išleidau tave į kelionę". 6 Bet Tobitas ją ramindavo: “Nu- 


9,3 Tobijo jautrumas kitiems ir rūpinimasis tėvu atspindi visos knygos nuotaiką. 
Be to, visi knygos veikėjai, išskyrus demoną Asmodėjų, yra mylinčios ir 
patikimos asmenybės. 

10,4 *Mano vaikas yra žuvęs": Anos polinkis matyti tik nelaimę ir Tobito pa- 
stangos ją guosti pavaizduoja didelį įkvėptojo autoriaus jautrumą skirtingam 
žmonių to paties įvykio išgyvenimui. 

siramink! Liaukis sielojusis, brangioji. Nėra ko sielotis. Kas nors 
nelaukto turbūt atsitiko. Tas vyras, su kuriuo jis iškeliavo, yra patiki- 
mas ir vienas iš mūsų giminaičių. Nesikankink dėl jo, brangioji. 
Netrukus jis bus namie". 7 Ji atsakydavo: “Tu pats nusiramink! Liau- 
kis mane apgaudinėti. Mano vaikas yra žuvęs!" Kasdien ji išskubė- 
davo laukan ir žiūrėdavo į kelią, kuriuo jos sūnus buvo iškeliavęs. 
Ji pasitikėjo tik savo akimis. Saulei nusileidus, sugrįžusi į vidų, ji 
raudodavo ir verkdavo, visiškai negalėdama užmigti. 


Išvykimas iš Ekbatanos 


Pasibaigus keturiolikai vestuvių dienų, kurias Raguelis buvo 
prisiekęs švęsti dėl savo dukters, Tobijas nuėjo pas jį ir tarė: “Pra- 
šyčiau leisti man išvykti, nes žinau, kad mano tėvas ir motina ne- 
teko vilties mane pamatyti. Maldauju tad, tėve, leisti man išvykti ir 
sugrįžti į tėvo namus. Aš jau esu papasakojęs tau, kokiame varge jį 
palikau“. š Bet Raguelis Tobijui kalbėjo: “Pabūk, mano vaikeli, 
pabūk pas mane. Aš pasiųsiu pasiuntinius pas tavo tėvą Tobitą, kad 
jie duotų jam žinią apie tave“. ?* “Ne! — jis atsakė, — maldauju, 
leisk man vykti pas mano tėvą“. 10 Raguelis tad nedelsdamas davė 
Tobijui jo žmoną Sarą ir pusę visos savo nuosavybės: vergų ir ver- 
gių, jaučių ir avių, asilų ir kupranugarių, drabužių, pinigų ir namų 
ūkio reikmenų. !! Atsisveikindamas juos, jis apkabino Tobiją ir 
tarė: “Sudie, mano sūnau! Laimingos kelionės! Tegloboja Dangaus 
VIEŠPATS tave ir tavo žmoną Sarą! O, kad aš galėčiau pamatyti 
prieš mirdamas jūsų vaikus!“ 12 Tada, pabučiavęs savo dukterį Sarą, 
jai tarė: “Mano dukra, gerbk savo uošvį ir uošvienę, nes nuo dabar 
jie yra tau tokie pat tėvai, kaip davusieji tau gyvastį. Keliauk ramy- 
bėje, dukra! Leisk man girdėti apie save visad gerą žodį, kol tik aš 
būsiu gyvas“. 5 O Edna Tobijui tarė: “Mano vaikeli ir brangus mano 
broli, teparveda tave Dangaus VIEŠPATS laimingai! O, kad aš 
galėčiau pamatyti tavo ir savo dukters vaikus prieš numirdama! 
VIEŠPATIES akivaizdoje aš patikiu tau savo dukterį, nedaryk per 
visas savo gyvenimo dienas nieko, kas ją įskaudintų. Keliauk ramy- 
bėje, mano vaikeli! Nuo dabar aš esu tavo motina, o Sara yra tavo 
žmona. Telydi mus palaima per visas mūsų gyvenimo dienas!“ 
Pabučiavusi vieną ir kitą, ji išleido juodu į kelionę. 14 Raguelio na- 
mus Tobijas paliko kupinas laimės ir džiaugsmo, šlovindamas Dan- 

gaus ir žemės VIEŠPATĮ, Visatos Karalių, padariusį jo kelionę 
tokią sėkmingą. Atsisveikindamas su Ragueliu ir Edna, jis pridėjo: 
“Man VIEŠPATIES įsakyta gerbti jus per visas mano gyvenimo 
dienas!" 


11 
Tobijas sugrįžta 


1 Prisiartinus prie Kaserino, esančio prieš pat Ninevę, Rafaelis 
tarė: 2““Tu žinai kokioje nelaimėje mudu palikome tavo tėvą. 3 Nu- 
eikime mudu paskubom pirma tavo žmonos ir paruoškime namus, 
kitiems dar neatvykus". * Jiedviem einant drauge, Rafaelis jam tarė: 
“Ar turi po ranka žuvies tulžį?" Ir šuo ėjo drauge, bėgdamas iš 
paskos. * 

5 Tuo tarpu Ana sėdėjo, atidžiai stebėdama kelią, kuriuo turėjo 
pareiti jos sūnus. 6 Pamačiusi jį pareinant, ji tarė jo tėvui: “Tikėk 
manim, tavo sūnus pareina! Ir vyras, kuris su juo iškeliavo!* 

7 Prieš Tobijui prieinant prie tėvo, Rafaelis tarė: “Aš esu tikras, 
kad jo akys bus atvertos. š Patepk jo akis žuvies tulžimi. Baltuosius 
šlakus vaistas sutrauks, ir jie nukris jam nuo akių. Tavo tėvas atgaus 
regėjimą ir matys šviesą". 


Tobito akys išgyja 


? Ana, pribėgusi prie sūnaus, puolė jam ant kaklo ir tarė: “Da- 
bar tave pamačiusi, mano vaikeli, galiu mirti". Ji apsiverkė. 19 Tada 
Tobitas atsikėlė ir apgraibomis išėjo pro kiemo vartus. Tobijas priėjo 
prie jo !! su žuvies tulžimi rankoje ir, jį tvirtai prilaikydamas, pa- 
pūtė jam į akis, tardamas: “Tėve, nebijok!“ Tada jis patepė jam 
akis vaistais ir truputį palaukė. 12 Po to jis abiem rankomis nutraukė, 
pradėdamas nuo akių kampų, baltuosius šlakus. 13 Tobitas, pamatęs 
savo sūnų, apkabino jį abiem rankomis ir 14 verkdamas kartojo: 
“Tave, mano sūnau, savo akių šviesą, aš matau!“ Tada jis tarė: 


11,4 “... šuo ėjo drauge, bėgdamas iš paskos“: šuo pasakojime turbūt yra senes- 
nio tautosakos pasakojimo liekana. Tobito knygoje jis tik pasirodo, bet ne- 
turi jokio vaidmens. 

“Tebūna pašlovintas Dievas, 
tebūna pašlovintas jo didingas vardas, 
tebūna palaiminti visi jo šventieji angelai! 
Tebūna pašlovintas jo šventasis vardas 
per visus amžius! 

15 Nors jis mane ir nuplakė, 
bet jis manęs ir pasigailėjo. 
Štai dabar matau savo sūnų Tobiją!“ 


Tada Tobitas sugrįžo į vidų, džiaugsmingai visu balsu šlovin- 
damas Dievą. Tobijas papasakojo savo tėvui, kad kelionė buvo sėk- 
minga, kad jis parnešė pinigus, kad jis vedė Raguelio dukterį Sarą 
ir kad iš tikrųjų ji yra pakeliui į čia, labai arti Ninevės vartų. 

16 Džiaugdamasis ir šlovindamas Dievą, Tobitas nuėjo prie Ni- 
nevės vartų savo marčios pasitikti. Ninevės gyventojai, matydami, 
kad jis judriai vaikščioja, ir niekas už rankos jo neveda, buvo nuste- 
binti. 17 Tobitas visų akivaizdoje papasakojo, kaip Dievas buvo jam 
gailestingas ir kaip jam atvėrė akis. Tobitas, pamatęs savo sūnaus 
Tobijo žmoną Sarą, ją palaimino, tardamas: “Eikš, mano dukra! Svei- 
kinu atvykusią! Tebūna pašlovintas Dievas, kuris atvedė tave pas 
mus, mano dukra. Tebūna palaimintas tavo tėvas ir tavo motina, te- 
būna palaimintas mano sūnus Tobijas, būk palaiminta tu, mano 
dukra! Įeik į savo židinį! Su palaiminimu ir džiaugsmu sveikinu 
atvykusią! Įeik, mano dukra!“ Taigi ta diena buvo džiaugsminga 
visiems Ninevėje gyvenusiems žydams. 

18 Ahigaras ir jo sūnėnas Nadabas atėjo dalytis Tobito džiaug- 
smu. Tobijo vestuvės buvo smagiai atšvęstos per septynias dienas.* 
Jis gavo daug dovanų. 


11,18 “... vestuvės buvo smagiai atšvęstos per septynias dienas“: buvo įprasta 
vestuves švęsti septynias dienas (žr. Tob 8,20). 

E. RAFAELIS APREIŠKIA SAVO TAPATYBĘ 


12 
Rafaelio atlyginimas 


1* Pasibaigus vestuvėms, Tobitas pasišaukė savo sūnų ir jam 
tarė; “Mano sūnau, tu turėtumei išmokėti algą su tavimi keliavusiam 
vyrui ir dar pridėti prie to, kas buvo sutarta“. 2 “Tėve, — jis klausė, 
— kiek turiu duoti jam už pagalbą? Net jeigu duočiau pusę visos 
mantos, kurią jis pargabeno su manimi, man nebūtų nuostolio. 3Juk 
jis parvedė mane gyvą ir sveiką pas tave, išgydė mano žmoną, 
parnešė pinigus su manimi ir tave išgydė. Kiek tad turiu pridėti prie 
to, kas sutarta?" + “Jis yra vertas, mano sūnau, gauti pusę visko, ką 


jis parnešė". 5 Tobijas tad pasišaukė Rafaelį ir jam tarė: “Imk kaip 
algą pusę visko, ką parnešei, ir eik ramybėje“. 


Pamokymai 


6* Tada Rafaelis, pasivedęs juos abu į šalį, tarė: “Šlovinkite 
Dievą ir visų gyvųjų akivaizdoje pripažinkite jį už jo gerus jums 
padarytus darbus. Šlovinkite ir giedokite giesmes jo vardui. Skelb- 
kite visiems žmonėms Dievo darbus su derama pagarba; nedelskite 
jį pripažinti. 7 Karaliaus paslaptį yra gera užslėpti, bet Dievo dar- 
bus reikia apreikšti ir pripažinti su derama pagarba. Darykite, kas 
gera, ir piktas jūsų neužklups. 3* Melstis ir pasninkauti yra gera, bet 
geriau negu tai — išmalda ir teisumas. Truputis su teisumu yra ge- 
riau, negu perteklius su nedorumu. Geriau duoti išmaldą, negu krau- 


12,1-5 Tobitas ir jo sūnus dosniai sutinka duoti Azarijui kur kas daugiau, negu 
buvo sutarta. Žr. Tob 5,15-16. 

12,6-10 Išminties mokytojo stiliumi, Rafaelis duoda Tobitui ir jo sūnui trumpą 
pamokymą, panašų į Tobito pamokymą savo sūnui. Žr. Tob 4,3-19. 

12,6-7 Pareigą šlovinti Dievą žydai laikė savo didžiausia privilegija. Gyvenimas, 
nešlovinant Dievo, buvo laikomas beprasmiu. Žr. Iz 38,16-20. 

12,8 Malda ... pasninkas ... išmalda ... teisumas: Žr. Kalno pamokslą (Mt 6). 

ti auksą, ? nes išmalda išgelbsti nuo mirties ir nuvalo visas nuo- 
dėmes. Kas duoda išmaldą — ilgai gyvens, !9 bet kas daro nuodėmę 
ir nedorai elgiasi — yra didžiausi savo gyvasties priešai“. 


Rafaelio tapatybė 


11 “Dabar apreikšiu jums visą teisybę, nuo jūsų nieko nenuslėp- 
damas. Tai jau esu jums pareiškęs, sakydamas: “Karaliaus paslaptį 
dera užslėpti, bet Dievo darbus reikia apreikšti su derama pagarba“, 
12* Taigi, kai tu, Tobitai, ir Sara meldėtės, aš liudijau judviejų maldą 
VIEŠPATIES Šlovės akivaizdoje. Panašiai būdavo, kada tik laido- 
davai mirusius. 13 O tada, kai tu nedelsdamas atsikėlei nuo stalo, ir 
palikai pietų valgius, kad nueitum ir palaidotum mirusį, 14 aš bu- 
vau pasiųstas* tave išmėginti. Tuo pačiu metu Dievas pasiuntė mane 
išgydyti tave ir tavo marčią Sarą. 15* Aš esu Rafaelis, vienas iš sep- 
tynių angelų, kuriems leista tarnauti VIEŠPATIES Šlovės akivaiz- 
doje". 

16 Abudu buvo apstulbę. Jie puolė kniūpsčia, nes buvo baimės 
apimti. 17 “Nebijokite, — jis tarė jiems, — ramybė su jumis! Dabar 
ir visados dėkokite VIEŠPAČIUI! 13 Juk aš, būdamas su jumis, to 
nedariau savo nuosprendžiu, bet vykdžiau Dievo valią. Šlovinkite 
jį kasdien ir visados. Giedokite jam giesmę! 19 Nors matėte mane 
valgant ir geriant, iš tikrųjų aš nevalgiau ir negėriau. Ką jūs matėte, 
buvo regėjimas. 20 Dabar tad kelkitės nuo žemės ir šlovinkite 
Dievą. Žiūrėkite, aš žengiu pas tą, kuris mane pasiuntė. Užrašykite 
į knygą visus šiuos, jums įvykusius, dalykus". 2! Jam pakilus į orą, 
jie atsistojo ir nebegalėjo jo daugiau matyti. 22 Jie šlovino Dievą 
giesmėmis, dėkojo jam už tokius jo nuostabius darbus, kai Dievo 
angelas buvo jiems pasirodęs. 


12,12.15 Rafaelis yra vienas iš septynių ypatingų užtarėjų, pristatančių žmogaus 
maldą Dievui. Tame amžiuje vystėsi mokslas apie angelus. Kitų dviejų an- 
gelų vardai yra randami Šv. Rašte: Gabrielio (žr. Dan 8,16; 9,21; Lk 
1,19.26) ir Michaelio (žr. Dan 10,13.21; 12,1; Jud 9; Apr 12,7). 

12,14 “... aš buvau pasiųstas...": Dievas dažnai siunčia bandymus savo mylimam 
žmogui sutaurinti (žr. Job 1-2). į 

F. TOBITO ŠLOVĖS GIESMĖ 


13 
1* Tada Tobitas tarė: 


“Tebūna pašlovintas Dievas, 
kuris gyvena amžinai, 
nes jo karalystė tveria per visus amžius! 

2 Jis ir nuplaka, ir pasigaili, 
nubloškia į mirusiųjų pasaulio gelmes 
ir parvedą iš giliosios bedugnės, — 
iš jo rankos niekas negali ištrūkti. 

3 Izraelio vaikai, šlovinkite jį tautose, 
nes jose jis išblaškė jus! 

4 Net ten jis parodė savo didybę! 
Aukštinkite jį visų gyvųjų akivaizdoje, 
nes jis yra mūsų VIEŠPATS 
ir jis yra mūsų Dievas. 

Jis yra mūsų Tėvas, 
amžinai jis yra Dievas! 

5 Nors jis nuplaks jus už jūsų nedorus darbus, 
bet jis vėl bus visiems jums gailestingas. 
Jis surinks jus iš visų tautų, 
kuriose esate išblaškyti. 


6 Kai jūs grįšite pas jį 
visa savo širdimi ir visa savo gyvastimi, 
darydami kas teisu jo akivaizdoje, 
tuomet jis atsigręš į jus, 
nebeslėps daugiau nuo jūsų savo veido. 
Dabar tad pasvarstykite, 


13,1-18 Tobito šlovės giesmė (žr. Iš 15,1-18; Jdt 16,1-17) dalijama į dvi dalis. 
Pirmoji dalis — 1-8 eilutės — yra šlovės giesmė, kurioje aidi temos iš ka- 
ralystės giesmių ir psalmių; antroji dalis — 9-18 eilutės — kreipiasi į Jeruza- 
lę stiliumi pranašų, kalbėjusių apie naują ir idealią Jeruzalę (žr. Iz 60; Apr 
21). 

Tob 13,7-12 


ką jis jums yra padaręs, 
dėkokite jam visa savo burna. 
Šlovinkite teisumo VIEŠPATĮ, 
aukštinkite amžių Karalių. 


Savo tremties šalyje aš jį išpažinsiu, 
jo galybę ir didybę 
parodysiu tautai, kuri yra nusidėjusi. 
Sugrįžkite pas jį, nusidėjėliai, 
ir darykite, kas teisu jo akivaizdoje. 
Galbūt maloniai jis pažvelgs į jus 
ir bus jums gailestingas. 
7 Aš savo ruožtu aukštinu savo Dievą 
ir dangaus Karaliuje mano gyvastis džiūgauja. 
8 Tekalba visa tauta apie jo didybę, 
teišpažįsta jį Jeruzalėje. 


3 O Jeruzale, šventasis mieste! 
Jis nuplakė tave už tavo rankų darbus,* 
bet jis vėl pasigailės teisiųjų vaikų. 

10 Išpažink VIEŠPATĮ, nes jis geras, 
šlovink amžių Karalių, 
idant jo Padangtė tavyje 
būtų atstatyta su džiaugsmu. 
Tepradžiugina visus tavo tremtinius; 
tepuoselėja visus tavo kenčiančius 
per visas ateinančias kartas. 

11 Visiems žemės pakraščiams švies ryški šviesa: 
daug tautų ateis pas tave iš toli toli, 
gyventojai tolimiausių žemės pakraščių, 
patraukti prie tavęs VIEŠPATIES Dievo vardo, 
nešdami dovanas savo rankose Dangaus Karaliui. 
Karta po kartos giedos tavyje džiaugsmo giesmę, 
amžinai tvers išrinktojo miesto vardas. 

12 Tebūna prakeikti, kas tave įžeidžia blogu žodžiu, 
tebūna prakeikti, kas tave užkariauja 


13,9“... nuplakė tave už tavo rankų darbus": už stabus ir jų garbinimą. 

Tob 13,13-18 


ir išgriauna tavo sienas, 

tebūna prakeikti, kas nugriauna tavo bokštus 
ir sudegina tavo namus! 

Bet tebūna amžinai palaiminti, 

kas tave gerbia! 


5 Eik tad ir džiaukis teisiųjų vaikais, 
nes jie bus surinkti 
ir šlovins amžių VIEŠPATĮ. 
14 Palaiminti tie, kurie tave myli, 
palaiminti tie, kurie džiaugiasi tavo gerove. 
Palaiminti ir žmonės, kurie sielojasi su tavimi 
dėl tavo kančių, 
nes jie džiaugsis su tavimi 
ir amžinai liudys tavo garbę. 
15 Mano dvasia šlovina VIEŠPATĮ, 
didįjį Karalių! 
16 Jeruzalė bus atstatyta 
kaip amžinieji jo Namai. 
Kaip laimingas būsiu, 
jeigu mano palikuonių likutis išliks, 
kad galėtų pamatyti 
tavo garbę ir išpažinti dangaus Karalių. 
Jeruzalės vartai bus statomi iš safyro ir smaragdo, 
visos jos sienos iš brangių akmenų. 
Jeruzalės bokštai bus statomi iš aukso, 
visos jų dantytos viršūnės iš gryno aukso. 
17 Jeruzalės gatvės bus grįstos 
rubinais ir Ofyro akmenimis. 
1š Jeruzalės vartai giedos džiaugsmo giesmes 
ir visi jos namai šauks: 
'Aleliuja! Tebūna pašlovintas Izraelio Dievas! 
O palaimintieji šlovins jo šventąjį vardą 
dabar ir per amžius“. 


(Tobito šlovės giesmės pabaiga.) 

Tob 14,1-5 


G. PABAIGA 


14 
Tobito patarimas 


1 Tobitas mirė ramybėje, turėdamas šimtą dvylika metų, ir bu- 
vo palaidotas labai garbingai Ninevėje. 2 Jis buvo šešiasdešimt dve- 
jų metų, kai neteko regėjimo, o atgavęs regėjimą jis gyveno patogiai, 
dalydamas išmaldą ir be paliovos šlovindamas Dievą ir išpažin- 
damas Dievo didybę. 

3 Prieš pat mirtį, pasišaukęs savo sūnų Tobiją ir septynis Tobi- 
jo sūnus, jis davė šį įsakymą: “Mano sūnau, paimk savo sūnus * ir 
skubiai keliauk į Mediją, nes aš tikiu Dievo žodį, kurį pranašas 
Nahumas* ištarė apie Ninevę. Visi tie dalykai įvyks ir užklups Asi- 
riją ir Ninevę. Iš tikrųjų įvyks visa, kas buvo pasakyta Izraelio pra- 
našų, kuriuos Dievas siuntė. Nė vienas jų žodis neliks tuščias, bet 
visi bus įvykdyti paskirtu laiku. Taigi bus saugiau Medijoje, negu 
Asirijoje ir Babilone. Mat žinau ir tikiu, kad, ką tik Dievas yra 
pasakęs, bus įvykdyta ir įvyks; nė vienas pranašavimų žodis neliks 
tuščias. Visi mūsų giminės, Izraelio krašto gyventojai, bus išblaškyti 
ir išvaryti į tremtį iš gerojo krašto.* Visa Izraelio žemė bus nunio- 
kota, net Samarija ir Jeruzalė bus sunaikintos! Ir Dievo Namai jo- 
je bus sudeginti iki pat pamatų ir liks valandėlę nuniokoti. 

5 Betgi Dievas vėl ištremtųjų pasigailės ir parves į Izraelio 
kraštą. Jie atstatys jo Namus, — nors jie nebus tokie gražūs, kaip 
buvo pirmieji, — laikotarpiui iki bus užbaigtas laikų metas.* Po to 
jie visi sugrįš iš savo tremties ir atstatys visą Jeruzalės didingumą. 
Dievo Namai joje bus atstatyti, lygiai kaip Izraelio pranašai yra 


14,4-5 “... Nahum(as]“: vienas iš Mažųjų pranašų, kurio knygoje yra pranaša- 
vimai apie Ninevės sunaikinimą. Čia įkvėptasis autorius, laikydamasis savo 
pasakojimo istorinių rėmų, kalba Tobito lūpomis apie Ninevės nubaudimą, 
Jeruzalės sunaikinimą (587 m. prieš Kristų), Judo tremtį ir sugrįžimą iš 
tremties kaip apie ateities įvykius. Šis būdas — naudojimas istorijos įvykių 
kaip pranašysčių apie ateitį — yra dažna apokaliptinių autorių priemonė. 
“... iš gerojo krašto": Pažado žemės vardas. Žr. Įst 1,35; 3,25; 4,21.22. 

14,5 “... iki bus užbaigtas laikų metas": nuoroda į mesijinius laikus, kuriais bu- 
vo laukiama naujos ir didingesnės Šventyklos. Žr. Žyd 9,1-14. 

Tob 14,6-12 


apie juos kalbėję. 6* Tada visos tautos ir visos žemės žmonės atsi- 
vers ir garbins Dievą tiesa, visi atmes savo stabus, apgaule nuvedu- 
sius juos į klaidą, 7 ir būdami teisūs šlovins amžinąjį Dievą. Visi 
izraeliečiai, išgelbėti tomis dienomis ir darantys kas teisų Dievo 
akivaizdoje, bus surinkti, Jie eis į Jeruzalę ir gyvens saugiai per am- 
žius Abraomo krašte, — jiems jis bus atiduotas. Džiaugsis nuošir- 
džiai mylintys Dievą, o kas daro nuodėmę ir nedorai elgiasi, visiš- 
kai pradings nuo žemės. 3-9 Dabar tad, mano vaikai, uždedu jums šią 
pareigą: ištikimai tarnauti Dievui ir daryti, kas yra gera jo akivaiz- 
doje. Ir jūsų vaikams turi būti įsakyta dorai elgtis, duoti išmaldą, 
laikyti širdyje Dievą ir šlovinti jo vardą visad nuoširdžiai ir viso- 
mis savo jėgomis. Dabar tad, mano sūnau, išvyk iš Ninevės, nepa- 
silik čia. 10 Tą dieną, kai palaidosi savo motiną šalia manęs, net nak- 
ties nepraleisk mieste. Nes matau, kad joje yra daug nedorumo, jo- 
je daug apgaulių, o žmonės nesigėdi. Pasvarstyk, mano sūnau, ką 
Nadabas* padarė Ahigarui — tam žmogui, kuris jį užaugino. Argi 
nebuvo Ahigaras priverstas, gyvas būdamas, į žemę lįsti? Tačiau 
Dievas atsuko Nadabo begėdišką nusikaltimą prieš jį patį. Ahigaras 
išėjo į šviesą,* o Nadabas įžengė į amžiną tamsą,* nes jis bandė 
nužudyti Ahigarą. Už tai, kad Ahigaras davė išmaldos, jis išsigelbė- 
jo nuo mirtinų spąstų, kuriuos Nadabas buvo jam paspendęs, bet 
pats Nadabas į juos pakliuvo ir gavo galą. 1! Dabar tad, mano vaikai, 
pasvarstykite, ką padaro išmalda, ir kur nuveda nedorumas — jis 
neša mirtį! Štai nebegaliu atsikvėpti". 


Tobito ir Tobijo mirtis 


Paguldytas į lovą, jis mirė ir buvo garbingai palaidotas. 12 Kai 
numirė Tobijo motina, sūnus palaidojo ją šalia savo tėvo. Tada jis, 
jo žmona ir vaikai sugrįžo į Mediją ir apsigyveno Ekbatanoje pas 


14,6 Mesijiniu laikotarpiu pagonys įtikės Dievą — Kūrėją ir Istorijos Viešpatį. 

14,10 “,.. Nadab(as|": Ahigaro pasakojimo didvyris Ahigaras, Asirijos karalių 
Senacheribo ir Esarhadono kancleris, įsūnija savo sūnėną Nadabą ir ruošia 
jį tapti savo įpėdiniu. Bet Nadabas klastingai surengia sąmokslą savo dėdei 
nužudyti. Ahigaras pasislepia savo bičiulio namuose ir ilgainiui, atskleidus 
Nadabo sąmokslą, tampa apgintas (“išėjo į šviesą"). Po to Nadabas buvo 
įmestas į kalėjimą, kur jis ir numirė (“įžengė į amžiną tamsą“). Ahigaro 
išmalda išgelbėjo jį nuo mirties. Žr. Tob 2,2. 

Tob 14,13-15 


savo uošvį Raguelį. 13 Savo žmonos tėvais jis rūpinosi jų senatvėje 
ir juos gerbė; palaidojo juos Ekbatanos mieste Medijoje. Jis pavel- 
dėjo nuosavybę ir Raguelio, ir savo tėvo Tobito. 14 Sulaukęs garbin- 
go šimto septyniolikos metų amžiaus, jis mirė. 15 Prieš mirdamas 
jis išgirdo apie Ninevės sunaikinimą ir pamatė į Mediją varomus 
belaisvius, kuriuos Medijos karaliaus Kyaxares* buvo paėmęs. Tobi- 
jas šlovino Dievą už visa, ką jis buvo padaręs Ninevei ir Asirijai. 
Prieš numirdamas, jis džiaugėsi, kad Ninevė buvo sunaikinta ir šlo- 
vino VIEŠPATĮ Dievą per amžių amžius. Amen. 


14,15 “... Kyaxares": Babilonijos karalius Nabopolasar(as] ir Kyaxares užėmė 
ir sunaikino Ninevę 612 m. prieš Kristų. Žr. Tob 1,15 paaiškinimą. 

JUDITOS KNYGA 


Juditos knyga yra vaizdingas pasakojimas .apie Dievą, grėsmingos 
pervartos metu išgelbėjusį savo tautą per moterį, vardu Judita. Nežino- 
maš autorius Šį pasakojimą apie Dievo apvaizdą sukūrė baigiantis antra- 
jam prieškristiniam šimtmečiui arba pirmojo prieškristinio šimtmečio pra- 
džioje. Bemaž tikra, kad jis buvo parašytas hebrajų kalba, bet graikiška- 
sis tekstas rodo, kad pasakojimas, laisvai perimdamas iš Septuagintos 
ankstyvesnių knygų graikų kalbą, yra tapęs pernelyg savitas literatūros 
kūrinys. 

Šį graikiškąjį tekstą Katalikų Bendrija yra priėmusi kaip deuteroka- 
nonišką, t.y. priklausantį antrajam, arba žydų išeivijos Septuagintos, 
šventų knygų rinkiniui, o kitos krikščionių bendrijos šį tekstą — Juditos 
knygą, laiko apokrifu, t.y. nepriklausančiu hebrajiškajam šventų knygų 
rinkiniui. 

Graikiškasis Septuagintos tekstas čia ir verčiamas į lietuvių kalbą. 
Jeronimas, nenoriai paruošęs lotyniškosios Vulgatos Juditos tekstą, rėmė- 
si antriniu aramėjišku Juditos knygos vertimu, užtiktu Palestinoje, ir 
ankstyvesniu lotyniškų vertimu iš graikų kalbos. Juditos knygos tekstas 
lotyniškoje Vulgatoje daug kuo skiriasi nuo Septuagintos, arba graikiš- 
kojo Juditos knygos, teksto. 

Nūdien nėra įmanoma nustatyti datas ir vietas įvykių, paskatinusių 
sukurti šį pasakojimą. Skaitant jį, dėmesį patraukia įkvėptojo autoriaus 
siekis stiprinti savo tautos tikėjimą apvaizdžiu Dievo artumų. Juditos 
knyga yra pasakojimas žmogui — tautai — sunkių bandymų žaizdre. . 
Skaitytojas raginamas imti į širdį pamoką, kad Dievas net pervartose ir 
lūžiuose yra Istorijos Viešpats, kuris gali išgelbėti Izraelį nuo priešų. 
Kaip Dievas kadaise išgelbėjo savo tautą per Mozės rankas, taip dabar 
jis išgelbsti ją per pamaldžią našlę Juditą. 

Pasakojimą galima skirstyti į dvi dalis. Pirmoje dalyje — 1-7 sky- 
riuose — Holofernas, Nebukadnezaro kariuomenės vadas, veda mil- 
žiniškas asirų pajėgas į žygį nubausti vasalus, atsisakiusius ateiti Asiri- 
jai į pagalbą prieš Mediją. Žydų tauta atkakliai priešinasi prie Betulijos, 
gindama kelią į Jeruzalę. Nepaisydamas Achioro įspėjimo, kad žydai ne- 
gali būti nugalėti, nebent jie nusidėtų Dievui, išdidus Holofernas apgula 
Betuliją ir uždaro vandens šaltinius. Po trisdešimt keturių dienų miesto 
gynėjai nuleidžia rankas ir yra pasiruošę pasiduoti. 

Kaip tik tuo metu pasirodo Judita, — jos vardas reiškia Žydė, — ir 
pažada nugalėti asirus. Čia pasakojimas pasiekia savo viršūnę. Papasnin- 
kavusi ir pasimeldusi, Judita apsirengia geriausiais drabužiais ir nueina į 
asirų stovyklą, kur nužudo pasigėrusį Holoferną. Asirai, tai sužinoję, 
pasiduoda panikai, o žydai įsidrąsinę juos nugali. Šauni žmonių pergalės 
giesmė Juditai pagerbti yra dažnai pritaikoma Marijai (žr. Jdt 15,9-10). 

Bandymai susieti Juditos knygą tiesiogiai su žydų istorijos fonų 
senovės Artimųjų Rytų imperijų kontekste nėra sėkmingi. Pasakojimas 
buvo parašytas kaip pamaldus mąstymas apie metinės Perėjimo iškilmės 
prasmę. Jį įkvėpė Išėjimo knyga (žr. Iš 14,31), Izaijo skaitiniai ir Psal- 
mės, kalbančios apie ypatingą Dievo rūpestį apsaugoti Jeruzalę. Dievo 
rankos, kaip jo apvaizdžios veiklos veiksnio tema, kadaise žėrėjo Mozės 
rankoje, o dabar žėri Juditos rankoje. Būdinga žydų menui sinagogose 
vaizduoti Dievo ranką, ištiestą iš dangaus. Dievo ranka iš dangaus yra 
dalis scenos Dura-Europos sinagogos sienos freskose, vaizduojančiose 
išėjimą iš Egipto, Izaoko auką (žr. Pr 22) ir Ezekielio sausų kaulų slėnį 
(žr. Ez 37). 

Pasakojimas apie Juditą patraukė daugelio rašytojų, menininkų ir 
kompozitorių dėmesį. Mozart'as ir Beethoven'as pasirinko Juditą kaip 
veikėją savo muziko kūriniams. Dailininkai ją pavaizdavo drobėje, o 
skulptoriai iškalė Chartres katedros fasado akmenyje. Pasakojimas apie 
Juditą yra reiklus pasakojimas. Moteris Judita apvaldo savo tautos 
bailumą ir nugali priešą. 


Juditos knygos metmenys: 


A. Pavojus žydams 11-732 
B. Žydų išgelbėjimas 8,1-14,10 
C. Pergalė 14,11-16,25 

JUDITOS KNYGA 


A. PAVOJUS ŽYDAMS 


] 
Karas prieš Mediją 


! Tai buvo dvyliktieji Nebukadnezaro,* valdžiusio asirus didžia- 
jame Ninevės mieste karaliavimo metai. Tomis dienomis Arfaksa- 
das* valdė Ekbatanoje. * Aplink miestą jis pastatė sieną iš tašytų 
akmenų, kiekvienas jų buvo trijų uolekčių aukščio ir šešių uolekčių 
ilgio; sieną padarė septyniadešimties uolekčių aukščio ir .penkias- 
dešimties uolekčių storio. 3 Prie vartų jis įtaisė šimto uolekčių aukš- 
čio ir šešiasdešmties uolekčių pločio prie pamatų bokštus. + O var- 
tus pastatė septyniasdešimties uolekčių aukščio su keturiasdešimties 
uolekčių pločio anga, kad jo pajėgos ir į gretas susirikiavę pėsti- 
ninkai galėtų išžygiuoti kartu. 


1,1 “... Nebukadnezaro...": Nebukadnezaras (605-562 m. prieš Kristų) buvo 
antrasis neo-babiloniečių, t.y. kaldėjų, o ne asirų karalius. Jis sunaikino 
Jeruzalę 587-586 m. prieš Kristų ir išvarė į Babilonijos tremtį žydus (žr. 2 
Kar 24,1-25.26). Juditos knygos autorius, visiškai nepaisydamas istorijos 
faktų, vaizduoja jį gyvenus po Babilonijos tremties (žr. taip pat Jdt 4,3; 
5,19). Kai kurie Šv. Rašto mokslininkai mano, kad toks istorijos faktų ne- 
paisymas yra sąmoningas ir, anot jų, rodo, kad autorius savo knygą laikė ne 
istoriniu veikalu, bet istoriniu apsakymu. Nebukadnezaras jo apsakyme yra 
netikinčio karaliaus ir Dievo tautos priešo įvaizdis. “Arfaksado" istorikai 
nežino. Spėliojama, kad jis buvo įkūrėjas medų karalystės, kurios sostinė 
buvo Ekbatana. 

Jdt 1,5-14 


5 Tomis dienomis karalius Nebukadnezaras išėjo į mūšį su ka- 
raliumi Arfaksadu didžiojoje lygumoje. Ši lyguma yra prie Ragau'o* 
ribų. 6 Pas jį susitelkė visi gyventojai iš aukštumų, visi gyvenusieji 
palei Eufratą, Tigrį bei Hydaspesą ir iš elymėjų karaliui Ariochui 
pavaldžių lygumų. Taigi daug tautų buvo pašaukta dalyvauti chele- 
ūditų* mūšyje. 

Nebukadnezaro ultimatumas tautoms 


7* Tada asirų karalius Nebukadnezaras išsiuntė pasiuntinius pas 
visus Persijos gyventojus, visus žmones Vakarų kraštuose — Kili- 
kijoje, Damaske, Libane, Anti-Libane, pas visus pajūrio gyvento- 
jus, š pas tautas Karmelyje, Gileade, Aukštutinėje Galilėjoje, didžio- 
joje Esdraelono lygumoje, ? pas žmones Samarijoje ir jos miestuose, 
pas visus anapus Jordano ir iki pat Jeruzalės, Betanijos, Chelūso, 
Kadešo, Raamseso ir visos Gošeno žemės, 10 pas žmones net ana- 
pus Tanio bei Memfio ir pas visus visus Egipto gyventojus iki pat 
Etiopijos ribų. !! Betgi visų tų kraštų gyventojai nekreipė dėmesio 
į asirų karaliaus šaukimą dėtis prie jo karo žygiui, nes jo nebijojo 
ir laikė jik tik mirtingu žmogumi. Jie tad grąžino jo pasiuntinius 
atgal tuščiomis rankomis ir įsižeidusius. 12 Nebukadnezaras, labai 
įtūžęs ant tų visų kraštų, prisiekė savo sostu ir karalyste atkeršyti 
visai Kilikijos, Damasko ir Sirijos sričiai, išžudyti savo kalaviju 
visus Moabo gyventojus, Amono žmones, visą Judėją ir visus bet 
kur Egipte iki pat abiejų jūrų pakrančių.* 


Nebukadnezaro žygis prieš Arfaksadą 


1š Septynioliktaisiais metais, nužygiavęs su savo kariuomene 
prieš Arfaksadą, jis nugalėjo jį mūšyje. Sutriuškinęs visą Arfaksa- 
do kariuomenę — raitininkus ir kovos vežimus, 14 jis užėmė jo 


1,5 “... Ragau'o": Ragau, arba Rages, medų miestas, kur žuvo Arfaksadas, yra 
maždaug 320 km į pietvakarius nuo šiuolaikinio Hamadano ir apie 12 km 
nuo Teherano. 

1,6 “... cheleūditų": turbūt turima mintyje kaldėjus. 

1,7-10 Minimos tautos nūdien yra tapusios Sirija, Libanu, Palestina ir Egiptu. 
“Persijos gyventojai": pietinė šiuolaikinio Irano sritis. 

1,12 “... abiejų jūrų pakrančių": senieji Mesopotamijos valdovai dažnai ženkli- 
no savo karalystės ribas liečiančias dvi jūras: Aukštutinę jūrą — Viduržemio 
ir Žemutinę jūrą — Persijos jūrą, arba įlanką. 

miestus ir, atžygiavęs į Ekbataną, paėmė jos bokštus, apiplėšė jos 
turgavietes ir pavertė jos didybę pajuokos reginiu. 15 Paėmęs į ne- 
laisvę Arfaksadą Ragau'o kalnuose, suvarpė jį savo ietimis ir su- 
naikino jį visiems laikams. 

16 Po to jis drauge su visa savo marga jungtine kariuomene, mil- 
žiniška kareivių minia, sugrįžo į Ninevę. Ten jis ir jo pajėgos ilsė- 
josi ir puotavo šimtą dvidešimt dienų. 


Ž 


2 
Karo žygis prieš tautas Vakaruose 


1 Aštuonioliktaisiais metais, pirmojo mėnesio dvidešimt antrąją 
dieną, rūmuose sklido gandas, kad asirų karalius Nebukadnezaras, 
lygiai kaip jis buvo grasinęs, imsis keršto visiems aniems kraštams. 
2 Pasišaukęs visus savo pareigūnus ir visus didžiūnus, jis išdėstė 
jiems savo slaptą užmojį ir savo lūpomis jiems smulkiai nupasako- 
jo tos visos srities išdavystę. 3 Taigi buvo nutarta sunaikinti visus, 
kurie atsisakė paklusti jo duotam įsakymui. 

4 Pasibaigus pasitarimui, asirų karalius Nebukadnezaras, pasi- 
šaukė vyriausiąjį savo kariuomenės vadą, savo pavaduotoją Holofer- 
ną,* ir jam tarė: 5 “Taip kalba Didysis Karalius, visos žemės vieš- 
pats: "Eik nuo mūsų ir paimk su savimi patyrusių vyrų — šimtą 
dvidešimt tūkstančių pėstininkų ir dvylika tūkstančių raitininkų. 
6Leiskis į žygį prieš visus kraštus Vakaruose, nes jie nekreipė dė- 
mesio į mano įsakymus. 7 Įsakyk jiems, kad turėtų paruošę žemių 
ir vandens,* nes aš atžygiuoju ant jų įtūžęs. Aš uždengsiu visą jų 
žemės paviršių savo kareivių kojomis ir leisiu, kad jie būtų mano 
kariuomenės grobis. * Daubos ir grioviai bus pilni jų sužeistųjų! 
Net patvinusi upė bus lavonų užkimšta! ? Aš išvarysiu juos belais- 
viais į pačius žemės pakraščius. 10 Tad eik! Užimk jų žemę man iš 
anksto. Jeigu jie tau pasiduos, pasaugok juos man iki jų bausmės 


2,4“... kariuomenės vadą... Holoferną": Holofernas yra antrasis pagrindinis kny- 
gos veikėjas. 
2,7“... žemių ir vandens": persų laikotarpiu užkariautojo sutikimas su "žemėmis 


ir vandeniu" buvo besąlygiško pasidavimo įvaizdis. 

dienos. !! O tiems, kurie priešinsis, neparodyk nė vienam jokio pa- 
sigailėjimo, bet leisk žudyti ir plėšti kiekviename krašte, kurį už- 
imsi. 12 Savo gyvastimi* ir savo karalystės galybe tai pasakiau! Visa 
tai įvykdysiu savo ranka!* 13 O tu tad nepraleisk nė vieno savo val- 
dovo įsakymo, bet taip juos vykdyk, kaip tau įsakiau. Nedelsk tai 
vykdyti!" 


Holoferno žygis 


14* Išėjęs iš karaliaus rūmų, Holofernas tuojau pat sušaukė vi- 
sus asirų kariuomenės didžiūnus, vadus ir pareigūnus. 15 Jis sutelkė 
į būrius šimtą tūkstančių rinktinių kareivių, kaip jam buvo įsakęs 
jo valdovas padaryti, ir dvylika tūkstančių raitų lankininkų. 16 Jis pa- 
skirstė juos į kovos gretas kaip yra paskirstoma galinga kariuome- 
nė žygiui. 17 Be to, jis parūpino labai didelį skaičių kupranugarių, 
asilų bei mulų jų mantai gabenti ir nesuskaitomą daugybę avių, 
jaučių bei ožkų jiems maitinti. 18 Kiekvienas vyras gavo gausų mais- 
to davinį ir dosnų sidabro bei aukso kiekį iš karaliaus rūmų. 

19 Tada jis leidosi į žygį su visa savo kariuomene, žygiuodamas 
pirma karaliaus Nebukadnezaro, savo kovos vežimais, raitininkais ir 
rinktiniais pėstininkais uždengti visą žemės paviršių Vakaruose. 
20Drauge su jais ėjo marga minia tarsi skėrių spiečius, tarsi žemės 
smiltys — minia, kurios suskaičiuoti nebuvo įmanomą. 

21 Jie tad leidosi į žygį iš Ninevės ir žygiavo tris dienas Bek- 
tilės lygumos link. Nuo Bektilės jie nužygiavo statytis stovyklos prie 
kalnų, dunksančių į šiaurę nuo Aukštutinės Kilikijos. 22 Iš ten Ho- 
lofernas, paėmęs visą savo kariuomenę, — pėstininkus, raitininkus 


2,12 “... savo gyvastimi": pažodžiui “kaip aš gyvas!" Senajame Testamente tokia 
priesaika yra būdinga Dievybei. Žr. Įst 32,40. Taip prisiekdamas, Nebukad- 
nezaras daro save lygų Dievui. Žr. Idt 6,2. “... savo ranka": pakelta Nebu- 
kadnezaro ranka prieš Dievą ir jo tautą yra proga sankirčiui su moters Ju- 
ditos ranka. Žr. Jdt 9,9-10; Iz 10,5-14. 

2,14-27 Trijų dienų žygis nuo Ninevės iki Bektilės — nūdien nežinoma vietovė 
— į šiaurę nuo Aukštutinės Kilikijos yra negalimas, nes tai buvo bent 300 
km kelionė. Kilikija yra pietrytinės Mažosios Azijos sritis. 

ir kovos vežimus, — nužygiavo į aukštumas. 23* Jis nuniokojo Putą 
ir Ludą, apiplėšė visus rasisitus ir išmaelitus, gyvenusius ant dyku- 
mos ribos į pietus nuo Cheleono. 24 Po to, persikėlęs per Eufratą, 
perėjo Mesopotamiją, naikindamas visus įtvirtintus miestus palei 
Abrono slėnį, ir pasiekė jūrą. 25 Paskui, užpuolęs Kilikijos žemes, 
išžudė visus, kurie jam priešinosi. Tada jis nuėjo prie pietinių Jafe- 
to ribų priešais Arabiją. 26 Apsupęs visus midjaniečius, padegė jų 
palapines ir išgrobė jų avides. 27 Nusileidęs į Damasko lygumą pjū- 
ties metu, padegė visus jų laukus, sunaikino jų kaimenes ir bandas, 
ištuštino jų miestus, nuniokojo jų žemes ir kalaviju išžudė visus jų 
jaunus vyrus. 

28 Baimė ir klaikas apėmė visas pajūrio tautas: Sidono ir Tyro 
gyventojus, Suro ir Okinos gyventojus bei visus Jamnijos gyvento- 
jus. Ir Azoto bei Aškelono gyventojai buvo klaiko apimti. 


3 
Vakarų tautos pasiduoda 


1 Jie tad siuntė pas jį pasiuntinius prašyti taikos šiais žodžiais: 
2 “Štai mes, Nebukadnezaro Didžiojo karaliaus tarnai, gulime kniūp- 
sti prieš tave. Elkis su mumis, kaip nori. 3 Žiūrėk, mūsų pastatai, 
visas mūsų kraštas, visi kviečių laukai, kaimenės ir bandos, visos 
mūsų gyvenviečių avidės yra prieš tavo akis! Daryk su jais, kaip 
tau atrodo geriausia. * Štai mūsų miestai ir jų gyventojai yra tavo 
paslaugoms! Ateik ir elkis su jais, kaip tau atrodo gera“, 

5 Pasiuntiniams atėjus pas Holoferną ir davus jam šią žinią, 
6jis nužygiavo į pajūrį su kariuomene, išdėstė įgulas įtvirtintuose 
miestuose ir paėmė jų rinktinius vyrus į pagalbinius dalinius. 7 Tų 
miestų žmonės ir visi kaimų gyventojai priėmė jį su vainikais, ra- 
teliais ir būgnelių su žvangučiais muzika. š Tačiau jis sunaikino vi- 
sas jų alkas ir iškirto šventuosius medžius, vykdydamas jam duotą 


2,23 Put(as) ir Lud(as) — turbūt mažos karalystės Mažojoje Azijoje. Ez 30,5 
tekste jie minimi kaip Egipto sąjungininkai, o Ez 27,10 tekste Putas ir Lu- 
das parūpina Tyrui samdinių kareivių. Rasisitai nėra istorijai žinomi; iš- 
maelitai — arabai (žr. Pr 6,11-12); Cheleon(as) — Kaldėja? 

įsakymą sunaikinti visus vietinius dievus, kad visos tautos garbintų 
vieną Nebukadnezarą ir visos kalbos bei visos gentys šauktųsi į jį 
kaip į dievą. 

9 Pagaliau jis pasiekė Esdraeloną prie Dotano, esančio priešais 
Judėjos kalnų virtinę. 10 Pasistatęs stovyklą tarp Gebos* ir Skito- 
polio, pasiliko visą mėnesį, norėdamas aprūpinti savo kariuomenę 
reikmenimis. 


4 
Judėja išgyvena pavojų 


* + 1 Kai Judėjoje gyvenę izraeliečiai išgirdo apie visa, ką asirų ka- 
raliaus Nebukadnezaro karvedys Holofernas buvo padaręs tautoms, 
išplėšdamas ir sunaikindamas visas jų šventyklas, 2 jam priartėjus, 
buvo apimti neapsakomos baimės. Jie susirūpino ir dėl Jeruzalės, ir 
dėl VIEŠPATIES, savo Dievo, Šventyklos. 3 Mat jie tik neseniai bu- 
vo sugrįžę iš tremties,* visi Judėjos žmonės buvo ką tik susibūrę ir 
jų šventieji reikmenys, aukuras bei Šventykla buvo buvę neseniai at- 
šventinti po jų išniekinimo.* * Jie tad davė žinią į visas Samarijos 
vietoves ir į Koną, Bet-Horoną, Balmainą, ir Jerichą, Chobą, Aeso- 
rą, ir į Salemo slėnį. 5 Nedelsdami, jie užėmė aukščiausias kalvas, 
įtvirtino ant jų esančius kaimus ir sudarė maisto atsargas karui, nes 
javai laukuose buvo ką tik nupjauti. 

6 Vyriausiasis kunigas Joakimas,* buvęs tomis dienomis Jeruza- 
lėje, parašė Betulijai ir Bet-Omestajimams, gyventojams dviejų 
miestų, esančių priešais Esdraeolono lygumą prie Dotano, 7 įsaky- 
damas jiems užimti kalnų perėjas, nes per jas Judėja galėjo būti 
užpulta. Mat būtų buvę lengva užkirsti kelią kariuomenei, nes 


3,10 “... tarp Gebos": galbūt “tarp Gelboės..." — kalnų virtinės, kurios gale yra 
Skitopolis, hebraiškai vadinama Bet-Šean(u). 

4,3 “... neseniai buvo sugrįžę iš tremties ... atšventinti po jų išniekinimo": šios 
užuominos yra įvairiai siejamos — su persų laikotarpiu (538-323 m. prieš 
Kristų) ar net su Antiocho IV Epifano dienomis (175-164 m. prieš Kristų). 

4,6 “Vyriausiasis kunigas Joakimas...": žr. Bar 1,7 ir Bar 1,8-9 paaiškinimą. 

tarpeklis buvo siauras. Vos du vyrai galėjo greta praeiti. š* Izrae- 
liečiai darė, kaip jiems įsakė vyriausiasis kunigas Joakimas ir visos 
Izraelio tautos Seniūnų taryba, esanti Jeruzalėje. 


Tauta meldžiasi 


> Visi Izraelio vyrai didžiausiu uolumu šaukėsi į Dievą ir at- 
gailavo pasninkaudami, 10 jie patys, jų žmonos, vaikai ir galvijai.* 
Visi jų krašte gyvenantys ateiviai, samdiniai ir pirkti vergai — visi 
susijuosė ašutinėmis. 11 O visi izraeliečiai, — Jeruzalėje gyvenę 
vyrai, moterys ir vaikai, — gulėjo kniūpsčia prieš Šventyklą,* pele- 
nais apibertomis galvomis, rodydami VIEŠPAČIUI savo ašutinę. 
12Net aukurą jie apdengė ašutine ir vienu balsu šaukėsi į Izraelio 
Dievą, karštai maldaudami, kad neleistų nei išgabenti jų vaikų, nei 
pagrobti jų moterų, nei sunaikinti jų paveldo miestų, nei Šventyk- 
14 suteršti ar išniekinti piktam pagonių džiaugsmui. 

13 VIEŠPATS išgirdo jų šauksmą ir maloniai pažvelgė į jų 
nelaimę, nes žmonės pasninkavo daug dienų visoje Judėjoje ir 
priešais Visagalio VIEŠPATIES šventovę. 14 Vyriausiasis kunigas ir 
visi kunigai, stovėję priešais VIEŠPATĮ ir tarnavę VIEŠPAČIUI su 
ašutinė ant juosmens, atnašavo nuolatines deginamąsias aukas, įža- 
do atnašas ir savanoriškas žmonių atnašas. 15 Pelenais apsibarstę 
savo turbanus, jie šaukėsi į VIEŠPATĮ iš visų jėgų prašydami, kad 
maloniai pažvelgtų į visus Izraelio namus. 


5 
Pasitarimas Holoferno stovykloje 


1 Asirų karvedžiui Holofernui buvo pranešta, kad Izraelio tau- 
ta buvo pasiruošusi karui, uždariusi kalnų perėjas ir įtvirtinusi 
visas kalnų viršūnes įgulomis bei paruošusi spąstus lygumose. 2 La- 


4,8 Žydų tauta buvo pavaldi vyriausiajam kunigui ir Seniūnų tarybai iki pat 
graikų laikotarpio (323 m. prieš Kristų). Tokią tautos sandarą atspindi Jono 
Hirkano monetos (135-104 m. prieš Kristų). 

4,10 “... ir galvijai": žr. Jon 3,8. 

411“... gulėjo kniūpsčia prieš Šventyklą": panašūs maldos pavyzdžiai minimi 
Ji 1,13-14; 2,15-17. 

bai įtūžęs, jis susišaukė visus Moabo didžiūnus, Amono pareigūnus 
ir visus pajūrio kraštų valdytojus 3 ir juos klausė: “Sakykite man jūs, 
kanaaniečiai, kas yra ta per tauta, gyvenanti aukštumų krašte? 
Kokius ji turi miestus? Kaip didelė yra jos kariuomenė? Kur yra jų 
galybės ir jėgos ištaka? Kas yra jų karalius ir kas yra jų kariuo- 
menės vadas? + Kodėl tik jie vieni iš visų tautų Vakaruose atsisakė 
ateiti manęs pasitikti?“ 


Achioro kalba 


5* Tada visų amoniečių vadas Achioras jam tarė: “Mano vieš- 
patie, malonėk išklausyti pranešimą iš savo tarno burnos. Aš 
pasakysiu tau tiesą apie tą tautą, kuri gyvena arti tavęs kalnų srity- 
je. Jokio melo neišgirsi iš savo tarno lūpų. 

6* Tie žmonės yra kaldėjų palikuonys. 7 Kadaise jie gyveno 
Mesopotamijoje, nes nenorėjo sekti dievų savo protėvių, gyvenusių 
kaldėjų krašte. š Už tai, kad jie buvo palikę savo protėvių kelią ir 
garbino Dangaus Dievą,* — Dievą, kurį jie buvo pripažinę, — jų 
protėviai išvarė juos iš savo dievų akivaizdos. Jie tad pabėgo į 
Mesopotamiją ir ten gyveno ilgą laiką. ? Tada jų Dievas įsakė jiems 
palikti vietą, kur jie gyveno ir keliauti į Kanaano kraštą. Ten jie 
įsikūrė ir praturto auksu, sidabru ir didele daugybe galvijų. 10 Vė- 
liau, badui ištikus visą Kanaano kraštą, jie nusikėlė į Egiptą ir ap- 
sigyveno, kol ten buvo maisto. Ten jie tapo tokia didelė minia, kad 
nebuvo įmanoma suskaičiuoti. !! Egipto karalius tad pasidarė jiems 
priešišku ir išnaudojo juos, versdamas dirbti plytas. Jis nužemino 
juos, padarydamas vergais. 12 Jie šaukėsi į savo Dievą, ir jis ištiko 
visą Egipto žemę baisiomis rykštėmis. Egiptiečiai tad juos išvarė iš 


5,5-21 Achioras, norėdamas paaiškinti izraeliečių gyvenimo būdą, atpasakoja jų 
visą istoriją nuo Abraomo iki grįžimo iš tremties. 

5,6-9 Achioras susieja izraeliečius su jų protėviu Abraomu, gyvenusiu kaldėjų 
Ure (žr. Pr 11,28), kuris vėliau iškeliavo į Haraną (žr. Pr 11,31), esantį 
Aram-Naharajimuose (žr. Pr 24,10), t.y. “Arame tarp upių“. Graikai 
Aram-Naharajimus vadino Mesopotamija. Izraeliečių protėvių dievai, ku- 
riuos garbino Abraomo giminės, buvo pagonių stabai. 

5,8 “... Dangaus Dievą“: Dangaus Dievas, arba Dangaus VIEŠPATS, buvo daž- 
nai vartojamas Dievo vardas persų laikotarpiu ir vėliau. Žr. Tob 10,11; Ezd 
1,2. 

savo akių. 13 Tada Dievas nusekino jiems Raudonąją jūrą 14 ir vedė 
keliu į Sinajų ir Kadeš-Barneą. Išvarę visus dykumos gyventojus, 
15 jie įsikūrė amoriečių krašte ir savo galybe sunaikino visus Heš- 
bono gyventojus. Persikėlę per Jordaną, jie užėmė visą aukštumų 
kraštą, 16 išvarydami iš ten kanaaniečius, perizitus, jebusitus, še- 
chemitus ir visus gergesitus. Jie ten gyveno ilgą laiką. 

17* Kol jie nenusidėjo savo Dievui, tol puikiai gyveno, nes su 
jais yra Dievas, kuris nekenčia nedorybės. 13 Betgi, jiems nukrypus 
nuo kelio, kurį jis buvo jiems nužymėjęs, jie buvo be perstojo vis 
labiau ir labiau kamuojami dažnų karų, ir galop išvaryti į svetimo 
krašto nelaisvę. Jų Dievo Šventykla buvo sulyginta su žeme ir visi 
jų miestai buvo priešų užimti. 1? O dabar jie yra sugrįžę pas savo 
Dievą ir pargrįžę iš tų vietų, į kurias buvo nublokšti. Jie yra atgavę 
Jeruzalę, kur stovi jų šventovė, ir įsikūrę aukštumų srityje, nes ji 
buvo neapgyventa, 

20 Dabar tad, mano valdove ir viešpatie, jeigu ta tauta nusikals- 
ta kuo nors per neapsižiūrėjimą, jeigu jie nusideda savo Dievui ir 
mes galime būti tikri apie jų įžeidimą, tada galime žygiuoti ir pri- 
versti juos kovoti. 2! Betgi jeigu jų tauta yra nekalta, tada teapeina 
juos mano viešpats, nes jų Dievas juos apgins, o mes tapsime pajuo- 
kos dalyku visam pasauliui". 

22 Achiorui pabaigus visa tai pasakoti, visi žmonės, stovėję 
aplink palapinę, pradėjo triukšmauti. Holoferno pareigūnai ir visi 
pajūrio kraštų bei Moabo gyventojai atkakliai reikalavo, kad jis būtų 
sudraskytas į gabalus. 23 Jie kalbėjo: “Izraeliečių mes nebijome! Jie 
yra silpna ir bejėgė tauta, nepajėgi kariauti. 4 Žygiuokim tad, val- 
dove Holofernai! Tavo kariuomenė prarys juos vienu kąsniu!" 


6 
Holofernas perduoda Achiorą izraeliečiams 
1 Aprimus triukšmui, sukeltam vyrų aplink tarybos palapinę, 


asirų kariuomenės vadas Holofernas prieš visą svetimtaučių minią 
ir visus moabiečius Achiorui tarė: 2 “Kas tu esi per vienas, Achio- 


5,17 Ši eilutė atspindi Pakartoto Įstatymo knygos teologiją: klusnumas Dievui 
neša palaimą, o neklusnumas veda į nelaimę. 

rai, — tu ir Efraimo samdiniai, kad dėtumeisi mūsų pranašu, kaip 
šiandien padarei, ir patartum mums nekariauti su Izraelio tauta? Tu 
sakai, kad jų Dievas juos gins? Kas yra Dievas, išskyrus Nebukad- 
nezarą? Jis pasiųs savo pajėgas ir nušluos juos nuo žemės veido! 
Jų Dievas neišgelbės jų! 3 Mes, karaliaus tarnai sunaikinsime juos 
tarsi jie būtų tik vienas vyras. Jie negali atsilaikyti prieš mūsų raiti- 
ninkų jėgą. * Jais mes juos sunaikinsime. Jų kraujas persisunks per 
jų kalnus, jų laukai bus pilni jų kritusiųjų. Net jų pėdsakų po mūsų 
puolimo neliks; jie visi žus. Taip sako visos žemės viešpats Nebu- 
kadnezaras! Juk jis taip pasakė, ir jo žodžiai nebus tušti. 

30 tu, Achiorai, amoniečių samdiny, tu ištarei tuos žodžius są- 
vo nelaimės dieną. Nuo šios dienos mano veido tol nebematysi, 
kol aš neatkeršysiu* išėjusiai iš Egipto tautai. 6 Tuomet, man sugrį- 
žus, mano kareivių kalavijas ir mano tarnų ietis pervers tavo šonus, 
ir tu atsigulsi tarp jų sužeistųjų. 7 O dabar mano tarnai perduos 
tave į aukštumų sritį ir paliks tave viename iš miestų prie perėjos. 
š Savo mirtimi nemirsi! Tu būsi su jais sunaikintas! ? Jei iš tikrųjų 
savo širdyje puoselėji viltį, kad jie nebus paimti į nelaisvę, kodėl 
gi tad taip prislėgtas atrodai! Aš pasakiau! Nė vienas mano žodžių 
neliks neįvykdytas!" 

10 Tada Holofernas įsakė savo palapinės tarnams suimti Achiorą 
ir, nuvedus į Betuliją, atiduoti jį izraeliečiams. 1! Tarnai tad, suėmę 
ji, išvedė į lygumą, o iš lygumos, pasikėlę į aukštumų sritį, atėjo 
prie šaltinių žemiau Betulijos.* !2 Juos pamatę, miesto vyrai griebė 
savo ginklus ir nuskubėjo iš miesto į kalvos viršūnę, o visi laidykli- 
ninkai svaidydami į juos akmenis, užkirto jiems kelią lipti. 13 Betgi 
radę užuovėją kalvos papėdėje, Holoferno vyrai surišo Achiorą vir- 
vėmis ir, palikę jį ten gulintį, sugrįžo pas savo valdovą. 

14 Tada izraeliečiai, nusileidę iš savo miesto, jį užtiko. Išlaisvi- 
nę jį, jie parvedė į Betuliją. Jis buvo nutemptas pas jų miesto tei- 


6,5 “Mano veido ... nebematysi, kol aš neatkeršysiu": tik skaitytojas, o ne 
Holofemas, gali pajusti šių žodžių ironiją. Kai jiedu vėl "susitiks", Achio- 
ras matys tik Holoferno galvą. 

6,11 “... atėjo prie šaltinių žemiau Betulijos": nors Betulija apsakyme yra 
paslaptinga vieta, ji vaizduojama kaip miestas ant kalno su šaltiniais pa- 
pėdėje. 

sėjus, 15 Tomis dienomis teisėjais buvo Mikos sūnus Uzijas, iš Sime- 
ono giminės,* Gotonielio sūnus Chabris ir Melchielio sūnus Char- 
mis. 16 Jiems sušaukus visus miesto seniūnus, atskubėjo į sueigą ir 
visi jauni vyrai bei moterys. Pastatęs Achiorą visos sueigos vidury- 
je, Uzijas klausinėjo jį, apie tai, kas buvo įvykę. !7 Jis atsakė, papa- 
sakodamas jiems, kas buvo įvykę Holoferno taryboje, ir visa, ką jis 
buvo pasakęs asirų vadų akivaizdoje, ir kaip Holofernas gyręsis 
pasielgsiąs su Izraelio namais. 18 Žmonės, tai išgirdę, puolė kniūps- 
čia ir pašlovino Dievą, melsdamiesi: 


15 “VIEŠPATIE, Dangaus Dieve, atsižvelk į jų įžūlumą! Už- 
jausk mūsų žmones, matydamas jų bejėgiškumą! Siandien 
pažvelk maloniai į veidus žmonių, kurie yra tau pašvęsti". 


20 Tada jie kalbėjo Achiorui, jį labai girdami, raminančiais 
žodžiais. 2! Uzijas, nusivedęs jį iš sueigos į savo namus, iškėlė puotą 
seniūnams, Tą visą naktį jie šaukėsi, prašydami pagalbos, į Izraelio 
Dievą. 


7 
Betulijos apgula 


1 Kitą dieną Holofernas įsakė visai savo kariuomenei ir visiems 
sąjungininkams, kurie buvo prisijungę, palikti stovyklą ir žygiuoti 
prie Betulijos, užimti perėjas į aukštumų sritį ir pradėti karą prieš 
izraeliečius. 2 Tą pačią dieną tad jų kareiviai leidosi į žygį. Iš viso 
jų kariuomenės skaičius buvo šimtas septyniasdešimt tūkstančių 
pėstininkų ir dvylika tūkstančių raitininkų, neskaičiuojant mantos 
gurguolės ir didžiulės minios ją lydinčių pėsčių kareivių. 3 Pasistatę 
stovyklą slėnyje netoli Betulijos, šalia šaltinio, jie išsidėstė visame 
plote nuo Dotano iki pat Balbajimų ir nuo Betulijos iki pat Kya- 
mono, priešais Esdraeloną. 


6,15 “... Uzijas, iš Simeono giminės": graikiškasis vardas “Ozeijas" yra tolygus 
hebraiškajam “Uzijah“, t.y. “Jah (yra) mano jėga“. Turint mintyje vėlesnį 
Uzijo elgesį (žr. Jdt 7,29-31; 8,9-17.28-31), jo vardas sklidinas ironijos. Silp- 
nas ir svyruojantis, jis sudaro iškalbingą foną išryškinti ryžtingai moteriai 
Juditai ir tvirtam pagoniui Achiorui. 

4 Izraeliečiai, matydami tokią daugybę, buvo klaiko apimti ir 
vieni kitiems sakė: “Nūn jie nulaižys švariai visą kraštą. Nei aukš- 
tieji kalnai, nei slėniai, nei kalvos nepajėgs jų svorio išlaikyti!“ 5 Ne- 
paisant to, jie visi griebėsi ginklų ir, uždegę laužus savo bokštuo- 
se,* tą visą naktį praleido sargyboje. 

6 Antrą dieną Holofernas išrikiavo visus savo raitininkus Be- 
tulijos izraeliečių akivaizdoje. 7 Išžvalgęs prieigas prie jų miesto ir 
suradęs šaltinius, tiekusius jiems vandenį, juos užgrobė, pastatyda- 
mas prie jų kareivių sargybą. Po to jis sugrįžo pas savo kareivius. 

8 Tuomet atėjo pas jį visi Esavo palikuonių didžiūnai, visi moa- 
biečių vadai ir pajūrio srities pareigūnai, tardami: * “Tepaklauso 
mūsų valdovas patarimo, kad tavo kariuomenė neturėtų jokių nuo- 
stolių. 10 Ši tauta, izraeliečiai, nepasikliauja savo ietimis, bet aukš- 
tumomis kalnų, kuriuose gyvena. Savaime suprantama, kalnų 
viršūnes pasiekti nėra lengva. !! Užtat dabar, valdove, nekovok su 
jais lemiamų kautynių gretomis, ir nė vienas tavo kareivis nekris. 
12Likis savo stovykloje ir laikyk savo visą kariuomenę pas save, o 
tavo tarnai tepaima į savo rankas šaltinį, tekantį kalno papėdėje, 
1šnes iš jo visi Betulijos gyventojai apsirūpina vandeniu. Taigi 
troškulys juos nukamuos, ir jų miestas bus priverstas pasiduoti. Tuo 
tarpu mes ir mūsų vyrai užkopsime ant aplinkinių kalnų viršūnių 
ir pasistatysime ten stovyklas, kad neleistume nė vienam išeiti iš 
miesto. 14 Badas nukamuos juos drauge su jų žmonomis bei vaikais 
ir, net kalavijui jų dar nepalietus, jie jau tysos savo miesto gatvėse. 
15 Taip tad tu priversi juos brangiai mokėti už tai, kad maištavo ir 
nenorėjo tavęs taikiai pasitikti". 

16 Holofernui ir visiems jo pareigūnams tie žodžiai patiko. Jis 
tad įsakė jų pasiūlymą vykdyti. 17 Todėl moabiečių būrys drauge su 
penkiais tūkstančiais asirų pajudėjo į priekį. Pasistatę stovyklą slė- 
nyje, jie paėmė izraeliečių vandens telkinius ir šaltinius. Iš Ir edo- 
miečiai,* ir amoniečiai leidosi į žygį ir išsidėstė aukštumų srityje 


7,5 “... uždegę laužus savo bokštuose“: laužais buvo įspėjami aplinkiniai mies- 
tai apie priešų judėjimą. Apie ugnies laužų signalus užsimenama Lachišo os- 
trakose, VI amžiuje prieš Kristų ant puodų šukių rašytuose Lachišo gynėjų 
vado pranešimuose. 

7,18 “Ir edomiečiai", gyvenę pietryčiuose nuo Negyvosios jūros, buvo dažni 
izraeliečių priešai. Žr. Abd 18; 1 Mak 5,1-5. Egrebelio, Chusio ir Mochmuro 
vietovės Šechemo apylinkėse yra archeologams žinomos. 

Jai 7,19-32 


priešais Dotaną, pasiųsdami dalį savo vyrų į pietryčius Egrebelio* 
link, esančio arti Chusio* šalia Mochmuro* slėnio. Likusioji asirų 
kariuomenė išsidėstė lygumoje, apdengdama visą žemės veidą. Jų 
palapinės ir mantos gurguolės sudarė milžinišką stovyklą, nes jų bu- 
vo nepaprastai daug. 

19 Izraeliečiai tad, netekę drąsos, šaukėsi į VIEŠPATĮ, savo 
Dievą, nes visi jų priešai buvo juos apsupę, ir nebuvo kelio pabėgti 
pro gretas. 20 Visa asirų kariuomenė, jų pėstininkai, kovos vežimai 
ir raitininkai laikė juos taip apgulę trisdešimt keturias dienas. Visi 
Betulijos gyventojų tvenkiniai ištuštėjo 2! ir jų vandens talpyklos 
taip nuseko, kad niekas negalėjo net kartą per dieną numalšinti 
troškulio, nes geriamas vanduo turėjo būti seikėjamas. 22 Jų vaikai 
buvo suglebę, o moterys bei jauni vyrai alpo iš troškulio ir, netekę 
jėgų, griuvo miesto gatvėse ir vartuose. 

23 Tad visi žmonės, įskaitant jaunus vyrus, moteris ir vaikus, 
suėjo pas Uziją bei miesto didžiūnus ir šaukė vienu balsu visų se- 
niūnų akivaizdoje, sakydami: 24 “Tebūna Dievas mūsų teisėjas! Jūs 
padarėte mums didelę žalą, neieškodami taikos su asirais. 25 Dabar 
nėra kas mums padėtų! Iš tikrųjų Dievas atidavė mus jiems į ran- 
kas, kad, būdami ištroškę ir bejėgiai, pultume prieš juos kniūpsti. 
26Dabar tad tučtuojau pašaukite juos ir atiduokite visą miestą kaip 
grobį Holoferno tautai ir visai jo kariuomenei. 27 Geriau mums bū- 
ti jų paimtiems į nelaisvę! Nors vergais tapsime, bet gyvi išliksime. 
Nereikės mums savo akimis žiūrėti į mūsų mirštančius mažylius, 
ar paskutinį kartą atsikvėpiančius savo žmonas ir vaikus. 2š Mes šau- 
kiame liudytojais prieš jus dangų bei žemę ir mūsų Dievą, mūsų pro- 
tėvių VIEŠPATĮ, kuris baudžia mus už mūsų nuodėmes ir nuodė- 
mes mūsų tėvų, kad jūs šiandien darytumėte, ką esame pasakę“. 

29 Visi sueigoje vienu balsu pradėjo karčiai dejuoti, Jie balsiai 
šaukėsi VIEŠPATIES, savo Dievo. 30 Tada Uzijas jiems tarė: “Drą- 
sos, mano broliai! Išsilaikykime dar penkias dienas. Iki to laiko 
VIEŠPATS, mūsų Dievas, pasigailės mūsų, nes jis mūsų visiškai ne- 
apleis. 31 Betgi, jei toms dienoms praslinkus, pagalba neateis, tada 
darysiu kaip jūs sakote. 32 Tai pasakęs, jis išskirstė vyrus į jų sar- 
gybos vietas, ir jie užlipo ant savo miesto sienų ir bokštų. Moteris 
ir vaikus jis pasiuntė kiekvieną į savo namus. Visas miestas buvo 
didžiai nusiminęs. 

B. ŽYDŲ IŠGELBĖJIMAS 


8 
Judita 


1 Tomis dienomis apie tai sužinojo Judita.* Ji buvo duktė Mera- 
rio sūnaus Okso, sūnaus Juozapo, sūnaus Ozielio, sūnaus Elkijo, 
sūnaus Ananijo, sūnaus Gideono, sūnaus Rafajimo, sūnaus Ahitu- 
bo, sūnaus Elijo, sūnaus Hilkijo, sūnaus Eliabo, sūnaus Natanaelio, 
sūnaus Salamielio, sūnaus Sarasadajo,* sūnaus Izraelio. 2 Jos vyras 
Manasas, priklausęs jos giminei ir klanui, buvo miręs miežiapjūtės 
metu. 3 Prižiūrint pėdų rišėjus lauke, jį ištiko saulės smūgis ir turėjo 
atsigulti į lovą. Jis mirė Betulijoje, savo gimtajame mieste, ir buvo 
palaidotas su savo protėviais lauke tarp Dotano ir Balamono, * Kaip 
našlė Judita gyveno trejus metus ir keturis mėnesius namie. 5 Ji bu- 
vo pasistačiusi ant namų stogo palapinę,* juosėjo ašutine ir rengėsi 
našlės apdaru. 6 Tapusi našle, ji pasninkavo visas savo našlystės die- 
nas, išskyrus šabo išvakarės bei šabo dieną, jaunaties išvakarės bei 
jaunaties dieną ir Izraelio namų iškilmių ir švenčių dienas. 7 Ji bu- 
vo labai graži ir žavi akims. Vyras Manasas buvo jai palikęs aukso 
ir sidabro, tarnų ir tarnaičių, galvijų ir laukų. Ji buvo pasilikusi sa- 
vo ūkyje. š Apie ją blogo žodžio niekas nesakė, nes ji buvo labai 
dievobaiminga moteris. 


Judita ir seniūnai 


9 Judita, išgirdusi apie šiurkščius žodžius, kuriais žmonės bu- 
vo karčiai skundęsi savo teisėjui, kad jie alpo neturėdami vandens, 
bei išgirdusi apie visa, ką buvo jiems atsakęs Uzijas ir kaip jis bu- 


8,1“... Judita": Juditos vardas reiškia “Žydę", arba “Judėją". Kai kurie jos protė- 
vių vardai tėra minimi tik šiame tekste. “... Salamielio, sūnaus Sarasadajo": 
Simeono giminės galva izraeliečių kelionės metu per dykumą. Žr. Sk 1,6. 

8,5 “... pasistačiusi ant namų stogo palapinę": seniūnai atėjo pasitarti su ja į jos 
palapinę (žr. 11-ąją ir 36-ąją eilutę). 

vo jiems prisiekęs atiduoti miestą asirams po penkių dienų, !?ji tuo- 
jau pat nusiuntė savo tarnaitę, savo nuosavybės prižiūrėtoją, pašauk- 
ti miesto seniūnus — Uziją, Chabrį ir Charmį. 11 Jiems atvykus, ji 
tarė jiems: “Prašyčiau išklausyti manęs, Betulijos žmonių teisėjai! 
Ką jūs esate patarę šiandien žmonėms, nėra teisu. Jūs net esate 
prisiekę ir ištarę aną priesaiką tarp Dievo ir savęs, pažadėdami ati- 
duoti šį miestą mūsų priešams, jei VIEŠPATS neateis į pagalbą už 
tiek ir tiek dienų. 12* Kas tad jūs per vieni, kad drįstate bandyti 
šiandien Dievą ir mirtingųjų reikaluose statyti save aukščiau Die- 
vo? 13 VIEŠPATĮ Visagalį jūs bandote! Nejau to jūs niekad nesupra- 
site? 14 Jūs nepajėgiate ištirti žmogaus širdies gelmių ar suprasti jo 
proto minčių, kaip tad galite ištirti Dievą, kuris visa tai padarė, pa- 
žinti jo mintį, suprasti jo užmojį? Ne, mano broliai, nepykinkite 
VIEŠPATIES, mūsų Dievo. 15 Juk jeigu jis nepanorės ateiti mums į 
pagalbą per tas penkias dienas, jis gali kada jam patinka mus apsau- 
goti ar net sunaikinti mūsų priešų akivaizdoje. !6 Bet jūs nebandy- 
kite sąlygoti VIEŠPATIES, mūsų Dievo, užmojo, nes Dievas nėra 
kaip žmogus,* kuriam galima grasinti, ar kaip paprastas mirtinga- 
sis, kuriam reikia meilikauti. !7 Tad, kantriai laukdami jo išgelbėji- 
mo, šaukimės jo pagalbos. Jis išgirs mūsų balsą, jei šitai jam pa- 
tiks. 

13 Iš tikrųjų nėra buvę mūsų kartoje, nėra tarp mūsų ir nūdien 
nei giminės ar klano, nei kaimo ar mūsų miesto, garbinančių žmonių 
rankomis padarytus dievus, kaip buvo kadaise daryta. !? Už tokį- 
elgesį mūsų protėviai buvo atiduoti kalavijui bei plėšimui ir žuvo 
nuo priešų didžiulėje nelaimėje. 20 Mes savo ruožtu Dievu pripažįs- 
tame tik jį, todėl turime viltį, kad jis neatstums mūsų ir nė vieno 
iš mūsų tautos. 2! Juk jei mes būsime paimti, visa Judėja bus paim- 
ta, ir mūsų šventovė bus apiplėšta. Už tą išniekinimą Dievas parei- 
kalaus iš mūsų atsakyti savo krauju. 22 Mūsų brolių išžudymą, 
krašto nelaisvę ir mūsų paveldo nuniokojimą — kaltę už visa tai 
jis uždės ant galvos mums tautose, kur tik mes bevergautume. Akyse 


8,12 Ne žmogui bandyti Dievą (žr. Įst 6,16); Dievas bando žmogų. 
8,16“... Dievas nėra kaip žmogus“: žr. Sk 23,19; 1 Sam 15,29. 

Jdt 8,23-36 


tų, kurie mus nusipirks, būsime pajuoka ir gėda! 23 Mūsų pasidavi- 
mas į vergiją nesugrąžins mums jų malonės. Veikiau VIEŠPATS, 
mūsų Dievas, pavers jį negarbe. 

24 Todėl, mano broliai, duokime pavyzdį mūsų tautiečiams. Jų 
gyvybė priklauso nuo mūsų, ir gynimas šventovės — ir Šventyk- 
los, ir aukuro guli mums ant pečių. 25 Nepaisant visko, dėkokimę 
VIEŠPAČIUI, mūsų Dievui, kuris mus bando, kaip bandė mūsų pro- 
tėvius. 26 Atsiminkite, ką jis darė su Abraomu ir kaip jis bandė 
Izaoką, kas įvyko Jokūbui Mesopotamijoje, ganant Labano, jo 
motinos brolio, avis. 27 Juk jis nėra bandęs mūsų ugnimi, kaip darė 
su jais, kad ištirtų jų širdis, nei yra mums keršijęs. Veikiau VIEŠ- 
PATS „plaka tuos, kurie prie jo artinasi, kad juos pamokytų". 


Uzijas atsako Juditai 


28 “Visa, ką tu kalbėjai, — tarė jai Uzijas, — buvo pasakyta iš 
visos širdies ir nėra nė vieno, kuris gali tavo žodžiams prieštarauti. 
29 Ne tik šiandien buvo parodyta tavo išmintis, bet ir tavo jaunystė- 
je visi žmonės žinojo apie sveiką tavo protą, nes tavo širdies polė- 
kiai yra vertingi. 30 Bet žmonės, būdami troškulio iškankinti, pri- 
vertė mus jiems taip kalbėti, kaip kalbėjome, ir duoti priesaiką, 
kurios sulaužyti negalime. 31 O dabar, kadangi esi dievobaiminga 
moteris, melskis už mus, kad VIEŠPATS atsiųstų mums liūtį mūsų 
talpykloms pripildyti. Nuo troškulio tuomet nebealpsime“. 

32 Judita atsakė: “Klausykite manęs! Aš noriu atlikti žygį, kurį 
mūsų palikuonys minės per kartų kartas. 33 O jūs šį vakarą turite 
būti prie miesto vartų, kad galėčiau praeiti su savo tarnaite. Prieš 
jūsų nustatytą laiką atiduoti mūsų priešams miestą VIEŠPATS išgel- 
bės mano ranka Izraelį. 34 Tik nebandykite sužinoti, ką aš darau, nes 
jums tol nesakysiu, kol nebūsiu baigusi savo žygio, kurį noriu at- 
likti". 

35 “Eik ramybėje, — tarė jai Uzijas ir teisėjai, — teeina VIEŠ- 
PATS Dievas pirma tavęs atkeršyti mūsų priešams!“ 36 Jie tad, su- 
grįžę iš palapinės, nuėjo prie savo sargybos vietų. 

Jai 9,1-4 
9 
Juditos malda 


1 Judita puolė kniūpsčia ant žemės, pelenais apsibarsčiusi galvą, 
ir atidengė ašutinę, kuria ji buvo apsivilkusi. Tuo pačiu metu, kai 
VIEŠPATIES Namuose Jeruzalėje buvo atnašaujama vakarinė smil- 
kalų auka, Judita garsiai šaukėsi VIEŠPATIES, tardama: 


2 “VIEŠPATIE, mano protėvio Simeono Dieve! 
Tu padavei jam į ranką kalaviją, 
kad atkeršytų svetimtaučiams, 
niekšiškai atsegusiems mergelės* diržą, 
begėdiškai apnuoginusiems jos šlaunis ir 
jos užgaulei išniekinusiems jos kūną. 
Juk tu buvai pasakęs: “Taip nedaroma!" 
Bet jie taip padarė. 
3* Už tai tad atidavei jų valdovus mirčiai, 
sutepei jų krauju tą lovą, 
kurioje jie gulėjo apgauti, 
tą pačią jų užgaulės gėdą jutusią lovą; 
paguldei vergus drauge su didžiūnais, 
ir didžiūnus su jų tarnais. 
4 Atidavei jų žmonas prievartauti, 
jų dukteris paimti į nelaisvę 
ir visą jų grobį padalyti savo mylimiems vaikams, 
kurie buvo tau degę uolumu, 
bjaurėjęsi savo kraujo suteršimu 
ir šaukęsi tavo pagalbos. 


9,2“... mergelės": Jokūbo dukters Dinos, kurią išniekino hivitas Šechemas. Žr. 
Ps 34,2. “Atsegti diržą" reiškia "susituokti", o šiame tekste — “turėti lyti- 
nius santykius". 

9,3 Už tai, kad Šechemas buvo suvedžiojęs ir išniekinęs Diną, jos broliai, Si- 
meonas ir Levis, suviliojo Šechemą ir jo miesto vyrus apsipjaustyti. Jiems 
nusilpus po apipjaustymo, Dinos broliai juos išžudė. Žr. Pr 34,13-29. 

O Dieve, mano Dieve, 
išklausyk ir manęs — našlės! 
3 Juk tu esi atsakingas už šiuos įvykius, 
ir už tai, kas pirma įvyko, 
ir už tai, kas po to buvo. 
Tu sumanei, kas dabar vyksta 
ir kas ateityje bus. 
Kas yra įvykę, tu turėjai mintyje. 
Dalykai, kuriuos sumanei, ateina, 
sakydami: “Žiūrėk, mes čia! 
Nes visi tavo keliai paruošti iš anksto, 
ir tavo nuosprendis duotas numatant. 
Štai asirai, milžiniškos pajėgos, 
didžiuojasi savo arkliais ir raiteliais, 
giriasi savo pėstininkų jėga, 
pasitiki skydu ir ietimi, 
lanku ir svaidykle! 
Jie nežino, kad 
“Tu, VIEŠPATS, triuškini kovos gretas. 
VIEŠPATS yra tavo vardas! 
Sutriuškink jų jėgą savo galybe 
ir savo pykčiu sunaikink jų smurtą, 
nes jie ketina išniekinti tavo šventovę, 
suteršti Padangtę, 
kurioje gyvena tavo garbingas vardas, 
ir nukirsti kalaviju tavo aukuro ragus. 
Pasižiūrėk į jų įžūlumą 
ir išliek jiems ant galvų savo pyktį. 
Duok man, našlei, stiprią ranką, 
kad įvykdyčiau, ką ketinu. 
10 Mano lūpų apgaule paguldyk vergą su valdovu 
ir valdovą su jo tarnu. 
Jų įžūlumą moters ranka palaužk!* 


= 


= 


L 


9,10 “Jų įžūlumą moters ranka palaužk!“: pagl tuometinę mąstyseną, toks ŽyB- 
darbis buvo ne tik nuostabus, bet, ypač vyrams, negarbingas. Žr. Ts 9,54. 

11 Tavo jėgą sudaro ne skaičiai, 
nei tavo galybė remiasi galingais vyrais. 
Bet tu esi Dievas kukliųjų, 
pagalba engiamųjų, 
gynėjas silpnųjų, 
prieglauda apleistųjų, 
išgelbėtojas žmonių be vilties. 
12 Maldauju, maldauju, Dieve mano tėvo, 
Dieve Izraelio paveldo, 
VIEŠPATIE dangaus ir žemės, 
Kūrėjau vandenų, 
Karaliau visos Kūrinijos,* 
išklausyk mano maldą! 
13*Padaryk, kad mano žodžiai ir apgaulė 
taptų žaizda ir rykštė 
turintiems tokius nhuožmius užmojus 
prieš tavo sandorą, 
prieš tavo šventąjį Namą, 
prieš Ziono kalną 
ir tavo vaikų paveldėtus namus. 
14 Parodyk kiekvienai tautai ir kiekvienai giminei, 
kad tu esi VIEŠPATS — 
Dievas visos galybės ir jėgos — 
ir kad nėra kito, 
ginančio Izraelio tautą, 
tik tu vienas!" 


9,12 “... Karaliau visos Kūrinijos": vėlesniame judaizme labai mėgstamas Die- 
vo titulas. 

9,13 Ši malda į Dievą, prašant laiminti melą, yra buvusi dažnai minėta kaip Ju- 
ditos knygos dėmė prieš dorą. Nors Juditos elgesys, atsietai kalbant, ir atro- 
do nepateisinamas, žydai ir krikščionys dažnai, kritiškomis aplinkybėmis, yra 
ją sekę. Klausimas apie Juditos elgesio dorumą yra be galo sudėtingas. 

Jai 10,1-10 
10 
Judita eina į Holoferno stovyklą 


1 Judita, vos liovusi šauktis į Izraelio Dievą ir išsakiusi visus 
šiuos žodžius, 2 pakilo iš vietos, kur gulėjo kniūpsčia, pasišaukė 
savo tarnaitę ir nulipo į namus, kur gyvendavo šabo ir savo šven- 
čių dienomis. 3 Ji nusijuosė ašutinę, kuria buvo apsijuosusi, nusivil- 
ko našlės drabužius, gerai išsimaudė ir pasitepė apsčiai brangiais 
kvepalais. Sudėjusi plaukus, užsidėjo diademą ir apsirengė šventišku 
apdaru, kurį nešiodavo esant gyvam jos vyrui Manasui. + Apsiavė 
sandalais, užsidėjo grandinėles, apyrankes, žiedus, auskarus ir visas 
kitas savo puošmenas. Taip ji išsigražino, kad suviliotų akis visų vy- 
rų, kurie tik ją pamatys. 5* Ji padavė savo tarnaitei vynmaišį vyno 
ir indą aliejaus, pripildė maišelį gruzdintų miežių, džiovintų figų 
plokštainių ir švarios duonos kepalų. Po to suvyniojo visas savo 
lėkštes ir padavė jas tarnaitei nešti. 

5 Jos leidosi į kelionę, eidamos Betulijos miesto vartų link. 
Atėjusios ten atrado stovinčius Uziją su kitais miesto seniūnais — 
Chabrį ir Charmį. 7 Pamatę ją pasikeitusios išvaizdos ir kitaip ap- 
sirengusią, jie buvo tiesiog apstulbinti jos grožio ir tarė jai: š “Tesu- 
teikia tau mūsų protėvių Dievas malonės! Teapvainikuoja tavo už- 
mojį sėkme Izraelio vaikų garbei ir Jeruzalės išaukštinimui". 

Judita, pagarbinusi Dievą, ? jiems tarė: “Liepkite atidaryti man 
miesto vartus, kad galėčiau išeiti ir įvykdyti tai, ką jūs man ką tik 
minėjote“. Jie tad įsakė jaunuoliams atidaryti jai vartus, kaip ji bu- 
vo prašiusi. 10 Tai padarius, Judita išėjo, savo tarnaitės lydima. Miesto 
vyrai lydėjo ją akimis, kol ji nulipo nuo kalno ir perėjo slėnį. Ten 
ji pradingo jiems iš akių. 


10,5 Judita laikosi nuostatų apie švarius ir nešvarius valgius. Eidama į asirų sto- 
vyklą, pasiima net savo lėkštes. 

Jai 10,11-22 
Asirai suima Juditą 


11* Moterims einant tiesiai per slėnį, jas sulaikė asirų užkarda. 
12 Suėmę Juditą, ją klausė: “Kokiai tautai tu priklausai? Iš kur atei- 
ni? Kur eini?" “Aš esu hebrajų duktė, — atsakė Judita, — bet aš 
bėgu nuo jų, nes jie tuojau taps jūsų grobiu. 13 Esu pakeliui pas 
jūsų kariuomenės vadą Holoferną, norėdama duoti jam tikrą prane- 
šimą. Aš parodysiu jam kelią, kuriuo eidamas, jis gali užimti visą 
aukštumų sritį, neprarasdamas nė vieno iš savo vyrų, paimtų į 
nelaisvę ar nukautų". 

14 Vyrai, klausydamiesi jos paiškinimo, spoksojo į jos veidą — 
jiems ji atrodė žavingai graži — ir jai tarė: 15 “Savo gyvastį tu išgel- 
bėjai, atskubėdama pamatyti mūsų viešpatį. Eik tučtuojau į jo 
palapinę. Keletas iš mūsų tave palydės, kad tave jam į rankas per- 
duotume. 16 Kai būsi jo akivaizdoje, neturėk baimės širdyje. Pasakyk 
jam, ką mums ką tik pasakei. Su tavimi jis gerai pasielgs“. 

17 Išrinkę iš savo skaičiaus šimtą vyrų jai ir jos tarnaitei paly- 
dėti, jie nuvedė ją prie Holoferno palapinės. 13 Visa stovykla ūžė iš 
susidomėjimo, nes žinia apie jos atėjimą sklido iš palapinės į pala- 
pinę. Subėgusi minia, apspito iš visų pusių Juditą, jai stovint prie 
Holoferno palapinės ir laukiant, kol jam bus apie ją pranešta. !9 Jie 
žavėjosi jos grožiu, per ją stebėjosi izraeliečiais ir vienas kitam 
sakė: “Kas drįstų niekinti tą tautą, turinčią tarp savųjų tokių mote- 
rų? Negudru palikti gyvą nors vieną jų vyrų, nes jeigu mes juos pa- 
liktume laisvus, jie visam pasauliui galvą apsuktų! 


Judita susitinka su Holofernu 


20 Holoferno asmens sargybiniai ir visi jo tarnai išėjo ir įvedė 
ją į palapinę. 21 Holofernas ilsėjosi savo lovoje su tinkleliu iš tam- 
siai raudonų siūlų ir aukso, smaragdų bei kitokių brangakmenių. 
2 Kai jam buvo apie ją pranešta, jis, sekdamas du sidabrinius 


10,11-13 Juditos apgaulingas elgesys su Holofernu čia ir Jdt 11,5-9 turi būti 
suprantami Senojo Testamento dorovės šviesoje. Žr. Pr 27,1-25; 34,13-29; 
37,32-35; Joz 2,1-7; Ts 4,17-22. 

Jdt 10,23-11,11 


deglus, atėjo į palapinės priekį. 23 Juditai susitikus su Holofernu ir 
jo tarnais, visi buvo sužavėti jos veido grožio. Ji puolė kniūpsčia, 
pareikšdama pagarbą, bet jo tarnai pakėlė ją nuo žemės. 


11 


1 Tuomet Holofernas jai tarė: “Drąsos, moterie! Nebijok savo 
širdyje, nes aš niekad nesu nuskriaudęs žmogaus, pasirinkusio tar- 
nauti visos “žemės karaliui Nebukadnezarui. 2 Netgi dabar, jeigu 
aukštumų srityje gyvenantys tavo žmonės nebūtų manęs paniekinę, 
aš niekad savo ieties prieš juos nebūčiau pakėlęs. Tai yra jų kaltė, 
ne mano! 3 O dabar pasakyk man, kodėl tu nuo jų pabėgai ir pas 
mus atėjai? Nesirūpink, tu išsigelbėjai. Drąsos! Pragyvensi šią nak- 
tį ir ilgai po to, * nes nėra kas tave nuskriaustų. Veikiau visi su tavi- 
mi gerai elgsis, kaip daroma visiems mano viešpaties karaliaus 
Nebukadnezaro tarnams“. 

5 “Priimk savo vergės žodžius, — atsakė jam Judita, — leisk 
savo tarnaitei kalbėti tavo akivaizdoje! Savo viešpačiui šią naktį 
nemeluosiu. 6 Ir jeigu seksi iki galo savo tarnaitės žodžius, Dievas 
įvykdys šį tą per tave, ir mano viešpačiui pasiseks sėkmingai atlik- 
ti savo užmojį. 7 Tegyvuoja visos žemės karalius Nebukadnezaras, 
kuris pasiuntė tave įvesti tvarką visiems gyvūnams! Tegyvuoja jo 
galybė! Juk ne tik žmonės tavo dėka jam tarnauja, bet taip pat ir 
laukiniai gyvuliai, ir galvijai, ir padangių paukščiai per tavo jėgą 
gyvens Nebukadnezarui ir jo namams. š Iš tikrųjų mes girdėjome 
apie tavo išmintį bei proto įžvalgumą, ir visame pasaulyje yra ži- 
noma, kad visoje karalystėje tik tu esi geriausias, labiausiai patyręs 
ir įžymiausias karyboje. 

> Mes taip pat girdėjome Achioro pasakojimą apie savo kalbą 
jūsų karo taryboje, ką jis pasakė, nes Betulijos žmonės jo pasigailėjo 
ir jis papasakojo jiems visa, ką jis buvo jums sakęs. 19 Todėl, viešpa- 
tie ir valdove, paisyk jo patarimo ir turėk jį širdyje, nes tai yra tiesa. 
Iš tikro mūsų tauta negali būti nei nubausta, nei kalavijas gali ją nu- 
galėti, jeigu ji nenusideda savo Dievui. 

1! Betgi dabar, kad mano viešpats nebūtų nugalėtas ir jo už- 
mojis nebūtų niekais paverstas, ištiks juos mirtis, nes juos yra UŽ- 
griuvusi nuodėmė, kuria jie supykins savo Dievą, darydami kas yra 

Jdt 11,12-22 


bloga. 12 Kadangi jų maisto atsargos yra išsibaigusios ir jų vanduo 
beveik išdalytas, jie yra sumanę pjauti savo galvijus. Be to, jie yra 
nusprendę vartoti maistui visa, ką Dievas yra jiems uždraudęs val- 
gyti. B Jie yra nutarę suvartoti javų pirmienas, vyno ir aliejaus de- 
šimtines, kurias jie buvo pašventę ir atidėję kunigams, tarnau- 
jantiems akivaizdoje mūsų Dievo Jeruzalėje, nors nėra teisėta nė 
vienam iš paprastų žmonių tuos daiktus net rankomis paliesti. 14 Ka- 
dangi net Jeruzalėje žmonės tai daro, buvo išsiųsti į ten pasiuntiniai, 
kad parneštų leidimą iš Seniūnų tarybos.* 15 Tą dieną, kai pasieks 
juos atsakymas ir jie ims pagal jį elgtis, jie bus atiduoti tau sunai- 
kinti, 

16 Taigi aš, tavo vergė, visa tai sužinojusi, nuo jų pabėgau. 
Dievas atsiuntė mane įvykdyti su tavimi žygius, kurie nustebins vi- 
są pasaulį, kur tik žmonės apie juos išgirs. I? Tavo tarnaitė iš tik- 
rųjų yra pamaldi ir tarnauja Dangaus Dievui naktį ir dieną. Dabar 
tad, mano viešpatie, aš pasiliksiu pas tave, bet kiekvieną naktį ta- 
vo tarnaitė išeis į slėnį melstis į Dievą, kad man pasakytų, kada 
jie bus įvykdę savo nuodėmes. !š Tada aš atėjusi pranešiu tau, 0 tu 
leisiesi į žygį su visa savo kariuomene. Nė vienas jų nepajėgs tau 
priešintis. 1? Aš vesiu tave per Judėją, kol pasieksi Jeruzalę, ir pasta- 
tysiu tavo sostą jos viduryje. Tu suginsi juos kaip avis, kurios ne- 
turi piemens! Net šuo nesuurgs ant tavęs! Tai man buvo pasakyta 
išankstiniu numatymu, — man buvo pranešta, ir aš buvau pasiųs- 
ta tau pasakyti". 

20 Jos žodžiai patiko Holofernui ir jo visiems tarnams. Jie 
žavėjosi jos išmintimi ir sakė: 21 “Nuo vieno žemės galo iki kito 
nėra kitos tokios moters, kuri būtų tokia graži ir kalbėtų taip išmin- 
tingai!" 2 O Holofernas jai tarė: “Dievas gerai padarė, atsiųsdamas 
tave pirma tavo tautos,* kad sustiprintų mūsų rankas ir neštų Su- 


11,14 “.., Seniūnų tarybos...": Sinedrija, aukščiausia vėlesnio judaizmo religinė 
valdžia. 

11,22 “... pirma tavo tautos": pažodžiui “prieš tą tautą". Šio posakio prasmė nėra 
aiški. Atrodo, kad “ta tauta" yra Betulijos gyventojai. Bet posakis gali žen- 
klinti ir Holoferną bei jo Žmones. 

naikinimą niekinusiems mano viešpatį. 23 Tu esi ne tik gražios iš- 
vaizdos, bet ir kalbi išmintingai. Jei darysi, ką pasakei, tavo Dievas 
bus mano Dievas, tu gyvensi karaliaus Nebukadnezaro rūmuose ir 
būsi garsi visame pasaulyje“. 


12 
Juditos elgesys 


1 Tuomet jis paliepė jiems nuvesti ją į vietą, kur buvo laikomi 
sidabriniai stalo indai, ir įsakė jiems parengti stalą su jo paties 
skanėstais jai pavalgyti ir jo paties vyno atsigerti. 2 Bet Judita tarė: 
“Jų nevalgysiu, idant nenusidėčiau. Užteks man to, ką atsinešiau“. 
3“*Bet jei tavo atsargos išsibaigs, — klausė Holofernas, — kur galėsi 
daugiau jų gauti? Juk iš tavo žmonių nėra nė vieno su mumis“. 
*Judita jam atsakė: “Kaip tu, mano viešpatie, esi gyvas, tavo tar- 
naitei nepritruks atsargų, kurias atsinešiau, prieš VIEŠPAČIUI įvyk- 
dant mano ranka, ką jis yra nusprendęs". 

5 Holoferno tarnai tad nuvedė ją į palapinę, kur ji miegojo iki 
vidurnakčio. Atsikėlusi šiek tiek prieš ryto sargybą, 6 ji nusiuntė 
Holofernui tokį žodį: “Teįsako mano viešpats, kad būtų leista tavo 
tarnaitei išeiti ir pasimelsti". 7 Holofernas tad įsakė savo sargybi- 
niams jai netrukdyti. Stovykloje taip ji išbuvo tris dienas. Kas nak- 
tį ji eidavo į Betulijos slėnį ir maudydavosi šaltinyje prie užkardos. 
*Nusimaudžiusi, ji melsdavosi į VIEŠPATĮ, Izraelio Dievą, kad 
vestų jos žingsnius savo tautos vaikų garbei. ? Po to sugrįždavo švari 
į palapinę ir čia išbūdavo, kol vakarop atnešdavo jos maistą. 


Holoferno puota 
10 Ketvirtą dieną Holofernas surengė puotą* vien tik savo pa- 
lydos tarnams. Kitų savo pareigūnų jis nė vieno nepakvietė. !! Eunu- 
chui Bagoui, tvarkiusiam jo asmeniškus reikalus, jis tarė: “Nuėjęs, 


įkalbėk tą hebraję moterį, esančią tavo globoje, ateiti pas mus paval- 
gyti ir pagerti. 12 Tikėk manim, mums būtų gėda, jeigu mes pra- 


12,10 “... surengė puotą“: pažodžiui "išgertuves". 

leistume tokią moterį, su ja nesueidami. Jeigu mes jos nesuvedžio- 
sime, ji juoksis iš mūsų". 

13 Bagoas tad paliko Holoferną ir, nuėjęs prie jos, tarė: “Tene- 
sidrovi ši gražuolė ateiti pas mano viešpatį, būti pagerbta jo aki- 
vaizdoje, išgerti su mumis vyno ir elgtis šiandien kaip viena iš asirų 
moterų, gyvenančių Nebukadnezaro rūmuose". 14 “Kas aš per vie- 
na, — atsakė Judita, — kad drįsčiau priešintis savo viešpačiui? 
Darysiu tuojau pat visa, kas tik jo akyse malonu. Tai bus džiaugs- 
mas man iki pat mano mirties dienos“. 

15 Ji tad skubiai apsivilko savo drabužiais ir išsipuošė visais 
savo papuošalais. Jos tarnaitė, nuėjusi pirma jos, patiesė ant žemės 
priešais Holoferną avių kailius, kuriuos ji buvo gavusi iš Bagoo sa- 
vo kasdieniam naudojimui valgant ant jų atsilošti.* 

16 Judita įėjo ir ant jų atsilošė. Žiūrint į ją, Holofernui pamišo 
širdis. Jis degė geismu, nes sueiti su ja buvo laukęs progos nuo tos 
dienos, kai ją pamatė pirmą sykį. 17 “Išgerk! Būk mums džiaugs- 
mu!“* — jai tarė Holofernas. !š “Iš tikrųjų aš išgersiu, mano vieš- 
patie, — atsakė Judita, — nes šiandien yra maloniausia viso mano 
gyvenimo diena“. !9 Ji tad paėmusi valgius, kuriuos jos tarnaitė bu- 
vo jai paruošusi, valgė ir gėrė jo akivaizdoje. 20 Holofernas buvo 
taip jos sužavėtas, kad išgėrė tiek daug vyno, kiek niekados tą pačią 
dieną nebuvo išgėręs per visą savo gyvenimą. 


13 


I Kai jau buvo vėlu, jo palydos tarnai pasiskubino išeiti. Bagoas 
uždarė palapinę iš lauko ir atleido visus, tarnavusius jo viešpačiui. 
Jie nuėjo miegoti, nes visi buvo ilgai trukusios puotos išvarginti. 
"Taigi viena Judita buvo palikta palapinėje su Holofernu, tysančiu 
savo lovoje, nes jis buvo mirtinai girtas. 


12,15 “,.. valgant ant jų atsilošti“: atsilošti valgant, turbūt dėl babiloniečių 
įtakos (žr. Ez 23,41), buvo įprasta vėlesnio judaizmo — graikų ir romėnų 
— laikotarpiu. 


12,17 “Išgerk! Būk mums džiaugsmu!". Holoferno pasveikinimas, be abejo, bu- 
vo šmaikštus pakvietimas linksmintis lytiškai. 

3 Judita buvo paliepusi savo tarnaitei stovėti lauke prie jos 
miegamojo ir laukti, kaip paprastai kitomis dienomis, kol ji išeis, 
nes ji sakė eisianti melstis. Tą patį ji buvo pasakiusi ir Bagoui. 


Judita nukerta Holofernui galvą 


*Taigi visi buvo išėję ir nė vieno, svarbaus ar nesvarbaus, nebu- 
vo likę miegamajame. Tuomet Judita, stovėdama prie jo lovos, sa- 
vo širdyje meldėsi: 


“VIEŠPATIE, visos galybės Dieve, 
maloniai pažvelk šią valandą į mano žygį 
Jeruzalei išaukštinti! 

5 Iš tikrųjų dabar yra metas padėti tavo paveldui 
ir įvykdyti mano užmojį, — 
sunaikinti prieš mus išsirikiavusius priešus“. 


6 Nuėjusi prie lovos šulo Holoferno galvūgalyje, ji nusiėmė 
ten kabojusį jo kalaviją, 7 priėjo arčiau prie jo lovos, pagriebė jį už 
plaukų ir tarė: “Duok man jėgų šiandien, VIEŠPATIE, Izraelio 
Dieve!" 3 Tada iš visų jėgų du sykius ji kirto jam į kaklą, ir nukir- 
to jam galvą. ? Nuritinusi jo kūną nuo lovos, ji nutraukė tinklelį nuo 
lovos šulų.* Po to nedelsdama išėjo ir padavė Holoferno galvą tar- 
naitei. 19 Ji įdėjo ją į maisto maišelį. 

Tada jos abi drauge išėjo pasimelsti, kaip jiedvi buvo įpratu- 
sios daryti. 


Judita parneša Holoferno galvą į Betuliją 


Perėjusios stovyklą, jos apsuko ratu slėnį, užkopė kalno šlaitu 
į Betuliją ir atėjo prie jos vartų. !! Jau iš tolo Judita šaukė sargybi- 
niams prie vartų: “Atidarykite, atidarykite vartus! Dievas, mūsų 
Dievas yra su mumis! Jis teberodo savo galybę Izraelyje ir savo jėgą 
mūsų priešams, kaip jis padarė šiandien!" 


13,9 “... nutraukė tinklelį nuo lovos šulų“: Judita pasiėmė lovą dengusį tinklelį 
kaip žygdarbio atminimą. Žr. 15ąją eilutę. 

Jdt 13,12-20 


12 Miesto gyventojai, išgirdę jos balsą, atskubėjo prie vartų ir 
pašaukė miesto seniūnus. 13 Subėgo visi, nuo menkiausio iki didžiau- 
sio, nes jos sugrįžimas buvo visiems staigmena. Atidarę vartus, jie 
sveikino abi moteris, užkūrė laužą, kad galėtų jas matyti, ir spietė- 
si apie jas. 14 Judita skardžiu balsu juos ragino: “Šlovinkite Dievą! 
Šlovinkite jį! Šlovinkite Dievą, kuris neatšaukė savo gailestingumo 
nuo Izraelio namų, bet išblaškė mūsų priešus mano ranka kaip tik 
šią naktį! 

15 Tada Judita išėmė iš maišelio galvą ir parodė ją visiems, 
tardama: “Štai čia Holoferno, asirų kariuomenės vado, galva! O čia 
yra tinklelis, po kuriuo jis gulėjo girtas. VIEŠPATS jį paguldė mo- 
ters ranka! 16 Kaip gyvas VIEŠPATS, mane saugojęs mano žygyje, 
prisiekiu, kad mano veidas jį suviliojo pražūčiai, kad su manimi jis 
nepadarė nuodėmės mane išniekindamas ar sugėdindamas“. 

17 Visi žmonės buvo tarsi be žado. Puolę kniūpsčia, jie pagar- 
bino Dievą vienu balsu: “Pašlovintas esi tu, mūsų Dieve, nes šią 
dieną numalšinai savo tautos priešus“. 

18 Tada Uzijas tarė Juditai: 


“Tu, dukte, esi Dievo Aukščiausiojo palaiminta 
labiau už visas moteris žemėje! 
Tebūna pašlovintas VIEŠPATS Dievas, 
dangaus ir žemės Kūrėjas, 
vedęs tave nukirsti 
mūsų priešų vado galvą! 
19 Tavo gyrius niekad neišblės širdyse žmonių, 
atsimenančių Dievo galybę. 
20 Tesuteikia Dievas, kad tavo žygis 
būtų tau amžina garbė, 
ir teatlygina tau visokeriopa palaima! 
Nes tu statei į pavojų savo gyvastį, 
kai mūsų tauta buvo paklupdyta, 
ir nukreipei mūsų pražūtį, 
eidama teisiu keliu priešais mūsų Dievą“. 


Visi žmonės atsakė: “Amen! Amen!" 

Jdt 14,1-10 
14 
Juditos patarimas 


1 Tada Judita jiems tarė: “Išklausykite mane, mano broliai. Pa- 
ėmę šią galvą, pakabinkite ją ant savo miesto sienos turėklų. 2 Kai 
tik išaus, saulei tekant iš už žemės, visi vyrai imkite savo ginklus, 
ir teišskuba visi stipruoliai, vedami vado, iš miesto tarsi leistis šlaitu 
žemyn į slėnį asirų užkardos pulti. Bet šlaitu žemyn nesileiskite. 
3Užkardos vyrai griebsis savo ginklų ir skubės grįžti į stovyklą pa- 
žadinti asirų kariuomenės pareigūnų. Nuskubėję į Holoferno 
palapinę, ten jo neras. Juos apims klaikas ir jie bėgs nuo jūsų. * Ta- 
da jūs ir visi Izraelio žemės gyventojai juos vykitės ir, jiems trau- 
kiantis, juos išžudykite. 5 Betgi, prieš šitai vykdydami, pašaukite 
man Achiorą Amonietį, kad pamatytų ir atpažintų žmogų, panieki- 
nusį Izraelio namus ir pasiuntusį jį pas mus tarsi mirčiai". 


Achioras pašaukiamas 


6* Achioras tad buvo pašauktas ateiti iš Uzijo namų. Atėjęs ir 
žmonių būryje pamatęs vyro rankoje Holoferno galvą, jis sakniubo 
ant žemės ir neteko sąmonės. 7 Žmonės jį pakėlė. Tada jis puolė prie 
Juditos kojų ir ją pagerbė, tardamas: 


“Esi palaiminta visose Judo palapinėse! 
Visų tautų Žmonės, 
išgirdę tavo vardą, bus klaiko apimti! 


8 O dabar papasakok man, ką padarei per tas dienas". Žmonių 
apsupta, Judita papasakojo jam visa, ką buvo padariusi nuo tos 
dienos, kai paliko Betuliją, iki tos akimirkos, kai ji pradėjo žmo- 
nėms kalbėti. ? Juditai baigus kalbėti, žmonės šaukė iš visų jėgų, ir 
jų miestas aidėjo džiaugsmo klegesiu. 19 Achioras, pamatęs visa, ką 
Izraelio Dievas buvo padaręs, tvirtai įtikėjo Dievą. Jis tad buvo api- 
pjaustytas ir įėjo į Izraelio namus, pasilikdamas juose iki šios dienos. 


14,6-10 Atpažindamas galvą Holoferno, kurį jis pažinojo asmeniškai, Achioras 
buvo taip apstulbintas Jahvės galybės, apreikštos per Juditą, kad įtikėjo 
Izraelio Dievą. 

Jai 14,11-15,7 


C. PERGALĖ 


li Vos išaušus, Holoferno galva buvo pakabinta ant miesto sie- 
nos. Tada visi, pasiėmę savo ginklus, išėjo būriais į kalnų perėjas. 
12 Pamatę juos asirai, nusiuntė žodį savo pareigūnams, kurie savo 
ruožtu pranešė savo vadams ir tūkstantininkams ir visiems kitiems 
savo pareigūnams. 13 Suėję prie Holoferno palapinės, jo asmeniškus 
reikalus tvarkiusiam tarnui tarė: “Pažadink mūsų viešpatį, nes tie 
vergai įsidrąsino išeiti į mūšį su mumis savo tikrai pražūčiai!" 

14 Bagoas tad, įėjęs į vidų, pasibeldė prie palapinės užuolai- 
dos, manydamas, kad Holofernas miega su Judita. 15 Niekam neat- 
siliepiant, jis patraukė užuolaidą ir, įėjęs į miegamąjį, rado jį tysan- 
tį ant aslos negyvą ir be galvos. 16 Suklikęs baisiu balsu, jis verkė, 
dejavo, šaukė ir perplėšė savo drabužius. !7 Po to įėjo į Juditos pa- 
lapinę, kur ji buvo apsistojusi, ir, jos neradęs, išskubėjo pas vyrus, 
šaukdamas: Iš “Vergai mus apgavo! Viena hebrajų moteris užtraukė 
nelaimę karaliaus Nebukadnezaro namams. Žiūrėkite! Holofernas 
guli ant žemės be galvos!" 

19 Tai išgirdę asirų kariuomenės vadai iš klaiko perplėšė savo 
drabužius, ir jų riksmai ir šauksmai aidėjo visoje stovykloje. 


15 


1 Išgirdę, kas buvo įvykę, vyrai palapinėse buvo pritrenkti. 
2Drebėdami iš baimės, jie į gretas daugiau nebestojo, bet tarsi susi- 
tarę metėsi bėgti visais takais per lygumą ir aukštumų sritį. 3 Bėgo 
ir vyrai, išdėstytieji stovyklose ant kalvų aplink Betuliją. Tai suži- 
noję, visi izraeliečių kareiviai metėsi ant jų. * Uzijas nusiuntė vy- 
rus į Bet-Omastajimus, Bebajį, Chobą, Kolą ir visą Izraelio žemę 
pranešti jiems apie įvykius ir paskatinti visus mestis ant priešų ir 
juos sunaikinti. 5 Vos išgirdę tą žinią, izraeliečiai visi kaip vienas 
puolė ant priešų ir kapojo juos iki pat Chobos. Net ir Jeruzalės bei 
visos aukštumų srities gyventojai atėjo, nes jiems buvo pranešta, 
kas buvo įvykę priešų stovykloje. Gileado ir Galilėjos vyrai, talžy- 
dami priešams šonus, žudė juos net anapus Damasko ir jo žemių. 
6 Visi kiti Betulijos gyventojai metėsi ant asirų stovyklos ir ją 
plėšė, įsigydami didelius turtus. 7 Ir izraeliečiai, sugrįžę iš žudynių, 

Jdt 15,8-14 


pasiėmė kas buvo likę. Net kaimai ir miestai lygumoje bei aukštumų 
srityje gavo daug grobio, nes ten buvo didžiuliai sandėliai. 


Padėka 


8 Tada vyriausiasis kunigas Joakimas ir izraeliečių seniūnai, 
gyvenę Jeruzalėje, atvyko pamatyti savo akimis nuostabiųjų dalykų, 
VIEŠPATIES padarytų Izraeliui, susitikti Juditą ir ją pasveikinti. 
*Atėję pas Juditą, jie vienu balsu ją palaimino, tardami: 


“Tu esi Jeruzalės garbė! 
Tu esi didis Izraelio pasididžiavimas! 
Tu esi nuostabi mūsų tautos šlovė! 


10 Savo ranka visa tai padarei, 
nuostabų žygį įvykdei Izraeliui, — 
Dievas juo gėrisi. 

Telaimina tave VIEŠPATS Visagalis 
per amžių amžius!" 


O visi žmonės atsakė: "Amen!" 

11 Per trisdešimt dienų visi žmonės plėšė stovyklą. Juditai jie 
atidavė Holoferno palapinę ir visus jo sidabrinius indus, lovas, tau- 
res ir visus jo baldus. Juos ji priėmė. Apkrovusi savo mulus ir pa- 
kinkiusi vežimus, ji sudėjo į juos daiktus. 

12 Visos Izraelio moterys, atskubėjusios jos pamatyti, laimino 
ją ir šoko ratelius jos garbei. Nulaužusi gebenės šakelių, ji apdali- 
jo jomis savo palydoves. 13* Ji pati ir su ja buvusios moterys pasi- 
puošė alyvmedžio lapų vainikais. Eidama pirma visų žmonių, šok- 
dama ji vedė moteris, o visi Izraelio vyrai sekė su ginklais rankose 
ir vainikais ant galvų, giedodami giesmes. 


Slovės giesmė 


14 Viso Izraelio akivaizdoje Judita pradėjo šią padėkos giesmę 
ir visi žmonės jai pritarė. 


15,13 Žydai turėjo paprotį mosuoti šakomis šventės džiaugsmui išreikšti. Žr. Kun 
23,40; Jn 12,13; Apr 7,9. 

! Judita tarė: 

“Pradėkite giesmę mano Dievui 
būgneliais su Žvangučiais, 
giedokite VIEŠPATIES šlovei 

su cimbolais. 

Giedokite jam naują giesmę, 
aukštinkite jį ir šaukitės jo vardo. 
Nes VIEŠPATS yra Dievas, 

kuris triuškina kovos gretas ir 
stato sau stovyklą savo tautoje, — 
jis mane išgelbėjo iš engėjų rankų! 


Asiras atžygiavo iš šiaurės kalnų, 


atėjo su nesuskaitoma daugybe savo kareivių. 


Savo miniomis pripildė slėnius, 

arkliais uždengė kalvas. 

Gyrėsi sudeginsiąs mano žemę, 
sunaikinsiąs kalaviju mano jaunus vyrus, 
sutraiškysiąs žemėje mano mažylius, 
padarysiąs mano vaikus grobiu, 
išsivarysiąs mano mergeles. 

Bet VIEŠPATS Visagalis sužlugdė juos 
moters ranka. 


Jų galiūnas nekrito 

nuo jaunų vyrų rankų, 

nei nepaguldė jo Titanų sūnūs, 

nei nepuolė jo aukštaūgiai milžinai, 
bet Merario duktė Judita jį sužlugdė 
savo veido grožiu. 

Ji nusivilko našlės drabužį, 

kad suburtų užgautuosius Izraelyje. 
Ji pasitepė veidą kvepalais, 

susegė plaukus diadema 

ir apsivilko lininį apdarą, 

Jdt 16,1-8 


Jdt 16,9-16 


r 
[=] 


m 


m 


m 


kad jį suviliotų. 
9 Jos sandalai sužavėjo jo akis, 
jos grožis užbūrė jo protą 
ir kalavijas nukirto jam galvą! 
Nuo jos drąsumo persai drebėjo, 
nuo jos drąsos medai išsigando. 


1 Kai mano Kuklieji suriko kovos šūkį, 
juos apėmė klaikas. 
kai mano silpnieji šaukė, 
jie drebėjo. 
Išgirdę jų kovos šūkį, 
jie klykė ir leidosi bėgti. 
2 Jaunų vergių sūnūs juos perdūrė 
ir žalojo juos tarsi bėglių vaikus. 
Jie žuvo nuo gretų mano VIEŠPATIES! 


3 Naują giesmę savo Dievui giedosiu: 
VIEŠPATIE, tu esi didis ir garbingas, 
nuostabus galybe, nenugalimas. 


14 Visi tavo kūriniai tau tetarnauja, 


nes tu tarei, ir jie atsirado, — 
pasiuntei savo alsavimą, 
ir jie buvo sukurti, — 
nes nėra, kas apgalėtų tavo balsą. 
5 Kalnai bus pajudinti nuo savo pamatų 
tarsi vanduo; 
tau žvilgtelėjus tirps uolos 
tarsi vaškas. 
Bet tavęs bijantiems, 
esi be galo gailestingas. 
Kiekvienos aukos malonus kvapas 
tau tėra tik smulkmena, 
ir visų deginamųjų aukų taukai 
tau tėra tik mažmožis, 
bet žmogus, bijantis VIEŠPATIES, 
yra didis. 


= 

Jdt 16,17-25 


7 Vargas tautoms, 
sukylančioms prieš mano giminę! 
VIEŠPATS Visagalis atmokės jiems, 
teismo dieną juos nubaus: 
ugniai ir kirmėlėms* atiduos jų kūną. 
Amžinai jie verks kančioje“. 


Padėka 


1š Atvykę į Jeruzalę, jie puolė kniūpsčia prieš Dievą. Vos tik 
žmonėms apsivalius, buvo atnašautos jų deginamosios aukos, sava- 
noriškos atnašos ir jų dovanos. *5 Judita pašventė Dievui ir visą Ho- 
loferno nuosavybę, kurią žmonės buvo jai atidavę, o tinklelį, kurį 
buvo pasiėmusi iš jo miegamojo, paaukojo kaip įžado atnašą. 
20Tris mėnesius žmonės tęsė savo šventę Jeruzalėje prieš šventovę. 
Ir Judita pasiliko švęsti su jais. 


Juditos garsas 


21 Praėjus toms dienoms, visi sugrįžo į savo paveldą. Judita 
parėjo į Betuliją ir liko gyventi savo ūkyje. Per visą gyvenimą ji 
buvo gerbiama visame krašte. 22 Daug kas norėjo ją vesti, bet ji 
neatsidavė nė vienam vyrui visą savo gyvenimą po to, kai jos vyras 
Manasas mirė ir buvo palaidotas. 23 Jos garsas plito vis labiau ir 1a- 
biau, sulaukusi senatvės savo vyro namuose, mirė turėdama šimtą 
penkerius metus.* Savo tarnaitei davė laisvę. Ji mirė Betulijoje ir 
buvo palaidota savo vyro Manaso oloje. 24 Izraelio namai jos gedė- 
jo septynias dienas. Prieš mirdama, ji išdalijo savo nuosavybę vi- 
siems savo vyro Manaso artimiesiems ir savo artimiausiems gimi- 
naičiams. 

25 Niekad daugiau, Juditai gyvai esant, ir nei ilgai dar po jos 
mirties, niekas neišdrįso varginti izraeliečių.* 


16,17 “ugniai ir kirmėlėms": žr. Iz 66,24 paaiškinimą; Sir 7,17; Dan 12,2. 

16,23 “... mirė, turėdama šimtą penkerius metus": ilgas amžius padaro Juditą 
panašią į protėvių amžiaus didvyrius. Žr. Pr 23,1; 35,28; 50,26. 

16,25 Vulgata prideda: “Šios pergalės šventė buvo priimta į žydų šventadienių 
kalendorių ir buvo žydų švenčiama nuo tos dienos iki pat šiol". Betgi nėra 
istorinio liudijimo, kad ši šventė būtų buvusi švenčiama. Juditos knygos nėra 
žydų Šv. Rašto knygų kanone. 

ESTEROS KNYGA 


Esteros knygai vardą davė pasakojimo didvyrė Estera. Knygos 
turinys yra įspūdingas pasakojimas apie Hamano Agagito, pavydaus ir 
galingo Persijos karaliaus Kserkso (485-464 m. prieš Kristų) vizirio, 
sąmokslą, norint sunaikinti per vieną dieną visus žydus, gyvenusius Per- 
sijos imperijoje. Jis rengia šį sąmokslą iš neapykantos Mordekajui, žy- 
dui Kserkso dvariškiui, kuris, elgdamasis pagal savo religinius įsitikini- 
mus, atsisako teikti Hamanui pagarbą. Metant burtus, nustatoma žudynių 
diena, kurią karalius Kserksas patvirtina įsaku visai savo imperijai. Tuo 
tarpu Esterą, žydo Mordekajo įdukrintą dukterėčią, karalius Kserksas 
išsirenka karaliene vietoje karalienės Vaštės. Estera užkerta kelią Hama- 
no planuotoms savo tautos žmonių žudynėms, nugręždama karaliaus 
įsaką prieš Hamaną ir žydų priešus. Mordekajis užima Hamano vietą 
Kserkso dvare ir drauge su Estera rūpinasi savo tautos gerove. Šis įvy- 
kis minimas su šŠventiška nuotaika ir džiaugsmu, o jo atminimas švenčią- 
mas kasmet Purimų — Burtų metimo šventėje, nes tą dieną burtų Meti- 
mas, norint žydus sunaikinti, tapo karalienės Esteros ir jos dėdės Mor- 
dekajo dėka išgelbėjimu ir pergale. 

Esteros knygos pasakojimu norima pamokyti ir padrąsinti. Pasako- 
jimą sąlygoja rūpinimasis žydų mažumos — tikėjimo bendrijos — iš- 
likimu pasaulyje, kuris darėsi jiems vis labiau ir labiau priešiškas. 
Pasakojimu mokoma ir pabrėžiama, kad Dievas yra žmonių tarpusavio 
santykiuose, idant išlaikytų Sandoros bendrijos likutį. Į įvykius Dievas 
tiesiogiai neina likiminės problemos spręsti, jo veikimas pasakojime lieka 
paslaptingai santūrus. Nepaisant to, pasakojimas pabrėžia, kad Dievas 
tikrai dalyvauja istorijos įvykiuose. Be to, Esteros knyga paaiškina 
Purimų šventės Adaro mėnesio (vasario-sausio) keturioliktos ir penkio- 
liktos dienos kilmę, svarbą ir datą. Taigi šia knyga stengiamasi paguosti 
Izraelį, potremtinę Sandoros bendriją, primenant, kad apvaizdusis 
Dievas yra visad su jais, nepalieka jų, kai jie ištikimai jam tarnauja ar 
grįžta prie jo visa širdimi. 

Nors Esteros knyga ir turi achemenidų dinastijos foną, ji yra ap- 
sakymas, o ne istorijos veikalas. Ji buvo parašyta Persijos imperijai be- 
sitraukiant iš istorijos vyksmo ketvirtojo prieškristinio šimtmečio gale. 
Įkvėptasis autorius, mokydamas ir drąsindamas, šmaikščiai panaudoja 
kontrastus. Hamanas — žydų priešas yra Agago palikuonis (žr. Est 3,1). 
Agagas buvo karalius amalekitų, kuriuos ankstyvesnės Šv. Rašto knygos 

laiko pavojingiausiu senojo Izraelio priešu (žr. Iš 17,14; Įst 25,17-19). 
Mordekajis kilme (žr. Est 1,1) — karaliaus Sauliaus Kišo palikuonis (žr. 
1 Sam 9,1). Saulius savo karaliavimo pabaigoje, Samuelio pasiųstas 
nubausti Agagą, norėjo išgelbėti šio Izraelio priešo gyvybę (žr. 1 Sam 
15,8-9). Mordekajis savo sankirtyje su Hamanu tokios klaidos nebekar- 
toja (žr. Est 7,9-10). Įdomus ir dviejų moterų — Esteros ir Vaštės — su- 
gretinimas. Pasakojime ryški literatūrinė tema: nedori turtuoliai prieina 
liepto galą, o dori neturtėliai išaukštinami (žr. pasakojimą apie Juozapą: 
Pr 37; 39-45; ir apie Juditą: Jdt 8-16). Esteros knyga yra kerštinga, bet 
reikia atsiminti, kad įsakymą mylėti priešus Jėzus Nazarietis skelbė ke- 
liais šimtmečiais vėliau. 

Savo kerštingu tautiškumų Esteros knyga krikščioniškajame Senojo 
Testamento kanone sudaro ne vienam jos skaitytojui sunkumų. Nepaisant 
to, Esteros knygos mokymas turi svarbų ir teigiamą vaidmenį krikščio- 
niškajame kanone, nes neleidžia perdėtai sudvasinti senovės Izraelio — 
Sandoros bendrijos. Esteros knyga pabrėžia, kad žydų tautos išlikimas yra 
žydų religinė pareiga, todėl jos buvimas krikščioniškajame kanone 
pabrėžia religinę žydų tautos, kaip tautinės grupės, svarbą išganymo is- 
torijoje (žr. II Vatikano Susirinkimo pareiškimą “Mūsų metu...“ t 4). 

Be to, Esteros knyga yra Dievo žodis, kuris prakalbina nūdienius 
išblaškytus žmones — šeimas ir grupuotes — bemaž visoje Žemėje. 
Lietuvių tauta išeivijoje, o ypač plačioje Rusijos tremtyje, skaitydama Es- 
teros knygą — Dievo žodį, duotą per išblaškyto Sandoros tautos likučio 
patirtį, supras, kad Dievas rūpinasi savo tautos — Sandoros bendrijos — 
ir tautų likimų. 

Esteros knygos tekstas, iš pradžių įkvėptojo autoriaus parašytas he- 
braiškai, buvo perduotas dviem būdais: trumpu apsakymu hebrajų kalba 
"ir išplėstu — ilgesniu apsakymu graikų kalba. Pastarasis apima 107 pa- 
pildomas eilutes, įterptas atitinkamose vietose į hebraiškąjį tekstą. He- 
braiškasis apsakymas nemini Dievo ar Apvaizdos Izraelio gyvenime, o 
graikiškasis, papildydamas hebraiškąjį, mini ir Dievą ir jo Apvaizdą. 
Katalikų Bendrija šias papildomas eilutes laiko kanoniškomis, lygiai 
įkvėptomis kaip ir kitos knygos dalys. Kitos krikščionių bendrijos šių 
eilučių nelaiko kanoniškomis. 

Šiame vertime dalys, ženklinamos raidėmis nuo “A" iki “F", yra 
graikiškosios papildomosios eilutės. Įprastinės skyrių bei eilučių nuoro- 
dos skaičiais ženklina hebraiškąjį tekstą. 

Esteros knygos metmenys: 


Įvadas A,1-17 
Esteros iškilimas 1,1-2,23 
Hamano sąmokslas prieš žydus 31-13 
B, 17 
3,14-4,17 
C, 1-D16 
51-14 
) Žydai apginami 6,1-8,12 
E, 1-24 
8,13-10,3 
„ Užbaiga F, 1-10 

ESTEROS KNYGA 


A. ĮVADAS 


A 
Mordekajo sapnas 


! Antraisiais karaliaus Ahasuero* Didžiojo metais, Nisano pir- 
mąją dieną, Mordekajis,* Kišo sūnaus Šimejo sūnaus Jairo sūnus, 
iš Benjamino giminės, sapnavo sapną. 2 Mordekajis buvo žydas, 
gyvenąs Sūsos mieste, įžymus vyras, tarnaująs karaliaus dvare. 3 Jis 
buvo kilęs iš belaisvių, kuriuos Babilono karalius Nebukadnezaras 
buvo paėmęs iš Jeruzalės drauge su Judo karaliumi Jekoniju. 

4 Šis buvo jo sapnas.* Šauksmai ir sąmyšis, perkūnija ir žemės 
drebėjimas — suirutė žemėje! 5 Du galingi slibinai atžygiavo, abu 
pasiruošę kovai, jie sušuko galingu riksmu. 6 Jiems šaukiant, visos 
tautos pasiruoš mūšiui kovoti prieš teisiųjų tautą. 7 Žemėje diena 
tamsos ir niūrumo, skausmo ir kančios, priespaudos ir baisios sui- 
rutės! š Visa teisioji tauta buvo apimta nerimo, drebėjo iš baimės, 
laukdama ateinančių baisybių ir, rengdamasi mirti, šaukėsi Dievo. 
"Bet iš jų šaukimosi tartum iš šaltinio prasiveržė galinga upė, tik- 
ras potvynis! 19 Užtekėjo šviesa ir saulė; nuolankieji buvo išaukštin- 
ti, išdidieji praryti. 


A,1 “... Ahasuer(as)...": Kserksas I (485-464 m. prieš Kristų); “... Mordekajis": 
babiloniškas vardas, siejamas su dievu Marduku. Mordekajo genealogijos 
tikslas priminti skaitytojui tautos priešiškumą Izraelio priešui (žr. 1 Sam 
15,7-9). Saulius, kurio tėvas buvo Kišas, iš Benjamino giminės, nugalėjo 
Agagą Amalekitą. A,17 tekste Hamanas yra vadinamas Hamedato Agagito 
sūnumi. 

A,4 Sapnas aiškinamas Est F,1-6 skaitinyje. 

Est A,11-1,2 


11 Susapnavęs tą sapną ir pamatęs, ką Dievas nori daryti, Mor- 
dekajis atsibudo. Visa tai paėmęs giliai į širdį, jis norėjo suprasti vi- 
sas jo smulkmenas ir visą dieną suko galvą. 


Sąmokslas prieš karalių | 


12 Mordekajis snūduriavo rūmuose su Gabata ir Tara, dviem 
karaliaus eunuchais, esančiais rūmų sargyboje. 13 Jis nugirdo jų 
svarstymus ir, pasidomėjęs apie jų šneką, sužinojo, kad jiedu ren- 
giasi nužudyti karalių Ahasuerą. Jis tad dėl jų įspėjo karalių. 14 Ka- 
ralius anuos du eunuchus ištardė ir, jiems prisipažinus, abu buvo 
nubausti mirtimi. 15 Tada karalius įsirašė tuos dalykus į savo 
atžymų knygą, ir Mordekajis juos nusirašė. 16 Be to, karalius paskyrė 
Mordekajį į tarnybą karaliaus dvare ir atsilygino jam dovanomis.* 

17 Betgi Hamedato sūnus Hamanas, Agagitas,* kuris buvo di- 
delėje karaliaus malonėje, norėjo pakenkti Mordekajui ir jo tautai, 
keršydamas už anuos du karaliaus eunuchus. 


B. ESTEROS IŠKILIMAS 


Ahasuero puota 


1! Tai įvyko Ahasuero dienomis, — to Ahasuero, kuris valdė 
šimtą ir dvidešimt septynias sritis nuo Indijos iki Etiopijos.* 2 Tuo 
metu, kai karalius Ahasueras sėdėjo karališkajame soste Sūsos* 


A,16 “... atsilygino jam dovanomis": tai įvyko vėliau. Žr. įvykių seką hebraiš- 
kajame Esteros knygos tekste — 2,22-23; 6,3. 

A,17 “... Hamanas, Agagitas" priešinosi Mordekajui Benjaminaičiui, kurį Mor- 
dekajis nugalėjo (žr. Est 9,9-10) lygiai kaip karalių Agagą, Amalekitą, ka- 
daise buvo nugalėjęs Mordekajo protėvis karalius Saulius (žr. 1 Sam 15,7- 
23). 

1,1 “... nuo Indijos iki Etiopijos": nuo vakarų Indijos iki Aukštutinio Egipto. 
Tokį Persijos imperijos valdų plotį buvo pasiekęs Darijus Didysis, Ahasuero, 
tai yra Kserkso Didžiojo, tėvas. 

1,2 “... Sūsa": senovės Elamo sostinė (žr. Pr 14,1). Achemenidams valdant, 
Sūsa buvo viena iš Persijos sostinių. Antroji buvo Persepolis — karalių 
vasaros rūmai. 

pilyje, 3 trisdešimtaisiais savo karaliavimo metais, jis iškėlė puotą 
visiems savo didžiūnams ir dvariškiams: Persijos ir Medijos kariš- 
kiams, didikams ir sričių valdytojams. + Per šimtą aštuoniasdešimt 
dienų jis rodė didžiulius savo karalystės turtus ir tviskančią savo 
didybės šlovę. 

5 Pasibaigus toms dienoms, karalius savo sodo rūmų kieme iš- 
kėlė septynių dienų puotą visiems žmonėms, — didikams ir pa- 
prastiems, — gyvenantiems sostinėje Sūsoje. 5 Kiemas buvo išpuoš- 
tas baltomis ir mėlynomis medvilnės uždangomis, pritvirtintomis 
lininėmis tamsiai raudonos spalvos virvėmis prie sidabrinių žiedų 
ant marmurinių šulų. Asloje iš porfyro, marmuro, perlamutro ir 
spalvotų akmenų buvo išdėstyti auksiniai ir sidabriniai maigūnai. 
7Gėrimai buvo pilami į auksines taures, nė viena jų nebuvo panaši 
į kitas, ir karališko vyno buvo apstu, kaip dera karaliaus dosnumui. 
s Karaliaus įsaku buvo geriama be varžymosi, nes jis buvo nurodęs 
visiems savo rūmų padavėjams elgtis su kiekvienu svečiu pagal 
svečio norą. 

9 Be to, ir karalienė Vaštė* iškėlė puotą moterims karaliaus 
Ahasuero rūmuose. 


Karalienė Vaštė užsitraukia nemalonę 


10 Septintą dieną, kai karaliaus širdis buvo įsilinksminusi nuo 
vyno, jis paliepė Mehumanui, Biztai, Harbonai, Bigtai, Abagtai, Ze- 
tarui ir Karkasui — septyniems jam tarnavusiems eunuchams — 
1! atvesti karalienę Vaštę su karališku vainiku ant galvos prieš kara- 
lių, idant jis parodytų jos grožį svečiams ir pareigūnams, nes ji bu- 
vo graži moteris. 12 Tačiau karalienė Vaštė, eunuchams jai perdavus 
karaliaus įsakymą, ateiti atsisakė. Dėl to karalius įširdo ir degė 
pykčiu. 13 Nedelsdamas, karalius pasitarė su išminčiais, žinančiais 
įstatymus. Mat karaliui buvo įprasta kreiptis į visus, kurie išmanė 
įstatymus ir papročius. 14 Jo artimi patarėjai buvo Charšena, Šetaras, 
Admata, Taršišas, Meresas, Marsena ir Mamukanas — septyni Per- 
sijos ir Medijos didžiūnai, kurie asmeniškai kalbėdavosi su karaliu- 


1,9 “... karalienė Vaštė": Herodotas (žr. Istorijos 7,6) rašo, kad Ahasuero — 
Kserkso — žmona buvo Amestris. 


667 


Esi 1,15-2,2 


mi ir užėmė karalystėje pirmą vietą. 15 “Kaip turi būti pasielgta, — 
jis klausė, — pagal įstatymą su karaliene Vašte, kuri atsisakė pa- 
klusti karaliaus Ahasuero per eunuchus duotam įsakymui?“ 

16 Tada Memukanas karaliaus ir didžiūnų akivaizdoje pareiškė: 
“Karalienė Vaštė nusikalto ne tik karaliui, bet ir visiems pareigū- 
nams bei žmonėms visose karaliaus Ahasuero valdose. !7 Visos 
moterys, išgirdusios gandus apie karalienės elgesį, žiūrės su pa- 
nieką į savo vyrus, nes jos manys: “Karalius Ahasueras įsakė, kad 
karalienė Vaštė būtų atvesta pas jį, bet ji nėjo. 18 Taigi šią dieną, 
tos Persijos ir Medijos didžiūnės, kurios jau yra išgirdusios apie ka- 
ralienės elgesį, sukils prieš visus karaliaus pareigūnus ir nebus galo 
paniekai ir pykčiui! !9 Jeigu tai patinka karaliui, tebūna paskelbtas 
jo neatšaukiamas karaliaus įsakas* ir įrašyta į persų ir medų įsta- 
tymus, kad Vaštė niekad daugiau nepasirodys karaliaus Ahasuero 
akivaizdoje. Tesuteikia karalius jos karališką garbę moteriai, kuri yra 
vertesnė, negu ji. 20 Tebūna šis karaliaus duotas įsakas paskelbtas jo 
visoje karalystėje, — ji yra plati, — ir visos moterys gerbs savo 
vyrus — kilmingus ir prasčiokus“. 

21 Pasiūlymas patiko karaliui ir jo didžiūnams. Karalius padarė, 
kaip Memukanas buvo pasiūlęs. 22 Jis išsiuntė laiškus į visas kara- 
liaus valdas, į kiekvieną sritį jos raštu ir kiekvienai tautai jos kal- 
ba,* pareikšdamas, kad kiekvienas vyras turi būti šeimininkas savo 
namuose. 


2 
Estera tampa karaliene 


1 Po to, karaliaus Ahasuero pykčiui atvėsus, jis pergalvojo, ką 
Vaštė buvo padariusi ir kas buvo prieš ją nuspręsta. 2 Karaliaus pa- 
žai pakišo mintį: “Karaliui turi būti suieškota gražių mergelių. 


1,19 “... neatšaukiamas karaliaus įsakas“: istorikas Sikulijus rašo, kad tokie 
įsakai — įstatymai — buvo skelbiami karaliaus Darijaus III laikais (335-331 
m. prieš Kristų), paskutinio Persijos karaliaus valdymo metu. Žr. Est 8,8. 

1,22 “... į kiekvieną sritį jos raštu ...kiekvienai tautai jos kalba": Persijos im- 
perija buvo daugiakalbė. Pagrindinės kalbos buvo persų, elamitų, babi- 
loniečių, aramėjų, finikiečių, egiptiečių ir graikų. Kiekviena jų turėjo savo 
šriftą. 

3 Tepaskiria karalius įgaliotinius į kiekvieną savo karalystės valdą, 
kad surinktų visas gražias mergeles į pilį Sūsoje — į haremą kara- 
liaus eunucho moterų saugotojo Hegajo priežiūroje. Tebūna joms 
duota, ko tik joms reikia pasigražinti. * Tuomet mergelė, kuri labiau- 
siai patiks karaliui, tebūna karaliene vietoje Vaštės“. Karaliui toks 
pasiūlymas patiko, jis taip ir padarė. 

3 Sūsos pilyje gyveno žydas, vardu Mordekajis, sūnus Jairo sū- 
naus Šimejo, sūnaus Kišo, iš Benjamino giminės. 6 Iš Jeruzalės Ki- 
šas buvo išvarytas kartu su Judo karaliumi ir kitais tremtiniais, ku- 
riuos buvo paėmęs į nelaisvę Babilono karalius Nebukadnezaras. 
7Mordekajis užaugino Hadasą,* tai yra Esterą, savo dėdės dukterį, 
nes ji buvo netekusi ir tėvo, ir motinos. Mergelė buvo gražiai nuau- 
gusi ir dailios išvaizdos. Mirus jos tėvui ir motinai, Mordekajis pa- 
ėmė ją kaip savo dukterį. 

š Paskelbus karaliaus žodį bei įsaką ir surinkus į Sūsos pilį daug 
mergelių Hegajo priežiūroje, ir Estera buvo paimta į karaliaus rū- 
mus, į Moterų saugotojo Hegajo priežiūrą. ? Mergelė jam patiko ir 
įgijo jo malonę. Jis tad ne tik nedelsdamas aprūpino ją pasigražini- 
mo priemonėmis ir maisto daviniu, bet davė jai ir septynias pa- 
rinktas tarnaites iš karaliaus rūmų bei perkėlė ir ją, ir jos tarnaites 
į geriausią haremo vietą. 10 Estera nei savo tautybės, nei šeimos ne- 
atskleidė, nes Mordekajis buvo uždraudęs jai tai daryti. 

1! Mordekajis kasdien vaikščiodavo prieš moterų namų kiemą, 
norėdamas sužinoti, kaip Esterai einasi ir kaip su ja elgiamasi. 

12 Po nustatyto moterims dvylikos mėnesių pasiruošimo, kiek- 
viena mergelė iš eilės ėjo aplankyti karaliaus Ahasuero. Iš šio pasi- 
gražinimo laikotarpio šeši mėnesiai buvo praleisti vartojant aliejų 
ir mirą, o kiti šeši vartojant kvepalus ir moterų pasigražinimo prie- 
mones. 13 Tuomet, kai mergelė turėjo eiti pas karalių, jai buvo leis- 
ta pasiimti iš moterų namų neštis į karaliaus rūmus, ko tik ji prašė. 
14 Ji, būdavo, nueina vakare, o rytmeti sugrįžta į kitą moterų namą, 
karaliaus sugulovių saugotojo eunucho Šaašgazo priežiūroje. Pas 
karalių ji eiti daugiau nebegalėjo, nebent karalius ja buvo patenkin- 
tas ir vardu ją pasišaukė. 


2,7 “... Hadasą": lietuviškai Mirtą. Hadasa buvo mergelės vardas, kuriuo vadi- 
no jos tautiečiai. Estera yra babiloniečių deivės Ištaros vardo variantas. 

15 O Estera, — duktė Abihailo, kurio sūnėnas Mordekajis bu- 
vo ją išauginęs kaip savo dukterį, — atėjus jos eilei aplankyti kara- 
lių, neprašė nieko neštis, bet tik tai nešėsi, kas moterų saugotojo ka- 
raliaus gunucho Hegajo jai buvo paskirta. Betgi visi, ją matydami, 
žavėjosi ja. 15 Estera buvo nuvesta pas karalių Ahasuerą į jo rūmus 
dešimtą mėnesį, kuris yra Tebeto mėnuo, septintaisiais jo karaliavi- 
mo metais. 17 Karalius pamilo Esterą labiau už visas kitas moteris; 
ji įgijo jo malonę ir palankumą labiau, negu visos kitos mergelės. 
Jis tad uždėjo jai ant galvos karališką vainiką ir padarė ją karaliene 
vietoje Vaštės. 13 Esteros garbei karalius iškėlė didelę puotą vi- 
siems savo didžiūnams ir dvariškiams. Be to, jis paskelbė sritims 
atleidimą nuo mokesčių* ir dalijo dovanas, kaip dera karaliui. 


Mordekajis ir Hamanas 


19* Nuo to meto, kai mergelės buvo surinktos, Mordekajis lei- 
do laiką prie Karaliaus vartų. 20 Estera dar nebuvo atskleidusi savo 
šeimos ar tautos, nes Mordekajis buvo uždraudęs tai daryti. Estera 
ir toliau klausė Mordekajo pamokymų, lygiai kaip buvo dariusi, 
būdama jo augintinė. 

21 Tuo metu, kai Mordekajis leido laiką prie Karaliaus vartų,* 
Bigtanas ir Terešas, du slenkstį saugoję karaliaus eunuchai, supyko 
ir rengė sąmokslą, norėdami pakelti ranką prieš karalių Ahasuerą. 
22 Mordekajis, apie tai sužinojęs, pasakė karalienei Esterai, o Estera 
pranešė apie tai karaliui Mordekajo vardu. 23 Reikalas buvo ištirtas 
ir patikrintas. Jiedu abu buvo pamauti ant baslių.* Tai buvo įrašy- 
ta į metraščių knygas karaliaus akivaizdoje. 


2,18“... atleidimą nuo mokesčių": galbūt paskelbė savo imperijoje šventę. 

2,19-23 Pakartojamas šiek tiek skirtingai A,12-15 skaitinys. 

2,21 “... Mordekajis leido laiką prie Karaliaus vartų": stebėdamas, kaip einasi 
Esterai. Žr. A,2. Pasak šio teksto, Mordekajis ėjo tarnybą prie vartų. 

2,23 “... pamauti ant baslių": taip buvo vykdoma mirties bausmė Persijoje. 

C. HAMANO SĄMOKSLAS PRIEŠ ŽYDUS 


5] 
Mordekajis atsisako pagerbti Hamaną 


1 Po šių įvykių karalius Ahasueras, paaukštindamas Hamedatos 
Agagito sūnų Hamaną, davė jam svarbesnę vietą ir pasodino jį aukš- 
čiau už visus kitus su juo buvusius pareigūnus. 2 Visi karaliaus dva- 
riškiai rūmų vartuose klaupdavosi ir puldavo kniūpsti prieš Hamaną, 
nes taip jį pagerbti buvo įsakęs karalius. Betgi Mordekajis nei 
klaupdavosi, nei puldavo kniūpsčia. 3 Tad karaliaus dvariškiai, buvę 
su juo Karaliaus vartuose,* Mordekajui sakė: “Kodėl tu nepaklūsti 
karaliaus įsakymui?“ 4 Tai jiems primenant jam diena iš dienos ir 
jam nenorint paklusti, jie pranešė Hamanui, norėdami pamatyti ar 
Moderkajo elgesys bus priimamas. Mat Mordekajis buvo jiems pa- 
sisakęs, kad jis esąs žydas. 


Hamanas kėsinasi prieš žydus 


5 Hamanas, patyręs, kad Mordekajis iš tikrųjų nesiklaupia ir 
nepuola priešais jį kniūpsčia, labai įniršo. 5 Bet jam atrodė per maža 
pakelti ranką tik prieš Mordekajį. Kadangi Hamanui buvo pranešta, 
kad Mordekajis esąs žydas, jis norėjo sunaikinti ir visus žydus — 
Mordekajo tautą, — buvusius visoje karaliaus Ahasuero karalystė- 
je. 7 Pirmąjį mėnesį, tai yra Nisano mėnesį, dvyliktaisiais karaliaus 
Ahasuero metais, buvo mestas “Pur',* kuris reiškia “Burtas, Hama- 
no akivaizdoje nustatyti dieną ir mėnesį, kada per vieną dieną būtų 
sunaikinta Mordekajo tauta. Burtas nurodė dvyliktojo, tai yra Adaro, 
mėnesio tryliktąją dieną. 


3,3“... Karaliaus vartuose": pastatas, kuriame buvo atliekami karalystės reikalai. 
3,7“... Pur": akadiškas žodis “burtų metimui" ženklinti. Burtų metimas buvo 


plačiai naudojama priemonė (žr. 1 Sam 14,42; Apd 1,26; Herodotas, Istori- 
jos. III,128). Hamanas burtų metimu nustato pogromo datą. 

Įsakas prieš žydus 


8 Tada Hamanas karaliui Ahasuerui tarė: “Visose tavo karalystės 
valdose gyvena išblaškyta, betgi atskira, tauta su savo įstatymais, 
kurie skiriasi nuo visų kitų tautų įstatymų.* Karaliaus įsakų jie ne- 
silaiko! Todėl karaliui netinka juos pakęsti. ? Jei karaliui atrodo gera, 
tebūna paskelbtas įsakas juos sunaikinti. O aš atsversiu dešimt tūk- 
stančių sidabrinių talentų tavo valdytojams padėti į karaliaus iždą“, 
10 Karalius nuėmė antspaudo žiedą* ir padavė jį Hamedatos Aga- 
gito sūnui Hamanui, žydų priešui. 1! “Sidabrą gali sau pasilaikyti, 
— karalius tarė Hamanui, — o su ta tauta daryk, kas tau atrodo 
gera". 

12 Taigi buvo pašaukti karaliaus raštininkai. Pirmojo mėnesio 
tryliktąją dieną jie parašė, Hamanui diktuojant, įsaką karaliaus satra- 
pams, visų sričių valdytojams ir kiekvienos tautos pareigūnams 
kiekvienai valdai jų raštu ir kiekvienai tautai jos kalba. Įsakas bu- 
vo parašytas karaliaus Ahasuero vardu ir užantspauduotas karališ- 
kuoju antspaudo žiedu. 13 Laiškai buvo išsiųsti per bėgikus* į visas 
karaliaus valdas, kad visi žydai, — jauni ir seni, moterys ir vaikai, 
— turi būti sunaikinti, išžudyti ir išnaikinti per vieną dieną — 
dvyliktojo mėnesio, tai yra Adaro, tryliktąją dieną, o jų turtai turi 
būti paimti kaip grobis. 


B 
1 Šis yra to laiško nuorašas: 


“Didysis karalius Ahasueras rašo šiuo reikalu šimto dvidešimt 
septynių sričių nuo Indijos iki Etiopijos valdytojams ir jiems 
pavaldiems jų įgaliotiniams. 

2 Būdamas daugelio tautų valdovas ir valdydamas visą pasaulį, 
aš pasiryžau nesigriebti įžūlios galybės, bet visad elgtis su san- 


3,8 “... su savo įstatymais, kurie skiriasi nuo visų kitų tautų įstatymų“: Mozės 
Mokymu, t.y. Mozės Įstatymu. 

3,10 “... antspaudo žiedą“: įsakas turėjo būti antspauduotas karaliaus antspaudo 
žiedu. 

3,13 “... išsiųsti per bėgikus": Kyro Didžiojo sukurtos pašto tarnybos darbuoto- 
jai. 

tūriu gerumu ir parūpinti savo pavaldiniams laisvą nuo vargų 
gyvenimą. Taigi, kurdamas savo karalystę žmonišką ir laiduoda- 
mas netrukdomą keliavimą po visą kraštą, aš pasiryžau atkur- 
ti tą taiką, kurios trokšta visi Žmonės. 

3 Kai tariausi su savo patarėjais, kaip šis tikslas turėtų būti įvyk- 
dytas, vienas jų, vardu Hamanas, žymus tarp mūsų sveika 
išmintimi, gerbiamas dėl savo ištikimo atsidavimo ir pasiekęs 
antrąją vietą karalystėje, + atkreipė mūsų dėmesį į tai, kad yra 
išsisklaidžiusi per pasaulį visose gentyse, nedraugiška tauta, ku- 
rios įstatymai daro ją priešišką visoms tautoms ir kuri nuolat 
taip atsisako klausyti karaliaus įsakų, kad mūsų geriausiu noru 
kuriama karalystės santaika negali būti įgyvendinta. 

5 Tad supratę, kad ši tauta, ir tik ji viena, yra visiškai priešiš- 
ka visai žmonijai, nuo kurios ji skiriasi savo keistais įstatymais, 
kenkia mūsų užmojams ir daro tokius baisius nusikaltimus, 
jog grasina karalystės gerovei, * mes šiuo raštu įsakome, kad vi- 
si jums nurodyti asmenys laiškuose per Hamaną, paskirtą rū- 
pintis šiais reikalais, ir mūsų antrąjį tėvą, visi, įskaitant žmo- 
nas ir vaikus, turi būti iki vieno išnaikinti jų priešų kalaviju 
be užuojautos ir pasigailėjimo šių metų dvyliktojo — Adaro 
— mėnesio keturioliktąją dieną,* 7 idant žmonės, buvę visad 
priešiški, per vieną dieną būtų nuvaryti į Hadą, kad būtų lai- 
duota mūsų tvirta ir pastovi valdžia“. 


3-ojo skyriaus tęsinys 


14 Šio rašto nuorašas turėjo būti perduotas į visas valdas, kad 


būtų paskelbtas kaip įsakas visoms kiekvienos valdos tautoms, 
idant būtų pasiruošta tai dienai. !5 Karaliaus įsakymu bėgikai spar- 
čiai išskubėjo į kelionę. Įsakas buvo paskelbtas ir Sūsos pilyje. 


Karalius ir Hamanas sėdosi vaišintis, bet Sūsos miestas buvo 


apstulbintas. 


B,6 “... keturioliktąją dieną": hebraiškasis tekstas — žr. Est 3,13 — ir čia išvers- 


tas graikiškasis tekstas turi skirtingą karaliaus nurodytą mėnesio dieną. Iš 
tikrųjų dviejų dienų šventė įsakoma 9-ajame skyriuje ir minimos net trys 
datos — 13-oji, 14-oji ir 15-oji Adaro mėnesio dienos. Žr Est 9,15.18. 

4 
Mordekajis prašo Esterą gelbėti 


1 Mordekajis, sužinojęs visa, kas buvo įvykę, perplėšė savo 
drabužius, apsivilko ašutine, apsibarstė galvą pelenais ir, garsiai ir 
karčiai verkdamas, ėjo per miestą. 2 Jis atėjo prie pat Karaliaus var- 
tų įėjimo, nes vilkinčiam ašutine į Karaliaus vartus nebuvo leidžia- 
ma įeiti. 

3 Taip pat ir kiekvienoje valdoje, kurią buvo pasiekęs karaliaus 
raštas ir įsakas, žydai labai gedėjo pasninkaudami, verkdami ir ai- 
manuodami. Daugumas jų gulėjo ant ašutinės ir pelenų. 

4 Kai Esteros tarnaitės ir eunuchai atėjo ir jai pranešė, karalie- 
nė buvo pritrenkta. Ji nusiuntė Mordakajui drabužius apsirengti, kad 
galėtų nusivilkti ašutinę, bet jis atsisakė priimti. 5 Estera tad, pasi- 
šaukusi Hatachą, vieną iš karališkų eunuchų, kuriuos karalius bu- 
vo paskyręs jai tarnauti, įsakė jam nueiti pas Mordekąajį sužinoti 
viso to priežastis. * Hatachas tad nuėjo į miesto aikštę priešais Kara- 
liaus vartus. 7 Tada Mordekajis pranešė visa, kas jam buvo nutikę, 
ir apie tikslią sumą pinigų, kurią Hamanas buvo pažadėjęs įmokėti 
į karaliaus iždą už žydų sunaikinimą. 3 Mordekajis padavė jam ir 
nuorašą rašyto įsako, kuris buvęs pakabintas Sūsoje apie jų sunai- 
kinimą. Jis prašė parodyti jį Esterai ir, pranešus jai, įpareigoti ją, 
kad eitų pas karalių užtarti ir maldauti jį už savo tautą. “Prisimink 
kukliąsias savo kilmės dienas, — Mordeka — jis liepė jam jai 
sakyti, — kai augai mano globoje, nes Hamanas, antrasis po kara- 
liaus, reikalauja mūsų mirties“. 

? Hatachas tad sugrįžęs perdavė Esterai visa, ką Mordekajis 
buvo sakęs. 10 Tada Estera paliepė Hatachui nunešti Mordekajui 
tokį atsakymą: !! “Visi karaliaus dvariškiai ir net žmonės karaliaus 
valdose žino, kad turi būti nubaustas mirties bausme, jeigu kas nors, 
vyras ar moteris, nebūdamas pašauktas, drįstų eiti pas karalių į vi- 
dinį kiemą. Tik jeigu karalius ištiestų jam auksinį skeptrą, jis gali 
likti gyvas. O aš nesu buvusi pašaukta eiti pas karalių jau tris- 
dešimt dienų!“ 

12 Kai Mordekajui buvo pranešta, ką Estera buvo sakiusi, !3 jis 
paliepė taip Esterai atsakyti: “Nemanyk, kad karaliaus rūmuose būsi 

saugesnė, negu kiti žydai! 14 Juk jeigu iš tikrųjų tylėsi tokiu metu 
kaip dabar, žydams pagalba ir išgelbėjimas ateis iš kitos vietos,* bet 
tu ir tavo tėvo šeima pražus. Kas gali žinoti? Galbūt tu pasiekei 
karališkąjį sostą kaip tik tokiam metui, kaip dabar“. 

15 Tada Estera, atsakydama Mordekajui, tarė: 16 “Eik, surink 
visus žydus, kurie gyvena Sūsoje. Pasninkaukite už mane! Nevalgy- 
kite ir negerkite per tris dienas nei naktį, nei dieną. Ir aš drauge su 
savo tarnaitėmis, kaip ir jūs, pasninkausiu. Po to, nepaisydama įsta- 
tymo, aš eisiu pas karalių. Jeigu turėsiu žūti, žūsiu!" 17 Mordekajis, 
palikęs vartus, įvykdė visa, ką Estera buvo įsakiusi. 


C 
Mordekajo malda 


I Tada Mordekajis, atsimindamas visa, ką VIEŠPATS buvo 
padaręs, meldėsi į VIESPATĮ, 2 tardamas: 


“VIEŠPATIE Dieve, visagalis karaliau, 
visata yra tavo galioje! 

Nėra, kas galėtų tau pasipriešinti, 

kai tu nori išgelbėti Izraelį. 


3 Tu padarei dangų bei žemę, 
ir visa, kas nuostabu po dangumi, 
4 Tu esi visatos VIEŠPATS! 
VIEŠPATIE, nėra, kas galėtų tau atsispirti! 


5 "Iu visa žinai! 
Tu žinai, VIEŠPATIE, 
kad ne įžūlumas, ne puikybė, 
ne tuščia garbė paskatino mane daryti, 
ką padariau, — 
atsisakyti pulti kniūpsčia 


4,14 “... pagalba ir išgelbėjimas ateis iš kitos vietos“: atrodo, kad Mordekajis 
kalba apie pagalbą ir išgelbėjimą iš Dievo. Graikiškasis priedas apie tai 
aiškiai kalba (žr. C priedą). Įkvėptasis hebraiškojo pasakojimo autorius 
vengia vartoti Dievo vardą. 

prieš išdidųjį Hamaną. 
6 Noriai būčiau bučiavęs jo kojų padus 
Izraeliui išgelbėti. 


7 Bet tai padariau, 
idant nestatyčiau žmogaus garbės 
aukščiau už Dievo garbę. 
Nepulsiu kniūpsčia nė prieš vieną, 
tik, VIEŠPATIE, prieš tave. 
Ne iš puikybės taip elgiuosi! 


* Dabar tad, VIEŠPATIE Dieve, 
Karaliau, Abraomo Dieve, 
pasigailėk savo tautos, 
nes mūsų priešai rengia mums pražūtį 
ir nori sunaikinti tavo senąjį paveldą. 
? Neatstumk savo dalies, 
kurią atpirkai sau iš Egipto Žemės. 
Išklausyk mano maldą, 
pasigailėk savo paveldo 
ir paversk mūsų gedulą džiaugsmu, 
kad išliktume gyvi, VIEŠPATIE, 
giesme šlovintumę tavo vardą. 
Nenutildyk burnos tų, 
kurie tave šlovina!“ 


p 
[= 


11 Ir visas Izraelis šaukė iš visų jėgų, nes mirtis įžūliai žiū- 
rėjo jiems į akis. 


Esteros malda 


12 Ir karalienė Estera, mirtino sielvarto apimta, šaukėsi į VIEŠ- 
PATĮ. 15 Nusivilkusi savo puošnius drabužius, apsivilko skurdo ir 
gedulo apdaru. Vietoj brangių kvepalų, apdengė sau galvą pelenais 
ir atmatomis. Savo kūną ji nepaprastai marino. Visi šventiški 
papuošalai buvo padėti į šalį, ir jos plaukai buvo labai sutaršyti. 

14 Ji maldavo VIESPATĮ, Izraelio Dievą, tardama: 

“Mano VIEŠPATIE, mūsų Karaliau, 
tu esi Vienintelis! 
Padėk man, esu viena, 
neturiu kas man padėtų, išskyrus tave, 
15 o dedu ant delnų savo gyvastį. 
16 Nuo mažumės girdėjau 
savo šeimos skreite, 
kad tu, VIEŠPATIE, išsirinkai 
Izraelį iš visų tautų, 
6 mūsų tėvus ir visų jų protėvius, 
būti tavo amžinu paveldu, 
ir kad įvykdei visus jiems duotus pažadus. 


17 Bet dabar mes esame nusidėję tau, 

ir tu esi atidavęs mus į rankas mūsų priešams, 
Iš nes mes garbinome jų dievus. 

VIEŠPATIE, tu esi teisus! 


19 Mūsų karti vergija jų nepatenkina: 
jie yra savo stabams pažadėję* 

20 panaikinti tavo lūpomis ištartą įsaką, 
sunaikinti tavo paveldą, 
nutildyti burnas tų, kurie tave šlovina, 
užgesinti tavo Namų ir aukuro garbę, 

2! atverti burnas pagonių jų stabų garbei 
ir amžinai dievinti mirtingą karalių. 


22 VIEŠPATIE, nepalik savo skeptro tiems, 
kurie yra niekas. 
Neleisk jiems džiaugtis mūsų žūtimi, 
nugręžk jų sąmokslą prieš juos pačius 
ir padaryk pamoką iš žmogaus, 
kuris visa tai pradėjo. 


C,19 “... jie yra savo stabams pažadėję“: pažodžiui “jie įdėjo savo rankas į 
rankas savo dievų". 

3 Rūpinkis mumis, VIEŠPATIE! 
Šio mūsų sielvarto metu apsireikšk! 
Duok man drąsos, 
dievų Karaliau ir visų galybių Valdove! 
24 Įdėk įtikinančius žodžius man į burną, V 
esant pas liūtą, 
ir nuteik jo širdį taip nekęsti mūsų priešo, 
kad gautų galą jis ir visi, 
kurie jam pritaria! 


25 Išgelbėk mus savo ranka 
ir ateik man padėti, 
nes esu viena 
ir neturiu kito, 
bet tik tave, VIEŠPATIE! 

Tu visa Žinai. 

26 Žinai tad, kad nekenčiu nedorėlių garbės 
ir bjauriuosi lova neapipjaustytųjų 
ar bet kokio svetimtaučio. 

27 Žinai tad, kad esu priversta, 
kad bjauriuosi didybės ženklu, 
esančiu man ant galvos, 
kai pasirodau dvare. 

Bjauriuosi juo tarsi nešvariu skuduru, — 
jo nenešioju savo laisvomis dienomis. 

28 Tavo tarnaitė nėra niekad valgiusi prie Hamano stalo 
nei džiūgavusi karaliaus puotoje 
ar gėrusi liejamųjų aukų vyno.* 

2 Nuo tos dienos, kai buvau čia atvesta, iki šiol 
tavo tarnaitė nėra turėjusi kito džiaugsmo, 
išskyrus tave, VIEŠPATIE, Abraomo Dieve. 

30 Dieve, kurio galybė visus viršija, 
išgirsk bevilčių balsą, 
išgelbėk mus iš nedorėlių rankos 
ir apsaugok mane nuo baimės“. 


C,28 “... liejamųjų aukų vyno“: vyno, atnašauto aukojant stabams. 

D 


Karalius priima Esterą 


1 Trečią dieną, pabaigusi melstis, ji nusivilko savo atgailos ap- 
darą ir apsirengė karališkaisiais drabužiais. 2 Pasimeldusi į Dievą, 
kuris saugo visus ir gelbsti, švytėdama grožiu, ji pasiėmė su savi- 
mi dvi palydoves. 3 Į vieną ji grakščiai rėmėsi, + o kita ją lydėjo, 
nešdama jos drabužių valktį. 5 Ji visa švytėjo pačiu grožio žydė- 
jimu, jos veidas spindėjo džiaugsmu ir meile, nors širdis drebėjo iš 
baimės. 

6 Praėjusi pro visas duris, ji atsistojo prieš karalių. Jis sėdėjo 
karališkajame soste, apsirengęs puošniu karaliaus apdaru, tviskančiu 
auksu ir brangakmeniais — stulbinantis reginys! 7 Karalius, pakėlęs 
veidą, nuspalvintą karališkos didybės, degdamas pykčiu, į ją pasi- 
žiūrėjo. Karalienė sukniubo, pabalo ir, paremdama galvą į pirma 
jos ėjusią palydovę, nualpo. * Betgi Dievas perkeitė karaliaus pyktį 
į gerumą. Susijaudinęs jis pašoko nuo sosto ir, paėmęs ją į glėbį, 
drąsino raminančiais žodžiais, kol ji atsipeikėjo. ? “Kas atsitiko, Este- 
ra? — jis tarė jai. — Aš esu tavo brolis. Drąsos! 10 Tu nemirsi, nes 
šis mūsų įsakas yra paprastiems žmonėms. !! Eikš čia!“ 12 Pakėlęs 
auksinį skeptrą, jis palietė juo Esteros kaklą ir, ją apkabinęs, tarė: 
“Sakyk man!“ 

13 Ji atsakė: “Mačiau tave, mano viešpatie, kaip Dievo angelą 
ir mano širdį apėmė tavo didybės baimė, 14 nes tu esi stulbinantis, 
mano viešpatie, nors tavo žvilgsnis ir sklidinas gerumo“. 15 Tai sa- 
kydama, ji vėl nualpo. 16 Karalius dar labiau susijaudino, o visi jo 
dvariškiai stengėsi ją atgaivinti. 

5 

1* (Taigi trečią dieną Estera, apsivilkusi karališkuoju apdaru, 

atsistojo vidiniame kieme priešais karaliaus rūmus, karaliui sėdint 


sosto menėje karališkajame soste priešais rūmų tarpdurį. 2 Vis dėl- 
to jis pamatė karalienę Esterą, stovinčią kieme, ji rado malonę jo 


5,1-2 Čia išverstas hebraiškasis tekstas yra trumpesnis pasakojimas už pasako- 
jimą graikų kalba D skyriuje. 

akyse. Karalius ištiesė Esterai auksinį skeptrą, kurį jis laikė ranko- 
je. Estera, priėjusi prie jo, palietė skeptro galą.) 

3 Tada karalius jai tarė: “Kas atsitiko, karaliene Estera? Ko tu 
prašai? Net jeigu tai būtų ir pusė mano karalystės, bus tau suteik- 
ta". + “Jeigu karaliui patinka, — atsakė Estera, — prašyčiau karalių 
ir Hamaną ateiti šiandien į puotą, kurią esu prirengusi“. 5 Karalius 
tad įsakė: “Skubiai atveskite Hamaną, kad įvykdytume, ko Estera 
nori“. 


Pirmoji Esteros puota 


Taigi karalius nuėjo su Hamanu į puotą, kurią buvo prirengusi 
Estera. 5 Geriant vyną puotos metu, karalius Esterą klausė: “Ko tu 
nori? Tai bus tau suteikta! Ko tu prašai? Nors tai ir pusė karalystės 
būtų, tai bus įvykdyta!" 7 “Šitoks yra mano noras ir prašymas, — 
Estera atsakė, — š jeigu radau malonės karaliaus akyse ir jeigu 
patiktų suteikti, ko noriu, ir įvykdyti mano prašymą, prašyčiau kara- 
lių ateiti rytoj su Hamanu į puotą, kurią jums prirengsiu. Rytoj tad 
padarysiu, kaip karalius sako“. 


Hamano sąmokslas prieš Mordekajį 


5 Tą dieną Hamanas išėjo linksmas ir labai gerai nusieikęs. Bet 
pamatęs, kad Mordekajis, jam priėjus prie Karaliaus vartų, neatsi- 
stojo ir net nepasijudino, jis ant jo labai įsiuto. 10 Betgi Hamanas 
susilaikė ir, sugrįžęs namo, pasišaukė savo bičiulius ir žmoną Zere- 
šą. 1 Jis nupasakojo jiems apie savo prabangius turtus, didelį sūnų 
skaičių ir kaip daug sykių karalius buvo jį pagerbęs, o dabar 
iškėlęs jį virš visų karaliaus pareigūnų ir dvariškių. 12“Be to, — pri- 
dėjo Hamanas, — karalienė Estera pakvietė mane ir karalių — nė 
vieno kito, tik mane — į puotą, kurią ji buvo prirengusi. Ir rytoj aš 
esu pakviestas su karaliumi. 13 Tačiau visa tai, kai tik pamatau 
Mordekajį Žydą, sėdintį prie Karaliaus vartų, man nublanksta“, 14J0 
žmona Zereša ir visi jo bičiuliai jam kalbėjo: “Liepk pastatyti kar- 
tuves, penkiasdešimties uolekčių aukščio, ir rytoj rytą paprašyk 
karalių, kad įsakytų ant jų pakarti Mordekajį. Tada linksmas eik į 
puotą su karaliumi". Šis pasiūlymas Hamanui patiko. Jis paliepė pas- 
tatyti kartuves. 

D. ŽYDAI APGINAMI 


6 
Karalius atlygina Mordekajui 


1 Tą naktį karalius, negalėdamas užmigti, paprašė atnešti Atžy- 
mų — Metraščių — knygą. Ji buvo skaitoma karaliui. 2 Skaitant 
buvo rasta pažymėta, kad Mordekajis buvo pranešęs apie Bigtaną 
ir Terešą, du karaliaus eunuchus, rūmų slenksčio sargus, rengusius 
sąmokslą nužudyti karalių Ahasuerą. 3 “Kokia garbė ar paaukštini- 
mas buvo suteikta už tai Mordekajui?" — teiravosi karalius. “Nie- 
ko jam nebuvo duota, — atsakė pas karalių buvę tarnai, 

4“Kas yra kieme?" — paklausė karalius. Hamanas buvo ką tik 
įėjęs į karaliaus rūmų prieškiemį pakišti minties karaliui, kad 
Mordekajis būtų pakartas kartuvėse, kurias jis buvo prirengęs. 5 Ka- 
raliaus tarnai jam atsakė: “Hamanas laukia kieme“. “Tegu įeina!“ — 
tarė karalius. 5 Hamanui įėjus, karalius jį prakalbino: “Ką reikėtų 
padaryti žmogui, kurį karalius nori ypatingai pagerbti?" Hamanas 
sau sakė: “Ką kitą norėtų karalius labiau pagerbti, jeigu nė mane?“ 
7Jis tad karaliui taip atsakė: “Žmogui, kurį karalius nori pagerbti, 
5 turėtų būti atneštas karališkas apdaras, kurį yra vilkėjęs karalius, 
ir atvestas žirgas, ant kurio karalius jojo, kai jam ant galvos buvo 
uždėtas karaliaus vainikas. ? Apdaras ir žirgas turėtų būti pavesti 
vienam kilmingiausiųjų karaliaus pareigūnų. Teaprengia jis žmogų, 
kurį karalius nori ypatingai pagerbti, ir, užsodinęs jį ant žirgo, te- 
veda tą žmogų per miesto aikštę ir jo priekyje eidamas tegu skel- 
bia: “Taip daroma žmogui, kurį karalius nori ypatingai pagerbti!'" 

10 Tada karalius Hamanui tarė: “Skubėk tad! Paimk apdarą ir 
žirgą, kaip esi pasiūlęs, ir padaryk tai Mordekajui Žydui, kuris sė- 
di prie Karaliaus vartų. Nepraleisk nieko iš to, ką esi pasiūlęs!“ 
"1 Hamanas tad paėmė apdarą ir žirgą, aprengė Mordekajį ir, už- 
sodinęs ant žirgo, vedė jį per miesto aikštę ir jo priekyje eidamas 
šaukė: “Taip daroma žmogui, kurį karalius nori ypatingai pagerbti!" 

12 Po to Mordekajis sugrįžo prie Karaliaus vartų, o Hamanas 
nuskubėjo į savo namus, prislėgtas ir pridengta galva. 13 Kai papa- 
sakojo savo žmonai Zerešai ir visiems bičiuliams viską, kas jam 
buvo nutikę, jo patarėjai ir žmona Zereša jam tarė: “Tu pradedi 

kristi, o Mordekajis kilti. Jeigu jis yra iš žydų palikuonių, tu jo 
nenugalėsi. Jam esant prieš tave, tu tikrai turėsi žūti“.* 


Antroji Esteros puota 
14 Jiems dar tebesikalbant, atvyko karaliaus eunuchai ir pasku- 
bom išvedė jį į puotą, kurią buvo prirengusi Estera. 


Ž 


1 Taigi karalius ir Hamanas nuėjo puotauti su karaliene Estera. 
2 Antrą dieną, puotos metu geriant vyną, karalius klausė Esterą: “Ko 
tu nori, karaliene Estera? Tai bus tau suteikta! Ko tu prašai? Nors 
pusė karalystės būtų, tai bus įvykdyta!“ 3 Atsakydama, karalienė Es- 
tera jam tarė: “Jeigu radau malonės tavo akyse, karaliau, ir jeigu 
patinka karaliui, tebūna man suteikta mano gyvastis, tai yra mano 
noras, ir gyvastis mano tautos, toks yra mano prašymas. * Mano tau- 
ta ir aš esame parduoti, kad būtume sunaikinti! Žudynėms ir išnai- 
kinimui! Jeigu būtume buvę parduoti kaip vergai ir vergės, aš bū- 
čiau tylėjusi. Betgi mūsų priešas negalėtų atitaisyti žalos, padarytos 
karaliui mūsų žūtimi“. 

5 “Kas jis? — sušuko karalius Ahasueras karalienei Esterai, — 
kur yra tas, kuris išdrįso tai daryti? 6 Estera atsakė: “Priešas ir en- 
gėjas yra šis nedorėlis Hamanas!" Hamanas susigūžė iš baimės prieš 
karalių ir karalienę. 7 Karalius pakilo nuo puotos stalo įtūžęs ir išėjo 
į rūmų sodą, bet Hamanas pasiliko maldauti palikti jį gyvą, nes jis 
matė, kad karalius buvo pasmerkęs jį pražūčiai. * Karaliui sugrįžus 
iš rūmų sodo į puotos menę, Hamanas buvo sukniubęs* prie guo- 
lio, kuriame sėdėjo atsilošusi Estera. “Nejau jis nori, — sušuko ka- 


6,13 “... tu tikrai turėsi žūti": hebraiškasis tekstas daro užuominą apie Hamano 
ir Mordekajo sankirčio padarinius, neminėdamas Dievo. Graikiškasis verti- 
mas prideda, “nes su juo buvo gyvasis Dievas“. 

7,8 “... Hamanas buvo sukniubęs prie guolio...": “sukniubti (prie kojų)" ko nors 
prašant, buvo tuomet įprasta (žr. 1 Sam 25,23-24; 2 Kar 4,27, Mk 7,25); 
karalienės guolį paliesdamas, Hamanas nusikalto haremo įstatams. Ar persų 
visuomenė dengdavo mirčiai pasmerkto asmens veidą, nėra žinoma, bet 
toks tikrai buvo romėnų ir graikų paprotys. 

ralius, — net karalienę išniekinti mano rūmuose?“ Vos tiems žo- 
džiams išėjus iš karaliaus burnos, buvo uždengtas Hamanui veidas. 


Hamano bausmė 


9 Tada Harbona, vienas iš karaliui tarnavusių eunuchų, tarė: 
“Štai kartuvės prie Hamano namų, penkiasdešimties uolekčių aukš- 
čio, kurias Hamanas buvo prirengęs Mordekajui, savo žodžiu išgel- 
bėjusiam karalių“. “Pakarkite jį ant jų!" — įsakė karalius. 10 Taigi 
Hamanas buvo pakartas ant kartuvių, kurias buvo pastatęs Morde- 
kajui. Tada karaliaus pyktis atlyžo. 


8 
Antrasis karaliaus įsakas 


1 Tą dieną karalius Ahasueras atidavė žydų engėjo Hamano 
namus karalienei Esterai. Mordekajį karalius priėmė, nes Estera bu- 
vo pasakiusi, kad jis yra jos giminaitis. 2 Tada karalius nuėmė savo 
antspaudo žiedą, atimtą iš Hamano, ir padavė jį Mordekajui, o Este- 
ra pavedė Mordekajui valdyti Hamano namus. 

3 Tada Estera vėl kreipėsi į karalių. Parpuolusi prie jo kojų, 
verkdama maldavo jį, kad sužlugdytų piktas Hamano Agagito užma- 
čias ir jo surengtą sąmokslą prieš žydus. + Karaliui ištiesus auksinį 
skeptrą Esterai, 5 ji pakilo nuo žemės ir atsistojo prieš jį. “Jei kara- 
liui patinka, — tarė Estera, — jeigu aš radau malonės jo akivaizdo- 
je, jeigu šis reikalas karaliui atrodo geras ir jeigu aš turiu jo suti- 
kimą, tebūna parašytas įsakas atšaukti Hamedato Agagito sūnaus 
Hamano užmačias* — laiškus, kuriuos jis parašė, duodamas įsaky- 
mus sunaikinti žydus, esančius visose karaliaus valdose. * Kaipgi aš 
galiu pakelti nelaimę, kuri grasina mano tautai? Kaipgi aš galiu 
pakelti savo giminės sunaikinimą?“ 7 Karalius Ahasueras tarė Este- 
rai ir Mordekajui Žydui: “Tikėkite manimi, aš savo ruožtu atidaviau 
Esterai Hamano namus, ir jis buvo pakartas už tai, kad jis rėngė 


8,5“... Hamedato Agagito sūnaus Hamano užmačias“: Estera smaikščiai pakiša 
mintį, kad įsakas buvo Hamano kaltė. 

sąmokslą pakelti ranką prieš žydus. 3 Jūs tad savo ruožtu galite 
rašyti laišką žydų reikalu karaliaus vardu, kaip jums atrodo gera, ir 
užantspauduoti jį karaliaus žiedu, nes įsakas, parašytas karaliaus 
vardu ir užantspauduotas karaliaus žiedu, negali būti atšauktas".* 

9 Tuo metu, trečiojo mėnesio — Sivano — dvidešimt trečiąją 
dieną, buvo pašaukti karaliaus raštininkai. [sakas buvo parašytas pa- 
gal visa, ką įsakė Mordekajis, visiems žydams, satrapams, valdyto- 
jams ir pareigūnams visų valdų nuo Indijos iki Etiopijos, visoms 
šimtas dvidešimt septynioms sritims, kiekvienai sričiai jos raštu ir 
kiekvienai tautai jos kalba, taip pat ir žydams jų raštu ir kalba. 
10 Laiškus parašęs karaliaus Ahasuero vardu, jis užantspaudavo juos 
karaliaus žiedu ir išsiuntė per raitus bėgikus, jojančius ant kara- 
liaus tarnyboje naudojamų, karališkajame žirgyne išaugintų ristūnų. 
11 Tais laiškais karalius leido žydams visur kiekviename mieste 
burtis ir ginti savo gyvastį, būtent: visose Ahasuero valdose naikin- 
ti, žudyti ir sunaikinti bet kokios tautos ar srities jiems priešiškas 
pajėgas kartu su moterimis bei vaikais ir plėšti jų nuosavybę, 12 per 
vieną dieną visose Ahasuero valdose dvyliktojo mėnesio, tai yra 
Adaro mėnesio, tryliktąją dieną. 


E 
Žydams grąžinamos teisės 
i Šis yra to laiško nuorašas: 


“Karalius Ahasueras Didysis šimto dvidešimt septynių valdų 
nuo Indijos iki Etiopijos valdytojams ir visiems, kurie atsa- 
kingai rūpinasi mūsų reikalais: pasveikinimas! 2 Daugelis 
žmonių, pakartotinai pagerbti nepaprastu savo geradarių dos- 


8,8 “... karaliaus ...įsakas ... negali būti atšauktas“: karalius tiesiog negali įvyk- 
dyti Esteros prašymo (žr. 5-ąją eilutę), atšaukti anksčiau duotą įsaką prieš 
žydus dėl to, kad medų ir persų įstatymai buvo neatšaukiamo pobūdžio (žr. 
Est 1,19; Dan 6,9), bet jis paveda Esterai paskelbti naują įsaką jo vardu, 
kuris panaikina anksčiau duotojo įsako galią. Žr. Est 3,12-13. Karalius atme- 
ta Esteros pakištą mintį apie Hamano užmačias ir prisiima atsakomybę Už 
įsaką, bet sustabdo įsako vykdymą naujais nurodymais. 

numu, tampa tik įžūlesni. 3 Nepajėgdami pakelti sėkmės, jie 
ne tik stengiasi padaryti žalos mūsų pavaldiniams, bet net 
metasi rengti sąmokslus prieš savo geradarius! * Išpuikę nuo 
kvailų žmonių tuščio gyriaus, jie ne tik sunaikina žmonių 
dėkingumą, bet net tariasi išvengsią teisingumo Dievo, kuris 
visa mato ir nekenčia to, kas pikta. 

5 Dažnai daugelis tų, kurie užima atsakingas vietas, yra tapę 
bendrininkais išliejant nekaltą kraują, paskatinti bičiulių, ku- 
rie, turėdami jiems patikėtą viešųjų reikalų tvarkymą, įtraukė 
juos į neatitaisomą nelaimę, 5 apvildami piktu šmeižtu savo 
valdovų pasitikėjimą. 7 Visa tai galima matyti ne tiek iš senųjų 
atžymų, kurias esame gavę, bet kur kas labiau ištyrinėjus tai, 
kuo buvo nusikalsta neseniai nevertų pareigūnų žalingu elgesiu. 
š Ateityje dėsime pastangas padaryti karalystę ramią ir taikingą 
visiems žmonėms ? ir nekreipdami dėmesio į šmeižikus, ir 
visad su didesne atida spręsdami mums pateiktus reikalus. 

10 Juk taip Hamedato sūnus Hamanas, Makedonietis* — be 1a- 
šo persų kraujo ir visiškai neturintis mūsų gerumo — buvo lai- 
komas mūsų svečiu. 1! Jis patyrė tiek daug mūsų palankumo, 
kurį mes turime visoms tautoms, kad buvo paskelbtas “karaliaus 
tėvu', prieš kurį kiekvienas turėjo pulti kniūpsčia kaip prieš 
antrajį po karaliaus. 12 Betgi, nepajėgdamas pažaboti savo įžūlu- 
mo, jis rengė sąmokslą, norėdamas atimti iš mūsų karalystę ir 
gyvastį. 3 Be to, jis sukta klasta ir apgaulėmis pareikalavo 
sunaikinti Mordekąjį, mūsų išgelbėtoją bei nuolatinį geradarį, 
ir Esterą, mūsų didybės dalininkę be priekaišto, drauge su visa 
jų tauta. 14 Mat tokiomis priemonėmis jis tikėjosi padaryti mus 
bejėgius ir perduoti persų valdžią makedoniečiams. 15 Betgi 
mes išsiaiškinome, kad žydai, šio didžiausio niekšo pasmerkti 
pražūčiai, nėra nedorėliai, bet priešingai — yra valdomi labai 
teisingų įstatymų. 16 Jie yra vaikai Aukščiausiojo, gyvojo ir 
šlovingojo Dievo, kuris yra vedęs karalystę mums ir mūsų 
pirmtakams labai sėkmingu keliu. 


E,10 “... Makedonietis": įkvėptas knygos redaktorius helenistiniu laikotarpiu 
panaudojo "“Makedonietį" šioje eilutėje ir "makedoniečiams" 14-oje eilutėje, 
ženklindamas Hamaną Makedoniečiu po to, kai Makedonija (Graikija) buvo 
užkariavusi Persiją, kaip labiausiai persų nekenčiamą žmogų. Hebraiškasis 
tekstas, panašiai daro, vadindamas Hamaną Agagitu. Žr. A,17 paaiškinimą. 

17 Žiūrėkite tad, kad nevykdytumėte laiškų, siųstų Hamedano 
sūnaus Hamano, 1š nes tas, kuris juos parašė, buvo pakartas prie 
Sūsos vartų drauge su visa jo šeimyna. Taip ūmai Dievas, 
Visatos Šeimininkas, ištiko jį teisinga bausme. 
19 Jūs turite iškabinti šio laiško nuorašą kiekvienoje viešoje vie- 
toje, turite leisti žydams laikytis savo papročių 20 ir taip turite 
jiems padėti, kad tą dieną, — dvyliktojo mėnesio — Adaro — 
tryliktąją dieną, — paskirtą jų pražūčiai, jie apsigintų nuo už- 
puolėjų. 21 Nes Visagalis Dievas savo išrinktajai tautai tą dieną 
iš pražūties dienos padarė džiaugsmo diena. 22 Todėl jūs savo 
ruožtu turite švęsti šią ypatingą dieną savo nustatytų švenčių 
tarpe su tokiu džiugesiu, 23 kad ji ir dabar, ir ateityje, ir 
murns, ir geros valios persams reikštų pergalės šventę, o jūsų 
priešams primintų sunaikinimą. 
24 Visi miestai ir visos valdos, be išimties, kurie nesilaikys šio 
įsako, bus be pasigailėjimo sunaikinti ugnimi ir kalaviju. Jie 
taps amžinai neprieinami ne tik žmonėms, bet jų vengs net 
laukiniai žvėrys ir paukščiai“. 

6-ojo skyriaus tęsinys 


13 Rašto turinys turėjo būti duotas kaip įsakas kiekvienai val- 
dai ir paskelbtas visoms tautoms, o žydai turėjo būti pasiruošę tą 
dieną atkeršyti savo priešams.* 14 Bėgikai tad, užsėdę ant savo eik- 
lių karališkų ristūnų, išskubėjo, karaliaus įsakymo skatinami, Tuo 
tarpu įsakas buvo paskelbtas Sūsos mieste. 

15 Mordekajis išėjo iš karaliaus rūmų, vilkėdamas karališku mė- 
lynos ir baltos spalvos apdaru, su puikiu auksiniu vainiku ir plonos 
drobės bei violetinės vilnos skraiste. Sūsos mieste aidėjo džiugūs 
šauksmai. 16 Žydai patyrė šviesą ir malonumą, džiaugsmą ir pagar- 
bą. 17 Visose valdose ir visuose miestuose, kuriuos tik pasiekdavo 
karaliaus įsakymas ir įsakas, žydams buvo linksmybė ir džiaugs- 
mas, puota ir poilsio diena.* Be to, daug krašto gyventojų dėjosi esą 
žydai, nes juos buvo apėmusi žydų baimė. 


8,13 “... atkeršyti savo pricšams": iš dalies save ginti (žr. Est E,20), iš dalies 
ženklinti faktą, kad nuožmusis priešų planuotas žiaurumas prieš žydus 
dabar tampa bausme žydų priešams. Žr. 9,1-2. 

8,17 “... puota ir poilsio diena": priešingybė dienai su pasninku, verksmu ir 
aimanomis. Žr. Est 4,3. 

Est 9,1-15 
9 
Žydų pergalė 


1 Taigi dvyliktojo mėnesio, tai yra Adaro, tryliktąją dieną, kai 
karaliaus įsakymas ir įsakas turėjo būti vykdomi, tą pačią dieną, kai 
žydų priešai tikėjosi juos nugalėti, įvyko priešingai: žydai nugalėjo 
savo priešus. 2 Visose karaliaus Ahasuero valdose žydai susibūrė 
savo miestuose, rengdamiesi pulti norėjusius jiems padaryti žalos. 
Tačiau nė vienas jiems nepasipriešino, nes žydų baimė buvo apėmu- 
si visus gyventojus. 3 Iš tikrųjų visi valdų didžiūnai — satrapai, 
valdytojai ir karaliaus pareigūnai — padėjo žydams, nes juos buvo 
apėmusi Mordekajo baimė. + Mat Mordekajis buvo galingas kara- 
liaus rūmuose, ir vyrui Mordekajui tampant vis galingesniam, jo 
garsas sklido į visas valdas. 5 Žydai tad nugalėjo visus savo priešus 
kalaviju, juos žudydami ir naikindami. Su savo priešais jie elgėsi, 
kaip norėjo. 

6 Sūsos pilyje žydai užmušė ir sunaikino iš viso penkis šimtus 
žmonių. 7 Jie užmušė Paršandatą, Dalfoną, Aspatą, š Poratą, Adali- 
ją, Aridatą, ? Parmaštą, Arisajį, Aridajį, Vaizatą 10 — dešimt žydų 
priešo Hamedato sūnaus Hamano sūnų. Bet plėšimu jie neužsiėmė.* 

1! Tą pačią dieną užmuštųjų skaičius Sūsos pilyje buvo praneš- 
tas karaliui. 12 Karalius tarė karalienei Esterai: “Vien Sūsos pilyje 
žydai užmušė iš viso penkis šimtus žmonių, taip pat ir dešimt Ha- 
mano sūnų. Ką tad jie bus padarę kitose karalystės srityse! Ko da- 
bar tu nori? Tai bus suteikta. Ko dabar tu prašai? Bus įvykdyta“. 
15 “Jeigu karaliui atrodo gera, — atsakė Estera, — tebūna Sūsoje gy- 
venantiems žydams leista ir rytoj elgtis pagal šios dienos įsaką, 0 
tas dešimt Hamano sūnų tebūna pakarti kartuvėse". 14 Karalius tad 
įsakė, kad tai būtų įvykdyta. Sūsoje buvo paskelbtas įsakas, ir anie 
dešimt Hamano sūnų buvo pakarti. 15* Sūsoje gyvenę žydai vėl 
susirinko ir Adaro mėnesio keturioliktą dieną užmušė Sūsoje tris 
šimtus žmonių, bet plėšimu jie neužsiėmė. 


9,10 “Bet plėšimu jie neužsiėmė“: priešingai izraeliečiams, kovojusiems prieš 
Agagą (žr. 1 Sam 15,9). Žr. taip Est 9,15-16. 

9,15 Šios antrosios žudynės paaiškina dvi Purimų šventės dienas — Adaro mė- 
nesio 13 ir 14 — Sūsos žydų bendruomenėje. 

16 Kiti žydai, gyvenę karaliaus valdose, irgi susibūrė ginti savo 
gyvasties ir apsigynė, užmušdami septyniasdešimt penkis tūk- 
stančius* jų nekentusių žmonių, bet plėšimu jie neužsiėmė. !7 Tai 
buvo Adaro mėnesio tryliktoji diena; keturioliktąją dieną jie ilsėjosi, 
pasidarydami ją švente ir linksmybės diena. ž 

18 Betgi žydai, gyvenę Sūsoje, susibūrė ir tryliktąją, ir keturio- 
liktąją dieną, o ilsėjosi penkioliktąją, padarydami ją švente ir 
linksmybės diena. 1? Užtat kaimų žydai, gyvenantys miestuose be 
sienų, laiko Adaro mėnesio keturioliktąją dieną džiaugsmo ir šven- 
tės diena — poilsio diena, kurios atminimui jie siunčia vieni ki- 
tiems skanėstų dovanas. 


Purimų šventė 


20 Mordekajis, užrašęs šiuos įvykius, išsiuntė laiškus visiems 
žydams ir artimose, ir tolimose karaliaus Ahasuero valdose, 2! įpa- 
reizodamas juos švęsti Adaro mėnesio keturioliktąją dieną ir taip 
pat to paties mėnesio penkioliktąją dieną kasmet 22 kaip dienas, 
kurių metu žydai apsigynė nuo savo priešų, ir kaip mėnesį, kuria- 
me jiems skausmas pavirto džiaugsmu ir gedulas švente. Jie buvo 
įpareigoti jas švęsti kaip dienas puotų ir linksmybės, kaip progą 
siųsti skanėstus vieni kitiems ir dovanas vargšams. 23 Taigi žydai 
padarė papročiu, ką jie buvo pradėję švęsti, vykdydami tai, ką Mor- 
dekajis buvo jiems įpareigojęs. 

24 Hamedato Agagito sūnus Hamanas, visų žydų priešas engė- 
jas, buvo surengęs sąmokslą prieš žydus, norėdamas juos sunaikinti 
ir buvo metęs “Pur', tai yra burtą, kad juos nugalėtų ir sunaikintų. 
25 Betgi, Esterai nuėjus pas karalių, jis įsakė raštu, kad nedorosios 
užmačios, kurias Hamanas buvo sumanęs prieš žydus, kristų ant 
galvos jam pačiam ir kad Hamanas ir jo sūnūs būtų pakarti kartu- 
vėse. Todėl tos dienos ir yra vadinamos Purimais, nuo žodžio “Pur". 
26 Taigi dėlei viso, kas buvo tame laiške parašyta, dėlei to, ką jie 
dėl šio reikalo buvo išgyvenę, ir dėlėi to, kas jiems buvo nutikę, 
27žydai pradėjo ir neatšaukiamai įpareigojo save, savo palikuonis ir 


9,16 “... septyniasdešimt penkis tūkstančius“: pasak graikiškojo teksto, šis 
skaičius buvo penkiolika tūkstančių. 

visus, kurie norės prie jų prisidėti, švęsti tas dvi dienas nustatytu 
būdu kasmet joms skirtu laiku. 28 Taigi tas dienas turi minėti ir švęs- 
ti per kartų kartas kiekviena šeima, kiekviena sritis ir kiekvienas 
miestas. Niekad nebus atšauktos žydų Purimų dienos ir niekad ne- 
išblės jų atminimas tarp jų palikuonių. 

25 Abihailo duktė ir karalienė Estera parašė šį antrą laišką* apie 
Purimus, norėdama patvirtinti visu galimu įsakmumu anksčiau 
minėtą Mordekajo Žydo laišką. 30 Laiškai buvo siųsti su ramybės ir 
saugumo linkėjimu visiems žydams, gyvenusiems šimtas dvidešimt 
septyniose karaliaus Ahasuero karalystės valdose, 31 Taip buvo įves- 
tos joms skirtu laiku šios Purimų dienos, kurias Mordekajis Žydas 
ir karalienė Estera buvo nustatę žydams, lygiai kaip jiedu anksčiau 
buvo įpareigoję save ir savo tautą pasninkui ir maldavimui.* 32 Es- 
teros žodis, patvirtinantis šias Purimų apeigas, buvo įrašytas į 
knygą. 


10 
Ahasueras pagerbia Mordekajį 


1 Ahasueras uždėjo duoklę ir žemynui, ir saloms. 2 Visi jo galy- 
bės bei narsos žygdarbiai ir išsamus pasakojimas apie Mordekajo 
didybę, kuria karalius jį išaukštino, argi nėra užrašyti Medijos ir 
Persijos karalių Metraščiuose? 3 Iš tikrųjų Mordekajis Žydas buvo 
karalystėje antrasis po karaliaus Ahasuero, įtakingas žydams bei 
mielas savo gausiems tautiečiams, nes jis sielojosi savo tautos 
reikalais ir rūpinosi visų savo palikuonių gerove. 


9,29 “... šį antrą laišką": šio laiško turinys yra Est 9,20-28. Estera jį patvirtina. 
Pirmasis laiškas, rašytas karaliaus vardu, yra minimas Est 8,9. 

9,31 “... pasninkui ir maldavimui": kaip anksčiau žydai prisiėmė pareigą pas- 
ninkauti ir šauktis Dievo, norint pašalinti pavojų, taip dabar jie švenčia 
Purimų dienas, minėdami tautos išgelbėjimą. Abiem atvejais Mordekajo ir 
Esteros raginami. Žr. Est 4,3.15-16. 

Es: F,1-10 


E. UŽBAIGA 


F 


Mordekajo sapnas išsipildo 


1“Tai yra Dievo darbas, — tarė Mordekajis, — 2 aš prisimenu 
sapną, kurį susapnavau kaip tik apie šiuos dalykus. Niekas iš jo neli- 
ko neišsipildę — 3 šaltinis, kuris tapo upe, šviesa ir saulė, galingas 
potvynis, 

Upė yra Estera, kurią vedė karalius ir padarė karaliene. 

4 Du slibinai — tai aš ir Hamanas. 

3 Tautos yra žmonės, susibūrę sunaikinti žydų vardą. 

6 0 mano tauta — tai Izraelis, kuris šaukėsi Dievo ir buvo 
išgelbėtas. 

Taip VIEŠPATS išgelbėjo savo tautą ir apsaugojo mus nuo vi- 
sų Šių nelaimių. Dievas padarė didelių ženklų ir nuostabių darbų, 
kokių nėra įvykę tautose. 7 Tam tikslui jis parengė du burtus:* vie- 
ną Dievo tautai, o antrą visoms kitoms tautoms. 3 Tie du burtai iš- 
sipildė paskirtą valandą, metą ir dieną Dievo akivaizdoje bei visose 
tautose. > Dievas atsiminė savo tautą ir apgynė savo paveldą. 

10* Nuo šiol tad tos dienos bus švenčiamos keturioliktąją ir 
penkioliktąją Adaro mėnesio dieną, susirenkant džiaugsmo ir 
linksmybės sueigai Dievo akivaizdoje per visas kartas jo tautoje — 
Izraelyje". 


F,7 “... parengė du burtus“: šiame graikiškosios Esteros knygos skaitinyje Dievas 
parengia du burtus nuspręsti dviem likimams — Izraelio ir tautų. Graikiškojo 
pasakojimo pobūdis yra labiau religinis. Pasak Est 3,5 hebraiškojo teksto, 
šventė vadinama Purimų vardu, nes Hamanas metė burtus nuspręsti žydų 
sunaikinimo dienai. 

F,10 Graikiškoji Esteros knyga turi tokį prierašą: ketvirtaisiais Ptolemėjo ir 
Kleopatros valdymo metais, Dositėjas, kuris, sakoma, buvo kunigas ir levi- 
tas, su sūnumi Ptolemėju atnešė šį Purimų laišką, sakydami, kad jis yra au- 
tentiškas ir kad Ptolemėjo sūnus Lysimachas, iš Jeruzalės bendruomenės, bu- 
vo jį išvertęs. Data, minima šiame prieraše, turbūt yra 78-77 m. prieš 
Kristų, Ptolemėjo XII ir Kleopatros V valdymo metais. 

MAKABĖJŲ KNYGOS 


Dvi Makabėjų knygos — Pirmoji Makabėjų (1 Mak) ir Antroji 
Makabėjų (2 Mak) — aprašo žydų tautos, Sandoros bendrijos, kovas už 
religinę ir politinę nepriklausomybę su Seleukidų karaliais II a. prieš 
Kristų (žr. 1 Mak 2,4.66; 2 Mak 8,5.16; 10,1.16). Knygų vardo ištaka yra 
aramėjiškas titulas Makkaba, — lietuviškai Kūjelis, arba Makabėjas, — 
duotas žymiausiam kovų didvyriui Judui, o vėliau ir broliams, rėmėjams 
ir net kitiems to laikotarpio tikėjimo didvyriams (žr. 2 Mak 7). 

Makabėjų knygos yra du pasakojimai iš dalies apie tuos pačius II a. 
prieš Kristų įvykius. Sandoros bendrija tuomet jautėsi esanti kultūros 
jūroje. Sugraikinimas — helenizmas — kėlė įtampą tarp tikėjimo ir 
kultūros. Protestą prieš pagundą pasiduoti svetimųjų kultūrai skatino ir 
lydėjo religinis ir tautinis žydų atgimimas. Seleukidų karalius Antiochas 
IV Epifanas (175-163 m. prieš Kristų) save laikė “epifanu" — “ap- 
sireiškusiu dievu [Dzeusu)“ — ir reikalavo, kad pavaldiniai jį garbintų. 

"Žydams karaliaus savęs sudievinimas — apoteozė — buvo 
begėdiškiausias žmogaus įžūlumas Dievo sąskaita. Palestinoje viešpata- 
vo prievarta ir smurtas. Kai kurie — helenistai ir bailesnieji — pakluso 
Antiocho IV Epifano įsakui, kiti, atsisakydami išduoti Sandoros tikėjimą, 
tapo kankiniais. Įtampa tarp tikėjimo ir kultūros baigėsi sukilimu už 
tikėjimo ir tautos laisvę. 

Makabėjų knygos neįeina į hebraiškąjį kanoną, t.y. Palestinos Seno- 
jo Testamento knygų sąrašą, sudarytą I a. po Kristaus gale, bet priklau- 
so graikiškajai Septuagintai, t.y. išeivijos judaizmo Senojo Testamento 
knygų sąrašui, sudarytam I a. prieš Kristų. Kadangi jų nėra Palestinos 
kanone, žydai ir protestantai jas laiko apokrifais — knygomis, kurios 
nėra įkvėptos. Katalikų Bendrija, sekdama apaštalų pavyzdžiu, jas pri- 
ima kaip įkvėptas knygas. 


PIRMOJI MAKABĖJŲ KNYGA 


1-oji Makabėjų knyga buvo parašyta maždaug 100 m. prieš Kristų 
hebrajų kalba, bet jos pirmoji laida nėra išlikusi. Nūdien skaitomoji I 
knyga — prieškristinio amžiaus graikiškas vertimas. Autorius, turbūt 
Palestinos žydas, nėra žinomas. Jis gerai pažinojo savo tautos tikėjimo 
kraitį bei šventąsias knygas ir turėjo po ranka tikras žinias apie jos ne- 
tolimą praeitį (nuo 175-134 m. prieš Kristų). Galbūt jis net pats buvo 

buvęs kai kurių įvykių dalyvis. Jo tikslas buvo įamžinti Izraelio išgel- 
bėjimą, kurį Dievas įvykdė per Matatijo šeimą (Zr. 1 Mak 6 „62) — ypač 
per tris jo sūnus — Judą, Jonataną, Simoną — ir jo vaikaitį Joną Hirkaną. 

Septyni poetiški skaitiniai seka hebraiškosios poezijos stiliumi: ke- 
turios raudos (žr. 1 Mak 1,25-28.36-40; 2,8-13; 3,45) ir trys šlovės gies- 
mės — apie “mūsų protėvius“ (žr. 1 Mak 2,51-64), apie Judą (žr. 1 Mak 
3,3-9) ir apie Simoną (Zr. 1 Mak 14,4-15). 

Knygoje atsispindi įprastinis Izraelio tikėjimo kraitis. Izraelio tauta 
turi ypatingą pašaukimą, nes ją vienas tikrasis Dievas išsirinko savo 
Sandoros dalyve. Jį pažinti ir garbinti yra ypatinga Izraeliui suteikta 
malonė. Jis yra jų amžinasis geradaris ir ištikima pagalba. Ir Izraelio 
tauta turi būti ištikima, tik jį vieną garbinti ir tiksliai laikytis jai duotų 
įsakymų. 

Įkvėptasis autorius pabrėžia, kad ištikimybė Mozės Mokymui — 
Įstatymui yra Izraelio meilės Dievui išraiška. Grumtynės, kurias jis 
aprašo, nėra tiek tarp žydo ir pagonio, kiek tarp tų, kurie laikosi Įstaty- 
mo, ir tarp tų, — Žydų ar pagonių, 
Būdinga, kad jis labiau smerkia savo tautos atkritėlius — tikėjimo ir 
ištikimumo pavyzdžių Judo ir jo brolių priešus, negu Seleukidų valdžios 
atstovus. 


1 Makabėjų knygos metmenys: 


A. Įvadas: helenizmas Mažojoje Azijoje 1,1-9 

B. Makabėjų sukilimas 1,10-2,70 
C. Judo Makabėjo žygiai 3,1-922 
D. Jonatano žygiai 923-12,53 
E. Simonas, vyriausiasis kunigas ir etnarchas 13,1-16,24 

PIRMOJI MAKABĖJŲ KNYGA 


A. ĮVADAS: HELENIZMAS MAŽOJOJE AZIJOJE 


1 
Aleksandras Didysis ir jo įpėdiniai 


1 Po to, kai Filypo sūnus Aleksandras Makedonietis, atžygiavęs 
iš Kitimų krašto,* nugalėjo persų ir medų karalių* Darijų, jis tapo 
karaliumi jo vietoje. Pirma jis buvo tapęs Graikijos valdovu. 2 Jis 
ėjo į daug karo žygių, paėmė daug tvirtovių ir žudė žemės kara- 
lius. 3 Taigi jis nužygiavo iki žemės pakraščių, apiplėšdamas tautą 
po tautos. Žemė, netekusi žado, gulėjo prie jo kojų, o jo širdis tapo 
išdidi ir įžūli. * Sutelkęs didžiulę kariuomenę, jis pavergė kraštus, 
tautas ir karalius. Jie mokėjo jam duoklę. 

5 Bet po to, ligos paguldytas į lovą, jis jautė, kad artinasi mir- 
tis. 6 Jis tad, pasišaukęs savo garbingiausius pareigūnus, kurie buvo 
augę su juo nuo pat jaunystės, ir dar būdamas gyvas padalijo jiems 
savo karalystę. 7 Kai mirė, Aleksandras buvo karaliavęs dvylika 
metų.* 

8 Jo pareigūnai tad perėmė karalystę, kiekvienas savo valdose. 
> Jam mirus, visi užsidėjo karaliaus vainikus, taip pat per daugelį 
metų ir jų įpėdiniai, atnešdami daug nelaimių žemėje. 


11“... iš Kitimų krašto“: iš Graikijos. Iš pradžių vardas “Kitimai" ženklino 
“Kiti", Kipro salos sostinės, gyventojus, ilgainiui visus Kipro gyventojus (žr. 
Iz 23,1; Jer 2,10), galop graikus ir net romėnus. Žr. Dan 11,30 paaiškinimą. 
“... persų ir medų karalių“: Darijus III (336-331 m. prieš Kristų). 

1,7“... dvylika metų": 336-323 m. prieš Kristų. 

1 Mak 1,10-17 


B. MAKABĖJŲ SUKILIMAS 
Sutartis tarp žydų ir pagonių 


10 Iš jų išaugo ypač nedora atžala, karaliaus Antiocho sūnus 
Antiochas Epifanas, kadaise buvęs Romoje įkaitu. Jis tapo karaliu- 
mi šimtas trisdešimt septintaisiais graikų karalystės metais.* 

11 Tomis dienomis reiškėsi Izraelyje vyrai, nepaisantys Įstaty- 
mo, ir jie suvedžiojo daug žmonių. “Eime, — jie sakė, — ir Su- 
darykime sutartį su pagonimis, gyvenančiais visur aplink mus. Juk 
nuo to laiko, kai mes nuo jų atsiskyrėme, mus ištiko daug nelaimių". 
12 Šis pasiūlymas atrodė priimtinas. 13 Kai kurie nedelsdami nuėjo 
pas karalių, ir jis leido jiems įvesti pagonių gyvenimo būdą. 14 Jie 
tad pagal pagonių paprotį pastatė Jeruzalėje gimnastikos mokyk- 
1ą.* 15 Pašalinę apipjaustymo ženklus, jie paliko šventąją Sandorą, 
pasidavė pagonių valdžiai ir parsidavė daryti pikta. 


Antiocho žygis prieš Egiptą 


16 Antiochas, įsitvirtinęs savo karalystėje, nutarė tapti Egipto 
karaliumi ir valdyti dvi karalystes. !7 Jis tad įsiveržė į Egiptą su 
galingomis pajėgomis, su kovos vežimais bei drambliais,* raitija ir 


1,10 “... šimtas trisdešimt septintaisiais ... metais": Antiochas IV užgrobė sostą 
175 m. prieš Kristų rugsėjo mėn. Makabėjų knygoje datos yra duodamos pa- 
gal Seleukidų erą, tačiau ji buvo skaičiuojama dviem skirtingais būdais. 
Antiochiečiai šia data laikė 312 m. prieš Kristų spalio mėn. (pagal sirų 
kalendorių), o babiloniečiai ir žydų kunigai laikė 311 m. prieš Kristų ba- 
landžio mėn. eros pradžia (pagal Šventyklos kalendorių). 1 Mak knygos au- 
torius politinius įvykius datuoja pagal sirų kalendorių, bet religinius įvykius 
pagal Šventyklos kalendorių. Taigi pasaulietiški Naujieji metai prasidėdavo 
rugsėjo ar spalio mėnesį, o religiniai — kovo ar balandžio mėnesį. 

1,14 “... gimnastikos mokyklą“: graikiškai “gymnasion", nes mankšta buvo daro- 
ma esant nuogiems. “Gymnasion", būdamas atletinio ir intelektualinio 
gyvenimo simboliu ir centru, tapo pagrindine helenizmo skleidimo vieta. Žy- 
dų jaunimą traukė sportas ir jaunų žmonių sueigos. Gimnastikos mokykloje 
jie gaudavo ir karinį apmokymą, ir pilietinį auklėjimą. Dalyvaudami in- 
telektualiniame helenizmo gyvenime, ilgainiui pereidavo į pagoniją. 

1,17 “... drambliais“: svarbus Seleukidų ginkluotės dalinys. Maždaug 300 m. 
prieš Kristų Seleukas I, dinastijos įkūrėjas, nusipirko penkis šimtus dramblių 
iš Indijos. Žr. 1 Mak 6,34-37. 

1 Mak 1,18-30 


didžiuliu laivynu !1š ir puolė Egipto karalių Ptolemėją. Tai pamatęs, 
Ptolemėjas išsigando ir nuo jo pabėgo, palikdamas daug nukautų 
kareivių. 19 Egipto žemės įtvirtintieji miestai buvo paimti, Antiochas 
apiplėšė Egipto žemę. 


Žydų persekiojimas 


20 Antiochas, nugalėjęs Egiptą, šimtas keturiasdešimt trečiaisiais 
metais* sugrįžo ir leidosi į žygį prieš Izraelį ir Jeruzalę su didžiule 
kariuomene. 2! Įžūliai įsiveržęs į šventovę, jis paėmė auksinį smil- 
kalų aukurą, žvakidę su visais jos reikmenimis, 2 Artumo duonos 
stalą, geriamųjų atnašų taures, dubenis, auksinius smilkytuvus, užuo- 
laidą, vainikus ir auksinius Šventyklos papuošimus nuo jos priekio, 
ją visai apnuogindamas. 2 Jis paėmė iš jos ir auksą, ir sidabrą, ir 
visus brangius reikmenis. Atradęs paslėptus turtus, jis ir juos pa- 
ėmė. 24 Visa tai pasiėmęs, jis sugrįžo į savo kraštą. Antiochas išliejo 
daug kraujo ir kalbėjo su dideliu įžūlumu. 


25 Tada izraeliečius apėmė didžiulis gedulas 
visose jų gyvenvietėse; 
26 vadai bei seniūnai aimanavo, 
merginos ir vaikinai nuleido rankas 
ir išblėso moterų grožis. 
27 Jaunikiai užvedė raudą, 
jaunosios sėdėjo gedėdamos ant vedybų lovos. 
28 Šalis drebėjo dėl savo gyventojų, 
ir visi Jokūbo namai apsivilko gėda. 


Jeruzalės nuniokojimas 
2 Dvejiems metams praėjus, karalius atsiuntė į Judo miestus 
vyriausiąjį duoklės rinkėją. Jis atžygiavo į Jeruzalę su didele kariuo- 


mene. 30 Kreipdamasis į juos su klasta taikingais žodžiais, jis lai- 
mėjo jų pasitikėjimą. Po to jis staiga užpuolė miestą ir, nuožmiai jį 


1,20 “... šimtas keturiasdešimt trečiaisiais metais": 169 m. prieš Kristų. 1 Mak 
knygoje neminima antroji Egipto invazija. Žr. 2 Mak 5,1.11; Dan 11,25.29. 

1 Mak 1,31-45 


nuniokojęs, išžudė daug žmonių Izraelyje. 31 Apiplėšęs miestą, pa- 
degė jį, išgriovė namus ir išardė visas miesto sienas. 32 Moterys ir 
vaikai buvo paimti į nelaisvę, o galvijai pagrobti. 33 Tada jie atstatė 
Dovydo miestą* su aukšta bei stipria siena ir stipriais bokštais, 
padarydami jį savo tvirtove. 34 Ten jie apgyvendino nusidėjėlių 
kariauną, Įstatymo nesilaikančius vyrus. Ten jie įsitvirtino, 35 apsi- 
rūpindami ginklais bei maisto atsargomis ir sunešdami į ten grobį, 
kurį buvo paėmę iš Jeruzalės. Jie tapo dideliu pavojumi. 


36 Iš pasalų jie grasino šventovei, 
visad nedori priešai Izraeliui. 
37 Aplink šventovę jie liejo nekaltą kraują, 
teršė šventąją vietą. 
38 Nuo jų pradėjo išsibėgioti Jeruzalės gyventojai, 
ji pavirto svetimųjų buveine. 
Ji pasidarė svetima savo palikuonims, 
ją paliko jos vaikai. 
39 Jos šventovė tapo tuščia 
tarsi plyni tyrai; 
jos šventės pavirto gedulu, 
jos šabai — pajuoka, 
jos garbė — panieka. 
40 Nūn jos negarbė prilygo jos buvusiai garbei, 
jos didingumas pavirto gedulu. 


Draudžiama garbinti Sandoros Dievą 


41 Tada karalius paskelbė visai karalystei įsaką, kad visi turi būti 
viena tauta. Visi tad turi atsisakyti savo atskirų papročių. 42 Visi 
pagonys pakluso karaliaus įsakui. 43 Daugelis izraeliečių mielai pri- 
ėmė jo religiją, atnašaudami aukas stabams ir išniekindami šabą. 

44 Karalius išsiuntė per pasiuntinius laiškus į Jeruzalę ir Judo 
miestus, įsakydamas jiems sekti jų kraštui svetimus papročius: 45 už- 


1,33 “*... Dovydo miestą“: ne Ziono kalną ant rytinės Jeruzalės kalvos, kurią 
Dovydas paėmė iš jebusitų (žr. 2 Sam 5,7), bet naują tvirtovę ant vakarinės 
kalvos, kuri yra aukštesnė už Šventyklą ir Ziono kalną. Tvirtovė turėjo 
sirų-makedoniečių įgulą drauge su atkritėliais žydais ir buvo nuolatinė 
grėsmė Šventyklai ir žydams (žr. 36-ąją eilutę). Žr. 1 Mak 13,49-52. 

1 Mak 1,46-63 


drausti deginamąsias atnašas, aukas ir liejamąsias atnašas šventovė. 
je, nešvęsti šabų ir švenčių, “ suteršti šventovę ir visa, kas Šventa, 
statyti aukurus, šventyklas ir alkas stabams, *7 aukoti kiaules ir nę- 
švarius gyvulius ir * palikti savo sūnus neapipjaustytus. Be to, pasi- 
daryti nešvariais, atsiduodant viskam, kas nešvaru ir bjauru, “idant 
lengviau užmirštų Įstatymą ir permainytų visus įsakus. 50 O jei kas 
atsisakytų elgtis pagal šį karaliaus įsaką, turi būti nubaustas mirtimi. 

31 Tokie buvo jo įsakai, paskelbti visoje karalystėje. Jis paskyrė 
prižiūrėtojus visai tautai ir įsakė Judo miestams iš eilės atnašauti 
auką. 52 Daugelis žmonių — visi atsimetėliai nuo Įstatymo — dėjosi 
prie jų, darydami pikta krašte. 53 Izraeliečiai buvo priversti nuo jų 
slapstytis, kur tik galėjo rasti prieglobstį. 

4 Kislevo mėnesio penkioliktą dieną šimtas keturiasdešimt 
penktaisiais metais* karalius pastatė sunaikinimo Pabaisą* ant degi- 
namosios atnašos aukuro. Aukurai buvo statomi ir aplinkiniuose Ju-- 
do miestuose. 55 Smilkalai buvo deginami prie namų durų ir gatvė- 
se. 36 Įstatymo ritiniai,* užtikti pas žmones, buvo plėšomi ir degi- 
nami. *7 Kas tik būdavo užtiktas, turintis Sandoros knygą ar laikan- 
tis Įstatymo, tas karaliaus įsaku būdavo pasmerkiamas mirti. 38 
Mėnesis po mėnesio jie naudojo smurtą prieš visus pažeidėjus, už- 
tiktus Izraelio miestuose. 5? Kas mėnesį dvidešimt penktąją mėne- 
sio dieną buvo atnašaujama auka ant deginamosios aukos aukuro. 
60 Moterys, leidusios apipjaustyti savo vaikus, buvo nubaustos mir- 
timi, laikantis karaliaus įsako, *! su kūdikiais, pakartais ant motinų 
kaklo. Šeimos nariai drauge su atlikusiais apipjaustymą buvo 
baudžiami mirtimi. 

62 Betgi daugelis Izraelyje liko tvirti ir ryžtingi nevalgyti nieko, 
kas nešvaru. 63 Jie verčiau rinkosi mirtį, negu tapti nešvarūs maistu 
ar išniekinti šventąją Sandorą. Tr jie buvo nubausti mirtimi. Tikrai 
nuožmus pyktis ištiko Izraelį. 


1,54 “Kislevo mėnesio penkioliktą dieną šimtas keturiasdešimt penktaisiais 
metais": 167 m. prieš Kristų gruodžio pradžioje. “... sunaikinimo Pabaisą": 
hebrajų kalba žaismas žodžiais išreiškiant panieką dievui Olimpo Dzeusui — 
“Dangaus viešpačiui“, kurio atvaizdas buvo padėtas ar aukuras pastatytas ant 
deginamųjų atnašų aukuro Jeruzalės Šventykloje. Žr. Dan 9,27; 11,31. 

1,56-57 “Įstatymo ritiniai": viena ar daugiau pirmųjų penkių Senojo Testamento 
— Penkiaknygės — knygų. 

1 Mak 2,1-14 
2 
Matatijas ir jo sūnūs 


1 Tomis dienomis Matatijas, sūnus Jono sūnaus Simeono, kuni- 
gas iš Joaribo, išsikėlė iš Jeruzalės ir apsigyveno Modeine.* Jis 
turėjo penkis sūnus: Joną, vadinamą Gadžiu, 3 Simoną, vadinamą 
Tasiu, + Judą, vadinamą Makabėju, 5 Eleazarą, vadinamą Avaranu, 
ir Jonataną, vadinamą Apfu. 5 Matydamas šventvagiškus darbus 
Jude ir Jeruzalėje, jis tarė: 


7 “Oi, vargas! Kam gi turėjau gimti, 
kad matyčiau savo tautos žūtį 
bei žūtį šventojo miesto, 
kad jame gyvenčiau, 
kai jis buvo atiduotas priešams 
ir šventoji vieta pateko į svetimųjų rankas? 
š Jo Šventykla yra tapusi 
tarsi žmogus be gero vardo, 
> jos šlovės indai išgabenti į nelaisvę. 
Jo mažyliai buvo išžudyti gatvėse, 
jo jauni vyrai krito nuo priešų kalavijo. 
10 Kuri tauta nėra gavusi dalies 
iš jo rūmų, 
nepasiėmusi ką nors iš jos grobio? 
11 Visos jo puošmenos buvo išgabentos. 
Kadaise laisvas, 
nūn yra tapęs vergu. 
12 Žiūrėk, kaip nuniokota mūsų Šventoji vieta, 
mūsų grožis ir šlovė! 
Žiūrėk, kaip pagonys ją išniekino! 
13 Kam gi mums ir begyventi?“ 
14 Matatijas, perplėšęs savo drabužius, apsivilko ašutine ir 


didžiai gedėjo. 


2,1 “... Modeine": nūdien kaimas maždaug 32 km į šiaurės vakarus nuo Jeruza- 
lės. 

I Mak 2,15-28 
Matatijo sukilimas 


15 Karaliaus pareigūnai, prievarta vertę atsimesti, atvyko į M0O- 
deino miestą surengti aukų atnašavimo. '* Apie juos susibūrė daug 
izraeliečių. Ir Matatijas bei jo sūnūs buvo priversti pasirodyti. !7 Ka- 
raliaus pareigūnai kreipėsi į Matatiją, tardami: “Tu esi vadas, gerbia- 
mas ir žymus žmogus šiame mieste. Tu turi sūnų ir tautiečių, kurie 
tave palaiko. 13 Nūn tad eikš ir pirmasis įvykdyk karaliaus įsaką, 
kaip kad padarė visos tautos ir visi Judo vadai bei visi pasilikusieji 
Jeruzalėje kad padarė. Tada tu bei tavo sūnūs būsite tarp Karaliaus 
bičiulių* ir būsite pagerbti sidabru, auksu ir gausiomis dovanomis“, 

19 Bet Matatijas, atsakydamas pakeltu balsu, tarė: “Net jeigu vi- 
sos tautos karaliaus valdose jam paklustų ir net jeigu kiekviena 
tauta, atsimesdama nuo savo protėvių religijos, sutiktų vykdyti kara- 
liaus įsakus, 20 tačiau aš, mano sūnūs ir mano tautiečiai liktume prie 
savo protėvių Sandoros. 2! Saugok, Dieve, kad mes turėtume at- 
mesti Įstatymą ir įsakymus! *2 Karaliaus įsakams nepaklusime, nuo 
savo religijos nei į dešinę, nei į kairę nesuksime“. 

23 Vos jam pabaigus kalbėti, vienas žydas išėjo į priekį visų 
akyse atnašauti aukos ant Modeino aukuro pagal karaliaus įsaką. 
2*Tai pamatęs, Matatijas užsidegė uolumu, jam drebėjo širdis iš 
susijaudinimo. Jį užplūdo teisus pyktis. Tad pribėgęs, atsimetėlį jis 
užmušė ant aukuro. 5 Tuo pačiu metu jis užmušė ir karaliaus pa- 
reigūną, norėjusį priversti juos atnašauti auką, ir nugriovė aukurą. 
26 Degdamas uolumu už Įstatymą jis elgėsi lygiai taip, kaip buvo 
pasielgęs kadaise Finehas su Salu'o sūnūmi Zimriu. 

27 Po to Matatijas perėjo miestą, šaukdamas pakeltu balsu: “Kas 
tik yra uolus dėl Įstatymo ir laikosi Sandoros, teišeina su manimi!“ 
28 Tada jis ir jo sūnūs, palikdami mieste visa, ką turėjo, išbėgo į 
kalnus. 


2,18 “... tarp Karaliaus bičiulių": helenistinio karaliaus dvaro kilmingųjų grupė. 

1 Mak 2,29-43 
Kautynės šabo dieną 


2 Daug žmonių, ieškančių teisumo ir teisingumo, išėjo gyven- 
ti į tyrus,* 30 pasiimdami ir savo vaikus, ir savo žmonas, ir net sa- 
vo galvijus, nes juos buvo užgulusios nepakeliamos nelaimės. 3! Ka- 
raliaus pareigūnus ir įgulą, buvusius Jeruzalėje, Dovydo mieste, 
pasiekė žinia, kad vyrai, atsisakę vykdyti karaliaus įsaką, yra išėję 
į slėptuvės tyruose. 32 Stiprus dalinys tuojau pat išskubėjo jų vytis. 
Pasiviję, pasistatė stovyklą ir sustojo į mūšio rikiuotę. Ta diena bu- 
vo šabas. 33 “Dabar pats laikas, — jiems šaukė kareiviai, — išeiki- 
te ir vykdykite, ką karalius įsako! Išliksite gyvi!“ 34 Bet jie atsakė: 
“Nei mes išeisime, nei mes darysime, ką įsako karalius, ir šabo die- 
nos neniekinsime“. 35 Kareiviai nedelsdami pradėjo puolimą, 36 bet 
jie nieku nesipriešino, nenumnetė į juos nei akmens, nei slėptuvių an- 
gų neužramstė. 37 Mat jie tik sakė: “Visi be kaltės mirkime. Dan- 
gus ir žemė yra mūsų liudytojai, kad jūs mus neteisingai žudote“. 
38 Taigi kareiviai juos puolė šabo dieną. Jie buvo išžudyti drauge su 
savo žmonomis, vaikais ir galvijais. Iš viso apie tūkstantis žmonių. 

39 Kai žinia apie tai pasiekė Matatiją ir jo draugus, dėl jų jie 
labai gedėjo. 40 Vienas kitam jie sakė: “Jeigu mes visi taip elgsi- 
mės, kaip elgėsi mūsų broliai, atsisakydami kovoti su pagonimis už 
savo gyvastį ir savo papročius, jie greitai mus nušluos nuo žemės“, 
41 Taigi jie tą pačią dieną taip nutarė: “Jei kas puls mus šabo dieną, 
nepaisant kas jis būtų, prieš jį kovosime, kad nežūtume visi, kaip 
žuvo mūsų broliai tyrų slėptuvėse“. 


Pirmosios sukilėlių pergalės 


42 Prie jų prisidėjo ir būrys hasidimų,* narsių Izraelio galiūnų, 
ištikimai norinčių aukotis dėl Įstatymo. 4 Be to, ir visi kiti, kurie 
buvo tapę pabėgėliais, norėdami išsigelbėti nuo persekiojimo, dėjo- 


2,29 “... į tyrus": į dykumą. Retai apgyvendintos kalnuotos aukštumos į pietus 
nuo Jeruzalės ir į vakarus nuo Negyvosios jūros. Tai perdėm sausa sritis su 
keletu amžinų šaltinių ir gausokais krituliais žiemos metu. 

2,42 “.., būrys hasidimų“: būrys “pamaldžiųjų", arba “ištikimųjų (Įstatymui)“. 
Hasidimai sudarė religinę grupę Žmonių, kurie griežtai laikėsi Mozės Mo- 
kymo — Įstatymo. Jie buvo fariziejų ir esenų pirmtakai. Iš pradžių jie rėmė 
Makabėjų sąjūdį, bet ilgainiui atsimetė, nes Makabėjai, jų manymu, per daug 
rūpinosi politika, 

1 Mak 2,44-60 


si prie jų, sustiprindami jų gretas. * Sudarę kariuomenę, jie įpykę 
su įniršiu žudė nusidėjėlius ir atsimetėlius. Gyvi išlikusieji gelbė- 
josi, bėgdami pas pagonis. 45 Matatijas ir jo draugai padarė žygį 
per visą kraštą, griaudami aukurus. 46 Visus berniukus, užtiktus Iz- 
raelio žemėje neapipjaustytus, jie privertė apipjaustyti. *7 Persekio- 
jant įžūliuosius, jų žygį lydėjo sėkmė. 4 Gelbėdami Įstatymą iš 
rankos pagonių bei rankos karalių, jie nedorėliams neleido gauti 
viršaus. 


Matatijo mirtis 


4 Artinantis Matatijo mirties metui, jis savo sūnums tarė: “Nūn 
įžūlumas ir smurtas vis labiau įsigali, nūn yra sąmyšio ir nuož- 
maus pykčio metas. 50 Būkite tad, mano sūnūs, uolūs Įstatymui, 
dėkite savo gyvastį už savo tėvų Sandorą! 


31 Atsiminkite mūsų protėvių žygius, 
atliktus kiekvieno savo kartoje, 
ir jūs užsitarnausite didelę garbę ir amžiną vardą. 
32 Abraomas argi nebuvo išmėgintas ir rastas ištikimas, 
argi nebuvo tai jam įskaityta kaip teisumas? 
33 Juozapas savo nelaimės metu laikėsi įsakymo 
ir tapo Egipto valdovu. 
34 Finehas, mūsų protėvis, už savo uolumo žygį 
gavo amžiną kunigystės sandorą. 
55 Jozuė už atliktą užduotį 
tapo Izraelio teisėju. 
56 Kalebas už duotą liudijimą sueigai 
gavo paveldą krašte. 
37 Dovydas už dosnią širdį 
gavo karaliaus sostą kaip paveldą. 
538 Elijas už kovą degančiu uolumu už Įstatymą 
buvo paimtas į dangų. 
59 Hananijas, Azarijas ir Mišaelis už savo tikėjimą 
buvo išgelbėti iš ugnies liepsnų. 
60 Danielis už savo širdies tyrumą 
buvo išgelbėtas iš liūto nasrų. 

1 Mak 2,61-3,2 


61 Taigi pasvarstykite tai nuo kartos į kartą, 
kad nė vienas, 
kuris juo pasitiki, 
nepristigs jėgų. 
62 Nebijokite nusidėjėlio grasinimų, 
nes jo garbė baigiasi puvimu ir kirmėlėmis. 
63 Šiandien jis išaukštintas, 
o rytoj jo nebus galima surasti, 
nes bus sugrįžęs į dulkes, 
o jo užmačios bus išblėsusios. 
64 Sūnūs, būkite narsūs ir ryžtingi 
kovoje už Įstatymą, 
nes per jį tapsite garbingi. 


65 Štai jūsų brolis Simeonas, žinau, yra išmintingas vyras. Visad 
jo klausykite, ir jis bus jums tarsi tėvas. 5 O Judas Makabėjas, galiū- 
nas iš pat savo jaunystės, bus jūsų kariuomenės vadas ir ves karą 
su pagonimis. 67 Suburkite prie savęs visus, kurie laikosi Įstatymo, 
ir atkeršysite už savo tautą! 63 Pagonims atmokėkite, ką jie užsitar- 


nauja, ir laikykitės Įstatymo įsakymų“. 


65 Po to, palaiminęs juos, jis nuėjo pas savo protėvius. 70 Jis 
mirė šimtas keturiasdešimt seštaisiais metais* ir buvo palaidotas sa- 
vo tėvų kape Modeine. Visas Izraelis jo gedėjo didžiu gedulu. 


C. JUDO MAKABĖJO ŽYGIAI 


3 


Pirmosios Judo Makabėjo pergalės 


1 Tada jo sūnus, vadinamas Makabėju, užėmė jo vietą. 2 Visi 
jo broliai ir visi, kurie buvo prisidėję prie jo tėvo, jį palaikė ir 


ryžtingai kovojo už Izraelį. 


2,70 “... šimtas keturiasdešimt šeštaisiais metais": 166 m. prieš Kristų. 

1 Mak 3,3-15 


=“ 


Jis plačiai išgarsino savo tautą. 

Tarsi milžinas apsivilko šarvus ir, 
prisijuosęs ginklus, 

žygiavo į mūšį po mūšio, 

gindamas stovyklą savo kalaviju. 

Savo žygdarbiuose jis buvo tarsi liūtas, 
tarsi riaumojantis prie grobio jauniklis liūtas. 
Jis ieškojo ir persekiojo atsimetėlius. 
atidavė liepsnoms varginančiuosius tautą. 
Atsimnetėliai drebėjo iš klaiko, 

kurį jis sukėlė; 

nedorėliai buvo visiškai apstulbinti 

ir išgelbėjimo žygis pavyko jo ranka. 

Savo žygiais daugeliui karalių sukėlė apmaudą, 
o Jokūbui džiaugsmą, 

jo atminimas lieka amžinai palaimintas. 
Jis perėjo Judo miestus, 

naikindamas juose atsimetėlius, 

ir nugręžė (Dievo) pyktį nuo Izraelio. 

> Apie jį buvo kalbama iki žemės pakraščių; 
jis subūrė žūstančiuosius. 


"2 


S] 


a 


Ai 


0 


10 Dabar Apolonijus* pašaukė prie ginklų pagonis, kad drauge 


su didžiule kariuomene iš Samarijos, eitų į karą su Izraelių. !! Ju- 
das apie tai sužinojo ir, išžygiavęs jo pasitikti, jį nugalėjo ir nuko- 
vė. Sužeistų ir kritusių buvo daug, o išlikusieji pabėgo. 12 Po mūšio 
buvo paimta jų manta. Apolonijaus kalaviją Judas sau pasilaikė. Juo 
kovojo per visą savo gyvenimą. 


13 Seronas, sirų kariuomenės vadas, išgirdo, kad Judas buvo 


subūręs apie save būrį ištikimų vyrų, pasiruošusių kovoti. 14 Jis 
tarė: “Įsigysiu vardą ir garbę karalystėje, nugalėdamas Judą ir jo 
sekėjus, niekinančius karaliaus įsaką". 15 Dar kartą didžiulė netikėlių 


3,10 “... Apolonijus": pasak Juozapo Flavijaus, Apolonijus buvo Samarijos 


provincijos valdytojas (žr. Žydų senovė, XII.v,5; vii,1). 

1 Mak 3,16-31 


kariuomenė leidosi į žygį su juo atkeršyti izraeliečiams. 16 Jam atžy- 
giavus prie Bet-Horono šlaito,* Judas išėjo jam pasipriešinti su 
mažu būriu. 17 Pamatę prieš juos žygiuojančią kariuomenę, Judui jie 
tarė: “Kaipgi mes galime, būdami taip negausūs, kovoti su tokia 
didžiule ir gausia minia? Be to, mes alpstame, nes šiandien dar 
nieko nevalgėme“. 18 Judas atsakė: “Gali būti lengva sudėti daugelį 
į nedaugelio rankas, nes Dangaus akivaizdoje nėra skirtumo tarp 
išgelbėjimo per daugelį ar per nedaugelį.'? Pergalė mūšyje neprik- 
lauso nuo kariuomenės dydžio, bet nuo jėgos, kuri ateina iš Dan- 
gaus. 20 Jie atžygiuoja prieš mus su dideliu įžūlumu ir nedorumu, 
kad mus, mūsų žmonas bei mūsų vaikus sunaikintų ir mus api- 
plėštų. 2! Bet mes kovojame už savo gyvastį ir įsakymus. 22 Pats 
Dangus* sutriuškins juos mūsų akyse. Jų nebijokite!" 

23 Vos tai pasakęs, jis metėsi ant jų, Seronas ir visa jo kariuo- 
menė buvo jo akyse sutriuškinti. 24 Jie vijosi juos Bet-Horono šlaitu 
žemyn iki pat lygumos. Nemažiau kaip aštuoni šimtai jų vyrų* bų- 
vo nukauti, o likusieji pabėgo į filistinų žemę. 25 Nuo tada Judo ir 
jo brolių imta bijoti, pagonis visur apėmė klaikas. 26 Jo garsas 
pasiekė karalių, ir visi pagonys pasakojo apie Judo kovas. 


Antiochas rengiasi karui 


27 Karalius Antiochas, gavęs žinią apie šiuos įvykius, labai įtū- 
žo. Jis tad įsakė sutelkti visas savo karalystės karo pajėgas, labai 
galingą kariuomenę. 23 Atidaręs savo iždą, jis išdalijo vienų metų 
algą savo kareiviams ir įsakė jiems būti pasiruošusiems žygiui. 29 Ta- 
čiau jis pamatė, kad pinigai karalystės ižde buvo išsekę, o, be to, 
duoklė iš valdų buvo sumažėjusi dėl vaidų ir skurdo, kuriuos jis bu- 
vo sukėlęs krašte, panaikindamas įstatymus, buvusius nuo seniau- 
sių laikų. 39 Jis tad baiminosi, kad, kaip jau ankščiau ne kartą bu- 
vo atsitikę, nebus gana jo išlaidoms ir dovanoms, kurias jis įpratęs 
dalyti dosniau, negu jo pirmtakai soste. 3! Būdamas keblioje padė- 


3,16 “... prie Bet-Horono šlaito": perėja iš pajūrio lygumos į Judėjos aukštu- 
mas. Kadaise čia Jozuė nugalėjo kanaaniečius (žr. Joz 10,10-11), o 66 m. 
po Kristaus romėnų dalinys, vadovaujamas Cestijaus, buvo įviliotas į pasalas 
ir sunaikintas. 

3,22 “Pats Dangus...": iš pagarbos Dievui 1 Mak knygos autorius vartoja žodį 
“Dangus" vietoje žodžio “Dievas". Žr. 1 Mak 3,50. 


704 


1 Mak 3,32-42 


tyje, jis nutarė žygiuoti į Persiją išrinkti mokesčius iš tų valdų ir 
sutelkti daug lėšų. 

32 Savo vietininku jis paliko Lysiją, įžymų karališkos kilmės 
vyrą, rūpintis karaliaus reikalais valdose nuo Eufrato upės iki 
Egipto ribos. 33 Lysijui buvo pavesta auklėti ir Antiocho sūnų. 34Pa- 
vedęs Lysijui pusę savo karo pajėgų ir dramblius, jis davė jam 
nurodymus dėl viso, ką norėjo, kad būtų padaryta. O dėl Judėjos ir 
Jeruzalės gyventojų, 35 Lysijui buvo įsakyta pasiųsti prieš juos ka- 
riuomenę, kad sutriuškintų ir sunaikintų Izraelio galybę ir kas dar 
yra likę iš Jeruzalės. Net jų atminimą ištrinti iš tos vietos, 36 ateivius 
apgyvendinti visoje jų žemėje ir išdalyti jų kraštą burtais. 37* Po to, 
pasiėmęs pusę savo karo pajėgų, karalius paliko savo sostinę 
Antiochiją šimtas keturiasdešimt septintaisiais metais. Persikėlęs per 
Eufrato upę, jis žygiavo per Aukštutinės sritis. 


Gorgijas ir Nikanoras užpuola Judėją 


38 Lysijas išrinko Dorymeno sūnų Ptolemėją, Nikanorą* ir 
Gorgiją, narsius vyrus iš Karaliaus bičiulių, 3? ir išsiuntė juos su ke- 
turiasdešimčia tūkstančių pėstininkų ir septyniais tūkstančiais rai- 
tininkų žygiuoti į Judo kraštą ir jį sunaikinti, kaip karalius buvo 
įsakęs. 40 Jie tad leidosi į žygį su visa ta kariuomene ir atžygiavę 
pasistatė stovyklą lygumoje prie Emauso.* +! Apylinkės pirkliai, iš- 
girdę apie jų garsą, atėjo į jų stovyklą, nešini grandinėmis ir mil- 
žiniška suma aukso bei sidabro, izraeliečių į vergiją pirkti, Prie žy- 
gio prisidėjo pajėgos iš Idumėjos ir Filistijos 

42 Judas ir jo broliai matė, kad padėtis buvo tapusi lemtinga, 
nes priešo karaiuomenė buvo pasistačiusi stovyklą jų žemėje. Be 
to, jie žinojo ir apie įsakymus, kuriuos karalius buvo davęs, juos 


3,24 “.., nemažiau kaip aštuoni šimtai“: nukautųjų skaičiai ir apskritai karo pa- 
jėgų skaičiai šioje knygoje neimtini paraidžiui. Skaičiai pasakojimo kontek- 
ste ženklina arba mūšio, arba pergalės, reikšmę. 

3,37 Šis Antiocho žygis 165 m. pavasarį baigėsi nesėkmingai. Žr. 1 Mak 6. 

3,38 “... Nikanor(ą)": Nikanoras vadovavo po ketverių metų kitam žygiui prieš 
žydus. Jis buvo Judo nukautas. Žr. 1 Mak 7,26-46. 

3,40 “... prie Emaus(0)": turbūt ne vietovė, minima Lk 24,13 tekste, bet kita gy- 
venvietė maždaug 32 km į vakarus nuo Jeruzalės Judėjos aukštumų pakraš- 


tyje. 

visiškai išnaikinti. 43 Jie tad vienas kitam sakė: “Pakelkime savo 
tautą iš jos griuvėsių ir kovokime už savo tautą ir savo šventovę!" 

44 Bendrija tad susirinko pasirengti mūšiui ir pasimelsti, mal- 
dauti pasigailėjimo ir užuojautos. 


45 Jeruzalė buvo tuščia kaip tyrai, 
nė vienas jos vaikų nei išėjo, nei įėjo; 
Šventovė buvo mindžiojama, 
svetimtaučiai buvo tvirtovėje. 
Ji buvo pagonių buveinė. 
Džiaugsmas buvo atimtas iš Jokūbo, 
fleita ir arfa buvo nutilusios. 


Pamaldos Mizpoje 


46 Taigi po apžiūros, jie nuėjo į Mizpą,* esančią netoli Jeruza- 
lės, nes ten, Mizpoje,* anksčiau buvo Izraelio maldos vieta. *7 Tą 
dieną jie pasninkavo ir vilkėjo ašutinę, pasibarstę galvas pelenais ir 
perplėšę savo drabužius. 4 Jie atskleidė Įstatymo knygą, norėdami 
rasti ženklų* apie rūpimus dalykus, kaip pagonys kad būtų taręsi 
su savo stabų atvaizdais. 4? Su savimi jie atsinešė taip pat ir kuni- 
giškus apdarus, pirmienas ir dešimtines, iškilmingai pastatė prieky- 
je naziritus,* atlikusius savo įžado laiką. 50 Pakeltu balsu jie šaukėsi 
į Dangų, tardami: 


“Ką mes su jais darysime? 
Kur mes juos nunešime? 

51 Tavo Šventovė sutrypta ir išniekinta, 
tavo kunigai gedi ir skursta. 

52 Štai pagonys yra susibūrę prieš mus, 
kad mus sunaikintų; 
tu žinai jų sąmokslą prieš mus. 


3,46 “... Mizpą ... Mizpoje“: senovėje įkurta Izraelio maldos vieta maždaug 12 
km į šiaurę nuo Jeruzalės. Mizpoje Samuelis turėjo savo buveinę (žr. 1 
Sam 7,5-11; 10,17). 

3,48 “... norėdami rasti ženklų": ženklų, kurie padrąsintų būti narsiems ir 
ryžtingiems būsimame mūšyje. Pagonys tai darydavo, teiraudamiesi savo 
stabų, o žydai, skaitydami Dievo žodį iš šventų knygų. Žr. 2 Mak 8,23. 

3,49 “... naziritus": žr. Sk 6,1-21 paaiškinimą. 

33 Kaip mes galėsime jiems pasipriešinti, 
jeigu mums tu nepadėsi?" 


54 Kartu jie pūtė trimitus ir šaukė pakeltu balsu. 

55 Tada Judas paskyrė žmonėms vadus vadovauti tūkstančiams, 
šimtams, penkiasdešimtims ir dešimtims. 56 Visiems, kurie statosi 
namus, ar yra ką tik vedę, ar veisia vynuogyną, ir tiems, kurie yra 
baimės apimti, pagal Įstatymą jis leido grįžti namo. 57 Tada visa 
kariuomenė išžygiavo ir pasistatė stovyklą į pietus nuo Emauso. 
38 Judas tarė: “Pasiruoškite mūšiui ir būkite drąsūs! Būkite pasi- 
ruošę anksti rytą kovoti su šiais pagonimis, susibūrusiais sunaikin- 
ti mus ir mūsų šventovę. Verčiau mums mirti kovojant, negu ma- 
tyti žūtį savo tautos ir savo šventovės! Ką lems Dangus, tą jis ir 
padarys“. 


4 
Emauso mūšis 


1 Gorgijas pasiėmė penkis tūkstančius pėstininkų ir tūkstantį 
rinktinių raitininkų ir nakčia leidosi į žygį 2 žydų stovyklos pulti, 
norėdamas juos netikėtai užklupti. Vyrai iš tvirtovės buvo jo vado- 
vai. 3 Bet Judas apie tai sužinojo ir jis su savo kareiviais leidosi į 
žygį užpulti karaliaus kariuomenės prie Emauso, * kai jos rinktinės 
pajėgos dar nebuvo sugrįžusios į stovyklą. 5 Gorgijas, nakčia įėjęs 
į Judo stovyklą, nerado ten nė vieno. Jis tad metėsi jų ieškoti kal- 
nuose, “nes, — jis sakė, — jie bėga nuo mūsų“. 

6 Dienai auštant, Judas su trim tūkstančiais vyrų pasirodė lygu- 
moje, nors jie ir stokojo tokių šarvų ir kalavijų, kokių jie būtų no- 
rėję turėti. 7 Jiems prieš akis buvo pagonių stovykla, stipri ir įtvir- 
tinta, apsupta iš visų pusių raitininkais, įgudusiais kareiviais. 8 Tada 
Judas tarė savo vyrams: “Nebijokite jų skaičiaus! Nedrebėkite nuo 
jų puolimo! * Prisiminkite, kaip mūsų protėviai buvo išgelbėti prie 
Raudonosios jūros, kai faraonas juos vijosi su didele kariuomene. 
10 Dabar tad šaukimės į Dangų su viltimi, kad jis bus mums malo- 
nus ir, atsiminęs savo Sandorą su mūsų protėviais, sunaikins šią ka- 
riuomenę šiandien mūsų akyse. !! Tada visi pagonys žinos, kad yra 
Vienas, kuris išperka ir išgelbsti Izraelį“. 

12 Svetimšaliai pakėlė akis ir, matydami žygiuojančius jų pulti, 
13 išėjo iš stovyklos į mūšį. Judo vyrai pūtė trimitus. 14 Prasidėjo 
mūšis. Pagonys buvo nugalėti ir pabėgo į lygumą, !5 o,pakrikusieji 
žuvo nuo kalavijo. Judo vyrai juos vijosi iki pat Gazaros* ir iki 
Idumėjos lygumų — iki Azoto* ir Jamnijos.* Krito maždaug trys 
tūkstančiai jų vyrų. 

16 Kai Judas ir jo kariuomenė sugrįžo iš vijimosi, !7 jis savo 
vyrams kalbėjo: “Nepulkite dar godžiai ant grobio, nes mūsų dar 
laukia mūšis. 1š Gorgijas su savo daliniais dar tebėra arti, kalnuose. 
Pirma stokite į kovą su mūsų priešais ir nugalėkite juos. Po to drą- 
siai paimkite grobį“. 

19 Dar Judui tebekalbant, pasirodė priešų dalinys, pareinantis 
iš aukštumų. 20 Jie matė, kad jų kariuomenė buvo priversta bėgti ir 
jų stovykla buvo uždegta. Kylantys dūmai rodė, kas buvo įvykę. 
2!'Tai suvokę, jie buvo klaiko apimti. Be to, jie matė, kad Judo ka- 
riuomenė lygumoje buvo pasirengusi pulti. 22 Jie tad visi pabėgo į 
filistinų žemę.* 

23 Tada Judas sugrįžo stovyklos plėšti, ir jo vyrai pasiėmė daug 
aukso ir sidabro, mėlyna ir violetine spalva dažytų medžiagų bei 
daug kitų prabangių daiktų. 24 Kai sugrįžo į savo stovyklą, jie 
giedojo giesmes ir šlovino Dangų, 


“nes jis yra geras, 
nes amžina jo ištikima meilė“. 
25 Tą dieną Izraelis patyrė nuostabų išgelbėjimą. 
Pirmasis Lysijo žygis 


26 Bet išsigelbėjusieji svetimšaliai nuėjo pas Lysiją ir pranešė 
jam, kas buvo įvykę. 27 Gavęs tą žinią, jis buvo pritrenktas ir labai 
susirūpinęs, nes reikalai Izraelyje buvo susiklostę ne taip, kaip jis 
norėjo ir kaip buvo įsakęs karalius. 


4,15 “,., iki pat Gazaros“: iki pat hebraiškojo Šv. Rašto Gezer(io), maždaug 8 
km į šiaurės vakarus nuo Emaus(o]; “... iki Azoto": hebraiškai “iki Ašdo- 


do" (žr. Joz 15,11); “... Jamnijos", arba Jabnės (žr. 2 Kr 26,6), t.y. į vaka- 
rus nuo Gazaros. 

4,22“... į filistinų žemę“: pietinės Palestinos pajūrio miestai, priešiški Jeruzalei. 
Jamnija buvo svarbus Seleukidų karalystės centras. 

28 Kitais metais tad jis sutelkė prie ginklų šešiasdešimt tūk- 
stančių rinktinių vyrų ir penkis tūkstančius raitininkų, kad užbaigtų 
karą. 29 Nužygiavę į Idumėją, jie pasistatė stovyklą prie Bet-Zūro.* 
Ten Judas pasitiko juos su dešimčia tūkstančių vyrų. 30 Matydamas, 
kad galinga priešų stovykla, jis meldėsi, tardamas: 


“Tu esi pašlovintas, Izraelio Gelbėtojau! 
Tu savo tarno Dovydo ranka 
niekais pavertei galiūno puolimą; 
tu atidavei į rankas 
Sauliaus sūnaus Jonatano ir jo ginklanešio 
filistinų stovyklą. 

31 Atiduok tad į savo tautos Izraelio rankas 
šią priešų stovyklą, 
teužsitraukia jie sau gėdą 
savo pėstininkais ir raiteliais! 

32 Pasėk bailumo dvasią jų širdyse, 
atskiesk jų galybės narsą, 
tedreba jie žūdami. 

33 Sunaikink juos tave mylinčiųjų kalaviju, 
kad visi pažįstantieji tavo vardą 
giedotų tavo šlovės giesmę“. 


34 Abi pusės pradėjo mūšį, ir penki tūkstančiai Lysijo kareivių 
krito kautynėse vyras prieš vyrą. 35* Pamatęs savo kariuomenės 
sąmyšį ir Judo kareivių narsą bei ryžtą arba garbingai gyventi arba 
garbingai mirti, Lysijas pasitraukė į Antiochiją ir vėl ėmėsi ver- 
buoti samdinius kareivius kitam žygiui į Judėją net su dar didesne 
kariuomene. 


4,29 “... prie Bet-Zūr(o)“: svarbus pasienio miestas maždaug 24 km į piet- 
vakarius nuo Jeruzalės. Jo gyventojai buvo palankūs Makabėjams ir at- 
sisakė priimti Lysiją. 

4,35 Pasak 2 Mak 11,13-15, po mūšio vyko derybos tarp Lysijo ir Judo Maka- 
bėjo. 

1 Mak 4,36-55 
Sventykla išvaloma ir atšventinama 


36 Tada Judas ir jo broliai tarė: “Štai mūsų priešai visiškai nu- 
galėti. Eikime išvalyti šventovės* ir ją atšventinti". 37 Taigi visa ka- 
riuomenė susirinko ir užkopė į Ziono kalną. 38 Ten jie rado apleis- 
tą šventovę, išniekintą aukurą ir sudegintus vartus. Kiemuose augo 
piktžolės kaip miške ar ant kalno, o kunigų kambariai buvo tapę 
griuvėsiais. 39 Perplėšę savo drabužius, jie karčiai raudojo ir, galvas 
barstydamiesi pelenais, *0 puolė kniūpsčia. Davus ženklą trimitais, 
jie šaukėsi į Dangų. 

41 Judas paskyrė vyrus kautis su tvirtovės įgula, 0 pats ėmėsi 
valyti šventovę. 42 Po to jis išrinko kunigus, buvusius be priekaišto 
ir ištikimus Įstatymui; 43 jie išvalė šventovę ir išnešė suteptus akme- 
nis į nešvarią vietą. ** Buvo svarstoma, ką jie turėtų padaryti su iš- 
niekintu deginamųjų atnašų aukuru. 45 Jiems atėjo gera mintis jį 
nugriauti, kad jis ilgainiui netaptų amžina gėda, nes jis buvo buvęs 
pagonių išniekintas. Taigi jie aukurą nugriovė. 4 Akmenis sudėjo į 
tinkamą vietą ant Šventyklos kalno, kol ateis pranašas ir nurodys, 
ką su jais reikia daryti. *7 Tada jie paėmė netašytų akmenų, kaip lie- 
pia Įstatymas, ir pastatė naują aukurą, panašų į pirmąjį. + Jie pataisė 
ir Šventąją vietą bei Šventyklos vidų ir išvalė kiemus. * Jie padarė 
naujus reikmenis ir atnešė į Šventyklą Žvakidę, smilkalų aukurą ir 
stalą. 50 Po to jie degino smilkalus ant aukuro ir uždegė Žvakidės 
lempas. Lempos apšvietė Šventyklą. 5! Jie išdėliojo ir duonos ke- 
palus ant stalo, ir pakabino uždangas. Taip jie užbaigė visą darbą, 
kurio buvo ėmęsi. 

32 Dvidešimt penktą dieną devintojo mėnesio, — tai yra Kisle- 
vo mėnesio, — šimtas keturiasdešimt aštuntaisiais metais* jie at- 
sikėlė anksti rytą 53 ir atnašavo auką pagal Įstatymą ant naujojo 
deginamųjų aukų aukuro, kurį jie buvo pastatę. 54 Tuo pačiu metu 
ir tą pačią dieną, kurią pagonys buvo Šventyklą išniekinę, jis buvo 
atšventintas giesmėmis, arfomis, fleitomis ir cimbolais. 55 Visi 


4,36“... išvalyti šventovės": Šventyklos kalno aplinką su jos sienomis, kiemais 
ir pastatais, reikia skirti nuo pačios Šventyklos, kurią sudarė Prieangis, pa- 
grindinė Nava ir Šventų šventoji. 

4,52 “Dvidešimt penktą devintojo mėnesio dieną ... šimtas keturiasdešimt aš- 
tuntaisiais metais": 164 m. prieš Kristų gruodžio 14 d. 

žmonės parpuolė kniūpsčia, pagarbino ir pašlovino Dangų, suteikusį 
jiems sėkmę. 55 Taip jie šventė aštuonias dienas aukuro pašventi- 
nimą, džiugiai atnašaudami deginamąsias aukas. Jie atnašavo ir ben- 
dravimo auką bei padėkos atnašą. 57 Šventyklos priekį jie išpuošė 
paauksuotais vainikais ir mažais skydais; atstatė vartus, kunigų 
kambarius ir įdėjo jiems duris. 5 Žmonių džiaugsmui nebuvo galo, 
nes pagonių įvesta gėda buvo pašalinta. 

59 Tada Judas bei jo broliai ir visa Izraelio bendrija nutarė, 
kad aukuro pašventinimo dienos* būtų minimos su džiugesiu ir 
linksmybe kasmet metinių dieną per aštuonias dienas nuo Kislevo 
mėnesio dvidešimt penktosios dienos. 

60 Tuo metu jie pastatė aukštas sienas ir stiprius bokštus aplink 
Ziono kalną, norėdami užkirsti kelią pagonims įsiveržti ir jį min- 
džioti, kaip jie anksčiau buvo padarę. 6! Judas paskyrė įgulą, kad jį 
saugotų. Panašiai įtvirtino ir Bet-Zūrą, idant žmonės turėtų tvir- 
tovę arčiau Idumėjos. 


5 
Žygis prieš idumiečius ir amoniečius 


1* Kai kaimynai pagonys sužinojo, kad aukuras buvo atstatytas 
ir šventovė yra atšventinta, kaip buvo anksčiau, jie labai įpyko 2 ir 
nutarė sunaikinti tarp jų gyvenusius Jokūbo palikuonis. Jie tad pra- 
dėjo žudyti ir persekioti mūsų žmones. 3 Tada Judas užpuolė Esavo 
palikuonis prie Akrabatenės* Idumėjoje, nes jie rengė pasalas Izrae- 
liui. Mūšį jiems visiškai pralaimėjus, juos pažemino ir apiplėšė. +Jis 
atsiminė ir Baiano palikuonių* padarytus nedorus darbus. Mat jie 
buvo grėsmė ir pinklės mūsų žmonėms savo pasalomis prie kelių. 
5 Privertęs juos subėgti į savo bokštus, jis apgulė juos ir, pareiškęs 
juos esant skirtus sunaikinti, sudegino bokštus su visais juose bu- 


4,59 “... aukuro pašventinimo dienos“: Hanuk(os) šventės ištaka, arba Pašven- 
tinimo iškilmė. Žr. Jn 10,22. Juozapas Flavijus ją vadina Šviesų švente. 

5,1 Šiame skyriuje pasakojama apie 163 m. prieš Kristų įvykius. 

5,3"... prie Akrabatenės": sritis į pietvakarius nuo Negyvosios jūros. 

5,4“... Baiano palikuonių": 2 Mak 10,15-23 skaitinys juos vadina idumiečiais. 

vusiais žmonėmis. 6* Po to, persikėlęs žygiui prieš amoniečius, Ju- 
das susidūrė su stipria ir didele kariuomene, kurios vadu buvo Ti- 
motėjas. 7 Su jais kovojo daug mūšių, juos nugalėjo ir išblaškė. 8 Pa- 
ėmęs Jazerį* ir jam pavaldžias gyvenvietes, jis sugrįžo į Judėją. 


Pasiruošimas žygiui į Galilėją ir Gileadą 


9 Gileade pagonys susibūrė prieš izraeliečius, gyvenusius jų 
žemėje, norėdami juos sunaikinti. Tačiau tie subėgo į Datemos 
tvirtovę 10 ir nusiuntė Judui bei jo broliams tokį laišką: 


“Pagonys iš visų pusių susibūrė, norėdami mus sunaikinti, !! Jie 
rengiasi ateiti ir paimti tvirtovę, į kurią mes esame subėgę. 
Timotėjas vadovauja jų pajėgoms. 12 Tučtuojau tad ateikite ir 
išgelbėkite mus iš jų rankos, nes daugelis iš mūsų yra žuvę. 
3 Visi mūsų tautiečiai, gyvenę Tobo krašte, buvo išžudyti. 
Priešai yra paėmę jų žmonas ir vaikus. Jie pasigrobė jų man- 
tą ir nužudė ten apie tūkstantį vyrų“. 


14 Dar tebeskaitant tą laišką, štai kiti pasiuntiniai, perplėštais 
drabužiais, atėjo iš Galilėjos, atnešdami panašią žinią, 15 sakydami: 
“Ptolemaidės,* Tyro ir Sidono gyventojai susibūrė prieš mus su visa 
pagonių Galilėja, kad mus sunaikintų!" 16 Tai išgirdę, Judas ir žmo- 
nės sušaukė didžiąją sueigą nutarti, ką jie turi daryti dėl savo tau- 
tiečių, kuriems grėsė didelis pavojus ir buvo priešų užpulti. 17 Jų- 
das tarė savo broliui Simonui: “Pasirink sau vyrų ir žygiuok gelbė- 
ti savo brolių Galilėjoje. Mano brolis Jonatanas ir aš žygiuosime į 
Gileadą". 13 Judėjoje jis paliko Zecharijo sūnų Juozapą ir Azariją 
vadovauti tautai ir su likusia kariuomene jai ginti. 19 “Būkite atsa- 
kingi už šią tautą, — įsakė jiems, — bet su pagonimis nekovokite, 


5,6-8 Ši santrauka užbėga už akių įvykiams. Ją reikėtų skaityti tarp šio skyriaus 
36-osios ir 37-osios eilutės. Ji yra lygiagreti 2 Mak 12,17-23 skaitiniui. Ju- 
do žygį turbūt paskatino žudynės, apie kurias užsimenama 13—-oje eilutėje. 
Timotėjas buvo Seleukidų paskirtas Transjordanijos valdytoju. “... Jazer(i|": 
miestą ant kelio nuo Jordano į Amaną. 

5,15 “... Ptolemaidės": hebraiškasis Ako'as, nūdienis Akras, pajūryje į šiaurę nuo 
Haifos. 

kol mes nesugrįšime". 20 Tada trys tūkstančiai vyrų buvo paskirti žy- 
giui su Simonu į Galilėją, o Judui aštuoni tūkstančiai žygiui į 
Gileadą. 


Žygiai į Galilėją ir Gileadą 


21 Simonas nužygiavo į Galilėją ir kovojo daug mūšių su pago- 
nimis, ir jie buvo jo akyse sutriuškinti. 22 Vijosi juos iki Ptolemaidės 
vartų, nukaudamas nemažiau kaip tris tūkstančius pagonių ir paim- 
damas jų grobį. 23 Paėmęs su savimi Galilėjos ir Arbatos žydus 
drauge su jų žmonomis ir vaikais bei visa jų nuosavybe, su dideliu 
džiaugsmu parvedė juos į Judėją. 

24 Tuo tarpu Judas Makabėjas ir jo brolis Jonatanas, persikėlę 
per Jordaną, žygiavo tris dienas per dykumą. 25 Sutikti nabatėjai* 
juos priėmė taikiai ir papasakojo jiems visa, kas buvo atsitikę jų 
tautiečiams Gileade: 26 “Daugelis jų, — sakė jie, — yra įkalinti 
Bozroje, Alemoje ir Chasfo'e, Makede ir Karnajimuose, — visi tie 
yra dideli ir įtvirtinti miestai, — 27 “o kai kurie yra įkalinti kituo- 
se Gileado miestuose. Priešas rengiasi rytoj pulti tvirtoves, paimti 
ir sunaikinti tuos žmones per vieną dieną“, 

28 Tada Judas, staiga pakeitęs kryptį su savo kariuomene, nužy- 
giavo dykumos keliu į Bozrą ir paėmė miestą. Išžudęs kalaviju vi- 
sus vyriškius, jis paėmė iš jo grobį ir miestą sudegino. 29 Iš tos 
vietos kariuomenę išvedė nakčia. Jie žygiavo keliu Datemos tvir- 
tovės link. 30 Aušros šviesoje žvalgydamiesi, jie pamatė prieš save 
didžiulę kariuomenę, iš tikrųjų gaują be skaičiaus, statančius kopė- 
čias bei apgulos priemones tvirtovei paimti ir kovojančius su gynė- 
jais. 31 Judas tad matė, kad puolimas buvo jau prasidėjęs. Trimitų ir 
šauksmų lydimas, mūšio riksmas kilo iš miešto į dangų. 32 Savo 
kariuomenės vyrams Judas tarė: “Už savo brolius šiandien ko- 
vokite!" 

33 Padalijęs juos į tris būrius, jis puolė priešą iš užpakalio, 
gaudžiant trimitams ir aidint maldos žodžiams. 34 Kai Timotėjaus 


5,25 “... sutikti nabatėjai“: nabatėjai buvo arabų tauta, tapusi turtinga ir galinga, 
versdamasi karavanų prekyba du paskutinius prieškristinius šimtmečius. 
Susijungę jie padarė Petros miestą savo sostine ir viešpatavo visoje Trans- 
jordanijoje net iki Damasko. Tautų Apaštalas Paulius pabėgo nuo nabatėjų 
Areto valdytojo maždaug 38 m. po Kristaus. (Žr. 2 Kor 11,32-33.) 

kareiviai suvokė, kad tai buvo Makabėjas, jie pradėjo nuo jo bėgti. 
Judas ištiko juos triuškinančiu smūgiu; iš jų žuvo nemažiau kaip 
aštuoni tūkstančiai. > 

35 Po to jis pasuko Alemos link ir užpuolęs paėmė ją, išžudė 
joje visus vyriškius, apiplėšė ir sudegino. 36 Iš ten jie tęsė žygį ir 
paėmė Chasfo'ą, Makedą, Bosorą ir kitus Gileado miestus. 

37 Po šių įvykių Timotėjas subūrė kitą kariuomenę ir pasistatė 
stovyklą priešais Rafoną, kitoje upės vagos pusėje. 3š Judas pasiun- 
tė vyrus išžvalgyti stovyklos, ir jam buvo pranešta: “Visi aplink mus 
gyvenantys pagonys yra pas jį suėję. Labai didelė kariuomenė! 39 Be 
to, jie turi pasisamdę į pagalbą arabų. Jų stovykla yra anoje upės 
vagos pusėje. Jie yra pasirengę atžygiuoti ir kovoti su tavim". Judas 
išžygiavo jų užpulti. 

40 Judui ir jo kariuomenei artinantis prie upės srovės, Timotė- 
jas savo pajėgų pareigūnams tarė: “Jeigu jis persikels į mūsų pusę 
pirmas, mes nepajėgsime jam pasipriešinti. Jis tikrai mus nugalės. 
*1 Bet jeigu jis bijos ir statysis stovyklą ant kito upės kranto, mes 
persikelsime į jo pusę, ir jį nugalėsime", 

42 Bet Judas, priėjęs prie upės srovės, pastatė kariuomenės pa- 
reigūnus šalia ir jiems įsakė: “Neleiskite nė vienam statytis pala- 
pinės. Visi turi eiti į mūšį!" 43 Tada jis pats pirmas ėjo per upę 
priešo pulti, ir visa kariuomenė jį sekė iš paskos. Visus pagonis jie 
nugalėjo. Jie metė savo ginklus ir subėgo į Karnajimų šventyklos 
aptvarą. *+ Paėmę tą miestą, jie sudegino šventyklos aptvarą su vi- 
sais viduje buvusiais žmonėmis. Taigi Karnajimai buvo paimti, ir 
priešas nebegalėjo daugiau Judui priešintis. 

45 Po to Judas surinko visus izraeliečius, nuo mažiausio iki di- 
džiausio, gyvenusius Gileade, su jų žmonomis ir vaikais bei manta, 
didžiulę minią žmonių, eiti į Judo kraštą. *6 Jie pasiekė Efroną.* Tai 
buvo didelis ir stipriai įtvirtintas miestas ant kelio. Jiems buvo neį- 
manoma jį apeiti nei iš dešinės, nei iš kairės. Reikėjo būtinai per jį 
eiti. * Bet miesto gyventojai atsisakė leisti pereiti ir užvertė vartus 
akmenimis. 4 Tada Judas nusiuntė jiems draugišką žodį: “Mes no- 
rime pereiti jūsų žemę, kad pasiektume savo kraštą. Niekas jums ža- 
los nedarys; mes tik pėsti pereisime“. Bet vartų atidaryti jie nesu- 
tiko. 


5,46 “... Efron(ą)": miestas Transjordanijoje priešais Bet-Šeaną, maždaug 8 km 
į rytus nuo Jordano upės. 

*9 Judas tad įsakė, kad būtų paskelbta stovykloje, jog kiekvien- 
as pultų ties ta vieta, kurioje jis buvo. 50 Kareiviai tad užėmė savo 
vietas. Judas puolė miestą tą visą dieną bei tą visą naktį, ir mies- 
tas buvo atiduotas jam į rankas. 3! Išžudęs visus vyriškius, sugriovė 
miestą iki pamatų ir jį apiplėšė. Po to jis perėjo miesto aikštę Žu- 
vusiųjų lavonais. 

52 Perėję Jordaną, nuėjo į didžiąją lygumą priešais Bet-Šaną. 
33 Judas rūpinosi atsilikėliais, drąsindamas žmones visą kelią, kol jie 
pasiekė Judėją. 54 Užkopę į Ziono kalną, su džiaugsmu ir linksmybe 
jie atnašavo deginamąsias aukas, nes buvo saugiai sugrįžę. Nė 
vienas jų nežuvo. 


Nesėkmė prie Jamnijos 


35 Tuo metu, kai Judas ir Jonatanas buvo Gileade, o jo brolis 
Simonas buvo Galilėjoje prie Ptolemaidės, 56 Zecharijo sūnus Juoza- 
pas ir Azarijas, vadovavę kariuomenei, išgirdo apie jų žygdarbius 
ir apie jų didvyrišką karą. 57 Jie tad sakė: “Pasižymėkime ir mes, 
žygiuodami ir kovodami su pagonimis, esančiais visur aplinkui". 

5š Jie tad, davę įsakymą su jais buvusiai kariuomenei, leidosi į 
žygį Jamnijos link. 5? Bet Gorgijas ir jo vyrai išėjo iš miesto stoti 
į mūšį. 60 Juozapas ir Azarijas buvo sumušti ir nuvyti iki pat Judė- 
jos ribų. Tą dieną žuvo apie du tūkstančiai izraeliečių. *! Taigi juos 
ištiko didelis pralaimėjimas, nes, manydami padarysią žygdarbį, jie 
nepaklausė Judo ir jo brolių. 62 Jie net nepriklausė šeimai tų vyrų, 
kuriems buvo patikėta įvykdyti Izraelio išgelbėjimą. 


Sėkmė Idumėjoje ir Filistijoje 


63 Narsuolis Judas ir jo broliai buvo labai gerbiami visame IZ- 
raelyje ir visų pagonių, kur tik buvo girdimas jų vardas. 64 Žmonės 
sveikindami, spietėsi prie jų. 

65 Judas ir jo broliai leidosi į žygį prieš Esavo palikuonis* pietų 
krašte. Jis paėmė Hebroną ir jam pavaldžias gyvenvietes, sunaiki- 
no jo įtvirtinimus ir sudegino jį supančius bokštus. 6* Iš ten leidosi 
į filistinų žemę ir perėjo Marisą. *7 Tarp kritusiųjų tos dienos mūšy- 


5,65 “... Esavo palikuonis": idumiečius, arba edomiečius. 

je buvo keletas kunigų, išėjusių neapgalvotai kovoti su mintimi pa- 
sižymėti. 68 Judas po to pasuko prieš Azotą, priklausiusį filisti- 
nams. Išvartęs jų aukurus, sudeginęs jų dievų statulas ir apiplėšęs 
jų miestus, jis pasitraukė į Judo kraštą. 


6 
Antiocho pralaimėjimas ir mirtis 


1 Tuo tarpu karalius Antiochas, žygiuodamas per Aukštutinės 
sritis, išgirdo, kad Persijoje yra miestas, vardu Elimais,* garsus sa- 
vo aukso ir sidabro turtais, 2 kad jo šventykla esanti labai turtinga 
ir turinti Makedonijos karaliaus Pilypo sūnaus Aleksandro, tapusio 
pirmuoju graikų karaliumi, ten paliktus auksinius skydus, šarvus ir 
ginklus. 3 Jis tad, į jį nužygiavęs, bandė miestą paimti ir jį api- 
plėšti. Bet jam nepasisekė, nes miesto gyventojai, sužinoję apie jo 
užmojį, * pasipriešino, išeidami prieš jį į mūšį. Jis pabėgo ir, bū- 
damas labai prislėgtas, traukėsi iš ten Babilono link. 

5 Dar jam tebesant Persijoje, pasiuntinys atnešė žinią, kad karo 
pajėgos, siųstos į Judo kraštą, buvo priverstos bėgti; 6 kad Lysijas 
iš pradžių buvo padaręs žygį su galinga kariuomene, bet buvęs 
izraeliečių išvytas; kad izraeliečiai buvo sustiprėję ginklais, reik- 
menimis ir gausiu grobiu, paimtais iš kariuomenių, kurias jie buvo 
nugalėję; 7 kad jie buvo nuvertę Pabaisą, kurią jis buvo pastatęs Je- 
ruzalėje ant aukuro; ir kad jie buvo apsupę aukštomis sienomis ne 
tik šventovę, kaip ji ankščiau yra buvusi, bet ir Bet-Zūro miestą. 

8 Karalius, klausydamasis tų žinių, buvo klaiko apimtas ir tie- 
siog priblokštas. Iš širdgėlos, kad jo užmojai nuėjo niekais, karalių 
paguldė liga. ? Lovoje jis išgulėjo daug dienų ir, širdgėlos kankina- 
mas, žinojo, kad artinasi mirtis. 

10 Pasišaukęs visus savo Bičiulius, jiems tarė: “Miegas man ne- 
beužmerkia akių, nes mano širdis plyšta iš nerimo. !! Sau tariu: Į 
kokią nelaimę patekau! Į kokią kančios sietuvą esu įpuolęs! 12 Juk 
kai valdžiau, buvau dosnus ir mylimas. Dabar aš prisimenu pikta, 


6,1“... vardu Elimais“: kalnuotoje Elamo srityje, į šiaurę nuo Persijos įlankos. 
Šis skaitinys tęsia 1 Mak 3,37 skaitinyje pradėtą pasakojimą. 

padarytą Jeruzalėje, kai pagrobiau iš ten visus auksinius bei sidab- 
trinius daiktus ir be jokios priežasties įsakiau sunaikinti visus Judo 
gyventojus. 13 Aš žinau, kad už tai mane ištiko šios nelaimės. Nūn 
mirštu, širdgėlos apimtas, svetimame krašte“. 

14 Tada jis pasišaukė Pilypą, vieną iš savo Bičiulių, ir pavedė 
jam valdyti visą savo karalystę. 15 Savo karaliaus vainiką, skraistę ir 
antspaudo žiedą jis padavė jam, įsakydamas, kad auklėtų karaliaus 
sūnų Antiochą ir paruoštų jį tapti karaliumi. 16 Karalius Antiochas 
mirė Persijoje šimtas keturiasdešimt devintaisiais metais.* 


Tvirtovės apgula 


17 Lysijas, gavęs žinią, kad karalius mirė, įsodino į sostą įpė- 
diniu jo sūnų Antiochą,* kurį buvo auklėjęs nuo vaikystės, ir davė 
Eupatoro vardą. 

18 Tuo tarpu tvirtovės įgulos vyrai ir toliau laikė apgulę Izrae- 
lio šventovę. Visokiais būdais jie mėgino jiems daryti žalą ir stip- 
rinti pagonis. 19 Judas tad nutarė, kad jie turi būti sunaikinti, ir 
pašaukė visus žmones jų apgulti. 20 Taigi šimtas penkiasdešimtai- 
siais metais* jie suėjo ir apgulė tvirtovę. Jie pastatė apgulos bokš- 
tus ir kitus pabūklus. 2! Bet keletas įgulos vyrų pabėgo iš apgulos 
ir kai kurie iš Izraelio atsimetėlių prisidėjo prie jų. 2 Nubėgę pas 
karalių, jie sakė: “Kaip ilgai tu delsi ginti mūsų teises ir atkeršyti 
už mūsų tautiečius? 2 Mes sutikome tarnauti tavo tėvui, gyventi 
kaip jis liepė ir vykdyti jo įsakymus. 24 Užtat mūsų tautos vaikai 
apgulė tvirtovę ir tapo mūsų priešais. Netgi jie nubaudė mirtimi iš 
mūsų visus, kuriuos tik pagavo, ir pagrobė mūsų paveldą. 25 Ne tik 
prieš mus jie pakėlė ranką, bet puola visose tavo valdose. 6 Žiūrėk, 


6,16 “... šimtas keturiasdešimt devintaisiais metais": nuo 164 m. rugsėjo 22 d. 
iki 163 m. spalio 9 d. Vienas babiloniškas Seleukidų karalių sąrašas rodo, 
kad Antiochas IV mirė 164 m. lapkričio mėn. ar gruodžio mėn. pradžioje. 

6,17 “... jo sūnų Antiochą": Antiochas V Eupatoras tada buvo devynerių metų. 
Jis buvo Antiochijoje, Lysijo globoje. Lysijas pradėjo valdyti ir kariauti jo 
vardu. Už poros metų jiedu buvo nužudyti, kai Antiocho IV brolis Demetri- 
jus atvyko sosto paglemžti. Žr. 1 Mak 7,1-4. 

6,20 “... šimtas penkiasdešimtaisiais metais": nuo 163 m. spalio mėn. iki 162 
m. rugsėjo mėn. 

dabar jie laiko apgulę net Jeruzalės tvirtovę, norėdami ją paimti. 
Jau yra įtvirtinę šventovę ir Bet-Zūrą! 27 Jeigu tu tuojau pat jiems 
kelio neužkirsi, jie dar daugiau bėdų pridarys, ir tu nebegalėsi jų 
suvaldyti". 


Žygis prieš Judą 


28 Karalius, tai girdėdamas, įtūžo. Jis sušaukė visus savo Bičiu- 
lius, kariuomenės pareigūnus ir raitininkų vadus. 29 Atžygiavo pas jį 
ir samdyta kariuomenė iš kitų karalysčių ir iš jūros salų. 30 Jo ka- 
rinių pajėgų skaičius buvo šimtas tūkstančių pėstininkų, dvidešimt 
tūkstančių raitininkų ir trisdešimt du karui išmokyti drambliai. 
31 Nužygiavę per Idumėją, jie pasistatė stovyklą prieš Bet-Zūrą. Per 
daugelį dienų jie kovojo ir statė apgulos pabūklus, bet žydai, išpul- 
dami ir narsiai kovodami, juos sudegindavo. 

32 Tada Judas paliko tvirtovę ir perkėlė savo stovyklą į Bet- 
-Zechariją priešais karaliaus stovyklą. 33 Karalius, atsikėlęs prieš 
aušrą, skubiai išvedė savo pajėgas į žygį palei kelią į Bet-Zechari- 
ją. Trimitams gaudžiant, jo kariuomenė pasirengė mūšiui. 34 Dram- 
bliams buvo duota gerti vynuogių ir šilkmedžio uogų sunkos, kad 
jie būtų paruošti mūšiui. 35 Po to gyvuliai buvo išdėstyti tarp dali- 
nių. Su kiekvienų drambliu buvo išdėstyta tūkstantis vyrų, ginkluo- 
tų šarvais, žalvariniais šalmais ant galvų. Be to, prie kiekvieno gy- 
vulio buvo priskirta penki šimtai rinktinių raitelių, 36 Išdėstytieji ka- 
reiviai turėjo laikytis prie gyvulio. Kur tuo metu ėjo gyvulys, ten 
jie turėjo drauge eiti ir niekad jo nepalikti. 37 Apsaugai ant dramb- 
lių buvo mediniai bokšteliai, tvirti ir dengti, pritvirtinti prie kiek- 
vieno gyvulio ypatingais pakinktais. Ant kiekvieno dramblio buvo 
trys ginkluoti vyrai, kurie kovojo raiti, ir dramblio vedėjas indas. 
3š Likusius raitininkus vadas išdėstė šen ir ten abiejuose kovos ri- 
kiuotės šonuose, kad gąsdintų priešą ir būtų savo gretų apsaugoti. 
39 Saulei suspindėjus ant auksinių ir žalvarinių skydų, kalnai užsi- 
degė jų spindesiu ir švietė tarsi įsiliepsnoję deglai. 4 Dalis kara- 
liaus kariuomenės driekėsi ant aukštų kalvų, kai kurie daliniai bu- 
vo lygumoje. Jie žengė į priekį tvirtomis, tvarkingomis gretomis. 
41 Visi drebėjo nuo šios didžiulės minios daromo triukšmo, nuo 
žengiančios į mūšį kariuomenės griausmo ir ginklų žvangėjimo, 
nes iš tikrųjų tai buvo milžiniška ir galinga kariuomenė. *2 Ir Judas 

su savo kariuomenė žengė į mūšį. Prasidėjo kova. Krito šeši šimtai 
karaliaus vyrų. *3 Eleazaras, vadinamas Avaranu, pastebėjo, kad 
vienas iš dramblių buvo apdengtas karališka gūnia ir buvo didesnis 
už kitus, Jis tad pamanė, kad ant jo yra karalius. ** Taigi jis atidavė 
savo gyvybę, kad išgelbėtų tautą ir laimėtų sau amžiną vardą. 5 Drą- 
siai veržėsi į dalinio vidurį, norėdamas dramblį pasiekti, ir guldė 
priešus dešinėje ir kairėje. Jie davė jam kelią, traukdamiesi į šonus. 
46 Palindęs po drambliu, jis smogė durklu jam iš apačios ir jį užmu- 
šė. Gyvulys sukrito ant jo, ir Eleazaras žuvo. *7 Matydami karaliaus 
kariuomenės galybę ir nuožmų kareivių puolimą, Judas ir jo vyrai 
pasitraukė. 

48 Po to dalis karaliaus kariuomenės nužygiavo užpulti Jeruza- 
lės, o karalius pasistatė stovyklą Judėjoje ir prie Ziono kalno. * Su 
Bet-Zūro žmonėmis jis sudarė taiką. Jie paliko miestą, kadangi ne- 
turėjo maisto, kad pajėgtų pakelti apgulą, nes tie metai krašte buvo 
šabo metai.* 59 Karalius užėmė Bet-Zūrą ir jam ginti įgulą. 51 Dau- 
gelį dienų jis laikė šventovę apgultą. Pastatė apgulos bokštus, pabūk- 
lus sviesti ugniai ir akmenims, įtaisus strėlėms šauti iš laidyklių. 52 Ir 
gynėjai pasigamino panašių karo pabūklų ir ilgą laiką tęsė kovas. 
53Bet maisto sandėliuose jie neturėjo, nes tai buvo septintieji me- 
tai. Be to, nuo pagonių išsigelbėjusieji Judėjoje buvo išsekinę pasku- 
tinius sandėlius. 54 Tik nedaugelis vyrų tebuvo pasilikę šventovėje, 
o kiti išsiskirstė į savo namus, nes badas buvo juos nukamavęs. 


Taikos sutartis 


55 Tuo tarpu Lysijas išgirdo, kad Pilypas, kurį karalius Antio- 
chas, dar gyvas būdamas, buvo paskyręs auklėti jo sūnų Antiochą 
būti karaliumi, 55 buvo sugrįžęs iš Persijos ir Medijos su kariuo- 
mene, išžygiavusia su karaliumi, ir mėgina paglemžti valdžią. 57 Tai 
sužinojęs, Lysijas nedelsdamas nutarė pasitraukti. Kariuomenės 
vadams ir kareiviams jis sakė: “Kasdien mes einame silpnyn, mūsų 
maisto atsargos jau menkos, vieta, kurią laikome apgulę, yra stipri, 


6,49“... šabo metai": septintieji metai. Sėja ir pjūtis buvo uždrausta. Žr. Iš 23,10- 
11; Kun 25,2-7. Metus be sėjos ir pjūtiės lydėjo maisto stoka. 

o mes esame įpareigoti rūpintis karalystės reikalais. 5 Dabar tad 
tarkimės su tais žmonėmis, sudarykime taiką su jais ir visa jų tau- 
ta. 5? Leiskime jiems vėl gyventi pagal jų įstatymus, kaip jie anks- 
čiau darė. Juk dėl įstatymų, kuriuos mes panaikinome, jie įpyko ir 
visa tai padarė". 

60 Karaliui ir pareigūnams kalba patiko. Jis tad pasiuntė apgul- 
tiesiems taikos pasiūlymą, ir jie priėmė jį. 6! Karalius ir pareigūnai 
patvirtino jiems sutartį savo priesaika. Apgultieji tad paliko tvirto- 
vę. 52 Bet kai karalius užėjo ant Ziono kalno ir pamatė, kaip ta 
vieta buvo įtvirtinta, sulaužė priesaiką, kurią buvo padaręs, ir įsakė 
nugriauti supančią sieną. 6 Po to skubiai išžygiavo ir sugrįžo į An- 
tiochiją. Čia rado Pilypą, valdantį miestą, kovojo su juo ir jėga 
paėmė miestą. 


7 
Demetrijus tampa karaliumi 


I* Šimtas penkiasdešimt pirmaisiais metais Seleuko sūnus De- 
metrijus išvyko iš Romos ir, atvykęs su keletu vyrų į vieną pajūrio 
miestą, pradėjo ten karaliauti. 2 Jam rengiantis įžengti į savo protė- 
vių rūmus, kareiviai suėmė Antiochą ir Lysiją, norėdami juos per- 
duoti jam. 3 Kai jam apie tai buvo pranešta, jis tarė: “Jų veido man 
nerodykite!" * Kareiviai tad juos nužudė, ir Demetrijus atsisėdo į 
savo karalystės sostą. 

5 Po to visi izraeliečiai, atsimetę nuo Įstatymo ir nedorėliai, su- 
ėjo pas jį. Jų vadas buvo Alkimas,* kuris troško tapti vyriausiuoju 
kunigu. 5 Karaliui jie apskundė tautą. “Judas ir jo broliai, — jie 


7,1-9 “Šimtas penkiasdešimt pirmaisiais metais“: 161 m. pavasarį. Seleuko sūnus 
Demetrijus buvo teisėtas sosto įpėdinis. Būdamas devynerių metų, buvo 
paimtas įkaitu į Romą, vietoje savo dėdės, valdžiusio karalystę kaip Anti- 
ochas IV Epifanas. Būdamas dvidešimt vienerių metų, Demetrijus slapta 
pabėgo iš Romos ir, sirų padedamas, nugalėjo savo varžovą Antiochą V. 
Nubaudęs jį mirtimi, jis įžengė į karaliaus rūmus Antiochijoje. 

7,5-6 “... Alkimas": atsimetėlis žydas ir Makabėjų priešas, tapęs vyriausiuoju ku- 
nigu po Menelajaus mirties (žr. 2 Mak 14,3). Gavęs karaliaus Demetrijaus 
patvirtinimą (žr. 9-ąją eilutę), jis neteisingai apskundė karaliui Judą ir jo 
brolius. 

sakė, — išžudė visus tavo Bičiulius ir mus iš mūsų krašto išvarė. 
7 Dabar tad pasiųsk vyrą, kuriuo tu pasitiki. Tenukeliauja ir tepa- 
mato nuniokojimą, kurį Judas yra padaręs mums ir karaliaus val- 
doms. Tenubaudžia juos ir visus, kurie jiems padeda“. 

8 Karalius tad išrinko Bakchidą, vieną iš Karaliaus bičiulių, 
Anapus Upės srities valdytoją. Jis buvo įžymus žmogus karalystėje 
ir ištikimas karaliui. * Karalius išsiuntė jį drauge su nedorėliu 
Alkimu, kuriam jis suteikė vyriausiojo kunigo vietą, jam įsakydamas 
atkeršyti izraeliečiams. 10 Jie tad leidosi į žygį ir, atvykę į Judą su 
didele kariuomene, nusiuntė pasiuntinius pas Judą ir jo brolius siū- 
lyti taiką klastingais žodžiais. !! Bet jie į jų žodžius nekreipė dė- 
mesio, nes matė, kad jie buvo atvykę su didele kariuomene. 

12 Nepaisant to, Rašto žinovų būrys nuėjo ieškoti teisingo spren- 
dimo. 13 Hasidimai buvo pirmieji, norėję ieškoti su jais taikos, 14 nes 
jie manė: “Kunigas iš Aarono palikuonių atėjo su kariuomene. Jis 
mums nieko pikta nedarys“. 15 Alkimas su jais kalbėjosi taikingai, 
netgi prisiekė, tardamas: “Mes net nebandysime nei jūsų, nei jūsų 
Bičiulių užgauti". 16 Jie patikėjo. O jis šešiasdešimt iš jų suėmė ir 
tą pačią dieną nužudė, taip įvykdydamas Rašto žodžius: 


17 “Kūnus tavo ištikimųjų jie išmėtė, 
jų kraują išliejo visur Jeruzalės apylinkėse, 
nebuvo kam jų palaidoti". 


1š Tada visą tautą sukaustė baimė ir išgąstis. “Neturi jie nei 
tiesos, nei teisingumo, — sakė Žmonės, — jie sulaužė sutartį, ne- 
paisant duotos priesaikos“. 

19 Po to Bakchidas paliko Jeruzalę ir pasistatė stovyklą prie 
Bet-Zaito.* Jis įsakė suimti daugelį vyrų, kurie buvo pas jį perbėgę, 
bei keletą iš mūsų Žmonių, ir juos nužudyti nustumiant į didžiąją 
vandens talpyklą. 20 Pavedęs Alkimui valdyti sritį, paliko jam būrį 
kareivių, o jis pats sugrįžo pas karalių. 

21 Alkimas darė visa, kad išsilaikytų savo vyriausiojo kunigo 
vietoje. 22 Prie jo būrėsi visi tautos triukšmadariai. Pasigrobę Judo 


7,19 “... prie Bet-Zaito": maždaug 6 km į šiaurę nuo Bet-Zūro ir 20 km į 
pietus nuo Jeruzalės. 

krašto valdžią, jie darė daug žalos Izraeliui. 23 Judas matė visą ža- 
1ą, Alkimo ir jo rėmėjų daromą izraeliečiams, kur kas didesnę, ne- 
gu pagonys buvo padarę. 24 Judas tad perėjo visą Judėjos žemę ir 
keršijo perbėgėliams, užkirsdamas kelią buvusiesiems mieste eiti į 
kaimus. 25 Ilgainiui Alkimas, pastebėjęs, kad Judas su savo rėmė- 
jais stiprėjo, ir supratęs, kad jis yra bejėgis jiems priešintis, sugrį- 
žo pas karalių ir kaltino juos dideliais nusikaltimais. 


Nikanoras pralaimi mūšį 


26 Tada karalius išsiuntė Nikanorą, vieną iš savo įžymiausių 
vadų, nuožmų Izraelio priešą, įsakydamas išnaikinti tautą. 27 Nika- 
noras tad, įėjęs į Jeruzalę, lydimas didelės kariuomenės, nusiuntė su 
klasta* Judui ir broliams šitokį taikingą žodį: 2š “Tenebūna tarp 
manęs ir jūsų nesantaikos. Su keletu vyrų ateisiu taikingai pasima- 
tyti veidas į veidą". 25 Jis tad atėjo pas Judą, ir jiedu taikingai pasi- 
sveikino. Bet kareiviai buvo pasirengę Judą pagrobti. 30 Judui pa- 
aiškėjo, kad Nikanoras buvo atėjęs pas jį su klasta, jis tapo at- 
sargesnis ir atsisakė su juo vėl susitikti. 3! Nikanoras, pajutęs, kad 
jo sąmokslas yra atidengtas, išžygiavo į Kafar-Salama* susitikti su 
Judu mūšyje. 32 Beveik penki šimtai vyrų iš Nikanoro kariuomenės 
krito, o likusieji subėgo į Dovydo miestą. 


Grasinimas Šventyklai 


33 Po šių įvykių Nikanoras užkopė ant Ziono kalno. Kai kurie 
kunigai iš šventovės ir kai kurie tautos seniūnai išėjo jo taikingai 
pasveikinti ir parodyti jam deginamąją auką, kuri buvo aukojama 
už karalių. *4 Bet jis iš jų tyčiojosi, juos išjuokė ir padarė nešva- 
rius.* Įžūliai kalbėjo ir, 35 įpykęs, prisiekė, tardamas: “Jeigu Judas 


7,27 “Nikanoras ... nusiuntė su klasta“: palankiau apie Nikanorą kalba 2 Mak 
14,17-25. Pasak šio skaitinio, Nikanoras tapo asmeniškas Judo draugas. Jų 
draugystę suardė Alkimo intrigos (žr. 2 Mak 14,26-30). 

7,31 “... Kafar-Salama": kaimas maždaug 12 km į pietvakarius nuo Jeruzalės, 
prie kelio į Bet-Horoną. 

7,34 “... padarė nešvarius": apspjaudydamas padarė kunigus nešvarius apeigoms 
atlikti. 

ir jo kariuomenė nebus atiduoti tuojau pat man į rankas, kai tik su- 
grįšiu nugalėjęs, šią šventyklą sudeginsiu". Nikanoras išėjo labai 
įniršęs. 

36 Po to kunigai vėl suėjo į vidų ir sustojo prieš aukurą ir Šven- 
tyklą. Verkdami, jie meldėsi: 


37 “Tu pasirinkai šiuos Namus, 
kad jie būtų vadinami tavo vardu 
ir būtų maldos ir prašymo Namai tavo tautai. 
3 Atkeršyk šiam žmogui ir jo kariuomenei, 
tekrinta jie nuo kalavijo. 
Atsimink jų šventvagiškas kalbas, 
neleisk jiems gyviems išlikti". 


Nikanoro pralaimėjimas prie Adasos 


39 Nikanoras išžygiavo iš Jeruzalės ir pasistatė stovyklą prie 
Bet-Horono, kur prie jo prisidėjo Sirijos kariuomenė. 49 O Judas pa- 
sistatė stovyklą su trim tūkstančiais vyrų prie Adasos.* Čia Judas 
meldėsi: 


4 “Tuomet, kai karaliaus pasiuntiniai 
šventvagiškai kalbėjo, 
tavo angelas, nuėjęs, užmušė 
iš jų aštuoniasdešimt penkis tūkstančius. 
42 Taip tad šiandien mūsų akyse 
sutriuškink šią kariuomenę! 
Težino visi kiti, 
kad Nikanoras šventvagiškai kalbėjo 
apie tavo šventovę. 
Teisk jį pagal jo nedorumą!" 


43 Abi kariuomenės susitiko mūšyje Adaro mėnesio tryliktąją 


dieną. Nikanoro kariuomenė buvo sutriuškinta, o jis pats pirmiau- 
sia žuvo mūšyje. ** Jo kareiviai, pamatę, kad Nikanoras žuvo, metę 


7,40 “... prie Adasos": kaimas į pietryčius nuo Kafar-Salamos. 


723 


1 Mak 7,45-8,2 


ginklus, pabėgo. 45 Judas ir jo vyrai juos vijosi visą dieną nuo Ada- 
sos iki Gazaros apylinkių, įkandin šaukdami trimitais į kovą. 45 Iš- 
girdę šaukimą, iš visų aplinkinių Judėjos kaimų išėjo žmonės ir, 
puolę bėglius iš šonų, varė juos atgal pas besivejančius. Visi žuvo 
nuo kalavijo, nė vienas neišliko gyvas. *7 Judas ir jo vyrai pasiėmė 
karo laimikį ir grobį. Jie nukirto Nikanorui galvą bei dešinę ranką, 
kurią iš įžūlumo jis buvo pakėlęs, ir parnešę pakabino netoli Jeruza- 
lės. * Švęsdami tą dieną kaip didelę iškilmę, žmonės labai džiau- 
gėsi. * Buvo nutarta, kad toji diena turi būti švenčiama kasmet 
Adaro mėnesio tryliktąją dieną.* 50 Po to Judėja trumpą laiką* bu- 
vo rami. 


8 
Sutartis su romėnais 


1* Judas buvo girdėjęs apie romėnų garsą: kad jie yra didelė ga- 
lybė, kad jie draugiškai elgėsi su visais, kurie dėjosi prie jų bendram 
reikalui, ir kad jie sudarė draugystės sutartį su visais, kurie į juos 
kreipėsi. Iš tikrųjų jie buvo labai galingi. 2 Jam buvo pranešta apie 
jų karus ir žygdarbius užkariaujant galatus,* ir priverčiant juos 


7,49 “... Adaro mėnesio tryliktąją dieną": 160 m. prieš Kristų, kovo 27 d. Žydų 
kalendoriuje ši diena buvo vadinama “Nikanoro diena" (žr. 2 Mak 15,36), 
bet nūdien nėra švenčiama. 

7,50 “... trumpą laiką“: maždaug vieną mėnesį po Nikanoro žuvimo. Po to 
prasidėjo Bakchido puolimas, kurio metu žuvo Judas (žr. 1 Mak 9,1-18). 

8,1-31 Šiame skyriuje pasakojama apie Judo Makabėjo nusiųstus pasiuntinius į 
Romą sudaryti sąjungos sutartį tarp žydų tautos ir Romos. Romos respubli- 
ka darė didelį įspūdį mažoms Rytų tautoms, ieškančioms užuovėjos nuo sa- 
vo neteisėtų valdovų (1-16 eilutės), nes Romai sėkėsi karuose (2-11 eilutė) 
ir romėnai ėjo į pagalbą savo sąjungininkams (12-13 eilutės). Romos kiši- 
masis į Artimųjų Rytų politiką liudija jos jėgą ir prestižą II prieškristinio 
šimtmečio būvyje. Žr. 1 Mak 1,10; 7,2; 12,3, 15,15-24; 2 Mak 11,34. Romė- 
nams ėmus valdyti Palestiną 63 m. prieš Kristų, Romos respublika, o vėliau 
ir imperija, tapo nekenčiama. Romos išgyrimas šiame skyriuje padarė, kad 
1 Makabėjų knygos Palestinos žydai nepriėmė kaip vienos iš Raštų. 

8,2“... apie žygdarbius užkariaujant galatus“: arba šiaurinės Italijos ir pietinės 
Prancūzijos keltai, kuriuos romėnai pavergė 222 m. prieš Kristų ir vėl 
turėjo su jais kovoti 191 m. prieš Kristų, arba Mažosios Azijos keltai — 
galatai, kuriuos romėnai nugalėjo 189 m. prieš Kristų. 

mokėti duoklę. 3 Jie buvo kovoję ispanų šalyje, ten paimdami si- 
dabro ir aukso kasyklas. * Tą visą sritį jie buvo užkariavę savo 
sumanumu ir ištverme, nors ji buvo ir didelė šalis, ir toli nuo Ro- 
mos. Jie buvo kovoję ir su karaliais, atžygiavusiais jų užpulti iš to- 
limų žemės pakraščių, kol juos sutriuškinę ir, ištikę dideliu pralai- 
mėjimu, privertę mokėti metinę duoklę. 5 Jie buvo mūšyje sutriuš- 
kinę ir padarę sau pavaldžius ir Pilypą,* ir makedoniečių karalių 
Persėją,* ir kitus, išdrįsusius su jais kariauti. “ Jie buvo nugalėję ir 
Azijos karalių Antiochą Didįjį,* išėjusį kariauti prieš juos su šim- 
tu dvidešimčia dramblių, raitija, kovos vežimais ir milžiniška ka- 
riuomene. Jis buvęs jų sutriuškintas. 7 Pačmę jį gyvą, romėnai pri- 
vertę jį ir jo įpėdinius sumokėti didelę duoklę, duoti įkaitų ir 
užleisti š kai kurias geriausias valdas — Indijos, Medijos ir Lydi- 
jos* šalis. Iš jo atėmę, romėnai atidavę jas karaliui Eumenui.* 
3 Graikijos gyventojams* užsimojus eiti į žygį ir juos sunaikinti, 
10romėnai, apie tai sužinoję, pasiuntė vieną karvedį prieš graikus ir 
su jais kariavo. Daug jų buvę sužeista ir nukauta. Romėnai, paėmę 
jų Žmonas ir vaikus, išvarė į nelaisvę. Romėnai juos plėšę, paėmę 
jų žemę, išgriovę jų tvirtoves ir pavertę juos vergais iki šios 
dienos. !! Visas kitas karalystes ir salas, kurios kada nors buvę drį- 


8,5 “... Pilypą": Makedonijos karalių Pilypą V, nugalėtą prie Kynoskefalės 197 
m. prieš Kristų; “... Persėją": Pilypo V sūnus Persėjas buvo nugalėtas prie 
Pydnos 168 m. prieš Kristų ir mirė kalėjime. Su juo Makedonijos karalystė 
priėjo galą. 

8,6 “... Antiochą Didįjį“: Antiochas III, žymiausias Seleukidų karalius. Jis buvo 
nugalėtas prie Magnesijos 190 m. prieš Kristų. Apamėjos sutartimi 189 m. 
prieš Kristų jis buvo priverstas mokėti Romai milžinišką 15000 sidabrinių 
ir auksinių talentų duoklę. Vienas talentas — 34,2 kg! Antiochijos nusilpi- 
mas ir didėjanti Romos politinė ir ekonominė įtaka vertė Antiochą IV Epi- 
faną kurti politinę, religinę ir kultūrinę Sirijos ir Palestinos vienybę. 

8,8"... Indijos, Medijos ir Lydijos...**: kai kurie istorikai nori šiuos vietovardžius 
keisti į “... Mysijos, Lykijos..." vietovardžius, teigdami, kad klaida buvusi 
perrašinėtojų padaryta. Mysija ir Lykija yra vakarinės Mažosios Azijos sri- 
tys, Indija ir Medija yra toliau rytuose. “... Eumenui": Eumenas H buvo 
Pergamo karalius (197-158 m. prieš Kristų) ir Romos sąjungininkas, kuris 
pasinaudojo Antiocho netektimi. 

8,9-10 Achėjos lygos sukilimas, čia įterptas, įvyko 146 m. prieš Kristų. Jį nu- 
malšino romėnų konsulas Lucijus Mumijus, ir tai ženklino Graikijos 
nepriklausomybės galą. Knygos autorius laiko visus graikus Dievo priešais. 


725 


1 Mak 9,12-26 


susios jiems pasipriešinti, romėnai sunaikinę ir pavergę, !2bet su sa- 
vo draugais ir tais, kurie jais pasitiki, romėnai palaikę draugystę. Ar- 
ti ir toli jie padarę karalius sau pavaldžius, visus girdėjusius apie 
romėnų garsą, apimanti baimė. 13 Iš tikrųjų kam jie norėję padėti 
tapti karaliais, tie karaliavę, ir nuvertę nuo sosto tuos, kuriuos 
norėję. Taigi romėnai buvo pasiekę galybės viršūnę. 14 Tačiau nė 
vienas jų nei užsidėjęs vainiką, nei vilkėjęs purpuru ženklan savo 
didybės, 15 bet jie pasistatę sau senato namus ir juose trys šimtai ir 
dvidešimt vyrų kasdien svarstą, kaip palaikyti tautoje tvarką. 16 Jie 
kasmet pavedą valdymą vienam žmogui* metams su galia visam 
kraštui, visi klausą to vieno žmogaus, nesą tarp jų nei pavydo, nei 
nepasitikėjimo. 

17 Judas tad, išrinkęs Akoso sūnaus Jono sūnų Eupolemą ir 
Eleazaro sūnų Jasoną, pasiuntė juos į Romą, norėdamas sudaryti 
su romėnais draugystės bei gynybos sąjungą, 1š kad atsikratytų 
graikų jungo. Mat jiems buvo aišku, kad graikų karalystė stūmė Iz- 
raelį į tikrą vergiją. 19 Taigi, atvykę į Romą po ilgos kelionės, jie nu- 
ėjo į senatą ir taip kalbėjo: 29 “Judas Makabėjas, jo broliai ir žydų 
tauta mus atsiuntė pas jus. Mes norime sudaryti su jumis gynybos 
bei taikos sąjungą ir įsirašyti į jūsų sąjungininkų ir bičiulių tarpą“. 
21 Senatas jų pasiūlymą priėmė. 22 Čia yra nuorašas laiško,* kurį 
romėnai, įraižę varinėse lentelėse, nusiuntė į Jeruzalę, kad būtų ten 
laikomas kaip taikos ir sąjungos įrašas: 


23 “Gerovė telydi per amžius romėnus ir žydų tautą jūroje ir 
žemėje! Tenepasiekia jų nei kalavijas, nei priešas! 24 Bet jeigu 
kiltų pirma karas prieš Romą ar bet kurį jos sąjungininką ku- 
rioje nors jos valdų, 25 žydų tauta iš visos širdies teiks jiems 
pagalbą, kaip sąlygos reikalauja. 26 Jie neteiks ir neparūpins 
priešui nei grūdų, nei ginklų, nei lėšų ar laivų, kaip buvo su- 


3,16 “... pavedą valdymą vienam žmogui“: iš ir tikrųjų Romos respublika turė- 
davo valdžios viršūnėje visad du konsulus. Atrodo, kad vienas jų rūpindavosi 
pasiuntiniais ir atsakydavo į laiškus, todėl žydai ir buvo susidarę tokį 
įspūdį. Žr. 1 Mak 15,16. 

8,22 “... nuorašas laiško“: pati Senato sutartis buvo laikoma Romos Kapitoli- 
jume, tik nuorašas laiško forma buvo nusiųstas į Jeruzalę. Laiškas tikriau- 
siai buvo rašytas lotyniškai, todėl buvo verstas į hebrajų kalbą ir 1 Mak kny- 
goje — į graikų kalbą. 

tarta Romoje. Jie vykdys savo įsipareigojimus, negaudami jokio 
atlygio. 27 Tokiu pat būdu, jeigu kiltų pirma karas prieš žydų 
tautą, romėnai noriai elgsis kaip sąjungininkai, kaip sąlygos 
reikalaus. 23 Jie neteiks jų užpuolikui nei grūdų, nei ginklų, 
nei lėšų ar laivų, kaip buvo sutarta Romoje. Romėnai vykdys 
savo įsipareigojimus be klastos. 2? Sų minėtomis sąlygomis ro- 
mėnai sudarė sutartį su žydų tauta. 30 Bet jeigu vėliau abi pu- 
sės po to nutartų ką nors pridėti ar atimti, jos tai gali daryti 
savo nuožiūra. Tai, ką jie nutars pridėti ar atimti, galios. 31 O 
dėl karaliaus Demetrijaus nusikaltimų jums, mes jam taip 
parašėme: “Kam gi padarei savo jungą sunkų mūsų bičiuliams, 
mūsų sąjungininkams, žydams? 32 Taigi jeigu jie vėl kreipsis į 
mus su skundu ant jūsų, mes ginsime jų teises, kovodami su 
jumis jūroje ir žemėje". 


9 
Beer-Zaito mūšis ir Judo Makabėjo mirtis 


I Demetrijus, sužinojęs, kad Nikanoras ir jo kariuomenė buvo 
žuvę mūšyje, antrąkart išsiuntė į Judo kraštą Bakchidą ir Alkimą 
drauge su dešiniuoju savo kariuomenės sparnu. 2 Jie pasuko keliu, 
vedančiu į Galilėją, ir, pasistatę stovyklą priešais šlaitą prie Arbe- 
los,* ją paėmė ir užmušė daug žmonių. 3 Šimtas penkiasdešimt 
antrųjų metų pirmąjį mėnesį* jie pasistatė stovyklą šalia Jeruzalės. 
4.Po to jie leidosi su dvidešimčia tūkstančių vyrų ir dviem tūkstan- 
čiais raitijos Bereos link. 5 Judas su trim tūkstančiais rinktinių vyrų 
buvo įkūręs stovyklą prie Elasos. 6 Jo vyrai, matydami tokią didelę 
priešo kareivių daugybę, buvo klaiko apimti. Daugelis jų traukėsi iš 
stovyklos, kol ilgainiui liko ne daugiau kaip aštuoni šimtai vyrų. 


9,2 “... Jie pasuko keliu, vedančiu į Galilėją ... prie Arbelos": pažodžiui grai- 
kiškasis tekstas skiriasi nuo šio pataisyto teksto: “Jie pasuko keliu į Gilgalą 
ir, pasistatę stovyklą priešais Mesalotą prie Arbelos, jį paėmė". “Arbela" yra 
Galilėjoje, — nūdienis Khirbet Trbid, — ant aukštos kalvos virš Galilėjos 
jūros vakarinės pakrantės. “Gilgalas" buvo Jordano slėnyje netoli Jericho. 
“Mesaloth as)" turbūt yra hebraiškas žodis, kuris reiškia “laiptus, šlaitus". 

9,3 “Šimtas penkiasdešimt antrųjų metų pirmąjį mėnesį...": 160 m. balandis — 
gegužė pagal Šventyklos kalendorių. 

7 Matydamas, kad jo kariuomenė tirpo kaip tik tuo metu, kai 
mūšis buvo čia pat, Judas buvo priblokštas. Laiko jiems suburti ne- 
buvo. 3 Tačiau, nors ir pats bijodamas, pasilikusiems su juo vyrams 
jis tarė: “Kelkimės! Pirmyn prieš mūsų priešus! Galbūt mes būsi- 
me pakankamai stiprūs su jais kovoti!“ ? Vyrai mėgino jį atkalbėti, 
sakydami: “Tikrai nepajėgsime. Dabar verčiau gelbėkime savo gy- 
vastį. Sugrįžkime su savo broliais ir tada kovokime prieš juos. Mūsų 
per mažai!“ 19 Bet Judas atsakė: “Jokiu būdu tokio dalyko nedary- 
sime, nuo jų nebėgsime! Jeigu atėjo mūsų valanda, bent mirkime 
kaip vyrai už savo brolius, nepalikime nieko, kas būtų dėmė mūsų 
geram vardui", 

1! Tada Bakchido kariuomenė išžygiavo iš stovyklos ir išsidėstė 
mūšiui. Raitija buvo padalyta į du raitininkų būrius, laidyklininkai 
bei lankininkai žengė gretų priekyje, o visi narsuoliai vyrai buvo 
pirmoje gretoje. 12 Bakchidas buvo prie dešiniojo sparno. Mūšio gre- 
tos su raitininkų būriais prie abiejų šonų artinosi gaudžiant trimi- 
tams. Ir Judo vyrai pūtė savo trimitus. 13 Žemė drebėjo nuo kariuo- 
menių ūžesio. Mūšis šėlo nuo ryto iki vakaro. 

14 Judui pastebėjus, kad Bakchidas ir pagrindinė jo kariuome- 
nės jėga buvo dešiniajame sparne, visi jo drąsiausi vyrai susitelkė 
apie jį. 15 Dešinįjį sparną sutriuškinę, jie vijosi priešą iki pat pat 
Azoto kalno.* 16 Bet vyrai kairiajame sparne, matydami, kad deši- 
nysis sparnas buvo priverstas trauktis, pasisuko ir metėsi sekti iš 
paskos Judą bei jo vyrus, puldami juos iš užnugario. !7 Mūšis tapo 
dar nuožmesnis. Abi pusės jame neteko daug sužeistų ir žuvusių. 
1š Žuvo taip pat ir Judas, o išlikusieji pabėgo. 

19 Jonatanas ir Simonas, paėmę savo brolį Judą, palaidojo jį 
savo protėvių kape prie Modeino 20 ir apraudojo. Iš tikrųjų jo rau- 
dojo visas Izraelis su didele širdgėla. Jie daug dienų gedėjo, saky- 
dami: 


21 “O kaip žuvo didvyris, 
Izraelio gelbėtojas!“ 
22 Kiti Judo darbai, jo mūšiai ir atlikti žygdarbiai bei jo dva- 
sios didybė nebuvo aprašyti, nes jų buvo pernelyg daug. 


9,15 “... iki pat Azoto kalno“: atrodo, kad hebraiškojo teksto vertėjas į graikų 
kalbą palaikė žodį "ašdot" — "šlaitai" — "asdod" — “Azotu". Taigi 
reikėtų versti: “... iki pat kalnų šlaitų“. 

D. JONATANO ŽYGIAI 


Bakchidas ir Jonatanas 


23 Po Judo mirties atsimetėliai nuo Įstatymo pakėlė galvas vi- 
sose Izraelio vietose ir vėl pasirodė visokiausi nedorėliai. 2 Tomis 
dienomis ten buvo baisus badas, net ir žemė palinko į nedorėlių 
pusę. 25 Bakchidas sąmoningai pasirinko religijos priešus ir padarė 
juos krašto šeimininkais. 26 O jie metėsi ieškoti Judo draugų ir juos 
gaudyti. Būdavo, atveda pas Bakchidą, kad juos nubaustų ir iš jų pa- 
sityčiotų. 27 Taigi Izraelyje prasidėjo nuožmi priespauda, kokios 
nebuvo buvę nuo to meto, kai pranašai liovėsi tarp jų reikštis. 

28 Tada visi susirinko ir Jonatanui tarė: 29 “Nuo to meto, kai mi- 
rė tavo brolis Judas, nebuvo kito vyro, panašaus į jį, galinčio pasi- 
priešinti mūsų priešams, žmonėms kaip Bakchidui ir kitiems, kurie 
nekenčia mūsų tautos. 30 Nūn tad mes išrinkome tave šiandien 
užimti jo vietą, kad kaip mūsų valdovas ir vadas vestum mūsų 
kovą". *1 Nuo to laiko Jonatanas pradėjo vadovauti savo brolio Ju- 
do vietoje. 

32 Bakchidas, apie tai sužinojęs, stengėsi jį nužudyti. 33 Bet Jo- 
natanas ir jo brolis Simonas bei visi su jais buvę vyrai apie tai iš- 
girdo ir, pabėgę į Tekoos* tyrus, pasistatė stovyklą prie Asfaro 
vandens talpyklos. 34 Bakchidas, gavęs apie tai žinią šabo dieną, ir- 
gi persikėlė per Jordaną su visa savo kariuomene. 

35 Tad Jonatanas pasiuntė savo brolį,* vadovavusį gurguolėms, 
kad paprašytų jo bičiulių nabatėjų leisti pas juos pasidėti jų gana 
didelę mantą. 36 Bet Jambrio klanas iš Medabos* užpuolė ir, pa- 
grobę Joną bei visa, ką jis turėjo, nuėjo sau su grobiu. 37 Vėliau 
Jonatanui ir jo broliui Simonui buvo pranešta: “Jambrio klanas ke- 
lia dideles vestuves ir veda į namus nuotaką, vieno Kanaano didi- 


9,33 “.., Tekoos“: pranašo Amoso gyvenvietė tyruose prie Negyvosios jūros į 
pietvakarius nuo Jeruzalės. 

9,35 Jonatanas pasiuntė savo brolį Joną — Johananą, vadinamą Gadi — 
Linksmučiu (žr. 1 Mak 2,2; 9,36.38). 

9,36 “,.. iš Medabos": į šiaurės rytus nuo Negyvosios jūros. 

kų dukterį iš Nadabato, su didele palyda“. 23 Atsimindami savo bro- 
lio Jono kraują, jie nuėjo ir pasislėpė kalno priedangoje. 3? Apsi- 
žvalgę, jie staiga pamatė triukšmingą eiseną su labai daug mantos. 
O jaunasis su savo draugais ir broliais, lydimi būgnelių su žvangu- 
čiais, muzikos instrumentų, stipriai ginkluoti išėjo jų pasitikti. 
40Tada jie, pakilę prieš juos iš savo pasalos, metėsi juos žudyti. 
Daug buvo sužeistų ir kritusių, o išlikusieji pabėgo į kalną. Buvo 
paimta visa jų manta. *! Taigi vestuvės virto gedulu, o jų giesmi- 
ninkų balsai — rauda. *2 Įvykdę kerštą už savo brolio kraują, jie 
sugrįžo į Jordano pelkes. 

43 Bakchidas, apie tai išgirdęs, šabo dieną nužygiavo prie Jorda- 
no krantų su didele kariuomene. 44 Jonatanas savo vyrams tarė: 
“Kelkimės! Kovokime už savo gyvastį, nes šiandien nėra taip, kaip 
buvo vakar ar užvakar. 4* Pasižiūrėkite! Mūšis mums prieš akis, 
už nugaros Jordano vandenys, o vienoje ir kitoje pusėje pelkės ir 
tankmės. Nėra kur pabėgti. + Nūn tad šaukitės į Dangų, kad būtu- 
mėtė išgelbėti iš mūsų priešų rankos“. *7 Prasidėjo kova vyro prieš 
vyrą. Jonatanas ištiesė ranką Bakchidui smogti, bet jis nuo jo pasi- 
traukė. 4 Tada Jonatanas ir jo vyrai šoko į Jordaną ir nuplaukė prie 
kito kranto, o priešas per Jordaną jų vytis nesikėlė. * Tą dieną žu- 
vo apie tūkstantis Bakchido vyrų. 

50* Bakchidas sugrįžo į Jeruzalę ir ėmėsi įtvirtinėti Judėjos 
miestus. Jis pastatė tvirtovę ir Jeriche, ir Emause, ir Bet-Horone, ir 
Bet-Elyje, ir Timnate, ir Faratone, ir Tefone su aukštomis sienomis 
ir vartais su skląsčiais. 5! Jose paliko įgulas, kad neduotų ramybės 
Izraeliui. 52 Jis įtvirtino ir Bet-Zūro miestą, Gazarą ir tvirtovę Je- 
ruzalėje, pastatydamas įgulas ir aprūpindamas maisto sandėliais. 
53Paėmęs krašto vadų sūnus įkaitais, Bakchidas laikė juos kalėjime 
Jeruzalės tvirtovėje. 

54 Šimtas penkiasdešimt trečiųjų metų, antrąjį mėnesį,* Alki- 
mas įsakė nugriauti vidinio šventovės kiemo sieną. Jis pranašų dar- 
bą nugriovė! Bet jis tik pradėjo griauti. 55 Kaip tik tuo metu jį iš- 
tiko liga, ir jo darbai buvo nutraukti. Jis nebegalėjo atverti burnos, 
nes buvo taip paralyžiuotas, kad nei žodžio nebeištarė, nei apie na- 


9,45 Jonatano kariuomenė buvo apsupta, patekusi į katilą, viename Jordano del- 


tos pelkynų. 
9,50 Šios vietovės supa Judėjos provinciją. 
9,54 “Šimtas penkiasdešimt trečiųjų metų, antrąjį mėnesį": 159 m. gegužės mėn. 

mus ką įsakinėjo. 55 Galop Alkimas ir mirė baisioje kančioje. 57 Al- 
kimui mirus, Bakchidas sugrįžo pas karalių, ir Judėja buvo palikta 
dvejus metus ramybėje. 

38 Tada visi atsimetėliai nuo Įstatymo surengė nedorą sąimoks- 
lą. “Štai, — jie sakė, — Jonatanas ir jo rėmėjai gyvena be rūpesčio 
savo namuose ir jaučiasi saugūs. Dabar tad pakvieskime Bakchidą, 
ir jis suims juos visus per vieną naktį". 5? Nuvykę pas jį, su juo susi- 
tarė. 60 Bakchidas leidosi į žygį su didele kariuomene ir nusiuntė 
slapta laiškus į Judėją visiems savo sąjungininkams, kad suimtų 
Jonataną ir jo vyrus. Tačiau to padaryti jie negalėjo, nes jų sąmok- 
slas iškilo viešumon. *! Už tat Jonatano vyrai nutvėrė apie penkias- 
dešimt krašte gyvenusių atsakingų už šį sąmokslą vyrų ir juos už- 
mušė. 

62 Tada Jonatanas drauge su savo vyrais ir Simonu pasitraukė į 
Bet-Basį* tyruose. Atstatę išgriautąsias tos vietovės dalis, ją įtvirti- 
no. 53 Bakchidas, apie tai sužinojęs, sutelkė visas savo pajėgas ir 
pranešė visiems savo rėmėjams Judėjoje. 4 Nužygiavęs jis pasistatė 
stovyklą priešais Bet-Basį ir, statydamas apgulos pabūklus, prieš jį 
kovojo daug dienų. 

65 O Jonatanas, palikęs savo brolį Simoną mieste, lydimas mažo 
vyrų būrio, išsmuko į kaimo vietoves. 66 Jis parbloškė Odomerą bei 
jo brolius ir Fasirono žmones jų stovykloje. Tada jie pradėjo neduoti 
ramybės ir puldinėti Bakchido pajėgas. *7 O Simonas ir jo vyrai, 
išpuolę iš miesto, padegė apgulos pabūklus. 6 Galop jie nugalėjo 
Bakchidą mūšyje. Tai jį labai kankino, nes jo užmojis ir žygis nu- 
ėjo niekais. 69 Širsdamas ant atsimetėlių, patarusių jam daryti žygį 
į kraštą, daugelį jų Bakchidas užmušė. Po to jis apsisprendė grįžti 
į savo kraštą. 

70 Jonatanas, apie tai sužinojęs, nusiuntė pas jį pasiuntinius, siū- 
lydamas tartis dėl taikos ir išlaisvinti belaisvius. Bakchidas, sutikęs 
su jo pasiūlymais, juos įvykdė, 7! prisiekdamas, kad niekad nemėgin- 
siąs jam pakenkti per visas likusias savo gyvenimo dienas. 72 Išlais- 
vinęs belaisvius, kuriuos buvo anksčiau paėmęs iš Judo krašto, jis 
apsisuko ir sugrįžo į savo šalį. Į jų žemę niekad daugiau nebežy- 
giavo. 


9,62 “... Bet-Basį': maždaug 3 km į rytus nuo Betliejaus ir maždaug 9 km nuo 
Tekoos. 

73 Taigi kalavijas liovėsi šėlti Izraelyje. Jonatanas apsigyveno 
Michmase ir pradėjo teisėjauti* tautai. Jis sunaikino Izraelio at- 
simetėlius nuo Įstatymo. 


10 
Aleksandro sukilimas 


I Šimtas šešiasdešimtaisiais metais* Antiocho sūnus Aleksan- 
dras Epifanas* subūrė kariuomenę ir paėmė Ptolemaidę. Gyvento- 
jų mielai sutiktas, jis pradėjo karaliauti. 2 Apie tai išgirdęs, karalius 
Demetrijus sutelkė didžiules pajėgas ir išžygiavo susitikti su juo 
mūšyje. 3 Be to, Demetrijus pasiuntė Jonatanui labai taikingą laišką, 
pažadėdamas jį pagerbti. + Mat jis sau sakė: “Kreipkimės į jį pir- 
mieji ir susitaikinkim, kol jis nespėjo susikalbėti prieš mus su Alek- 
sandru. 5 Juk jis atsimins visas skriaudas, kurias esame padarę ir 
jam, ir jo broliams, ir jo tautai“. 5 Demetrijus tad suteikė jam teisę 
rinkti kariuomenę, aprūpinti ją ginklais bei laikyti save jo sąjungi- 
ninku ir įsakė, kad tvirtovėje laikomi įkaitai būtų jam perduoti. 

7 Taigi Jonatanas, įžygiavęs į Jeruzalę, perskaitė tą laišką girdint 
visiems žmonėms. Vyrams, buvusiems tvirtovėje, 3 žinia, kad kara- 
lius suteikė jam teisę rinkti kariuomenę, kėlė siaubą. ? Bet jie perda- 
vė įkaitus Jonatanui, o jis atidavė juos tėvams. 19 Po to Jonatanas ap- 
sigyveno Jeruzalėje ir ėmėsi atstatyti ir atnaujinti miestą. !! Darbų 
vadovams įsakė statyti sienas ir gynybos įtvirtinimus aplink Ziono 
kalną, kad jie būtų stipresni, iš keturkampių akmenų. Jie taip ir 
padarė. 

12 Svetimšaliai, buvę Bakchido statytose tvirtovėse, išbėgiojo. 
13 Palikę savo vietas, visi sugrįžo į savo šalį. 14 Tik Bet-Zure buvo 
likę keletas atsimetėlių nuo Įstatymo ir įsakymų, nes jis buvo 
prieglaudos vieta. 


9,73 *... pradėjo teisėjauti": valdyti tautą senovės teisėjų pavyzdžiu. Žr. Teisėjų 
knygą. Jeruzalei ir įgulų miestams esant Seleukidų rankose, Jonatano laisvė 
valdyti buvo ribota. Jo sostinė, Michmasas, į pietryčius nuo Bet-Elio, buvo 
garsi Sauliaus sūnaus Jonatano žygdarbiais. Žr. 1 Sam 14. 

10,1 “Šimtas šešiasdešimtaisiais metais“: 152 m. prieš Kristų. “... Aleksandras 
Epifanas": Aleksandras Balas save laikė Antiocho IV Epifano sūnumi. Jį pa- 
laikė romėnai, nes jie negalėjo pakęsti Demetrijaus, tapusio karaliumi, be jų 
leidimo. Demetrijus buvo tapęs našta ir savo tautai, ir žydams. 

Jonatanas remia Aleksandrą 


15 Karalius Aleksandras išgirdo apie Jonatanui duotus Demetri- 
jaus pažadus. Jam buvo pranešta ir apie Jonatano bei jo brolių ko- 
vas ir žygdarbius bei sunkumus, kuriuos jie turėjo pakelti. 15 "Argi 
mes galėtume kitą tokį vyrą rasti?" — jis sušuko. “Mes turime 
padaryti jį tuojau pat savo draugu ir sąjungininku!" 17 Jis tad para- 
šė Jonatanui laišką, kreipdamasis į jį šiais žodžiais: 


18 “Karalius Aleksandras savo broliui Jonatanui. 
Džiugus pasveikinimas! 


19 Mes girdėjome apie tave, kad esi narsus galiūnas ir vertas 
būti mūsų draugu. 20 Todėl mes tave šiandien paskyrėme būti 
tavo tautos vyriausiuoju kunigu. Tu turi būti vadinamas Kara- 
liaus bičiuliu. Tu turi rūpintis mūsų reikalais ir palaikyti su 
mumis draugystę“. 


Jis nusiuntė Jonatanui ir purpurinę skraistę bei auksinį vainiką. 

21 Jonatanas tad apsivilko šventuoju apdaru šimtas šešiasde- 
šimtųjų metų septintą mėnesį, Palapinių iškilmėje,* rinko kariuo- 
menę ir parūpino daugybę ginklų. 22 Demetrijus, išgirdęs apie tuos 
dalykus, susirūpino ir sakė: 23 “Ką mes padarėme! Juk Aleksandras 
mums už akių užbėgo, draugystę su žydais laimėdamas ir pagerin- 
damas savo padėtį! 24 Ir aš jiems parašysiu, siūlydamas paskatų ir 
žadėdamas jiems garbės ir dovanų, galbūt jie ateis man į pagalbą". 
25 Taigi jis pasiuntė jiems tokį laišką: 


“Karalius Demetrijus žydų tautai. 
Džiugus pasveikinimas! 


10,21 “Jonatanas ... Palapinių iškilmėje“: Jonatanas pradėjo eiti vyriausiojo ku- 
nigo pareigas 152 m. spalio 23-30 dienomis. Po Alkimo mirties septynerius 
metus nebuvo vyriausiojo kunigo Jeruzalėje. Tuomet jau buvo savaime 
suprantama, kad karalius, nors ir pagonis, turėjo teisę paskirti vyriausiąjį ku- 
nigą. Makabėjai, nors ir kunigiška šeima, nebuvo kilę iš Zadoko šeimos, 
todėl kai kurie žydai laikė Jonataną įsiveržėliu. 

26 Mes girdėjome, jūs laikėtės sutarčių su mumis, likotės drau- 
giški mums ir neperėjote pas mūsų priešus. Tai mus labai 
džiugina. 27 Likite tad mums ištikimi ir toliau. Jums mes atly- 
ginsime už jūsų gerą elgesį mūsų atžvilgiu. 2š Jums mes sutei- 
ksime daug lengvatų ir duosime dovanų. 2? Dabar tad aš išlais- 
vinu jus ir taip pat atleidžiu visus žydus nuo duoklės, nuo 
druskos muito ir vainikų mokesčio.* 30 Užuot išrinkęs trečdalį 
grūdų derliaus ir pusę vaismedžių vaisių, kaip turėtų būti mano 
dalis, aš atsisakau tos teisės nuo šiandien visam laikui. Nei 
dabar, nei ateityje aš nerinksiu jų iš Judo krašto, nei iš trijų 
prie jo iš Samarijos prijungtų sričių.* 3! Tebūna Jeruzalė ir jos 
žemė, jos dešimtinės ir mokesčiai, šventi ir atleisti nuo mo- 
kesčių. 32 Aš išsižadu taip pat ir teisės valdyti tvirtovę, esančią 
Jeruzalėje, ir perduodu ją vyriausiajam kunigui, kad pastatytų 
joje įgulą iš savo parinktų vyrų. 33 Visiems žydams, paimtiems 
į nelaisvę iš Judo krašto į bet kurią mano karalystės valdą, aš 
grąžinu laisvę be išpirkos. Nuo visų mokesčių, net ant jų galvi- 
jų uždėtųjų, tebūna jie atleisti. 34 Visos iškilmės, šabai, jaunaties 
bei įsakytos švenčių dienos ir trys dienos prieš iškilmę bei 
trys dienos po iškilmės — visos jos tebūna dienos atleidimo 
ir palengvinimo visiems žydams, esantiems mano karalystėje, 
35 Niekas neturi teisės ko nors iš jų reikalauti ar ką nors iš jų 
trukdyti bet kokiu reikalu. 36 Tebūna trisdešimt tūkstančių žy- 
dų priimti į karaliaus kariuomenę ir tegauna jie tokį pat išlai- 
kymą, koks priklauso karaliaus karo pajėgoms. 37 Tebūna kai 
kurie jų skiriami į svarbias karaliaus tvirtoves, tebūna kai ku- 
rie jų skiriami į atsakingas vietas karalystėje. Tebūna jų parei- 
gūnai ir vadai paskirti iš jų pačių, tegyvena jie pagal savo įs- 
tatymus, lygiai kaip karalius ir yra įsakęs Judo krašte. 3 Anos 
trys sritys, kurios yra pridėtos prie Judėjos iš Samarijos, tebū- 
na taip suvienytos su Judėja, kad jos priklausytų vienam val- 
dovui ir būtų pavaldžios tik vyriausiajam kunigui. 39 Ptolemaidę 
ir jos apylinkes aš duodu kaip dovaną šventovei Jeruzalėje 


10,29 “... vainikų mokesčio": vainikai — palmių ar alyvmedžių šakos — buvo 
dovanos karaliui, nors iš tikrųjų tai buvo mokestis pinigais. 
10,30 “... trijų ... sričių": jas mini vardais 1 Mak 11,34 tekstas. 

reikalingoms šventovės išlaidoms padengti. *9 Aš duodu taip 
pat ir asmenišką metinę penkiolikos tūkstančių sidabrinių šeke- 
lių dovaną iš karaliaus įplaukų sąskaitų, paimtų iš artimiausių 
vietų mano valdose. *! Visos papildomos lėšos, kurių pareigū- 
nai neperdavė, kaip jie buvo darę ankstesniais metais, nuo 
dabar bus perduodamos šventyklos reikalams. 42 Be to, anie 
penkių tūkstančių sidabrinių šekelių mokesčiai, kuriuos mano 
pareigūnai imdavo kasmet iš šventyklos įplaukų, yra panaiki- 
nami, nes tos lėšos priklauso joje tarnaujantiems kunigams. 
43 Kas tik ieškos prieglaudos Jeruzalės šventykloje ar bet kur 
joje, nesumokėjęs mokesčių karaliui ar prasiskolinęs, tebūna 
jam atleista ir tebūna jam sugrąžinta jo visa nuosavybė mano 
karalystėje. 44 Šventovės ir jos pastatų atstatymo ir atnaujini- 
mo išlaidos tebūna apmokėtos iš karaliaus įplaukų. 43 Panašiai 
ir Jeruzalės sienų atstatymas bei jų įtvirtinimas iš visų šonų, 
ir Judėjos sienų atstatymas, tebūna apmokėtas iš karaliaus 
įplaukų". 


46 Jonatanas ir žmonės, išklausę šių žodžių, jais nepatikėjo ir 
atmetė juos, nes atsiminė didelę Demetrijaus skriaudą, kurią jis 
buvo padaręs Izraeliui, ir kaip nuožmiai jis buvo juos engęs. *7 Jie 
tad nutarė remti Aleksandrą, nes jis pirmasis taikingai į juos krei- 
pėsi, ir liko jo sąjungininkais per visą jo gyvenimą. 

48 Karalius Aleksandras, sutelkęs didžiulę kariuomenę, pasistatė 
savo stovyklą priešais Demetrijų. *? Abu karaliai išėjo į mūšį. 
Demetrijaus kariuomenė buvo priversta bėgti. Aleksandras vijosi ir 
juos įveikė, 50 Jis narsiai tęsė kovą lig saulėlydžio, tą dieną Demetri- 
jus žuvo. 


Aleksandro sąjunga su Egiptu 


31 Po to Aleksandras išsiuntė pasiuntinius pas Egipto karalių 
Ptolemėją su tokia žinia: 


32 “Aš sugrįžau į savo karalystę, įžengiau į savo protėvių sostą 
1r pradėjau valdyti. Aš nugalėjau Demetrijų ir atgavau mūsų 
valdas. 53 Su juo kovojau mūšyje, mes sutriuškinome jį bei jo 
kariuomenę ir įžengėme į jo karalystės sostą. 54 Dabar tad 

ė 


sudarykime draugystės sutartį vienas su kitu. Duok man savo 
dukterį žmona, ir aš tapsiu tavo žentu. Aš duosiu tau ir jai 
tavęs vertų dovanų“. 


55 O karalius Ptolemėjas šitaip atsakė: 


“Laiminga ta diena, kurią sugrįžai į savo tėvų kraštą ir atsisė- 
dai jų karalystės soste! 56 Dabar tad aš darysiu, kaip rašei, bet 
susitik su manimi Ptolemaidėje, kad galėtume vienas kitą pa- 
matyti, ir aš tapsiu tavo uošviu, kaip tu pasiūlei“. 


37 Ptolemėjas tad su savo dukterimi Kleopatra* leidosi į kelionę 
iš Egipto ir atvyko į Ptolemaidę šimtas šešiasdešimt antraisiais 
metais. 5 Karalius Aleksandras jį pasitiko, ir Ptolemėjas davė savo 
dukterį jam žmona ir iškėlė vestuves Ptolemaidėje, kaip karaliams 
įprasta daryti, su didžia iškilme. 

39 Karalius Aleksandras parašė ir Jonatanui, kad atvyktų su juo 
susitikti. 60 Jis tad, nuvykęs į Ptolemaidę su didele iškilme, susitiko 
su abiem karaliais ir davė jiems bei jų Bičiuliams sidabro bei auk- 
so ir daug dovanų, padarydamas jiems gerą įspūdį. 61 Tuo pačiu 
metu būrys niekšų izraeliečių, atsimetėlių nuo Įstatymo, susibūrė 
apkaltinti jį, bet karalius nekreipė į juos dėmesio. *2 Jis įsakė nuvilk- 
ti Jonanato drabužius ir apvilkti jį purpuru, ir taip buvo padaryta. 
63 Karalius jį ir šalia savęs pasisodino. “Nueikite su juo į miesto 
vidurį, — jis įsakė savo pareigūnams, — ir paskelbkite, kad nelei- 
džiama kelti ant jo jokių skundų. Tenevargina jo nė vienas, ne- 
paisant kokia būtų priežastis“. 64 Jo kaltintojai tad, pamatę jam tuo 
paskelbimu teikiamą garbę ir jį patį apvilktą purpuru, visi išbėgio- 
jo. 65 Be to, karalius, pagerbdamas Jonataną, įrašė jį tarp savo Pir- 
mųjų bičiulių ir paskyrė jį karo vadu bei srities valdytoju. 66 Tada 
Jonatanas, kupinas džiaugsmo, sugrįžo į Jeruzalę ramybėje. 


10,57 “... Kleopatra": Kleopatra Tea, arba Dieviškoji, tuomet buvo penkiolikos 
metų. Vėliau ji ištekėjo už Demetrijaus II, o dar vėliau už jo brolio Antio- 
cho VII. Vestuvės su Aleksandru įvyko 151/150 m. prieš Kristų. 

67 Šimtas šešiasdešimt penktaisiais metais* Demetrijaus sūnus 
Demetrijus* atvyko iš Kretos į savo tėvų šalį. 6 Karalius Aleksan- 
dras, apie tai išgirdęs, buvo labai susirūpinęs ir sugrįžo į Antiochi- 
ją. 69 Demetrijus Kele-Sirijos valdytoju paskyrė Apolonijų. Sutelkęs 
didelę kariuomenę, Apolonijus pasistatė savo stovyklą prie Jamni- 
jos. Iš ten jis nusiuntė vyriausiajam kunigui Jonatanui tokį Žodį: 


70 “Tu tik vienas mums priešinies. Dėl tavęs esu išjuokiamas ir 
gėdinamas. Kam gi rodai galybę prieš mus kalnuose? 7! Jeigu 
tu pasitiki savo pajėgomis, atžygiuok pas mus į lygumą, ir ten 
išmėginkime vienas kito jėgą. Miestų jėga yra mano pusėje. 
72Pasiklausk ir sužinok, kas esu aš ir kas yra tie kiti, kurie 
man padeda. Žmonės tau pasakys, kad tu negali stoti į kovą su 
manimi, nes tavo tėvai, būdami savo žemėje, du sykius buvo 
priversti bėgti. 7 Dabar tad tu nepajėgsi atsilaikyti prieš mano 
raitiją ir tokią kariuomenę kaip ši lygumoje, kur nėra nei uo- 
los, nei akmens, nei jokios vietos, kur pabėgti". 


" Išgirdęs Apolonijaus žodžius, Jonatanas pasijuto įžeistas. 
Išsirinkęs dešimt tūkstančių vyrų, jis leidosi į žygį iš Jeruzalės, o 
jo brolis Simonas prisidėjo jam padėti. 75 Jis pasistatė savo stovyk- 
1ą prie Jopės,* bet miesto gyventojai uždarė miesto vartus, nes ten 
Apolonijus turėjo įgulą. Žydams jį apgulus, 76 miesto gyventojus 
apėmė baimė. Miesto vartus jie atidarė, ir Jonatanas Jopę paėmė. 

77 Gavęs apie tai žinią, Apolonijus išrikiavo žygiui tris tūk- 
stančius raitijos bei didelę pėsčiųjų kariuomenę ir išžygiavo Azoto 
link, tarsi norėdamas miestą peržygiuoti. Betgi tuo pačiu metu jis 
slinko į lygumą, kur turėjo didžiulį raitijos dalinį ir juo pasitikėjo. 
78 Jonatanas nusivijo jį iki Azoto, ir kariuomenės pradėjo mūšį. 
79 Apolonijus buvo palikęs tūkstančio raitininkų pasalą jų užnu- 


10,67 “Šimtas šešiasdešimt penktaisiais metais": 147 m. prieš Kristų. “... Deme- 
trijus": Demetrijus II Nikator(as). 

10,76 “... prie Jopės"“: maždaug 64 km į šiaurės vakarus nuo Jeruzalės. Maka- 
bėjai paėmė pirmą uostamiestį. 

garyje. *0 Jonatanas suvokė, kad yra pasala jo užnugaryje, nes prie- 
šas buvo apsupęs jo kariuomenę ir šaudė strėlėmis į jo vyrus nuo 
ankstyvo ryto iki vėlyvos popietės. 3! Betgi jo vyrai tvirtai laikėsi, 
kaip Jonatanas buvo įsakęs, o priešo arkliai išvargo. 

32 Tada Simonas atvedė savo pajėgas ir pradėjo mūšį su priešo 
gretomis. Jų raitija buvo išvargusi, priešo gretos palūžo prieš jį ir 
jie buvo priversti bėgti. 33 Jų raitininkai buvo per daug išskirstyti 
lygumoje. Jie tad, nubėgę į Azotą, suėjo į savo stabo Bet-Dagono 
šventyklą. *4 Bet Jonatanas sudegino Azotą bei visus aplinkinius 
miestus ir paėmė iš jų grobį. Sudegino ir Dagono šventyklą bei vi- 
sus, ieškojusius joje prieglaudos. 35 Žuvusiųjų nuo kalavijo ir tų, ku- 
rie buvo gyvi sudeginti, iš viso buvo aštuoni tūkstančiai. 

86 Jonatanas, iš ten pasitraukęs, pasistatė stovyklą prie Aškalo- 
no. To miesto gyventojai išėjo su didele iškilme jo pasitikti. 37 Po to 
jis ir jo vyrai, apsikrovę gausiu grobiu, sugrįžo į Jeruzalę. 

š8 Kai karalius Aleksandras išgirdo apie tuos įvykius, jis 
Jonataną dar labiau pagerbė. 3? Jis atsiuntė jam tokią auksinę sagę, 
kokia paprastai yra duodama Karaliaus Giminaičiams.* Be to, jis 
atidavė jam Ekroną ir visas jo žemes kaip nuosavybę. 


11 
Demetrijaus ir Ptolemėjo sąjunga 


1 Tuo tarpu Egipto karalius, sutelkęs dideles karines pajėgas, 
gausias tarsi pajūrio smiltys, ir daug laivų, mėgino klasta paimti 
Aleksandro karalystę ir pridėti ją prie savosios. 2 Jis sakėsi žygiuo- 
jąs į Siriją, taikingų norų vedamas. Miestų gyventojai atidarė jam 
vartus ir ėjo jo pasitikti. Mat Aleksandras buvo jiems įsakęs tai da- 
ryti, nes Ptolemėjas buvo jo uošvis. 3 Betgi Ptolemėjas, įėjęs į mies- 
tus, palikdavo kiekviename savo ginkluotų pajėgų įgulą. 

+ Kai jis pasiekė Azotą, jam gyventojai parodė sudegintą 
Dagono šventyklą, sunaikintą Azotą bei nuniokotas jo apylinkes, vi- 
sur tysančius lavonus ir suanglėjusius lavonus tų, kuriuos Jonatanas 
buvo sudeginęs kare. Jie buvo sumesti į krūvas prie jo kelio. 5 Norė- 
dami nuteikti karalių iš anksto prieš Jonataną, jie papasakojo ir visa, 


10,89 “... Giminaičiams": aukštesniojo rango karaliaus dvariškiai. 

ką Jonatanas buvo padaręs, tačiau karalius tylėjo. * Jonatanas pa- 
sitiko karalių labai iškilmingai Jopėje. Jiedu vienas kitą pasveikino 
ir ten praleido naktį. 7 Jonatanas, palydėjęs karalių iki pat upės, 
vardu Eleuteras,* sugrįžo į Jeruzalę. 

š O karalius Ptolemėjas savo ruožtu paėmė pajūrio miestus iki 
pajūrio Seleukijos.* Visą laiką jis brandino sąmokslą prieš Aieksan- 
drą. * Jis nusiuntė pasiuntinius pas karalių Demetrijų, tardamas: 
“Eikš, sudarykime mūsų sandorą. Aš tau duosiu savo dukterį žmo- 
na, kurią yra vedęs Aleksandras, ir tu būsi karaliumi savo tėvo ka- 
ralystėje. 19 Mat aš gailiuosi, kad daviau tam žmogui savo dukterį. 
Juk jis mėgino mane nužudyti!'* !! Ptolemėjas kaltino Aleksandrą, 
kad jis troško paimti jo karalystę. 12 Ptolemėjas tad, atėmęs nuo jo 
savo dukterį ir atidavęs Demetrijui, nutraukė santykius su Aleksan- 
dru. Jų nesantaika iškilo į viešumą. 

13 Po to Ptolemėjas, įžygiavęs į Antiochiją, užsidėjo Azijos ka- 
raliaus vainiką. Taigi jis nešiojo ant galvos du vainikus — Egipto ir 
Azijos. 


Aleksandro ir Ptolemėjo mirtis 


14 O karalius Aleksandras visą tą laiką buvo Kilikijoje, nes tos 
srities gyventojai buvo sukėlę maištą. 15 Kai Aleksandras apie tai iš- 
girdo, jis atžygiavo mūšiui su savo varžovu. Ptolemėjas išėjo prieš 
jį su galinga kariuomene ir privertė jį bėgti. 16 Aleksandras, ieš- 
kodamas prieglobsčio, nubėgo į Arabiją, o karalius Ptolemėjas ta- 
po nugalėtoju. 17 Zabdielis Arabas, nukirtęs Aleksandrui galvą, at- 
siuntė ją Ptolemėjui. 18 Bet po trejeto dienų Ptolemėjas mirė, ir jo 
įgulos tvirtovėse buvo jų gyventojų sunaikintos. !9 Taigi Demetrijus 
tapo karaliumi šimtas šešiasdešimt septintaisiais metais. * 


11,7“... vardu Eleuteras": nūdienis Nahr el-Kebir miestelis, šiaurinė šiuolaikinio 


Libano riba. Antrajame šimtmetyje prieš Kristų — šiaurinė Kele-Sirijos riba. 
11,8 “... pajūrio Seleukijos": Antiochijos uostas Oronto upės žiotyse. 


11,10 “aš gailiuosi ... jis mėgino mane nužudyti": pasak Juozapo Flavijaus, Alek- 
sandro bičiulis Amonijus buvo mėginęs nužudyti Ptolemėją. Pastarasis vė- 
liau kaltino Aleksandrą, apšmeižė jį, norėdamas užimti jo karalystę. 

11,19 “... šimtas šešiasdešimt septiniaisiais metais“: 146/145 m. prieš Kristų. 
Abu karaliai mirė vasarą 145 m. prieš Kristų. 

20 Tomis dienomis Jonatanas pašaukė prie ginklų Judėjos vy- 
rus pulti tvirtovės Jeruzalėje. Prieš ją buvo pastatyta daug apgulos 
pabūklų. 2! Bet keletas atsimetėlių, nekentusių savo tautos, nuėję pas 
karalių Demetrijų, pranešė jam, kad Jonatanas yra apgulęs tvirtovę. 
22 Žinia karalių labai supykino. Vos ją išgirdęs, tuojau pat leidosi ke- 
lionėn į Ptolemaidę. Jis parašė Jonatanui laišką, kad nutrauktų 
apgulą ir atvyktų kiek galima greičiau susitikti su juo pasitarimui 
Ptolemaidėje. 

23 "Tai išgirdęs, Jonatanas įsakė tęsti apgulą. Tada su rinktine pa- 
lyda keleto Izraelio seniūnų ir keleto kunigų, jis išdrįso statyti save 
į pavojų. 24 Pasiėmęs su savimi ir sidabro, ir aukso, ir apdarų, ir daug 
kitokių dovanų, jis nuvyko pas karalių į Ptolemaidę. Ir jam pasisekė 
rasti malonės pas jį. 25 Nors vienas ar kitas jo tautos atsimetėlių 
nesiliovė jį skųsti, 26 karalius elgėsi su juo kaip jo pirmtakai buvo 
elgęsi: išaukštino jį visų savo Bičiulių akivaizdoje. 27 Jis patvirtino 
jį vyriausiojo kunigo vietoje, pripažino visus jam anksčiau suteiktus 
garbės apdovanojimus ir įsakė įtraukti jį į Pirmųjų bičiulių sąrašą. 

28 O Jonatanas paprašė karalių atleisti Judėją ir tris Samarijos 
sritis nuo mokesčių, žadėdamas jam už tai tris šimtus talentų. 2? Ka- 
ralius sutiko ir parašė apie tuos dalykus Jonatanui tokį raštą: 


30 “Karalius Demetrijus savo broliui* Jonatanui ir žydų tautai. 
Džiugus pasveikinimas! 


31 Mes parašėme apie jus giminaičiui Lastenui.* Dabar siunčia- 
me jums šį mūsų rašto nuorašą, kad žinotumėte: 


32 *Karalius Demetrijus savo tėvui Lastenui. Džiugus pasveiki- 
nimas! 


11,30 “... broliui": šis titulas ir tėvo titulas 32—ojoje eilutėje buvo Karaliaus bi- 
čiulių pagarbos titulai. 

11,31 “... Lastenui"“: samdytų karinių pajėgų vadas, atvykęs su Demetrijumi iš 
Kretos. Dabar jis buvo jaunas karaliaus ministras pirmininkas. Atrodo, kad 
jis buvo atsakingas už pražūtingą nuosprendį paleisti tautinę kariuomenę. 

33 Mes nutarėme atlyginti žydų tautai, mūsų sąjungininkei, 
vykdančiai uoliai mums padarytus įsipareigojimus, už jų rodo- 
mą ištikimybę. 34 Todėl mes patvirtiname jiems ne tik Judėjos 
žemės nuosavybę, bet taip pat ir trijų sričių — Afairemos, 
Lydos ir Ramatajimų.* Tos sritys, drauge su joms pavaldžiomis 
gyvenvietėmis, buvo prijungtos prie Judėjos iš Samarijos. 
Visiems atnašaujantiems auką Jeruzalėje mes suteikėme atlei- 
dimą nuo karaliaus mokesčių, kuriuos anksčiau karalius iš jų 
kasmet imdavo nuo laukų ir vaismedžių derliaus. 35 Nuo šio 
meto mes suteikiamę jiems atleidimą nuo mokesčių už kitus 
dalykus, būtent, kas priklauso mums už dešimtines, kas pri- 
klauso mums kaip duoklė ir galop kas priklauso mums kaip 
mokesčiai už druskos duobes bei už vainikus. 36 Nuo šiol nė 
viena šių lengvatų nebus niekad atšaukta. 37 Užtat pasirūpinkite, 
kad būtų padarytas šio rašto nuorašas. Tebūna jis perduotas 


25 


Jonatanui ir išstatytas žymioje vietoje šventajame kalne'“. 
Tryfono intrigos 


38 Karalius Demetrijus matė, kad kraštas jo valdžioje buvo ra- 
mus ir nebuvo, kas jam priešintųsi, todėl jis paleido visas savo ka- 
rines pajėgas, pasiųsdamas visus vyrus namo, išskyrus svetimtaučių 
dalinius, pasamdytus iš tautų salose. Užtat visi karinių pajėgų vyrai, 
tarnavę jo pirmtakams, jo nekentė. 3? Kažkoks Tryfonas, anksčiau 
buvęs vienas iš Aleksandro rėmėjų, pastebėjęs, kad visos karinės 
pajėgos murma ant Demetrijaus, nuvyko pas Imalkuę Arabą, augi- 
nantį jaunutį Aleksandro sūnų Antiochą. *0 Tryfonas primygtinai jį 
įtikinėjo perduoti berniuką jam, nes padarysiąs jį karaliumi vietoje 
jo tėvo. Be to, jis papasakojo Imalkuei, ką Demetrijus buvo padaręs, 
ir apie neapykantą, sukeltą jam kariuomenėje. Ten jis prabuvo ilgą 
laiką. 


11,34 “... Afairemos, Lydos ir Ramatajimų": Afairema — Ofra (žr. Joz 18,23; 
1 Sam 23,6); Efron(as] (žr. 2 Kr 13,19); ir Efraim(fas) (Žr. Jn 11,54) — 
nūdienis Et-Taiyibeh, maždaug 8 km į šiaurės rytus nuo Bet-Elio. Lyda: 
potremtinių žydų Lod(as] (žr. Ez 2,33, Neh 11,35) ir Petro pagydyto Ene- 
jo gimtasis miestas (žr. Apd 9,32-35). Ramatajim(ai): Ramatajim-Zofim (ai) 
(žr. 1 Sam 1,1) ir Arimatėja (žr: Mt 27,57) — nūdienis Rentis, maždaug 15 
km į šiaurės rytus nuo Lydos. 

Jonatanas padeda Demetrijui 


41 Tuo tarpu Jonatanas buvo nusiuntęs prašymą karaliui Demet- 
rijui, kad atitrauktų iš tvirtovės Jeruzalėje ir iš kitų tvirtovių savo 
įgulas, nes jos nesiliovė puldinėti Izraelį. + Demetrijus taip atsakė 
Jonatanui: “Ne tik ko prašai aš padarysiu tau ir tavo tautai, bet ir 
suteiksiu didesnę garbę tau bei tavo tautai, kai tik bus proga. 3 O 
dabar tu gerai pasielgsi, jei atsiųsi vyrų, kad padėtų man kovoti, nes 
visa mano kariuomenė kelia maištą". + Jonatanas tad nusiuntė jam 
tris tūkstančius patyrusių vyrų į Antiochiją. Jiems atžygiavus, ka- 
ralius labai apsidžiaugė. 

45 Miesto gyventojai, šimtas dvidešimt tūkstančių, susitelkė mies- 
te, norėdami užmušti karalių. * Bet karalius pabėgo į rūmus. Tada 
miesto gyventojai, užėmę pagrindines gatves, pradėjo pulti. *7 Kara- 
lius tad pasišaukė į pagalbą žydus. Jie visi susibūrė aplink jį, po to 
išsisklaidė ir po miestą. Tą dieną jie užmušė apie šimtą tūkstančių 
miesto gyventojų. 3 Jie padegė miestą ir, tuo pačiu metu, paimdami 
sau daug grobio, išgelbėjo karalių. *9 Miesto gyventojai, matydami, 
kad žydai tvarkėsi mieste, kaip jiems patiko, neteko drąsos ir šaukėsi 
į karalių, maldaudami: 50 “Suteik mums paliaubas! Tesiliauja žydai 
kovoti prieš mus ir mūsų miestą!" 5! Jie tad, metę savo ginklus, susi- 
taikė. Taigi žydai įsigijo garbės akyse karaliaus ir akyse visų jo 
pavaldinių. Išgarsėję visoje jo karalystėje, jie sugrįžo į Jeruzalę, 
nešini daug grobio. 

52 Karalius Demetrijus vėl tvirtai sėdėjo savo karalystės soste, 
ir visa šalis buvo rami jo valdžioje. 53 Betgi jis sulaužė savo pažadų 
žodį ir atsitolino nuo Jonatano. Užuot atsilyginęs už visas paslau- 
gas, kurias Jonatanas buvo jam padaręs, Demetrijus padarė jam 
daug bėdų. 


Sąjunga su Tryfonu 


34 Po to sugrįžo Tryfonas su jaunuoju berniuku Antiochu, kuris 
tapo karaliumi ir buvo apvainikuotas. 55 Visi kareiviai, kuriuos 
Demetrijus buvo paleidęs, susitelkė prie Antiocho ir kovojo prieš 
Demetrijų, priversdami jį bėgti. 56 Tryfonas paėmė dramblius ir 
užėmė Antiochiją. 57 Tada jaunasis Antiochas parašė Jonatanui tokį 
laišką: 

“Aš tvirtinu tave vyriausiojo kunigo vietoje, skiriu tave keturių 
sričių valdytoju ir padarau tave vieną iš Karaliaus bičiulių“. 


38 Jis nusiuntė jam ir auksinių lėkščių bei stalo indų rinkinį, 
suteikė Jonatanui teisę gerti iš auksinių taurių, dėvėti purpurą ir 
nešioti auksinę sagę. 57 O Jonatano brolį Simoną paskyrė valdytoju 
srities nuo Tyro Kopėčių* iki Egipto ribos. 

60 Po to Jonatanas leidosi į žygį ir aplankė sritį Anapus Eufra- 
to,* peržygiuodamas per miestus. Visos Sirijos karinės pajėgos su- 
sitelkė pas jį kaip sąjungininkai. Jam atžygiavus į Aškaloną, miesto 
gyventojai išėjo iškilmingai jo pasitikti. 6! Iš ten jis nužygiavo į 
Gazą, bet Gazos gyventojai uždarė jam vartus. Jis tad apgulė mies- 
tą, niokodamas ugnimi jos apylinkes ir apiplėšdamas. 52 Gazos 
gyventojai maldavo Jonataną pasigailėti, ir jis suteikė jiems taiką. 
Betgi jis paėmė vadų sūnus įkaitais ir išsiuntė juos į Jeruzalę. Ta- 
da jis žygiavo per kraštą iki pat Damasko. 


Karas su Demetrijumi 


63 Jonatanas sužinojo, kad Demetrijaus karvedžiai buvo atžy- 
giavę su stipria kariuomene į Kadešą Galilėjoje, norėdami jį pašalin- 
ti iš tarnybos. 64 Palikęs savo brolį krašte, jis nužygiavo jų pasitikti. 
65 Simonas pasistatė savo stovyklą prie Bet-Zūro, laikė apgulęs mies- 
tą ilgą laiką ir vargino jo gyventojus. 66 Jiems paprašius taikos, jis 
suteikė. Išvaręs juos iš miesto, jis užėmė jį ir paliko ten įgulą. 

67 O Jonatanas ir jo kariuomenė pasistatė stovyklą prie Gene- 
sareto vandenų. Anksti kitą rytą jie nužygiavo į Hazoro lygumą.* 
68 Ten, priešais jį lygumoje, buvo svetimšalių kariuomenė. Svetim- 
šaliai buvo atskyrę dalinį pulti Jonataną iš pasalų kalnuose, o visa 
kariuomenė pasitiko jį akis į akį. *? Pasalų daliniui išlindus iš kal- 
nų ir pradėjus mūšį, 70 visi Jonatano vyrai pabėgo. Nė vienas jų 
nepasiliko, išskyrus kariuomenės vadus Absalomo sūnų Matatiją ir 


11,59 “... Tyro Kopėčių": nūdienis Ras en-Nagurah ant ribos tarp Libano ir 
Izraelio. Čia kalnai siekia jūrą. Užtai pajūrio kelias turi lipti šlaito vingiais. 

11,60 “... sritį Anapus Eufrato“: Palestiną ir Kele-Siriją, išskyrus Aukštutinę 
Siriją. Žr. 1 Mak 3,32; 7,8. 

11,67 “... Hazor(o) lygumą": kanaaniečių miesto vieta (žr. Joz 11,10), 16 km į 
šiaurę nuo Genesareto ežero. 

Chalpio sūnų Judą. 7! Jonatanas perplėšė savo drabužius ir, pa- 
barstęs sau ant galvos dulkių, meldėsi. 72 Po to, sugrįžęs į mūšį, taip 
smogė priešui, kad jie buvo priversti bėgti. 73 Kai tai pamatė jo bė- 
gantys vyrai, jie sugrįžo ir prisidėjo prie jo. Nusiviję priešą iki pat 
jų stovyklos prie Kadešo, ten jie pasistatė savo stovyklą. 7* Tą die- 
ną krito trys tūkstančiai svetimtaučių kareivių. Tada Jonatanas su- 
grįžo į Jeruzalę. 


12 
Sąjungos su Roma ir Sparta 


1 Jonatanas, matydamas, kad laikas buvo jam palankus, išsiun- 
tė į Romą rinktinius vyrus, kad patvirtintų ir atnaujintų draugystės 
sutartį su romėnais. 2 Tuo pačiu tikslu jis išsiuntė laiškus ir į Spar- 
tą bei kitas vietas. 

3 Jie tad, atvykę į Romą, nuėjo į senatą ir tarė: “Vyriausiasis ku- 
nigas Jonatanas ir žydų tauta atsiuntė mus atnaujinti pirmykštę draugystę 
ir sąjungą su jais“. + Romėnai davė jiems laiškų valdžios žmonėms 
įvairiose vietose pakeliui, kad padėtų pasiuntiniams saugiai sugrįžti į 
Judo kraštą. 

5 O šis yra nuorašas laiško, kurį Jonatanas parašė spartiečiams: 


6 “Vyriausiasis kunigas Jonatanas, tautos Seniūnų taryba, kuni- 
gai ir visa Žydų tauta savo broliams spartiečiams. Džiugus 
pasveikinimas! 


7 Jau praeityje buvo atsiųstas vyriausiajam kunigui Onijui* laiš- 
kas iš Arijaus, buvusio tuomet jūsų karaliumi, kuriame pa- 
reikšta, kad esate iš tikrųjų mūsų broliai, kaip liudija pridėtas 
nuorašas. š Onijas, iškilmingai sutikęs pasiuntinį, priėmė laišką, 


12,7 “... vyriausiajam kunigui Onijui": Onijas I, vyriausiasis kunigas nuo 323 
iki 300 ar 290 m. prieš Kristų. Spartos karalius Arijus I valdė Spartą 309- 
265 m. prieš Kristų. Laiškas buvo rašytas seniai, t.y. prieš šimtmetį su 
puse. 

kuriame buvo aiškiai kalbama apie sąjungą ir draugystę. ? Mes 
savo ruožtų, nors mums to ir nereikia, nes turime savo ranko- 
se šventųjų Knygų* paguodą, !0 išdrįstame siųsti jums žodį, kad 
atnaujintume su jumis broliškus ryšius ir draugystę, idant ne- 
taptume jums svetimi, nes jau yra daug laiko praslinkę nuo ta- 
da, kai jūs mums laišką atsiuntėte. 1! Mes tad atsimename jus 
kiekviena proga, ir savo iškilmių metu, ir kitomis švenčių 
dienomis, aukomis, kurias atnašaujame, bei maldomis, kaip 
yra teisinga ir dera atsiminti brolius. !2 Ir mes džiaugiamės 
jūsų garbe. 

13 Tačiau mes patyrėme daug sunkumų ir daug karų, nes aplin- 
kiniai karaliai kariavo su mumis. 14 Mes nenorėjome varginti 
jūsų ir kitų savo sąjungininkų bei draugų tų karų metu. 15 Tu- 
rėdami Dangaus paramą, buvome išgelbėti nuo priešų, o jie bu- 
vo pažeminti. 16 Mes tad, pasirinkę Antiocho sūnų Numenijų 
ir Jasono sūnų Antipaterį, pasiuntėme juos į Romą, kad atnau- 
jintų mūsų pirmykštę draugystę ir sąjungą. 17 Mes jiems 
įsakėme, kad nuvyktų pas jus, pasveikintų jus ir perduotų jums 
mūsų laišką apie mūsų brolystės atnaujinimą. !š Malonėkite 
tad atsiųsti mums apie tai atsakymą". 


19 Šis yra nuorašas laiško, kuris buvo atsiųstas Onijui: 


20 “Arijus, spartiečių karalius, vyriausiajam kunigui Onijui. 
Džiugus pasveikinimas! 


21 Buvo atrasta raštuose apie spartiečius ir žydus, kad jie esą 
broliai ir kad abi tautos kilusios iš Abraomo giminės. 22 Dabar 
tad, kadangi mes tai sužinojome, malonėkite parašyti mums, 
kaip jums einasi. 2 Mes savo ruožtu jums pranešame, kad jūsų 
kaimenės ir nuosavybė priklauso mums, lygiai kaip mūsiškės 
priklauso jums. Užtat mes savo pasiuntiniams įsakome, kad 
jums apie tai būtų pranešta“. 


12,9 “... šventųjų Knygų“: užuomina apie “Įstatymą, Pranašus ir kitas knygas". 
Žr. Siracido prologo 1-ąją eilutę. 

Žygis prieš Demetrijaus II pajėgas 


24 Jonataną pasiekė žinia, kad Demetrijaus karvedžiai yra sugrį- 
žę jo užpulti su didesne kariuomene negu anksčiau. 25 Jis tad lei- 
dosi į žygį iš Jeruzalės ir pasitiko juos Hamato apylinkėse,* neduo- 
damas jiems laiko įžygiuoti į savo šalį. 6 Į jų stovyklą jis išsiuntė 
žvalgus. Sugrįžę jie pranešė Jonatanui, kad priešas buvo pasiruošęs 
pulti žydus tą naktį. 27 Tad, saulei nusileidus, Jonatanas įsakė savo 
pajėgoms būti pasirengusioms visą naktį ir išdėstė apie stovyklą 
saugas. 28 Priešas išgirdęs, kad Jonatanas ir jo pajėgos buvo pasi- 
rengusios mūšiui, klaiko apimtas, prarado drąsą. Užkūrė tad savo 
stovykloje laužus ir pasitraukė. 2? O Jonatanas ir jo pajėgos nesuži- 
nojo, kas buvo įvykę iki pat ryto, nes jie matė, kad laužai degė. 
30 Tada Jonatanas metėsi jų vytis, bet jų nebepasivijo, nes jie jau bu- 
vo persikėlę per Eleutero upę. 3! Užtat Jonatanas, pasisukęs į šoną 
prieš arabus, vadinamus zabadėjais, juos nugalėjo ir paėmė iš jų 
grobį. 32 Po to, palikęs stovyklą, tęsė žygį į Damaską ir peržygiavo 
visą sritį. 

33 Ir Simonas leidosi į žygį ir įsiveržė iki pat Aškalono ir ap- 
linkinių tvirtovių. Po to jis pasisuko į Jopę ir ją užėmė, 34 nes suži- 
nojo, kad jos gyventojai buvo norėję šią tvirtovę perduoti Demetri- 
jaus šalininkams. Simonas paliko ten jai saugoti įgulą. 

35 Jonatanas sugrįžęs sušaukė tautos seniūnus ir nutarė su jais 
statyti tvirtoves Judėjoje, 36 paaukštinti Jeruzalės sienas ir pastatyti 
aukštą užtvarą tarp tvirtovės ir miesto, kad tvirtovė būtų atskirta nuo 
miesto ir jos įgula nebegalėtų nei ko pirkti, nei ko parduoti. 
37 Žmonės tad suėjo miesto atstatyti. Sienos dalis prie slėnio rytų šo- 
ne buvo išgriuvusi. Jis atstatė miesto dalį, vadinamą Chafenata. 38Si- 
monas irgi atstatė Adidą Šefeloje, sustiprino jos įtvirtinimus, įsta- 
tydamas vartus su skląsčiais. 


12,25 “... Hamato apylinkėse": Seleukidų Aukštutinės Sirijos teritorija į šiaurės 
rytus nuo Kele-Sirijos. Eleutero upė skyrė jas vieną nuo kitos. Kele-Siriją 
valdė Jonatanas (žr. 1 Mak 11,59-60). 

Jonatanas paimamas į nelaisvę 


39 Tryfonas rengė sąmokslą, norėdamas tapti Azijos karaliumi, 
užsidėti vainiką ir pakelti ranką prieš Antiochą. 40 Betgi jis bijojo, 
kad Jonatanas gali sukliudyti ir prieš jį kovoti. Stengdamasis jį pa- 
grobti ir nužudyti, Tryfonas leidosi į žygį ir pasiekė Bet-Šaną. *! Jo- 
natanas išėjo jo pasitikti su keturiasdešimčia tūkstančių rinktinių 
kareivių, ir jis atžygiavo prie Bet-Šano. 42 Tryfonas, pamatęs, kad jis 
atžygiavo su didele kariuomene, nedrįso prieš jį rankos kelti. 43 Jis 
tad, iškilmingai jį sutikęs, išgyrė visiems savo Bičiuliams ir davė 
dovanų. Be to, įsakė visiems savo Bičiuliams ir savo kareiviams 
klausyti Jonatano lygiai taip, kaip savęs. + Galop jis Jonatanui tarė: 
“Kam gi visus tuos Žmones vargini, nes karo tarp mūsų juk nėra? 
45 Dabar tad paleisk juos. Teeina namo. Pasirink sau keletą vyrų, 
kad tave lydėtų, ir eime drauge į Ptolemaidę. Aš tau ją perduosiu 
kartu su kitomis tvirtovėmis ir likusia kariuomene bei visais parei- 
gūnais. Po to žygiuosiu namo. Iš tikrųjų tam čia ir esu". 

46 Jonatanas juo patikėjo ir darė, ką jis pasiūlė. Paleido savo 
kareivius, ir jie nuėjo namo į Judo kraštą. *7 Pasilikęs su savimi tris 
tūkstančius vyrų, iš jų du tūkstančius paliko Galilėjoje, 0 vienas 
tūkstantis liko jo palydai. 3 Tačiau, vos Jonatanui įėjus į Ptolemaidę, 
gyventojai uždarė savo miesto vartus, suėmė jį, o visus su juo atė- 
jusius išžudė kalaviju. * Be to, Tryfonas išsiuntė pėstininkų ir rai- 
tininkų dalinius į Galilėją ir Didžiąją lygumą,* kad sunaikintų vi- 
sus Jonatano kareivius. 50 Tačiau jie, manydami, kad Jonatanas buvo 
suimtas ir žuvo drauge su visa savo palyda, drąsino vieni kitus ir 
tankia gretų rikiuote metėsi į mūšį. *! Jų priešai, matydami, kad jie 
buvo pasirengę kovoti lig mirties, pasitraukė, 32 Žydų kareiviai tad 
saugiai sugrįžo į Judo kraštą. Iš tikrųjų, didžios baimės apimti, jie 
raudojo Jonatano ir jo palydos vyrų. Visas Izraelis išgyveno didelį 
gedulą. 

53 Visos aplinkinės tautos stengėsi juos sunaikinti. “Jie nebeturi 
nei vado, nei sąjungininko, — jos sakė, — dabar tad eikime su jais 
kariauti. Ištrinsime iš žmonijos net jų atminimą. 


12,49 ... Didžiąją lygumą": Bet-Šano lyguma. 

E. SIMONAS, VYRIAUSIASIS KUNIGAS 
IR ETNARCHAS 


13 
Žydų vadas Simonas 


1 Simonas išgirdo, kad Tryfonas buvo sutelkęs didžiulę kariuo- 
menę, rengėsi užpulti ir sunaikinti Judo kraštą. 2 Jausdamas žmonių 
nerimą ir baimę, jis nuvyko į Jeruzalę. Susišaukęs žmones, 3 drą- 
sindamas, jiems tarė: “Jūs patys žinote, ką mano broliai, aš ir mano 
tėvo namai esame padarę įstatymams ir šventovei. Jūs žinote ir apie 
kovas bei pavojus, kuriuos mums teko pakelti. * Dėl tos priežasties 
žuvo visi mano broliai, visi dėl Izraelio, ir aš likau vienas. 5 Dabar 
tad, gink Dieve, kad tausočiau savo gyvastį bet kokiu sunkaus 
išmėginimo metu! Juk aš nesu vertingesnis už savo brolius! * Tai- 
gi aš atkeršysiu už savo tautą bei šventovę ir už jūsų žmonas bei 
vaikus, nes visos tautos yra susitelkusios iš neapykantos mus su- 
naikinti". 

7 Klausantis šių žodžių, Žmonių dvasia atgijo. š “Tu esi mūsų 
vadas vietoje Judo ir tavo brolio Jonatano, — jie atsakė pakeltu bal- 
su, — ? kovok mūsų kovas. Visa, ką mums sakysi, darysime!" 10 Po 
to jis pašaukė prie ginklų visus pajėgius kovoti vyrus, skubiai 
užbaigė statyti Jeruzalės sienas ir įtvirtino ją iš visų pusių. 1! Ab- 
salomo sūnų Jonataną jis pasiuntė į Jopę su stipriu daliniu. Išvaręs 
iš jos užgrobikus, jis ten pasiliko. 


Tryfono apgaulė 


12 Tada Tryfonas pajudėjo iš Ptolemaidės su didžiule kariuo- 
mene Judo krašto pulti, paimdamas su savimi ir Jonataną kaip be- 
laisvį. 13 Simonas pasistatė stovyklą Adidoje prie lygumos. 14 Try- 
fonas, sužinojęs, kad Simonas tapo brolio Jonatano įpėdiniu ir ren- 
gėsi prieš jį kovoti, nusiuntė pas jį pasiuntinius su žinia: 15 “Tavo 
brolis Jonatanas buvo skolingas karaliaus iždui už turėtas tarnybas. 
Užtat mes jį ir laikome nelaisvėje. 16 Atsiųsk tad šimtą sidabrinių 
talentų ir du jo sūnus kaip įkaitus, kad paleistas prieš mus nesukil- 
tų, ir mes jį paleisime". 

17 Nors Simonas suprato, kad jie kalba apgaulingai, betgi pa- 
siuntė paimti pinigų ir berniukus, kad nesukeltų didelio priešišku- 
mo tarp žmonių ir nebūtų sakoma: !1š “Jonatanas žuvo dėl to, kad 
Simonas nesiuntė už jį pinigų ir sūnų". 1? Jis tad išsiuntė abu sūnus 
ir šimtą talentų, bet Tryfonas nesilaikė žodžio ir Jonatano nepalei- 
do. 20* Po to Tryfonas, darydamas Adoros keliu lankstą, atžygiavo 
pulti krašto ir jo sunaikinti. Bet Simonas ir jo kariuomenė priešino- 
si jam, kur tik jis mėgino žygiuoti. 21 Tuo tarpu vyrai tvirtovėje vis 
siuntė pasiuntinius pas Tryfoną, ragindami jį veržtis pas juos dyku- 
mos keliu ir aprūpinti juos maistu. 22 Tryfonas tad parengė žygiui 
visą savo raitiją, bet tą naktį tiek prisnigo, kad nebuvo įmanoma 
dėl sniego leistis į žygį. Jis tad pasitraukė ir išžygiavo į Gileadą. 
23Pasiekus Baskamą,* Tryfonas įsakė nužudyti Jonataną. Ten jis 
buvo ir palaidotas. 24 Tada Tryfonas sugrįžo į savo šalį. 


Jonatano kapas 


25 Simonas pasiuntė keletą vyrų, kad pargabentų jo brolio Jo- 
natano kaulus, ir palaidojo juos Modeine, savo protėvių mieste. 
26Visas Izraelis apraudojo jį dideliu gedulu ir daug dienų jo gedė- 
jo. 27 Ant savo tėvo ir brolių kapo Simonas pastatė paminklą iš 
tašytų, priekinėje ir užpakalinėje pusėse nugludintų akmenų, įspū- 
dingą savo aukščiu. 23 Be to, jis priešpriešiais pastatė septynias pira- 
mides savo tėvui ir motinai bei keturiems broliams. 29 Piramidėms 
jis sumanė menišką aplinką, apsupdamas jas aukštais stulpais. Ant 
stulpų jis paliepė pritaisyti amžinam atminimui šarvus, o šalia 
šarvų buvo įraižyti laivai, kurie galėtų būti matomi visų plaukiančių 
jūra. 30 Kapas, kurį jis pastatė Modeine, tebėra ten iki šios dienos. 


Sąjunga tarp Simono ir Demetrijaus II 


31 Tryfonas elgėsi klastingai su jaunuoju karaliumi Antiochu. 
Jį nužudė 32 ir, užsidėdamas Azijos karaliaus vainiką, jo vietoje 
tapo karaliumi. Jo valdžia buvo nelaimė visam kraštui. 33 Simonas 


13,20-21 Įsiveržėliai apėjo šonu, norėdami veržtis į Judą iš pietų pusės. Adora 
buvo už keleto kilometrų nuo Bet-Zūro. Jie tikėjosi aplenkti patį Bet-Zūrą 
ir kitas Makabėjų tvirtoves, eidami dykumos keliu. 

13,23 “... Baskamą": vietovė į šiaurės rytus nuo Galilėjos ežero. 

savo ruožtu atstatė Judėjos tvirtoves, jas aplinkui apsupdamas aukš- 
tais bokštais, storomis sienomis ir vartais su skląsčiais. Tvirtovės 
jis aprūpino maisto atsargomis. 34 Be to, Simonas parinko pasiunti- 
nius ir nusiuntė juos pas Demetrijų su prašymu, kad suteiktų kraš- 
tui atleidimą nuo mokesčių, nes Tryfonas buvo mokėjęs tik plėšti. 
35 Karalius Demetrijus patenkino jo prašymą. Jam atsakydamas, jis 
parašė tokį laišką: 


36 “Karalius Demetrijus Simonui, vyriausiajam kunigui ir Kara- 
lių bičiuliui, visiems Seniūnams ir žydų tautai. Džiugus pasveikini- 
mas! 


37 Mes gavome auksinį vainiką ir palmės šaką, kuriuos jūs siun- 
tėte, esame pasirengę padaryti su jumis visuotinę taiką ir para- 
šyti mūsų pareigūnams, kad suteiktų jums atleidimą nuo duok- 
lės. 38 Visos lengvatos, kurias esame jums padarę, lieka galioti, 
o tvirtovės, kurias pastatėte, tebūna jūsų nuosavybė. 39 Męs 
atleidžiame netyčinius ir tyčinius, iki šiol padarytus nusikalti- 
mus, panaikiname vainiko mokestį, kurį privalėjote duoti. Bet 
kokie kiti mokesčiai, renkami Jeruzalėje, nebus daugiau renka- 
mi. *0Jeigu kas iš jūsų yra tinkamas būti įrašytas į mūsų as- 
mens tarnybą, tegu būna įrašytas. Tebūna tarp mūsų taika", 


41 Taigi šimtas septyniasdešimtaisiais metais* pagonių jungas 
buvo nuimtas nuo Izraelio. * Žmonės savo raštuose ir sutartyse 
pradėjo rašyti: “Simono, vyriausiojo kunigo, karvedžio ir žydų va- 
do, pirmaisiais metais“. 


Užimama Gazara ir Tvirtovė 


4 Tomis dienomis Simonas apgulė Gazarą,* apsupdamas ją ka- 
rinėmis stovyklomis. Padaręs apgulos pabūklą, pristūmė jį prie 


13,41 “Taigi šimtas septyniasdešimtaisiais metais": nuo 142 m. prieš Kristų ko- 
vo iki 141 m. balandžio pagal Šventyklos kalendorių. 

13,43 “... Gazarą": svarbus Šefelos — Pakalnių — centras, 160 m. prieš Kristų 
Bakchido įtvirtintas. Žr. 1 Mak 9,52. 

miesto ir, pramušęs spragą viename bokšte, jį paėmė. 44 Vyrai, bu- 
vę apgulos pabūkle, sušoko į miestą. Mieste kilo didelis sąmyšis. 
45 Miesto vyrai su savo žmonomis ir vaikais, palipę ant sienos su- 
plėšytais drabužiais, pakeltu balsu šaukė, prašydami Simoną suteikti 
jiems paliaubas. *6 “Nesielk su mumis į mūsų nedorus darbus žiūrė- 
damas, — jie maldavo, — bet į savo gailestingumą“. *7 Simonas tad 
su jais susitarė ir kovą prieš juos sustabdė. Tačiau jis išvarė gyvento- 
jus iš miesto ir išvalė namus, kuriuose buvo rasti stabai. Po to jis, 
lydimas giesmių ir psalmių, įžengė į miestą. + Pašalinęs iš jo visa, 
kas buvo nešvaru, jis apgyvendino jame žmones, kurie laikėsi Įstaty- 
mo ir, jį įtvirtinęs, pasistatė sau buveinę. 

9 Tvirtovės įgulos vyrams Jeruzalėje buvo užkirstas kelias išeiti 
į kaimą ir sugrįžti, nusipirkti ir parduoti. Taigi jie buvo labai išalkę. 
Daugelis jų badu numirė. 50 Galop jie ėmė maldauti Simoną, kad 
darytų ir su jais taiką. Jis taip ir padarė. Išvaręs juos iš tvirtovės, 
jis pašalino iš jos nešvarumus. 5! Šimtas septyniasdešimt pirmaisi- 
ais metais antrojo mėnesio dvidešimt trečiąją dieną* žydai įžengė į 
ją su šlovės šauksmais ir palmių šakomis, arfomis, cimbolais ir ly- 
romis, giedodami psalmės ir giesmes, nes didysis priešas buvo 
sutriuškintas ir pašalintas iš Izraelio. 52 Simonas įsakė, kad ta diena 
būtų kasmet džiaugsmingai švenčiama. Jis palei tvirtovę pagerino 
Šventyklos kalno įtvirtinimus, ir ten apsigyveno su savo vyrais. 53 Si- 
monas, matydamas, kad jo sūnus Jonas* jau buvo tapęs subrendu- 
siu vyru, paskyrė jį visų karinių pajėgų vadu su buveine Gazaroje. 


14 
Demetrijus patenka į nelaisvę 


1 Šimtas septyniasdešimt antraisiais metais* karalius Demetri- 
jus, sutelkęs kariuomenę, nužygiavo į Mediją, ieškodamas pagalbos 


13,51 “... antrojo mėnesio dvidešimt trečiąją dieną": 141 m, prieš Kristų birže- 
lio 3 d. 

13,53 “... Jonas": Jonas Hirkanas. Jis tapo savo tėvo įpėdiniu — valdovu ir vy- 
riausiuoju kunigu. Žr. 1 Mak 16,23-24. 

14,1 "Šimtas septyniasdešimt antraisiais metais": 141-140 m. prieš Kristų. Žygis 
turbūt prasidėjo 140 m. pavasarį. 

kovoje su Trytonu. 2 Arsakas,* Persijos ir Medijos karalius, išgirdęs, 
kad įsiveržė į jo žemes, išsiuntė į žygį vieną iš savo karvedžių 
paimti Demetrijų gyvą į nelaisvę. 3 Karvedys leidosi į žygį ir, 
paėmęs į nelaisvę, atgabeno jį pas Arsaką, kuris įmetė jį į kalėjimą. 


Simono garsas 


4 “Kraštas gyveno taikiai per visas Simono dienas. 
Jis rūpinosi savo tautos gerove. 
Žmonės gėrėjosi jo galybe 
ir jo didingumu per visą jo gyvenimą. 
5 Jis apvainikavo visą savo garbę, 
užimdamas Jopės uostą, 
padarydamas jį jūros salų vartais. 
6 Jis išplėtė savo tautos ribas, 
tapdamas krašto šeimininku. 
7 Jis paėmė daug belaisvių, 
tapo šeimininku Gazaros, Bet-Zūro bei tvirtovės, 
pašalino iš jos nešvarius daiktus, 
ir nebuvo, kas galėtų su juo lygintis. 
8 Žmonės dirbo savo žemę ramybėje, 
laukai davė savo derlių. 
ir lygumų medžiai savo vaisių. 
> Seni vyrai laisvai sėdėjo aikštėse, 
šnekučiuodami apie savo palaimą; 
vaikinai vilkėjo šaunų kario apdarą. 
10 Jis nesiliovė tiekti miestams maistą 
ir aprūpinti juos gynybos priemonėmis, 
kol jo garsas nuskambėjo iki pat žemės pakraščių. 
11 Jis padarė taiką krašte, 
ir Izraelis patyrė didelį džiaugsmą. 
12 Kiekvienas sėdėjo po savu vynmedžiu bei sava figa, 
ir nebuvo kam jų bauginti. 


14,2 “Arsakas": Arsakas VI, vadinamas Mitridatu I, Partijos karalius (171-138 
m. prieš Kristų). Partai buvo užkariavę Persiją ir ir Babiloniją. Kadaise jos 
abi buvo Seleukidų imperijos dalimi. Graikai ir makedoniečiai tuose kraš- 
tuose prašydavo Demetrijaus pagalbos. 

13 Nebeliko krašte, kas prieš juos kovotų; 
karaliai tų dienų buvo sutriuškinti. 
14 Simonas padėjo visiems savo tautos kukliesiems, 
uoliai laikėsi Įstatymo, 
ir iššlavė visus atsimetėlius ir nedorėlius. 
15 Jis padarė šventovę garbingą, 
praturtindamas ją reikmenimis“. 


Sąjunga su Roma ir Sparta 


16* Žinia apie Jonatano mirtį pasklido iki Romos ir net Spar- 
tos. Žmonės labai liūdėjo. 17 Bet vos išgirdę, kad jo brolis Simonas 
jo vietoje buvo tapęs vyriausiuoju kunigu ir kad jis valdė kraštą bei 
jo miestus, Iš jie išraižė jam varines lenteles, norėdami atnaujinti su 
juo draugystę ir sąjungą, kurią jie buvo sudarę su jo broliais Judu 
ir Jonatanu. 19 Jos buvo perskaitytos Jeruzalėje sueigos akivaizdoje. 

20 Čia yra nuorašas laiško, kurį spartiečiai atsiuntė: 


“Spartiečių valdovai ir Spartos miestas vyriausiajam kunigui 
Simonui, Seniūnams, kunigams ir visai Žydų tautai, mūsų bro- 
liams. 


Džiugus pasveikinimas! 


21 Pasiuntiniai, kuriuos atsiuntėte mūsų tautai, pranešė mums 
apie jūsų garbę ir garsą, ir mes džiaugėmės, kad jie atvyko. 
2 Mes esame šitaip užrašę jų pranešimo turinį savo viešų suei- 
gų užrašuose: "Antiocho sūnus Numenijus ir Jasono sūnus An- 
tipateris, žydų pasiuntiniai, atvyko pas mus atnaujinti su mumis 
draugystės ryšių. 23 Tautai patiko surengti šiems vyrams iškil- 
mingą priėmimą ir jų žodžių nuorašą padėti į Tautos archyvą, 
kad spartiečių tauta turėtų jų įrašą. Šio įrašo nuorašas buvo 


2997 


pasiųstas vyriausiajam kunigui Simonui" “. 


24 Po to nusiuntė į Romą Numenijų su dideliu auksiniu skydu, 
sveriančiu tūkstantį minų, kad patvirtintų sąjungą su romėnais. 


14,16 Pasiuntiniai į Romą ir Spartą buvo išsiųsti prieš Simono atėjimą į valdžią, 
o atsakymai buvo gauti prieš Demetrijaus žygį — turbūt 142 m. prieš Kristų. 

Žydų tauta pagerbia Simoną 


25 Žmonės, girdėdami apie tuos dalykus, sakė: “O kaip mes pa- 
dėkosime Simonui ir jo sūnums? 26 Jis, jo broliai ir jo tėvo namai 
buvo mums ir atrama, ir parama. Jie kovojo ir, atrėmę Izraelio 
priešus, išsaugojo jo laisvę!" 27 Įrašius įrašą varinėse lentelėse, jis 
buvo pritaisytas prie stulpų Ziono kalne. 

Įrašo nuorašas yra šis: 


“Šimtas septyniasdešimt antraisiais metais, — tai yra trečiai- 
siais didžiojo vyriausiojo kunigo Simono metais, — Elulo aš- 
tuonioliktąją dieną, Asaramelyje,* 23 kunigų ir žmonių, krašto 
vadų ir seniūnų didžiojoje sueigoje buvo mums pranešta: 


29 “Kadangi: Mūsų krašte bemaž be perstojo vykstant karams, 
Matatijo sūnus Simonas, kunigas iš Joaribo palikuonių, bei jo 
broliai statė save į pavojų ir priešinosi mūsų tautos priešams, 
kad išsaugotų savo šventovę bei Įstatymą ir pelnė didelę gar- 
bę savo tautai. 30 Jonatanas subūrė tautą, tapo vyriausiuoju ku- 
nigu ir buvo sujungtas su savo protėviais. 3! Priešams nuspren- 
dus užpulti jų kraštą ir pakelti ranką prieš šventovę, 32 pakilo 
Simonas ir kovojo už savo tautą. Apginkluodamas savo tautos 
kareivius ir mokėdamas jiems algas, jis išleido daug savo 
pinigų. 33 Jis įtvirtino Judėjos miestus ir Bet-Zūrą prie Judėjos 
ribų, kur anksčiau buvo laikomi priešų ginklai, ir pastatė ten 
žydų įgulas. 34 Jis įtvirtino ir Jopę, esančią prie jūros, ir Gazarą, 
esančią ant ribos Azoto, kur anksčiau priešai gyveno. Ten jis 
apgyvendino žydus, aprūpindamas tuos miestus, kas tik buvo 
reikalinga jiems atsistoti ant kojų. 35 Žmonės matė Simono 
ištikimybę bei garbę, kurią jis buvo pasiruošęs pelnyti savo tau- 
tai, ir paskyrė jį savo vadu ir vyriausiuoju kunigu dėl to, kad 
visa tai jis buvo padaręs, ir dėl jo teisumo bei visapusiškos 
ištikimybės savo tautai. Visais būdais jis stengėsi išaukštinti 


14,27 “... Elulo aštuonioliktąją dieną, Asaramelyje": 140 m. prieš Kristų rug- 
sėjo 13 d. “Asaramel(is): hebraiškas vardas, t.y. “Hazer 'am 'el“, pažodžiui 
“Dievo tautos kiemas“. 

savo tautą. 35 Jo dienomis ir jam vadovaujant pasisekė išvaryti 
iš krašto pagonis, taip pat ir buvusius Dovydo mieste Jeruzalė- 
je. Jie buvo pasistatę tvirtovę, iš kurios darydavo išpuolius, 
norėdami suteršti Šventyklos aplinką ir skaudžiai pažeisti jos 
orumą. 37 Joje jis apgyvendino žydų kareivius bei ją įtvirtino 
krašto ir miesto saugumo dėlei ir paaukštino Jeruzalės sienas. 
38 Turint visus tuos dalykus omenyje, karalius Demetrijus 
patvirtino jį vyriausiuoju kunigu, 39 pakėlė jį į savo Bičiulius ir 
suteikė jam garbingų paaukštinimų, 40 nes jis buvo girdėjęs, kad 
romėnai buvo kreipęsi į žydus kaip savo draugus, sąjungininkus 
bei brolius ir kad romėnai buvo iškilmingai priėmę Simono pa- 
siuntinius. *1 Todėl žydai ir jų kunigai nutarė, kol pasirodys 
patikimas pranašas, kad Simonas būtų jų vadas visam laikui, 
42 kad jis būtų jų karvedžiu, kad rūpintųsi šventove, kad skirtų 
pareigūnus, atsakingus už pamaldas šventovėje, ir pareigūnus 
krašto, ir ginkluotės, ir įtvirtinimų, 43 (ir kad rūpintųsi šven- 
tove) ir kad visi turi jam paklusti, ir kad sutartys krašte būtų 
rašomos jo vardu, ir kad vilkėtų karališkų purpuru ir nešiotų 
auksinę sagę. *4+ Niekam iš žmonių ar iš kunigų nebus leista 
panaikinti bet kurį iš šių nutarimų ar priešintis tam, ką jis 
įsakys, ar sušaukti krašte sueigą be jo leidimo, ar rengtis pur- 
puru, ar prisisegti auksinę sagę. 45 Kas elgtųsi priešingai šiems 
nutarimams ar atmestų bet kurį iš jų, bus baudžiamas". 


46 Visa tauta sutiko duoti Simonui teisę elgtis pagal šiuos nu- 
tarimus. 7 Simonas juos priėmė ir sutiko būti vyriausiuoju kunigu, 
valdytoju ir žydų tautos bei kunigų etnarchu* ir būti jų visų gy- 
nėju. + Buvo duotas įsakymas įrašyti šį įrašą varinėse lentelėse, 
pritvirtinti jas žymioje vietoje šventovės aplinkoje *? ir jų nuorašą 
padėti į iždą, kad Simonas ir jo sūnūs jas turėtų. 


14,47 “... etnarchu": pavaldžiu tautos valdovu, turinčiu gauti patvirtinimą iš im- 
perijos viršūnių. 

Antiocho laiškas Simonui 


1 Karaliaus Demetrijaus sūnus Antiochas* atsiuntė laišką iš 
jūros salų Simonui, kunigui bei žydų etnarchui, ir visai tautai. 2 Toks 
buvo jo turinys: 


“Karalius Antiochas Simonui, vyriausiajam kunigui bei žydų et- 
narchui, ir žydų tautai. Džiugus pasveikinimas! 


3 Kadangi keletas niekšų pasigrobė mūsų protėvių karalystę, o 
aš esu nutaręs pareikšti teises į karalystę, kad atkurčiau ją, kaip 
ji yra anksčiau buvusi, ir esu sutelkęs dideles samdytų kareivių 
pajėgas bei apginklavęs daugybę karo laivų, *ir esu pasirengęs 
išsikelti į savo kraštą, kad galėčiau nubausti tuos, kurie sunai- 
kino mūsų kraštą bei nuniokojo daugybę miestų mano karą- 
lystėje, 5 dabar tad aš patvirtinu tau visų mokesčių atleidimą, 
suteiktą tau prieš mane buvusių karalių, ir visas lengvatas, ku- 
rias jie yra tau suteikę. * Aš suteikiu tau leidimą kalti savo 
paties monetas savo kraštui. 7 Jeruzalė ir šventovė turi būti lais- 
vos. Visi ginklai, kuriuos pasigaminai, ir tvirtovės, kurias pa- 
sistatei ir dabar valdai, liks tavo nuosavybė. š Visos tavo sko- 
los, dabartinės ar būsimos, karaliaus iždui yra atleidžiamos nuo 
dabar visam laikui. ? Be to, kai atgausime savo karalystę, mes 
suteiksime tokią didžią garbę ir tau, ir tavo tautai, ir Šventyk- 
lai, kad jūsų garbė bus žinoma visoje žemėje“. 


10 Šimtas septyniasdešimt ketvirtaisiais metais* Antiochas lei- 
dosi į žygį ir išsikėlė į savo protėvių šalį. Visos ginkluotos pajėgos 


15,1 “... Antiochas": Antiochas VII Siletas, Demetrijaus I sūnus ir Demetrijaus 
II brolis, partų belaisvis. Būdamas dvidešimties metų, jis išplaukė iš 
Rodeso į Siriją užimti brolio vietą ir išvaryti sosto užgrobiką Tryfoną. 

15,10 “Šimtas septyniasdešimt ketvirtaisiais metais": 138 m. prieš Kristų. 

pas jį taip susitelkė, kad Tryfonui jų mažai teliko. !! Antiocho ve- 
jamas, Tryfonas nubėgo į Dorą* prie jūros, 12 nes jis žinojo, kad jį 
buvo užgriuvusios didelės nelaimės ir kad jo pajėgos buvo jį pa- 
likusios. 13 Antiochas tad pasistatė stovyklą prie Doro su šimtu 
dvidešimčia tūkstančių kareivių ir aštuoniais tūkstančiais raitelių. 
14 Jam puolant miestą, laivai parėmė mūšį iš jūros pusės. Taigi An- 
tiochas puolė miestą iš sausumos ir iš jūros, neleisdamas niekam nei 
įeiti, nei išeiti, 
Atnaujinama sąjunga su romėnais 


15 Tuo tarpu Numenijus su savo palyda parvyko iš Romos, at- 
gabendamas laiškus karaliams ir šalims: 


16 “I ucijus,* romėnų konsulas, karaliui Ptolemėjui. Džiugus pa- 
sveikinimas! 


17 Žydų pasiuntiniai atvyko pas mus kaip mūsų draugai ir 5ą- 
jungininkai atnaujinti senos mūsų draugystės ir sąjungos. Jie 
buvo atsiųsti vyriausiojo kunigo Simono bei žydų tautos 18 ir 
atnešė tūkstantį minų sveriantį auksinį skydą. 19 Todėl mes nu- 
tarėme parašyti jums, įvairiems karaliams ir šalims, įspėdami, 
nedaryti jiems skriaudos, nekelti karo prieš juos, ar jų miestus, 
ar jų kraštą, ir nesidėti į sąjungą su tais, kurie prieš juos kariau- 
ja. 29 Mes nutarėme priimti iš jų tą auksinį skydą. 2! Taigi 
jeigu kas nors iš niekšų, ieškodami prieglaudos, yra atbėgę iš 
jų krašto pas jus, perduokite juos vyriausiajam kunigui Si- 
monui, kad jie būtų nubausti pagal jų įstatymą“. 


22 Konsulas parašė panašius laiškus karaliui Demetrijui ir Ata- 
lui,* ir Ariaratui,* ir Arsakui,* 23 ir visoms šalims, įskaitamt Samp- 


15,11 “... į Dor[ą)": tvirtovė ant jūros kranto Palestinoje, maždaug 24 km į 
pietus nuo Karmelio kalno. 

15,16 “Lucijus...": turbūt Lucijus Cecilijus Metelijus, konsulas 142 m. prieš 
Kristų. Kitų manymu, Lucijus Kalpumikas Pisas, konsulas 140-139 m. prieš 
Kristų. Šis laiškas siejamas su pirmaisiais Simono buvimo valdžioje metais. 

15,22 “... Atalui, Ariaratui ir Arsakui": Atalas II buvo Pergamo karalius 159-138 
m. prieš Kristų; Ariaratas V — Kapadokijos karalius 162-130 m. prieš 
Kristų; apie Arsaką žr. 1 Mak 14,2 paaiškinimą. 

samą, Spartą, Delosą, Myndosą, Sikyoną, Kariją, Samosą, Pamfili- 
ją, Lykiją, Halikarnasą, Rodesą, Faselį, Kosą, Sidą, Aradosą, 
Gortyną, Knidą, Kiprą ir Kyrenę. 24 Laiško nuorašas buvo atsiųs- 
tas ir vyriausiajam kunigui Simonui. 


Antiocho priešiškumas Simonui 


25 Tuo tarpu karalius Antiochas, būdamas stovykloje prieš Do- 
rą, be perstojo jį puolė, siųsdamas prieš jį savo pajėgas ir statyda- 
mas kovos pabūklus. Uždaręs mieste Tryfoną, užkirto kelią bet kam 
išeiti ar įeiti. 26 Ir Simonas atsiuntė du tūkstančius rinktinių vyrų 
padėti jam kariauti, aukso bei sidabro ir daug karinės aprangos. 
27Bet jis atsisakė priimti pagalbą, sulaužė susitarimą, kurį jis anks- 
čiau buvo padaręs su Simonu, ir tapo jam priešiškas. 23 Jis nusiun- 
tė Atenobijų, vieną iš savo Bičiulių, su juo derėtis, tardamas: “Val- 
dote Jopę, Gazarą ir tvirtovę Jeruzalėje. Tai yra mano karalystės 
miestai. 2 Nuniokojote jų žemes, esate padarę daug žalos kraštui, 
užvaldėte daug vietovių mano karalystėje. 30 Dabar tad atiduokite 
miestus, kuriuos esate pagrobę, ir duoklės mokestį vietovių, kurias 
esate užėmę už Judėjos ribų. 31 Priešingu atveju, mokėkite man 
penkis šimtus sidabrinių talentų už padarytą žalą ir kitus penkis 
šimtus talentų miestų duoklės mokesčio. Kitaip mes ateisime ir 
prieš jus kariausime“. 

32 Taigi karaliaus Bičiulis Atenobijus atvyko į Jeruzalę. Pamatęs 
Simono didybę, auksines bei sidabrines taures jo indaujoje ir jo di- 
dingą palydą, Atenobijus buvo nustebintas. 33 Kai jis perdavė jam 
karaliaus žodžius, 33 Simonas, jam atsakydamas, tarė: “Jokios sveti- 
mos žemės mes nesame užėmę, nei svetimos nuosavybės mes ne- 
same pagrobę. Mes atsiėmėme tik savo protėvių paveldą, kuris 
kadaise buvo iš mūsų neteisėtai priešų atimtas. 34 Dabar tad, turė- 
dami palankią progą, mes atkakliai pareiškiame savo teisę į mūsų 
protėvių paveldą. 35 O dėl Jopės ir Gazaros, kurių tu reikalauji, tų 
vietų vyrai darė labai daug žalos mūsų žmonėms ir kraštui. Už jas 
duosime šimtą talentų“. 

Atenobijus neatsakė jam nė žodžio, 36 bet, sugrįžęs piktas pas 
karalių, pranešė jam tuos žodžius ir apie Simono didybę, ir apie 
visa, ką jis buvo matęs. Tai girdint, karalių pagavo nuožmus pyktis. 

Pajūrio srities valdytojas vargina Judėją 


37 Tuo tarpu Tryfonas pabėgo laivu į Ortosiją.* 33 Karalius tad 
paskyrė Kendebėjų vyriausiuoju pajūrio srities valdytoju ir davė jam 
pėstininkų ir raitininkų. 3? Jam įsakė pradėti karo žygį prieš Judėją, 
atstatyti Kedroną,* įtvirtinant jo vartus, ir kovoti su tauta, 0 pats 
karalius leidosi vytis Tryfoną. 40 Kendebėjus tad nužygiavo į Jam- 
niją, pradėjo erzinti tautą, užpuldinėti Judėją, imti žmones į 
nelaisvę ir juos žudyti. *! Kaip karalius buvo įsakęs, jis atstatė Ke- 
droną ir apgyvendino — paliko jame raitelių bei pėstininkų įgulą, 
kad darytų išpuolius ir saugotų Judėjos kelius. 


16 
Simono sūnūs nugali Kendebėjų 


1 Jonas, atvykęs iš Gazaros, pranešė savo tėvui Simonui, ką 
buvo padaręs Kendebėjus. 2 Simonas, pasišaukęs du savo vyriausius 
sūnus, Judą ir Joną, jiems tarė: “Mano broliai, aš ir mano tėvo na- 
mai kovojome Izraelio kovas nuo pat jaunystės iki šiandien. Daug 
kartų mums pasisekė išgelbėti Izraelį. 3 Betgi dabar jau pasenau, o 
jūs, Dangaus gailestingumu, tapote suaugę vyrai. Užimkite tad 
mano ir mano brolio vietą, eikite ir kovokite už mūsų tautą. Tely- 
di jus Dievo pagalba!“ 

* Jonas tad pašaukė prie ginklų iš krašto dvidešimt tūkstančių 
kareivių ir raitelių. Leidosi į žygį prieš Kendebėjų ir nakčiai Mo- 
deine pasistatė stovyklą. 5 Pakilę anksti kitą rytą, jie išžygiavo į ly- 
gumą. Ten, prieš juos, buvo didžiulė pėstininkų ir raitininkų kariuo- 
menė, o tarp abiejų kariuomenių srauni upė. * Tada ir jo kariuo- 
menė išsirikiavo prieš juos. Matydamas, kad kareiviai bijo keltis per 
upę, jis pirmasis metėsi į vandenį. Jo vyrai, tai matydami, metėsi 
keltis iš paskos. 7 Padalijęs kariuomenę, jis išdėstė raitelius tarp 
pėstininkų, nes priešo raitijos buvo labai daug. 5 Pradėjus jiems 


15,37 “... į Ortosiją": uostas tarp Tripolio ir Elentero upės. 
15,39 “... atstatyti Kedroną": keletą kilometrų į pietryčius nuo Jamnijos priešais 
Gazaros — Gezerio — tvirtovę, kurios vadu buvo Jonas Hirkanas. 

pūsti trimitus, Kendebėjus ir jo kariuomenė ėmė bėgti. Daugelis jų 
krito sužeisti, o likusieji nubėgo tvirtovės link. ? Tuo metu Jono bro- 
lis Judas buvo sužeistas, bet Jonas vijosi, kol Kendebėjus pasiekė 
Kedroną, kurį buvo atstatęs. 19 Jie sabėgo į bokštus, buvusius Azo- 
to laukuose. Jonas juos padegė, iš jų žuvo apie du tūkstančius. Po 
to jis saugiai sugrįžo į Judėją. 


Tragiška Simono mirtis 


1! Abubo sūnus Ptolemėjas buvo paskirtas Jericho lygumos 
valdytoju. Jis turėjo daug sidabro ir aukso, 12 nes buvo vyriausiojo 
kunigo žentas. 13 Sėkmės svaigulio apimtas, jis nusprendė tapti kraš- 
to valdovu. Jis tad surengė sąmokslą, norėdamas klastingai nužudyti 
Simoną ir jo sūnus. 14 O Simonas, lankydamas krašto miestus ir rū- 
pindamasis jų reikalais, atvyko į Jerichą su savo sūnumis Matatiju 
bei Judu šimtas septyniasdešimt septintųjų metų vienuoliktą mė- 
nesį* — Šebato mėnesį. 15 Abubo sūnus priėmė juos klastingai 
tvirtovėje, vadinamoje Doku,* kurią jis buvo pastatęs. Iškėlęs jiems 
šaunią puotą, jis ten paslėpė keletą vyrų. 16 Kai Simonas ir jo 
sūnūs pasigėrė, Ptolemėjas ir jo vyrai pakilo ir, pačiupę ginklus, 
metėsi ant Simono puotos menėje ir nužudė jį, jo du sūnus, taip pat 
ir keletą tarnų. 17 Taip jis padarė šlykštų išdavystės veiksmą ir atsily- 
gino piktu už gera. 

1š Tada Ptolemėjas, parašęs apie tuos dalykus pranešimą, nu- 
siuntė jį karaliui, prašydamas jį atsiųsti kariuomenę, kad padėtų jam 
perimti miestus ir kraštą. 1? Kitą kareivių dalinį jis išsiuntė į Gazarą, 
kad nužudytų Joną; jis išsiuntė laiškus tūkstantininkams, kviesdamas 
juos atvykti pas save, kad galėtų jiems įsiteikti sidabru, auksu ir 
dovanomis. 20 O dar kitus kareivių dalinius jis išsiuntė Jeruzalės ir 
Šventyklos kalno užimti. 2! Tačiau vienas vyras nubėgo pirma į 
Gazarą ir pranešė Jonui, kad jo tėvas ir broliai buvo nužudyti ir 
kad “Ptolemėjas išsiuntė vyrus, kad ir tave nužudytų". 22 Tai išgir- 


16,14 “... šimtas septyniasdešimt septintųjų metų vienuoliktą mėnesį": 134 m. 
prieš Kristų sausio-vasario mėn., pagal Šventyklos kalendorių. 

16,15 “... vadinamoje Doku": tvirtovė pastatyta ant uolos maždaug 5 km į šiau- 
rės vakarus nuo Jericho, netoli nūdienės Ain-Duą vietovės. 

dęs, jis buvo visiškai pritrenktas. Suėmęs atžygiavusius vyrus, juos 
nubaudė mirtimi, nes jau buvo įspėtas, kad jie atėjo jo nužudyti. 

23* Kiti Jono žygiai, jo karai bei atlikti žygdarbiai, sienų staty- 
mas, kurį jis užbaigė, ir jo laimėjimai 24 yra aprašyti jo vyriausios 
kunigystės metraščiuose nuo to laiko, kai jis tapo vyriausiuoju kuni- 
gu po savo tėvo. 


16,23-24 Jonas Hirkanas buvo valdovas ir vyriausiasis kunigas nuo 134 m. prieš 
Kristų iki 104 m. prieš Kristų. Šios eilutės rodo, kad knyga buvo parašyta, 
ar bent baigta rašyti, tik po Jono Hirkano mirties. 

ANTROJI MAKABĖJŲ KNYGA 


Nors ši knyga, kaip ir 1-oji Makabėjų, perima savo pavadinimą iš 
pagrindinio veikėjo, Judo Makabėjo, ji nėra 1-osios Makabėjų knygos 
tęsinys. Knygos skiriasi daugeliu atžvilgių. Pirmoji Makabėjų knyga 
pasakoja apie laikotarpį nuo Antiocho IV Epifano (175 m. prieš Kristų) 
iki Jono Hirkano (134 m. prieš Kristų), o ši Antroji Makabėjų knyga 
aprašo žydų istorijos įvykius nuo vyriausiojo kunigo Onijo III ir Seleuko 
IV laikų (maždaug 180 m. prieš Kristų) iki Nikanoro kariuomenės 
pralaimėjimo (161 m. prieš Kristų). Taigi ji pasakoja apie tris žydus 
persekiojusius karalius: Seleuką IV, Antiochą IV Epifaną ir Antiochą Eu- 
patorą. 

Antrosios Makabėjų knygos autorius pareiškia, kad šis vieno tomo 
veikalas yra santrauka Jasono iš Kirenės penketo tomų veikalo. Kadangi 
Jasono veikalas nėra išlikęs, todėl nėra galimybės aptarti santraukos 
veikalo ryšį su jo penkiatomiu. Nėra net galimybės spręsti ar mūsų skai- 
toma knyga yra trumpas laisvas autoriaus kūrinys, ar kruopščiai atliktas 
Jasono penkiatomio sutrumpinimas. Kai kurios knygos dalys tikrai nebu- 
vo paimtos iš Jasono veikalo. Pavyzdžiui, knygos įvadas (žr. 2 Mak 2,19- 
32) bei galas (žr. 2 Mak 15,37-39) ir kai kurie doroviniai pamokymai (žr. 
2 Mak 5,17-20; 6,12-17). Viena yra tikra, kad Jasono penkiatomis ir 
2-oji Makabėjų knyga buvo rašyti graikų kalba. Užtat ji nebuvo priimta į 
hebraiškosios Knygos kanoną. 

Antroji Makabėjų knyga yra vertingas istorinis šaltinis, nes ji papildo 
1-osios Makabėjų knygos žinias apie reikšmingą Sandoros bendrijos 
laikotarpį, kai buvo galynėjamasi su helenizmu, ir cituoja keletą tikrų 
istorinių dokumentų (žr. 2 Mak 11,16-38). Knygos tikslas, kurį turėjo Ja- 
sonas ar kurio siekė įkvėptasis autorius, buvo pasverti to laikotarpio įvy- 
kius tikėjimo šviesoje. Užtat nenuostabu, kad Judo Makabėjo žygiams 
vietos mažai teduodama, o daug dėmesio skiriama Dievo nuostabiems 
darbams. 

Dievas, tiesiopiai įeidamas į įvykius, nubaudžia šventvagiškai besiel- 
giančius bei piktažodžiaujančius pagonis, apvalo Šventyklą ir sugrąžina ją 
savo ištikimai tautai. Kartkartėmis autorius siekia savo tikslo, perkel- 
damas įvykius iš jų chronologinės sekos ir perdėdamas kariuomenių dydį 
bei mūšyje nukautųjų skaičių. Be to, jis deda į didvyrių lūpas ilgas, pa- 
guodžiančias ir padrąsinančias kalbas bei maldas, ir išsamiai aprašo ant- 
gamtinius apsireiškimus (žr. 2 Mak 3,24-34; 5,2-4, 10,29-30; 15,11-16). 

Jis yra vienas iš pirmųjų žinomų autorių, kūrusių pasakojimus apie 
šventuosius kankinius — žmones, didvyriškai mirusius už Sandoros ben- 
drijos tikėjimą (Žr. 2 Mak 6,18-7,42; 14,37-46). 

Teologinės reikšmės krikščionims turi Antrosios Makabėjų knygos 
autoriaus mokymas apie teisiųjų prisikėlimą paskutinę dieną (žr. 2 Mak 
7,9.11.14.23; 14,46), apie dangaus šventųjų užtarimą žemėje gyvenančių 
žmonių (žr. 2 Mak 15,11-16), apie gyvųjų užtarimo maldos ir aukos už 
mirusiuosius veiksmingumą (žr. 2 Mak 12,39-46) ir apie pasaulio 
sukūrimą iš nieko — ex nihilo (žr. 2 Mak 7,8). 

Antrosios Makabėjų knygos pradžia yra du laiškai, kuriuos siuntė Žy- 
dai iš Jeruzalės savo vienminčiams Egipte. Juose rašoma apie Šventyklos 
išvalymo šventę — svarbiausią knygos įvykį. Neaišku, kas šiuos laiškus 
pridėjo prie knygos pasakojimo. Pats įkvėptasis autorius? Vėlesnis kny- 
g0s redaktorius? Jeigu tai padarė pats autorius, knyga turėjo būti parašyta 
po 124 m. prieš Kristų, nes ši yra paskutinio laiško data. Šiaip ar taip, 
Antroji Makabėjų knyga galėjo būti parašyta tik II prieškristinio šimt- 
mečio gale. 


2 Makabėjų knygos metmenys: 


A. Laiškai žydams Egipte 1,1-2,18 
B. Autoriaus įžanga 2,19-32 
C. Heliodoras mėgina išniekinti Šventyklą 31-40 

D. Išniekinimas ir persekiojimas 4,1-742 
E. Judo pergalės ir Šventyklos išvalymas 8,1-108 

E Vėl siaučia persekiojimas 10,9-15,36 
G. Epilogas 15,37-39 

ANTROJI MAKABĖJŲ KNYGA 


A. LAIŠKAI ŽYDAMS EGIPTE 
1 
Pirmasis laiškas 


1 “Jeruzalės ir Judo krašto žydai sveikina su džiaugsmu savo 
brolius Egipte ir linki jiems tikros ramybės! 

2 Tebūna Dievas jums geras ir teatsimena savo sandorą tarp Ab- 
raomo, Izaoko ir Jokūbo — savo ištikimųjų tarnų. 3 Teduoda 
jums visiems širdį, kad jį garbintumėte visa širdimi ir noria 
dvasia vykdytumėte jo valią. *Teatveria jūsų širdį savo Įstaty- 
mui ir įsakymams. Tesuteikia jums ramybę. 5 Teišklauso jūsų 
maldų, tebūna jums taikus ir tenepalieka jūsų sunkią valandą. 
6Čia net dabar mes už jus meldžiamės. 

7 Demetrijaus valdymo metu,* šimtas šešiasdešimt devintaisiais 
metais, mes, žydai, jums rašėme: "Baisioje nelaimėje, kuri mus 
ištiko nuo to laiko, kai Jasonas ir jo šalininkai pakėlė maištą 
prieš šventąjį kraštą ir karalystę, 3 uždegė Šventyklos vartus ir 
išliejo nekaltą kraują, mes meldėmės į VIEŠPATĮ ir buvome 
išklausyti.* Mes atnašavome auką ir grūdų atnašą, uždegėme 


1,7 “Demetrijaus valdymo metu“: Sirijos karaliui Demetrijui II valdant (145-139, 
129-125 m. prieš Kristų). Tai buvo Seleukidų eros šimtas šešiasdešimt de- 
vintieji metai. Apie datas 1 Mak ir 2 Mak žr. 1 Mak 1,10 paaiškinimą. Apie 
Jasono sukeltas nelaimes ir jo maištą prieš karalystę žr. 2 Mak 4,7-22. 

1,8“... buvome išklausyti": turima mintyje baigminę Makabėjų pergalę prieš Se- 
leukidus. 

lempas ir išdėstėme duonos kepalus. ? Dabar tad prašome, kad 
švęstumėte Palapinių šventę* Kislevo mėnesį" Simtas aštuo- 
niasdešimt aštuntieji metai“.* 


Antrasis laiškas 


10“Žydai, gyvenantys Jeruzalėje bei Judėjoje, 
Seniūnų taryba ir Judas 

Aristobului, pateptųjų kunigų šeimos nariui, 
karaliaus Ptolemėjo* mokytojui, 

ir visiems žydams Egipte. 

Džiugus pasveikinimas ir geros sveikatos! 


11 Dievo išgelbėti iš didelių pavojų, mes jam didžiai dėkojame 
už atėjimą kovoti su karaliumi* mūsų pusėje, 12 nes pats Dievas 
išvarė kovojusius su šventuoju miestu. 13 Iš tikrųjų, kai jų vadas 
pasiekė Persiją, lydimas kariuomenės, kuri atrodė nenugalima, 
jis buvo sukapotas Nanėjos šventykloje apgaule kunigų, tarna- 
vusių deivei Nanėjai.* 

14* Dingstimi noro vesti deivę, Antiochas drauge su Bičiuliais 
atėjo į šventyklą, norėdamas gauti jos gausius turtus kaip kraitį. 
!5 Nanėjos kunigams išdėsčius turtus, Antiochas tik su maža pa- 
lyda atėjo į šventyklos aplinką. Vos jam įėjus į šventyklą, kuni- 


1,9 “... Palapinių šventę": iš tikrųjų Šventyklos Atšventinimo šventę (žr. 2 Mak 
10,1-8), kuri švenčiama Kislevo mėnesio dvidešimt penktąją dieną (lap- 
kričio-gruodžio mėn.). Jos pamaldos yra panašios į Palapinių iškilmės 
pamaldas (žr. Kun 23,33-43), vykstančias Tišrio mėnesio penkioliktąją dieną 
(rugsėjo-spalio mėn.). Žr. 2 Mak 1,18. “Šimtas aštuoniasdešimt aštuntieji 
metai“: 124 m. prieš Kristų, 

1,10 “... karaliaus Ptolemėjo“: Egipto valdovo Ptolemėjo VI Filometoro (180-45 
m. prieš Kristų). Jis yra minimas ir 1 Mak 1,18; 10,51-59. 

1,11-12 “... su karaliumi": Sirijos karalium Antiochu IV Epifanu, nuožmiu žydų 
persekiotoju. Didele kariuomene vedinas, jis įsiveržė į Persiją ir ten 164 m. 
prieš Kristų žuvo. 

1,13 “... Nanėjai": rytietiška deivė, daug kuo panaši į graikų Artemidę. 

1,14-17 Skirtingas pasakojimas apie Antiocho IV mirtį yra 2 Mak 9,1-29; dar ki- 
tas — 1 Mak 6,1-16. Laiško autorius turbūt buvo girdėjęs iškraipytus gandus 
apie karaliaus mirtį. Tai liudija, kad šis laiškas buvo rašytas netrukus po An- 
tiocho IV mirties 164 m. prieš Kristų. 

gai užsklendė duris. 16 Tada jie atidarė slaptą angą lubose, ir ak- 
menų kruša užmušė vadą ir jo vyrus. Sukapoję lavonus, nukirto 
jam galvą ir išmetė lauke buvusiems žmonėms. !7 Tebūna 
visame pagarbintas mūsų Dievas, kuris nubaudė nedorėlius! 

18* Kadangi Kislevo mėnesio dvidešimt penktą dieną mes švęsi- 
me Šventyklos išvalymą, todėl manome, jog dera pranešti jums, 
kad ir jūs švęstumėte Palapinių šventę ir dieną ugnies, kuri 
pasirodė, kai Nehemijas,* Šventyklos ir aukuro atstatytojas, at- 
našavo aukas. !? Kai mūsų protėviai buvo vedami į nelaisvę Per- 
sijon,* pamaldūs to meto kunigai paėmė ugnies iš aukuro ir 
slaptomis ją užslėpė sausoje vandens talpyklos duobėje, 
pasirūpindami, kad ta vieta nebūtų niekam žinoma. 20 Praėjus 
daugeliui metų, kai Dievui patiko, Nehemijas, Persijos karaliaus 
įgaliotas, pasiuntė palikuonis kunigų, paslėpusių ugnį, kad ją 
atneštų. Kai jie mums pranešė, kad rado ne ugnį, bet tirštą 
skystį, jis įsakė jo pasemti ir atnešti. 2! Paruošus atnašas ant au- 
kuro aukai, Nehemijas paliepė kunigams pašlakstyti tuo skysčiu 
malkas ir ant jų gulinčias atnašas. 22 Kai tai buvo padaryta ir 
kai saulė, iki tol buvusi už debesų, sušvito, suliepsnojo tokia 
didelė ugnis, kad visi stebėjosi. 23 Tuo tarpu, aukai degant, ku- 
nigai ir visa sueiga kalbėjo maldą. Jonatanas vedė, o kiti atsakė 
drauge su Nehemiju. 


24 Maldos žodžiai taip skambėjo: 


"VIEŠPATIE, VIEŠPATIE Dieve, 
visų daiktų Kūrėjau, 
esi šiurpulingas ir galingas, 
esi teisus ir gailestingas. 
Tik tu esi karalius ir geradaris, 
35 tik tu esi rūpintojėlis, 
tik tu esi teisus ir visagalis, ir amžinas. 


1,18-36 Ši legenda apie stebuklingą Nehemijo ugnį yra įterpta į laišką dėl jos 
ryšio su Šventykla ir jos Atšventinimu. 

1,18 “... Nehemijas": Nehemijas atstatė Jeruzalės sienas, bet Šventykla buvo 
Zerubabelio atstatyta šimtmečiu anksčiau. 

1,19 *... Persijon": iš tikrųjų Babilonijon, kuri vėliau tapo Persijos imperijos val- 
domis. 

Iš viso pikto tu išgelbsti Izraelį; 
išsirinkai mūsų protėvius 
ir juos pašventinai. 
26 Priimk šią auką už visą savo Izraelio tautą, 
saugok ir pašventink savo paveldą. 
27 Surink mūsų išblaškytą tautą, 
išlaisvink vergaujančius pagonims, 
maloniai pažvelk į užguituosius ir užgautuosius, 
tesužino pagonys, kad tu esi mūsų Dievas. 
28 Nubausk tuos, kurie mus engia, 
ir tuos, kurie yra mums įžūlūs. 
29 Pasodink savo tautą į šventąją vietą, 
kaip Mozė pažadėjo. 


30 Tada kunigai pradėjo giedoti giesmes. 31 Aukos atnašoms su- 
degus, Nehemijas įsakė likusį skystį išlieti ant akmens luitų. 
32Vos tai padarius, įsižiebė liepsna, bet jos šviesa pradingo au- 
kuro šviesos spindesyje. 33 Kai žinia apie tą įvykį pasklido ir 
persų karaliui buvo papasakota, kad toje vietoje, kur ištremtieji 
kunigai buvo paslėpę ugnį, buvo rastas skystis, kuriuo Nehemi- 
jas ir jo palydovai degino aukų atnašas, 34 karalius, ištyręs 
įvykį, įsakė tą vietą aptverti ir paskelbė ją esant šventą. 35 Kara- 
lius paėmė dideles sumas pinigų ir išdalijo juos Nehemijui ir jo 
palydovams. 6 Nehemijas ir jo palydovai pavadino skystį nef- 
taru, tai yra apvalymu, bet dauguma žmonių vadina jį nafta".* 


2 


1* “Įrašuose randame, kad pranašas Jeremijas, liepęs į tremtį 
vedamiems tremtiniams pasiimti su savimi tos ugnies, kaip 
jums ką tik papasakojome. 2 Įrašai taip pat rodo, kad pranašas 
davė ir Įstatymą vedamiems į tremtį žmonėms ir pamokė juos, 


1,36 Žodžių žaismu graikiškasis žodis "nafta" — žibalas — yra supanašintas su 
semitišku žodžiu “neftar(u)"". Jis turbūt reiškia “ištirpintą". 

2,1-8 Legenda apie Jeremiją, paslėpusį Padangtę, Skrynią ir aukurą, autorius 
paaiškina, kad Šventykla lieka teisėta Dievo garbinimo vieta, nepaisant, kad 
joje nebėra šių šventųjų dalykų. 

kad neužmirštų VIEŠPATIES įsakymų ir kad, matydami 
auksinius ir sidabrinius stabus bei jų papuošalus, nepaklystų 
širdimi. 3 Ir kitais panašiais žodžiais jis primygtinai juos skati- 
no neleisti Įstatymui pradingti iš savo širdžių. * Tame pačiame 
rašte pasakojama, kaip pranašas, gavęs dievišką apreiškimą, 
įsakė, kad Padangtė ir Skrynia su juo eitų, ir kaip jis užlipo ant 
kalno,* į kurį Mozė buvo užžengęs ir nuo kurio buvo pamatęs 
Dievo pažadėtą paveldą.5 Ten Jeremijas rado vietą oloje ir, įne- 
šęs į ją Padangtę, Skrynią ir smilkalų aukurą, užtaisė angą. 
5Keletas žmonių, ėjusių iš paskos, užkopė, norėdami pažymėti 
taką, bet olos rasti negalėjo. 7 Jeremijas, apie tai išgirdęs, juos 
išbarė: “Ta vieta turi likti nežinoma, — jis tarė, — kol Dievas 
vėl nesurinks savo tautos ir neparodys jiems savo gailestingumo. 
š Tuomet VIEŠPATS atskleis visus tuos dalykus, ir VIEŠPA- 
TIES šlovė bei debesis bus matomi lygiai taip, kaip pasirodė 
virš Mozės ir, kai Saliamonas meldėsi, kad ta Vieta* būtų gar- 
bingai pašventinta. 

? Mums taip pat yra pasakyta, kaip Saliamonas savo išmintimi 
atnašavo auką Šventyklai pašventinti ir užbaigti. 10 Kaip Mozė 
meldėsi į VIEŠPATĮ ir ugnis, nužengusi iš dangaus, sudegino 
aukas, lygiai taip ir Saliamonas meldėsi ir ugnis, nužengusi, 
sudegino deginamąsias aukas. !!* Mozė buvo sakęs: Jos buvo 
sudegintos, nes atnaša už nuodėmę nebuvo valgyta' ! Ir Salia- 
monas šventė tą šventę panašiu būdu aštuonias dienas. 

13 Be šių dalykų, ir šiuose įrašuose, ir Nehemijo Atsiminimuo- 
se,* aprašyta, kaip Nehemijas surinko knygas apie karalius, 
pranašų ir Dovydo raštus bei karalių laiškus apie dovanas 
Šventyklai. 14 Panašiai Judas surinko mums vėl visas knygas, 
išmėtytas mus ištikusių karų metu, ir dabar mes jas turime. 
15Jeigu jums kurios nors reikia, atsiųskite pasiuntinius jų par- 
nešti. 

16 Kaip jau minėjome, rašome jums, kadangi rengiamės švęsti 
Šventyklos apvalymo šventę, prašydami ir jus tą šventę švęsti. 


2,4“... užlipo ant kalno": ant Nebo. Žr. Įst 34,1. 

2,8“... ta Vieta": Jeruzalės Šventykla. 

2,11 Atrodo, kad šių Mozei priskiriamų žodžių šaltinis yra Kun 10,16-20 tekstas. 
2,13 “... Nehemijo Atsiminimuose": mūsų laikų nepasiekęs apokrifinis veikalas. 

17Dievas yra tas, kuris išgelbėjo visą savo tautą ir sugrąžino 
jiems jų paveldą, karalystę, kunigystę bei šventąsias apeigas, 1š 
kaip buvo pažadėjęs per Įstatymą. Mes pasitikime Dievu, kad 
jis veikiai pasigailės mūsų ir surinks mus iš po viso dangaus į 
savo šventąją Vietą, nes jis iš tikrųjų išgelbėjo mus iš didelių 
pavojų ir nuvalė savo Vietą“. 


B. AUTORIAUS ĮŽANGA 


19 Čia yra pasakojimas apie Judą Makabėją bei jo brolius, apie 
didingosios Šventyklos išvalymą, aukuro pašventinimą, 20* apie žy- 
gius prieš Antiochą Epifaną bei jo sūnų Eupatorą 2! ir apie iš dan- 
gaus atėjusius pasirodymus didvyriams, taip narsiai kovojusiems už 
judaizmą, kad, nors būdami negausūs skaičiumi, jie paėmė visą 
kraštą, priversdami bėgti barbarų gaujas, ?? atgavo visame pasaulyje 
garsią Šventyklą, išlaisvino miestą ir atkūrė įstatymus, kuriems iški- 
lo pavojus būti panaikintiems. Visa tai jie padarė, nes VIEŠPATS 
savo didžiu gerumu buvo jiems maloningas. 23 Ką Jasonas iš Kirėnės 
papasakojo penkiose knygose, mes mėginsime sutrumpinti į vieną 
veikalą. 24 Turėdami prieš akis žodžių srautą ir sunkumus, su kuriais 
susiduria norintys nertis į istorijos pasakojimus, kai medžiaga yra 
gausi, 2 mes stengėmės pateikti mėgstantiems paprastą skaitymą, 
palengvinti kruopštiesiems, linkusiems dalykus įsiminti, ir būti 
naudingi visiems. 26 Mums, užsidėjusiems šį sunkų sutrumpinimo 
darbą, užduotis toli gražu nėra lengva, bet pareikalauja daug pra- 
kaito ir nemigo naktų, 27 lygiai kaip nėra lengva rengiančiam puotą 
ir ieškančiam naudos kitų labui. Nepaisant to, norėdami susilaukti 
daugelio dėkingumo, mes mielai pakelsime šį nelengvą triūsą, 2š pa- 
likdami atsakomybę už smulkmenų tikrumą pradiniam autoriui, O 
patys ribodami savo pastangas duoti tik santraukos metmenis. 29 Juk 
kaip naują namą statantis meistras turi kreipti dėmesį į visą pastatą, 
o tuo tarpu žmogus, kuris imasi jį dažyti ir puošti, teturi rūpintis tik 
tuo, kas reikalinga namui papuošti, taip, aš manau, yra ir su mumis. 


2,20 Apie žygius prieš Antiochą IV Epifaną žr. 2 Mak 4,7-10,9; apie žygius prieš 
Antiochą V Eupatorą žr. 2 Mak 10,10-13,26. 

30 Pradinio istoriko pareiga yra leistis į dalykų tyrinėjimą, išsamiai 
juos apsvarstyti ir rūpintis smulkmenomis, 3! betgi žmogui, perdir- 
bančiam pasakojimą, turi būti leista siekti glaustos išraiškos ir veng- 
ti išsamaus dalyko svarstymo. 32 Čia tad ir pradėsime pasakojimą, 
nepridėdami daugiau nieko prie to, kas jau pasakyta, nes pasakoji- 
mui rašyti ilgą įžangą, o patį pasakojimą sutrumpinti, būtų neišmin- 
tinga. 


| C. HELIODORAS 
MĖGINA IŠNIEKINTI ŠVENTYKLĄ 


2 
Simono išdavystė 


1 Vyriausiojo kunigo Onijo valdymo metu,* šventojo miesto 
gyventojai patyrė vispusišką ramybę ir tobulai laikėsi įstatymų, nes 
jis buvo pamaldus žmogus ir neapkentė visko, kas pikta. 2 Būdavo, 
kad dažnai net karaliai pagerbdavo tą Vietą, paaukodami Šventyklos 
garbei bangias dovanas. 3 Iš tikrųjų Azijos karalius Seleukas* iš savo 
pajamų padengė visas išlaidas, susijusias su aukų liturgija. 

4 Bet Simonas, žmogus iš Bilgos klano,* kuris buvo paskirtas 
Šventyklos valdytoju, susikirto su vyriausiuoju kunigu dėl miesto 
prekyvietės priežiūros. 5 Neįstengdamas Onijo nugalėti, jis nuvyko 
pas Tarsėjo sūnų Apolonijų, tuo metu buvusį Kele-Sirijos ir Finiki- 
jos valdytoją, €ir pranešė jam, kad iždas Jeruzalėje yra taip kupinas 
neapsakomų turtų, jog neįmanoma jų suskaičiuoti. Tos lėšos, jis sa- 
kė, nebuvo duotos kaip atnašos į aukų sąskaitą, užtat esą galima pa- 
daryti taip, kad jos visos patektų karaliui. 


3,1“... Onijo valdymo metu": vyriausiasis kunigas Onijas III valdė nuo 196 iki 
175 m. prieš Kristų ir mirė 171 m. prieš Kristų. Jis buvo sūnus Simono, 
kuris pagarbiai minimas Sir 50,1-21. 

3,3“... Seleukas": Seleukas IV Filopatoras, karaliavęs nuo 187 iki 175 m. prieš 
Kristų. 

3,4“... Bilgos klano": ši kunigiška šeima minima Neh 12,5.18 tekste. 

2 Mak 3,7-19 
Heliodoro žygis 


7 Lankydamasis pas karalių, Apolonijus papasakojo jam, kas 
buvo pranešta apie pinigus. Karalius, parinkęs savo reikalų tvarkyto- 
ją Heliodorą, išsiuntė jį su įsakymu paimti anksčiau minėtus turtus. 
š Taigi Heliodoras tuojau pat leidosi į kelionę tariamai apžiūrėti 
Kele-Sirijos ir Finikijos miestų, bet iš tikrųjų turėdamas mintyje 
įvykdyti jam duotą karaliaus užduotį. ? Atvykusį į Jeruzalę jį šiltai 
sutiko vyriausiasis kunigas ir miestas. Tada jis papasakojo jiems apie 
pranešimą, pareiškė savo atvykimo tikslą ir teiravosi, ar tokia iš tik- 
rųjų yra padėtis. 10 Vyriausiasis kunigas paaiškino, kad dalis pinigų 
yra indėliai, skirti našlėms bei našlaičiams, !! ir dalis yra nuosavybė 
Tobijo sūnaus Hirkano,* žmogaus užimančio labai aukštą vietą. 
Priešingai nedorojo Simono šmeižtams, iš viso keturi šimtai sidabri- 
nių talentų ir du šimtai auksinių. 12 Jis pridėjo, kad indėlininkai bu- 
vo pasitikį Vietos šventumu, visame pasaulyje gerbiamos Šventyklos 
orumu ir neliečiamumu. Sulaužyti jų pasitikėjimą apgaule, jis sakė, 
negalima net pagalvoti. 13 Bet Heliodoras, elgdamasis pagal jam duo- 
tus karaliaus įsakymus, griežtai pareiškė, kad pinigai turi būti nusa- 
vinti karaliaus iždo naudai. 14 Nustatęs tam tikslui dieną, jis įėjo į 
Šventyklą tų lėšų pamatyti. 


Žmonės meldžiasi už Šventyklą 


Visas miestas buvo klaiko priblokštas. 15 Kunigai gulėjo kniūps- 
čia prieš aukurą su savo kunigiškais apdarais ir garsiai maldavo 
Dangų, davusį indėlių įstatymą, kad išsaugotų juos tiems, kurie bu- 
vo juos pasidėję. 16 Vyriausiojo kunigo išvaizda pervėrė širdį kiek- 
vienam jį pamačiusiam, nes jo veido išraiška ir spalva atspindėjo jo 
dvasinį skausmą. !7 Baimė ir šiurpas buvo jį taip apėmę, kad jam 
drebėjo visas kūnas. Visiems, jį matantiems, buvo aiškus jo širdies 
skausmas. 18 0 žmonės iš savo namų skubėjo būriuotis bendrai mal- 
dai, nes šventajai Vietai grėsė pavojus būti išniekintai. 19 Moterys, 
apsijuosusios po krūtinėmis ašutine, užpildė gatves. Kai kurios mer- 


3,11 “... Tobijo sūnaus Hirkano“: Transjordanijos Tobijadų šeimos narys (žr. 
Neh 2,10; 6,17-19; 13,4-8). Hirkano tėvas buvo Juozapas, kurio motina buvo 
vyriausiojo kunigo Onijo II sesuo. 

gaitės, laikomos namuose, subėgo prie vartų, kitos prie miesto sienų, 
o dar kitos žiūrėjo pro langus. 20 Keldamos į dangų rankas, jos siun- 
tė prašymo maldą. 2! Buvo gaila žiūrėti į žmones, besibūriuojančius 
pulti kniūpsčia maldai, ir vyriausiąjį kunigą, ištiktą didžio skausmo. 


2 


Pagalba iš Dangaus 


22 Jiems maldaujant visagalį VIEŠPATĮ išsaugoti nepaliestus in- 
dėlius tiems, kurie pasitikėdami buvo juos pasidėję, 23 Heliodoras 
ėmėsi vykdyti savo užduotį. * Bet vos jam su asmens sargyba. atėjus 
prie iždo, dvasių VIEŠPATS, turintis visą valdžią, pasireiškė tokiu 
pribloškiančiu būdu, kad visi, išdrįsę lydėti Heliodorą, buvo Dievo 
galybės apstulbinti. Apimti klaiko, jie sukniubo. 35 Iš tikrųjų jiems 
pasirodė žirgas, dengtas prabangia gūnia, su šiurpą keliančiu raite- 
liu. Puldamas piestu tarsi pašėlęs, žirgas užgavo savo priešakinėmis 
kanopomis Heliodorą. Pats raitelis atrodė vilkįs auksine apranga. 
26 Heliodorui pasirodė tuo pačiu metu ir du jauni vyrai, nepaprastai 
stiprūs, nuostabiai žvalūs ir prabangiai apsirengę. Atsistoję jam prie 
šonų, be perstojo jį plakė, ištikdami jį daugeliu smūgių. 27 Staiga jis 
sukniubo ant žemės ir paskendo didelėje tamsoje. Jo vyrai, pakėlę jį, 
paguldė ant neštuvų. 28 Taigi žmogus, ką tik įkėlęs koją į šį iždą su 
didžia palyda ir asmens sargyba, buvo nešamas laukan bejėgis net 
sau padėti. Visi aiškiai patyrė begalinę Dievo galybę! 

29 Heliodorui gulint Dievo galybės parblokštam, žado neteku- 
siam, ir be vilties išgyti, 30 žydai šlovino VIEŠPATĮ, stebuklingai 
išaukštinusį savo šventąją Buveinę. Šventykla, ką tik prieš tai buvusi 
kupina baimės ir sąmyšio, dabar prisipildė džiaugsmo ir linksmybės, 
visagaliam VIEŠPAČIUI matomai apsireiškus. 

31 Kai kurie Heliodoro bičiuliai tuojau ėmė maldauti Oniją, kad 
šauktųsi Aukščiausiojo, prašydami suteikti tam Žmogui, esančiam 
prie mirties, gyvastį. 32 Vyriausiasis kunigas bijodamas, kad karalius 
nepamanytų Heliodorą tapus žydų klastos auka, iš tikrųjų atnašavo 
auką už to žmogaus išgijimą. 33 Vyriausiajam kunigui atliekant atly- 
ginimo apeigas, tie patys jauni vyrai tais pačiais apdarais vėl pasiro- 
dė ir atsistojo prieš Heliodorą. “Būk labai dėkingas vyriausiajam ku- 
nigui, — jie tarė jam, — tik per jį VIEŠPATS išgelbėjo tavo gyvastį. 
34 Kadangi buvai Dangaus nuplaktas, skelbk visiems žmonėms Dievo 
galybės didingumą“. Tai pasakę, jie pradingo. 

2 Mak 3,35-4,5 
Heliodoro liudijimas 


35 Heliodoras, atnašavęs VIEŠPAČIUI auką ir padaręs didžiu- 
lius įžadus savo gyvasties Išgelbėtojui, atsisveikino su Oniju ir sugrį- 
žo su savo kariuomene pas karalių. 36 Visų akivaizdoje jis liudijo sa- 
vo akimis matytus aukščiausiojo Dievo darbus. 37 Karaliui paklausus 
Heliodorą, koks žmogus būtų tinkamas siųsti į Jeruzalę kitu reikalu, 
jis atsakė: 38 “Jeigu turi priešą ar sąmokslininką prieš valdžią, nu- 
siųsk jį ten, ir gausi jį atgal, jeigu jis iš viso dar gyvas išliks, gerai 
nuplaktą, nes ten tikrai yra ypatinga dieviška jėga, supanti tą Vietą. 
39 Tasai, kurio buveinė yra danguje, saugo tą Vietą, ją gina, parbloš- 
kia ir sunaikina ateinančius jai žalos daryti". *0 Taip pasibaigė Helio- 
doro ir iždo apsaugojimo įvykis. 


D. IŠNIEKINIMAS IR PERSEKIOJIMAS 


4 
Onijas kreipiasi į karalių 


1 Mes papasakojome, kaip Simonas pranešė apie pinigus, kenk- 
damas savo tautai. Tas pats Simonas paskleidė šmeižtus apie Oniją, 
sakydamas, kad jis buvo sukurstęs Heliodorą ir užtraukęs tą baisią 
nelaimę. 2 Jis išdrįso apšaukti “sąmokslininkų prieš valdžią" vyrą, 
kuris buvo miesto geradaris, tautiečių gynėjas ir uolus įstatymų sau- 
gotojas. ? Šis priešiškumas taip įsiaštrino, kad vienas iš Simono iš- 
tikimų pakalikų net nusikalto žmogžudystėmis. 

4 Onijas suprato, kad šie tarpusavio vaidai buvo pavojingi ir nu- 
vokė, kad Kele-Sirijos ir Finikijos valdytojas Menestėjo sūnus Apo- 
lonijus buvo įsivėlęs ir drąsino Simono nedorus kėslus. 5 Jis tad nu- 
vyko pas karalių ne savo tautiečių apskųsti, bet turėdamas širdyje 


4,7“... Seleukui mirus": Seleukas buvo Heliodoro nužudytas. Antiochas Epi- 
fanas buvo jo jaunesnysis brolis. Onijo brolis parodė savo graikų gyvenimo 
būdo pomėgį (žr. 10-ąją eilutę), pakeisdamas savo hebraišką vardą Jošua, 
arba Jėzus, į graikišką Jasono vardą. 

gerovę — viešą ir asmenišką — visų Žmonių. 5 Mat jis matė, kad 
be apdairaus karaliaus įsikišimo viešieji reikalai nebegalėjo būti 
taikingai sprendžiami ir kad Simonas niekad nesiliaus kvailiavęs. 


Vyriausiasis kunigas | 
Jasonas įveda helenizmą A 


7 Seleukui mirus* ir Antiochui, kuris buvo vadinamas Epifanu, 
paveldėjus sostą, Onijo brolis Jasonas, paglemžęs vyriausiąją kuni- 
gystę, š susitiko su karaliumi ir pažadėjo jam tris šimtus šešias- 
dešimt sidabrinių talentų ir iš kito pajamų šaltinio dar aštuonias- 
dešimt talentų. * Be to, jis pažadėjo mokėti šimtą penkiasdešimt ta- 
lentų daugiau, jeigu jam būtų duota teisė kaip vyriausiajam kunigui 
įsteigti gimnastikos mokyklą, burti joje jaunimą* ir įrašyti į sąrašą 
Jeruzalės gyventojus Antiochijos piliečiais.* 10 Karalius tam pritarė. 

Užėmęs vyriausiojo kunigo vietą, Jasonas tuojau pat pradėjo 
mokyti savo tautiečius graikų gyvenimo būdo. !! Jis panaikino žy- 
dams karalių suteiktas lengvatas, gautas tarpininkaujant Eupolemo* 
tėvui Jonui, buvusiam pasiuntiniu sudarant draugystės sutartį ir są- 
jungą su romėnais; jis atmetė teisėtus gyvenimo būdus ir įvedė nau- 
jus papročius, priešingus Įstatymui. 12 Iš tikrųjų jam buvo malonu 
statyti gimnastikos mokyklą* prie tvirtovės papėdės ir skatinti pa- 
čius kilniausius jaunuolius nešioti graikiškas kepures su plačiais 
kraštais. 13 Taigi per didelį Jasono — jis buvo bedievis ir netikras 
vyriausiasis kunigas — nedorumą vyko toks nepaprastas sugraikini- 


4,9 “... burti joje jaunimą": gimnastikos mokykla — salė — buvo auklėjimo 
įstaiga, kurioje jaunuoliai buvo mokomi graikų dvasinės ir kūno kultūros. 
“,„. įtraukti į sąrašą Jeruzalės gyventojus kaip Antiochijos piliečius": An- 
tiochijos, helenistinio Seleukidų karalystės miesto, garbės piliečiai turėjo 
politinių ir prekybinių lengvatų. 


4,11 “,.. Eupolem(o)": jis buvo vienas iš dviejų pasiuntinių, Judo Makabėjo 
siųstų į Romą. Žr. 1 Mak 8,17. 
4,12 “... gimnastikos mokyklą": graikiškai “gymnasion", t.y. salė, kurioje jau- 


nuoliai atlikdavo kūno kultūros pratybas “gymnoi", t.y būdami nuogi. 
Kadangi ji buvo pastatyta Tyropeono, t.y. Sūrius gaminančiųjų, slėnyje, šiek 
tiek į rytus nuo tvirtovės, ji buvo prie pat rytinės Šventyklos sienos. Graikiš- 
koji kepurė su plačiais kraštais priminė graikų dievo Hermio, atletinių 
žaidimų globėjo, galvos dangą. Atrodo, kad ji buvo tapusi jaunimo klubo 
aprangos dalimi. 

mas ir pamėgdžiojimas svetimų gyvenimo būdų dėl didelio Jasono 
nedorumo, 14 kad ir kunigai nebenorėjo atlikti savo pareigų prie 
aukuro. Paniekinę šventovę ir palikę aukas, jie, suskambėjus ženklui 
mesti diską, skubėdavo į imtynių aikštę dalyvauti draudžiamoje 
pramogoje, 15 nieku laikydami, kas buvo jų protėvių laikoma garbin- 
ga, ir be galo vertindami, kas graikams įprasta. 16 Užtat juos ištiko 
sunki nelaimė. Tie, kurių gyvenimo būdas juos stebino, tapo jų 
priešai ir juos nubaudė. !7 Ne juokai be pagarbos elgtis su dieviškais 
įstatymais! Tai parodys tolesni įvykiai. 

18 Kai karaliui dalyvaujant Tyre buvo švenčiami ketvirtųjų metų 
žaidimai, !9? nedorasis Jasonas išsiuntė Jeruzalės antiochiečių atsto- 
vus, kad nuneštų tris šimtus sidabrinių drachmų — auką Herkului. 
Tačiau patys pinigų nešėjai nutarė neatiduoti jų aukai, nes tai, jų 
manymu, nepridera, bet paskirti juos kitam tikslui. 20 Taigi pinigai, 
skirti siuntėjo paaukoti Herkului, iš tikrųjų, jų nešėjų nutarimu, bu- 
vo panaudoti triirkliams* statyti. 

21 Kai Menestėjo sūnus Apolonijus buvo pasiųstas į Egiptą da- 
lyvauti karaliaus Filometoro* vestuvėse, Antiochas sužinojo, kad Fi- 
lometoras yra tapęs priešiškas jo valdžiai. Tada jis pradėjo rūpintis 
savo saugumu. Apsilankęs Jopėje, jis pasuko į Jeruzalę. 2 Jasonas ir 
miestas, sutikę su didele iškilme, įvedė jį į miestą su deglais ir gy- 
riaus šauksmais. Po to jis nuvedė savo kariuomenę į Finikiją. 


Menelajus išstumia Jasoną 


23 Praėjus trejiems metams, Jasonas nusiuntė Menelajų,* anks- 
čiau minėto Simono brolį, perduoti karaliui pinigų ir užbaigti svar- 
bių reikalų derybas. 2* Bet Menelajus, pristatytas karaliui, meilikau- 
damas taip labai jį išgarbino ir dar, viršydamas Jasoną trimis šimtais 
sidabrinių talentų, įsigijo vyriausiąją kunigystę. 25 Jis, tiesa, sugrįžo 
namo su karaliaus įgaliojimais, bet neturėjo reikalingų savybių būti 
vertas vyriausiuoju kunigu, išskyrus žiauraus tirono karštą būdą ir 
laukinio žvėries įniršį. 26 Taigi Jasonas, apgavęs savo brolį, buvo kito 


4,20 “... triirkliams": kariniai laivai su trimis irklų grupuotėmis. 

4,21 “.,. Filometor[o)": Egipto karalius Ptolemėjas VI (maždaug 172-145 m. 
prieš Kristų). 

4,23 “.,. Menelaj[ų): žydų vyriausiasis kunigas nuo 172 m. iki 162 m. prieš 
Kristų. Žr. 2 Mak 13,3-8. 

žmogaus apgautas ir turėjo tapti pabėgėliu Amono šalyje. 27 Nors 
Menelajus ir buvo gavęs tą tarnybą, bet pažadėtų karaliui pinigų jis 
visiškai nemokėjo. 23 Tvirtovės valdytojas Sostratas, kuriam buvo 
pavesta rinkti pinigus, pakartotinai reikalavo mokėti. Ilgainiui juodu 
abu buvo karaliaus pašaukti atvykti pas jį tuo reikalu, 2 Menelajus 
paliko vyriausios kunigystės įgaliotinu savo brolį Lysimachą, o Sos- 
tratas — kipriečių dalinių vadą Kratą. 


Onijo nužudymas 


30 Šiems įvykiams vystantis, atsitiko, kad Tarso ir Malo* žmo- 
nės pradėjo maištauti, nes jų miestai buvo atiduoti kaip dovana ka- 
raliaus sugulovei Antiochei. 31 Karalius, palikęs Androniką, vieną iš 
savo didikų, vietininku, tad išskubėjo sukilimo malšinti. 22 Menela- 
jus, manydamas, kad dabar yra gera proga, pavogė iš Šventyklos ke- 
letą auksinių indų ir įteikė juos Andronikui. Keletą kitų reikmenų 
jis buvo pardavęs Tyre ir aplinkiniuose miestuose. 33 Onijas, gavęs 
tikrą žinią apie Menelajaus darbus, jį apkaltino ir pasitraukė į prie- 
globsčio vietą Dafnėje prie Antiochijos. 34 Tada Menelajus, pasive- 
dęs Androniką į šalį, maldavo jį, kad pakeltų ranką prieš Oniją. 
Andronikas tad, nuvykęs pas Oniją, įtikino jį ir, klastingai laiduo- 
damas priesaika, paėmė jo dešinę ir padavė jam savąją. Nors Onijas 
jį ir įtarė, bet sutiko palikti šventovės prieglobstį. Tada Andronikas, 
nepaisydamas priesaikos, tuojau pat jį nužudė. 

35 Dėl tos priežasties ne tik žydai, bet ir daug žmonių iš kitų 
tautų buvo pasipiktinę ir susierzinę dėl neteisingo to žmogaus nužu- 
dymo. 36 Karaliui sugrįžus iš Kilikijos srities, miesto* žydai suėjo 
pas jį skųstis. Tiek jie, tiek graikai buvo perpykę, nes Onijas buvo 
nužudytas nepaisant teisingumo. 37 Antiochas buvo labai sukrėstas ir 
kupinas užuojautos. Prisiminęs mirusiojo protingumą ir kilnų elgesį, 
jis apsiverkė. 3š Degdamas pykčiu, jis nedelsė nuplėšti nuo Androni- 
ko jo purpurinės skraistės, išvilkti jį iš purpurinių drabužių ir, nuve- 


4,30 “.., Malo": Kilikijos miestas pietvakarinėje Mažojoje Azijoje, maždaug 50 
km į rytus nuo Tarso miesto. ' 
4,36 “... miesto": sostinės — Antiochijos — žydai. 

dęs per visą miestą į tą vietą, kur jis buvo padaręs Onijui tą baisų 
nusikaltimą, nubaudė kraugerį mirtimi. Taip VIESPATS jam atmo- 
kėjo nupelnyta bausme. 


Maištas prieš Lysimachą 


39 Tuo tarpu Lysimachas, Menelajui pritariant, padarė daug 
šventvagiškų vagysčių mieste.* Plačiai pasklidus žiniai, kad jau buvo 
išgabenta svetur daug auksinių reikmenų, žmonės susibūrė maištauti 
prieš Lysimachą. 0 Kadangi įtūžusi minia darėsi pavojinga, Lysima- 
chas, apginklavęs kone tris tūkstančius vyrų, pradėjo juos pulti. Jam 
vadovavo kažkoks Aranas, žmogus pažengusio amžiaus, bet ir nema- 
žo ir kvailumo. *! Kai žydai pamatė, kad Lysimachas juos puola, 
vieni griebė akmenis, kiti rąstgalius, o dar kiti net sėmėsi saują ten 
buvusių pelenų. Įtūžę, jie bėrė juos maišatyje ant Lysimacho ir jo 
vyrų. 42 Dėl to jie daugelį jų sužeidė, keletą net užmušė, o visi kiti 
buvo priversti bėgti. Pats šventvagis buvo užmuštas prie iždo. 


Menelajus išsiperka kyšiu 


43 Dėl šio įvykio Menelajus buvo apkaltintas. 4 Karaliui atvykus 
į Tyrą, Seniūnų taryba* nusiuntė tris vyrus, įgaliotus vesti pas jį by- 
1ą. * Bet Menelajus, matydamas, kad pralaimi, pažadėjo didoką kyšį 
Dorymeno sūnui Ptolemėjui, prašydamas, kad palenktų į jo pusę 
karalių. *6 Po to Ptolemėjas, pasivedęs karalių į šalį kolonadoje tarsi 
atsikvėpti šviežiu oru, paveikė karalių pakeisti savo nuomonę. *7 Dėl 
to tad karalius išteisino Menelajų, tos visos nelaimės priežastį, ir 
pasmerkė mirti tuos nelaimingus vyrus, kuriuos būtų radę esant ne- 
kaltus net jeigu jiems būtų reikėję savo bylą ginti pas skitus. 43 Ne- 
teisinga bausmė negaišuojant buvo įvykdyta vyrams, gynusiems 
miesto, žmonių ir šventųjų indų reikmenų reikalą. * Kai kurie Tyro 
gyventojai buvo taip pasipiktinę tuo nusikaltimu, kad jie surengė 
jiems iškilmingas laidotuves. 50 Tačiau Menelajus pasiliko savo 
pareigose per galingųjų gobšumą, ėmė vis nedoriau elgtis ir tapo 
didžiausiu sąmokslininkų prieš savo tautiečius. 


4,39 “..,„ mieste": Jeruzalėje. Menelajus dar tebebuvo Sirijoje. 
4,44“... Seniūnų taryba": žr. 1 Mak 12,6. 

5 
Maištas ir Jasono mirtis 


1* Maždaug tuo metu Antiochas pradėjo antrąjį karo žygį prieš 
Egiptą. 2 Atsitiko, kad kone per keturiasdešimt dienų matėsi virš 
miesto raiteliai, šuoliuojantys oru, apsirengę auksu ataustais drabu- 
žiais, būriai, apsiginklavę ietimis ir iš makščių ištrauktais kalavijais, 
— 3raitijos daliniai kovos rikiuotėje, darantys puolimus ir priešpuo- 
lius vienu ar kitu keliu, — mosikuojami skydai, iečių miškas, kala- 
vijų švytavimas, strėlių kruša, auksinių pakinktų blizgesys ir visO- 
kiausi šarvai. * Užtat visi meldėsi, kad šis regėjimas būtų geras būsi- 
mo įvykio ženklas. 

5 Bet, pasklidus netikram gandui apie Antiocho mirtį, Jasonas,* 
sutelkęs ne mažiau kaip tūkstantį vyrų, nelauktai užpuolė miestą. 
Kai sienų gynėjai buvo priversti pasitraukti ir kai galų gale miestas 
jau buvo paimamas, Menelajus pabėgo į tvirtovę. * O Jasonas tada 
žudė savo tautiečius be pasigailėjimo, nesuvokdarnas, kad sėkmė sa- 
vo žmonių sąskaitą yra didžiausia nelaimė, ir manydamas, kad laimi 
pergalės grobį iš priešų, o ne iš savo tautiečių. 7 Netgi taip valdžios 
paimti jis nepajėgė. Galop jis iš savo sąmokslo patyrė tik gėdą ir vėl 
pabėgo į amoniečių kraštą. * Ilgainiui jis priėjo liūdną galą. Apkal- 
tintas arabų valdovui Aretui,* bėgo iš miesto į miestą, visų veja- 
mas, nekenčiamas kaip nusikaltęs įstatymams, prakeiktas kaip savo 
tėvynės ir tautiečių žudikas, jis atsirado Egipte kaip į jūros krantą 
išmestas medis. * Galop žmogus, kuris buvo išvaręs daugelį iš savo 
krašto į tremtį, mirė tremtyje po to, kai įsėdo į laivą vykti pas lake- 
demoniečius, vildamasis rasti prieglaudą dėl savo ryšių su jais. 


5,1 Pirmoji Antiocho invazija į Egiptą 169 m. prieš Kristų (žr. 1 Mak 1,16-20) 2 
Mak knygoje nėra minima, nebent reikėtų laikyti pirmąja invazija sirų ka- 
riuomenės žygį į Palestiną (žr. 2 Mak 4,21-22). 2 Mak knygos autorius, atro- 
do, sieja pirmąjį Jeruzalės nuniokojimą 169 m. prieš Kristų, po pirmosios 
Antiocho invazijos į Egiptą (žr. 1 Mak 1,20-28; 2 Mak 5,5-23), su antruoju 
nuniokojimu 167 m. prieš Kristų po antrosios invazijos į Egiptą 168 m. prieš 
Kristų (žr. 1 Mak 29-35; 2 Mak 24-27). 

5,5 “... Jasonas": Onijo III brolis Jasonas reiškė pretenzijų į vyriausiojo kunigo 
vietą (žr. 2 Mak 4,7-10). Ilgainiui Menelajus jį pakeitė, išvarydamas jį į 
Transjordaniją (žr. 2 Mak 4,26). 

10 Nebuvo nei kas gedėtų, nei kas palaidotų žmogų, kuris patsai pa- 
liko daugelį nepalaidotų. Protėvių kape vietos jam nebuvo. 


Jeruzalė nuniokojama 


11 Kai žinia apie šį įvykį pasiekė karalių, jis nusprendė, kad Ju- 
dėja yra sukilusi. Todėl, labai įtūžęs, jis leidosi į žygį iš Egipto ir 
paėmė miestą antpuoliu. 12 Savo kareiviams įsakė Žudyti be pasigai- 
lėjimo visus sutiktus žmones ir skersti subėgusius į savo namus. 
13 Jauni ir seni buvo išžudyti, moterys ir vaikai sunaikinti, mergelės 
ir mažyliai išskersti. 14 Per tris dienas buvo aštuoniasdešimt tūks- 
tančių aukų, — keturiasdešimt tūkstančių krito nuo smurto ir tiek 
pat žmonių buvo parduota į vergiją. 


Šventykla apiplėšiama 


15 Dar tuo nepasitenkinęs, įstatymų ir tėvynės išdaviko Menela- 
jaus vedamas, Antiochas turėjo įžūlios drąsos įeiti į švenčiausią 
visame pasaulyje Šventyklą. 16 Savo nešvariomis rankomis jis paėmė 
šventuosius indus, savo nedoromis rankomis jis sušlavė dovanas, ku- 
rias daug kitų karalių buvo atnešę, norėdami išaukštinti, pašlovinti ir 
pagerbti tą Vietą. 17 Antiochas buvo taip pasipūtęs, kad nesuvokė, 
jog už miesto gyventojų nuodėmes VIEŠPATS buvo supykęs trumpą 
valandėlę ir todėl buvo abejingas šventajai Vietai. 18 Bet jeigu jie 
nebūtų buvę įsipainioję į tokią daugybę nuodėmių, tas žmogus būtų 
buvęs nuplaktas ir sulaikytas nuo neapgalvoto Žingsnio tą akimirką, 
kai tik įėjo į vidų, lygiai kaip buvo atsitikę su Heliodoru, karaliaus 
Seleuko atsiųstu iždo patikrinti. 19* Tačiau ne Vietai VIEŠPATS 
išsirinko tautą; veikiau jis išsirinko Vietą tautai. 20 Užtat pati Vieta, 
turėjusi dalį tautą ištikusiose nelaimėse, po to dalijosi su ja ir palai- 
ma. Vieta, palikta Visagalio pykčio akimirką, atgavo savo visą garbę 
didžiojo VIEŠPATIES atleidimo metu. 

21 Taigi Antiochas, pagrobęs iš Šventyklos tūkstantį aštuonis 
šimtus talentų, išskubėjo į Antiochiją, dėl savo įžūlumo manydamas, 
kad jis gali sausumą padaryti plaukiojamą ir jūrą pereinamą kojo- 


5,8“... Aretui": nabatėjų karaliui Aretui IV. Žr. 1 Mak 5,25. 
5,19 Žmogus yra svarbesnis net už švenčiausius daiktus. Žr. Mk 2,27. 

mis. 22 Jis paliko valdytojus gyventojams engti: Jeruzalėje — Pi- 
lypą,* frygiečių kilmės, o būdo nuožmesnio už žmogų, kuris jį pa- 
skyrė, 2 o Gerizime* — Androniką. Be šių — Menelajų, valdžiusį 
savo tautiečius nuožmiau, negu visi kiti. Iš neapykantos žydams 
24 Antiochas išsiuntė mysiečių vadą Apolonijų* su dvidešimt dviejų 
tūkstančių kariuomene, įsakydamas išžudyti suaugusius vyrus, 0 mo- 
teris ir paauglius parduoti į vergiją. 2 Kai tas žmogus atvyko į Jeru- 
zalę, jis dėjosi esąs taikingai nusiteikęs ir laukė tik šventosios šabo 
dienos. Tada, būdamas tikras, kad žydai nebuvo prie darbų, jis įsakė 
savo kareiviams rikiuotis paradui su ginklais. 26 Visus išėjusius pasi- 
žiūrėti išžudė. Po to metėsi į miestą su ginkluotais vyrais ir nužudė 
daugybę žmonių. 

27 Bet Judas Makabėjas, su maždaug devyniais kitais, pasitraukė 
į dykumą. Jis ir jo vyrai gyveno kalnuose, kaip laukiniai gyvuliai. 
Ten jie gyveno ir, kad išvengtų nešvarumo, maitinosi augalais. 


6 
Šventykla išniekinama 


1 Netrukus po to karalius atsiuntė Gerontą Atėnietį, kad privers- 
tų žydus atsisakyti savo protėvių papročių ir liautis gyventi pagal 
Dievo įstatymus. 2 Be to, jis turėjo išniekinti Jeruzalės Šventyklą, 
pavadindamas ją Dzeuso Olimpiečio* vardu, o Gerizimo šventyklą 
pavadindamas Dzeuso, Svetimtaučių globėjo, vardu, kaip vietos 
gyventojai buvo paprašę. 

3 Pikto antplūdis buvo nuožmus ir visiškai nepakeliamas. 
+Šventykla buvo pilna ūžaujančių bei ištvirkaujančių pagonių, besi- 
linksminančių su prostitutėmis,* lytiškai santykiaujančių su moteri- 


5,22 “... Pilypą": žr. 2 Mak 6,11; 8,8. Turbūt šis Pilypas nėra Pilypas, apie kurį 
užsimena 2 Mak 9,29; 1 Mak 6,14. 

5,23 “... Gerizim(e)": Gerizim(as) buvo šventasis samariečių kalnas prie 
Šechemo. Žr. 2 Mak 6,2. 

5,24“... Apolonijų": žr. 1 Mak 1,29; jis yra minimas ir 2 Mak 3,5; 4,4. 

6,2 “... Dzeuso Olimpiečio“: Dzeusas Olimpietis buvo laikomas esąs lygus su 
sirų Baalu —— Baal-Šomem(u), t.y. “dangaus viešpačiu". Žydai šį vardą 
laikė “siaubingąja pabaisa" (žr. Dan 9,27; 11,31; 12,11; 1 Mak 1,54). 

6,4“... besilinksminančių su prostitutėmis": senovės Artimųjų Rytų apvaisinimo 
kultų apeigomis. Žr. Bar 6,10.42-43, 

mis net šventajame kieme. Be to, jie nešė į vidų aukai uždraustus 
dalykus. 5 Aukuras buvo apkrautas bjauriomis, įstatymų draudžiamo- 
mis atnašomis. 


Uždraudžiama gyventi pagal Įstatymą 


6 Žmonės nebegalėjo nei laikytis šabo, nei švęsti savo protėvių 
iškilmių, nei net prisipažinti, kad buvo žydai. 7 Be to, kas mėnesį, 
švenčiant karaliaus gimtadienį, žydai buvo varomi prievarta dalyvau- 
ti aukose, o švenčiant Dionyso* iškilmę, jie buvo verčiami nešioti 
vijoklių vainikus ir žygiuoti eisenoje Dionyso garbei. š Ptolemaidės 
gyventojams pasiūlius, buvo paskelbtas įsakas aplinkiniams mies- 
tams, kad jie taip pat elgtųsi su žydais, būtent: įpareigotų juos daly- 
vauti aukose ? ir baustų mirtimi atsisakančius elgtis pagal graikų 
gyvenimo būdą. Buvo aišku, kad atėjo nelaimių metas. 10 Taip dvi 
moterys, suimtos už tai, kad apipjaustė savo vaikus, buvo vedžioja- 
mos viešai po miestą su mažyliais pakartais ant krūtinių, ir nustum- 
tos stačia galva nuo miesto sienų. !! O kiti, kurie buvo susirinkę į ne- 
tolimas olas švęsti šabo slapčiomis, buvo išduoti Pilypui ir visi 
drauge sudeginti. Gerbdami dienos šventumą, jie atsisakė gintis. 


Apvaizdi persekiojimo reikšmė 


12 Nūn prašau šios knygos skaitytojus dėl tokių nelaimių nenu- 
stoti drąsos, bet pasvarstyti, kad šios bausmės buvo skirtos ne mūsų 
tautai pražudyti, bet pamokyti. 13 Iš tikrųjų, jeigu nedorėliai ilgai 
tarp mūsų neišlieka, bet greitai patiria bausmę, tai yra didelio Dievo 
gerumo ženklas. 14 Juk kitų tautų atveju VIEŠPATS jų nebausdamas 
kantriai laukia, kol jos pasiekia pilną savo nuodėmių saiką. Bet su 
mumis jis elgiasi skirtingai, 15 idant jam nereikėtų mus vėliau bausti 
griežčiau, kai mūsų nuodėmės bus pasiekusios savo saiką. 16 Užtat 
Dievas niekad visiškai neatitraukia nuo mūsų savo gailestingumo. 
Nors jis ir moko mus nelaimėmis, bet savo tautos nepalieka. !7 Tebū- 
na tai, ką pasakėme, priminimas. Negaišdami, tęskime pasakojimą. 


6,7 “... Dionyso": Dionysas buvo vadinamas ir Bakchu; vynuogių rinkimo ir 
vyno dievaitis. Vijokliai buvo vienas iš Dionyso simbolių. 

18* Eleazaras, vienas iš žymiausių Rašto žinovų, vyras senyvo 
amžiaus ir garbingos išvaizdos, buvo žiodomas, norint jį pamaitinti 
kiauliena. 19 Jis tačiau rinkosi verčiau garbingai numirti, negu gyven- 
ti su gėda. Išspjovęs mėsą, pats savo noru užlipo ant kankinimo ra- 
to. 20 Taip dera elgtis visiems, turintiems drąsos atsisakyti dalykų, 
kurių ragauti nėra leista, negu mylėti gyvastį. 

21 Žmonės, vadovavę tai Įstatymo uždraustai aukai, pasivedė tą 
vyrą į šalį ir dėl savo ilgos su juo pažinties asmeniškai ragino. jį at- 
sinešti savo tinkamos vartoti mėsos ir apsimesti, kad valgo mėsą 
aukos, kuri buvo įsakyta karaliaus, 22 taip jis išvengtų mirties baus- 
mės, O jie kaip seni draugai galėtų su juo gražiai elgtis. 2 Bet Elea- 
zaras padarė kilnų nuosprendį, vertą savo metų, senatvės kilnumo, 
garbingai užsitarnautos žilos galvos ir pavyzdingo gyvenimo būdo 
nuo pat vaikystės. Taigi dėl ištikimybės šventajam paties Dievo duo- 
tam Įstatymui jis pasakė jiems, kad nedelsdami pasiųstų jį į miru- 
siųjų karalystę. 

24 “Toks apsimetimas nesiderina su mūsų amžiumi, — jis tarė, 
— nes daugelis jaunų žmonių pamanytų, kad Eleazaras savo devy- 
niasdešimtaisiais metais perėjo į svetimą gyvenimo būdą. 25 Jeigu 
apsimesčiau, norėdamas trumpa akimirka prailginti savo gyvenimą, 
jie būtų mano elgesio suvedžioti, o aš savo senatvei užtraukčiau 
gėdą ir negarbę. 26 Net jeigu aš laikinai ir išvengčiau mirtingųjų 
bausmės, tačiau niekuomet neišsigelbėsiu, gyvas ar miręs, iš Visaga- 
lio rankos. 27 Todėl, jeigu dabar turiu pakankamai drąsos palikti gy- 
venimą, aš parodau, kad esu vertas savo senatvės 28 ir palieku jau- 
niems žmonėms kilnų pavyzdį, kaip noriai ir kilniai mirti ! gera mir- 
timi už gerbtinus ir šventus įstatymus". 

Tai pasakęs, jis tuojau pat nuėjo prie kankinimo rato. 29 O tie, 
kurie ką tik maloniai su juo buvo elgęsi, dabar rodė jam piktą valią 
už jo pareiškimą. Pagal juos, tai buvo tikra beprotystė. 0 Būdamas 
visai prie mirties nuo rimbo smūgių, jis garsiai sudejavo ir tarė: 


6,18-7,42 Pasakojimai apie Eleazarą ir motiną bei jos septynis sūnus buvo 
mėgstami pirmųjų amžių krikščionių. Užrašyti Dievo tautai padrąsinti, jie 
duoda istoriškų detalių apie kankinimus. Knygos autorius pasakojimus nau- 
doja fonu ilgoms kankinių kalboms. 

“VIEŠPATS savo šventu žinojimu puikiai mato, kad, nors būčiau 
galėjęs išvengti mirties, aš ne tik pakeliu šio plakimo baisų kūno 
skausmą, bet ir kenčiu jį sielos džiaugsmu, kad atsiduodu jam“. 

31 Taip jis mirė, palikdamas savo mirtimi kilnumo pavyzdį ir 
neužmirštamą drąsos liudijimą ne tik jaunimui, bet ir visai tautai. 


7 
Septynių brolių kankinystė 


1 Atsitiko, kad ir septyni broliai bei jų motina buvo suimti. Ka- 
ralius, plakdamas rimbais ir diržais, mėgino priversti juos pasielgti 
prieš Dievo Įstatymą — valgyti. 2 Vienas brolių, kalbėdamas visų 
vardu, tarė: “Ką tu mėgini iš mūsų išgauti? Mes esame pasirengę 
verčiau mirti, negu nusikalsti savo protėvių įstatymams“, 

3 Įtūžęs karalius įsakė įkaitinti keptuves ir katilus. * Juos tuojau 
pat įkaitinus, jis įsakė, kitiems broliams ir motinai matant, išpjauti 
už visus kalbėjusiam liežuvį, nulupti jam galvos odą ir nukirsti 
rankas bei kojas. 5 Kai jis buvo visiškai bejėgis, karalius įsakė 
nunešti jį dar kvėpuojantį ir kepti keptuvėje. Dūmai iš keptuvės 
plačiai pasklido, bet broliai ir jų motina vieni kitus drąsino, sakyda- 
mi: 6 “VIEŠPATS Dievas žvelgia į mus ir iš tikrųjų mūsų gailisi, 
kaip Mozė pareiškė savo giesmėje, kur aiškiai sakė: Jis pasigailės 
savo tarnų“. 

7 Pirmajam broliui tokiu būdu mirus, buvo atvestas antrasis 
pašaipiam kankinimui. Nuplėšę jo galvos odą su plaukais, klausė: 
“Ar verčiau valgysi kiaulienos, negu leisi savo kūną į dalis suplėšy- 
ti?" š “Niekad! — jis atsakė jiems savo protėvių kalba. Taigi ir jis 
savo ruožtu patyrė tas pačias kančias, kaip ir pirmasis brolis. ?Pas- 
kutinį kartą atsikvėpdamas, jis tarė: “Nuožmusis niekše, tu atimi iš 
mūsų šį gyvenimą, bet pasaulio Karalius mus prikels* naujam amži- 
nam gyvenimui. Mes mirštame už jo įstatymus!" 


7,9 “... pasaulio Karalius mus prikels“: šioje eilutėje ir 11.14.23.29.36 eilutėse 
aiškiai skelbiamas tikėjimas žmogaus, — bent teisiųjų, — prisikėlimu. Žr. 
taip pat 2 Mak 12,44; 14,16; Dan 12,2. 

10 Po jo tretysis buvo jų pašaipų auka. Kai jam buvo paliepta, 
jis iškišo liežuvį ir drąsiai ištiesė rankas. !! Jo žodžiai buvo kilnūs: 
“Iš Dangaus esu tai gavęs, dėl jo įstatymų jų nebranginu ir turių viltį 
visa iš jo vėl gauti". 12 Užtat net pats karalius ir jo tarnai stebėjosi 
drąsa jaunuolio, nieku laikiusio kančią. 

13 Jam mirus, tai pat ir ketvirtasis buvo panašiai kankinamas. ir 
žudomas. * Būdamas arti mirties, jis tarė: "Aš pasirinkau mirti nuo 
žmonių rankos sų viltimi, duota Dievo, kad jis mane sugrąžins į 
gyvenimą. Betgi tau prisikėlimo naujam gyvenimui nebus!" 

15 Nedelsiant buvo atvestas penktasis, ir pradėta jį kankinti. 
16 Žiūrėdamas į karalių, jis tarė: “Kadangi turi valdžią tarp mirtingų- 
jų, nors ir tu pats esi mirtingas, todėl darai, kaip tau patinka. Bet ne- 
manyk, kad Dievas paliko mūsų tautą. 17 Tik luktelk, ir tu pamatysi, 
kaip jo didinga galybė kankins tave ir tavo palikuonis!" 

1š Po jo buvo atvestas šeštasis. Būdamas arti mirties, jis tarė: 
“Savęs veltui neapgaudinėk! Mes turime pakelti šias kančias už savo 
kaltes, nes nusidėjome savo Dievui. Užtat ir ištiko mus stulbinantys 
įvykiai! 1? Nemanyk tad, kad liksi nenubaustas, nes tu išdrįsai kovoti 
sų Dievu!" 

20 Motina buvo ypač žavi ir verta garbingo atminimo. Tą pačią 
dieną ji matė savo septynis sūnus mirštant vieną po kito ir drąsiai 
pakėlė jų mirtį, nes jos viltis buvo VIEŠPATYJE. 21 Kiekvieną sūnų 
ji drąsino jų protėvių kalba. Kupina kilnaus ryžto, jungdama moters 
jautrumą su vyro drąsa, jiems kalbėjo: 22 “Nežinau, kaip atėjote į 
gyvenimą mano įsčiose. Ne aš daviau jums gyvastį, ne aš suteikiau 
jums gyvybės alsavimą, ne aš daviau jūsų sąnariams išvaizdą. 23 Ka- 
dangi pasaulio Kūrėjas suteikė kiekvienam išvaizdą ir nustatė visų 
daiktų pradžią, jis savo gailestingume duos jums vėl gyvastį ir gyvy- 
bės alsavimą, nes jūs dabar užmirštate save dėl jo Įstatymo". 

24 Antiochas jautė, kad į jį žiūrima su panieka. Priekaištingas 
balsas pažadino jo priešiškumą. Jauniausiajam broliui dar esant gy- 
saikomis, kad padarysiąs jį turtingą ir laimingą, jeigu jis atsisakytų 
protėvių gyvenimo būdo, kad paskirsiąs jį savo Bičiuliu ir pavesiąs 
jam tvarkyti viešuosius reikalus. 25 Jaunuoliui visiškai nekreipiant į jį 
dėmesio, karalius pasišaukė motiną ir ragino ją, kad patartų jaunuo- 
liui gelbėtis. 26 Karaliui ilgokai ją raginus, galop ji sutiko įtikinti sa- 
vo sūnų. 27 Pasilenkusi prie jo, išjuokdama karalių, gimtąja kalba ji 

taip kalbėjo: “Mano sūnau, pasigailėk manęs. Tave nešiojau devynis 
mėnesius savo įsčiose, ir tave žindžiau trejus metus, tave auginau, 
auklėjau ir tavimi rūpinausi iki šios tavo gyvenimo akimirkos. 
2š Maldauju tave, vaikeli, kad pažvelgtum į dangų bei žemę ir pasvar- 
stytum apie visa, kas ten yra. Tada suvoksi, kad Dievas nepadarė jų 
iš pirma buvusių daiktų.* Tokiu pat būdu žmonija atėjo į gyvenimą. 
29 Nebijok tad šio budelio, bet būk vertas savo brolių ir priimk 
mirtį, kad, pasigailėjimo metui atėjus, tave su jais atgaučiau“. 

30 Vos jai pabaigus kalbėti, jaunuolis tarė: “Ko jūs dar laukiate? 
Atsisakau paklusti karaliaus įsakymui. Aš klausau įsakymo to Įstaty- 
mo, kuris buvo duotas mūsų protėviams per Mozę. 3! O tu, kuris su- 
galvojai tiek daug pikta hebrajams, tikrai neišvengsi Dievo rankos. 
32Mes iš tikrųjų kenčiame už savo nuodėmes: 33 Nors mūsų gyvasis 
VIEŠPATS pyksta ant mūsų trumpą valandėlę, kad mus nubaustų ir 
pamokytų, bet, atėjus laikui, jis vėl su savo tarnais susitaikys. >4 Bet 
tu, niekše ir nedoriausias visų mirtingųjų, kuo gali puikautis, puose- 
lėdamas tuščią viltį ir pakeldamas ranką prieš Dangaus vaikus? 35 Tu 
dar neišsigelbėjai iš visagalio ir visa matančio Dievo teismo! 36 Ma- 
no broliai, pakėlę skausmą trumpą valandėlę, paveldėjo pagal Dievo 
Sandorą amžinąjį gyvenimą. Bet tu Dievo teismu gausi už savo įžū- 
lumą teisingą bausmę. 37 O aš, kaip ir mano broliai, atiduodu kūną 
ir gyvastį už mūsų protėvių įstatymus, maldaudamas Dievą, kad 
greitai pasigailėtų mūsų tautos, ir kad tu per kančią ir rykštes iš- 
pažintumei, kad tik jis vienas yra Dievas. 33 Per mane ir mano 
brolius tepriveda prie galo Visagalio pyktį, kuriuo yra teisingai 
ištikęs visą mūsų tautą“. 

39 Karalius įsiuto, ir su šiuo elgėsi žiauriau, negu su kitais, nes 
jautėsi jaunuolio paniekos įskaudintas. 40 Taip ir jauniausias sūnus 
mirė nepraradęs dorumo, visiškai pasitikėdamas VIEŠPAČIU. 

41 Galop po savo sūnų, mirė ir motina. 

42 Tebūna tad gana papasakota apie aukų valgymą ir nuožmiuo- 
sius kankinimus. 


7,28 “... Dievas nepadarė jų iš pirma buvusių daiktų": Dievas sukūrė visa iš 
nieko — ex nihilo — vien savo visagale valia ir kuriamuoju žodžiu. Žr. Žyd 
11,3. 

E. JUDO PERGALĖS IR 
ŠVENTYKLOS IŠVALYMAS 


6 
Judas Makabėjas 


1 Tuo tarpu Judas, žinomas ir Makabėjo vardu, bei jo vyrai 
slapta ėjo per gyvenvietes, telkdami tautiečius. Jie patraukė į savo 
pusę vyrus, likusius ištikimus žydų tikėjimui, ir sutelkė jų apie aš- 
tuonis tūkstančius. 2 Jie maldavo VIEŠPATĮ pažvelgti į visų engiamą 
savo tautą, užjausti bedievių išniekintą Šventyklą, 3 pasigailėti mies- 
to, kuris buvo naikinamas ir turėjo būti tuojau sulygintas su žeme, 
išgirsti į jį besišaukiantį kraują, * atsiminti nekaltų vaikų žudynes 
bei savo vardui tartus piktažodžiavimus ir apreikšti, kad jis nekenčia 
pikta. 

5 Makabėjui sutelkus savo kariuomenę, pagonys nepajėgė jam 
priešintis, nes VIEŠPATIES pyktis buvo tapęs gailestingumu. 6 Be 
įspėjimo užpuldamas, jis padegdavo miestus ir gyvenvietes, užimda- 
vo svarbias vietoves ir priversdavo bėgti stiprias priešų pajėgas. 7 TO- 
kius puolimus jis mėgo rengti ypač naktimis. Ilgainiui garsas apie jo 
narsumą plačiai pasklido. 


Nikanoro ir Gorgijo žygis 


8* Pamatęs, kad tas vyras pamažu darė pažangą ir kad jo sėk- 
mingi žygiai darėsi vis dažnesni, Pilypas parašė Kele-Sirijos valdy- 
tojui Ptolemėjui, kad sustiprintų pajėgas karaliaus reikalams ginti. 
Ptolemėjas nedelsdamas paskyrė Patroklo sūnų Nikanorą, vieną iš 
karaliaus Pirmųjų bičiulių, ir išsiuntė jį vesti į žygį nemažiau kaip 
dvidešimt tūkstančių pagonių iš įvairių tautų, įsakydamas sunaikinti 
visą Judėjos tautą. Nikanoro pavaduotoju Ptolemėjas paskyrė karve- 
dį Gorgiją, vyrą, turintį didelę karybos patirtį. 10 Nikanoras galvojo į 
nelaisvę paimtus žydus parduoti į vergiją ir taip sudaryti karaliui 
dviejų tūkstančių talentų duoklę, kurią reikėjo mokėti romėnams, du 


8,8-29.34-36 Šis pasakojimas apie Nikanoro ir Gorgijo žygį prieš žydus yra 
panašus į pasakojimą 1 Mak 3,38-4,24 skaitinyje. 

tūkstančius. !! Jis tad tuojau pat davė žinią pajūrio miestams ir kvietė 
juos žydų vergų pirkti, žadėdamas duoti devyniasdešimt vergų už 
talentą. Mat jis sapnuoti nesapnavo, kad jį užklups Visagalio teis- 
mas. . 
12 Žodis apie Nikanoro žygį pasiekė Judą. Kai jis pasakė savo 
vyrams apie kariuomenės atėjimą, 13 bailieji ir nepasitikintys Dievo 
teisingumu traukėsi ir pabėgo. 14 Bet kiti, pardavę, kas jiems dar bu- 
vo likę, maldavo VIEŠPATĮ: “Išgelbėk mus, nes nedorasis Nikano- 
ras net kariauti su mumis nepradėjęs, jau pardavė į vergiją! 15 Jeigu 
jau ne mūsų labui, tai dėl sandorų, sudarytų su protėviais, ir dėl tavo 
šiurpulingo ir garbingo vardo, kuriuo esame vadinami", 

16 Subūręs savo kareivius, šešis tūkstančius vyrų, Makabėjas juos 
ragino: “Neišsigąskite priešo, nebijokite didelio skaičiaus neteisėtai 
mus puolančių pagonių, bet narsiai kovokite. !7 Turėkite prieš akis 
pagonių neteisėtai padarytą smurtą šventajai Vietai, nuožmias 
nuniokoto miesto kančias ir, be to, protėvių gyvenimo būdo panaiki- 
nimą. !š Juk jie pasitiki ginklais ir drąsiais žygiais, — jis kalbėjo, — 
o mes pasitikime Visagaliu Dievu, kuris gali vienu mostelėjimu nu- 
galėti ne tik tuos, kurie ateina mūsų pulti, bet, jeigu reikėtų, net visą 
pasaulį". 

19 Be to, jis papasakojo jiems apie įvykius, kurių metu atėjo pa- 
galba jų protėviams. Kaip Senacheribo dienomis, kai žuvo aštuo- 
niasdešimt penki tūkstančiai, 20 arba kaip Babilonijoje įvykusio 
mūšio metu su galatais, aštuoniems tūkstančiams žydų kovojant 
drauge su keturiais tūkstančiais makedoniečių, kai makedoniečiai 
jau buvo patekę į bėdą, tie aštuoni tūkstančiai žydų, atėjus pagalbai 
iš Dangaus, sunaikino šimtą dvidešimt tūkstančių galatų ir paėmė 
daug grobio. 

21 Tokiais pasakojimais juos drąsindamas, jis pripildė juos ryžto 
mirti už savo įstatymus ir tėvynę. Po to padalijo savo kariuomenę į 
keturis dalinius. 22* Savo brolius Simoną, Juozapą ir Jonataną pasky- 
rė dalinių vadais, kiekvienam pavesdamas tūkstantį penkis šimtus 


8,22 Šiame tekste minimas Juozapas yra vadinamas Tonu 1 Mak 2,2; 9,36.38. Ši 
eilutė pertraukia pasakojimą apie Nikanoro pralaimėjimą. Atrodo, kad auto- 
riui rūpi surinkti visus sirų pralaimėjimus į vieną vietą. Apie mūšius su Ti- 
motėjumi pasakoja 1 Mak 5,37-44; 2 Mak 12,10-25; su Bakchidu — 1 Mak 
7,8-20. 

vyrų. 23 Be to, jis įsakė savo broliui Eleazarui skaityti garsiai šventąją 
Knygą ir davė slaptažodį “Dievo pagalba“. Po to, pats vesdamas pir- 
mąjį dalinį, pradėjo mūšį su Nikanoru. 

24 Turėdami Visagalį savo sąjungininku, jie nukovė daugiau 
negu devynis tūkstančius priešo kareivių, daug jų sužeidė ir, išvedę 
iš rikiuotės Nikanoro kariuomenę, privertė visus bėgti. 25 Jų būsimų 
pirklių į vergiją pinigai pateko jiems į rankas. Tolokai vijęsi bėgan- 
čiuosius, jie buvo priversti grįžti, nes jau buvo vėlus laikas. 26 Mat ta 
diena buvo šabo išvakarės. Užtat dėl to jie liovėsi juos vytis. 27 Su- 
rankioję priešų ginklus ir paėmę iš jų grobį, jie šventė tą šabą, 
didžiai šlovindami ir dėkodami VIEŠPAČIUI, išlaikiusiam juos 
gyvus iki tos dienos, kurią jis leido kristi ant jų pirmajai gailestingu- 
mo rasai. 2 Po šabo jie išdalijo dalį grobio persekiojimo aukoms, 
našlėms ir našlaičiams, o likusį pasidalijo tarpusavyje ir davė savo 
vaikams. 29 Tai padarę, jie susivienijo bendram prašymui, maldaudą- 
mi gailestingąjį VIEŠPATĮ visiškai susitaikinti su savo tarnais. 


Pergalė prieš Timotėją ir Bakchidą 


30 Susirėmimuose su Timotėjo ir Bakchido pajėgomis jie nukovė 
daugiau negu dvidešimt tūkstančių ir paėmė kai kurias labai aukštas 
tvirtoves. Jie padalijo milžinišką kiekį grobio persekiojimo aukoms, 
našlaičiams bei našlėms ir net seneliams, skirdami tokią pat dalį, 
kaip ir sau patiems. 3! Ta pačia proga jie rūpestingai surinko priešų 
ginklus ir pasidėjo juos svarbiose vietose. Likusį grobį nugabeno į 
Jeruzalę. 32 Jie nukovė Timotėjo pajėgų vadą, labai nedorą žmogų, 
padariusį daug žalos žydams. 33 Švęsdami savo pergalę protėvių 
mieste, jie sudegino Kalisteną ir vyrus, padegusius šventuosius var- 
tus, ieškojusius prieglobsčio mažajame name. Taip jie gavo teisingą 
atlygį už savo nedorumą. 


Nikanoro pažeminimas 


34 Trissyk prakeiktas Nikanoras, kuris atsivedė tūkstančius pirk- 
lių, kad pirktų žydus į vergiją, 35 VIEŠPAČIUI padedant buvo 
pažemintas vyrų, kuriuos jis laikė nieku. Nusivilkęs savo puošnius 
drabužius, jis bėgo vienas per kraštą kaip pabėgęs vergas, kol pasie- 
kė Antiochiją. Jam nuostabiai pasisekė sunaikinti savo kariuomenę! 

36 Taigi žmogus, kuris žadėjo parūpinti duoklę romėnams, paim- 
damas į nelaisvę Jeruzalės žmones, pareiškė, kad žydai turėjo Gy- 
nėją ir kad žydai buvo nenugalimi dėl to, jog laikėsi jiems duotų sa- 
vo Gynėjo įsakymų. 


9 
Antiocho bausmė ir mirtis 


1* Atsitiko, kad maždaug tuo metu Antiochas buvo pasitraukęs 
sąmyšyje iš Persijos valdų. 2 Jis buvo įžygiavęs į miestą, vadinamą 
Persepoliu, norėdamas apiplėšti šventyklas ir užimti miestą. Bet 
miesto gyventojams suskubus imtis ginklų, Antiochas ir jo kariuo- 
menė buvo nugalėti. Taigi Antiochas buvo gyventojų priverstas bėgti 
ir pasitraukti su gėda. 3 Atvykęs į Ekbataną, jis sužinojo, kas buvo 
įvykę su Nikanoro ir Timotėjo pajėgomis. * Įniršęs jis užsimojo 
priversti žydus kentėti už gėdą, kurią buvo jam padarę žmonės, pri- 
vertę jį bėgti. Jis tad įsakė savo kovos vežimo vežėjui važiuoti nėsu- 
stojant, kol nebus užbaigta kelionė. Tačiau su juo drauge keliavo 
Dangaus teismas! Mat būdamas įžūlus, jis ištarė: “Kai į Jeruzalę nu- 
vyksiu, ją paversiu žydų kapinėmis“. 

5 Visa matantis VIEŠPATS, Izraelio Dievas, ištiko jį nepagydo- 
mu ir nematomu smūgiu. Vos jam ištarus šiuos žodžius, jį apėmė 
nepagydomi vidurių skausmai ir aštrus vidinis mėšlungis, — * ir tai 
labai teisingai, nes jis buvo draskęs kitų vidurius daugybe nuožmių 
priemonių. 7 Tačiau jis nesiliovė būti įžūlus, dabar jis buvo net labiau 
pasipūtęs. Alsuodamas ugnimi iš pykčio žydams, jis liepė dar grei- 
čiau važiuoti. Atsitiko, kad tą akimirką, greitai riedančiam vežimui 
netikėtai pasvirus, jis iš jo iškrito. Nuo didelio sutrenkimo visi jo 
kūno sąnariai išėjo iš savo vietos. š Taip žmogus, kuris anksčiau pil- 
nas antžmogiško įžūlumo manė galėsiąs įsakinėti jūros bangoms ir 


9,1-28 Autorius, norėdamas palaikyti krūvoje visus pasakojimus apie Dievo baus- 
mę savo tautos persekiotojams, čia prideda ir pasakojimus apie Antiocho ligą 
ir mirtį. (Iš tikrųjų Antiochas mirė tik po Šventyklos išvalymo. Žr. 1 Mak 
4,36-59; 6,1-16; 2 Mak 10,1-8). Autorius panašiai pasielgia su pasakojimais 
apie Judo žygius Idumėjoje bei Transjordanijoje (žr. 2 Mak 5,1-51; 2 Mak 
10,14-38) ir su pasakojimu apie pirmąjį Lysijo žygį (žr. 1 Mak 4,26-35; 2 
Mak 11,1-15). 

vaizdavosi galėsiąs pasverti kalnų viršūnes svarstyklėmis, gulėjo pa- 
slikas ir turėjo būti nešamas neštuvais, visiems aiškiai parodydamas 
Dievo galybę. * Iš tikrųjų šio nedoro žmogaus kūnas knibždėjo nuo 
kirmėlių ir dar gyvas kentėdamas baisius skausmus, jis taip supuvo, 
kad visa kariuomenė šlykštėjosi to tvaiko, kurį kėlė puvimas. 19 Prieš 
trumpą valandėlę tas žmogus tarėsi galįs paliesti dangaus skliauto 
žvaigždes, o dabar dėl nepakeliamo tvaiko niekas nepajėgė jo nešti. 

!1 Galop palūžusia dvasia, jis pradėjo atsisakyti savo didžio įžū- 
lumo ir ateiti į protą, nes visą laiką buvo skausmų kankinamas. 
12 Nebegalėdamas daugiau pakelti savo paties tvaiko, jis ištarė šiuos 
žodžius: “Dievui paklusti yra teisinga. Mirtingieji neturi manyti, kad 
jie yra lygūs su Dievu“. 

13 Tada šis niekšingas žmogus padarė įžadą VIEŠPAČIUI, bet 
nebesulaukė jo pasigailėjimo. Jis tarė: 14 “Aš paskelbsiu Jeruzalę lais- 
vu miestu“. Tą patį miestą, į kurį jis skubinosi, norėdamas jį sulygin- 
ti su žeme ir paversti kapinėmis! 15 “Aš sulyginsiu žydus su Atėnų 
piliečiais“, Tuos pačius žydus, iš kurių jis buvo sumanęs atimti teisę 
pasilaidoti; jis norėjo išmesti jų kūnus drauge su jų mažylių kūnais, 
paukščiams ir žvėrims suryti! 16 “Aš išpuošiu šventuosius Namus 
rinktinėmis įžado dovanomis, daugeriopai atsilyginsiu už šventuo- 
sius reikmenis ir parūpinsiu iš savo pajamų aukoms reikalingas lė- 
šas“. Tą pačią Šventyklą, kurią anksčiau buvo apiplėšęs! 17 “Be to, aš 
tapsiu žydu ir apkeliausiu visą Žmonių gyvenamą pasaulį, skelb- 
damas Dievo galybę“. 

1š Tačiau visa tai jo kančios nepalengvino. Iš tikrųjų jį buvo 
ištikęs teisus Dievo teismas. Todėl jis, netekęs vilties, parašė žydams 
žemiau perrašytą laišką, kupiną maldavimo dvasios. Jo turinys buvo 
toks: 


19* “Žydams, gerbiamiems piliečiams, jų karalius ir karvedys 
Antiochas siunčia širdingą pasveikinimą ir geriausius linkė- 
jimus jų sveikatai ir gerovei. 


9,19-27 Nežiūrint pastabos 18-ojoje eilutėje, šis laiškas iš tikrųjų nėra maldavi- 
mas. Veikiau jis yra pranešimas visiems karaliaus pavaldiniams apie jo sū- 
naus paskyrimą įpėdiniu ir ištikimybės naujam karaliui prašymą. Atrodo, kad 
tas pats laiškas, atrodantis pernelyg tikras, buvo siųstas įvairioms karalystės 
tautoms su mažais pakeitimais laiško pradžioje. 

20 Jeigu jūs ir jūsų vaikai esate sveiki ir jums einasi, kaip jūs 
norite, esu patenkintas. Pasitikėdamas- dangumi, 2i aš atsimenu 
su malonumu jūsų pagarbą ir gerą valią. Grįždamas iš Persijos 
valdų, aš susirgau nemalonia liga ir laikau reikalinga pasirūpinti 
bendra visų gerove. 22 Dėl savo būklės aš nenusimenu, nes turiu 
daug vilties išgyti iš savo ligos, 23 bet pastebėjau, kad mano tė- 
vas tomis progomis, kai darydavo žygį į aukštutinės valdas, pa- 
skirdavo savo įpėdinį, 24 nes kitaip, jeigu įvyktų kas netikėta, ar 
ateitų bloga žinia, visos karalystės žmonėms būtų rūpesčio, nes 
nežinotų, kam buvo patikėta jo valdžia. 25 Be to, aš turiu ome- 
nyje, kad kaimynystės valdovai, ypač prie mūsų karalystės ribų, 
laukia progos ir nori matyti, kas įvyks. Todėl aš paskyriau kara- 
liumi savo sūnų Antiochą, kuriam anksčiau ne sykį esu valdžią 
patikėjęs ir kurį daugumui jūsų esu gyręs, kai skubėdavau į 
aukštutinės valdas. Aš jam parašiau, kas čia yra parašyta.* 
26 Todėl aš raginu ir maldauju, kad atsimintumėte bendrą bei 
asmenišką naudą, kurią esate patyrę, ir kiekvienas jūsų palai- 
kytumėte dabartinę gerą valią. 27 Nes aš esu tikras, kad jis seks 
mano pėdomis ir elgsis su jumis saikingai ir maloniai“, 


28 Taip tas žmogžudys ir piktažodžiautojas, po baisių kančių, 
kokiomis jis buvo kankinęs kitus, pabaigė savo gyvenimą skaudžia 
mirtimi svetimo krašto kalnuose. 29 Jo įbrolis Pilypas pargabeno jo 
kūną namo, bet, bijodamas Antiocho sūnaus, pasitraukė į Egiptą pas 
Ptolemėją Filometorą. 


9,25 “... jam parašiau, kas čia yra parašyta": šis laiškas nebuvo įterptas į 2 Mak 
knygą. 

2 Mak 10,1-11 
10 
Šventyklos ir miesto apvalymas 


1 Makabėjas ir jo vyrai, VIEŠPAČIUI vadovaujant, atkovojo 
Šventyklą ir miestą. 2 Jie sugriovė prekyvietėje svetimšalių pastaty- 
tus aukurus, ir sunaikino stabų aptvarus. 3 Išvalę Šventyklą, jie pada- 
rė naują aukurą aukoms. Po to, įžiebę titnagu ugnį, jie atnašavo 
aukas pirmą kartą po dvejų metų,* degino smilkalus, uždegė lempas 
ir išdėliojo Artumo duoną. * Visa tai padarę, jie puolė kniūpsčia, 
maldaudami VIEŠPATĮ, kad niekad daugiau nepatektų į tokias 
nelaimes. Verčiau, jei jie kada nors ir nusidėtų, būtų paties VIEŠ- 
PATIES gerumu pamokomi, bet nebūtų atiduodami į piktažodžiau- 
jančių ir žiaurių pagonių rankas. 5 Atsitiko, kad tą pačią dieną, kurią 
šventovė buvo svetimtaučių išniekinta, įvyko ir jos apvalymas, bū- 
tent dvidešimt penktąją devintojo mėnesio, tai yra Kislevo, dieną. 
6Tarsi Palapinių iškilmę, jie su džiaugsmu šventė ją aštuonias dienas, 
atsimindami, kad neseniai, Palapinių iškilmės metu, jie klajojo po 
kalnus ir olas tarsi laukiniai žvėrys. 7 Todėl, laikydami rankose vijok- 
liais apipintas lazdeles, žalias šakas bei palmes, jie giedojo šlovės 
giesmes Tam, Kuris išvalė savo šventąją Vietą. š Visuotiniu balsavi- 
mu buvo nustatyta, kad visa žydų tauta švęstų kasmet tas dienas. 


F. VĖL SIAUČIA PERSEKIOJIMAS 


Ptolemėjo mirtis 


9 Toks buvo Antiocho, vadinamo Epifanu, galas. 10 O dabar pa- 
pasakosime, kas įvyko valdant Antiochui Eupatorui, ano nedoro ka- 
raliaus sūnui, ir duosime trumpą suvestinę didžiųjų nelaimių, kurias 
atnešė karai. 1! Mat tas žmogus, tapęs karalystės valdovu, paskyrė 
kažkokį Lysiją Kele-Sirijos bei Finikijos valdžios galva ir karvedžiu. 


10,3 “... pirmą kartą po dvejų metų“: po trejų metų pagal 1 Mak 1,54 ir 1 Mak 
4,52. 

2 Mak 10,12-23 


12 Ptolemėjas, vadinamas Makronu,* buvo pirmasis valdovas, ėmęsis 
priemonių teisingai valdyti žydus ir daręs ką galėjo, bandydamas 
būti su jais taikoje ir norėdamas atlyginti už jiems padarytas skriau- 
das. 13 Bet už tai jis buvo Karaliaus bičiulių apskųstas Eupatorui. Iš 
tikrųjų jis pats dažnai iš visų pusių girdėjo save vadinant išdaviku 
už tai, kad jis buvo palikęs jam Filometoro patikėtą Kiprą ir kad 
buvo perėjęs į Antiocho Epifano pusę. Nepajėgdamas garbingai at- 
likti savo pareigų, jis išgėrė nuodų ir užbaigė savo gyvenimą. 


Pergalė prieš idumiečius 


14* Gorgijas, tapęs srities valdytoju, samdė svetimtaučių dali- 
nius ir naudojo juos nuolatiniam karui su žydais. 15 Tuo pačiu metu 
idumiečiai, turėję savo rankose stiprias tvirtoves, irgi nedavė žydams 
ramybės, Jie priimdavo bėglius iš Jeruzalės, kurstydami tęsti karą. 
16 Makabėjas ir jo vyrai pasimeldę, maldaudami Dievą būti jų sąjun- 
gininku, leidosi į skubų žygį prieš idumiečių tvirtoves. 17 Narsiai jas 
puldami, jie paėmė tas vietas ir, nuviję gynusius sienas, žudė visus 
pakliuvusius į jų rankas, užmušdami nemažiau kaip dvidešimt tūk- 
stančių. 

1š Betgi bent devyni tūkstančiai rado prieglaudą dviejuose ypač 
stipriuose bokštuose su viskuo, kas reikalinga priešintis apgulai. 
19 Makabėjas, palikęs Simoną ir Juozapą, dar ir Zachėją su jo dali- 
niu, — pakankamą skaičių apgulai palaikyti, — pats leidosi į vietas, 
kur buvo skubiau reikalingas. 20 Tačiau kai kurie vyrai iš Simono da- 
linio, mėgę pinigus, buvo papirkti keleto bokštuose buvusių vyrų ir, 
gavę septyniasdešimt drachmų, leido kai kuriems jų praslysti. 21 Kai 
žinia apie tai pasiekė Makabėją, jis sušaukė visus dalinių vadus ir 
apkaltino tuos vyrus, kad jie pardavė savo brolius, paleisdami prie- 
šus už pinigus su jais kovoti. 22 Nubaudęs išdavikais tapusius vyrus 
mirtimi, nedelsdamas paėmė abu bokštus. 23 Jam sekantis visur su 
ginklu rankoje, jis sunaikino daugiau negu dvidešimt tūkstančių vyrų 
dviejuose bokštuose. 


10,12 “... Ptolemėjas, vadinamas Makron (u]": Ptolemėjas, vadinamas Didžiuoju, 
buvo Dorymeno sūnus (žr. 2 Mak 4,45). Iš pradžių jis buvo žydams 
priešiškas (žr. 2 Mak 6,8). 

10,14-23 Turbūt tai buvo tas pats Judo žygis, apie kurį pasakojama 1 Mak 5,1-3 
tekste. 

2 Mak 10,24-36 
Judas nugali Timotėją ir užima Gezerį 


24 Timotėjas, kuris jau anksčiau buvo žydų nugalėtas,* pasitelk- 
damas nemažą skaičių raitininkų iš Azijos, surinko didžiulę sam- 
dinių kariuomenę. Jis atžygiavo, norėdamas užimti Judėją ginklu 
vienu mūšiu. 25 Jam artėjant, Makabėjas ir jo vyrai apsibarstė galvas 
pelenais ir apsijuosė ašutinėmis, maldaudami Dievą. 26 Parpuolę 
kniūpsčia ant laiptų prie aukuro, jie maldavo, kad būtų ir jiems 
gailestingas, ir priešas jų priešams, ir nedraugas jų nedraugams, kaip 
pareiškia Įstatymas. 27 Atsikėlę po maldos, jie apsiginklavo ir nužy- 
giavo tolokai nuo miesto. Atžygiavę netoli priešo, jie apsistojo. 28 Vos 
pradėjus aušti,* abi kariuomenės pradėjo mūšį. Viena, turinti sėk- 
mės ir pergalės pažadu ne tik savo narsumą, bet ir pasitikėjimą 
VIEŠPAČILU, o kita, imanti savo vadu kovos įniršį. 

2 Mūšiui įsišėlus, priešui pasirodė iš dangaus penki didingi rai- 
teliai ant žirgų su auksinėmis kamanomis, išsirikiavę žydų priekyje. 
30 Du iš jų, apsupę Makabėją iš šonų, dengė jį savo šarvais ir gink- 
lais, saugodami nuo sužeidimo. Jie paleido tokį strėlių ir žaibų lietų 
į priešus, kad šie, visiškai sumišę ir apakinti, bėgo į visas puses. 
31 Dvidešimt tūkstančių penki šimtai pėstininkų ir šeši šimtai raiti- 
ninkų buvo užmušti. 

32 Pats Timotėjas pabėgo į tvirtovę, vadinamą Gazara, su labai 
stipria įgula, kurios vadas buvo Chaereas. 33 Keturias dienas Maka- 
bėjas ir jo vyrai gerai nusiteikę laikė apgulę tvirtovę. 34 Gynėjai vi- 
duje, pasitikėdami vietos saugumu, nesiliovė baisiai piktažodžiauti ir 
nepadoriais žodžiais spjaudyti. 35 Bet penktajai dienai auštant, dvide- 
šimt jaunų vyrų iš Makabėjo kariuomenės, kupini pykčio dėl pik- 
tažodžiavimo, narsiai užkopė siena ir su laukinių žvėrių įniršiu guldė 
kiekvieną, drįsusį pastoti jiems kelią. 36 Taip gynėjus sugluminus ir 
jų dėmesį patraukus, kiti panašiai užkopė ir, aplenkę gynėjus, pade- 
gė bokštus. Jų laužuose piktažodžiautojai sudegė gyvi. Tuo tarpu 
pirmieji, pralaužę vartus, įleido visą likusią kariuomenę. Miestas bu- 


10,24 “Timotėjas ... anksčiau „.. žydų nugalėtas": apie tai pasakojama 2 Mak 
8,30-33 tekste. 

10,28 “Vos pradėjus aušti...": tas pat mūšis auštant, apie kurį rašoma 1 Mak 
5,30-34 tekste. 

2 Mak 10,37-11,9 


vo paimtas. 37 Jie užmušė Timotėją,* rastą pasislėpusį vandens tal- 
pykloje, jo brolį Chaereą ir Apolofaną. ?3 Atlikę šiuos žygdarbius, 
jie dėkingumo ir šlovės giesmėmis garbino VIEŠPATĮ, rodantį Iz- 
raeliui didelį gerumą ir suteikiantį jiems pergalę. 


11 
Pergalė prieš Lysiją 


1* Tuojau po to karaliaus auklėtojas ir giminaitis Lysijas, kara- 
lystės valdžios galva, įvykiais būdamas labai nepatenkintas, 2 sutelkė 
apie aštuoniasdešimt tūkstančių pėstininkų bei visą savo raitiją ir 
leidosi į žygį prieš žydus. Jo užmojis buvo padaryti Jeruzalę graikų 
nausėdija, 3 apdėti mokesčiais Šventyklą, kaip jis darė su kitų tautų 
šventomis vietomis, ir kasmet pardavinėti vyriausiąją kunigystę. + Su 
Dievo galybe jis visiškai nesiskaitė, išdidžiai pasitikėdamas savo 
dešimtimis tūkstančių pėstininkų, tūkstančiais raitijos ir aštuonias- 
dešimčia dramblių. 5 Taip jis įžygiavo į Judėją. Pasiekęs Bet-Zūrą, 
įtvirtintą vietą, esančią apie penketą schoinų* nuo Jeruzalės, jis 
pradėjo jį stipriai pulti. 

6 Kai Makabėją ir jo vyrus pasiekė žinia, kad Lysijas apgulė 
tvirtoves, jie ir visi gyventojai, meldėsi su dejone ir ašaromis į VIEŠ- 
PATĮ, maldaudami, kad siųstų gerąjį angelą Izraelio gelbėti. 7 Maka- 
bėjas buvo pats pirmasis, ėmęsis ginklo. Jis ragino taip pat kitus 
statyti su juo savo gyvybę į pavojų ir eiti į pagalbą savo broliams. Jie 
tad ir išskubėjo visi kaip vienas vyras. š Ūmai, dar jiems tebesant 
netoli Jeruzalės, jų priekyje pasirodė raitelis, apsirengęs baltais 
drabužiais ir mosikuodamas auksiniais ginklais. ? Tada jie drauge 
vienu balsu pagarbino gailestingąjį Dievą ir jų drąsa taip pakilo, kad 
jie buvo pasirengę smeigti savo ginklais ne tik mirtinguosius, bet ir 


10,37 “... užmušė Timotėją": atrodo, kad tas pat Timotėjas yra gyvas 2 Mak 
12,2.18-25 skaitinyje. Šis tekstas nenuoseklus chronologiškai. Gazara — 
Gezer[is) — buvo žydų paimtas kur kas vėliau. Žr. 1 Mak 9,50-53; 13,53. 

11,1-12 Lysijo pralaimėjimas prie Bet-Zūro turbūt įvyko prieš Šventyklos išva- 
lymą. Žr. 1 Mak 4,26-35. 

11,5 “... penketą schoinų": maždaug 32 km į pietus nuo Jeruzalės. 


795 


2 Mak 11,10-21 


plėšriausius žvėris bei geležines sienas. 10 Jie žygiavo pirmyn kovos 
gretomis, turėdami savo dangiškąjį sąjungininką, nes VIEŠPATS 
buvo jiems gailestingas. !! Tarsi liūtai, jie metėsi ant priešo, pagul- 
dydami iš jų vienuolika tūkstančių pėstininkų ir tūkstantį šešis šim- 
tus raitelių, o kitus priversdami bėgti. 12? Dauguma pabėgusiųjų buvo 
be ginklų ir sužeisti. Pats Lysijas turėjo gelbėtis negarbingai pabėg- 
damas. 

13 Bet Lysijas nebuvo kvailas žmogus. Apsvarstęs jį ištikusį 
pralaimėjimą, jis suprato, kad hebrajai buvo nenugalimi, nes galinga- 
sis Dievas kovojo jų pusėje. Užtat jis nusiuntė pasiuntinius, 14 kad 
juos įtikintų spręsti reikalus teisingomis sąlygomis, pažadėdamas pa- 
veikti ir karalių, kad jis taptų jų draugu. 15 Makabėjas, trokšdamas 
visų gerovės, sutiko su viskuo, ką Lysijas pasiūlė. Karalius savo 
ruožtu patenkino visus žydų prašymus, kuriuos Makabėjas įteikė 
Lysijui raštu. 


Laiškai 
16 Lysijo laiško žydams turinys buvo toks: 


“Lysijas žydų tautai. 
Džiugus pasveikinimas! 


17 Jonas ir Absalomas, jūsų pasiuntiniai, perdavė jūsų pasirašytą 
pranešimą ir teiravosi apie jame minimus reikalus. !š Aš prane- 
šiau karaliui, kas tik buvo reikalinga jam pranešti, ir jis paten- 
kino visus priimtinus prašymus. !5 Jeigu jūs būsite geros valios 
karalystės atžvilgiu, aš stengsiuosi rūpintis jūsų gerove ateityje. 
20 Minėtus reikalus bei jų smulkmenas aptarti su jumis pave- 
džiau savo atstovams ir jūsų pasiuntiniams. 2! Likite sveiki! 
Šimtas keturiasdešimt aštuntieji metai,* Dioskorinto mėnesio 
dvidešimt ketvirtoji". 


11,21 “Šimtas keturiasdešimt aštuntieji metai": 164 m. prieš Kristų. Mėnesio var- 
das ir jo vieta kalendoriuje nėra nustatyta. 


796 


2 Mak 11,22-33 
22 Karaliaus laiške buvo parašyta: 


“Karalius Antiochas savo broliui Lysijui. 
Džiugus pasveikinimas! 


23 Nūnai, mūsų tėvui užėmus savo vietą tarp dievų, mes norime, 
kad karalystės pavaldiniai nebūtų trukdomi tvarkyti savo 
reikalus. 2 Mes suprantame, kad žydai nepritaria mūsų tėvui 
graikų papročių reikalu, bet teikia pirmenybę savo gyvenimo 
būdui ir prašo, kad būtų leista jiems laikytis savo papročių. 
25 Todėl, kadangi norime, kad ši tauta, kaip ir kitos, nekeltų ne- 
ramumų, mes nutarėmė, kad jų Šventykla būtų jiems sugrąžinta 
ir kad jie gyventų, laikydamiesi savo protėvių papročių. 26 Tebū- 
na tad tavo rūpestis perduoti jiems žinią ir pareikšti jiems drau- 
gystės pažadus, kad jie, žinodami mūsų nusistatymą, būtų ge- 
ros nuotaikos ir, būdami patenkinti, atsidėtų savo gyvenimui“. 


27 Karaliaus laiškas Žydų tautai buvo toks: 


“Karalius Antiochas žydų Seniūnų tarybai ir visiems žydams. 
Džiugus pasveikinimas! 


28 Mes tikime, kad jūs esate sveiki. To mes linkime. Ir mes 
esame sveiki. 

2 Menelajus man pranešė, kad norite grįžti namo ir rūpintis sa- 
vo reikalais. 39 Todėl visi tie, kurie sugrįš namo prieš Ksantiko 
mėnesio trisdešimtąją dieną, gali būti tikri, kad jiems nėra ko 
bijoti. 31 Žydai gali valgyti savo maistą ir gyventi pagal savo 
įstatymus, kaip anksčiau. Nė vienas jų nebus kaip nors vargina- 
mas už kaltes, padarytas per nežinojimą. 32 Aš parašiau Mene- 
lajui, kad jus padrąsintų. 33 Likite sveiki! Šimtas keturiasdešimt 
aštuntieji metai,* Ksantiko mėnesio penkioliktoji". 


11,33 “Šimtas keturiasdešimt aštuntieji metai": ši data yra ta pati, kaip ir romėnų 
laiško data (žr. 38-ąją eilutę), negali būti teisinga. Karaliaus laiškas turi būti 
susietas su Seleukidų eros 149-iais metais, t.y. 163 m. prieš Kristų. Turbūt 
paminėjimas laiške Ksantiko mėnesio (žr. 30-ąją eilutę) paskatino autorių 
perkelti į šią vietą romėnų laiško datą. 

2 Mak 11,34-12,6 
34 Ir romėnai atsiuntė jiems laišką, kuris taip skamba: 


“Kvintas Memijus ir Titas Manijus, romėnų pasiuntiniai, žydų 
tautai. Džiugus pasveikinimas! 


35 Su Lysijo, karaliaus giminaičio, jums suteiktomis legvatomis 
ir mes sutinkame. 36 Bet apie dalykus, kurie jo nuosprendžiu 
turi būti perduoti karaliui, kai tik juos apsvartysite, skubiai at- 
siųskite pasiuntinį, kad mes galėtume pateikti jums naudingus 
pasiūlymus, nes mes esame pakeliui į Antiochiją. 37 Skubėkite 
tad atsiųsti pasiuntinius, kad praneštų apie jūsų nusistatymą. 
38* I ikite sveiki! Šimtas keturiasdešimt aštuntieji metai, Ksan- 
tiko mėnesio penkioliktoji". 


12 
Vėl siaučia persekiojimas 


1 Padarius šiuos susitarimus, Lysijas sugrįžo pas karalių, o žydai 
atsidėjo ūkininkavimui. 2 Bet kai kurie vietiniai valdytojai, Timotėjas 
ir Genajaus sūnus Apolonijus,* taip pat ir Hieronimas bei Demo- 
fonas, o, be šių kipriečių, dar ir vadas Nikanoras, — nenorėjo leisti 
jiems ramiai ir taikoje gyventi. 3 Jopės gyventojai padarė ypač ne- 
dorą nusikaltimą. Jie pasikvietė tarp jų gyvenusius žydus — vyrus, 
moteris ir vaikus — sėsti į prirengtus laivus, lyg neturėdami jokių 
piktų kėslų. * Netgi kvietimas buvo duotas bendru miesto nutarimu. 
Žydai kvietimą priėmė, nes jie norėjo gyventi taikoje, ir nieko neį- 
tarė. Jopės gyventojai, nugabenę juos į atvirą jūrą, bent du šimtus 
paskandino. 


Judo Makabėjo veikla 
5 Kai Judas gavo žinią apie žiaurų savo tautiečių likimą, jis 


pasišaukė savo vyrus Sir kreipėsi malda į Dievą, teisų teisėją. Po to 
leidosi į žygį prieš savo tautiečių žudikus. Puldamas nakčia, jis 


11,38 Data — 164 m. prieš Kristų, balandžio mėn. 12 d. 
12,2 “... Apolonijus“: skirtingas nuo Apolonijaus, Menestėjo sūnaus (žr. 2 Mak 
4,21). Ir Nikanoras turbūt yra skirtingas nuo Nikanoro 2 Mak 14,2 tekste. 

2 Mak 12,7-16 


padegė uostą, sudegino laivus ir išžudė visus į juos subėgusius, ieš- 
kančius prieglaudos. 7 Po to, kadangi miesto vartai buvo uždaryti, 
Judas pasitraukė, ketindamas vėl atžygiuoti ir sunaikinti visus Jopės 
žmones. š Bet sužinojęs, kad ir Jamnijos gyventojai nori tokiu pat 
būdu sunaikinti tarp jų gyvenančius žydus, ? Judas užpuolė jam- 
niečius nakčia, padegė jų uostą ir laivus. Liepsnų pašvaistė matėsi 
Jeruzalėje, už dviejų šimtų keturiasdešimties stadijų.* 


Žygis į Gileadą 


10... Jiems žygyje prieš Timotėją paėjus iš ten maždaug dvi 
stadijas,* juos užpuolė bent penki tūkstančiai arabų su penketu šim- 
tų raitininkų. !! Po nuožmaus mūšio, Judas ir jo vyrai, Dievui pade- 
dant, juos nugalėjo. Nugalėti, klajokliai maldavo Judą daryti su jais 
taiką, pažadėdami duoti galvijų ir padėti jam bei jo vyrams ir kitais 
būdais. 12 Judas, numatydamas, kad jie iš tikrųjų gali būti daug kuo 
naudingi, sutiko sudaryti su jais taiką. Gavę jo pažadus, klajokliai 
sugrįžo į savo palapines. 

13 ,.. Jis užpuolė ir miestą, stipriai įtvirtintą pylimais bei sieno- 
mis, kuriame gyveno visokiausi pagonys. Jo vardas buvo Kaspinas. 
14 Miesto žmonės, pasitikėdami jo sienų stiprumu ir savo atsargų 
sandėliais, elgėsi su Judu bei jo vyrais labai įžūliai, užgauliodami ir 
net piktažodžiaudami bei rėkaudami šlykščius žodžius. 15 Bet Judas 
ir jo vyrai, šaukdamiesi didžiojo pasaulio Šeimininko, sugriovusio 
Jozuės dienomis Jerichą be mūrdaužių ir karo pabūklų, metėsi kopti 
ant sienų su įniršiu. 16 Paėmę miestą Dievo valia, jie padarė tokias 
neapsakomas skerdynes, kad gretimas dviejų stadijų* platumo 
tvenkinys atrodė lyg kraujo pripildytas. 


12,9 “... už dviejų šimtų keturiasdešimties stadijų": maždaug 48 km į vakarus 
nuo Jeruzalės. 

12,10 “... iš ten maždaug dvi stadijas": ne iš anksčiau minėtos Jamnijos (žr. 8-9 
eilutes), ar Jopės (žr. 3-4 eilutes), bet iš vietos Transjordanijoje maždaug 4 
km. 10-26 eilučių pasakojimas yra tolygus 1 Mak 5,9-13.24-54 teksto 
pasakojimui apie Judo žygius šiaurinėje Transjordanijoje. 

12,16 “... dviejų stadijų": maždaug 4 km platumo. 

2 Mak 12,17-27 
Karnajimų mūšis 


17 Iš ten, norėdami pasiekti Charaksą ir žydus, kurie buvo vadi- 
nami “Tubijanais';* jie nužygiavo septynis šimtus penkiasdešimt sta- 
dijų.* 15 Atžygiavę, jie srities vado Timotėjo ten neberado, nes jis, 
nepasisekus savo tikslo pasiekti, buvo jau iš ten pasitraukęs. Ne- 
paisant to, jis buvo palikęs vienoje vietoje labai stiprią įgulą. 19 Dosi- 
tėjas ir Sosipateris, du Makabėjo vyresni vadai, leidosi į žygį ir 
sunaikino daugiau negu dešimt tūkstančių vyrų, Timotėjo paliktų 
tvirtovėje. 20 O Makabėjas, padalijęs savo kariuomenę į pulkus ir pa- 
skyręs jiems vadus, išskubėjo vytis Timotėjo, kuris turėjo su savimi 
šimtą dvidešimt tūkstančių pėstininkų ir du tūkstančius penkis šim- 
tus raitininkų. 2! Timotėjas, sužinojęs, kad Judas jį vejasi, nusiuntė 
moteris, vaikus ir mantą į vietą, vadinamą Karnajimais. Tą vietą 
paimti buvo sunku, nes dėl prieigų siaurumo ji buvo vargiai prieina- 
ma. 22 Vis dėlto, pirmajam Judo pulkui pasirodžius, baimė ir klaikas 
ištiko priešą, nes aiškiai pajuto, kad į mūšį eina tas, kuris visa mato. 
Į visas puses blaškydamiesi, jie taip skubėjo bėgti, kad daugeliu at- 
vejų vieni kitus žeidė ir buvo savųjų kalavijais nudurti. 5 Judas juos 
vijosi iš visų jėgų ir, guldydamas nusidėjėlius kalaviju, sunaikino 
apie trisdešimt tūkstančių. 

24 Pats Timotėjas pateko į Dositėjo bei Sosipaterio ir jų vyrų 
rankas. Dideliu suktumu jis prašėsi, kad jį gyvą paleistų, nes jis 
turėjo nelaisvėje daugelio jų tėvus ir kai kurių brolius, kurių gyvas- 
ties nebūtų pasigailėta. 25 Kai galop daugybe žodžių juos įtikino, kad 
jis savo pažado laikysis ir atiduos belaisvius sveikus, norėdami iš- 
gelbėti savuosius, jį paleido. 

26 Tada Judas, pasiekęs Karnajimus ir Atargaties* šventyklą, 
išžudė dvidešimt penkis tūkstančius žmonių. 


Kitos pergalės 
27 Juos nugalėjęs ir sunaikinęs, jis vedė savo kariuomenę ir prieš 
Efroną, įtvirtintą miestą, kuriame buvo Lysijo buveinė ir gyveno vi- 


sokių tautų žmonės. Jauni stipruoliai užėmė savo vietas gretose sie- 


12,17 “... septynis šimtus penkiasdešimt stadijų": maždaug 100 km nuo Jeruzalės. 
“... vadinami "Tubijanais*": jie gyveno “Tob (0) krašte". Žr. 1 Mak 5,13. 
12,26 “... Atargaties": sirų deivė, vaizduojama turinti žuvies kūną. 

nų ginti. Jie kovojo narsiai. Mieste buvo dideli sandėliai su pabūk- 
lais svaidymui ir sviediniais. 2 Bet žydai šaukėsi Visagalio, kuris sa- 
vo galybe triuškina priešų jėgas, ir, paėmę miestą į savo rankas, pa- 
guldė apie dvidešimt penkis tūkstančius jo gyventojų. 

29 Pakilę iš ten, jie nuskubėjo į Skitopolį, esantį šešis šimtus 
stadijų* atstu nuo Jeruzalės. 30 Bet ten gyvenę žydai paliudijo jiems 
parodytą Skitopolio gyventojų gerą valią ir jų draugišką elgesį su 
jais net nelaimės metu. 31 Todėl Judas ir jo vyrai padėkojo Skitopo- 
lio gyventojams, ragindami ir ateityje juos būti palankius jų tautai. 

Pagaliau prieš pat Savaičių iškilmę jie parvyko į Jeruzalę. 


Žygis prieš Gorgiją 


32 Po iškilmių, vadinamų Sekminėmis, jie skubiai leidosi į žygį 
prieš Idumėjos valdytoją Gorgiją, 33 atžygiavusį prieš juos su trim 
tūkstančiais pėstininkų ir keturiais šimtas raitininkų. 34 Prasidėjus 
mūšiui, žuvo keletas žydų. 35 Tačiau Dositėjas, vienas iš Bakenoro 
vyrų,* būdamas raitas ir stiprus vyras, pagavo Gorgiją ir, sugriebęs 
už skraistės, vilko jį prievarta, norėdamas paimti tą prakeiktą vyrą 
gyvą, bet vienas iš Trakijos raitininkų jį užpuolė ir nukirto jam ran- 
ką prie peties. Gorgijas tad išsigelbėjo ir pabėgo į Marisą... 

36 Esdriui ir jo vyrams ilgai kovojus ir pavargus, Judas šaukėsi 
VIEŠPATIES, kad pasirodytų mūšyje sąjungininku ir vadu. 37 Pro- 
tėvių kalba kartodamas kovos šūkį ir giesmes, jis puolė Gorgijo 
vyrus ir, netikėtai juos užklupęs, privertė bėgti. 


Auka už žuvusiuosius 


38 Po to Judas, subūręs savo pajėgas, nužygiavo į Adulamo mies- 
tą. Kadangi turėjo tuojau pasibaigti savaitė, jie nusivalė pagal papro- 
tį ir ten atšventė šabą. 39 Kitą dieną, kadangi tai buvo tapę reikalin- 
ga, Judas ir jo vyrai nuėjo paimti žuvusiųjų kūnus ir parnešti juos 


12,29 “... Skitopolį, esantį šešis šimtus stadijų": graikiškasis Bet-Šano miesto 
vardas, maždaug 120 km atstu nuo Jeruzalės. Žr. 1 Mak 5,52. 

12,35 “... vienas iš Bakenoro vyrų": keletas senųjų tekstų jį laiko “vienu iš Tubi- 
janų". Žr. 17-ąją eilutę. 

palaidoti su jų giminėmis protėvių kapuose. *0 Po kiekvieno žuvusio- 
jo tunika buvo rasta šventieji Jamnijos stabų atminai, kuriuos Žy- 
dams Įstatymas draudžia nešioti. Visiems buvo aišku, kad tai buvo 
priežastis, dėl kurios tie vyrai buvo žuvę. *! Visi tad šlovino kelius 
VIEŠPATIES, teisiojo teisėjo, kuris atidengia paslėptus dalykus, 42* ir 
atsidėjo maldai, prašydami, kad žuvusiųjų padarytoji nuodėmė būtų 
visiškai atleista. Po to kilnusis Judas ragino žmones vengti nuodė- 
mės, nes jie savo akimis matė, kas už nuodėmę buvo ištikę žuvu- 
siuosius. 43 Be to, jis, surinkęs iš savo kareivių du tūkstančius sidab- 
rinių drachmų, nusiuntė į Jeruzalę, kad būtų parūpinta atnaša už 
nuodėmę. Tai darydamas, jis elgėsi gerai bei kilniai ir turėjo mintyje 
mirusiųjų prisikėlimą. *4* Iš tikrųjų, jeigu jis nebūtų laukęs, kad žu- 
vusieji prisikels, būtų buvę nenaudinga ir kvaila melstis už miru- 
siuosius. 45 Be to, jis suvokė, kad nepaprastai garbingas atlygis laukia 
tų, kurie užmiega dievotai — tai šventa ir dievota mintis. 46 Todėl jis 
ir darė auką už mirusiuosius, kad jie būtų išlaisvinti iš šios nuo- 
dėmės. 


13 
Sirai įsiveržia į Judėją 


1 Šimtas keturiasdešimtaisiais metais* Judą ir jo vyrus pasiekė 
žinia, kad Antiochas Eupatoras yra įsiveržęs į Judėją su didele ka- 
riuomene, Ž su juo ir jo globėjas, valdžios galva, Lysijas. Jie vedė 
graikų kariuomenę, kurią sudarė šimtas dešimt tūkstančių pėstinin- 
kų, penki tūkstančiai trys šimtai raitijos, dvidešimt du drambliai ir 
trys šimtai pjautuvais ginkluotų karo vežimų. 


12,42-46 Šis yra pats ankstyviausias pareiškimas, kad maldos ir aukos (žr. 42-43 
eilutes) už mirusiuosius jiems padeda. Tačiau pareiškimas duodamas tam, 
kad būtų įrodyta, jog Judas tikėjo teisių mirusiųjų prisikėlimu -(žr. 2 Mak 
7,9.14,23.36). Judas tikėjo, kad atsiteisimas gali būti veiksmingas už tam 
tikras nuodėmes gerų žmonių — kareivių, atidavusių gyvybę už Dievo bend- 
riją. Taigi jie galėjo būti prisikėlimo dalyviai. Judo tikėjimas buvo panašus, 
bet ne visiškai toks pat, kaip Katalikų Bendrijos tikėjimas skaistykla. 

13,1 “Šimtas keturiasdešimt devintaisiais metais": 163-162 m. prieš Kristų. 

2 Mak 13,3-14 
Menelajaus mirtis 


3 Menelajus irgi prisidėjo. Slėpdamas savo užmačias, jis akstino 
Antiochą ne dėl savo krašto gerovės, bet vildamasis, kad bus sugrą- 
žintas į savo tarnybą. * Bet Karalių karalius sukėlė Antiochą ant to 
niekšo. Kai Lysijas pranešė karaliui, kad tas žmogus buvo visų bėdų 
priežastis, Antiochas įsakė, kad Menelajus būtų nuvestas į Beroeją* 
ir nubaustas mirtimi pagal tenykštį įprastą būdą. 5 Mat toje vietoje 
yra penkiasdešimties uolekčių aukščio bokštas, pilnas pelenų,* su 
apskritu apvadu, iš visų pusių nuožulniu į pelenus. 5 Nuo ten būdavo 
nustumiami į mirtį visi nusikaltę šventvagyste ar pagarsėję kitais 
nusikaltimais. 7 Tokiu būdu tat buvo lemta mirti nusižengusiam 
Įstatymui Menelajui; jis nebuvo net palaidotas. * Tai buvo labai tei- 
singa. Kadangi Menelajus buvo nusikaltęs aukurui, kurio ugnis ir pe- 
lenai buvo šventi, pelenuose jis rado mirtį. 


Susirėmimas prie Modeino 


* Karalius žygiavo pirmyn su žiauriu įžūlumu, norėdamas ištikti 
žydus baisesniais smūgiais, negu jie buvo ištikti jo tėvo dienomis. 
10Thi girdėdamas, Judas įsakė žmonėms dieną ir naktį šauktis VIEŠ- 
PATIES, kad dabar labiau, negu bet kada padėtų, nes jie buvo pavo- 
juje netekti Įstatymo, savo tėvynės ir šventųjų Namų; !! ir kad ne- 
leistų ką tik atgimusiai tautai patekti piktažodžiaujantiems pagonims 
į rankas. 12 Visi prisidėjo prie tų maldavimų. Tris dienas ir verkdami, 
ir pasninkaudami, ir puldami kniūpsčia, jie be perstojo maldavo gai- 
lestingąjį VIEŠPATĮ. Po to Judas ragino juos nenustoti drąsos ir įsa- 
kė jiems būti pasirengusiems. 13 Pasitaręs su seniūnais uždaroje su- 
eigoje, jis nutarė nelaukti, kol karaliaus kariuomenė užpuls Judėją ir 
paims miestą, bet leistis į žygį ir Dievui padedant išspręsti reikalą. 
14 Taigi, patikėjęs sprendimą pasaulio Kūrėjui ir paskatinęs savo pa- 
jėgas kovoti narsiai iki mirties už įstatymus, Šventyklą, tėvynę bei 


13,4 “... Beroeją": graikiškasis Alepo [Aleppo) miesto vardas. 
13,5 “... bokštas, pilnas pelenų": turbūt tebesmilkstančių. Šis bokštas yra panašus 
į senovės persų ugnies bokštus. 

gyvenimo būdą, jis pasistatė stovyklą prie Modeino. 15 Davęs savo 
pajėgoms slaptažodį “Dievo pergalė; Judas su rinktinių jaunų nar- 
suolių būriu nakčia užpuolė karaliaus palapinę. Stovykloje buvo 
nukauta du tūkstančiai vyrų; jis nudūrė* pagrindinį dramblį ir jo 
raitelį. 16 Galop, pripildę stovyklą klaiko ir sąmyšio, jie nugalėję pa- 
sitraukė.* 17 Jau aušo diena, kai šitai buvo pasiekta VIEŠPAČIUI 
padedant ir globojant. 


Sutartis su Antiochu V 


18 Karalius, paragavęs žydų didvyriško narsumo, mėgino pulti 
jų žemę gudrybėmis. 19 Jis nužygiavo pulti Bet-Zūro, stiprios žydų 
tvirtovės, bet buvo pakartotinai atmuštas, nugalėtas, pažemintas. 
20 Judas nesiliovė tiekti gynėjams, kas buvo reikalinga, 2! bet Rodo- 
kas, vyras iš žydų gretų, išdavė priešui karines paslaptis.* Jis buvo 
susektas, suimtas ir įmestas į kalėjimą. 22 Karalius mėgino antrąkart 
vesti derybas su Bet-Zūro gyventojais, davė jiems pažadus, gavo pa- 
žadus iš jų, pasitraukė, puolė Judą ir jo vyrus, bet mūšį pralaimėjo. 
23 Jis gavo žinią, kad Pilypas, kuris buvo paliktas rūpintis valdžios 
reikalais, yra sukilęs Antiochijoje. Nerimo apimtas, Antiochas pra- 
dėjo derybas su žydais, nusileido jiems ir prisiekė suteikti jiems 
visas jų teises. Sudarius šią sutartį, jis atnašavo auką, pagerbė Šven- 
tyklą ir pripažino lengvatas šventajai Vietai. 

24 Karalius Makabėjų maloniai priėmė. Palikęs Hegemonidą 
valdyti sritį nuo Ptolemaidės iki Geraros, 25 nukeliavo į Ptolemaidę. 
Ptolemaidės gyventojai buvo pasipiktinę sutartimi — iš tikrųjų jie 
buvo taip įpykę, kad norėjo panaikinti jos sąlygas. 26 Lysijas, palipęs 
ant kalbėtojo pakylos, gynė kaip galėdamas sutarties sąlygas, įtikino 
juos ir apraminęs laimėjo jų gerą valią ir iškeliavo į Antiochiją. Štai 
kaip ėjosi karaliaus puolimui ir pasitraukimui. 


13,15 “... nudūrė": šį žygdarbį atliko Eleazaras (žr. 1 Mak 6,43-46). 

13,16 “... nugalėję pasitraukė“: pasak 1 Mak 6,47, jie pabėgo. 

13,21 “... karines paslaptis": turbūt apie maisto trūkumus apgultame mieste. Žr. 1 
Mak 6,49. 

2 Mak 14,1-13 
14 
Alkimas priešinasi 


1 Po trejų metų,* Judas ir jo vyrai gavo žinią, kad Seleuko 
sūnus Demetrijus atplaukė į Tripolio uostą su galinga kariuomene 
bei laivynu 2 ir, susidorojęs su Antiochu bei jo globėju Lysiju, tapo 
krašto šeimininku. 

3 Kažkoks Alkimas, anksčiau buvęs vyriausiuoju kunigu ir są- 
moningai tapęs nešvarus sąmyšio dienomis, suprato, kad jis nebegali 
būti nei saugus, nei atgauti tarnybos prie šventojo aukuro. + Jis tad 
nuvyko pas karalių Demetrijų maždaug šimtas penkiasdešimt pir- 
maisiais metais ir padovanojo jam auksinį vainiką bei palmę ir, be 
šių, pagal paprotį, dar keletą alyvmedžio šakelių iš Šventyklos. Tą 
dieną Alkirhas nieko nesakė. 5 Bet jis rado gerą progą savo beprotiš- 
kam užmojui, kai buvo karaliaus Demetrijaus pakviestas į tarybos 
posėdį ir paklaustas apie žydų nuotaikas ir norus. Jis atsakė: 6 “Žy-- 
dai, vadinami hasidėjais, kurių vadas yra Judas Makabėjas, kursto 
karo liepsnas. Jie kelia maištą ir neleidžia karalystei sukurti ramy- 
bės. 7 Užtat atsisakiau savo protėvių garbės — būtent vyriausiosios 
kunigystės — ir atvykau čia 3 pirma dėl to, kad nuoširdžiai rūpinuo- 
si karaliaus reikalais ir, antra, dėl to, kad gerbiu savo tautiečius. Juk 
visa mūsų tauta kenčia didelę nelaimę dėl neprotingo elgesio ką tik 
suminėtų žmonių. ? Kai būsi smulkmeniškai ištyręs šiuos dalykus, o 
karaliau, prašyčiau tave pasirūpinti mūsų šalimi ir mūsų engiama 
tauta, kaip dera tavo atlaidžiam dosnumui, kurį visiems parodai. 
10 Juk kolei Judas yra gyvas, ramybės karalystėje niekad nebus“, 

11 Alkimui taip pakalbėjus, kiti Judui priešiški karaliaus Bičiu- 
liai skubėjo dar labiau pakurstyti Demetrijaus pyktį. 12 Jis tuojau pat 
pasirinko dramblių dalinio vadą Nikanorą ir, paskyręs jį Judėjos 
valdytoju, išsiuntė, 13 nurodydamas, kad nubaustų Judą mirtimi bei 


14,1 “Po trejų metų..."*: iš tikrųjų Demetrijus (t.y. Soteras I), Seleuko IV sūnus, 
išsikėlė į Tripolį 151-aisiais Seleukidų eros metais, t.y. 162-161 m. prieš 
Kristų. Žr. 1 Mak 7,1-7. 

išblaškytų jo pajėgas ir įvesdintų Alkimą į didingosios Šventyklos 
vyriausiojo kunigo tarnybą. 14 Pabėgę nuo Judo, visos Judėjos pago- 
nys spietiesi būriais prie Nikanoro, manydami, kad žydų nelaimės ir 
vargai jiems gerovę atneš. 


Nikanoras ir Judas tampa draugai 


15 Žydai, išgirdę apie Nikanoro atžygiavimą ir pagonių prie jo 
spietimąsi, barstėsi galvas dulkėmis ir maldavo tą, kuris buvo 
sukūręs sau amžiną tautą ir kuris savo paveldui visuomet matomai 
ateina į pagalbą. 16 Savo vado įsakymu jie tuojau pat pakilo į žygį ir 
susirėmė su priešu mūšyje prie Desau'o gyvenvietės. 17 Judo brolis 
Simonas buvo susirėmęs su Nikanoru, bet dėl ūmaus priešo atvyki- 
mo buvo patyręs nežymų pralaimėjimą. 

18 Tačiau Nikanoras, girdėdamas apie Judo bei jo vyrų didvy- 
riškumą ir jų didelę drąsą kovojant už savo tėvynę, vengė spręsti 
reikalą kraujo praliejimu. !> Užtat jis nusiuntė Posidonijų, Teodotą ir 
Matatiją, kad pareikštų žydams draugystę ir gautų iš jų draugystės 
pažadą. 20 Rūpestingai apsvarsčius sąlygas, vadas pranešė apie jas 
savo žmonėms ir, visiems esant aiškiai vienminčiams, sutarčiai jie 
pritarė. 2i Buvo nustatyta diena, kurią vieni vadai turėjo susitikti pa- 
sitarimui. Iš vienos ir kitos pusės privažiavo puošnūs vežimai, buvo 
padėtos garbės kėdės. 22 Judas, bijodamas netikėtos priešų klastos, 
išdėstė svarbiose vietose ginkluotus vyrus. Bet pasitarimas įvyko 
kaip pridera. 

23 Nikanoras pasiliko Jeruzalėje ir elgėsi be priekaišto. Jis pa- 
leido pas jį susispietusių būrius paprastų žmonių. 4 O Judą jis visad 
laikė arti savęs, nes jis buvo jį nuoširdžiai pamėgęs. 25 Nikanoras 
įkalbėjo Judą vesti žmoną ir turėti vaikų. Judas tad vedė, patyrė ra- 
mybę ir dalijosi gyvenimo palaima. 


Alkimas grasina Judui 


26 Bet kai Alkimas patyrė apie jų draugystę, jis, pasiėmęs jų su- 
darytą sutartį, nuvyko pas Demetrijų. Jis pranešė jam, kad Nikano- 
ras rengiąs sąmokslą prieš karalystę ir net paskyręs Judą, sąmokslo 
prieš karalystę bendrą, savo įpėdiniu. 27 Kurstomas to niekšo 
šmeižtų, karalius įtūžo. Jis parašė laišką Nikanorui, pareikšdamas, 

kad sutartimi nėra patenkintas, ir įsakė Makabėją nedelsiant atsiųsti 
kaip belaisvį į Antiochiją. 

28 Gavęs tą žinią, Nikanoras buvo labai prislėgtas, nes jis turėjo 
panaikinti sutartį su žmogumi, kuris nebuvo nieko nusikaltęs. 29 Ta- 
čiau, negalėdamas priešintis karaliui, jis ieškojo tinkamos progos 
įsakymą įvykdyti gudrumu. 30 Bet Makabėjas pastebėjęs, kad Nika- 
noras turėdamas su juo reikalų darėsi šaltas, o susitikęs elgėsi ne- 
įprastai šiurkščiai, nusprendė, kad tas atšalimas nežada nieko gera. 
Jis tad, sutelkęs didoką skaičių savo vyrų, pradėjo slapstytis nuo Ni- 
kanoro. 

31 Kai Nikanoras suvokė, kad jį tas Žmogus gudrumu apgavo, 
kunigams atnašaujant įprastinės aukas, nuėjo į didžiuosius šventuo- 
sius Namus ir įsakė tą vyrą jam perduoti. 32 Jiems pareiškus prisie- 
kiant, kad jie nežino, kur yra ieškomasis žmogus, 33 jis pakėlė ranką 
šventovės link ir taip prisiekė: “Jeigu neperduosite man Judo kaip 
kalinio, šią jūsų Dievo šventovę aš sulyginsiu su žeme, išardysiu au- 
kurą ir pastatysiu čia didingą šventyklą Dionysui". 

34 Tai pasakęs, jis išėjo. Tada kunigai pakėlė rankas į dangų, 
šaukdamiesi į nuolatinį mūsų tautos Gynėją šiais žodžiais: 35 “Visa- 
tos VIEŠPATIE, nors tau ir nieko nereikia, bet tau patiko, kad tarp 
mūsų būtų tavo Buveinė. 35 Nūn tad, Šventasis, viso šventumo 
VIEŠPATIE, išsaugok amžinai nesuterštus šiuos Namus, kurie buvo 
taip neseniai išvalyti". 


Pasakojimas apie Razį 


37* Kažkoks Razis, vienas iš Jeruzalės seniūnų, buvo apskųstas 
Nikanorui kaip žmogus mylįs savo tautiečius, turįs labai gerą vardą, 
ir dėl savo meilės žmonėms laikomas žydų tėvu. 38 Iš tikrųjų pirmo- 
siomis sukilimo dienomis jis buvo nuteistas už judaizmą ir, degda- 
mas uolumu, buvo statęs už jį į pavojų savo kūną ir gyvastį. 3? Nika- 
noras, norėdamas parodyti savo priešiškumą žydams, pasiuntė dau- 
giau negu penkis šimtus kareivių jo suimti, 40 nes manė, kad jį su- 
imdamas, padarysiąs jiems didelį smūgį. 


14,37-47 Pasakojimas apie Razį priklauso kankinių raštijos žanrui. Jis yra 
panašus į 2 Mak 6,18-7,42 skaitinių pasakojimus. 

41 Kareiviai buvo jau beveik paėmę bokštą ir, verždamiesi pro 
išorines duris, šaukė atnešti ugnies durims uždegti. Būdamas apsup- 
tas, Razis puolė ant savo kalavijo, *2 pasirinkdamas verčiau mirti kil- 
nia mirtimi, negu patekti į šių niekšų nagus ir kentėti jo kilmės ne- 
vertą smurtą. 3 Tačiau grumtynių įkarštyje jis tiesiai nepataikė, o 
minia jau veržėsi į vidų pro duris. Drąsiai užbėgęs ant sienos, jis did- 
vyriškai metėsi žemyn ant minios. *4 Bet kareiviams greitai pasi- 
traukus, atsirado tuščia vieta ir jis nukrito į tuščiosios vietos vidurį. 
45 Vis dar gyvas ir degdamas pykčiu, jis atsikėlė ir, nors iš jo sunkių 
žaizdų sunkėsi kraujas, perbėgo per minią. Atsistojęs ant stačios uo- 
los, 6 kraujui visiškai iš jo išsekus, jis perskrodė sau vidurius ir, 
abiem rankomis juos paėmęs, sviedė į minią, šaukdamasis gyvasties 
ir dvasios VIEŠPATIES, kad juos jam vėl sugrąžintų jis. Tokia buvo 
jo mirtis. 


15 
Nikanoras meta iššūkį Dievui 


1 Kai Nikanoras išgirdo, kad Judas ir jo vyrai buvo Samarijos 
srityje, jis nutarė juos pulti poilsio dieną be jokio pavojaus sau. 2Žy- 
dai, priversti žygiuoti su juo, jo maldavo: “Taip jų nežudyk, laukinis 
barbaras nebūk! Parodyk verčiau pagarbą dienai, kurią visa Matanty- 
sis labiau pagerbė ir pašventino, negu kitas dienas". 3 Trissyk prakeik- 
tasis niekšas paklausė, ar danguje yra Valdovas, kuris įsakė švęsti 
šabo dieną. * Kai jie pareiškė: “Pats gyvasis VIEŠPATS, Dangaus 
Valdovas, įsakė mums švęsti septintąją dieną", — jis atsakė: “Betgi 
žemėje ir aš esu valdovas, įsakau tad jums imtis ginklų ir vykdyti 
karaliaus įsakymus“. Nepaisant to, vykdant šį žiaurų užmojį, sėkmė 
jo nelydėjo. 


Judas drąsina savuosius 


6 Nikanoras, jausdamasis be saiko pasipūtęs ir įžūlus, buvo nu- 
sprendęs pastatyti viešą paminklą,* kad įamžintų Judo ir jo pajėgų 


4 


15,6 “... pastatyti viešą paminklą“: paprastai akmenų krūva, apkrauta Žuvusiųjų 
priešų ginklais ir šarvais. 

nugalėjimą. 7 0 Makabėjas buvo tvirtai įsitikinęs ir visiškai pasitikė- 
jo, kad VIEŠPATS atsiųs jam pagalbą. š Jis drąsino savo vyrus, kad 
nebijotų pagonių, bet prisimintų jiems suteiktą Dangaus pagalbą 
praeities dienomis ir tikėtų pergale, kurią ir dabar jiems suteiks Vi- 
sagalis. * Drąsindamas juos žodžiais iš Įstatymo ir Pranašų* ir pri- 
mindamas jiems taip pat ir kovas, kurias jie buvo laimėję, jis uždegė 
juos šviežiu ryžtu. 10 Pažadinęs jų drąsą, jis davė savo įsakymus, tuo 
pačiu metu parodydamas pagonių klastingumą ir priesaikų laužymą. 
11 Makabėjas juos apginklavo ne tiek pasitikėjimo skydais ir ietimis, 
kiek didvyriškų žodžių įkvėpimu. Be to, juos ir pradžiugino, papasa- 
kodamas sapną, — tarsi tikrą regėjimą, — kuris buvo vertas tikėti. 

12 Jo regėjimas buvęs toks: Onijas,* kadaise buvęs vyriausiuoju 
kunigu, kilnus ir doras žmogus, kuklios išvaizdos ir švelnaus būdo, 
visad randantis tinkamą žodį, lavinęs dorybes nuo pat vaikystės, pa- 
kėlęs rankas į dangų meldėsi už visą žydų tautą. 13 Po to tokiu pat 
būdu pasirodė kitas vyras, žilais plaukais ir orus, spindintis nuosta- 
biu ir įtaigojančiu didingumu. 14 Tada Onijas pradėjęs kalbėti: “Tai 
vyras, — jis tarė, — kuris myli savuosius ir daug meldžiasi už tautą 
ir šventąjį miestą — tai Jeremijas,* Dievo pranašas“. 15 Jeremijas 
ištiesęs dešinę ranką ir padavęs Judui auksinį kalaviją. Duodamas jį, 
taip kalbėjęs: 16 “Imk šį šventąjį kalaviją, dovaną iš Dievo, su ja su- 
triuškinsi savo priešininkus“. 


Nikanoro pralaimėjimas ir mirtis 


17 Padrąsinti Judo žodžių, taip kilnių ir taip veiksmingų įkvėpti 
didvyriškumui ir pažadinti jaunų širdžių drąsai, jie nutarė nedelsti, 
bet narsiai pulti ir didvyriškai išspręsti reikalą durtynėmis, nes mies- 
tas ir Šventykla buvo pavojuje. 1š Jie mažiau rūpinosi žmonomis ir 


15,9 “... iš Įstatymo ir Pranašų": pirmosios dvi hebraiškojo Senojo Testamento — 
Hebraiškųjų Raštų — dalys. Žr. 1 Mak 12,9. 

15,12 “... Onijas": Onijas III (žr. 2 Mak 3,1-40). Aišku, kad autorius tikėjo miru- 
sius teisiuosius esant paslaptingu būdu gyvus net prieš prisikėlimą. 

15,14 “... Jeremijas": žydai po Babilonijos tremties laikė jį vienu iš didžiausių as- 
menybių savo istorijoje. Žr. 2 Mak 2,1; Mt 16,14. Jeremijas meldėsi už savo 
tautą. Autorius tikėjo šventųjų užtarimą. 

vaikais, taip pat ir broliais, ir seserimis, ir giminėmis; jų pirmoji ir di- 
džiausia baimė siejosi su pašventintaisiais Namais. 19 Mieste likusie- 
ji išgyveno panašią kančią, rūpindamiesi būsimu mūšiu laukuose. 

20 Visi laukė lemiamos akimirkos. Priešo kariuomenė jau buvo 
čia pat su kareivių gretomis kovos rikiuotėje, su pastatytais svar- 
biose vietose drambliais, su raitija išdėstyta gretų sparnuose. 2! Ma- 
kabėjas, matydamas prieš save esančias minias, jų prašmatnią gin- 
kluotę bei jų dramblių nuožmumą, pakėlė rankas dangaus link ir 
šaukėsi VIEŠPATIES, kuris daro nuostabius darbus, žinodamas, kad 
ne ginklų jėga, bet pagal savo nuosprendį VIEŠPATS suteikia perga- 
lę tiems, kurie yra to verti. 22 Makabėjas šaukėsi jo tokiais žodžiais: 
“Tu, VIEŠPATIE, atsiuntei savo angelą Judėjos karaliaus Hezekijo 
dienomis, ir jis išžudė šimtą aštuoniasdešimt penkis tūkstančius 
Senacheribo stovykloje. 2 Nūn tad, Dangaus Valdove, siųsk gerąjį 
angelą mūsų prieky, kad užkrėstų juos baime ir klaiku. 24 Tebūna 
perblokšti tavo rankos galybe piktažodžiautojai, einantys į mūšį su 
tavo šventa tauta". Tais žodžiais jis užbaigė savo maldą. 

25 Nikanoras ir jo pajėgų gretos žengė pirmyn su trimitais ir ko- 
vos himnais, 26 0 Judas ir jo pajėgos pasitiko priešą mūšyje, šaukda- 
mies Dievo ir melsdamies. 27 Taigi, kovodami rankomis bei melsda- 
mi į Dievą širdimi, jie paguldė bent trisdešimt penkis tūkstančius ir 
buvo didžiai pradžiuginti Dievo galybės pasireiškimo. 

28 Užbaigę mūšį, eidami su džiaugsmu iš mūšio lauko, jie atpa- 
žino ten Nikanorą, gulintį negyvą su savo šarvais. 2? Šaukdami iš su- 
sijaudinimo, jie šlovino visagalį VIEŠPATĮ savo protėvių kalba.* 
30 Tada Judas, kuris visad kūnu ir siela buvo atsidavęs ginti savo tau- 
tą ir išlaikęs tą meilę, kurią jautė net jaunystėje savo tautiečiams, 
įsakė jiems nukirsti Nikanoro galvą bei ranką ir nešti į Jeruzalę. 
31 Kai ten atvyko, jis liepė sušaukti tautiečius, pastatė kunigus prieš 
aukurą ir pasiuntė pakviesti buvusius tvirtovėje.* 32 Jis parodė jiems 
Nikanoro galvą ir to piktažodžiautojo ranką, kurią buvo pasipūtėliš- 
kai pakėlęs prieš Visagalio šventuosius Namus. 33 Po to nukirto ne- 


15,29 “... savo protėvių kalba": hebraiškai. 
15,31 “... buvusius tvirtovėje": Seleukidams tarnavusius žydus Jeruzalės tvirtovėje. 

dorojo Nikanoro liežuvį, sakydamas, kad pamaitinsiąs paukščius jo 
gabalais ir pakabinsiąs šiuos jo kvailystės atlygius priešais šventovę. 
34 Visi, žvelgdami į dangų, šlovino VIEŠPATĮ, pareiškusį savo 
dievišką galybę, tardami: “Tebūna pašlovintas Tas, Kuris išsaugojo 
savo šventąją Vietą nesuterštą!" 

35 Judas pakabino Nikanoro galvą ant tvirtovės sienos, kad būtų 
kiekvienam aiškus ir matomas VIEŠPATIES pagalbos ženklas. 
36 Viešu visų balsu buvo nutarta niekad nepraleisti tos dienos be iš- 
kilmių, bet švęsti tryliktąją dieną dvyliktojo mėnesio, — tai yra 
Adaro aramėjų kalba, — prieš pat Mordekajo dieną.* 


G. EPILOGAS 


Autoriaus žodis 


37 Taigi taip pasibaigė reikalai su Nikanoru. Nuo to laiko mies- - 
tas liko hebrajų rankose. Čia tad ir baigsiu savo pasakojimą. 

38 Jeigu pasakojimas buvo gerai parašytas ir yra prasmingas, to 
aš ir siekiau. Jeigu jis nėra visai geras ir tik vidutinis, tai tik tiek te- 
galėjau pasiekti. 39* Juk kaip lygiai žalinga gerti tik vieną vyną, arba 
netgi gerti tik vieną vandenį, o vynas, maišytas su vandenių, yra ir 
saldus, ir nepaprastai skanus, ir suteikią malonumo, taip ir pasakoji- 
mo būdas teikia malonumo ausims tų, kurie veikalą skaito. Toks tad 
tebūna jo galas. 


15,36 “... Mordekajo dieną": prieš Purimų šventę, kuri švenčiama keturioliktąją ir 
penkioliktąją Adaro mėnesio dieną (žr. Est 9,17-22). 

15,39 Stiprus Graikijos vynas paprastai buvo maišomas su vandeniu. Pasakojimo 
stilius teiks malonumo ausims, nes antikoje buvo paprotys garsiai skaityti 
veikalus net sau pačiam. 

